
SESSIO SEPTIMA 




DOCUMENTA SESSIONIS SEPTIMAE 


LITTERAE EXC.MI P. D. SECRETARII GENERALIS 


I 

Die 11 mensis maii 1962 omnibus Sodalibus «Ordo quaestionum», de quibus 
disceptabitur in sessione mense iunio habenda, mittitur (Prot. N. 1862 
Centr./62 et sq. )• 


ORDO QUAESTIONUM 

DE QUIBUS DISCEPTABITUR 
IN SESSIONE MENSIS IUNII 1962 
(a die xn ad diem xix) 


I. Quaestiones de Studiis et Seminariis (Card. Pizzardo) 

1. De sacrorum alumnis formandis. Capita I, II, III, V, VI. 

2. De scholis catholicis. 

3. De obsequio erga Ecclesiae Magisterium in tradendis disci- 
plinis sacris. Capita I, II, III. 

II. Quaestiones de Episcopis et de dioeceseon regimine ac de Reli- 
giosis (Cardd. Valeri et Marella) 

De rationibus inter Episcopos et Religiosos praesertim quoad 
apostolatus opera exercenda. 

III. Quaestiones de disciplina cleri et populi christiani (Card. Ciriaci) 

1. De fidelium associationibus. 

2. De Missarum stipendiis. De Missarum onerum reductione. 
De piis ultimis voluntatibus. 

3. De promovendis ad ordines sacros iis qui fuerunt pastores 
seu ministri acatholici. 


IV. Quaestiones de Religiosis (Card. Valeri) 

1. De statibus perfectionis adquirendae. Pars I, Sectio I, Ca- 
pita I, II, III, IV, V. 

2. De statibus perfectionis adquirendae. Pars II, Sectio IV, 
Cap. XXXII. 

V. Quaestiones de disciplina Sacramentorum (Card. Aloisi Ma- 
sella) 

1. De praeparatione ad matrimonium. 

2. De sacerdotibus lapsis. 

VI. Quaestiones de Ecclesiis Orientalibus (Card. Cicognani) 

De Ecclesiae unitate « ut omnes unum sint ». 

VII. Quaestiones de apostolatu laicorum (Card. Cento) 

1. De apostolatu laicorum. Prooemium et Pars I, II. 

2. De apostolatu laicorum. Pars III, IV. 

VIII. Quaestiones ad Christianorum unitatem fovendam (Card. Bea) 

1 . Necessitas orationis pro unitate Christianorum maxime tem- 
poribus nostris. 

De verbo Dei. 

2. De libertate religiosa. 

Decretum de iudaeis. 

IX. Quaestiones theologicae (Card. Ottaviani) 

1. De Beata Maria Virgine Matre Dei et Matre hominum. 

2. De Ecclesia - Pars II, Capita VII-VIII. 

3. De Ecclesia - Pars II, Capita IX-X. 

4. De Oecumenismo (Cardd. Ottaviani et Bea). 

E Pericles Felici 
Secretarius Generalis 


II 

Die 24 mensis maii 1962 omnibus Socialibus sequens notificatio mittitur (Prot. 
N. 2135 Centr./62 et sq.). 

Capita [VII-X] schematis De Ecclesia, heic adnexa, examini Com- 
missionis Centralis subicientur continuo post schema De Beata Maria 
Virgine Matre Dei et Matre hominum. 

Sessio mensis iunii proximi, quae incipiet die xn, protrahetur, si 
necesse erit, ad diem xx. 

Die autem xxi iunii, in festo Sanctissimi Corporis Christi, intuitu 
proximi Concilii Oecumenici Vaticani II, sollemnissima, in platea 
S. Petri, habebitur processio eucharistica, cui praesidebit Ss.mus Domi- 
nus Noster Papa Ioannes XXIII. 

Ad processionem invitantur Em. mi atque Exc.mi Commissionis 
Centralis Sodales et Consiliarii, qui propterea suetas vestes liturgicas 
secus ferre velint. 

£8 Pericles Felici 
Secretarius Generalis 



ACTA SESSIONIS SEPTIMAE 


1 - PROCESSUS VERBALES CONGREGATIONUM 


I 

Die 12 iunii 1962, hora 9, Secretarius Generalis, Exc.mus D. Peri- 
cles Felici, Archiepiscopus tit. Samosatensis, una cum Officialibus Se- 
cretariae Commissionis Centralis, in aulam Congregationum ad Pala- 
tium Apostolicum Vaticanum se confert utque omnia parata sint in- 
vigilat. 

Hora 9,30 in aulam conveniunt Membra et Consiliarii Commissionis 
Centralis. Omnes induunt habitum pianum. 

Adsunt 63 Membra et 17 Consiliarii, nempe: 

A) Membra: 36 S. R. E. Cardinales: Em.mi Tisserant, Pizzardo, 
Aloisi Masella, Cicognani H. I., Ferretto, Lienart, Tappouni, Copello, 
McGuigan, Frings, Ruffini, Valeri, Siri, Mclntyre, Quiroga y Palacios, 
Leger, Montini, Giobbe, Cento, Garibi y Rivera, Godfrey, Ricbaud, 
Dopfner, Marella, Traglia, Alfrink, Santos, Ritter, Silva Henriquez, 
Suenens, Coussa, Di Jorio, Heard, Bea, Browne, Albareda. 

2 Patriarchae: B.mi Gori, Cheikho. 

18 Archiepiscopi: Exc.mi Felici, 0’Connor, Ujcic, Antezana y 
Rojas, Campbell, Beras, Cooray, Lefebvre, Alter, Graner, Hurley, Seper, 
Bazin, Bernard, Bernier, Yago, Rakotomalala, Ngo-dinh-Thuc. 

4 Episcopi: Exc.mi Verwimp, Jelmini, Suhr, Scharmach. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Samore, Staffa, Principi, Scapinelli, Zerba, 
Palazzini, Philippe, Bartoccetti, Brennan, Sfair. 

Rev.mi Rossi, Tinello, Romani, Camagni, Giusti, Cavagna, 
Salmon. 

Adsunt quoque Exc.mus I. Gawlina, Archiep. tit. Madytensis, Se- 
cretarius Commissionis de Episcopis et dioeceseon regimine, Rev.mi A. 
Glorieux, Secretarius Commissionis de apostolatu laicorum, et P. A. 
Mayer O.S.B., Secretarius Commissionis de studiis et seminariis. 

Adest insuper Exc.mus N. Edelby, Archiep. tit. Edessenus in Osrhoe- 
ne, Procurator B.mi Patriarchae Antiocheni Melchitarum. 

Praeest Em. mus Card. Eugenius Tisserant, Decanus S. Collegii, qui 
orationem legit « Adsumus », deinde rogat Em.mum Card. Pizzardo, 
Praesidem Commissionis de studiis et seminariis ut referat de schemate 
« De sacrorum alumnis formandis », Prooemium, Caput I: «De semi- 
nariorum ordinatione generali »; Caput II: « De institutione spiritua- 
li »; Caput III: «De disciplina in seminariis »; Caput V: «De insti- 
tutione pastorali in seminariis »; Caput VI: « De formatione post se- 
minarium perficienda ». 

Hora 10 incipit disceptatio. Loquuntur Em.mi Ferretto, Ruffini, 
Leger, Richaud, Dopfner, Silva Henriquez, Suenens, Jullien (cuius ani- 
madversiones ab Exc.mo Secretario Generali leguntur), Browne; Exc.mi 
0’Connor, Cooray, Hurley, Edelby. 

Hora 11,15 coetus interrumpitur per quartam horae partem. Postea 
suffragia colliguntur. 

Hora 11,45 Em.mus Pizzardo refert de schemate «De scholis ca- 
tholicis ». 

In disceptatione audiuntur Em.mi Lienart, Ruffini, Leger, Alfrink, 
Silva Henriquez, Ottaviani (cuius animadversiones ab Exc.mo Secreta- 
rio Generali leguntur). 

Hora 13,15 Em.mus Praeses suetis precibus congregationi finem 
imponit. 


II 

Die 13 iunii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum conve- 
niunt. 

Adsunt 66 Membra et 14 Consiliarii, nempe: 

A) Membra: 37 S. R. E. Cardinales: Em.mi Tisserant, Micara, 
Pizzardo, Aloisi Masella, Ferretto, Lienart, Tappouni, Copello, McGui- 
gan, Frings, Ruffini, Valeri, Ciriaci, Siri, Mclntyre, Quiroga y Palacios, 
Leger, Montini, Giobbe, Cento, Garibi y Rivera, Godfrey, Confalo- 
nieri, Richaud, Dopfner, Marella, Traglia, Alfrink, Santos, Ritter, Silva 
Henriquez, Suenens, Di Jorio, Larraona, Bea, Browne, Albareda. 

2 Patriarchae: B.mi Gori, Cheikho. 

20 Archiepiscopi: Exc.mi Felici, 0’Connor, Ujcic, Antezana y 
Rojas, Campbell, Beras, Cooray, McKeefry, Lefebvre, Alter, Graner, 
Hurley, Perrin, Seper, Bazin, Bernard, Bernier, Yago, Rakotomalala, 
Ngo-dinh-Thuc. 

4 Episcopi: Exc.mi Verwimp, Jelmini, Suhr, Scharmach. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Staffa, Scapinelli, Zerba, Palazzini, Bar- 
toccetti, Brennan, Sfair. 

Rev.mi Rossi, Tinello, Romani, Camagni, Giusti, Cavagna, 
Salmon. 

Adest quoque Exc.mus Edelby, Archiep. tit. Edessenus in Osrhoene, 
Procurator B.mi Patriarchae Antiocheni Melchitarum. 

Adsunt insuper Exc.mus Gawlina, Archiep. tit. Madytensis, Secre- 
tarius Commissionis de Episcopis et dioeceseon regimine, et Rev.mus 
P. A. Mayer O.S.B., Secretarius Commissionis de studiis et seminariis. 

Praeest Em.mus Card. E. Tisserant, Decanus S. Collegii, qui ora- 
tionem legit « Adsumus », deinde disponit ut disceptatio super schema 
« De scholis catholicis » prosequatur. Audiuntur Em.mus Godfrey, 
Exc.mi Campbell, Hurley, Edelby. 

Hora 10,05 colliguntur suffragia. 

Collectione suffragiorum expleta, Em.mus Praeses rogat Em.mum 
Pizzardo, Praesidem Commissionis de studiis et seminariis, ut referat 
de schemate cui titulus « De obsequio erga Ecclesiae magisterium in 
tradendis disciplinis sacris », Caput I: « Notiones fundamentales »; 
Caput II: « De ratione docendi Sacram Scripturam »; Caput III: « De 
doctrina S. Thomae servanda ». 

Praesentatione peracta, incipit disceptatio. Loquuntur Em.mi Mi- 
cara, Frings, Ruffini, Dopfner, Leger, Bea. 

Hora 11,10 coetus suspenditur per quartam horae partem. 

Postea resumitur disceptatio. Audiuntur Em.mus Browne, Exc.mus 
Hurley, Rev.mus Sepinski, Exc.mus Edelby et Consiliarius Rev.mus Ti- 
nello, Regens Cancellariae Apostolicae. 

Hora 12,25 suffragia colliguntur. 

Hora 12,50 Em.mus Pizzardo, Em.mi Tisserant, qui interea a coetu 
discesserat, vicem gerens, « Regina coeli » dicit et congregationi finem 
imponit. 


III 

Die 14 iunii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum conve- 
niunt. 

Adsunt 69 Membra et 16 Consiliarii, nempe: 

A) Membra: 40 S. R. E. Cardinales: Em.mi Tisserant, Micara, 
Pizzardo, Aloisi Masella, Cicognani, Ferretto, Lienart, Copello, McGui- 
gan, Frings, Ruffini, Valeri, Ciriaci, Siri, Mclntyre, Quiroga y Pa- 
lacios, Leger, Montini, Giobbe, Cento, Garibi y Rivera, Godfrey, 

Confalonieri, Richaud, Konig, Dopfner, Marella, Alfrink, Santos, Ritter, 
Coussa, Silva Henriquez, Suenens, Di Jorio, Jullien, Larraona, Heard, 
Bea, Browne, Albareda. 

2 Patriarchae: B.mi Gori, Cheikho. 

20 Archiepiscopi: Exc.mi Felici, 0’Connor, Ujcic, Antezana y 
Rojas, Campbell, Beras, Cooray, McKeefry, Lefebvre, Alter, Graner, 
Hurley, Perrin, Seper, Bazin, Bernard, Bernier, Yago, Rakotomalala, 
Ngo-dinh-Thuc. 

4 Episcopi: Exc.mi Verwimp, Jelmini, Suhr, Scharmach. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Staffa, Scapinelli, Zerba, Palazzini, Phi- 
lippe, Dante, Bartoccetti, Brennan, Sfair. 

Rev. mi Rossi, Tinello, Romani, Camagni, Giusti, Cavagna, 
Salmon. 

Adest insuper Exc.mus Edelby, Archiep, tit. Edessenus in Osrhoene, 
Procurator B.mi Patriarchae Antiocheni Melchitarum, Maximi IV Saigh. 

Adsunt denique Exc.mus Gawlina, Archiep. tit. Madytensis, Secre- 
tarius Commissionis de Episcopis et dioeceseon regimine, Rev.mi P. C. 
Berutti O.P., Secretarius Commissionis de disciplina cleri et populi 
christiani et P. I. Rousseau O.M.I., Secretarius Commissionis de re- 
ligiosis. 

Praeest Em.mus Card. Tisserant, Decanus S. Collegii, qui oratio- 
nem legit « Adsumus » et rogat Em.mum Marella, Praesidem Commis- 
sionis de episcopis et de dioeceseon regimine, ut relationem dicat 
super schema « De rationibus inter episcopos et religiosos praesertim 
quoad apostolatus opera exercenda ». 

Deinde Em.mus Valeri, Praeses Commissionis de religiosis, de eo- 
dem schemate refert, quod a Commissione mixta, e duabus praefatis 
Commissionibus efformata, concinnatum est. 

Novissima relatione peracta, hora circiter 10,20 incipit disceptatio. 
Audiuntur Em. mi Ruflini, Leger, Godfrey, Confalonieri, Browne, Exc.mi 
Ujcic, Hurley, Rev.mi Sepinski, Janssens, Gut. Exc.mus Edelby ani- 
madversiones scriptas Secretariae tradit. 

Hora 11,20 coetus per quartam horae partem interrumpitur. 

Postea suffragia proferuntur. 

Hora 11,50 Em.mus Praeses Em.mum Ciriaci, Praesidem Commis- 
sionis de disciplina cleri et populi christiani, rogat ut referat de schema- 
tibus decretorum « De fidelium associationibus », « De missarum sti- 
pendiis, de missarum onerum reductione, de piis ultimis voluntatibus », 
« De promovendis ad ordines sacros iis qui fuerunt pastores seu mini- 
stri acatholici ». 

Introductione expleta, disceptatio initium habet. Audiuntur Em.mi 
Ruffini, Siri, Leger, Dopfner, Bea. 

Hora 13 disceptatio interrumpitur. Em.mus Micara, loco Em.mi 
Tisserant, qui interea e coetu discesserat, suetis precibus ipsi coetui 
finem imponit. 


IV 

Die 15 iunii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum conve- 
niunt. 

Adsunt 57 Membra et 14 Consiliarii, nempe: 

A) Membra: 31 S. R, E. Cardinales: Em.mi Tisserant, Pizzardo, 
Aloisi Masella, Cicognani, Lienart, Copello, McGuigan, Frings, Ruf- 
fini, Valeri, Siri, Mclntyre, Quiroga y Palacios, Leger, Montini, Giob- 
be, Cento, Garibi y Rivera, Godfrey, Confalonieri, Richaud, Konig, 
Dopfner, Marella, Alfrink, Santos, Ritter, Silva Henriquez, Di Jorio, 
Bea, Browne. 

2 Patriarchae: B.mi Gori, Cheikho. 

18 Archiepiscopi: Exc.mi Felici, 0’Connor, Ujcic, Antezana y 
Rojas, Beras, Cooray, McKeefry, Lefebvre, Alter, Graner, Hurley, Per- 
rin, Seper, Bazin, Bernard, Yago, Rakotomalala, Ngo-dinh-Thuc. 

3 Episcopi: Exc.mi Verwimp, Suhr, Scharmach. 

3 Superiores Generales: Rev.mi Gut, Sepinski, JansSens. 

B) Consiliarii: Exc.mi Zerba, Palazzini, Philippe, Dante, Bar- 
toccetti, Brennan, Sfair. 

Rev.mi Rossi, Tinello, Romani, Camagni, Giusti, Cavagna, 
Salmon. 

Etiam adest Exc.mus Edelby, Archiep. tit. Edessenus in Osrhoene, 
Procurator B.mi Patriarchae Antiocheni Melchitarum. 

Insuper adsunt Rev.mi P. C. Berutti, Secretarius Commissionis de 
disciplina cleri et populi christiani et P. I. Rousseau, Secretarius Com- 
missionis de religiosis. 

Em.mus Tisserant, Decanus S. Collegii dicit precem « Adsumus ». 
Deinde prosequitur disceptatio super schemata « De fidelium associa- 
tionibus », « De missarum stipendiis, de missarum onerum reductione, 
de piis ultimis voluntatibus », « De promovendis ad ordines sacros iis 
qui fuerunt pastores seu ministri acatholici », a Commissione de disci- 
plina cleri et populi christiani praesentata. Loquuntur Em.mi Frings, 
Godfrey, Exc.mi Seper et Edelby. 

Hora 10,10 colliguntur suffragia. 

Postea Em.mus Praeses rogat Em.mum Valeri, Praesidem Commis- 
sionis de religiosis, ut referat super schema « De statibus perfectionis 
adquirendae », Pars I: « Doctrina de statibus perfectionis adquiren- 
dae », Sectio I: « Constitutio de statibus perfectionis adquirendae », 
Capita I, II, III, IV, V et Pars II: « Disciplina de renovatione vitae 
et operae in institutis status perfectionis adquirendae », Sectio IV: « De 
quibusdam quaestionibus particularibus status perfectionis », Caput 
XXXII: « De missionibus ». 

Relatione expleta, incipit disceptatio. Audiuntur Em. mi RufEni, Le- 
ger, Dopfner, Exc.mi Elurley, Edelby, Em.mus Browne et Consiliarius 
Rev.mus Salmon. 

Hora 12,45 suffragia colliguntur et Em.mus Praeses, « Regina coe- 
li » recitans, coetui finem imponit. 


V 

Die 16 iunii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum conve- 
niunt. 

Adsunt 63 Membra et 11 Consiliarii, nempe: 

A) Membra: 37 S. R. E. Cardinales: Em.mi Tisserant, Micara, 
Pizzardo, Aloisi Masella, Cicognani, Ferretto, Lienart, Tappouni, Co- 
pello, McGuigan, Frings, RufEni, Valeri, Siri, Mclntyre, Quiroga y 
Palacios, Leger, Montini, Giobbe, Cento, Garibi y Rivera, Godfrey, 
Richaud, Konig, Dopfner, Marella, Alfrink, Santos, Ritter, Coussa, 
Silva Henriquez, Suenens, Ottaviani, Di Jorio, Bea, Browne, Albareda. 

2 Patriarchae: B.mi Gori, Cheikho. 

17 Archiepiscopi: Exc.mi Felici, 0’Connor, Ujcic, Antezana y 
Rojas, Beras, Cooray, Lefebvre, Alter, Graner, Hurley, Perrin, Seper, 
Bazin, Bernard, Yago, Rakotomalala, Ngo-dinh-Thuc. 

4 Episcopi: Exc.mi Verwimp, Jelmini, Suhr, Scharmach. 

3 Superiores Generales: Rev.mi Gut, Sepinski, Janssens. 

B ) Consiliarii: Exc.mi Staffa, Zerba, Palazzini, Bartoccetti. 

Rev.mi Rossi, Tinello, Romani, Camagni, Giusti, Cavagna, 

Salmon. 

Adest quoque Exc.mus Edelby, Archiep. tit. Edessenus in Osrhoene, 
Procurator B.mi Patriarchae Melchitarum. 

Insuper adsunt Rev.mi A. Glorieux, Secretarius Commissionis de 
apostolatu laicorum, P. R. Bidagor, S. J., Secretarius Commissionis de 
disciplina Sacramentorum, et P. A. G. Welykyj, Secretarius Commis- 
sionis de Ecclesiis Orientalibus. 

Praeest Em.mus Card. Tisserant, qui orationem dicit « Adsumus » 
et rogat Em.mum Aloisi Masella, Praesidem Commissionis de disciplina 
Sacramentorum ut referat super schema decreti « De praeparatione ad 
matrimonium ». 

Expleta relatione, habetur disceptatio. Loquuntur Em. mi Lienart, 
Ruffini, Leger, Konig, Exc.mus Consiliarius Bartoccetti, Em.mus Otta- 
viani. 

Hora 10,40 colliguntur suffragia. 

Postea Em.mus Praeses Em.mum Aloisi Masella rogat ut schema 
decreti « De sacerdotibus lapsis » praesentet. 

Hora 11 incipit disceptatio. Audiuntur Em. mi Frings, Ruffini, Le- 
ger, Godfrey, Dopfner, Ottaviani. 

Hora 11,25 coetus interrumpitur per quadrantem. Postea resumi- 
tur disceptatio. Loquuntur Exc.mi Seper et Edelby. 

Hora 11,40 suffragia colliguntur. 

Postea Em.mus Praeses rogat Em.mum Hamletum Ioannem Cico- 
gnani, Praesidem Commissionis de Ecclesiis Orientalibus, ut referat 
de schemate decreti « De Ecclesiae unitate “ ut omnes unum sint ” ». 

Hora 12,10 incipit disceptatio. Audiuntur Em. mi Ruffini, Leger, 
Bea. 

Hora 13 suetis precibus coetus clauditur. 


VI 

Die 18 iunii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum conve- 
niunt. 

Adsunt 60 Membra et 15 Consiliarii, nempe: 

A) Membra: 33 S. R. E. Cardinales: Em. mi Tisserant, Aloisi Ma- 
sella, Ferretto, Lienart, Copello, McGuigan, Frings, Ruffini, Valeri, 
Siri, Mclntyre, Quiroga y Palacios, Leger, Montini, Giobbe, Cento, 
Garibi y Rivera, Godfrey, Confalonieri, Ricbaud, Konig, Dopfner, Ma- 
rella, Traglia, Santos, Ritter, Coussa, Silva Henriquez, Suenens, Di Jo- 
rio, Bea, Browne, Albareda. 

2 Patriarchae: B.mi Gori, Cheikho. 

18 Archiepiscopi: Exc.mi Felici, 0’Connor, Ujcic, Antezana y 
Rojas, Beras, Cooray, McKeefry, Lefebvre, Alter, Graner, Hurley, Per- 
rin, Seper, Bazin, Bernard, Yago, Rakotomalala, Ngo-dinh-Thuc. 

4 Episcopi: Exc.mi Verwimp, Jelmini, Suhr, Scharmach. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Staffa, Scapinelli, Zerba, Palazzini, Dante, 
Bartoccetti, Brennan, Sfair. 

Rev.mi Rossi, Tinello, Romani, Camagni, Giusti, Cavagna, 
Salmon. 

Adest quoque Exc.mus Edelby, Archiep. tit. Edessenus in Osrhoene, 
Procurator B.mi Saigh, Patriarchae Antiocheni Melchitarum. 

Adsunt denique Rev.mi A. Glorieux, Secretarius Commissionis de 
apostolatu laicorum, necnon P. A. G. Welykyj, Secretarius Commissio- 
nis de Ecclesiis Orientalibus. 

Dicta ab Em.mo Praeside Tisserant prece « Adsumus », resumitur 
disceptatio super schema decreti « De Ecclesiae unitate “ ut omnes 
unum sint ” ». Audiuntur Em.mus Browne et Exc.mus Edelby. 

Hora 10 colliguntur suffragia. 

Postea Em.mus Praeses rogat Em.mum Cento, Praesidem Commis- 
sionis de apostolatu laicorum, ut referat super schema constitutionis 
« De apostolatu laicorum », Prooemium et Pars I: « Notiones genera- 
les »; Pars II: « De apostolatu laicorum in actione ad Regnum Christi 
directe provehendum ». 

Hora 10,40 incipit disceptatio. Audiuntur Em. mi Ruffini, Leger, 
Siri, Richaud. 

Hora 11,10 coetus per quadrantem interrumpitur. 

Disceptatione resumpta, loquuntur Exc.mus Hurley et Rev.mus Ti- 
nello Consiliarius. 

Hora 12,10 suffragia colliguntur. 

Em.mus Cardinalis Praeses rogat Em.mum Cento ut referat de 
Parte III necnon de Parte IV schematis nuper discussi, scilicet: « De 
apostolatu laicorum in actione caritativa » et « De apostolatu laicorum 
in actione sociali ». 

Hora 12,50 incipit disceptatio. Loquuntur Em.mi Ruffini et Leger. 

Hora 13,15 disceptatio ad crastinam diem remittitur et, suetis pre- 
cibus ab Em.mo Praeside recitatis, congregatio clauditur. 

VII 

Die 19 iunii 1962, hora 9,30 Membra et Consiliarii Commissio- 
nis Centralis in aulam Congregationum ad Palatium Apostolicum con- 
veniunt. 

Adsunt 62 Membra et 16 Consiliarii, nempe: 

A) Membra: 36 S. R. E. Cardinales: Em.mi Micara, Pizzardo, 
Aloisi Masella, Ferretto, Lienart, Tappouni, Copello, McGuigan, Frings, 
Ruffini, Siri, Mclntyre, Quiroga y Palacios, Leger, Montini, Giobbe, 

Cento, Garibi y Rivera, Godfrey, Confalonieri, Richaud, Konig, Dopfner, 
Marella, Traglia, Alfrink, Santos, Ritter, Coussa, Suenens, Ottaviani, 
Di Jorio, Larraona, Bea, Browne, Albareda. 

2 Patriarchae: B.mi Gori, Cheikho. 

17 Archiepiscopi: Exc.mi Felici, 0’Connor, Ujcic, Antezana y 
Rojas, Beras, Cooray, McKeefry, Lefebvre, Alter, Graner, Hurley, Per- 
rin, Seper, Bazin, Bernard, Rakotomalala, Ngo-dinh-Thuc. 

4 Episcopi: Exc.mi Verwimp, Jelmini, Suhr, Scharmach. 

3 Superiores Generales: Rev.mi Gut, Sepinski, Janssens. 

B ) Consiliarii: Exc.mi Staffa, Principi, Scapinelli, Zerba, Palaz- 
zini, Philippe, Dante, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, 
Salmon. 

Adest Exc.mus Edelby, Archiep. tit. Edessenus in Osrhoene, Pro- 
curator B.mi Patriarchae Melchitarum. 

Adsunt quoque Rev.mi A. Glorieux, Secretarius Commissionis de 
apostolatu laicorum, I. Willebrands, Secretarius Secretariatus ad unita- 
tem christianorum fovendam, et P. S. Tromp S. L, Secretarius Com- 
missionis Theologicae. 

Praeest Em.mus Clemens Micara, Ep. Veliternus et Vicarius Gene- 
ralis Summi Pontificis pro Urbe eiusque districtu, qui orationem legit 
« Adsumus ». 

Resumitur disceptatio super schema « De apostolatu laicorum », 
Pars III: « De apostolatu laicorum in actione caritativa », et Pars IV: 
« De apostolatu laicorum in actione sociali ». Audiuntur Em.mus God- 
frey et Exc.mus Cooray. 

Hora 9,55 colliguntur suffragia. 

Deinde Em.mus Ottaviani ab Em.mo Praeside rogatur ut referat 
super schema de Ecclesia, Pars II, caput VII: « De Ecclesiae magi- 
sterio », et caput VIII: « De auctoritate et oboedientia in Ecclesia ». 

Hora 10,20 incipit disceptatio. Audiuntur Em. mi Lienart, Frings, 
Ruffini, Leger, Konig, Dopfner, Browne. 

Hora 11 exquiruntur suffragia. 

Hora 11,15 coetus per quadrantem suspenditur. 

Coetui resumpto praeest Em.mus Ioseph Pizzardo, Ep. Albanensis, 
Praefectus S. Congregationis seminariorum et universitatum studiorum, 
cum Em.mus Micara ab ipso coetu interea discessisset. 

Em.mus Ottaviani, Praeses Commissionis Theologicae, rogatur ut 
ex schemate « De Ecclesia » capita IX et X praesentet, quae « De rela- 
tionibus inter Ecclesiam et Statum necnon de tolerantia religiosa » et 

« De necessitate Ecclesiae annuntiandi Evangelium omnibus gentibus 
et ubique terrarum » inscribuntur. 

Relatione Em.mi Ottaviani expleta, Em.mus Bea, Praeses Secreta- 
riatus ad unitatem christianorum fovendam, rogatur ut schema consti- 
tutionis ab ipso Secretariatu apparatum illustret, cui titulus: « De liber- 
tate religiosa ». 

Verbis Em.mi Bea Em.mus Ottaviani respondendum esse breviter 
arbitratur. 

Hora 12,20 disceptatio provehitur ope Em. morum Frings, Ruffini, 
Leger, Dopfner, Alfrink, Larraona, Browne. 

Disceptatio interrumpitur coetusque clauditur, suetis precibus, ho- 
ra 13,25. 


VIII 

Die 20 iunii 1962, hora 9,30 Membra et Consiliarii Commissionis 
Centralis in aulam Congregationum ad Palatium Apostolicum con- 
veniunt. 

Adsunt 63 Membra et 18 Consiliarii, nempe: 

A) Membra: 37 S. R. E. Cardinales: Em.mi Micara, Pizzardo, 
Ferretto, Lienart, Tappouni, Copello, McGuigan, Frings, Ruffini, Va- 
leri, Ciriaci, Mclntyre, Quiroga y Palacios, Leger, Montini, Giobbe, 
Cento, Godfrey, Confalonieri, Konig, Dopfner, Marella, Traglia, Al- 
frink, Santos, Ritter, Coussa, Suenens, Ottaviani, Di Jorio, Roberti, 
Jullien, Larraona, Heard, Bea, Browne, Albareda. 

2 Patriarchae: B.mi Gori, Cheikho. 

17 Archiepiscopi: Exc.mi Felici, 0’Connor, Ujcic, Antezana y 
Rojas, Campbell, Beras, Cooray, McKeefry, Lefebvre, Alter, Graner, 
Hurley, Perrin, Seper, Bazin, Bernard, Ngo-dinh-Thuc. 

4 Episcopi: Exc.mi Verwimp, Jelmini, Suhr, Scharmach. 

3 Superiores Generales: Rev.mi Gut, Sepinski, Janssens. 

B) Consiliarii: Exc.mi Parente, Carpino, Samore, Staffa, Prin- 
cipi, Scapinelli, Zerba, Palazzini, Philippe, Bartoccetti, Brennan. 

Rev.mi Rossi, Tinello, Romani, Camagni, Giusti, Cavagna, 
Salmon. 

Etiam adest Exc.mus Edelby, Procurator B.mi Patriarchae Antio- 
cheni Melchitarum. 

Adsunt quoque Rev.mi I. Willebrands, Secretarius Secretariatus 
ad unitatem christianorum fovendam, et P. S. Tromp S. I., Secretarius 
Commissionis Theologicae. 

Hora 9,35 Summus Pontifex Ioannes XXIII aulam ingreditur. Post 

orationem « Adsumus » ab ipso dictam, praesentes humanissime allo- 
quitur, apostolicam benedictionem impertit et ab aula discedit. 

Coetui praeest Em. mus Micara, qui disponit ut disceptatio prose- 
quatur de schematibus hesterna die praesentatis, scilicet « De relatio- 
nibus inter Ecclesiam et Statum necnon de tolerantia religiosa », « De 
necessitate Ecclesiae annuntiandi Evangelium omnibus gentibus et ubi- 
que terrarum » (a Commissione Theologica confectis) et « De libertate 
religiosa » (a Secretariatu ad unitatem Christianorum fovendam con- 
fecto). 

Audiuntur Em.mus Godfrey, Exc.mi Alter, Hurley, Cooray, Edelby. 

Em. mus Ottaviani animadversionibus prolatis breviter respondet. 
Postea suffragia colliguntur. 

Intervallo per quadrantem interposito, hora circiter 11,15 labores 
resumuntur. Em.mus Ottaviani refert super schema constitutionis « De 
Beata Maria Virgine Matre Dei et Matre hominum », praeside Em.mo 
Pizzardo, loco Em. mi Micara, qui interea a coetu discesserat. 

Hora 11,35 disceptatio habetur. Audiuntur Em.mi Lienart, Ruf- 
fini, Konig, Leger, Exc.mus Edelby nomine B.mi Maximi IV Saigh. 

Hora 12,20 suffragia colliguntur. 

Deinde Em.mus Card. H. I. Cicognani, a Publicis Ecclesiae Nego- 
tiis, haec monuit: « Inter quaestiones propositas a Secretariatu ad Chri- 
stianorum unitatem fovendam, exhibetur decretum de Iudaeis. Haec 
sunt adnotanda. Una cum Em.mo Card. Bea disceptatum est num 
“ Decretum de Iudaeis ”, tanta cum caritate ab eodem Cardinali para- 
tum, congrueret praesentare huic Commissioni Centrali et inter Acta 
Concilii Oecumenici enumerare. Visum est inopportune id fore. 

Supervacaneum esset revocare vincula nostra cum populo Iudaico 
— ipse Christus D. N, ex illa gente venit, et cum Novo etiam Vetus 
Testamentum tenemus — . Verum stare debemus fini huius Concilii, in 
quo Ecclesia vult solemniter suam fidem affirmare et suum apostolatum 
corroborare. 

Et curnam istud particulare Decretum? Si de Iudaeis, cur non etiam 
de Mahumedanis? (Utique gloriantur de sua descendentia a patre Abra- 
ham). 

Notae sunt asperae dissensiones nostri temporis inter Iudaeos et 
Arabes; facile exoritur suspicio de re politica; vel fovendi hanc vel illam 
partem; iam falsi rumores de hoc divulgantur. 

Iudaei et omnes qui foris sunt bene sciunt Ecclesiam eos esse excep- 
turam magno corde, si fidem catholicam amplecti desiderant. 

Quapropter proponitur ut huius Decreti ratio non habeatur in Con- 

cilio et non appareat inter Acta Concilii ». Ideoque disceptatio de hoc 
schemate habita non est. 

Suetis precibus, hora 12,40 sessio clauditur. 

IX 

Die 20 iunii 1962, hora 16,30 Membra et Consiliarii Commissionis 
Centralis in aulam Congregationum ad Palatium Apostolicum conve- 
niunt. 

Adsunt 41 Membra et 6 Consiliarii, nempe: 

A) Membra: 15 S. R. E. Cardinales: Em. mi Pizzardo, Aloisi Ma- 
sella, Ferretto, McGuigan, RufEni, Quiroga y Palacios, Cento, Godfrey, 
Confalonieri, Coussa, Jullien, Larraona, Bea, Browne, Albareda. 

2 Patriarchae: B.mi Gori, Cheikho. 

17 Archiepiscopi: Exc.mi Felici, 0’Connor, Ujcic, Antezana y 
Rojas, Campbell, Beras, Cooray, McKeefry, Lefebvre, Alter, Graner, 
Hurley, Perrin, Seper, Bazin, Bernard, Ngo-dinh-Thuc, 

4 Episcopi: Exc.mi Verwimp, Jelmini, Suhr, Scharmach. 

3 Superiores Generales: Rev.mi Gut, Sepinsld, Janssens. 

B) Consiliarii: Exc.mus Palazzini. 

Rev.mi Rossi, Tinello, Romani, Giusti, Salmon. 

Adest quoque Exc.mus Edelby, Archiep. tit. Edessenus in Osrhoene, 
Procurator B.mi Patriarchae Melchitarum. 

Adest denique Exc.mus I. Willebrands, Secretarius Secretariatus 
ad unitatem christianorum fovendam. 

Praeest Em.mus Pizzardo, qui, post orationem « Adsumus », ro- 
gat Em.mum Bea ut schema decreti « De oecumenismo catholico », a 
Secretariatu ad unitatem christianorum fovendam apparatum, illustret. 

Hora 16,55 incipit disceptatio. Exc.mus Secretarius Generalis ani- 
madversiones Em. mi Ottaviani, qui a coetu abest, legit, Postea audiun- 
tur Em.mi RufEni et Browne. 

Hora 17,30 suffragia colliguntur. 

Em.mus Bea relationem habet de schemate decreti « Necessitas 
orationis pro unitate christianorum maxime temporibus nostris » et de 
schemate decreti « De verbo Dei ». 

Hora 18,15 incipit disceptatio. Audiuntur Em.mi RufEni, Larraona 
et Browne. 

Hora 18,45 suffragia colliguntur, 

Hora 19, oratione « Angelus » dicta, clauditur congregatio nona et 
ultima VII sessionis Commissionis Centralis Praeparatoriae, necnon 
totius periodi praeparatoriae Sacrosancti Concilii Oecumenici Vaticani II. 

I 

DE SACRORUM ALUMNIS FORMANDIS 

(Prima Congregatio: 12 iunii 1962) 


1) SCHEMA PROPOSITUM 
A COMMISSIONE DE STUDIIS ET SEMINARIIS 

Prooemium 

Divinus Redemptor, ut humani generis redemptionis opera, quam ipse 
e Cruce pendens consummavit, ad saeculorum usque occasum perpetuaretur, 
Ecclesiam unici aeternique sacerdotii sui participem esse voluit; 1 Apostolis 
etenim eorumque successoribus in sacerdotio potestatem tradidit consecrandi, 
offerendi et ministrandi suum ipsius corpus et sanguinem, nec non et peccata 
dimittendi et retinendi 2 eosque constituit Evangelii praecones et novi populi 
electi duces. 3 

Apostolici vero praecepti « Manus cito nemini imposueris » (cf. I Tim. 
5, 22) semper memor, Ecclesia non solum ius proprium et exclusivum sibi 
vindicavit futuros altaris ministros instituendi, 4 sed nihil fortasse magis, per 
saeculorum decursum, actuosa maternaque sollicitudine provexit, quam ido- 
neam suorum sacerdotum conformationem.® Quod quidem gravissimum mu- 
nus inde a Concilio Tridentino prosecuta est in Seminariis quibus erigendis 
adaptandis promovendis impensam devovit curam. Haec igitur Sacrosancta 
Vaticana Synodus, cum totius Ecclesiae bonum a Seminariis quam maxime 
pendere sibi persuasum habeat, 0 quaedam statuenda decrevit quibus, secun- 
dum venerandas ecclesiasticas traditiones ac nullo semoto certo progressu, 
tota alumnorum institutio Christi Aeterni Sacerdotis missioni in progredien- 
tis aetatis discriminibus explendae securius conformetur. 7 

NOTAE AD PROOEMIUM 

1 Cf, Pius XII, Adhort. Apost. Menti Nostrae, d. 23 sept. 1950, A.A.S., 
42 (1950), p. 659. 

2 Cf. Concilium Trident., Sessio XXIII, Cap. I, Denz. 957. 

3 Cf. Luc. 10, 16; Io. 20, 21. 

4 Cf. Codex luris Canonici, can. 1352, 

5 Pius XI, Litt. Encycl. Ad Catholici Sacerdotii, d. 20 dec. 1935, A.A.S., 
28 (1936), p. 37. 

0 Leo XIII, Epist. Paternae providaeque, Acta Leonis, 1899, p. 194: « Sunt 
quaedam tamen ad rei catholicae profectum ita necessaria, ut ea semel attigisse 
non satis sit; commemorari saepius et commendari velint. Huc potissimum pertinet 
cura in Seminariis collocanda, quorum cum statu fortuna Ecclesiae coniungitur ma- 
xime ». Cf. etiam Pius XII, Epistula ad Exc.mos Poloniae Antistites, d. 29 iunii 
1945, Discorsi e Radiomessaggi, vol. VII, p. 495. 

7 Schema Constitutionis « De Sacrorum Alumnis formandis » intendit respon- 
dere quaestionibus quae a Pont. Commissione Centrali positae sunt Commissioni de 
Studiis et Seminariis (cf. Quaestiones Commissionibus Praeparatoriis Concilii Vat. II 
positae, Citta dei Vaticano 1960, 18 sq.): 

De Institutione Spirituali: cap. II Schematis; 

De Disciplina: cap. III Schematis; 

De Ratione Studiorum in Seminariis: cap. IV Schematis; 

De Institutione Pastorali: cap. V et VI Schematis. 

Quaedam determinationes magis generales praemissae sunt in capite I : «De 
ordinatione generali Seminariorum ». Si Patribus Concilii opportunum videtur, 
schema Decreti: « De vocationibus ecclesiasticis », iam consideratum a Pont. Com- 
missione Centrali, potest uniri huic Constitutioni, in qua reapse agitur de vocatio- 
nibus sacerdotalibus evolvendis et formandis, ab ingressu in Seminarium usque ad 
sacerdotalis operositatis initia. 


Caput I 

DE SEMINARIORUM ORDINATIONE GENERALI 

1. [ Seminarii finis]. Seminarii est eos qui in spem divini ministerii edu- 
cantur, sapienter progrediente institutione ita excolere ut Christo Sacerdoti 
per Ordinis Sacramentum digne configurentur atque ad apostolicum munus 
sancte obeundum rite praeparentur. In Seminario ergo Dominum Iesum om- 
nes, et qui praesunt et qui subsunt, ante oculos incessanter habeant: modera- 
tores et magistri ut cum Apostolo veraciter dicere possint « Imitatores mei 
estote, sicut et ego Christi » (I Cor. 11, 1); sacrorum alumni ut discipulorum 
more intimos sensus mentemque Christi Iesu induant Eiusque opera imitari 
incipiant. 1 

2. [Seminarii variae species]. Ad Christi ministros rite efformandos 
praeter Seminaria maiora pro alumnis philosophiae ac theologiae vacantibus 
praescripta, etiam quae vocantur minora aptissima sunt et carissima Eccle- 
siae; quare haec Sancta Synodus, Tridentini Concilii rationes pro pueris et 
adulescentibus in Seminariis instituendis adhuc validas censens, Episcopis 
ea enixe commendat. Ut autem huiusmodi adulescentuli a nativo suae domus 
humo separati in Seminariis apte proficiant, sollertissima cura habenda est, 
« ut singulorum puerorum indoles cuiusque propria recte conformetur »; 
itemque « res ipsa postulat, ut, quam pueri in Seminariis vitam ducant, cum 

communi omnium puerorum vita, quantum potest, congruat »; particulari 
illorum religiosa conformatione sancte servata. 2 

Particularibus recentioris aetatis conditionibus consulens, haec S. Syno- 
dus Ordinarios hortatur ut tardioribus quoque vocationibus, curriculum 
studiorum mediorum quod attinet, peculiaribus institutis dioecesanis vel re- 
gionalibus provideant, aptis ibidem adhibitis methodis, nulla autem circa 
idoneitatis normas exceptione facta. 3 

3. [ Seminaria interdioecesana et regionalia ]. Ubi vires singularum dioe- 
ceseon non sufficiunt ad sacrorum tirones iuxta Sanctae Sedis praecepta et 
huius Synodi decreta in proprio Seminario rite instituendos, erigenda foven- 
daque sunt Seminaria interdioecesana vel regionalia; ea quidem tamquam 
propria habenda sunt a singulis Episcopis, qui proinde secundum normas 
a Sancta Sede approbandas, in eorum regimine aequa ratione partes habeant 
aptosque Superiores et Magistros ceteraque subsidia communi nisu ipsius 
suppeditent. 4 

4. [ Moderatorum, et Magistrorum electio ]. Cum alumnorum institu- 
tionis optatus exitus multo magis quam a sapientibus legibus ab educatori- 
bus bonis et expertis pendeat, haec Sancta Vaticana Synodus graviter monet 
Episcopos ut Seminariorum moderatores et magistros inter optimos eligant, 
viros ad animos Christo lucrandos eximie aptos, neque timeant eos avocare 
ab aliis ministeriis quae, quamvis gravia, numquam Seminario sunt antepo- 
nenda, 5 Curent insuper, ne praecipue Seminariorum moderatores alienis 
onerentur officiis. 

5. \_Moderatorum particularis praeparatio ]. Etsi in Seminariorum insti- 
tutoribus innata alios moderandi indoles, ingenium ac potissimum dona 
gratiae plurimum valeant, tamen, uti iidem gravissimis obligationibus coram 
Deo et Ecclesia initis satisfacere possint, peculiaris quoque institutio accedat 
oportet. Exinde, quemadmodum Concilium Tridentinum specificae ipsorum 
alumnorum institutioni faustissimo cum exitu providit, ita haec Sacrosancta 
Vaticana Synodus vehementer exoptat, ut non solum qui ad docendum in 
Seminariis destinantur, sed potissimum ii qui ad Superiorum et Directorum 
spiritus officia ibidem deputantur, ad tam arduum munus explendum spe- 
cifica institutione diligenter praeparentur. 6 Curent ergo Episcopi ut quos ex 
proprio clero iu venibus levitis moderandis aptiores iudicaverint, tempestive 
ad ea Instituta mittant in quibus profunda conformatione spirituali atque 
paedagogica possint ditari. Promoveant insuper Rectorum ac moderatorum 
cuiuscumque nationis vel regionis periodicos conventus in quibus sub Epi- 
scoporum auspiciis Seminariorum educatores fructus experimento ac usu 
collectos inter se communicent ac quomodo progredientis aetatis necessita- 
tibus aptius consulatur communia conferant consilia. 7 

6. \_Moderatorum ac Magistrorum dotes]. Ut sacrorum alumni Iesu 
Christi Sacerdotis virtutibus plene, firme informentur, Rectores et Modera- 
tores spiritus imprimis amore Christi et Ecclesiae ferveant oportet atque 
scientia sacra, prudentia, psychologica et paedagogica arte atque pastorali 



DISCEPTATIO - DE SACRORUM ALUMNIS FORMANDIS 


27 


experientia ita praecellant ut totius Seminarii sint quasi anima. Sed et ceteri 
Seminarii moderatores atque magistri profunde sentiant quantopere ab ipso- 
rum quoque doctrina, oratione, abnegationis ac oboedientiae exemplis, ani- 
marum zelo pendeat formationis exitus. Semper sint memores sanctos sacer- 
dotes in Seminario efformari nonnisi ab eis qui ad sanctitatem generose ten- 
dunt. 

7. [ Moderatorum cooperatio ]. Certissima quoque omnium mentibus 
inhaereat persuasio, alumnos eo securius ad Christi Sacerdotium praeparari 
quo plenius tota Seminarii vita instantissimae respondeat Domini orationi: 
« Ut omnes unum sint » (Io. 17, 21). Moderatores ergo et magistri a Do- 
mini Spiritu ducti et compaginati ita unum ex multis corpus efforment, ut 
Ecclesiae mysterium in Seminariis insigni praefulgeat splendore. Rectori igi- 
tur, fulcro unitatis, tota Seminarii familia aequo animo oboediat sicut patri 
ac filiali adhaereat concordia. Arctissima vigeat inter Rectorem et Modera- 
tores spiritus operae consortio, sed accurata quoque officiorum distinctio, 
ne Rector secretum conscientiae forum invadat, nec Spiritus moderator exter- 
nae se immisceat disciplinae. Rectore denique praeeunte, omnes Seminarii 
moderatores ac magistri in alumnis instituendis fidelissimos se exhibeant 
Episcopi cooperatores: « Quotquot enim Dei et Iesu Christi sunt, hi sunt 
cum Episcopo ». 9 Ipse dioeceseos Pastor autem assidua praedilectionis cura 
adiuvet eos qui in Seminario laborant ac ipsis alumnis se demonstret verum 
in Christo Patrem. 10 

8. [ Alumnorum selectio ac probatio ]. Seminarium, cum particulari ex 
fine communi a collegio vel quavis schola catholica differat, per singulos tiro- 
cinii annos palaestra sit oportet non solum sedulae alumnorum educationis, 
sed vigilantissimae eorum selectionis et probationis. 

a) Cuius selectionis ratio pro alumnorum aetate diversa erit, in pueris 
aliquantulum mitior, severa omnino in iuvenibus. Nullatenus autem in Se- 
minarium minus admittendi sunt qui vocationis saltem germina non prodant, 
in Seminarium vero maius qui eius signa certa non exhibeant; citiusque 
dimittendi sunt qui idonei non reperiantur vel Seminarii finem assequi am- 
plius nolunt. 11 

b) Haec Sacrosancta igitur Oecumenica Synodus Seminarii modera- 
tores graviter monet ut proprii officii memores sedula cura ad solidum iudi- 
cium de positiva alumnorum idoneitate sibi efformandum attendant; utrum 
scilicet vere spiritu Christi agantur, sufficientis ingenii dotibus polleant, con- 
grua salute physica et psychica ac praecipue sano iudicio sint praediti atque 
intentione recta, voluntate libera, firma et actuosa ad Domini Sacerdotium 
participandum anhelent. Audiantur etiam magistrorum sententiae nec, dato 
peculiari momento quod vacationum tempori pro probanda vocatione com- 
petit, negligatur quid proprii alumnorum parochi, alii quoque sacerdotes 
et interdum laici prudentes ad debitam hauriendam certitudinem conferre 
valeant imprimis in scrutiniis ante ordinum susceptionem peragendis; ali- 
quando opportunum erit consilium quoque medici periti ac christiani sensus 

exquirere. Quibus omnibus auditis, semper solius auctoritatis ecclesiasticae 
est de vocatione sacerdotali iudicare et de admittendo alumno decernere. 12 

c) Normis ab Ecclesia circa castitatis probationem editis ii qui in Se- 
minariis vel iuvenum animos moderantur vel sacras confessiones excipiunt, 
intra sui cuiusque muneris fines, graviter ipsorum onerata conscientia, fide- 
lissime pareant. Nec quidquam de debita severitate remittant, sibi persuasum 
habentes se ita alumnorum bono caritate vere paterna consulere ac magna 
ex parte causas auferre, cur catholica Ecclesia lacrimas fundat simulque 
christianus populus in sacerdotum moribus offendat. 13 Ut autem omnes quot- 
quot iuvenum institutioni incumbunt normas ab Apostolica Sede statutas 
apprime cognoscant et eisdem utantur in probanda vocatione principiis, 
huiusmodi normae in unico documento apte colligantur; Episcopi vero cu- 
rent ut hae normae Seminarii moderatoribus, magistris atque confessariis 
quotannis in memoriam revocentur. 14 

9. [Tutior semper sententia sequenda ]. In casibus autem dubiis de 
alumnorum idoneitate, Praesules et Seminariorum moderatores, nullo habito 
humano respectu, sed rationis supremo animarum Episcopo reddendae unice 
memores, tutiorem semper sententiam amplectantur 1S neque sacerdotum in- 
ducti penuria hodie fere in tota Ecclesia deplorata ullo pacto iustum et 
severum de alumnorum aptitudine iudicium minuant, confidentes quod « Deus 
numquam ita deserit Ecclesiam suam quin inveniantur idonei ministri suffi- 
cientes ad necessitatem plebis, si digni promoverentur et indigni repelle- 
rentur ». 10 

10. [Seminariorum Statuta\. Praecipit denique Sancta Synodus ut in 
unoquoque Seminario Statuta habeantur ab Episcopo vel a competente aucto- 
ritate approbata eaque scripta omnium sint in manibus ita ut « quid agere, 
quid observare debeant, doceantur tum qui in eodem Seminario in spem 
Ecclesiae instituuntur, tum qui in horum institutionem operam suam im- 
pendunt ». 17 In redigendis autem Statutis attendatur ad huius Sanctae Sy- 
nodi decreta, ad Pontificia de re documenta necnon ad particulares locorum 
et gentium conditiones; prae oculis habeantur etiam regulae in aliis Semi- 
nariis fructuose vigentes nec praetermittantur ea quae a probato disciplinae 
paedagogicae progressu commendantur. 

Seminarii Statuta concisa brevitate contineant leges quae modo stabili 
decerni possunt; eae vero regulae quae pro adiunctis facilius sunt mutandae, 
in particulari « Consuetudinario » colligantur. 18 

11. [Visitatio Apostolica periodice instituenda ]. Statis periodis in sin- 
gulis Seminariis peragatur Visitatio Apostolica, per expertos et discretos 
ecclesiasticos viros ita instituenda ut paterna et actuosa Ordinariorum circa 
Seminaria sollicitudo exinde opportunum recipiat iuvamen. 19 


Textus schematis definitive approbatus est in Sessione Generati Commissionis 
de Studiis et Seminariis habita diebus 11-16 decembris 1961, unanimi Membrorum 
suffragio. 



DISCEPTATIO - DE SACRORUM ALUMNIS FORMANDIS 


29 


NOTAE 

ACV2-. Acta et Documenta Concilio Oecumenico Vaticano II apparando. 

1 Secundum ea quae iam in Constitutionis prooemio perstricta sunt, tota 
alumnorum in Seminariis formatio ad Christum tendat oportet. Haec nota christo- 
centrica proinde in universa Constitutione retinetur; eo efficacius in futuris sacer- 
dotibus excolitur etiam vera « spirituali tas ecclesiologica ». 

2 Cf. Pius XII, Adhortatio Apostolica Menti Nostrae, 23 sept, 1950; A.A.S., 
42 (1950), p. 685. - Concilium Tridentinum (Decretum de Reformatione, can. 18; 
Enchir. Cler., n. 97) nondum distinguit Seminaria maiora et minora, praevidit autem 
in Seminariis posse recipi qui saltem duodecimum annum attigerint. 

Utilitas Seminariorum minorum hodie haud ita raro in dubium vocatur. Obici- 
tur imprimis permagnus numerus eorum qui in Seminariis minoribus educati ad 
Sacerdotii metam non pertingunt; affirmatur insuper, saepius ineptis educationis 
methodis in istis institutis non paucos adulescentes gravia pati damna, iis praecise 
annis quando de animi indole formanda deciditur, Constat autem in tot regionibus 
plurimas vocationes sacerdotales easque optimas e Seminariis minoribus provenire; 
immo non paucae dioeceses quae hucusque eiusmodi instituta non habuerunt, re- 
centius ea erigere coeperunt. Ut obiectionibus modo recensitis respondeatur, omnino 
consideranda sunt ea quae in supra laudata Adhortatione Apostolica Menti Nostrae 
de vitae ratione in Seminariis minoribus instituenda praecipiuntur. In votis ad Com- 
missionem de Studiis et Seminariis missis aliquando postulabatur ut expresse veta- 
retur verbi gratia usus habitus clericalis a parte puerorum in Seminariis minoribus 
degentium. Praeferenda autem videbatur generalis quaedam commendatio, in qua 
tota vitae ratio aetati adulescenti vere congrua inculcatur. 

3 Uti iam in notis ad schema Decreti « De Vocationibus ecclesiasticis fovendis » 
a Commissione de Studiis et Seminariis propositum animadvertebatur (pag. 13 sq., 
nota 16), non omnes Episcopi eiusdem sunt sententiae utrum et quousque huius- 
modi candidati tardius vocati in particularibus Institutis ad Sacerdotium praeparari 
debeant. Curriculum studiorum classicorum autem quod attinet, omnes fere Prae- 
sules conveniunt tardius vocatos in specialibus Institutis aptius instrui posse. De 
iis proinde solummodo in Decreto sermo est. Praeterea autem opportunum visum 
est inculcare, his in casibus methodos instructionis et educationis quidem aetati 
provectiori adaptatas esse adhibendas, cavendum autem esse omnino, ne severa 
electionis criteria seponantur. 

Cf. etiam Schema decreti « De Studiis Clericorum » propositum a Commissione 
de Missionibus; pp. 7 sq., n. V: «De Institutis vel Collegiis propriis pro vocatio- 
nibus tardivis ». 

4 De Seminariis interdioecesanis vel regionalibus sententiae variae leguntur in 
votis ab Episcopis Concilio parando missis (cf. ACV2, ser. I, Appendix vol. II, 
pars I, pp. 613-619). A multis maximum beneficium celebratur, quod huiusmodi 
Seminaria constituunt pro parvis dioecesibus et pro accuratiore alumnorum forma- 
tione (cf. Pius XII, Allocutio Siamo ben lieti ad Pont. Sem. Anagninum, 29 apr. 
1949 et cf. etiam Votum a S. Congreg. de Seminariis et Studiorum Universitatibus 
pro Concilio parando elaboratum, ACV2, ser. I, vol. III, pp. 401-404). Non pauci 
Episcopi autem exprimunt varia desideria: alumnorum numerus ne sit nimis ele- 

vatus quo melius singuli cognosci, corrigi et excoli possint; Episcopis detur aequa 
in regimine determinando portio; omnes Praesules quorum interest, concedant 
meliores moderatores et magistros; instituantur seminaria interdioecesana, quae 
etsi non sint regionalia, efficacius alumnos praeparare possint. 

lussio conciliaris et Seminariorum regionalium momento et desideriis modo 
insinuatis opportune satisfacere intendit. Etiam Schema decreti « De Studiis Cle- 
ricorum » propositum a Commissione de Missionibus (p. 8 sq.), vindicato Semina- 
riorum regionalium momento, inculcat incommoda « quae Seminario communi in- 
haerere solent » esse opportune imminuenda vel ob maius bonum promovendum 
generose toleranda. 

s Hoc principium summo vigore inculcatur in Pii XI Litt. Encycl. Ad Catho- 
lici Sacerdotii , d. 20 dec. 1935, A.A.S. (1936), p. 37: «Diligens imprimis esto 
moderatorum magistrorumque delectus... Sacris eiusmodi conlegiis sacerdotes tri- 
buite maxima virtute ornatos; neque gravemini eos e muneribus abstrahere, specie 
quidem maioris ponderis, quae tamen cum hac capitali re, cuius partes nulla alia 
susceperit, comparari nequeunt ». Quod delegendi optimos principium iterum incul- 
catur a Pio XII in Litteris Apostolicis ad Ordinarios Brasiliae directis die 23 aprilis 
1947, Discorsi e Radiomessaggi IX, pp. 579-580. Cf, etiam Leo XIII, Epist. Litte- 
rae a vobis ad Episcopos Brasiliae, 2 iul. 1894 ( Ench , Cler., n. 543), — Gravis 
Concilii monitio videtur necessaria, quia maiora in Seminariis deploranda damna 
proveniunt ex inepta Moderatorum et Magistrorum selectione. 

G Experientia constat saepius Rectores vel Moderatores spiritus renuntiari 
absque ulla praeparatione; aliquando sacerdotes post unum aliumve sacerdotii an- 
num, nimis imperiti, statim constituuntur Seminariorum Rectores. Moderatores spi- 
ritus vero eliguntur ratione habita tantum ad generalem ipsorum bonitatem, negle- 
ctis specificis qualitatibus ad tam grave munus obeundum necessariis. Uti Visitator 
Apostolicus quam maxime in re expertus, edicit: « Haec est, meo iudicio, origo 
et causa praecipua malorum, quae hodie Seminariorum vitam perturbant », 

His defectibus ut remedium paretur, necessaria est Moderatorum specifica prae- 
paratio in Institutis ubi profundiore conformatione spirituali ac paedagogica exco- 
lantur. Cf. Vota ab Episcopis missa, ACV2, Appendix vol. II, pars I, p. 603 ss. 

7 Cf. ACV2, Appendix vol. II, pars I, p. 605. Reapse in pluribus nationibus 
vel regionibus periodici Rectorum et Moderatorum spiritus conventus optimo cum 
fructu iam celebrantur; pro Italia ab ipsa S. Congreg. de Seminariis et Stud. Uni- 
versitatibus plures eiusmodi congressus promoti sunt (« corsi di aggiornamento »). 

8 Cf. Leo XIII, Epist. Encycl. Quod multum, d. 22 aug. 1886 {Ench. Cler., 
n. 473), et Epist. Encycl. Fin da principio ad Episcopos Italiae, d. 8 dec. 1902 
{Ench. Cler., n. 703): « La condotta esemplare di chi presiede, massime ai giovani, 
e il linguaggio piit eloquente e persuasivo per ispirare negli animi loro il convinci- 
mento dei propri doveri e 1’amore dei bene ». Et cf. Pius XII, Const. Apost. 
Sedes Sapientiae, d. 31 maii 1956, A.A.S. , 48 (1956). 

9 S. Ignatius, Ad Philad., 3, 2. 

10 Seminariorum Visitatores verbi gratia unanimi voce confirmant quantopere 
alumni imprimis in Seminariis maioribus desiderent ut Episcopus, cuius erunt mox 
cooperatores, aliquando Seminarium visitet et suos futuros sacerdotes cognoscere 
incipiat. 

11 Cf. S. Pius X, Motu Proprio Sacrorum Antistitum, d. 1 sept. 1910 {Ench. 
Cler., n. 833); S. Congreg. de Seminariis et Stud. Univ. I Romani Pontefici ad Ita- 

liae Episcopos, d. 22 iulii 1928 ( Ench . Cler,, n, 1259); eadem S. Congreg., Litt. 
circul. In conventu plenario ad Lusitaniae Ordinarios, d. 8 sept. 1935 {Ench. Cler., 
n. 1347 ss. ); Pius XII, Adhortatio Apost. Menti Nostrae, d. 23 sept. 1950, A.A.S., 
42 (1950), p. 684. 

12 Cf. Pius XII, Adhort, Apost. Menti Nostrae , 23 sept. 1950, A.A.S., 42 
(1950), p. 684; et cf. S. Congreg. de Sacramentis, Litt. circulares Magna equidem 
ad locorum Ordinarios, 27 dec. 1955, n. 10, Pro religiosis cf. Statuta Generalia 
adnexa Constitutioni Apostolicae Sedes Sapientiae , d. 31 maii 1956,- art. 33. 
S. Congreg. de Seminariis et Stud. Univ., Epist. circul. De aliquibus gravibus for- 
mationis ecclesiasticae quaestionibus, trecentum devolutis ex S. Vincentii de Paoli 
morte annis, d. 27 sept. 1960. 

13 Cf. Pius XI, Litt. Encycl. Ad Catholici Sacerdotii, d. 20 dec. 1935, A.A.S., 
28 (1936), p. 43. 

14 Ab ipsa S. Sede recentiore tempore imprimis haec de re documenta edita 
sunt: 

S, Congreg. de Sacramentis, Quam ingens Ecclesiae, ad locorum Ordinarios, 
d. 27 dec. 1930, A.A.S., 23 (1931), pp. 120-129; 

eadem S. Congreg., Magna equidem, ad locorum Ordinarios, d. 27 dec. 1955; 

S. Congreg. de Semin. et Stud. Univ., Instructio reservata Per i Direttori 
Spirituali dei Seminani, d. 1 iulii 1955 (Prot. N. 419/43-55); 

S. Congreg. de Religiosis, Instructio de candidatis ad statum perfectionis 
et ad sacros ordines sedulo deligendis et instituendis, Moderatoribus reservata, 
d. 2 febr. 1961. 

Plures insuper conferentiae Episcoporum proprias ediderunt normas reserva- 
tas moderatoribus spiritus et confessariis, qui in illarum regionum Seminariis ope- 
ram praestant. 

In votis pro Concilio missis autem manifestantur desideria « ut dentur pro Se- 
minariorum Rectoribus et Moderatoribus Spiritus normae clariores circa castitatem 
quam a seminaristis exigere debent, ut unusquisque in suo foro (externo vel inter- 
no) securius ac dexterius procedere possit tam in admissione et provectione quam 
in dimissione alumnorum » ( ACV2 , ser. I, vol. II, pars II, p, 453). Ab aliis 
animadvertitur, normas iam editas non satis cognosci ab iis quorum interest; com- 
missioni post-concilari a diversis S. Congregationibus in re competentibus forman- 
dae munus committendum esse, ut normae vere fundamentales collatis consiliis de- 
nuo examinatae, in unico documento comprehendantur, 

15 Cf. Pius XI, Litt. Encycl. Ad Catholici Sacerdotii, d. 20 dec. 1935, A.A.S., 
28 (1936), p. 41. 

10 S. Thomas Aquin,, Summa theol., Suppi, q, 36, a. 4, ad 1. 

17 Cf. C.I.C., can. 1357, § 3; et cf. ACV2, ser. I, Appendix vol, II, pp. 602, 

627. 

18 Cf. Directorium Seminariorum, Auctoribus Missionariis Congregationis Im- 
maculati Cordis Mariae, Pekini 1949, p. 239. 

19 Visitationis Apostolicae utilitas ab Ordinariis persentitur, cum occasione 
ipsius saepius ea mutari vel perfici valeant quibus ipsi Praesules variis ex adiunctis 
providere vix vel difficulter tantum possint. Reapse a pluribus Episcopis in Votis 
Concilio parando missis postulatur ut Visitatio Apostolica fiat periodice in omnibus 
Seminariis et constituatur Visitator Apostolicus in unaquaque natione (cf. Acta et 
Documenta, Analyticus conspectus..., Pars I, p, 621). 



32 


SESSIO VII - ACTA 


Caput II 

DE INSTITUTIONE SPIRITUALI 

1. [Prooemium]. Quam excelsa sanctitatis forma in sacerdotibus ab 
ipso sacro Ordine postuletur, praesertim recentiores Pontifices praeclaris 
illustrarunt documentis. 1 Adauctis autem societatis christianae necessitati- 
bus consulentes, huius Sanctae Synodi Patres ad ea principia in Seminariis 
tuenda singulariter hortantur, quibus veluti fundamentis alumnorum tota 
ad sacerdotalem sanctitatem formatio nititur. 2 

2. [ Vitae spiritualis primatus]. Sicut pro fidelibus, ita maxime pro 
futuris Domini sacerdotibus vitae spiritualis medulla in hoc consistit ut non 
soli, sed cum Patre et Filio Eius lesu Christo et Spiritu Sancto vivant fami- 
liari et assidua societate (cf. 1 Io. 1, 3 sq.). Quo intimior haec societas eo 
fortius charitas Dei in futuris dominici gregis pastoribus alit zelum ani- 
marum, 

Propterea praecipua Rectoris 3 cura sit ut in Seminario vita spiritualis 
primatum clare et firme semper occupet atque cetera omnia, studia, exerci- 
tationes pastorales, vita communis ac disciplina ita ordinentur ut in vitae 
spiritualis fastigium componantur. A ceteris quoque Seminarii moderatori- 
bus et magistris sacrorum alumni iuventur in arctissima inter scientiam prae- 
cipue sacram et vitam spiritualem percipienda unitate, ita ut disciplinae in 
Seminariis traditae alumnos conducant ad cognoscendum Christum « et vir- 
tutem resurrectionis eius, et societatem passionum illius » (cf. Phil. 3, 10); 
vita vero spiritualis veritatibus fidei innixa ad scientiam altius sitiendam 
compellat et ad futurum munus pastorale disponat eos qui « non in persua- 
sibilibus humanae sapientiae verbis, sed in ostensione Spiritus et virtutis » 
(cf. 1 Cor. 2, 4) praedicaturi sunt Christum. 4 

3. [ Moderator spiritus et unitas directionis spiritualis']. Sub Seminarii 
Rectore, vitae interioris primatum peculiari cura custodiat et promoveat mo- 
derator spiritus, 5 qui ante alumnorum oculos in primis ponat Christum cru- 
cifixum (cf. Gal. 3, 1) eumque datum « caput supra omnem ecclesiam, quae 
est corpus ipsius » (cf. Eph. 1 , 22 sq.). Ut Ipsum ardenter quaerant, inve- 
niant ac teneant, in orationis spiritum et praxim ipsos introducat. Christi 
sacerdotium participandum ita profunde alumnorum animis inscribat, ut 
mortis Dominicae mysterium celebraturi vere agnoscant quod agunt, imi- 
tentur quod tractant, 0 Attento autem animo semper reputet quantopere a 
Seminariis externa differat vitae ratio, quam alumni sacerdotio initiati media 
agent in plebe, atque futura operositate pastorali semper prae oculis habita, 
eos ita apte conformet ut in saeculo munus sacerdotale olim obituri, soli 
Deo adhaerentes veram mundo valeant ministrare vitam. 7 In vocationis 
discriminibus ad Spiritus Sancti vocem discernendam et generose sequendam 
alumnos ducat; omnes paterna cura ita recipiat ut mentem et voluntatem 
docili humilitate ei patefaciant. 

Ut publice omnibus et privatim singulis solidum praebeat alimentum, 
Scripturarum studium, theologiam dogmaticam et spiritualem imprimis ex- 
colere constanter pergat; animorum indoli tam diversae quo melius consulat, 
psychologicarum atque paedagogicarum disciplinarum studium ne negligat. 
Ut autem singulos vere cognoscere et efficaciter curare valeat, director spiri- 
tus nonnisi congruo alumnorum numero praeponatur. Immo servata directio- 
nis spiritualis unitate, nihil obstat quominus plures dentur in Seminario 
moderatores spiritus, secundum probatas eorum consuetudines. 8 

Confessarii vero ordinarii et extraordinarii alumnis libere et commode 
offerendi eligantur idonei ad cognoscendas et colendas vocationes; qui una- 
nimiter cum spiritus moderatore agant, iisdem normis eodemque spiritu. 
Meminerint grave ipsis incumbere officium imponendi obligationem disce- 
dendi e Seminario iis quos ad Sacerdotium non idoneos cognoverint; positi- 
vum autem et definitivum de vocatione iudicium ne proferant candidato, 
nisi iam per congruum temporis spatium particularem directionem eius su- 
sceperint spiritualem. 9 

4. [ Formationis spiritualis particulares periodi']. Ad vitam spiritualem 
profundius excolendam et ad vocationem sacerdotalem matura decisione 
amplectendam in pluribus Seminariis annus vel congrua saltem periodus 
particularis formationis spiritualis institui consuevit. 10 Quo temporis inter- 
vallo alumni in intimiore cum Domino unione initiati, dilucidam et matu- 
riorem propriae vocationis conscientiam acquirant, et in sancto proposito 
Christum sequendi ita confirmentur ut magno corde et animo volenti theolo- 
gicum tirocinium aggrediantur. Etsi cetera studia tunc non sint omnino sepo- 
sita, in scientia Sanctorum praecipue proficiant, orationem mentalem, practi- 
cam asceticam, Scripturarum sensum et dulcedinem una cum Liturgiae amore 
discant, ut Dei homines se sentiant et ad Dei hominumque ministerium man- 
cipari assuefiant. Quae incepta haec Sancta Oecumenica Synodus enixe lau- 
dans, dioecesium Pastoribus quam maxime commendat, ut huiusmodi parti- 
culare vitae spiritualis tirocinium locorum et conditionum adiunctis oppor- 
tune accommodatum in propriis Seminariis introducant. 

Etiam diaconi, ubi ministeriis et officiis sui ordinis obeundis iam in pa- 
roeciis incubuerint, simili impensiore tirocinio spirituali in Seminario ad sa- 
cerdotium praeparentur. 11 

Peropportune quoque sacerdotes iuniores, postquam per quinque circi- 
ter annos in Domini vinea operam navaverunt, ad Seminarium vel aliam 
domum aptam per unum aliumve mensem convocantur, ut spiritum oratio- 
nis et zelum apostolicum instaurent sicut in huius Constitutionis conclusione 
disponitur. 12 

5. [Vita sacramentalis et oratio]. Formatio spiritualis ad id tendit ut 
sacrorum alumnus cui suiipsius missionem Salvator noster committet, non 
solum sacrae ordinationis charactere, sed intima totius vitae consortione 
alter fiat Christus: « vivo autem, iam non ego: vivit vero in me Christus » 
( Gal . 2, 20). Quam vitam sacrorum alumni, moderatorum doctrina et exem- 

plo acliuti, hauriant potissimum « ex ipso eoque necessario fonte, hoc est 
ex actuosa cum sacrosanctis mysteriis publicis solemnibusque Ecclesiae com- 

* « IO 

mumcatione ». 

a ) Sacer cultus universus, praecipue eius centrum et fons, ipsum 
eucharisticum sacrificium, in Seminariis sic explicetur et sic celebretur, ut 
clerici de sacro altaris mysterio, una cum Christo hostias Deo gratas sese 
offerendo et eucharistico pane refecti, profunde vivere discant; sacro Eccle- 
siae anno durante ad mysteria Christi participanda ducantur ut, olim sacer- 
dotio aucti, populum sibi commissum in intimam cultus imprimis sacrificalis 
participationem initiare valeant. 

b) Ad spiritum orationis alumni ita formentur ut futuri sacerdotes 
fiant viri orationis qui libenter orent, orationi in primis mentali quotidie 
fideliter vacent eiusque necessitatem persentiant, et pro ipsorum vita inte- 
riore alenda et pro quocumque apostolatu cum fructu exercendo. 14 Ut autem 
orationem, quam ipsa Ecclesia peculiariter eis committet, amare discant, 
institutione sapienter progrediente initientur in psalmorum et totius Officii 
Divini intellectum et gustum; in curriculo saltem theologico quaedam Officii 
partes, ut Laudes et Vesperae, quotidie communiter recitentur et diebus fe- 
stivis cantentur. 18 

c) Vita liturgica, ad quam pertinet etiam confessio sacramentalis sa- 
crorum alumnis semel saltem in hebdomada frequentanda, 18 minime exclu- 
dit, sed potius exigit cetera quoque pia exercitia in Seminariis lege sancita 
vel usu probata, maxime orationem mentalem et lectionem spiritualem, con- 
scientiae examen, periodicas spirituales recollectiones aliasque peculiares 
devotiones; quae omnia sic ordinanda sunt, ut ad veriorem et pleniorem 
sacrorum mysteriorum participationem disponant eorumque efficaciam ad 
totam vitam extendant. 17 

Inter varias pietatis devotiones, duae haec valde commendandae sunt 
Seminarii alumnis: amantissime colant Iesum Christum praesentem in san- 
ctissimo Eucharistiae Sacramento, quo ardenti amore impulsi saepius Taber- 
naculum adeant, ibique diutius morentur. Deiparae autem Virginis Matris 
divinae gratiae et clericorum dulcissimae Patronae cultores sint studiosis- 
simi eiusque sub praesidio Christi Mysteria in rosarii precatione contemplari 
et imitari discant. 18 

d) Quo securius secundum Christi spiritum et Ecclesiae sensum vitam 
spiritualem alant, sacrorum tirones assidue incumbant legendis ac meditandis 
Scripturis Sacris et Missali atque, ad ordines promovendi, etiam Breviario, 
Rituali ac Pontificali. Curent quoque moderatores ut vitas Sanctorum per- 
legant et optima doctrinae spiritualis scripta cognoscant alumni neque ex 
fortuitis levibusque lectionibus vitae rationem instituant, qui tot animas 
in perfectionis christianae itinere moderaturi sunt. 

6. [ Virtutes theologicae in alumnis praecipue excolendae']. Orationis et 
sacramentalis cum Christo unionis fructus simul et necessaria praeparatio 

sunt praecipue fides, spes, caritas, ad quarum exercitium alumni vigilantis- 
simis comparentur curis. 

a) Sicut Christus Apostolos primum statuit in fide, sacrorum alum- 
nis non tantum « fides quae creditur » in praelectionibus perlucide exponatur 
oportet, sed ipsi in Seminario ea praecipue fide proficere discant qua Chri- 
stus habitat in cordibus eorum (cf. Eph. 3, 17). Hac fide a Seminarii annis 
totam vitae rationem ita imbuere assuefiant ut, sacerdotio aucti, mundo ma- 
gis magisque ad sola terrena propenso exhibeant gaudium in credendo vitam 
futuri saeculi, gloriantes « in spe gloriae filiorum Dei » (cf. Rom. 5, 2). 

b) Ad hanc christianam spem excolendam futuri gregis dominici pa- 
stores particulari sollicitudine componantur. Praecipue elaborandum est, 
ne sibi suisque viribus, sed divino potius auxilio iuvenes levitae confidant, 
secundum illud: « Neque qui plantat est aliquid, neque qui rigat, sed qui 
incrementum dat, Deus » ( 1 Cor. 3, 7). Ne autem futurae vitae sacerdotalis 
solitudine, ne huius mundi vel gloria vel inimicitia facile frangantur, discant 
spem suam committere Ei qui vicit mundum suisque promisit: « Ego vo- 
biscum sum » (Mt. 28, 20). Qua spe animati, in maioris perfectionis desi- 
derio iugiter renoventur: « Non quod iam acceperim aut iam perfectus sim: 
... quae quidem retro sunt obliviscens, ad ea vero, quae sunt priora exten- 
dens meipsum, ad destinatum persequor, ad bravium supernae vocationis 
Dei in Christo Iesu » ( Phil . 3, 12 ss.). Praeparentur quoque alumni ut labo- 
ris apostolici repulsas experti, Christi derelictioni consociati, glorientur in 
tribulationibus: « scientes quod tribulatio patientiam operatur, patientia 
autem probationem, probatio vero spem, spes autem non confundit » {Rom. 
5, 3 s.). 

c ) Secundum Domini mandatum et exemplar Apostolorumque doctri- 
nam de caritatis primatu praecipue edoceantur qui ad Christi sacerdotium 
participandum assumentur, Sermones Domini in ultima cena prolati (Io. 
13-17) habeantur tamquam Seminariorum codex quem assidue perlegant, 
pertractent, vivendo exprimant alumni. Caritas Dei quae per Spiritum San- 
ctum effusa est in cordibus eorum, ipsos urgeat imprimis ut « non iam sibi 
vivant, sed ei, qui pro ipsis mortuus est et resurrexit » (cf. 2 Cor. 5, 15). 
In hac caritate radicati et fundati (cf. Eph. 3, 18), assuefiant iam in Semi- 
nario de gratia sibi collata a Deo servire Ecclesiae, confratres aedificare in 
bonum exemplo, magnanimo auxilio, correctione fraterna; imprimis discant 
humili caritate et oboedientia adhaerere Christi Vicario et proprio Episcopo, 
dilatato corde participare in totius Ecclesiae vita secundum illud S. Augu- 
stini: « Quantum quisque amat Ecclesiam Christi, tantum habet Spiritum 
Sanctum »; 10 ita excolantur ut hauriant spiritum missionarium et oecume- 
nicum, exerceant amorem erga pauperes et afflictos, absque invidia servent 
unitatem in distinctione gratiarum et munerum. 

d ) In hac igitur vita fidei, spei et caritatis sacrorum alumni ita con- 
formentur ut et promptiores atque alacriores constituantur « Dei adiuto- 
res » (cf. 1 Cor. 3, 9) et illaesi evadant a minaci falsi naturalismi errore, cuius 

funesti fructus sunt orationis negligentia, propriae sufficientiae et autono- 
miae sensus, actuositatis insolentia, aestimatio immoderata bonorum naturae 
et technicae artis auxiliorum, gratiae bonis et subsidiis practice postpositis, 
hac vita fruendi cupiditas, vitae venturae exspectatione fere oblitterata. 

7. {Exercitium abnegationis\. Qui titulo sacerdotali vocantur Domini 
discipuli, ad Christi crucem tollendam praecipue parati sint oportet. Formen- 
tur igitur sacrorum alumni ad humilitatem et spiritum mortificationis, repro- 
bata propensione in dies crescente sequendi methodos quae sapiunt huius 
mundi naturalismum et hedonismum. Non minus quam tempore S. Pauli 
Ecclesia hodie indiget sacrorum administris qui sint homines mundo cruci- 
fixi et quibus mundus ipse sit crucifixus (cf. Gal. 6, 14); qui non sibi gloriam 
conquirant, sed Iesu Christo. 20 

8, {Consiliorum evangelicorum spiritus ]. Ita praeparentur alumni ut 
futuram vitam sacerdotalem secundum evangelicorum consiliorum spiritum 
componere, assuefiant, 21 leges sancitas diligenter observantes sed magis 
Christi amore et imitatione attracti. 

a) lam a primis Seminarii annis modum vere simplicem et modestum 
suscipiant; in aedibus ad salubritatem et tranquillitatem idoneis, numquam 
vero in exquisitis commodis vivant ii, qui olim pauperibus evangelizare mit- 
tendi ab omni specie fastus alieni sint oportet, atque spiritu vere pauperes 
vitae futuri saeculi validum testimonium perhibeant mundo. 22 

b ) Vigili diligentique cura promovenda est sacri Ordinis alumnorum 
educatio ad coelibatum ecclesiasticum, quo Ecclesiae ritus latini sacerdotes 
statum virginitatis christianae assumentes, integra animae et corporis dedi- 
tione Domino inserviunt atque aptissimum impetrant auxilium ad perfectam 
caritatem in sacerdotali ministerio continuo exercendam. De periculis quae 
eorum castitati in hodierna societate occurrunt alumni moneantur, et aptis 
praesidiis instruantur. Quare quidquid officii sacerdotum coelibatus et ab 
iisdem servanda castitas exigant, clerici clare cognoscant atque ita confor- 
mentur ut de bonis quoque matrimonii christiani eiusque in Ecclesia digni- 
tate apte edocti, optione mature deliberata ac magnanimi, digniorem ac bea- 
tiorem Domini praeferant amorem eiusque Regno dilatando semetipsos of- 
ferant hostiam viventem, sanctam, Deo placentem (cf. Rom. 12, l). 23 

c) Meminerint imprimis sacerdotem eo efficacius Redemptionis in- 
strumentum evadere quo arctius oboedentia uniatur Ipsi qui factus est pro 
nobis « oboediens usque ad mortem, mortem autem crucis » (cf. Rhii. 
2, 8). 24 Praeparentur ad promittendam et sancte servandam illam oboedien- 
tiam, qua Episcopi in cura animarum constituentur dociles cooperatores. 
Discant igitur alumni in Seminario oboedire non tantum externa exsecu- 
tione, sed et obsequio interiore, ita ut ipsorum oboedientia non quasi ad 
extra sit nedum coacta, sed libenti animo exhibeatur Superiori sicut patri. 
Superiores autem meminerint hac ipsa oboedientia discipulorum vires ac ta- 
lenta debere non tam inhiberi quam excitari, emendari et perfici quo melius 
Dei consilio respondeant. 2 ® 

9. [ Virtutum « humanarum » cultus ]. Ad ipsam spiritualem clericorum 
institutionem aliae quoque virtutes morales summopere curandae sunt, quae 
ad integram eorum formationem non solum christianam et sacerdotalem sed 
etiam humanam perfecte comparandam prorsus sunt necessariae. Diligenti 
igitur cura instituantur et exerceantur alumni in iis virtutibus quae etiam 
in societate humana magni fiunt. Sunt imprimis vitae integritas atque animi 
sinceritas, a .fallacia et a cuiusvis generis simulatione abhorrens, assidua iusti- 
tiae cura, promissis servata fides, in agendo urbanitas, in conversando comitas 
cum modestia et gravitate coniunctae. 

Pariter sedulo adlaborandum est ut alumni propriam indolem recte com- 
ponant, ad fortitudinem et virile robur etiam exercitiis physicis formentur ut 
sibimetipsis moderari valeant, ac magis magisque in iis se explicet suarum 
actionum officiorumque conscientia, recta de hominibus et de eventibus iudi- 
candi ratio, opera ultro sponteque incipiendi congrua facultas, ad aliorum 
incepta docili fraternoque servitio adiuvanda promptitudo. Quae omnia sa- 
cerdotem omnino decent et ad apostolatum valde iuvant. 1 * * * * * * * * * * * * * * * * * * 20 

Schema Decreti definitive approbatum est in VI Conventu Generali Commis- 
sionis de Studiis et Seminariis ( 1-10 martii 1962) unanimi Membrorum suffragio. 


NOTAE 

1 Documenta Sanctae Sedis recentiora quaedam et principaliora: 

Leo XIII: Litt. Encycl, Aeterni Patris, 4 aug. 1879; 

Epist, Encycl. Fin da principio, ad Episcopos Italiae, 8 dec. 1902 ( Leonis XIII 

Acta, XXII, pp. 246-259; Ench. Cler. n. 702-704). 

S. Pius X: Epist. Encycl. E supremi, 4 oct. 1903 (S. Pii X Acta, I, 8-10; 

Ench. Cler. n. 714-715); 

Litt. Encycl. Pieni Vanimo, ad Episcopos Italiae, 28 iul. 1906 (S. Pii X 

Acta, III, 163-168; Ench. Cler. n. 783-793); 

Exhortatio ad Clerum Catholicum Haerent animo, 4 aug. 1908 {S. Pii X 
Acta, IV, 242-244; Ench. Cler. n. 823-824). 

Benedictus XV: S. C. de Seminariis et Studiorum Universitatibus Ordina- 

mento dei Seminari, ad Italiae Episcopos, 26 apr. 1920 {Ench. Cler. n. 1080-1091); 

S. C. de Seminariis et Studiorum Universitatibus Vixdum haec Sacra Con- 

gregatio, ad Germaniae Episcopos, 9 oct. 1921 {Ench. Cler. n, 1117-1123). 

Pius XI: S. C. de Seminariis et Studiorum Universitatibus I Romani Pontefici, 

ad Italiae Episcopos, 25 iul. 1928 {Ench. Cler. n. 1257-1265); 

S. C. de Sacramentis, Instructio Quam ingens Ecclesiae, ad locorum Ordina- 
rios, 27 dec. 1930 ( A.A.S. , 23, 120-129; Ench. Cler. n. 1279-1301); 

Litt. circul. S. C. de Seminariis et Stud. Univ. In conventu plenario, 8 sept. 

1935, ad Lusitaniae Ordinarios {Ench. Cler. n. 1347-1358); 

Litt. Encycl. Ad Catholici Sacerdotii, 20 dec. 1935 {A.A.S., 28, 5, 37-52; 

Ench. Cler. n. 1379-1399); 

Normae S. C. de Seminariis et Stud. Univ. statutae pro Pontif. Seminariis 
Regionalibus Italiae, 25 martii 1936 ( Ench . Cler. n. 1400-1418). 

Pius XII: Allocutio sollemnis conventus, diei 24 iunii 1939, ad universos 
Clericos Studentes eorumque Moderatores (A.A.S., 31 [1939], pp. 245-247; Ench. 
Stat. Perfectionis n. 373); 

S. C. de Seminariis et Stud. Univ., Litt. circul. N< dVopera, 2 febr, 1945, ad 
Rectores, Patres Spirituales et scientiarum sacrarum Professores in Seminariis 
(Ench. Stat. Perf. n. 384); 

Adhortatio Apost. Menti Nostrae, 23 sept. 1950 (A.A.S., 42 [1950]); 

S. C. de Seminariis et Stud. Univ., Epist. En quelques Diocbses de Erance, 
27 iul. 1953, ad Episcopos Galliae; 

Litt. Encycl. Sacra Virginitas, 25 martii 1954 (A.A.S., 36 [1954], pp. 161- 

191); 

S. C. de Sacramentis, Instructio Magna equidem, 27 dec. 1955, ad locorum 
Ordinarios; 

S, C. de Seminariis et Stud. Univ., Epist. Este Sagrado Dicasterio, 14 iun. 
1958, ad Episcopos Hispaniae; 

Exhortatio ad Rectores Seminariorum Maiorum Americae Latinae, 23 sept. 
1958 ( Discorsi e Radiomessaggi , XX, pp. 387-392); 

Exhortatio praeparata pro die 19 oct. 1958 ad Superiores et Alumnos Pont. 
Seminarii Regionalis Apuliae, de aliquibus principiis formationis sacerdotalis ( Di- 
scorsi e Radiomessaggi, XX, pp. 439-449). 

Ioannes XXIII: Litt. Encycl. Sacerdotii Nostri primordia, 1 aug. 1959 (A.A.S., 
51 [1959], pp. 545-579); 

Allocutiones in tribus Sessionibus Synodi Romanae (A.A.S., 52 [1960], 
pp. 201-211; 221-230; 240-251); 

Allocutio ad Sacrorum Alumnos, 28 ian. 1960 (A.A.S., 52 [1960], pp. 262- 

270); 

Allocutio ad Alumnos Seminarii maioris Romani, 12 sept. 1960; 

S. C. de Seminariis et Stud. Univ., Epist. circul. De aliquibus formationis 
ecclesiasticae quaestionibus, 5 iun. 1959, centum devolutis annis ex S. Ioannis 
B. Vianney morte, ad locorum Ordinarios; 

Epist. Es tarea muy grata, 18 ian. 1960, ad Episcopos Mex.; 

Epist. circul. De aliquibus gravibus formationis ecclesiasticae quaestionibus, 
21 sept. 1960, trecentum ex S, Vincentii de Paoli morte revolutis annis, ad locorum 
Ordinarios. 

2 Non omnia recenseri possunt nec debent. Plura, quae formationem spiritua- 
lem quoque tangunt, habentur in aliis partibus huius Constitutionis, imprimis in 
capite III De Disciplina et in capite V De Institutione pastorali. De cetero decre- 
tum conciliare lineamenta tantum generalia exhibere debet, quae in Statutis et Con- 
suetudinibus singulorum Seminariorum ulterius determinentur oportet. 

Indoles generalis schematis succincte enuntiari potest ut: 

— ■ biblica : institutio spiritualis, sicut in hoc schemate praesentatur, ali- 
mentum trahit praecipue ex verbis Revelationis et exinde quaerit propriam vim 
propriumque calorem et saporem; 

— • christocentrica\ (etsi verbum in schemate non usurpatur, res continetur). 
In Seminariis praeparantur futuri ministri Christi summi et aeterni Sacerdotis; 

— ecclesialis: institutio spiritualis in schemate proposita tendit ad id ut 
sacrorum alumni ducantur 

1) ad obsequium, deditionem, amorem erga Ecclesiam et Sacram Hie- 

rarchiam; 

2) ad causas Ecclesiae tamquam suas sumendas, id est ducantur ad verum 
animarum zelum; 

3) qua futuri Ecclesiae ministri, ad Eucharistiam, mysterium Ecclesiae 
centrale, et ad publicam Ecclesiae orationem tamquam praecipue eis propriam. 

Structura schematis: 

— in prima parte (nn. 1, 2, 3, 4) vindicatur primatus vitae spiritualis; 

— in altera parte (nn. 5-9) agitur de subsidiis ad vitam spiritualem in Semi- 
nariis provehendam. Non enumerantur omnia subsidia, sed praecipua tantum: in 
primis vita sacramentalis et oratio, dein exercitium virtutum theologicarum, abne- 
gatio suiipsius, consiliorum evangelicorum spiritus, et cultus virtutum quae huma- 
nae dicuntur. 

3 Opportunum videtur inculcare Seminarii Rectorem non debere esse solum- 
modo administratorem et disciplinae custodem, sed una cum Moderatore spiritus 
debere determinare spiritum totius Seminarii. 

4 In tot votis Episcoporum Concilio parando missis desideratur maior neces- 
situdo inter scientias sacras in Seminariis traditas et vitam alumnorum spiritualem. 
Cf. ea quae dicuntur in nota 10 capitis IV, Ve Studiorum Ratione in Seminanis. 

5 De momento Moderatoris spiritus pro sacrorum alumnis cf. Pius XII, 
Exhort. Apost. Menti Nostrae, A.A.S., 42 (1950), p. 674; S. Congreg. de Sem. 
et Stud. Univ., La Virezione nei Seminari, Citta dei Vaticano 1956. 

0 Cf. Pontificale Romanum: In Ordinatione Presbyterorum. 

7 Imprimis in Seminario Maiore particulari cura praeparandi sunt alumni ad 
vitam quae eos exspectat, quando « e Seminarii claustris sacra obituri munera... in 
apertum prosiliunt apostolatus campum » (cf. Pius XII, Menti Nostrae , A.A.S., 
42 [1950], p. 691) et cf. Directorium Seminariorum (in Sinis), auctoribus Missio- 
nariis Congregationis Immaculati Cordis Mariae, Pekini 1949, p. 575: « In ipso 
Seminario, non solum status ecclesiastici in se, sed etiam ministerii pastoralis obli- 
gationes, necessitates, pericula coram seminaristis tacere atque celare minime licet, 
E contra citius, in decursu studiorum, de circumstantiis periculisque omnis generis 
quae obvia habebunt clare instruantur, ita ut veritatem genuinam circa statum 
vitae suae futurae sedulo cognoscant, in quantum hoc possibile est antequam Semi- 
nario valedicant ». 

8 Cum diversae methodi in hac re dentur, quae optimos afferunt fructus, sicut 
methodus S. Sulpitii usurpata in multis Seminariis Galliae aliarumque nationum, 
libertas servanda est. 

9 Cf. C.I.C., can. 1358 et 1361; et cf. Instructionem reservatam S. Congreg. 
de Sem. et Stud. Univ. Per i Virettori Spirituali dei Seminari, 1 iulii 1955: « II 
Confessore si asterra normalmente dall’emettere il giudizio definitivo di un candi- 
dato agli Ordini Sacri, qualora non avesse gia per piu anni assistito spiritualmente 
il medesimo. Nei casi dubbi, non avendo il Confessore avuto tempo e opportunita 
di formarsi la certezza morale circa 1’idoneita o meno dei candidato, rinviera la 
decisione ultima al Direttore Spirituale, imponendo ai giovani di ricorrere ad esso ». 

10 In non paucis votis Episcoporum Concilio parando exaratis commendatur 
talis periodus qui saepius « annus novitiatus » vocatur, etsi omnes sunt concordes 

huiusmodi denominationem non debere inferre ideam novitiatus ad instar reli- 
giosorum. 

De facto a viris ecclesiasticis haud raro deploratur alumnos ultimis curriculi 
studiorum mediorum annis adeo litteris et scientiis excolendis occupari ut studia ad 
veram ipsorum pietatem fovendam neglegant; eosdem in Seminarium maius in- 
gressos statim philosophicis vel theologicis disciplinis ita absorberi, ut ea mentis 
et cordis tranquillitate careant quae ad vitam spiritualem profundius excolendam 
et ad vocationem sacerdotalem matura, decisione amplectendam summopere confert, 

Huic exigentiae respondet etiam annus propaedeuticus ad theologiam, qui a 
decem circiter annis in multis Italiae Seminariis instauratus est. 

11 A pluribus Episcopis, in votis Concilio parando missis, postulatur ut dia- 
coni post absolutum cursum theologicum, saltem per annum in speciali tirocinio 
versentur, in quo — dum ad studia et praxim theologiae pastoralis provehenda et 
perficienda incumbunt — sacerdotales virtutes impensius colant. 

12 Optimum sane videtur consilium et ab experientia comprobatum ut iuvenis 
sacerdos, iam circiter trigesimum annum agens, propriae ministeriorum experien- 
tiae lumine atque prudentis Magistri pietatis moderatione, sacerdotalem spiritum 
renovet et confirmet, atque ad fructuosam ministeriorum adimpletionem efficacius 
se praeparet. In pluribus dioecesibus, ubi talis usus optimo cum fructu iam viget, 
novensiles sacerdotes interea occupant officia quae per unum aliumve mensem 
relinquuntur a sacerdotibus ad recessum spiritualem convocatis. 

13 S. Pius X, Motu Proprio Tra le sollecitudini , d. 22 nov. 1903, A.S.S., 36 
(1903-1904); et cf, Pius XII, Litt. Encycl. Mediator Dei, d. 20 nov. 1947, A.A.S,, 
39 (1947), pp. 521-595. 

14 Cf. Pius XII, Exhort. Apost. Menti Nostrae, A.A.S., 42 (1950), p. 672. 

15 Cf. Pius XII, Litt. Encycl. Mediator Dei, d. 20 nov. 1947, A.A.S. , 39 
(1947), p. 537: « Procul dubio liturgica precatio cum publica sit inclytae Iesu Chri- 
sti Sponsae supplicatio, privatis precibus potiore excellentia praestat »; et cf. 
Ioannes XXIII, Adhort. Apost. Sacrae Laudis, d. 6 ian. 1962, A.A.S., 54 (1962), 
p. 69: « Norunt profecto omnes, praeter cotidianum Missae Sacrificium, quod 
omnibus prorsus liturgicis precibus antecellit, nihil praestantius Divina Laude seu 
Divino Officio sacris administris esse posse ». 

Non praescribitur ut Laudes et Vesperae dicantur, sed de se hae horae praefe- 
rendae sunt Primae et Completorio quae in multis Seminariis communiter reci- 
tantur. 

18 Cf. C.I.C., can. 1367, 2°. Confessio hebdomadalia ultimis temporibus a 
quibusdam minus aestimatur vel etiam impugnatur. Sensus Ecclesiae autem prostat 
ex pluribus documentis: cf. Pius XII, Litt. Encycl. Mystici Corporis Christi, 
d. 29 iunii 1943, A.A.S., 35 (1943), p. 235; et Exhort. Apost. Menti Nostrae, 
A.A.S., 42 (1950), p. 674. Recens theologia sacramentorum praeterea insistit in 
aspectu et liturgico et ecclesiali sacramenti poenitentiae. 

17 Omnis liturgica celebratio ut « actio sacra praecellenter » habenda est 
(cf. Pius XI, Const. Apost. Divini Cultus, A.A.S., 21 [1929], p. 33); et cf. In- 
structionem S. C. Rituum de Ordine Hebdomadae Sanctae rite peragendae, d. 16 nov. 
1955, n. 23, A.A.S., 47 (1955), p. 847: «...edoceantur porro fideles de summo 
valore sacrae liturgiae, quae semper, et his praesertim diebus, ceteras devotionis 
species et consuetudines, quamvis optimas, natura sua longe praecellit ». 

18 Cf. Pius XII, Adhort. Apost. Menti Nostrae, A.A.S., 42 (1950), p. 673 
et p. 691. 

19 S. Augustinus, In loannem tract., 32, 8. 

20 Cf. Art, 475, § 4 ex Constitutionibus Primae Romanae Synodi: « Hi sa- 
cerdotii candidati sanitate et tranquillitate rerum naturaliter roborati, quae sibi, 
congruenter cum aetate, in Seminario veluti in familia parantur, incommoda, cum 
sua institutione et educatione coniuncta, necessaria sane existiment, ad animum 
mentemque suam imbuendam eo sese abnegandi devovendique studio, quo ii ad 
Christi cruci affixi similitudinem accedant, quoque olim idonei fiant ad reluctandum 
mundi illecebris; quod eos profecto decet, qui, quamquam ad mundum mittuntur, 
de hoc tamen mundo non sunt ». 

21 Cf. Io annes XXIII, qui in Litt. Encycl. Sacerdotii Nostri primordia, sicut 
iam Pius XII in Allocutione d. 8 dec. 1950 habita, declarat sacerdotem, etsi vi 
ordinationis sacerdotalis non obligetur ad consilia evangelica servanda sicut reli- 
giosi, officio tamen adstringi ad evangelicam perfectionem contendendi; quare 
omnes sacerdotes consiliorum evangelicorum spiritum in se fovere debent. 

22 Cf. Litteras Encycl. Ad Catholici Sacerdotii Pii XI et Adhort. Apost. Menti 
Nostrae Pii XII, A.A.S., 42 (1950), pp. 680 et 685. 

23 Cf. etiam Pius XII, Litt. Encycl, Sacra Virginitas , d. 25 martii 1954, 
A.A.S., 46 (1954), pp. 161-191. Etenim coelibatus ecclesiasticus non importat ali- 
quid mere negativum id est renuntiationem matrimonii, sed aliquid positivum quo 
totus homo, anima et corpore, Deo consecratur, Difficultas hodie diffusa etiam 
inter iuvenes bonae voluntatis quod coelibatus obstet plenae evolutioni personae, 
vim habet, si coelibatus tantum sub ratione renuntiationis matrimonii consideratur, 
at vi caret si agnoscitur tamquam spirituale inter Deum et hominem connubium, 
« veluti quoddam spiritualis matrimonii genus » [Sacra Virginitas, p. 166), quod 
multum confert etiam ad personalem perfectionem obtinendam. 

24 Cf. Pius XII, Adhort. Apost. Menti Nostrae, A.A.S., 42 (1950), p. 690. 

2,1 Cf, Pius XII, Adhort. Apost. Menti Nostrae, A.A.S., 42 (1950), pp. 662- 

663 et 690. 

26 Cf. Pius XII, Adhort. Apost, Menti Nostrae, A.A.S., 42 (1950), p. 686. 


Caput III 

DE DISCIPLINA IN SEMINARIIS 

1. [ Opportunitas declarationis conciliaris ]d Haec Sancta Oecumenica 
Synodus Summorum Pontificum inhaerens vestigiis 2 et votis multorum Epi- 
scoporum respondens 3 statuere quoque intendit, quae de disciplinae ra- 
tione in clericorum institutione sint tenenda; idque eo magis quod una 
simul cum progrediente educationis scientia etiam opiniones varii generis et 
nominis hic atque illic in sacrorum alumnorum coenacula inrepentes, iis 
virtutibus obsistunt, quae cum ipsa disciplina saepe convertuntur uti sunt 
praecipue oboedientia cum humili voluntatis et intellectus submissione, sui 
ipsius abnegatio et dominium, patientia et mansuetudo, prudentia et tempe^ 
rantia atque, ex altera parte, fortitudo et impaviditas, firmitas et constantia, 

fiducia et magnanimitas, sine quibus caritas et sacri apostolatus operositas 
digne exerceri nequeunt. 

2. [No/io]. Iuxta germanam Ecclesiae doctrinam vero disciplina non 
modo summa est mediorum externorum vel externa ordinatio mediorum spi- 
ritualium quibus moderatores levitarum educationem promovent, verum 
etiam et praecipue illa animi dispositio interna, qua auctoritas superiorum 
suaviter et fortiter praecipiens et prohibens, suadens et ducens, a sacrorum 
alumnis libere, i. e. ex intima persuasione et humili caritate, propter con- 
scientiam ( Rom . 13, 5) et propter supernaturales rationes, suscipitur. 4 

3. [Finis]. Quae quidem disciplina id agit, ut regula rectae vitae disca- 
tur atque excolatur, persona ecclesiastica solide et plene maturescat et futu- 
rus sacer administer illis imbuatur habitibus bonis, quibus ex animo suscipiat 
Christi Redemptoris et Summi Sacerdotis formam, qui humiliavit semetip- 
sum factus oboediens usque ad mortem (cf. Phil. 2, 8). 5 

4. [Errores refellendi]. Cui fini attingendo obstant speciosi nominis 
errores quibus sanae disciplinae sensus et vis extenuantur aut prorsus de- 
struuntur. 

Et primo quidem reiciendus est error eorum qui infirmitatis humanae 
ab originali lapsu ortae immemores, alumnos omnino relinquendos esse di- 
cunt motibus naturae, quae innata iustitia et recta lege eos allidat ad liberam 
personae evolutionem et maturitatem. Nec minus offendunt qui disciplinam 
velut iniuriam respuunt, cum auctoritatem omnis institutionis soli alumno 
ipsi tribuant et ab interna vi, unicuique propria, omnia procedere eique 
ergo relinquenda esse dictitent. Alii, educationis necessitatem quidem non 
infitiantur, modum tamen eius et mensuram ipsi alumno committere volunt, 
ita ut quisque sui ipsius solus educator sit et disciplinae iudex atque mode- 
rator. Qui autem quandam aliorum auctoritatem admittunt non minus erro- 
nee eam fructum mutuae conventionis esse volunt, qua omnes in normas 
communi consilio sibi ipsis statutas libere consentiant. Non desunt denique, 
qui disciplinam ab auctoritate moderatorum quidem statuendam affirmant, 
quam tamen iuvenili infirmitati nimis indulgentes hunc in finem tantum 
contendere debere autumant, ut alumnorum placitis et proclivitatibus re- 
spondeat, omnia autem quae eis displiceant arceat et vitet. 0 

5. [Rectae disciplinae fontes]. Ut efficacius hi errores vitentur et aliis 
defectibus et periculis remedia afferantur, Patres rectae disciplinae fontes, 
doctrinam eiusque modos et fructus denuo inculcare censuerunt. 7 

Iamvero ista disciplina, quamvis sanis fructibus profanarum educationis 
scientiarum, reapse iuvari possit, ex ipsa supernaturali Ecclesiae constitutione 
res est vere sacra sive propter sacram auctoritatem in qua fundatur, sive 
propter sacras normas quibus de facto regitur (S, Scriptura, SS. Patres, ca- 
nones Conciliorum, constitutiones RR. Pontificum, Episcoporum ordinatio- 
nes), sive propter partes quas necessario habet in opere sanctificationis. 
Non humana ergo tantum sapientia sed praecipue supernaturalibus principiis 
a magisterio Ecclesiae, quae est columna et firmamentum veritatis (cf. I Tim. 

3, 15) sancitis, omne et totum disciplinae regimen niti debet. Quae regula 
traditione ecclesiastica et optimis SS. Educatorum exemplis et principiis il- 
lustratur et corroboratur. 

6. \_Rectae disciplinae doctrina]. Moderatores igitur et alumni clare per- 
spiciant quantopere disciplina cum tota oeconomia salutis cohaereat. Reapse 
enim eius necessitas non tantum a sociali hominum indole infertur nec so- 
lum ab infirmitate omni creaturae humanae praecipue aetati adulescenti 
inhaerente postulatur, sed ab illa etiam requiritur concupiscentia vel fomite 
quae, fatente Sancta Tridentina Synodo (Sessio V, 5), ex originali lapsu in 
omnibus baptizatis ad agonem relicta est, Disciplina insuper parat praesi- 
dium et securitatem quibus miles Christi ad altiora spiritualia certamina 
status sacerdotalis certanda exerceatur et maturescat; ut una cum sociis 
commune opus ab Hierarchia directum suscipiat atque peragat et illam ma- 
xime fovet denique humilitatem et oboedientiam quibus sacerdos oboedien- 
tiae et passioni Christi configuratus redemptionis communicandae redditur 
efficacius instrumentum. 

Hilari animo et libera voluntate ergo sacrorum alumni Superioribus oboe- 
diant, « non ad oculum servientes, quasi hominibus placentes, sed ut servi 
Christi, ... cum bona voluntate servientes, sicut Domino et non hominibus » 
( Eph . 6, 6 sq.), etiamsi Superiorum ordinationes proprio arbitrio vel desi- 
derio vel studio displiceant; ita qui pervigilant cum gaudio hoc faciant 
(cf. Hebr. 13, 17) et alumni se conforment Divino Magistro et Principi Pa- 
storum, de se dicenti: « Ecce venio, in capite libri scriptum est de me, ut 
faciam, Deus voluntatem tuam » {Hebr. 10, 7). 

7. [Rectae disciplinae modi]. Firma vero disciplinae principia iuxta di- 
versas alumnorum condiciones atque aetates apte et prudenter applicanda 
sunt. 

Cum enim cuiusvis educationis et sanae disciplinae ecclesiasticae cardo 
sit compositio atque cooperatio auctoritatis ordinem imponentis et libertatis 
humanae eum acceptantis, utriusque autem exercitium tum aetate alumno- 
rum progrediente tum temporum indole mutata aliter et aliter geratur, non 
semper eadem erit ratio alumnorum et moderatorum. Isti, praesertim cre- 
scentibus iuvenum annis, eorum custodiam sensim temperent et in quibus- 
dam rebus non modo licitam largiantur alumnis agendi libertatem, sed eos 
etiam ad secum cogitandum in animo insuescant, ut veritates vel doctrinas 
vel quae usum spectant, faciliore negotio combibant. 8 

8. Seminariorum Superiores in alumnorum sane memoriam revocare non 
omittant quantopere hodie quoque ipsa eorum conditio Superiorum ductum 
exigat; quid valorum rectus ordo immutabilis ab ipsis expostulet; quid prae- 
sertim propriae vocationis sacerdotalis status, qui saepe naturae stultitia est 
et mundo scandalum, ipsis imponat. 

Meminerint tamen iidem Superiores amorem plus valere quam timorem, 
persuasionem quam coactionem, benevolentiam quam austeritatem, exhorta- 
tionem quam comminationem, caritatem quam potestatem, cooperationem 

quam segregationem, operositatem quam inertiam, rationem sui quam mere 
passivam dependentiam, praeventa quam repressa. Proinde in statuenda et 
usurpanda disciplina Seminariorum Moderatores prae primis ante oculos 
habeant exemplum Iesu Christi apostolos suos conformantis: Sint patres 
prudentes et discreti sed insimul graves quoque et fortes, qui tamen etiam 
cum puniant amant. Exemplo magis exhortentur quam verbis iuxta illud: 
« exemplum dedi vobis, ut quemadmodum ego feci vobis, ita et vos fa- 
ciatis » (Io. 1.3, 15). Auctoritatem exerceant non in dominium sed in mini- 
sterium, Magistri vestigia prementes qui non venit « ministrari, sed mini- 
strare » (Mt. 20, 28). 

Etsi autem disciplina in Seminariis gerenda supernaturali praecipue su- 
stentetur ratione, ei tamen humanis quoque subsidiis et virtutibus consu- 
lendum est, cum sacerdos formandus ex hominibus assumptus pro homini- 
bus constituatur (cf. Hebr. 5, 1). Quapropter Moderatores aptioribus iuxta 
Ecclesiae doctrinam modis et inceptis alumnorum vires excitent et adiuvent, 
persuasiones firment et voluntatem excolant, ita tamen ut ille vir oboediens 
ecclesiasticus maturescat, qui toto corde et summa virium contentione non 
sibi placeat sed hierarchico apostolatus ministerio inserviat. 

Quae ut obtineant opus est ut cognoscant quos conformare debent; eo 
magis quod non eadem est ac simplex mens eorum qui ex variis hodiernae 
vitae condicionibus ad seminaria convolant, Constanti vitae consuetudine 
atque commercio, quae mutua benevolentia aluntur et roborantur, mentes, 
proclivitates, habitudines alumnorum detegant, novasque eorum rationes pa- 
terne foveant, animi sacerdotalis magnitudinem alant, excessus prudenter 
temperent, defectus fortiter corrigant et necessariam moderationem et vigi- 
lantiam sine ira et offensione sed suasione et amore sensim et absque inter- 
missione exerceant. 9 

9. [ Disciplinae fructus ]. Quodsi doctrina haec istique modi ecclesiasti- 
cae disciplinae in praxim deducantur, sacrorum alumnorum adulescentes 
vires physicae et psychologicae nulla indebita cohibitione frustrabuntur, eo- 
rum motus generosi operaque sponte incepta haudquaquam opprimentur, 
neque apta integraque personae maturatio naturae consentanea impedietur, 
sed potius dignitas virtutesque humanae solide excolentur et iuvenum animi 
non modo non simulati, obstinati, pavidi sed sinceri, dociles, intrepidi red- 
dentur et fundamentum idoneum praebetur virtutum supernaturalium futu- 
rorum Christi ministrorum. Qui sane nullatenus, quod quidam dictitant, 
auctoritate humana disciplinae praesidente a directo Dei Omnipotentis do- 
minio arcentur ac si ex Ecclesiae praepositorum ore non Christus ipse lo- 
queretur (II Cor. 13, 3), sed eo securius cum Magistro coniunguntur. Hos 
ipsos item recta disciplina a mundo opportune segregat non ut eos qui pro 
aliis vivere debent sibi tantum vivere cogat atque assuefaciat sed potius 
ut qui mittendi sunt in mundum non sint de mundo (Io. 17, 14-18). Quod 
quidem illo tantum silentio interno externoque comparatur — sicut doce- 
mur Christi Matrisque eius et Apostolorum exemplo — quod veluti radix, 

flos et fructus disciplinae praedicatur et toti conformationi spirituali et la- 
bori intellectuali eo magis necessarium esse cernitur quod eis hodie tot dissi- 
pationis et infirmitatis pericula instant. 10 


Textus schematis definitive approbatus est in Sessione Generali Commissionis 
de Studiis et Seminariis habita diebus 1-10 martii 1962 , unanimi Membrorum suf- 
fragio. 


NOTAE 

ACV2: Acta et Documenta Concilio Oecumenico Vaticano II apparando, 

1 De disciplina in proprio capite agitur non solum quia inter Quaestiones a 
S. Pontifice Commissioni de Studiis et Seminariis propositas expresse « De Disci- 
plina » (Quaestio III) sermo est, verum etiam quia in se res est maximi momenti, 
et propter errores, impugnationes, dubia, praxim alienam, quae modernis tempori- 
bus sub influxu variarum sententiarum et vivendi modorum invecta sunt, Concilii 
interventus valde opportunus, quin immo necessarius apparet. Post Prooemium ergo 
Constitutionis « De sacrorum alumnis formandis » et eius primam partem quae 
agit de Seminariorum ordinatione generali, atque post secundam partem quae est 
de institutione spirituali, caput tertium de Disciplina inseritur. 

De facto modernorum temporum sententiae, motus atque opiniones, disciplinae 
internae et externae fundamenta corrodentes, sensum subiectivismi et individua- 
lismi, libertatis effrenatae et independentiae, aestimationem immoderatam valorum 
naturalium contra virtutes supernaturales et praesertim taedium abnegationis sui 
ipsius cum hedonismo coniunctum, denique arrogantiam iudicandi normas prae- 
ceptaque superiorum et apertam contumaciam sensim sine sensu invexerunt. 

Quae tendentiae etiam conformationem clericalem inficientes non ultima cen- 
sendae sunt causa deficientis oboedientiae sacerdotum erga episcopos omnemque 
auctoritatem ecclesiasticam, minime excepta quandoque suprema auctoritate S. Se- 
dis, et autonomiae cogitandi, iudicandi, agendi in re doctrinali et disciplinari atque 
in exercitio apostolatus. De hac condicione multi episcopi et superiores religioso- 
rum conqueruntur. 

2 RR. Pontifices et S. Sedis Dicasteria de hac re urgentiora in dies monita et 
exhortationes dederunt; inter recentiora documenta notanda sunt: 

S. Pius X: Exhortatio Haerent animo, d. 4 aug. 1908 ( Ench . Cleric., 
nn. 823-824); 

Pius XI: Litt. Encycl. Divini illius Magistri, d, 31 decembris 1929, A.A.S.. 
22 (1930), pp. 69 s,; 

Pius XII: Adhortatio Apost, Menti Nostrae, d. 23 sept. 1950, A.A.S., 
42 (1950); Const. Apost. Sedes Sapientiae, d. 31 maii 1956, A.A.S., 48 (1956) 
cum adnexis Statutis Generalibus; Allocutio ad Delegatos I Congressus Generalis 
de Statibus Perfectionis, d, 8 dec. 1950, A.A.S., 43 (1951); Allocutio ad Delega- 
tos II Congressus, d, 9 dec. 1957, A.A.S., 50 (1958); Exhortatio ad Superiores Ge- 
nerales, d. 11 febr. 1958, A.A.S., 50 (1958); Allocutio ad Congregationem Gene- 
ralem Societatis Iesu, d. 10 sept. 1957, A.A.S., 49 (1957); 

Ioannes XXIII: Litt. Encycl. Sacerdotii Nostri primordia, d. 1 aug. 1959, 
A.A.S., 51 (1959); Allocutiones in tribus Sessionibus Synodi Romanae, A.A.S., 
52 (1960); S, C. de Seminariis et Studiorum Universitatibus: 2 Epistulae ad loco- 
rum Ordinarios, 5 iunii 1959 et 27 sept. 1960. 

3 Testimonia Episcoporum multa habentur in ACV2, Series I. 

In genere multi Episcopi necessitatem normarum quae exigentiis hodiernis 
respondeant recognoscunt atque, relictis methodis antiquis contingentibus, novas 
methodos consonantes spiritui, difficultatibus, tentationibus huius aetatis postu- 
lant: Trancn. et Barden. II/3, 682; Nicotricn. II/3, 434; Mcdelitan. II/3, 873 s. 
aliique multi de quibus conferre licet vol. Appendicis II, pars I, p. 606, 1°, 2°. 

Eodem tempore tamen necessitatem disciplinae urgent e. gr. Cinnaeus II/2, 
417; Dakanen. II/5, 51 s., quia tota disciplina cleri in Seminarii formatione fun- 
datur: Agbiensis II/4, 62 et reactio contra deminutionem disciplinae postulatur: 
Burdigalen. II/l, 233; quinimmo non pauci disciplinam severiorem in Seminariis 
urgent: e. gr. Ferrarien. II/3, 262; Arcen. II/l, 485; Apamien. II/l , 363; 
Reconquisten. II/7, 72; Tacnen. II/7, 510; Nuntius Apost. Iran. II/ 4, 356; 
Oranen, II/5, 112. Praesertim principia sana et probata conformationis et educa- 
tionis alumnorum disciplinam quod spectat sarta tectaque serventur: e. gr. Patavin. 
II/3, 498; Montis Pessulani II/l, 329 s.; Imae Telluris II/ 6, 611; Superior Mill 
HUI II/8, 323. 

Contra methodos et propensiones falsas et periculosas multi episcopi consur- 
gunt: ante omnia falsa libertas reprehenditur: e. gr. Montis Pessulani II/l, 329 s.; 
Amisenus II/ 6 , 254; Sancti Dominici II/ 6, 660; Mill Hili II/8, 323; et habitus 
inde manantes uti autoeducatio, autogubernatio, autonomia personalis aliaeque 
huius generis methodi erroneae: e. gr. Patavin, II/3, 498; Arcen. II/l, 485; 
Apamien. II/l, 363; Montis Pessulani II/l, 329 s.; Culiacanen. II/6, 180; Tripo- 
litanus II/5, 277; Superior Generalis Miss. SS. Cordium Iesu et Mariae II/8, 
285 s., naturalismus et neopaganismus : Nganchimen. II/ 4, 478; laxismus et ire- 
nismus moralis spiritus mundi: Oranen. II/5, 112; Superior Miss. SS. Cordium 
Iesu et Mariae II/8, 258 s.; evacuatio et perversio conceptus oboedientiae: Montis 
Pessulani II/l, 329 s.; Culiacanen. II/6, 180; Amisenus II/ 6, 254; Sancti Domi- 
nici II/6, 660; Tripolitanus II/5, 277; Superior Gen. Ord. Servorum B. M. V. 
II/8, 113; Superior Gen. S.ti Vincentii a S. Paulo II/8, 211; exaggeratus novi- 
tatis spiritus: Terulen, II/2, 353 s,; Uerden. II/2, 208; Gerunden. II/2, 175; 
Giennen. II/2, 198. 

Inter media indigitantur, praeter methodos paedagogiae modernae quatenus 
sana vocari potest, positiva potius quam negativa instructio: Palmen. II/7, 222; 
educatio magis individualis, loco educationis collectivae, qua Rectores singulos 
alumnos cognoscant, examinent, ponderent: Tranen. et Barolen. II/3, 682, sed 
praesertim, retectis novationibus et experimentis ex temeritate manantibus (Montis 
Pessulani II/l, 329 s.), ad probatas et perennes virtutes christianas pro sana disci- 
plina clericali indispensabiles iterum magis recurratur quae sint imprimis oboe- 
dientia plena, reverentia, humilitas, abnegatio sui, mortificatio et spiritus sacrificii, 
silentium, solitudo, oratio: Montis Pessulani II/l, 329 s.; Arcen. II/l, 485; 
Tarbien et Lapurden, II/l, 422; Sandomirien. II/2, 669; Coimbaturen. II/4, 
123; Geholen. II/ 4, 505; Hinganfuen. II/ 4, 592; Superior Gen. Eremitarum 
S.ti Pauli II/8, 56 s. Insuper faveatur spiritui sociali in exercendo apostolatu: 
Oruren. II/7, 111. 

4 Cf. Directorium Seminariorum auctoribus Missionariis Congregationis Im- 
maculati Cordis Mariae, Pekini 1949, p. 238; cf. etiam normas pro Seminariis a 
S. Pio X approbatas (IJOrdinamenlo dei Seminari da S. Pio X a Pio XII , Citta dei 
Vaticano 1958, p. 51); et Statuta Generalia adnexa Const, Apost. Sedes Sapientiae, 
art. 37, § 2. 

5 Cf. Leo XIII, Allocutio d. 18 ian, 1885 ( Ench . Cler., n. 458); Sermo 
S. Pn X, d. 14 oct. 1908 [Ench. Cler., n. 827). 

f ' Hi errores exponuntur iuxta scientiae paedagogicae explicationes et conclu- 
siones et insimul iuxta practicas ecclesiasticae auctoritatis observationes, quae in 
S. Sedis documentis supra laudatis (cf. notam 2) aliisque continentur. Animad- 
vertendum tamen est quod hi errores paedagogici hoc in loco eo sensu tantum 
considerantur, quo et quatenus disciplinam stricte loquendo tangunt. Ideoque absque 
difficultate respondetur obiectionibus eorum qui dicant hos errores nimis simpli- 
citer exponi vel non omnes errores paedagogicos recenseri. 

Primus error nomine naturalismi paedagogici venit, qui bonitatem intrinsecam 
naturae affirmat absque infirmitate originali; secundus vocari solet activismus, qui, 
naturalismo infectus, autonomiam naturae individualis vel socialis vindicat ideoque 
auctoritatem et insuper verum et bonum absolutum excludit; sequens error, autoe du- 
catio, autonomiam normae defendit; error quartus, autogubernatio, principium de- 
mocraticum auctoritati opponit; ultimus denique error, « interesse », delectationem 
esse regulam disciplinae statuit. 

7 Quae omnia ex documentis S. Sedis supra commemoratis (cf. notam 2) hau- 
riuntur. 

8 Hac paragrapho regulae generales de praxi innuuntur: statuitur perennis 
et gravissima quaestio omnis educationis: compositio auctoritatis moderatorum et 
libertatis humanae alumnorum. Ratio deinde habetur circumstantiarum temporis, 
locorum, hominum et praesertim aetatis alumnorum, qua mutuam relationem et 
praxis disciplinaris accommodationem determinant. Quibusdam Commissionis prae- 
paratoriae sodalibus postulantibus haec momentosa accommodatio ad aetates verbis 
ipsius S. P. Pii XII ( Menti Nostrae, A.A.S., 42 [1950], p. 686) explicatur. Si 
totus decreti contextus et tenor consideratur, absque fundamento reali timetur, 
ne hac libertatis mentione alumni abuti possint. 

9 Ne miretur quis normas dari Superioribus, quippe cum eorum sit disciplinae 
modum determinare, non autem alumnorum. Ceterum ipsa Tridentina Synodus 
(et eam sequens Codex luris Canonici) eandem rationem tenet, Superioribus prae- 
sertim normas suppeditans de modo quo disciplinae subditorum praesideant (Ses- 
sio XIII, de ref., cap. I; C.I.C., can, 2214, § 2). Quae omnia item quoad substan- 
tiam ex documentis S. Sedis hauriuntur. 

10 Quae in praecedentibus huius schematis recensionibus tamquam « recrimi- 
nationes » exponebantur (statim post enumerationem errorum ad quos reapse acce- 
dunt uti practicae eorum consequentiae), propter obiectiones plurimorum in finem 
Decreti translatae sunt; in his enim « criminationibus » non solum errores et ca- 
lumnias adversariorum Ecclesiae contineri sed quandoque defectus in non paucis 
ecclesiasticae formationis domibus de facto exsistentes pandi merito dicebant. 

Quapropter hoc in loco, illae recriminationes potius sub aspectu positivo reco- 
luntur, quatenus rectae et verae disciplinae fructus celebrantur. In fine expressa 
mentio fit de silentio quod praesertim hodie toti conformationi spirituali et intel- 
lectuali eo magis necessarium est quo gravius periclitatur. 

Caput V 

DE INSTITUTIONE PASTORALI IN SEMINARIIS 1 

1. [De Pastoris forma]. Ad pascendum dominicum gregem et ad aedi- 
ficationem mystici Corporis Christi (cf. Eph. 4, 11) necnon ad oves reducen- 
das quae perierunt et alias adducendas quae adhuc ex ovili Domini non sunt 
(cf. Io. 10, 16), Sancta Mater Ecclesia nihil antiquius habet quam sacrorum 
alumnos conformare veros pastores, operarios inconfusibiles (cf, II Tim. 
2, 15), ad omne opus bonum instructos (cf. II Tim. 3, 17). 

Clarissimis autem S. Scripturae testimoniis innixa, Sanctorumque Patrum 
traditioni ac exemplo, atque repetitis Ecclesiae monitis inhaerens, haec Sancta 
Synodus totius institutionis sacerdotalis fundamentum et coronam in eo esse 
declarat ut « pastoralis animus » ad Divini Pastoris imaginem in futuro 
Christi ministro effingatur. 

Talibus pastoribus eget Ecclesia qui, virtute corroborati per Spiritum 
Sanctum in interiorem hominem (cf. Eph. 3, 16), filiali erga coelestem Pa- 
trem amore, ardenti in totam Ecclesiam deditione, animarumque flagranti 
siti ita sint imbuti ut in apostolica forma viventes omnia libentissime impen- 
dant et superimpendantur ipsi pro animabus sibi creditis (cf. II Cor. 12, 15), 
vitam quoque pro fratribus ponere semper parati (cf, I Io. 3, 16). 

Inordinatus igitur suipsius amor, cupiditas voluptatum, laboris taedium, 
terrestrium bonorum et honorum appetentia pastoris animum omnino de- 
decent et sublimi eius muneri prorsus opponuntur. 2 

2. [Institutio apostolica a primis Seminarii annis inchoanda]. Alumno- 
rum institutio, sive spiritualis sive intellectualis, sicut et ipsa Seminarii 
disciplina et vita communis ad propositum finem pastoralis formationis con- 
tinenter et composite vergere debent. 

A primis ergo minoris Seminarii annis adulescentulis per catecheticam 
instructionem perfecta apostolatus christiani species effulgeat apertisque in 
campis messis multa pateat, atque per eucharisticam pietatem, per officia ca- 
ritatis in pauperes ac infirmos necnon per zelum et orationem pro errantibus 
et infidelibus apostolicum eorum studium in dies augeatur. 

In apostolicae caritatis exercitiis alumni a Seminarii Moderatoribus pru- 
denter manuducantur; tempore autem vacationum valide ad hoc cooperentur 
Parochi, quorum grave officium erit tum spiritualis alumnorum cura, tum 
de eorum agendi ratione veridica sententia, 3 

3. [...in curriculo philosophico continuanda]. Ab incepto philosophico 
curriculo, cuius disciplinis et methodo alumnorum maturitas non parum pro- 
movetur, Moderatores simul et Magistri uno animo curent ut ab illis, quorum 
futurum munus erit plebi christianae praeesse, idoneae aptitudines virtutes- 
que excolantur, ita ut in ipsis « magis magisque se explicet conscientia quid 
ex actibus suis in se recidat periculi, quid ipsi de hominibus ac de eventibus 
iudicii ferant, quid denique ipsi operis ultro sponteque suscipiant ». 4 

Ad christianum sensum socialem, quia « multi unum corpus sumus in 
Christo » ( Rom . 12, 5), alumni sedulo informentur, et sociali Ecclesiae do- 
ctrina eiusque potioribus applicationibus, secundum tradita ecclesiastica do- 
cumenta ac imprimis Summorum Pontificum Encyclicas opportune initientur. 

Directe autem per aliquem contactum, sed caute et gradatim, iuxta nor- 
mas ab Apostolica Sede et ab Episcopis prolatas, subque Superiorum sem- 
per vigilantia et peritorum cura, agnoscant quid sentiant et appetant pro- 
priae Societatis homines et quaenam sint eorum religiosae, morales et mate- 
riales conditiones. 8 

4. [...in cursu theologico praeprimis curanda]. In cursu autem theolo- 
gico omnes sacrae disciplinae, methodo vere scientifica tradantur ad normam 
eorum quae in capite IV huius Constitutionis praescribuntur, ita tamen ut 
clarius appareant ea quae pastorali praedicationis et actionis ministerio ma- 
xime inserviant. 

Cum vero futuri pastoris opera in eo praecipue versetur ut fidelibus et in- 
fidelibus Iesum Christum praedicet, et hunc crucifixum (cf. I Cor. 2,2), necesse 
est ut singulae disciplinae ad unum convergant centrum; quod est ipse Domi- 
nus Iesus Christus, Salvator noster ut centrum historiae salutis, quae in Eccle- 
sia, praeprimis in sacrae liturgiae mysteriis semper est in actu; et hoc modo, 
dum unitas sacrarum disciplinarum per earum in Christo connexionem tiro- 
num mentibus lucide fulgebit, etiam cohaerentia studiorum, vitae spiritualis 
et apostolatus efficacius comparabitur. Pastoralis ergo aspectus et accentus 
quasi vitalis halitus a Magistris et Moderatoribus in tota institutione dif- 
fundatur. 6 

5. [.Formationis specifice pastoralis fundamentale principium]. In di- 
sciplinis vero specifice pastoralibus tradendis Magistri constanter et valide 
in lucem ponant, animarum pastores ob hoc potissimum praedicare verbum, 
in omnibus laborare et ministerium implere (cf. II Tim. 4, 2-5) ut oves 
vitam habeant et abundantius habeant (cf. Io. 10, 10). 

Ad hunc supernaturalem finem consequendum, necessitatem divinae gra- 
tiae eiusque vim et effectum « in corde bono et optimo » (Lc, 8, 15) instan- 
ter profiteri necesse est; mediaque supernaturalia, scilicet orationis exerci- 
tium et sacramentorum participationem, omnibus aliis mediis anteponenda 
esse diligenter docere. 

Igitur theologiae pastoralis criteria et methodos, supervacuis et profanis 
vocum novitatibus sedulo vitatis, ab ev angelicis monitis et exemplis, quo- 
rum summa est « quaerere primum regnum Dei et iustitiam eius » (cf. Mt. 
6, 33), Magistri numquam seiungant, immo pressius eruant ex fontibus 
S. Scripturae, Sanctorum Patrum et S. Liturgiae, a quibus fideles germanum 
et integrum vitae christianae sensum haurient. 7 

6. [Formationis pastoralis praecipuae normae]. Sanctae et fructuosae 
actionis pastoralis spiritu et normis alumni fideliter imbuantur, et discant 
vitae apostolicae fundamentum et praesidium in assiduo orationis cultu sita 
esse et in silentii amore et in proprii cubiculi operosa custodia, necnon in sa- 

erarum disciplinarum diligenti studio et in vitae regula qua inter apostolicos 
labores rectus ordo semper servetur. 

De docilitate et oboedientia proprio Pastori exhibendis ita ut nihil um- 
quam fiat vel proponatur nisi cum Episcopo, alumni instanter informentur; 
immo continenter instituantur ea mente eoque spiritu quibus efficacius om- 
nes Sacerdotes cum suo Episcopo filiali animo stricte cohaereant, et « cari- 
tate fraternitatis invicem diligentes » (cf. Rom. 12, 10) pastoralem actionem 
iunctim promoveant. Sedula igitur cura alumni adiuventur ut alicui officio 
vel operositati una cum aliis incumbere discant; percipiant quanti momenti 
sit apta inter singulos laboris distributio; quantum referat attenta et sapiens 
operae coordinatio; quam humilis serviendi dispositio requiratur in omni 
pastorali incepto. 

Laicorum cooperationem magni faciant, quae in dies maioris momenti 
pro Regno Dei ubique extendendo venit, et studiose idoneos se reddant 
ad eorum associationes apostolatus instituendas et colendas, ipsisque laicis 
consilium et sacerdotale auxilium opportune praestandum. Unde eos humi- 
liter et aperta mente audire assuefiant ut sic plenius cognoscant rei familia- 
ris, vitae professionalis et socialis necessitates nec non difficultates vitae 
christianae et apostolicae ab ipsis laicis gerendae. 

Cum vero opera apostolica non solum fines paroeciae, sed ipsius Dioece- 
seos necessario transcendant, ipsi alumni praeparentur, sub ductu Episcopo- 
rum, ad suum apostolatum in ampliore extensione coordinandum. 8 Ut ad 
eiusmodi specialia munera apostolica obeunda quidam sacerdotes iuniores 
opportune conformari possint, Seminariorum moderatores ne praetermit- 
tant Episcopis indicare particulares quas in alumnis cognoverint et excolue- 
rint dotes pastorales. 

7. [ Apta ad praecipua munera pastoralia praeparatio']. Cum apostolici 
labores uniuscuiusque aetatis necessitatibus inservire debeant, magni interest 
ut futuri pastores ad id efficaciter praeparentur; componantur in primis ad 
institutionem catecheticam tum pueris tum adultis, iuxta locorum exigen- 
tias, apta impertiendam methodo, quae praecipue in sacra pagina et cultu 
liturgico nitatur et recentiora etiam subsidia opportune adhibeat; item ad 
sanctam et salutarem praedicationem excolendam, qua fideles discant quae 
credere et facere ad salutem oporteat. 9 Praedicatio autem argumenta potiora 
et suam quasi medullam ex divinis libris Veteris et Novi Testamenti fideliter 
deducat; gravitatem, simplicitatem, et concinnitatem semper prae se ferat 
et probet « condonantem pro animi persuasione et ex corde loqui subli- 
memque expectare finem qui ministerio suo est praestitutus ». 10 

Sacram Liturgi am ita celebrare addiscant ut virtutem eius et momentum 
persentientes, populum sibi committendum ad consciam et actuosam eiusdem 
participationem ducere valeant. 

Diligentissime instituantur alumni in iis quae ad sacramenta digne mi- 
nistranda et suscipienda conferunt, praesertim quod spectat Poenitentiae Sa- 

cramentum, officio pastoris coniunctissimum necnon in spirituali doctrina 
et ratione quibus animae in via perfectionis dirigantur. 

Adquirere studeant artem tam difficilem quam maxime necessariam oc- 
currendi incredulis et errantibus necnon promovendi missionarium spiritum 
et actionem in omnibus fidelibus. 

Subsidia etiam assumant quae disciplinae tum psychologicae tum socio- 
logicae actioni pastorali valde utiliter afferre valent, iuxta rectas methodos, 
consilia et monita ecclesiasticae Auctoritatis. De hodiernis quoque technicis 
communicandi artibus (utpote prelo, radiophonia, televisione, cinematogra- 
pho) necnon de activitatibus recreativis alumni, per graduales cognitiones 
et prudentes moderatosque usus, congrue edoceantur, ut easdem Regno Dei 
dilatando utiles reddere, pericula autem cum eis saepe connexa praecavere 
discant. 11 

8. [ Theologiae pastoralis praxis seu exercitationes ]. Ad praxim pasto- 
ralem ineundam valde proderunt consentaneae exercitationes, quae ita se- 
cundum particulares locorum et temporum conditiones favendae sunt ut, 
prudenti Episcoporum iudicio, formationi alumnorum spirituali et intelle- 
ctuali damnum minime ferant, atque ducentibus Superioribus semper fiant. 

Praeter ea quae iam dicta sunt de oratione spiritu apostolico peragenda 
et de caritate in vitae consuetudine exercenda, valde commendanda sunt 
omnia incepta quibus mentes alumnorum apertius dilatentur ut Ecclesiae, 
immo totius humanae familiae, necessitates et labores comprehensos habeant. 
Veniunt in primis Opera pro missionibus et pro Ecclesiae unitate et ea omnia 
quae vitam catholicam respiciunt in regionibus ubi Ecclesia persecutionem 
patitur. 

Aliae exercitationes videntur maxime commendandae scilicet: cateche- 
sim pueris tradere sive per annum scholarem sive per ferias, semper tamen 
sub ductu experti Magistri vel Parochi, tempore et in locis opportunis, prout 
prudentia suaserit; 12 vacationum praesertim tempore proprio Parocho adiu- 
torio esse in sodalitatibus puerorum moderandis, quae ad apostolatum vel 
ad cultum liturgicum pertinent; aliquod commercium inire, ubi commode 
et sine ullo praeiudicio fieri possit, cum operariis, cum agri cultoribus, cum 
infirmis et pauperibus, cum iis qui in carcere detinentur et ceteris particu- 
laribus coetibus, quorum indolem et necessitates pro animae salute cogno- 
scere maxime inter est. 

Haec et alia similia Moderatores secundum Episcoporum placita promo- 
ventes, prae oculis semper habeant tum pastoralis institutionis finem et potio- 
res partes quae ad vitam spiritualem et intellectualem spectant, tum condi- 
ciones et limites quos propter alumnorum aetatem et statum prudentia im- 
ponit, Ad id praecipue attendant, ut alumni ad exercitationes extra Semina- 
rium faciendas bene praeparentur, eorumque experientiae in Seminario co- 
ram competente Magistro discutiantur et ab ipso diiudicentur. 13 

9. [Magistrorum theologiae pastoralis specifica conformatio promoven- 
da']. Ut disciplinarum pastoralium magistri alumnos ad munera apostolica 

efficaciter conformare valeant, ipsi non tantum experientia et zelo pastorali 
praecellant, sed de singulis actionis pastoralis aspectibus, particularibus quo- 
que cursibus accurate instituantur oportet. 


NOTAE 

1 De schematis ratione generali notentur: 

a) De formatione pastorali iam agitur in huius Constitutionis capite IV, 
Ve Studiorum Ratione in Seminariis (cf. §§ 14, 15, 18) et obiter in capite II, 
Ve Institutione spirituali (cf. §§ 4, 6, 8) et in capite III, Ve Visciplina in Semina- 
riis (cf. §§ 6, 9). Peropportunum tamen visum est in unum componere omnia quae 
ad rem tam magni momenti spectant ut huius formationis unitas et ordinatio cla- 
rius appareant et simul magis in lucem ponantur ea quae ad verum animarum pasto- 
rem efformandum maxime conferunt. 

b) Omnes quidem conveniunt « institutionem pastoralem » retinendam non 
esse meram aliquam instructionem de accurata Sacramentorum dispensatione, neque 
meram habilitationem technicam ad libros paroeciales conscribendos et conservan- 
dos vel ad beneficia administranda vel ad officia Parochi vel Cooperatoris distin- 
guenda vel iura vindicanda. Quae sane non sunt quidem spernenda, immo cum 
ceteris veri Pastoris dotibus videntur valde utilia ad integram pastoralem institu- 
tionem, sed eam constituere revera nequeunt. 

c) Institutionis pastoralis finis potissimum in eo est ut futurus Christi mi- 
nister animum suum ad imaginem divini Pastoris effingat et « forma fiat gregis ex 
animo » (cf. I Pt. 5, 4). Sacerdotes enim ab Episcopis qui « tamquam veri Pastores 
assignatos sibi greges singuli singulos pascunt et regunt » (Cone. Vatie. I, Const. 
Ve Ecclesia Christi, Denz. 1828), ut « cooperatores proprii ordinis » (cf. Pont, 
Rom.) assumuntur et pastoralis Episcoporum sollicitudinis et laboris socii et parti- 
cipes declarantur. 

Propterea in hoc schemate decreti accentus constanter ponitur in formatione 
« animi pastoralis », ne ipsa institutio in quemdam technicismum decidat et sacer- 
dos potius mercenarius vel « functionarius » evadat. 

Minime tamen negliguntur ea omnia quae tum ad rerum actualium cognitionem 
tum ad efficacem pastoralis actionis rationem Sacerdotem magis idoneum reddant. 

d) Totius schematis structura haec est: 

in n. 1: veri pastoris forma seu figura delineatur; 

in nn. 2, 3, 4: prospicitur totius institutionis aspectus pastoralis; 

in n. 5: formationis specifice pastoralis fundamentale principium; 

in n. 6: eius praecipuae normae; 

in n. 7: eius praecipua munera et subsidia; 

in n. 8: significantur exercitationes quaedam et alia quae ad artem et 
ad praxim pastoralem referuntur. 

Caput autem VI quod videtur quasi conclusio totius constitutionis Ve Sacro- 
rum alumnis formandis agit de perficienda formatione post Seminarium sub triplici 
aspectu, scilicet spirituali, intellectuali et pastorali. 

2 Momentum « pastoralis institutionis » atque sollicitudo quam Ecclesia in re 
habuit, plurimis documentis abunde patefiunt. 

Praeter ea quae tum in Vetere tum in Novo Testamento de boni pastoris doti- 

bus dicuntur, maxime in S. Pauli epistolis pastoralibus, recolenda essent quae 
Sancti Patres et Ecclesiae Doctores vel Scriptores docuerunt de munere apostolico 
et de Christi ministrorum officiis, ut S. Ambrosius et S. Chrysostomus, vel quae 
proprie de vita pastorali scripsit S. Gregorius Magnus in libro qui per plura saecula, 
et etiam nunc, iure reputatus est « mirabilis regula » in regimine animarum et 
a Summo Pontifice Ioanne XXIII declaratus est « actionis pastoralis codex pretio- 
sissimus post Evangelium Christi et apostolieas epistolas, in animarum sacerdota- 
lium sanctificationem et in fidelium directionem » (cf. Serm. III pro I Syn. Rom.), 

Perfecta autem pastoris forma clarissime potest deduci ex quattuor recentiorum 
Pontificum documentis quae de vita, de dotibus et de institutione Sacerdotum di- 
stincte agunt, scilicet: 

1) S. Pius X, Exhortatio ad Clerum Haerent animo, S. Pii X Acta, vol. IV 
(1908), p. 2 3 7 88.; 

2) Pius XI, Litt. Encycl. Ad Catholici Sacerdotii, A.A.S., 28 (1936), 
p. 5 88.; 

3) Pius XII, Adhort. Apost, Menti Nostrae, A.A.S., 42 (1950), p. 657 ss.; 

4) Ioanne s XXIII, Litt. Encycl. Sacerdotii Nostri primordia, A.A.S., 51 
(1959), p. 545 ss. 

Non pauca tamen de formatione pastorali inveniuntur etiam in Litt. Encycl. 
Mystici Corporis (1943), Mediator Dei (1947), Evangelii Praecones (1951), Sacra 
Virginitas (1954), Musicae Sacrae Disciplina (1955), Princeps Pastorum (1959), 
necnon in Const. Apost. Sedes Sapientiae (1956) pro Religiosis. Nec omittenda sunt 
quae in C.I.C. de formatione et disciplina et vitae actione pro clerico prudenter 
disponuntur. 

Pius XII f. r. et Ioannes XXIII etiam in suis allocutionibus ad Sacerdotes for- 
mam boni pastoris sapientissimis monitis compluries tradiderunt. 

Acta quoque et litterae circulares Sacrarum Congregationum, sive Concilii sive 
Sacramentorum et praesertim de Seminariis et Stud, Universitatibus valde confe- 
runt ad componendam veram pastoris imaginem; cf. duas litteras huius S. Congre- 
gationis pro I centenario mortis S. Curati de Ars (5 iun. 1959) et pro III cente- 
nario mortis S. Vincentii de Paoli (27 sept. 1960). 

3 Cum finis proprius Seminarii sit « eos instituere qui ecclesiasticis ministeriis 
sese devovere cupiunt » (cf. C.I.C. , can. 1352), omnia quae a primis quoque annis 
in Seminario fiunt ad hunc finem opportune dirigenda sunt. Cf. S, Congr. de Semi- 
nariis et Stud. Univ. Ordinamento dei Seminari, ad Italiae Episcopos, d. 26 aprilis 
1920, Ench. Cler. n. 1081. 

Quoad vacationum momentum pro institutione apostolica promovenda earum- 
que peculiaria quoque pericula cf. S. Congr. de Sem. et Stud. Univ., VEsortazione 
“ Menti Nostrae ” e i Seminari, Citta dei Vaticano 1955, pp. 98-111. In aliquibus 
dioecesibus tempore vacationum experimenta apostolica communia pro alumnis Se- 
minarii minoris promoventur, Episcopo assentiente et Moderatoribus ducentibus 
et vigilantibus. 

4 Cf. Pius XII, Adhort, Apost. Menti Nostrae, d. 23 sept. 1950, A.A.S., 42 
(1950), p. 686. 

5 Cum Sacerdotem oporteat « praeesse » (cf. Pont. Rom. in S. Ordin.), scilicet 
communitatem christianam regere et singulorum animos recte moderari, maximi 
interest ut sacrorum alumni ad artem animas regendi, quae est « ars artium », pru- 
denter et progressive ipsi instituantur, Neque apta esset ea institutio, quae omnino 

celaret necessitates et difficultates, insidias illecebras et pericula societatis, in qua 
futuris Sacerdotibus ministerium exercendum erit. Cf. Pius XII, Adhort. Apost. 
Menti Nostrae , A.A.S., 42 (1950), p. 686 sq., et cf. Directorium Seminariorum (in 
Sinis), auctoribus Missionariis Congregationis Immac. Cordis Mariae, Pekini 1949, 
p. 575 et passim. 

De christiano sensu sociali perfectius excolendo nemo est qui dubitet: innu- 
merae sunt enim quaestiones quae ex hoc capite actionem pastoralem necnon vitam 
ipsam spiritualem sacerdotis attingunt. In cursu autem philosophico agitur de qua- 
dam initiatione, tum doctrinali tum practica, quae tamen nullam iacturam debet 
afferre formationi intellectuali et spirituali huic cursui propriae. 

6 Institutio pastoralis maxime promovetur in cursu theologico, quia theologi- 
cae disciplinae, praesertim in Seminariis dioecesanis vel pro dioecesibus (v. gr. re- 
gionalibus in Italia) ad hoc potissimum edocentur ut recte formetur « homo apo- 
stolicus ». Cf. Pius XII, Allocutio ad sacrorum alumnos, d. 24 iunii 1939, Di- 
scor si e Radiomessaggi, vol. I, p. 214: «Alte insideat menti vestrae a fidelibus 
hodie bonos animarum pastores et confessarios eruditos summo desiderio quaeri ». 

Ad plene obtinendum hunc effectum maxime proderit unitas et connexio in 
omnibus disciplinis tradendis, de qua iam agitur in huius Constitutionis cap. IV 
n. 19; finis enim curriculi theologici in Seminariis non est « specialisatio » in una 
vel altera disciplina, sed integra possessio sacrae doctrinae, quam Pastores populo 
christiano tradent veluti totum unum et indivisibile, cuius centrum est Iesus Chri- 
stus eiusque opus salvationis in Ecclesia semper in actu. 

Cf. Catechismus ad Parochos Cone, Tridentini, in Praefatione. 

Hac disciplinarum unitate alumni melius comparabunt veram « theologiam men- 
tis et cordis » et efficacius consociare scient studia et vitam spiritualem, disciplinam 
et futurum apostolatum. Ut Magistri « pastoralem aspectum » in omnibus sacris di- 
sciplinis constanter prodant est votum ab Episcopis compluries repetitum. 

7 Numquam satis futuri animarum pastores instruentur de essentiali fine om- 
nium pastoralium laborum, scilicet de gloria Dei et de animarum salute ac sancti- 
ficatione (« ut vitam habeant et abundantius habeant »). 

Prorsus innumera sunt de hoc argumento Summorum Pontificum et Sacrarum 
Congregationum monita. Cf. omnia documenta quae in nota 1 memorata sunt; 
praeterea sermones S. Pii X, Pii XI, Pii XII ad Seminariorum Alumnos vel ad 
Sacerdotes; necnon sermones Ioannis XXIII ad primam Synodum Romanam. Haec 
omnia clare probant vere adesse periculum hunc finem negligendi, et supernaturalia 
media, saltem practice, parvipendendi in actione pastorali; et hinc elucet necessitas 
in hoc decreto revocandi principia immutabilia fructuosi apostolici laboris. 

Capita et fontes ex quibus hauriuntur summa et methodus etiam hodiernae 
« evangelizationis » et « pastoralis actionis » nequeunt esse nisi S. Scriptura, S. Li- 
turgia et Traditio SS. Patrum; de facto hodie plurima scripta, institutiones, con- 
ventus quae Episcopis auctoribus et ducibus pastorali actioni efficaciter favent, his 
praecipue principiis innituntur. De necessaria adaptatione ad conditiones particu- 
lares temporum, coetuum, aetatum cf. ipsius Decreti num. 7. 

8 Principiis fundamentalibus superius memoratis stricte consociantur criteria 
seu normae rectae pastoralis actionis, quae alumnis tradi debent. Decretum vero 
commemorat praecipua tantum scilicet: rectum vitae sacerdotalis ordinem (oratio- 
nis cultum, diligens studium, regulam); fidelem cum Episcopo coniunctionem; stu- 

dium cooperationem laicorum promovendi; coordinationem apostolatus ultra fines 
paroeciae et dioeceseos. 

Praeter ea quae de his normis iam dicuntur in documentis supra relatis com- 
memorentur plures Pii XII sermones ad Parochos Romanos: d. 16 mart. 1946, 
A.A.S., 38 (1946), p. 182 ss.; d. 23 mart. 1949, A.A.S., 41 (1949), p. 182 ss.; 
d. 27 mart. 1953, A.A.S., 45 (1953), p. 238 ss.; d. 10 mart. 1955, A.A.S., 47 
(1955), p. 212 ss.; d. 27 febr. 1956, A.A.S., 48 (1956), p. 135 ss. Et cf. 
Io annes XXIII, Sermo in III sess, Synodi Romanae, d. 27 ian. 1960, A.A.S., 52 
(1960), p. 240 ss.; et Ioannes XXIII, Sermo ad Clerum Romanum, d. 24 nov. 1960, 
A.A.S., 52 (1960), p. 967 ss. 

9 Cf. C.I.C., can. 1347. 

10 Cf. S. C. Consistorialis, Normae pro sacra praedicatione: « Ut quae beatis- 
simus Pater », d. 28 iun. 1917, Ench. Cler. nn. 1059-1061. 

11 De adaptanda pastorali actione novis insurgentibus necessitatibus constans 
fuit sollicitudo S. Matris Ecclesiae, pluries expressa per Summorum Pontificum do- 
cumenta et Episcoporum vota. Sufficiat memorare: Pii XI Ep. Officiorum omnium, 
d. 1 aug. 1922, Ench. Cler. 1157; Pii XII Adhort. Apost, Menti Nostrae, A.A.S., 
42 (1950). 

De institutione catechetica et praedicatione numquam in oblivionem cadent ea 
quae summa pastorali sapientia statuerunt S. Pius X in Encyclica Acerbo nimis, 
d. 15 apr. 1905, et Benedictus XV in Encyclica Humani generis redemptionem, 
d. 15 ian. 1917, A.A.S., 9 (1917), p. 305 ss. Quibus sunt addenda decreta vel 
normae a Sacris Congregationibus prolata, ex. gr. Provido sane S. C. Concilii, 
d. 12 ian. 1935, A.A.S., 27 (1935), p. 145 s.; Ad Regnum lesu Christi S. C. de Se- 
minariis, d. 8 sept. 1929, Ench. Cler. nn. 1215-1219; Quod Catholicis S. C. de 
Seminariis, d. 28 aug. 1929, Ench. Cler. n. 1278. Pii XII plurima et maximi mo- 
menti sunt Acta, Sermones et Nuntii radiophonici, quae ad rem catecheticam et 
pastoralem pertinent, ex. gr.: 

— • Nuntius radiophonicus ad Conventum catech. Barcinonensem, d. 7 apr. 
1946, Discorsi e Rad., VIII, pp. 33-36; 

— Nuntius radiophonicus ad Conventum Nationalem catecheticum Statuum 
Foederatorum, d. 26 oct. 1946, ibid., pp. 285-289; 

— Sermo ad Conventum Internat. Catecheticum, d. 14 oct. 1950, ibid. 
XII, pp. 245-249; 

— ■ Litterae ad Em.mum Card, Stritch pro IX Conventu Nationali Catech. 
Statuum Foederatorum, d. 14 sept. 1951, ibid. XIII, pp. 569-571; 

— - Sermo ad Sacerdotes CENAC, d. 29 sept. 1953, ibid., XV, pp. 321-326; 

— Sermo ad Sacerdotes et Religiosos (per la VI Settimana nazionale ita- 
liana di aggiornamento pastorale), d. 14 sept. 1956, ibid. XVIII, pp. 443-455; 

— Allocutio ad Conventum Internationalem Liturgiae Pastoralis, d. 22 sept. 
1956, ibid. XVIII, pp. 465-479. 

Sedis Apostolicae documenta et acta viam aperuerunt et lineas statuerunt tum 
catecheseos tum actionis pastoralis novis necessitatibus magis aptae; atque de 
« scientia salutis » et de « arte artium » nova incepta et studia novaeque institutio- 
nes, auctoribus vel faventibus Episcopis, pluribus in locis floruerunt. Quae omnia 
ignorari nequeunt a futuris Pastoribus. Etiam subsidia quae valide afferre possunt 
disciplinae psychologicae et sociologicae iure videntur memoranda, sicuti ea quoque 

diligenter consideranda sunt quae hodiernae technicae communicandi artes ad 
ministerium pastorale conferre possunt. 

12 Cf. S. Congreg, de Seminariis et Stud. Universitatibus, Epist. Ad Regnum 
lesu Christi, d. 8 sept. 1926, Ench. Cler. 1219. 

13 Exercitationes de quibus agitur in hoc numero, a pluribus Episcopis in 
votis Concilio parando missis postulantur et certe valde utiles, immo necessariae 
videntur, quia communi experientia paedagogica constat ad actionem exercendam 
non mera doctrinae communicatione efficaciter aliquem praeparari, sed eo quod 
discipulus ad Magistri experti actionem aspiciat eiusque sub ductu agere incipiat, 
ut probatur e. g. in medicis, magistris etc. Altera ex parte, quod sacrorum alumnos 
attinet, in huiusmodi exercitationibus magna cautela utendum est, ne praematura 
vel excessiva experimenta damnum afferant ipsorum formationi spirituali et intel- 
lectuali. Plurima hac in re dependent a circumstantiis locorum et temporum; in 
dioecesi, ubi maior pars fidelium inhabitat urbes alia criteria sequenda erunt ac in 
dioecesi ubi praevalent ruricolae. Propterea iudicium de exercitationibus iam tem- 
pore Seminarii instituendis singulis Episcopis committendum videtur. 


Caput VI 

DE FORMATIONE POST SEMINARIUM PERFICIENDA 

1 . [ Formatio sacerdotalis post Seminarium protrahenda ]. Formatio sa- 
cerdotalis, quae accuratissime danda est in Seminario, ob modernae vitae 
adiuncta perfici debet post Seminarium, primis annis vitae sacerdotalis, sub 
aspectu spirituali, intellectuali et praesertim pastorali. Novensiles sacerdotes 
enim maxime egent, uti ipsa experientia edocet, quibusdam auxiliis, ut a 
tecta et collecta Seminarii vitae consuetudine ad actuosam et non paucis pe- 
riculis obnoxiam operositatem pastoralem sine incommodo transeant. 1 

2. [ Episcoporum et parochorum circa neo-sacerdotes sollicitudo ]. Opor- 
tet in primis ut Episcopi novensiles sacerdotes « tamquam filios et fratres 
natu minores diligant », sollicitam paternamque curam eis continenter prae- 
stent atque opportunitatem eis praebeant aptum spiritus Directorem habendi, 
recollectiones menstruas et spiritualia exercitia ipsis aptata frequentandi ac 
piis unionibus sacerdotalibus participandi. Parochi vero neo-sacerdotes cari- 
tate vere fraterna suscipiant, moneant et in ministerii exercitio adiuvent. 2 
Ad hoc maxime iuvabit consuetudo vitae communis inter clericos, quae sum- 
mopere laudanda atque suadenda est. 3 

3. [Formatio imprimis pastoralis post Seminarium continuanda ]. Prae- 
terea in pastoralis actionis primis gressibus, hac praesertim nostra aetate, 
quae plurimas et citissime evolventes difficultates praebet, in theologiae do- 
ctrinis ad singulos casus accommodandis et in practice evolvenda arte artium, 
iuvenes sacerdotes magnum emolumentum percipiunt ex scientia, prudentia 
et ductu Magistrorum vere peritorum, et praecipue ex acquisita experientia 
aliorum Pastorum, 

Huiusmodi institutio effici potest per annum pastoralem in Convictu 

ecclesiastico sicut, auctoribus Episcopis enixeque Suminis Pontificibus hor- 
tantibus, in aliquibus Dioecesibus vel Regionalibus laudabiliter et fructuose 
iam fit. 4 Ea deinde utiliter protrahitur periodicis conventibus per quattuor 
vel quinque annos, quia in hac tam difficili discenda arte ipsa prolatio tem- 
poris plurimum ad finem confert, et gradatim perficitur per arctam doctrinae 
et praxis connexionem, per applicationem ecclesiastici pastoralis ministerii 
ad novas et varias necessitates, per fidelem et efficacem coordinationem om- 
nium pastoralium inceptorum in Dioeceseos et totius Ecclesiae unitate. 6 

4. [ Tota formatio sacerdotalis peculiari tirocinio complenda ]. Opportu- 
ne tandem promovetur longior quidam conventus quo iuvenes sacerdotes 
post quinque circiter annos vitae sacerdotalis in Seminarium vel aptam do- 
mum convocantur per congruum tempus, v. gr. per mensem, ut vitam spiri- 
tualem instaurent atque in novis quaestionibus quae disciplinas sacras et mi- 
nisterium sacerdotale tangunt ulterius instruantur. De his ac similibus in- 
ceptis utiliter agent etiam Episcoporum Coetus ut ex plurium Dioecesium 
collaboratione melius ad actum deduci possint, 6 

Meminerint vero quotquot maximo sacerdotum formandorum operi se 
dedicaverint quod « cum apparuerit Princeps Pastorum, immarcescibilem 
gloriae coronam » (cf. I Petr. 5, 4) percipient, et eo pretiosiorem quo Christo 
acceptiores ministros eosque in ministerio fecundiores reddiderit recta sacer- 
dotalis institutio. 


NOTAE 

1 Recentiora S. Sedis documenta particularem de neosacerdotibus curam ha- 
bendam inculcant. Commemoranda sunt imprimis: 

Pius XII, Motu Proprio Quandoquidem, d. 2 aprilis 1949, A. AS., 41 
(1949), pp. 665-667; 

Exhortatio Apost. Menti Nostrae, 23 sept. 1950, A. AS., 42 (1950); 

Constitutio Apostolica (pro Religiosis) Sedes Sapientiae, d. 31 maii 1956, et 
Statuta Generalia adnexa; 

Allocutio Sacerdotibus « Convictus Barcinonensis », d. 14 iun. 1957, Di- 
scor si e Radiomessaggi, XIX, pp. 271-273. 

Haec particularis de sacerdotibus novellis et iunioribus cura non iam stricte 
pertinet ad argumenta Commissioni de Studiis et Seminariis propria. Visum est 
autem opportunum quaedam succincte commemorare, quia ulterior illa cura non 
sine aliqua cum Seminario eiusque Moderatoribus et Magistris connexione exerceri 
solet (quasi ut « Post-Seminarium ») et quia in reordinandis et coniungendis sche- 
matibus visio synthetica totius formationis sacerdotalis iam facile elucere poterit. 

2 Cf. Pius XII, Exhort. Apost. Menti Nostrae, A.A.S., 42 (1950), pp. 692 sq. 
In votis quoque Episcoporum pro Concilio missis saepius inculcatur momentum 
paterni adiutorii quod ab expertis confratribus novellis sacerdotibus praestan- 
dum est. 

3 Cf. C.I.C., can. 134 et Pius XII, Exhort. Apost. Menti Nostrae, 1. c., p, 693: 
« Quod in votum iam venerat Ecclesiae, id Nos et nunc comprobamus et commen- 
damus vehementer, iniri scilicet vel ab unius curiae vel a plurium vicinarum curia- 
rum clero communis vitae consuetudinem », 

4 Particularis annus formationis pastoralis, quadriennio theologico absoluto, 
pro Religiosis praescribitur a Constitutione Apost. Sedes Sapientiae, d. 31 maii 
1956, et adnexis Statutis Generalibus. Sed etiam pro Clero dioecesano plura con- 
stituta sunt Instituta in quibus particularis promovetur formatio pastoralis sacer- 
dotum novellorum. Insuper creati sunt Convictus vel Collegia quemadmodum de- 
siderantur ab Exhortatione Apost. Menti Nostrae, A.A.S., 42 (1950), p. 692. 

5 In pluribus dioecesibus iam novo modo ordinantur examina quae a C.I.C. 
(can. 130, § 1) praescribuntur expleto studiorum curriculo saltem per triennium; 
instituuntur scilicet cursus annuales in quibus, secundum ordinem apte electum, 
quaestiones theologicae, morales, pastorales perfectiore ea luce tractantur qua post 
prima vitae pastoralis experimenta a sacerdotibus iunioribus percipi possunt, 

6 Sicut iam dictum est in huius Constitutionis capite II « De Institutione Spi- 
rituali », eiusmodi longiores conventus eo facilitari possunt quod sacerdotes noviter 
ordinati interea substituantur iis confratribus qui ad hos conventus vocantur, 


2) RELATIO EM.MI P. D. IOSEPH CARD. PIZZARDO 
PRAESIDIS COMMISSIONIS DE STUDIIS ET SEMINARIIS 

Pauca occurrunt praemittenda de tota hac Constitutione generatim 
spectata. 

1. Constitutionis ratio\ Tot episcopi in votis pro Concilio parando 
missis postulant ut Concilium occupetur in clericorum formatione tuen- 
da et promovenda; non pauci proponebant quaestiones de Seminariis 
minoribus, interdioecesanis et regionalibus; de vocationibus tardioribus; 
plurimi exoptabant ut primatus institutionis spiritualis fortius urgeretur 
et momentum disciplinae in Seminariis hodie quoque observandae vin- 
dicaretur, contra naturalismum etiam sacrorum domicilia invadentem; 
simulque expostulatum est ut ratio studiorum in Seminariis apte reco- 
gnosceretur; instantissime denique a permultis praesulibus expetitum 
est, ut alumnorum formatio specifice pastoralis omni sollicitudine pro- 
moveretur. 

Quibus Episcoporum votis, ipsa Commissio Centralis obsecundavit, 
eas quaestiones Commissioni de Studiis et Seminariis committens, quae 
in praesenti Constitutione tractantur. Structura Constitutionis in primo 
fasciculo explicata est. Tantummodo enixe Vos rogo, ut velitis recolere 
etiam caput IV iam a Vobis examinatum, ubi de clericorum studiis prae- 
cipuae statuuntur normae. 

2. Criteria in exaranda Constitutione observata : Concilium ea tan- 
tum statuere debet pro universa Ecclesia quae omnibus revera prosunt, 
id est leges generales et stabiles, generalia principia et criteria duratura 
dare quae ab omnibus servari debent; at necessario accommodanda sunt 
diversis adiunctis locorum et temporum. 

Iustum aequilibrium erat quaerendum inter venerabiles Ecclesiae 
traditiones confirmandas et novas rationes a temporum progressione in- 
vectas; simul inter praescriptiones concretas eoque efficaciores et neces- 
sitatem respiciendi conditiones quam maxime varias Ecclesiae Univer- 
salis. 

Per consequens in schemate normae potius generales dandae erant: 
multa erant dicenda eo modo ut a Dicasterio competenti et ab Episcopis 
ulterius determinari et singulorum Seminariorum adiunctis fortiter ap- 
plicari et sapienter adaptari possint et debeant. 

De capite I: De Seminariorum ordinatione generali. 

In hoc primo capite quaedam principia fundamentalia exponuntur 
totius institutionis in Seminariis tradendae. Omittuntur ea quae ad rem 
oeconomicam spectant, quippe quae a Codice luris Canonici determi- 
nentur. 

Quae de Seminariis minoribus, de Seminariis interdioecesanis et re- 
gionalibus et de Institutis pro vocationibus tardioribus brevissime in 
schemate dicuntur, aequam rationem tenere quaerunt votorum et quaere- 
larum, quae de his argumentis hodie in Ecclesia propagantur. Seminaria 
minora e. gr. in schemate defenduntur, sed tota in eis tradenda educatio 
in luce eorum ordinanda est, quae praecipue in Adhortatione Apostolica 
« Menti Nostrae » statuta sunt. 

De capite II: De institutione spirituali. 

1° Criteria in exarando schemate observata-. 

Schema potest solummodo exhibere lineamenta generalia formatio- 
nis spiritualis: ea scilicet enuntiare quaerit, quae ubique cum fructu 
observari possunt; per consequens schema consulto evitat recolere notas 
alicuius scholae spiritualis particularis; sed quae se fert indolem bibli- 
cam, christocentricam, ecclesialem. 

a) Indolem biblicam inquantum schema fortiter admonet, ut et 
Magistri et alumni ex ipsis Scripturis Sacris alimentum doctrinae et vi- 
tae potissimum hauriant; et inquantum etiam textus schematis ex ipsis 
Revelationis verbis trahit singulorum praescriptorum vim vere univer- 
salem et proprium calorem et saporem. 

b) Indolem christocentricam-. valet enim illud S. Hieronymi: 
clericus « qui ipse pars Domini est..., talem se exhibeat, ut et ipse pos- 
sideat Dominum, et possideatur a Domino » (Epist. 52, Ad Nepotia- 
num 5; PL 22, 531). 

c) Indolem ecclesialem-. decretum enim sacrorum alumnos du- 
cit ad obsequium, deditionem, amorem erga Ecclesiam et Sacram Hie- 
rarchiam; clericos ex Ecclesiae cultu et oratione nutriendos esse dispo- 
nit, eosque ad causas Ecclesiae sibi sumendas impellit; singuli aspectus 

vitae et formationis spiritualis continuo illustrantur respectu habito ad 
futuram operositatem pastoralem alumnorum. 

2° Ordo seu structura Decreti : 

Post breve prooemium schema habet duas partes: 

1) de vitae spiritualis primatu in Seminario tuendo; 

2) de subsidiis ad vitam spiritualem provehendam. 

Affirmatio primatus vitae spiritualis valde necessaria videtur: 

a) ex ipsa natura rei: nisi vindicatur hic primatus, in cassum 
evadit totus labor formationis et futuri apostolatus; 

b) quia iuvenum animi semper, sed hodie quam maxime, alli- 
ciuntur fascinatione actuositatis; 

c) quia haud raro in Seminariis, saltem practice vita intellectua- 
lis assurgit in finem, cum vitae spiritualis detrimento. 

3° De labore praeparatorio a Commissione peracto-. 

Relator principalis, Excellentissimus Dominus Ioannes Colombo, 
Episcopus auxiliaris Ecclesiae Mediolanensis, proposuit primum sche- 
ma, quod pluries a coetu particulari et a Conventu Commissionis ple- 
nario examinatum et perpolitum est. In sexto denique Conventu gene- 
rali, quinta schematis editio unanimi suffragio a Commissione approba- 
ta est. 

De capite III: De disciplina in Seminariis. 

1) Opportunitas declarationis conciliaris elucet ex repetitis dictis 
et monitis Summorum Pontificum, Sacrarum Congregationum Romana- 
rum et Episcoporum. 

Praesules non pauci expostulant ut contra propensiones falsas et 
periculosas sana et probata disciplinae principia in Seminariis sarta te- 
ctaque serventur; ut tendentiae ex falso libertatis conceptu repellantur; 
iiclem autem insistunt quoque, remedium non in mera errorum repul- 
sione quaerendum esse, sed in positiva instructione de perenni momen- 
to ipsius disciplinae ecclesiasticae et virtutum quae per ipsam excolun- 
tur. Insuper ipsos modos educationis in Seminariis semper perfectius 
conformandos esse ad ipsius Domini exemplum et doctrinam; ea etiam 
minime negligendo quae a sanae paedagogiae progressu commendantur. 
Commissio per consequens id studuit, ut etiam hoc caput nota ea posi- 
tiva eniteat, quam toti Constitutioni imprimere voluit. 

2) Laboris praeparatorii brevis delineatio. 

Argumentum commissum est particulari Sodalium coetui, in quo 
Relatoris munus suscepit Rev.mus D. Alfonsus M. Stickler, Rector Pon- 
tificii Athenaei Salesiani. In multis sessionibus coetus particularis et 
totius Commissionis schema paulatim emendatum est. Disceptationes 
vergebant praeprimis de rectae disciplinae doctrina, necnon de errori- 

bus refellendis et de criminationibus quae contra disciplinam in Semi- 
nariis vigentem saepe audiuntur. Item disceptatio sat viva gerebatur 
de modo quo libertatis notio recolenda erat. Quidam petiverant, ne ver- 
ba « libertas », « libere », « ratio », umquam in schemate usurparentur 
in sensu positivo. Omnino autem praevaluit sententia, non debere, sub 
praetextu roborandi auctoritatem et disciplinam, deleri ubique illa ver- 
ba. Non solum quia praescriptionibus mere negativis nullo modo aucto- 
ritas et disciplina firmiores evadunt, sed etiam ne praeberetur argu- 
mentum iis qui falso asserunt auctoritatem rationi oppugnare vel disci- 
plinam suffocare libertatem. 

Quarta denique editione recognitum, Schema a Commissione appro- 
batum est in VI Conventu generali ab omnibus Membris. 

De capitibus V et VI id est De institutione pastorali in Seminanis 
et De formatione post Seminarium perficienda. 

1) Quaestionis opportunitas-. Inter omnes constat, quanto fervore 
disciplinae pastorales hodie in Ecclesia excolantur. Ipse Summus Pon- 
tifex, feliciter regnans, nulla praetermissa opportunitate, totius Eccle- 
siae studium incitat, ut pastorale munus alacrius pro hodierno rerum 
discrimine absolvatur. Permulti autem Praesules exoptant, ut sacrorum 
alumni iam in Seminariis efficacius pro hodiernis ministeriis pastoralibus 
obeundis praeparentur. 

Inde non est mirum, ipsam Commissionem Centralem hanc quae- 
stionem commisisse Commissioni de Studiis et Seminariis: « Theolo- 
giae Pastoralis studium foveatur una cum aptis et crebrioribus exercita- 
tionibus practicis ». 

2) Schematis indoles-. Episcoporum vota pro Concilio missa om- 
nino conveniunt in postulanda impensiore formatione pastorali; ea 
autem, quae in concreto ab ipsis proponuntur, sat varia et aliquando 
etiam contradictoria sunt. Ipsa Commissio de Studiis et Seminariis, 
attento instituto examine, quaedam pro universa Ecclesia praescribenda 
censuit, quaedam fortiter a Concilio commendanda esse retinuit; multa 
denique Episcoporum prudenti iudicio committenda iudicavit. 

a) Schema imprimis praescribit, ut formationis pastoralis funda- 
mentale principium et praecipuae normae sancte serventur. His normis 
iam a traditione sancitis hodie accedat oportet: maior capacitas aposto- 
latum fovendi laicorum et opera pastoralia ultra paroeciae et ipsius dioe- 
ceseos fines coordinandi. 

Praescribitur etiam ut clerici ad praecipua pastoralia munera in 
hodierna societate obeunda efficaciter praeparentur; considerato scilicet 
hodierno motu biblico et liturgico; minime neglectis iis quae ex scien- 

tiis sociologicis, paedagogicis et subsidiorum communicationis integrari 
possunt et debent. 

b) Valde commendantur congruae exercitationes practicae, per- 
spicuis autem indicatis limitibus et cautelis. Item fortiter commendatur 
ut tota institutio imprimis pastoralis apte protrahatur, etiam quando 
alumni sacerdotio aucti e Seminario egrediuntur. Hac de re iam in sche- 
matibus ab aliis Commissionibus propositis optima leguntur; tamen vi- 
sum est opportunum, in fine huius schematis de formatione sacerdotali 
quaedam saltem innuere. 

c) Multa Episcoporum prudenti iudicio committuntur-, imprimis 
ulterior determinatio exercitationum, quarum genus, tempus, duratio 
e diversis locorum et gentium conditionibus plurimum pendent. Reapse 
in diversis regionibus, diversa systemata optimum dant fructum; et 
non est cur omnibus uniformis imponatur praxis. 

3) Verbum de labore praeparatorio-. Quaestio de institutione pasto- 
rali promovenda commissa est particulari Coetui, in quo Exc.mus D. Io- 
seph Carraro, Episcopus Veronensis suscepit munus Relatoris; Correla- 
tor autem fuerat Exc.mus D. Michael Keller, Episcopus Monasteriensis, 
cuius praematura morte Commissio optimo privata est sodali. In coetu 
particulari valde adlaborabant Exc.mi Domini Marty de Reims, Botto 
de Cagliari, Lane de Rockford, Ill.mi Domini Herlihy et Steinmueller 
et Rev.mus P. Dezza S. I. 

Schema, quod prae oculis habetis, constituit sextam huius decreti 
editionem. Inter ea quae a Commissione praeparatoria accurate discu- 
tiebantur erat quaestio de exercitationibus. 

Commissio hac in re media via incedendum esse censuit: 

a) secundum plurimorum Episcoporum vota institutio pastora- 
lis non tantum theorica, sed et practica in schemate commendatur, « ap- 
tis et crebrioribus exercitationibus », sicut ipsa Commissio Centralis po- 
stulaverat. 

b) Altera ex parte perspicue indicantur cautelae magni momenti; 
exercitationes nempe pastorales: 

1° instituantur secundum Episcoporum placita; 

2° sub Superiorum vigilantia et peritorum cura semper fiant; 
ab ipsis praeparentur, discutiantur, iudicentur; 

3° prudenter progrediente mensura instituantur, attente con- 
siderata alumnorum aetate et maturitate; 

4° (sed non ultimo): primatus vitae spiritualis et potiores 
partes institutionis intellectualis accurate in tuto collocentur. Hae nor- 
mae si bona fide servantur, abusus vel excessus minime timendi sunt. 

In fine unum mendum typographicum maioris momenti indicare 

velim: pagina decima, 1 linea decima qualia legendum est « operosa » 
loco « opera ». Attamen certum est, haec schemata a Commissione prae- 
paratoria exarata Vestris consiliis et animadversionibus in non paucis 
aliis punctis posse expoliri et perfici. 

3) ANIMADVERSIONES SODALIUM 

Card. Ferretto: Aliquid addatur cap. I, in fine n. I, ad inae- 
quivoce statuendum quod nomen « Seminarii » proprium et exclusi- 
vum est pii instituti ad efformandos clericos « saeculares »; et ut quae 
habentur in schematibus apte componantur cum animadversionibus 
Em. morum et Exc.morum Patrum praesertim Cardinalium Ruffini, Le- 
ger, Richaud, Browne. At quoad exercitationes pastorales, retentis 
eis quae habentur in schemate, ne iuvenes extra necessitatem et imma- 
ture mundi malitiae exponantur; ceterum, si Seminarii alumni adhuc 
sacerdotali potestate et dignitate sunt expertes, quomodo veras et ple- 
nas exercitationes pastorales peragere poterunt? Ideoque apte dispo- 
nitur, iuxta meam humillimam sententiam, ut formatio pastoralis post 
Seminarium perficiatur. 

Card. Ruffini: Schema I: Pag. 9 1 ad 1 [Seminarii finis]. Haec 
praeponenda censeo: « Seminariorum nomine ea tantum significantur 
instituta quae clero saeculari seu dioecesano efformando destinantur ». 

Linn. 5 et 6. Ita textum mutarem: « ad apostolicum munus sancte 
obeundum in sua dioecesi, sub Episcopi regimine, rite praeparentur. 
Propterea in Seminario Dominum Iesum omnes etc. ». 

Nullus enim Episcopus ignorat quantum damnum obveniat Semi- 
nario Dioecesano — quod vere est cor dioeceseos — ex usu qui huc 
illuc irrepsit appellandi Seminaria etiam Collegia vel Scholasticatus Re- 
ligiosorum. 

Pag. 10, 2 lin. 13: «... a Sancta Sede approbandas... ». Praeferrem: 
approbatas, 

Pag. 1 1, 3 lin. 12: « ...sub Episcoporum auspiciis... ». Vocabulum 
« auspiciis » est ambiguum. Melius est dicere — ut opinor — « sub 
Episcoporum ductu (vel: moderamine) ». 

Pag. 13, 4 lin. 5: «... in scrutiniis » addatur: « secundum normas a 
S. C. de Sacramentis statutas ». 


1 Cf. p, 49 . 

1 Cf. p. 25. 

2 Cf. p. 26. 


3 Cf. p. 26. 
* Cf. p. 27. 

Eadem pagina, linn. 7 et 8: «... solius auctoritatis ecclesiasticae ». 
Melius: solius Episcopi. Admonitionem « Nemini manus cito impo- 
sueris » S. Paulus misit ad discipulum Timotheum, qui tunc Episcopus 
erat (I Tim. 5, 22). 

Pag. 14, 5 ad 10: Existimo statuta quae institutores Seminarii respi- 
ciunt non expedire ut « omnium sint in manibus ». Ea enim reservanda 
sunt ipsis institutoribus vel moderatoribus. 

Schema II: Pag. 7,° linn. 33-36. Dubito num opportunum sit in 
constitutione conciliari sanciri, quodammodo, ut diaconi — ante sacer- 
dotalem ordinationem — incumbere possint ministeriis et officiis sui 
ordinis, per tempus satis longum (ex. gr. saltem per annum), in paroe- 
ciis. 

Pag. 8, 7 lin. 36 (cf. annot. 15). Fateor me non intelligere cur in reci- 
tatione cotidiana aliquot partium Officii divini (in Seminariis) praefe- 
rendae sint Laudes et Vesperae horae Primae et Completorio, cum illa 
apta sit omnino initio diei ( Oremus : Domine, Deus omnipotens, qui ad 
principium huius diei nos pervenire fecisti... — Item: Oremus, Diri- 
gere et sanctificare, regere et gubernare dignare Domine Deus, Rex caeli 
et terrae, hodie corda et corpora nostra, sensus, sermones et actus no- 
stros in lege tua etc.). Completorio autem dies optime in Deo com- 
pletur. 

Schema III: Pag. 8, 8 * linn. 3 et seq. Testimonium biblicum non affer- 
tur accurate. In Epistola Paulina ad Hebraeos depromitur ex Ps. 39 
v. 9 s. et ita est, secundum veram translationem ex textu hebraico: 
« Ecce venio; in volumine libri scriptum est de me: Facere voluntatem 
tuam, Deus meus, me delectat, et lex tua est in praecordiis meis ». Pul- 
chrius sane quam quod laudatur in schemate! 

Schema IV (cap. V et VI); Pag. 8,° linn. 29 et seqq. Puto alumnos 
curriculi philosophici non satis maturos esse et aptos disciplinis socia- 
libus recte pleneque addiscendis. Profecto disciplinae illae principia phi- 
losophica, et in primis ethicae, supponunt, sed expostulant insuper 
— ut ad doctrinam christianam informatae sint — principia theologica 
tum dogmatica cum moralia. Quapropter locus earum proprius — ut 
mihi videtur — non est curriculum philosophicum, sed theologicum. 

Pag. 9, 10 ad 5. Disciplinae pastorales nonnullis exercitationibus prac- 
ticis (e. g. catechesi pueris tradita), sub Magistrorum ductu, perfi- 
ciantur. 


5 Cf. p. 28. 

6 Cf. p. 33. 

7 Cf. p. 34. 


8 Cf. p. 43. 

B Cf. p. 49. 

10 Cf. p. 49. 

Adnotatio. In disceptatione audivi ab aliquot Patribus fidei histo- 
ricae repugnare: Ecclesiam per saecula curas in clericorum efformatio- 
nem contulisse, cum Seminaria ante Concilium Tridentinum non fuerint. 

Enimvero volumine « Enchiridion Clericorum », quo, iam anno 
1938, documenta Ecclesiae sacrorum alumnis instituendis, collecta sunt, 
demonstravi prorsus Ecclesiam nunquam educationem et efformationem 
suorum ministrorum neglexisse. 

Card. Leger: De Seminariorum ordinatione generali. 

Quoad omnia illa schemata de seminariis, credo quod multo melius 
esset si haberentur diversa schemata pro maioribus seminariis ac pro 
minoribus. Problemata enim sunt valde diversa et haec omnia quae in 
praesentibus schematibus dicuntur, maiore cum pertinentia et praecisio- 
ne dicerentur si separatim tractarentur. Sequentes observationes faciam. 

Prooemium : Linea 5. Dicatur « Apostolis etenim Usque qui in Sa- 
cerdotio succederent potestatem... etc. ». Etenim expressio « successores 
apostolorum » traditionaliter reservatur Episcopis. 

Linea 13. Spontanee adhaereo notitiis a S. C. de Seminariis, quae 
hodie nobis traditae fuerunt. Quoad nomen « Seminarii » reservetur 
pro clero dioecesano. 

Linea 15, propter maiorem veritatem historicam tollantur verba 
« sed nihil fortasse magis per saeculorum decursum ». Simplicius dica- 
tur « sed etiam actuosa maternaque sollicitudine provexit idoneam... etc. ». 

Numerus 2: Linea 17 aliter formuletur. Dicatur: «...praeter Se- 
minaria maiora pro alumnis philosophiae ac theologiae vacantibus prae- 
scripta, aliae sunt institutiones, pro studiis mediis, quae vocationes sa- 
cerdotales apte praeparant, maxime illa Seminaria minora quae aptissima 
sunt et carissima Ecclesiae ». Etenim regiones sunt ubi, non tamen in 
despicientia pro minoribus seminariis sed ob rationes historicas et so- 
ciologicas, collegia ab auctoritate ecclesiastica diriguntur; illis in colle- 
giis institutio et formatio christiana ita apte a selectis sacerdotibus dan- 
tur ut vocationes sacerdotales numerosae fructuose praeparentur. 

Linea 29, loco « religiosa conformatione », dicatur « conformatione 
ad perfectionem evangelicam ». Illa enim expressio magis significaret. 

Pagina 10, 11 linea 2, dicatur « curriculum studiorum mediorum tan- 
tum quod attinet ». Haec enim formulatio magis firmiter diceret quod 
non optanda est creatio particularium seminariorum maiorum pro tar- 
dioribus vocationibus. 

Eadem pagina, linea 5, additionem propono: Nulla autem circa 


11 Cf. p. 26. 

idoneitatis normas, tam quoad intellectualem quam spiritualem forma- 
tionem, exceptione facta. 

Numerus 3 : Optimum est fovere Seminaria interdioecesana vel regio- 
nalia. Et credo quod instantius fovenda sunt. Sequentem formulationem 
propono: « Integro manente iure Episcopi suum proprium Semina- 
rium condendi, tamen, ad occursus fructuosos fovendos inter alumnos 
diversis ex dioecesibus, ad difficultatem magistros et moderatores om- 
nino aptos inveniendi solvendam, adque illa omnia damna vitanda quae 
saepissime inveniuntur in studiorum sedibus sufficienti alumnorum 
numero egentibus, enixe commendatur ut Seminaria erigantur inter- 
dioecesana vel regionalia; ea quidem... etc. » (sicut in textu). 

Numerus 5: Pagina 1 l, ia linea 9, requiratur etiam conformatio psy- 
chologica. Etenim notiones certae in hac materia videntur maximi mo- 
menti pro educatione affectivitatis iuvenum. 

Numerus 6: Linea 22, post verba « pastorali experientia » adda- 
tur « opportune renovata ». Est enim materia ubi experientia semper 
renovari debet. 

Eadem linea, in enumeratione dotum requisitarum, ad significan- 
das illas dotes quae a virtutibus naturalibus procedunt, addatur: « nec- 
non animi ornamentis quae a natura requiruntur ». Hae sunt v. g. hu- 
manitas, urbanitas, sensus civicus, etc. 

Numerus 7: Pagina 12, 13 linea 2, loco dicendi « oboediat sicut patri 
ac filiali adhaereat concordia » dicatur « oboediat quia, in formatione 
sacerdotali tradenda, ipsum Episcopum repraesentat ». Melius enim 
est fundamentum ipsum oboedientiae notare quam analogiam evocare. 

Numerus 8: Pagina 13, 11 linea 19, tollantur verba « catholica Eccle- 
sia lacrimas fundat » et dicatur « magnum detrimentum patitur Ec- 
clesia ». 

Numerus 11: Propono ut incipiatur ille numerus per sequentem 
additionem: « Firmis manentibus iure et obligatione Episcopi, cui in 
Seminario prima auctoritas pertinet, visitationem canonicam peragendi ». 
Credo enim quo rememorandum est illud grave officium Episcopi. 

Tandem notabo quod conciliatio fieri deberet inter varia termina 
— • rector, moderator, superior, director — ita ut semper habeant in 
textu eundem sensum. 

De institutione spirituali. - Haec est materia ubi perutile esset ha- 
bere schemata diversa pro maioribus ac pro minoribus seminariis. Mens 


12 Cf. p. 26. 

13 Cf. p. 27. 

14 Cf. p. 28. 

schematis bona est. Sed, maxime cum agitur de vita spirituali, de virtu- 
tibus theologicis, de exercitio abnegationis, de consiliis evangelicis de- 
que virtutibus humanis, multo magis pertinentia essent consilia si se- 
paratim ageretur de minoribus et maioribus seminariis. Eadem sane 
sunt principia vitae christianae, sed appropinquatio et paedagogia diver- 
sa est pro istis et pro illis. Haberi etiam debet progressio in educatione 
spirituali: in maioribus seminariis formatio debet esse primarie sacer- 
dotalis, dum, in minoribus, maturationem progressivam vocationis sa- 
cerdotalis favens, educatio, meo iudicio, debet esse primarie christiana. 
Notabo etiam quod formatio proposita non est sufficienter ecclesialis, 
quamvis desiderium de hoc opportune formuletur in notula secunda. 

Sequentes sunt particulares observationes meae. 

Numerus 2: Lineis 13 et 14 propono ut addatur dimensio eccle- 
sialis illae u ni oni cum Personis Trinitatis. Dicatur « ... in hoc consistit 
ut non soli, sed cum Patre et Filio eius Iesu Christo et Spiritu Sancto, 
mediante Ecclesia , vivant familiari et assidua societate ». 

Numerus 3: Linea 8, dicatur « ponet Christum Crucifixum, resur- 
rectum eumque datum... etc. ». 

Item linea 14 dicatur: « ... ut dominicae mortis victoriam et trium- 
phum celebraturi... (cf. Cone. Trid. Sessio 13, cap. 5) ». 

Linea 28-29, dicatur: « ... scripturarum et Sacrae Liturgiae studium, 
theologiam dogmaticam, spiritualem et pastoralem... etc. ». Etenim Sa- 
cra Liturgia et theologia pastoralis recensendae sunt inter praecipua 
alimenta spiritualia alumnorum qui ad servitium hominum et ad ora- 
tionem publicam Ecclesiae se praeparant. 

Linea 35, meo iudicio, commendari oportet ut plures vel saltem 
plus quam unus sint moderatores spiritus, Dicatur: « Qua ratione et etiam 
ad libertatem conscientiae fovendam , optandum est , servata directionis 
spiritualis unitate, ut plures dentur in Seminario moderatores spiritus ». 
Maxime enim interest ut moderator spiritus congruum habeat numerum 
alumnorum moderandorum et etiam ut foveatur omnium libertas con- 
scientiae. 

Propono etiam ut modificetur mens ultimae paragraphi eiusdem 
numeri tertii. Dicatur: « Confessarii vero ordinarii plures et extraordi- 
narii alumnis libere et commode offerendi eligantur idonei ad cognoscen- 
das et colendas vocationes ». Deleatur sequens sententia et potius di- 
catur: « Optaturque ut moderatores spiritus sint confessarii ordinarii ». 
Etenim hoc foveret unitatem vitae spiritualis uniuscuiusque alumni. 
Tollatur notula 9. 

Numerus 4: Meo iudicio opportunum est commendare congruam 
periodum (v. g. trimestralem) pro formatione spirituali ante studia 

theologica; tamen non proponenda est periodus unius anni. In notulis, 
non in textu, recordentur experientiae in hac materia. Sequentem for- 
mula tionem propono: « Ad vitam spiritualem profundius excolendam 
et ad vocationem sacerdotalem matura decisione amplectendam, haec 
Sancta Oecumenica Synodus dioecesium pastoribus enixe commendat 
ut alumni, antequam cursum theologicum incipiant, particularem for- 
mationem spiritualem, per congruam periodum recipiant ». Et sequatur 
cum textu schematis a linea 16 tollaturque ultima sententia a linea 27. 

Secunda paragraphus, de diaconis, non mihi placet. Diaconi illi 
potius ad sacerdotium ordinentur expleto cursu theologico, et pro novis 
sacerdotibus (v. g. post duos annos ministerii) commendatur annus 
pastoralis sicuti, habetur pro religiosis. 

Numerus 5: Pagina 9, 15 linea 26 dicatur: « Vitas Sanctorum secun- 
dum authenticam historiam ». 

Numerus 6: De fide explicitius dicatur quid sit relate ad realitates 
temporales; insistitur etiam super educationem fidei. Maiore cum vi- 
gore loquatur de spe in parousia et secundo adventu Iesu Christi ob 
eius gloriosam resurrectionem. Aliquid etiam dicatur de caritatis edu- 
catione. 

Numerus 7: Linea 30, loco dicendi « methodos quae sapiunt », 
dicatur « methodos quas tenent naturalismus et hedonismus ». Pericu- 
losum enim est, pro concordia fraternali in seminario, suspicionem fa- 
vere per formulas incertas: tot sunt methodi, etiam inter meliores, quae 
aliquem errorem sapiunt. 

Numerus 8: Pagina 12, 16 in fine paragraphi ubi agitur de castitate 
servanda, propono additionem sequentis sententiae: « Statum perfectae 
castitatis amplectendo, sacerdos, amorem nedum renuntiet, homines 
omnes ipsius Christi cordis cum ardore et puritate amare discit et amat ». 

De disciplina in Seminanis. - Hae sunt observationes meae. 

Numerus 1: Credo quod, loquendo de opportunitate declarationis 
de disciplina, aliquid etiam dicendum sit de renovatione disciplinae re- 
late ad ipsos alumnos temporis nostri. Non tantummodo considerentur 
virtutes quae, ob diversas opiniones, deperdi possunt, sed attendatur ad 
ipsos alumnos, subiectos disciplinae et formationis. Attendatur ad parti- 
cularem mentalitatem generationum novarum. Moderatoribus commen- 
detur ut animum suum ita intendant ad mentalitatem illam, ut virtutes 
quae periclitantur serventur utque etiam alentur et crescant vires illae 
novae quae apud iuvenes temporis nostri providentialiter inveniuntur. 


15 Cf. p. 34. 

16 Cf. p. 36. 

De hoc opportune agitur in ipso textu, sub numero octavo; tamen, mea 
opinione, problema hoc etiam enumerari deberet in numero primo ut 
motivum positivum praesentis schematis. Etenim hoc inter educatorum 
problemata enumerandum est quod, firma manente necessitate omnes 
virtutes colendi, ipsa disciplina semper renovanda est. 

Numerus 3: Notetur praeterea quod disciplina etiam ut finem habet 
efficacius servitium in Ecclesia. 

Numerus 4: Non mihi placet numerus ille de erroribus refellen- 
dis. Ea omnia quae ibi praesentantur non sub forma systematis vel do- 
ctrinae apud moderatores seminariorum inveniuntur. Sunt potius diffi- 
cultates vel obstacula quae opportune memorari possunt educatoribus, 
sed alia sub forma. Vitare debemus declarationes damnatorias quae ad 
veritatem inquirendam vel methodos rectificandos non alliciunt, sed po- 
tius suspiciones favent in seminariis. Idem dicatur sequenti vel simili 
formulatione: « Meminerint moderatores alumnos sibi commissos vul- 
nerari a sequelis peccati originalis eosque non adhuc plene educatos 
esse sed in via formationis et perfectionis. Rationem habeant educatores 
de infirmitate humana; tamen ne alumnorum defectibus nimis indul- 
geant neque obliviscantur iuvenilem infirmitatem roborandam esse ita 
ut viriliter fortiterque alumni ducantur ad vocationem quae tantum ab 
eis exigat. Ipsi alumni sciant , se, integra manente libertate conscientiae 
suae, moderatoribus et magistris opus esse qui libertatem suam manu- 
ducant; sciant quoque se obiectivis a normis, non tantum ab intra sed 
etiam ab extra, regi debere ». 

De institutione pastorali. - Praesens schema optimum est. Has pau- 
cas modificationes proponam. 

Numerus 1: Pagina 7, 17 linea 20, loco « animarumque flagranti siti 
ita sint imbuti », dicatur « hominumque flagranti amore ita sint im- 
buti ». 

Numerus 2: Pagina 8, 18 in secunda paragrapho, ad formationem apo- 
stolicam inculcandam, commendetur creatio in minoribus seminariis, 
associationum actionis apostolicae, socialis et caritativae sicuti existunt 
pro iuvenibus. Sic non tantummodo theorice educantur sed et etiam 
practice, nempe responsabilitates proprias assumendo, quod est educa- 
tionis modus fundamentalis. 

In tertia paragrapho dicatur quod, praesertim tempore vacationum, 
debet alumnus sese inserere in paroecia sua, v. g. sese sponte offerendo, 
secundum suam capacitatem, ad aliquod munus perficiendum in asso- 


17 Cf. p. 48. 

18 Cf. p. 48. 

dationibus vacationum. Ex altera parte dicatur quod parochus coope- 
rare debet introducendo illum in sua paroecia et illum informando de 
vita paroeciali apostolica. Mihi videtur quod tollendae sunt tres ultimae 
lineae, quia hic non est locus tractandi de « veridica sententia ». 

Numerus 3: Hic optime multa dicuntur. Additionem tamen propo- 
nam. In ultima paragrapho, modo magis specifico, foveantur contactus 
cum operibus apostolicis (praesertim actio catholica), socialibus et cari- 
tativis dioecesis. Hoc est enim modus normalis agnoscendi, mediantibus 
sacerdotibus et laicis peritis, mentalitatem proprii ambitus socialis. Et 
foveantur etiam contactus cum sacerdotibus dioecesis. Praeterea, linea 
prima paginae 9 10 addatur « conditiones culturales ». 

Numerus 4: In illo numero commendentur etiam pro cursus theo- 
logici alumnis, ea omnia quae prius dicebantur, in paragrapho tertia 
numeri tertii, pro alumnis curriculi philosophici. 

Numerus 5: Pagina IO, 20 linea prima, tollantur verba « supervacuis 
et profanis vocum novitatibus sedulo vitatis » et potius dicatur positi- 
ve: « P rudentia semper adhibita in novis vocibus seligendis ». 

Numerus 6: Magis foveatur in seminariis formatio ad incepta pa- 
storalia promovenda et suscitanda. Non sufficit docilitatem et oboedien- 
tiam proponere. Dynamismus apostolicus debet promoveri et educari 
non solummodo comprimi. Credo quod hoc explicite dici debet in se- 
cundae paragrapbi prima sententia. 

In tertia paragrapho, alia etiam formatio proponatur quoad aposto- 
latum cum laicis. Educentur futuri pastores ad libenter audiendos laicos 
de experientia quam habent de realitate profana, deque condicionibus 
perpendendis in quibus actio pastoralis Ecclesiae exercenda est (cf. Sche- 
ma de Apostolatu laicorum, pars II, pag. 11, 21 6). 

Numerus 8: Pagina 12, 22 linea 37, dicatur: «... scilicet: actioni li- 
turgicae paroeciali et pontificali, ordines sacros (minores et maiores) iam 
receptos exercendo, participare ». Credo enim quod hoc primum locum 
habere debet, quodque participatio ad liturgiam fieri debet non tan- 
tummodo tempore vacationum, nec in sola paroecia, sed et cum Episcopo. 
Consequenter, tollantur, pag. 13, 23 linea 4, verba « vel ad cultum li- 
turgicum ». 

Card. Richaud: Haec tria prima schemata continent optima con- 
silia et accuratissimas observationes, sed, humili meo sensu, debent 


10 Cf. p. 49. 

20 Cf. p. 49. 

21 Cf. p. 497. 

forsan firmiter ac breviter contrahi, quia secus non videntur esse ma- 
teriam decretorum vel aliquarum Constitutionum pro Concilio, sed ma- 
teriam pro quoque Directorio, saltem valde opportuno. Non desunt 
etiam formulae saepius iteratae et potius litterariae. 

Insuper, in 2° Schemate de Institutione Spirituali, pag. 6, 24 lin. 8, 
nonne cum Christo crucifixo ante oculos alumnorum ponatur etiam 
Christus resuscitatus et triumphans in caelo? Ut plenum mysterium pa- 
schale Redemptionis futurorum sacerdotum fortitudinem roboret. 

De Institutione Pastorali (cap, V). Humiliter sed instanter exopto 
ut obligatio dandi fidelibus sub quoque modo spiritualem directionem 
magis ac clarius declaretur pag. 12 2,1 in primis lineis, de qua directione 
spirituali cetero agitur optime pag. 16 26 in nota 5\ Sed in textu ipsius 
decreti mihi videtur utile aliquam formalem instantiam afferre. 

De hac re etenim pendet principalis efformatio animarum et dicere 
quod ista moderatio spiritualis ac moralis in individuo non debet negligi 
sed periodice, methodice, distincte, psychologice, practice et caute prae- 
benda est, meo parvo sensu, apparet necessarium. Nam sacerdotes de 
hac primordiali forma apostolatus saepe non curant. 

Exinde multae vocationes sacerdotales vel religiosae evanescunt et 
quoque fideles non ducuntur ad veram disciplinam christianam in eorum 
vita familiali, sociali, etiam ascetica et mystica. 

Aliunde dico quod talis institutio pastoralis in Seminariis exigit 
multas adaptationes secundum loca et tempora. Occasio est exoptandi, 
cum maxima reverentia, quod Directivae Sacrae Congregationis de Se- 
minariis, sane valde necessariae ac opportunae, quandoque sint minus 
rigidae et praebeant maiorem latitudinem Episcopis quoad programmata 
et scolaritatem. 

Tandem de Formatione post Seminarium perficienda, ad valde uti- 
les et bene adaptatas institutiones in Cap. VI commendatas, addo hoc 
argumentum. 

Non solum iuniores sacerdotes, sed etiam aetate provecti parochi 
vel professores egent, circa quadraginta vel quinquaginta annos, aliqua 
renovatione spirituali, doctrinali, pastorali. Secus iuniores, qui effor- 
mationem magis adaptatam receperunt, in suo zelo ac fervore non mino- 
res obices offenderent ex parte superiorum. Exinde quod bene institutum 
fuit pro iunioribus fere vanum deveniret. Ergo, independenter ab Exer- 


24 Cf. p. 32. 

26 Cf. p. 51. 

20 Cf. pp. 53-54. 

citiis spiritualibus regulariter praescriptis, quaedam congruae sessiones 
commode instaurandae sunt, etiam pro sacerdotibus aetate provectis. 

Card. Dopfner: Schema propositum, si in genere spectatur, placet. 
Multa continet statuta et consilia, quae ubi primum in praxim deducta 
erunt, uberrimos fructus portabunt pro sacrorum ministrorum institu- 
tione elevanda ac fovenda et consequenter pro ipsa Ecclesiae missione 
promptiore ac efficaciore reddenda. Quaedam in specie laudanda, quae- 
dam adhuc addenda esse mihi videntur, quae indicare mihi liceat Con- 
stitutionem breviter percurrendo per partes: 

Ad caput I: Ad pag. 7, 27 linn. 12 et 15: Expressiones veluti « sem- 
per memor » vel « nihil fortasse magis per saeculorum decursum actuo- 
sa maternaque sollicitudine provexit » et similes aliquomodo nimis ge- 
nerales et historice non satis praecisae, immo quodammodo elatae atque 
arrogantes esse videntur; unde omittantur. 

Ad pag. 9, 28 linn. 14-29: In hoc inciso quamvis optima et omnino 
tenenda dicantur de vitae ratione in seminario minore, lacuna quaedam 
habetur valde gravis. Enixe desideratur, ut de familia catholica bona 
aliquid dicatur, quae tanquam primarium « seminarium » vocationum 
sacerdotalium vix nimis aestimari potest. Quod consonaret etiam iis, 
quae in Schemate mox tractando « De scholis catholicis » dicuntur circa 
familiam tanquam primum educationis subiectum. Insuper iuvaret com- 
mendare coetus iuventutis catholicae tanquam apta media ad excitandas 
et fovendas vocationes. 

Ad eundem locum: Desideratur insuper brevis enuntiatio de diffe- 
rentia seminarii maioris et minoris quoad finem et modum seu motiva 
educationis et consequenter de transitu ab uno in alterum ita instituen- 
do, ut differentia illa plane sentiatur ab alumno. Dici forsitan poterit 
fere ita (si lubet, post lin. 21): 

« Semper tamen respiciatur differentia inter haec duo genera se- 
minariorum vigens. Cum in maiori ipsa vocatio sacerdotalis tanquam 
idea fundamentalis totam vitam specificet, in minori norma (saltem 
proxima) sumatur ab idea pueri vel iuvenis sani boni catholici. Introi- 
tum vero in seminarium maius alumnus experiri debet uti verum pro- 
gressum, vitae rationem sensibiliter afficientem et personalem decisio- 
nem evocantem ». 

Ad pag. 13, 29 lin. 29 sqq. (n. 9): Monitio de tutiore semper senten- 

tia sequenda recte et opportune inculcatur. Compleri tamen fortasse 
deberet monitione, ne hoc principium in se optimum ab anxiis et cun- 
ctantibus male applicetur, ita ut in seminario retineantur solummodo ii 
alumni, qui sunt oboedientes quidem atque pacifici, sed tardi, phlegma- 
tici, omni vi vitali carentes. 

Ad pag. 13, lin. 24, et notam 14 (pag. 18) 30 in fine: Ut documentum 
desideratum colligens normas circa castitatis probationem in semina- 
riis revera fructuosum evadat, necesse erit rem accurate praeparare con- 
silio etiam medicorum et psychologorum adhibito. Imprimis minime 
erunt negligenda momenta positiva, v. gr. educatio ad modum occur- 
rendi alteri sexui simplicem, non praeoccupatum, urbanum; utilitas 
voluntariarum associationum iuventutis intra seminaria, veluti Congre- 
gationis Marianae; cauta introductio in pastorationem alterius sexus 
(imprimis diaconatu durante); instructio de psychologia sexuum; et 
ita porro. Quaeri insuper potest, cur tale documentum de caelibatu tan- 
tum agat. Fortasse melius materia ista in ampliori connexu tractabitur. 

Ad pag. 15, 31 notam 2: Incursiones recentiores contra seminarium 
minus certo certius falsae et iniustae sunt. Unde bene hic reficiuntur. 
Nihilominus ratio haberi debet difficultatum, quae ex natura rei pro- 
fluunt, ubi pueri ex suo ambitu naturali (scii, familia) excipiuntur et in 
coetum magis artificialem transplantantur, Quae difficultates sine haesi- 
tatione hic enuntiari deberent, etiam hunc in finem, ut postulata posi- 
tiva paginae 9, 32 linn. 22-29 plenius intelligantur. 

Ad caput II: Ad pag. 6, 33 linn. 27-32: Valde placet commendatio 
continui studii S. Scripturae et Theologiae dogmaticae ac spiritualis; 
nam hoc modo solo rector spiritualis evadet periculum, ne alimentum 
praebeat siccum et noiosum. Forsitan momentum S. Scripturae hac in 
connexione adhuc magis sublineari potest, nam quanti interest etiam 
pro futura cura animarum, ut alumni intimam acquirant consuetudinem 
et familiaritatem S. Scripturae legendo, studendo, meditando, orando! 
Forsitan, si lubet, post lin. 32 haec vel similia addi poterunt: 

« Instructiones (exhortationes, « puncta », consilia etc.) quas dat, 
ne sint abstractae nedum locorum communium taediosae repetitiones, 
sed generatim ab ipsa S. Scriptura procedant alumnosque eiusdem fa- 
miliari usui assuefaciant oportet ». 

Ad n. 4 (pag. 7, 34 linn. 11 sqq.): Eminenter placet, quod formationis 
spiritualis particulares periodi, imprimis in initio studiorum ecclesia- 


30 Cf. pp. 28. 31. 33 Cf. p. 33. 

sticorum, statuuntur. Certo enim ipsis sacerdotibus et toti Ecclesiae 
magna beneficia afferent. 

Ad pag. 9, 35 linn. 1 sqq.: Quaeri potest, utrum revera necesse sit 
insistere in confessione hebdomadaria pro omni casu. Nam exoptanda 
est profunda aestimatio sacramenti eiusque fructuosa receptio, arcenda 
vero receptio mere consuetudinaria et mechanica, ut ita dicam. Non 
autem negandum videtur dari casus, in quibus alumnus ad fructuosam 
hebdomadariam receptionem sacramenti tantum per longiorem proces- 
sum perduci potest. Praeterea insuper periculum est, ne alumnus ali- 
quando ut confessarius confessionum receptionem nimis leviter tractet, 
si ipse frequenti quidem confessioni assuefactus, non autem de utili- 
tate spirituali eiusdem interne convinctus fuerit. 

Ad totum n. 5 (pagg. 8-9 3G ); Tot exercitiis spiritualibus enumeratis 
nonne utile erit addere monitionem pro Moderatoribus, ne vitam in 
seminario nimis frequentibus devotionibus onerent? Quae valere de- 
bent imprimis pro seminariis minoribus. 

Ad pag. 9, linn. 32-35: Ne virtutes theologales videantur esse mera 
opera inter aliarum virtutum opera exercenda, melius forsitan dici 
poterit: 

« Sedulo animo eo tendant alumni, ut vitam suam religiosam atque 
sacramentalem cum Christo unionem semper realizent credendo, spe- 
rando, amando in cogitatione, oratione, opere ». 

Ad pag. 13, 37 linn. 2-5: Potestne adhuc distinctius et pressius dici, 
quod christiana virtus oboedientiae essentialiter tantum actuari potest 
in viva ac tensa relatione cum libenter suscepta responsabilitate perso- 
nali, fortitudine ad personalem decisionem prompta et proprio impetu 
(« Initiative ») apostolico? 

Ad caput III: Ad n. 4 (pag, 6, 38 linn. 5-31) et correspondentem no- 
tam 6: Errorum paedagogicorum temporis irradiationes quaedam certe 
semper in vitam seminariorum quoque influent. Dubito tamen, utrum 
revera errores recensiti in seminariis ita ex professo teneantur ab alum- 
nis, ut eorum solemnis damnatio conciliaris necessaria sit. Fortasse bic 
numerus omitti poterit. 

Ad pag. 7, 39 linn. 34 sqq.: Citatus locus S. Scripturae ineptus esse 
videtur, cum instructio a S. Paulo hic data originarie intendit agere de 
modo, quo servus christianus in Antiquitate sese gerere debuit erga 
dominum suum. 


38 Cf. p. 34, 38 Cf. p. 42. 

30 Cf. pp. 33-34. 30 Cf. p. 43. 

37 Cf. p. 36. 

Ad caput V: Ad pag. 7, 40 lin. 28: Post verba « honorum appetentia » 
addi insuper poterit: « mens demissa et pessimismus ». 

Ad pag. II, 41 lin. 26: Post vocabulum «deducat» utiliter inseri 
potest: « non a vana vel scaenica rethorica successum suum exspectet, 
sed gravitatem... ». 

Ad caput VI: Ad pag. 20, 42 lin. 11: In fine paragraphi forsitan ad- 
dendum est: « Iam in seminario alumnus ad hunc transitum auxiliis 
praeparantibus et praeservantibus praeformari debet ». 

Ad pag. 20, lin. 20: Inserendum hic esset verbum de obligatione 
vel responsabilitate Episcoporum, ut neo-sacerdotes parochis attribuant 
nonnisi aptis et ad munus introducendi eos in curam animarum forsitan 
speciali modo praeparatis. Insuper obligatio parochi, de qua in articulo 
sermo est, adhuc pressius inculcetur. 

Card. Silva Henriquez: De seminariorum, ordinatione generati : 

Pag. 7: 43 Novus «prooemii» textus proponitur (cf. folia annexa). 
Oportet enim summa capita de doctrina sacerdotii praemittere, in qui- 
bus tum Christi tum fidelium tum hierarchici sacerdotii aspectus con- 
siderentur. Idea ministerii vel diakoniae extollitur, ut potissimum Sa- 
cris Litteris innixa. Munus Episcopi aliquatenus adumbratur et sensus 
collegialis sacerdotum clarius in lucem profertur. Novum prooemium 
longius sane est, tamen ob doctrinae necessitatem hoc in casu brevitas 
praetermittenda videtur. 

Pag. 9, 44 lin. 13: Addatur quaedam descriptio vel definitio Semina- 
rii: « Seminarium est communitas presbyterorum et alumnorum in qua 
omnes, pro uniuscuiusque statu, officio ac viribus ad efformandam « ple- 
nitudinem Christi » sacerdotis eorum qui « a Deo vocati » ex homini- 
bus assumpti pro hominibus constituentur in iis quae sunt ad Deum, 
sub legitimi Superioris et potissimum Episcopi paterno illustratoque 
ductu adlaborant ». Hic elementum episcopale, communitarium, nec 
non pastorale ac spirituale clare perspicitur. 

Pag. 9, lin. 14 ss.: Posita definitione, quae nonnisi analogice ad se- 
minaria minora applicari potest, optatur ut schema tantum de maioribus 
agat, relicta Episcopis facultate ordinandi ac providendi ea omnia quae 
ad minora seminaria spectant, res diversis in locis variis conditionibus 
afficitur et formis pariter distinctis induitur. Periculum est si omnes ad 
unam et quidem angustam formam redigerentur. 


40 Cf. p. 48. 43 Cf. p. 24. 

41 Cf. p. 50 . 44 Cf. p. 25. 

42 Cf. p. 56. 

Pag. IO, 45 lin. 12: Textus mutandus proponitur: « qui tamen pro- 
priam potestatem secundum normas a S. Sede approbandas, in uno eo- 
rum delegabunt neque deinceps singulariter exercent; Superiores et 
Magistros vero... ». Novus textus vitat pluralitatem auctoritatum, ex 
qua nonnisi mala evenire possunt. 

Pag. 14, 40 lin. 23: Optatur inserendum: « per expertos, discretos, et 
ad hoc praecipue deputatos, ecclesiasticos viros... » ne officium hoc quasi 
per transennam exerceatur. 

Prooemium Constitutionis De sacrorum alumnis formandis. - Ante 
caput I. 

Mediator Dei et hominum homo Christus Iesus (I Tim. 2, 5), Pon- 
tifex constitutus « secundum ordinem Melchisedech » ( Hebr . 5, 6), 
Caput corporis quod est Ecclesia (E/. 5, 23; Coi. 1, 24), suam sacerdo- 
talem dignitatem in omnia membra effundere voluit quae ideo « domus 
spiritualis, sacerdotium sanctum » (I Petr. 2, 5) merito ab Apostolo 
Petro nuncupantur. Populus etenim Israel, in quo futura temporum 
plenitudo Deus praesignari voluit, ab Ipso sibi « regnum sacerdotale et 
gens Sancta » (Ex. 19, 6) vocatus est, immo messianica tempora non 
obscure innuens ait: « Vos autem sacerdotes Domini vocabimini; mini- 
stri Dei nostri dicetur vobis » (Is. 61, 6); quae vaticinia impleta fuisse 
clare Ioannes Apostolus testatur dicens Iesum Christum nos fecisse 
« regnum et sacerdotes Deo et Patri suo » ( Apoc . 1, 6). 

Haec autem eminens omnibus christifidelibus sacerdotalis dignitas 
communis sacerdotium hierarchicum vel ministeriale non omnibus com- 
mune minime excludit, etenim Sacro Eloquio testante ( Act . 20, 28; 
II Tim. 1, 6), ut semper sacra Traditio intellexit, sunt in Ecclesia qui 
« a Deo vocati tamquam Aaron » (Hebr. 5, 4) per manuum impositio- 
nem sacra munia sortiti sunt « in aedificationem Corporis Christi » (Ef. 
4, 12). Sacrae Hierarchiae munus « ministerium » vel « diakonia », 
scilicet servitium in sacris Litteris persaepe vocatur (Act. 1, 17, 25), 
quo verbo apertissime sacerdotibus Christi spiritus enixius commen- 
datur, qui «ministrare non ministrari» (Mt. 20, 28; 23, 11) a Patre 
in mundum missus est. Sacerdotii exercitium Ecclesiae est servitium 
(Coi. 1, 25), quod ministerio verbi (Act. 6, 4) ut testimonium Christi 
resurrectionis (Act. 1, 22) nec non Sacrificii oblatione (Hebr. 5, 1) et 
Sacramentorum dispensatione exsolvitur, ita ut neque dominationis cu- 
piditate (I Petr. 5, 3), neque inani superbia (I Tim., 3, 6) maculetur 


48 Cf. p. 26. 
46 Cf. p. 28. 

sed potius quasi ecclesialis caritatis primatus appareat atque ab omnibus 
agnosci possit. 

Ministerium hierarchicum vero minime Christi sacerdotium derogat, 
utpote ab Ipso institutum, sed vicaria vel etiam instrumentali actione 
sub ipsius Domini potestatis actualis influxus, in hominum sanctifica- 
tionem vergit, sicque actus sacerdotales quodam modo principaliter 
Christi nominari possunt ac debent, quod praecipue in Sacramentorum 
confectione locum obtinet. 

Arctissima igitur hierarchiae ad Christum totum, Caput et Corpus, 
ordinatio causa est cur nisi sanctitate praefulgens (S. Th. II-II ne , 184, 
8, in c) non posse sacerdos digne ministrare. Sacrum ergo pastorale 
ministerium (Ez. 34, 2 ss.; Act. 20, 28; I Petr. 2, 25; 5, 4) ipsius 
Christi Domini boni pastoris (Io. 10, 11) muneris participatio est, 
quod onus suavissimum primo Episcopis, deinde ab iisdem presbyteris 
traditur, qui omnes proinde ita divina scientia ac virtutibus ditari opor- 
tet ut iam non ipsi vivant sed in eis Christus ( Gal . 2, 20). Itaque si vel 
a sanctitate vel a scientia deficiant, et Dominum spernunt et vultus Eius 
coram Corporis Mystici membris caligine tegunt et sacrae servitutis ad 
quam a Deo per Ecclesiam vocati sunt impares inveniuntur. 

Cum vero Episcopos Spiritus Sanctus posuerit regere Ecclesiam Dei 
(Act. 20, 28) Sacrisque Antistitibus adiutorium sint secundi ordinis sa- 
cerdotes (Pontificale Romanum; In ordinatione Presbyteri) oportet eos- 
dem Deum et Ecclesiam in proprio Praesule amare eique filiali devo- 
tione parere. Nemini autem liceat opinari se solum in vinea Domini 
fructus posse reportare, siquidem presbyterorum caeterorumque mini- 
strorum collegium Episcopo assistere et adiuvare perantiqua venerabi- 
lissimaque docet traditio (Act. 15, 4, 6, 22, 23; Ignatius Ant. passim). 

Ad futuros sacerdotes pro hoc sacratissimo munere parandos Sacro- 
sancta Tridentina Synodus seminaria sapienter instituit in quibus dioe- 
ceseon saecularis clerus rite efformaretur. Patres vero huius Oecumenici 
Vaticani Concilii hanc divinam de sacerdotio catholico doctrinam prae 
oculis habentes sequentia in sacrorum alumnis colendis decernunt. 

De disciplina in Seminariis-. 

Pag. 6, 47 lin. 31: Videntur etiam enumerandi ac reiciendi errores 
ex excessu disciplinae, qui spiritum militarem potius generant ac non- 
numquam deplorandam duplicitatem. Ita etiam « paternalismus » qui 
« responsabilitatem » extenuat et dynamismum personale obnubilat, im- 
pedit maturitatem virtutis prudentiae quae maximi momenti est pro 
morali perfectione in saeculo assequenda. 


47 Cf. p. 42. 

Pag. 7, 48 lin. 34: Citatio Eph. 6, 6 ss. refertur ad servos; non oportet 
eiusdem ad clericos sensum transferre, quos utpote filios se habere potius 
decet. 

De sacrorum alumnis formandis. Gap. V: de instit. pastorali; 
Cap. VI: de formatione post seminarium ...: 

Pag. 7: 49 Desideratur definitio vel descriptio theologiae pastoralis 
et etiam veri nominis pastoris. Hic quoque idea ministerii vel diaconiae 
locum principem obtinere debet. Neque tantum de actione apostolica est 
loquendum, sed de spiritu quo actio ipsa vere pastoralis evadit. Quae 
omnia in novo prooemio insinuantur. 

Pag. 8, 80 lin. 31: Insistendum est ut in curriculo philosophico recte 
anthropologiam discant et etiam philosophiae socialis placita ubi syste- 
mata hodierna ut liberalismus et marxismus bene perspiciant sicque ad 
hominis in actuali conditione salutem procurandam praeparentur. 

Pag. 8, lin. 34: Doctrina socialis Ecclesiae in theologico curriculo 
tradatur. 

Pag. 9, 51 lin. 23: Optandum est ut seminarii professores antequam 
docere incipiant pastoralibus laboribus incumbant. 

Pag. 9, lin. 4: Pro verbo « methodo » proponitur « ratione ». Me- 
thodus vere scientifica plus indiget tempore. 

Pag. 9, lin. 25: Denuo idea diaconiae vel ministerii ut principium 
sumenda ac proponenda est. 

Pag. 10, 82 lin. 1: Nihil dicitur de positivo valore aliquarum novi- 
tatum. 

Pag. 10, lin. 12: Post verbum « fundamentum » addatur: « cari- 
tatem pastoralem esse iuxta verba Domini “ Si diliges me, pasce... ” 
(Io. 21, 15) incitamentum ac praesidium... ». Claritati favet distinctio 
inter fundamentum quod est caritas, et media, et haec non tantum ut 
negative sed ut positive ad finem conducentia proponantur. 

Pag. 10, lin. 18: proponitur suppressio verborum « vel propona- 
tur » et additio mentionis expressionis « providi cooperatores » ab ipsa 
sacra liturgia desumpta. 

Pag. 10, lin. 6: Oportet inter criteria pastoralia etiam actus magiste- 
rii tum Summorum Pontificum tum Episcoporum connumerare. 

Pag. 12, 83 lin. 6: Actio catholica quoque inserenda. 

Pag. 12, lin, 17: Addatur mentio de efformatione sensus pastoralis 
coadunatis viribus exercendi, seu sensus « communitarii » apostolatus. 

48 Cf. p. 43. 51 Cf. p. 49. 

49 Cf. p. 48 . 52 Cf. p. 49. 

Cf. p. 49. 80 Cf. p. 51. 

Pag. 20, 54 lin. 23: Addatur « Sacerdotes apostolica experientia prae- 
diti novensiles adiuvent in novos valores rite capessendos iisdem pro 
Regno Dei sapienter uti. Curent imprimis omnes sacerdotes ut iuniores 
fratres benevolo semper animo suscipiant, sacerdotalem amicitiam fo- 
veant, caritatem inter se praecipue foveant, quae omnia officia Episcopi 
impensius diligant ac insuper sacerdotum conventus favore prosequan- 
tur. Meminerint denique omnes sacerdotes sacra ordinatione pastora- 
lem praecipue efformationem non claudi sed novum spatium perficiendi 
aperiri ». 

Card. Suenens: De opportunitate apostolicae cuiusdam initiatio- 
nis practicae ac progressivae in sectione philosophica et theologica se- 
minariorum instaurandae. 

Neminem fugit seminaria ad normas Concilii Tridentini erecta, in- 
tuitu necessitatum pastoralium tunc temporis vigentium esse concepta. 
Efformatio et praeparatio seminaristarum in ordine ad necessitates ho- 
dierni temporis reexaminentur oportet. Iamdudum Concilium Tridenti- 
num votum expresserat ut praeter formationem intellectualem, spiritua- 
lem et moralem aequo iure quaedam intendatur practica et progressiva 
in re pastorali alumnorum initiatio. Notum est Sanctum Carolum Bor- 
romeum votum hoc pro parte in praxim deduxisse. Sed ulterius in hac 
re procedendum videtur et per plures annos seminarii nova disciplina 
scilicet initiationis cuiusdam apostolicae, practicae simul ac progressivae, 
instauranda apparet, cuius methodus paedagogica adhuc elaboranda 
esset. Nostro aevo iam non sufficere potest sacerdotem suum ministe- 
rium per seipsum solum adimplere absque cooperatione laicorum; proin- 
de praeparatio in seminariis intendere debet praeter ea quae ministe- 
rio sacerdotali sensu traditionali complectuntur, illud etiam munus 
scilicet animandi, organisandi et coordinandi apostolatum laicorum, 
qui cum ipso sacerdote collaborent in communi idearum et actionis 
animo. 

In ordine ad hanc optabilem sane seminaristarum formationem 
utile videtur istam Commissionem votum emittere ut in seminariis ap- 
plicentur quoque quae a Sancta Sede ad usum religiosorum commen- 
dantur in Statutis Generalibus Constitutioni Apostolicae « Sedes Sapien- 
tiae » adnexis art. 14 § 3: « Per totum studiorum tempus institutio 
apostolica, qua educatio et practica formatio, sine intermissione est pro- 
sequenda, ut in dies una cum religiosa et clericali ipsa progrediatur, con- 
firmetur ac plenior effecta secure, faciliter, et velut naturali ratione ad 


64 Cf. p. 56. 



80 


SESSIO VII - ACTA 


ministeria ultro manuducat. Quod tamen sine praeiudicio seriae et adae- 
quatae scientificae alumnorum institutioni et exercitationi fieri debet ». 

Quaestiones de studiis et seminariis quoad caput V: 

Pag. 13: 55 Dicitur in schemate potiores partes formationis in Semi- 
nario competere fini spirituali et fini intellectuali. Rogo ut fines Semi- 
minarii melius determinentur. Seminarium enim est utique centrum 
formationis vitae spiritualis et vitae intellectualis, sed simul debet esse 
centrum formationis ad apostolatum. Prae oculis habendum est vitam 
ipsam spiritualem in Seminario — quod non est monasterium contem- 
plativorum — esse ordinatam intrinsece tum ad Deum tum ad aposto- 
latum erga homines huius temporis. Nec praetermittendum est vitam 
intellectualem etiam, magna ex parte, ad apostolatum ordinari: « non 
scholae sed vitae discimus ». Iam vero in structura Seminariorum non 
satis apparet Seminarium esse scholam initiationis practicae ad aposto- 
latum. Quaedam exercitia apostolatus conceduntur quandoque, sed valde 
limitata et quasi peripherica i. e. non ad ipsam structuram Seminarii per- 
tinentes, non datur in praxi vera methodologia practica initiationis apo- 
stolicae, prout hodie requiritur. Timent superiores generatim ne exer- 
citia illa noceant vitae spirituali et vitae intellectuali. Admittunt quas- 
dam lectiones theoreticas, sed parum aut nihil invenitur quoad initia- 
tionem practicam et progressivam durantibus omnibus annis formatio- 
nis in Seminario. 

Non dico idem tempus consecrandum esse huic initiationi quam 
formationi spirituali vel formationi intellectuali, sed rogare vellem ut se- 
rium tempus — ad minus aliquot horae in hebdomada — in his exerci- 
tiis practicis concedatur. Imago nostra classica Seminarii non dico mu- 
tanda, sed complenda est. Seminarium ut a nobis cognitum, originem 
habuit in Concilio Tridentino. Dignum esset Concilii Vaticani II ut Pa- 
tres Concilii statuant structuram magis necessitatibus hodiernis adapta- 
tam et puto quod hoc etiam corresponderet exigentiis ipsis Concilii Tri- 
dentini cuius praescriptiones practicas quoad ordines minores exercen- 
das verbi gratia non fuerunt in praxi deductas propter varias causas. 
Quidquid sit ceteroquin de Concilio Tridentino non possumus hodie 
Seminarium concipere ac si apostolatus sacerdotis sine collaboratione 
laicorum esset perficiendus, et ideo requiritur iam in Seminario effor- 
matio practica ut futurus sacerdos sciat quomodo apostolatus laicorum 
est organisandus, quomodo variae apostolatus formae coordinantur, quo- 
modo animatio laicatus in praxi est deducenda et sic porro. Nemo dubi- 


56 Cf. p. 51. 

tat de necessitate apostolatus in genere et speculative sed quaestio ma- 
gna remanet insoluta: « quomodo fiet istud ». Huic quaestioni detur 
responsio. 

Ne ergo scimus nimis prudentes et cauti auderem dicere quia esset 
maxima in fine imprudentia quia transitus e Seminario clauso ad vitam 
pastoralem apertam abruptus. Volumus artem natationis docere per 
lectiones theoricas, sed nimis timemus aquam. Nemo revera in arte nata- 
tionis instrui potest nisi candidatus aliquomodo in aqua immergitur. 
Non dico quod exercitia ista in medio maris adbibenda sunt, sed dico 
quod requiritur aqua i. e. quaedam praxis, sub ductu professorum et 
adhibitis debitis cautelis. 

Adest quaedam incohaerentia in schemate, p. 19, 50 ubi dicitur optime: 
« Exercitationes, de quibus agitur in hoc numero, a pluribus Episcopis in 
votis Concilii parando missis postulantur et certe valde utiles immo ne- 
cessariae videntur » et optima additur ratio, sed conclusio contradicit 
tali affirmationi siquidem sic sonat: « Propterea iudicium de exercita- 
tionibus iam tempore Seminarii instituendis singulis Episcopis commit- 
tendum videtur ». 

Meo sensu singulis Episcopis committendum videntur modalitates 
sub quibus instituetur talis formatio practica quae necessaria ostenditur 
in praemissis sed principium ipsum a Concilio affirmetur ita ut revera 
gressus fiet in optatam directionem. 

Non possum immorari in hac materia de qua fusius scripsi in quo- 
dam libro, sed liceat mihi dicere momentum huius quaestionis non tan- 
tummodo ut Seminarium — ubi invenitur clavis totius renovationis pa- 
storalis in futurum quod est finis ipsius Concilii — correspondeat ne- 
cessitatibus hodiernis fidelium, sed ut vocationes in Seminario floreant 
et non pereant. Iuvenes hodie quam plurimi ante ingressum in Semi- 
nario iam activitatem apostolicam seriam habuerunt et non intelligunt 
quod si apostolatus debitum exsurgit ex baptismate illud officium per 
sex annos Seminarii non amplius valere. Timeamus ne post sex annos 
Seminarii aliquid deperditum sit de initiali generositate quae ad actum 
non deducitur. Etiam pro seminaristis valet principium quod fides opere 
vivificatur. Si haec prae oculis habentur modalitates invenientur sine 
ullo detrimento pietatis et studii et cum maximo fructu pastorali. 

Tandem addere licet Sancta Sedes pro religiosis in Constitutione 
« Sedes Sapientiae » principium istius formationis practicae admisisse. 
Non intellegeretur discrepantia hac in re inter Seminarium et Scolasti- 
catum. 


fi6 Cf. p. 56. 

(Ad complementum: ) Note sur la necessite d‘une initiation aposto- 
lique pratique au Seminaire. 

Nos seminaires ont ete organises selon les directives du Concile de 
Trente en fonction des necessites de 1’epoque. Depuis lors des faits nou- 
veaux sont intervenus dont il faut tenir compte si Pon veut que la for- 
mation donnee aux futurs pretres reponde a la fois aux exigences de 
toute formation sacerdotale et aux exigences propres a notre temps. 

I. Faits nouveaux. 

Ces faits nouveaux qui obligent a repenser la formation pastorale 
de nos Seminaires sont multiples. Signalons ici quelques faits im- 
portants. 

1) Les laics ont redecouvert leur mission propre dans PEglise et 
pris conscience de plus en plus de leur obligation d’etre apotre et 
autant que possible de remplir cette obligation inherente au bapteme a 
travers les oeuvres et mouvements organises. 

La hierarchie approuve et encourage tout un eventail de mouve- 
ments d’Action Catholique au sens multiforme pour permettre a tous les 
chretiens d’assumer avec un maximum d’efficacite leurs responsabilites. 
Ces chretiens attendent du pretre qu’il soit Panimateur de leur apos- 
tolat. Sa saintete Pie XII assignait aux pretres en fonction des laics la 
triple tache de decouvrir des apotres, de les former, de faire equipe 
avec eux. 

Le role d’animateur consistera donc a eveiller des vocations cP apo- 
tres parmi les laics, a former ceux-ci, a coordonner leurs efforts. II faut 
donc que le pretre de demain regoive une preparation qui le rende 
capable de remplir ce role nouveau, specifique a notre temps. 

2) Etant donne Peveil apostolique du laicat, on constate qu’avant 
d’entrer au seminaire, le candidat au sacerdoce a generalement milite 
dans les rangs de 1’Action Catholique sous telle ou telle forme. 

II a compris deja que tout baptise doit etre apotre, qu’il s’agit la 
d’un devoir d’etat « inherent a la vie chretienne » (Pie XI). Et c’est 
souvent parce qu’il a voulu Petre totalement qiPil a repondu a Pappel 
du Christ. C’est dans le prolongement de son activite apostolique ante- 
rieure qu’il envisagera tres souvent son entree au seminaire. On Pa 
persuade que Papostolat fait partie integrante de la vie chretienne et 
il s’attend, sous d’autres formes sans doute mais en continuite avec sa 
vie chretienne anterieure, a consacrer une part de sa formation a une 
initiation apostolique qui fera de lui un formateur d’apotres. Le semi- 
naire se doit de preparer le pretre de demain par une initiation spiri- 
tuelle en profondeur, par une initiation intellectuelle vraiment substan- 
tielle et valable, mais aussi par une initiation apostolique qui, si elle 

est bien congue, sera nourrissante pour la piete et les etudes et com- 
battra le danger trop reel que la vie du seminaire conduise facilement 
a un individualisme egocentrique qui aflaiblit la generosite et provoque 
un certain embourgeoisement. 

3) L’eveil apostolique du laicat oblige a repenser notre pastorale 
et a la voir davantage comme une ceuvre communautaire ou les pretres 
entre eux d’abord, puis avec les laics auront a faire equipe. On se plaint 
de 1’individualisme du clerge, nullement prepare a ce travail d’equipe 
au plan sacerdotal. On se plaint de 1’autoritarisme ou du paternalisme 
du clerge, nullement prepare a jouer le role d’animateur du laicat, sa- 
chant confler aux laics des responsabilites veritables et sachant colla- 
borer. II faudra dons des le seminaire tenter de remedier a ces lacunes 
qui demain mineront tout travail pastoral serieux d’envergure. 

On ne peut plus penser une formation au seminaire comme si cet 
eveil du laicat n’etait pas un fait nouveau et une grace propre a 1’Eglise 
de notre temps. 

Nos seminaires ne peuvent se borner a former des ministres du culte 
qui administreront dignement les sacrements, donneront eux-memes le 
catechisme et rendront les visites qui s’imposent. II faut que nos cen- 
tres de formation fassent du pretre le chef du laicat actif et organise 
qui assume avec lui la responsabilite de tous ceux que Dieu leur confle. 

4) Par ailleurs, nos pretres, demain, auront a equilibrer dans leur 
vie la part de vie spirituelle avec la part de vie intellectuelle et la part 
de vie apostolique. Equilibre delicat qu’il faut preparer par un certain 
dosage des le seminaire sous peine de voir une formation trop monas- 
tique au seminaire donner lieu, au sortir de celui-ci, a une reaction 
d’activisme naturaliste; sous peine aussi de voir un certain desarroi se 
produire lorsque le pretre sera plonge en plein ministere. Tout 1’art de 
1’educateur sera d’equilibrer les elements en presence et de preparer 
judicieusement 1’avenir. 

5) On se plaint enfin d’une sorte dflnfantilisme du jeune clerge 
et de son manque de preparation lorsqu’il s’agit de prendre contact avec 
des adultes; il a tendance a cantonner son action dans le secteur des en- 
fants et ne trouve ni le ton ni le vocabulaire qui conviennent aux 
contacts des adultes meme de son age et de son propre milieu d’origine. 
Une preparation adequate aux besoins doit tenir compte de cette lacune 
et y remedier. 

II. Une initiation apostolique s’impose. 

Si le pretre de demain doit pouvoir jouer son role d’educateur du 
laicat a 1’apostolat, il doit lui-meme y etre prepare. 

Cette preparation est double. 

II doit etre prepare progressivement a son ministere pastoral per- 
sonnel lequel comporte desormais tout un aspect « missionnaire ». 

a) II ne peut plus se contenter d’attendre chez lui que les fideles 
viennent recourir a ses Services. II doit apprendre a aller vers eux, a 
aborder, de sa propre initiative, les hommes de toute condition pour 
engager avec eux un dialogue fructueux au plan religieux. 

b) II doit s’habituer a les comprendre, a ecouter, a saisir leurs aspi- 
rations pour traduire ensuite le message de Pevangile en un langage 
assimilable par ceux auxquels il a mission de parier et de precher, aussi 
bien les enfants que les adolescents ou les adultes. 

Mais cette preparation pastorale « personnelle » ne suffit pas. Il 
doit etre prepare aussi progressivement a V aspect « communautaire » 
de son ministere. Le pretre ne fait pas de 1’apostolat a la place des laics, 
mais a la tete des laics, tout comme il ne prie pas a leur place, mais a 
leur tete. Cela suppose ici encore une initiation progressive pratique 
a - a l’art de recruter des apotres laics en eveillant en eux le 
sens apostolique; 

b - a l’art de former ces laics — comme le Maitre a forrne ses 
apotres — ; 

c - a 1’art de susciter ou d’animer les divers mouvements apos- 
toliques qui vont capter ces energies laiques; 

d - a l.’art de coordonner ces organisations multiformes et de 
faire converger les efforts — pareil a l’art d’un chef d’orchestre qui 
ramfene le multiple a Punite d’ensemble, 

Cette double preparation requiert la mise en oeuvre cPune metho- 
dologie pratique qui tienne compte de tous les aspects du probleme 
d’une formation adequate. 

III. Conditions requises. 

Cette methodologie devra etre pratique; les cours theoriques n’y suf- 
fisent pas: il est un learning by doing que rien ne remplace. 

— Elie devra etre progressive-, il faut echelonner sur les six annees 
de seminaire cette formation graduee. 

— Elie devra etre adaptee et controlee. Il va sans dire que cette 
initiation n’est pas livree a la generosite souvent impulsive des jeunes 
mais qu’elle doit etre guidee et controlee par la direction du seminaire 
qui en definit les contours. 

— • Elie devra etre une initiation religieuse, apostolique. Il ne peut 
etre question d’une initiation aux milieux sociologiques. Rien de com- 
mun avec les stages dans les usines ou dans tel milieu donne. Il ne s’agit 
pas de faire connaitre le mal sous pretexte d’immunisation, ce qui serait 
une aberration pedagogique. 

— Elie devra etre integree dans la formation d’ensemble. Ceci sup- 
pose qu’elle ne soit pas traitee en parent pauvre, releguee en marge de la 
vie du seminaire, confinee par exemple a quelques legons de catechisme 
a donner a des enfants ou a des jeux de patronage a diriger. 

La place indispensable une fois reconnue, le temps consacre a cette 
initiation sera rigoureusement respecte. 

— Elie devra etre une initiation formatrice, ce qui veut dire qu’il 
ne s’agit pas de viser un rendement apostolique immediat mais de viser, 
a travers telle ou telle activite, la formation meme du futur pretre: 
la formation prime. 

Les professeurs de seminaire qui auront a etre « Maitres en apos- 
tolat » veilleront a cet apprentissage et formeront le futur pretre comme 
un maltre forme un apprenti. II leur appartiendra de veiller tout parti- 
culierement a la fois au serieux des exercices apostoliques et a leur fina- 
lite propre qui reste 1’initiation du futur pretre. 

IV. Esquisse d’une solution en cours. 

Cette formation peut se concevoir selon des modalites diverses. Nous 
donnons ici une esquisse de solution qui s’appuye sur Pexperience et 
qui, croyons-nous, tient compte des divers facteurs en presence qu’il 
faut egalement respecter. 

1) Professeurs et etudiants sont groupes en « equipes apostoliques » 
qui assurent a tout les futurs pretres une initiation progressive a leur 
mission. Dans le cadre de ces equipes, des exercices pratiques d’apos- 
tolat sont entrepris en commun, a des beures determinees. Les exercices 
d’apostolat figurent au programme du seminaire tout comme les exer- 
cices de piete, les cours et les etudes. Ces exercices prennent deux a 
trois heures par semaine. 

2) Chacune des equipes groupe une dizaine d’etudiants. Elie est 
animee par un professeur responsable qui participe regulierement aux 
activites de Pequipe, sortant avec les seminaristes a tour de role et les 
guidant dans cet apprentissage pastoral. 

3) Les equipes se reunissent toutes les semaines et chaque membre 
fournit un compte rendu precis de ses activites. Une atmosphere de fer- 
veur surnaturelle est la note caracteristique de ces reunions: la priere 
en commun y joue en effet un role aussi important que les comptes ren- 
dus eux-memes. L’ordre du jour prevoit des temps de priere, et tout 
particulierement la recitation du cbapelet au debut de la reunion, On 
inculque la conviction que 1’action doit jaillir de la priere et s’y retrem- 
per sans cesse. 

4) Les activites ne sont pas laissees a la fantaisie d’un chacun, mais 
sont reparties entre les membres en accord avec le professeur respon- 

sable, Ainsi s’etablit un contrble tres striet des exercices, controle 
d’autant plus facile qu’ils sont organises de telle maniere que les etu- 
diants puissent toujours travailler a deux. 

5) Les equipes sont consacrees a la Tres Sainte Vierge, Reine des 
apotres. L’apostolat ayant pour but de faire naitre le Christ dans les 
ames, il faut qu’il s’exerce en etroite dependance de la Maternite de 
Marie, 

6) Loin de nuire aux etudes, element essentiel de toute formation, 
les exercices d’apostolat font toucher du doigt aux etudiants 1’impor- 
tance vitale des cours qui leur sont donnes et 1’actualite des problemes 
abordes par les professeurs. 

Loin de mettre en perii la vie interieure du futur pretre en lui of- 
frant une possibilite d’evasion, ces exercices favorisent au contraire une 
piete plus equilibree et vraie, et mettent en oeuvre les vertus theologales 
car l’initiation a 1’apostolat n’est autre chose qu’une initiation pratique 
a vivre sa foi, a realiser la necessite absolue de la grace, a comprendre 
qu’il faut aimer les hommes avec le cceur de Dieu. 

Ainsi congue, cette initiation pratique par ait repondre pleinement 
aux desir du Saint-Siege. Les Statuta Generalia promulgues en 1956 
par la Congregation des Religieux la prevoient: « In toto institutionis 
et probationis tempore, ne omittant moderatores et magistri animos 
alumnorum ad apostolatum allicere, quin etiam in eodem eos mode- 
rate exercere, iuxta mentem Ecclesiae et pro cuiusque Instituti natura 
et fine ». Art. 47, par. I. 

Conclusion\ Il n’est pas possible dans cette note d’analyser dans le 
dernier detail cette methodologie apostoli que sous ses multiples aspeets. 
Cette methodologie se precisera d’ailleurs dans la mesure meme ou, 
ayant reconnu son absolue necessite, les Superieurs des seminaires y ap- 
pliqueront leur sens p^dagogique naturel et surnaturel. 

Cette note souhaiterait obtenir des Peres du Concile une declaration 
de principe en faveur de 1’absolue necessite, d’une initiation aposto- 
lique au sein des seminaires et des scolasticats, et qu’il soit confie a une 
commission ad hoc le soin d’en tracer les lignes essentielles. 

Bibito graphie: On trouvera un expose plus ample de cette question 
dans « L’Eglise en etat de Mission », de Mgr Suenens. Chap. VI, « Ne- 
cessite d’une formation directe a Tapostolat ». 

Card. Jullien: 37 Caput II: De institutione spirituali. Placet et val- 


87 Primae Congregationi non interfuit. Animadversiones Em.mi P. D. Card. Jul- 

de quidem, attamen addi velim aliquid de moderatione seu direc- 
tione spiritus. 

Merito enim in schemate proclamatur necessitas de spiritus Mode- 
ratorum congruenti formatione, spirituali nempe et theologica, psycho- 
logica ac paedagogica; sed clarius edicatur optarem gravis obligatio qua 
singuli alumni tenentur spiritus moderationem colendi. Haec obligatio 
triplex videtur: 

1) gravis obligatio qua singuli alumni, postquam Seminarium 
maius ingrediuntur atque dum usque ibidem manent, tenentur habere 
spiritus moderatorem, sive hic designatur a Superiore, sive libere eligi- 
tur ab alumno inter moderatores ab auctoritate episcopali constitutos; 
moderator spiritus vero et confessarius esse potest; 

2) gravis obligatio pro singulis alumnis adest accedendi ad suum 
spiritus moderatorem statis temporibus, quae frequentia sint oportet, 
puta bis vel ter singulis mensibus; praeterea alumni libere accedere 
possint, quotiescumque iisdem utile videtur, ad suum spiritus mode- 
ratorem, salva disciplina communi seminarii. 

Enimvero nullomodo responderet Ecclesiae voluntati neque na- 
turae moderationis seu formationis spiritualis alumnus, qui bis vel ter 
per annum ad spiritus moderatorem accederet, puta tempore proximo 
ante ordines suscipiendos. E contra, omnino opus est continuae ac 
constantis formationis; 

3) gravis denique adest obligatio tum ex parte alumni candide 
aperiendi totam suam mentem suamque vitam moderatori tamquam Do- 
mino atque sese gerendi ex illius sententia atque iussionibus, tum ex 
parte moderatoris audiendi alumnum eumque imbuendi prudenter, pa- 
terne, constanter, iuxta ea quae optime in Schemate exponuntur. 

Tandem pro summo momento singulis alumnis directionis spiritua- 
lis personalis, sedulae, constantis, per totum tempus institutionis in Se- 
minario, novum argumentum desumatur e schemate de sacerdotibus 
lapsis, ubi eiusmodi directio maxime edicitur uti necessaria ad lapsus 
vitandos. 

Card. Browne: Observationes ad Cap. II. 

a) In pag. 11, 88 linea 11, loco vocis oecumenicum suggererem ut di- 
catur zelo apostolico erga Christianos separatos plenum. 

h ) In pag. 12, 59 lineis 19-21, habentur verba magnae sapientiae quae 
complementum accipiunt in lineis subsequentibus. Dubium tamen mihi 


8 Cf. p. 35. 
0 Cf. p. 36. 

manet an haec omnia sint sufficientia. Impressionem habeo quod praeter 
instructiones et disciplinam formativam seminarii, necesse adhuc sit ut 
ante ordinationem sacerdotalem habeatur quaedam experientia de iuve- 
ne clerico in contactu ministeriali inferiore cum populo fideli, ut videatur 
an sit prudens et docilis quoad relationes cum personis alterius sexus. 
Imprudentia et indocilitas in his relationibus sunt pro magna parte ra- 
dix defectuum quoad coelibatum qui hodie affligunt Ecclesiam. 

Pag. 13, 00 paragr. 9: In seminariis magnis quandoque adest pericu- 
lum ne multi alumni parum cognoscantur a Rectore. Iste defectus non 
suppletur mediante praefecto disciplinae qui communiter, vel saltem 
frequenter, consideratur ab alumnis ut custos quidam ordinis publici. 
Necessarium videtur ut in talibus seminariis adsint quidam alii mode- 
ratores qui paterne curant, singuli de singulis sectionibus in quas alumni 
dispesci possent, de his quae spectant eorum vitam quotidianam, eos 
paterne vigilando, paterne corrigendo paterne animando ad omne quod 
bonum et virtuosum est, curam quoque habendo de eorum formatione 
ad virtutes « humanas » dictas, quae summopere necessariae sunt pro 
vita sacerdotali et apostolica, necnon quoque de eorum salute physica. 
In seminariis parvis haec omnia sufficienter forte fieri possunt a Rectore 
et eius vices gerente non autem in magnis. 

Exc. 0’Connor: Liceat mihi imprimis egregium opus a Commis- 
sione de Studiis et Seminariis peractum dilaudare. 

Experientia enim plane confirmare videtur doctrinam ac praecepta 
in schemate « De Sacrorum Alumnis formandis » opportune proposita; 
etsi fortasse, ob practicas rationes, nonnullae partes, in redactione, bre- 
viari possint. 

Ceteroquin tres quaestiones particulares perpendere velim: 

I. Sub capite primo, numero secundo, agitur « De variis Seminarii 
speciebus ». Atqui progressus scientiarum paedagogicarum simulque 
condicionum civilium mutatio requirere videntur clariorem distinctio- 
nem inter Seminarium Maius — cuius officium est iuvenes ad sacerdo- 
tium vocatos apte ac studiose ad id munus parare — et Seminarium 
Minus quod dicunt, cuius finis est adulescentulos, qui studia humani- 
stica, media vel primaria percurrunt, ita curare ut eorum vocatio ena- 
scatur et maturet. Igitur opportunius mihi videtur ut separatim de 
Seminariis Minoribus tractetur, verbi gratia in schemate « De vocatio- 
nibus ecclesiasticis fovendis ». 

II. Eodem in capite primo, pagina decima tertia, 61 linea undecima 
et sequentibus, agitur de educandis et probandis levitis in materia casti- 
tatis. Hac de causa recte invocantur, sub nota decima quarta, normae 
ab Apostolica Sede latae hac in re. Adnotare tamen velim ex his docu- 
mentis unum tantum in Actis Apostolicae Sedis publici iuris factum 
esse; alia documenta quae illic citantur fere irreperibilia sunt ab educa- 
toribus qui hac de re spondere debent. Talis conditio extat etiam pro 
aliis materiis. Optandum est ergo textui conciliari votum addi ut con- 
ficiatur compendium normarum ac suasionum quae hac de re a Sancta 
Sede latae sunt. 

III. Denique animadversionem exponere propero circa caput se- 
cundum « De institutione spirituali ». Anxius sum de separatione, ma- 
gis in dies invalescente, inter studium disciplinarum sacrarum et vitam 
spiritualem alumnorum. Christiana paedagogia, a vera hominis notione 
proficiscens, nequit concipere institutionem spiritualem alumnorum quae 
non amplectatur formationem simultaneam facultatum voluntatis et in- 
tellectus id est studium et exercitium virtutis. Ne igitur « institutio 
spiritualis » tamquam separata, nedum opposita, appareat « institutioni 
intellectuali » (quae etiam spiritualis est) de qua sermo fit in capite 
quarto et partim in capite quinto et sexto, titulus capitis secundi ita mu- 
tetur: « De institutione morali »; atque statim caput quartum et reliqua 
sequantur; caput autem tertium fieret ita caput secundum. 

Praeterea in numeris sexto et septimo sub praesenti capite secundo, 
in luce ponatur oportet quanti studium sacrae doctrinae valeat ad vitam 
spiritualem alendam, cuius vitae reapse pars integralis est. 

Exc. Cooray: Caput II: De institutione spirituali : Ad pag. 7, 62 
linn. 33 et 34. Per transennam mentio fit de diaconis qui « ministeriis 
et officiis sui ordinis obeundis iam in paroeciis incubuerint ». 

Humili meo sensu valde optandum est ut expresse et clarius quid 
decernatur de diaconis in ministerio paroeciali exercendis antequam isti 
ad sacerdotium admittantur. 

Prudentius est diaconos potiusquam minoristas (prout quidam pro- 
posuerunt) in ministerio paroeciali exerceri: rationes sunt haec: 

1) Quoad minoristas, 

a) Minoristae scientia haud satis parati et virtute teneriores pe- 
riculosius exponerentur contactui cum mundo. 

b) Tranquillo studiorum cursui nocere possunt istae irruptiones 


81 Cf. p. 28. 
02 Cf. p. 33. 

ministerii, et locum dare activismo exaggerato unde saltem valde caute 
hac de re agendum esse mihi videtur. 

2) Quoad Diaconos, ut patet diaconi istis incommodis et periculis 
minus sunt obnoxii. 

Qua de causa liceat mihi quae sequuntur proponere etiam recolendo 
breviter quae iam forsan dicta sunt. 

1) Ad sacerdotium destinati totum cursum studiorum perficiant 
ante diaconatum. 

2) Expleto cursu theologico, qui idonei inveniantur ad diacona- 
tum promoveantur (sub voto temporaneo castitatis sicut et Subdiaconi). 

3) Diaconi subinde, saltem per tres annos paroeciis et operibus 
dioecesanis addicantur ad munera suo ordini congrua. 

4) Quo finito, si digni inveniantur, ad sacerdotium admittantur sub 
voto sollemni castitatis. 

Commoda quae ex hoc systemate consequi possunt: 

1) Ex una parte, tantum post diaconatum ministerio externo adhi- 
biti, candidati ex diuturniori institutione ac exercitatione, laboribus effi- 
cacius incumbere et periculis securius obviare poterunt. 

2) Ex alia parte, diaconatus ad plures annos in ipso ministerio 
protractus inserviet ad cribrandos vocationes sacerdotales. Nam, si dia- 
coni post tam diuturnam institutionem, impares se exhibent ad vitam 
sacerdotio consentaneam ducendam, prorsus indigni sunt ad sacerdo- 
tium. Hoc modo ab ipso sacerdotio melius arceri possunt indigni et 
efficacius impedire defectus post ordinem sacerdotalem receptum, qui 
(defectus) causam praebent aeternae perditionis tot sacerdotum et 
scandali fidelium. 

Nam ex una parte saepe saepius accidit ut quorumdam iuvenum la- 
tentes defectus et edormiscentes sed haud edormitae passiones non satis 
sese manifestant nisi post suscepta onera et pericula ministerii pasto- 
ralis; ex altera parte tres vel quattuor primi anni in ministerio genera- 
tim sufficiunt ad has pravas dispositiones patefaciendas. 

3) Nec dicatur, eo modo numerus sacrorum ministrorum nimis di- 
minui. De facto numerus non diminuitur, cum diaconi, quamquam 
nondum sacerdotio insigniti, ministerio iam adsint, Imo, etiamsi ali- 
quantulum diminuatur numerus sacerdotum, melius est providere de 
merito potius quam de numero sacrorum ministrorum. 

Nota: Optanda sunt diversa directoria pro minoribus et maioribus 
Seminariis non vero diversa decreta, cum decreta conciliaria de Normis 
Generalibus tantum decernent. 

Exc. Hurley: Gratias agere debemus Commissioni de Studiis et 
Seminariis pro praeclaro Schemate « De Sacrorum Alumnis Formandis ». 
Ex iis quae praeparavit, mihi prae omnibus placet Caput V: «De In- 
stitutione Pastorali in Seminariis », quippe quod clare statuit: « Totius 
institutionis sacerdotalis fundamentum et coronam in eo esse ... ut “ pa- 
storalis animus ” ad Divini Pastoris imaginem in futuro Christi mini- 
stro effingatur » (paragr. 1, linn. 13-16). Quod sane egregie dictum est, 
nec ullum relinquit dubium pastoralium sacerdotum formationem ve- 
rum seminarii finem esse. 

Nihilominus aliquid obiciendum, seu potius quaerendum, mihi oc- 
currit. Si verus seminarii finis est pastoralis formatio, cur non in clara 
luce iam in initio, in primo Constitutionis capite, ponitur? Etenim in 
tractatu aliquo practico ut est ista Constitutio, ante omnia necesse est 
ut finis perspicue et fortiter delineatur; quo facto, omnia, quae ut 
media ad finem consequendum proponuntur, clara ipsius finis cogni- 
tione illuminantur et diriguntur. 

Iamvero in exordio Constitutionis Capite I finis seminarii utique 
describitur his verbis: « Seminarii est eos... Eiusque opera imitari 
incipiant » (paragr. 1). 

Elaee tamen verba nimis generalia mihi videntur. Propono igitur ut 
compleantur per translationem ad illam paragraphum pulcherrimae il- 
lius finis seminarii descriptionis, quae in Capite V, in prima paragrapho 
incipit cum verbis: « Ad pascendum Dominicum gregem... ». 

Insuper propono ut, dempto toto illo capite V, egregia eius propo- 
sita aliis integrentur capitibus. Cuius ratio est quod formatio pastoralis 
non est unus ex finibus particularibus formationis sacerdotalis sed ipse 
finis generalis, in cuius luce omnes aspectus particulares, scilicet spiri- 
tualis, disciplinaris et intellectualis ordinari debent. Propono igitur ut, 
dempto capite V, considerationes pastorales inibi contentae, congrua 
congruis referendo, aliis capitibus integrentur, Sic: 

1) Parag. 2 Capitis V (Institutio apostolica a primis seminarii an- 
nis inchoanda) cum Capite I « De Seminariorum Ordinatione Generali » 
apte cohaerere potest. 

2) Parag. 3 (...in curriculo philosophico continuanda), ad partem 
3 am Capitis IV « De Studiorum Ratione in Seminariis » pertinet nempe 
ad partem de curriculo philosophico agente. 

3) Parag. 4 (...in cursu theologico praeprimis curanda) parti 4 a ° 
Capitis IV integrari potest, quae pars de curriculo theologico agit. 

4) Parag. 7, 8, 9 (apta ad praecipua munera pastoralia praepara- 
tio; theologiae pastoralis praxis seu exercitationes; Magistrorum theo- 
logiae pastoralis specifica conformatio promovenda) novam Capitis IV 

partem efformare possent, quae de pastorali formatione practica tra- 
ctaret. 

5) Parag. 5 (Formationis specifice pastoralis fundamentale prin- 
cipium), et maior pars parag. 6 (Formationis pastoralis praecipuae nor- 
mae) ad Constitutionis Caput II « De Institutione Spirituali » perti- 
nent. Etenim omnino inintelligibilis est formatio spiritualis sacerdotis 
pastoralis quae non sit eo ipso pastoralis. Qui pastor animarum est, 
seipsum salvare et sanctificare debet non ut eremita a mundo seclusus, 
sed praecise ut pastor in mundo inclusus; Christi Vitam in seipso fovere 
debet ipsa Verbi praedicatione, Sacramentorum administratione, consi- 
liis dandis, laicorum apostolatum promovendo: uno verbo, toto com- 
plexu sui pastoralis operis. Sacerdos enim non est persona duplex, qua- 
rum una sese sanctificat, alia muneribus pastoralibus obit; est unica per- 
sona cuius sanctificatio a labore pastorali dependet, et vice versa, cuius 
labor pastoralis a personali sanctificatione verum fructum percipit. Ne 
igitur difficultates fabricentur — ut hucusque forsitan factum est — 
personalitatem sacrorum ministrorum scindendo, eis tribuendo spiri- 
tualitatem eremitarum simul cum muneribus pastorum. 

Primum igitur clare enuntiato pastorali fine totius sacerdotalis for- 
mationis, deinde, sub lumine finis, eius varios delineamus aspectus: spi- 
ritualem nempe, disciplinarem, intellectualem et practicum. 

Meminerimus, secundum Christi exemplar, maximam partem hu- 
mani conatus uniuscuiusque pastoralis sacerdotis ad fidem communican- 
dam dedicandam esse; unde et eius formatio hac necessitate dominetur, 
efformandi scilicet bonum fidei communicatorem, ardentem et idoneum 
Verbi dispensatorem. Tunc etenim Vita abundabit, cum Verbum bene 
dispensabitur: est enim Verbum Vitae. Tunc etiam sacramenta sine dif- 
ficultate frequentabuntur, cum sacerdotes solidam impertiuntur instru- 
ctionem cuius pars integralis hodie est formatio practica ad apostolatum 
laicorum. Propterea verba parag. 7 Capitis V (linn. 14-30) maximi sunt 
momenti. Denique in parag. 4 (lineis 10-23), verba inveniuntur subli- 
mia, quae uti conclusio totius tractatus de formatione in seminariis valde 
apte inservire possunt: « Cum vero futuri pastoris opera ... in tota 
institutione diffundatur ». 

Quae pulcherrima verba ad aliam deducunt quaestionem, scilicet: 
nonne summopere necessarium est ut iam ab initio formationis iuvenes 
clare perspiciant unitatem in Christo omnium vitae sacerdotalis aspe- 
ctuum — • spiritualis, pastoralis, intellectualis? Et, quatenus affirmative 
ad istud respondetur, quomodo fieri potest? Mea humili opinione, fieri 
non poterit nisi per annum quemdam introductorium, studia philo- 
sophica praecedentem, in quo anno initientur iuvenes in Mysterium 

Christi et partes sacerdotii in eo, in Sacram Scripturam et in artem com- 
municandi Verbum, i. e. praedicandi et catechizandi. Si enim sacerdo- 
talis formatio a Philosophia exordium habet, perperam accentuatur mu- 
nus naturalis rationis et abstractionis intellectualis, quod deinceps in 
toto complexu studiorum sacrorum diffunditur. Primus sacerdotalis 
studii annus dedicetur ergo Mysterio Christi prout in Sacra Scriptura 
(Veteri Testamento, Evangeliis, Epistolis Sancti Pauli) nobis effulget, 
necnon acquisitioni artis communicandi veritatem. 

Annus iste introductorius optime identificati potest cum periodo 
specialis formationis spiritualis de quo in parag. 4 Capitis II (pag. 7/"' 
Cap. « De Institutione Spirituali »). Pastoralem dando orientationem 
toti philosophiae et theologiae curriculo, summopere conferre potest 
ut « pastoralis aspectus et accentus quasi vitalis halitus in tota insti- 
tutione diffundatur ». 

Beat. Saigh: 64 Ad Caput I: De seminariorum ordinatione generali. 

Le numero 11 (p. 14, 65 lignes 21-26) prevoit une visite apostolique 
periodique des Seminaires. II est dit dans la note 19 que cette visite 
a ete demandee par plusieurs Peres du futur concile. Nous pensons 
que les Peres qui ont demande une telle visite ne constituent pas la 
majorite. En outre, plus d’une fois les Peres du futur Concile ont ex- 
prime le desir de voir Padministration centrale de 1’Eglise s’acheminer 
vers le sens d’une progressive decentralisation. De fait, la centralisation 
actuelle est excessive, charge le Saint-Siege Romain de trop de soucis 
mineurs et comporte bon nombre d’autres inconvenients graves pour 
PEglise. II ne convient donc pas, au moment ou le Concile se prepare, 
a amorcer le mouvement de decentralisation, dTntroduire dans la disci- 
pline de PEglise une visite apostolique periodique des seminaires. Cette 
visite ne nous parait nullement opportune. Elie peut meme occasionner 
des conflits serieux entre POrdinaire du lieu et les visiteurs apostoliques. 
Elie peut aussi diminuer la confiance mutuelle entre Peveque et les di- 
recteurs de son seminaire, comme elle peut aussi diminuer, dans Peve- 
que, le sens de son entiere responsabilite a 1’egard de son seminaire. A 
cote de quelques avantages, la visite apostolique periodique des semi- 
naires comporte un grand nombre dhnconvenients, pour lesquels nous 
ne la croyons pas opportune. Rien n’empeche, par ailleurs, le Saint- 
Siege Romain d’ordonner une visite extraordinaire, si besoin en est. 


03 Cf, p. 3.3. 

64 Animadversiones Beat. Saigh lectae sunt, lingua latina, ab Exc.mo Edelby, 
Archiep, Edesseno. 

66 Cf. p. 28. 

Ad Caput II: De institutione spirituali. 

Le N° 1 (pag. 5 ° 6 ) affirme, en guise d’introduction, combien les Pon- 
tifes Romains ont illustre la necessite de la saintete dans les pretres. 
Nous voudrions a ce sujet faire une remarque d’ordre general, qui vaut 
presque de tous les Schemas proposes jusqu’ici a la Commission Cen- 
trale. On dirait que les auteurs de ces Schemas ne connaissent, avec 
la Sainte Ecriture, que les encycliques des derniers Papes, et surtout 
du Pape Pie XII. Nui doute que les encycliques des Papes sont des do- 
cuments tres importants du magistere de 1’Eglise. Nous comprenons aussi 
que les ecrits des derniers Papes, reunis en des collections commodes, 
fournissent des temoignages faciles a reproduire, grace surtout aux index 
detailles dont on a eu soin de les munir. Mais, il ne convient pas a 
un concile oecumenique d’avoir des horizons si limites. Apres la Sainte 
Ecriture, les textes qu’il faut le plus citer sont ceux de E antique tradi- 
tion ecclesiastique, dans laquelle les Peres d’Orient occupent une place 
de premier rang. Par ailleurs, les Papes ne constituent pas la seule voix 
du magistere ecclesiastique: il faudrait citer aussi les eveques du monde 
entier, les conciles, les auteurs approuves et vraiment competents dans 
la matiere. Les Schemas donnent invinciblement 1’impression que dans 
1’Eglise catholique d’aujourd’hui seuls les Papes de Rome comptent. 
Cette fagon de faire, outre qu’elle est fausse et sent la flatterie, ne fa- 
cilite pas 1’admission et la comprehension des textes du Concile par 
nos freres separes, 

Le N° 8, b) (page 12, 67 lignes 12-15) exhorte a eduquer les semina- 
ristes dans la pratique du celibat ecclesiastique, « quo Ecclesiae ritus 
latini sacerdotes statum virginitatis christianae assumentes, integra ani- 
mae et corporis deditione Domino inserviunt... ». L’expression n’est pas 
exacte, car dans 1’Eglise orientale aussi il y a des pretres qui vouent 
leur celibat a Dieu. Dans les Eglises orientales catholiques iis sont meme 
la tres grande majorite. Le celibat n’est pas une gloire exclusive de 
1’Eglise latine. La difference entre 1’Eglise latine et les Eglises orien- 
tales est que dans celle-la le celibat est obligatoire, dans celles-ci est 
facultatif, mais recommande et particulierement honore. 

4) SUFFRAGIA SODALIUM 

Card. Tis serant: Placet iuxta modum: Praemittatur definitio Se- 
minarii. Studium de doctrina sociali habeatur in cursu theologico. Pia- 

cent emendationes ab Em.mis Leger, Dopfner, Browne et Exc.mo 
0’Connor propositae. Adprobo observationes Em.morum Suenens et 
Jullien. 

Card. Micara: 1 Inter praecipua gesta a Concilio Tridentino illud 
eminet quod seminaria in omnibus dioecesibus erigi iussit (Sessio XXIII 
de ref. cap. 18). 

Concilium vero Vaticanum II de Ecclesia optime merebit si, copiosa 
et uberrima recolligens documenta a Romanis Pontificibus, postremis 
praesertim hisce temporibus edita, pro sacrorum alumnis formandis 
principia et normas statuat, quae valeant aptissimos parare animarum 
pastores. 

Schema decreti, haec perbelle prosequens, suffragio confirmari placet. 

Praestat fortasse ut breviore sermone omnia perstringantur. 

In capite I, bene ponitur distinctio, quam Tridentinum non curavit, 
inter varias seminariorum species et utilitas asseritur seminariorum mi- 
norum, contra non raros hodiernos dubitantes, quos iam memoratum 
Concilium Tridentinum refellerat, monens: « Cum adolescentium aetas, 
nisi recte instituatur, prona sit ad mundi voluptates sequendas et, nisi 
a teneris annis ad pietatem et religionem informetur, antequam vitio- 
rum habitus totos homines possideat, numquam perfecte ac sine ma- 
ximo ac singulari propemodum Dei omnipotentis auxilio in disciplina 
ecclesiastica perseveret, sancta Synodus statuit etc. » (1. c.). 

Votum in unico documento recolligendi normas ab Apostolica Sede 
latas circa castitatis et vocationis probationem maxime placet, cum in 
re tam gravi omnino necessaria sit sententiarum firmitas et concordia 
(pag. 13, 1 2 lineis 21 ss.). 

De institutione spirituali (cap. II) optima proponuntur, praesertim 
circa vitam sacramentalem (n. 5, pag. 8 3 ), circa virtutes theologicas prae- 
cipue excolendas (n. 6, pagg. 9-11 4 * ), et etiam, servata proportione, circa 
virtutum humanarum cultum (n. 9, pag. 13 s ), quibus aliquantulum 
carere non raro ecclesiastici arguuntur. 

Peropportune iuvenes sacerdotes, post expletum per quinquennium 
sacrum ministerium, saltem per mensem in seminarium revocantur ad 
spirituales vires reficiendas (n. 4, pagg. 7-8 6 ). 


1 Primae Congregationi non interfuit. 

2 Cf. p. 28. 

3 Cf. pp. 33-34. 

4 Cf. pp. 34-35. 

8 Cf. p. 37. 

6 Cf. p. 33. 

De disciplina in seminariis (cap. III): reprobatis erroribus magis 
hodie grassantibus, ut naturalismo paedagogico, autonomia, autoedu- 
catione, autogubernatione (n. 4, pag. 6 7 ), recta et necessaria disciplina 
urgetur, studio et nisu componendi iuxta moderatorum auctoritatem et 
sanam alumnorum libertatem. 

Capita V et VI pariter commendantur. 

Optime monetur in adnotationibus (pag. 14 8 ) institutionem pastora- 
lem habendam non esse mere aliquam instructionem de accurata Sacra- 
mentorum dispensatione neque meram habilitationem technicam ad 
libros paroeciales conscribendos et conservandos vel ad beneficia ad- 
ministranda sed eo potissimum tendere ut futurus Christi minister ani- 
mum suum ad imaginem divini Pastoris effingat. 

Card. Aloisi Masella: Placet. 

Card. Ferretto: Placet iuxta modum. 0 

Card. LienarT: Placet iuxta modum: ratione habita praesertim 
de voto Em. mi Card. Leger: ut separatim tractentur res Maiorum et 
res Minorum Seminariorum; et de voto Em. mi Card. Suenens: ut for- 
mationi spirituali et intellectuali addatur formatio pastoralis tanquam 
elementum necessarium in Seminariis, ad educandos Sacerdotes. 

Card. Tappouni: Placet iuxta modum: i. e. iuxta animadversiones 
Em. mi Cardinalis Browne. 

Card. Copello: Placet iuxta modum: i. e. perpensis quae dixe- 
runt Em. mi Ferretto, Ruffini, Leger, Suenens et Exc.mus 0’Connor. 

Card. McGuigan: Placet iuxta modum: ratione habita de dictis 
a Cardd. Leger, Suenens, Browne et ab aliis Praelatis. 

Card. Frings: Placet. Inventa videtur esse via media et optima 
inter vitam nimis activam et vitam nimis passivam, ad quam alumni 
exemplo et doctrina superiorum suaviter et fortiter ducantur. 

Quae dicuntur de formatione pastorali, valde salutanda sunt, quia 
sacrorum ministri et homines spirituales et homines apostolici esse 
debent. 

Damnatio errorum non est necessaria sed damnosa. Schema abbre- 
vietur. 

Card. Ruffini: Placet iuxta modum. 10 


0 Cf. p. 63. 

10 Cf. pp. 63-65. 


7 Cf. p. 42. 

8 Cf. p. 52. 

Card. Valeri: Placet, attentis observationibus quae ab aliquibus 
Eminentissimis et Excellentissimis Patribus factae sunt. Relate ad nomen 
« Seminarium » generatim sumptum in Prooemio cap. I, iam occasio- 
nem habui dicendi nostram S. C. de Religiosis stricte prohibuisse Re- 
ligiosis ne dicto nomine utantur sine claro additamento quod indicet non 
agi de Seminario dioecesano, ex. gr. Seminarium Congregationis « X » 
vel Seminarium Ordinis Seraphici etc. 

Card. Siri: Placet iuxta modum: adhaereo voto Em.mi Ferretto 
(vox « Seminarium » de solo inst. dioeces.); adhaereo suggestioni ab 
Em.mo Leger factae ut distinguatur pertractatio de Seminariis Maio- 
ribus a tractatione de Seminariis Minoribus. 

Capite II, n. 9, pag. 13, 11 linea 10, verbum « humana » explica- 
tione indiget, ne aliquis putet esse virtutes quae non sint supernatura- 
les, sicuti iam dictum est in alio schemate de hac materia. 

Censeo haec omnia in actis Concilii esse brevius edicenda et plu- 
rima permittenda ad ordinaria instrumenta regiminis. 

Card. McIntyre: Placet iuxta modum: Caput I: De Seminariorum 
ordinatione generali-. 1) Pagg. 9 et 10. 12 Opinio mea est tardioribus 
vocationibus institutionem specialem providere non necesse esse nisi 
differentia specialis in curriculo studiorum aliter mandat. 

Formatio vocationis mihi videtur melior si tardiores vocationes con- 
vivunt cum aliis alumnis regularibus ad illos introducendos in disciplinam 
vitae sacerdotalis. 

2) Pag. 14: 13 In Archidioecesi Angelorum in California habemus 
medium novum ad distinguendos alumnos inter varios gradus. 

Usque ad ultimum annum duas institutiones habuimus: maius et 
minus seminarium. Nunc tres institutiones habemus, quae sunt: 

a) Schola secundaria, 

b) Collegium artium et philosophiae, 

c) Schola Theologiae. 

Alumni in his institutionibus vivunt quattuor annis. 

3) Commentarium Em.mi Card. Ruffini et Exc.mi Archiep. O ’ Con- 
ti or, Rectoris Collegii Americae Septemptrionalis, mihi placet. 

Card. Quiroga y Palacios: Placet schema in omnibus suis ca- 
pitibus. Incorporentur, si possibile est, ideae expositae ab Em.mis et 
Rev.mis Patribus, praecipue de nomine « Seminarium » adhibendo ex- 


11 Cf. p. 37. 

12 Cf. pp. 25-26. 

13 Cf. p. 28. 

clusive pro institutione formationis sacerdotum dioecesanorum; de for- 
matione, seu melius de exercitatione et probatione alumnorum in casti- 
tate et in apostolatu ante receptionem Presbyteratus; et de servanda 
modalitate Visitationis Apostolicae periodicae et regularis propter in- 
dubiam utilitatem ipsius. 

Card. Leger: Placet iuxta modum: 14 attente perpensis notis et ex- 
plicationibus factis ab Em.mis RufHni, Richaud, Dopfner, Silva Henri- 
quez, Suenens, Browne et ab Exc.mis 0’Connor et Hurley. 

Card. Montini: Proposita schemata placent. Adhaereo voto a plu- 
ribus Patribus expresso de exclusive reservando nomine « Seminarii » 
Institutis quae ad Cleri dioecesani alumnos efformandos condita sunt. 

Plurimae emendationes, quae praesertim a Cardinalibus Leger et 
Richaud et ab Exc.mo 0’Connor propositae sunt, dignae videntur con- 
sideratione. 

Sententia praeterea Em.mi Card. Suenens mihi quoque placet, eam- 
que huic amplissimo coetui considerandam imo in schematibus reci- 
piendam commendare equidem audeo. 

Card. Giobbe: Placet iuxta modum: et valde placet, tamen quae- 
dam ameliorationes inducendae sunt attentis animadversionibus Emi- 
nentissimorum Patrum Cardinalium praesertim iis quae dixerunt Emi- 
nentissimi RufHni, Richaud, Suenens, atque Excellentissimus 0’Connor. 

Card. Cento: Placent schemata haec nobis proposita, quae me- 
liora prorsus evadent, rationem habendo observationum ab Em.mis ac 
Exc.mis Dominis prolatarum. Liceat mihi aliquid addere. Submisse 
opinor valde opportune Sacrosanctam Synodum, semel saltem, verba 
aliqua ipsis Seminariorum alumnis directe dicare. 

Locus perfecte aptus esset, meo iudicio, Caput II « de institutione 
spirituali », in pagina 12, 15 cum sermo est de caelibatu ecclesiastico. 

En, exempli gratia, quaenam verba haec esse possent: « Si vos, dile- 
ctissimi filii, castitatem semper servastis intactam, vel si, gratia adiu- 
vante, plena victoria recuperastis, pergite, tranquillo animo, in viam 
cuius meta est altare. 

At, si conscientia vobis testatur ad caste vivendum impares esse, 
et si in hac convictione director vester spiritualis vos confirmat, sine 
ulla haesitatione, omni extraneae considerationi vos superponendo, etsi 
personis a vobis amatissimis gravem poenam sitis allaturi, ab incoepto 


14 Cf. pp. 65-70. 
18 Cf. p. 36. 

itinere recedite. Secus, sacerdotes effecti, in profundum abyssum prae- 
cipitare poteritis, vobiscum, eheu, ducendo animas cuius pretium fuit 
sanguis Filii Dei ». 

Verba haec solemnia, aut similia, iuventuti quae, sive in Semina- 
riis, sive etiam in Novitiatis educatur, magnam ac beneficam impressio- 
nem procul dubio causarent. 

Card. Garibi y Rivera: Placet iuxta modum: iuxta animadver- 
siones factas ab Eminentissimis Cardd. Ferretto, Ruffini et Cento. 

Item in Cap. VI: « de formatione post Seminarium » omittantur 
quae in pag. 21, 16 lin. 20 et seq., quae iam inveniuntur in Cap. II, 
pag. 7, 17 lin. 37 et seq. 

Vitentur aliae repetitiones. 

Card. Godfrey: Placet iuxta modum: De definitione Seminarii : 
restringatur nomen Seminarii Instituto ubi adspirantes ad sacerdotium 
sub ductu Episcopi dioecesani et Superiorum praeparantur ad vitam 
pastoralem. Alias observationes, quas iam facio, scripsi in foliis adne- 
xis. In votis Em.mi Suenens et Exc.mi Domini 0’Connor. 

Prooemium. - Caput primum: De Seminariorum ordinatione gene- 
rali'. Schema generatim placet. Aliqua tamen dicere liceat. Noto quod 
dicitur in Prooemio de admonitione Sancti Pauli « Manus cito nemini 
imposueris ». Spero quod omnes Episcopi stabimus firmi illae Apo- 
stoli admonitioni quia, etsi varia in schematibus dicuntur de necessitate 
studiorum mediorum, concessiones largae suggeruntur pro iis qui tar- 
diores veniunt ad praeparationem pro sacerdotio. 

Penuria sacerdotum non est ratio pro inadaequata praeparatione; 
et in pag. 10 18 noto verba « nulla autem circa idoneitatis normas exceptio- 
ne facta ». Nonne idoneitas scientiae et disciplina est essentialis, nulla 
exceptione facta? 

Pensanda sunt etiam verba Sancti Ignatii Martyris, pag. 12, 10 « Quot- 
quot enim Dei et Iesu Christi sunt, hi sunt cum Episcopo » {Ad Philad. 
3, 2). 

Item in pag. 12 magni momenti est id quod dicitur de selectione 
adspirantium ad sacerdotium. Tempora vacationum hodierno tempore 
meo iudicio nimis extenduntur; quandoque permittuntur feriae natali- 
tiae, aestivae et etiam in certis casibus per aliquod tempus post Pascha. 

Sine dubio parochi admoneri debent ut vigiles sint de vita alum- 
norum consultis etiam, ubi decet et opportunum sit, peritis medicis 


10 Cf. p. 57. 18 Cf. p. 26. 

17 Cf. p. 33. 10 Cf. p. 27. 

Catholicis, non exceptis laicis de idoneitate illorum. Sic evitari poterit 
citus discessus numeri non parvi discedentium a seminariis. 

In pag. 13 20 sapienter dicitur de normis ad castitatis praeservatio- 
nem ad mentem Ecclesiae revocandis. Certe opus est ut numerus adspi- 
rantium augeatur, sed uti Schema optime dicit « Deus numquam deserit 
suam Ecclesiam ». Bene recolit schema severa selectionis criteria quae 
seponi non debent. 

In pag. 15, in nota 2, 21 sermo est de habitu clericali. Quantum 
videtur melius est si iuniores non uterentur habitu clericali saltem extra 
muros seminarii. Ratio est quia usus illius habitus possit esse occasio 
timoris vel pudoris quando, ut non raro accidit, aliquis debet exire a se- 
minario, re infecta. Intra muros autem vestis talaris, sine collarino, 
utilis esset, nisi in tenera aetate. 

Item in eadem pag. 15, in nota 3, 22 melius certe esset si tardius 
vocati possunt recipi in institutis specialibus ad studia classica prose- 
quenda. Attamen non erit semper possibile providere cursum extensi- 
vum quia aliqui adspirantes se offerunt nihil scientes de lingua latina, 
quo in casu, vix satis praeparari possint ut in seminario incipiant studia 
maiora. 

De utilitate Visitationis Seminarii, ni fallor, omnes generaliter con- 
venient sed non videtur esse necessarium vel utile Visitatorem nominare 
in unaquaque natione. Relinquatur Episcopo nominare Visitatorem ad 
nutum. 

Caput II: De institutione spirituali : Schema optima habet. Atta- 
men aliquas animadversiones liceat facere. 

Pag. 7, 23 num. 4: Noto quod, ubi de anno formationis, lin. 21, di- 
citur « etsi cetera studia non sint omnino seposita ». Si bene in- 
telligo, studia possunt esse theologica biblica et philosophica « sine in- 
terruptione cursus normalis ». Secus cursus nimis prolongatus erit, data 
necessitate maioris numeri sacerdotum. 

Quod de sacerdotibus iunioribus dicitur sapiens est, sed opinor quod 
Seminarium sit locus indicatus pro mense recollectionis in schemate 
proposito et melius esset ut redeant ad seminarium dioecesanum. 

De confessione sacramentali : Pag. 9, 24 num. 5: miror quod ali- 
qui impugnant sensum Ecclesiae hac in re. Standum Codici luris Cano- 
nici ubi dicitur « saltem semel in hebdomada ». 

De aspectu liturgico et ecclesiali sacramenti intelligo tendentiam 


20 Cf. p. 28. 

21 Cf. p. 29. 

22 Cf. p. 29. 


23 Cf. p. 33. 

24 Cf. p. 34. 

theologicam hodie reducendi fere omnia ad Sacram Liturgiam, sed 
nonne satis obvium est Confessionem peccatorum ante pedem altaris 
ita esse ligatam Sacramento ut vix necesse sit insistere de hoc aspectu 
quasi agatur de re aliqua nova. 

Bene in schemate notatur necessitas vitae modestae omnium com- 
modorum superfluorum, quia aedes minus modestae facile occasione 
sunt admirationis vel scandali fidelium. 

In pag. 12 25 agitur de educatione ad caelibatum. De hac re magni 
momenti unum vellem observare, nempe quod quando agitur de in- 
structione catechumenorum mulierum vel puellarum omnino optandum 
esset ut Sorores dent instructiones individuis. Experientia enim docet 
quod speciatim pro sacerdotibus iunioribus periculum adest. 

De oboedientia : Valde opportuna est in schemate observatio de 
obsequio interiore in praxi virtutis oboedientiae, quia tendentia ho- 
dierna etiam apud laicos ad nimiam insistentiam distinctionem exterio- 
rem inter et interiorem oboedientiam quod, de cetero, est species pro- 
testantismi, iudicium privatum. 

Pag. 19, 20 not. 23: Non desunt physiotherapi qui non haesitant dicere 
quod pro sacerdotibus ad eos accedentibus solum remedium esset ma- 
trimonium. Qua de causa moneantur sacerdotes ut gener atim consu- 
lantur potius medici catholici. Qua de causa opportunum sane est re- 
spondere obicientibus de necessaria evolutione personae quasi caeliba- 
tus esset obstaculum, revocando in mentem alumnorum connubium 
sublimius Deum inter et hominem. 

Caput III: De disciplina in Seminariis-. Schema multa habet bona. 
Liceat tamen aliquas observationes facere. 

In pag. 6, 27 sub num. 4, ubi de erroribus speciosis de disciplina, mi- 
nime exaggeratur de tendentiis aliquorum quae facile intrare possint 
in seminaria: verbi gratia, de necessaria evolutione naturae et charactere 
hominis de iniuria facta a disciplina, de educatione a seipso et cetera. 

Hi errores, quantum videtur, originem habent in theoriis psychoana- 
lyticis et psychotherapicis et speciatim in theoriis de educatione pue- 
rorum. Nos aetate seniores oblivisci non debent pueros et iuniores ha- 
buisse contactus cum fautoribus horum errorum: ac proinde pueruli a 
teneris annis in Seminaria recepti instrui debent imprimis de vera na- 
tura disciplinae. 


25 Cf. p. 36. 
2,1 Cf. p. 41. 
27 Cf. p. 42. 

Agitur de re sacra et de doctrina bene fundata in Sacra Scriptura, in 
traditione et in magisterio Ecclesiae. 

Moderatores, uti puto, occurrere debent nunc maioribus in hac re 
difficultatibus quam tempore praeterito quando falsae theoriae non ser- 
pebant sicut in diebus nostris. 

In pag. 11 28 bene dicitur (in nota l a ) quod individualismus et libertas 
effrenata aliquando eo pervenit etiam inter cleros ut impatientes volunt 
anticipare potiusquam expectare instructiones et ductum Sanctae Se- 
dis: notatim dixerim in re liturgica; etsi in die ordinationis promiserunt 
reverentiam et oboedientiam. 

Addo quod nimia insistentia ex parte laicorum habebit fructum 
qui iam apparet, ni fallor, apud eos qui dicunt laicos incepta prosequi 
deberent independenter, absque necessitate attendendi instructiones ab 
episcopis. 

Nonne hoc esset eliminare ipsam essentiam Actionis Catholicae? 

Card. Richaud: Placet iuxta modum: ratione habita observatio- 
num Em. morum Cardinalium Leger et Suenens et secundum quod dixi 
in disceptatione et scripsi in foliis adnexis. 20 

Card. Dopfner: Placet iuxta modum: cf. scripta in folio adnexo. 30 
Animadvertenda congrue ea, quae dicta sunt a Cardd. Leger et Suenens. 

Card. Marella: Placet iuxta modum: scii, attentis aliquibus ani- 
madversionibus a variis Em.mis ac Rev.mis Patribus propositis, prae- 
sertim quoad formationem pastoralem. 

Card. Traglia: Placet iuxta modum: scilicet iuxta opportuniores 
observationes communi consensu iam factas. 

Card. Alfrink: Placet iuxta modum: secundum ea quae diversi 
Patres egregie dixerunt, praesertim Em. mi Ruffini, Leger, Richaud, 
Dopfner, Suenens, Silva Henriquez de prooemio. 

In cap. II: De institutione spirituali, in num. 5, pagg. 8 et 9, 31 
optarem ut Sacrae Scripturae non detur ultimus locus (sub littera d) 
simul cum Breviario, Rituali, Pontificali, etc. 

Sacra Scriptura sub littera b nominanda videtur ut fons omnis ora- 
tionis et omnis educationis spiritualis futuri sacerdotis. 

In eodem capite, in pag. 12, 32 sub littera b, fusius et magis adhuc 
positive Constitutio loquatur de educatione ad caelibatum. In nota 23 


28 Cf. p. 45. 31 Cf. pp. 33-34. 

29 Cf. pp. 70-72 . 32 Cf. p. 36. 

Cf. pp. 72-75. 

plura optime dicuntur quae non in nota sed in ipso textu essent assu- 
menda. Speciatim Constitutio hoc in loco loquatur de valore coeliba- 
tus ut signo pro fidelibus omnibus: scii, signo abnegationis christianae 
et signo futuri saeculi, quod futurum saeculum iam hoc in mundo 
per Ecclesiam adumbratur et significandum est. 

Card. Santos: Placet. Conatus fiat ut componantur cum his capi- 
tibus ea quae tam laudabiliter digna notatione dicta fuerunt ab Em.mis 
et Exc.mis Patribus, speciatim quoad relationem inter Seminaria mi- 
nora et maiora. 

Card. Ritter: Placet iuxta modum: i. e. quod dixerunt Cardi- 
nalis Suenens, Archiepiscopi 0’Connor et Hurley et quod scripsi. 

Caput primum, « De Seminariorum ordinatione generali », placet 
in toto. 

Caput secundum, « De institutione spirituali », placet cum reser- 
vatione. Ut vita supernaturalis aedificetur solida et supra fundamenta 
valida consistat, mihi videtur requiri in alumnis maturitatem natura- 
lem tum in spiritualibus tum in sensibilibus. Schema bene loquitur de 
virtutibus naturalis ordinis moralibus; tacet tamen de habitibus qui 
sunt minoris naturae sed aequalis momenti — qui requiruntur ad ma- 
turitatem psychologicam. Utrosque habitus debet Moderator Spiritus 
inculcare ut alumni possint accedere ad vitam supernaturalem non se- 
cundum habitus nudos sed secundum motiva supernaturalia et actualia. 

Caput tertium, « De disciplina in Seminariis », placet in toto, prae- 
sertim in secunda paragrapho ubi de disciplina loquitur ut de « dispo- 
sitione interna » alumnorum quia « auctoritas superiorum a sacrorum 
alumnis libere, i. e., ex intima persuasione et humili caritate, propter 
conscientiam et propter super naturales rationes, suscipitur ». 

Capita quintum et sextum placent in toto. 

Card. Silva Henriquez: Placet iuxta modum: secundum quod 
dixi 33 et secundum animadversiones factas ab Em.mis Leger, Suenens, 
Dopfner. 

Card. Suenens: Placet iuxta modum: i. e. iuxta notas adnexas 34 
quoad caput V. 

Non placet caput I quoad visitatorem apostolicum. 

Non placet caput III quoad damnationem errorum de disciplina. 


33 Cf. pp. 75-79. 

34 Cf. pp. 79-86. 

Card. Cous s A: Placet iuxta modum: laudanda sunt ea quae pro- 
ponuntur his in capitibus. Duo tamen observanda habeo: 

a) Cap. I, pag. 14, 35 n. 11, de visitatione apostolica periodica 
seminariorum. Propositio profundiori ni fallor indiget studio ut constet 
an revera opportuna sit. Agitur de seminariis dioecesanis (de interdioe- 
cesanis, regionalibus non apparet difficultas). Iam can. 1357 § 2 C.I.C. 
monet Episcopum de obligatione frequenter per se visitandi semina- 
rium, in institutionem quae alumnis traditur... sedulo vigilandi, etc. 
Periodica autem apostolica visitatio innuere videtur Episcoporum sol- 
licitudinem ordinario non sufficere ad bonum seminarii gubernium, quod 
nemo recipit. 

Multiplex, insuper, visitatio (Episcopi, Patriarchae, Sedis Ap.) tur- 
bare potest alumnorum animos et in eos suspiciones forte ingerere, 
viresque Episcoporum et diligentiam remittere. Hi enim, scientes pe- 
riodicam adventuram apostolicam visitationem, de seminarii dioecesani 
gubernio feruntur minus curare. 

Utilius visitatio apostolica servabit indolem extraordinarii medii 
a Sede Apostolica gravi ex causa praescribendi. 

b) Non est Concilii oecumenici tractatus edere sed normas et exhor- 
tationes praebere. Ex praesentibus capitibus normae — non definitio- 
res — praecipuae colligendae cum quadam brevi exhortatione et Pa- 
tribus Concilii subiiciendae. Cetera prodesse poterunt in executione 
Decretorum Concilii et in Instructionibus a competenti Dicasterio ad 
id consequendum exarandis. 

Card. Di Jorio: Placet iuxta modum: attentis quae hic ab Em.mis 
et Rev.mis Patribus sunt proposita, praecipue de discrimine regiminis 
inter seminaria maiora et minora, tam in disciplina quam in educatione 
spirituali. 

Praeterea, ne longior fiat cursus studiorum perpensis difficultatibus 
sive in re oeconomica, sive ratione necessitatis ministerii sacerdotalis 
praesertim hisce nostris temporibus. 

Card. Heard: Placet iuxta modum: scilicet attentis votis Em.mi 
Suenens et Em.mi Browne et Exe.mi 0’Connor. 

Card. Bea: Placet iuxta modum: attentis iis quae prudentissime 
proposuerunt Em.mi et Exe.mi Patres. Videtur agendum esse sepa- 
ratim de Seminario Minore et Institutis aequipollentibus (Collegia et 
similia); porro ut aliquid fusius dicatur de vocationibus et de earum 


35 


Cf. p. 28. 

valore apostolico. In cap. II, pag. 12, 3 6 In. 26 s., « mature deliberata »: 
non, ut alicubi fit, tractatus de sexto et de matrimonio tradatur imme- 
diate ante subdiaconatum. Sic non possunt « mature deliberare ». Om- 
nino adhaereo iis quae Em. mus Card. Suenens dixit de adaptatione 
Seminariorum ad necessitates et condiciones pastorales nostri tem- 
poris. 

Card. Browne: Placet iuxta modum: attentis pro posse observa- 
tionibus Em. morum et Exc. morum Patrum et his quae scripto trado. 17 

Card. Albareda: Placet iuxta modum: iuxta animadversiones 
praesertim ab Eminentissimo Cardinali Suenens de formatione pastorali 
in seminariis simul cum formatione spirituali et intellectuali factas. 

Beat. Gori: Placet iuxta modum: scilicet perpensis quae dixerunt 
Em.mi et Rev.mi Patres, praesertim Leger, Dopfner, Suenens, 0’Con- 
nor, Ruffini. 

Beat. Cheikho: Placet. 

Exc. Felici: Placet. 

Exc. 0’Connor: Placet iuxta animadversiones ab Eminentissimo 
Relatore atque a meipso nuper prolatas et in folio adnexo scriptas. 18 

Exc. Ujcic: Placet iuxta modum: fortius enuntietur clericis Co- 
dicem obligare non tantum in foro fori, sed in conscientia. 

Exc. Antezana y Rojas: Placet iuxta modum: scilicet secundum 
dicta ab Em.mis Cardd. Ruffini, Leger, Dopfner, Silva Henriquez, Cico- 
gnani, Browne, ab Archiep. 0’Connor, et ab aliis Patribus. 

Exc. Campbell: Placet iuxta modum: id est: ratione habita prae- 
sertim observationum factarum ab Em.mis Cardd. Godfrey, Browne et 
Arch. Hurley. 

Exc. Beras: Placet iuxta modum: praesertim Em.morum Cardd. 
Leger, Dopfner et Suenens. 

Exc. Cooray; Placet iuxta modum: i. e. ad mentem praesertim 
Em.morum Cardd. Richaud et Browne, et iuxta ea quae dicta sunt ab 
Exc.mo D.no Hurley de anno praeparatorio ad vitam sacerdotalem ante 
studia in Seminario Maiore, et iuxta ea quae in foliis adnexis trado. 30 


3U Cf. p. 36. 

37 Cf. pp. 87-88. 


Cf. pp. 
Cf. pp. 


88- 89. 

89- 90. 

Exc. Lefebvre: Placet iuxta modum: attentis dictis a Patribus 
praesertim ab Em.mis Cardd. Suenens, Browne, et ab Exc.mo Cooray. 
De formatione pastorali, fiet, antequam detur ordinatio sacerdotalis, post 
diaconatum ut dixit Exc. mus Cooray. Visitatio apotolica ne fiet modo 
periodico, sed ad nutum S. Sedis. Quod dicitur de disciplina et de erro- 
ribus quoad disciplinam est maxime utile et opportunum. 

Exc. Alter: Placet iuxta modum: vide, faveas, folia annexa. 
Mibi videtur quod materia schematum abbreviari poterit meliore cum 
effectu. Oportet etiam ut principia roboremus aliquatenus methodis 
aptis et in specie determinatis. Quomodo insuper poterit in curriculo 
Seminarii maioris horarium quotidianum construi ita ut omnia propo- 
sita includerentur? Videtur quod non inveniantur horae diurnae suffi- 
cientes quoque anno scholastico ad omnia desiderabilia proposita asse- 
quenda. 

Caput I: De Seminariorum ordinatione generali. Quantum ad nu- 
merum 8, pag. 12, 40 post lineam 28: convenienter addi possent haec 
vel similia: « Fidelissime ab omnibus observandae sunt regulae a Sede 
Apostolica statutae de admissione in seminarium alumnorum qui iam 
in alio seminario indigni vel non idonei inventi sunt ». 

Caput III: De disciplina in Seminariis. Quantum ad numerum 7, 
pag. 8, 41 post lineam 21: Utiliter recolerentur hic elementa principaliora 
quae ad maturitatem alumnorum fovendam conducunt, scilicet: 

a) spiritus recollectionis et oboedientiae ex cultu orationis assi- 
duo profluens; 

b) commercium cum omnibus aliis in seminario in caritate et 
prudentia fundatum; 

c ) humilis conscientia propriae imperitiae simul et necessitatis 
superioribus et moderatoribus oboediendi et per eos scientiam et sancti- 
tatem addiscendi; 

d) toleratio patiens et lepida defectuum in seminario conviven- 
tium; 

e) hilaris acceptatio cum Christo crucifixo disciplinae clericalis. 

Exc. Graner: Placet. 

Exc. Hurley: Placet iuxta modum: i. e. iuxta propria scripta 42 et 
iuxta vota eorum qui in momentum formationis pastoralis insistunt, 
praesertim Em. mi Cardinalis Suenens. 


40 Cf. p. 27. 

41 Cf. p. 43. 

42 Cf. pp. 91-93. 

Exc. Seper: Placet iuxta modum: i. e. attentis iis quae in discus- 
sione proposita sunt ab Em.mis Patribus Ruffini, Leger et Suenens, 
atque ab Archiepiscopis 0’Connor et Hurley. 

Exc. Bazin: Placet iuxta modum: sc. ratione habita observatio- 
mum factarum ab Em.mis Patribus Ruffini, Richaud, Leger, Silva Hen- 
riquez qui proposuit ut moderatores seminarii habeant prius experien- 
tiam practicam operis pastoralis, et praesertim Card. Suenens de initia- 
tione pastorali in Seminariis. 

Exc. Bernard: Placet iuxta modum: attentis observationibus Pa- 
trum, praesertim: 

1) Em. mi Card. Richaud pro textu breviori et nervosiori; 

2) Em.mi Card. Suenens quoad formationem pastoralem in Se- 
minariis ita tamen ut non noceat formationi spirituali et intellectuali 
alumnorum; 

3) et Exc. mi Hurley quoad annum introductorium alumnis ne- 
cessarium priusquam cursum philosophicum incipiant. 

Exc. Bernier: Placet iuxta modum: habita scii, ratione eorum 
quae ab Em.mis Cardinalibus Frings, Leger et Suenens egregie propo- 
sita sunt. 

Exc. Yago: Placet iuxta modum: iuxta observationes a Patribus 
factas, praesertim ab Eminentissimo Cardinali Suenens de formatione 
pastorali in Seminariis. 

Exc. Raicotomalala: Placet iuxta modum: ad mentem Cardd. 
Suenens, Godfrey et Patriarchae Melchitarum. 

Exc. Ngo-dinh-Thuc: Placet iuxta modum: iuxta ea quae scripsi 
in dorso huius folii. 

In selectione candidatorum pro minoribus Seminariis duae methodi 
applicatae sunt hic et nunc in Ecclesia: aut pueri seliguntur, aut 
adulti. Secunda methodus a Christo et Apostolis adhibita fuit. Quisnam 
est fructus primae methodi? Tantum decem per centum perveniunt 
ad sacerdotium: haec proportio optima aestimatur, quia aliquando inter 
centum vix unus pervenit ad sacerdotium. Unde tanta deperditio? Credo 
quod hoc est problema a Patribus considerandum et remedium efficax 
inveniendum. Regulae utique optimae hic dantur ad institutionem se- 
minaristarum, sed supponunt existentiam seminaristarum; si ergo semi- 
naristae, decursu institutionis paulatim disparent, ad quid inserviunt 
illae optimae regulae? 

Exc. Verwimp: Placet iuxta modum: ratione habita de iis quae 
dicta sunt de formatione spirituali, intellectuali et pastorali respectu 
actionis sacerdotalis seminaristarum. 

Exc. Jelmini: Placet. Schemata valde laudanda, quia bene adap- 
tata hodiernis necessitatibus ad sacros formandos alumnos in Seminariis 
tam maioribus quam minoribus. Serio attendatur animadversionibus ab 
Em.mis et Exc.mis Patribus propositis et praecipue animadversionibus 
Em.mi Card. Suenens valde pertinentibus ad efficacem praeparationem 
alumnorum ad ministerium pastorale. 

Exc. Suhr: Placet iuxta modum: iuxta animadversiones ab Em.mis 
et Exc.mis Patribus factas, ratione habita speciatim de voto Em.mi 
Card. Suenens. 

Exc. Scharmach: Placet iuxta modum: attentis expositionibus 
Excellentissimorum ac Eminentissimorum Patrum. 

Rev. GuT: Placet, praesertim quae capite II, de institutione spi- 
rituali, et capite V, de formatione pastorali, dicuntur. 

Rev. Sepinski: Placet generatim unumquodque schema; adiungo 
pro unoquoque capite folium separatum; adhaereo voto Em.morum 
Cardinalium Cento, Richaud, Dopfner et Em.mi Card. Suenens quoad 
formationem pastoralem. 

Caput I: De Seminariorum ordinatione generali-. Nihil in hoc de- 
creto excipiendum; quaerendum tamen est num oporteat Concilio hanc 
rem proponere, quae facile a Sacra Congregatione competenti expediri 
possit. 

Observationes minoris momenti: 

Pag. 7, 43 linn. 1-2: Interpunctio, claritatis causa, fiat ita: « Divi- 
nus Redemptor, ut humani generis redemptionis opera, quam... ». 

Pag. 7,' 44 linn. 14-15: interpunctio fiat ita: « sed nihil fortasse ma- 
gis, per saeculorum decursum, ... ». 

Pag. 7, lin. 22: corrigatur: « Seminariis ». 

Pag. II, 45 linn. 35-37: proponerem claritatis causa: «Moderato- 
res ergo et magistri a Domini Spiritu ducti et compaginati ita inter 
semetipsos unum ex multis corpus efforment ». 

Pag. 12, 46 linn. 15-17: claritatis causa dicerem: « Seminarium, cum 
particulari ex fine a communi collegio vel quavis schola... ». 


43 Cf. p. 24 . 45 Cf. p. 27. 

44 Cf. p. 24 . 40 Cf. p. 27. 

Pag. 17, 47 lin. 1 n. 11: corrigatur «Motu Proprio». 

Caput II: De institutione spirituali. Animadversiones minoris mo- 
menti: 

Ad pag. 6, 48 lin. 21: evitarem locutionem « olim », quae est aequi- 
voca; item pag. 8, 49 lin. 23 et p. 12/° lin. 7. 

Ad pag. 10, 51 linn. 3-4: interpunctio sic fiat: « ita imbuere assue- 
fiant ut, sacerdotio aucti, mundo magis magisque... ». 

Ad pag. 12, linn. 21-23: melius dicatur: « Quare quidquid... ca- 
stitatis exigz/nt ». 

Ad pag. 15, 52 lin. 28: corrigatur: « Epist. Es tarea muy grata ». 

Ad pag. 18, 68 lin. 3: locutio « novensiles sacerdotes » clarius red- 
datur. 

Nota 15, linn. 10-12: non videtur opportunum ferre judicium su- 
per hanc rem. 

Caput V: De institutione pastorali in Seminanis ; Caput VI: De 
formatione post Seminarium perficienda. Quoad attinet ad cap. V, 
nn. 2-4 merito restringi possunt. Quod attinet ad cap. VI, placet. 

Animadversiones minoris momenti: 

Ad pag. 10, 84 lin. 4: adhibeatur hic modus scribendi: « numquam » 
sicut in aliis locis huius schematis v. g. pag. 10, lin. 18 « umquam » 
et alibi. 

Ad pag. 10, linn. 13-14: clarius reddatur « in proprii cubiculi ope- 
ra custodia ». 

Ad pag. 10, linn. 17-19: locutio nimis absoluta videtur. 

Ad pag. 12, 85 linn. 30-31: interpunctio sic fiat: « ut Ecclesiae, immo 
totius humanae familiae, necessitates et labores comprehensos habeant ». 

Ad pag. 13, 80 lin. 5: proponerem « commercium habere ». 

Ad pag. 14, 57 lin. 21: corrigatur « laborir socii ». 

Ad pag. 20, 88 lin. 6: pro « novensiles sacerdotes » proponerem « neo- 
sacerdotes » vel « novelli sacerdotes » vel « iuvenes sacerdotes »; item 
pag. 20, lin. 14. 

Ad pag. 23, 89 lin. 1: sic interpunctio fiat: « in quibus, secundum or- 
dinem apte electum, quaestiones... ». 


47 Cf. p. 30. 

48 Cf. p. 32. 
40 Cf. p. 34. 

60 Cf. p. 36. 

61 Cf. p, 35. 
82 Cf. p. 38. 
53 Cf. p. 40. 


84 Cf. p. 49. 
55 Cf. p. 51. 
8f ' Cf. p. 51. 

87 Cf. p. 52. 

88 Cf. p. 56. 

89 Cf. p. 58. 

Ad pag. 23, lin. 6: sic interpunctio fiat: « De institutione spiritua- 
li », eiusmodi longiores conventus... 

Rev. Janssens: Placet iuxta modum: ad mentem Em.morum 
Cardd. Suenens et Browne atque Exc.mi Arch. M. 0’Connor. 

II 

DE SCHOLIS CATHOLICIS 1 

(Prima et Secunda Congregatio: 12-13 iunii 1962) 

1) SCHEMA PROPOSITUM A COMMISSIONE DE STUDIIS ET SEMINARIIS 

1. [ Prooemium ]. Divini Magistri praecepto « Euntes ... docete » (Mt. 
28, 18) fideliter obsecuta, Ecclesia Christi, Matrem, Magistram et Educa- 
tricem omnium populorum semetipsam agnoscens, 2 nihil antiquius sibique 
carius umquam habuit quam per rectam integramque educationem ac insti- 
tutionem filios suos « in mensuram aetatis plenitudinis Christi » {Eph. 4, 13) 
adducere. Quod munus Ecclesia inde ab ipsis vitae suae exordiis praeprimis 
divini verbi praedicatione atque assidua doctrinae christianae institutione seu 
catechesi semper adimplere studuit. Quibus decursu temporum, maternae 
sollicitudinis amore ac intuitu ducta, alia in christiano populo eflormando 
adiunxit subsidia, inter quae potissimas partes agebant et agunt catholicae 
scholae. 3 

Cum autem hisce nostris temporibus, perfectioris institutionis studio 
apud omnes totius orbis populos ac coetus quam maxime aucto, Ecclesiae 
Magistrae amplior in dies pateat agendi campus, ob perniciosas autem do- 
ctrinas late grassantes exercitio iurium naturae ipsiusque Ecclesiae haud 
pauca opponantur impedimenta, cumque inter ipsos quoque Ecclesiae filios 
catholica in re doctrina latius aliquando ignoretur; 4 haec Sancta Oecume- 
nica Synodus, Romanorum Pontificum ac potissimum Pii Papae XI exempla 
tenens, statuit firma doctrinae christianae de scholis principia denuo decla- 
rare, iterum inculcare atque ut in praxim efficacius deducantur providere. 5 

I - Praecipua educationis principia 0 

2. [ Subtectum passivum educationis ]. 7 Peropportunum autem Patribus 
visum est in mentem revocare praecipua doctrinae capita circa educationem, 
quae scholarum catholicarum primarium finem constituit. 

In primis, tamquam omnium fundamentum, firmiter tenendum est homi- 
nem in praesenti ordine salutis non solum finem temporalem, in humano 
consortio consequendum, habere, sed ad supernaturalem finem, personalem 
ac aeternum, infinita Dei bonitate, esse vocatum. Quapropter quaevis recta 
educandi ratio hoc sibi imprimis proponere debet, ut hominem ad illam 



DISCEPTATIO - DE SCHOLIS CATHOLICIS 


111 


perfectionem perducat, quae ad rectam vitam gerendam et ad finem ultimum 
supernaturalem adipiscendum omnino requiritur. 4 * * * 8 

Educatio igitur totum hominem complecti debet: corpus et animam, 
cum omnibus suis facultatibus et virtutibus, prout ipse in praesenti humani 
generis condicione invenitur. Omnes pariter homines cuiusvis aetatis, stir- 
pis, culturae ac condicionis, praesertim vero qui in puerili ac iuvenili aetate 
versantur, ius primarium ac nativum habent ad illam educationem recipien- 
dam, sine qua finem sibi proprium attingere nequeunt. 9 

3. [ Subtectum activum educationis ]. 30 Munus vero educationis imper- 
tiendae prae ceteris omnibus ex iure naturali familiae competere, quae verum 
germanumque educationis sacrarium constituit, Sancta Synodus apertis gra- 
vibusque verbis confirmat. Parentes enim, vi muneris ipsis proprii, 11 prolem 
educandi et gravissima obligatione tenentur et inviolabili iure gaudent; 12 
quae eas solas patiuntur limitationes, quas ipsa lex naturalis vel divina posi- 
tiva postulant. 

Singulari autem ratione et independenter a quavis humana potestate hoc 
officium et ius ad Ecclesiam spectat, et quidem, quod ad religiosam et mo- 
ralem educationem attinet, ex positiva institutione divina, cum ipsi infalli- 
bile et universale Magisterium atque spiritualis maternitatis munus con- 
credita sint a Deo; consequenter vero et ex ipsa lege naturae ius quoque 
habet quoad ceteros humanae vitae adspectus, etiam ad ordinem naturalem 
pertinentes, quatenus, uti societas perfecta atque completa, Ecclesia omni- 
bus iis iuribus pollet, quibus talis societas ad proprium finem attingendum 
est insignita. 13 

Haec autem familiae et Ecclesiae munera declarans, Sancta Synodus agno- 
scit officia quoque et iura quae, ex ipsa natura et amplitudine proprii finis 
temporalis Civitati competunt: proprium ac nativum circa ea quae hunc 
finem consequendum specifice respiciunt; suppletivum vero ac devolutivum 
vel etiam aliquando cumulativum, quoad cetera, cum Civitas non solum 
bono communi providere, sed insuper aliorum iura et officia defendere, adiu- 
vare et, si opus fuerit, supplere debeat. 

Cum autem haec tripartiti ordinis munera suapte natura arcte inter se 
cohaereant, Familia, Ecclesia et Civitas, communi consilio summaque con- 
cordia, in educatione impertienda cooperentur oportet, particularibus quo- 
que, si casus ferat, initis conventionibus. 14 

4. [ Falsae sententiae "] , 1S Proinde omnes doctrinae circa educationem, 

quae hominem a Deo creatum agnoscere nolunt; quae originalem lapsum 

vel universam humanae redemptionis oeconomiam negant vel ab ea quoquo 

modo praescindunt; vel quae revelationi divinae doctrinaeque christianae vim 

educandi eatenus tantum tribuunt, quatenus eas humanae culturae utiles esse 

existimant, verum educationis conceptum nequaquam attingunt. 10 Valde 

itemque deerrant omnes qui in educatione impertienda aut solas physicas 

educandi vires respiciunt; aut singulis animae facultatibus exclusivas vel 
nimias partes assignant; aut qui propriae vel selectae stirpi, iuvenili aetati, 
vel iis qui ingenio aut divitiis praecellunt, educationem reservant; aut tan- 
dem qui valorum debitam inter se subordinationem seu, quam aiunt, hierar- 
chiam quoquo modo subvertunt. 17 Vehementer denique errant ii omnes qui, 
Familiae et Ecclesiae iura negantes, impedientes, vel quovis modo concul- 
cantes, munus educandi potior e vel exclusivo iure Civitati vindicare audent. 18 

II - Scholae catholicae momentum et dotes 

5. Ut Ecclesia munus educandi populos, divinitus sibi concreditum, 
rite expleret, pro diversorum temporum condicionibus, scholas aperire, Stu- 
dia Generalia condere, Religiones, Societates et Instituta, educationis mini- 
sterio dedita, approbare atque erigere numquam destitit, ita ut, teste histo- 
ria, ipsa semper liberalissimam scholae matrem atque patronam sese exhi- 
buerit, 19 

Etsi vero Ecclesiae in hodierni apostolatus munere explendo tot mira 
huius aetatis inventa utilissimum praebeant adiutorium, nihilominus in- 
strumentum catholicae educationis impertiendae apprime necessarium et 
summopere efficax hodie quoque schola catholica demonstratur. 20 Ministe- 
rium vero in ea exercitum validam Ecclesiae docendi muneri operam con- 
ferre verumque apostolatum modernis necessitatibus maxime congruentem 
constituere apertis verbis Patres profitentur; ideoque sacerdotes, religiosos 
et laicos, qui in scholis catholicis operam navant, vehementer exhortantur 
ut in vocatione qua vocati sunt fideliter perseverent. 21 

6. [ Condiciones ad scholam catholicam requisitae ]. 22 Ut autem aliqua 
schola perfecte catholica dici possit minime sufficit ut in ea aliqualis instru- 
ctio religiosa tradatur. Ea dumtaxat schola perfecte catholica est censenda 
in qua tota instructio ac doctrina, eiusque ordinatio tota, nempe magistri, 
studiorum ratio, libri ad quamvis disciplinam quod pertinet, ceteraque omnia 
quae alumnum circumsaepiunt, christiano spiritu, sub ductu maternaque Ec- 
clesiae vigilantia, adeo sint imbuta ut religio ipsa totius instituendi rationis 
cum fundamentum tum fastigium et finem constituat. 23 

Illae vero scholae catholicae quae a publica ecclesiastica auctoritate ap- 
probantur vel eriguntur eique plene subsunt, 21 sive ab auctoritate pontificia 
vel dioecesana directe et immediate, sive mediante auctoritate religiosis fa- 
miliis aequiparatisque in iure societatibus praeposita hoc fiat, 25 scholae pu- 
blicae sunt, 20 et stricto sensu scholae Ecclesiae vocantur. 27 

7. [ Scholarum catholicarum perfectio curanda} . Summopere igitur cu- 
randum erit ut scholae catholicae illas condiciones adimpleant, quae ad edu- 
candi munus rite obeundum omnino requiruntur. Ipsae proinde magistro- 
rum peritia ac numero, alumnorum ordine ac disciplina, instituendi ac do- 

cendi methodis, paedagogicisque ac didacticis subsidiis ita emineant, ut apud 
publicam ac privatorum opinionem optima ubique fama gaudeant; praesertim 
vero sensu ac spiritu christiano praecellant. 28 

Quapropter in scholis catholicis instructio religiosa in maxima aestima- 
tione est habenda. Ipsa nempe primum locum teneat, professoresque verae 
peritos exemplarique vita christiana commendatos habeat, qui sciant prin- 
cipia religiosa alte mentibus imprimere gravioresque quaestiones et proble- 
mata moderna, pro alumnorum captu diversaque aetate, sensu et spiritu 
christiano ac ecclesiali, solide tractare. 20 

Praeterea in omnibus scholis, praesertim vero in mediis et superioribus, 
pius ac prudens Director spiritualis constituatur, quem, in morali alumno- 
rum formatione, ceteri adiuvare satagant; qui omnes verbo et exemplo alum- 
nos ad solidiora vitae christianae principia et virtutum opera, persuasione 
ductos, attrahere studeant, immoderatum independentiae desiderium, recto 
libertatis usu et amore disciplinae corrigant, amorem et fidelitatem erga Ec- 
clesiam eiusque doctrinas excitent, moralemque eorum ac socialem conscien- 
tiam efforment. 30 

Quo fiet ut scholae catholicae, verae educationis palaestrae, non solum 
erudiant, sed etiam authenticam iuvenum personalitatem christianam effin- 
gant atque evolvant; imo, quod eas maxime decet, vocationes sive sacerdo- 
tales sive religiosas efficaciter foveant, atque alumnos ita praeparent, ut in 
rebus tam domesticis quam publicis gerendis, apostolica operositate, prae- 
clarum christianae suae condicionis testimonium omnibus exhibeant. 

III - Familiae et Ecclesiae iura circa scholas 

8. [ Libertas scholae '] , 31 Cum, salvo divino Ecclesiae Magisterio quoad 
doctrinam fidem vel mores respicientem, veritas commune patrimonium 
constituat nullique subsit monopolio, et educatio iuxta rectam conscientiam 
tradatur oporteat, docet haec Sancta Oecumenica Synodus libertatem scholae, 
quae omnium scholarum aequalia iura et officia secum fert, non secus ac 
ceteras civiles libertates, ad inalienabilia hominis iura pertinere; publicaeque 
auctoritatis officium esse res ita disponere ut, ad ipsius boni communis emolu- 
mentum, parentes et cives, in eligenda schola, hac vera gaudeant libertate. 32 
Quare quodvis scholae monopolium, ex errata opinione circa iurium origi- 
nem et naturam plerumque procedens, uti omnino iniustum reiciendum est, 
quippe quod verae libertati obstet sive quia eam radicitus negat, sive quia, 
libertatis iure speculative agnito, illud practice inane reddit, aequalia iura, 
oeconomica subsidia, aliaque beneficia scholae non statali concedere recu- 
sando. 33 

Quae libertatis doctrina, ab Ecclesia propugnata, nihil habet commune 
cum illa perniciosa circa libertatem sententia, quae veritati et errori, virtuti 



114 


SESSIO VII - ACTA 


ac vitio eadem iura tribuenda defendit, ita ut unicuique, quae sibi magis 
placuerint, docendi faciendique facultas sit. 

9. [ Ius scholas condendi ]. 34 Declarat praeterea Sancta Synodus ius ac 
officium condendi ac regendi scholas, quatenus ipsae medium educationis 
impertiendae constituunt, imprimis ad familiam, una cum iure subsidiario 
scholas libere eligendi, pertinere; dein vero ad Ecclesiam et Civitatem spe- 
ctare. 35 

Cum autem schola sit etiam medium communicandae veritatis, hoc idem 
ius aperiendi scholas, salvo semper Magisterio Ecclesiae, et intra limites boni 
communis, omnibus competit ea ratione et mensura qua veritatis patrimo- 
nium possident. 30 

Ecclesia vero hoc ius sibi vindicat imprimis ex institutione divina, qua- 
tenus ipsa mandatum accepit docendi omnes gentes, quod directe ad sacras 
disciplinas, fidem et mores respicientes, pertinet, indirecte vero etiam ad 
humanas extenditur. Ex lege autem naturali, cum nempe fideles, sive qua 
singuli, sive qua societate coniuncti, ob christianam suam condicionem, nul- 
lum ius amittant, hoc idem ius competit tum singulis christifidelibus eorum- 
que adsociationibus et societatibus, tum praesertim ipsi Ecclesiae, et qui- 
dem quoad omnes scholas cuiusvis generis et gradus; idque vel ideo quia 
universa cultura catholica cognitionem altiorem de Deo, de homine atque 
de mundo, necnon de hominis ad utrumque necessitudine constituit, quam 
Universitates catholicae magis in dies elaborant, ceterae vero scholae catho- 
licae alumnis progressive tradunt. 37 

10. [ Ius invigilandi ]. 38 Praeterea vi Magisterii divini Ecclesiae soli 
competit ius directum et immediatum invigilandi in ea quae ad fidem et 
mores pertinent. Invigilabunt proinde pastores ne quid fidei vel moribus 
contrarium in scholis alumni doceantur. 

Curabunt quoque iidem animarum pastores ut, ubi pueri catholici, ob 
penuriam scholarum catholicarum, scholas neutras vel mixtae religionis, eas 
praesertim in quibus magistri diversarum confessionum religiosarum do- 
cent, 39 frequentare coguntur, opportuna ad pericula arcenda adhibeantur re- 
media atque eorum instructioni religiosae diligenter provideatur. 

11. [Pueri scholas non catholicas frequentantes ]. Item sollicite provi- 
dendum erit educationi religiosae puerorum catholicorum qui scholas sta- 
tales aliasve frequentant, sive per instructionem religiosam ibi tradendam 
vel a parentibus domi procurandam, de qua gravissima obligatione pastores 
eos frequenter moneant; sive potissimum per assiduam et bene ordinatam 
institutionem catecheticam, tam pro pueris quam pro adultis, sub ductu 
Ecclesiae, statutis temporibus et locis, habendam. 

12. [ Coeducatio ]. Monet tandem haec ipsa Sancta Synodus ut prudens 
in educatione habeatur ratio diversitatis utriusque sexus et finis unicuique 

in familia et societate a divina providentia praestituti, ideoque in scholis 
catholicis, in eis praesertim quae mediae dicuntur, coeducatio ne permittatur, 
nisi peculiaribus causis ab Ordinario probandis et cunctis ad probitatem mo- 
rum servandam cautionibus adhibitis, iuxta normas ac instructiones ab Apo- 
stolica Sede pluries traditas. 40 

IV - Magistrorum formatio, officia et iura 

13. [ Magistrorum formatio]. 41 Habent deinde Patres sibi maxime per- 
suasum inter praecipua Auctoritatum ecclesiasticarum, quae rei scholasticae 
praesunt, munera, adnumerandum esse officium diligenter providendi accu- 
ratae magistrorum formationi religiosae, scientificae ac paedagogicae, 42 etiam 
titulis academicis comprobandae, 43 quam ipsi magistri toto nisu acquirere 
et in dies perficere tenentur, ut schola catholica finem sibi proprium apte 
consequi valeat. 

Peculiari vero cura professores religionis, sive sacerdotes sive religiosi 
vel religiosae, sive laici, tam pro scholis quam pro catechetica institutione 
tradenda, praeparentur; qui non secus ac ceterarum disciplinarum profes- 
sores, titulis academicis praediti sint oportet. Ad quam formationem in sacris 
disciplinis rite obtinendam, Instituta superiora et Facultates erigantur, quae 
iure concedendi titulos academicos seu didacticos, ab ipsa quoque auctoritate 
civili agnitos, polleant. 

Insuper haec Sancta Synodus speciali sollicitudine prosequitur magistros 
catholicos qui in statalibus aliisve scholis docendi muneri incumbunt, eosque 
enixe admonet, ut in tanto munere laudabiliter exequendo rectae educationi 
impertiendae indefessam operam navent, erga Magisterium ecclesiasticum 
semper dociles sese ostendant ac christiana circa educationem et scholam 
principia tueri ac promovere omni conatu studeant. Quod ut efficacius ob- 
tineatur, curent animarum pastores, ut ii magistri peculiari assistentia spiri- 
tuali fruantur, et, si casus ferat, in Adsociationes, capacitate iuridica etiam 
civili praeditas, apte coalescant. 44 

14. [Magistri iura et officia]. 46 Ut autem sacrum institutionis opus di- 
ligenti cura exerceatur, omnino providendum erit ut magistri proprii status 
iuribus gaudeant, imprimis vero quoad aequam eorum retributionem et re- 
ctam veritatis profitendi libertatem. Meminerint tamen ipsi magistri se non 
proprio nomine agere, sed vices Ecclesiae, parentum et societatis gerere; 
quapropter in officio suo exequendo non solum nihil docere vel facere prae- 
sumant, quod legitimo delegantium iuri, officio ac voluntati adversetur, 
verum etiam, maximo erga discipulos amore ac reverentia, assumptum sibi 
opus perfectius in dies exercere totis viribus conentur. 

V - Scholae catholicae fovendae 

15. [ Scholae catholicae fovendae]. Sancta Oecumenica Synodus summo- 
pere exoptat et, in quantum rerum ac locorum adiuncta hoc fieri permit- 

tunt, praecipit, ut scholae catholicae ubique impense foveantur, sive circa 
iam existentes meliorem in dies curam adhibendo iuxta huius decreti teno- 
rem, sive novas quam plurimas condendo pro temporum ac locorum neces- 
sitatibus. 46 

Quae specialis commendatio valet non solum de scholis elementariis et 
mediis, verum etiam de condendis et promovendis Universitatibus, quibus 
Patres particulari decreto provident, necnon, consideratis hodiernae socie- 
tatis condicionibus, de scholis quae professionales vel technicae vocantur, 
atque de institutionibus pro erudiendis adultis. Illae enim optima praebent 
auxilia ad opificum condicionem sublevandam et ad fidem vitamque chri- 
stianam contra materialismi athei insidias incolumes custodiendas; in his 
autem probi viri et optimi patres et matresfamilias formantur, qui recta fidei 
christianae ac proprii officii conscientia ducti, tum domesticam vitam tum 
socialem actionem in temporale bonum ac aeternum efficaciter dirigere va- 
leant, 47 Nec parvipendenda est utilitas inceptorum quibus praecipue adulti 
per epistolarum commercium methodice ordinatum in variis disciplinis ul- 
terius instruuntur. 

16. [ Conscientia fidelium et publica opinio efformanda ]. 48 Omnia item 
perficienda erunt ut tam clericorum quam laicorum, eorum praesertim qui 
diligentiorem apostolatui operam navant, conscientia de momento educatio- 
nis atque scholae catholicae informetur; sacerdotes utriusque cleri omnesque 
religiosi, etiam ad ministerium scholarum non destinati, doctrinam catholi- 
cam circa educationem et scholam probe noscant, et parentes de hac re deque 
eorum gravissimo officio necnon de obligatione filios ad scholas catholicas 
mittendi frequenter moneantur atque edoceantur. 

Ad scholae libertatem et iura vindicanda 40 cuncta praeterea adhibeantur 
media: prelum aliaque moderna subsidia ad ideas opinionesque divulgandas 
tantopere efficacia, congressus, pacta cum auctoritatibus civilibus; omnesque 
coordinentur vires: christifidelium laicorum videlicet apostolica cooperatio, 
Actio Catholica, Associationes nationales et internationales docentium, pa- 
rentum, collegiorum, alumnorum et exalumnorum, Associationes quoque 
civiles, imprimis magistrorum et docentium, necnon actio deputatorum le- 
gumlatorum, dein ipsa quoque iura civilia, in comitiis administrativis et po- 
liticis exercenda, denique cooperatio cum organisationibus nationalibus et in- 
ternationalibus. 


VI - Scholae catholicae sustentandae 

17. [Sustentatio scholarum catholicarum']. Praeterea munus incum- 
bit Patribus enixe ac paterne admonendi omnes ut prompto animo officium 
impleant suppeditandi media, quibus scholae catholicae sustententur, ut ipsae 
revera liberae sint et omnibus, cuiusvis condicionis, imprimis vero pauperi- 
bus, pateant. 51 

Sumptus autem ad rem necessarios suppeditare, salva semper legitima 

scholae libertate, publici aerarii imprimis officium est, habita ratione numeri 
scholarum, alumnorum ac professorum, naturae quoque ac gradus schola- 
rum ceterorumque quae ad scholas referuntur; ipsa enim iustitia distribu- 
tiva postulat ut publica pecunia, pro scholarum sustentatione collecta, ad 
cunctorum scholas sustentandas, aequa quadam ac rata portione, erogetur. 52 

Quod si res publica hoc officium erga scholas non statales nullatenus 
vel insufficienter tantum adimpleat, 53 recursus ad quaevis alia legitima media 
fiat, uti sunt: voluntariae vel fixae fidelium oblationes, Institutorum eccle- 
siasticorum et civilium certae erogationes, piae fundationes, adsociationes ad 
scholas catholicas sustentandas erectae, rata pars redituum vel pecuniae 
ecclesiae, cooperatio gratuita personarum physicarum vel moralium aliaque 
id genus. M 

Insuper haec Sancta Synodus, sicut enixe commendat ut ea quae pro- 
gredientis aetatis inventa utiliter postulant, in scholis catholicis erigendis 
et gerendis sedulo assumantur, ita omnes quorum interest monet ut oecono- 
mica subsidia pro scholarum sustentatione undequaque accepta, rite admi- 
nistrent et sobrie impendant, ut debita de bono scholarum catholicarum 
nomine cura habeatur. 

VII - Organisatio centralis et cooperatio 

18, [ Organisatio centralis']. Ad facilius et efficacius supradicta omnia 
obtinenda, Apostolica Auctoritate instituatur organisatio quaedam centra- 
lis seu hierarchica omnium scholarum catholicarum in gradu internationali, 
nationali et regionali seu dioecesano, quae salva semper sana quadam eorum 
quorum interest autonomia, iuxta regionum postulata et Institutorum reli- 
giosorum methodos ac spiritum, problematum omnibus scholis communium 
diligentem curam atque directionem gerant. 85 

19. [Universalis cooperatio]. Tandem haec Sancta Oecumenica Synodus 
vehementer omnes hortatur ut mutuam sibi validamque cooperationem 
praestent. 50 

Curent proinde Ordinarii locorum ac Superiores religiosi apostolicam 
subditorum operam in bonum animarum arcte inter se coordinare; clerus 
dioecesanus, familiae religiosae, parentes in educationis opere mutuum sibi 
adiutorium efficaciter praebeant; omnesque insuper una cum fidelibus, qui 
operibus apostolatus sese devovent, unanimiter procedant. Impense quoque 
foveatur cooperatio auctoritatibus civilibus praestanda, atque cum illis orga- 
nisationibus nationalibus et internationalibus, quae iura hominis, praecipue 
vero pueri, defendere sincero animo conantur, amica habeatur necessitudo, 
ut ita non solum iniustae dispositiones vel usurpationes efficacius praeca- 
veantur, sed ipsa quoque christianae instructionis ac educationis causa maius 
in dies emolumentum capiat. 

Textus schematis definitive approbatus est in Sessione Generali Commissionis 
de Studiis et Seminariis habita diebus 1-10 martii 1962 unanimi suffragio. 

Abbreviationes frequentiores 

ACV2 Acta et Documenta Concilio Oecumenico Vaticano II apparando. 
Ali. Allocutio Pontificia. 

CL Collectio Lacensis. 

DIM Encyclica Divini Illius Magistri Pii XI. 

NR Nuntius radiophonicus. 

RCM Raccolta di Concordati a cura di A. Mercati, Roma, 1954, vol. II. 


NOTAE 

1 Argumentum de quo agitur semper fuit, ast hodie praesertim est summi 
momenti : « Mai come oggi 1’educazione giovanile ha assunto piu decisa e vitale 
importanza, messa come e di fronte agli errori sconcertanti di un naturalismo e di 
un materialismo che stanno precipitando il mondo » (Pius XII, RM ad catho- 
licos Statuum Foederatorum Americae, 13-11-1939), Cf. etiam Leo XIII, Litt. 
Custodi di quella fede, 8-12-1892; Benedictus XV, Ep. Ap. Communes litteras, 
10-4-1919, A.A.S., 1919, p. 172; Pius XI, Enc. DIM. ( Divini Illius Magistri), 
31-12-1929, A.A.S., XXII, 1930, p. 50; Pius XII, Ali. ad Iuvenes ACI, 
20-4-1946; Ali. ad Patresfamilias Galliae, 18-9-1951. — Acta et Documenta Cone. 
Oecum. Vat. II apparando, series I, Antepraeparatoria ( ACV2 ), vol. III, pp. 363- 
364, 370-71, 373-74. — Rationes : a) errores olim grassantes latius impraesentia- 
rum diffusi sunt novique apparuerunt; b) inertia catholicorum: « £ doloroso 
rilevare che in questo campo in Italia (idem valet de pluribus aliis nationibus) 
esistono ancora fra i cattolici lacune e incertezze » (Pius XII, Litt. Secr. Status 
ad XXVIII Hebd. Soc. Ital., sept, 1955); c) « Una lunga assuefazione al predo- 
minio della scuola di Stato ha offuscato in molti la nozione stessa dei diritto alia 
liberti della scuola » (ib. ); d) doctrina catholica circa educationem et scholam, 
saepe apud ipsos quoque praeceptores et educatores, neglecta vel oblita manet, 
immo et plurimis praeiudiciis obnubilata; e) necessitas absoluta cuiusdam reno- 
vationis scholae catholicae in spiritu vere christiano; nam saepe parum differt 
ab aliis scholis (cf. ACV2, s. I, vol. III, p. 365, 371), et, quamvis accusationes 
contra eam prolatae plerumque calumniosae sint, pluribus etiam defectibus procul 
dubio laborant; /) nullum hucusque Concilium Oecumenicum hoc argumentum 
ex integro tractavit; g) ex recta solutione huius problematis bonum religionis ac 
societatis maxime pendet (cf, Cone. Trid., s. XVIII, c. 18; Cone. Moguntinum, 
a. 1549, cc. 65, 96, Mansi, 32, 1422, 1435; Cone. Coloniense, c, 1, Mansi, 32, 
1284; Pius XI, DIM, 1. c., p. 51; Pius XII, passim). 

Praeterea notandum est hoc decretum respicere omnes scholas catholicas : 
inferiores, medias et superiores, cuiusvis generis, et quamvis de Universitatibus 
peculiare exstet decretum, principia generalia in hoc praesenti decreto contenta, 
pro ipsis quoque valent. Immo, per se, haec generaliora principia ad omnia mo- 
derna inventa (Cinematographum, Radiophonium, Televisorem, etc.) quatenus 
media educationis vel veritatis divulgandae constituunt, sunt extendenda: nam 
iniustum est omnino ut circa huiusmodi ingenii humani inventa ac subsidia quod- 
vis monopolium exerceatur. 

Ad par. 1 

2 In hac paragrapho imprimis statuitur principium continuitatis operis Christi 
in Ecclesia, et quidem ex divino mandato, ex quo omnia tura supernaturalia posi- 
tiva profluunt. Cf. Io. 20, 21; Mc. 16, 15-20, et alibi. Pius XI, Enc. DIM, 1. c., 
pp. 49-50; Cone. Baltimorense II, 1866, Collectio Lacensis (CL), III, coi, 514, 
b-c; Cone. Prov. Australiense, 1869, CL III, coi. 1074, b; Cone. Prov. Coloniense, 
1860, CL V, coi, 364, b; Conv. Episcoporum Herbipolensis, 1848, CL V, coi. 960. 
Mater, quia vitam supernaturalem in lavacro regenerationis confert; Magistra, ma- 
gisterio tum divino, tum humano etiam ex lege naturae; Educatrix, quia vitam, 
quam contulit, evolvit ac perficit, nam educatio est quaedam quasi continuatio 
tum generationis tum regenerationis. Pius XI, DIM, 1. c., pp. 53, 54, 75, 76. 
Propugnatio iurium naturalium Ecclesiae hodie est summi momenti, uti postea 
dicetur. Cf. A. Ottaviani, Compendium luris Publici Ecclesiae (1954), pp. 100- 
101, 381-82, 413-14. 

3 « ... potissimas partes agebant et agunt scholae catholicae... », Praedicatio 
Verbi divini, catecheses methodice instructae, inde a tempore apostolorum, scho- 
lae aetatis patristicae, scholae medioevales (paroeciales, episcopales, monachales), 
Studia Generalia, Universitates, Instituta religiosa quae scholae et educationi devo- 
ventur, scripta Patrum et scriptorum ecclesiasticorum, praesertim vero quam plu- 
rima documenta Romanorum Pontificum atque historia Conciliorum; hoc abunde 
demonstrant. Cf. inter alia, Pius XI, Enc. Deus scientiarum Dominus, A.A.S., 
1931, pp. 241-245; Litt. Singulare illud, A.A.S., XVIII, 1926, p. 258; CL, 
coi. 394-397; I-VII, Ind. Alph. s. v. «schola» et «educatio». 

4 Tres praecipuae rationes afferuntur ob quas declaratio doctrinae catholicae 
circa educationem et scholas iterum redditur necessaria: a) maius culturae edu- 
cationisque desiderium ubique vigens, ideoque maior campus pro apostolatu exer- 
cendo; b) perniciosae doctrinae grassantes quae liberum iurium exercitium impe- 
diunt; c) ignorantia doctrinae, iurium et obligationum apud ipsos quoque christi- 
fideles existens. Cf. praeterea adnotationem 1 ad titulum Decreti. 

Errores quorum implicita fit mentio sunt\ Communismus atheus, socialismus, 
naturalismus, materialismus, laicismus, liberalismus, statalismus, qui omnes mono- 
polium Status propugnant. Cf. Cone. Vat, I, CL, VII, coi. 575, a-b\ Syllabus, 
prop. 45-48; Leo XIII, Enc. DalPAlto, 15-10-1890; Pius XI, Enc. Non abbiamo 
bisogno, A.A.S., XXIII, 1931, pp. 302, 305. 

5 En praecipua documenta-. Pius IX, Litt. Quum non sine, 14-7-1864, ad 
Episcopum Frib. Brisg,; Instr, S. O,, 24-11-1874, ad Episcopos Stat. Foed. Am.; 
Leo XIII, Litt. In mezxo, 26-6-1878, ad Card. Vicarium; Enc. Officio Sanctissimo, 
22-12-1887; Enc. Affari vos, 8-12-1897; Pius XI, Litt. Singulare illud, 13-6-1926; 
Ali. ad Alumnos Collegii de Mondragone, 14-5-1929; praesertim vero Enc. Di- 
vini Illius Magistri, 31-12-1929; Const. Apost. Deus scientiarum Dominus, 
24-5-1931; Enc. Non abbiamo bisogno, 29-6-1931; Enc. Mit brennender Sorge, 
14-3-1937; Pius XII, plurimae allocutiones et Nuntia Radiophonica. 


(I - Praecipua educationis principia) 

0 In paragraphis 2-4, sub adspectu tam positivo quam negativo, praecipua 
capita doctrinae catholicae circa naturam educationis necnon circa officium ac ius 

eam tradendi proponuntur. Haec principiorum declaratio hodie maxime est ne- 
cessaria contra errores qui in paragrapho 4 recensentur. 

Nexus logicus totius tituli his est: a ) imprimis fundamentum ponitur, nempe 
finis personalis supernaturalis assequendus (par. 2); b) ex quo principio recto 
tramite oritur ius hominis ad educationem, iam inde a teneris annis recipiendam, 
uti medium necessarium finis assequendi (par, 2); c) hinc consequitur officium 
gravissimum Familiae, Ecclesiae et Status, ac proinde ius unicuique proprium, edu- 
cationem impertiendi (par. 3); d) tandem reprobantur errores (par. 4). 

Ad par. 2 

7 Cf. Cone. Vat. I, CL VII, coi. 627-628; Pius XI, Litt, Quum non sine, 
14-7-1864; Leo XIII, Enc. Officio Sanctissimo, 22-12-1887; Pius XI, Litt, Sin- 
gulare illud, 13-6-1926, 1. c., p. 258; Enc, DIM, 1. c., pp, 50, 52, 58, 83; 
Pius XII, Ali. ad AIMC, 11-9-1948; Ali. ad Delegatas GIAC, 30-12-1953; 
C.I.C., canM.113, cf. 1013, 1372; Cone. Prov, S. Ludovici II, a. 1858, CL III, 
coi. 1192, d. 

8 Educatio imprimis respicit finem. Pius XI: «Nulla veri nominis educatio 
esse potest quae ad ultimum finem non ordinetur tota » (Enc. DIM, 1, c., p. 50), 
unde educatio pertinet ex ipsa natura sua ad ordinem moralem. Ideo totum pondus 
doctrinale huius paragraphi reponendum est in assertione: « hominem ad superna- 
turalem finem personalem... esse vocatum » (praecipue contra aberrationes marxi- 
smi). Ex quo sequitur hominem natura sua omnes societates humanas etiam Sta- 
tum transcendere, quod non solum ex divina revelatione, sed ex ipso rationis 
lumine constat, Homo in societate continetur totus sed non totaliter, et si qua 
civis subest ordini iuridico, qua homo subest ordini morali, et quidem super- 
na turali. 

9 Ex asserto finalitatis principio duo clare eruuntur: a) totum hominem, 
quoad omnes suas facultates et virtutes, sive naturales sive supernaturales, esse 
educandum; b ) omnes homines, absque ulla distinctione, habere ius ad hanc edu- 
cationem recipiendam. Cf., ex documentis allatis, imprimis Pius XI, Enc. DIM, 
1. c., pp. 56-58, 83; Pius XII, ali. ad AIMC, 11-9-1948; Ali. ad Delegatas GIAC, 
30-12-1953. 

Ad par. 3 

10 Cf. Cone. Vat. I, CL VII, 627-628; Pius IX, Litt. Quum non sine, 
14-7-1864; Leo XIII, Enc. Officio Sanctissimo, 22-12-1887; Pius XI, Litt. Sin- 
gulare illud , 13-6-1926; Alloc. ad Alumnos Collegii de Mondragone, 14-5-1929; 
Enc. DIM, 1. c., pp. 53, 54, 58-64; Enc. Mit brennender Sorge, A.A.S., XXIX, 
1937, pp. 182-183; Pius XII, Alloc. ad AIMC, 8-9-1946; Alloc, ad AIMC, 
4-9-1949; Litt. Secr. Status ad XXVIII Hebd. Soc. Ital., sept. 1955; Cone. Prov. 
Coloniense, a. 1860, CL V, 364, b\ Cone. Baltimorense II, a. 1866, CL 514, b-c; 
Conv. Episcoporum Herbipolensis, a, 1848, CL V, 970, c-d. 

Uti fundamentum totius huius paragraphi sequentia sunt in mentem revo- 
canda: a) educatio media stat inter subiectum educandum et finem assequendum, 
ad utrumque habens relationem; b) principium finalitatis educationis, quatenus 
educatio ad finem ordinetur oporteat (Pius XI, DIM, 1. c., p. 51); c ) principium 
condicionis socialis ipsius educationis, quae in societate et a societate recipitur 

(Pius XI, Enc. DIM , 1. c., p. 52 et Enc, Casti connubii, A.A.S., XXII, 1930, 
p. 545); d) principium fmalitatis uniuscuiusque societatis, ex quo pendent officia 
et iura unicuique propria, et tandem e) veritas, qua subiectum educandum in 
ordine naturali ad Familiam, in ordine vero supernaturali ad Ecclesiam pertinet; 
ex qua veritate pendent officia et iura quae speciali modo educationem respiciunt. 

Ex quibus principiis facile deducuntur existentia, natura, prioritas et ampli- 
tudo officiorum et iurium quae unicuique competunt. Cf. Pius XI, Enc. DIM, 
1. c., pp. 59-60; Enc. Mit brennender Sorge, 1. c., pp. 182-183; Pius XII, in 
All. ad AIMC, 8 sept. 1946, vocat ius parentum « primario, di ordine naturale... 
inviolabile e anteriore a quello della societa civile e dello Stato », 

Parentes enim per generationem vitam dederunt; et finis domestici consortii, 
ipsa sua natura, praeter procreationem est ipsa educatio filiorum. Ecclesia in rege- 
neratione baptismali, vitam tribuit supernaturalem, et habet praeterea potestatem 
directam in finem ultimum supernaturalem, cui ceteri omnes fines subordinari 
debent. Status, et a fortiori ceterae humanae societates nullam potestatem exercent 
in finem ultimum supernaturalem, sed solum in finem terrenum sibi proprium, 
cuius assecutio neque processum educationis neque finis ultimi assecutionem impe- 
dire debet. 

11 « ... vi muneris ipsis (parentibus) proprii... », nempe vi naturalis fecun- 
ditatis et inde ortae potestatis et « auctoritatis », quam habent in subiectum edu- 
cationis, atque vi ipsius finis domesticae consortionis, quae, si sub aspectu chri- 
stiano consideratur, ampliora adhuc officia et iura implicat, 

12 Prior est obligatio, dein correlativum ius educationem tradendi. 

13 Iura Ecclesiae profluunt tum ex iure divino positivo, vi nempe materni- 
tatis spiritualis et infallibilis magisterii, tum etiam ex iure ipso naturali, quatenus 
eo ipso quod constituta est societas perfecta atque completa, finem ultimum asse- 
quendum respiciens, habet ius in educationem ipsam et ad media, ad educationem 
impertiendam necessaria vel simpliciter utilia, etiam quoad adspectus ordinem 
naturalem respicientes; gratia enim et ordo supernaturalis neque naturam neque 
ordinationem naturalem destruunt, sed potius eas perficiunt atque complent, et 
adeo inter se cohaerent ut adaequata utriusque ordinis separatio omnino impos- 
sibilis sit. Cf. documenta allata in adnotatione 10 . Ex quibus praeterea patet ius 
Ecclesiae proprium, in materia educationis, esse immediatum atque directum. 

14 En praecipua munera et officia quae Statui competunt: ex iure proprio et 
nativo, formationem technicam impertiendi, ad reipublicae administrationem ge- 
rendam; ex iure suppletivo et devolutivo, tuendi iura prolis et familiae, necnon 
ipsam educationem, obsequendi iuribus Ecclesiae, consulendi causae educationis, 
adhibitis etiam subsidiis materialibus; promovendi educationem et instructionem, 
non solum negative, removendo scilicet obstacula, sed etiam positive; opitulandi 
operibus inceptisque familiae et Ecclesiae; perficiendi ipsam operam educatio- 
nis, in defectu familiae et Ecclesiae; determinandi gradum culturae seu instructio- 
nis. Cf. Pius XI, Enc. DIM, 1. c., pp. 63-64; De Clercque Ch., Traite de Droit 
Canonique, t. II, 1. III, p. 186. — Quoad mutuam et harmonicam cooperationem 
Familiae, Ecclesiae et Status, cf. Pius XII, Litt. Secr. Status ad XXVIII Hebd. 
Soc. Ital. , sept. 1955, et plures declarationes Episcoporum, ex. gr. Episcoporum 
Siciliae, die 7-4-1961, UOsservatore Rom., 8-4-1961, p. 8, coi. 6-7. 

Iura Familiae, Ecclesiae et Civitatis ita inter se harmonice coordinanda viden- 
tur ex ipsa natura rei, ut quo magis in scholis educatio, et quidem moralis, inten- 

ditur (scholae elementariae et secundae institutionis) eo potior a sint iura Familiae 
et Ecclesiae atque minora iura Status; quo magis vero instructio finem scholae 
constituit (Universitates, scholae professionales, technicae, specialisationis) eo 
ampliora iura Statui sunt agnoscenda. Quod ex ipsis documentis ecclesiasticis etiam 
eruitur, Attamen, cum hodie ob ipsam scientiae methodum ac spiritum, ob laicam 
vitae ducendae rationem, ob scientiae ac societatis a religione et ecclesiastico ma- 
gisterio indebitam emancipationem, et ob gravissimos errores ubique grassantes, 
scholae omnes, maximum influxum exerceant in educationem et frequenter Uni- 
versitates destruant educationem quam iuvenes in scholis inferioribus receperunt, 
cumque ex alia parte Familia et Ecclesia omnibus necessitatibus occurrere non 
valeant, gravissime monendae sunt Auctoritates civiles ut, in iure suppletivo 
exercendo, rectae educationi quam maxime provideant, et catholicorum omnium 
officium est omnibus mediis uti ut a scholarum exercitio et ministerio quidquid 
rectae educationi offendit, amoveatur. 

Ad par. 4 

15 In hac paragrapho, plures sententiae, educationem respicientes, tamquam 
erroneae reiciuntur, et ita in forma mitiore respectivi errores damnantur. Cf. 
Pius IX, Litt. Quum non sine, 8-12-1864; Syllabus, prop. 1-18; Enc. Quanta 
cura, 8-12-1864; Leo XIII, Enc. Humanum genus, 20-4-1884; Enc. DalEalto, 
15-10-1890; Litt. E giunto, 18-7-1889; Pius XI, Enc. DIM, 1. c., p. 50; Enc. 
Non abbiamo bisogno, 1. c., pp. 302, 305; Pius XII, Ali, ad Foed. Intern. A. C., 
18-4-1952; Cone. Vat. I, CL VII, coi. 857, d; Cone. Prov, Quebecense, I, 
a. 1851, CL III, 616, d. 

10 In hac prima parte agitur praesertim de evolutionismo, de naturalismo (in 
paedagogia, in schola, in familia et in societate) et de humanismo exaggerato. 

17 In secunda parte huius paragraphi reiciuntur: rationalismus, socialismus, 
razzismus, individualismus, intellectualismus, voluntarismus, agnosticismus et prag- 
matismus, quatenus eorum doctrinae aequilibrio psychologico, in educatione te- 
nendo, opponuntur, et totam educationem respiciunt ex quadam positione nimis 
unilaterali. 

18 Tandem in hac tertia parte, expressa fit mentio de Statalismo, qui acriter 
propugnat et exercet monopolium Status in materia educationis; cui accedunt 
laicismus, liberalismus, socialismus et communismus. 


(II - Scholae catholicae momentum et dotes) 

Ad par. 5 

19 Ecclesia, « teste historia, semper liberalissimam scholae matrem atque 
patronam sese » exhibuit. Immo dici posset scholam uti nunc est, nempe uti 
medium non solum instructionis sed etiam educationis, in Occidente originem tra- 
here ex institutione ecclesiastica, Cf. Pius XI, Enc. DIM, 1. c., 76; Litt. Singulare 
illud, 1. c. p. 258; Enc. Deus scientiarum Dominus, 1. c., pp. 241-245; Cone. Prov. 
Coloniense, a. 1860, CL V, 364, b. Cf. praeterea auctores qui de educationis hi- 
storia agunt: H. I. Marrou, Storia delVEducazione nell’ antichita, 1950; E. Lesne, 
Les Ecoles de la fin du VIII e siecle d la fin du XI I e sibcle, Lille 1940. Marrou 
ait: « Nemmeno la scuola si assumeva il compito di educare; nell’epoca arcaica 

essa non esisteva, e una volta creata resto sempre un po’ disprezzata... quando 
un moderno paria delPeducazione pensa in primo luogo alia scuola... £ questa, 
in occidente, una eredita e una sopravvivenza medievale; fu nelle scuole mona- 
stiche delle eta oscure che si stabili un legame intimo tra il maestro e il direttore 
spirituale » (cf. o. c., pp. 57-58, et etiam pp. 201, 355, et alibi). Cf. praeterea do- 
cumenta allata ad par. 14. 

20 Pius IX: « Nihil validius ad ipsius catholicae fidei incrementum, peren- 
nitatem et decus fingi unquam aut excogitari potest » ( Instr . S. C. de Prop. Fide, 
23-11-1845). Idem demonstrant quae Leo XIII dicebat de schola laica: «Ne 
saprebbe uno immaginare mezzo piu universale e piu efficace per sottrarre all’in- 
flusso della Chiesa e della fede la societa, la famiglia, gli individui » (Enc, Dal- 
l’alto, 15-10-1890). Pius XII: « La scuola, 1’insegnamento impartito giorno per 
giprno, durante anni, agisce con una forza grandissima, lenta, ma persistente, 
quasi invisibile, ma per tanto piu radicale » (Ali. ad Associationem Magistrorum 
Cath. Bavariae, 31-12-1956). Cone. Prov. Westmonasteriense I, a. 1852, asserit: 
« Scholam ita dispositam ut sacelli usum ad tempus praestare possit malumus 
institui, quam sine schola ecclesiam » ( CL III, coi. 1334, a-b). Cone. Baltimo- 
rense X, a. 1869: « Catecheses... necessitatibus puerorum spiritualibus minime 
sufficiunt, Quotidie enim quasi auram religionis hauriant necesse est in scholis 
ita compositis... » (CL III, coi. 1276, c). Ci. Cone. Prov. Coloniense, 1860, 
CL V, coi. 364, b. 

21 Pius XI: « L’insegnamento, lo si puo dire, e veramente la forma piu mo- 
derna di apostolato e ne e 1’aspetto piu importante. Questa asserzione Noi Vabbia- 
mo fatta con riflessione-. h veramente l’ opera piu apostolica, la forma piii moderna 
di apostolato. £ la piu apostolica: non dimenticatelo mai! Il Signore nostro, il 
nostro Re Gesu Cristo, ha detto agli apostoli: “ Andate ed insegnate ”, £ 
questo che voi fate, e percib voi avete una diretta partecipazione — non tanto 
per dire ma nel vero senso della parola — a questo afficio de gli apostoli... £ qui 
che si affacciano le piii grandi possibilitd di apostolato » (Ali. ad Amicos S. Fran- 
cisci, 31-8-1935). 

« Cum sint (praesertim in quibusdam Congregationibus religiosis) qui dubi- 
tant num ministerium iuvenum instituendorum nostris difficillimis temporibus 
totam suam efficaciam servet, an potius expediat, illo neglecto vel relicto, ad 
apostolatum magis directum sese convertere; optimum est ut Concilium Oecume- 
nicum puerorum et iuvenum institutionem tamquam opus maxime nostris diebus 
necessarium declaret » ( ACV2 , s. I, voi. III, pp, 373-374; cf. etiam pp. 364, 
370, 371, 372). 

Ad par. 6 

22 Cf. Pius XI, Enc. DIM, 1. c., pp. 77, 79; Enc. Mit brennender Sorge, 
1. c., p. 168; ACV2, s. I, voi. III, pp. 365, 370; Wernz-Vidal, Ius Canonicum, 
IV, voi. II (1935), p, 78. 

En schematica enucleatio huius paragraphi, cuius exaratio non parvas habuit 
difficultates. In ea: 

I. Directe et explicite : a) describuntur conditiones generales cuiusvis scholae 
perfecte catholicae; b) dein declaratur nonnullas scholas catholicas esse publicas 
et sensu stricto scholas Ecclesiae; c) tandem exprimitur conditio necessaria ut 
hoc eveniat, 

II. Indirecte dicitur vel insinuatur: a) non omnes scholas esse pari iure catho- 
licas; b ) non omnes esse publicas; c) non omnes esse eodem modo scholas Eccle- 
siae; en ratio, cur in textu sermo sit de scholis perfecte catholicis. Et ita liberae 
discussioni et ulteriori ac accuratiori studio relinquuntur quaestiones: a) utrum 
sit possibilis distinctio inter scholas catholicas de iure et catholicas de facto; 
b) et quatenus affirmative, quomodo inter se distinguantur; c) utrum dari possint 
scholae catholicae privatae; d) et quatenus affirmative, utrum tantum de facto 
catholicae, an etiam de iure catholicae; <?) et consequenter, quonam pacto; /) utrum 
omnes scholae de iure catholicae sint etiam stricto sensu scholae Ecclesiae. 

23 Pius XI, Enc. DIM, 1. c., p. 77. 

24 « ... a publica ecclesiastica auctoritate approbantur vel eriguntur eique plene 
subsunt... ». Differentia inter hos duos actus iuridicos, approbationem nempe et 
erectionem, haec est: approbatio exclusive pertinet ad auctoritatem pontificiam 
vel dioecesanam; erectio, servatis de iure servandis, pertinere etiam potest ad 
auctoritatem religiosis familiis aequiparatisque in iure societatibus praepositam. 
Aliae differentiae magis notae hic praetermittuntur. Plena dependentia ab Eccle- 
sia in eo consistit quod scholae ab ipsa auctoritate pontificia vel dioecesana vel 
ab Institutis ecclesiasticis immediate ducantur vel regantur, etsi, ex ipsa rerum 
natura, plerumque legibus civilibus obtemperare et programmata ab auctoritate ci- 
vili statuta sequi teneantur. 

26 « ... sive mediante auctoritate religiosis familiis aequiparatisque in iure 
societatibus praeposita hoc fiat... ». Haec clausula, etsi iuridice evidens (cf. Nor- 
mae S. Congr, Rei., 6-3-1921, A.A.S., XIII, pp. 312-319; Pius XII, Const. 
Provida, 2-2-1947, A.A.S., XXXIX, p. 114, art. 4; Pius XI, Enc. DIM, 1. c., 
pp. 57, 58, 61; C.I.C., can. 487, § 1, 488 n. 3; 494; 497, § 2; 531; 497, § 4; 
498; 674; 1498; 1497), omnino videtur in textu retinenda, imprimis ad affir- 
manda iura Ecclesiae, dein vero ad solvendas et vitandas plures controversias 
cum auctoritatibus civilibus in nonnullis regionibus exortas. 

20 «... scholae publicae sunt... ». Declaratio haec necessaria est; indoles enim 
publica scholae desumitur a natura potestatis quae eam approbat vel erigit. « Scho- 
lae ab Ecclesia rectae, non inter scholas mere privatas, sed inter scholas publicas 
sunt computandae, utpote non a persona privata, sed a publica Ecclesiae auctori- 
tate fundatae... Elaee omnia uti patet, quia Ecclesia est societas perfecta, et certe 
iisdem in hac re iuribus utitur, quibus vel ipsa potestas civilis gaudet » ( ACV2 , 

s. I, vol. III, p. 365). « Status magis magisque scholae catholicae, quam pertina- 

citer privatam vocat, libertatem coercet, pecuniariis tributis onerat, subsidia iusta 
negat» (ib., pp. 370-71). 

Quoad modum vero hanc declarationem faciendi, in Commissione praepara- 
toria, non omnes fuerunt eiusdem sententiae, et diversi diversas formulas propo- 
suerunt, Praeter illam in textu contentam, hae aliae duae studio fuerunt subiectae: 
« ... scholae publicae sunt non secus ac st at ales... » vel formula mitior «... scholae 
publicae dicendae sunt non minus quam statales... ». 

27 « ... et stricto sensu scholae Ecclesiae vocantur ». Procul dubio, schola 

pleno iure catholica dicenda est illa quae a publica ecclesiastica auctoritate appro- 
batur vel erigitur eique plene subest, quaeque proinde est stricto sensu schola 

Ecclesiae; non secus ac schola a publica civili auctoritate erecta dicitur et est 

schola status seu schola statalis. 

Igitur denominatio « scholae Ecclesiae » et quidem sensu stricto nullo modo 

est ad sola Seminaria restringenda. Nec dicas tot defectibus aliquando nonnullas 
scholas catholicas laborare, ut eas vocare « scholas Ecclesiae » minime expediat. 
Etenim: a) defectus alicuius rei non mutat eius naturam; b) etiam scholae statales 
defectibus aliquando laborant, quin suam indolem amittant. 

Ad par. 7 

28 Pius IX, Litt. S. C. de Prop. Fide, 9-10-1847; Instr. S. Officii ad Episco- 
pos Statuum Foederatorum, 24-11-1875; Leo XIII, Enc. Affari vos , 8-12-1897; 
Enc. Caritatis studium, 25-7-1898; Pius XI, Enc. DIM, 1. c., pp. 80-81; Cone. 
Burdigalense, a. 1859, CL IV, coi. 766, c; Cone. Parisiense, a. 1849, CL IV, 
coi. 88, c ; Cone. Westmonasteriense I, 1852, CL III, coi, 1334, c; ACV2, s. I, 
vol, III, pp. 365-371. 

28 Leo XIII, Enc. Affari vos, 8-12-1897; Pius X, Litt. Card. Merry dei Val 
ad Can. Lahargou, 6-11-1913; Pius XI, Enc. DIM, 1. c., pp. 77, 79; Enc. Mit 
brennender Sorge, 1. c., p. 168; Pius XII, Ali. ad Supr. Moderatorem publicorum 
cursorum Statuum Foed,, 20-7-1946; Cone. Westmonasteriense I, 1852, CL III, 
coi. 1334, a-b\ Cone, Prov, Australiense II, a. 1869; ACV2, s. I, vol. III, p, 365. 

80 ACV2, s. I, vol. III, p. 371. 

(III - lura familiae et Ecclesiae circa scholas) 

Ad par. 8 

81 In hac paragrapho duo inter se correlativa statuuntur: a) ius ad liberta- 
tem scholae, hodie tantopere impugnatum; b) iniustitia cuiusvis monopolii. 
Pius XII: «fi doloroso rilevare che in questo campo in Italia (idem dicendum 
de pluribus aliis regionibus) esistono ancora fra i cattolici lacune e incertezze. Una 
lunga assuefazione al predominio della scuola di Stato ha offuscato in molti la no- 
tione stessa dei diritto alia liberta scolastica » (Litt. Secr. Status ad XXVIII Hebd. 
Soc. ItaL, sept. 1955. Cf. Cone. Vat. I, CL VII, coi, 575, a). Pius IX: « Ne si 
creda che ... tralasci di reclamare la liberta delVinsegnamento; la reclamo, non 
come un principio che non ammetto, ma come una vera necessitd » (Ali. ad 
Studentes Romanos, 29-3-1874). Cf. Ali. ad Iuventutem Italicam, 6-1-1873; 
Leo XIII, Litt. Spectata fides, 27-11-1885; Pius XI, Enc. DIM, 1. c,, pp, 78-79; 
Conv. Episcoporum Herbipolensis, a. 1848, CL V, coi. 970, d\ Cone. Prov. Cin- 
cinnatense III, a. 1861, CL III, coi. 1240, e-d. 

32 Schola considerari potest ac debet uti medium communicandae veritatis 
et uti medium educationis impertiendae (cf. par. 9). Ius libertatis ad utrumque 
extenditur, salvo semper bono communi et divino Ecclesiae magisterio. Ideo 
duplex fundamentalis ratio affertur: libertas veritatis et libertas educationis. 

Libertas scholae, dummodo recte intelligatur (cf. ultimum comma huius para- 
graphi), est una ex pluribus libertatibus civilibus, uti sunt libertas conscientiae, 
religionis, preli, associationis, commercii, etc. (cf. omnino Cone. Prov. Cincinna- 
tense III, a. 1861, CL III, coi. 1240, c-d), quae ad nativa et inalienabilia iura 
Ecclesiae, Familiae (tam filiorum quam parentum), societatum privatarum et sin- 
gulorum (cf. Pius XI, Enc. DIM, 1. c., p. 52 collata cum p. 54) pertinet et re- 
spicit tam erectionem scholarum quam liberam earum electionem. 

« ... et educatio iuxta rectam conscientiam tradatur oporteat... ». Formulatio 
huius principii fortasse videatur esse nimis subiectiva. Paragraphus ita exarata 
est, ut nullius iura, etiam mere subiectiva, ullo modo laedantur. In hac delicata 

quaestione plures formulae, ab illis magis obiectivis ad illas magis subiectivas gra- 
datim procedentes, attento examini sunt subiectae. En praecipuae: « educatio 
iuxta rectam rationem tradatur oporteat »; « educatio iuxta recte efformatam con- 
scientiam tradatur oporteat »; « educatio iuxta rectam uniuscuiusque conscientiam 
tradatur oporteat »; « educatio tradatur oporteat ratione habita uniuscuiusque 
conscientiae »; « educatio iuxta rectam ac propriam uniuscuiusque conscientiam 
tradatur oporteat ». 

Aliae rationes quibus libertas scholae absolute necessaria evincitur, hae sunt: 
a) quia educatio debet esse religiosa et confessionalis et hodie ubique viget plu- 
ralitas confessionum religiosarum; b) quia non sufficit ut in schola religio tra- 
datur, sed etiam aliae disciplinae spiritu christiano tradi debent (cf. ACV2, s. I, 
vol. III, p. 365); c) quia scholae neutrae et laicae, et mixtae religionis, non 
parva pericula pro fide et aliquando pro moribus constituunt. 

Notandum insuper quod difficultates quae saepe in hac re proferuntur non- 
numquam ex praeiudicatis opinionibus proveniunt. Quod valde dolendum est. 
Nempe: a) Aliquando abusus vel usurpationes a potestate civili factae tamquam 
inconcussa et probata iuris principia assumuntur (cf. Pius XII, textum allatum 
in adnotatione 31 ); b ) sensim sine sensu oblivioni traditur Ecclesiam, etsi oppres- 
sam, etsi ad minorem partem civium reductam, esse semper societatem publicam 
atque perfectam; quamvis enim clara principiorum vindicatio cursum eventuum vix 
umquam mutare valeat, perniciosius adhuc videtur quod sub influxu factorum 
etiam clara principiorum visio obnubiletur; c) quaedam formulationes doctrinae 
hucusque vigentes et pro tempore sufficientes, uti immutabiles atque immutandae 
considerantur; d) clara et obiectiva veritatis expositio aliquando timetur, vel 
quasi duplex mensura adhibetur, absolutae nempe Ubertatis ubi catholici minorem 
partem constituunt, restrictae vero libertatis ubi omnes vel fere omnes cives sunt 
catholici, et quod hic timetur illic ardenter desideratur. 

Tandem ne dicatur declarationem iurium supernaturalium nullius esse utili- 
tatis pro illis qui non credunt, et declarationem iurium naturalium nullum effe- 
ctum habituram pro illis qui per viam facti et violentiae procedunt. Nam: 
a) Concilium imprimis loquitur pro illis qui credunt et pro illis qui bonae sunt 
voluntatis; b) etiam inimici magni faciunt declarationum Concilii Oecumenici: 
qui enim tanti aestimant Episcoporum declarationes, praesertim collectivas, plu- 
ris procul dubio aestimabunt declarationem conciliarem; c) veritas etiam si effe- 
ctum immediatum non habet, tamen est proponenda, ne conscientiae magis adhuc 
vexentur; d) eadem difficultas moveri posset quoad omnes alias veritates magi- 
sterii ecclesiastici. 

33 Monopolium Status gravem iniustitiam et abusum constituit. En praeci- 
puae rationes: a) Status neque fons est neque custos veritatis, ideoque nec unicus 
magister; b) est contra iura Ecclesiae, familiae et singulorum; c) teste historia, 
subordinat scholas non obiectivis veritatis postulatis, sed vicissitudinibus politi- 
cis; d) fundatur in positivismo iuridico (Pius IX, Enc. Quanta cura, 8-12-1864: 
« Professando il funestissimo errore dei comunismo e dei socialismo affermano: 
“ la societa domestica ossia la famiglia trarre tutta la sua ragione di esistere sola- 
mente dal diritto civile, e di conseguenza dalla legge civile soltanto derivare e 
dipendere i diritti di tutti i padri sui figli e massime il diritto di procurarne Vistru- 
zione e 1’educazione ” »); e) Status abutitur auctoritate sua (cf. Leo XIII, Litt. 



DISCEPTATIO - DE SCHOLIS CATHOLICIS 


127 


Nel giugno, 25-3-1879); /) abutitur praesertim mediis, quibus pollet, et publica 
pecunia, quod est contra iustitiam distributivam. 

Ad par, 9 

34 Quoad iura Ecclesiae cf. praecipue : Cone. Vat. I, CL VII, coi. 857, d; 
Pius IX, Litt. Quum non sine, 14-7-1864; Litt. Maxime quidem, 18-8-1864; 
Leo XIII, Const. Ap. Romanos Pontifices, 8-5-1881; Enc. Officio sanctissimo, 
22-12-1887; Enc. Caritatis providentiaeque, 19-3-1894; Pius XI, Enc. DIM, 1. c., 
pp. 54-56; Cone, Prov. Australiense, a. 1869, CL III, coi. 1074; Cone. Plen. 
Baltimorense II, a. 1866, CL III, coi. 514, b-c; Cone. Prov. Coloniense, a. 1860, 
CL V, coi. 364, b ; Conv. Episcoporum Herbipolensis, a. 1848, CL V, coi. 960. 
Quoad iura vero familiae-. Leo XIII, Enc. Officio sanctissimo, 22-12-1887; Enc. 
Affari vos, 8-12-1897; Pius XII, Litt. Secr, Status ad XXVIII Hebd. Soc. Ital., 
sept. 1955; Cone. Avinionense, a. 1849, CL IV, coi. 682, b. Cf. etiam documenta 
circa educationem ad par. 3 allata, et ACV2, s. I, vol. III, pp. 364, 365, 368, 370. 

35 Inquantum schola est medium educationis impertiendae (schola enim, uti 
dictum est, considerari potest ac debet sive qua medium educationis impertiendae 
sive qua medium veritatis communicandae et divulgandae), omnes qui habent of- 
ficium et ius educationem tradendi, habent officium et ius utendi schola. « Cum 
autem educandi munus non singulorum hominum, sed necessario societatis sit » 
(cf. Pius XI, Enc. DIM, 1. c., p. 52 et Enc. Casti connubii, A.A.S., XXII, 1930, 
p. 545) ius nativum et proprium in scholas, iuxta uniuscuiusque competentiam 
quoad educationem (cf. commentum ad par. 3), ad familiam, Ecclesiam et Civita- 
tem pertinet, delegatum vero ad praeceptores et magistros (cf. par. 13). 

36 Ex altero capite (cf. adnotationem 35), quatenus nempe schola est medium 
communicandae ac divulgandae veritatis, salvis iuribus ipsius veritatis, divini ec- 
clesiae magisterii et boni communis, ius scholas aperiendi omnibus competit qui 
habent cognitionem veritatis-. Familiae videlicet, Ecclesiae, Statui, privatis socie- 
tatibus, singulisque individuis (cf. Pius XI, DIM, 1. c., p. 54); non tamen, uti 
patet, omnibus eadem ratione eademque mensura. 

37 Ex ipsa lege naturae, hoc ius competit omnibus, etiam Ecclesiae, ratione, 
mensura et titulis quibus thesaurum veritatis unusquisque possidet. Omnino ne- 
cessaria videtur haec declaratio iurium naturalium catholicorum et ipsius Ecclesiae 
ad scholas aperiendas; veritas enim commune omnium patrimonium est; catholici 
vero, sive qua singuli sive qua societate coniuncti, ex professione fidei catholicae 
et incorporatione Ecclesiae nullum ius naturale amittunt. Praeterea hoc ipsum 
postulat existentia scientiae seu culturae catholicae (cf. Pius XII,. Ali. ad Socios 
Inst. Cath. Galliae, 21-9-1950). Nempe Ecclesia, quamvis institutionis divinae 
positivae, semel instituta, ex ipsa quoque lege naturali ius ad scholas habet, eo 
vel magis quod veritas potius ad patrimonium spirituale quam ad fines temporales 
Status pertinet. 

Ex iure divino positivo munus in scholas competit Ecclesiae quatenus, vi in- 
fallibilis magisterii, officium habet docendi omnes gentes et propagandae praeser- 
vandaeque fidei (cf. par. 11, in qua sub forma positiva vindicantur iura invigi- 
landi, praescribendi catholicis ut scholas catholicas adeant, eisque prohibendi ne 
scholas mixtae confessionis vel neutras frequentent). 

Ad par. 10 

38 Hoc invigilandi ius extenditur ad doctrinam, libros et magistros, immo 
ad ipsam methodum instructionem religiosam tradendi. Cf. Pius IX, Enc. No- 
stis et Nobiscum, 8-12-1849; Ali. Consistorialis, 1-11-1850; Ali. Consistorialis, 
Litt. Les evenements, 12-5-1883; Enc. Constanti Hungarorum, 2-9-1893; Enc. 
Deus humanae salutis auctor, 3-11-1855; Litt. Maximae quidem, 18-8-1864 (etiam 
quoad scholas superiores). Leo XIII, Const. Ap. Romanos Pontifices , 8-5-1881; 
Litt. Les evenements, 12-5-1883; Enc. Constanti Hungarorum, 2-9-1893; Enc. 
Caritatis providentiae que, 19-3-1894. Pius XI, Enc. Divini illius Mag., 31-12-1929. 
CIC, can. 1381, 1382. Cone. Burdigalense, a. 1850, CL IV, coi. 599, b\ Cone. 
Albiense, a. 1850, CL IV, coi. 444, c. Cf. quoque Concordata cum Nationibus 
inita. 

39 Notandus duplex conceptus scholae mixtae ex pluralitate confessionum re- 
ligiosarum sive alumnorum sive docentium. Schola mixta, ratione alumnorum, 
maiora pericula praebet si agatur de sectis proselytisticis aut de regionibus in 
quibus vigebat unitas fidei quae nunc incipit frangi. Sed longe periculosiores sunt 
scholae mixtae ratione docentium, ob influxum quem exercent in alumnos, praeser- 
tim cum, sub specie scientiae, atheismum et irreligiositatem in animos alumno- 
rum insinuant. 

Ad par. 12 

40 Cf. Pius XI, Enc. D1M., 1. c., pp. 72-73; Pius XII, Instr. S. C. de Rel„ 
A.A.S., L, 1958, pp. 99-103; Cone. Burdigalense, a. 1850, CL V, coi. 765. 

(IV - Magistrorum formatio, officia et iura) 

Ad par. 13 

41 Pius IX, Litt. S. C. de Prop. Fide 9-10-1847; Instr. S. O. 24-11-1875; 
Leo XIII, Enc. Affari vos, 8-12-1897; Enc. Caritatis studium, 25-7-1898; Pius XI, 
Enc, DIM, 1. c., pp. 80-81; Pius XII, Ali. ad Religiosas docentes, 13-9-1951; 
Ali. ad UCIIM, 5-1-1954; NR ad Congr. Interam. Ed. Cath,, 12-1-1954; Cone. 
Prov. Burdigalense, a. 1859, CL IV, coi, 766, c; Cone, Prov. Parisiense, a. 1849, 
CL IV, coi. 88, c; Cone. Prov, Westmonasteriense I, a. 1852, CL III, coi. 1334, c. 

42 Huiusmodi formatio magistrorum omnino accurata et sub omni respectu 
completa sit oportet, et quidem ob sequentes praecipuas rationes: a) munus edu- 
candi est officium gravissimum, maioris momenti quam officium medici vel advo- 
cati vel his similia; b) ius filiorum ad optimam educationem recipiendam et offi- 
cium parentum, Ecclesiae et Civitatis illis eam impertiendi; c ) ratio quasi iustitiae 
e parte magistrorum, qui, ex officio stipendiis acceptis, vel ex vocatione et profes- 
sione religiosa, in scholis laborant; d) bona fama Ecclesiae et scholarum catho- 
licarum, 

Pius XII: « Inoltre: la maggior parte dei genitori affidano a voi le loro figlie 
per motivi di coscienza cristiana. Con questo pero non debbono poi avere il danno 
di un insegnamento di minor valore nelle vostre scuole. AI contrario, voi dovete 
mettere il vostro vanto nellassicurare a quei genitori la migliore istruzione per 
le loro figlie, fin dalle stesse scuole elementari. 

Non dimenticate poi che anche il sapere e il buon insegnamento attirano 
alia religiosa il rispetto e la considerazione delle alunne. Allora essa potra eserci- 

tare un piu profondo influsso sui loro carattere e sulla loro vita spirituale » (Ali. 
alie Religiose insegnanti, 13-9-1951). 

13 Hodie tituli officiales fere ubique requiruntur, sine quibus vix munus 
docendi exerceri potest; imo in pluribus regionibus, non nisi tituli Status uti 
validi agnoscuntur. Huic exigentiae, etsi aliquando iniustae, saltem quod attinet 
ad Ecclesiam, satisfaciendum erit pro bono educationis. Haec autem ratio agendi 
nullo modo significat Ecclesiam agnoscere Statui ullum ius quod non habeat circa 
necessitatem titulorum vel eorum impositionem. Conv. Episcoporum Herbipo- 
lensis, a. 1848 coactus, in sessione VIII, die 24 oct. celebrata, ius quod Civitas 
plerumque sibi vindicat exigendi titulos et praevia examina dubium et incertum 
declaravit « cum nullam praecipuam ac propriam docendi potestatem iuste et 
legitime sibi uni vindicare possit » ( CL V, coi. 970; cf. Barbera M., Libertd 
d’insegnamento, 1919, pp. 22-25). 

44 Pius XII, Ali. ad Unionem Cath. Institutionis Publicae, in Gallia, 
26-3-1951; AU. ad Assoc. Magistrorum Cath, Bavariae, 31-12-1956. 

Ad par. 14 

46 Pius XII, Ali. ad MMAC, 4-11-1945; AU. ad Professores et Alumnos 
« Overseas School of Rome », 10-4-1948; AU, ad UCIIM, 4-9-1949; A11. ad 
UCIIM, 5-1-1954. 

(V - Scholae catholicae fovendae) 

Ad par. 15. 

43 Ecclesia, decursu saeculorum, semper et ubique iuxta temporum adiuncta, 
sollicitam sese ostendit de incremento scholarum deque earum maiore in dies 
perfectione. Cf. documenta allata in adnotationibus ad parr. 5, 13, 17 et 16; 
et praeterea Cone. Vat. I, CL VII, coi. 860, a ; Synodus Prov, Maronitarum 
M. Libani, a. 1736, CL II, pp. 394-397; Synodus Prov. Ruthenorum, a. 1720, 
CL II, coi. 66; Cone, Tuamense, a. 1858, CL III, coi. 879, a ; Cone, Prov. Austra- 
liense II, a. 1869, CL III, coi. 1074, b; 1075, a; Cone. Cincinnatense II, 
a. 1858, CL III, coi. 1226, c; Cone. Prov. Westmonasteriense I, a. 1852, CL 
III, coi. 920, d et 921, a\ coi. 1334, a-b ; Cone. Nat. Thurlesianum, a. 1850, CL 

III, coi. 802, c et 1894, b-c\ Cone. Baltimorense I, a. 1829, CL III, coi. 32, c; 
Cone. Quebecense III, 1863, CL III, coi. 678, b\ Pius IX, Instr. S. O. ad Epi- 
scopos Statuum Foed., 24-11-1875; Leo XIII, Litt. Spectata fides, 27-11-1885; 
Litt. Nel giugno, 25-3-1879; AU. ad peregrinos Hollandiae, 29-4-1888; Encycl. 
Dall’alto, 15-20-1890; Pius XI, Enc. Mit brennender Sorge, 1. c., p. 168; Pius XII, 
Ali. ad Assoc, Mag. Cath. Bavariae, 31-12-1956; ACV2 , s. I, vol. III, pp, 364, 
370-372. 

47 Materna Ecclesiae sollicitudo, quae ex innumeris documentis in adnota- 
tione praecedenti allatis evidenter patet, respiciebat et respicit non solum scholas 
elementares, medias et superiores, sed etiam speciales uti ex documentis Conci- 
liorum evidenter apparet, in quibus saepe expressa mentio fit de scholis refor- 
matoriis, orphanotrophiis, artium, agriculturae, maternis seu asyliis, pro coecis, 
pro adultis, pro institutione surdorum-mutorum, etc., quod praeclare quoque con- 
stat ex erectione Institutorum religiosorum. Cf. Cone. Burdigalense, 1850, CL 

IV, coi. 599-601; Cone. Prov. Lugdunense, a. 1850, CL IV, coi. 482, d; Cone. 
Plen. Baltimorense II, CL III, coi. 519, b; 1266, c-d; et in pluribus aliis documen- 
tis. Hodierna commendatio scholarum technicarum, professionalium et adultorum, 

perutilis est, sicut hodie etiam « scholae ope epistolarum » merentur maiorem 
Ecclesiae attentionem, 

Ad par. 16 

48 Cf. plurimas declarationes Episcoporum ubique terrarum, ex, gr, hic in 
Italia, ubi hodie schola catholica maximo in discrimine versatur, CEI 15-10-1959; 
Episcopi Tridentini, 16-11-1960; Episcopi Regionis Flaminiae, 30-6-1961; Epi- 
scopi Piceni, 4-3-1961; Episcopi Etruriae, 7-3-1961; Episcopi Siciliae, 5-4-1961; 
Episcopi Liguriae, 18-4-1961; Episcopi Aprutii, 6-4-1961; Episcopi Umbriae, 
mense maio 1961; Episcopi Insubriae, 15-8-1961. Quoad Conventiones et Con- 
cordata cum auctoritatibus civilibus inita cf. Raccolta di Concordati a cura di 
A. Mercati, vol. II, Roma, 1954, ex quibus clare apparet quaenam iura quoad 
scholas et instructionem religiosam Ecclesia vindicare soleat. ACV2, s. I, vol. IV, 
pars I, pp. 186-189; L’Osservatore Romano, 12-7-1961, p. 4, Votum conclusivum 
VI Congressus Nationalis MMAC, Romae coacti initio mensis iulii a. 1961. 

40 Revera eficax actio requiritur et quidem diligens atque immediata ut ca- 
tholici et publica opinio de momento et hodierno discrimine rei paedagogicae et 
scholasticae conscii reddantur. In hac paragrapho media adhibenda enumerantur. 

Fines persequendi hi sunt praecipui: a) ut omnes clare edoceantur de abso- 
luta necessitate libertatis scholae, quae inter praecipuas libertates civiles est recen- 
senda; b) ut catholici doctrinam, iura et officia circa hanc materiam probe no- 
scant; c) ut ad iura firmiter propugnanda et ad officia rite adimplenda stimulentur 
paratique inveniantur; d) ut subsidia oeconomica ad scholas catholicas sustentan- 
das vindicentur; e) ut schola nullo modo speciem politicam habeat vel assumat, 
uti, proh dolor, in pluribus regionibus evenit, neque vicissitudinibus politicis obno- 
xia sit, sed functionem socialem educativam apoliticam exerceat. 

Argumenta adhibenda differunt pro opportunitate et adiunctis: a) in illis re- 
gionibus in quibus religio catholica agnoscitur et populus pro maiore parte vel 
etiam fere totus est catholicus, adhiberi possunt ac debent non solum argumenta 
ex iure naturali deprompta, sed etiam et praecipue ex doctrina catholica et ex 
revelatione desumpta; b ) apud Status acatholicos vel paganos, Ecclesia plerumque 
nullis poterit uti argumentis theologicis, sed proponere debebit argumenta de- 
prompta: 

— ex iure naturali, 

— ex iure gentium et internationali, 

— ex declarationibus iurium hominis, pueri, parentum et familiae, 

— ex natura boni communi socialis, 

— ex necessitate efformandi optimos cives iuxta rectam uniuscuiusque con- 
scientiam. 

Quam ob rem, supra actum est de opportunitate et necessitate hodierna decla- 
randi iura quae ex ipsa lege naturae Ecclesiae et catholicis competunt. 

(VI - Scholae catholicae sustentandae) 

Ad par. 17 

60 Pius IX, Instr. S. O. 24-11-1875 ad Episcopos Statuum Foed.; Leo XIII, 
Litt. Quae coniunctim, 23-5-1892; Pius XI, Enc. DIM, 1. c., pp. 78-79; Concor- 
datum cum Austria, RCM, vol. II, p. 166; Cone. Coloniarum Angliae, Hollandiae 
et Daniae, 1854, CL III, 1100, a; 1102, a; Cone, Plen. Hiberniae apud Thurles, 

a. 1850, CL III, coi. 79 6, a; Cone. Prov. Cincinnatense III, a. 1861, CL III, 
coi. 1240, b; Cone. Prov. Australiense II, a. 1869, CL III, coi. 1075; Conv. Epi- 
scoporum Herbipolensis, a. 1848, CL V, coi, 968, c-d\ Cone. Prov. Cincinna- 
tense II, a. 1858, C,L III, coi. 1226, c; ACV2, s. I, vol. III, pp. 370-73, vol. IV, 
pars I, p. 188. 

51 « ... ut ipsae ( scholae ) revera liberae sint et omnibus... imprimis vero pau- 
peribus pateant ». Omnino est necesse ut scholae catholicae omnibus accessibiles 
sint ( ACV2 , 1. c., p. 372). Hoc postulat: a) saepe saepius ipsa rei familiaris 
condicio seu civium paupertas; b) necessitas educationis praesertim moralis; 
c) ipsa conscientia socialis magis magisque in dies evoluta; d) desideria et proposi- 
tiones Concilio Oecumenico delata (cf. ACV2, s. I, vol. III, p. 372). Quo prae- 
terea ansa auferetur pluribus iniustis accusationibus contra scholas catholicas pro- 
latas divulgatasque. Hinc necessitas propugnandi plenam scholae libertatem (cf. 
quae dicta sunt ad parr. 8 et 16), quae secum fert absolutam iurium et officiorum 
aequalitatem. 

52 Magna firmitate temporibus actis, plura Concilia iura Ecclesiae vindica- 
verunt: 

« Ius nostrum vindicamus ut pro hisce scholis fundandis et moderandis redi- 
tuum publicorum, qui quotannis peculiari educationi destinantur, distributio pro 
rata perficiatur, ita ut nullius ius laedatur et nec catholicorum fidei nec acatholico- 
rum conscientiae praeiudicium ullum inferatur. Et pro viribus curabimus ut sepa- 
rata catholicae iuventutis educatio ubique propagetur » (Cone. Prov. Australien- 
se II, 1. c.). 

« Quae religiosa institutio cum in publicis scholis (notandum hic « publicae 
scholae » idem esse ac « scholae statales ») ... haberi nullo modo possit, iuventu- 
tem nostram ab his... excludi necesse est... Et idcirco, qui tributa ex lege pendimus 
sustentandis iisdem scholis, quae nobis perinde sunt ac clausae, iidem cogimur 
alias scholas, maximis sumptibus, constituere ad filios nostros christiano more 
educandos » (Cone. Cincinnatense III, 1. c.). 

« Intractabiles adversarios et numero suo fretos convincimus iniuriae quod 
nos scholarium pecuniarum aequa portione privent » (Cone, Prov. Cincinnatense 
II, 1. c.; cf. etiam Cone. Nat. Hiberniae, 1. c.). 

83 Status rerum in quo scholae catholicae in diversis regionibus versantur 
valde differt iuxta diversum modum agendi, quem auctoritates civiles tenent erga 
scholas non statales. En praecipuae differentiae: a) nonnulli status neque subven- 
tiones dant, neque taxas ullas imponunt (ex, gr. USA, Aequator, Brasilia, Insulae 
Philippinae, Iaponia, Nicaragua, Peruvia); b ) Alii Status aliquod adiutorium con- 
cedunt ob diversas rationes et non imponunt taxas (ex. gr. Germania, Austria, 
Helvetia, Gallia, etc.); c) Alii Status praestationes normales et regulares concedunt 
et aliquam taxam indirectam imponunt (ex. gr. Argentina, Chilia); d) Alii Status 
verum regimen praestationum habent, nullas taxas imponunt et eo usque aliquando 
devenitur ut instructio debeat esse gratuita (ex. gr. Belgium, Hollandia, Anglia); 
e ) tandem alii Status non solum nullas vel parvas omnino praestationes conce- 
dunt, sed aliquando ingentes taxas pecuniarias, id est directas, et etiam indirectas 
scholis catholicis imponunt (Italia, Hispania et quodam modo limitato Lusitania). 

64 En praecipua media quae saepe saepius in documentis ecclesiasticis com- 
mendantur, et quibus Ecclesia decursu saeculorum usa est: a) taxae pro dispen- 
sationibus matrimonialibus vel alia simili causa imponendae; b ) subsidia a guber- 

niis accepta; c ) redituum publicorum pro rata distributio, ut nullius ius laedatur; 
d) erogationes ex bonis superfluis christifidelium et ipsius cleri; e) reditus super- 
flui Ecclesiae; /) constitutio societatum vel consociationum ad scholas catholicas 
sustentandas; g ) ipsa venditio, ubi casus ferat, supellectilis Ecclesiae, quae non 
sit necessaria; h) quaevis media a legibus concessa vel permissa; i) incrementum 
Institutorum religiosorum, quae ministerium scholasticum exercent; l) moneri 
debent catholici, qui divitiis abundant, de obligatione adiuvandi scholas catholi- 
cas; m) tributa seu taxae christifidelium; n) Concordata seu Conventiones cum 
Nationibus inita. 


(VII - Organisatio centralis et cooperatio) 

Ad par. 1 8 

65 Organisatio de qua agitur imprimis hierarchica debet esse: hoc est, orga- 
nica, articulata, subordinata, inde ab Officio centrali romano ad officium regionale 
seu dioecesanum. Ipsa aptetur oportet indoli, condicionibus et postulatis unius- 
cuiusque regionis et nullo modo impedire debet sanam libertatem, internam auto- 
nomiam et laudabilia etiam privatorum incoepta. Immo, organisatio, pro bono 
educationis, haec omnia fovere debet, ut Ecclesia, quae iura libertatis propugnat, 
ipsa sua agendi ratione sanae libertatis specimen praebeat; tandem necesse est 
ut nullum detrimentum afferat organisationibus cuiusvis generis, in bonum edu- 
cationis et scholae iam existentibus. Difficultatibus, quae forte ex diversorum 
Dicasteriorum competentia oriri possent, apta solutio est invenienda. 

Huiusmodi organisatio, quae praeterea technica praesertim et practica sit opor- 
tet, probe omnino distinguenda est a iure invigilandi, fidem et mores respiciente, 
quod exclusive spectat ad Ordinarios locorum eorumque delegatos. Hoc enim ius 
invigilandi pertinet ad magisterium auctoritativum ecclesiasticum. Procul dubio 
scholae subsunt magisterio auctoritativo Ecclesiae, sed ne confusiones oriantur, 
omnino distinguendae sunt quaestiones technicae scholasticae a quaestionibus etiam 
scholasticis fidem vel mores respicientibus. 

In hac igitur organisatione technica, quae maximam peritiam ac rerum scho- 
lasticarum experimentalem cognitionem requirit, una cum peritissimis in hac re 
viris ex utroque clero et ex laicatu assumptis operam utiliter praebebunt Supremi 
Moderatores Maioresque Superiores Institutorum religiosorum ac Societatum, quae 
in Ecclesia, ex canonica erectione et missione, ministerium scholasticum exercent. 

Necessitas huius organisationis, salvis iuribus uniuscuiusque Dicasterii, oritur 
imprimis ex finibus assequendis. Dantur enim aliquando fines, quorum assecutio 
non solum vires singulorum transcendit, sed etiam organisationum localium et 
nationalium, ita ut transitus ad organisationem quandam superiorem seu interna- 
tionalem, ex ipsis rerum adiunctis, quasi sponte sua exurgat, uti apparet quoque 
ex actuali condicione societatum civilium. Oritur deinde ex mediis adhibendis, 
quae plerumque transcendunt confines nationales et ingrediuntur ordinem inter- 
nationalem (cf. par. 16 cum adnotationibus). 

Fines assequendi, praeter eos iam antea (cf. adnotationem 49), recensitos, 
commemorandi videntur praecipue hi: 

a) quaedam generalis revisio scholae catholicae ut ipsa reapse ubique ter- 
rarum omnes condiciones, quoad magistros, libros, methodos, totamque eius ordi- 
nationem fideliter adimpleat, quae ex ipsa eius natura requiruntur, nam tota 

scholae catholicae efficacia, maxima ex parte, ex hac eius perfectione interna 
pendet; 

b) ut quam plurimum foveat, meliore quo possit modo, intimam coopera- 
tionem in opere educationis cum auctoritatibus civilibus etiam paganis; 

c) ut promoveat erectionem scholarum catholicarum; 

d) ut promoveat illam universalem cooperationem de qua in par. 19 

agitur. 

Munera denique, unicuique Officio centrali, nationali, regionali adsignanda, 
respicere possunt: a) cognitionem ac divulgationem doctrinae catholicae; b) accu- 
ratum examen legislationis civilis latae vel ferendae, ut pericula forte i m minentia 
efficacius praecaveri possint; c) problemata nationalia vel internationalia, educa- 
tionem et scholam respicientia; d) cooperationem cum auctoritatibus civilibus et 
cum organisationibus nationalibus et internationalibus; e) coordinationem virium 
usumque mediorum (cf. par. 16 cum adnotationibus) ad iura et libertatem scholae 
vindicanda; /) scholas catholicas cuiusvis gradus et generis fovendas; g) congres- 
sus nationales et internationales cogere, associationesque catholicas nationales et 
internationales provehere; h) libros, magistros, methodos in scholis catholicis 
adhibenda; i) alia id genus quae experientia suadeat. 

Apud S. C. de Seminariis et Studiorum Universitatibus iam existunt « Offi- 
cium scholasticum pro Italia » (Epist. Secretariae Status, 14 aprilis 1932) et « Offi- 
cium scholasticum pro America Latina » (Epist. Secretariae Status, 12 iunii 1949). 

Ad par. 19 

36 Haec efficax cooperatio omnino imponitur ex una parte ab unitate Eccle- 
siae, fidei, magisterii et vineae Domini; ex altera vero parte exigitur a condicione 
hodierna scholae catholicae, quae nonnisi hac universali sociata opera, praesertim 
vero cleri dioecesani et religiosorum tam virorum quam mulierum sustentari, con- 
servari et propagari valet. Quare tam Ordinarii locorum quam Superiores religiosi 
hanc efficacem cooperationem, ab omnibus tantopere desideratam, omni conatu fo- 
vere ac promovere curent. 

Difficultates certo certius non desunt (cf. ACV2, s. I, app. vol. II, pars I, 
pp. 495-497; vol. IV, pars I, p. 408, vide etiam p. 144 et pp. 409-10); ast solu- 
tio quaerenda est et invenienda absque detrimento sive iurium Episcoporum, 
quos posuit Spiritus Sanctus regere Ecclesiam Dei, sive religiosorum. 


2) RELATIO EM. MI P. D. IOSEPH CARD. PIZZARDO 
PRAESIDIS COMMISSIONIS DE STUDIIS ET SEMINARIIS 

Pauca praemittenda de opportunitate et structura Constitutionis 
« De Scholis Catholicis » nec non de labore praeparatorio. 

I. Opportunitas huius Constitutionis, Peropportunum omnino, im- 
mo necessarium videtur ut futurum Concilium Oecumenicum Vatica- 
num II de educatione et scholis solemne edat documentum, ob tres prae- 
cipuas rationes; 

a) maius culturae educationisque desiderium hodie fervens ubi- 
que, ideoque maior campus pro apostolatu exercendo; 

h) perniciosae doctrinae grassantes, quae liberum iurium exer- 
citium impediunt; 

c) ignorantia doctrinae, iurium et obligationum apud ipsos quo- 
que christifideles existens. 

Insuper adeo haec quaestio apud omnes populos, ubique terrarum 
agitatur; tot opiniones apud omnes coetus, iuxta diversas factiones po- 
liticas proferuntur; tanta est sententiarum discrepantia atque contentio 
inter ipsos quoque qui christiana professione censentur; tanta inimi- 
corum oppugnatio; tot et tanta denique ipsi scholae catholicae imminent 
pericula, ut Ecclesia, in Concilium Oecumenicum coadunata, de scho- 
larum catholicarum conditione, iuribus, obligationibus silere nequeat. 

Huius rei scholasticae momentum ac periculum iam in Concilio Vati- 
cano I ab Episcopo Sangallensi asserebatur: « Quaestionem de scholis 
rem gravissimam innuere ipsi religionis hostes nota ea sententia confi- 
tentur: cuius sunt scholae, ipsius sunt tempora futura... ». De nostra 
autem aetate Pius XII docebat: “ Mai come oggi 1’educazione giova- 
nile ha assunto piu decisa e vitale importanza ” ». 

Unde etiam ipsa Commissio Centralis, quando Commissioni de 
Studiis thema « De Scholis Catholicis » concredidit, expliciter adiun- 
gere voluit: « Huiusmodi argumentum ex integro pertractetur ». 

II. Structura Constitutionis eiusque praecipuae notae. Ipsam stru- 
cturam ex textu Decreti sufficienter patere puto. Quaedam autem notae 
particulares breviter recensendae mihi videntur: 

1) In hoc schemate non solum doctrina seu principia circa educa- 
tionem et scholam atque circa iura in hac materia unicuique propria tra- 
duntur, sed tota Constitutio intendit esse revera dynamica, vult nempe 
ad actionem promptam ac efficacem mentes et voluntates compellere, 
ostendendo viam, coadunando vires, et demonstrando media. Constitutio 
enim id praecipue studet: a) ut omnes clare edoceantur de absoluta 
necessitate libertatis scholae, quae inter praecipuas libertates civiles 
est recensenda; b ) ut catholici ad iura firmiter propugnanda et ad offi- 
cia rite adimplenda stimulentur; c ) ut subsidia oeconomica ad scholas 
catholicas sustentandas vindicentur; d) ut denique systema scholarum 
catholicarum completum ac bene ordinatum, omnes scholas comple- 
ctens, ubique promoveatur atque instauretur. 

Officia scholastica pro Italia et pro America Latina iam existunt 
apud. S. Congregationem de Seminariis et Studiorum Universitatibus et 
bonos iam dederunt fructus. Quae organisatio ad totum orbem catholi- 
cum opportune extendenda erit. 

2) Praeterea hac in Constitutione elementa quaedam nova, vel sal- 
tem nova in forma proposita, reperiuntur: a) Statuitur imprimis clara 
distinctio inter educationem et scholam sive quoad doctrinam sive quoad 
iura. Quamvis enim educatio et schola inter se arcte cohaereant, talis di- 
stinctio perutilis est ad iura eorumque fundamentum clare discernenda. 
h) Ob eandem rationem statuitur clara distinctio inter utrumque munus 
scholae: schola enim est medium et educationis impertiendae et com- 
municandae ventatis, c) Ex quo iam quasi sponte sua oritur declaratio 
iurium quae ex ipsa lege naturae Ecclesiae competunt, sive quoad edu- 
cationem, sive quoad scholas, d) Neque silentio praetereundae sunt 
instantia renovandae scholae catholicae in suis methodis organisque non 
secus ac in suis magistris; et instantia vindicandae iustitiae distributi- 
vae, quae subsidia oeconomica scholis non statalibus concedenda po- 
stulat. 

III. Laboris praeparatorii brevissima descriptio. Schema exarandum 
commissum est particulari coetui in quo munus Relatoris indefesso zelo 
et eximia peritia explevit Rev.mus P. Laureanus Suarez, Procurator Ge- 
neralis Ordinis Scholarum Piarum; tamquam Correlator fungebatur 
Rev.mus D. Alfonsus M. Stickler, S. D. B., Rector Magnificus Ponti- 
ficii Athenaei Salesiani. Primo plurium in re peritorum sententiae ex- 
quisitae sunt; deinde mense maii 1961 Relator coram Conventu plena- 
rio habuit relationem praeviam quae ab omnibus Membris approbata 
est. Exinde parata est amplissima relatio, in qua innumera fere docu- 
menta pontificia, conciliaria, Episcoporum, iuristarum auctorumque Chri- 
stianorum colligebantur; ex hac tractatione desumpta sunt prima sche- 
matis editio et compendiosum commentum, omnibus Membris et Con- 
sultoribus Commissionis pro studio tradita. Tanti laboris vestigia in 
adnotationibus, schemati hodierno appositis, inveniuntur. 

Schema Constitutionis in pluribus coetibus plenariis et particulari- 
bus discussum, habuit sex editiones, magis semper castigatas atque 
emendatas. 

Singulae paragraphi vigilanti cura pluries exaratae sunt. Attamen 
speciali attentione tractatae atque in coetibus plenariis ampliori discus- 
sioni subiectae sunt paragraphi sexta et octava. In paragrapho sexta scho- 
lis Ecclesiae adiudicatur nota puhlicitatis , ratione auctoritatis qua con- 
duntur. In paragrapho autem octava disceptatum est de rationibus qui- 
bus Ubertas scholae vindicatur, quae tandem quasi nucleum totius quae- 
stionis constituit et in hac Constitutione primas partes agit. 

Quae cum ita sint, nihil aliud restat, nisi ut Vosmet ipsi de prae- 
senti schemate vestra proferatis consilia; corrigatis id quod emendan- 
dum occurrat; perficiatis perficienda; addatis ea quae desiderantur. 

3) ANIMADVERSIONES SODALIUM 

Card. Lienart: Antequam definiantur iura et officia respectiva fa- 
miliae, Ecclesiae et Status Civilis in quaestione scolari, optarem ut me- 
morentur in primis iura puerorum ad educationem integram recipiendam. 

Ecclesia enim quae tanta sollicitudine vigilat ad dignitatem huma- 
nae personae servandam et ad omnia componenda ut quisque fines 
suos naturales et supernaturales attingat, affirmare deberet quod, in 
quaestione scolari, omnia ordinanda sunt ad completam expansionem 
donorum quorum gaudet persona pueri. 

Hoc principio posito, clarius apparerent iura et officia quae diver- 
sae societates: familia, Ecclesia et Status Civilis, sive ex natura, sive 
ex Missione divina, sive ex auctoritate legitima tenent, et quomodo, 
mutuo concursu, ad bonum puerorum, per institutiones scolares, labo- 
rare possunt et debent. 

1) Familiae attinet responsabilitas primaria, sicut dicitur in textu, 
quia officium incumbit his qui vitam dederunt perficiendi munus suum 
per educationem integram suorum puerorum et ius habent parentes 
eligendi scholam et magistros cum seipsis consentaneos. 

2) Ecclesia attinet officium et ius scholas instituendi ut, non solum 
dona naturalia sed etiam supernaturalia Baptismi in pueris christianis 
excolantur, ut adiumentum familiis christianis praestetur et etiam aliis 
familiis quae formationem naturalem, moralem et religiosam pro pue- 
ris suis desiderant. 

3) Statui Civili etiam attinet ius scholas instituendi ut, iuvenibus 
tam numerosis in omnibus populis mundi et tam religione diversis, 
scientiam et educationem debitas sua industria procuret. Sed amplius 
officium habet omnes scholas denariis publicis sustinere, quia omnibus 
pueris, sine acceptione personarum debitor est et, in suis scholis, ita 
personam puerorum revereri ut nullus alumnorum in suae religionis 
practica et progressione impediatur. 

Card. Ruffini: Nonnulla melius — ut opinor — declaranda sunt. 

Pag. 4, 1 lin. 38: « ... consequenter vero etc. ». Huiusmodi conse- 
quentia minime patet, nimirum: ex infallibili et universali Magisterio 
atque spirituali maternitate Ecclesiae provenire ius ipsius Ecclesiae « quod 
ceteros humanae vitae adspectus, etiam ad ordinem naturalem perti- 


1 Cf. p. 111. 

nentes ». Id cuius re verum est, sed explicari debet; nec sufficit ponere 
Ecclesiam esse societatem perfectam... 

Pag. 6, 2 ad 6: «... schola perfecte catholica ». Haec locutio mihi 
non placet. Schola aut est catholica aut non est catholica. 

Pag. 7, 3 primis lineis. Quaero: quaenam est ecclesiastica auctoritas 
cui plene subsunt scholae approbatae vel erectae mediante auctoritate 
religiosis familiis... praeposita? 

Pag. 7, lin. 26 et ss. Quomodo director spiritualis posset fungi 
omnibus illis muneribus quae in schemate ei tribuuntur, si agatur de 
scholis feminarum? 

Pag. 8: 4 Recte impugnatur quodvis scholae monopolium; sed ad 
auctoritatem civilem seu Status nullumne est ius in scholis? Profecto 
pertinet ad publicam auctoritatem civilem curare observantiam legum 
de valetudine (igiene), de recta magistrorum praeparatione, nec non 
— saltem ex parte — de studiorum ratione. Opinor opportunum esse 
aliquid dicere de Reipublicae auctoritate super scholis. 

Quaero insuper: Estne certum hominibus singulis ius esse aperien- 
di scholas, sicut affirmatur in textu? 

Pag. 9, 5 ad 10, lin. 26: « Ecclesiae soli competit ius... ». Dicatur 
aperte ius vigilandi (et visitandi) scholas... proprium esse Episcoporum 
(loci). Cf. can. 1381 § 2 et can. 1382 C.I.C. 

Demum propono ut peculiare momentum celebretur scholarum ma- 
ternarum (et asyliorum), quae omnino ad familias pertinere censeo, quia 
pueruli utriusque sexus sub patris et matris potestate sunt omnino. 
Recentiores autem disciplinae psychologicae et paedagogicae demonstrant 
in illa prima aetate poni fundamenta totius vitae hominis et mulieris 
tum psychicae cum moralis. 

Deinde non dixerim, quasi per transennam, scholas catholicas om- 
nibus, cuiusvis conditionis, imprimis vero pauperibus, patere sicut le- 
gitur pag. 13, 6 lin. 13 s., sed affirmarem, fusius, scholas nostras directe 
et immediate apertas esse pauperibus: Evangelizare pauperibus misit 
me (Pater); hanc missionem sibi tribuit Iesus Christus. 

Card. Leger: Agitur de materia maximi momenti in his tempori- 
bus, sed valde complicata, difficilis in praxi et secundum leges Sta- 
tuum. Omnia elementa doctrinae catholicae de scholis inveniuntur 
in praesenti schemate et aliqua cum vigore exprimuntur. Tamen pro- 
pono ut textus schematis recognoscatur et credo quod maximi momenti 


2 Cf. p. 112. 

3 Cf. p. 113. 

4 Cf. pp. 113-114. 


s Cf. p. 114. 
6 Cf. p. 117. 

est ad novam redactionem procedere. Istae sunt rationes huius propo- 
sitionis. 

1. Modus tractandi de problemate scholarum seu « appropinqua- 
tio » problematis amplitudini deest. Obiectum schematis esse deberet 
« De institutione et formatione gentium ». Etenim Ecclesia catholica 
est custos iuris naturalis et praeoccupatio eius extendi debet ad omnes 
homines. Verum est quod scholae catholicae sunt maior praeoccupatio 
Ecclesiae et magnam partem habere deberent in tali schemate. Tamen 
credo quod multo efficacius esset pro iuribus ipsarum catholicarum 
scholarum proponendis, si schema aliam perspectivam haberet. 

Incipiatur schema a iuribus personae humanae ad instructionem, a 
problematibus quae communia sunt omnibus hominibus; notetur rela- 
tio educationis ad progressum socialem et petatur actio omnium homi- 
num bonae voluntatis; proclametur sollicitudo Ecclesiae pro inaequa- 
litatibus in hac materia, pro difficultatibus quae inveniuntur apud quos- 
dam miserrimos populos; postea dicatur quod educatio dari debet in 
spiritu morali et religioso; affirmetur ius personae habendi educationem 
secundum convictiones suas religiosas; particulariter affirmetur iura 
parentum catholicorum de hoc iure. 

Credo quod omnia haec elementa inveniuntur in schemate sed pas- 
sim tractantur; et praecipue schema procedit a defensione iurium Ec- 
clesiae dum vellem ut a iuribus omnis personae humanae, quoad educa- 
tionem particulariter moralem et religiosam et maxime catholicam pro- 
cederet. Sola Ecclesia catholica proponere potest doctrinam universalem 
in hac maximi momenti materia de educatione et hanc exceptionalem oc- 
casionem perdere non debet. Apparere non debet Ecclesia sicuti quae- 
dam Potestas praeoccupationibus mundi aliena, quae domum vel cam- 
pum proprium defendere vult. 

2. Relationes circa iura scholaria defendenda concipiuntur in sche- 
mate non. exclusive, sed maxime sicuti relationes inter duas Potestates, 
nempe Potestatem Status et Potestatem Ecclesiae. Contra Potestatem 
sic dictam statalem, Ecclesia propria iura vindicat. Sed videtur ignorari 
quod Societas civilis non colligitur vel recapitulatur in ipso Statu, sicut 
eveniebat in conceptione politica ultimorum saeculorum. Societas ci- 
vium et communitas fidelium existunt cum omnibus suis corporibus 
intermediariis quae iura et responsabilitates propria habent. Et, ad 
mentem Encyclicae Litterae « Mater et Magistra », magis attendi debet 
ad illa corpora quae societatem civilem, pro parte, sunt et faciunt, et 
suscitari debent earum liberae activitates. Verum est quod de illis pas- 
sim agitur in textu proposito (v. g. in numero nono), sed minore pro 

parte. Timeo ne mens illa ducat ad Statui concedendam nimiam po- 
testatem. 

3. Problemata scholarum catholicarum quae in textu ponuntur non 
sunt illa Ecclesiae universalis, sed potius illa Europae. Problematica 
non est universalis, v. g. problemata regionis et nationis meae, quae 
tamen est valde catholica, identificati non possunt sub maioribus the- 
matibus tractatis et ita formulatur textus ut societas civilis regionis 
meae invitaretur ad regressionem quoad scholas catholicas: v. g. loqui- 
tur in textu de scholis statalibus (n. 11, 13) sicuti necessarie et iure 
essent scholae non catholicae. Praeterea saepe tractatur de adminiculis 
quae valent pro quibusdam regionibus sed non universaliter quaeque 
apparere non deberent in textu conciliari. 

Nunc quaedam observationes particulares. 

Numerus 3: Pag. 4, 7 linea 30, notetur quoque limitatio quae venit 
a circumstantiis historicis et a legitimis legibus civilibus. Pag. 5, 8 lin. 2, 
tollantur verba « uti societas perfecta atque completa » et potius dicatur 
« propter necessitatem formationis integr aliter christianae », Ratio est 
quia non valet argumentum « societatis perfectae ». Etenim si valeret, 
Status quoque, qui est societas perfecta, iura haberet omnia et non tan- 
tummodo subsidiaria quoad educationem. Notio societatis perfectae non 
est clara et magna ambiguitate laborat. 

Linea 10, loco loquendi de officio et iure « suppletivo » et « devo- 
lutivo » et « cumulativo », loquatur potius de iure et officio subsidiario. 

Linea 12, dicatur: «... cum societas civilis bono communi providere 
debeat, aliorum iura et officia defendendo, adiuvando et si opus fuerit 
supplendo ». Etenim illa omnia facere non differt a bono communi sed 
proprie sunt « bono communi providere ». 

Numerus 4: Attenuetur vehementia etiam parva quae invenitur in 
textu. Et dicatur simplicius quod etiamsi ab hominibus honestis et sin- 
ceris proponuntur, tamen erroneae sunt illae doctrinae. 

Numerus 5: Linea 6, notentur etiam Associationes laicorum. 

Numerus 6: Paragraphus secunda illius numeri non mihi placet. 
Dicatur simpliciter: « illae tamen verae scholae iure vocantur quae a 
publica ecclesiastica auctoritate approbantur vel eriguntur », Ratio est 
quia nullo modo scholas catholicas adiuvat illas vocando « scholas pu- 
blicas », sed potius confusionem gignit. Ipse textus praesentis schema- 
tis, quando verbo « publica » utitur, se refert ad auctoritatem civilem, 


7 Cf. p. 111. 

8 Cf. p. 111. 

non ecclesiasticam: cf. v. g. pag. 8, 9 lin. 15. Et ad quid valet querelam 
verborum provocare? Vocentur sicuti semper « scholae catholicae ». 

Numerus 8: Explicite dicatur quod Status debet habere rationem 
de libertate religiosa civium. Loco secundae paragraphi illius numeri 
dicatur tamen quod Ecclesia numquam admisit nec admittere potest 
Statum positivo modo propugnare doctrinam indifferentismi religiosi 
qua omnes religiones eiusdem esse valoris affirmantur (cf. « De Liber- 
tate Religiosa », n. 13). 

Numerus 9: Pagina 9, 10 linea 18, loco verbi « Ecclesiae », dicatur 
« Hierarchiae », quia christifideles de quibus in prioribus lineis sunt 
etiam Ecclesia. 

Numerus 11: Linea 3, loco « scholas statales », dicatur « scholas non- 
catholicas », quia sunt regiones ubi scholae statales sunt catholicae. 

Linea 9, tollantur verba « sub ductu Ecclesiae » quia nihil addit. 
Praeterea institutio adultorum in re religiosa qui v. g. serotinas scholas 
technicas frequentant, aliter concipi debet ac pro pueris v. g. median- 
tibus associationibus. 

Numerus 12: Etiam commendatur in eodem numero ut educatio 
affectiva positiva detur ne graviora problemata exsurgant quam illa 
quae in coeducatione ponuntur. 

Numerus 13: Pagina 11, 11 tollantur quatuor primae lineae quae ex- 
primunt situationem particularem, non universalem. 

Linea 6, loco « statalibus », dicatur « non-catholicis » pro eadem 
ratione ac supra. 

Lineis 11-13, magis prudenter commendari debet illa promotio iu- 
rium Ecclesiae in scholis non-catholicis; attitudo magistrorum catho- 
licorum est enim difficilis. Potius commendetur testimonium vitae chri- 
stianae. 

Numerus 15: Meo iudicio, cum agitur de institutione professionali 
vel technica et particulariter si agitur de adultis, non eodem modo ac 
pro educatione puerorum commendari deberet universaliter creatio scho- 
larum catholicarum. Mea opinione, melius esset enixe commendari ut 
educatio detur in spiritu christiano utque in illis catholici dent testimo- 
nium vitae honestae et christianae. 

Numerus 16: Habeatur in illo numero sequens attenuatio: semper 
ratio habenda est de condicionibus historicis et sociologicis uniuscuius- 
que regionis. 


0 Cf. p. 113. 

10 Cf. p. 114. 

11 Cf. p. 115. 

Praeterea dubito utrum illa « croisade » quae proponitur, opportuna 
sit. Illa enim vindicatio iurium debet esse contra « aliquem » et ille 
« aliquem » est « omnes non-catholicos ». Timeo ne ille textus duri- 
tiam provocet potiusquam iuvet Ecclesiam. 

Specialiter in fine numeri multiplicantur particularitates quae non 
conveniunt textui conciliari. 

Numerus 17: Ille numerus manifestat conceptionem statalem scho- 
larum et ignorat ipsam doctrinam socialem Ecclesiae. Dicitur enim 
quod sustentatio scholarum « publici aerarii imprimis officium est ». 
Sed potius dici debet quod hoc prius parentum officium est, et ideo quod 
parentes ius habent denarium suum dirigere ad scholas quas maluerint. 

Praeterea dicatur in illo numero ius quod habet societas civilis ra- 
tionem exigendi pro subsidiis scholis Ecclesiae datis. 

Numerus 18: Non placet illa paragraphus, quia iam existunt orga- 
nizationes internationales catholicae in re educativa, quae commendari 
debent et adiuvari,; et maxime quia tam diversa sunt problemata, regio- 
nes, diversificatio institutionis ut timerem ne illa organisatio centralis 
sit vere inefficax. 

Card. Alfrink: In hac Constitutione De scholis catholicis multa 
— fere omnia — bene et optime dicuntur. 

Quaedam autem animadvertere liceat. 

1. Videtur Constitutio clare dicere debere quid in diversis locis 
sit intelligendum per vocem « Ecclesia ». 

Sic v. g. in pag. 9, 12 linea 16 et seq.: Hoc in loco ius aperiendi scho- 
las tribuitur « tum singulis christifidelibus eorumque adsociationibus 
et societatibus, tum praesertim ipsi Ecclesiae ». 

Quid hoc in loco sibi volunt verba « ipsi Ecclesiae »? 

Etiam « singuli christifideles et eorum adsociationes et societates » 
ad Ecclesiam pertinent. Ecclesia enim non solum Hierarchia consistit 
sed omnibus fidelibus, Hierarchia inclusa. 

Si hoc in loco sub voce « Ecclesia » Hierarchia Ecclesiae intelli- 
genda est, hoc clare dicatur. 

Hic usus vocis Ecclesiae pro Hierarchia tantum etiam confusionem 
quandam causat in pag. 7, 13 in ultima linea numeri 6, ubi sermo est de 
scholis quae « stricto sensu scholae Ecclesiae » dicuntur. 

Agitur hic in loco — sicut ex nota 27 apparere videtur — de scholis 


12 Cf. p. 114. 
Cf. p. 113. 

quae ab Hierarchia sunt erectae et de scholis quae ab instituto quodam 
religioso sunt erectae cum approbatione Hierarchiae. 

Quid autem de scholis — sicuti apud nos multae sunt — quae ere- 
ctae sunt a catholicis laicis sane non sine approbatione Hierarchiae. 
Suntne hae scholae non scholae Ecclesiae? Sunt autem scholae catho- 
licae. 

2. In pag. 7, linea 17 et seq.: Recte dicitur quod « instructio reli- 
giosa in maxima aestimatione est habenda ». 

Optarem ut hoc in loco clare dicatur quod instructio religiosa in 
scholis catholicis est res quae respicit Hierarchiam, ita ut Episcopi 
hanc instructionem religiosam ordinent et magistros nominent qui 
hanc instructionem religiosam alumnis tradant. 

3. In num. 3, in pag. 4 et 5, 14 optime dicitur quod instructio et edu- 
catio in scholis tradendae sunt res quae respiciunt ex una parte paren- 
tes, ex altera parte Ecclesiam (i, e. Hierarchiam?) et Statum civilem. 

Optarem autem ut melius et fusius explicaretur quae est in hac 
materia relatio inter parentes et Ecclesiam i. e. Hierarchiam, scii, quod 
parentes catholici non possunt erigere scholam catholicam sine Hierar- 
chia Ecclesiae. 

4. In num 8, in pag. 8, 15 bene et optime disseritur de libertate pa- 
rentum in schola eligenda. 

Clarum est hanc paragraphum loqui de libertate eligendi scholam 
catholicam praeter scholam statalem, neutram. 

Si autem agitur de eligendo inter hanc scholam catholicam et aliam 
scholam catholicam, tunc libertas parentum non videtur esse absoluta, 
sed. certis conditionibus esse limitata. Ipsa schola catholica habet sua 
iura, et parentes desiderantes ut suos infantes in schola catholica assu- 
mantur, cum his iuribus debent rationem habere. 

Ideoque optarem ut in hoc numero 8 clare et clarius dicatur quod 
hoc in loco solummodo agitur de libertate eligendi scholam catholicam 
praeter scholam non-catholicam, statalem. 

5. In num. 18 dicitur: « instituatur organisatio quaedam centralis 
seu hierarchica omnium scholarum catholicarum » etc. 

Nisi fallor talis organisatio centralis iam existit sub nomine « Office 
international de 1’Enseignement catholique ». 

Haec organisatio non tantum in Europa sed etiam alibi — in Africa 
et America meridionali — optimos habuit effectus. 


14 Cf. pp. 111-112. 
18 Cf. pp. 113-114. 

Card. Silva Henriquez: Animadversiones: In schemate mihi vi- 
detur rem partialiter et modo incompleto ordinari. Parum de paedago- 
gica arte loquitur; accuratiores distinctiones inter scholas primarias, 
secundarias et superiores desiderantur, valde enim inter se differunt. 
Munus sacerdotis in scholis non definitur laicorumque partes fere sub 
silentio praetermittuntur. 

In specie sequentia attendere iuvat: 

1) In prooemio positivi valores minime in lucem proferuntur. Fine 
ultimo statuto, intermedii obliviscuntur. 

2) Pag. 4, 10 lin. 5: Finis temporalis educationis modo nimis nega- 
tivo, vel obiter tantum proponitur. Alii fines ut sunt secundum peri- 
torum paedagogorum placita « personalitatis efformatio », sensus so- 
cialis expergefactio, in civitate recta ubicatio secundum propriam vo- 
cationem, omnino desunt. 

3) Pag. 5, 17 lin. 28: Loco verbi « verum », « plenum » magis pla- 
ceret, ne forsan undequaque errare contrarii videantur. 

4) Pag. 6, 18 lin. 24: Mirum est inter conditiones catholicae scholae 
apostolicam finalitatem non venire (cf. « De apostolatu Laicorum », 
pars I, § 1). 

5) Pag. 10, 19 lin. 1: Circa scholarum acatholicarum vel non catho- 
licarum alumnos nihil aliud praecipitur quem catechetica institutio, ne- 
que verbum fit de eorum cultu ope actionis apostolicae. 

6) Pag. 10, lin. 15: Si verbum « praesertim » dematur sensus ve- 
rior evaderet; quaestio de coeducatione non ponitur ubi de superiore 
vel universitaria educatione agitur, neque, ut videtur, de primaria. 

7) Pag. 10, lin. 18: Cautiones non ad solos mores tutandos requi- 
runtur, sed etiam ut, non obstante sexuum differentia, vera paedagogia 
utatur. 

8) Pag. 10, lin. 22: Non fit verbum de munere parentum in educa- 
tione quando haec a schola perficitur, neque de iuribus eorum. 

9) Pag. 12, 20 lin. 33: Varia media utilissima enumerantur ad defen- 
sionem iurium Ecclesiae in ambitu educationis, quod bonum est; sed 
nihil dicitur de iisdem mediis adhibendis ad ipsam educationem per- 
ficiendam. Spiritus est potius defensionis quam progressum, videtur. 

10) Suadenda videtur positiva collaboratio cum organizationibus in- 
ternationalibus. 

11) Pag. 14, 21 lin. 5: Dummodo technica non desint adiumenta. 


18 Cf. p. 111. 
17 Cf. p, 112. 
Cf. p. 112. 


19 

20 


Cf. p. 114. 
Cf. p. 116. 
Cf. p. 117. 


18 


21 



144 


SESSIO VII - ACTA 


Card. Ottaviani: I. Hoc Schema Constitutionis De Scholis Ca- 
tholicis valde laudandum est, tum ob soliditatem doctrinae, tum ob 
practicas normas concinne expositas. Etiam laude dignus est modus quo, 
quin fiat aperta damnatio, implicite reprobantur ii, etiam catholici, qui, 
potius quam scholis catholicis, scholis statalibus, immo etiam scholis 
laicis favere vellent. 

II. De cetero, maximi momenti est hodie tota haec quaestio de scho- 
lis catholicis. Unde iure putandum est, praesentem Constitutionem in 
Concilio inter utillimas et optimas futuram esse. 

III. Pauca sunt dicenda quoad singula. 

a) Pag. 13, 22 lin. 15 ss., ubi de officio reipublicae erga scholas ca- 
tholicas, laus aliqua facienda esset pro illis statibus, generice loquendo, 
qui iam in concreto sustentationem proportionalem scholis catholicis 
debite praebent. Id enim ostendit Ecclesiam petere non iam rem ab- 
normem et difficilem, sed rem quae iam feliciter in aliquibus locis in 
praxi deducta est. 

h) Ubi generatim vindicantur iura Ecclesiae, verbum saltem di- 
cendum videretur de iuribus ipsius reipublicae, etiam ad scholas libe- 
ras quod attinet, circa quas aliqua supervisio Status admittenda est pro 
rebus suae competentiae; sic melius disponentur gubernia ut iura ipsius 
Ecclesiae admittant. 

c ) Pag. 9, 23 linn. 25-28, edicitur: « Ecclesiae soli competit ius... 
invigilandi in ea quae ad fidem et mores pertinent ». Tamen videtur 
quod, in rebus ad mores spectantibus, etiam respublica ius invigilandi 
habeat. 24 

Card. Godfrey: Schema sequitur viam traditionalem. 

In pag. 10, 25 num. 11, sermo est de religiosa instructione puerorum 
frequentantium scholas sta tales vel non Catholicas. Apud nos difficultas 
crescit ex eo quod numerus immigrantium sat magnus est, et scholae 
nostrae aedificatae, magnis expensis, non sufficiunt. Etsi pro certis scho- 
lis aedificandis gubernium dat subsidium septuaginta quinque per cen- 
tum, tamen expensorum residuum, quod est permagnum, debet colligi ex 
oblationibus fidelium. 

Problema est grande, sed institutio catechetica est remedium solum 
partiale. Attamen parochi se dedicant zelose ad instructionem imper- 


32 Cf. p. 117. 

23 Cf. p. 114. 

24 Textus lectus est ab Exc.mo Secretario generali. 
Cf. pp. 114-115. 

tiendam sive a sacerdotibus et clericis sive a sororibus et laicis volun- 
tarie se offerentibus. 

Pag. 11: 26 aliud problema est de magistris catholicis in scholis stata- 
libus et aliis non catholicis, quia his in scholis consuetudo est ut fiat 
convocatio puerorum ad orandum initio studiorum, ac proinde potest 
esse certa insistentia ut magistri catholici praesint precibus. Secundum 
regulas approbatas ab auctoritatibus civilibus pueri catholici abstinere 
a precibus, si parentes ita velint, et petant exemptionem. 

Si parentes petant rationabiliter ut filii possint frequentare scholas 
non catholicas, Episcopi solent concedere, positis conditionibus de edu- 
catione religiosa puerorum. 

Generositas fidelium in provisione scholarum est omni laude digna. 
Per multos annos certavimus strenue ut Status sumat responsabilitatem 
pro scholis quarum aedificationi nihil contribuit. Etsi contributum 
Status multum iam augetur, augentur etiam nostra contributa. Grandis 
nobis restat via! 

Exc. Campbell: Vellem pauca dicere de quaestione scholarum 
catholicarum. Accipio omnino ea quae dicta sunt ab Eminentissimo 
Cardinali Pizzardo in sua expositione. Sed fortasse utile esset, et Patri- 
bus interesse posset, si quid dicerem de modo quo geruntur scholae 
catholicae in nostra regione scotica, ubi inventa est solutio practica quae 
necessitatibus catholicorum plene satisfacit. 

Scotia est natio pro maxima parte calvinistica, et patres nostri mul- 
ta passi sunt ad conservandam instructionem catholicam, ne laederetur 
fides suorum filiorum. « Ruat mundus, sed salva fiat fides parvulorum 
nostrorum ». Post multos annos auctoritas civilis agnoscere cogebatur 
constantiam catholicorum et valorem eorum principiorum, et facta est 
species concordati inter Statum et Ecclesiam pro regimine scholarum ca- 
tholicarum. Regimen ab auctoritate civili anno millesimo nongentesimo 
decimo octavo propositum ab Episcopis acceptum est cum approbatione, 
immo sub mandato, Sanctae Sedis. Ab illo tempore fere omnes scholae, 
etiam catholicae, a Statu possidentur. Sed inter scholas statales quae- 
dam catholicae, ceterae acatholicae sunt. Scholae catholicae omnino ea- 
dem iura et privilegia habent et cum pari iustitia reguntur ac scholae 
acatholicae, et earum natura catholica plene conservatur. 

Aedificia pro scholis catholicis ab auctoritate civili cum pecunia 
publica construuntur et conservantur. Mercedes magistrorum a Statu 
solvuntur. Libri scholastici (immo etiam catechismi) parvulis gratis prae- 


20 Cf. p. 115. 


10 



146 


SESSIO VII - ACTA 


bentur. Magistri scholarum catholicarum, quamvis mercedem a Statu 
recipiant, ab Ecclesia per Ordinarium loci approbari debent quoad fidem 
et mores. Instructio religiosa quotidie ad unam horam traditur, et sa- 
cerdotes scholas libere ingredi possunt; immo auctoritas publica et 
ipsi magistri valde exoptant ut sacerdotes scholas frequenter visitent. 
Consilium sacerdotum ab Episcopo nominatum omnes scholas quotan- 
nis invisitat ut de statu scientiae religiosae Episcopo referat. 

Quotiescumque inauguratur schola nova, Ordinarius invitatur ab 
auctoritate civili ut novum aedificium benedicat et ei nomen alicuius 
sancti imponat. Expensa discipulorum a Statu solvuntur non tantum pro 
scholis elementaribus et secundariis sed etiam, si opus est, cum univer- 
sitates ingrediantur. Et in hac re seminaria ecclesiastica, quamvis a Statu 
non possideantur, universitatibus aequiparantur, ita ut expensa multo- 
rum seminaristarum a Statu solvantur. Plures seminaristae, etiam ex 
illis qui Romae studia perficiunt, subsidia vere liberalia a Statu reci- 
piunt. 

Quamvis a Statu possideantur, scholae catholicae indolem suam 
catholicam prorsus retinent; in omnibus aulis habentur imagines Do- 
mini Nostri vel Beatae Virginis vel Sanctorum. Alumni in omnibus di- 
sciplinis secundum doctrinam catholicam instruuntur, sub tutela ma- 
gistrorum et magistrarum qui erga Ecclesiam devoti sunt. 

Haec tam felix conditio scholarum catholicarum in natione acatho- 
lica zelo sacerdotum et fidei et fortitudini fidelium temporis praeteriti, 
necnon magnanimitati auctoritatum civilium, debetur. 

Utinam in omni natione tam felix status scholarum inveniri posset. 

Exc. Hurley: Pauca habeo observanda de paragrapho 8 huius 
schematis, ubi de libertate scholae agitur. Haec paragraphus non- 
nulla dubia in mente suscitat. Quapropter propono ut postea recensea- 
tur in luce conclusionum quae a disceptatione de quaestione generali 
de libertate exibunt, qua quaestio generalis duplici et non concordante 
gaudet propositione in schematibus serius considerandis. 

In Schemate praesenti (pag. 8, 27 lineis 27 ad 32) sequentem habemus 
propositionem: « Quae libertatis doctrina, ab Ecclesia propugnata, nihil 
habet commune cum illa perniciosa circa libertatem sententia, quae 
veritati et errori, virtuti ac vitio eadem iura tribuenda defendit, ita 
ut unicuique quae sibi magis placuerint, docendi faciendique facultas 
sit ». 

Nonne praeteritum sit tempus loquendi de iuribus veritatis et er- 


27 Cf. p. 114. 

roris, virtutis ac vitii? Nam nec veritati, nec errori, nec virtuti nec vitio 
iura competunt, sed tantum personis et personarum societatibus. 

Verba supra citata implicite acatholicis denegant ius condendi scho- 
las religiosas quia veritatem fidei non possident. Commendare vellem 
considerationem tractationis in Schemate « de libertate religiosa » de 
conscientia, deque obligatione, et exinde de iure, hominum sive singu- 
lariter sive collective sumptorum sequendi conscientiam, sive rectam 
sive invincibiliter erroneam. 

Recordemur etiam nos velle doctrinam statuere in Oecumenico Con- 
cilio non solum pro iis qui ad Ecclesiam iam pertinent, sed etiam (et 
forsitan maiori cum ratione) pro iis qui adhuc foris sunt. Acatholicis 
aliquomodo incongruum videri potest monopolium educationis damnare 
in aliis et simul Ecclesiae iura omnibus aliis considerationibus praepo- 
nere. Nos intelligimus id quod affirmamus, illi non. Si libertatem edu- 
cationis proclamare volumus ne ergo de iuribus Ecclesiae modo aliis 
offensivo loquamur. Semper in mente habendum est id, quod a lumine 
fidei acceptabile redditur, absente fide, odiosum apparere posse. 

Beat. Saigh : 28 J’approuve le Schema dans son ensemble. Qu’il me 
soit permis de faire une seule reserve, toujours dans le sens de la de- 
centralisation, qui me semble devoir etre une des reformes les plus ur- 
gentes a operer par le prochain Concile. 

Le ri° 18 (page 14 29 ) prevoit: « Apostolica Auctoritate instituatur 
organisatio quaedam centralis seu hierarchica omnium scholarum ca- 
tholicarum in gradu internationali, nationali et regionali seu dioece- 
sano ». A ce sujet je dois faire les remarques suivantes: 

1) Idintervention du Saint-Siege Romain (Apostolica Auctoritas) 
ne doit etre necessaire que pour la creation d’un organisme Central in- 
ternational des ecoles catholiques. Elie n’est ni necessaire, ni opportune 
pour la creation de centres nationaux ou regionaux. L’autorite de l’Or- 
dinaire du lieu ou de la conference nationale de 1’episcopat suffit. Une 
fois de plus, il faut decentraliser 1’Eglise et ne pas continuer a charger 
toujours davantage le Saint-Siege de toutes sortes de soucis que les auto- 
rites locales peuvent tres bien assumer. 

2) Si la creation d’organismes nationaux ou diocesains est, non seu- 
lement utile, mais necessaire, celle d’un organisme International nanti 
de pouvoirs assez etendus peut susciter les susceptibilites de bon nombre 


28 Animadversiones Beat. Saigh lectae sunt, lingua latina, ab Exc.mo Edelby, 
Archiep. Edesseno. 

29 Cf. p. 117. 

cTEtats modernes, dont le nationalisme naissant s’effarouche de toute 
ingerence etrangere en matiere d’education de la jeunesse. Nous prefe- 
rons qu’il y ait a Rome un organisme pour donner des principes gene- 
raux d’ordre religieux et moral, et que tout le reste emane d’un orga- 
nisme national. Autrement, 1’Eglise, en certains pays, pourrait avoir 
a cause de cela pas mal d’ennuis, 

4) SUFFRAGIA SODALIUM 

Card. Tis serant: Placet iuxta modum: adprobo observationem 
Em.mi Lienart de iuribus puerorum. Observationes Em. mi Leger con- 
sideratione dignae sunt. 

Card. Micara: Placet. Romana Synodus graviter monuit: « Illud 
est cum primis pastorum gravissimum munus ut christiane iuventutem 
educent. Quod munus eo gravius fit atque instantius quo magis cre- 
brescunt ea pericula quae cum iuventutis honestam vitam insidiis temp- 
tant tum vero opus Ecclesiae ad animos educandos difficilius reddunt » 
(art. 298). 

Decet ergo ut de tanti ponderis argumento adaequate Concilium 
agat eo vel magis quod nullum hucusque Oecumenicum Concilium de 
eodem ex integro tractaverit. 

Opportune quaestiones tanguntur, ulterius alibi definiendae, de con- 
dicionibus ad scholam catholicam requisitis (par. 6, pag. 6 1 ). 

Valde denique probantur exhortatio et monitum ut scholae catho- 
licae muneribus suis implendis sese aptissimas ostendant, quas piget non 
semper ita esse instructas. 

Card. Aloisi Masella: In Concilio Vaticano II quaestio de 
scholis, ut bene exposuit Em. mus Card. Pizzardo, pertractanda est. 
Schema placet iuxta modum, id est iuxta ea quae dicta fuerunt ab 
Em.mis et Exc.mis Patribus. In pag. 8 2 n. 8 legitur « educatio iuxta 
rectam conscientiam tradatur oporteat ». Haec conscientia subiectiva 
est: ideo placeret magis definire. 

Card. Ferretto: Placet iuxta modum Em.mi Cardinalis Decani: 
scilicet ut ratio habeatur animadversionum in disceptatione a Patribus, 
potissimum a Cardinalibus Lienart et Leger prolatarum. 


1 Cf. p. 112. 

2 Cf. p. 113. 

Card. Lienart: Placet iuxta modum: scilicet ratione habita de iu- 
ribus puerorum sicut dixi ; 3 et etiam de animadversionibus sequentibus: 

— quoad iura et officia parentum placet; 

— • quoad iura et officia Ecclesiae thesis placet sed modus quo vin- 
dicatur non placet quia potius sicut contentio apparet quam sicut ex- 
positio serena; 

— • quoad iura et officia Status Civilis in hac materia aestimo quod 
agnoscenda sunt non invite et ad duritiam cordis, sed ad mensuram 
auctoritatis eius propriae; quod mihi videtur in textu non satis recogni- 
tum esse. 

Card. Tappouni: Placet iuxta modum: i. e. secundum observa- 
tiones Eminentissimi Cardinalis Lienart. 

Card. Copello: Placet iuxta modum: perpensis quae dixerunt 
Em.mi Cardd. Ruffini, Leger et Ricbaud. 

Card. McGuigan: Placet iuxta modum: ratione habita observa- 
tionum Em.mi Cardd. Leger, Alfrink et Cardinalis Sancti Iacobi in 
Chile et Card. Ottaviani. 

Card. Frings: Placet. Apud nos ipsae communitates publicae sive 
res publica ipsa condunt scholas catholicas elementares postulantibus 
parentibus catholicis. Ergo hae scholae non quidem sunt stricto sensu 
Scholae ecclesiasticae, sed scholares et magistri sunt catholici, funda- 
mentum totius educationis est doctrina catholica. 

Ecclesia habet influxum in formatione magistrorum et ius invigi- 
landi in instructionem religiosam. Quanto tempore res publica secun- 
dum has normas agit, non videtur necessarium, ut Ecclesia ipsa condat 
scholas elementares. 

Quoad scholas medias aliae sunt ecclesiasticae stricto sensu pro 
puellis et pro pueris, aliae sunt interconfessionales conditae a civita- 
tibus vel a re publica, sed omnes habent professores religionis pro scho- 
laribus catholicis. 

Quoad organisationem centralem scholarum catholicarum talis iam 
existere videtur condita post bellum mundiale secundum a praelato 
Op de Coul in Hollandia et praelato Bohler in Germania, cuius centrum 
nunc est, in quantum scio, in Belgio. 

Card. Ruffini: Placet iuxta modum . 4 


3 Cf. pp. 136-137. 

4 Cf. pp. 137-138, 

Card. Valeri: Placet, attentis observationibus ab Em.mis et Exc.mis 
Patribus necnon ab Exc.mo Delegato Patriarchae Melchitarum factis. 

Card. Siri: Placet iuxta modum: non placet articulus 18, quia 
iam sufficienter provisum. 

Card. McIntyre: Placet iuxta modum: secundum commentarium 
Em.mi Card. RufEni et Card. Godfrey. 

Card. Quiroga y Palacios: Placet iuxta modum: attendantur di- 
cta ab Em.rno Card. Lienart de iuribus puerorum. In pag. 8, 8 linea 11, 
loco « iuxta rectam conscientiam » dicatur melius « iuxta rectam ra- 
tionem ». 

Card. Leger: Placet iuxta modum: 6 i. e. prae oculis habeantur ani- 
madversiones ab Em.mis Lienart, RufEni, Godfrey, Alfrink, Silva Hen- 
riquez et ab Exc.mo Hurley factae. 

Card. Montini: Placet, imo valde placet, attentis tamen animad- 
versionibus a Card. Lienart de iure puerorum et a Card. RufEni de 
iure et ofEcio auctoritatis civilis in scholis instituendis, promovendis et 
invigilandis. Ius et ofEcium hac de re competunt utique in primis pa- 
rentibus et Ecclesiae, sed secundario reipublicae; sed practice maxi- 
mum respublica exercet munus in re scholastica; quodsi ab Ecclesia ne- 
gatur hoc munus vel de eodem omittitur mentio, periculum est quod 
a publica laica opinione et ab auctoritate civili nostra doctrina et no- 
strum ius magis ac magis oppugnentur. 

Circa organisationem centralem omnium catholicarum scholarum 
iuridice instituendam caute procedatur. 

Card. Giobbe: Placet. 

Card. Cento: Placet schema, quod perfectius fiet, rationem ha- 
bendo de observationibus quas huius coetus sodales protulerunt. Meo 
humili iudicio, Sacrosancta Synodus summopere instare debebit super 
rectum conceptum libertatis scholaris, eo magis quod, aliquando, nec 
ipsi catholici, non exclusis illis qui in associationibus sunt organizati, 
claras ideas possideant ac de re, quae, pro sortibus tum Ecclesiae tum 
Societatis civilis magni, immo supremi ponderis est. 

Card. Garibi y Rivera: Placet. 


* Cf. p. 113. 

6 Cf. pp. 137-141. 

Card. Godfrey: Placet. Aliquas observationes scripsi in folio ad- 
nexo. 7 Principium, quod semper defendemus, est: qui solvit taxas habet 
ius aequale cum parentibus qui favent scholis in quibus nulla fit in- 
structio religiosa. 

Card. Richaud: Placet iuxta modum: ratione habita observatio- 
num Em.morum Cardinalium Lienart, Leger, Montini. 

Card. Dopfner; Placet iuxta modum: ratione habita animadver- 
sionum Card. Lienart, Ruffini (de munere Status), Leger et Archiep. 
Hurley (de conceptu libertatis). De organisatione centrali caute pro- 
cedatur. 

Card. Marella: Placet iuxta modum: habita ratione aliquarum 
animadversionum ab Em.mis ac Rev.mis Patribus factis, attentis prae- 
sertim peculiaribus adiunctis quoad statum, conditiones et problemata 
scholarum catholicarum in diversis nationibus. Adhaereo voto Em. mi 
Cardinalis Decani nuper expresso. 

Card. Traglia: Placet iuxta modum: i. e. perpensis, iuxta diver- 
sarum regionum adiuncta, observationibus prolatis. 

Card. Alfrink: Placet iuxta modum: iuxta observationes Cardd. 
Lienart et Leger et iuxta folia adnexa. 8 

Card. Santos: Placet, tamen non censeo opportunam Organisa- 
tionem Centralem, uti proponitur. 

Card. Ritter: Placet iuxta modum: i. e. attentis iis quae dixit 
Arch. Hurley. 

Card. Silva Henriquez: Placet iuxta modum: secundum animad- 
versiones quas propono 9 et iuxta animadversiones ab Em.mis Leger, 
Ruffini, Lienart et ab Exc.mo Hurley factas. 

Card. Coussa : 10 Placet iuxta modum: optima praescribuntur et 
proponuntur de scholis catholicis. 

Pag. 14 11 n. 18 non paucas prae se feret difficultates, ex parte 
quoque guberniorum civilium, organizatio centralis catholicarum scho- 


7 Cf. pp. 144-145. 

8 Cf. pp. 141-142. 

9 Cf. p. 143. 

10 Secundae Congregationi non interfuit, 

11 Cf. p. 117, 

larum in gradu internationali. Expeditae ut Concilium Oecumenicum de 
hoc etiam organizationis gradu sermonem faciat?- 

Card. Suenens: Placet iuxta modum: i. e. iuxta observationes 
Card. Lienart de iuribus puerorum et de modo sereno exponendi iura 
Ecclesiae et archiepiscopi Hurley. 

Card. Di Jorio: Placet iuxta modum: attentis iis quae a Rev.mis Pa- 
tribus sunt proposita praecipue de formatione, officiis et iuribus ma- 
gistrorum catholicorum. 

Card. Larraona: Placet schema, prae oculis habeantur allatae ani- 
madversiones. 

Card. Bea: Placet iuxta modum: iuxta ea quae observata sunt ab 
Em.mis et Exc.mis Patribus, maxime habita ratione eorum quae expo- 
suerunt Em.mi Cardd. Lienart, Frings et Leger. Disceptatio ostendit 
condiciones in diversis partibus mundi esse valde diversas; propterea 
Concilium ne descendat ad particularia, sed haec reliquantur Conferen- 
dis Nationalibus Episcoporum. Quae dicuntur de aliqua organisatione 
centrali « hierarchica » non placet, etiam laici in hac re audiantur. 

Card. Browne: Placet iuxta modum: attentis pro posse observa- 
tionibus factis secundum necessitates et conditiones variarum nationum. 

Card. AlbaredA: Placet iuxta modum: id est iuxta observationes 
Eminentissimorum Cardinalium Lienart circa iura puerorum, Ruffini 
circa potestatem episcopalem super omnem scholam catholicam et Al- 
frink ut sensum nominis ecclesiae magis praecisetur. 

Beat. Gori: Placet iuxta modum: id est iuxta observationes 
Em.morum Cardd. Lienart, Leger, Alfrink et Exc. Hurley. Haec mate- 
ria linquenda est Episcopis et Conferendis Episcoporum. 

Beat. Cheikho: Placet. 

Exc. Felici: Placet: ad nimis particularia tamen ne descendatur. 

Exc. 0’Connor: Placet: attentis animadversionibus in folio ad- 
nexo. Attamen cuperem ut non solum in nota sed etiam in textu men- 
tio fieret de « scholis radiophonicis » quas dicunt, et de televisionis 
scholaris usu, quae apud non paucas regiones ingentem partem educati- 
vam nacta est et quae in futuro, etiam proximo, magnam efficacitatem 
et influxum in magisterium scholasticum exercebit et nova problemata 
proponet scholis catholicis. 

Ad hanc partem redigendam quod attinet, multum iuvabit relatio 

Archiepiscopi Baltimorensis Shehan, Praesiclis rerum educationis in 
N.C.W.C., in ultima Sessione Conferentiae Episcopalis Civitatum Foe- 
deratarum Americae Septem trionalis prolata. 

Exc. Ujcic: Placet iuxta modum: in prooemio exoptarem brevem 
introductionem historicam de meritis Ecclesiae in condendis et conser- 
vandis scholis. 

Laudo art. 14 schematis, ubi loquitur de aequa mercede magistrorum. 

Sorores religiosae magistrae ne opprimantur nimiis lectionibus et 
instructionibus; quia si licet ex iusta causa permittere abbreviationem 
vitae, eo magis expedit ex iustissima causa conservare vitam... Magistrae 
sunt vitae praetiosae! 

Exc. Antezana y Rojas: Placet iuxta modum: ratione habita eo- 
rum quae dicta sunt ab Em.mis Cardinalibus Lienart, Leger, Alfrink, Ruf- 
fini et a Patribus Archiepiscopis Campbell atque Durbaniano. 

Exc. Campbell: Placet. 12 

Exc. Beras: Placet iuxta modum: id est secundum animadversio- 
nes factas ab Em.mo Card. Silva Henriquez. 

Exc. Cooray: Placet iuxta modum: i. e. perpensis observationibus 
a Patribus huius coetus factis; adhaereo praesertim observationibus 
Em. mi Card. Cento. Haec etiam velim addere: clare enucleanda est 
quaestio de dignitate et libertate personae humanae quae immediate 
subordinatur Deo ut fini ultimo. Hoc dico quia tendentia gradatim au- 
getur declarandi omnipotentiam Status hac de re. 

Exc. Lefebvre: Placet, Attamen ne fiat organisatio centralis hie- 
rarchica et magis clare enucleetur notio libertatis scholae. 

Exc. McKeefry: Placet iuxta modum. Menti Em. morum Cardd. 
Ruffini, Mclntyre, Montini, Bea assentior. Observationes Exc.mi Hurley 
etiam sustineo. 13 

Exc. Alter: Placet iuxta modum: vide, si faveas, scripta annexa. 

Ad par. 18, pag. 14, 1<L mihi non placet quoad organisationem inter- 
nationalem quatenus conditiones et circumstantiae tam diversae sunt 
apud nationes. 

Pag. 10, 15 ad num. 11: Notandum est quod multo maior pars om- 


12 Cf. pp. 145-146. 

13 Textus transcriptus est ex taeniola magnetica. 

14 Cf. p. 117. 

15 Cf. pp. 114-115. 

nium puerorum catholicorum, saltem post educationem eorum in scho- 
lis elementaribus, completam institutionem ulteriorem accipiunt in scho- 
lis statalibus (secundariis) et praesertim ea pars eorum qui universitates 
publicas frequentant. Sine subsidiis ex aerario publico statali acceptis 
impossibile est, et ita remanebit indubitanter in futuro, scholas altioris 
gradus catholicas condere, aut numero sufficienti, aut mediis necessariis 
praeditas. Haec subsidia desunt hoc tempore et probabilitas seu spes ea 
accipiendi in futuro non est bene fundata. 

Sequitur igitur quod alia media praeter scholas reapse catholicas, 
institui debent, si pueri catholici formationem christianam accipere 
poterint. Aedes residentiales vere catholicas vel Centra sic dicta pro 
iis alumnis conderentur oportet et quidem cum bibliotheca catholica, 
lecturis catholicis adhibitis, cappellanis peritis et aliis mediis. Maxime 
adiuvabit si tales aedes universitatibus viciniores conderentur sub du- 
ctu episcoporum. 

Exc. Graner: Placet. 

Dubitari nequit renovationem et consolidationem scholarum catho- 
licarum hisce diebus maximi momenti esse. Dum vires impendimus in 
edocendis illis qui extra Ecclesiam versantur circa necessitatem systema- 
tis nostri educationis catholicae, eodem tempore omnia media possi- 
bilia adhibere debemus ad instructionem in scholis nostris efficacio- 
rem reddendam. 

Schema hoc, de quo nunc agitur, ut mihi videtur, haec elementa 
essentialia continet: iura Ecclesiae et parentum in hac materia; obliga- 
tio parentum educationem catholicam providendi filiis; praeparatio do- 
centium accommodata exigentiis hodiernis; media sustentationis totius 
systematis educationis catholicae, etc. 

Exc. Hurley: Placet iuxta modum: i. e. ad mentem Em. morum 
Cardinalium Lienart, Ruffini, Leger, Alfrink et Silva Henriquez et se- 
cundum proprium scriptum . 18 

Exc. Perrin: Placet iuxta modum: iuxta animadversiones Emi- 
nentissimorum Lienart et Bea, Excellentissimi Hurley et Reverendissimi 
Procuratoris Patriarchae Melchitarum. 

Exc. Seper: Placet iuxta modum: assentior dictis ab Em.mis Pa- 
tribus Lienart, Leger, Silva Henriquez et ab Exc.mo Arch. Hurley. 

Exc. Bazin: Placet iuxta modum: i. e. iuxta animadversiones 


16 


Cf. pp. 146-147. 

Em. morum Patrum, prasertim Cardd. Lienart, Ruffini, Leger, Bea et 
Exc.mi Hurley. 

Exc. Bernard: Placet iuxta modum: habita ratione observationum 
Patrum praesertim Em. mi Card. Lienart et Exc.mi Archiepiscopi Hurley. 

Noto quod organisatio internationalis, non hierarcbica exsistit, dicta 
O.I.E.C., quae coordinare vult omnes conatus scolarum catholicarum. 

Exc. Bernier: Placet iuxta modum: habita scii, ratione eorum 
quae Em. mus Cardinalis Lienart de iuribus puerorum enucleandis et 
de serena iurium Ecclesiae vindicatione egregie proposuit. 

Exc. Yago: Placet iuxta modum: iuxta ea quae dixerunt Eminen- 
tissimi Cardinales Lienart, Leger et Excellentissimus Archiepiscopus 
Durbanianus. Adhaereo omnino his quae dixit Em.mus Cardinalis Bea, 
quia variae sunt conditiones scholarum catholicarum secundum regio- 
nes praesertim in missionibus ubi catholici pauci sunt et non possunt 
semper suppeditare sumptus scholarum. 

Exc. Rakotomalala: Placet iuxta modum: i. e. ratione habita 
observationum Em. morum Cardd. Lienart, Ruffini et Silva Henriquez. 

Exc. Ng6-dinh-Thuc: Placet iuxta modum: iuxta observationes 
Patrum. 

Exc. Verwimp: Placet iuxta modum: i. e. ad mentem Eminentis- 
simorum Cardinalium Lienart et Bea. 

Exc. Jelmini: Placet iuxta modum: id est secundum animadver- 
siones Eminentissimorum Patrum. 

Peto veniam, sed quod affirmatur de natione Helvetica, pag. 34 17 
schematis, nominata inter Status qui aliquod adiutorium concedunt scho- 
lis catholicis veritate non plene pollet eo quod non confoederatio hel- 
vetica, sed solummodo pauci pagi catholici, qui vulgo dicuntur « Can- 
toni », hoc subsidium concedunt. 

Exc. Suhr; Placet iuxta modum: iuxta observationes Em. morum 
Cardinalium Lienart et Bea et Exc.mi Archiep. Hurley. 

In Dania lutherana gubernium tribuit octoginta per centum omnium 
expensarum scholarum catholicarum. 

Exc. Scharmach: Placet. 


17 


Cf. p. 131. 

Rev. Gut: Placet, imprimis quia principia de iure naturae et Ec- 
clesiae clare, sobrie et serene proponuntur. Ne fiat, ob circumstantias 
locales tam diversas, organisatio centralis hierarchica. 

Rev. Sepinski: Placet generatim schema. Adiungo folium animad- 
versiones continens. Adhaereo voto Em. mi Cardinalis Lienart. 

Animadversiones minoris momenti-. 

Ad pag. 4, 18 linn. 5-6: interpunctio sic fiat: « non solum finem tem- 
poralem, in humano consortio consequendum, habere... ». 

Ad pag. 5, 19 linn, 13-14: interpunctio sic fiat: « iura et officia de- 
fendere, adiuvare et, si opus fuerit, supplere debeat ». 

Ad pag. 6, 20 lin, 24 et sqq.: fortasse melius esset aperte et directe 
proclamare ea quae in hac paragrapho solummodo indirecte insinuan- 
tur: non omnes scholas esse pari iure catholicas, non omnes esse eodem 
titulo scholas Ecclesiae etc. 

Ad. pag. 6, linn. 30-31: proponerem: «libri ad quamvis discipli- 
nam quod pertineat ». 

Ad pag. II, 21 linn. 2-4: interpunctio sic fiat: «Facultates erigan- 
tur, quae iure concedendi titulos academicos seu didacticos, ab ipsa 
quoque auctoritate civili agnitos, polleant ». 

Ad pag. 11, lin. 27: corrigatur: «quod legitimo delegantium iu- 
ri » etc. 

Ad pag. 12, 23 nota 47: transponatur in fine numeri 15, quia nota 47 
loquitur de « epistolarum commercio methodice ordinato ». 

Ad pag. 13, 23 lin. 2: scribatur melius sic: « ex-alumnorum ». 

Ad pag. 14, 24 num. 18: « Organisatio centralis » fiat in speciali offi- 
cio, Sacrae Congregationi de Studiis annexo. 

Ad pag. 18, 25 nota 9, lin. 4: corrigatur « homines ». 

Ad pag. 19, 28 nota 11, linn. 4-5: sic interpunctio fiat: « quae, si sub 
aspectu christiano consideratur, ». 

Ad pag. 21, 27 nota 17, lin. 5: corrigatur: « opponuntur ». 

Ad pag. 23, 28 nota 24, linn. 2-3: corrigatur: « inter hos duos act«s ». 

Ad pag. 26, 29 lin. 27: scribatur «nonnumquam» sicut passim in 
schemate. Item lin. 35. 


Ad pag. 29, 30 lin. 7 

: corrigatur « Les evenements 

18 Cf. p. 111. 

25 Cf. p. 120. 

10 Cf. p. 111. 

26 Cf. p. 121. 

20 Cf. p. 112. 

27 Cf. p. 122. 

21 Cf. p. 115. 

28 Cf. p. 124. 

22 Cf. p. 116. 

20 Cf. p. 126. 

23 Cf. p. 116, 

30 Cf. p. 128. 

24 Cf. p. 117. 

Rev. Janssens: Placet iuxta modum: aptetur enuntiatum ut om- 
nibus Regionibus conveniat, prout proposuit Em.mus Card. Leger. Non 
placet paragraphus 18, pag. 14. 31 


III 

DE OBSEQUIO ERGA ECCLESIAE MAGISTERIUM 
IN TRADENDIS DISCIPLINIS SACRIS 

(Secunda Congregatio: 13 iunii 1962) 

1) SCHEMA PROPOSITUM A COMMISSIONE DE STUDIIS ET SEMINARIIS 

Caput I 

NOTIONES FUNDAMENTALES 

1. [ Magisterium Ecclesiae ], Christus Dominus Ecclesiae, dilectissimae 
suae sponsae fidei depositum concredidit, illamque magistram divinae veri- 
tatis infallibilem instituit. 1 Romanus autem Pontifex, Petri successor et 
Christi Vicarius, atque sub eius auctoritate Episcopi qui sunt successores 
Apostolorum, ita magisterium vivum et perenne Ecclesiae exercent, ut prae- 
ter ipsos alii magistri iure divino in Ecclesia non habeantur. 2 

2. \_Obsequium et coniunctio cum magisterio ]. Ideo qui magistri ad 
munus sacras disciplinas in scholis et Universitatibus 3 docendi ab Ecclesia 
vocantur, necesse est ut tamquam proximam in rebus fidei et morum veri- 
tatis normam divinum Ecclesiae magisterium agnoscant, ab illo dependeant, 
nihil antiquius habeant quam sentire cum Ecclesia et numquam sibi licitum 
retineant a mente Ecclesiae recedere. 4 Ita ergo quodam vivifico vinculo ma- 
gistri sive in docendo sive in scribendo cum vivo Magisterio Ecclesiae con- 
iunctos sese sentiant, ut discipulos sibi commissos cum ipso Christo, qui est 
veritas, 5 in corpore eius mystico, quod est Ecclesia, 6 strictius et intimius 
coniungere valeant. 

3. [ Expositio et investigatio veritatis ]. Obsequium vero quod magister 
disciplinae sacrae magisterio Ecclesiae tribuere debet neque mere extrinseca 
dispositio neque quasi mortua relatio censeri debet, cum potius vitalis sit 
coniunctio cum magisterio vivo. Qui ergo in Ecclesia munus docendi sortitur, 
in documentis et monumentis scriptis Magisterii insistere debet ut antiquam 
atque ad propria usque tempora semper vivam fidei traditionem fideliter com- 
municet et vitalem eius vim in societatem et in homines cuiuscumque aetatis 


31 


Cf. p. 117. 

insinuet et immittat. Sacrae ergo disciplinae magister non tantum rectam de 
fide et moribus doctrinam alumnos docere, sed etiam eos ad hanc doctrinam 
semper melius et profundius investigandam manuducere debet, ita ut, fide 
ipsorum roborata et illuminata, apti fiant simul ad propriam vitam Deo vivo 
et vero magis ac magis conformandam animasque quae ipsis committentur 
in viam salutis promovendas. 

Quapropter, ipsius Doctoris Angelici exemplum sectando, nitantur magi- 
stri omni vi omnique contentione ut disciplinas, quas tradunt, provehant; in 
quaestiones novas, quas hodierna cultura ac progrediens aetas in medium 
protulerunt, diligentissimam suam conferant pervestigationem, ea quidem qua 
par est prudentia et cautela, 7 novas doctrinas scientiarum progressu compa- 
ratas investigent et inquantum possibile est, ab omni errorum specie expur- 
gatas, in propriam disciplinam assimilent et componant. 8 Caveant tamen ne 
doctrinam sacram perinde ac scientiam profanam tractare autument; 9 ita ut, 
si sententia aliqua neget vel deformet obvium sensum veritatis a magisterio 
propositae, iam erronea sit censenda, 10 Nemo autem absque solido funda- 
mento fideles et doctos catholicos magistros redarguat et exprobret, novas 
investigationes et novas applicationes traditionalis doctrinae quaerentes atque 
profundiores enucleationes producentes. 11 

4. [ Refutatio errorum]. Ideoque bene quisquis in suo campo magister 
de diversis opinionibus hinc inde exsurgentibus certior semper extet, ut in 
novis sententiis emendandis et assimilandis doctrinam Ecclesiae integerrime 
teneat discipulosque a praecipuis grassantibus erroribus immunes servet, Quos 
errores ita alumnis suis indicare debet, ut proprium cuiusque principium sum- 
ma attentione detegat. Discernat etiam utrum error quisquis proveniat ex 
aliquo principio in se erroneo, vel ex cuiusdam veri principii indebita appli- 
catione, vel etiam ex quodam methodi defectu, vel ex insufficienti problematis 
inspectione. Tandem in talium errorum expositione distinguat inter aucto- 
res, qui Ecclesiae Auctoritatem impugnant eiusque magisterium negant, et 
auctores catholicos qui Ecclesiae magisterii non satis rationem habent. 

5. [ Magisterii ecclesiastici documenta cognoscenda et colenda]. Promo- 
veant ergo magistri doctrinarum sacrarum in alumnis suis cognitionem et 
existimationem documentorum Ecclesiae sive antiquorum sive modernorum, 
quae quasi fundamentum et columnae sacrae scientiae esse debent, eorumdem 
sensum verum aperiant, indicantes quomodo eorum doctrina cum veritatibus 
aliunde solide acquisitis bene componatur. 

6. [De diversis magisterii documentis]. Clare etiam et utiliter alumnos 
suos doceant differentiam inter magisterium infallibile et irreformabile quod 
ab omnibus christifidelibus devotissime recipi debet, secluso lapsu in fide; et 
magisterium non infallibile, quod vero non solum silentium obsequiosum, 
sed etiam interiorem religiosum assensum exigit; 12 ita ut quando Romani 
Pontifices in actis suis de re hactenus controversa data opera sententiam fe- 
runt, res illa, secundum mentem et voluntatem eorundem Pontificum, quae- 

stio liberae inter theologos disceptationis iam haberi non possit. 13 Quare 
magister bene prae oculis habeat differentem valorem doctrinarum, apte di- 
stinguens quaenam secundum diversas notas theologicas de fide sint cre- 
denda, quaenam ut certa tenenda, quaenam ulteriori investigationi subicienda. 

Cum vero Episcopi in communione cum Romano Pontifice in propria Ec- 
clesia docentes vel in conciliis particularibus congregati, magistri authentici 
sint et evangelicae praedicationis testes, 14 sacrarum disciplinarum magistri 
supra et extra Episcoporum magisterium non sese existiment, quin immo in 
alumnis venerationem et amorem erga illud inducant. 18 

7. [De auctoritate magistrorum ], Exinde magister et in docendo et in 
scribendo differentiam bene percipiat inter auctoritatem doctrinalem Sum- 
morum Pontificum et Episcoporum, qui unice magistri authentici in Ecclesia 
a Christo statuti sunt, 16 et auctoritatem eorum, qui quidem ab Ecclesia dele- 
gationem docendi obtinent, quorum tamen doctrina non habet valorem au- 
thenticum nisi prout doctrinam ipsam magisterii Ecclesiae exponit vel etiam 
in quantum Ecclesia approbante et invigilante, communi et constanti con- 
sensu proponitur. 17 In aliis vero doctrinis vel opinionibus propriis et persona- 
libus sacrae scientiae magistri nullam Ecclesiastici Magisterii habent auctori- 
tatem, sed eam tantum quae eorum argumentis scientificis convenit, 

Caveant ergo magistri ne suis opinionibus etsi bene fundatis valorem ipsius 
magisterii Ecclesiae tribuant. Quapropter prudentes et humiles sint, nec exi- 
stiment suam opinionem in rebus disputatis esse ipsius Ecclesiae doctrinam 
neve eos qui illam opinionem reiciunt, de errore in fide vel de deficiente erga 
Ecclesiae magisterium obsequio arguant. 

8. [ Conclusio ]. Quae tandem de obsequio erga Magisterium dicta sunt, 
valent de omnibus disciplinis quae directe vel indirecte relationem habent 
cum revelatione; quare non tantum de disciplinis sacris, sed, servatis prudenter 
differentiis, valent etiam de aliis scientiis, imprimis de philosophia, quippe 
quae ad Revelationis veritates penetrandas, illustrandas et defendendas tan- 
topere conferre possit. 18 Quod quidem obsequium erga magisterium in ra- 
tione docendi Sacram Scripturam nec non in doctrina S. Thomae servanda 
hodie praecipue inculcandum esse haec S. Synodus censet. 10 

Schema decreti definitive approbatum est , suffragiis post VI Conventum gene- 
ralem Commissionis scripto missis. 


NOTAE 

1 Pius XII, Si diligis, Discorsi e Radiomessaggi, t. XVI (1954-55), p. 42: 
« Christus Dominus veritatem, quam e caelis attulit Apostolis et per ipsos eorum 
successoribus concredidit; Apostolos, sicut fuit ipse missus a Patre (Io,, 20, 21) 
misit, ut docerent omnes gentes quaecumque ipsi a Domino audierant » (cf. Matth., 
28, 19-20). Cf. Constitutio De Ecclesia, cap. De Ecclesiae Magisterio, § 1: « Existit 

ergo in Ecclesia perenne et vivum magisterium, cui munus traditum est docendi 
cum auctoritate nomine Christi in rebus fidei et morum ». 

2 Pius XII, Alloc. Si diligis, 1. c.: « Apostoli igitur, iure divino sunt in Eccle- 
sia statuti veri doctores seu magistri. Praeter Apostolorum autem legitimos succes- 
sores, scilicet Romanum Pontificem pro universa Ecclesia, Episcopos vero pro fide- 
libus suis curis commissis (cf. can. 1326), alii magistri iure divino in Ecclesia non 
habentur ». 

3 Pius XII, Alloc, Si diligis, 1, c.: «At tum ipsi, tum imprimis Supremus in 
Ecclesia Magister atque Christi in terris Vicarius, alios arcessere possunt suos in 
magistri munere operis socios consiliariosve, quibus facultatem (sive peculiariter 
sive ob collatum officium) docendi delegent ». Constitutio De Ecclesia, cap, De Ma- 
gisterio, § 4: « Magistri Ecclesiae authentici, quo facilius munus sibi divinitus con- 
creditum adimpleant, alios quos volunt sibi assumunt in adiutorium auxiliares, 
quibus peculiaria munera conferunt atque determinant ». 

4 Pius XII, Litt. Encycl. Humani Generis, d. 12 aug. 1950, A.A.S., 42 (1950), 
p. 567 : « Et quamquam hoc sacrum Magisterium in rebus fidei et morum, cuilibet 
theologo proxima et universalis veritatis norma esse debet, utpote cui Christus 
Dominus totum depositum fidei — Sacras nempe Litteras ac divinam “ traditio- 
nem ” — - et custodiendum et tuendum et interpretandum concredidit... ». 

5 Cf. Io., 14, 6. 

6 Cf. Coloss., 1, 24; cf. Pius XII, Litt. Encycl. Mystici Corporis, A.A.S., 35 
(1943), p. 193. 

7 Pius XII, Humani generis, A.A.S., 42 (1950), p. 578: «Nitantur utique 
omni vi omnique contentione ut disciplinas, quas tradunt provehant; sed caveant 
etiam ne limites transgrediantur a nobis statutos ad veritatem fidei ac doctrinae 
catholicae tuendam. In quaestiones novas, quas hodierna cultura ac progrediens 
aetas in medium protulerunt, diligentissimam suam conferant pervestigationem, sed 
ea qua par est prudentia et cautela ». 

8 Cf. Constitutionem De Ecclesia, cap. De Magisterio, § 5: « Llac de causa 
monet Sancta Synodus ut omnes theologi semper meminerint ipsorum officium esse 
gravissimum, sive in perscrutandis revelationis fontibus, sive in divinis mysteriis 
profundius inquirendis, sive in catholica doctrina vel lege morali christiana evol- 
venda et applicanda, ut ad Ecclesiae magisterium tamquam ad normam veritatis 
proximam in rebus fidei et morum semper attendant ». — Cf. Pius XII, Alloc. iis 
qui interfuerunt Conventui sexto de hodiernis postulatis ac normis ad Pastorale 
ministerium aptius provehendum (14 sept, 1956), A.A.S., 48 (1956), pp. 709-710: 
« Cio non toglie certamente che i Teologi e gli scienziati si adoperino per dare un 
fondamento scientifico a tutta una serie di acute questioni della vita. Certamente 
la S. Sede ama, Ioda e promuove le erudite ricerche e le altre speculazioni dei Teo- 
logi, che approfondiscono le verita rivelate e che non esitano di considerare, spie- 
gare e sostenere le dichiarazioni dei Magistero ecclesiastico con serieta scientifica, al 
lume della ragione illustrata dalla fede (Cone. Vat., Sess. III, cap. 4), vale a dire, 
come affermava Pio IX, “ in sensu Ecclesiae ’’ ». 

9 Pius IX, Alloc. Singulari quodam, 9 dec. 1854 (Denz. 1642) et Syllabus, 
8 (Denz. 1708). 

10 Cf. Pius XII, Alloc. ad Membra Congressus Internationalis de Liturgia Pa- 
storali: Vous nous avet demande, 22 sept. 1956, Discorsi e Radiomessaggi, XVIII, 
p. 474. 

11 Cf. Pius XII, Litt. Encycl. Divino afflante Spiritu, d. 30 sept. 1943, 
A.A.S., 35 (1943), p. 319. 

12 Cf. Constitutionem De Ecclesia, cap. De Magisterio, § 2. 

13 Pius XII, Humani generis, A.A.S., 42 (1950), p. 568: « Quodsi Summi 
Pontifices in actis suis de re hactenus controversa data opera sententiam ferunt, 
omnibus patet rem illam, secundum mentem ac voluntatem eorundem Pontificum, 
quaestionem liberae inter theologos disceptationis iam haberi non posse ». 

14 Cf. Constitutionem De Ecclesia, cap. De Magisterio, § 2. 

15 Pius XII, Alloc. Si diligis, 1. c., p. 43: « Qui ad docendum ita vocantur, 
in Ecclesia proprie non nomine suo, neque titulo scientiae theologicae, magistros 
agunt, sed vi missionis, quam a legitimo Magisterio receperunt, eorumque facultas 
manet semper huic subiecta, neque umquam fit sui iuris, seu nulli potestati obno- 
xia ». — • Pius XII, Allocuzione ai partecipanti alia VI settimana di aggiorna- 
mento pastorale, A.A.S., 48 (1956), p. 709: « Particolari circostanze nel piu re- 
cente periodo della vita ecclesiastica c’indussero a dire, nelle Nostre due allocu- 
zioni al Sacro Collegio e alPEpiscopato dei 31 maggio e dei 3 novembre 1954, una 
parola sui fondamento dei magistero iure divino dei papa e dei vescovi e sulPin- 
segnamento dei teologi, i quali non per diritto divino, ma per delegazione della 
Chiesa, esercitano il loro ufficio, e quindi rimangono sottoposti alia autorita e alia 
vigilanza dei legittimo Magistero. Se essi come teologi sono attivamente interessati 
nell’ “ Orientamento ” e adducono argomenti scientifici, avrebbe potuto presen- 
tarsi il quesito se la parola dei teologi o quella dei Magistero della Chiesa offre mag- 
gior peso e garanzia di verita. Al quale proposito nella Enciclica Humani generis 
s.i legge: “ Quod quidem depositum, (fidei) ... nec ipsis theologis divinus Redemptor 
concredidit authentice interpretandum, sed soli Ecclesiae Magisterio.., Quare de- 
cessor Noster imm. memoriae Pius IX, docens nobilissimum theologiae- munus 
illud esse, quod ostendat quomodo ab Ecclesia definita doctrina contineatur in fon- 
tibus, non absque gravi causa illa addidit verba: eo ipso sensu, quod ab Ecclesia 
definita est ”. Decisiva dunque per la conoscenza della verita non e gia la opinio 
theologorum, ma il sensus Ecclesiae. Altrimenti sarebbe fare dei teologi quasi 
“ Magistri Magisterii il che e un evidente errore ». 

10 Pius XII, Alloc. Si diligis, 1. c., pp, 42-43. 

17 Pius XII, Litt. Encycl. Humani generis, A.A.S., 42 (1950), p. 569: « Quod 
quidem depositum nec singulis christifidelibus nec ipsis theologis divinus Redemptor 
concredidit authentice interpretandum, sed soli Ecclesiae Magisterio ». - Consti- 
tutio De Ecclesia, cap. De Magisterio, § 5. 

18 Pius X, Litt. Encycl. Pascendi dominici gregis, d. 8 sept. 1907, Ench. 
Cler. n. 806; Pius XII, Humani generis, A.A.S., 42 (1950). 

10 Sequuntur enim immediate Caput II De ratione docendi Sacram Scripturam 
et Caput III De Doctrina S. T hornae servanda. 


n 

Caput II 

DE RATIONE DOCENDI SACRAM SCRIPTURAM 

Cum in instituendis Sanctae Matris Ecclesiae ministris Sacra Scriptura lo- 
cum principem obtinere debeat atque eo firmius Christo Sacerdoti confor- 
mentur alumni quo profundiorem Sacrae Scripturae habeant cognitionem, 
iuxta illud Sancti Hieronymi: « Ignoratio scripturarum ignoratio Christi 
est »;* cum vero in huiusmodi disciplina tradenda propter ipsius verbi Dei 
sublimitatem necnon ob nova a progressu scientiarum orta problemata, exi- 
mia cura sit adhibenda, haec Sancta Oecumenica Synodus, ut iis quae in Con- 
stitutione de Fontibus Revelationis statuuntur, ipsa quoque Sacram Scriptu- 
ram docendi ratio plene respondeat, has normas sequendas decernit. 2 

1. Omnes qui Sacrae Scripturae studio incumbunt Sancti Spiritus auxilio 
se indigere sciant, cum ea « quae a Deo donata sunt nobis », non spiritu 
huius mundi, sed Spiritu qui ex Deo est, scrutanda sint. Sacrae Scripturae ma- 
gistri vero meminerint se munere fungi nomine Ecclesiae « quae a Christo 
Domino totius depositi veritatis divinitus revelatae custos et interpres con- 
stituta est ». 3 Vivo Ecclesiae Magisterio igitur fidelissime inhaerentes, doctri- 
nae revelatae non autem scientiae humanae, quantumvis insignis, agant magi- 
stros. Quare ad docendam Sacram Scripturam vocentur nonnisi ii qui debito 
studiorum curriculo expleto ac congruis gradibus academicis obtentis Sacra 
Theologia non minus ac linguarum antiquarum cognitione et criticae artis 
subsidiis profunde instructi, sana ac tuta doctrina eniteant, normis ab Apo- 
stolica Sede de re latis propriam docendi rationem omnino conforment ac 
sedulo curent ut alumni sacrarum litterarum incumbentes studiis Auctores 
omni exceptione maiores prae manibus habeant. 4 

2. In Sacra Scriptura tradenda initium sumatur ab origine divina sacrarum 
litterarum. Hinc doctrina catholica de inspiratione quam diligentissime expo- 
natur; praecipuum eius consectarium, id est inerrantia, statuatur et decla- 
retur « cognitis accurateque aestimatis antiquorum loquendi scribendique mo- 
dis et artibus »; s veritas historica et obiectiva Sacrae Scripturae sarta tectaque 
conservetur. 0 Interpretationis leges explanentur et diiudicentur. Ipsi vero 
Magistri interpretandi munere ita fungantur ut litteralem textuum et libro- 
rum sensum reperiant et exponant, ratione habita declarationum Magisterii 
Ecclesiae, interpretationum Sanctorum Patrum et analogiae fidei. Spiritualem 
seu typicam quoque verborum et gestorum significationem, dummodo eam a 
Deo intendi rite constet, debito modo explanare curent, 7 

3. Cum ingens rerum biblicarum copia nequeat tota tradi, curet potissi- 

mum magister clare monstrare quae sint doctrinae tum in Vetere tum in 

Novo Testamento a Spiritu Sancto propositae: quae sit ratio atque coniunctio 
inter utrumque Testamentum: quae revelationis ab exordiis ad Christum et 
Apostolos detur historica progressio. 

Ad accuratiorem explicationem seligantur ex Vetere Testamento impri- 
mis doctrina de generis humani primordiis, Prophetarum textus quidam insi- 
gnes et Psalmi qui sunt ipsius Ecclesiae preces quotidianae; ex Novo Testa- 
mento praecipue vita Iesu Christi ordinate tradatur, et Sancti Pauli Epistulae 
diligenter explicentur. 

Insuper, in Facultatibus et Studiorum Universitatibus Professores pecu- 
liares quaestiones deligant penitiori indagationi subiiciendas, ad maiorem 
doctrinae sacrae profectum. Quaestionum nondum enodatarum solutionem 
quaerant eam quae cum Ecclesiae doctrina concordet et certis scientiae pro- 
fanae conclusionibus satisfaciat; ac sancte caventes, ne fidei veritates laedantur 
neve fideles ipsique sacerdotes circumferantur omni vento doctrinae (cf. Eph. 
4, 14), id mereantur, magistra semper Ecclesia, obtinere ut integra veritas 
divina clarius appareat, fortius possit vindicari, profundius adoretur. 8 

4. Magistri rei biblicae in singulis libris vel textibus imprimis ipsum 
verbi Dei inaestimabilem thesaurum ita patefacere quaerant, ut divinae Scrip- 
turae usus in universam influat Theologiam eiusque prope sit anima; sacro- 
rum alumnos edoceant quantum Scripturae divinitus inspiratae cognitio et 
amor conferant « ut perfectus sit homo Dei, ad omne opus bonum instructus » 
(cf. II Tim, 3, 16); futuros sacerdotes Dei sermoni vivo et efficaci (cf. Hebr. 
4, 12) ita reddant familiares, ut « non in persuasibilibus humanae sapientiae 
verbis », sed « in doctrina Spiritus » (cf. II Cor. 2, 4, 13) laetum nuntium 
communicare discant. 9 

Schema decreti definitive approbatum est in V Conventu generali Commissio- 
nis de Studiis et Seminariis ( 10-16 decembris 1961) unanimi Membrorum suffragio. 


NOTAE 

1 S. Hieronymus, In Isaiam Prol. ( PL 24, 17). 

2 De ratione docendi S. Scripturam in Clericorum Seminariis et Religiosorum 
Collegiis recenter agitur imprimis in Instructione Pont. Commissionis Biblicae, 
d. 13 maii 1950, Ench. Bibi. nn. 582-610, 

3 Cf, Pius XII, Litt. Encycl, Humani generis, d. 12 aug. 1950, A.A.S., 42 
(1950), p. 569. 

* Instructio Pont. Commissionis Bibi., Ench. Bibi. n. 579: « In exegetica ex- 
positione, magister ne umquam obliviscatur Ecclesiae a Deo traditam esse Sacram 
Scripturam non solum custodiendam, sed etiam interpretandam. Quare sanctum 
habebit, numquam a communi doctrina ac traditione Ecclesiae vel minimum di- 
scedere ». 

5 Cf. Pius XII, Litt. Encycl. Divino afflante Spiritu, d. 30 sept, 1943, Ench. 
Bibi. n. 560. 

6 Cf. Monitum Supr, Congr. S, Officii, d. 20 iunii 1961, A.A.S., 53 (1961), 
pp. 507 sq. 

7 a) Circa inspirationis doctrinam: cf, Leo XIII, Litt, Encycl. Providentissi- 
mus Deus , d. 18 nov. 1893, Ench. Bibi. n. 125; Benedictus XV, Litt, Encycl. 
Spiritus Paraclitus, d, 15 sept. 1920, Ench. Bibi. n. 448. 

b ) Circa inerrantiam : cf. Ench. Bibi. n. 124; Pius XII, Litt. Encycl. 
Divino afflante Spiritu, Ench. Bibi. nn. 539-540: «Hanc igitur, quam Decessor 
Noster Leo XIII tanta cum gravitate doctrinam exposuit, Nos quoque auctoritate 
Nostra proponimus et, ut ab omnibus religiose teneatur, inculcamus ». 

c) Quoad obiectivam et historicam veritatem S. Scripturae: cf. Spiritus 
Faraclitus, Ench. Bibi. n. 462; et tandem Monitum Supr. Congregationis S. Offlcii, 
d. 20 iunii 1961: « Biblicarum disciplinarum studio laudabiliter fervente, in variis 
regionibus sententiae et opiniones circumferuntur, quae in discrimen adducunt ger- 
manam veritatem historicam et obiectivam Scripturae Sacrae non modo Veteris Te- 
stamenti (sicut Summus Pontifex Pius XII in Litteris Encycl. Humani generis 
iam deploraverat), verum et Novi, etiam quoad dicta et facta Christi Iesu. 

Cum autem huiusmodi sententiae et opiniones anxios faciant et Pastores et 
christifideles, Em. mi Patres, fidei morumque doctrinae tutandae praepositi, omnes, 
qui de Sacris Libris sive scripto sive verbo agunt, monendos censuerunt ut sem- 
per debita cum prudentia ac reverentia tantum argumentum pertractent, et prae 
oculis semper habeant SS. Patrum doctrinam atque Ecclesiae sensum ac Magiste- 
rium, ne fidelium conscientiae perturbentur neve fidei veritates laedantur », 
A.A.S., 53 (1961), p. 507 sq. 

d) Normae pro exegesi catholica observandae: cf. Instructionem Pont. 
Comm. Biblicae, Ench. Bibi. n. 598; Pius XII, Litt. Encycl. Humani generis, 
Ench. Bibi. n. 612. 

8 Cf. Instructionem Pont. Comm. Biblicae, Ench. Bibi. nn. 593-597. 

0 « Illud autem maxime optabile est et necessarium, ut eiusdem Divinae 
Scripturae usus in universam theologiae influat disciplinam eiusque prope sit anima: 
ita nimirum omni aetate Patres atque praeclarissimi quique theologi professi sunt 
et praestiterunt » ( Providentissimus Deus, Ench. Bibi. n. 114). 

Quis sit finis, quae indoles lectionum Sacrae Scripturae quibus alumni insti- 
tuantur, eo definitur quod ad futuros sacerdotes et apostolos parandos diriguntur,.. 

« His enim lectionibus potissimum obtinendum est, ut futuri sacerdotes intel- 
legant sibique persuadeant Sacros Libros tam ad fovendam suam ipsorum propriam 
vitam sacerdotalem quam ad munera sacerdotalia cum fructu peragenda plurimum 
conferre. Quapropter magister alumnis suis, nequaquam contentus, ut rerum bi- 
blicarum notitias et cognitiones utiles et necessarias tradat, data occasione id 
quoque naviter ipsis ostendat, quomodo Sacrarum Scripturarum solida cognitione, 
assidua lectione, pia meditatione vitae propriae sacerdotalis sanctitatem alere, fir- 
mare, promovere ministeriumque apostolicum, maxime sacrae concionis et institu- 
tionis catecheticae, fecundum reddere possint » ( Instructio Pont. Comm. Biblicae 
citata, Ench. Bibi. n. 601). 

Caput III 

DE DOCTRINA S. THOMAE SERVANDA 

1. Cum de studiis ecclesiasticis ordinare ad Apostolicae Sedis auctori- 
tatem pertineat, 1 mirum non est si pluries Summi Pontifices instanter de re 
tam gravi providentes S. Thomam Aquinatem enixe laudaverint 2 illumque 
omnibus catholicis scholis proposuerint, utpote qui doctrina sua synthetica 
traditionis ecclesiasticae documenta nec non veterum doctorum sententias 
aperto animo collegerit, admirabili ordine digesserit ac magnis incrementis 
adauxerit. 3 Cuius doctrinam, cum prae ceteris consentanea sit et veritatibus 
Deo aperiente cognitis et Sanctorum Patrum documentis et rectae rationis 
principiis, Ecclesia Sancta sibi tamquam suam sumpsit 4 eiusdemque auctorem 
appellavit Doctorem Communem, id est universalem, 5 * 

2. Quam Doctoris Angelici electionem a quinque postremis Summis Pon- 
tificibus, ob errores e philosophia moderna in schola catholica tunc irruentes, 5 
iterum atque iterum factam et confirmatam, suam solemniter facere decrevit 
sacrosancta oecumenica Synodus atque philosophiae et theologiae cultoribus 
denuo mandat ut S. Thomae Aquinatis doctrinae sedulo studeant, omnibus 
autem, quibus ab ipsa Ecclesia aliquod munus docendi concreditum est, ut 
eam fideliter teneant. 7 

3. Hanc vero sanctam legem sic reiterando, neque antiquae traditioni vel 
sapientiae Patrum aut aliorum catholicorum Doctorum derogare neque legi- 
timam libertatem in veritatis cuiuscumque novae indagatione coarctare inten- 
dit oecumenicum Concilium; 8 sed omnibus ducem et exemplar proponere, 
qui eo firmius ac serius ad integram et liberam veritatis determinationem per- 
ducere valeat. 9 Nam qui Doctorem Angelicum magistrum eligunt, non tantum 
ad diversissimos et ditissimos traditionis fontes ducuntur, sed etiam eius ma- 
gisterio egregie instruuntur ad falsa dogmata refellenda atque ad philosophiae 
vel theologiae cultorum placita quamvis aliena diiudicanda, rectificanda et 
illa quae probari possunt assumenda; et ipso duce in rationis exercitio ad eum 
libertatis usum, qui fidei christianae perfecte concordat, efficacissima paeda- 
gogia initiantur. 10 Rationem enim, ut par est, a Fide apprime distinguens, 
utramque tamen amice consocians, utriusque tum iura conservavit, tum digni- 
tati consuluit. 11 

4. Universalis ergo auctoritas quam Ecclesia tribuit D. Thomae, non 

modo mere statico, sed sensu proprio et dynamico intelligenda manet, ita qui- 

dem ut omnes qui philosophicis et theologicis disciplinis dant operam in 

ipsis Angelici Doctoris scriptis eiusdem doctrinam, rationem et propria prin- 

cipia, sicut constanter monet Ecclesiae Magisterium, sedulo inquirant iisque 

informati tum progredientis aetatis inventa apte interpretari, tum novas 

exsurgentes quaestiones funditus solvere addiscant. 12 



166 


SESSIO VII - ACTA 


5. Hanc S. Thomae universalem vindicationem, iam in Ecclesiae lege 
positam, agnoscit et confirmat Sacrosancta Oecumenica Synodus. Quam primo 
pro ecclesiasticis magistris, sed et pro eis qui in Universitatibus aliisque scho- 
lis docent, vigere statuit illamque deinde etiam ad ipsos christifideles extendi 
sua auctoritate disponit, ad illos potissimum qui in apostolatu quodam mu- 
nere funguntur, 13 ita ut omnes, tali doctrina pro statu et captu suo fideliter 
imbuti, ipsius veritatis universalitatem percipere valeant et ad Christi revela- 
tionem melius cognoscendam, duce Doctore Angelico, securius firmiusque 
perveniant. 

Schema definitive approbatum est in VI Conventu Generali Commissionis de 
Studiis et Seminanis ( 1-10 martii 1962); 32 Sodales suffragium dederunt « Placet », 
unus « Non placet », Insuper a Commissione approbata sunt « Additamenta ad 
Schema Decreti », in fine notarum posita; quae additamenta, ex Commissionis 
mente, considerantur particularis nota integrativa ad schematis n. 4. In eis enim 
exponuntur quaedam prima principia tum philosophica tum theologica, quae ab 
Angelico Doctore ut fundamentum totius ulterioris investigationis traduntur. 


NOTAE 

N. B.: 1) Amplissimam documentationem restringimus consulto ad Acta officia- 
lia quae ad universam Ecclesiam diriguntur quaeque mentem SS. Pontificum re- 
centium plene aperiunt. 

2) Quae de S. Thomae doctrina dicuntur de mente Doctoris Angelici intelligi 
debent primo et per se prout in suis operibus manifestatur, quin haec ad Scholam 
thomisticam simpliciter extendantur, 

1 « Patet quod ordinare de studio pertinet ad eum qui praeest reipublicae, et 
praecipue ad auctoritatem Sedis Apostolicae, qua universalis Ecclesia gubernatur, 
cui per generale studium providetur » (S, Thomas Aq., Contra impugnantes cul- 
tum Dei et religionem, c, 2, n, 68; Opusc. theol. ed. Taur. 1954, t. I, p. 21 a). 
Haec verba citantur a S. Pio X in Motu Proprio Doctoris Angelici (initio); cf. in- 
fra notam s . 

2 Laudes et commendationes SS. Pontificum de doctrina S. Thomae breviter 
collegit Leo XIII in Litt. Encycl. Aeterni Patris ; fusiusque ordine chronologico 
descripsit; J. I. Berthier, S. Thomas Aquinas " Doctor Communis ” Ecclesiae, 
Romae, 1914. Ad synthesini redegerunt inter alios; J. Maritain, Le Docteur Ange- 
lique, Paris 1930, p. 197 ss.; S. Szabo, Die Auktoritdt des hl. Thomas von Aquin 
in der Theologie, Regensburg-Rom 1919; I. Ude, Die Auktoritdt des hl. Thomas 
von Aquin ais Kirckenlehrer und seine “ Summa Theologica ”, Salzburg 1932; 
R. Markovics, Grundsatzliche Vorfragen einer methodischen Thomasdeutung, 
Rom 1956; C. Fabro, Breve introduzione al Tomismo, Roma 1960. Documenta 
Pontificia ad rem respicientia usque ad a. 1932 damus secundum Enchiridion 
Clericorum editum a S. Congr. de Seminariis et Studiorum Universitatibus, Romae 
1938, Cetera sequentia ex A.A.S. 

3 Verba haec sunt Leonis XIII in Litt. Encycl, Aeterni Patris (4 aug. 1879) 
in quibus S. Thomas declaratur sicut ille « ... qui inter Scholasticos Doctores, om- 

nium princeps et magister, longe eminet ». Post verba citata S. P. primo laudat 
plenitudinem sapientiae et methodi aptitudinem S. Thomae: apud Enchiridion Cle- 
ricorum, n. 416, p. 226. 

Deinde laudat S. Pontifex firmitatem principiorum et methodi amplitudinem 
S. Thomae in philosophia utpote qui maximus fuit interpres ipsius aptitudinis na- 
turalis rationis ad veritatem : Ench. Cler., n. 417, p. 226 s. 

4 Pius XI: «Nos vero haec tanta divinissimo ingenio tributa praeconia sic 
probamus ut non modo Angelicum, sed etiam Communem seu universalem Eccle- 
siae Doctorem appellandum putemus Thomam, cuius doctrinam, ut quam plurimis 
in omni genere litterarum monumentis testata est, suam Ecclesia fecerit » (Litt. 
Encycl. Studiorum Ducem, Ench. Cler., n. 1174, p. 626). 

Haec verba resumpta sunt a S. P. Ioanne XXIII f, r. : «Cuius (S. Thomae) 
doctrinam, cum prae ceteris consentanea esset et veritatibus, Deo aperiente, co- 
gnitis, et Sanctorum Patrum documentis, et rectae rationis principiis, Ecclesia 
sancta sibi tamquam suam sumpsit, eiusdemque auctorem appellavit Doctorem 
Communem, hoc est universalem » (cf. Pius XI, Litt. Encycl. Studiorum Ducem, 
A.A.S., 1923, p. 314). Oratio a S. P. Ioanne XXIII habita coram membris V Con- 
gressus Thomistici Internationalis die 16 septembris 1960; A.A.S., 52 (1960), 

p. 821. 

5 Indicantur Acta praecipua seu officialia, utpote ad universam Ecclesiam 
directa. 

Leo XIII (1878-1903), Litt, Encycl. Aeterni Patris, d. 4 aug. 1879. — 
S. Pius X (1903-1914), Motu Proprio Doctoris Angelici, 29 iun, 191.4. Mox cum 
connexione ad Motu Proprio S. P., S. Congreg. Studiorum proposuit cum adpro- 
batione S. Pontificis XXIV « principia et pronuntiata maiora » S. Thomae quae 
«sancte teneantur» (d. 27 iul. 1914). — Benedictus XV (1914-1922) iubet in 
novo Codice luris Canonici sive religiosos (can. 389, 1), sive clericos quosve 
(can, 1366, 2) S. Thomam veluti magistrum habere. — Pius XI (1922-1937), 
dat Litt. Encycl. Studiorum Ducem in quibus in initio praescriptionem Codicis I. C, 
confirmat et laudes Alexandri IV (qui S. Doctorem a. 1256 promoveri Parisiis 
fecit) et praesertim Ioannis XXII (qui illum a. 1318 canonizavit) memorat: « Ipse 
(S. Thomas) plus illuminavit Ecclesiam quam omnes alii Doctores; in cuius libris 
plus proficit homo uno anno quam in aliorum doctrina toto tempore vitae suae » 
{Ench. Cler., n. 1174; S. C. de Sem. et Stud, Univ., Romae 1937, p. 625). — 
Pius XII (1939-1958) renovat praescriptionem Codicis I. C. pro religiosis in 
Const, Apost. Sedes Sapientiae (Art. 44, § 2), pro omnibus studio addictis in 
Litt. Encycl, Humani Generis, d. 12 aug. 1950, et in Allocutione ad eos qui IV Con- 
ventui Internat. Thomistarum interfuerunt Romae die 14 sept. 1955 (A.A.S., 32, 
1950, p. 571 ss.; 47, 1955, p. 683 s., 691). 

6 Leo XIII, Litt. Encycl. Aeterni Patris {Ench. Cler., n. 398; ed. cit . , 

p, 212). 

Errores praecipui in Theologia, qui saec. xix apud catholicos ab Ecclesia dam- 
nati sunt, indicantur: Indijferentismus F. De Lamennais (Gregorius XVI, Litt. 
Encycl. Mirari vos, 15 aug. 1832; Denz. nn. 1613-1616); Traditionalismus L. E. 
Bautain et Aug. Bonetty (Gregorius XVI, Breve die 20 dec. 1835 et Pius IX 
Decr. S. Congr. Indicis die 15 iun. 1855; Denz, nn. 1622-1627, 1649-1652); 
Criticismus idealisticus G. ITermes, Giinther et J. Frohschammer (Gregorius XVI, 
Breve Dum acerbissimas, 26 sept. 1835, in quo explicite damnantur « ... impiae 

et insidiosae quorumdam scriptorum molitiones » [Denz. nn. 1618-1621]; Pius IX, 
Breve 'Eximiam Tuam , 15 iun. 1857, contra Giinther, qui principia novae philo- 
sophiae ab Hermes in methodologia theologica assumpta, ad « demonstranda » 
mysteria suprema fidei, praesertim Trinitatis et Incarnationis, extendebat [Denz. 
nn. 1655-1658]; Pius IX, Epist, Gravissimas inter ad Archiep. Monae, die 11 dec. 
1862 contra Frohschammer [Denz. nn. 1666-1676]). J. Frohschammer minime 
se subiecit, immo contra Litt. Encycl. Aeterni Patris opus senectutis rescribere 
ausus est: Die Philosophie des hl. Thomas von Aquin, Leipzig, Brockhaus, 1889. 
In iuventute iam scripserat: Ueber das Recht der neueren Philosophie gegeniiher 
der Scholastik , Miinchen 1863. — Nostra aetate facile principes in impugnando 
Thomismo inter Catholicos est presb. J. Hessen qui neokantianorum aperte se- 
quitur semitas (cf. eiusdem: Die W eltanschauung des hl. Thomas von Aquin, 
Stuttgart 1926; II ed, cum titulo: Thomas von Aquin und wir, Miinchen-Basel 
1955). 

7 S. Pius X in Motu Proprio Doctoris Angelici, Ench. Cler., n. 829; ed. cit., 
p. 492. Iam eadem ederat S. Pontifex in Litt. Encycl. Pascendi, 1907: Ench. Cler., 
n. 805; ed. cit., p. 437 s, Quae praescripta sunt in C.I.C. a S. Pio X parato et a 
Benedicto XV promulgato, can. 1366, 2: Ench. Cler., n. 1040; ed. cit., p. 526. 
Pro religiosis eadem statuuntur: can. 389, 1. Pius XI, Litt. Encycl. Studiorum 
Ducem, 29 iun. 1923: «Studiorum Ducem sacrae iuventuti in maioribus discipli- 
nis..., luris Canonici statuta confirmantes, habendum esse ediximus Thomam Aqui- 
natem» {Ench. Cler., n. 1174; ed. cit., p. 624). 

8 Illud etiam innuit expresse Pius XI: Litt. Encycl. Studiorum Ducem, Ench. 
Cler., n. 1178; ed. cit,, p. 628. 

9 Iam Leo XIII hanc magnanimitatem S. Thomae doctrinae declarabat: 
Litt. Encycl. Aeterni Patris ; Ench. Cler., n. 417; ed. cit., p. 226 s. Haecque fir- 
miter fusiusque resumpsit S. Pius X: Motu Proprio Doctoris Angelici, Ench. 
Cler., n. 890; ed. cit., p. 490 s. Eadem fere proposuerunt Benedictus XV ( A.A.S. , 
VI, 1914, p. 576), Pius XI (A.A.S., XV, 1923, p. 324) et Pius XII {A.A.S. , 
XXXI, 1939, p. 246 s.). Notionem thomisticam libertatis, contra licentiam moder- 
norum, commendat adhuc Leo XIII: Litt. Encycl. Aeterni Patris, Ench. Cler., 
n. 426; ed. cit., p. 232 s. 

10 S, Pius X, Motu Proprio Doctoris Angelici, Ench. Cler., n. 889; ed, cit., 
p. 490. Hoc universalis defensionis munus S. Thomae doctrinae contra haereses 
tribuit etiam Leo XIII: Litt. Encycl. Aeterni Patris, Ench. Cler., n. 420; ed. 
cit., p. 229 s. 

Antithomismum Reformatorum, de cetero notum apud historicos theologiae, 
tangit Leo XIII: Litt. Encycl. Aeterni Patris, Ench. Cler., n. 420; ed. cit., 
p. 229 s. — Etiam S. Pius X: Motu Proprio Doctoris Angelici, Ench. Cler., n. 890; 
ed. cit., p. 491. 

11 Leo XIII: Litt. Encycl. Aeterni Patris, Ench. Cler., n. 417; ed. cit,, 

р. 227. Aptitudinem humanae mentis ad veritatem atque concordiam seu harmo- 
niam fidei et rationis ponit veluti principium methodologicum in propria activitate 
doctrinali Doctor Angelicus: textus classicus est Expositio super librum Boethii De 
Trinitate per totam (praes, q. I, aa. 1-2; q. II, aa. 1-3; q. III. aa. 1-2; q. V, 
a. 4; q. VI, aa. 2-4); cf. etiam: In I Sent. Prologus, a. 1, Utrum praeter physicas 
disciplinas alia doctrina sit homini necessaria. - Summa contra Gentiles, lib. I, 

с. 4: Quod veritas divinorum ad quam naturalis ratio pertingit convenienter ho- 

minibus credenda proponitur. - Summa Theol. I, q. I, a. 1: Utrum sit necessarium 
praeter philosophicas disciplinas aliam doctrinam habere. Analysim historico-doctri- 
nalem huiusmodi novae methodologiae theologicae dedit doctissimus historicus 
Thomismi M. Grabmann: Die theologische Erkenntnis- und Einleitungslehre des 
Thomas von Aquin auf Grund seiner Schrift in Boethium de Trinitate, Thomist. 
Studien IV, Freiburg i. d. Schweiz 1948. 

12 Secundum normam C.I.C., can. 1366, 2: « Philosophiae rationalis ac theo- 
logiae studia et alumnorum in his disciplinis institutionem professores omnino per- 
tractent ad Angelici Doctoris rationem, doctrinam et principia, eaque sancte te- 
neant » ( Ench . Cler., n. 1040; ed. cit., p. 526). Pro religiosis, can, 589, 1. Com- 
mendatio et assumptio doctrinae S. Thomae ab omnibus fere ordinibus religiosis 
commemorantur a Leone XIII in Litt. Encycl. Aeterni Patris {Ench. Cler., n. 418; 
ed. cit., p, 217). Ipsos quoque Franciscanos ad S. Thomae sequelam vocavit idem 
S. Pontifex in Epist, Nostra erga ad Ministrum Generalem, 25 nov. 1898 ( Acta 
Leonis XIII, vol. XVIII, p. 188 n.). Formula C.I.C. redit deinde habitualiter 
in documentis pontificiis: ultimo in Alloc. S. Pont. Ioannis XXIII ad Rectores 
Seminariorum: «... Anzitutto una soda formazione filosofica cristiana, secondo i 
principi, la dottrina, il metodo di S, Tommaso, che dia all’alunno di oggi e al- 
1’uomo di domani equilibrio di giudizio, profondita di vedute, buon senso e matu- 
rita intellettuale. Alia luce di quei principi chiarificatori potranno essere giudicati 
nel loro giusto valore i vasti movimenti culturali e letterari, le correnti dei pensiero 
moderno, le lacune e i pericoli dei tecnicismo » {A.A.S., 1961, p. 564). 

« Ratio » de qua in C.I.C. secundum pontificia documenta intelligitur « ratio 
seu methodus scholastica », seu per formam stricte argumentativam sive syllogi- 
sticam {Ench. Cler., n. 1127; ed. cit., p. 584 s,). In huiusmodi methodi exercitio 
stricte ad propria principia S. Thomae attendendum esse graviter monet S. Pius X 
in Motu Proprio Doctoris Angelici-. 

a) Non agitur de commemoranda Scholastica quadam generica, sed unice 
— et non tantum praecipue — de illa quae principiis S. Thomae nititur {Ench. 
Cler., n. 889; ed. cit., p. 490). 

b) Haec principia non ut opinionum capita sed ut fundamenta in veritatis 
sive naturalis sive supernaturalis investigatione sunt accipienda (1. c., n. 890; 
ed. cit., p. 491). 

c ) Monentur qui Philosophiae et Theologiae dant operam ne ullum vesti- 
gium, praesertim in metaphysicis, ab Aquinate discedant, cum hoc non sine magno 
detrimento erit {Ench. Cler., n. 491; ed. cit., p. 491). 

d) Principia S. Thomae seu pronuntiata maiora stricte accipienda et recte 
sunt interpretanda {Ench. Cler., n, 491; ed. cit., p, 491 s.). 

e) Unde adprobatio doctrinae alicuius Doctoris vel Sancti, quae ab Ecclesia 
facta fuerit, hoc sensu intelligenda manet dummodo talis doctrina cum principiis 
Aquinatis concordat aut iis haudquaquam repugnet {Ench. Cler., n, 491; ed. cit., 
p. 491). 

Huiusmodi principia seu pronuntiata maiora vel theses numero XXIV, de 
ipsius S. Pontificis mandato, edidit S. C. Studiorum die 27 iulii 1914 {Ench. Cler., 
nn. 894-918; ed cit., p. 493 ss. ) : quae nunc, ope methodi progressionis et nova- 
rum investigationum, possent sive in strictiori adhuc forma redigi sive ad alias 
partes (v. g. ad ethicam, ad ius naturale, ad oeconomiam, ad politicam...) extendi. 

Immo suadetur similis elenchus etiam pro principiis theologiae sive speculativae, 
sive practicae. 

13 Ioannes XXIII f. r. in Allocutione ad participantes in V Conventu Tho- 
mistico Internationali: A.A.S., 52 (1960), p. 821, 


ADDITAMENTA AD DECRETUM 
« DE S. TITOMAE DOCTRINA SERVANDA » 

N. B.: Haec additamenta ad ipsum schema decreti non pertinent. 

1, Iam vero, si a philosophicis disciplinis exordiamur, philosophiam pro- 
prie sapientiam vocat Angelicus Doctor utpote quae causas ultimas totius 
universi considerat eiusque Finem ultimum, qui est simul origo omnis veri- 
tatis et primum essendi principium, per rationis lumen investigare habet. 1 
Vocatur ergo scientia veritatis philosophia, in quantum ex intrinseca primo- 
rum principiorum evidentia ad rerum naturas cognoscendum procedit per 
ipsum naturalis rationis lumen cui omnes assentire coguntur. 2 Capacitatem 
seu aptitudinem mentis humanae ad veritatem inveniendam ex ipso lumine 
rationis, 3 utpote participatio quaedam est luminis divini, 4 * * agnoscere neces- 
se est. 

Proprium ergo munus philosophiae est intrinsecam evidentiam rationum 
quae afferuntur inquirere secundum proprium mentis obiectum: proinde ad 
res ipsas, non vero ad hominum opiniones attendendum esse, proclamat 
S. Thomas, eo quod « studium philosophiae non est ad hoc quod sciatur 
quid homines senserint, sed qualiter se habeat veritas rerum ». E 

2. lura rationis proinde atque philosophiae christianae singularem digni- 

tatem miro modo vindicat Angelicus Doctor : 0 cognitionis essentiam in prae- 

sentia vel assimilatione ipsius obiecti in anima manifestari, 7 propriam veri- 

tatis rationem in adaequatione seu conformitate mentis ad res ipsas consi- 

stere; 8 adaequatum vero obiectum seu primam et fundamentalem apprehen- 
sionem mentis humanae esse notionem entis in quantum ens connotat actum 

essendi seu esse, in quo omnia principia fundantur; 9 principia prima, quae 

dynamismum notionis entis patefaciunt et sine qua intelligi nequeunt, esse: 
principium contradictionis quod « non est simul affirmare et negare » quod- 

que exigentiam ipsam veritatis in sua evidentia intellectuali statuit; 10 prin- 

cipium tot alitatis scii, quod « omne totum est maius sua parte » 11 et prin- 
cipium exclusi tertii scii. « quae uni et eidem sunt aequalia, sibi invicem sunt 
aequalia », 12 principium causalitatis quod dependentiam entis per participa- 

tionem sive finiti ab Infinito seu Ente per essentiam sive etiam entium fini- 

torum inter se affirmat; 13 principium finalitatis quod ordinem sive propor- 

tionem mediorum ad finem in cursu naturae et in vita intellectuali innuit 

atque omnia sive corporalia sive spiritualia divina regi Providentia plane 
ostendit, 14 

3. Ad Dei cognitionem quod attinet quaedam ergo sunt ad quae etiam 
ratio naturalis sive e rebus sensibilibus sive ex bumanae activitatis experientia 
pertingere potest discurrendo veluti ab effectibus ad ultimam Causam: sicut 
est Deum esse, Deum esse unum, bonum, verum, omniscium, omnipotentem, 
infinitum, personalem, creatorem omnium rerum atque finem ultimum huma- 
nae vitae quaeque suo modo etiam antiqui philosophi demonstrative de Deo 
probaverunt ductu naturalis lumine rationis. 15 Ad hominis naturam investi- 
gandam ea quae a S. Doctore dicuntur de animae ad corpus unione substan- 
tiali, 10 atque de intellectus cum sensu, propria connexione exinde sequente, 17 
de liberi arbitrii ratione atque fundamento, 18 de animi spiritualitate eiusque 
immortalitate; 19 exinde personae humanae magna dignitas quae in rationalis 
naturae subsistentia consistit 20 qua homo habet ordinem immediatum ad 
ipsum Deum atque capax Dei quodammodo efficitur. 21 

4. Activitatem moralem in tendentia ad ultimum finem per liberi arbi- 
trii electionem ditiori sapientia exponit Angelicus Doctor. 22 Initium seu fons 
huiusmodi moralis activitatis ponuntur prima principia rationis practicae, 
quae habitum syndereseos constituunt quaeque principia sunt iuris naturalis 
atque semina quaedam virtutum moralium 23 quorum primum venit illud 
quod bonum est faciendum et malum vitandum. 24 Haec vero prima principia 
legem naturalem constituunt quae participatio quaedam est legis aeternae in 
rationali creatura: 25 huic legi homo conformari mores suos tenetur per virtu- 
tum moralium exercitium, quibus firmius malum fugiat bonum prosequatur, 20 
quaeque naturam humanam ad ultimum finem proxime ordinant atque ad vitae 
aeternae elevationem aliquo modo disponunt per gratiae donum partici- 
pandum. 27 

In Sacra Theologia exponenda S. Thomam vel pleniore sapientia proce- 
dere haud difficile est ostendere, utpote qui consulto ipsius sacrae doctrinae 
novitios breviter ac dilucide instruere cum confidentia divini auxilii se pro- 
secutum esse expresse testatur. 28 

a) Fontes divini Verbi sedulo investigans et traditioni ac supremo 
Ecclesiae magisterio firmiter obsequens, 29 veritates in revelatione implicitas 
modo analytico explicat et deducit easque secundum ordinem disciplinae in 
synthesim organicam reducit. 

b) Rationem a fide apprime distinguens, fidem theologicam ad veritates 
supernaturales cognoscendas esse necessariam S. Doctor posuit: 30 lumen au- 
tem fidei, quod est quasi sigillatio primae veritatis in mente non potest fallere 
sicut Deus non potest decipere nec mentiri. 31 

c) Ad Romani Fontifcis auctoritatem, utpote qui Vicarius est Christi 
et toti Ecclesiae praeest proprie et per se pertinere novam Symboli editionem 
ordinare, Synodum generalem congregare omniaque alia quae ad totam Ec- 
clesiam pertinent disponere, Angelicus expresse docet. 32 

d) Pariter naturae possibilitatem seu capacitatem in suo ordine plane 
agnoscens, eam a gratia ita seiungit ut simul absolutam ordinis supernaturalis 
gratuitatem cum hominis naturali libertate servet. 33 



172 


SESSIO VII - ACTA 


5. Doctrinae sacrae culmen est Primatus Dei sive secundum quod in se 
est sive secundum quod est principium rerum et finis earum, 34 et specialiter 
rationalis creaturae. 36 

Quare totam salutis dispensationem quasi tribus gradibus vel stadiis sic 
evolvit ut creatura rationalis a Deo procedens, sed per peccatum lapsa ad 
Deum redeat seu erigatur per Christum qui, secundum quod est homo, nobis 
est via tendendi ad Deum. 80 

6. Cum vero nonnisi in Deo ultimus hominis finis et perfecta beati tudo 
inveniantur, moralis consideratio in sacra doctrina nihil aliud est quam scientia 
ultimi finis eorumque quibus hominis libertas, per gratiam Christi, ad Deum 
pervenire possit. 37 

N. B. : Quod autem attinet ad illa « pronuntiata maiora » seu 24 theses, 
quas S. Congr. Studiorum de mandato S. Pii X edidit die 27 iul. 1914 (cf. 
Ench. Cler. nn. 894-918; et cf. Acta et Documenta Cone. Oec. Vat. II appa- 
rando, Series I, vol. III, pp. 348-350), mens Commissionis haec fuit: 

Huiusmodi theses, ope ulterioris investigationis tum historicae tum cri- 
tico-theoreticae a coetu peritissimorum in re instituendae, strictiore forma 
redigantur et ad alias quoque philosophiae partes extendantur (v. gr. ad ethi- 
cam, ius naturale, oeconomiam, philosophiam historiae et religionis, aesthe- 
ticam etc.). 


NOTAE 

1 C. Gent. I, a. 1; Leon. man. p. 1 ab. 

2 C. Gent. I, a. 2; Leon, man, p. 2 b. 

3 X. Th. P-II ao , q. 109, a. 1. 

4 S. Th. P, q. 84, a. 5. 

5 In I De coelo et mundo, lect. 22; ed. Parm. t. XIX, p. 58 b. 

0 Litt. Encycl. Humani Generis, A.A.S., 42 (1950), p. 571 ss. 

7 X. Th. P, q. 12, a. 1. 

8 X. Th. P-II ae , q. 94, a. 2. 

9 In I Sent. d. 8, q. I, a. 3 (Mandonnet I, 200); De Pot. q. IX, a. 7, ad 13; 
Comp. Theol. c. 219. 

10 In IV Metaph. lect. 6, num. 605; ed. Cathala. 

11 X. Th. P-IP°, q. 51, a. 1; C. Gent. I, a. 10. 

12 X. Th. P-IP°, q. 94, a. 2. 

18 X. Th. P, q. 2, a. 3 (5 viae); q. 44, a. 1 (de creatione), 

14 X. Th. P, q. 2, a. 3 (V a via); q. 22, a. 2; P-IP\ q, 1, a. 4. 

16 C. Gent. I, a. 3. 

16 X. Th. I a , q. 76, a. 1. 

17 X. Th. I a , q. 84, a. 7. 

18 X. Th. P, q. 83; P-IP°, q. 9, aa. 1, 3 et 4. 

19 X. Th. P, q. 75, a. 2. 

X. Th. I*, q. 29, a. 3 ad 2™. 


20 

21 De Ver. q. 22, a. 2 ad 5 um ; II-IP 0 , q. 2, a. 3. 

23 C. Gent. lib. III; S. Th. P-II ae ; Q. disp. De Viri, in Com. 

23 De Ver. q. 14, a. 2; q. 16, a. 1; S. Th. P, q. 79, a. 12 et 13 ad 3; 

P-IP°, q. 93, a. 6; q. 94, a. 1 ad 2““. — Habitus primorum principiorum di- 

citur etiam « scintilla animae » (In II Sent. d. 39, q. III, a. 1). 

24 S. Th. I a -II ae , q. 94, a. 2 (art. capitalis!). 

25 S. Th. P-IP 1 * * * * 6 , q. 91, a. 2 et ad 3 um ; a. 3 ad l um ; a. 4 ad l um ; q. 93, 
a. 2 et 3. 

26 5. Th. P-II ae , qq. 55-56; qq, 71-81. 

27 De Ver. q. 27, a. 1; S. Th. P-II ao q. 109, aa. 1-10. 

28 S. Th. Prologus. 

20 S. Th. II-IP 6 , q. 10, a. 12; IIP, q. 68, a. 10; Quodl. II, q. 4, a. 2. 

30 De Ver. q. 14, a. 1; S. Th. II-IP 6 , q. 2, aa. 3-8. 

31 In Boeth. de Trin. q. 3, a. 1 et ad 4 um . 

32 S. Th. II-IP 0 , q. 1, a. 10; Ihid. q. 11, a. 2 ad 3 um , De Pol. q. 10, a. 4 ad 3 um . 

33 S. Th. P-II-, qq. 109 et 112. 

34 5. Th. P, q. 1, a. 7. 

33 S. Th. P, q. 2, Prologus. 

30 S. Th. IIP Pars, Prologus. 

37 Comp. Theol. cc. 199-200. 


2) RELATIO EM.MI P. D. IOSEPH CARD. PIZZARDO 
PRAESIDIS COMMISSIONIS DE STUDIIS ET SEMINARIIS 

1. De huius decreti ratione. Inter munera Commissioni de Studiis 
et Seminariis concredita ab ipsa Commissione Centrali recensentur se- 
cundo loco; « Studiorum ratio Seminariorum cuiusvis gradus et ordinis 

recognoscatur. Praesertim attendatur ad integritatem doctrinae tra- 
dendae pleno cum obsequio erga Magisterium Ecclesiae et ad rationem 
docendi S. Scripturam ». 

Ipsa recognitio rationis studiorum a Commissione praeparatoria 
effecta est in capite quarto Constitutionis « De Sacrorum alumnis for- 
mandis » et in schemate decreti « De Studiorum Ecclesiasticorum Uni- 
versitatibus ». Quae schemata iam mense februarii Vestro iudicio sup- 
posita sunt. In illis schematibus inculcatur iam docilitas magistrorum 
erga Ecclesiae Magisterium; sed quaestio gravissima a Commissione 
Centrali indicata succinctis illis monitis non sufficienter ponderata esse 
videbatur. 

Commissio de Studiis et Seminariis igitur retinuit explicite agen- 
dum esse de ipso obsequio erga Magisterium in disciplinis sacris et cum 

sacris connexis. 

Inculcandae erant imprimis normae fundamentales quibus profes- 
sores totam rationem investigandi, docendi, scribendi conformare de- 
bent. 



174 


SESSIO VII - ACTA 


Considerato hodierno statu doctrinae sacrae, et secundum explicitam 
Commissionis Centralis indicationem, agendum erat « de ratione docen- 
di Sacram Scripturam ». 

Denique pro integritate doctrinae securius vindicanda, Concilium 
non potest silere de momento S. Thomae, quem recentiores Summi Pon- 
tifices tanto vigore proclamaverunt « Studiorum ducem ». 

2. Particularis indoles horum schematum. Quaestiones in hoc de- 
creto consideratae arctissime cohaerent cum ipsa doctrina; mens vero 
Commissionis de Studiis et Seminariis non fuit haec capita doctrinae suo 
marte funditus exponere. Sed suppositis illis quae a Commissione Theo- 
logica in Constitutionibus « De Fontibus Revelationis » et « De Ecclesia » 
declarata et inculcata sunt, Commissio de Studiis et Seminariis voluit 
explicitius illos aspectus proferre, qui pro magistris in Seminariis et 
Facultatibus docentibus hodie maxime premendi videntur. 

Ipsa Commissio praeparatoria vero minime censuit, hoc decretum 
necessario ut documentum per se stans edendum esse; sed quando om- 
nia documenta prostant, Patribus Commissionis Centralis et ipsius Con- 
cilii committendum esse iudicium, quo loco et qua forma huiusmodi sche- 
mata inserenda sint in contextum magis amplum. 

3. Quaedam pauca notanda de singulis partibus huius Decreti. Com- 
missioni Theologicae particulares referantur gratiae, quod schema « De 
Ecclesiae Magisterio » nobiscum communicavit, antequam definitive ap- 
probatum erat. Sic in primo capite huius decreti saepius ad ea remitti 
poterat, quae Commissio Theologica in illo schemate iam praeparaverat. 
Notandum autem est, textum in nota sexta huius Decreti adductum, 
mutatum esse in editione definitiva schematis « De Ecclesiae Magi- 
sterio ». 

In ipsa Commissione praeparatoria dubium ortum est, utrum hoc 
primum caput melius inscribendum sit « Normae fundamentales », ita 
ut explicitius appareat indoles magis disciplinaris huius Decreti, in op- 
positione ad Decretum potius doctrinale Schematis a Commissione Theo- 
logica praeparati. 

De doctrina S. Thomae servanda praeter ea quae in notis indican- 
tur, duo animadvertere velim: 

1) Quoad obiectiones saepe prolatas: 

a) Decretum nihil innovat, sed leges saepius latas confirmat; 

b) rectae aestimationi quae antiquae traditioni vel sapientiae Pa- 
trum vel aliis catholicis Doctoribus iure debetur, non derogatur; 

c) neque aequa libertas in veritatis cuiuscumque ulteriore inda- 
gatione coarctatur; 

d) neque progressus scientiarum impeditur: cum auctoritas S. Tho- 

mae dynamico sensu intelligenda sit, potius ipsa principia S. Thomae 
in re methodologica et doctrinali in eadem linea et in eodem ordine, in 
seipsis et in suis consequentiis ulteriore studio perfici possunt et debent. 

2) Ecclesia saepe in suis Documentis exigit, ut philosophiae et 
theologiae studia perficiantur « iuxta methodum, doctrinam et princi- 
pia S. Thomae » (C.I.C., can. 1366 paragr. 2). Necessarium vel saltem 
valde opportunum videbatur ut haec tria momentosa verba aliquatenus 
in Decreto conciliari declarentur 

— ne quid indeterminatum praecipiatur vel commendetur; 

— ut aliquis progressus fiat relate ad praecedentes praescrip- 
tiones; 

— ut criteria quaedam positiva, saltem generice, tradantur, qui- 
bus praefata verba ab omnibus rite intelligantur. 

Commissio praeparatoria per consequens aliquod initium vel ger- 
men huius muneris praestare voluit, sicut in additamentis (pagina de- 
cima quinta 1 et sequentes) invenitur. Non autem haec additamenta in 
ipsum decretum inserenda esse Commissio censuit. In re tantae molis 
et difficultatis defuit tempus pro perfectiore elaboratione omnino neces- 
sarium. De cetero omnes concordabant, coetui particulari virorum peri- 
tissimorum tale munus committendum esse, auditis postea et Universi- 
tatibus Ecclesiasticis et Catholicis. Denique praevaluit sententia, non 
esse ipsius Concilii Oecumenici edere tale documentum, sed potius 
Organorum ordinariorum S. Sedis. 

Animadvertendum denique est: data celeritate qua decretum typis 
mandandum erat, in notis irrepserunt plura menda quoad numeros pa- 
ginarum. Sed haec omnia iam revisioni subiecta sunt et in textu defi- 
nitivo emendabuntur. 

4. Verbum de labore praeparatorio. Notiones vel normae funda- 
mentales elaboratae sunt in coetu particulari in quo 111. mi Domini An- 
dreas Combes et Robertus Masi, Professores Universitatis Lateranensis, 
relatorum et redactorum munus susceperant. Schematis quarta editio, 
post ultimum Conventum generalem exarata, suffragio scriptis misso 
a Commissione approbata est. 

In Schemate « de ratione docendi S. Scripturam » praeprimis adla- 
boraverunt Exc.mus D. Vincentius Jacono et Ill.mus D. Herlihy. Prae 
manibus habetis quartam huius decreti editionem. 

Etiam caput tertium « De doctrina S. Thomae servanda » saepius 
recognitum et emendatum est. Praesens editio quinta plurima debet 

impenso labori coetus particularis et totius Commissionis, maxime autem 
studio et sollertiae Reverendissimi Patris Cornelii Fabro. 

3) ANIMADVERSIONES SODALIUM 

Card. Micara: In notionibus fundamentalibus revocandis (cap.I) 
expedit ut solemne statuatur quodcumque munus sacras disciplinas 
tradendi a vivo Ecclesiae Magisterio pendere debere. 

In specie, circa schema decreti de doctrina S. T hornae servanda haec 
animadvertere placet. 

Laudibus in divum Thomam ab Ecclesia cumulatis nihil detrahens, 
minus tamen opportunum censeam quod ab Oecumenico Concilio edi- 
cenda proponitur. 

Nemo ex Patribus vel Doctoribus Ecclesiae, ne S. Augustinus qui- 
dem, tantam adeptus est auctoritatem ut sibi veluti necessario theologos 
vel philosophos christianos vincularet. 

Doctrinam vero S. Thomae firmari et veluti canonizari per am- 
plissimam auctoritatem Concilii, etsi in ambitu solum disciplinari non 
dogmatico, singulare ac novum omnino videtur iustosque limites ali- 
quantulum fortasse excedens. 

Ecclesia vero, etiam cum Thomam tamquam studiorum ducem ex- 
tolleret, illud moneri non omisit: « ne quid eo amplius alii ab aliis 
exigant quam quod ab omnibus exigit omnium magistra et mater Ec- 
clesia: neque enim in iis rebus, de quibus in scholis catholicis inter 
melioris notae auctores in contrarias partes disputari solet, quisquam 
prohibendus est eam sequi sententiam quae sibi verisimilior videatur » 
(Pius XI, Enc. Studiorum ducem, Denz. n. 2192). 

Decretum in schemate, per Concilium proferendum, posset etiam 
videri tamquam parum consentaneum illi universalitatis notae, omni- 
bus Oecumenicis Conciliis, isti praesertim, propriae. Solemnissimam 
enim acceptionem et proclamationem Aquinatis tamquam totius Ec- 
clesiae Doctoris officialis, praesertim apud gentes, quas diversas ab oc- 
cidentali vel latina cultura aluit, potest quis arguere Ecclesia velit suae 
philosophiae augere et roborare latinam et occidentalem indolem. 

Censura huiusmodi non raro auditur. 

Nuperrime, exempli gratia, libellus editus in urbe Ierusalem, cu- 
rante « Comitato di divulgazione della cultura ortodossa », talia exhi- 
bebat: « La Chiesa Ortodossa e la Chiesa degli Apostoli, dei Concili e 
dei Santi Padri. Quanto alia Chiesa Romana, essa e la Chiesa di Tom- 
maso d’ Aquino, che l’ha corrotta coi principi di Aristotele, filosofo 
pagano, e ha compreso il cristianesimo alia maniera aristotelica » (da 

« La Terra Santa », Rivista della Custodia Francescana, marzo 1962, 
pag. 76). 

Sunt equidem contumeliae et mendacia sed mentem produnt quam 
prae oculis habere iuvat. Ita, verbi gratia, schema decreti « de Ecclesiae 
unitate », a Commissione pro Ecclesiis Orientalibus propositum, mo- 
nita profert quae ad rem apprime faciunt (nn. 18-19, pagg. 12-13 1 ). 

Neque praetereundum est insignes quosdam Ordines Religiosos Do- 
ctores suos, Ecclesiae laudibus ornatos, sequi solere atque studiorum 
quasdam catholicas universitates, etiam a clero saeculari directas, liber- 
tate frui inter probatas doctrinas vel sententias eas seligendi quas 
malint. Hanc vero libertatem quomodocumque laedere vel minuere, 
cum servanda fidei integritas id non postulet, potius dissidiis et quae- 
rimoniis favet quam unitatem et concordiam firmat. 

Denique, inopportune ansa praebetur iis qui philosophiam thomi- 
sticam contemnere solent appellantes « philosophiam ex decreto ». 

De ratione docendi Sacram Scripturam, placent quae decernenda 
proponuntur. 

In comperto est omniumque ad mentem revocavit S. Officii moni- 
tum (die 20 iunii 1961) quantopere intersit ut errores et pericula circa 
tantam rem arceantur. 

Opportune in decreto, dum sana ac tuta doctrina et veritas histo- 
rica et obiectiva Sacrae Scripturae servanda praecipitur, admittuntur 
quoque sanae criticae subsidia, etiam, si quando occurrat, ad definienda 
genera litteraria singularium partium eiusdem textus sacri, iuxta Ency- 
clicam Divino afflante Spiritu. 

In prooemio decreti minus apte dici videtur « eo firmius Christo 
Sacerdoti conformentur alumni quo profundiorem Sacrae Scripturae 
habeant cognitionem » (pag. 7, 2 linn. 3-5). Nam, secus ac philosophi 
quidam senserunt, cognitio et virtus non sunt indissolubiles neque 
semper proportionate vigentes, 

Card. Frings: In cap. I, n. 6, bene distinguitur inter magisterium 
Ecclesiae infallibile et non infallibile sc. Summi Pontificis vel Episcopo- 
rum, sed non omnes consequentiae ex hoc principio ducuntur. Ideo 
phrasi, quae dicit « ita ut quando Romani Pontifices... quaestio liberae 
inter theologos disceptationis iam haberi non possit » (pag. 7, 3 linn. 
25-29) addantur verba « donec ulteriores investigationes factae et no- 
vae rationes inventae sint ». Historice spectata res ita se habet, ut ali- 


1 Cf. pp. 440-441. 

2 Cf. p. 162. 

3 Cf. p. 159. 

quae decisiones, sicut in casu Galilei, non fuerint rectae et post ali- 
quod tempus novis investigationibus detecta sit veritas. Ratio talis 
habitudinis est, quod reverentia postulat, ne statim contradicatur tali 
decisioni etsi falsitas iam ab aliquibus clare percipiatur, sed post ali- 
quod tempus et post novas investigationes veritas habebit praecedentiam 
ante reverentiam. 

Ad cap. III quaeritur, an talis commendatio S. Thomae in proprio 
capite sit necessaria. S. Thomas iam a quinque Summis Pontificibus 
valde commendatus est contra errores tunc temporis grassantes et inter 
acatholicos et inter catholicos. Nova ratio hodie dari non videtur. Mar- 
xismus sine dubio doctrina S. Thomae oppugnari non potest. 

Insuper non placet iuxtapositio S. Scripturae et doctrinae S. Tho- 
mae, quasi sint duae fontes veritatis fere aequales. 

Praeterea opinor multos, qui loquuntur de S. Thoma, raro tantum 
legisse in operibus originalibus S. Thomae sed ex fontibus secundi ordi- 
nis hausisse. Tandem dicendum mihi videtur, quamvis iis, quae hic 
dicta sunt de S. Thoma assentiar, tamen melius esse totum caput tol- 
lere. 

Card. Ruffini: Admiratus sum sapientiam et diligentiam quibus 
haec schemata confecta sunt. Attamen nonnulla animadvertere audeo. 

Schema I. - Pag. 5, 4 linn. 11-13: « Ideo qui magistri ad munus sa- 
cras disciplinas in scholis et Universitatibus docendi ab Ecclesia vo- 
cantur ». Dixerim potius: ... qui magistri missionem sacras disciplinas 
... docendi a legitimo Ecclesiae magisterio acceperunt. (His verbis usus 
est Pius XII). 

Pag. 7, 5 6 linn, 4-8: Distinctiones sunt semper opportunae, imo ne- 
cessariae. At velim notare auctores catholicos qui Ecclesiae magisterii 
non satis rationem habent, interdum perniciosiores esse auctoribus qui 
Ecclesiae auctoritatem impugnant eiusque magisterium negant. Nam 
errores istorum manifesti sunt fere semper, cum sententiae vel opinio- 
nes catholicorum plus minus ve audaces vel temerariae, prorsus quia a 
catholicis asseruntur, allicere soleant multos. 

Schema II. - Pag. 8/' ad 2, linn. 8-12: Incisum illud « cognitis accu- 
ra teque aestimatis antiquorum loquendi scribendique modis et artibus », 
quod ex Litt. Encycl. Pii XII s. r. excerptum est, locum aptum non 
tenet; facile enim rectam significationem sententiae (notissimo decreto 


4 Cf. p. 157. 

0 Cf. p. 162. 

6 Cf. p. 158. 

S, C. Sancti Officii confirmatae), quae subsequitur, perturbare et pes- 
sumdare potest. 

In aperto omnibus exegetis est inter regulas hermeneuticae rationalis 
locum principem tenere usum loquendi scribendive a singulis auctori- 
bus adhibitum, ratione habita aetatis, in qua unusquisque locutus est 
vel scripsit, atque modorum artiumque loquendi et scribendi tunc in 
usu; sed novissimis temporibus hoc principio, seu norma, tam evidenti, 
haud pauci ore vel scripto de re biblica disserentes graviter abusi sunt, 
adeo ut sermones et res gestae ipsius D. N. Iesu Christi, prout in 
Evangeliis leguntur, cum veritate secundum historiae fidem, non con- 
venire contendatur. 

Quocirca propono: incisum — supra memoratum — non quidem 
omittendum, sed in extremum § 2 — de qua agitur — transferendum, 
additis verbis quibus Pius XII illud complevit, in hunc modum: « Co- 
gnitis autem accurateque aestimatis... multa dissolvi poterunt quae 
contra divinarum Litterarum veritatem fidemque historicam opponun- 
tur ». 

Schema III. - Iure meritoque doctrina S. Thomae servanda asseri- 
tur. P. Berthier ( S . Thomas Aquinas, Doctor Communis Ecclesiae, 
Romae 1914) recensuit, ab Alexandro IV (1254-1361) ad Leonem XIII, 
septuaginta octo testimonia summorum Pontificum pro S. Thoma, Qui- 
bus nos adiicere possumus clarissima testimonia recentiorum Pontificum 
S. Pii X, Benedicti XV, Pii XI, Pii XII et Ioannis XXIII. 

Innocentius VI (1352-1362) momentum doctrinae S. Thomae his 
verbis extulit: « Huius doctoris doctrina prae ceteris, excerpta cano- 
nica, habet proprietatem verborum, modum dicendorum, veritatem 
sententiarum ita ut numquam qui eam tenuerit, inveniatur a veritatis 
tramite deviasse, et qui eam impugnaverit, semper fuerit de veritate 
suspectus ». 

Pauca vero quae in schemate dicuntur mihi non placent: 

Pag. 7/ ad 3: Modus dicendi qui ibi adhibetur minime satisfacit; 
« excusatio non petita accusatio manifesta est ». Melius dicatur, ra- 
tione positiva, etiam reliquos doctores ab Ecclesia adprobatos magni 
faciendos esse, secundum uniuscuiusque eruditionem et sapientiam, quin 
S. Thomae, qui est studiorum dux, primatui in philosophia et theolo- 
gia detrahatur. 

Pag. 8, 7 8 ad 5, lin. 26: « Elanc S. Thomae universalem vindicatio- 

nem ». Loco vocabuli « vindicationem » dicatur « auctoritatem » (vel 
« dignitatem »). 

Demum mea facio quae scite addidit Em.mus Card. Browne. Dignae 
insuper sunt quae considerentur animadversiones a Rev.mo Tinello 
propositae. 

Card. Dopfner: Liceat adnotationes pro singulis Capitibus sin- 
gulatim proponere. 

Ad Caput I. - Exemplum Capitis I propositum quoad substantiam 
placet. Bene exhibet necessitudinem vividam, quae viget inter Roma- 
num Pontificem atque Episcopos, magisterio authentico in Ecclesia 
divino iure instituto fungentes, et magistros in scholis docentes. Item 
optime distinctiones quasdam observandas commendat, quorum negle- 
ctus in damnum sive doctorum dignitatis sive ipsius fidei doctrinae eius- 
que perspicuae propositionis facile evadit; sic v. g. distinctio facienda 
in modo tractandi disciplinas sacras aut profanas (pag. 6, 9 lin. 21 sqq.); 
monitiones de adhibenda diligentia ac cautela in novis pervestigatio- 
nibus et simul de non absque solido fundamento redarguendis atque 
exprobrandis doctis catholicis magistris novas explicationes quaeren- 
tibus (pag. 6, linn. 26-30); diversa genera auctorum errantium accurate 
disiungenda (pag. 7, 10 linn. 4-8); differentia vigens inter magisterium in- 
fallibile et magisterium non infallibile idque tamen authenticum (pag. 7, 
linn. 18-25); differens valor doctrinarum (pag. 7, linn. 30-34). 

Quaedam tamen pro meo modesto iudicio ulterius et adhuc magis 
praecise enuntiari, alia maioris perspicuitatis causa in formam brevio- 
rem redigi poterunt. 

1) Explicationes magis particulares et minutiores illae, quae inde 
a pag. 6, lin. 37 usque ad pag. 7, lin. 4 proponuntur, omittantur vel 
ad notas transmittantur. Argumentum tamen . de distinguendo inter 
auctores errantes magisterium ipsum negantes et auctores errantes ca- 
tholicos retinendum et immediate post lin. 36 paginae 6 adiungendum 
esse mihi videtur, convenienter mutatis verbis periodum introducenti- 
bus: « In errorum autem expositione bene distinguant... », 

2) In pag. 6, lin. 24 expressio « obvium sensum » mutetur in: 
« genuinum sensum ». Nam historia docente occurri potest, quod ve- 
rus et genuinus sensus alicuius sententiae a magisterio propositae dif- 
fert et profundiori rerum adiunctarum investigatione tantum erui potest. 


9 Cf. p. 158. 

3) Paragraphus 6 (pag. 7, 11 inde a lin. 18) de differenti valore doctri- 
narum agit et in hoc connexu etiam tangit problema naturae assensus 
magisterio ordinario authentico non-infallibili debiti. Schema optime 
huius magisterii documenta distinguit a documentis magisterii infalli- 
bilis, et optime declarat naturam assensus interni et religiosi illis debiti 
secundum ea, quae in Enc. Humani Generis dicuntur. Non tamen ingre- 
ditur discussionem problematis, quomodo obligatio ad assensum illum 
internum religiosum componatur cum dubitationibus, quae forsitan in 
casibus concretis oriri possunt 1) ex argumentis novis allatis et 2) ex eo, 
quod doctrinae a magisterio non-infallibili propositae authentice quidem 
imponuntur, de se vero non sunt irreformabiles. Valde gratum et iu- 
cundum esset et theologi a multis anxietatibus liberari possent, si in 
Schemate nostro etiam via monstraretur, qua in talibus casibus proce- 
dendum sit. Ad inveniendam solutionem opportune prae oculis haberi 
potest, quomodo res in casu s. d. Commatis loannei successerit: Uti 
notum est, per Responsum datum a S. Officio die 13 ian. 1897 vetitum 
est negare vel in dubium revocare authentiam textus 1 Io. 5, 7. Quod 
Responsum postea (die 2 iunii 1927) ita declaratum est: 

« Decretum hoc latum est, ut coerceretur audacia privatorum docto- 
rum ius sibi tribuentium authentiam commatis loannei aut penitus 
reiiciendi aut ultimo iudicio suo saltem in dubium vocandi. Minime 
vero impedire voluit, quominus scriptores catholici rem plenius inve- 
stigarent atque, argumentis hinc inde accurate perpensis, cum ea, quam 
rei gravitas requirit, moderatione et temperantia, in sententiam genui- 
nitati contrariam inclinarent, modo profiterentur, se paratos esse stare 
iudicio Ecclesiae, cui a Iesu Christo munus demandatum est sacras Lit- 
teras non solum interpretandi, sed etiam fideliter custodiendi » (cf. 
Denz. 2198). 

Unde patet, Ecclesiam etiamsi in casu disceptatio alicuius doctrinae 
propter sententiam a magisterio non-infallibili propositam non sit am- 
plius libera, non velle impedire pleniorem rei investigationem; immo 
occurrere posse casum in quo tandem aliquando permittitur auctori- 
bus proponere sententiam contrariam, dummodo hoc faciant debita 
moderatione ac temperantia et parati sint stare iudicio Ecclesiae. 

Qua de causa commendo haec in nostro textu addenda: 
a) In pag. 7, lin. 24, opportune post verba « sed etiam » addi 
potest « generarim », ut phrasis ita sonet: «... sed etiam generarim 
interiorem religiosum assensum ». 

b) Post lineam 29 in eadem pagina 12 inserantur verba sequentia 
vel similia: « Plisce vero normis minime impeditur, quominus theologi 
catholici easdem res plenius investigarent. Difficultates autem, si quae 
forsitan ex argumentis novis allatis oriantur, iidem conformiter cum 
doctrina a magisterio authentice proposita solvere nitantur. Quod si 
fieri impossibile esse videtur, quin inveniantur solutiones extortae, du- 
bia et novas propositiones ad ipsum magisterium, i. e. ad Episcopos 
vel Sanctam Sedem, qua par est reverentia, deferre licebit ». 

4) In n. 7 (pag. 8 1,1 ) opportunum erit addere clausulam, quod non 
quaevis propositio a singulo Episcopo facta iam eo ipso uti authentice 
et vi magisterii prolata censenda sit, sed necessario debet fieri discretio. 

Concludo: Schema nostrum Capitis I Decreti « De obsequio erga 
Ecclesiae magisterium in tradendis disciplinis sacris », si secundum ani- 
madversiones factas completum fuerit, admitti poterit. 

Ad Caput II. - Quod ad Caput II Schematis propositi attinet, pauca 
quaedam adnotanda mihi videntur: 

I. Generatim laudanda venit intentio totum Caput pervadens, scii, 
illustrare momentum S. Scripturae in institutione theologica et munire 
hanc eandem aptis dispositionibus de studio S. Scripturae. Rationes 
autem allatae compleri adhuc possent et deberent considerationibus ul- 
terioribus sive de functione S. Scripturae in ipsa methodo theologica 
atque annuntiatione praeconii salutis qua talibus, sive de certis qui- 
busdam criteriis generalibus in studio biblico observandis, uti sunt v. gr. 
discretio generum litterariorum vel distinctio simul et cohaerentia testi- 
monii ipsius Christi Domini et testimonii societatis christianae primor- 
dialis observanda. 

II. In textu iacenti autem, si ita admittetur, speciatim has parvas 
immutationes commendo: 

1) Ad pag. 8, 14 linn. 22-28: Aliquantulum nimis insisti videtur in 
eruendo ex S. Scriptura contento dogmatico-doctrinali; addi forsitan de- 
bet monitio quoque de ab exegeta monstrando valore vitali seu relatione, 
quam habet doctrina biblica pro vita intellectuali et spirituali christiana 
pro praesentium temporum adiunctis. Fortasse adiungi potest in lin, 28: 
« Praeterea magister S. Bibliae ne omittat monstrare valorem vitalem 
seu momentum, quod habent enarrationes et doctrinae S. Scripturae 
pro vita intellectuali et spirituali hominum in uniuscuiusque temporis 
adiunctis ». 

2) Ad pag. 8, 15 linn. 29-35: In hodierno ambitu culturali quivis 
minister sacer in cura animarum, in praedicatione atque catechesi capax 
esse debet applicandi totam Scripturam in ministerio suo et dispositus 
ad quemlibet eiusdem locum saltem modo quodam brevi explicandum, 
interrogationibus respondendum, errores refellendos. Qua de causa 
optandum esset, ut tota institutione theologica durante habeatur lectio 
et explanatio currens, quae quidem non debet tractare omnia proble- 
mata singulorum locorum, tamen solido fundamento scientifico inniti. 
Quare incisum paginae 8, lineae 29 ita inchoari posset: « Per totum 
curriculum institutionis ministrorum sacrorum habeatur currens lectio 
Veteris et Novi Testamenti, explanatione brevi et compacta quidem, sed 
solido fundamento scientifico inni tente adnexa. Ad accuratiorem expli- 
cationem... (et ita porro uti in Schemate) ». 

3) Ad pag. 8, lin. 33: Neque in praedicatione neque in ipsa Biblia 
agitur de vita Iesu Christi in sensu alicuius biographiae tradendae, sed 
potius de annuntianda salute a Deo hominibus parata, in cuius centro 
stat persona Salvatoris. Ad praecavendas falsas interpretationes dici 
poterit fortasse melius: «... praecipue vita et kerygma Iesu Christi... ». 

4) Ad pag. 9, 16 lin. 13: Nonne iuvat etiam explicite indicare in- 
fluxum, quam usus divinae Scripturae habere debet directe quoque in 
curam pastoralem? Unde propono, ut dicatur loco vocabuli « eiusque »: 
« ... nec non pastorationem earumque... ». 

His commentationibus factis, Caput II quoad substantiam admit- 
tendum et secundum supradicta complendum commendo. 

Ad Caput III. - Pervenimus ad 3 Caput. Agitur de doctrina S. Tho- 
mae servanda in institutione theologica. Certo multum iuvabit, etiam 
hodiernis temporibus sublineare momentum et auctoritatem doctrinae 
S. Thomae in Ecclesia. In contextu praeiacentis Decreti tamen hoc Ca- 
put III non videtur bene stare. Postquam de magisterio vivo, quae est 
norma proxima, de S. Scriptura, quae est norma remota atque fons in 
tradendis disciplinis sacris, actum est, plane et liquide, ni fallor, exspe- 
ctari potuit caput aliquod de Traditione tanquam altera parte normae 
remotae seu fontis. Praesertim propter eius momentum, quod ultimis 
annis occasione dogmatisationis Assumptionis B. M. V. novo modo illu- 
stratum est, et propter disceptationes cum Protestantibus, de Traditione 
agendum esset. Fundamentalia principia de Traditionis recta interpre- 
tatione, de natura argumenti sive dogmatici sive historici ex Traditione, 
et alia breviter explanari debuissent. Unde enixe rogo, ut tertium caput 


16 Cf. p. 163. 
16 Cf. p. 163. 

ex integro reformetur iuxta has considerationes et proponetur sub novo 
titulo correspondenti, v. gr. « De Sacra Traditione Doctorumque ec- 
clesiasticorum doctrina servandis ». 

In tali connexu etiam praecellens auctoritas S. Thomae locum suum 
competentem habebit. Sed ad praecavenda quaedam pericula, quae in 
textu praesenti non sufficienter excludi videntur, in statuenda obliga- 
tione sequendi auctoritatem S. Thomae, duo principia adamussim ob- 
servari et expresse enuntiari debent: Commendatione doctrinae S. Tho- 
mae 1) auctoritati aliorum magnorum doctorum ecclesiasticorum nihil 
derogari, et 2) libertatem, quae etiam pro scientia catholica non solum 
utilis, sed et omnino necessaria est, nullo modo restringi. Haec duo prin- 
cipia quidem iam leguntur in nostro Schemate; nam cuilibet textum, 
imprimis paginam 7, 17 lineas 26-31 cum notis 8 et 9 diligenter perscru- 
tanti statim innotescit, praecellentis auctoritatis S, Thomae approba- 
tionem sensu affirmativo intelligendam esse, nequaquam sensu exclu- 
sivo, et inquisitionis scientificae libertatem convenientem omnino sal- 
vari. Tamen textus praeiacens haec non satis perspicue dicit nec dubia 
sufficienter excludit. 

Praesertim animadvertere velim sequentia: 

1) Libertas ad novarum veritatum indagationem coarctari videtur. 
Hoc est valde inconveniens. Sunt enim etiam « sententiae antiquae », 
quae sub novis aspectibus noviterque inventis inquisitionibus explican- 
dae et demonstrandae, immo modificandae sunt (pro exemplo inserviat 
principium causalitatis quod dum prius communiter ut principium ana- 
lyticum habebatur, inde a quaestione critica Kantii iteratam inquisitio- 
nem postulabat, quae inquisitio ad hanc conclusionem duxit, ut iuxta 
nunc communiorem persuasionem principium causalitatis potius syn- 
theticum iudicaretur). 

2) Ubi in notis proponetur doctrina Summorum Pontificum, quae 
nunc praesertim in nota 9 allegatur, citentur ipsissima verba, ex quibus 
Patres videbunt, quomodo obligatio sequendi Doctorem Communem 
statuatur simul et limitetur. Nam ita sonant: 

Benedictus XV (Ad beatissimi, 1 nov. 1914: A.A.S. 6, 564-581): 
« In rebus autem, de quibus, salva fide ac disciplina, — cum Apostolicae 
Sedis iudicium non intercesserit — in utramque partem disputari potest, 
dicere quid sentiat idque defendere, sane nemini non licet... suam 
quisque tueatur libere quidem, sed modeste sententiam nec sibi putet 
fas esse, qui contrariam tenent, eos, hac ipsa tantum causa, vel suspe- 
ctae fidei arguere vel bonae disciplinae... Ceterum, a nostris qui se ad 

communem rei catholicae utilitatem contulerunt, longe alius nunc Ec- 
clesia postulat, quam ut diutius haereant in quaestionibus, quibus nihil 
proficitur... » (1. c. pag. 576 s.). 

Pius XI ( Studiorum, ducem, 29 iun. 1923: A.A.S. 15, 309-326): 
« Scilicet inter amatores S. Thomae, quales omnes decet esse Ecclesiae 
filios, qui in studiis optimis versantur, honestam illam quidem cupimus 
iusta in libertate aemulationem, unde studia progrediuntur, interce- 
dere, et obtrectationem nullam, quae nec veritati suffragatur et unice 
ad dissolvenda valet vincula caritatis. Sanctum igitur unicuique eorum 
esto, quod in Codice luris Canonici praecipitur, ut « philosophiae ra- 
tionalis ac theologiae studia et alumnorum in his disciplinis institu- 
tionem professores omnino pertractent ad Angelici Doctoris rationem, 
doctrinam et principia, eaque sancte teneant »; atque ad hanc normam 
ita se omnes gerant, ut eum ipsi suum vere possint appellare magistrum. 
At ne quid eo amplius alii ab aliis exigant, quam quod ab omnibus 
exigit omnium magistra et mater Ecclesia; neque enim in iis rebus, de 
quibus in scholis catholicis inter melioris notae auctores in contrarias 
partes disputari solet, quisquam prohibendus est, eam sequi sententiam, 
quae sibi verisimilior videatur » (1. c., pag. 324; Denz. 2192). 

Pius XII ( Solemnis conventus, 24 iunii 1939: A.A.S. 31, 245-251): 
« Decessorum Nostrorum monita nostra facimus, quibus veri nominis 
in scientia progressum et legitimam in studiis libertatem tueri volue- 
runt. Probamus prorsus ac commendamus novis disciplinarum inventis 
antiquam sapientiam, ubi opus sit, aequari; ea de quibus bonae notae 
Angelici Doctoris interpretes disputare solent, libere agitari; nova vero 
subsidia ex historia deprompta in textibus Aquinatis plenius intellegen- 
dis adhiberi. Neque ullus privatus “ se in Ecclesia pro magistro gerat ”; 
nec “ quid eo amplius alii ab aliis exigant, quam quod ab omnibus exi- 
git omnium magistra et mater Ecclesia ”; nec denique vana dissidia fo- 
veantur... Aemulatio enim in veritate quaerenda et propaganda per com- 
mendationem doctrinae S. Thomae non supprimitur, sed excitatur 
potius ac tuto dirigitur » (1. c. pag. 246 sq.). 

3) Nota 12 minutissimam affert interpretationem Can. 1366 § 2, 
et, uti videtur, valde restrictivam et libertatem, de qua supra, coarctan- 
tem. Tamen memor esse debemus, citatum documentum Motu Proprio 
Pii X ( Doctoris Angelici, 29 iunii 1914, A.A.S. 6, 336-341) datum esse 
sola pro Italia et insulis adiacentibus. Ergo expungatur haec nota, quia 
ansam dare poterit interpretationibus textus conciliaris nimis rigorosis 
et restrictivis nec opportunum esse videtur, ut Concilium descendat us- 
que ad determinationes minutissimas veluti est determinatio methodi 
scholasticae tanquam formae stricte argumentativae sive syllogisticae. 

4) Duabus vicibus 24 theses illae, quas de S. Pontificis mandato 
edidit S. Congregatio Studiorum die 27 iulii 1914, expressis verbis me- 
morantur. Videntur vero hic efferri ad dignitatem authenticae decla- 
rationis « rationis, doctrinae et principiorum » S. Thomae obligatorie 
observandorum, quod contrarium esset illi libertati, quam Benedictus XV, 
Pius XI, Pius XII nobis vindicaverunt. Ut bene intelligar : nullo modo 
ipsis thesibus quid derogari intendo; sed potius, ut praecaveatur ambi- 
guitatibus possibilibus, ac si nunc imponerentur ut normae obligantes 
sensu stricto, cum hucusque, sec. Responsum a S. Congregatione de 
Studiis die 7 martii 1916 datum ( A.A.S . 8, pag. 157), « veluti normae 
directivae » « proponendi » fuerint. 

5) Quod attinet « Additamenta ad Decretum, De S. Thomae do- 
ctrina » haec insuper notentur: Primo eorum valor et momentum non 
clare exhibentur. Nam una ex parte in fine Decreti dicitur: « Addita- 
menta ex Commissionis mente, considerantur peculiaris nota integra- 
tiva ad Schematis n. 4 » (pag. 9 18 ) et altera ex parte asseritur: « Haec 
additamenta ad ipsum Schema Decreti non pertinent » (pag. 9). Quae- 
ritur igitur, num etiam additamentis vindicetur vis obligatoria necne. 
Non dicunt auctores Schematis, quid definitive circa haec additamenta 
proponatur Concilio: num desiderent, ut in ipsum Decretum inseran- 
tur an potius cupiant, ut tamquam notae addantur. Sed etiam in secundo 
casu non apparet valor talis notae obligatorius. 

Secundo: Plurimas ex allatis propositionibus tamquam « quaedam 
principia tum philosophica, tum theologica, quae ab Angelico Doctore 
ut fundamentum totius ulterioris investigationis traduntur », conside- 
randas esse sine dubio admittimus et omnes admittunt, quae ideo prae- 
cise non per longum et latum recenseri debent. Sed nonnullae proposi- 
tiones tales sunt, quae aut non ut principia proprie dicta quae ab omni- 
bus agnoscuntur, aut quae, saltem si evolutio theologica prae oculis 
habetur — non unanimiter ab omnibus vera principia admittuntur. 

Ut unum tantum exemplum afferatur: dicitur legi naturae homo 
conformare mores suos tenetur... qui mores... ad vitae aeternae elevatio- 
nem aliquo modo disponunt per gratiae donum participandum (pag. IS, 19 
linn. 5-7); de articulis S. Thomae, quibus istud « principium » enun- 
tiari et fulciri dicitur, inter theologos non est talis consensio, ut pro- 
positioni, prout ex S. Thoma habetur, character principii agnosci potest. 

Iterum sunt aliae propositiones omnino non enumeratae, quae evi- 
denter rationem principiorum habent, v. gr. quod ratio humana in co- 

gnitione veritatis ad strictam certitudinem pervenire potest et criterium 
infallibile, quo certitudo dignoscitur et acquiritur, habet; in materia 
theologica de Christologia et de Sacramentis ne unum verbum edicitur. 

Unde haec additamenta, utpote libertatem, praesertim in quibusdam 
assertis hucusque inter theologos vel philosophos catholicos libere di- 
sputatis nimis restringentia, nec quoad vim eorum satis determinata, in 
nova redactione Schematis omittantur. 

Card. Leger: Notiones fundamentales. Istae sunt observationes 
meae. 

Numerus 1. Linea 2. Dicatur: « ... Fidei depositum diffundendum 
concredidit ». Opinor enim semper utile notare illum aspectum missio- 
narium Ecclesiae. 

Numerus 3. Pagina 6, 20 linea 10: loco verbi « animasque », dicatur 
« hominesque ». Totus homo enim salvandus est, non anima eius 
sola. 

Linea 12. Loco « ipsius Doctoris Angelici exemplum », dicatur 
« ipsorum Doctorum Ecclesiae ». 

Linea 20, dicatur: « ... ab omni errorum specie expurgatas si quae 
sint... ». Non est enim praeiudicandum quod errores semper adsunt. 

Linea 25. Loco verbi « erronea », dicatur « falsa ». Vitandum est 
enim vocabulum technicum cuius interpretatio ambigua esse posset. 

Numerus 4. Mutetur titulus et formulatio illius paragraphi. Titu- 
lus sit: « Opiniones discernendae » et sic formuletur prima sententia: 
« Ideoque bene quisquis in suo campo magister de diversis opinionibus 
hinc inde exsurgentibus certior semper extet, et, in novis sententiis scru- 
tandis, quod verum est retinens, quod autem falsum reiiciens, doctrinam 
Ecclesiae fideliter teneat, ita ut discipulos suos ad plenam et solam ve- 
ritatem Christi prudenter et scienter ducat ». Meo humili iudicio haec 
formulatio modo magis positivo et obiectivo idem ac in ipsa sententia 
schematis affirmat. 

Secunda sententia incipiatur per verba « errores tamen... ». 

In ultima sententia (pag. 7, 21 linea 7) sequentia verba addantur: 
« ... et auctores catholicos qui, honeste inquisitionem veritatis prose- 
quentes, tamen Ecclesiae... etc. ». 

Numerus 5. Linea 13, loco verborum « quasi fundamentum et co- 
lumnae sacrae scientiae » — quae formula Scripturae Sacrae et totae 
Traditioni reservari debet — dicatur: « ut regula sacrae scientiae... ». 


20 Cf. p, 158. 

21 Cf. p. 158. 

Et in fine eiusdem numeri sequens sententia addatur: « Itaque me- 
moretur ipsa magisterii documenta methodo vere positiva studenda sunt 
ita ut sensus eorum clare appareat et momentum eorum bene perspi- 
ciatur ». 

Numerus 6. Opportunum est distinctionem facere inter diversos mo- 
dos quibus, in variis documentis, Magisterium Ecclesiae sese manifestat. 
Quae tamen distinctio non debet esse detrimento valori authentico Ma- 
gisterii non infallibilis, ut saepe saepius fit apud alumnos. Ideo, ad 
vitandam, illam falsam impressionem quod Magisterium valorem cer- 
titudinis habet solummodo quando infallibilem declarationem propo- 
nit, sequentem formulationem propono quae expressionem « magiste- 
rium non infallibile » vitat, quaeque prius proponit magisterium com- 
mune: « Clare etiam alumnos suos doceant de authentico valore Magi- 
sterii Ecclesiae cui assistentia Spiritus Sancti promissa est. Illos doceant 
Magisterium non solum silentium obsequiosum, sed semper etiam in- 
teriorem religiosum assensum exigere, ita ut quando Romani Pontifices 
in actis suis de re hactenus controversa sententiam ferant, res illa, se- 
cundum mentem et voluntatem eorundem Pontificum, quaestio liberae 
inter theologos disceptationis iam haberi non possit. Explicent insuper 
Summos Pontifices aliquando, in docendo de rebus fundamentalibus, 
adiutos esse charismate infallibilitatis ita ut magisterio infallibili et 
irreformabili proponant, quod ab omnibus christifidelibus devotissime 
recipi debet, secluso lapsu in fide. Tandem, magistri utiliter docent dif- 
ferentem valorem doctrinarum, apte distinguentes quaenam ut certa 
tenenda, quaenam ulteriori investigationi subiicienda ». 

De ratione docendi Sacram Scripturam. Bonum schema hic habetur 
et aliquas propositiones faciam. 

Numerus 1. Linea 23 dicatur: « ... doctrinae revelatae non tantum- 
modo scientiae humanae, quamvis mediis quoque humanis adhibeantur , 
agant magistros ». 

Numerus 2. Linea 9 post verbum « declaretur » addatur verbum 
« atque » et tollatur interpunctio « ; » lineae 1 1 post verbum « artibus », 
legatur: « praecipuum eius consectarium, id est inerrantia, statuatur et 
declaretur atque, “ cognitis accurateque aestimatis antiquorum loquen- 
di scribendique modis et artibus ”, veritas historica et obiectiva... etc. ». 
Ratio est quia citatio quae in textu invenitur minus inerrandam quam 
veritatem historicam et obiectivam afficiat. Etenim loquendi et scribendi 
modorum cognitio ad meliorem cognitionem veritatis historicae ducere 
debet. 

Numerus 3. Linea 33-34, dicatur: « Ex Novo Testamento praeci- 
pue jacta et verba Iesu Christi ordinate tradatur » vel « ex Novo Te- 

stamento praecipue quae lesus fecit et docuit ( Acta Apostolorum, ca- 
put primum, versiculum primum ) ordinate tradatur ». Ratio est quia si 
ordinate tradi debent ea quae Evangelii de Iesu dicunt, tamen innuere 
vitandum est quod Evangelii scribuntur sicut narrationes chronologicae. 
Tunc melius est formulam ipsius Evangelistae Lucae retinere. 

Pagina 9, 22 linea 9, loco verborum « fortius possit vindicari », dicatur 
« fusius proclametur ». Haec enim formulatio, erga eos qui non perti- 
nent ad Ecclesiam, habitum magis positivum et missionarium significat. 

De doctrina S. T hornae servanda. Votum meum valet solummodo 
pro ipso Decreto, non tamen pro « additamentis », quae, meo iudicio, 
relinqui non debent in textu conciliari. Istae sunt observationes meae. 

Numerus 2. Linea 25. Dicatur: « ... ut eam, quoad substantiam , 
fideliter teneant ». Haec attenuatio consentanea esset notae secundae 
ipsius textus schematis. 

Numerus 5. Tollantur omnes lineae a verbo « illamque » lineae 30. 
Valde enim ambiguum est proponere doctrinam S. Thomae et methodum 
pro omnibus christifidelibus. Fundare enim posset sententiam quod ipsa 
catechesis et praedicatio sequi deberet methodum scholasticam. Prae- 
terea, propriam methodum, ab Ecclesia probatam, habent v. g. asso- 
ciationes Actionis Catholicae. Et denique in consideratione nostra am- 
plecti debemus illos omnes qui civilisationi non occidentali pertinent. 

De hac re, desiderarem ut habeatur supplementaria paragraphus. 
Maximi momenti mihi videtur ponderatis verbis dicere quod Ecclesia, 
errore solo secluso, benigne accipere vult alios modos cogitandi, modos 
nempe illorum hominum qui mentalitatem valde diversam habent ab 
illa populorum graeco-latinorum. Ut pastor loquor, non ut philosophus, 
et credo quod tacere non possumus — semper tamen illum insignem 
thesaurum civilisationis christianae occidentalis servando — quod Evan- 
gelium Christi omnibus gentibus et nationibus destinatur, et praedi- 
candum est secundum modum accommodatum propriis eorum cultu- 
ris et civilisationibus. 

Immo diversi illi modi Evangelium appropinquandi, cognoscendi et 
exprimendi acquisitio sunt Ecclesiae Christi. 

Card. Bea: De ratione docendi S. Scripturam. Schema hoc nihil 
continet quod non iam in aliis documentis Sanctae Sedis dictum sit, et 
iure quaeri potest, num haec ad Concilium pertineant. Ad summum, 
Concilium inculcare posset principia interpretationis Sacrae Scripturae, 
quin ad particularia descendat. Post 20 annos condiciones exegeseos ca- 

tholicae non plane erunt eaedem quas ante oculos habet hoc schema; 
doctrina autem Concilii debet esse stabilis et duratura. 

Si vero decretum deberet proponi, videtur esse melius ordinandum 
et disponendum. De modo docendi sermo est pag. 7, 23 lin. 30, pag. 8, 24 
lin. 4; dein iterum pag. 8, linn. 14-21; denique pag. 9, 20 linn. 10-21. De 
principiis autem in docendo et interpretando sequendis eodem modo 
pluries diversis locis agitur. 

Schema sic posset ordinari: 

1) De valore Sacrae Scripturae pro doctrina et pro vita; 

2) De principiis fundamentalibus explicationis; 

3) De programmate in scholis habendis exsequendo; 

4) De modo docendi. 

Sic tota res multo magis clara et perspicua redderetur. 

Pag. 7 dicitur Sacra Scriptura in instituendis futuris sacerdoti- 
bus « principem locum » obtinere debere; sed pag. 8, n. 3, lin. 22, 
asseritur quod « ingens rerum biblicarum copia tradi nequit tota »: 
quaeri potest nonne necessarium sit, providere ut Sacrae Scripturae do- 
cendae illud spatium et tempus assignetur in cursu theologico, quod ei 
disciplinae conveniat quae « principem locum » tenet. Num talis con- 
dicio qualis de facto habetur, in theologiae dogmatica aut morali do- 
cenda toleraretur? Nonne ibi provideretur, ut tempus sufficiens assi- 
gnetur. Cur ergo idem non fit in S. Scriptura docenda? 

De doctrina S. T hornae servanda. Doleo me non posse approbare 
schema a Commissione propositum. Non quod non magni aestimem 
Angelicum Doctorem — qui adstiterunt scholis meis, sciunt quanti eum 
fecerim et quam diligenter eum explanaverim — , sed quia res a Com- 
missione proposita est nimis unilateralis et partialis nec rationem habet 
rerum quales in concreto sunt. 

1) Imprimis dubitari potest, num haec res in Concilio tractanda 
sit. Concilium secundum Vaticanum est « oecumenicum »; non est Sy- 
nodus generalis Ecclesiae Latinae. Sed magna pars Ecclesiae haec quae 
hic praescribuntur, neque nunc neque in posterum observare poterit, 
Non loquor de difficultatibus practicis in Missionibus, sed de Ecclesia 
Graeca tam nunc iam unita quam ea quam Ecclesiae uniendam esse 
speramus. Oriens nec scholasticam nec S. Thomam novit neque eius 
linguam intellegit. Quomodo res ei praescribi potest quam exsequi om- 
nino non potest? Eis potius inculcandum esset studium magnorum do- 

ctorum graecorum ipsis propriorum, Basilii, Gregorii Nazianzeni, Chry- 
sostomi, Ioannis Damasceni, Athanasii etc. qui sunt eorum gloria et 
quorum studio ipsi multum conferre poterunt ad progressum theolo- 
giae catholicae, 

Non loquor nunc de aliis quos ad Ecclesiam reversuros speramus: 
de anglicanis et de omnibus illis ex reformatis qui admittunt doctrinam 
primorum saeculorum, Ipsis argumentandum erit non ex scholasticis 
et S. Thoma, sed ex antiquis Patribus. 

Schema igitur omnino neglegit aspectum oecumenicum qui hodie 
est tanti momenti. 

2) Schema coangustat immensam latitudinem doctrinae theologicae 
ad unum doctorem et unam scholam theologicam. Et hoc fit contra 
expressam voluntatem Summorum Pontificum, inde ab ipso Leone XIII. 

lam Leo XIII confirmavit Rev.mo Patri Martin, tunc Praeposito 
Generali S. I., non esse suam intentionem obligare Societatem lesu 
ad tenendam doctrinam de reali distinctione inter essentiam et exsisten- 
tiam, neque se illam praescribere Societati neque explicite neque im- 
plicite. Et Benedictus XV litteris autographis die 9 martii 1915 ad 
P. Generalem Ledochowski datis expresse confirmavit « responsum 

R. P. Martin exaratum fuisse iuxta mentem Leonis XIII fel. rec. “ ideo- 
que ” illud approbamus et nostrum omnino facimus » ( Acta Romana 

S. I. 1918, 346 s.). Postea ostendam, Benedictum XV hanc libertatem 
a Leone XIII datam ad omnes illas XXIV theses extendisse quae ultimis 
diebus S. Pii X a S. Congregatione Studiorum praescriptae sunt. 

Notum est quomodo Pius XI legem Codicis de S. Thoma sequendo 
explicaverit. Cf. Alligatum I. 

Hanc explicationem Pius XII iterum atque iterum confirmavit. Sic 
in audientia Patribus Capituli Generalis O. P. Cf. Allig. I. Item in 
audientia Universitati Gregorianae data d. 17 oct. 1953 (cf. A.A.S. XLV, 
pag. 685 s.). 

Item in audientia quam concessit die 23 sept. 1951 Docentibus 
ex Ordine FF. Carmelitarum Discalceatorum (A.A.S. 1951, pag. 738): 
Omnino negat se voluisse « indagationes quas doctrinarum progressus 
poscit, coercere et peculiares opinationes, quae in philosophicis et theo- 
logicis scholis adhuc sine fidei periculo libera fuerunt in disceptatione, 
prohibere. Isti falluntur aut fallunt! ». 

Non videtur esse necessarium alios addere textus qui confirment 
Summos Pontifices libertatem scholarum theologicarum, quae ante Leo- 
nem XIII fuerunt et adhuc sunt, coarctare aut negare. Certe Sanctus 
Thomas in summo honore habendus est; sed pro bono scientiae catho- 
licae aequali studio investiganda et proponenda sunt quaecumque ma- 

gni Ecclesiae Doctores et theologi recte tenuerunt et defenderunt. Sic 
tantum thesaurus immensus theologiae et philosophiae catholicae sal- 
vabitur et fructum afferet. S. Augustinus, S. Anselmus, S. Bonaven- 
tura, B. Duns Scotus, S. Robertus Bellarminus et tot alii gloria sunt 
Ecclesiae nec ullo modo parvipendi debent, nisi nosmetipsos parvipen- 
dere volumus. 

Huius autem latitudinis in Schemate vix ullum vestigium invenitur. 
Quare timendum est decretum Concilii quale hic intenditur, Ecclesiae 
potius damnum quam utilitatem allaturum esse. 

3) Liceat etiam paucissima dicere de illis XXIV thesibus, quas Com- 
missio in « Additamentis » pag. 19 2f ’ non solum denuo imponere, sed 
etiam extendere vult. De his P. Generalis Ledochowski anno 1916, a 
Roma absens, per duos Assistentes (Italiae et Galliae) Summo Ponti- 
fici aliqua dubia proposuit. De responso Summi Pontificis P. Ledo- 
chowski Societatem informat in epistula d. 8 decembris 1916 data, 
in qua testatur S. Congregationem de Sem. ab « imponendis illis pro- 
positionibus abstinuisse » et noluisse « ut imponerentur velut necessa- 
rio tenendae, sed tantum proponerentur veluti tutae normae directivae: 
propterea eam minime negasse « oppositas quoque tutas dici posse ». 
Haec epistula P. Generalis Summo Pontifici Benedicto XV proposita est, 
qui in epistula die 19 m. martii 1917 confirmavit ea quae in illa epi- 
stula P. Generalis de modo sequendi doctrinam S. Thomae proponeren- 
tur, recte proposita esse. 

Nullum igitur dubium esse potest de mente Summorum Pontificum. 
Quare schema hic propositum ad Concilium deferri omnino non posse 
humillime censeo, sed relinquendam puto theologiae catholicam, quam- 
diu inter fines doctrinae revelatae sese continet, plenam libertatem in- 
vestigationis et expositionis. Sic tantum salvabitur dignitas et fertilitas 
doctrinae catholicae. 

De doctrina S. Thomae servanda. Alligatum I. 

Summus Pontifex Pius XII in allocutione quam ad professores 
Universitatis Gregorianae die 17 oct. 1953 in occasione quarti cente- 
narii Universitatis habuit, de doctrina S. Thomae sequenda haec dicit. 

Postquam verba Leonis XIII repetiit de sequendis doctrinis S. Tho- 
mae, pergit: « In iis quae modo breviter attigimus, enumerentur, exem- 
pli causa, quae spectant ad naturam cognitionis nostrae; ad propriam 
veritatis rationem; ad principia metaphysica in veritate solidata eaque 
absoluta; ad Deum infinitum, personalem, Creatorem omnium rerum; 
ad hominis naturam, animi immortalitatem, personae congruentem di- 


20 Cf. p. 172. 

gnitatem, officia, quae morum lex ei ex natura inclita denuntiat et im- 
perat. 

His rebus haud dubio mentis retinendis assensu apponenda non 
sunt ea, quae, ad verum in natura “ positum ” quod attinet, apud San- 
cti Thomae magnos commentatores et optimae notae discipulos adhuc 
in controversia sint. Neque de his loquamur, de quibus disputatur, an 
ad doctrinam Angelici Doctoris pertineant vel quomodo interpretanda 
sint; itemque utpote caduca silentio premimus ea quae reapse consecta- 
ria sunt veterum hominum cognitionis et mancae et ieiunae de naturae 
rebus physicis, chymicis, biologicis vel alius generis. 

Talem esse sensum illius legis, qua Codex iuris canonici (can. 1366 
paragr. 2) Sanctum Thomam ducem atque magistrum omnibus catho- 
licis scholis praeficit, felicis recordationis Decessor Noster Pius XI hisce 
verbis asseruit: “ Sanctum igitur unicuique eorum esto quod in Codice 
iuris canonici praecipitur ut ' philosophiae rationalis ac theologiae stu- 
dia et alumnorum in his disciplinis institutionem professores omnino 
pertractent ad Angelici Doctoris rationem, doctrinam et principia, ea- 
que sancte teneant atque ad hanc normam ita se omnes gerant ut 
eum ipsi suum vere possint appellare magistrum. At ne quid eo amplius 
alii ab aliis exigant, quam quod ab omnibus exigit omnium magistra 
et mater Ecclesia: neque enim in iis rebus de quibus in scholis catho- 
licis inter melioris notae auctores in contrarias partes disputari solet, 
quisquam prohibendus est eam sequi sententiam quae sibi veri simi- 
lior videatur ” (Litterae Encyclicae Studiorum ducem, 29 sept. 1923, 
A.A.S. XV, 1923, pag. 324, 1). 

Hac prorsus ratione insignes, vestri auctores et magistri pulchro 
consociarunt foedere fidelitatem, quam Summo Doctori continenter ser- 
vabant, cum magni aestimanda libertate, quae doctrinarum pervestiga- 
tioni debetur, a Decessoribus Nostris, Leone scilicet XIII et iis qui in 
Petri Cathedra eum subsecuti sunt, semper in tuto collocata. 

Unicuique igitur professorum integrum sit, intra supra assignatos 
limites, qui praetervehendi non sunt, alicui scholae adhaerere, quae 
in Ecclesia domicilii iure potita est, hac autem lege, ut veritates ab 
omnibus retinendas prorsus distinguat ab iis, quae lineamenta peculiaris 
sunt scholae, et in docendo haec discrimina notet, ut bene cordatum 
decet magistrum » {Disc. e Radiomess. XV, 4090). 

Alligatum II. 

S. Pontifex alloquens PP. Capitulares O. Praed. (22 sept, 1946) in- 
culcat agi, in sequenda doctrina S. Thomae, « de philosophiae perennis 
et theologiae fundamentis »; de aliis autem quaestionibus haec dicit: 
« Hac autem in re nunc minoris videntur esse momenti quaestiones, 

in quibus sub ecclesiastici magisterii ductu auspicioque semper libera 
fuit opinandi et disputandi potestas, quantaecumque eaedem in philo- 
sophicis et theologicis indagationibus et disceptationibus ducendae sunt. 
Eoque minus nunc sermo est de illis doctrinarum ad physica seu ad 
rerum naturam attinentium opinationibus et formulis, quae praeteriti 
temporis propriae et peculiares erant, aut de illarum consectariis, qua- 
tenus quidem opiniones illas nostra aetate reperta et inventa humana- 
rum disciplinarum exsuperarunt et praetergressa sunt: quibus repertis 
et inventis Ecclesia favet, nedum adversetur, ea provehit, nedum mu- 
tuat » {ibid. VIII, 2440). 


Card. Browne: De doctrina S. T hornae servanda. Schema valde 
placet et multa in eius laudem dici possent. Una sola elucidatio humi- 
liter a me proponitur. 

Quando Ecclesia proponit Sanctum Thomam ut suum Doctorem, 
Angelicum et Communem, ad cuius rationem, principia et doctrinam, 
magistri in Seminariis et Universitatibus Catholicis alumnos formare 
debent, mens eius non est ut alii Sancti et famosi Catholici Doctores 
ad partem ponantur. Ecclesia bene scit valorem aliorum Doctorum ma- 
xime in re biblica, in re patristica, in re ascetica, in re mystica, in re 
historica sive ipsius magisterii, sive ipsius scientiae theologicae, in aliis 
quoque ramis sacrae doctrinae. Ecclesia tamen adhuc sollicita est ut 
alumni formentur ad mentem Angelici Doctoris, et quidem in re philo- 
sophica, in quantum illa sola metaphysica, quam Ecclesia ipsa undequa- 
que validam iudicat, est metaphysica Sancti Thomae. Quoad rem theolo- 
gicam, Ecclesia movetur praecipue a duabus rationibus, scilicet: a) aesti- 
mat Angelicum Doctorem singulari prorsus modo assecutum esse spi- 
ritum et mentem Sanctorum Ecclesiae Patrum, et totius traditionis 
Catholicae ab eisdem ad posteros transmissae; b) cum fides exigat ut 
praeambula ad seipsam firmissime per rationem statuantur et, illis sta- 
tutis, quaerit deinde intellectum veritatum quae creduntur, Ecclesia 
aestimat nullam philosophiam ita aptam esse ad praeambula fidei sta- 
tuenda ac illa Sancti Thomae. Aestimat quoque nullam aliam philoso- 
phiam tam apte suppeditare conceptus illos analogicos secundum quos 
quemdam intellectum mysteriorum consequi possumus ac illa Sancti Tho- 
mae. Quae cum ita sint facile videtur processum theologicum tuto fieri 
non posse nisi praedictis praesuppositis, et praeeunte face illuminativa 
doctrinae Sancti Thomae, Doctoris Communis Ecclesiae. 


"mm* 




Exc. Hurley: De obsequio erga Ecclesiae Magisterium, in traden- 
dis disciplinis sacris. In huius Schematis Capite II (De ratione docendi 

Sacram Scripturam) multa bona et utilia continentur. Paragraphus 4 
habet magnum momentum nam principium statuit secundum quod 
« Magistri rei biblicae in singulis libris vel textibus imprimis ipsum 
verbi Dei inaestimabilem thesaurum ita patefacere quaerant, ut divinae 
Scripturae usus in universam influat Theologiam eiusque proprie sit 
anima ». 

Hoc principium optimum est. Sed valorem habet non tantum pro 
magistris rei biblicae sed pro totius curriculi theologici docentibus. 

Ex qua observatione exsurgit critica totius capitis in hoc consistens 
quod videtur non respuere falsum suppositum secundum quod ratio 
docendi Sacram Scripturam separari potest a ratione docendi Theolo- 
giam systematicam. 

Suppositum est falsum quia nulla vera esse potest Theologia cuius 
cura principalis non sit de Sacra Scriptura. Propono igitur totius capi- 
tis recensionem eo fine ut clarius pateat triplex aspectus studii Sacrae 
Scripturae: 1) Introductio, quae de canonicitate, inspiratione, maiori- 
bus thematibus revelationis biblicae etc. agit; 2) Initiatio in artem cri- 
ticae et interpretationis; 3) Usus Sacrae Scripturae in theologia syste- 
matica, qui usus secundum methodos sic dictae theologiae Biblicae 
fieri deberet. 

Theologia systematica debet, mihi videtur, clare ostendere quo- 
modo omnis tractatus invenit et originem suam et substantiam in ipso 
Verbo Dei. Elaboratio scholastica per applicationem Verbo Dei catego- 
riarum et methodorum philosophicarum utique necessaria est. Sed non 
debet celare Verbum Dei. Secundum meam humilem opinionem omnis 
tractatus theologicus varia stadia amplecti deberet, inter quae: 1) theo- 
logiam biblicam; 2) theologiam patristicam; 3) theologiam scholasticam; 
4) consequentias pro vita spirituali et pastorali. 

Solummodo si magistri theologiae omnia stadia adaequate tractant, 
habere possunt alumni intellegentiam aequilibratam alicuius tractatus 
theologici. Nimia insistentia in methodum quasi exclusivam scholasticam 
(et haec puto certo non erat ratio agendi Sancti Thomae) his ultimis tem- 
poribus originem dedit theologiae nimis rationalis, aridae et sterilis, et 
forsitan ratio est cur mentes inquietae tentationem experiuntur aquas 
sapientiae extra fontes Ecclesiae quaerendi. 

Rev. Sepinski: Caput I: Notiones fundamentales. Schema mihi 
valde opportunum videtur; sed quia notiones fundamentales a Commis- 
sione theologica sat ample tractantur, sufficeret forsitan magistros paucis 
verbis exhortari ut principia a Commissione theologica recensita sem- 
per et ubique sancte teneant. 

Animadversiones minoris momenti-. 

Ad pag. 6, 27 linn. 8-9: interpunctio sic fiat: « ita ut, fide roborata 
et illuminata, apti fiant... ». 

Ad pag. 6, linn. 12-13: dicatur: « Quapropter, ipsius Doctoris An- 
gelici aliorumque Ecclesiae sanctorum Doctorum exemplum sectando, ». 

Ad pag. 6, linn. 23-25: interpunctio sic fiat: «ita ut, si sententia 
aliqua neget vel deformet... a magisterio propositae, iam erronea... ». 

Ad pag. 8, 28 linn. 18-24: ista paragraphus est valde opportuna immo 
necessaria. 

Ad pag. 8, lin. 29: interpunctio sic fiat: « sed, servatis prudenter 
differentiis, valent etiam... ». 

Caput II: De ratione docendi Sacram Scripturam. Hoc caput bre- 
viter summatim exhibet Instructionem a Pontificia Commissione Bi- 
blica die 13 maii 1950 editam (EB 582 ss.). 

Proponitur ut res Pontificiae Commissioni de re biblica deferatur 
ut ipsa novam instructionem circumstantiis hodiernis accommodatam 
edat. 

Animadversiones minoris momenti-. 

Ad pag. 8, 29 linn. 11-12: proponitur ut clausula quaedam inseratur: 
« veritas historica et obiectiva Sacrae Scripturae, prout subiecta mate- 
ria postulet , sarta tectaque conservetur ». Ratio est: Non omni parti 
Sacrae Scripturae ventas historica competit sed unicuique parti iuxta 
formam dicendi ibi adhibitam competit sua veritas propria. 

Ad pag. 9, J ° lin. 9: proponerem locutionem: « profundius compre- 
hendatur ». 

De doctrina S. Thomae servanda. Si de schemate ageretur elaborato 
tamquam « directorio » in alicuius Athenaei, verbi gratia, insignis Athe- 
naei « Angelicum », utilitatem, ubi ex professo doctrina S. Thomae et 
thomismi excolenda, proponenda, explicanda et forte contra adversario- 
rum obiectiones vindicanda est, propositum schema utique approbari 
posset. 

Nunc vero ab hac Centrali Commissione quaeritur sitne schema 
huiuscemodi Concilio proponendum; ad quod, pro meo munere Mi- 
nistri Generalis Ordinis Fratrum Minorum atque quadamtenus pro 
officio Praesidis Unionis Romanae Superiorum Generalium, quo ad tem- 
pus fungor, id est nomine illorum Ordinum qui, probante Sancta Sede, 
suorum receptorum Doctorum prosequi non omittunt doctrinam, etsi 
peculiarem reverentiam profitentur pro Sancto Thoma, Doctore com- 


27 Cf. p. 158. 29 Cf. p. 162. 

28 Cf. p. 159. 30 Cf. p. 163. 

muni et Patrono scholarum, cum omni caritate at eadem cum claritate 
respondere cogor: non placet. 

Liceat mihi quasdam proponere rationes, quibus votum meum ful- 
citur: 

1. Arcte inhaerendum est vestigiis Conciliorum Oecumenicorum an- 
tecedentium quae numquam ausa sunt systema clausum sive philoso- 
phicum sive theologicum toti Ecclesiae imponere, ne systema quidem 
Divi Augustini, vel philosophiam et theologiam scholasticam qua talem. 
Enimvero, quodcumque systema, philosophicum vel theologicum, etsi 
venerabile, non licet stricte immiscere doctrinae aut Fidei. Ut tuti in re 
fidei teneamus iter, satis est sequi Sacram Scripturam, Traditionem et 
Ecclesiae Magisterium. 

2. Non convenit systema S. Thomae Orientalibus imponere, qui 
alia prorsus methodo, quandoque aliis quidem terminis ac conceptibus, 
res divinas tractare solent. 

3. Nec expedit S. Thomae systema praescribere Asiae Af ricaeque 
populis ad Fidem adhuc convertendis, quorum forma mentis toto caelo 
a nostra differt. 

4. Liceat denique psychologicam rationem proferre. 

Quidquid instantia praecipitur non bono solet recipi animo. Sub- 
misse censeo magis prodesse doctrinae eiusdem S. Thomae, si iusta 
detur catholicis scholis libertas, quam iisdem praecepto Concilii impo- 
nere doctrinam S. Thomae et thomismum. 

His praemissis, liceat nunc nonnullas exhibere animadversiones in 
quasdam propositiones singillatim sumptas: 

Ad pag. 7, 31 n. 2, lin. 16 ss.: Apprime determinandum est quaenam 
praecise sit illa doctrina S. Thomae a Romanis Pontificibus tanto studio 
commendata. E documentis enim Leonis XIII ( Aeterni Patris), Pii X 
(Motu Proprio: Doctor Angelicus ), Pii XII (Alloc. ad Patres Ordinis 
Praedicatorum) patet agi de sapientia christiana, quam ipse Doctor An- 
gelicus, a praecedentibus doctoribus acceptam, optime servavit atque 
exposuit, quae tamen sapientia etiam penes alios Sanctos Doctores in- 
venitur. 

Ad pag. 7, n. 3, lin. 27 ss.: Libertas, quae in initio huius paragraphi 
agnoscitur, practice evanescit, si ob praestantiam doctrinae S. Thomae, 
hic sollemniter proclamatam, studiosi quemdam « complexum inferiori- 
tatis » sentiant, dum traditiones suarum scholarum continuare satagunt. 
Quae scholae hucusque plena libertate suam actuositatem in bonum 
Ecclesiae expleverunt, non solum sagacitatem fautorum stimulando sed 


31 Cf. p. 165. 

etiam theologos positive iuvando ad varias « zonas » ipsius veritatis 
accuratius determinandas. Ipsae quoque de commendationibus Roma- 
norum Pontificum modeste gloriari possunt. Nec desunt documenta 
pontificia quae sermonem habent de iusta libertate et honesta aemu- 
latione. 

Ad pag. 8, 32 n. 4, lin. 16 ss.: Vi huius paragraphi, studiosi iubentur 
« ut doctrinam, rationem et propria principia » Sancti Thomae sedulo 
inquirant etc. 

Si autem concrete definiteque exquirimus determinare quaenam 
sint « doctrina, ratio et propria principia » S. Thomae ab Ecclesia expli- 
cite approbata, ad hanc utique conclusionem pervenimus: agi semper de 
illis principiis metaphysicis quae sustineri oportet ne Fides in periculum 
adducatur. Quae verum principia ab omnibus Sanctis Doctoribus fir- 
miter defenduntur atque exponuntur, etsi alius ab alio stylo, perspicui- 
tate, concinnitateque differat. 

Quod denique ad illa « pronuntiata maiora » seu 24 theses attinet, 
quas S. Congregatio Studiorum de mandato S. Pii X edidit die 27 iulii 
1914 (EC 894-918), propositum Commissionis (pag. 19, 33 lin. 25 ss.) 
nullo modo placet. Fas enim est hac nostra quoque aetate ab historia, 
magistra vitae, doceri; responsa, quibus Benedictus XV mentem Eccle- 
siae circa illas theses declaravit, luculenter ostendunt hanc rem magna 
cum circumspectione tractandam esse. 

Quaedam dubia Benedicto XV a Patribus Nalbone et Fine, Assi- 
stentibus Generalibus Italiae et Galliae e Societate Iesu, die 18 decem- 
bris 1916 submissa sunt. His quaesitis Summus Pontifex respondere di- 
gnatus est, et sic illa audientia breviter contrahi potest: 

Dubium I. An sit obligatio docendi XXIV theses tamquam te- 
nendas? 

Resp. Theses non sunt normae praeceptivae, sed directivae; pro- 
ponantur tamquam normae tutae directivae. 

Dubium II. An libertas ab obligatione docendi theses tamquam 
tenendas, sit “ dispensatio ” Societati Iesu data? 

Resp. Negative. Dispensatio supponit obligationem: sed obligatio 
non datur. 

Dubium III. An S. Sedes, si non obligat ad has theses tenendas, 
eas tamen praeferat? 

Resp. Sancta Sedes neque imponit neque praefert; relinquit liber- 
tatem. 


32 Cf. p, 165. 

33 Cf. p. 172. 

Dubium IV. An vox “ tuta ” significet: theses contrarias non posse 
esse aeque tutas, vel etiam tutiores? 

Resp. Vox “ tuta ” non excludit sententias posse esse aeque tutas 
vel etiam tutiores » (G. F. Martinez, De V authenlicite d’une philoso- 
phie h Vinterieur de la pensee chretienne, Matriti, s. d., pp. 51-52 cit. 
a G. Thiels, Orientations de la theologie, Louvain, 19, pp. 178-179). 

Breviter: « Theses » igitur tamquam normae « tutae » agnoscen- 
dae sunt; Summus Pontifex Benedictus XV nullum iudicium de veritate 
intrinseca harum thesium in recto profert; ipsi cordi est, ex una parte 
doctrinam in tuto collocare, ex altera vero parte opportunam libertatem 
theologis concedere; sicut postea fecerunt Pius XI necnon Pius XII, qui, 
die 17 mensis octobris 1953, alloquens Moderatores et Alumnos Pon- 
tificiae Universitatis Gregorianae, haec protulit verba: « Unicuique igi- 
tur professorum integrum sit, intra assignatos limites, qui praeterve- 
hendi non sunt, alicui scholae adhaerere, quae in Ecclesia domicilii iure 
potita est, hac autem lege, ut veritates ab omnibus retinendas prorsus 
distinguat ab iis, quae lineamenta et elementa peculiaris sunt scholae, 
et in docendo hae discrimina notet, ut bene cordatum decet magistrum » 
{A.A.S. XLV [1953], pp. 682-690, praesertim p. 686). 

Liceat mihi denique concludere verbis, quibus usus est loannes XXIII 
feliciter regnans, die 29 mensis iunii anni 1959, in Litteris Encyclicis 
De veritate, Unitate et Face cantatis afflatu provehendis; scilicet: 
« Verumtamen commune illud effatum, quod variis tribuitur auctori- 
bus, semper retinendum probandumque est: In necessariis unitas, in 
dubiis libertas, in omnibus caritas» {A.A.S. , LI [1959], pag. 513). 

Beat. Saigh: 34 Caput I: Notiones fundamentales. Le N° 6 (page 7 as ) 
distingue dans 1’Eglise le magistere infaillible et irreformable du Pape 
et du Concile cecumenique, du magistere « non infaillible », qui exige 
des fideles non seulement un silence respectueux, mais aussi une « adhe- 
sion interieure religieuse », si bien que « quando Romani Pontifices in 
actis suis de re hactenus controversa, data opera, sententiam ferunt, res 
illa, secundum mentem et voluntatem eorundem Pontificum, quaestio li- 
berae inter theologos disceptationis iam haberi non possit ». Qu’il nous 
soit permis de faire a ce sujet les remarques suivantes: 

1 ) Le magistere « non-infaillible » est, par la force meme du terme 
et par definition, « faillible », donc susceptible d’erreur. S’il est suscepti- 


34 Animadversiones Beat. Saigh lectae sunt, lingua latina, ab Exc.mo Edelby, 
Archiep, Edesseno, 

35 Cf. p. 159. 

ble d’erreur, comme tout autre enseignement humain, meme tres auto- 
rise, rintervention clu Pape ne peut donc donner a la doctrine qu’il pro- 
pose ni la valeur d’un dogme de foi, ni une certitude telle qu’elle enleve 
tout fondement de discussion possible. Autrement cet enseignement 
« faillible » ou « non-infaillible » equivaudrait pratiquement a une defi- 
ni tion « infaillible ». II faut que le Schema explique clairement quelle 
est la difference interieure, essentielle, entre Penseignement « infaillible » 
des Pontifes Romains, et leur enseignement theoriquement dit « failli- 
ble », mais devant etre considere comme pratiquement infaillible, n’ad- 
mettant pas la discussion. Nous ne voulons pas nier Paffirmation du 
Schema, mais nous demandons qu’un eclaircissement soit donne, car, en 
apparence, une telle affirmation semble n’avoir d’ autre but que d’etendre 
subrepticement le champ de 1’infaillibilite pontificale et transformer en 
certitudes irreformables, donc pratiquement en dogmes, tout 1’enseigne- 
ment des Papes, lequel, comme on le sait, embrasse, depuis quelques 
annees surtout, presque tout le champ du savoir humain. 

2) II faut specifier si cette autorite exceptionnelle de 1’enseignement 
pontifical s’etend aussi, et jusqu’a quel point, a tous les dicasteres de la 
curie romaine et aux personnes qui les composent. Plusieurs de nos fre- 
res separes se plaignent parfois de ce que, dans PEglise catholique, tout 
le monde se considere un peu infaillible. 

3) II faut preciser aussi que cette infaillibilite pratique reclamee a 
1’enseignement des Papes, meme en dehors de toute definition dogma- 
tique en tant que telle, ne s’etend pas aux mesures disciplinaires prises 
par la Curie Romaine: mesures susceptibles d’etre basees sur des infor- 
mations inexactes ou sur des motifs humains. 

4) Tout en sauvegardant jalousement le depot de la foi, on doit 
eviter, nous semble-t-il, de restreindre toujours davantage le cercie des 
verites appelees dans notre tradition orientale simplement « theologou- 
menes »; verites qui ne sont pas encore transformees en dogmes et dont 
la discussion raisonnable constitue le travail propre de la theologie. 
Leur negation n’est pas raisonnable, mais elle n’attire pas automati- 
quement les foudres des censures ecclesiastiques. En d’autres termes il 
ne faut pas craindre de laisser a la liberte de la reflexion theologique 
raisonnable le plus vaste champ possible, quitte a intervenir si le domaine 
des dogmes est en danger. Certaines autorites catholiques se comportent 
comme si, pour elles, tout devait etre certain et evident. Et 1’on reagit 
violemment lorsque ce qui leur parait evident ne semble pas 1’etre aux 
yeux des autres. Bien des troubles dans PEglise seraint evites si 1’on savait 
etre ferme sur les dogmes et les verites certaines, tout en respectant 
la liberte de la pensee theologique pour le reste. 

Ad Caput III: De doctrina sancti Thomae servanda. Notre avis est 
que, malgre la tres grande consideration que l’on doit avoir pour saint 
Thomas d’Aquin, il ne convient pas que le Concile oecumenique declare 
sa doctrine comme etant purement et simplement la doctrine meme de 
1’Eglise ou du Concile. Le Docteur Angelique risquerait ainsi de substi- 
tuer tout 1’enseignement, toute la tradition de 1’Eglise. Du point de vue 
du rapprochement entre les chretiens, il y a plus d’un inconvenient dans 
Padoption pure et simple de tout le systeme thomiste comme doctrine 
propre de 1’Eglise: 

1) La systematisation thomiste, en effet, ne peut pas etre dite uni- 
verselle dans 1’Eglise. L’Orient, en particulier, possede une autre syste- 
matisation theologique, qui ne lui est pas inferieure. Du moins ne doit- 
elle pas etre rejetee hors de la pensee catholique. 

2) La terminologie thomiste n’est pas toujours conforme a celle 
en usage traditionnellement dans 1’Eglise d’Orient, surtout en matiere 
de sacrements. 

3) On risque involontairement de donner a la doctrine de S. Thomas 
plus de consideration qu’a la pensee collective des Pere, qui constitue 
la tradition ecclesiale. En particulier, la patristique de S. Thomas, bien 
que tres meritoire relativement a son epoque, est deficiente par rapport 
aux recherches modernes. 

4) S. Thomas est de son epoque et partage, a 1’egard des Orientaux 
bon nombre des prejuges de son temps. Dans le dialogue avec 1’Ortho- 
doxie, on ne peut 1’utiliser qu’avec discretion. 

5) Enfin, la scolastique, qui est dependante de S. Thomas, a raidi 
peu a peu certaines positions du Maitre et rendu le dialogue avec l’Ortho- 
doxie encore plus difficile. 

Quoi qu’il en soit, le thomisme est peut-etre 1’expression la plus par- 
faite de 1’evolution theologique de 1’Occident au Moyen-Age. Mais la 
theologie de 1’Orient ne s’y meut pas a 1’aise. Mieux vaut laisser les cadres 
de la theologie universelle de 1’Eglise ouverts a plusieurs courants. Tout 
en. recommandant donc S. Thomas a 1’etude des theologiens, le Concile 
doit eviter d’en faire une chose absolue. Le divin est infiniment riche 
et varie. Rien n’est plus appauvrissant que de le contempler sous un seul 
angle. 

Rev. Tinello: Ad cap. I: « Notiones fundamentales », pag. 6, 3C 
linn. 26-30: Submisse censeo expungendum esse illud comma: « Ne- 
mo etc. », hisque de causis: 


38 Cf. p. 158. 

1) quia, consideratis disceptationibus quae recentissime inter do- 
ctos catholicos magistros habitae sunt, manifestam sapit contentionem; 

2) quia plures interpretationes admittit, atque ab una vel altera 
disputantium parte sumi potest, sui defendendi gratia; 

3) quia tandem est prorsus inutile: incredibile enim est a quo- 
dam magistro vel viro erudito (siquidem verbum nemo nihil aliud hic 
significare potest) « absque solido fundamento fideles et doctos catholi- 
cos magistros redargui et exprobrari ». 

Haec sane res (sc. « absque fundamento ») tam esset absurda, si de 
disputationibus inter doctos ageretur, ut ne perpendenda quidem esset 
in Concilio Oecumenico. 

Accedit quod huiusmodi quaestioni provisum est in art. 7, pag. 8, 37 
linn. 14-24. 

Ad cap. II: « De ratione docendi S. Scripturam »: Optimae quidem 
atque tutae normae sunt quae continentur in hoc capite. Attamen bre- 
vissimae adnotationes mihi videntur addendae. 

Ad art. 1, pag. 7, 38 lin. 30, ad verba « sana ac tuta doctrina eniteant » 
haec alia submisse adderem: sincera ac germana fide ipsam (sc. doctri- 
nam) alumnis communicent . 

Forsitan videatur supervacanea haec additio, quae tamen cum gravi 
sollicitudine multorum congruit. Neminem enim latet iam vulgatam esse, 
immo magis magisque vulgari, inter iuvenes praesertim Sacrae Scripturae 
magistros, insidiosam sententiam, quae gravibus consecutionibus plena 
esse potest. Dictitant enim aliqui huiusmodi magistri: « haud prudens 
est quasdam recentiores opiniones ex cathedra alumnos docere », etsi 
eaedem opiniones, ipsorum quidem iudicio, haud careant solido veritatis 
fundamento. 

Aliis verbis: ad nonnullas S, Scripturae quaestiones quod attinet, duo 
dantur doctrinae condiciones: 

1) altera est doctrina, quam paucissimi initiati atque eruditi viri 
possident, in qua tantum, ut ipsi aiunt, veritas est; 

2) altera autem doctrina iam — ut iidem initiati dicunt — obso- 
leta et absque solido scientiae fundamento, quae tamen opportunum est 
alumnis Seminariorum adhuc tradi, ne scilicet iis accidat quod vulgo 
choc psichico dicitur (in mentem mihi veniunt verba quae apostolis Chri- 
stus dixit: « non potestis portare modo »). 

Huiusmodi quidem ratio docendi Sacram Scripturam est o mni no 


37 Cf. p. 159. 

38 Cf. p. 162. 

reicienda; secus reditum fieret ad quasdam modernistarum consuetudines, 
ambiguas et dolosas. 

Haec dimidiatio (in intelligenda videlicet et in docenda S. Scriptu- 
rae doctrina) simulationem sapit; simulatio autem veritatis, praesertim 
si agatur de tradenda Ecclesiae doctrina, est peccatum contra Spiritum 
Sanctum. 

Quae ideo vera sunt et probata « praedicentur super tecta », ergo 
et in scholis. Quae, e contra, vera non sunt, eadem in scholis quoque 
tradatur, sed tamquam non vera, tamquam non probata, tamquam cum 
doctrina catholicae Ecclesiae non congruentia, vel tamquam dubia. Prae 
oculis enim illud divini Magistri habeatur oportet: « sit autem sermo 
vester: Est, est; non, non » (Mt. V, 37). 

Quid insuper eveniat si forte alumni intellegant aliter magistros 
suos sentire, aliter vero docere? Actum esset de eorum sacerdotali for- 
matione: siquidem necessariam amitterent erga magistros fiduciam, ipsi- 
que — quod peius est — veritatis simulatores fierent. 

Compertum enim habeo (quia de hac re nonnulli Episcopi anxio 
animo mecum locuti sunt) haud paucos Seminariorum alumnos atque 
novensiles sacerdotes in huiusmodi magistros in eorumque docendi do- 
ctrinam offensos esse. 

Qua de causa, submisse propono ut expressa mentio fiat, in articulo 
memorato, de probitate et sinceritate magistrorum in tradenda Sacrae 
Scripturae doctrina, iisdemque, si placeat, verbis quae supra dixi: sin- 
cera ac germana fide S. Scripturae doctrinam alumnis communicent. 

Ad caput II: De ratione docendi S. Scripturam-. Ad n. 4, pag. 9, 39 
linn. 12-14: «... ut divinae Scripturae usus in universam influat theolo- 
giam eiusque prope sit anima ». Mirifice dictum, sed non sufficit. Nam 
vehementer hodie interpretes Sacrae Scripturae et theologiae dogma- 
ticae doctores disceptant de relationibus doctrinalibus inter duas has 
disciplinas. 

Quae disceptatio non solum theoretica est, sed praesertim practica, 
propter graves nempe consecutiones in docendis iisdem sacris discipli- 
nis, cum scilicet dissensiones oriuntur in explicandis iisdem Sacrae Scrip- 
turae locis. 

Contingit enim quod magister theologiae dogmaticae quibusdam 
locis biblicis utitur ad probandum quoddam dogma, vel quandam veri- 
tatem ordinarii magisterii Ecclesiae; dum, e contra, Sacrae Scripturae 
magister negat eosdem locos vim probativam habere. 

Nemo est qui non videat, qui sint huius discordandae effectus, sive 


39 Cf. p. 163. 

ad alumnorum eruditionem quod attinet, sive ad eorum sacerdotalem 
formationem. 

Magistrorum id genus dissensionibus non solum interdum respon- 
dent inter alumnos ipsos factiones, verum etiam iuvenibus paulatim 
ingenerantur dubitationes ad efficacitatem probativam quod attinet om- 
nium Sacrae Scripturae locorum. 

Submisse ergo propono, ut in art. 4, pag. 9, 40 post lin. 14 sequens 
comma addatur: 

« Magister rei biblicae in interpretandis Sacrae Scripturae locis qui 
adhibentur ad probandam quamlibet theologiae dogmaticae thesim, con- 
veniat cum theologiae dogmaticae magistro, ut eorum locorum inter- 
pretatio eadem sit, omninoque congruat cum Ecclesiae magisterio ». 

Ad Cap. III, super titulum: « De doctrina S. Thomae servanda ». 
In hoc decreto, elaboratissime confecto atque omnibus suffulto docu- 
mentis ecclesiastici magisterii, S. Thomas perspicue ostenditur, non, ut 
ita dicam, tamquam mythus, sed tamquam maximae auctoritatis magi- 
ster, qui non quandam propriam doctrinam exprimit, sed veritatem ipsam 
naturalem quatenus veritatis supernaturalis fundamentum. 

Ille enim, qua erat ingenii praestantia et subtilitate, tam dilucide 
ordinavit philosophorum graecorum sapientiam, Patrum Ecclesiae Orien- 
talis et Occidentalis doctrinam, theologorum elucubrationes, ut ad sa- 
crae et humanae doctrinae fastigium perveniret. Iure ergo meritoque 
asseverari potest doctrinam S. Thomae saltem in iis in quibus omnes 
conveniunt, esse doctrinam Ecclesiae; nec ex hoc doctrina Ecclesiae 
coangustatur. 

Numerus IV tamen in tuto ponit sensum non modo staticum, qui 
dicitur, sed etiam dynamicum doctrinae thomisticae, ita ut — verba 
ipsius numeri refero — « omnes qui philosophicis vel theologicis disci- 
plinis dant operam, novas exsurgentes quaestiones funditus solvere ad- 
discant ». 

Talis est huius decreti accommodatio ad nostrae huius aetatis adiun- 
cta, ut ne dubitandi quidem causa sit. 

Attamen verbum « thomismus », etsi est dilucidum communiterque 
usitatum, nostris hisce diebus in quibus « demitisatio » quae dicitur, ab 
omnibus conclamatur, mihi videtur fastidium parere iis praesertim qui 
longe a catholica doctrina aberrant, quique tamen in Studiorum Univer- 
sitatibus ubique terrarum docent. Arguunt enim catholicos viros, prae- 
sertim ecclesiasticos, quasi ratiocinentur « ex decreto principis », sci- 
licet ex praescriptionibus magisterii Ecclesiae coacti. 

Quae omnia, ut patet, falsissima sunt; nam, teste ipso S. Thoma, 
« argumentum ab auctoritate humana est debilissimum » ( Summa Theo- 
logica, I, q. I a. 8 ad 2). 

Ad vitandum ideo quodcumque scandalum pbarisaicum loco dictio- 
nis communis et traditionalis huic schemati praepositae « de doctrina 
S. Thomae servanda », proponitur haec nova dictio: « de classica vel 
perenni philosophia christiana et de theologia catholica ad mentem 
S. Thomae servandis ». 

Si inde a Concilio Vaticano II huiusmodi dictio inter magistros phi- 
losophiae ac theologiae acceptatur, mihi videtur: 

I) omnia servari documenta pontificia, quae in notis huius sche- 
matis copiosissime adducuntur; 

II) opportunius uti dictione, magis veritati historicae respon- 
dente; 

III) omnia praeiudicia dissolvi, quae orta sunt ex suppositicia 
« mitisatione » Sancti Thomae. 


4) SUFFRAGIA SODALIUM 

Card. Tis serant: Placet iuxta modum: adhaereo observationibus 
Em. morum Micara, Frings, Leger, Bea et Exc.mi Archiepiscopi Durba- 
niani. Unam tantum animadversionem addere velim. Philosophia, etiam 
perennis dicta, nova problemata in capite de cosmologia solvenda habet 
et habebit, cum materiae compositio profundius cognoscitur et quaestio 
oritur in desintegratione nucleorum quando in energiam transforman- 
tur minimae particulae electronum, ita ut particulae ipsae iam non inve- 
niantur. Maxima cum prudentia de philosophia perenni loquendum est. 

Card. Micara: Placet iuxta modum. 1 

Card. Aloisi Masella: Placet iuxta modum: id est bene ponde- 
randa sunt quae exposita fuerunt ab Em.mis Patribus. 

Card. FerretTO: Placet iuxta modum: scilicet dummodo animad- 
versiones omnes, a clarissimis Patribus in disceptatione expositae, at- 
tente perpendantur — et quatenus fieri poterit apte componantur — 
prius quam schema Decreti Concilio proponatur. 

Quoad Caput III in specie: enucleationibus ab Em.mo Cardinali 
Browne datis plene adhaereo. 


1 Cf. pp. 176-177. 

Card. Lienart: Placet iuxta modum caput primum — excepta con- 
clusione (pag. 8 2 ) quia potius additio est quam conclusio et introducit 
quaestiones novas, discussioni obnoxias. 

Placet caput secundum, excepta restrictione facta (pag. 8, 3 lineis octa- 
vis et subsequentibus), ubi citatio ex Encyclica Divino afflante applica- 
tur tantum inerrantiae, quamvis in Litteris Apostolicis applicatur etiam 
veritati historicae. Ideo peto quod citatio ista transferatur post verba 
« sarta, tectaque conservatur » (linea duodecima) et integra referatur 
usque ad suum punctum finale. 

Non placet caput tertium, quia servanda est in Ecclesia latina facul- 
tas attingendi veritatem per vias diversas, secundum scholas philoso- 
phiae diversas quae usque nunc acceptae sunt; et in Ecclesia universali, 
quae complectitur omnes gentes, quarum cultura, mentalitas et cogita- 
tionis modus diversi sunt, philosophiam unicam imponere non conve- 
nit. Ideo animadversionibus et votis Em. morum Cardd. Micara, Frings, 
Leger et Bea, et Rev.mi Patris Generalis Fratrum Minorum et Rev.mi 
Delegati Patriarchae Melkitarum assentio. 

Card. Tappouni: Placet iuxta modum: i. e. secundum observa- 
tiones Em.mi Card. Browne et Em.mi Card. Lienart. 

Card. Copello: Placet iuxta modum, i. e. ratione habita eorum quae 
dixerunt Em.mi Patres. 

Card. McGuigan: Placet iuxta modum: ratione habita de obser- 
vationibus factis ab Em.mis Patribus et quod S. Scripturam attinet, cre- 
do quod dicta a Card. Bea sunt prudentissima propter mutationes 
in interpretatione Sacrae Scripturae his ultimis annis permissas et fa- 
ctas a multis doctis professoribus. Credo schema de S. Thomae do- 
ctrina praeservanda esse in Concilio Oecumenico, mutatis tamen ali- 
quibus expressionibus iam a Cardd. Ruffini et Leger indicatis. Nihil in 
hoc intenditur, etiam implicite, contra alios doctores iam bene notos 
sive ab Oriente sive ab Occidente. 

Card. Frings: Placet iuxta modum. 4 

Card. Ruffini: Placet iuxta modum. 5 

Card. Valeri: Placet iuxta modum: placent cap. 1 et 2, retentis 
aliquibus observationibus ab Em.mis et ab Exc.mis prolatis. Non placet 
caput 3. 


2 Cf. p. 159. 4 Cf. pp. 177-178. 

3 Cf. p. 162. 5 Cf. pp. 178-180. 

Omnes nos, puto, adhaeremus doctrinis S. Thomae. Tamen non 
placet istud schema quia non est necessarium neque opportunum. 

Non est necessarium quia iam innumera documenta Pontificia in- 
nuerunt magistros et alumnos sequi debere doctrinam S. Thomae. Quod 
confirmatur in capite 1, n. 8, in fine. Non est opportunum propter 
rationes iam datas ab aliquibus Patribus et quia novam ansam daret 
adversariis dicendi in Ecclesia nullam exsistere libertatem praesertim 
in re philosophica. 

Card. Ciriaci: Placet iuxta modum: idest salva observatione Con- 
cilium Vaticanum II non esse tantum pro Ecclesia Latina, sed etiam 
pro Ecclesia Orientali. 

Card. Siri: Placet iuxta modum: quoad caput I convenio gener a- 
tim cum Em.mis Frings et Leger circa opportunitatem recognoscendi 
melius textum articuli 6 « De diversis magisterii documentis ». (Cf. fo- 
lium adnexum). 

Placent generatim schemata per se quia totum pendet a recta insti- 
tutione scholarum et praecipue Seminariorum et ideo censeo aliquas 
generaliores normas de hac materia esse tradendas. 

De capite III: Placet, sed noto: quaestio non est tam de S. Tho- 
ma, quam de existentia et validitate veritatum rationalium — in quibus 
exponendis Encyclica Aeterni Patris, ostendit, praesertim S. Thomam — 
atque de habitudine philosophiae ad Theologiam, seu ad Doctrinam Sa- 
cram. Quae Doctrina difficile est concipere quomodo saltem analogice 
possit intelligi et exponi sine sufficienti usu et firmitate idearum et prin- 
cipiorum rationalium. Ibi enim, si irrepserit dubium vel etiam non-usus 
aperta est via ad nominalismum et ideo ad abrasionem substantiae ipsius 
doctrinae. Ob hanc rationem et sub hoc respectu censeo caput tertium 
esse retinendum, quamvis accuratius recognoscendum et probabiliter 
includendum in generaliori sermone de Traditione et de eiusdem instru- 
mentis ubi certe aliquis sermo fieri debet de usu principiorum ad intelli- 
gendum ipsum Verbum Dei. 

Card. McIntyre: Placet iuxta modum: schema secundum, pag. 8,° 
paragr. 3: mihi videntur quaestiones, quae valde controvertuntur, reser- 
vari debere ad scholares in institutis et universitatibus et non in publico 
promulgari speciatim quando non est opportunitas praesentationis mate- 
riae in modo completo et in eodem media et cum traditionali doctrina. 


Cf. pp. 162-163. 

Cum commentariis Em. mi Card. Ruffini et Em.mi Card. Browne sum 
in concordia. 

Card. Quiroga y Palacios: Placet iuxta modum: hoc est, in ca- 
pite I, clare exprimatur, ut innuerunt Em.mi Frings et Bea, doctrinam 
magisterii ecclesiastici, non infallibilem quidem, tenendam esse « donec 
inveniantur novae rationes certae », quae aliud exigant. Hoc modo, 
soluta maneret difficultas proposita in hac quaestione a Beatissimo Pa- 
triarcha Melchitarum. 

Ad caput II: Placet, et nullam difficultatem invenio ut remaneant 
verba citata in pag, 8, 7 linn. 9 et 11, quia revera ratio haberi debet 
de generibus litterariis, etsi certe cum debita prudentia. 

In eodem cap. II, pag. 7, 8 linn. 26 et sequentibus, loco verbi « non- 
nisi », dicatur « in quantum fieri possit ». 

Quoad caput III, optima mihi videntur quae dixerunt Em.mi Frings, 
Dopfner et Bea de convenientia incorporandi aliud novum caput quod 
agat de traditione, loco actualis capitis III, in quo novo capite, audeo 
suggerere, de Doctore Angelico eiusque doctrinae amplissimis laudi- 
bus, quas meretur, tractetur, ita ut clare appareat ipsum esse, ut verbis 
notissimis utar, lumen splendidissimum in Ecclesia, sed non limen, nec 
doctrinae nec methodi seu systematis. 

Card. Leger: Placet iuxta modum: 9 i. e. iuxta declarationes Em.mi 
Micara, Frings, Dopfner, Bea. 

Card. Montini: Placent I et II schemata, ratione habita animad- 
versionum a Card. Leger et Bea prolatarum. 

Circa caput III, De Sancti T hornae doctrina servanda : sententiae 
Cardinalium Micara, Frings, Valeri, Dopfner et Bea, ac Patris Sepinski 
et Procuratoris Patriarchae Melchitarum, favendum videtur, quin tanti 
Doctoris auctoritati detrahatur. Tota traditio catholica, sive Occidenta- 
lis, sive Orientalis, quia doctrina revelata exposita est ac diffusa, pro 
varietate gentium ac temporum, videtur ab oecumenica Synodo com- 
mendanda et extollenda. 

Card. Giobbe: Placet iuxta modum: scilicet ratione habita ani- 
madversionum quas praebuerunt Em.mi Patres Ruffini, Leger et Dopfner. 

Card. Cento: Placent schemata, rationem tamen habendo obser- 
vationum a Patribus prolatarum, 


7 Cf. p. 162. 

8 Cf. p. 162. 

9 Cf. pp. 187-189. 

Quoad polemicam, ut ita dicam, quae denuo — denuo aio, nam se- 
mel iam in aula hac effervit — de Sancto Thoma, hanc mihi, ut minus 
sapienti, videtur lineam esse signandam. Eminet et semper eminebit, 
ut aquila, Divus Aquinas inter omnes doctores, ut nonnulli Romani Pon- 
tifices rite docuerunt. At ille ipse humilis Sanctus, conscius limitationis 
quarumcumque intelligentiarum humanarum, conatum reprobaret om- 
nia et singula eius scripta canonizandi, quasi infallibilitate praedita. 
Magni, proinde, immo maximi semper fiat de suis sententiis; nihilomi- 
nus, in opinabilibus, eas sequi liceat, aliorum etiam Magistrorum, quod 
non reor mentem esse Ecclesiae prohibere. 

In hoc, ni fallor, omnes nos concordes esse possemus. 

Card. Garibi y Rivera: Caput I, placet; cap. II, mutetur secun- 
dum animadversiones Em. morum Patrum, ea tamen lege quod Con- 
cilium veritatem historicam tum Antiqui tum Novi Testamenti sustineat 
et declaret. Cap. III, omnino placet, quia doctrinam, rationem et pro- 
pria principia S. Thomae commendat, non praecipit. 

Card. Godfrey; Placet unumquodque schema. Ad mentem Em. mi 
Relatoris, Em. mi Card. Browne et Rev.mi Tinello. 

De S. Thoma dico: qui legit sedulo documenta Pontificia de do- 
ctrina S. Thomae intelliget bene quid dicitur; et ab exaggerationibus 
sciet abstinere. Pontifices non dicunt: « Doctrina Catholica, id est, do- 
ctrina S. Thomae », sed « Doctrina S, Thomae est Catholica et inter 
magistros eminet ille ut dux securus et maxime securus et commendatur 
pro Ecclesia universali ». 

Caput primum: Notiones fundamentales. Placet schema. 

Caput secundum: De ratione docendi Sacram Scripturam. Schema 
placet. Valde desiderandum est quod in Seminariis clare instruantur 
alumni de modo applicandi Sacras Litteras in praedicatione: et non so- 
lum Novum sed etiam Vetus Testamentum quod exemplis abundat uti- 
lissimis. Praedicatores non Catholici speciali modo Cardinalis Newman, 
est exemplum insigne alumnis in Seminariis modi utendi Sacris Litteris 
et speciatim Vetere Testamento. 

Caput tertium: De doctrina S. Thomae servanda. Placet schema. 
Quod dicitur de decreto infallibili et irreformabili profero exemplum 
quidquid valeat. 

Paterfamilias posset proferre iudicium quod non est infallibile seu 
irreformabile eo sensu quod filii deberent submisse tacere (ad bonum 
familiae) de omni controversia, saltem pro tempore. 

Card. Confalonieri: Placet iuxta modum: adhaereo enim his 
quae, cum totius Ecclesiae consideratione et generaliori rerum visione, 

dicta sunt ab Em.mis Cardinalibus Micara, Frings, Bea; et insuper a 
Card. Ruffini (quoad momentum sive philosophiae perennis — habita 
tamen ratione de scientiarum progressu — et quoad momentum aliorum 
Ecclesiae Doctorum, inter quos utique elucet divus Thomas); a Card. 
Dbpfner (de quibusdam saltem includendis quoad Traditionem); a 
Card. Leger (de consideratione universalis culturae). Item lucidiori 
modo fiat expositio de diversis magisterii documentis; et Archiepiscopi 
Hurley prolata de ampliori Sacrae Scripturae usu, et Domini Tinello 
de sinceritate simul cum sana prudentia in docendo opportune aesti- 
mentur. 

Card. Richaud: Placet iuxta modum, attenta observatione quod 
non pauca in his tribus capitibus iam antea in aliis Decretis elaboratis 
in prioribus sessionibus, considerata sunt ut notavit Reverendissimus 
Magister Generalis Minorum. 

Et ad mentem Em. morum Cardd. Micara et Leger de non appli- 
catione mere materiali et plane universali doctrinae Sancti Thomae, 
si tamen eius principia, sincere credo, firmiter et formaliter servanda 
sunt, praesertim et etiam in nostro hodierno tempore, quae principia 
thomistica, fateor, possent forsan exponi profundius et cum animo ma- 
gis synthetico ac magis dynamico in Seminariis et Universitatibus. Tunc 
relatio melius appareret inter fundamenta doctrinae S. Thomae et alias 
traditiones doctrinales atque novas investigationes scientiae. 

Nam philosophia S. Thomae, ut declaraverunt non pauci philosophi 
hodierni, etiam non catholici, plane respondet sensus communis intuitio- 
nibus. Quam philosophiam Angelicus ceterum partim habuit ab Arabis 
ut notavit Card. Browne, exinde se habet ut metaphysica naturalis 
mentis humanae et, quia metaphysica est, transcendit, sine ulla offensa, 
omnes explicationes scientificas, sane probandas et non spernendas, a 
recentioribus et doctis auctoribus propositas. 

Aliunde Theologia Angelici Doctoris se praebet bene ut synthesis 
sententiarum ab antiquis Patribus, vel graecis, vel latinis, si omnes textus 
S. Thomae attente considerantur. Non possumus oblivisci quod notiones 
de natura, de persona, de substantia, de ente et de aliis, a Patribus grae- 
cis et orientalibus fuerunt propositae occasione haeresium contra Trini- 
tatem et Incarnationem. 

Addo quod methodus ipsa et vera S. Thomae non est systematica in 
peiori sensu, sed semper incipit ab opinionibus adversis et a positivis et 
authenticis traditionibus. Non confundantur quaestiones styli et termi- 
nologiae, neque praesentatio scholaris et summaria cum medulla alicuius 
doctrinae. 



DISCEPTATIO - DE OBSEQUIO ERGA ECCLESIAE MAGISTERIUM 


211 


In eo sensu, sine ulla aversione declarationum prolatarum a prae- 
cedentibus Pontificibus, imo in convenientia dynamica et critica cum 
mentibus hodiernis et etiam non latinis, Sanctus Thomas a Concilio 
Vaticano II potest recognosci ut Doctor Communis, quin declaretur eius 
doctrina ut Doctrina Ecclesiae. 

Card. Dopfner: Cap. I et II: placet iuxta modum, ratione habita 
animadversionum Cardd. Frings, Leger, Bea et eorum, quae scripsi. 10 

Cap. III non placet. Praeter ea, quae scripsi, assentior Cardd. Mica- 
ra, Frings, Bea, Min. Gen. O.F.M. et Procuratori Patriarchae Melchi- 
tarum. 

Pro Concilio ipso schema praeiacens coniungatur cum iis, quae a 
Commissione Theologica proposita sunt, forma brevi, sed plene servata 
mente in multis tam bona et fertili huius nostri schematis. 

Card. Marella: Placet iuxta modum: 1) De ratione docendi 
S. Scripturam ad mentem Card. Ruffini, 2) De obsequio erga doctrinam 
S. Thomae, nescio utrum prudens erit proponere schema vel Decretum se- 
paratum, uti nunc prostat, in Concilio discutiendum et sollemniter appro- 
bandum. Potius sententiae quaeque optimae huius schematis suis locis 
introducantur ex. gr. in Decretis de studiis theologicis et philosophi- 
cis in omnibus Seminariis et Universitatibus Catholicis ubicumque, etiam 
dicam in Extremo Oriente. In locis revera Missionum sive in instru- 
ctionibus catecheticis sive in praedicatione vel in expositione orali vel 
scripta argumentorum ad veritatem catholicam illustrandam, tunc tantum 
prudens, sana et pastoralis adaptatio utique fieri debet secundum mo- 
dum cogitandi et naturam religionum et ideologiae diversorum popu- 
lorum, sicut per multos annos in Iaponia saepe commendavi. 

Card. Traglia: Placet iuxta modum: iuxta folium adnexum. 

Meo humili iudicio quaedam essent notanda. 

In capitibus tribus nobis propositis formaliter agitur « de obsequio 
erga Ecclesiae Magisterium sive solemne sive ordinarium (melius quam 
fallibile vel infallibile) in tradendis disciplinis sacris. Quod monitum om- 
nino mihi opportunum videtur. Obiectum seu materia moniti complectitur 
quaedam generalia, et insuper sive rationem docendi Sacram Scriptu- 
ram sive doctrinam S. Thomae servandam. 

De Scriptura iam satis dictum est. 

Ad Sanctum Thomam quod attinet, ni fallor, proprie hic non agitur 
de eius doctrina unice omnibus in omnibus imponenda, sed potius de 


10 


Cf. pp. 180-187. 

obsequio erga Ecclesiae Magisterium Sancti Thomae doctrinam, rationem 
et propria principia commendans, Igitur quaestio valde simplex est. 

Quae Summi Pontifices de S. Thomae doctrina edixerunt habent etiam 
nunc suam vim an censenda sunt obsoleta? 

Si non sunt obsoleta, in hac quoque materia, obsequium est prae- 
standum magisterio Ecclesiae iuxta verba, mentem, interpretationem et 
usum magisterii Ecclesiae. Ideoque sum in voto Em. morum Cardd. Ruf- 
fini, Siri, Browne. 

Card. Alfrinic: Placet iuxta modum: Cap. I et II. Non placet 
Cap. III (vide folium adnexum). 

Placet iuxta modum Caput I, habita ratione ad ea quae ad num. 6 
dixerunt Em. mus Frings et alii de libertate accuratius determinanda, 
quae praeter assensum religiosum necessarium remanet erga documenta 
ecclesiastica quae non sunt infallibilia, etsi maxime veneranda. 

Placet secundum modum Caput II « De ratione docendi Sacram 
Scripturam », secundum ea quae dixit Em. mus Bea. Aliquas observatio- 
nes addere vellem: 

1) In pag. 7, 11 linn. 24-25, minus placent verba: « doctrinae reve- 
latae non autem scientiae humanae, quantumvis insignis, agant magi- 
stros », cum in lineis sequentibus studium scientiae humanae ad expli- 
candam Sacram Scripturam necessariam commendetur. Ideoque legere 
optarem: « doctrinae revelatae, potius quam scientiae humanae, quan- 
tumvis utilis aut necessariae, agant magistros ». 

2) In pag. 8, 12 lin. 31, inserere vellem «Historia originis populi 
electi Israel », quippe quod populus electus Israel, populus Dei, est 
origo et typus Ecclesiae, ita ut historia salutis sine historia populi electi 
delineari nequeat. 

3) In pag. 8, linn. 33-34, loco « vita Iesu Christi ordinate tradatur », 
quae verba methodum explicandi Evangeliorum synopticorum insinuant, 
legere mallem: « quattuor Evangelia tradantur », modo quo vita et doc- 
trina Iesu Christi tradantur relicto libertati ipsius professoris. 

Non placet Caput III « De doctrina S. Thomae servanda », etsi 
multa optime dicuntur. Ratio est quod in documentis Commissioni Cen- 
trali propositis iam pluribus vicibus de auctoritate S. Thomae sermo 
factus est. Quod videtur sufficere ad auctoritatem tanti Magistri sta- 
tuendam. 

Card. Santos: Placet: quod ad Caput III, ad mentem Em. mi 
Card. Ruffini, et iuxta lucidam explicationem Em .mi Card. Browne, O. P. 

11 Cf. p. 162. 

Cf. p. 163. 

Card. Ritter: Placet iuxta modum: i. e. iuxta observationes Card. 
Bea et aliorum praecipue ut Caput tertium tollatur (v. folium meum 
adnexum). 

Caput primum « Notiones fundamentales »: placet in toto. 

Caput secundum « De ratione docendi Sacram Scripturam » placet 
cum reservatione. Paragraphus tertia videtur probare praxim secundum 
quam Sacra Scriptura docetur synthetice, i. e. secundum quasdam veri- 
tates doctrinales explicandas, demonstrandas, intelligendas. Nobis vide- 
tur cursum Sacrae Scripturae seminaristicum primario intendi ut alum- 
ni fiant familiares textui scripturarum, discant speculative et practice 
methodos interpretandi probatas et actuales, et acquirant habilitatem 
legendi Verbum Dei cum intellectu. Certissime explicatio textus accu- 
ratior et amplior possibilis est solummodo in locis selectis, lectio tamen 
fere integra textus et explicatio saltem generalis non sunt omittendae. 

Caput tertium « De doctrina S. Thomae servanda ». Nobis praesen- 
tat problema: ad quid sit hoc schema? ». Iam existit obligatio docendi 
Sacram Theologiam secundum principia, rationem et doctrinam Docto- 
ris Communis. Intendi tne schema solum reiterare hanc obligationem 
secundum actualem theologorum interpretationem practicam? Vel in- 
tenditne urgere obligationem contra hanc interpretationem? In utro- 
que casu, schema sat ambiguum est ut disputationes augeantur potius 
quam solvantur. Si schema vult urgere 'obligationem, debet clarificare 
et obligationem et eius extensionem. 

Nobis videtur schema huiusmodi esse neque utile neque desidera- 
bile. Omnino hoc caput, etiam alia convenienter omitti possunt. 

Card. Silva Henriquez: Placent iuxta modum caput primum et 
secundum, secundum animadversiones quas propono et iuxta observa- 
tiones ab Em.mis Bea et Frings factas. 

Non placet caput tertium et adhaereo observationibus ab Em.mis 
Montini, Bea, Micara, Frings factis. 

Caput I: « N odones fundamentales »: pag. 5, 1S lin. 5: post verba 
« Christi Vicarius », sequentia ita mutanda proponuntur: « atque in eius 
communione Episcopi qui ... ». Formula proposita melius traditioni 
congruit nec non minus fratrum separatorum sensus laedit. 

Caput II: 1) Pag. 7, 14 lin. 24: post verbum « humanae » addendum 
videtur « tantum », nam non potest negari humana subsidia multum con- 
ferre ad S. Scripturam perscrutandam. 


13 Cf. p. 157. 

14 Cf. p. 162. 

2) Pag. 8, li> lin. 9: genera litteraria non tantum ad solvendas quae- 
stiones de inerrantia fructuose adhibentur, sed etiam in ipsam intentio- 
nem auctoris sacri definiendam adhibenda sunt. Momentum eorum non 
solum pro defensione veritatis elucet, sed etiam 'veluti exegeticum cri- 
terium. 

3) Pag. 9, 1B in fine: optatur ut opportunitas declaretur praeparationis 
omnium S. Theologiae professorum in re biblica. 

4) In genere notandum est in schemate abesse sensus investigationis 
scientificae, prout in Litteris Encyclicis Divino afflante Spiritu pan- 
ditur. 

Caput III: « De doctrina S. T hornae servanda ». Nemo dubitat do- 
ctrinam S. Thomae ad divinam revelationem explicandam multum con- 
ferre et prae aliis omnino excellere, immo pretiosum esse philosophiae 
naturalis monumentum. 

Attamen quia Oecumenicum Concilium utramque respicere debet 
Ecclesiam, cumque apud orientales theologica traditio longe distet a no- 
stra, non videtur ita thomismum extollendum ut aliis catholicis praeiu- 
dicium afferat. 

Sunt denique multa et maximi valoris ecclesiastica documenta ubi 
S. Thomae doctrina enixe commendatur, suadetur, approbatur. Non vi- 
detur necessarium iisdem Concilii Oecumenici auctoritas addere. 

Card. Cous s A: 17 Placet iuxta modum: haec omnia quae enucleantur 
vel praescribuntur in cap. I, II et III valde mihi placent. 

Unum commendarem enixe quidem: ut mentio fiat S. Ioannis Da- 
masceni, ubi saltem de methodo docendi ecclesiasticas scientias agitur. 
Ita enim legimus in can. 128 § 2 Litterarum Apostolicarum s. m. Pii XII, 
diei 9 febr. 1952 « Postquam Apostolicis Litteris »: « Iidem profes- 
sores ... sectentur ... rationem, doctrinam et principia, quae, praeeunte 
Ioanne Damasceno, angelicus doctor S. Thomas Aquinas tradidit ac 
professus est ». 

Card. Suenens: Caput I et II placent iuxta modum: i. e. adhaereo 
iis quae dicta sunt a Cardd. Micara, Frings, Bea, Lienart, a Patre Ge- 
nerali Fratrum Franciscanorum et a Delegato Patriarchae Melkitarum. 

Non placet caput III, quia non convenit Concilio Oecumenico. 

Card. Di Jorio: Placet iuxta modum. Assentio iis quae ab Em.mo 
Card. Micara sunt exposita praecipue de ratione docendi Sacram Scrip- 


15 Cf. p. 162. 

16 Cf. p. 163. 

17 Secundae Congregationi non interfuit. 

turam et de doctrina S. Thomae servanda. Quod attinet ad Sacram 
Scripturam, attendantur etiam animadversiones Em.mi Card. Ruffini, 
perpensa nova methodo interpretationis a quibusdam, etiam ex parte 
catholica, proposita nostris temporibus. 

Card. Bea: Iuxta ea quae dicta sunt a pluribus Em.mis et Exc.mis 
Patribus et a me ipso, placet schema I et II. 

Non placet schema III ex rationibus propositis ab Em.mis Cardd. 
Micara, Leger, Dopfner et a me ipso quas adiungo . 18 

Card. Browne: Placet iuxta modum: i. e. quoad cap. I et II at- 
tentis observationibus a Patribus praesentatis et quoad caput III secun- 
dum ea quae exposui 19 et quae, quoad principalia, scripto trado. 

Card. Albareda: Valde mihi placent capita primum et alterum. 
De capite tertio vero, id est de doctrina S. Thomae, credo quod melius 
forsitan esset si Concilio Oecumenico non proponeretur, quia revera, ut 
praeclare dixit Em.mus Valeri, non est neque necessarium neque op- 
portunum. 

Beat. Gori: Caput I et caput II huius schematis placent; quoad 
caput III adhaereo voto Em.mi Card. Bea. 

Beat. Cheiicho: Placet iuxta modum: ad mentem Em. morum Pa- 
trum praesertim Em.mi Cardinalis Bea. 

Exc. 0’Connor: Placet iuxta mentem et animadversiones Em.mi 
Relatoris. 

Exc. Ujcic: Placet iuxta modum: secundum observationes Cardd. 
Micara et Frings. 

Gratus Cardinali Bea, quod tam aperte fassus sit, se in exegesi 
opinionis revisioni submisisse, 

Card. Ruffini gratus sum, quod particulam wg tam simpliciter ex- 
plicaverit. 

Exc. Antezana y Rojas: Placet iuxta modum: id est, prae oculis 
habendae sunt rationes dictae, praecipue ab Em.mis Cardd. Micara, 
Frings, Dopfner, Leger, Bea, Browne, a Magistro Franciscanorum, a 
Delegato Patriarchae Melchitarum et a Rev. Tinello. 


18 Cf. pp. 189-194. 

19 Cf. p. 194, 

Exc. Campbell: Placet iuxta modum: placent tria capita, ratione 
habita praesertim de his quae dixerunt Em.mi Cardd. Browne, Ruffini 
et Rev. Tinello quoad S. Thomam. 

Exc. Beras: Placet iuxta modum: id est ut attente considerentur 
animadversiones a Patribus factae in schemate redigendo novo. 

Exc. Cooray: Placet iuxta modum: cap. I et II: ad mentem Pa- 
trum qui locuti sunt. 

Cap. III recognoscendum est, bene cribratis variis sententiis a Pa- 
tribus prolatis: via media videtur sequenda esse, ita tamen ut auctoritas 
S. Thomae non diminuatur. 

Nota: Oriens plus patet quam Ecclesia Orientalis. In quantum scio 
philosophia S. Thomae videtur aptissima esse pro Asia meridionali et 
orientali. In India v. g. philosophia induistarum quae est plus evoluta 
quam aliae doctrinae philosophicae indianae, valde appropinquat mentem 
S. Thomae, ita ut servire possit ut fons unionis inter orientis et occi- 
dentis philosophiam. 

Exc. McKeefry: Placet iuxta modum: votis Em. morum Cardd. 
Montini et Marella assentio; etiam observationes Exc. mi Archiepiscopi 
Durbaniani, Generalis Fratrum Minorum, et Delegati Patriarchae Mel- 
chitarum attendendae sunt. 

Exc. Lefebvre: Placet iuxta modum: ad mentem Em. morum 
Cardinalium Ruffini, Siri, Traglia, Browne et Rev. mi Tinello. Coadu- 
nentur haec schemata cum aliis schematibus quae de eadem materia 
loquuntur. 

In quantum experientiam habeo de studiis in seminariis Africae 
testimonium perhibeo quod perfecte concordat doctrina S. Thomae cum 
intelligentiis africanorum, quia exprimit principia fundamentalia omnis 
intelligentiae. 

Exc. Alter: Placet iuxta modum: capita I et II placent iuxta 
mentem Em.mi Card. Micara et iuxta scripta in foliis adnexis; caput III 
placet iuxta mentem et dicta Em.mi Card. Bea. Mihi non placet tra- 
ctatus capite III « De doctrina Sancti Thomae servanda ». Methodus 
quidem et doctrina Sancti Thomae videntur esse valde commendandae 
a Concilio solemni modo, tamen non canonizata est doctrina eius in 
omnibus aspectibus e. g. relate ad doctrinam de Immaculata Concep- 
tione B. M. V., nec in scientia physica, nec opportuna declaranda est 
pro Ecclesia Orientali. 

Caput I: Notiones fundamentales. Quantum ad numerum 3, pag. 6/° 


20 Cf. p. 158. 

post lineam 25, addi possent haec vel similia: « Item ne aestiment lici- 
tum esse qualescumque conclusiones ex eorum investigationibus pro- 
fluentes publice exprimere hoc animo quod, etiamsi istae conclusiones 
veritati a magisterio propositae dubie consonae sint, tamen eis ut scien- 
tificis competat conclusiones declarare et Ecclesiae ut magistrae compe- 
tat eas reiicere vel damnare si reapse veritatibus fidei vel morum oppo- 
nerentur ». 

Caput II. Quantum ad numerum 2, pag. 8, 21 lin. 12, post « conser- 
vetur » adde: « Explicetur autem quod sacrorum auctorum historiogra- 
phia, quae dicitur, non eadem est ac illa moderna scientifica quae res ge- 
stas considerat et earum significationem exquirit tantummodo sub lu- 
mine rationis ». Aliter procedunt auctores inspirati qui omnia sub lumine 
fidei divinae vident et ita scribunt. Si haec differentia non clare demon- 
stratur, possent Christifideles, qui talia scripta secundum easdem nor- 
mas modernas iudicare solent, dictis Rationalistarum, qui dicuntur, in 
errorem induci. 

Quantum ad numerum 2, pag. 8, lin. 18, post « analogiae fidei » 
adde: « ...ratione etiam habita eorum quae a Pio XII scripta sunt 
de determinatione huius sensus litteralis » (cf. Ench. Bibi., n. 560; cf. 
etiam Ench. Bibi., n. 598). 

Quantum ad numerum 3, pag. 8, lin. 28, post « progressio » adde: 
« Curet etiam magister argumenta principaliora Sacrae Scripturae expo- 
nere modo synthetico, qui dicitur, et ita quandam theologiam biblicam 
proponere » (cf. Ench. Bibi., n. 600). 

Quantum ad numerum 4, pag. 9, 2 2 lin. 14, post « sit anima » adde: 
« praesertim in mente habeatur specialis ratio textuum biblicorum ad 
ulteriorem explicationem revelationis divinae, et tandem ad illam theo- 
logiam quae in Ecclesia iam constituta exponitur ». 

Quantum ad numerum 4, pag. 9, lin. 17, post « instructus » adde: 
« demonstrent quomodo Sacrae Scripturae movere possunt omnes, etiam 
hodie, sicut clare exhibetur ex eo quod et Israel et Ecclesia primitiva 
continuo eas ad vitam quotidianam retulerunt ». 

Exc. Graner: Placet iuxta modum: id est iuxta observationes 
Em. mi Cardd. Micara, Frings, Leger, Bea et Arcb. Hurley et Rev. Ma- 
gistri Generalis Fratrum Minorum. 

Exc. Hurley: Placet iuxta modum: 23 et quidem iuxta emendatio- 
nem propositam ab Em.mo Cardinali Frings relate ad magisterium non 

21 Cf. p. 162. 

22 Cf. p. 163. 

Cf. pp. 194-195. 

infallibile; ad mentem Em.mi Cardinalis Bea et secundum proprium 
scriptum, relate ad Sacram Scripturam; ad mentem Em.mi Card. Dopfner 
relate ad doctrinam Sancti Thomae, i. e. specialem mentionem accipiat 
in schemate ampliori de traditione Ecclesiae. 

Exc. Perrin: Placet iuxta modum: secundum observationes Emi- 
nentissimorum Micara, Frings, Dopfner, Bea et Tisserant. 

Ad capitulum secundum: Principia generalia solum a Sancto Con- 
cilio dentur. 

Ad capitulum tertium: non placet: non tractetur de hac materia in 
Sancta Synodo. 

Exc. Seper: Placet iuxta modum: assentior animadversionibus 
Em.morum Cardd. Micara, Frings, Dopfner, Bea et Exc.mi Hurley. 

Exc. Bazin: Tria capita placent iuxta modum: i. e. secundum ani- 
madversiones Em.morum Patrum Micara, Frings, Leger, Dopfner, Bea 
et Lienart. 

Exc. Bernard: Placet iuxta modum: scilicet in voto Eminentis- 
simi Card. Dopfner, ratione habita observationum Eminentissimorum 
Cardinalium Micara, Frings, Bea, Ministri Fratrum Minorum et Dele- 
gati Patriarchae Melchitarum. 

Exc. Bernier: Placet iuxta modum ab Em.mis Cardd. Valeri, 
Dopfner et Silva Henriquez expositum de doctrina S. Thomae servanda; 
atque a Delegato Beat. Patriarchae Melchitarum de magisterio infallibili 
et non infallibili Ecclesiae. 

Exc. Yago: Cap. I et II placent iuxta modum: attentis observatio- 
nibus Em.morum Cardinalium Micara et Bea, et Exc.mi Archiepiscopi 
Durbaniani. Non placet caput III: tollatur caput III. Scimus omnes 
Sanctum Thomam esse doctorem communem in Ecclesia, sed nescio si 
oporteat hoc declarare sollemniter in Concilio Vaticano II. 

Exc. Rakotomalala: Placet iuxta modum: in voto Em.mi Card. 
Richaud. 

Exc. Ngo-dinh-Thuc: Placet iuxta modum: adhaereo observatio- 
nibus Eminentissimorum Ruffini et Browne de doctrina S. Thomae. Agi- 
tur, mihi videtur, de doctrina tradenda in seminariis. Maior pars semi- 
naristarum non sunt philosophi nec theologi, et limitibus strictissimis 
temporis arctantur, unde Summi Pontifices indicant doctrinam magis 
securam quam sequi possunt et debent sub illis circumstantiis. Liberum 
est aliquibus magistris investigare novam systematizationem philosophi- 
cam et theologicam et proponere doctis. Tandem vellem notare quod 

per octo annos degens Romae in intima connexione cum condiscipulis 
variarum nationum et cuiusvis coloris inter quos plures ex antiquis 
ecclesiis Orientis, quorum eminens erat Eminentissimus Aeacius Coussa 
verus Melchita, nunquam inveni differentiam in ratiocinando et omnes 
concordabant in admittenda doctrina S. Thomae ut optime adaptata 
eorum mentalitati. 

Exc. Verwimp: Placet iuxta modum: caput primum et secundum 
placent ratione habita de eis quae dixit Excellentissimus Delegatus Beati- 
tudinis Patriarchae Melchitarum, 

Caput III placet ratione habita de eis quae dixit Eminentissimus 
Cardinalis Bea et Reverendissimus Superior Generalis Fratrum Mi- 
norum. 

Exc. Jelmini: Placet iuxta modum: schemata summatim videntur 
quam laudabiliter praeparata. Adhaereo his quae dixerunt Em. mi Mi- 
cara, Leger, Frings, Dopfner, Bea et Rev.mus Pater Generalis Ordinis 
Minorum. Audeo tamen, ego minimus Episcoporum, dicere: caveatur 
ne magni passus fiant extra viam et praecipue adlaborandum esse ad 
tuendam unitatem Ecclesiae in hac nostra societate divisionibus permul- 
tis iam graviter infecta. 

Exc. Suhr: Caput I et II placent iuxta modum: iuxta observatio- 
nes Patrum speciatim quoad § 6 cap. I et § 2 cap. II (Card. Lienart). 
Non placet caput III. 

Exc. Scharmach: Placet iuxta modum: caput I et II. Non placet 
caput III, secundum observationes Patrum, Cardinalis Bea et aliorum. 

Rev. Gut: Placet iuxta modum: i. e. ipsa doctrina in his schemati- 
bus propositis valde placet. Sed eorum tractatio, imprimis tertii capitis, 
in Concilio mihi videtur inopportuna ob rationes a variis Patribus tam 
sapienter allatas. 

Rev. Sepinski: Placent cap. I et II: c£. folium adiectum. 24 Non 
placet cap. III, de doctrina S. Thomae servanda; adhaereo voto 
Em.morum Cardd. Micara, Frings, Dopfner, Bea et Beat. Patriarchae 
Melchitarum. 

Rev. Janssens: Cap. I placet iuxta modum ad mentem Em.morum 
Frings, Leger, Bea. Cap. II placet iuxta modum Em.mi Card. Bea. 
Cap. III non placet ob causas allatas ab Em.mis Cardd. Micara, Frings, 
Bea, a P. Ministro Generali O.F.M. et a Delegato Patriarchae Melchi- 
tarum. 


2(4 Cf. pp. 195-199. 

IV 

DE RATIONIBUS INTER EPISCOPOS ET RELIGIOSOS 
PRAESERTIM QUOAD APOSTOLATUS OPERA EXERCENDA 

(Tertia Congregatio; 14 iunii 1962) 

1) SCHEMA PROPOSITUM A COMMISSIONE MIXTA 
DE EPISCOPIS ET DE DIOECESEON REGIMINE AC DE RELIGIOSIS 

Prooemium 

Ecclesia Christi, quo plenius pascendi dominici gregis munus sibi deman- 
datum exsequi valeat, utriusque Cleri indiget auxilio, saecularium scilicet et 
religiosorum Sacerdotum, qui ita in Presbyteratus officium consecrantur, ut 
sint « providi cooperatores ordinis » episcopalis, « in adiutorium Episcopo- 
rum catholicorum » et « ad eorum societatis et operis adiumentum ». 1 

At reliquis quoque Institutorum status perfectionis sodalibus, licet cha- 
ractere sacerdotali destitutis, quippe qui « Deo mancipati religiosae vitae se 
dederint » officium prae laicis urgentius incumbit « impense diligenterque 
adlaborandi ad aedificationem et incrementum « Corporis Mystici Christi ». 2 

Nihil mirum, proinde, quod Sacrorum Antistites qui quovis tempore 
religiosorum opera usi sunt, potiore ratione nostra aetate cum magis ingra- 
vescat necessitas magisque animarum periclitetur salus, etiam ad religiosos 
omnes qui perfectionem caritatis Salvatoris mundi prosequuntur, se con- 
vertant. 

Hi sane, miros fructus perpetuantes quos in Ecclesia decursu saeculorum 
in regno Christi dilatando et animarum salute procuranda protulerunt, apo- 
stolatus operibus maiore in dies studio ac mensura, pro sua quisque condi- 
tione incumbant, sub auctoritate Sacrorum Praesulum quibus iure divino 
animarum salus est concredita, perfecta concordia actuositatisque coordina- 
tione sive inter se sive cum Clero saeculari sedulo servata. 

Religiosi id praestare debent imprimis apostolatu sanctitatis, orationis 
et expiationis, ad cuius ampliorem aestimationem et generosius studium Sa- 
crosancta Synodus eos magnopere hortatur, At externa quoque apostolatus 
opera accedant oportet. Qua autem ratione ipsi Religiosi hisce operibus, sub 
Episcoporum moderamine, in singulis dioecesibus vacare debeant, attenta 
propria cuiusque Instituti indole, accurate est definiendum, ut haec intensior 
et universalior actuositas ordinate procedat et quodvis damni periculum 
penitus avertatur. 

Quod in sequenti Schemate pressius proponitur. 

NOTAE 

1 Poni. Rom. De Ordin. Presb, 

2 Pius XII, Enc. Mystici Corporis, A.A.S., Vol, XXV (1943), p. 241. 

Caput I 

PRINCIPIA FUNDAMENTALIA 

1. [Primum principium : Episcopi duces apostolatus ]. In rationibus de- 
terminandis inter Episcopos et Religiosos aliosque sodales Statuum perfectio- 
nis principium fundamentale esto: Episcopos utpote Apostolorum Successo- 
res quos Spiritus Sanctus posuit regere Ecclesiam, mandatum accepisse gregis 
Domini partem sibi concreditam pascendi sub Romani Pontificis auctoritate. 

Quapropter Religiosi omnes filiali semper obsequio ac reverentia Epi- 
scopos prosequi debent et, quoties ad apostolatus opera vocantur, ita « munia 
sua exercere tenentur ut Episcopis auxiliatores adsint et subsint »/ servatis 
quidem de iure servandis. 

Quin immo Religiosi magno honori sibi ducant Sacrorum Pastorum eni- 
xis postulationibus votisque prompte ac fideliter obsequi ut in opera aposto- 
latus externa magis magisque incumbant et ampliores partes in ministerium 
salutis humanae sub Episcoporum regimine suscipiant, secundum sui quisque 
Instituti indolem et Constitutiones, quae si necesse sit in hunc finem sunt 
congrue accommodandae. 

2. [Secundum principium-. Religiosi in apostolatu exercendo tales rema- 
nere debent ]. Item retinendum principium: Religiosi aliique Sodales Statuum 
perfectionis in externa apostolatus opera immissi, tales manent et omnino 
manere debent animo et opere. 

Quapropter Episcopi singulorum Institutorum vitam religiosam, peculia- 
rem Religionum finem, Constitutiones et Statuta necnon Superiorum auctori- 
tatem in subditos, ad normam iuris, tueantur. 

Proinde etiam in apostolatu, sub Episcoporum regimine exercendo, regu- 
laris observantia, qua Religiosorum vita spiritualis maxime custoditur ac fove- 
tur, et subiectio propriis Superioribus, ad normam iuris debita, integrae ma- 
neant oportet, quod in bonum ipsius apostolatus cessurum non dubitatur. 

3. [Tertium principium-. De exemptione Religiosorum ]. Romanus Pon- 
tifex vi « suae potestatis episcopalis ordinariae et immediatae in omnes et 
singulas Ecclesias et in omnes et singulos Pastores et fideles » 2 ad Seipsum, 
vel in Ecclesia Orientali ad Patriarcham, avocare potest Religiones, easque 
ab Ordinariorum locorum iurisdictione subducere. 

Haec autem exemptio, nisi aliter expresse a Romano Pontifice statutum 
fuerit, non est absoluta et illimitata. Ipsa enim ordinem internum potissi- 
mum respicit quo melius in religionibus omnia sint inter se apta et connexa, 
ac sodales singuli pacato et aequabili vitae cursu utantur, ac denique incre- 
mento et perfectioni religiosae conversationis consulatur. 3 

Quatenus autem de « apostolatu agitur locali, qui adiutricem operam 
Ecclesiasticae Hierarchiae praestare debeat, prorsus necesse est ut sine Epi- 
scopo nihil fiat » 4 a sacris utriusque cleri administris, itemque a religiosis 
utriusque sexus sodalibus. 

Idcirco, in singulis dioecesibus firma manet, ad normam iuris, subiectio 
Religiosorum Episcopi loci potestati « prout episcopale munus perfungendum 
et animarum rite ordinanda curatio requirunt », s ita ut « sarta tecta sit 
dioecesana disciplina ». 5 6 7 

4. [ Quartum principium : De collaboratione Religiosorum cum Clero 
saecularii. Plena ac sincera inter Clerum saecularem et Religiosos, prouti 
Ecclesiae utilitas et animarum bonum apprime postulat, collaboratio semper 
et ubique floreat, ad varia apostolatus opera in dioecesibus, sub Episcoporum 
ductu ac moderamine, apte distribuenda ac coordinanda atque efficaci ratione 
prosequenda. 

NOTAE 

1 Pius XII, Alloc. d. 8 dec. 1950, A.A.S., Vol. XLIII (1951), p. 28. 

2 Can, 218 § 2 C.I.C. 

3 Leo XIII, Const. Ap. Romani Pontifices , diei 8 maii 1881, Acta Leonis XIII, 
Vol. II (1882), p. 234. 

4 Pius XII, Epist. ad Card. Valeri pro Congressu utriusque Cleri in Hispania, 
d. 20 sept. 1956: A.A.S., Vol. XLVIII (1956), p. 663. 

s Pius XII, Alloc. diei 8 dec. 1950, A.A.S., Vol. XLIII (1951), p. 28 

6 Leo XIII, Const. Ap. Romani Pontifices, diei 8 maii 1881, 1. c, 


Caput II 

NORMAE PRACTICAE 

DE SUBIECTIONE RELIGIOSORUM ORDINARIIS LOCORUM 
IN OPERIBUS EXTERNIS EXPLENDIS 

5. [ Subiectio Religiosorum ritus latini Ordinariis locoruml. Religiosi 
omnes ritus latini, etiam religionis exemptae, Ordinarii loci iurisdictioni ad 
normam iuris subsunt in iis omnibus quae ad cultum divinum, ad curam 
animarum et ad apostolatus opera, in dioecesi exercenda, spectant. 

6. [Subiectio Religiosorum ritus orientalis Ordinariis locoruml. Item 
Religiosi ritus Orientalis omnes potestati Hierarchae loci subiiciuntur ad 
normam iuris in iis omnibus quae ad cultum divinum, curam animarum et 
apostolatus opera, in dioecesi exercenda, pertinent, salvis Patriarcharum 
iuribus. 

7. [Subiectio Religiosorum pro diversitate ritusl. § 1. Religiosi omnes, 
exempti quoque, operam navantes in locis ubi ritus a proprio diversus uni- 
cus est vel ita fidelium numero praevalens ut communi aestimatione unicus 
censeatur, a loci Ordinario vel Hierarcha huius ritus in iis quae sacrum 
ministerium respiciunt, pendent, eique ad normam iuris subiiciuntur. 1 

§ 2. Religiosi ritus latini in munere obeundo apud fideles orientales di- 
versorum rituum, illi Ordinario subiiciuntur, qui eos in auxilium suum ad- 
vocaverit vel admiserit. 

8, [ Subtectio Religiosorum in locis missionum ]. Licet etiam in locis 
Missionum vigeat exemptio religiosorum intra ambitum suum legitimum, 
tamen, propter peculiaria adiuncta sacri ministerii in his locis exercendi, 
observanda sunt specialia statuta a Sede Apostolica data vel approbata ad rela- 
tiones inter Ordinarium loci et Superiorem religiosum moderandas, praeser- 
tim in Missione alicui Instituto concredita. 

9. [Sublectio Religiosorum legibus et decretis Ordinarii loci’}. § 1. Om- 
nes religiosi, etiam exempti, tenentur legibus et decretis, etiam ab Ordinario 
loci latis, quae spectant ad sacram praedicationem populo habendam, ad 
christifidelium catecheticam, praesertim puerorum, institutionem et liturgi- 
cam efformationem, ad varia apostolatus opera et uniformem agendi modum 
in actibus bonum commune dioeceseos promoventibus, necnon ad fidelium 
aedificationem ac decorem clericalem (v. g. quoad habitum ecclesiasticum, 
publica spectacula et associationes, iudicio Ordinarii, noxias). 

§ 2. Iidem insuper legibus et decretis, etiam ab Ordinario loci latis, 
cultum respicientibus tenentur in suis ecclesiis et oratoriis publicis necnon 
semipublicis si ad haec ordinarie fideles accedant, salvo proprio ritu quo 
legitime utuntur et habita ratione ordinis Divini Officii choralis et sacrarum 
functionum ad finem specialem Instituti pertinentium. 

NOTA 

1 Cf. cann, 5 et 15 C.I.C.O.; Motu Proprio Pii XII Cleri sanctitati. A.A.S., 
Vol. XLIX (1957), pp. 437, 439. 


Caput III 

DEDICATIO RELIGIOSORUM OPERIBUS APOSTOLATUS 

10. [Norma generalis de immissione Religiosorum in opera apostolatus}. 
Ut principia supra statuta quoad religiosorum in opera apostolatus immis- 
sionem rite applicentur, prae oculis semper habenda est diversitas non solum 
Institutorum, sed etiam operum apostolatus. 

11. [Opera propria Institutorum', notio seu descriptio}. Opera cuius- 
que Instituti propria sedulo ab eodem promovenda, ea intelliguntur quae 
probante Sancta Sede sive ab ipsa fundatione, sive ob venerandas traditiones 
assumpta et inde a Constitutionibus aliisque propriis Instituti legibus defi- 
nita et ordinata fuerunt. Non enim omnia opera speciali Instituti fini et 
indoli consonantia hoc sensu propria sunt, sed illa tantum quae legitimo ti- 
tulo nituntur. 

12. [Opera propria Institutorum : specialiter promovenda}. Instituta 
Statuum perfectionis merito censentur, una cum ecclesiastica approbatione, 
munus accepisse opera propria in Ecclesia, servatis servandis, promovendi. 
Propterea eorum sodales, gloriae Dei et bono animarum unice prospicientes, 

iisdem incumbant maximo zelo, peculiari quidem habita ratione spiritualium 
dioeceseon vel regionis necessitatum et servata cum Clero saeculari et cum 
aliis Institutis similia opera exercentibus fraterna concordia. 

Ordinarii autem locorum opera Institutorum propria utpote in bonum 
animarum tum Ecclesiae universae, tum ipsius dioecesis ordinata, libenter 
foveant ac tueantur. 

13. [ Moderamen generale operum propriorum et operum ab Ordinario 
loci Religiosis commissorum ]. § 1. Opera propria, quae in domibus Insti- 
tuti, etiam locatis, exercentur, ab eiusdem Superioribus dependent, qui iuxta 
Constitutiones ea regunt ac moderantur. 

Attamen etiam huiusmodi opera Ordinarii loci iurisdictioni, ad normam 
iuris, subiiciuntur. 1 

§ 2. Opera vero, etiam Instituti propria, quae ab Ordinario loci com- 
mittuntur aut cum eius mandato exercentur, eiusdem Ordinarii auctoritati 
et directioni subsunt, firma tamen manente vigilantia ex parte Superiorum 
religiosorum, non solum super vitam sodalium, sed etiam ut ipsi sibi com- 
missa munia rite adimpleant. 

Sodales religiosi pro hisce operibus vere idonei eligendi sunt atque a loci 
Ordinario in opus immittantur, praesentante vel saltem assentiente proprio 
Superiore. 

14. lOpera et associationes propria in domo condenda permissa\. Ad 
ordinatam et fructuosam cooperationem consequendam inter varia opera quae 
sive ad dioecesim ipsam, sive ad paroecias sive ad Instituta Status perfectio- 
nis pertinent: 

1) constituendae novae domus permissio facultatem secum fert pia 
opera Instituti propria exercendi, nisi quaedam expresse ab Ordinario loci in 
ipsa permissione concedenda excepta sint. 

Idem servandum est quoad associationes Instituti proprias erigendas, 
quae non sint constitutae ad modum corporis organici, sublato quovis privi- 
legio; pro aliis autem ad modum corporis organici constitutis erigendis, Ordi- 
narii loci licentia in singulis casibus requiritur. 

2) Domorum religiosarum iam constitutarum sodales nequeunt, sine 
expressa Ordinarii loci licentia, opera ad cultum divinum vel ad animarum 
curam vel ad apostolatum spectantia licet suae religionis propria vel ipsi 
domui religiosae adnexa, ex novo inire; aut, iam antea legitime inita, dese- 
rere, sine expresso Ordinarii loci consensu, salvo recursu in suspensivo ad 
Sanctam Sedem. 

3) Collatis consiliis cum Superiore competenti, loci Ordinarius decer- 
nere valet quae spectant ad coordinanda opera, quae ad cultum divinum 
vel ad animarum salutem in ecclesiis vel domibus religiosorum geruntur, cum 
actuositate paroeciae, in cuius territorio sitae sunt, firmo praescripto art. 9 § 2. 

4) Domus religiosa sive formata sive non formata, ad religionem exemp- 
tam pertinens, supprimi nequit sine beneplacito Apostolico et inconsulto 
Ordinario loci. 

15. [ Commissio operis ab Ordinario loci conventione facienda]. Pro 
quavis commissione operis apostolatus ab Ordinario loci alicui Instituto 
status perfectionis facienda, servatis ceteris de iure servandis, ineatur con- 
ventio scripta inter ipsum et competentem Instituti Superiorem, qua, inter 
alia, perspicue definiantur quae ad opus explendum, ad sodales eidem addi- 
cendos et ad res oeconomicas spectant. 

16. [Commissio operis ab alia persona conventione facienda]. Quoties 
opera alicui Instituto committenda sit non a loci Ordinario sed de eius li- 
centia, ad normam art. 14, 2), ab alia persona physica vel morali sive ecclesia- 
stica sive civili id non fiat nisi per scriptam conventionem Ordinario loci 
praevie exhibendam, in qua perspicue definiantur quae ad opus explendum, 
ad sodales eidem addicendos et ad res oeconomicas spectant. 

17. [De peculiaribus operibus assumendis]. Non congruit quidem ut 
Religiosi aliique ipsis aequiparati, munia suscipiant, etiam sacerdotalia, quae 
illos a vita communi habitualiter segregent. Nihilominus in casu specialis 
necessitatis, Superiores, rogati ab Ordinario loci, quosdam sodales ad haec 
munia destinare curent, sedulo servatis normis a Sancta Sede datis et adhi- 
bitis cautelis ne vita religiosa aliquod patiatur detrimentum. 

18. [De opera subsidiaria a Religiosis praestanda]. § 1 . Apostolica 
actuositas sodalium Statuum perfectionis non ita circumscribitur operibus 
sive propriis Instituti sive ceteris occasionaliter assumptis, ut pro urgentibus 
animarum necessitatibus et Cleri penuria, ab Ordinariis locorum vocari ne- 
queant non tantum Sacerdotes, sed et omnes Sodales viri et mulieres Statuum 
perfectionis, ut in variis dioeceseon vel regionum ministeriis adiutricem ope- 
ram praestent. 

§ 2. Si Ordinarii loci iudicio religiosorum auxilium necessarium aut 
valde utile censeatur ad multiplicem apostolatus operam exercendam et ad 
caritatis ac pastoralis muneris incepta fovenda in paroeciis saecularibus vel in 
dioecesanis associationibus, Superiores religiosi, ab eodem Ordinario rogati, 
tenentur pro viribus petitum auxilium per se vel per suos subditos praestare. 

Id sane fieri non debet cum gravi detrimento disciplinae religiosae vel 
operum quae Institutum in bonum Ecclesiae iam suscepit. Sed, religiosa disci- 
plina quantum fieri potest incolumi servata, Sodales cum debita dependentia 
a propriis Superioribus, prompto animo suum exhibere debent auxilium. 

19. [Applicatio normarum extra ambitum dioecesanum]. Normae de 
sodalium Statuum perfectionis immissione in opera et ministeria dioecesana 
sub moderamine Episcoporum exercenda, ad alia quoque opera et ministeria 
quae ambitum dioecesis superant, congrua congruis referendo, applicandae 
sunt. 

20. [Applicatio normarum in locis Missionum]. In locis Missionum ubi 
tot tantisque variis necessitatibus spiritualibus populorum in peculiaribus et 
quandoque valde arduis conditionibus vitae et laboris est occurrendum, prae- 
cedentes normae de immissione religiosorum in opera apostolatus opportune 
aptandae sunt iuxta speciales Instructiones Sanctae Sedis. Nihilominus, etiam 


15 

in his locis, principia fundamentalia ad eorum immissionem in opera aposto- 
latus servanda sunt ita ut religiosa vita et disciplina, peculiaribus exigentiis 
accommodata, sarta tecta semper maneat et Superiorum religiosorum aucto- 
ritas in suos subditos cum potestate Ordinarii loci ita coordinetur ut effective 
exerceri valeat. 


NOTA 

1 Cf. supra art, 5. 


Caput IV 

DE MINISTERIO PAROECIALI A RELIGIOSIS PARTICIPANDO 

21. [De directione paroeciarum Religiosis committenda ]. Quoties gra- 
vis spiritualis fidelium necessitas urgeat in dioecesi, Religiosi ad maiorem in 
posterum partem habendam in paroeciis regendis ab Ordinario loci vocari 
possunt. 

Ceterum, cum Religiosi sacerdotes de clero clioeceseos reapse sint, con- 
sentaneum est ut, non solum ob Cleri saecularis penuriam, quaedam paroe- 
ciae Clero regulari committantur, sed etiam eum in finem ut intimior inter 
utrumque Clerum unio foveatur. 

22. [De directione paroeciarum mediante conventione committenda]. 
Ordinarius loci auctoritate propria potest, de consensu competentis Superio- 
ris, paroeciam religioso Instituto committere, etiam ecclesiam religiosam in 
paroecialem erigendo. Haec paroeciae commissio potest fieri sive in perpe- 
tuum sive ad certum praefinitum tempus: in utroque casu id fieri debet 
mediante conventione scripta inter Ordinarium et competentem Superiorem 
Instituti, qua, inter alia, expresse et accurate indicentur quae ad opus explen- 
dum, ad personas eidem addicendas et ad res oeconomicas spectant, 

23. [De oblationibus fidelium intuitu paroeciae factis']. Oblationes et 
legata pia, quae in ecclesia paroeciali religiosa fiunt, etiamsi haec sit ipsius com- 
munitatis religiosae, praesumuntur intuitu paroeciae factae, nisi aliud certo 
constet. 


Caput V 

DE QUIBUSDAM CASIBUS PARTICULARIBUS 
DEPENDENTIAE RELIGIOSORUM AB ORDINARIIS LOCORUM 

24. [De ecclesiis non paroecialibus Religiosorum vel iisdem commissis]. 
§ 1. Rector cuiuscumque ecclesiae religiosae, quae non sit adnexa domui 
religiosae, a loci Ordinario est approbandus. A munere vero amoveri potest 
ad nutum tam loci Ordinarii, monito Superiore, quam Superioris, monito 
Ordinario, aequo iure, non requisito alterius consensu; nec alter alteri causam 

iudicii sui aperire multoque minus probare tenetur, salvo recursu in devo- 
lutivo ad Apostolicam Sedem. 

§ 2. In ecclesiis religiosorum, etiam domibus religiosis adnexis et 
exemptis: 

1) Functiones paroeciales peragi nequeunt. 1 

2) Divina officia etiam sollemnia ibidem celebrari possunt, salvis legi- 
timis fundationis legibus et dummodo non noceant ministerio paroeciali; in 
dubio autem utrum huiusmodi detrimentum contingat, necne, Ordinarii loci 
est rem dirimere et opportunas normas praescribere ad illud evitandum. 2 

3) Si ecclesia, Ordinarii loci iudicio ita a paroeciali distet ut paroeciani 
non sine gravi incommodo possint paroecialem ecclesiam adire ibique divi- 
nis officiis interesse: 

a) loci Ordinarius potest rectori aliive legitimo Superiori praecipere 
ut horis populo commodioribus officia celebret, fidelibus dies festos ac ieiunia 
denuntiet et catecheticam institutionem et Evangelii explicationem tradat; 

b) parochus potest ex eadem Sanctissimum Sacramentum inibi 
forte asservatum, pro infirmis desumere. 3 

4) Sine rectoris vel alius legitimi Superioris licentia saltem praesumpta, 
nemini licet in ecclesia Missam celebrare, Sacramenta ministrare aliasve fun- 
ctiones sacras peragere; haec vero licentia dari vel negari debet ad normam 
iuris. 4 

5) Quod attinet ad conciones in ecclesia ad populum habendas, li- 
centia Ordinarii loci semper requiritur ad normam iuris concedenda. 5 

6) Rector ecclesiae alius ve legitimus Superior, sub auctoritate Ordi- 
narii loci servatisque legitimis statutis ac quaesitis iuribus, debet curare 
seu advigilare ut divina officia ad sacrorum canonum praescripta ordinate in 
ecclesia celebrentur et ne quidpiam fiat quod sanctitati loci ac reverentiae 
domo Dei debitae quoquo modo repugnet. 6 

7) Si ecclesia pertinet ad aliquam Religionem, bonorum administra- 
tioni, sacrae supellectili atque aedium sacrarum conservationi et decori Su- 
perior religiosus consulere debet. 7 Si ecclesia non est religiosa, iisdem con- 
sulere debet Rector sub dependentia Ordinarii loci, salva proprii Superioris 
religiosi vigilantia. 8 

§ 3. Ecclesiae Rector aliusve legitimus Superior etiam curare et advigi- 
lare debet, sub auctoritate proprii ecclesiae Ordinarii, ut onera fideliter 
adimpleantur. 

25. [De cura animarum in ecclesiis Religiosorum exercenda']. In omni- 
bus ecclesiis et in omnibus oratoriis publicis vel semipublicis, ad religiosos 
pertinentibus, quae de facto babitualiter christifidelibus pateant, Ordinarius 
loci praecipere potest ut episcopalia documenta publice legantur, ut diebus 
dominicis et festis de praecepto in Missis Evangelium explicetur et cateche- 
tica institutio habeatur, ut denique specialis stips colligatur pro determinatis 
inceptis dioecesanis, nationalibus vel universalibus, ad episcopalem Curiam 
postea sedulo mittenda. 

26. [De subtectione associationum fidelium Ordinario loci]. Omnes fide- 
lium associationes etiam ab Apostolica Sede erectae, licet subsint ductui ac 
moderamini alicuius Religionis, iurisdictioni subsunt et vigilantiae Ordinarii 
loci, qui ad normam sacrorum canonum eas invisendi ius habet et munus. 

Quod si in externa apostolatus opera vel in cultum divinum promoven- 
dum incumbant, praescripta de hac re ab Ordinario loci edita servare debent. 

27. [De visitatione ecclesiarum et oratoriorum ab Ordinario loci]. Ordi- 
narius loci ius habet visitandi religiosorum etiam exemptorum ecclesias et 
oratoria, semipublica quoque si ad haec ordinarie accedant fideles, relate 
ad observantiam legum generalium et decretorum episcopalium de cultu 
divino. 

Quod si forte abusus in hac re Ordinarius deprehenderit, frustra Supe- 
riore religioso monito, propria auctoritate ipse per se providere potest. 

28. [De visitatione scholarum aliorumque operum ab Ordinario loci]. 
§ 1. Ordinarius loci quaslibet religiosorum scholas, collegia, oratoria, recrea- 
toria, patronatus etc., exceptis tantum scholis internis pro Instituti propriis 
alumnis, visitare potest, sive per se sive per alium, in iis quae ad alumnorum 
institutionem ac disciplinae rationem, atque ad pensiones seu taxas ab alum- 
nis solvendas spectant. 

§ 2, Item quascumque scholas, hospitalia, orphanotrophia aliaque simi- 
lia instituta, ad opera religionis vel caritatis sive spiritualis sive temporalis 
destinata, etsi religiosorum etiam exemptorum sint propria vel iisdem con- 
credita, Ordinarius loci visitare potest, sive per se sive per alium, quoad 
observantiam iustarum legum civilium de paedagogica et hygienica institu- 
tione deque tutela ac securitate adversus infortunia. 

29. [De licentia Ordinarii loci requisita ad causam civilem introducen- 
dam.]. Omnes religiosae personae, sive physicae sive morales, exemptae vel 
non exemptae, atque etiam omnes coetus quos religiosi moderantur, prohi- 
bentur quominus sine licentia Ordinarii loci ubi degit persona quae actionem 
promovet et, si casus ferat, Ordinarii loci in quo causa introducitur, per se 
aut per alios causam civilem aut criminalem apud magistratum laicum in- 
stituant. 

30. [De rationibus cum civilibus moderatoribus et politicis partibus a 
Conferentia Episcoporum definiendis]. Religiosi ea omnia quae Episcopalis 
Conferentia edixerit de rationibus habendis cum civilibus moderatoribus vel 
politicis partibus necnon de iuribus civilibus exercendis studiose servare de- 
bent una cum Clero saeculari, sub Ordinarii loci moderamine. 

Idem servare debent quoad actionem pastoralem et socialem ab Episcopis 
praescriptam aut commendatam, 

31. [De emptione et alienatione non facienda inconsulto Ordinario loci]. 
Religiosi omnes, etiam exempti, prohibentur sive per se sive per alios 
emere vel alienare bona immobilia aut aedes exstruere in dioecesi, inconsulto 
Ordinario loci. 

32. [De stipe quaeritanda a Conferentia Episcoporum definienda']. Coe- 

tus episcopalis uniuscuiusque nationis, valet, auditis Superioribus religiosis 
quorum interest, normas de stipe quaeritanda statuere, quae ab omnibus 
Religionibus servari debent, iis non exclusis quae ex instituto mendicantes 
vocantur et sunt, salvo tamen earumdem mendicandi iure. 

NOTAE 

1 Can. 481 C.I.C. et can. 521 C.I.C.O.; Motu Proprio Cleri Sanctitati. 

2 Can. 482 C.I.C. ; can. 522 C.I.C.O. 

3 Can. 483 C.I.C. ; can. 523 C.I.C.O. 

i Can. 484 § 1 C.I.C.; can. 524 C.I.C.O. 

5 Can. 484 § 2 C.I.C.; nihil in C.I.C.O. 

0 Can. 485: partim C.I.C.; can. 525 § 1 C.I.C.O. 

7 Cf. 525 § 2 C.I.C.O. 

8 Cf. can. 630 § 4 C.I.C. 

Caput VI 

DE OPERIBUS APOSTOLATUS 
RITE EXPLENDIS ET COORDINANDIS 

33. [De congrua praeparatione Religiosorum ad opera apostolatus']. Ec- 
clesiae ad apostolatum vocanti Religiosi plene respondere non valebunt nisi 
ad ardua munia apostolica apte praeparati inveniantur. Quare, « in toto pro- 
bationis et institutionis tempore, ne omittant moderatores animos alumnorum 
ad apostolatum allicere et, pro eorum aetate et capacitate, de mediis hodier- 
nis edocere, quin etiam in eodem moderate exercere, iuxta mentem Ecclesiae 
et pro cuiusque Instituti natura et fine ». L Eos insuper, praesertim intra an- 
num Pastoralem, aperte praemoneant de difficultatibus quae in vita aposto- 
lica occurrere possunt. 

Quae praeparatio alumnorum in primis ad opera propria Instituti diriga- 
tur oportet. Nihilominus, praesertim in anno Pastorali, extendatur quoque, 
saltem sub quadam generica ratione, ad varia munia sacerdotalia et curam 
animarum quae sacerdoti cuilibet, data occasione, contingere possunt. Tan- 
dem omnibus Religiosis viris et mulieribus congruae notiones tradantur de 
Actione Catholica, cui ipsi secundum propriam quisque conditionem, validum 
auxilium afferre possunt. 

34. [De congrua aptatione rationis vitae Religiosorum operibus aposto- 
latus exercendis ]. Ut Religiosi opera apostolatus sibi concredita expedite 
adimplere valeant, prout oporteat eorum consuetudo vitae aptanda erit, prae- 
sertim quoad horaria et exercitia in communi peragenda. Id quidem facien- 
dum est non a subditis, sed a Superioribus, habita ratione apostolatus exer- 
cendi atque intra finem et secundum spiritum Instituti, ne propter huius- 
modi necessariam accommodationem religiosa sodalium vita ullum capiat 
detrimentum, 

35. [ Coordinatio apostolatus : necessitas ]. Quo haec impensior actuo- 
sitas apostolica Religiosorum in commune bonum tum Ecclesiae universae 
cum singularum dioecesium vel regionum plenius cedat, necessaria est sive 
inter diversa Instituta sive cum Clero saeculari, etiam in ambitu paroeciali, 
arcta operum et actionum coordinatio, pari zelo et diligentia, ab Ordinariis 
locorum et Superioribus religiosis promovenda ex qua una acies ad Regnum 
Dei in animabus roborandum et extendendum, potentissima constituatur. 

36. [ Coordinatio apostolatus-. caritas, regula suprema.]. Fecunda autem 
coordinatio actionis apostolicae non pendet solum ab organica dispositione 
operum et virium, sed maxime a supernaturali animarum et mentium habitu, 
qui in caritate radicatur ab eaque nutritur et profluit. Ideo, ad hanc exopta- 
tam coordinationem obtinendam norma suprema ea sit ut, singulorum iuri- 
bus servatis, omnia ab omnibus cum mutua aestimatione et perfecta caritate 
fiant, solum attendendo ad gloriam Dei et animarum salutem. 

37. [ Coordinatio apostolatus-. quoad opera etiam propria ]. Perfecta 
autem apostolatus coordinatio, praeter varia opera communia dioecesis com- 
prehendit etiam opera propria singulorum Institutorum, quae in bonum 
dioecesis vel regionis cedant. 

38. [ Coordinatio apostolatus-. ratio procedendi ]. Apostolatum rite coor- 
dinare competit Sacris Praesulibus sive singulis in sua cuique dioecesi, sive 
variis eorum coetibus ad hoc legitime constitutis si de apostolatu agatur per 
integras regiones promovendo. Sane, omnino decet et expedit ut hac in re 
Sacri Praesules, pro parte apostolatus a Religiosis suscepta, non procedant 
nisi praeviis consiliis initis cum Superioribus qui aequum ferre valent iudi- 
cium de iis quae eorum sodales convenienter praestare possunt. 

Sacra vero Synodus enixe commendat ut Superiores religiosi Sacrorum 
Praesulum placitis iuxta normas statutas libenter obsecundent. 

39. [ Coordinatio apostolatus-. consilium coordinativum]. Valde exop- 
tandum est ut speciale in unaquaque dioecesi instituatur Consilium cui Or- 
dinarius loci praesit et in quo uterque clerus partes habeat. Huius Consilii 
munus erit ea quae ad apostolatus opera eiusque coordinationem spectant 
investigare, perpendere atque practicas deducere conclusiones quas Ordina- 
rius loci ad effectum deducere valeat, servatis de iure servandis. 

Quando autem in praefato Consilio de re Institutorum laicalium sive 
virorum sive mulierum propria tractabitur, Superiores aliique legitimi dele- 
gati horum Institutorum vocandi erunt, informationes super quaestionibus 
discutiendis daturi et mentem suam manifestaturi. 

Expedit quoque ut similia Consilia instituantur pro totius nationis vel 
alicuius regionis territorio, ut munia et incepta apostolica quae ad universa- 
liores effectus tendunt, consiliis collatis cum Superioribus religiosis, effica- 
cius promoveantur et aptius coordinentur. 

40. [ Coordinatio apostolatus-. conventus utriusque cleri]. Curent pa- 
riter Sacri Praesules ut habeantur utriusque Cleri conventus et collationes 

indolis culturalis et pastoralis, ad fovendam mutuam cognitionem et peni- 
tiorem compaginem in apostolatu exercendo. 

41. [ Coordinatio apostolatus-. adiutrix opera Conferendarum Superio- 
rum Maiorum~\. Conferentiae Superiorum Maiorum in pluribus nationibus 
erectae hanc Institutorum coordinationem in apostolatu pro sua parte pro- 
moveant, habita ratione eorum quae ab Episcopis circa apostolatum statuta 
fuerint. 

42. [ Coordinatio apostolatus-. Conferentiae inter Episcopos et Reli- 
giosos , ]. Ad fovendas concorditer et fructuose mutuas relationes Episcopos 
inter et Religiosos, quoties id opportunum videbitur conveniant Episcopi et 
Superiores religiosi per se aut per suos delegatos, ad negotia tractanda, quae 
universim ad apostolatum in natione aut provincia pertinent. 

NOTA 

1 Cf. Sedes Sapientiae, art. 47, 1. 

Caput VII 

DE PRIVILEGIIS RELIGIOSORUM 

43. [De quibusdam privilegiis Religiosorum ad Episcopos extendendis\. 
Facultates et privilegia, quibus in bonum fidelium gaudent Religiosi in dioe- 
cesi domum habentes, competunt etiam loci Ordinario. 

44. [De privilegiis Religiosorum revidendis ]. Privilegia particularia a 
Sancta Sede decursu saeculorum Religiosis Institutis aliisque aequiparatis 
concessa, eatenus in vigore servanda sunt, quatenus bonum religionis pro- 
moveant. Ideo, intra congruum temporis spatium, ab Apostolica Sede deter- 
minandum, ipsius Sanctae Sedis iudicio submittenda erunt. 


2) RELATIO EM.MI P. D. PAULI CARD. MARELLA 
PRAESIDIS COMMISSIONIS 
DE EPISCOPIS ET DE DIOECESEON REGIMINE 

Cum venia Em. mi Domini Cardinalis Valeri, liceat mihi de hoc pro- 
posito schemate pauca praemittere. 

Quaestio « de determinandis rationibus inter Episcopos et Reli- 
giosos » Commissioni nostrae concredita est hunc in finem ut, exemp- 
tionis privilegio servato, Religiosi magis, sub Episcoporum modera- 
mine, in apostolatus opera incumbant et amplior cooperatio vigeat inter 
clerum dioecesanum et religiosos. 

Revera, neminem fugit huiusmodi quaestionem maximi momenti 
esse, his nostris praesertim temporibus, cum religiosorum praesentia in 

dioecesibus magis in dies necessaria appareat, dum libenter conspici- 
mus eorum numerum, Deo favente, multiplicari; nova enim semper et 
multa Congregationum genera constituuntur, quae diversos sibi fines 
proponunt, omnes prorsus christianae vitae ramos complectentes. 

Quidquid est de praeterito, et quin in singulos personarum et lo- 
corum casus inquiramus, fatendum tamen est, hodiernis temporibus, 
Episcopos, qui gregem Dei pascere debent, magnopere curare ut in suas 
dioeceses vel Nationes Religiosi numero maiores conveniant ibique con- 
sistant, ut in apostolatus opera immittantur. 

Quod profecto maximum momentum habet, cum de apostolatu agi- 
tur, qui, si iuxta ecclesiasticae doctrinae principia et praecepta perse- 
quatur, ad efficaciam curae pastoralis Ecclesiae augendam, maxime con- 
ferre poterit. 

Persuasum igitur habeo tam Episcopos quam Religiosos ipsos om- 
nino sperare fore ut Concilium Vaticanum II haec principia non solum 
nota faciat sed etiam commendet, ita ut ad effectum deducantur et 
ubique adhibeantur; utpote quae ad foecundam utriusque cleri collabo- 
rationem adducere valeant. 

Attamen affirmare nolim haec principia nondum omnino in Ecclesia 
vigere nec dicere singulares quosdam abusus et incommoda hac in re 
occurrere. Absit! 

Sed oportet utraque pars securam tutamque aggrediatur viam, non 
solum de facto, sed etiam de iure, ut omnis generis dubia et ambigui- 
tates, quantum fieri potest, omnino vitentur. 

Quae si nihilominus ullatenus evitari nequeant, sumus namque in- 
ter homines, Apostolicae Sedis tunc erit ea tollere et iudicare. 

Praeterea cum in praesens, ut olim fuit, non habeatur amplius « Epi- 
scoporum et Regularium Congregatio », non video cur institui non pos- 
sit quaedam peculiaris Commissio seu Tribunal mixtum, ex utriusque 
partis sodalibus constans. 

Ceterum Vos Ipsi, Eminentissimi ac Reverendissimi Domini, hac 
in Aula non semel notare potuistis nonnullos Patres timere, ne Religio- 
sorum exemptio mutationem quamdam seu reformationem subeat, neve 
relatio Religiosorum ad Episcopos prorsus transformetur. 

Revera huiusmodi timores aliqualem rationem habere videntur, si 
quaedam paginae perlegantur, quas Commissio Antepraeparatoria con- 
scribendas curavit, in quibus Episcopi durioribus forsitan verbis ali- 
quando usi sunt, quae tamen ullo modo ostendebant voluntatem sese 
ultro immiscendi negotiis Communitatum Religiosorum, sed potius de- 
siderium demonstrabant maioris pastoralis muneris efficacitatis et au- 
ctuositatis assequendae. 

Fateor libentissimo et gratissimo animo Episcopos Commissionis no- 
strae, sive Membra sive Consultores, corde magno et animo volenti adla- 
boravisse, praesertim desideratissimum patrem Felicem Cappello, qui 
fuit quaestionis Ponens. 

Viginti et unum vota conscripta sunt et quadraginta responsiones 
scripto exhibitae: decem schemata confecta sunt, quorum quattuor in 
Sessionibus Generalibus per plures dies examinata et expolita fuerunt. 

In Sessionibus vero Sodales omnes magna libertate semper locuti 
sunt, et consilia ac opiniones suas proferre potuerunt: haec autem multa 
et diversa fuerunt. In disceptationibus tamen, aliquando vivissimis, non 
pauca praeiudicia ceciderunt et multis quaestionibus tranquillae et pru- 
dentes solutiones inveniri potuerunt. 

Nec satis fuit! 

Hic enim de materia mixta, immo maxime mixta agitur, atque non 
de rebus sed de personis, et quidem non de singulis, sed de communita- 
tibus tractatur, de hominibus nempe, qui votis ab Ecclesia approbatis 
et affirmatis Deo se devovent, et de quibus iure meritoque dicitur 
« Religiosi aut ita sint aut non sint »! 

Quapropter constituta est « Subcommissio mixta », sodalibus con- 
stans sive nostrae de Episcopis sive Commissionis de Religiosis. 

Commissionis nostrae sodales fuerunt Exc.mi Patres: Gawlina, Se- 
cretarius, Morcillo, Archiep. Caesaraugustanus, Carli, Ep. Signinus, et 
P. Cappello. 

Commissionis de Religiosis sodales fuerunt: Rev.mus Rousseau, 
Secretarius, Exc.mus Compagnone, Ep. Anagninus, Patres Abellan, S. I., 
et Tocanel, O.F.M. Conv. 

Sodales isti, optima voluntate et concordi animo, commissum per- 
fecerunt, id unice spectantes ut omnia cum caritate fierent, ad assequen- 
dam maximam collaborationem inter Episcopos et Religiosos, in bonum 
Ecclesiae et in salutem animarum, prout ego ipse testes fui. Prae oculis 
etiam habere videbantur illud Salustii, si bene reminiscor, quod in scho- 
lis didicimus, « Concordia parvae res crescunt, discordia maximae dila- 
bantur ». 

Gratum igitur mihi est, qui Episcoporum Commissioni praesum, 
meritas laudes et grates coram omnibus referre Rev.mo Patri Rousseau, 
Secretario Commissionis de Religiosis, Exc.mo Domino Archiep. Ga- 
wlina, Commissionis nostrae a Secretis, et ceteris utriusque Commis- 
sionis Sodalibus, qui pondus diei et aestus sustulerunt ut ad optatam 
pervenirent schematum compositionem. 

De schemate concordato Exc.mus ac Rev.mus Dominus Cardinalis 

Valeri, Commissionis de religiosis Praeses, nunc Vobis relationem fa- 
ciet ita ut Vestram valeatis dicere sententiam et opportunas suggestio- 
nes et animadversiones proferre. 


3) RELATIO EM.MI P. D. VALERII CARD. VALERI 
PRAESIDIS COMMISSIONIS DE RELIGIOSIS 

Introductio. - De rationibus inter Episcopos et Religiosos, prae- 
sertim quoad apostolatus opera exercenda, complurima consilia et vota 
Exc.mi Ordinarii locorum miserunt ad Rev.mam Commissionem An- 
tepraeparatoriam Concilii. Praesens schema communi utriusque Com- 
missionis de Episcopis et Dioeceseon Regimine ac de Religiosis ope- 
ra concordatum fuit. In hoc valde complexo et non facili negotio, potest 
dici quod membra nostrae Commisisonis ex una parte operam dedisse 
ut praerogativa essentialia Institutorum Religiosorum, quae ad eorum 
naturam et vitam pertinent, aequa ratione fuisset agnita et sancita; ex 
altera tamen parte Commissionem de Religiosis non paucis renuntiatio- 
nibus assensum praebuisse ut apostolatus Religiosorum sub Sacrorum 
Praesulum moderamine, prout convenit, exerceretur. 

Ad Prooemium. - In limine studii schematis liceat advertere non 
agi de Religiosis ad apostolatum vocandis, quasi hucusque ipsi in eo vere 
defecissent; sed de eorum apostolatu, ad opera externa quod attinet, ob 
prementes hodiernas animarum necessitates, pro viribus augendo necnon 
sive cum clero saeculari sive inter diversa Instituta apte coordinando, 
sub Ordinariorum locorum moderamine exercendo. 

Principia fundamentalia. - Normis de apostolatu religiosorum sub 
regimine Episcoporum praemittenda erant principia fundamentalia qui- 
bus ipsae nitantur oportet. 

Primum principium esto: Episcopi, quisque in propria dioecesi, 
tamquam duces apostolatus habendi sunt; propterea, Religiosi munia 
sua apostolica exercere tenentur ut Episcopis auxiliatores adsint et sub- 
sint, servatis quidem de iure servandis (Art. 1). 

Ad secundum principium fundamentale quod attinet, ante omnia 
retinendum est vitam religiosam, qua talem, ad perfectionem christia- 
nam ope Consiliorum Evangelicorum assequendam essentialiter ordina- 
tam esse, non vero ad opera externa apostolatus exercenda. Sane, om- 
nes perfectionis asseclae dilectionem proximi una cum dilectione Dei 
prosequi debent, sed aliter et aliter. Dum enim animae contemplativae 
precibus piaculisque proximum iuvant, religiosi vitae activae operibus 
externis apostolatus incumbunt, nihil vero sacrificando de ipsa vita 

religiosa, licet huius vitae disciplina exigentiis apostolatus assumpti 
congruenter accommodanda sit. 

Ideoque, ut fert secundum principium fundamentale, apostolatus 
externus religiosorum sub Sacrorum Praesulum moderamine merito exer- 
cendus est; sed. intra aequam mensuram et secundum normas conve- 
nientes ne ex aliquo excessu gravia scaturiant incommoda et damna. 

Tertium principium respicit exemptionem (de qua tamen, ut ve- 
rum fateor, nihil remanet in praesenti schemate nisi nomen) ad religiosa 
Instituta efficaciter tuenda inductam, quo, ut docet Papa Leo XIII in 
Constitutione Apostolica Romani Pontifices (1881), « melius in reli- 
gionibus omnia sint inter se apta et connexa, ac sodales singuli pacato 
et aequabili vitae cursu uterentur; denique ut esset incremento et per- 
fectioni religiosae conversationis consultum ». 

Exemptio certe non est absoluta et illimitata. Quatenus enim de 
« apostolatu agitur locali, qui adiutricem operam Ecclesiasticae Hierar- 
chiae praestare debeat, prorsus necesse est ut sine Episcopo nihil fiat » 
(Pius XII: Epist. ad Cong. Hisp, 1956) a sacris utriusque Cleri admi- 
nistris, itemque « sarta tecta sit dioecesana disciplina » (Leo XIII: 
Const. Ap. citata). 

Quartum principium vero derivatur a primo illudque complet. 
Etenim, apostolatus sub moderamine Sacrorum Praesulum exercendus, 
ut in bonum commune cuiusque dioecesis cedat, ordinata collaboratione 
cum Clero saeculari et inter diversa Instituta procedere debet. 

Caput II: Normae practicae de sublectione Religiosorum. - His 
principiis fundamentalibus positis, statuuntur in Capite Secundo quae- 
dam normae generales de Religiosorum subiectione Ordinariis locorum 
in operibus externis apostolatus explendis, attenta etiam diversitate ri- 
tuum Latini et Orientalis, ut explicatur praesertim nn. 5 et 9. Num. 5: 
« Religiosi omnes ritus latini, etiam religionis exemptae, Ordinarii loci 
iurisdictioni ad normam iuris subdunt in iis omnibus quae ad cultum 
divinum, ad curam animarum et ad apostolatus opera, in dioecesi exer- 
cenda, spectant ». 

Cap. III: Dedicatio Religiosorum operibus apostolatus. - Qua ra- 
tione Religiosi variis operibus apostolatus addicantur, in Capite Tertio 
accurate definitur. Non est tamen omittendum Religiosos non esse dioe- 
cesibus incardinatos, sed adscriptos suis Institutis (cf. can. 111, § 2), 
quae habent suam propriam structuram socialem, suum regimen et pro- 
priam vitam, et etiam missionem, ut ita dicam, post approbationem ec- 
clesiasticam acceptam, exercendi et promovendi pia opera propria 
(cf. can. 497, § 2). Ideo, attendenda est in hac re distinctio inter 

opera Institutorum propria et cetera quae pro opportunitate susci- 
piuntur (Artt. 11, 12, 13). 

Vi canonis 497, § 2 Codicis luris Canonici, « constituendae novae 
domus permissio facultatem secumfert... pro omnibus religionibus, pia 
opera exercendi religionis propria, salvis conditionibus in ipsa permissione 
appositis ». Praecisionem magni momenti affert Art. 14 qui loco: « salvis 
conditionibus », dicit: « nisi quaedam expresse ab Ordinario loci in ipsa 
permissione concedenda, excepta sint ». Quae regula observanda quoque 
erit quoad associationes Institutorum religiosorum proprias. 

Apostolica actuositas autem sodalium Statuum Perfectionis non cir- 
cumscribitur operibus propriis aliisque stabiliter assumptis. Quare, ut 
habetur in Articulo decimo octavo: «' Si Ordinarii loci iudicio, reli- 
giosorum auxilium necessarium aut valde utile censeatur... Superiores 
religiosi, ab eodem Ordinario rogati, tenentur pro viribus petitum auxi- 
lium... praestare ». 

Hae normae applicari possunt, congrua congruis referendo, etiam 
ad opera et ministeria quae ambitum dioecesis superant (Art. 19). In 
locis quoque Missionum principia fundamentalia supra posita omnino 
servanda sunt, quia ubique religiosi tales animo et opere remanere 
debent: « sint ut sunt aut non sint » (Art. 20). 

Caput IV: De ministerio paroeciali a Religiosis participando. - 
Propter hodiernum momentum rei, speciale habetur Caput Quartum de 
ministerio paroeciali. 

Licet paroeciae, maxima ex parte, saltem extra missionum regiones, 
sacerdotibus saecularibus assignentur, non ideo religiosi a ministerio 
paroeciali dicendi sunt absentes. Praeter enim illos servitio paroeciarum 
addictos, complures exercitiis spiritualibus et missionibus tradendis in- 
cumbendo, pastorum opera vero complent et corroborant, dum alii, oc- 
casione data, parochos adiuvant vel ad tempus supplent. 

Nihilominus, nostris diebus necessitas suadere potest vocantibus 
Episcopis ut religiosi maiorem partem habeant quam antea in paroeciis 
regendis, habita tamen indole cuiusque Instituti. 

Caput V: De quibusdam casibus particularibus. - Satis amplum est 
Caput Quintum « de quibusdam casibus particularibus dependentiae Re- 
ligiosorum ab Ordinariis locorum ». 

Quin in singulos ingrediamur, duo tamen mihi videntur hic ad- 
vertenda. 

His variis casibus particularibus, potestas Ordinariorum locorum in 
Religiosos certo ampliatur. Sed in boc caute est procedendum ne prop- 
terea ordo internus Institutorum perturbetur eorumque vitae et effi- 

cacitati actionis detrimentum afferatur, prae oculis semper habito prin- 
cipio fundamentali in secundo loco supra statuto. 

Alterum autem advertendum est quod Commissio de Religiosis in 
suo schemate de Apostolatu parando, plerosque horum casuum parti- 
cularium omiserat, ne Concilium videretur descendere ad nimia particu- 
laria quae locum invenire poterant in Codice revidendo. Etsi deinde 
practica ratione ad schema Exc. morum Episcoporum accesserit, mentem 
autem non mutavit, rem relinquendo iudicio Rev.mae Commissionis 
Centralis. 

Caput VI: De operibus apostolatus rite explendis et coordinandis. - 
Ut Religiosi opera apostolatus rite et fructuose explere valeant, bene 
praeparati inveniri debent. De hac praeparatione breviter agitur in 
Articulo trigesimo tertio, sed longe fusius in schemate speciali « De alum- 
nis instituendis ». Pariter, haud raro necessarium erit, ut habetur in 
Articulo sequenti (34), disciplinam vitae in Institutis aptare exigentiis 
hodierni apostolatus: de hac re etiam in speciali schemate « De con- 
stitutionibus... aptandis » agitur. 

Uberiores autem fructus apostolatus in singulis dioecesibus sine 
inutili virium dissipatione obtinebuntur per arctam operum et actio- 
num coordinationem sive inter diversa Instituta sive cum clero saecu- 
lari, etiam in ambitu paroeciali, « ab Ordinariis locorum et a Superiori- 
bus religiosis promovenda, ex qua una acies ad Regnum Dei in anima- 
bus roborandum et extendendum, potentissima constituatur » (Art. 35). 
Hunc in finem Commissio mixta putat in singulis dioecesibus consti- 
tui posse, si Episcopis placebit, consilium coordinativum, in quo uterque 
clerus partes habeat et cui ceteri Religiosi quoque vocari possent, infor- 
mationes daturi et mentem suam manifestaturi super quaestiones ad 
se spectantes. Hanc exoptatam coordinationem omnium virium ad apo- 
stolatum procul dubio fovent Conferentiae Episcoporum et etiam fovere 
possunt illae Superiorum Maiorum. 

Caput VII: De privilegiis Religiosorum. — Schema explicat brevi 
capite « De privilegiis Religiosorum » quae, ex una parte, ad Ordinarios 
locorum extenduntur, dum ex alia parte revisioni a Sede Apostolica 
peragendae subiicienda sunt. 


4) ANIMADVERSIONES SODALIUM 

Card. Ruffini: Si universe loquar, dixerim schema esse optimum. 
Cui laudi reor me non contradicturum si pauca mihi non placere 
fatebor. 

Pag. 7, 1 lin. 20 s. : « ... quae si necesse sit, in hunc finem sunt 
congrue accommodandae ». Si agitur de Ordinibus vel Congregationi- 
bus Religiosis iuris pontificii, recurrendum sane erit ad S. Sedem et, 
nominatim, ad S. Congregationem negotiis religiosorum sodalium prae- 
positam. 

Pag. 8, 2 lin. 18: Adverbium «potissimum» omittendum censeo, 
ne aliqua confusio inde oriatur. 

Cum autem velim exemptionem — - quae dicitur — ad ordinem 
internum (simpliciter) restringi, nullomodo propositum est mihi impe- 
dire opera quae fine et natura uniuscuiusque familiae religiosae com- 
prehenduntur, ob quae valde laudandi sunt Religiosi, qui per plura 
saecula optime de Ecclesia Christi meriti sunt. Solum non admittendam 
esse existimo Religiosorum independentiam ab Episcopo loci in operi- 
bus externis exsequendis, quae ad publicum ministerium pastorale in 
dioecesi, quocumque modo, pertinent. 

Ceterum si dependentiam — in hac re — ab Episcopo loci in tuto 
collocandam esse affirmo, simul assero huius modi dependentiam, sem- 
per temperandam esse caritate et mutua benevolentia. Secus Religiosis 
facultas erit semper appellandi ad S. Sedem, 

Pag. 10, 3 lin. 4 s.: « ... quae ad cultum divinum... ». Melius: « ad 
cultum divinum publicum ». 

Pag. 18, 4 lin. 8 s.: « ... nec alter alteri causam iudicii sui aperire mul- 
toque minus probare tenetur ». Id mihi videtur nimium! 

Pag. 20, lin. 32 s.: « ... ad alumnorum institutionem ac discipli- 
nae rationem ». Hoc loco statim addendum puto: ad magistrorum hono- 
raria et assicurazioni sociali (quae dicuntur). Saepe enim Religiosi in 
scholis suis habent Professores laicos et e Clero dioecesano. 

Pag. 25, f> ad n. 40: in parte extrema haec adderem: « Quibus con- 
ventibus et collationibus ut er que clerus inter esse teneatur ». 

Adnotatio : Necesse est omnino (et urget!) ut Romae habeatur 
S. Congregatio, vel Tribunal, vel Commissio Em.morum Cardinalium, 
cui munus sit et officium dirimendi ad normam iuris quaestiones quae 
inter Episcopos et Religiosos oriantur. Nunc enim — ut iam Em. mus 
Card. Ciriaci animadvertit — Episcopi frequenter nesciunt quomodo 
absoluta cum libertate iura dioecesana in controversiis cum Religiosis 
tueri possint et valeant. 


1 Cf. p. 221. 

2 Cf. p. 221. 

3 Cf. p. 222. 


4 Cf. pp. 226-227, 

5 Cf. p. 228, 

0 Cf. p, 231. 

Card. Leger: Praesens schema mihi placet in hoc quod dioece- 
sanae unitati servire intendit. Duas considerationes generales faciam. 
Haberi videtur in Ecclesia opinio saepe expressa quod de se apostolatus 
nocet vitae proprie religiosae. Credo quod opportunum esset notare in 
prooemio quomodo potius uterque ab invicem vivificatur et foecunda- 
tur. Praeterea doleo quod, post firmam affirmationem principii subie- 
ctionis religiosorum quoad opera apostolatus (cf. primum principium), 
fiunt concessiones multae ita ut principium extenuatur illud et formulen- 
tur normae inextricabiles. 

Prooemium: Assumatur expressio « sodales status perfectionis » pro 
omnibus membris utriusque sexus omnium institutorum perfectionis et 
servetur in toto textu. 

Numerus 1: linea 13, tollantur verba « servatis quidem de iure 
servandis » quia inutiliter attenuant pricipium quod semper valet. Illa 
expressio et aliae similes, quae inveniuntur in textu, sunt modus ener- 
vandi legem, negando quod prius affirmabatur, ita ut nemo scit quod sit 
ius et semper dubium habeatur de veritate principiorum. Quando pluria 
sunt principia quoad eamdem personam vel actionem, potius affirmentur 
unum post aliud sine adiunctione confuse diminutiva. 

Numerus 2: pagina 8, 7 linn. 2 et 6 tollantur « ad normam iuris » 
pro eadem ratione ac superius. Semper enim agendum est ad normam 
iuris. 

Numerus 3: linea 18, tollatur verbum «potissimum» et dicatur 
« ipsa enim, salva concessione specifica cuiusdam privilegii apostolici, 
ordinem internum unice respicit ». 

Numerus 8: quod in illo numero dicitur, extendi deberet ad omnes 
locos ubi dioeceses sunt in statu — quamvis non iuridico — missionis; 
v. g. extendi deberet ad multas dioeceses Americae Latinae et ad quas- 
dam regionis meae. 

Numerus 9: linea 10, dicatur: « tenentur legibus, decretis et ordi- 
nationibus ». Etenim aliqua sunt documenta vel expressiones voluntatis 
Episcopi quae non sunt sub forma legis vel decreti. 

Linn. 10 et 20, tollatur verbum « etiam ». Etenim verbum illud 
destrui potest mentem totius illius numeri. Nam sub illo verbo inve- 
nitur Ordinarius religiosus, sicuti ille posset dare decreta et leges, for- 
san contrarias illis Episcopi, in eisdem materiis. 

Specifice dicatur quod praedicatio ope instrumentorum communica- 
tionis, ob eius maximum momentum, subest auctoritati Ordinarii loci 
a quo datur emissio radiophonica vel televisifica. 


7 Cf. p. 221. 

Numeri 12-13-14: recognoscantur. Mihi enim videntur fructus 
multarum compromissionum ita ut claritate et simplificatione multum 
indigent. Tenues distinctiones multiplicantur quae problemata non elu- 
cidant, sed potius dissentiones fovent. 

Praeterea propono ut legitimum sit Ordinario loci defendere alicui 
Instituto exercitationem alicuius operis proprii, etiam Instituto sine 
ulla limitatione iam in dioecesi acceptato, et salvo semper iure recur- 
rendi ad Sanctam Sedem. Etenim saepe fit ut opera propria exercentur 
quae, iudicio Ordinarii loci, nunc quasi inutilia sunt vitae Ecclesiae, dum 
aliae necessitates sunt quibus utiliter vacare possent. Protectio iuridica 
« propriorum operum » — praesertim operum devotionum particula- 
rium et operum quae valde indirecte sese referunt ad apostolatum vel pie- 
tatem — illa protectio damnosam deperditionem virium in Ecclesia 
fovet. 

Praeterea propono ut obligentur religiosa Instituta praesentare Or- 
dinario loci elenchum completum eorum « operum propriorum ». 

Numerus 13: linea 17, dicatur: «pro quavis stabili commissio- 
ne... ». Etenim sunt commissiones temporariae pro quibus conventio 
vere inutiliter fieret. 

Linea 20, loco « competentem Superiorem », dicatur: « maiorem 
Superiorem », 

Numerus 22: linea 15 dicatur: « haec paroeciae commissio, nun- 
quam tamen secundum plenam unionem, potest fieri sive ad tempus 
indefinitum, sive... etc. ». 

Numerus 30: addatur quod religiosi servare debent etiam ea omnia 
ab Episcopali Conferentia edicta quae apostolatum formalem, carita- 
tivum et socialem respiciunt. 

Numerus 31: detur Ordinario loci ius visitandi libros omnium 
religionum ita ut cognoscat eorum statum finantiarium. Hoc est enim 
maximi momenti quia Ordinarius adiuvare potest religiones; praeterea 
sic praecaveri possunt operationes finantiariae suspectae, et saepe sae- 
pius etiam scandala quae damnosa sunt non tantum Instituto religioso 
sed et Ecclesiae dioecesanae. 

Numerus 33: linea 20, dicatur: « notiones tradantur de actione 
catholica, sociali et caritativa... ». Apostolatus socialis et caritativus sunt 
campi ubi summe agunt religiones. 

Numerus 44: in fine illius numeri sequentem additionem propono: 
« Habeantur ut normae illius revisionis, sane iudicio Sanctae Sedis sub- 
mittendae: 1) Sodalium statuum perfectionis privilegia quae ordinem 
internum Instituti non respiciunt, consideranda sunt ut per modum 
exceptionalem concessa. 2) Titulus ad illa privilegia iam concessa ser- 

vanda est necessitas fidem tuendi vel propagandi in locis et circum- 
stantiis particularibus, non tamen merita ab Instituto acquisita in tem- 
pore praeterito ». 

Card. Godfrey; Schema loquitur de quattuor principiis: 

1) De obsequio erga Episcopos et cooperatione in opera apostola- 
tus. Grati omnino erunt Pastores pro auxilio praestito. 

2) Religiosi manent semper tales et Episcopi e parte sua in hoc 
cooperantur. 

3) Tertium principium de exemptione: hic oriuntur quandoque dif- 
ficultates et bene observat Schema: exemptio non est absoluta et illimi- 
tata et potius ordinem respicit internum. Certe si haec veritas ad praxim 
reducatur omnia pacifice procederent. At pro Episcopo difficile est quan- 
doque si religiosus sibi vindicat independentiam in disciplina externa 
quantum spectat ad publica spectacula, theatra et cetera. Clerus omnis 
subest regulis synodalibus quantum spectat ad disciplinam externam. 

4) Quoad principium de collaboratione inter clerum religiosum et 
saecularem non magna videtur difficultas. Apud nos res bene procedit, 
dummodo in apostolatus operibus omnia fiant sub Episcoporum ductu et 
moderamine uti in schemate dicitur. 

Quod dicitur pag. 10 8 de legibus et decretis cultum respicientibus 
potest accidere, sed raro accidit, quod religiosi non facile volunt se sub- 
mittere Episcopo: religiosae etiam quandoque, sed raro, se reluctan- 
tes ostendunt in hac re et sese confidunt propriis Superioribus. Sacra 
Synodus bene faceret insistendo de obligatione erga Episcopum. 

In directione paroeciarum a Religiosis difficultas potest oriri si pa- 
roeciae tendant esse nimis alienae ab operibus dioecesanis. 

In capite quarto, pagina decima septima, 9 agitur de oblationibus fide- 
lium et notatur quod oblationes fidelium, in paroecia factae, praesumun- 
tur intuitu paroeciae factae nisi aliud certo constat. Optime in mentem 
revocatur hoc principium. 

Omnia huius generis S. Synodus in lucem faciat et ita evitabitur 
conflictus, exempli gratia de funeralibus in ecclesiis religiosorum non 
paroecialibus et alia huius generis. 

In capite quinto multa sunt utiliter dicta, verbi gratia, de visitatione 
scholarum, oratoriorum publicorum et semi-publicorum. 

Specialis difficultas oritur ex eo quod religiosi quandoque scribunt 


8 Cf. pp. 222-223. 

0 Cf. p. 226. 


16 

ad diaria litteras et articulos de rebus fidei et morum sine licentia Ordi- 
narii et, quantum constat, hoc potest fieri inscio proprio Superiore. 

Card. Confalonieri: Pag. 26, 10 n. 41, non dicitur cui competat 
conventus illos promovere, convocare eisque praeesse. Utique, ut evi- 
dens est, hoc spectat Episcopis, sed non exprimitur, et ergo dubium 
saltem practicum exoriri potest. Peto ut de hac re competentia clare 
explicetur. 

Card. Browne: 1) Istud schema ponit in cap. IV, n. 21, pag. 17, 11 
lineis 6-10, aliquid quod videtur esse novum principium in iure dum 
dicit: « Cum Religiosi sacerdotes de clero dioeceseos reapse sint, consen- 
taneum est ut... quaedam paroeciae Clero regulari committantur (non 
solum ob cleri saecularis penuriam), sed etiam eum in finem ut intimior 
inter utrumque Clerum unio foveatur ». Istud principium quadam saltem 
mensura validum esset de clero Religioso iuris dioecesani, sed quid de 
Ordinibus de iure Pontificio habente missionem in universum mundum? 
Difficile erit istam missionem complere si Ordinarius loci propria aucto- 
ritate munera huius naturae Religiosis committere posset saltem si 
isti talia munera acceptare obligantur. Item tales Religiosi sacerdotes 
sunt de clero dioeceseos tantum in quantum ibi resident et apostolatum 
exercent. Difficultas est ordinis practici maioris entitatis quam prima 
fronte posset apparere. 

2) Praedictum principium applicatur quoque in Cap. III, n. 13, 
par. 2, pag. 13, 12 lineis 9-19. Item pag. 15, 13 lineis 5-18 per totum. Item 
pag. 8, 14 lineis 16-20. Item pag, 11, 15 par. 9, lineis 9-19. 

Beat. Saigh: 10 Ad Caput I: Principia fundamentalia. 

Le N° 3 (page 8 17 ), en pariant de Pexemption des religieux, affirme 
que le Souverain Pontife « ad Seipsum, vel in Ecclesia Orientali ad 
Patriarcham, avocare potest Religiones... ». La formule ne semble pas 
exacte, car, telle quelle, elle peut faire croire que Pexemption patriar- 


10 Cf. p. 231. 

11 Cf. p. 226. 

12 Cf. p. 224, 

13 Cf. p. 225. 

14 Cf. p. 221. 
lc Cf. p. 223. 

16 Animadversiones Beat. Saigh lectae sunt, lingua latina, ab Exc.mo Edelby, 
Archiep. Edesseno. 

17 Cf. p. 221. 

cale, ou « stauropegie », est telle aussi, mais indirectement, une exemp- 
tion pontificale. Plus exactement, Pexemption est Tacte par lequel un 
institut religieux est retire, sur certains points, a Tautorite de TOrdi- 
naire du lieu pour etre directement soumis a Tautorite du Pape (exemp- 
tion pontificale) ou a celle du Patriarche (exemption patriarcale). 

Ad Caput II: Normae practicae. 

Le N° 7 (page 10 18 ) traite de la « subjectio religiosorum pro diversi- 
tate rituum ». II envisage deux cas seulement: le premier est lorsque 
des religieux travaillent dans un endroit ou il n’y a pour ainsi dire qu’un 
seul rite: en ce cas, aux termes des canons 5 et 15 du Motu Proprio 
Cleri sanctitati de Pie XII, les religieux sont soumis a TOrdinaire du 
lieu de ce rite en tout ce qui touche leur apostolat. Le second cas est 
lorsque des religieux latins exercent leur apostolat au profit de fideles de 
plusieurs rites different s; en ce cas, iis dependent, pour leur apostolat, 
de TOrdinaire qui les a appeles ou admis. Mais le cas le plus frequent, 
qui n’a pas ete envisage par le Schema, est celui ou les religieux latins 
exercent leur apostolat en faveur de fideles de rites differents, mais iis 
n’ont ete appeles ou admis par aucun Ordinaire de rite oriental. Il arrive 
en ce cas qu’ils continuent a dependre de TOrdinaire latin, bien que les 
fideles latins sur ce territoire soient tres peu nombreux ou presque 
inexistants. C’est ce troisieme cas, de beaucoup le plus frequent, que le 
Schema devrait envisager pour lui apporter une solution convenable. 
Naturellement, cette question ne saurait etre traitee par le Concile. Elie 
serait de la compdtence de la Commission de reforme des Codes Occi- 
dental et oriental. 

Nous avions elabore, il y a quelques annees, pour ces sortes de cas, 
un pro j et de reglement, que nous nous permettons de joindre a cette 
note a toute fin utile. 


* * * 


Projet de reglement relatif aux pretres biritualistes et aux pretres de 
rite oriental dans les Instituts religieux latins. 

Etat de la question. 

Par decret du l 6r juin 1885, la Propagande interdisait aux Insti- 
tuts religieux latins d’admettre aux Ordres un sujet oriental sans le 
consentement prealable du St-Siege. Leon XIII, dans son encyclique 
Orientalium dignitas de 1894, n. X, voulut, en plus, qu’ aucun oriental 
ne fut admis dans ces Instituts sans les lettres testimoniales de son 


18 


Cf. p. 222. 

propre Ordinaire. Dans une lettre du 15 juin 1912, le Prefet de la Pro- 
pagande rappela qu’en plus des lettres testimoniales dont il est ques- 
tion dans 1’encyclique Orientalium dignitas, le consentement du St-Siege 
etait toujours requis pour 1’admission d’un sujet de rite oriental dans 
un Institut religieux latin ( Fontes C.I.C., VII, 4943). Cette prescription 
fut recueillie dans le Code de droit canonique de 1917, c. 542, 2°: 
« Illicite, sed valide admittuntur: ... Orientales in latinis religionibus 
sine venia scripto data Sacrae Congregationis pro Ecclesia Orientali ». 

L’autorisation du St-Siege comportait alors dans tous les cas le pas- 
sage du sujet au rite latin. Avec le progres des idees, on en vint a 
admettre la possibilite, pour ces sujets orientaux, de demeurer dans 
leur rite et, eventuellement, de former, a l’interieur de leur Institut, 
des maisons et provinces « orientales ». L’exemple en aurait ete donne 
par les Jesuites de Pologne orientale, Roumanie et Bulgarie, les Capu- 
cins de Pologne orientale, les Conventuels de Roumanie, les Tertiaires 
Carmes du Malabare, les Tertiaires Dominicaines dTraq (cf. Statistica, 
con cenni st orici, della gerar chia e dei fedeli di rito orientale, 1932, 
p. 358 sq.). Pour favoriser cette idee, la Commission ddnterpretation 
authentique du Code, dans sa Reponse du 10 novembre 1925, ad VI 
(A.A.S., XVII, 1925, p. 582), declara que 1’autorisation prealable de 
la S. C. Orientale, dont il est question au c. 542, 2°, n’etait pas neces- 
saire si les candidats orientaux, retenant leur propre rite, etaient destines 
a former des maisons et des provinces de rite oriental. 

Dans le territoire patriarcal, depuis 1938, la plupart des Instituts 
religieux latins s’engagerent dans cette nouvelle voie et, si leurs maisons 
« orientales » ne se voient presque pas encore, leurs pretres de rite 
oriental augmentent tous les jours en nombre et developpent de plus 
en plus leurs activi tes. Tres vite, des pretres seculiers latins obtinrent 
de Rome la facul te de celebrer dans un rite oriental (le rite byzantin 
le plus souvent). 

A 1’enthousiasme general suscite par cette volte-face des Congre- 
gations latines — et « latinisantes » — d’autrefois, ne tarda pas a suc- 
ceder dans la hierarchie melkite un malaise; des plaintes se firent en- 
tendre, suivies de protestations vehementes; certains allerent jusqu’a 
demander le retour a 1’ancien etat de choses, estimant que des orientaux 
« latinises » etaient moins dangereux que des orientaux qui entendaient 
garder leur rite tout en travaillant en marge et, parfois, a 1’encontre de 
leur Communaute d’origine ou d’adoption. 

Voici les principaux chefs de plainte: Certains de ces religieux ou 
pretres seculiers latins, obtenant le plus souvent de Rome Tindult du bi- 
ritualisme ou du triritualisme a Tinsu des autorites locales, restaient 

latins de formation, d’esprit et de cceur. Leur celebratiori de la Ste Li- 
turgie — a cela se reduit le plus souvent leur « orientalisme » — est 
plutot defectueuse et ne sert trop souvent qu’a attirer ou a maintenir 
dans la frequentation des chapelles et eglises latines une certaine clientele 
orientale, au detriment des oeuvres et de la vie paroissiales. D’aucuns 
visent meme la constitution de paroisses orientales confiees a leurs Insti- 
tuts latins. Profitant de la carence de la legislation canonique, d’une 
certaine conception toute occidentale et moyen-ageuse du privilege de 
1’exemption pontificale, comme aussi de 1’encbevetrement et de la mul- 
tiplicite des juridictions dans le Procbe-Orient, certains en viennent a 
echapper pratiquement a tout controle d’une autorite ecclesiastique, 
ou du moins a tout controle d’une autorite ecclesiastique de leur rite. 
D’autres ont cru meme trouver dans 1’adoption d’un rite oriental un 
moyen commode de supplanter, a plus ou moins breve echeance, la 
juridiction du rite respectif. Des details seront fournis plus loin. 

Efforts du patriarcat en vue d’une reglementation. 

Le Patriarcat a exprime une premiere fois a la S. C. O. ses plaintes 
de cet etat de choses, a propos de la creation du « Foyer Catholique » 
au Caire et de « 1’Association Catholique de la Jeunesse Egyptienne » 
(lettre de S. B. Cyrille IX k la S. C. O. du 18 juillet 1946, N° 179/SS). 

Une note plus detaillee a ete remise a la meme S. Congr. par Sa 
Beatitude le 23 septembre 1948, N° 313 et 313 bis/2. Elie expose 
quelques faits saillants, suggere une nouvelle attitude et reclame surtout 
la reglementation, ne fut-ce que par un Decret provisoire, de « la nou- 
velle situation creee par les pretres biritualistes et uniritualistes appar- 
tenant a des Ordres religieux latins ». La Note avait ete prealablement 
soumise a 1’ examen des Peres du Synode annuel de septembre 1948, 
qui 1’approuverent. 

Une nouvelle lettre du 25 octobre 1948, N° 436/2, presentee a 
Rome le 25 novembre suivant, insistait sur la necessite de donner a ces 
pretres orientaux dans les Instituts latins une vraie formation orien- 
tale et suggerait de les obliger a suivre auparavant les cours de l’Insti- 
tut Oriental de Rome. 

En decembre 1948, Mgr Medawar eut a Rome une entrevue avec 
le R. P. B. de Gorostarzu, Assistant de France de la Compagnie de Jesus. 
Apres en avoir verbalement rendu compte a S. Em. le Card. Tisserant, 
il fut entendu qu’en principe la S. C. O. allait etudier un projet de 
Reglement sur la matiere. 

Par lettre du 22 avril 1949, N a 303/3, Sa Beatitude a rappele a 
la S. C. O. sa promesse. Le 2 mai, Prot. N° 933/48, la S. Congr. re- 
pondit qu’elle avait deja repris 1’etude d’un premier consulteur et 

qu’elle avait demande Pavis d’un second. « Je crois — est-il dit dans la 
lettre — que la question sera resolue prochainement ». 

Depuis, le S. C. n’a plus repondu, malgre de nouvelles instances du 
patriarcat (2 juin 1949, N° 444/3; 16 decembre 1949, N° 193/4; 
20 decembre 1949, N° 215/4). Le Synode de 1950 s’est occupe encore 
une fois de Paffaire et a prie Sa Beatitude de renouveler ses instances 
aupres de Rome (12 septembre 1950, N° 348/5). Le Synode de 1951, 
dans sa seance du 26 juillet, crut opportun, en vue de faciliter le tra- 
vail de la S. Congr., de confler a Pauteur de ces lignes Pelaboration d’un 
Projet de Reglement a soumettre a l’examen et a Papprobation du 
St-Siege. 

Etat actuel de la legislation. 

Sur ces entrefaits, parut le Motu Proprio « Postquam » du 9 fe- 
vrier 1952, sur les Religieux, les biens temporels de PEglise et le sens 
de quelques termes canoniques. 

Le Motu Proprio touche la question qui nous occupe en deux en- 
droits seulement. Le canon 5 porte: 

« § 1. Les maisons des Instituts religieux de rite latin qui, avec 
1’approbation du Siege Apostolique, auraient ete agregees a un rite 
oriental, sont tenues d’observer les prescriptions de la presente loi, sans 
prejudice des prescriptions de leurs Statuts relativement au gouverne- 
ment interne de 1’Institut et des privileges a eux concedds par le Siege 
Apostolique. 

« § 2. L’Institut religieux de rite oriental qui, avec le consente- 
ment du Siege Apostolique, possederait des maisons et des provinces 
d’un autre rite oriental, dependra, en ce qui concerne le gouvernement 
de 1’Institut, de la Hierarchie ecclesiastique orientale que le Siege 
Apostolique aura designee ». 

Le canon 74 § 2 declare qu’il est illicite d’admettre « des latins 
dans les Instituts religieux orientaux ou dex orientaux dans les Insti- 
tuts religieux latins — a Pexception de ceux dons il s’agit au canon 5 
(c. a d. des orientaux qui gardent leur rite dans des Instituts possedant 
des maisons agregees a un rite oriental) — ou dans des Instituts reli- 
gieux d’un autre rite oriental sans une autorisation ecrite de la S. C. 
pour PEglise Orientale ». 

Du canon 5, on peut tirer, en ce qui nous concerne ici, les conclu- 
sions suivantes: 

1. Le droit distingue entre Institut de rite latin et Institut de rite 
oriental. Le critere de la distinction n’est pas indique, mais il ne serait 
pas difficile a etablir. 

2. Avec Papprobation du St-Siege, un Institut latin peut avoir des 

maisons « orientali ritui adscriptae », Comme il n’y a pas de rite oriental 
en general, on doit comptendre par cette expression « des maisons 
agregees a un rite oriental, a un des rites orientaux ». Bien entendu, 
rien n’empeche que dans une maison de ce genre il y ait de passage 
ou en residence des religieux d’un autre rite, latin ou oriental. Mais il 
faut, si je comprends bien le canon, que chaque maison soit, en tant 
que telle, agregee a un rite determine: maison jesuite de rite copte, 
de rite melkite, etc., et non pas, pour prendre un exemple concret, 
« Residence jesuite orientale », sans plus. Le Motu Proprio ne prevoit 
pas des maisons canoniquement inter-rituelles. A defaut de determina- 
tion contraire, une maison appartenant a un Institut latin est latine par 
le fait meme. 

3. L’Ordinaire du lieu d’une maison est celui du lieu et du rite 
auquel cette maison est agregee. Une £ois determine le rite d’une 
maison, c’est 1’Ordinaire du lieu de ce rite qui exercera sur elle tous les 
droits que lui reconnait le Motu Proprio, car, aux termes du paragraphe 
1 de ce canon, une maison orientale est tenue, bien qu 'appartenant a un 
Institut latin, au droit oriental contenu dans le Motu Proprio. 

Par la est determinee 1’autorite ecclesiastique dont ddpend chaque 
maison religieuse en Orient. Il semblerait, a premiere vue, que tout 
doute est leve. Notre hierarchie ne saurait, pourrait-on dire, pretendre 
exercer sa juridiction sur des maisons latines ou des maisons d’un 
autre rite oriental; par contre, sur les maisons agregees au rite byzan- 
tin melkite, notre hierarchie exercera tous les droits que la hierarchie 
latine exerce sur les maisons religieuses de ce rite. Que veut-on de 
plus? 

Pour peu que l’on reflechisse aux conditions concretes de la vie de 
1’Eglise en Orient, il parait evident que le canon 5 ne resout pas toutes 
les difficultas. En effet, qu’est-ce qui empeche un Institut religieux latin, 
le Jesuites, par exemple, de declarer que toutes ses maisons du Proche- 
Orient sont erigees dans le rite latin, et donc soumises aux seules juri- 
dictions latines, meme si elles comprennent en majorite ou exclusive- 
ment des religieux de rite oriental? Cet Institut aura ainsi, avec 1’auto- 
risation eventuelle du St-Siege, des pretres de rite melkite, des chapelles 
et eglises de ce rite, des offices de ce rite, etc. En application du canon 5, 
1’Ordinaire qui seul aura juridiction sur ces maisons sera 1’Ordinaire 
latin. C’est lui donc, qui, aux termes du droit latin, devra veiller sur 
la bonne celebration de la liturgie byzantine dans ces maisons et pro- 
mulguer a ce sujet des instructions qui obligeront meme les religieux 
exempts (c. 1261 C.I.C.); c’est lui qui autorisera 1’impression des 
livres liturgiques byzantins comme les autres (c. 1385 C.I.C.), 1’erection 

d’une eglise ou chapelle byzantines, etc. J’arrete 1’enumeration, car en 
poussant ce principe jusqu’a ses dernieres consequences, on aboutirait 
au desordre et au ridicule... 

Les memes inconvenients se verifient si des pretres-religieux mel- 
kites se trouvent dans une maison erigee dans un autre rite oriental. 

Certaines de ces difficultes doivent etre prevues et resolues dans 
d’autres parties du futur Code de droit canonique oriental. C’est sans 
doute la raison pour laquelle la S. C. O. s’abstient de promulguer un 
Reglement sur cette matiere. 

Mais, ces parties du futur Code peuvent ne jamais paraitre; ou 
bien, elles peuvent tarder; ou bien, elles peuvent avoir ete elaborees 
sans tenir suffisamment compte des exigences reelles du pays et de la 
complexite des donnees du probleme. Toutes ces raisons nous confirment 
dans 1’opportunite de tenter ce Projet de Reglement qui, a defaut d’ap- 
probation et de promulgation par la S. C. O., servira du moins a facili- 
ter la tache des Codificateurs du St-Siege. 

Observations preliminaires. 

1. Le fait que les orientaux gardent leur rite en entrant dans un 
Institut religieux latin, ou que des religieux ou pretres latins passent 
a un rite oriental ou obtiennent le privilege du biritualisme est une 
institution heureuse. II ne faut pas que les difficultes, inherentes a toute 
institution nouvelle, nous fassent oublier les avantages incontestables de 
cette initiative. Grace a elle, les Eglises d’Orient ne perdront plus les 
meilleurs de leurs enfants. Elles beneficieront, au contraire, de 1’orga- 
nisation, de 1’experience et de la force d’Instituts internationaux secu- 
laires, qu’il vaut certes mieux avoir de son cote! Sympathiques ou anti- 
patbiques, ces Instituts restent indispensables a 1’ceuvre de 1’Eglise en 
Orient: que ferions-nous vraiment sans eux? Les elements orientaux 
dans' les Instituts latins ont des chances de transformer peu a peu la 
mentalite latinisante et imperialiste de leur milieu; sans eux, ces Insti- 
tuts, sous pretexte de ne favoriser aucun rite en particulier, continue- 
raient a les faire discrediter tous a la fois et a latiniser comme par le 
passe, C’est vraiment du sang nouveau qui nous est injecte. I/assimi- 
lation sera delicate, mais elle est possible pour peu que Pon prenne 
patience et qu’on ne commence pas par rebuter ceux qui sont nos meil- 
leurs auxiliaires. 

2. Pour appuyer les differents articles de ce Projet de Reglement, 
je serai oblige de citer des cas, puises dans les dossiers du patriarcat. 
Je le fais a contre-coeur, sans vouloir juger les intentions qui sont en 
gener al, je le crois, bonnes. Certaines plaintes de la hierarchie provien- 
nent de defauts personnels des interesses: pourquoi voulons-nous qu’ils 

soient plus parfaits que les autres? D’autres proviennent de la comple- 
xite des problemes de 1’apostolat en Orient: les interesses n’y sont pour 
rien et sont sans doute les premiers a en souflrir. D’autres enfin pro- 
viennent d’un manque de legislation: il convient de ne pas prolonger 
cette imprecision de la loi et d’assigner a cbacun ses droits et ses devoirs. 
Pourquoi ne pas dire aussi, tres simplement, que certaines reactions con- 
damnables de ces pretres melkites dans les Instituts latins sont dues, 
en partie du moins, a nos propres deficiences, a nos jalousies d’hommes, 
a la concurrence eternelle — qui est loin d’etre propre a 1’Orient — 
entre clerge seculier et clerge regulier, etc.? 

3. Nous sommes habitues en Orient a la concentration de tout le 
pouvoir ecclesiastique — et d’une partie du pouvoir civil aussi — 
entre les mains du seul eveque. II ne m’appartient pas de dire si c’est 
un bien ou si c’est un mal. Je constate seulement que, de jure vigenti, 
1’exemption pontificale ou patriarcale existe et que, meme sur les Insti- 
tuts non exempts, 1’eveque exerce en somme bien peu d’autorite. C’est 
un fait que, dans 1’organisation actuelle de 1’Eglise, 1’eveque n’est pas 
tout dans son eparcbie. Il faut qu’il en prenne son parti. Sur plus d’un 
point, parfois de grave importance, les religieux de sa Communaute font 
bande a part. Que dire alors de religieux incorpores dans une forte 
organisation internationale latine et qui ne se rattachent a lui que par 
le rite? 

4. N’oublions pas aussi que la legislation ecclesiastique, comme 
toute legislation bumaine, ne saurait satisfaire les desirs de tout le 
monde ou dviter toute possibilite de desordre. Si les Instituts religieux 
nous paraissent utiles a 1’Eglise, il faut leur consentir une certaine li- 
berte de mouvements. C’est la r ancon du progres. Le projet ci-dessous 
essaiera seulement de trouver une solution qui permette, avec de la 
bonne volonte de part et d’autre, aux pretres biritualistes et aux pretres 
orientaux dans les Instituts religieux latins de profiter dans le Seigneur 
de tous les avantages de leur organisation interne et de collaborer, a 
leur fagon, avec la bierarchie a Petablissement du Regne du Cbrist. 

* * ii 

Projet de Reglement 
Section I 

Des pretres biritualistes en general 

Article 1: Necessite d’un induit. 

Sans un induit particulier du Saint-Siege, il est defendu a tout 
pretre, seculier ou regulier, de celebrer la Synaxe eucharistique, d’ad- 

ministrer les sacrements ou sacramentaux et de faire toute autre fonc- 
tion liturgique dans un rite oriental auquel il n’est pas canoniquement 
agrege. 

Cf. Benoit XIV, const. Allatae sunt, § 34; S. C. de P. Fide, 11 de- 
cembre 1838 (C. G.) ad 17, dans Collectanea, t. I, n. 879. 

Cet article peut paraitre presque inutile. Cependant, il n’y a pas 
plus d’une semaine, on m’a rapporte le cas d’un pretre maronite qui, en 
Janvier dernier, a concelebre quelque part en Egypte, sans induit d’au- 
cune sorte, une sainte Liturgie dans le rite byzantin. 

L’aggregation a un rite est determinee d’apres les regles generales 
du droit. Cet article interdit aux pretres latins de celebrer dans un rite 
oriental, et aux pretres orientaux de celebrer dans un rite oriental 
autre que le leur, sans induit du Saint-Siege. Un pretre reste melkite 
n’a donc pas besoin d’indult pour celebrer dans le rite byzantin, meme 
si, par exemple, il a cte ordonne par un eveque latin d’apres le rituel 
latin. 

Article 2: Conditions requises pour 1’obtention de l’ induit. 

§ 1. Pour obtenir cet induit, 1’interesse doit en faire la demande 
a la S. Congregation pour 1’Eglise Orientale par l’intermediaire et avec 
1’approbation de son Hierarque propre, s’il est seculier, ou, s’il est reli- 
gieux, du superieur majeur dont il depend. 

§ 2. Sauf disposition contraire du St-Siege, la supplique doit etre 
accompagnee ou suivie d’une attestation ecrite dans laquelle le Hierar- 
que du lieu du rite interesse declare n’avoir rien a faire valoir contre 
1’obtention de la grace demandee et certifie que le sujet possede la 
science liturgique necessaire, une connaissance suflisante de la langue 
en usage dans ce rite, du chant ecclesiastique, de la theologie orientale, 
du droit canonique oriental et de 1’histoire de 1’Eglise en Orient. Pour 
s’assurer de ces conditions, le Hierarque du lieu peut, s’il le juge op- 
portun, soumettre le candidat a un examen, dont il fixera lui-meme la 
matiere et la date. 

§ 3. Pour des raisons dont il reste juge, le Hierarque du lieu peut 
aussi transmettre ces informations directement a la S. Congregation. 

Ad § 1. On demande s’il est impossible que la concession de cet 
induit dans les limites du patriarcat soit egalement du ressort de S. B. 
le Patriarche. A 1’objection qu’on souleverait que ces pretres latins 
ou orientaux d’un autre rite ne sont pas ses sujets, il est aise de repondre 
que les eveques orientaux peuvent bien, par exemple, conceder des 
dignites bonorifiques orientales a des pretres latins, meme en dehors 
du territoire patriarcal. Iis deviennent ses sujets par le fait meme que le 
droit lui reconnait ce pouvoir. 

Ad § 2. Les conditions exigees pour Pobtention de Pindult peu- 
vent paraitre excessives. Pour se convaincre du contraire, qu’on veuille 
bien lire les lignes suivantes que j’emprunte a la lettre adressee par 
Sa Beatitude a la S. Congregation Orientale, le 25 octobre 1948 
(N° 436/2): « Pour etre ordonnd dans le rite byzantin, il ne suffit pas 
de connaitre un peu theoriquement et a peu pres pratiquement les rubri- 
ques de la Liturgie et des autres ceremonies ecclesiastiques. II faut 
surtout avoir l’esprit du rite oriental, c, a d. avoir passe par les discipli- 
nes qui donnent cet esprit. II faut donc avoir appris regulierement: 
1) la langue grecque...; 2) le chant ecclesiastique...; 3) la theologie 
orientale... Qn peut nous objecter que les pretres melkites actuels, tant 
seculiers que reguliers, ne remplissent pas toujours ces conditions. Pour- 
quoi donc les exiger des religieux byzantins des Congregations latines? 
Nous repondons que ce qui manque a ce point de vue a la formation du 
clerge melkite est largement compense par 1’esprit, Pambiance, les tra- 
ditions, la pratique ou vivent les pretres melkites, ainsi que par leur 
parfaite connaissance de 1’arabe, et par leur communaute de vie et de 
vue avec les fideles catholiques et « orthodoxes » du pays, Rien de cela 
chez les religieux des Congregations latines ». 

L’absence de ces conditions, en particulier une celebration defec- 
tueuse de la Ste Liturgie, est un objet de scandale et de mepris, surtout 
dans les milieux a majori te orthodoxe. 

Le patriarcat s’est plaint plus d’une fois du manque des connais- 
sances liturgiques les plus elementaires dans certains pretres biritualis- 
tes. Inutile de citer des noms. On conviendra que la S. C. O. ne peut 
se rendre compte par elle-meme de Pexistence de ces connaissances 
indispensables sans recourir a Pavis de Pautorite locale interessee. 

II convient de noter que certains pretres latins, avant cPobtenir Pin- 
dult du biritualisme ou du moins avant d’en faire usage, se sont pretes 
de bonne grace a un entrainement liturgique sous la direction d’un pretre 
designe par Sa Beatitude; ainsi, le P. Giuseppe Castelletti, des Fils du 
S. Coeur de Jesus, et le P. Raphael Abboud, O.F.M. 

L’article tend precisement a generaliser et a reglementer cet usage. 

Article 3: Presentation de l’ induit. 

Meme concede en forme gracieuse, Pindult dont il est question aux 
articles 1 et 2 doit toujours, avant usage, etre presente au Hierarque du 
lieu du rite interesse. Cela fait, le beneficiaire peut, aux conditions du 
droit, en user partout. 

La S. C. O. donnerait une marque de confiance a Pautorite eccle- 
siastique locale si elle concedait ces sortes cPindults en forme commis- 
soire, surtout dans les cas ou elle aurait cru bon de ne pas exiger preala- 

blement le « Nihil obstat » du Hierarque du lieu, dont il est question 
a 1’article 2. 

En tout cas, meme concedes en forme simplement gracieuse, il est 
inadmissible que de tels indults ne soient pas portes ovant usage, a la 
connaissance du Hierarque du lieu, conformement au canon 51 du Code 
latin: « Rescriptum Sedis Apostolicae in quo nullus datur exsecutor, 
tunc tantum debet Ordinario impetrantis praesentari, cum... de rebus 
agitur publicis... ». Or, « res publicae — commente Vermeersch-Creu- 
sen, Epitome, I, n. 167 — eae sunt quae, spectata natura sua, divul- 
gandae sunt et in communem populi notitiam venire debent: v. g. insi- 
gnia palam deferenda. De his valet haec ratio: Ordinarium latere non 
oportet quae in sua dioecesi palam peraguntur ». Que veut-on de plus 
public que les celebrations « liturgiques »? Il n’est pas dans 1’ordre 
que 1’eveque melkite apprenne tout a coup que, dans son eparchie, un 
pretre latin ou autre celebre dans le rite byzantin. Voir les plaintes du 
patriarcat au sujet du P. Gemayel S. I. a Damas (Note a la S. C. O. 
du. 23 septembre 1948, p, 2) et du P. Sourour, du clerge du patriarcat 
latin de Jerusalem, a Gaza (lettre a la S. C. O. du 20 decembre 1949). 

Article 4: Vigilance en matiere liturgique. 

§ 1. Il appartient au Elierarque du lieu, de veiller a 1’observance 
des regles liturgiques, de publier des instructions et, servatis de iure ser- 
vandis, de faire des remarques en cette matiere obligeant tous les pre- 
tres et religieux, meme exempts, de son rite. 

§ 2, Toute autorite sur ce domaine est retiree aux Hierarques ou 
Superieurs religieux qui ne seraient pas du meme rite. 

§ 3. Pour s’acquitter de ce devoir, le Hierarque du lieu peut visi- 
ter toute eglise ou oratoire public de son rite eriges dans son eparchie, 
meme s’ils appartiennent a une religion exempte. 

Cet article n’est que la transcription du can. 1261 du Code latin. 
On a voulu seulement ecarter au § 2, pour des raisons patentes, toute 
ingerence en matiere liturgique des Hierarques ou superieurs religieux 
latins ou d’un autre rite oriental. Ce pouvoir du Hierarque s 'exerce le- 
gitimement sur tout pretre ou religieux de son rite, meme s’ils ne sont 
pas ses sujets au sens canonique du mot, comme seraient par exemple 
des Dominicains melkites dans une maison latine ou copte. Lkirticle 
tend a etablir en droit canonique oriental Faxiome suivant: « In omni- 
bus quae celebrationem liturgicam spectant, illius Hierarchae aliquis fit 
subditus in cuius ritu celebrat ». (En matiere liturgique on devient 
sujet du Hierarque dans le rite duquel on celebre). 

La clause restrictive « servatis de iure servandis » du § 1 attire 
1’attention du Hierarque sur les differences de procedure dont il doit 



DISCEPTATIO - DE RATIONIBUS INTER EPISCOPOS ET RELIGIOSOS 


253 


tenir compte lorsqu’il s’agit de faire canoniquement des observations, 
meme en matiere liturgique, a un pretre seculier ou a un religieux 
exempt, de maison formee ou non. Voir canon 617 du M. P. Postquam. 

Ainsi, cet article complete et restreint a la fois les droits reconnus au 
Plierarque du lieu, qui n’est pas necessairement le Hierarque du rite 
interesse, dans sa visite quinquennale des maisons religieuses par le 
canon 44 du M. P. Postquam. 

Article 5: Interdictiori de celebrer les fonctions paroissiales. 

Sauf delegation du Hierarque du lieu du rite interesse, 1’indult de 
celebrer dans un rite oriental ne comporte jamais 1’autorisation de ce- 
lebrer dans ce rite les fonctions paroissiales proprement dites. 

A Alep, le Pere Jean Balian, O.F.M., cure de la paroisse latine de 
Ram, a « converti » et « latinise », selon les methodes traditionnelles, 
un certain nornbre de famille armeniennes. Ces « latins » ne peuvent 
se resoudre a etre « couronnes » (maries) ou enterres dans le rite latin, 
meme traduit en armenien. Le bon religieux trouve le moyen de les 
contenter, tout en les gardant dans le latinisme. II obtient de Rome l’in- 
dult du biritualisme, et le voila qui celebre toutes les fonctions parois- 
siales dans le rite armenien. Cest une veritable paroisse armenienne- 
catholique ou 1’eveque de ce rite n’a rien a voir. 

Des malins trouveraient dans ce stratageme un expedient genial qui 
permet de ne garder en Orient que la juridiction latine: les fideles ne 
peuvent se plaindre, car on leur assure tous les offices dans leur rite. 
L’unite de juridiction est assuree par la suppression de toutes les Egli- 
ses orientales. Le tous est joue, a peu de frais. 

J’ai verifie personnellement et longuement le cas du P. Balian, qui est 
par ailleurs un tres zele pretre. Son neveu, le P. Talatinian O.F.M., 
professeur au scolasticat franciscain de Jerusalem, a fait Feloge de cet 
etat de choses dans le dernier numero de Tierra Santa (revue espagnole 
de la Custodie de Terre Sainte). 

Je me permets de rappeler ici la reponse de la S. C. de P. F. du 
11 decembre 1838 (C. G.) ad 18 ( Collectanea , I, n. 879): «Utrum 
missionarii possint in aliquo casu administrare latinis sacramenta ritu 
orientali, v. g. ad benedicendum matrimonium, cuius altera pars latina, 
altera vero orientalis? — R, Negative ». Le cas envisage par 1’article 
est analogue. 

Article 6: Celebration des fonctions liturgiques dans un lieu sacre 
d’un autre rite. 

Pour celebrer habituellement dans un rite oriental des synaxes eucha- 
ristiques ou autres offices liturgiques auxquels la foule peut prendre 



254 


SESSIO VII - ACTA 


part, dans une eglise ou un oratoire d’un autre rite, 1’autorisation du 
Hierarque du lieu du rite interesse est necessaire. 

Le pretre biritualiste doit bien celebrer quelque part. Ce que 1’article 
interdit, c’est la celebration habituelle, reguliere, meme limitee a une 
periode de Pannee (par exemple durant la saison d’estivage), de fonctions 
liturgiques dans un lieu sacre erige dans un rite different, latin ou orien- 
tal, si la foule peut y prendre part. 

Ainsi il est anormal que, sans aucune autorisation, le P. Gemayel 
S. J. celebre regulier ement et publiquement pour la foule la Ste Litur- 
gie de rite byzantin dans la chapelle de la Residence des PP. Jesuites a 
Damas, alors qu’il y a a Damas 6 eglises melkites et que la Residence 
est a quelques minutes du patriarcat. De meme le P. Moraccade S. J. a 
Bikfaya. Voir Note a la S. C. O, du 23 septembre 1948 N° 313/2, 
P- 2. 

L’article veut eviter toute apparence de concurrence. Dans une eglise 
latine, les offices publics doivent etre latins. Si des raisons valables 
exigent des celebrations dans un autre rite, Pautorisation de Pautorite 
interessee est necessaire. 

Toute autre est la question des eglises ou chapelles des maisons 
religieuses « orientales », dont il sera question plus loin. 

Article 7: Publications liturgiques. 

Il appartient exclusivement au Hierarque du lieu du rite interesse 
cPautoriser, conformement au droit, toute publication, meme partielle, 
de textes liturgiques, originaux ou traduits, avec ou sans commentaire. 

Je me refere aux plaintes adressees par Sa Beatitude a la S. C. O. 
en date du 2 juin 1949 (N° 444/3) contre la brochure intitulee: « No- 
tre Messe selon la Liturgie Byzantine », et qui ne porte aucune trace 
d’autorisation ecclesiastique, meme pas etrangere au rite. 


Section II 

Des pretres orientaux dans les Instituts religieux latins 

Article 8: Erection d’une maison orientale. 

§ 1. Une maison d’un rite oriental determine, meme si elle ap- 
partient a un Institut religieux latin, ne peut etre erigee que par l’auto- 
rite eccldsiastique competente de ce rite, conformement aux canons 
16-19 du Motu Proprio Postquam du 9 fevrier 1952. Une maison de 
plusieurs rites, ou inter-rituelle, doit etre erigee du consentement una- 
nime de tous les Hierarques de lieu de ces rites. 

§ 2. Dans les six mois qui suivent la promulgation de ce Decret, 

les Superieurs majeurs immediats des Instituts religieux latins doivent, 
s’ils ne Pont deja fait, obtenir du Hierarque du lieu du rite interesse le 
decret d’erection de leurs maisons qu’ils desirent eriger dans ce rite. 
Faute de quoi, toute maison appartenent a un Institut religieux latin 
doit etre consideree comme etant de rite latin, abstraction faite du rite 
des religieux qui y sont affectes. 

§ 3. Le Hierarque du lieu d’une maison de rite oriental est exclu- 
sivement, a tous eflets canoniques, celui de ce rite; si la maison appar- 
tient a plusieurs rites, les pouvoirs du Hierarque du lieu seront cumu- 
les par tous les Hierarques qui Pont erigee. 

Le § 1 de cet article ne fait qu’expliciter les canons 16-19 du M. P. 
Vostquam, qui parle seulement de « Hierarcha loci » sans preciser — car 
cela va de soi — que, pour Perection d’une maison orientale, celui-ci 
doit etre le Hierarque du lieu du rite de la maison. 

Dans la deuxieme partie de ce paragraphe, on a quand meme essaye 
d’envisager la possibilite d’eriger des maisons inter-rituelles , dont la 
condition juridique sera forcement peu pratique, puisqu’elles seront sou- 
mises a plusieurs Hierarques..., a moins que le Saint-Siege ne promulgue 
pour elles une legislation plus souple, dans le genre de ce qui a ete prevu 
au can. 5 du M. P. Vostquam pour les Instituts religieux orientaux qui 
ont des maisons et des provinces d’un autre rite oriental. 

Dans cet article, on a voulu faire cesser Panomalie de la fondation 
d’une maison orientale sans le consentement de Pautorite ecclesiastique 
interessee, qui peut avoir des raisons de Pempecher. Pour echapper a 
la difficulte, certains Instituts mettaient dans ces maisons des religieux 
de rite different: ainsi aucune des hierarchies orientales ne pouvait 
intervenir dans Perection. Voir les plaintes de S. B. a la S. C. O. contre 
la « Procure Orientale » des Jesuites a Zamalek (Note du 23-9-48, 
N° 313/2, pp. 3 et 4). 

Article 9: Choix du rite d’une maison. 

§ 1. Si un Institut religieux latin ne possede pas de maison reli- 
gieuse de rite oriental, il ne lui est pas permis, sans une autorisation de 
la S. C. pour PEglise Orientale, d’admettre au noviciat des sujets orien- 
taux de ce rite. 

§ 2. Si les religieux affectes a une maison d’un Institut religieux 
latin appartiennent en majori te a un ou plusieurs rites orientaux, la 
maison ne peut etre erigee ou main tenue dans le rite latin. 

§ 3. Les superieurs religieux veilleront a ce que les maisons de 
leur Institut qui son fondees pour venir au secours des chretiens orien- 
taux soient erigees d’une fagon stable dans un rite oriental determine 

qui sera, autant que possible, celui de la majorite des religieux qu’ils 
destinent a cette maison. 

Ad § 1. La reponse de la Commission ddnterpretation authentique 
du Code du 10 nov. 1925 declarait non necessaire Pautorisation de la 
S. C. O. si les sujets orientaux, gardant leur rite, etaient seulement desti- 
nes a fonder des maisons de rite oriental. Le canon 74 § 2 du M. P. 
Postquam semble restreindre cette faveur aux Instituts qui ont deja des 
maisons de rite oriental. Notre paragraphe exige en plus que PInstitut 
ait une maison du rite du candidat. 

Ad §2. Ce paragraphe est capital. Sans cette disposition, les Instituts 
maintiendraient toutes leurs maisons, leurs ceuvres, leurs religieux orien- 
taux — qui peuvent etre les plus nombreux — sous 1’obedience latine et 
echapperaient ainsi a peu pres a tout controle de la hierarchie orientale. 

Ad §3. Ce paragraphe tend a obliger les superieurs a eriger de plus 
en plus dans le rite oriental leurs maisons d’Orient. C’est, si je ne me 
trompe, la ligne de conduite du St-Siege. D’autre part, les transferts 
continuels des religieux ne tolerent pas une trop grande rigidite dans 
le choix du rite d’une maison. La encore, tout depend des bonnes inten- 
tions des superieurs religieux, On ne voit pas comment on pourrait 
preciser davantage. 

Article 10: Erection d’un lieu de culte. 

Restant ferme Particle 6, aucune maison d’un Institut religieux cle- 
rical ne peut, sans une autorisation speciale du Hierarque du lieu du 
rite interesse, posseder une eglise ou un oratoire public ou semi-public 
d’un autre rite. 

Le fait d’autoriser Perection d’une maison religieuse comporte, par 
le fait meme, pour les Instituts religieux clericaux, le droit d’avoir une 
eglise ou un oratoire public du meme rite (ainsi doit etre interprete le 
can. 19 du M. P. Postquam ). II n’est pas normal qu’une maison latine 
par exemple ouvre, sans autorisation du Hierarque melkite, une eglise 
ou une chapelle melkites, ou bien fasse celebrer habituellement dans le 
rite byzantin des fonctions liturgiques auxquelles la foule peut prendre 
part. Ce dernier cas est deja prevu et interdit par Particle 6. 

Les plaintes portees contre la chapelle de la Residence Orientale 
des PP. Jesuites a Zamalek trouvent ainsi leur solution. Ou bien cette 
Residence sera latine et contiendra une majorite de religieux latins: alors, 
elle ne pourra avoir une chapelle byzantine ou faire celebrer habituelle- 
ment et publiquement des fonctions liturgiques byzantines sans la per- 
mission de Pautorite melkite. Ou bien elle sera declaree melkite, mais 
pour cela il faut un decret d’erection de Pautorite melkite qui peut, si 

le bien de 1’Eglise P exige, s’opposer a son erection. Voir le can. 1162 
du Code latin. 

Article 11: Lieu de culte inter-rituel. 

Si dans Peglise ou 1’oratoire d’une maison religieuse des fonctions 
liturgiques doivent etre celebrees habituellement et publiquement en 
plusieurs rites, est requise 1’autorisation des Hierarques de lieu de tous 
les rites, et si l’un d’eux la refuse, on ne peut la demander ou Pobtenir 
des au tres sans les informer du refus. Mention du refus etant faite, 
aucun Hierarque ne peut conceder, en ce qui concerne son propre rite, 
1’autorisation demandee sans avoir entendu les raisons du ou des Hie- 
rarques qui Pont refusee. 

C’est une adaptation du can. 44 du Code latin. Pour Perection de 
la chapelle du Foyer catholique de la Rue Zaki au Caire, le Pere Ay- 
routh S. J. avait commence par demander Pautorisation du Patriarcat 
melkite — devant lui-meme la deservir selon le rite byzantin — , mais, 
lpayant pas pu Pobtenir, il s’est adresse au Patriarcat copte. Voir lettre 
du Patriarcat a la S. C. O. du 18 juillet 1946. 

Remarque finale. Tous les religieux, meme exempts, sont tenus de 
se conformer aux ordres de 1’autorite ecclesiastique locale sur plusieurs 
autres points: les honoraires de messe, c. 831 § 3 C.I.C.; 1’admission de 
pretres etrangers a celebrer dans leurs eglises ou cbapelles, c. 804 § 3; 
la recitation des prieres, la celebration des fonctions et le son des clocbes 
quand cela est prescrit par POrdinaire pour des raisons d’ordre public, 
c. 612; 1’homelie des jours de precepte, c. 1345; 1’assistance, sous cer- 
taines conditions, aux conferences theologiques organisees par POrdi- 
naire, c. 131 § 3 et 2377. Iis sont soumis a la visite episcopale en cer- 
taines matieres, c. 344 § 2. Dans les matieres ou iis relevent de POrdi- 
naire, iis peuvent etre punis par lui, c. 619; iis peuvent etre punis par 
lui quand iis se trouvent illegitimement en dehors de chez eux, ou 
quand iis commettent un delit en dehors de chez eux, ou que leur 
Superieur religieux, dument averti, neglige de les punir, c. 616. L’Or- 
dinaire peut s’opposer, sauf dans les grandes villes, a ce qu’une predica- 
tion chez les religieux nuise a la predication donnee dans la paroisse, 
c. 1343, 609 § 3. L’Ordinaire doit donner son « Nihil obstat » pour la 
publication des livres et Pimpression des images pieuses, c. 1385. 
A certaines conditions, les religieux ont besoin de Pautorisation de 
POrdinaire du lieu pour queter, c. 621 § 1, ou pour fonder une asso- 
ciation pieuse ou une section d’Action Catholique, c. 686. L’Ordinaire 
du lieu a un droit de visite et de controle sur les ecoles, c. 1382, etc. etc. 

Je n’ai pas cru devoir faire des articles sur ces matieres, et ce pour 
les raisons suivantes: 


IT 

1) La plupart de ces canons du Code latin n’ont pas encore leur 
correspondant dans ce qui a deja paru du Code oriental. Ces matieres 
seront sans doute traitees dans le Code oriental. Le seul reproche qu’on 
peut faire aux Codificateurs romains c’est qu’en adaptant les canons 
du Code latin iis semblent ignorer parfaitement la multiplicite des juri- 
dictions en Orient. Voici un exemple entre dix: comme le canon 622 
du Code latin, le canon 171 du M. P. Postquam n’autorise les religieux 
a queter qu’avec Pautorisation ecrite du Hierarque du lieu dans Pepar- 
chie duquel iis veulent queter (§§ 2 et 3). Quel est ce Hierarque, quand 
il y en a 6 dans une ville? Le § 5 du meme canon n’oublie pas de pre- 
ciser que quand il s’agit de queter dans une eparchie latine, il faut 
obtenir Pautorisation de POrdinaire latin de cette eparchie. Fort bien! 
Mais pourquoi les religieux latins ne seraient-ils pas tenus d’obtenir 
Pautorisation des Hierarques orientaux quand iis desirent queter par 
exemple a Beyrouth, a Alep ou au Caire? Ceux qui font les frais de ces 
quetes sont en tres grande partie des fideles orientaux. Et puis, Pauto- 
risation du Flierarque melkite (et meme de tous les autres Hierarques 
orientaux) n’est-elle pas necessaire quand des pretres melkites apparte- 
nant a une maison religieuse latine, exploitant leur appartenance au 
rite melkite, quetent publiquement parmi les fideles melkites? Je me 
contente de cet exemple. 

Le M. P. Postquam a bien soin de faire intervenir le Hierarque du 
lieu toutes les fois que Pordre public est en cause, mais il ne semble 
pas realiser que Pordre public en Orient est confie indissolublement a 
plusieurs Hierarques du lieu, et que, le plus souvent, les Hierarques 
orientaux y sont plus interesses que Pautorite latine dont relevent cano- 
niquement les Instituts religieux occidentaux. Ces precisions seront- 
elles fournies par d’autres parties du Code oriental, non encore publiees? 
C’est possible. 

2) Je me suis contente dans ce Projet de proposer un essai de regle- 
mentation des points au sujet desquels la Hierarchie melkite s’est plainte. 
Les autres points n’ont pas encore souleve des questions. A NN. SS. les 
Eveques de voir s’il convient de proposer une reglementation de Pun 
ou Pautre point parmi ceux enumeres plus haut. 

En terminant, je ne puis rrfiempecher de songer que ce qui nous 
manque, c’est moins une legislation qu’un esprit. Si les Orientaux dans 
les Instituts religieux latins se persuadent que le privilege de Pexemption 
doit uniquement servir a un plus grand devouement au Service de la 
chretiente locale, que le Cbrist leur demande d’aimer et d’aider les com- 
munautes chretiennes d’Orient, que la supreme ambition d’un Institut 
religieux est de diminuer et de disparaitre meme pourvu que le Christ 

croisse dans les dmes, religieux et hierarchie n’auront pas de difficulte 
a s’entendi - e. 

(Neophyte Edelby, B. A. 

Professeur au Grand-Seminaire Ste-Anne de Jerusalem) 

Exc. Ujcic: Problema de rationibus inter Episcopos et Religiosos 
est quaestio delicata, imo interdum salebrosa. 

In qua quaestione solvenda opus est magna mutua reverentia, mutua 
comprehensione; et non raro etiam quaedam portio humilitatis multum 
iuvaret... sed de humilitate canonistae non multa scribunt. 

In principio: Religiosus debet scire Episcopos a Spiritu Sancto 
positos esse regere Ecclesiam Dei. 

Episcopus dioecesanus debet scire Religiones esse a Sede Apostolica 
corporationes adprobatas et laudatas. 

Donec utraque pars intra limites propriae competentiae manserit, 
donec, ut moderne loquar, utraque pars suam quaeque locomotivam in 
proprio binario servaverit, et honorem Dei magis quam proprias aspi- 
rationes prae oculis habuerit, collisiones evitabuntur. 

Sed cum in utraque categoria homines sint cum variis imperfectio- 
nibus, a quibus neutra pars libera est, necesse est ut ope legum positi- 
varum res ad regulam deducatur. 

In his legibus ferendis necessaria erit moderatio, sed et praecisio... 
clara pacta, boni amici! 

Permittite mihi, ut de eis loquar, quae pertinent ad parochos reli- 
giosos: ergo de Capite IV. 

Facile est dicere: quod vitam religiosam attinet, Religiosus sub- 
ditur suo Provinciali; in ea, quae curam animarum spectant, subiacet 
Episcopo. 

Sed in praxi interdum spinosum evadit duobus dominis servire. 

Quoad parochos religiosos propono: 

Provincialis, cum praesentat Episcopo candidatum pro paroecia, de- 
bet perspicuum curriculum vitae respectivi sacerdotis Episcopo prae- 
sentare; quae studia peregerit, quali cum successu; ego nescio num 
quoad testimonia de studiis apud Religiosos vigeat quaedam disciplina 
arcani; sed certe hoc arcanum non potest servari coram Episcopo, qui 
commissurus est candidato aliquam insignem paroeciam. 

Ceterum: etiamsi candidatus ante quindecim annos debuerit forte 
iterare examen ex Historia Ecclesiastica, nulla calamitas si hoc Episco- 
po notum erit... Evangelistae descripserunt Petri negationem, et tamen 
Petrus mansit caput Ecclesiae. 

Itaque debet Episcopus ex sincero curriculo vitae rescire, quae sint 

dotes candidati; quibus magis excellat, sitne bonus concionator, prudens 
confessarius, practicus liturgista, expertus catecheta et alia huius generis. 

Mentio facienda erit etiam de imperfectionibus candidati, ut Episco- 
pus sciat, quomodo sibi cum eo agendum. 

Quae dixi de parochis, valent etiam de cooperatoribus, quod per se 
patet. 

Mutua relatio-. 

Quemadmodum Episcopus cavere debet, ne iura parochi religiosi 
tangat, quae ad eius exemptionem pertinent, sic et Provincialis cavere 
debet, ne ingrediatur competentiam Episcopi. 

Ego cuidam Provinciali, cuius Patres gubernant paroeciam bilin- 
guem, quae distat circa 20 km. a mea residentia, manifestavi desiderium 
valde fundatum, ut cogitaret de cooperatore, qui altera lingua cal- 
leret. Mirum fuit eius responsum: ego veniam et videbo num hoc ne- 
cessarium sit... Ergo Provincialis, qui forte a biennio praeest Provin- 
ciae et centena kilometra ab illa paroecia distet, vult videre num aliquid 
necessarium iudico... Ceterum, nec consilia mecum contulit, nec sacer- 
dotem misit, ... si scripsisset se nullum sacerdotem hic et nunc dispo- 
nere posse, nihil dicerem. 

Interferentiae in competentiam Episcopi-. 

Quidam sacerdos religiosus celebrat lingua paleoslavica quamvis 
Beogradi unice Missale latinum adhiberi possit, sicuti in millenis aliis 
ecclesiis. 

Rogavi Superiorem, qui erat vir venerandus, ut sacerdoti diceret 
me non posse hoc permittere, Superior statim respondit, parum spei 
adesse dictum patrem esse oboediturum. Ideo Superiori dixi: debebo 
tibi scriptis haec nuntiare. Quod Superior libenter acceptavit. Inceperunt 
scriptiones, res delata est ad Sanctam Sedem, quae respondit dictum 
Patrem debere conformari legibus vigentibus. In rescripto, quod mihi 
Nuntius Apostolicus attulit, scriptum erat decisionem valere, quam- 
vis Procurator generalis intervenerit in favorem sacerdotis. 

Ego nunc aperte interrogo: si sacerdos erravit, nescio ad quid in- 
terventus Procuratoris necessarius sit. Quin immo Procurator deberet uti 
solita sacrali formula: sacerdos oboediat Episcopo!... Si actum fuisset 
de sacerdote dioecesano, nemo intercessisset. 

Aliquis parochus religiosus per annos pertinaciter repetebat peti- 
tionem ut suae ecclesiae permitterem binationem quibusdam diebus fe- 
rialibus; notabene: ferialibus, non dominicis, quamvis paroecia habeat 
tres sacerdotes. Ego de anno in annum responsum negativum dedi, quia 
secundum leges binationes in tali casu non possum permittere. 

Venit novus parochus; sperabam fore ut a petendis binationibus 

desisteret. Sed statim renovavit petitionem prioris parochi et ego re- 
novavi repulsam, adducens rationes propter quas non possim conce- 
dere petitum. 

Exspectari licebat rem compositam fore et parochum obsequiose 
accepturum esse resolutionem competentis Episcopi. Sed res aliter evenit. 

Ex improviso accepi rescriptum Sacrae Congregationis; obstupui 
legens initium rescripti: Archiepiscopus Beogradensis postulat facul- 
tatem permittendi illi ecclesiae binationem... etc. 

Statim respondi Congregationi me nihil postulasse et libellum sup- 
plicem missum esse me inscio, immo contra meam voluntatem. 

Si petitio erat signata meo nomine, nescio quis eam signaverit; si 
non erat signata meo nomine, cur rescriptum dicit me « postulasse »? 
Sacrae Congregationi reverenter exposui, cur non potuerim concedere 
binationem. 

Sacra Congregatio acquievit et ultimis annis bac in re conticuerunt 
omnes! 

Quaenam fuisset normalis solutio casus? 

1. Normale fuisset, si parochus religiosus, videns resolutionem Epi- 
scopi, eam religioso obsequio acceptasset; ita dedisset reliquis parochis 
exemplum oboedientiae, quod valde decuisset. 

2. Supposito quod parochus de hac quaestione dubitasset, addu- 
cens pro se sententias probatorum auctorum; sed debuit videre etiam 
pro sententia Episcopi militare bonos auctores. Et tunc debuisset scire, 
id quod clare dicit S. Alphonsus: in dubio praesumptio stat pro Su- 
periore. 

3. Supponamus ulterius eum voluisse nihilominus contra decisionem 
Episcopi causam agere... tunc debuisset, secundum stylum Curiae, per 
tramitem Curiae Archiepiscopalis rem proponere Sacrae Congregationi. 

Sed praetulit a tergo Episcopi, ope Procurae generalis, adire S. Con- 
gregationem. Procura generalis debuisset ei statim respondere: Episco- 
pus secundum leges processit et tuum est oboedire! Sed aliter factum est! 

Ego nescio quid Procurae generalis intersit, num Episcopus alicui 
paroeciae permittat binationem necne. Quid diceret Procura generalis, 
si ego me interferrem in res internas Ordinis, quaerens cur iste Pater 
factus sit oeconomus vel professor? 

Apud me cogitabam: Episcopi positi sunt regere — dixi regere — 
Ecclesiam Dei. Regere non significat aliquam praecedentiam honoris cau- 
sa; sed significat veram et propriam potestatem gubernandi dioecesim. 
Numquam audivi resolutiones, quas fert Episcopus in sua competentia, 
subiacere alicui super-revisioni Procurae generalis! 

Acta inveniuntur in archivo Congregationis Sacramentorum. 

De privilegiis Religiosorum : 

In libris theologicis multa circumferuntur privilegia, quae non so- 
lum temporibus nostris non conveniunt, sed lectoribus absona viden- 
tur. Ita: quod quidam Religiosi possint Breviarium « mentaliter » re- 
citare; quod possint celebrare duas, imo quatuor horas ante ortum so- 
lis; quod simplex tonsuratus possit praedicare; quod possit dispensare 
a votis. Haec omnia diligenter revidenda sunt et expungenda in quan- 
tum non conveniunt nostris temporibus. 

Meus archidiaconus observavit cuidam parocho religioso, qui reci- 
tabat publice litanias S. Antonii, hoc non licere. Parochus prompte re- 
spondit: nos habemus privilegium! Unde potest Episcopus scire hoc 
privilegium, contra claras directivas Congregationis Rituum alicui Reli- 
gioso competere? Et si competit... cui bono? 

Hinc valde bene paragraphus 44 praevidet revisionem privilegio- 
rum Religiosorum. Circa hanc paragraphum unum addere vellem: 

Schema dicit: privilegia esse submittenda intra congruum temporis 
spatium, ab Apostolica Sede determinandum, iudicio Sanctae Sedis. 

Propono: ut determinetur tempus ad finiendam obligationem; ex. 
gr. post annum a promulgatis decretis Concilii. 

Simul necessarium erit privilegia promulgare in authentico Codice... 
privilegia etenim habent vim legis, saltem pro eis qui ea revereri de- 
bent. Sed ut aliqua lex valeat, oportet ut rite promulgetur. 

Valde laudo paragraphum 30, quae Religiosis imponit ut studiose 
servent omnia, quae Episcopalis Conferentia edixerit de rationibus ha- 
bendis cum civilibus moderatoribus vel politicis partibus. 

Exc. Hurley: Relate ad hoc optimum schema unum tantum ver- 
bum habeo dicendum quod suum momentum habet in quaestione subie- 
ctionis religiosorum iurisdictioni episcopali. Quaestio quae mea interest 
illa est de iisdem normis iustitiae observandis in re disciplinari. 

Non raro enim accidit ut pro eodem delicto episcopus poenas seve- 
riores religiosis infligit quam clero saeculari, speciatim per revocatio- 
nem facultatuum dioeceseos. Hoc mihi videtur esse contra iustitiam. Epi- 
scopi, qui adiutorium religiosorum habere volunt, parati esse deberent 
aliqua inconvenientia tolerare, quae ex debilitate humana oriuntur, et 
religiosum non modo severiore iudicare quam sacerdotem dioecesanum. 
Generaliter, collatis cum superiore religioso consiliis, casus dirimi pos- 
sunt ad satisfactionem utriusque partis. 

Propono igitur ut clausula aliqua schemate introducatur quae in men- 
tem episcoporum revocet obligationem agendi in re disciplinari relate 

tam ad clerum regularem quam ad dioecesanum secundum easdem nor- 
mas iustitiae. 

Rev. Sepinski: Nullum dubium quin Religiosis << officium prae 
laicis urgentius incumbat impense diligenterque adlaborandi in aedifica- 
tionem et incrementum Corporis Mystici Christi (prooemium pp. 5-6 19 ). 
Agnoscendum quoque est quod, auctis admodum nostra aetate neces- 
sitatibus, « maiore in dies studio ac mensura » iidem Religiosi apostola- 
tus operibus externis conferre debeant operam. Cum vero animarum 
salus iure divino concredita sit Episcopis, schema quod nobis proponi- 
tur « rationes inter Episcopos et Religiosos », in iis praesertim quae 
ad hoc maximi momenti negotium spectant, pressius ordinandas ag- 
greditur. 

Etsi vero probanda et laudanda est intentio promovendi magis con- 
cordem cooperationem inter utrumque clerum in sacri apostolatus mini- 
steriis sub Episcoporum ductu exercendis, multa quae in schemate ha- 
bentur, omni cum reverentia et caritate dicam, ad rem non conferre 
videntur. Etenim, ne finis intentus frustretur, rei congruum esse exi- 
stimo ut aequa ratione perpendantur, una cum iuribus et officiis Epi- 
scoporum in iis quae pertinent ad animarum salutem procurandam, etiam 
necessitates quae cum natura, indole, regimine, et fine Institutorum 
religiosorum ab Apostolica Sede approbatorum connectuntur, Quae 
quidem omnia non satis contemperari videntur in schemate, nam: 

I. Instituta religiosa, prout omnibus constat, valde diversa sunt in- 
ter se ratione indolis et finis; non possunt igitur pari ratione ad opera 
apostolatus advocari, nec sufficiunt, ad incommoda praecavenda, quae 
ad rem habentur in schemate, cum reapse Episcopis facultas fiat omnes 
religiosos « vocandi », seu obligandi. 

II. Principia generalia non satis perspicua videntur. Ex iis ianua 
patet interpretationibus subiectivis, quae facile vergere possunt in dam- 
num disciplinae religiosae. Praeterea superiorum auctoritatem nimium 
extenuant et inde non sine causa timendum est ne foveantur dissidia, 
potius quam mutua et fructuosa cooperatio promoveatur, neve iidem 
superiores impediantur sui muneris partes rite exercere, quodam dua- 
lismo regiminis in communitatibus et Provinciis inducto. 

III. Quae dicuntur sub n. 3 de exemptione (p. 8 zo ), inadaequata vi- 
dentur, quia, si normae ibi propositae admittantur, potestas regiminis 
superiorum fere ad nihilum redigitur. Insuper prorsus negligi videntur 


10 Cf. p. 220. 

20 Cf. pp. 221-222. 

nonnullae considerationes, quae summi momenti habendae sunt non 
modo pro vita et actuositate Institutorum religiosorum, sed etiam pro 
universae Ecclesiae utilitate. Sufficiat ex iis potiores percensere: 

a) Instituta religiosa natura sua sunt superdioecesana, seu ut 
plurimum erecta sunt non pro una vel alia dioecesi, sed habent indolem 
quodammodo universalem; possunt esse nationalia et internationalia; 
id autem postulat ne arctiore vinculo dioecesi ligentur. 

b) Habent singula Instituta suum proprium regimen provinciale 
ac centrale, a quo dependent sodales et domus respectivae Provinciae; 
quomodo autem componi potest internorum superiorum auctoritas cum 
amplis facultatibus quae tribuerentur singulis Episcopis in religiosos 
suae dioecesis? 

c) Ne regimen internum vanum sit, necessarium est ut reapse 
suam auctoritatem expedite exercere valeat in singulos religiosos et in 
singulas domos, prout bonum Instituti et superius bonum Ecclesiae exi- 
gant; quod vix fieri posset admissa dependentia a singulis Episcopis, 
sicuti in schemate contemplatur. 

d) Dici non potest religionum regimen nunc avulsum esse ab 
Auctoritate Ecclesiastica; quia reapse subest Sanctae Sedi et Summo 
Pontifici, quibus curae est de bono tam singularum dioecesium tum de 
prosperitate Ecclesiae universalis; in pluribus subest etiam Episcopis 
dioecesanis, et iam nunc religiosi, sub ductu Episcoporum, apostolico 
ministerio large incumbunt. Liceat mihi memorare quod solummodo in 
Italia Ordo Fratrum Minorum, cum dispensatione Definitorii Gene- 
ralis et S. Congregationis Religiosorum, concreditas habet plus quam 
ducentas paroecias. 

e) Verum quidem est Episcopum iure divino animarum salutem 
suae dioecesis sibi concreditam habere; sed mihi videtur in schemate 
non satis ponderari hoc idem officium Summo Pontifici competere pro 
universo orbe. Ex hoc enim Summi Pontificis officio sequitur valde op- 
portunum esse ut religiones quas Ipse approbavit, non negata quidem 
auctoritate quae Episcopis competere debet et de iure competit, ab Eo 
immediate dependeant eique auxilio sint in munere Pastoris universalis 
exercendo. Historia luculenter docet quanta religiosi operaverint ad re- 
gnum Dei dilatandum, qua missionarii inter infideles a Summo Pon- 
tifice missi, ne dicam de ceteris apostolatus operibus quae ipsi exer- 
cuerunt et exercent, eodem Summo Pontifice mandante, in totius Eccle- 
siae utilitatem. Ordo Fratrum Minorum e, g. habet nunc in quinque 
continentibus 135 missiones vel quasi missiones, i. e. 89 missiones a 
S. C. de Propaganda Fide vel a S. C. pro Ecclesia Orientali dependen- 
tes; 46 Commissariatus et fundationes missionarias vel quasi missiona- 

rias; 3.653 missionarios; 90 episcopos. Si addantur numerosiores mis- 
sionarii aliorum Statuum perfectionis, plane intelligitur quantopere in 
regno Dei dilatando religiosi adlaborent; quod fieri non posset, si iidem 
a singulis Episcopis plus aequo dependerent. 

IV. Item sub n. 3 dicitur exemptionem « ordinem potissimum in- 
ternum » respicere. Optarem melius explicaretur quid his verbis intel- 
ligatur, cum inde occasio detur erroneis interpretationibus et multis 
perturbationibus ansam praebere possit. Dicitur etiam « exemptionem 
non esse absolutam », sed hoc superfluum est, nam numquam fuit abso- 
luta, cum in iure plures percenseantur casus in quibus religiosi obnoxii 
fuerunt et sunt Episcoporum auctoritati. 

V. Necessaria quidem est strictior efficientiorque cooperatio cum 
Episcopis et sub Episcopis in apostolatus operibus exercendis, sed hoc 
obtineri potest, et quidem efficacius, servata substantialiter hodierna 
disciplina canonica; e contra applicatio schematis, potius quam perfe- 
ctam concordiam actuositatisque coordinationem augeat, haec omnia 
certocertius, secundum meum submissum iudicium, imminuet. 

Quibus omnibus consideratis, et aequa lance libratis, pro munere 
meo Ministri Generalis Ordinis Fratrum Minorum atque pro officio 
Praesidis Unionis Romanae Superiorum Generalium, cum omni cari- 
tate et obsequio at eadem cum claritate respondere cogor: schema, uti 
iacet, non placet. 

Puto necessarium esse ut res accuratius perpendatur et normae no- 
vae elaborentur, quae aptius componant exigentias hodierni apostola- 
tus cum necessitatibus institutorum perfectionis. Quod melius fieri pos- 
set in revisendo Codice luris Canonici. 

Rev. Janssens: Toto corde plaudo intentioni huius schematis pro- 
movendi pleniorem collaborationem inter utrumque clerum maiorem- 
que coordinationem conatuum apostolicorum sub ductu Episcopi, qui 
de animabus sibi in dioecesi commissis respondet coram Deo et Ecclesia. 

Pleraque proinde quae in hoc schemate determinantur libenter pro- 
bo, eo vel magis quod vix non omnia referunt ius quale nunc viget. 

Duo tamen mihi videntur desiderari: 

1. Optarem ut in pleniore luce ponatur officium Summi Pontificis 
providendi Ecclesiae universali. Ut rem concreto modo illustrem: clerus 
regularis sola pars cleri est quae sit fere perfecte « mobilis », si ita 
loqui fas est, ad nutum Pontificis, Iamvero, omnes querimur de inae- 
quali et non satis proportionata repartitione cleri pro necessitate ani- 
marum; « alius quidem abundat, alius autem esurit ». In non paucis 
locis Europae praesertim superabundat clerus; in aliis vero, praeser- 

tim extra Europam, summam penuriam patiuntur dioeceses. Iamvero, 
dum clerus dioecesanus maxima ex parte alligatur servitio propriae 
dioecesis, Religiosi, praesertim exempti, nulli dioecesi alligantur atque 
ad nutum Pontificis se transferre possunt ad quamlibet orbis partem. 

Si proinde Religiosi nimis alligantur singulis dioecesibus, iam mi- 
nuetur et mox deerit illa Pontificis Summi libertas disponendi expedite 
de abundanti parte cleri. 

Hinc necesse videtur ut non possit quivis Episcopus partem cleri 
Regularis propriae dioecesi alligare, utputa committendo Religiosis pa- 
roecias plures, exigendo ut numerus Religiosorum sibi benevisus reti- 
neatur in dioecesi ad varia opera, recusando suppressionem operum su- 
perfluorum vel saltem non necessariorum et similium. 

Exemptio vergit non tantum in bonum Religiosorum, qui hoc pri- 
vilegio gaudent, sed in bonum Ecclesiae universalis. Nisi exempta fuis- 
set Societas Iesu, non numeraret nunc longe ultra 6.000 suorum socio- 
rum in Missionibus exteris (Sac. 4.134; Schol. 1.667; FF. 1.032, 
ineunte 1962). 

En primum: exemptio prodest bono Ecclesiae universae. 

2. Alterum vero quod nimis videtur praetermissum in nostro sche- 
mate: praeter id quod ius hodiernum praescribit, ulterius minuitur fa- 
cultas Religiosorum ultro aggrediendi opera etiam nova (ius « initiati- 
vae », ut dicitur linguis hodiernis). 

Iamvero, in tota historia Ecclesiae catholicae patet quantum ei 
profuerit illa « initiativa » privatorum, a Spiritu Sancto ut videtur in- 
spiratorum. Exempla passim coram oculis habemus: magni Ordines 
religiosi, qui certe decori fuerunt Ecclesiae atque profectui, vix non 
omnes nati sunt ex initiativa non Praesulum Ecclesiae, sed privatorum, 
Benedicti, Bernardi, Dominici, Francisci; scholae catholicae, maximum 
columen Ecclesiae, ortae sunt ab « initiativa » monachorum; missio- 
nes exterae pleraeque simili « initiativa » Religiosorum, qui fidem in- 
vexerunt in magnam Europae partem totamque Americam; nuperrime 
celebrata est memoria « initiativae » privatae qua orta sunt opera Pro- 
pagationis Fidei et Sanctae Infantiae... Haec omnia utique non sine ap- 
probatione Hierarchiae sive localis sive universalis; initium tamen ultro- 
neo consilio privato debetur. 

Ad bonum Ecclesiae proinde prodesse videtur ne nimis praepedian- 
tur fideles, etiam Religiosi, ab « initiativis » quae decurrente tempore 
foecundae forte probabuntur. Hinc ne adeo coartetur eorum libertas ut 
a solo Episcopo omnia incipienda, omnia ab initio ordinanda sint. 

Haec duo generaliora observanda habebam. 

Pauca particularia: 

In nonnullis rebus schema nostrum procedit ultra ius praesens, idque 
non sine alterutro ex incommodis de quibus egi: 

Pag. 8, 21 linea 23: « Quatenus de apostolatu agitur locali, ... prorsus 
necesse est ut sine Episcopo nihil fiat ». Sapientissime dictum; sed ni- 
mis praetermittitur a quo pendeant opera apostolatus interdioecesani, 
nationalis atque internationalis, qualia sunt non pauca opera Religioso- 
rum. Et haec opera magis universalia non raro maioris momenti viden- 
tur pro bono Ecclesiae, quam opera localia. Vix ab alio pendere effica- 
citer possunt quam a Romano Pontifice, a quo pendent Superiores Ge- 
nerales Religiosorum. 

Idem adverto ad pag. IO, 22 linea 6: opera apostolica in dioecesi exer- 
cenda pendeant necesse est ab Episcopo; quid autem de operibus apo- 
stolatus in dioecesi quidem sedem habentia, sed quae sint universa- 
liora? 

Pag. 13, 23 linea 29 ad 34: fateor me non intellexisse, pro mea igno- 
rantia, quid intendatur per opera constituta « ad modum corporis or- 
ganici » vel non constituta ad hunc modum. 

Quod conceditur pag. 14, 24 n. 17 (linea 33 et ss.), periculo non vacat. 
Conceditur enim Episcopo ut possit Superiorem fere cogere ad desti- 
nandos Religiosos in casu speciali ad munera quae illos a vita com- 
muni habitualiter segregent. Iamvero, propter exigentias sat severas 
et cotidianas vitae communis, fit ut qui diutius extra illam degunt, in 
non paucis casibus aegre vel nullo modo ad eam redire valeant; inde 
crisis et non raro vocatio religiosa amissa. 

Pag. 15, 25 linea 10, loco « vocari » proposuerim « invitari »; bonae 
enim causae esse possunt ob quas non conveniat Episcopum ad talia 
obligare posse. 

Idem dixerim ad pag. 15, linea 21: Superiores religiosi «tenen- 
tur »; proposuerim formulam magis moderatam, uti « Superiores liben- 
ter pro viribus auxilium praestent ». 

Formulae istae severiores occasionem facile praebebunt lugendis et 
dolorosis dissidiis et conflictibus. 

Pag. 17, 20 de ministerio paroeciali a Religiosis participando. Ne mo- 
bilitas Religiosorum, de qua initio agebam, sensim sine sensu minuatur 
nimis, talia ne multiplicentur. Nec cogantur Religiosi, quorum Regulae a 


21 Cf. p. 221. 24 Cf. p. 225. 

22 Cf. p, 222 . 26 Cf. p. 225. 

23 Cf. p. 224. 26 Cf. p. 226. 

Sancta Sede approbatae vetant ne acceptent paroecias, siquidem ad alia 
opera ex Instituto destinantur, in hac re Regulas mutare. 

Pag. 20, 27 lineis 32-34: ius hodiernum agnoscit Ordinario loci facul- 
tatem visitandi collegia vel scholas a Religiosis directas, quod ad insti- 
tutionem religiosam et moralem (can. 1382); nunc autem videtur extendi 
hoc ius ad integram institutionem; immo extenditur ad taxas ab alum- 
nis solvendas. Quod nimium videtur: quae linquitur Religiosis liber- 
tas sequendi proprias traditiones paedagogicas, plerumque a saeculis 
probatas? Et si Ordinarius loci de ipsis taxis iudicare debet, necesse 
erit ut se intromittat in integram administrationem temporalem scholae; 
hucusque autem et iure, ut videtur, Ordinario loci prohibebatur de re 
temporali cognoscere in Religionibus iuris pontificii (can. 618, § 1, 1°). 

Pag. 21, 28 lineis 4-8, conceditur Ordinario loci ius visitandi scholas, 
hospitalia etc. Religiosorum in iis quae pertinent ad observationem le- 
gum civilium de paedagogia, de hygiene, et ad securitatem contra infor- 
tunia. Quaeret quis quam fiduciam adhuc merentur Superiores Reli- 
giosi si ne de his quidem rebus ipsi iudicare possunt? 

Pag. 21, lineis 30-33: nescio an oporteat eousque procedere ut 
Religiosis non liceat pecunias collocare in bonis immobilibus nisi con- 
sulto Ordinario loci? Aliud est, ut patet, aedes aedificare vel quamlibet 
domum aperire. 

Pag. 22, 29 linea 2 et 3: non adeo raro Religiosis nimia ponuntur 
obstacula cum stipem quaeritare intendunt in favorem Missionum exte- 
rarum sibi a S. Sede commissarum; dum ex intentione Sanctae Sedis 
ipsi Religiosi magna ex parte subvenire debent Missionibus exteris. Sub- 
sidia enim quae opera pontificia praestare valent plerumque non attin- 
gunt nisi exiguam partem expensarum Missionum. Reliqua pars a fideli- 
bus in regionibus christianis colligenda est. 

Pag. 24, 30 n. 38, lineis 33 et ss.: in coordinando apostolatu, primae 
partes servandae sunt Sedi Apostolicae, quae fere sola iudicare potest 
de necessitate relativa variarum mundi partium. 

Rev. Gut: Schema plura bona continet; ex caritate autem et sim- 
plicitate, quae commendantur ab Evangelio, dicere mihi liceat: 

1. Schema inepte supponit religiosos imprimis ad opera externa 
apostolatus stimulandos esse (cfr. pag. 7 31 lin. 16 sq.) 

a) Sed unicuique vere experto constat hodie iam oppositum 


^ Cf. p. 228, 30 Cf. p. 230. 

28 Cf. p. 228. 31 Cf. p. 221. 

Cf. p. 229. 

periculum timendum esse, Si excipiuntur moniales in clausura viventes 
et instituta vitae contemplativae, iam omnes fere moderatores et dire- 
ctores spiritus in institutis vitae activae conqueruntur, quod religiosi iam 
nimis, supra vires, operibus externis apostolatus occupantur, non sine 
periculo detrimenti pro vita spirituali et per consequens pro ipso apo- 
stolatu. 

Quod valet etiam de pluribus monasteriis Benedictinis quae tot 
paroeciarum curam agere debent, ut vix vita communis in monasterio 
servari possit. 

b ) Permulti praesules certo bene perspectum habent momentum 
quod convenit coenobiis vitae contemplativae vel mixtae pro totius Ec- 
clesiae bono. Sed taceri non potest factum, non ubique inveniri aequam 
huius vitae aestimationem. Superficiali modo haud raro respicitur tan- 
tummodo ad numerum sacerdotum religiosorum qui in huiusmodi do- 
mibus versantur. Momentum Officii Divini communiter recitati, quod 
tantopere extulit Summus Pontifex f. r. in Adhortatione Apostolica 
Sacrae Laudis (diei 6 ianuarii 1962), a non paucis parvipenditur. 

Non sufficienter ponderatur quanti momenti praeprimis hodie pro 
Ecclesia sit vita contemplativa. Sine centris huic vitae deditis deesset 
adiutorium indispensabile ipsis sacerdotibus in cura apostolica occupa- 
tis. Quod adiutorium est praeprimis internum - invisibile, sed huius- 
modi centra vitae orationis, Liturgiae, Studiorum Sacrorum sunt etiam 
visibilia refugia spiritualis renovationis et recreationis et pro sacerdo- 
tibus dioecesanis et pro fidelibus, imprimis pro iis qui in externis apo- 
stolatus operibus incumbunt. Praeterea opera renovationis cantus sa- 
cri et sensus liturgici, studia biblica et patristica, studia spiritualitatis 
in huiusmodi centris exculta, sunt non minoris momenti pastoralis 
quam opera magis ad extra apparentia. 

2. Schema videtur repleri quaedam diffidentia erga religiosos, acsi 
ad opera pastoralia peragenda non sunt sufficienter parati. De facto 
autem constat: 

a) Officium Ecclesiae missionarium, de quo toties in hac aula 
sermo fuit, maiore ex parte a religiosis praestatur. Ut tali officio reli- 
giosi efficaciter satisfacere possint, quaedam exemptio est omnino neces- 
saria, ut experientia docet. Episcopi in terris missionum mox summis 
in angustiis versarentur, si ordines, congregationes, societates missio- 
nibus exteris deditae suos subditos in Europa vel America retinere 
deberent, secundum desideria episcoporum localium. 

b) Officium instructionis in scholis omnis generis et gradus ma- 
gna ex parte a religiosis impletur; immo supra vires ibidem saepe adla- 
borant religiosi. Tamen superiores vel superiorissae vocationum penu- 

ria saepe angustiati ab episcopis haud raro non possunt obtinere per- 
missionem claudendi aliquam scholam, aliquod asylum vel nosocomium, 
cum magno detrimento pro vita spirituali et pro ipso apostolatu. Exin- 
de praescriptum in pag. 14, 32 lin. 35 non tam absolute sustineri debet. 
Ad minus exprimatur obligatio ordinarii concedendi permissionem, si 
superiores ob graves causas aliquod opus hucusque susceptum derelin- 
quendum esse iudicant. 

c) Officium Confessionum audiendarum et munus tenendi recol- 
lectiones omnis generis imprimis etiam pro clero dioecesano, magna ex 
parte a religiosis sustinentur. Ut haec officia capitalis momenti autem 
rite praeparari et expleri possint, omnino necessarium est religiosos non 
tam facile avocari posse ad quaedam opera apostolatus quae hic et nunc 
maioris momenti videntur quae vero cum muneribus antea nominatis 
nullatenus comparari nequeunt. 

Ex his rationibus schema in forma praesenti non placet. 


5) SUFFRAGIA SODALIUM 

Card. Tis serant: Placet iuxta modum: ratione habita animadver- 
sionum Rev.morum Primatis Ordinis S. Benedicti, Ministri Generalis 
O.F.M. et Praepositi Generalis Societatis Iesu. 

Card. Micara: Placet iuxta modum. Bene asseruntur et enuclean- 
tur principia fundamentalia, totam hanc materiam, profecto magni pon- 
deris, moderantia. 

Principiorum autem, cum per normas practicas sit definienda appli- 
catio, difficultas impetitur exinde promanans quod Religiosi tales de- 
beant semper manere, Superioribus suis subiecti, iidemque ex altera 
parte enixe rogentur et fere iubeantur extra domus suas ministeria sa- 
cerdotalia explere sub Episcopi auctoritate. 

Hanc vero difficultatem quam maxime experiuntur Religiosi Parochi, 
quibus scilicet officium incumbit amplioris cooperationis ad pastoralia 
munera. 

Decretum aegre patitur Religiosos munia suscipere, etiam sacerdo- 
talia, quae illos e vita communi habitualiter segregent, salva speciali ne- 
cessitate et adhibitis cautelis pro tuenda vita religiosa (n. 17, pp. 14-15 1 ). 

Officium vero Parochi, hodie praesertim, sat difficulter componitur 
cum legibus regularis vitae communis. Ex altera vero parte Parochi Reli- 


32 Cf. p. 225. 
1 Cf. p. 225. 

giosi, aliqui saltem, ab ipso decreto exoptantur (n. 21, pag. 17 2 ), et 
magis in dies, necessitatibus impellentibus, numero crescunt, ut in hac 
Urbe videre est. 

Positio Parochi Religiosi revera implexa est ipsique melius aptan- 
dae, quousque fieri possit, decretum non satis consuluisse videtur. 

Adiiciendum esse iuvatur minime oportere ut Religiosi et praeser- 
tim Religiosae, externis sive apostolatus sive caritatis operibus nimis 
onerentur et ita priventur tempore necessario pro pietatis exercitiis et 
etiam, pro illa recreatione, quae dicitur, reficientibus viribus apta. 

Hoc vero extenuare tandem aliquando vim etiam et efficaciam apo-' 
stolatus satis superque constat. 

Card. Pizzardo: Placet iuxta modum: nempe ratione habita ani- 
madversionum Em.morum Patrum Ruffini et Leger. Ad pag. 26: 3 de 
Conferentia Superiorum Maiorum mihi videtur non sufficere dicere: « ra- 
tione habita » eorum quae ab Episcopis circa apostolatum statuta fue- 
rint sed: servatis iis quae etc. 

Card. Aloisi Masella: Placet iuxta modum: Episcopi, qui in 
propria dioecesi religiosos habent, gratias plurimas Deo omnipotenti age- 
re debent et omnia peragere ad componendas cum iisdem difficultates. 
Quaestio iterum funditus pertractanda est. 

Card. Cicognani: Placet iuxta modum: vita « dioecesana » religio- 
sorum multum aucta est, et proinde conceptus exemptionis accurate et 
proprio modo aptetur. Frequentior sit mutua consultatio Episcoporum 
cum Superioribus religiosis. In schemate plura sunt bona, sed sedulo 
consideranda sunt vota Card. Browne et Superiorum Generalium (Fran- 
ciscalium, Societatis Iesu et Ord. S. Benedicti), prae oculis tenendo haec 
duo: 1) dioecesis Episcopis commissa est; 2) disciplina et vita religiosa 
servanda est. 

Romae instituatur Commissio quaedam ad dirimendas quaestiones 
inter Episcopos et Religiosos. 

Card. Ferretto: Placet iuxta modum: scilicet ut ratio habeatur 
animadversionum Em.morum Ruffini, Leger, Godfrey, Confalonieri et 
Archiepiscoporum Beogradensis et Durbaniani. 

Tamen observationes Cardinalis Browne, Ministri Generalis Ordi- 
nis Fratrum Minorum, Praepositi Generalis Societatis Iesu et Abbatis 
Primatis Gut magni immo maximi momenti esse censeo et admittendas. 


2 Cf. p. 226. 

3 Cf. p, 231. 

Adhaereo propositioni Em. mi Cardinalis Relatoris Marella de in- 
stituenda Commissione Pontificia in Romana Curia, vel melius de resti- 
tuenda Sacra Congregatione de Episcopis et Regularibus. 

Ceterum, meo humili iudicio, suggererem formam Decreti brevio- 
rem et expolitiorem et principia generaliora tantum complectentem, in- 
ter quae clare statuatur quid veniat sub voce « externa » quae tantum 
in capitibus I et II adiicitur verbis « opera apostolatus » (v. g. c. I, 
n. 2, linea 25 et c. II in ipso Titulo), dum c. III loquitur simpliciter 
de « operibus apostolatus ». 

Card. Lienart: Placet schema ad mentem Em .morum Cardd. Va- 
leri et Marella Relatorum, ratione tamen habita de animadversionibus 
a Patribus factis ad textum perficiendum, non ad repellendum. 

Card. Tappouni: Placet. 4 

Card. Copello: Placet iuxta modum: ad mentem Em. morum 
Cardd. Marella et Valeri, sed concordentur cum iis quae dicta sunt. 

Card. McGuigan: Placet iuxta modum: mea opinio, humiliter data, 
est quod concordia et caritas possunt solvere plures difficultates. Ratio 
habenda est tamen eorum, quae dicta sunt a Card. Leger et Godfrey, 
observationum Card. Browne et Superiorum Generalium Religiosorum. 

Card. Frings: Placet iuxta modum: valde laudanda est concordia 
inter duas commissiones; optandum ut etiam singuli episcopi et supe- 
riores religiosi eodem spiritu ducantur, secus iura episcoporum hic sta- 
bilita essent illusoria. De cetero exercitium huius concordantiae erit 
quaestio personarum et pecuniarum. 

Quoad restrictionem exemptionis assentior Card. Browne. 

Card. Ruffini: Placet iuxta modum. 5 

Card. Valeri: Placet iuxta modum: seu teneantur in debita consi- 
deratione omnia ea quae ab Em.mo Card. Browne et a Rev.mis Patri- 
bus Sepinsld, Janssens et Gut dicta sunt. 

Card. Ciriaci: Placet iuxta modum: id est iuxta observationes fa- 
ctas ab Em.mo Card. Ruffini. 

Card. Siri: Placet iuxta modum: scilicet ratione iustitiae et fu- 
turae pacis censeo rationem habendam esse, in apparando textu defini- 
tivo, eorum quae dixerunt Em, mus Browne et Supremi Moderatores Re- 


4 Tertiae Congregationi non interfuit. 

Cf. pp. 237-238. 

ligionum. Censeo esse in Curia restituendam Congregationem de Episco- 
pis et Regularibus. 

Card. McIntyre: Placet iuxta modum: haec est quaestio sollicita, 
sed in paginis septem, octo et novem 6 cum prudentia et iudicio inter- 
pretatur. Pag. 17, 7 n. 23: Supplementum recommendetur. Saepenu- 
mero communitatibus religiosis necessitas urget pecuniae ad aedifican- 
dos novitiatus, domus studiorum et cetera. In quibus casibus religiosi 
laicos peritos cum stipendiis adhibent ad colligendas pecunias necessa- 
rias. Haec collectio pecuniarum exigitur non tantum in dioecesi in qua 
aedificatio proponitur, sed etiam in aliis dioecesibus in quibus hi reli- 
giosi serviunt. Commendatum est ut hae collectiones pecuniarum non 
exigantur sine consilio et consensu Ordinarii loci, 

Card. Quiroga y Palacios: Placet iuxta modum: quaedam ta- 
men in schemate corrigenda sunt secundum dicta ab Em.mis Patribus; 
manendo tamen intacta tam subiectio religiosorum Ordinariis in apo- 
stolatu externo — quod quidem est quod desideratur — , tam submis- 
sio suis Superioribus ut vere religiosi maneant in sua vocatione et proprio 
genere vitae. 

Instituatur, ut innuit Em. mus Marella, Dicasterium mixtum in Cu- 
ria, quod de istis agat et difficultates oritur as solvat. 

Card. Leger: Placet iuxta modum: 8 i. e. ad mentem Em.morum 
Relatorum et Em.mi Ruffini, i. e. religioni honorem praesto, et precor 
illos imitari. Sed post discussiones Rev. morum Superiorum maiorum 
doleo quod multa ad rem non pertinent. Non agitur de exemptione, quae 
est necessaria ad vitam religiosam, sed de exemptione quinque vel sex 
ordinum mendicantium, qui saepe non bene interpretantur exemptio- 
nem aliarum Congregationum quae v. g. in mea dioecesi sunt centum et 
quinquaginta; et specialiter de exemptione quam sibi tribuit unus religio- 
sus qui acceptat v. g. praesidentiam Commissionis gubernii civilis sine 
consensu Episcopi; et si ille apud Provincialem informationes petat, nihil 
invenit. Proh! dolor dixi, omnia privilegia, historia probante, fuerunt tu- 
mulus classium socialium. Et pro bono Ecclesiae et ad praxim exopto 
quod desiderium Em.mi Marella ad lucem perveniat et quod quam 
primum sit commissio cardinalitia de his rebus tractatura. 

Card. Montini: Placet quoad substantiam ad mentem Em.morum 
Cardinalium Marella et Valeri tam perspicue prolatam, habita tamen ra- 

6 Cf. pp. 221-222. 

7 Cf, p. 226. 

8 Cf. pp. 239-241. 

tione praesertim de animadversionibus a Cardd. Ruffini, Ferretto, Leger, 
Confalonieri relatis. Nec impossibile erit rationem quoque habere de his 
quae a Supremis Superioribus Religiosis hic dicta sunt ad veram con- 
cordiam fovendam et ad ipsorum Institutorum prosperitatem promo- 
vendam in bonum Ecclesiae. 

Card. Giobbe: Placet iuxta modum: scilicet ratione habita ani- 
madversionum Eminentissimorum Patrum Ruffini, Godfrey, Confalo- 
nieri, attamen schema opportune subiiciatur revisioni ut inducantur 
quae melius convenirent iuxta rationes prolatas a Reverendissimis Su- 
perioribus Generalibus Ordinis Fratrum Minorum ac Societatis Iesu 
necnon ab Abbate Primate Ordinis Sancti Benedicti. 

Card. Cento: Placet iuxta modum schema, et laudandus est labor 
coniunctus duarum Commissionum qui ad illud conficiendum pervenit. 
Certe, debita ratio habenda est animadversionum a Sodalibus prolata- 
rum. Problemata aliqua gravia ac salebrosa, ab Em.mis Leger et God- 
frey, ex una parte, et, ex alia, ab Em.mo Browne ac Rev.mis Sepinski, 
Janssens atque Gut perspecta, reor opportunum esset submittere vel ei- 
dem Commissioni mixtae, vel novae aliae Commissioni, sive a nostra 
Centrali, sive a Sancta Sede efformatae. Procul dubio ad concordiam 
obtinendam sic provideretur, in re pro vita Ecclesiae tanti momenti. 

Card. Garibi y Rivera: Placet. 

Card. Godfrey: Placet iuxta modum: in votis Em.rni Cardd. Ruf- 
fini et Leger, habita ratione eorum quae dixerunt Em.rni et Exc.mi 
Patres. 

Non videtur necessitas specialis Dicasterii pro solvendis litibus in- 
ter Episcopos et Religiosos. Nonne sufficiunt dicasteria competentia 
iam existentia? 

Placet multum propositio de revisione privilegiorum Religiosorum. 
Elenchus fiat et cum relativis rescriptis pateat omnibus Episcopis. 

Alia quae dixi sunt consignata in folio adnexo . 9 

Card. Confalonieri: Placet iuxta modum . 10 Ceterae venerabilium 
Patrum animadversiones aestimentur ad perficiendum schema, optimum 
quidem in se spectatum. 

Card. Richaud: Placet iuxta modum in eo sensu quod istud sche- 
ma valde laudandum est, ad mentem observationum, in earum substan- 


0 Cf. pp. 241-242, 
10 Cf. p. 242. 

tia, Em. morum Cardd. Ruffini et Leger. Hic textus, in suis dispositio- 
nibus generalibus inspiratur ab authentico animo apostolico cum digna 
caritate. 

Nam magis exacta exemptionis comprehensio non est periculosa 
ad pacem. E contrario, quia forsan difficultates saepe devenerunt e con- 
ceptu paulatim nimis extenso exemptionis, quae tamen remanet omnino 
necessaria. 

Quando dicimus quod respicit potissimum ordinem internum, non 
volumus attingere gubernationem superiorum religiosorum, qui possunt 
semper distribuere religiosos suos in omnibus partibus universi, sed ista 
distributione superiores deberent contractus facere cum Episcopis de du- 
ratione officiorum ministerii in dioecesibus. 

Sed utile est instare quod in executione omnium pastoralium reli- 
giosi sint plane sub ductu Episcoporum. 

Notandum est quod extensio geographica alicuius ordinis non potest 
venire in comparationem erga potestatem apostolicam Episcoporum, 
quam habent sacramentaliter cum gratia ad regendum, cum Summo Pon- 
tifice et sub eius auctoritate, universam Ecclesiam. 

Insuper adhaereo observationi factae a Rev.mo Abbate Generali 
Ordinis S. Benedicti quoad monachos intra clausuram vitam stricte con- 
templativam agentes. 

Deinde puto cum Em.mo Card. Ruffini, quoad pag. 18, 11 n. 24, lin. 9, 
quod potest haberi aliquod detrimentum, tam pro superiore religioso 
quam pro Ordinario, si uter que non tenetur communicare rationes suae 
sententiae de amotione alicuius religiosi. 

Tandem aliquas explanationes postulat linea 13, in pag. 18, quando, 
sese referendo ceterum ad can. 481, dicitur absolute quod in ecclesiis 
religiosorum, etiam domibus religiosis adnexis et exemptis. Nam expresse 
pag. 17, 12 in nn. 21 et 22 et in eodem n. 3 eiusdem paginae 18 sub 2 
paragrapho agitur de functionibus paroecialibus quae possunt assumi a 
religiosis etiam in ecclesiis religiosis (speciatim pag. 17, lin. 15). 

Card. Konig: Placet, ad mentem Relatorum Em. morum, attamen 
difficultates prolatae suadent ut, nova redactione peracta, et audita altera 
parte, Concilio proponatur, si necesse est et alio modo provideri nequit. 

Card. Dopfner: Placet iuxta modum: intentio schematis retinea- 
tur, sed ratio habeatur de eis, quae a religiosis huius almi coetus dicta sunt. 


11 


Cf. p. 227, 
Cf. p. 226. 

Exemptio ne nimis restringatur, quia sic omnia possent clare esse dispo- 
sita et ordinata, sed iure quaeri potest, utrum sic vitae et verae initia- 
tivae foveatur. Res post Concilium, fruendo his praeparationibus, ma- 
ture retractetur et proficiatur. 

Card. Santos: Placet, in voto Em. morum Cardd. Valeri et Ma- 
rella. Prae oculis habeantur tamen observationes ab Em.mis ac Exc.mis 
Patribus necnon et Religionum Superioribus, ita ut formulatio magis ac- 
ceptabilis fiat, ad mentem Em. mi Card. Ruffini. Valde desideratur Con- 
cilium statuere aliquod coordinativum vel potius commissionem mixtam 
ex utroque Clero. 

Card. Ritter: Placet ad mentem Eminentissimorum Relatorum. 

Card. Coussa: Placet iuxta modum, immo valde placet. At Con- 
cilium Oecumenicum deberet quaedam constabilire, cetera recognitioni 
C.I.C. relinquens. Et quidem: videat Concilium ut cesset a) absona 
Episcoporum condicio et b) quaedam absona quoque rerum. 

Can. 615 de exemptione religiosorum (regularium) fortem valde 
efficit regularium condicionem prae Episcopis fundans pro illis in iure 
intentionem. Quod attinet ad exemptos in dioecesi domus habentes 
Episcopis agnoscendum — ni fallor — plenum ius vigilandi et quidem 
efficaciter in omne opus apostolatus externi. Vigilantia haec efficax, ne- 
cessaria cum prudentia coniuncta, vix turbare potest internum regimen 
regularium aliorumque exemptorum. Eo quod Ordinarius consensum 
dederit ad erigendam domum exemptam alicuius Familiae religiosae, 
cuius specialis finis est sacrum ministerium et apostolatus externus in 
fidelium bonum, non idcirco sequitur eundem abrenuntiavisse naturali 
iuri efficaciter invigilandi et procurandi spirituale fidelium bonum. 

Haec maiorem vim sortiuntur si de Orientalibus fiat sermo, apud 
quos exemptio a potestate Episcoporum est potius rara exceptio (cf. ius 
stauropegiae patriarchalis). 

Absona rerum condicio conspicitur quoties iuxta vel prope domus 
religiosorum exemptorum choro vel meditationi rerum divinarum addi- 
ctorum fidelis populus Dominum ignorat ne dicam peius quid! 

Plura tetigerunt hac in re canones pro Ecclesiis Orientalibus a s. m. 
Pio XII promulgati meliorem efficientes Episcoporum condicionem, sed 
hi canones sunt adhuc in via exsecutionis. 

Imo, bono Missionum inter baptizatos acatholicos ritus orientalis 
providens, nova legislatio viros missionales in auxilium orientalium in 
provincias Orientis missos aliquando subiecit ipsis Ordinariis ritus 
orientalis (v. can 5 M. P. Cleri sanctitati, 2 iunii 1957). 

Norma de clero missionali latini ritus in auxilium et levamen Orien- 
talium Ecclesiarum iterum inculcet oecumenica synodus, idque in bo- 
num ipsius cleri latini ritus: tempora mutantur et vix ferunt hodie cle- 
rici orientalis ritus nimiam independentiam cleri latini ritus in Orientis 
provinciis, qui ceteroquin optime meruit de iisdem Ecclesiis Orienta- 
libus. 

Card. Silva Henriquez: Placet iuxta modum: secundum animad- 
versiones quas propono et iuxta animadversiones ab Em.mis Ruffini et 
Cicognani factas, 

1) Pag. 7, 13 lin. 7: Addendum proponitur: « Ex divina etenim insti- 
tutione unusquisque episcopus in propria dioecesi omnibus iuribus, qui- 
bus uti oportet ad animarum salutem procurandam, gaudet, salvis prae- 
rogativis Romani Pontificis propriis nec non exceptionibus ab eodem 
vel ab ecclesiasticis Conciliis ob commune bonum statutis ». 

2) Pag. 8, 14 lin. 18: Pro verbo « potissimum » ponatur « tantum ». 
Difficultates fere omnes inde provenire videntur quia nonnunquam 
exemptiones quodam modo apostolatum respicientes allegantur. 

3) Pag. 17, 15 lin. 7: Post verbum « sint » addatur « modo tamen sibi 
proprio ». Omnibus fatentibus, plerique religiosi non eodem ac saecula- 
res sacerdotes modo ad dioecesim pertinent, quoad stabilitatem prae- 
sertim. 

4) Pag. 21, 10 lin. 7: Addendum: «Omnes religiosae domus etiam 
exemptorum subsunt visitationi Ordinarii loci quoad observantiam ci- 
vilium statutorum iuris laboralis ». Possunt esse religiosae domus in 
quibus opera de quibus in n. 28, § 2 schematis non floreant et nihilo- 
minus opificibus indigeant, quorum iura sub episcoporum tutela esse 
oportet utpote membra populi christiani ipsis commissa. 

5) Pag. 27 , 17 lin. 6: Exemptionis ambitu satis definito, distinctio ni- 
mis odiosa inter clericales religiones exemptas et non exemptas sup- 
primi posse videtur, ita ut, definitiva approbatione impetrata, omnes pa- 
riter exemptae evadant. 

Card. Suenens: Placet iuxta modum, ratione habita eorum quae 
dicta sunt a Cardd. Ruffini, Leger, Godfrey. Praesertim placet idea 
Commissionis Pontificiae « de episcopis et religiosis » post Concilium 
instaurandae. Rogo ut statuta de « Unione Superiorum Maiorum » de 
novo elaborentur ita ut dignitas episcopi melius servetur iuxta notam ad- 


13 Cf. p. 221. 18 Cf. p. 228. 

14 Cf. p. 221. 17 Cf. p. 2.31. 

Cf, p. 226. 

nexam. Perficiatur schema ita ut accuratius res tractetur in eadem linea 
generali ita ut episcopus possit revera ordinare apostolatum, salva vita 
interiore religiosorum. 

De exemptione individuali actum est in schemate. De exemptione 
collectiva nihil dicitur et res attente consideranda esset. Hodie enim 
existunt fere ubique « Uniones Superiorum Maiorum », Atqui statuta 
de Unionibus Superiorum ansam praebent difficultatibus nonnullis. Unio 
ista, ut sic, est iuris pontificii. Unio vero, loquor nunc de sororibus, ma- 
xima ex parte componitur sororibus iuris dioecesani. Nunc vero « assi- 
stens religiosus » huius unionis se gerit ut delegatus Congregationis, ergo 
Summi Pontificis, assistens vero ecclesiasticus ab episcopis designatus, 
de facto in nonnullis subiicitur tali assistenti religioso etiam quoad reli- 
giosos iuris dioecesani. Status ille iuridicus est permanens humiliatio 
pro episcopis eorumque delegato et non videtur admittendus non tan- 
tummodo quia offendit dignitatem et officium episcoporum, sed quia 
creat dualitatem in auctoritate erga sorores iuris dioecesani. Rogo ut 
Commissio Postconciliaris, de qua optime locutus est Card. Ruffini, to- 
tam rem de novo examinet saltem quoad sorores iuris dioecesani. 

Card. Di Jorio: Placet iuxta modum, ratione habita de iis prae- 
sertim quae ab Em.mis Cardd. Ruffini et Godfrey sunt exposita. 

Card. Jullien: Placet iuxta modum: nempe de spiritu caritatis, 
unitatis, pacis, inter Episcopos et Regulares, maxime hodiernis diebus 
valde perturbatis fovendae. Attamen putarem ut proponantur Con- 
cilio generali nonnisi principia generalia, declarata quidem, immo pru- 
denter correcta iuxta dicta ab Em.mo Browne et a tribus Rev.mis Gene- 
ralibus Patribus, qui de servanda natura indoleque vitae monasticae 
et vitae regularis locuti sunt. Deinde quemadmodum pro multis aliis 
propositis a Commissione de Religiosis, item hac de re hodierna provi- 
deatur per instructiones, ratione habita de observationibus factis in 
Centrali nostra Commissione, inter quas magni momenti esset institutio 
in Curia Romana Commissionis mixtae, quae competens esset de rebus 
deque quaestionibus componendis inter Episcopos et Religiosos. 

Card. Larraona: Placet iuxta modum: hoc sensu a) plura in de- 
creto placent et progressum retinendum continent, sed decretum re- 
tractandum censeo; b) magis accurate ponderatis sive status iuris et 
status facti conditionibus sive natura exemptionis, sive ratione univer- 
sali Religionum, componenda cum ministeriis in dioecesibus; c ) relicta 
animositate et polemico spiritu res tractetur, quoad principia generalia 
tantum. Ceterum adhaereo observationibus factis ab Em.mis Cicognani, 

Ferretto, Siri, Browne, Godfrey, Richaud, a Rev.mo Abbate Primate, 
et a Superioribus Supremis O.F.M. et S.I. Scriptum de re tradam. 

Card. Heard: Placet iuxta modum: i. e. voto Em. mi Browne adhae- 
reo ita ut res ad ulteriorem considerationem remittatur. 

Card. Bea: Non placet schema, quamquam cum multa cura prae- 
paratum est. Tamen disceptatio hodierna manifeste ostendit quaestionem 
nondum esse adeo maturam ut in Concilio tractari possit. Fiat potius 
Commissio mixta Romana quae praeparet normas pro reformando Co- 
dice I. Can. In hac Commissione aeque repraesententur tam Episcopi 
quam Supremi Moderatores Institutorum religiosorum exemptorum. In 
Concilio tantum laudetur opus cleri saecularis et opus Religionum et 
commendetur fraterna collabor atio. Ante oculos habendae sunt neces- 
sitates universalis Ecclesiae cuius opus fieri nequit sine « exercitu mo- 
bili » qui est ad dispositionem Summi Pontificis. Hoc obtinetur insti- 
tuto exemptionis, ut historia Ecclesiae luculenter ostendit. Multa gran- 
dia opera facta non essent, nisi per exemptionem hic « exercitus mobi- 
lis » adfuisset. Ex altera parte providendum erit exigentiis apostolicis 
Episcoporum. 

Card. Browne: Placet iuxta modum: 18 i. e. quoad finem quem pro- 
ponit, sed plura debent iterum considerari secundum ea quae scripto 
trado et attente perpensis iis quae dicta sunt a Patribus Superioribus 
Generalibus hic praesentibus. Problemata hic tacta resolvenda essent 
a Sancta Sede. 

Card. Albareda: Placet iuxta modum: adhaereo votis ab Emi- 
nentissimis Cardinalibus Siri, Jullien, Browne et a Reverendissimis Pa- 
tribus Ministro Generali Ordinis Fratrum Minorum, Abbate Primate 
et Praeposito Generali Societatis Iesu prolatis. Instauretur Commissio 
mixta. 

Beat. Gori: Placet iuxta modum: scilicet ratione habita ad emen- 
dationes praepositas ab Em.mis Patribus Ruffini, Leger, Browne et ab 
Exc.mis Archiep. Beogradensi et Durbaniano necnon ad observationes 
Superiorum Generalium Religiosorum Sepinski, Janssens, Gut. 

Beat. Cheikho: Placet iuxta modum: ad mentem Em. morum et 
Rev.morum Membrorum huius Commissionis Centralis. Discrepantia 
vel discordia inter utrumque clerum invenitur: neque episcopus neque 
superior religiosus potest hunc defectum emendare. 


18 


Cf. p. 242. 

Secundum meum humile iudicium, visitatio canonica seu aposto- 
lica saepe facienda, similis illae de qua actum est praecedentibus diebus, 
poterit remedium offerre. 

Exc. 0’Connor: Placet iuxta modum: certus sum quod opus, a 
Commissione Mixta in tam complexa et disputata materia perfectum, 
valde proderit ad religiosae disciplinae tutamen et ad unitatem aposto- 
latus provehendam. 

Commendo tamen ut schema, antequam Concilio praesentetur, a 
quaestionibus nimis particularibus expurgetur. 

Quod ad Consilium attinet, Sacerdotibus ex utroque Clero delectis, 
cui Episcopus praeesse deberet, timendum est ne eiusmodi consilium 
Episcopis auctoritatem ac potestatem minuat magis quam adiuvet. 

Exc. Ujcic: Secundum alligatum, schema placet. 1 ' 1 Instituatur Com- 
missio mixta. 

Exc. Antezana y Rojas: Placet iuxta modum: adhaereo senten- 
tiis Em. morum Leger, Browne, Archiep. Beogradensis, Magistri Ge- 
neralis Ordinis Minorum, Superioris Iesuitarum, ad maius bonum 
animarum, sed semper iuxta normas Sanctae Matris Ecclesiae in omni- 
bus cum sale caritatis. 

Exc. Campbell: Placet iuxta modum: schema multa optima habet, 
attamen renovari debet in alteram formam, ratione habita de iis dictis 
praesertim a Cardinali Browne. 

In relationibus inter Episcopos et Religiosos requiritur non solum 
iustitia et caritas, sed etiam sensus communis. 

Exc. Beras: Placet iuxta modum: id est, ut textus perficiatur ad 
mentem voti Em.mi Card. Browne et Superiorum Moderatorum Reli- 
giosorum. 

Exc. Cooray: Placet iuxta modum: i. e. omnino ad mentem 
Em.morum Relatorum et etiam secundum observationes Em. morum 
Cardd. Ruffini, Leger et Frings. 

Velim etiam ad sequentia animadverti: 

Pag. 7, 20 lin. 8 loco « auctoritate » melius est verbum « regimine ». 

Pag. 18, 21 n. 25: Propono ut verba sequentia vel aequivalentia ad- 
dantur huic paragrapho: « Religiosi ita remoti ad proprium institutum 
sub immediato regimine suorum superiorum regredi debent ». 

10 Cf. pp. 259-262. 

20 Cf. p. 221, 

Cf. p. 227. 

Exc. McKeefry: Placet, et ad mentem Em.morum Relatorum. 

Exc. Lefebvre: Placet iuxta modum: attentis dictis Abbatis Pri- 
matis Ordinis S. Benedicti quoad religiones contemplativas et ad mentem 
Eminentissimorum Relatorum. 

Si contractus fiunt inter Superiores religiosos et Episcopos multae 
difficultates vitabuntur. Sed est magnum scandalum pro cleris et fide- 
libus alicuius dioeceseos videre religiosos non oboedire neque decretis 
synodalibus neque decisionibus Episcopi, non solum in apostolatu, i. e. 
in actibus, seu in re disciplinari, sed in scriptis. Unde videtur maxime 
opportuna Commissio mixta in Curia Romana. 

Exc. Alter: Placet iuxta modum: i. e. in quantum propria et 
debita auctoritas episcopi ordinarii multo clarior evadit in schemate. 
Difficultates, quae adhuc evadebant respectu coordinationis actuositatis 
inter episcopos et religiosos, oriebantur imprimis, mea opinione, ex am- 
biguitate canonum vel obscuritate eorum relate ad exemptionem reli- 
giosorum in actuositate intra dioeceses, minime autem in ecclesia uni- 
versali vel intra missiones. Clarificatio igitur in schemate valde est ac- 
ceptabilis praesertim iuxta mentem a Cardd. Ruffini, Leger, Godfrey et 
Suenens expositam. 

Exc. Graner: Placet, i. e. mihi videtur quod in huiusmodi sche- 
mate, a Mixta Commissione de Episcopis et Dioeceseon Regimine ac de 
Religiosis proposito, in tuto bene ponuntur omnia et singula quae re- 
quiruntur tam a iure quam ab ipsis hodiernis necessitatibus, quae tan- 
tum momentum in apostolatu habent. Tutantur enim iura Ordinario- 
rum, quibus, ex ipso iure divino, incumbit onus providendi apostolatui 
sub omnibus eius aspectibus, dum etiam in schemate non laeduntur 
iura Religiosorum Institutorum, a quibus tantopere, in exercitio aposto- 
latus, etiam ipsi Ordinarii pendent. 

Exc. Hurley: Placet , 22 ratione habita voti eorum qui Commissio- 
nem vel Congregationem specialem postulant ad invigilandum circa se- 
quelas concretas et practicas novae dispositionis. Argumenta contra sche- 
ma prolata nimis generalia remanent. Solum experientia poterit omnes 
consequentias manifestare. Exinde necessitas alicuius Commissionis vel 
Congregationis Romanae. 

Exc. Perrin: Placet, ad mentem Em.morum Valeri et Marella rela- 
torum. 

In hoc schemate memorentur apostolatus et opera Ordinum et So- 

cietatum Religiosorum in bonum universale Ecclesiae. Doceatur aucto- 
ritas Superiorum in re interna Societatum. Sed responsabilitas et po- 
testas Episcoporum super religiosos ad apostolatum in rebus externis 
in tuto ponantur. 

Ad n. 20: Res in numero vigesimo late extendantur ad aliquas re- 
giones quae non sunt loca missionis, sed difficultates et necessitates 
Missionum cognoscunt. 

Adhaereo voto insitutionis Commissionis Mixtae ad concordiam in- 
ter Episcopos et Religiosos obtinendam. 

Exc. Seper: Placet et plene adhaereo dictis ab Em.mis Patribus 
Ruffini, Leger, Richaud, Coussa et Exc.mo Archiep. Ujcic, 

Exc. Bazin: Placet, ratione tamen habita observationum factarum 
ab Em.mis Cardd. Ruffini et Leger, necnon a Superioribus Generalibus 
Ordinum Religiosorum. Si Commissio mixta componitur, puto quod 
saltem quidam Superiores Generales Ordinum adhiberi deberent in re 
tanti momenti, ob eorum scientiam et experientiam. 

Exc. Bernard: Placet iuxta modum: i. e. in quantum submittit 
auctoritati Episcopi, pro laboribus apostolicis, religiosos omnes de facto 
degentes in sua dioecesi. 

De cetero necessarium est ut Instituta religiosa, exempta aut non 
exempta, libere possint suos subditos educare et eos committere omni- 
bus operibus propriis pro utilitate generali Ecclesiae universalis. 

Commissio mixta valde utilis esset ad tollendas difficultates. 

Exc. Yago: Placet iuxta modum: iuxta votum Eminentissimi Car- 
dinalis Ruffini. Difficultates non invenientur quas timent Episcopi et 
Superiores religiosi, si in caritate et in fraterna collaboratione agunt 
Episcopi et Superiores religiosi. 

Exc. Rakotomalala: Placet iuxta modum: in voto Em.nii Card. 
Lienart. 

Exc. Ngo-dinh-Thuc : Placet schema. Notandum est hoc schema 
confectum esse a Commissione mixta et ita audita fuit vox religiosorum. 
Quoad exemptionis utilitatem aut necessitatem, praeter paucissimos Or- 
dines et Congregationes, quae illa gaudent, ceterae Congregationes et 
Societates videntur posse activitatem multimodam efficacissime exercere 
non minorem quam religiones exemptae, etiam in universo mundo, quin 
fruantur illa exemptione. Non potest dici quod non exemptae Congrega- 
tiones constituant exercitus non mobiles. 

Exc. Verwimp: Placet iuxta modum: ratione habita de eis quae 
dixerunt Em.mus Card. Browne et Rev.mi Superiores Generales Fra- 
trum Minorum, Benedictinorum et Societatis Iesu. Insuper instituatur 
Commissio stabilis et vere mixta ad difficultates actuales solvendas et 
futuras praecavendas. 

Exc. Suhr: Placet iuxta modum: aestimo quod schema adhuc in- 
diget consideratione, ratione habita de eis quae dixerunt supremi mo- 
deratores religionum hic praesentes. 

Exc. Scharmach: Placet iuxta modum: ad mentem Em.mi Card. 
Browne et Rev. morum Patrum Generalium. 

Exc. Jelmini: Placet. 

Rev. GuT: Non placet uti iacet. Vide folia adnexa . 2,1 

Rev. Sepinski: Non placet schema uti nunc iacet . 2 ' 1 Adhaereo voto 
Em.morum Cardinalium Cicognani, Browne, Jullien, Bea et Rev.morum 
Patrum Gut et Janssens. Valde laudatur finis quem Commissio sibi pro- 
posuit. Elaborentur novae normae, paucae et clarae. Particularia vero 
ad Commissionem pro novo Codice redigendo remittantur. 

Organum mixtum in Urbe instituatur quod omnia dissidia oriunda 
solvat. 

Rev. Janssens: Placet iuxta modum: ad mentem Em.mi Card. 
Browne et Superiorum Generalium: cf. folia adiecta . 25 Ad Concilium 
deferantur tantum principia generalia; reliqua ad Commissionem post- 
conciliarem. 


23 Cf. pp. 268-270. 

24 Cf. pp. 263-265. 
Cf. pp. 265-268. 

V 

DE FIDELIUM ASSOCIATIONIBUS 


DE MISSARUM STIPENDIIS 
DE MISSARUM ONERUM REDUCTIONE 
DE PIIS ULTIMIS VOLUNTATIBUS 


DE PROMOVENDIS AD ORDINES SACROS 
IIS QUI FUERUNT PASTORES SEU MINISTRI ACATHOLICI 

(Tertia et Quarta Congregatio: 14-15 iunii 1962) 

1) SCHEMATA PROPOSITA 

A COMMISSIONE DE DISCIPLINA CLERI ET POPULI CHRISTIANI 

DE FIDELIUM ASSOCIATIONIBUS 

Proprium est hominis, ac verum ius natura inditum ei competit, ut pecu- 
liares associationes cum aliis hominibus ineat ad determinatos fines in com- 
mune sociorum vel aliarum personarum bonum persequendos. Ecclesia quoque, 
inde a prioribus suae institutionis saeculis, plures fidelium associationes fovit, 
quae constituuntur ad perfectiorem vitam christianam promovendam, vel ad 
aliqua pietatis aut caritatis opera exercenda, aut ad incrementum publici cul- 
tus, quin tamen socii vitam communem agant nec evangelica consilia servanda 
per vota oboedientiae, castitatis et paupertatis suscipiant. In Codice luris Cano- 
nici duplex sepedes associationum fidelium expresse distinguitur: associatio- 
nes ab Ecclesia erectae et associationes ab Ecclesia commendatae (cf. can. 684); 
dicitur etiam quod associationibus erectis ab Ecclesia accensentur associatio- 
nes ab ipsa saltem approbatae (cf. can. 686, § 1), sed nulla statuuntur prae- 
scripta de associationibus simpliciter commendatis ab Ecclesia. Expedit proin- 
de ut opportunae normae de eiusmodi associationibus statuantur, quae laicales 
vocari solent. 1 Insuper vero plura innovanda esse videntur in legislatione nunc 
vigente de fidelium associationibus, quae ab Ecclesia sunt erectae vel appro- 
batae et ideo ecclesiasticae vocantur, sive ut accuratius quaedam Codicis I. C. 
praescripta exponantur, quae implicata sunt et incerta, sive ut nonnulla hodier- 
nis rerum adiunctis aptius accommodentur. 

Haec igitur decernenda proponuntur, quae sequuntur: 

I. Ab omnibus in honore habendae sunt consociationes quibus fideles, 
etiam laici, communi opera contendunt ad perfectiorem vitam christianam 

fovendam, aut ad cultum publicum vel doctrinam christianam promovendam, 
aut ad apostolatus vel pietatis aut caritatis opera exercenda; quibus laici pos- 
sunt praeterea clericis auxilium afferre in variis ministerii pastoralis muneribus 
explendis. 

II. Iis praesertim sua nomina dent fideles associationibus, quae pro tem- 
pore et pro re maiorem praebeant utilitatem, ad veram et firmam pietatem 
informent, ad apostolatum aut ad caritatem christianam exercendam inducant, 
quaeque ab auctoritate ecclesiastica erectae sint aut laudatae seu commen- 
datae. 

III. Caveant fideles ab associationibus damnatis, seditiosis, secretis, suspe- 
ctis aut quae studeant sese a legitima Ecclesiae vigilantia subducere, quamvis 
inserviant ad bonum vitae temporalis promovendum. 

IV. Salvo exclusivo Ecclesiae iure eas erigendi, et moderandi consociatio- 
nes, quarum finis, et idcirco etiam activitas, ad solam pertinet competentiam 
auctoritatis ecclesiasticae, integrum est fidelibus, sive clericis sive laicis, alias 
consociationes ad pietatem excolendam, ad opera christianae caritatis exer- 
cenda, ad varia opera socialia fovenda constituere atque iuxta statuta libere 
condita moderari. Attamen, huiusmodi quoque consociationes subsunt vigi- 
lantiae Ordinarii loci, cum fidei et morum Ecclesia sit tutatrix; clerici autem 
easdem consociationes participare valent solummodo quantum ob activitatem 
in illis exercendam, nullimode praepediantur in proprii status obligationibus 
et muneribus rite sub Ordinarii auctoritate implendis. 

V. Associationes, quae a fidelibus libere constituuntur, privatae potius 
quam laicales appellentur, nunc enim appellatio societas laica seu laicalis pra- 
vum sensum passim habere solet, Eaedem autem semper sint secundum Ec- 
clesiae spiritum, nec omittat loci Ordinarius ius suum, et officium, exercere 
illis invigilandi in iis quae ad fidem catholicam et ad praxim verae vitae chri- 
stianae spectant, atque praecavendi ne abusus irrepant, 

VI. Associationes privatae, quae ab Ecclesia laudantur vel commendantur, 
possunt quoque certis sub conditionibus, per formale decretum, personalitate 
morali donari turis privati coram Ecclesia . 2 Huius personalitatis moralis iuris 
privati ratione, praedictae associationes non fierent verae et propriae personae 
morales ecclesiasticae, quales communiter intelliguntur, nec proinde earum 
bona temporalia fierent bona ecclesiastica, administranda secundum peculiares 
leges pro bonis ecclesiasticis praestitutas: remanerent bona privata in patri- 
monio associationis, quae ab Ecclesia agnosceretur tamquam legitimum subie- 
ctum iurium et officiorum, quae personis moralibus competunt. 

VII. Associationes privatae constitui nequeunt ad fines prosequendos 
quoad res, quarum ordinatio uni dumtaxat hierarchiae ecclesiasticae reser- 
vatur, cuiusmodi sunt cultum publicum promovere, doctrinam christianam 
aliis tradere vel exponere, et alia eiusdem generis. 

VIII. Associationes ecclesiasticae sunt quae ab Ecclesia pro fidelibus con- 
stituuntur, qui non sunt in statu canonico perfectionis, ad publici cultus in- 
crementum, aut ad doctrinam christianam fovendam, aut ad vitam christianam 

inter socios promovendam, aut ad apostolatum exercendum, aut ad pietatis 
vel caritatis opera peragenda, aut ad opera socialia explenda. 

IX. Omnes associationes ecclesiasticae per legitimum erectionis decretum 
constituantur, nec proinde distinctio iam fieri debet inter associationes quae 
ab ecclesiastica auctoritate sunt erectae et associationes quae ab eadem aucto- 
ritate sunt simpliciter approbatae. Facultate erigendi associationes, praeter 
Romanum Pontificem, gaudent Ordinarii locorum, necnon conferentiae Epi- 
scoporum provinciae vel nationis, exceptis associationibus quarum instituen- 
darum ius, apostolico ex privilegio, aliis reservatum est (can. 686, § 2). 

X. Personalitate morali ipso iure gaudent omnes associationes a legitima 
ecclesiastica auctoritate erectae, et eandem personalitatem habeant quoque 
ipso facto associationes quae hucusque erant ab ecclesiastica auctoritate sim- 
pliciter approbatae. Pariter, personalitatem moralem ipso iure obtineant con- 
foederationes plurium associationum eiusdem generis seu speciei, quae per 
decretum competentis auctoritatis ecclesiasticae erigantur. 

XI. Associationes ecclesiasticae reguntur a moderatoribus, iuxta Statuto- 
rum praescripta, Iurisdictioni et vigilantiae Sanctae Sedis subsunt associatio- 
nes internationales; iurisdictioni et vigilantiae omnium Ordinariorum locorum, 
in quorum dioecesibus sunt, associationes interdioecesanae; iurisdictioni et 
vigilantiae proprii Ordinarii loci, associationes dioecesanae. Praeterea, iuris- 
dictioni et vigilantiae Ordinarii loci subsunt, servatis propriis earum statutis, 
sectiones dioecesanae associationum interdioecesanarum vel internationalium. 

XII. Peculiaris legislatio condatur de associationibus ecclesiasticis clerico- 
rum dioecesanorum, qua tamen indoles propria cleri dioecesani integra ser- 
vetur et apte caveatur ne oppositae aut diversae sacerdotum classes oriantur, 
sed intacta permaneat, immo perfectior reddatur unio omnium sacerdotum in 
dioecesi inter se et cum Episcopo, cui singuli sacerdotes dioecesani semper 
plane subsint oportet. 

XIII. Fideles laici etiam in associationibus ecclesiasticis munus exercere 
possunt moderatoris, iuxta propria cuiusque associationis statuta; cum enim 
et ipsi membra sint corporis Christi mystici et participes divinae Ecclesiae 
missionis sanctificatricis, partem activam in vita Ecclesiae habere possunt ac 
debent. 

XIV. Ordinarius loci normas statuat, quibus apte praecaveatur ne sacra- 
rum functionum et divinorum officiorum celebratio in propriis ecclesiis vel 
oratoriis associationum ecclesiasticarum, nocumentum afferat vitae paroeciali 
fidelium. Item, normas statuat ut associationes ecclesiasticae adiutorio sint 
sibi invicem atque variis operibus paroecialibus, et praecipue ut libenter fa- 
cultatem concedant ut suis aedibus congruenter uti valeant etiam associationes 
actionis catholicae aliave opera paroecialia. 

XV. Duae dumtaxat sint species associationum ecclesiasticarum: tertii Or- 
dines saeculares et sodalitates catholicae. De tertiis Ordinibus saecularibus, 
quibus adscribuntur fideles ut sub moderamine alicuius Ordinis, secundum 
eiusdem spiritum, ad christianam perfectionem contendere nitantur, modo sae- 

culari vitae consentaneo, leges serventur quae in cann. 702-706 statuuntur; de 
sodalitatibus catholicis autem, quae omnes associationes complectuntur hucus- 
que distinctas in confraternitates et pias uniones (can. 700), leges tantummodo 
serventur quae in Codice luris Canonici statuuntur de piis unionibus. 

XVI. Sodalitates catholicae, illae praesertim quae in posterum constituan- 
tur, titulum seu nomen eligant hodierni temporis usibus accommodatum, et 
vel maxime a fine seu obiecto sociali selectum activitatis propriae cuiusque 
sodalitatis. Sedes vero sodalitatum catholicarum non est obligatorio modo con- 
stituenda in ecclesia vel oratorio, sed etiam, in loco non sacro haberi potest. 

XVII, Ordinarii locorum accurate satagant ut fideles iis praecipue asso- 
ciationibus nomen dent, quae doctrinam christianam promovere intendunt, 
aut ad veram et firmam pietatem informare, vel ad apostolatum excitare et 
ad christianam caritatem exercendam. Curent praeterea ut etiam, quae per- 
maneant, antiquae confraternitates et piae uniones, quocumque titulo seu 
nomine hucusque vocarentur, spiritu apostolico magis imbuantur et earundem 
statuta ad hodierni temporis necessitates et utilitates accommodentur. 

Textus definitive probatus in Commissionis Sessione Generali Romae habita 
diebus 2-6 aprilis 1962. 

NOTAE 

1 S. C. Concilii, Corrienten., 13 novembris 1920 (A.A.S., XIII [a. 1921], 
p. 139). 

2 In iure etiam civili distinguuntur personae iuridicae publicae et personae 
iuridicae privatae. 


DE MISSARUM STIPENDIIS 
DE MISSARUM ONERUM REDUCTIONE 
DE PIIS ULTIMIS VOLUNTATIBUS 

I. De Missarum stipendiis 

Verba Christi « dignus est enim operarius mercede sua » {Luc., X, 7) 
Apostolus explicavit dicens: « Nescitis quoniam qui in sacrario operantur, 
quae de sacrario sunt edunt, et qui altari deserviunt, cum altari participant. 
Ita et Dominus ordinavit iis, qui evangelium annuntiant, de evangelio vivere » 
(I Cor., IX, 13-14). Hinc Ecclesia usum comprobavit, qui certe a saeculo vm 
invaluit, ut sacerdotes eleemosynam seu stipendium pro Missae celebratione 
acciperent, immo et requirerent. Re quidem vera aequum est ut Ecclesiae mi- 
nistri, qui bono fidelium spirituali fovendo se penitus totosque tradunt, ab 
iisdem in vita sustententur, utque ab iis maxime sustineantur quibus ministerii 
sacri exercitio praesertim se devovent. Sacerdos namque « non accipit pecu- 
niam quasi pretium consecrationis Eucharistiae, aut missae decantandae, hoc 
esset simoniacum, sed quasi stipendium suae sustentationis » (A Th., II-II, 
q. 100, a, 2, ad 2); quae sustentatio est conditio ut minister celebrare et bo- 
num spirituale conferre possit. 

Non pauci sacerdotes utique, praesertim saeculis praeteritis, humanae fra- 
gilitatis causa, abusi sunt hac facultate ab Ecclesia ipsis concessa; quare iam 
Alexander II (1061-1073), abutentes graviter increpans, monere non dubi- 
tavit: « qui vero pro pecuniis aut adulationibus saecularium una die praesu- 
munt plures facere Missas, non aestimo evadere damnationem » (c. 53, D. I 
de cons.). 

Nonnullis optandum videri potest ut Ecclesia proventibus occasione huius 
praestantissimi Sacrificii receptis renuntiet. Cum tamen in non paucis regio- 
nibus Missarum stipendia unicam saepe praebuerint, immo ac hodie praestent 
viam qua sacerdotes, digni quidem ut a fidelibus sustententur, «a dura pauper- 
tate et vel etiam egestate salventur, non potuit nec hodie potest Ecclesia quin 
usum stipendiorum Missarum servet, quem ceterum populus christianus, de 
eiusdem ratione edoctus, optime intelligit ac libenter recipit. 

Ordinatio, quam de Missarum stipendiis, ad eorundem definitionem et 
moderationem atque ad vitandos abusus, Ecclesia statuit, prouti hodie in eius- 
dem legislatione, in Codice nempe luris Canonici, habetur, iuxta communio- 
rem sententiam, sapienter est elaborata, ita ut profundioribus non egeat mu- 
tationibus. Attamen, ut eadem novis rerum adiunctis, tempore postbellico 
praesertim ortis, melius accommodetur, haec decernenda proponuntur, quae 
sequuntur: 

I. Curent Ordinarii ut fideles rite edoceantur non tantum de magno spi- 
rituali profectu quem pro vivis atque defunctis praestat sacrosanctum Missae 
sacrificium, sed etiam de ratione oblationis seu stipendii, quod occasione huius 
sacri ministerii fideles persolvunt Ecclesiae ministris, quippe qui digni sint ut 
a fidelibus, quibus ministerium impendunt, sustententur. 

II. Secundum receptum et probatum Ecclesae morem atque institutum, 
sacerdoti cuilibet Missam celebranti et applicanti licet oblationem seu sti- 
pendium recipere. Enixe vero sacerdotibus commendatur ut Missas etiam 
gratis applicent, praesertim cum ob petentis paupertatem vel alia adiuncta 
id suadeat christiana caritas. 

III. Concedatur a iure ut sacerdotes, qui pluries in die Missam legitime 
celebrant, etiam pro altem et vel pro tertia oblationem seu stipendium acci- 
pere valeant. Attamen, hoc alterum et vel tertium stipendium Ordinario loci 
tradendum est pro seminario aliove pio opere dioecesano, si agitur de Missis 
celebratis a sacerdotibus cleri saecularis, itemque de Missis celebratis a sacer- 
dotibus religiosis, etiam exemptis, in ecclesiis paroecialibus vel succursalibus 
ecclesiae paroecialis. Si vero agitur de Missis quae pluries in die celebrantur 
in ecclesiis propriis religiosorum, quae non sint paroeciales neque succur sales 
ecclesiae paroecialis, alterum et vel tertium stipendium tradendum est eorum 
Superiori maiori pro alendis et educandis novitiis et fratribus studentibus 
aut etiam pro Missionibus quae sint eorum religioni commissis. 

Cuilibet autem sacerdoti, qui pluries in die Missam celebrat, certa quae- 
dam pars stipendii, ab Ordinario determinata, tribuatur tanquam retributio 
pro celebratione. Et praeterea, Ordinarius loci sacerdotibus, qui pluries in 

die celebrant, libenter concedat ut quandoque alteram vel tertiam Missam 
applicent, sine stipendio, ad liberam suam intentionem. 

IV. 1) Ordinarii loci est manualem Missarum stipem in sua dioecesi defi- 
nire, qui tamen curare debet ut, quantum id sinant locorum et personarum 
adiuncta, illa definiatur secundum rationem cum aliis provinciae ecclesiasticae 
aut eiusdem nationis Episcopis compositam. 

2) Ordinarii loci pariter est definire stipendia maiora, quae ratione 
tituli extrinseci exigi possunt. Qui tituli sunt locus celebrationis ideaque et 
iter peragendum, hora celebrationis, dies certa, cantus in celebratione, aliave 
adiuncta, non vero altare privilegia tum. 

3) Ubi desit Ordinarii decretum, servetur dioecesis aut loci consue- 
tudo. 

4) Etiam religiosi, licet exempti, circa stipem manualem stare debent 
decreto Ordinarii loci aut dioecesis vel loci consuetudini. 

V. In ecclesiis paroecialibus semel aut bis in hebdomada Missa applicari 
potest pro omnibus paroeciae defunctis, pro iis praesertim quorum anniver- 
sarium in eadem hebdomada recurrit. Integrae autem oblationes, quae a fide- 
libus libere fiant pro eiusmodi Missae celebratione, tanquam eiusdem sti- 
pendium retineri possunt. 

VI. Missae sic dictae gregorianae, quae per triginta dies continuos cele- 
brandae sunt, in casu inculpabilis interruptionis compleri possunt per cele- 
brationem Missarum, quae ad numerum trigesimum habendum desunt. 1 

VII. Qui habent numerum Missarum de quibus sibi liceat libere disponere, 
possunt eas distribuere sacerdotibus sibi bene 'acceptis, etiam extradioecesanis 
vel religiosis, dummodo ipsis constet eos esse omni exceptione maiores vel 
testimonio proprii Ordinarii commendatos. Suadetur tamen ut Missae sacer- 
dotibus extradioecesanis vel religiosis transmittantur per proprium Ordina- 
rium. Nunquam autem licet alicui sacerdoti privato tot Missas celebrandas 
transmittere, cui oneri ipse intra annum satisfacere nequeat. 

VIII. Ne unquam omittatur sedula vigilantia exercenda, ut onera Missa- 
rum fideliter et integre adimpleantur; cuius vigilantiae ius et officium spectat 
ad loci Ordinarium in ecclesiis saecularium, in ecclesiis autem religiosorum 
ad eorum Superiores (can. 842). 

Quocirca, diligenter quoque obligatio observetur, qua etiam Ordinarii lo- 
corum et Superiores religiosi adstringuntur, qui propriis subditis aliisve Mis- 
sas celebrandas committunt, quas acceperint Missas cum suis stipendiis cito 
in librum per ordinem referendi et curandi pro viribus ut quamprimum cele- 
brentur, 

Item, omnes sacerdotes sive saeculares sive religiosi debent accurate ad- 
notare quas quisque Missarum intentiones receperit, quibusve satisfecerit 
(can. 841, §§ 1 et 2). 

IX. A stipe Missarum quaelibet etiam species negotiationis vel mercatu- 
rae omnino arceatur (can. 827), nec unquam oblivioni detur nefas esse atque 

omnino prohiberi res vendere aut emere, et associationes (uti vocant) cum 
diariis et ephemeridibus inire ope Missarum celebrandarum. 2 

X. Ordinariis nullum tributum imponere licet super stipendiis Missarum 
sive manualium sive fundatarum (can. 1506), utpote quod contrarium sit 
stipendiorum instituto et fidelium voluntati. Optandum est ut indulta huic 
regulae contraria nonnisi rarissime concedantur, et quidem ob gravem et ur- 
gentem necessitatem atque dumtaxat ad tempus determinatum. 

XI. Nullae in posterum piae fundationes acceptentur cum onere ut in 
perpetuum vel ultra triginta annos una aut plures Missae celebrentur; sae- 
pissime enim difficultates oriuntur ad onera longioris temporis adimplenda 
ob constantem nummorum valoris fluctuationem. Piis fundatoribus suadeatur 
ut statuere velint ut dos assignata pro Missarum celebratione, post elapsos 
triginta annos ad alia pia opera explenda destinetur. 

II. De Missarum onerum reductione 

XII. Cumulatio et reductio Missarum manualium uni reservatur Sedi 
Apostolicae, et vehementer optatur ut in specialibus tantummodo adiunctis 
concedatur, et quidem ob solam nummorum valoris gravem imminutionem. 

XIII. Quoties adiuncta id sinant, nec obstet lex civilis, onera Missarum, 
quae piis fundationibus aut ultimis voluntatibus constituta fuerint in per- 
petuum aut ad tempus longius triginta annis, reducantur ad terminum triginta 
annorum. Quod si fiat, pro residuo dotis fundationis tot Missae manuales 
celebrentur quot supputantur secundum taxam dioecesanam tempore celebra- 
tionis vigentem. 

XIV. Propter imminutos reditus dotis piarum fundationum et ultimarum 
voluntatum, non eo ipso reducendus est numerus Missarum quae pias funda- 
tiones gravant; si tamen tota dos inculpabiliter pereat, totum onus cessat, 
quod deinde rursum urget, si postea dos restituatur: si vero dos fructus non 
ferat, aut hi percipi nequeant, interea onerum exsecutio suspenditur. 

XV. Cum ob constantem imminutionem valoris pecuniae, saepe saepius 
necessariae sint reductiones onerum Missarum fundatarum, ipso iure Ordina- 
riis facultas concedatur reducendi onera Missarum quae pias fundationes vel 
ultimas voluntates gravant, quoties rerum adiuncta id postulent. Quae 
tamen facultas ita intelligenda est, ut, nisi constet de contraria pii fundatoris 
mente aut haec legitime praesumatur, alia onera potius quam Missae redu- 
cantur. 

Iisdem autem Ordinariis facultas quoque concedatur, qua, iustarn et gra- 
vem ob causam, circumstantias, in celebratione Missarum fundatarum servan- 
das, valeant moderari, vel commutare, aut etiam super iis dispensare. 

III. De piis ultimis voluntatibus 

XVI. Piae voluntates seu voluntates ad causas pias iure Ecclesiae regun- 
tur. In ultimis autem piis voluntatibus serventur, si fieri potest, sollemnitates 
iuris civilis; sed, si hae omissae fuerint, heredibus monitio fieri debet de 
obligatione qua adstringuntur ut testatoris voluntatem adimpleant (can. 1513, 
§ 2 et Pont. Comm. Interpr. Codicis, 17 febr. 1930). 

XVII. Piae voluntates definiuntur: 

1) Ratione finis obiectivi, si nempe bona temporalia expresse desti- 
nantur ad promovendum cultum divinum, aut institutionem seu educationem 
christianam; ad vitam christianam fovendam; ad apostolatus opera exercenda. 
In casu bona temporalia committi possunt sive personae morali ecclesiasticae, 
sive fidelium associationi privatae, sive personae morali civili, sive etiam 
personis privatis. 

2) Ratione instituti, cui bona temporalia committuntur ad pietatis vel 
caritatis opera exercenda, si nempe bona personae morali ecclesiasticae aut 
associationi privatae fidelium committuntur, quae sit erecta ad opera pietatis 
vel caritatis christianae exercenda. 

3) Ratione intentionis supernaturalis , qua bona temporalia destinantur 
ad opera caritatis indeterminata exercenda, sed de voluntate constat — aut 
eadem legitime praesumitur — qua fundator revera intendit ut bona desti- 
nentur ad opera christianae caritatis exercenda. 

XVIII. Fideles, qui libere de bonis suis disponere valent, hortandi sunt 
ut bona ad causas pias relinquant, eademque determinate committant asso- 
ciationibus quae Ecclesiae auctoritati subduntur. 

XIX. Ordinarii omnium piarum voluntatum exsecutionem procurare de- 
bent, per se vel per delegatum, quae proprium exsecutorem a fundatore aut 
a iure designatum non habeant, aut quarum exsecutio a proprio exsecutore 
perfecta non sit tempore vel modo praestituto (cf. can. 1515, § 1). Ordinarii 
igitur diligenter vigilare ne omittant, etiam per visitationem, ut piae volun- 
tates fideliter et integre impleantur, et singuli exsecutores legitime constituti 
proprii perfuncti 'muneris quo quisque Ordinario rationem reddant (cf. 
can. 1515, § 2). 

XX. Sedulo satagant Ordinarii ut accurate praescripta serventur: 1) de 
conficienda in qualibet ecclesia, et apud rectorem in loco tuto conservanda, 
tabella onerum ex piis fundationibus incumbentium; 2) de libro retinendo 
et apud rectorem servando, in quo singula onera piarum fundationum eorum- 
que implementum accurate adnotentur (can. 1549, §§ 1 et 2). 

XXI. Cum, ob continuo decrescentem valorem nummorum, saepius ne- 
cessariae sint reductiones onerum Missarum, quibus gravantur piae funda- 
tiones, ipso iure Ordinarii facultate gaudeant praefata onera reducendi, 
quando eorundem exsecutio impossibilis evaserit, nulla administratorum cui- 

pa, ob imminutos reditus aliamve gmvem causam. Semper autem, meliore 
quo fieri potest modo, servetur fundatorum voluntas. 

Textus definitive probatus in Commissionis Sessione Generali Romae habita 
diebus 2-6 aprilis 1962. 


NOTAE 

1 Commissio in dubio est utrum necne servari debeat praxis Missarum gre- 
gorianarum\ dum enim decem Commissionis Membra eam servandam tenent, alia 
decem eandem supprimendam censent, septem aliis dubitantibus. 

2 Cf. S. C. Concilii Decretum, 25 iul, 1874, nn. 1-5; et Decr. Ut debita, 
11 maii 1904, nn. 8-10. 


DE PROMOVENDIS AD ORDINES SACROS 
IIS QUI FUERUNT PASTORES SEU MINISTRI ACATHOLICI 

Plures sunt pastores seu ministri acatholici qui ad veram Christi Eccle- 
siam converterentur, si ad sacros ordines suscipiendos admitterentur et ad 
curam animarum exercendam. Peculiare autem impedimentum obstat quo- 
minus in Ecclesia Latina ad sacros ordines promoveantur viri uxorem haben- 
tes (can. 987, n. 2) et quaedam benignae concessiones a Pio XII postremis 
hisce temporibus factae ut in Germania aliquot paucissimi, qui ministri aca- 
tholici fuerant, sacro presbyteratus ordine augerentur eorum vita coniugali 
integra manente, non ab omnibus libenter acceptae sunt, praesertim in Bri- 
tannia Maiore et in Statibus Foederatis Americae Septemtrionalis. Hinc, an- 
tequam aliae eiusmodi concessiones a Sancta Sede fiant, quaestio examinanda 
ponitur utrum expediat ut pastores seu ministri uxorati in Ecclesiam reci- 
piantur qui ad sacros ordines promoveri cupiunt, et quaenam normae in 
casu servari debeant. 


Propositiones 

I. Ut ad sacros ordines ii promoveantur qui pastores seu ministri acatho- 
lici fuerunt, divina eorum vocatio comprobari debet a loci Ordinario, quem 
eorum quisque adeat intuitu sacrae ordinationis recipiendae. 

II. Certo etiam constet oportet de eorum recto charactere psychico et 
morali, de eorum plena mentis tranquillitate, de eorum firma animi con- 
stantia. 

III. Antequam ad emittendam catholicae fidei professionem admittantur, 
secundum formulam praescriptam, pastores seu ministri acatholici, per con- 
gruum tempus diligenter praeparentur, ut de veritatibus rite edoceantur a 
quibus hucusque dissentiebant. 

IV. Quantum potest Ordinarius praesto sit his, qui munere pastoris seu 
ministri dimisso, honestae suae sustentationi apte et idonee consulere de- 
bent: vel maxime si uxorem habeant et filios adhuc minores. 

V. Servatis normis quae in superioribus articulis exponuntur, nulla pe- 
culiaris difficultas obstat quominus ii qui pastores seu ministri acatholici 
fuerunt ad sacros ordines promoveantur, si uxorem non habent nec filios 
aetate minores, postquam studiis incubuerint et opportunam formationem 
spiritualem et pastoralem receperint, de quibus in articulis subsequentibus. 

VI. Si vero agitur de uxoratis, qui ad sacros ordines promoveri cupiant 
integra manente vita coniugali: 

1) Nullimode unquam expedire videtur ut sacra ordinatione iidem 
augeantur, si uxorem habeant acatholicam, quae ad Ecclesiam Catholicam 
sincere converti nolit. 

2) Si filios acatholicos habeant, qui ad Ecclesiam Catholicam sincere 
converti nolint, opportune curandum est ut apte iis consulatur, sed habitua- 
lem commorationem in domo paterna habere nequeunt. 

3) Facultati renuntient oportet secundas nuptias contrahendi. 

4) In singulis casibus ad unum spectat Ordinarium loci prudenter 
iudicare, omnibus peculiaribus adiunctis attente perpensis, utrum vera adsit 
ratio boni communis Ecclesiae ut ab Apostolica Sede dispensatio impetretur 
super impedimento de quo in oan. 987, n. 2. 

VII. Ad studia quod attinet, hae normae serventur, antequam ad sacros 
ordines promoveantur, ab omnibus qui pastores seu ministri acatholici 
fuerunt: 

1) Si casus ferat, eorum institutio in studiis mediis classicis conve- 
nienter suppleatur. 

2) In studium philosophiae perennis saltem per integrum annum 
diligenter incumbant. 

3) In studium disciplinarum theologicarum saltem per integrum trien- 
nium diligenter incumbant, ut veram doctrinam catholicam plene addiscant, 
quoad ea praesertim quae ab acatholicis negantur, vel aliter intelliguntur, 
aut 'aliter explicantur. 

4) Praefata studia philosophica et theologica peragantur in domo seu 
collegio ad id peculiariter destinato, ut promovendi ad sacros ordines toto 
tempore quo iisdem incumbunt rite etiam perdiscant quae sive ad virtutes 
et sanctimoniam vitae sacerdotalis sive ad exercitium sacri ministerii per- 
tinent. 

5) Praestitutum tempus studiorum Ordinarius loci in casibus tantum 
extraordinariis, pro sua conscientia et prudentia, contrahere potest quando 
peculiaria adiuncta id suadeant. 

Idem Ordinarius, iusta de causa, permittere potest ut promovendi, qui 
uxorem habent, non per integrum tempus studiorum diu noctuque in prae- 
fato collegio commorentur. 

VIII. Si ad ordines recipiendos admittantur ii qui pastores seu mini- 

stri acatholici fuerunt, ipso iure dispensantur ab impedimento, de quo 
in can. 987, n, 1, si eorundem parentes in suo errore permanent. 

IX. In promovendis ad ordines his, qui pastores seu ministri acatholici 
fuerunt, interstitia serventur, de quibus in can. 978, §§ 2 et 3, sed diaconus 
ad presbyteratum ne antea ex regula ordinaria promoveatur, quam per in- 
tegrum annum in suo ordine fuerit versatus, nisi peculiaria adiuncta, iudicio 
Episcopi, aliud exposcant. 

X. Ad ordines promoti, hi qui pastores seu ministri acatholici fuerunt, 
iisdem privilegiis fruuntur et iisdem obligationibus adstringuntur ac ceteri 
clerici eiusdem gradus, salva dispensatione a lege caelibatus pro uxoratis, qui 
ad ordines sacros promoti fuerint cum expressa concessione eiusmodi dispen- 
sationis. 

XI. Unius Ordinarii est decernere utrum, omnibus peculiaribus adiunctis 
prudenter perpensis, magis expediat ut qui pastores seu ministri acatholici 
fuerunt et ad sacros ordines promoti sint in aliquo ministerio administrativo, 
vel sociali, vel scholastico occupentur, potius quam in exercenda cura ani- 
marum. Item, eiusdem tantum Ordinarii est prudenter statuere utrum ex- 
pediat, necne, ut iidem remaneant in loco ubi ministerium pastoris acatholici 
antea exercebant, praesertim si in cura animarum exercenda versarentur. 

XII. De pastoribus seu ministris acatholicis, qui ad sacros ordines in 
haeresi vel schismate promoti fuerint et ad Ecclesiam Catholicam conver- 
tuntur, eadem intelliguntur, congrua congruis referendo, quae in articulis 
praecedentibus statuuntur, iis exceptis quae de interstitiis in ordinationibus 
praecipiuntur, si certo valide eos ordinatos esse comprobetur. 

XIII. Ne forte ansa detur ad exquirendam abrogationem legis caelibatus 
ecclesiastici, quae in Ecclesia Latina sarta tecta omnino servari debet, pro 
nunc nullimode expedire videtur ut publice nuntietur pastores seu ministros 
acatholicos uxoratos, qui ad Ecclesiam Catholicam convertantur, ad sacros 
ordines promoveri posse integra manente eorum vita coniugali. In singulis 
autem casibus eiusmodi concessio a Sede Apostolica prudenter fieri possit, 
iuxta normas apte praefinitas. 

Textus definitive probatus in Commissionis Sessione Generali Romae habita 
diebus 2-6 aprilis 1962. 


2) RELATIO EM.MI P. D. PETRI CARD. CIRIACI 
PRAESIDIS COMMISSIONIS 
DE DISCIPLINA CLERI ET POPULI CHRISTIANI 

Iuxta desiderium mihi expressum, cui libenter adhaereo, unica rela- 
tione nunc refero circa haec tria schemata: de fidelium associationibus; 
de Missarum stipendiis, de Missarum onerum reductione, de piis 

ultimis voluntatibus; de promovendis ad ordines sacros iis qui fuerunt 
pastores seu ministri acatholici. 

Cum hisce argumentis terminent argumenta commissa meae Com- 
missioni, debitas tribuo laudes et gratias omnibus membris meae Com- 
missionis et praecipue Rev.mo Secretario hic praesenti. 

Quoad primum punctum: de fidelium associationibus. Associatio- 
nes fidelium possunt dividi in associationes private erectas, destinatas 
praesertim ad caritativam ac socialem operam explendam, et in associa- 
tiones auctoritate ecclesiastica erectas, destinatas praeterquam ad carita- 
tivam ac socialem operam explendam, ad pietatem colendam, ad publi- 
cum cultum colendum, ad doctrinam cbristianam fovendam, ad aposto- 
latus opera peragenda. Ad secundam categoriam pertinent confraterni- 
tates et piae uniones, quae aliquam merent explicationem. Conque- 
runtur aliquando laici ipsos non admitti in Ecclesia, quod confutatur 
elemento confraternitatum, nam per confraternitates committitur con- 
fratribus administratio ecclesiarum, deinde committuntur etiam caeri- 
moniae in ipsis ecclesiis, ita ut confratres possint considerari uti cano- 
nici laici cum omnibus virtutibus et defectibus eorum collegarum eccle- 
siasticorum. Certe non solum, sed confraternitates habent laudem, valde 
momentosam, nam temporibus transactis repraesentabant progressum so- 
cialem, nam ipsis referuntur famosa artes et officia. Ecclesia catholica 
non indiget ab aliis doceri in quaestione sociali, nam Ecclesia semper 
fuit magistra et fuerunt praecise confraternitates initia hodiernorum 
sindacatuum; tamen, certe, nunc debent magis accommodari praesentibus 
circumstantiis etiam piae uniones. Sed piae uniones hodie praesertim 
multum adlaborant; est curiosum videre quanta phantasia utantur ad 
novas initiativas colligendas. Omnes sciunt quantum musica levis (vul- 
go: musica leggera) nunc praevalet in mundo et sunt piae associationes 
quae curant de iis qui sunt addicti istis operibus; non solum, sed sunt 
piae associationes, piae uniones, quae curant de operariis in fabricis et 
etiam de iis qui curant agriculturam. Ego ipse legi in aliquo organo 
officiali unius ex piis unionibus articulum in quo docetur quomodo pos- 
sint curari nonnulli et delicati morbi in suibus utriusque sexus. Ideo 
non possumus ab iis quaerere ut magis modernizentur. Quod tamen est 
essentiale fidelium associationibus, est fidelium praeparatio ad exer- 
cendam activitatem propriam Ecclesiae et etiam illam in quam non 
praestat ut Ecclesia directe intret ut est politica. 

Certe Ecclesia non potest non curare politicam, exceptis nonnul- 
lis nationibus in quibus habetur plena libertas, quia haec radicitus est 
in animo populi, et sunt valde paucae; in eis multum dependet a Guber- 
niis et a classibus dirigentibus. Igitur Ecclesia debet curare ut bona 

habeatur politica. Ad hoc habet primum medium, scilicet formationem 
individualem, scilicet formare bonos catholicos, nam boni catholici sunt 
boni cives et etiam in politica laborant pro patria sua et pro Ecclesia, 
sed hoc non sufficit. Est enim lex psychologica curiosissima, quae est 
contradictoria legi aritmeticae. In aritmetica, in operatione addictionis, 
totale est eiusdem qualitatis ac addenda, e contra, quando homo non 
agit solus, sed agit collective cum aliis hominibus, agit alio modo quo 
non ageret, si individualiter ageret. Hoc non solum fit inter laicos, sed 
etiam inter presbyteros. Est notum dictum: canonici, boni viri; capi- 
tulum, mala bestia; quod certe non potest dici de nostra Commissione, 
nam nos omnes sumus boni viri et separati et coniuncti. Igitur Ecclesia 
debet curare non solum formationem individualem, sed evitare devia- 
tiones, et si deviationes habeantur, eas corrigere. Et in hoc utile valde 
esse possunt associationes fidelium, 

Alia quaestio, quae est nunc consideranda, respicit associationes in 
quas fideles prohibentur intrare. Quaenam sunt illae quae prohibentur? 
Sunt certe illae associationes in quibus habetur periculum fidei. Nam 
illud fidei est pretiosissimum donum, quod nullum humanum donum su- 
perare potest: sed dico grave, nam pericula levia fidei in mundo moderno 
continue inveniuntur; sed, exceptis iis, debemus esse non solum tole- 
rantes, sed tolerantissimi. Nos debemus esse praesentes in omnibus 
locis, in omnibus associationibus in quibus non habeatur grave pericu- 
lum fidei: absentes numquam habent rationem. Praesentia catholicorum 
facit ad minus ut istae associationes non fiant contra Ecclesiam, etiamsi 
non possit obtineri aliquid in eius favorem. Debemus imitari adver- 
sarios. Labor adversariorum est penetratio, et nos debemus penetrare, 
continua penetratio haberi debet et hoc modo habetur apostolatus 
laicorum. At quia circa apostolatum laicorum est specialis sectio in Con- 
cilio, de hac materia silebo et ad secundum punctum transibo. 

De Missarum onerum reductione, de piis ultimis voluntatibus. Bene 
hoc conceptum est, tamen ob rationes, quas nunc exponam, ego melius 
dicerem: de Missarum applicatione, de donationibus inter vivos, de 
piis ultimis voluntatibus. Fortasse esset hoc modo melius redigere titu- 
lum. Est quaestio maximi momenti sub aspectu spirituali et sub aspectu 
oeconomico. Sub aspectu spirituali: nonne praesertim in Ecclesia veri- 
ficatur principium, quod sublime esset iuxta vulgare: quid sublimius 
quam celebratio Missae, quae est renovatio sacrificii crucis, quo huma- 
nitas redempta est a Christo Domino? Et tamen cum hac coniungitur 
vulgaris quaestio de stipendiis Missarum. Ergo non utar verbo « sti- 
pendium », sed « eleemosyna », et quaestio de illa est: de eleemosyna. 
Nam sunt multi presbyteri qui vivunt simpliciter eleemosynis Missa- 

mm et intelligitur quod fideles contribuunt ad eorum vitam: ex om- 
nibus partibus pervenit perquisitio Missarum. Loca, in quibus habentur 
bonae Missae (non petuntur SS. Missae, sed bonae Missae: bonae Missae 
significant Missas cum alta eleemosyna) vera obsidione percutiuntur. 
Currunt omnes tamquam industriosae apes ad faciendum mei; sed, quod 
est curiosum, quando accipiunt stipendium Missarum et accipiuntur do- 
nationes, vel legata, facile acceptantur: non sunt difficultates, omnia 
possunt adimpleri. Postquam acceperunt stipendium et acceperunt dona- 
tiones, omnes exurgunt difficultates: stipendium non est altum, Missae 
non possunt celebrari, non potest conservari voluntas fundatoris quoad 
Missas. Missae bonae non sufficiunt, debent esse meliores; meliores non 
sufficiunt, debent esse optimae: culmen perfectionis. Sed in hac re de- 
bemus esse prudentes, cauti. Sunt casus in quibus reductiones sunt ne- 
cessariae, in quibus commutationes voluntatum haberi possunt, sed haec 
debent ignorari a fidelibus, sunt res quae caute debent fieri in curiis dioe- 
cesanis, in S. Sede, inter curias dioecesanas et S. Sedem, ita ut fideles 
habeant fiduciam in suos presbyteros. Non rideant de iis quia non sunt 
miseria, nam est ante omnia punitio! Nam in rebus oeconomicis est 
poena taglionis; res oeconomicae habent punitionem in seipsis: dimi- 
nuunt redditus, et hinc, etiam hac ratione, prudenter debemus agere, 
sed etiam ratione meliore, scii, ad habendam aestimationem populi. Po- 
pulus dat Missas generatim pro anima defunctorum suae familiae, dat 
dona, vita durante, vel etiam postea, ad recolendam suam personam vel 
suam familiam; habet fiduciam in nos, et haec debet esse satisfactio 
nostra, ita ut et nos formemus unam familiam cum populo, eiusque fidu- 
ciam mereamus. 

Tertium punctum: de promovendis ad ordines iis qui fuerunt mini- 
stri acatholici. Per se non impeditur quominus ii, qui fuerunt ministri aca- 
tholici, sacro etiam presbyteratu augeantur, si uxorem non habeant vel 
si legitime ab eadem separentur. Sed saepius quando non convertuntur, 
ipsi possent ad ordines promoveri et cum muliere vivere? Est tragaedia 
individualis; imaginemus de aliquo qui coram lege ecclesiastica, nam 
caelibatus est lex ecclesiastica, debet sacrificium tam magnum agere: 
debet, attamen est lex principii; quot matrimonia deberent solvi in bo- 
num coniugum: vita infernalis: et tamen Ecclesia est rigida ad servan- 
dum principium indissolubilitatis matrimonii, et hic etiam Ecclesia est 
rigida ad conservandum principium caelibatus. Attamen potestne con- 
siderari canon 987 n. 2, qui expresse prohibet viros uxorem habentes 
elevari ad ordines sacros. Haec consideranda est quaestio; videndum est 
utrum concedere dispensationem, provocet scandalum vel admirationem 
fidelium, et etiam quaenam impressio possit haberi quoad caelibatum in 

ceteris presbyteris. Haec sunt duo puncta examinanda, attamen haec 
duo puncta sunt quaestiones facti. Et nos in Curia quaestiones facti non 
possumus bene iudicare: tantummodo illi, qui vivunt mixti cum acatho- 
licis, possunt iudicare utrum haec duo facta habeantur, scilicet ut possit 
evitari scandalum et nulla habeatur impressio in ceteris. Igitur quia 
est quaestio facti, ego me remitto iudicio illorum qui cum acatholicis 
mixte vivunt. Ex hoc apparet quantum sit utile, immo necessarium con- 
tactus continuus inter Curiam Romanam, quae est organum officiale 
Beatissimi Patris in informatione et in exsecutione: sit hic contactus cum 
Ecclesia dispersa. Et si Concilium resolvet hanc quaestionem, ut ha- 
beatur internationalizatio Curiae Romanae, saltem hoc sensu, quod 
continuus habeatur contactus inter Curiam Romanam et Ecclesiam, quae 
cognoscit realitatem internam, hic esset maximus fructus et cum hoc au- 
gurio termino meam discussionem. 1 

3) ANIMADVERSIONES SODALIUM 

Card. Ruffini: De fidelium associationibus'. Pag. 3/ lin, 12 ss. : 
Censeo, secundum Codicis I. C. veram interpretationem, associationes 
ab Ecclesia commendatas, prorsus quia commendatae sunt, esse appro- 
batas. Repugnat enim rectae rationi a legitima auctoritate commendari 
associationes quas ipsa, saltem implicite, non approbaverit. 

Pag. 4, 2 3 ad IV, lin. 24 s.: « ...integrum est fidelibus, sive clericis 
sive laicis... ». Num pietas excolenda et opera christianae caritatis exer- 
cenda... non pertinent ad competentiam auctoritatis ecclesiasticae? Etenim 
pag. 5 3 s., ad VIII, inter associationes, quae ab Ecclesia pro fidelibus con- 
stituuntur, recensentur etiam associationes « ad pietatis vel caritatis ope- 
ra peragenda ». 

Pag. 5: Mihi non placet distinctio bipartita associationum « privatae 
et ecclesiasticae »; non placet vocari associationes ecclesiasticas etiam 
quae tantum ex laicis componuntur, modo ab Ecclesia constituantur; 
non placet aboleri nomina tam apta tamque laudata: « confraternitates » 
et « piae uniones », ut tum confraternitates et piae uniones in posterum 
novis appellationibus, ineptis sane, significentur, nimirum: « associatio- 
nes privatae » vel « associationes ecclesiasticae »! 


1 Textus transcriptus est ex taeniola magnetica, 

1 Cf. p, 284. 

2 Cf. p. 285. 

3 Cf. p. 286. 

De Missarum stipendiis; De Missarum onerum reductione; De piis 
ultimis voluntatibus : Pag. 5, 4 lin. 28 s.: « Ordinarii loci pariter est defi- 
nire stipendia maiora etc. ». Dixerim potius: Ordinarii loci pariter est 
definire quid ratione tituli extrinseci exigi possit (ultra manualem Missa- 
rum eleemosynam in dioecesi statutam). 

Pag. 6, 5 ad VII: Velim adici exceptionem hanc: nisi Episcopus loci 
aliud statuent. Etenim in singulis dioecesibus saepe Missarum eleemo- 
synae desunt pro sacerdotibus pauperibus et, praesertim, pro Seminario 
et operibus dioecesanis. 

Pag. 7, 6 ad XI, et pag. 8, 7 ad XII: Non videtur mihi opportunum 
prohiberi quominus acceptentur « piae fundationes cum onere ut in 
perpetuum vel ultra triginta annos 'una vel plures Missae celebrentur ». 
Profecto nummorum valoris fluctuatio evenire potest etiam intra spa- 
tium triginta annorum! Nonne huiusmodi nummorum valoris fluctua- 
tioni efficax remedium semper afferri potest per legitimam reductionem 
onerum? 

Pag. 8, ad XV (cf. pag. 10, 8 ad XXI), lin. 25 s.: « facultas concedatur 
reducendi onera Missarum... ». Addatur: ad stipem (vel eleemosynam) 
in Dioecesi statutam. 

Pag. 8, lin. 32 s.: « ... circumstantias... ». Vocabulum istud forsan 
nimis patet, vel, saltem, incertum manet: e. g. interdum Missae cele- 
brandae (cum peculiari eleemosyna) dantur cum onere illas cantandi. 
Ab hac circumstantia possetne Ordinarius dispensare? 

Adnotatio : Adhaereo libentissime explicationi historicae-liturgicae- 
theologicae quam scite Em. mus Dopfner praebuit de Missae eleemo- 
syna; haec enim locum tenet oblationis materiae sacrificii et rerum neces- 
sariarum pro pauperibus quae in divini Sacrificii Offertorio olim, maxime, 
fieri solebat. 

De promovendis ad Ordines Sacros iis qui fuerunt Pastores seu Mi- 
nistri acatholicv. Non mihi placet in Concilio Oecumenico statui quod 
in schemate proponitur. 

Augustus Pontifex, Iesu Christi Vicarius, summo iure suo semper 
uti potest, etiam admittendi ad presbyteratum ministros protestantes 
uxoratos, post eorum plenam conversionem ad fidem catholicam. At 
cum ipse Summus Pontifex consilium nostrum petere dignetur, fateor 
me valde incertum esse utrum, si id concederetur, plus utilitatis an plus 
damni obtineatur. Equidem intellego interdum ex huiusmodi gratia spe- 


4 Cf. p. 289. 

5 Cf. p. 289. 

6 Cf. p. 290. 


7 Cf. p. 290. 

8 Cf. p. 291. 

rari posse fructus aliquot in ministerio pastorali; sed — - quaero — cur 
eadem gratia, ex eadem ratione, non concederetur aliquando bonis laicis, 
constanter catholicis, pariter uxoratis, qui Sacerdotium sibi exoptent? 
Isti certe non minores fructus in sacro ministerio afferrent! Itaque res, 
de qua in schemate agitur, ne tractetur in Concilio, sed ad Summum 
Pontificem plene remittatur. 

Card. Siri: De fidelium associationibus-. N. IV, pag. 4,° sermo est 
de iure erigendi associationes fidelium. Textus potest accipi, quia de his 
quae finem habent qui est in competentia Ecclesiae. Affirmantur erectio- 
nes esse in iure exclusivo Ecclesiae. Quod est certum. Sermo non est 
de associationibus quorum finis vel obiectum sunt extra competentiam 
Ecclesiae. Tamen in sequentibus aliquid affirmatur quod non bene con- 
gruit cum his quae superius dicuntur. Etenim: « integrum est sive cle- 
ricis sive laicis alias consociationes » constituere et per statuta libere con- 
dita moderari. Expresse sermo fit de associationibus ad pietatem exco- 
lendam, quae est sine dubio competentia Ecclesiae. 

Necesse est, si agitur de obiectis quae sunt in competentia Ecclesiae, 
ut explicatur illud « integrum est (linea 24) ... ». Si « integrum est » 
ex concessione Ecclesiae, nihil dicendum est sub aspectu theologico. 
Sed, si « integrum est... » iure nativo, antecedenti respectu Ecclesiae, 
hoc verum non est et ideo textus fit aequivocus. Censeo ergo substi- 
tuenda esse haec verba ne minuatur auctoritas Episcoporum, « facultas 
fit » et deleatur « integrum est ». Hoc de veritate. Sed quid de oppor- 
tunitate? Censeo rem. posse male intelligi. Ideo melius esset dicere: 
« integrum est Ordinariis concedere etc. ». Hic decernenda sunt univer- 
salia et Ecclesia alicubi patitur ex insurgentia quorundam laicorum. 

Card. Leger: De fidelium associationibus-. Paucas observationes 
faciam de hoc bono schemate. 

Numerus II: Commendari posset in textu ut a dispersione virium 
in multiplices associationes praecaveatur. 

Numerus V: Pagina 5, 10 linea prima, simpliciter dicatur «privatae 
appellentur ». Non enim videtur opportunum in ipso textu dicere ra- 
tionem, 

Numerus XVII: Ipsae antiquae confraternitates invitentur ut suam 
pietatem renovent: membros suos erudiant de modo colendi imprimis 
vitam liturgicam et auferant a mente eorum quidquid sapere posset 
superstitionem in particularibus devotionibus. 


0 Cf. p. 285. 
10 Cf. p. 285. 

De Missarum stipendiis'. Istae sunt observationes meae quae exclu- 
sive de stipendiis Missarum sunt. 

Quoad numerum III: Pagina 5, 11 linea 17. Loco « tribuatur » dicatur 
« tribui potest ». Etenim libertas relinqui debet Ordinario loci pro 
retributione, si opportuna iudicatur, illorum qui bis vel ter celebrant. 
Sunt enim regiones ubi oeconomia generalis qua sacerdotes remuneran- 
tur diversa est ab illa alibi vigente. Illis in regionibus sacerdotes sala- 
rium ab Ordinario loci determinatum recipiunt a paroecia vel institu- 
tione apud quam ministerium exercent. Principium est quod institutio, 
apud quam sacerdos ministerium suum exercet, domum, alimenta et se- 
curitatem socialem praebere debet. Sacerdos salarium fixum recipit po- 
tiusquam remunerationem ad actum. Utique sacerdos percipit aliquod 
stipendium pro Missa; sed saepe non videtur opportunum, maxime pro 
secunda celebratione in hebdomada, retributionem additionalem dare. 
Praeterea illa supplementaris retributio allicere potest ad inutilem mul- 
tiplicationem Missarum in eadem die ab eodem sacerdote. 

Quoad numerum V: Non mihi videtur opportuna nec prudens, sicut 
nunc formulatur, norma huius numeri. Dicitur enim quod « integrae » 
oblationes a fidelibus datae pro Missa de qua agitur retineri possunt tan- 
quam eiusdem stipendium. Haec norma ansam dare potest multis abu- 
sibus sicut cumulatio exaggerata oblationum, appetitus lucrum magnum 
efficiendi, intempestiva sollicitatio apud fideles ut multiplicentur et au- 
geantur oblationes pro illa Missa hebdomadaria. Et haberi potest, inter 
sacerdotes eiusdem paroeciae, competitio pro celebratione illarum Mis- 
sarum valde fructuosarum. Credo quod norma, sicuti hic proponitur, 
contra oeconomiam traditionalem de Missarum stipendiis vadit, quia 
speciei negotiationis vel mercaturae favet et principio de iure Ordi- 
narii loci stipem definiendi et limitandi contradicit. In regione mea, 
spontanee fideles oblationes communes dant pro Missa celebratura pro 
paroeciae defunctis. Ex illarum oblationum summa tot Missae celebran- 
tur, quot inveniuntur secundum normas dioecesanas communes pro omni 
Missa manuale. 

Quoad numerum VI: Mea opinione, servari non debent Missae gre- 
gorianae. Habent enim fundamentum tradi tionale minoris momenti. 
Praeterea fideles rudiores, qui numerosi sunt, alliciunt ad quantitatem 
Missarum potiusquam ad valorem intrinsecum Missae. Pro aliis apparent 
mere ut medium maiorandi stipendia et, etiamsi bene intelligitur quod 
multae Missae, aliquo sub aspectu, plus valent quam una Missa, non 

tamen intelligitur quid addere potest factum quod per dies continuos 
celebrantur. 

Quoad numerum IX: Linn. 13-14 dicatur: «... associationes ( uti 
vocant ) cum diariis, ephemeridibus aliisque mediis inire ope Missarum 
celebrandarum ». Alia enim sunt media (v. g. per epistolas) quibus sic 
dicta « opera » propagantur ad oblationes colligendas pro Missis cele- 
brandis, quibusque aliqua « pars » illarum Missarum fidelibus pro- 
ponitur. 

De promovendis ad Ordines Sacros iis qui fuerunt Pastores seu Mi- 
nistri acatholici : Conforme videtur prudentiae aliquas normas proponere 
de ordinatione eorum qui fuerunt pastores acatholici. Quaedam tamen 
notabo. 

Quoad prooemium: Formulatio primae sententiae prooemii aliquo 
modo sapit opportunismum et est expressio popularis, non conciliaris, 
problematis de quo agitur. Potius dicatur quod aliquando sunt acatho- 
lici qui intrare volunt in Ecclesiam catholicam, quique, iam ante suam 
conversionem addicti ad curam pastoralem, persequi desiderant mini- 
sterium sacerdotale in Ecclesia catholica. Quod desiderium, etiamsi cum 
gaudio ab Ecclesia accipitur, tamen secumfert aliquas difficultates quoad 
studia a clericis peragenda et saepe quoad disciplinam de ecclesiastico 
caelibatu. 

Quoad numerum VI, paragr. 2: Mihi videtur quod regula haec de 
filiis acatholicis nimis dura sit. Timetur, suppono, scandalum eventurum 
ex facto filiorum acatholicorum conviventium cum suo patre sacerdote. 
Sed aliquando fit quod sacerdos habet consanguineos non catholicos 
quin hoc scandalum habetur. Et meo humili iudicio, credo quod in casu 
de quo hic agitur fideles melius intelligunt quod conversio patris non 
est necessarie conversio filiorum eius. 

Quoad numerum VII: Credo quod ultima sententia huius numeri 
aliter formulari debet. Loquatur de « accommodatione disciplinae de 
commoratione in collegio cum exigentiis status coniugalis » potiusquam 
de « diu noctuque commoratione ». 

Quoad numerum XIII: Non mihi placet norma numeri decimi ter- 
tii. Ordinatio pastoris acatholici, integra manente vita coniugali, est 
factum publicum quod celari non potest quodque cito ab omnibus no- 
scitur. Saepe peius est falsa mysteria fovere quam veritatem dicere. 

Card. Dopfner: De Missarum stipendiis. De Missarum onerum re- 
ductione. De piis ultimis voluntatibus. Schema nostrum novam ordina- 
tionem legislationis de Missarum stipendiis a Concilio decernendam 
proponit. Propter hodiernorum temporum adiuncta, imprimis propter 

res oeconomicas post bellum valde mutatas, hoc inceptum omnino pla- 
cet. Schema normas statuendas in declaratione theologica naturae sti- 
pendii fundare intendit. In quo faciendo ultra Codicem luris Canonici 
progreditur, qui sine ulterioribus determinationibus solummodo a « re- 
cepto et probato Ecclesiae more atque instituto » procedit (cf. can. 824, 
§ 1). Certe profundior argumentatio theologica in hac materia deside- 
ratur, ut obiectiones contra stipendium facilius refellantur et habeatur 
principium fundamentale et dirigens in ordinanda legislatione respe- 
ctiva. Explanatio autem, quae in Schemate datur, graves difficultates 
creare mihi videtur. 

Uti compertum est, mens theologorum de stipendii Missarum na- 
tura non est una (cf. v. gr. articulum cl. professoris Mbrsdorf, membri 
Commissionis de Disciplina Sacramentorum, inscriptum: « Erwagun- 
gen zum Begriff und zur Rechtfertigung des Mehstipendiums », publi- 
catum in: Theologie in Geschichte und Gegenwart, Monachii, 1957). 
Duae sunt theoriae generales, quae hac in materia considerandae sunt. 
Iuxta primam notio stipendii sensu stricto sumitur et intelligitur stips, 
quae a fidelibus occasione sacri ministerii sacerdoti ad eius sustentatio- 
nem solvitur. Secunda vero sententia, quae progredientibus investigatio- 
nibus historiae Liturgiae a pluribus in dies cooptatur et defenditur pe- 
ritis, ita sonat: stipendium habet rationem offertorii pro Missa dati seu 
oblationis, quae constituit et repraesentat (saltem sub certo quodam 
respectu) participationem ipsius fidelis in ipso Missae Sacrificio. 

C.I.C., uti dictum est, quaestionem non dirimit, quod patet v. gr. 
etiam ex promiscua applicatione verborum « eleemosyna », « stipen- 
dium », « offerre », « oblator ». Etiam in nostro Schemate terminolo- 
gia est aliquomodo ambigua, cum verba « stipendium » et « oblatio » 
convertantur. Quoad rem autem Schema nostrum sine ulla haesitatione, 
nulla facta mentione alterius sententiae, priorem facit suam. 

Haec autem gravibus difficultatibus laborare mihi videtur propter 
rationes sequentes: 

a) Historice constare videtur, usum dandi stipendium sese evol- 
visse ex offertorio Missae, in quo fideles Missam participantes et S. Com- 
munionem recepturi dona naturalia, imprimis panem et vinum pro Mis- 
sa, sed et in genere dona naturalia pro sacerdotum sustentatione (et pro 
cibo pauperum) obtulerunt. Ita stipendium habet, uti patet, internam 
relationem ad Sacrificium Missae. 

b) Solummodo in hac theoria historice longe probabiliore etiam 
theoretice sufficienter explicari posse videtur efficientia applicationis 
fructus specialis seu medii Missae. Quae etenim applicatio ab illa, quae 
fructui generali competit, et ab applicatione pro quovis homine per mo- 

dum suffragii facta distinguitur; fit quidem ex opere operato neque ab 
ipsa Ecclesia suspendi potest. Nam non inveniri posse videtur alia causa 
huius specialis gratiarum receptionis in dante stipendium nisi (saltem 
quodammodo) ipsum stipendium; talis enim causa repeti potest neque 
ex participatione seu adstantia Missae per ipsum dantem, quia hic 
abesse potest, neque ex devotione vel suffragio sacerdotis, quia gratia 
datur ex opere operato. (Suffragium intercedere debet in applicatione 
pro defunctis, fortasse etiam in applicatione pro excommunicari vitandi 
conversione vel pro non-baptizato), 

c) luxta theoriam in Schemate receptam iusta ratio accipiendi 
stipendium amplius inveniri non posse videtur, ubi sustentationi sacer- 
dotis aliunde provisum est. 

Nota-, Si obiiciatur, theoriam oblationis stricte dictae implicare si- 
moniam iuris divini, respondeatur: donum offertur, ut ipsa Missa pos- 
sibilis fiat; ad hoc praeter panem et vinum pertinet etiam, quod sacer- 
dos sustentatur, qui eam celebret. Indirecte tantum (si lubet, vi legisla- 
tionis ecclesiasticae) ordinatur ad sacerdotis sustentationem. 

Unde censeo, I am partem Schematis, praesertim introductionem et 
Numerum I, ex integro reformanda esse; alterius theoriae rationem ha- 
beri vel saltem liberam eam relinqui debere. 

Quoad particularia quaedam haec adnotare velim: 

Ad n. II (pag. 4 12 ): Applicatio Missae gratis facta quoad suam natu- 
ram adhuc ulteriore investigatione indigere videtur. Nam non videtur 
a priori constare, quod applicatio danti stipendio facta univoce conve- 
niat cum applicatione facta alicui, qui nullum stipendium dederit. 

Ad n. III (pag. 5, 13 linn. 15-18); Sensui theologico stipendii Missae 
(quocumque modo intellecti) minus convenire videtur, si sacerdotibus 
pluries in die celebrantibus partes quaedam secundi vel tertii stipendii 
« tanquam retributio pro celebratione » tribuatur (salvo tamen iure su- 
mendi retributionem pro expensis extrinsecis, v. gr. pro itinere in curru 
automobili ad Ecclesiam succursalem longe distantem). 

Ad eundem numerum (pag. 5, linn. 7-21): Non videtur necessarium 
commendare permissionem celebrandi secundam vel tertiam Missam 
sine stipendii acceptatione, cum Ordinarius non habet ius praescribendi, 
ut Missa secunda vel tertia non celebretur nisi stipendio accepto. 

Ad. n. V (pag. 6 14 ): Hic numerus cum ratione theologica stipendii, 
quam nos censemus probabiliorem, optime cohaeret. Notandum quod in 
ipso Schemate locutio fit de « oblationibus ». Quaeri autem potest, si 


12 Cf. p. 288. 
Cf. p. 288. 

forte convenientius pars oblationis illa, quae stipem dioecesanam exce- 
dit, reservetur Ordinario v. gr. pro seminario vel pro missionibus. 

Ad n. VI (pag. 6 15 ): Enixe petitur, ut Missae sic dictae Gregorianae 
penitus aboleantur. Nam nimis faciliter superstitioni ansam dare pos- 
sunt. 

Ad n. XI (pag. 7 10 ): Res iam in pluribus dioecesibus Germaniae in 
praxim deducta est, optimo cum successu. 

De promovendis ad Ordines Sacros iis qui fuerunt Pastores seu Mi- 
nistri acatholicv. Schema praeiacens quoad substantiam omnino placet. 
Res de qua agitur, maximi est momenti pro nostris temporibus in regio- 
nibus illis, ubi fratres separati unitatem quaerunt. Quoad normas in 
Schemate propositas differentia fere est nulla a praxi, quam Pius XII 
fel. recordationis inauguravit: nempe in unoquoque casu petenda est 
dispensatio a S. Sede. Sed praeter ipsam rem forma seu modus loquendi 
Schematis maxime attendi debet, ne quando false intelligatur a Prote- 
stantibus et — contra omnium nostrum intentionem — loco exspectatae 
approximationis maiores reddat difficultates existentes. Qua de causa 
quasdam adhuc immutationes faciendas commendo. 

Ad pag. .5, 17 i. e. ad introductionem ibi positam, praesertim linn. 1-4: 
Locus intelligi posset ac si susceptio sacrorum ordinum matrimonio 
perdurante a nobis offeretur ut praemium conversionis. Hoc ab ipsis 
ministris quondam acatholicis omnino reiiceretur. Potius res ita se 
habet (saltem quoad essentiam); Multi sunt ministri acatholici, qui op- 
tima fide et toto animo se a Deo ad sacrum ministerium vel animarum 
curam vocatos esse persuasi sunt et simul saepe saepius matrimonio iun- 
cti, ita ut non videant, quomodo post conversionem et vocationi et ma- 
trimonio satisfacere poterunt, Praeterea Schema nostrum in suo tenore 
unice casum conversionis singulorum ministrorum acatholicorum con- 
siderare videtur. Speramus autem aliquando Deo dante gratiam fore 
— saltem non est excludenda haec possibilitas — ut pastores cum suis 
communitatibus unionem cum vera Christi Ecclesia quaerant. Insuper 
minus placet, quod diversa commentatio, quam illae exceptiones a 
Pio XII factae invenerunt, expresse panditur in decreto conciliari cum 
nationum nominatione. Nec convenire videtur, ut res in documento 
conciliari proponeretur tanquam quaestio examinanda. 

Card. Bea: De ordinandis sic dictis pastoribus acatholicis. Quaestio 
de qua in hoc Schemate agitur, etiam pluribus in sessionibus tractata 


15 Cf. p. 289. 
1G Cf. p. 290. 
17 Cf. p. 292. 

est in nostro Secretariatu pro unione Christianorum promovenda. Proh 
dolor, nescivimus etiam hanc Commissionem agere de hac re; secus cum 
ea collaborare studuissemus. Conclusio nostra fuit, ut quaestio non pro- 
poneretur ipsi Concilio, sed decisio in singulis casibus relinqueretur 
Sanctae Sedi, prout hucusque factum fuit. Suprema S. Congregatio S. Of- 
ficii iam statuerat anno 1949 quae sequuntur: « Omnis casus spectans 
ordinationem sacerdotalem pastorum necnon theologorum conversorum 
ex protestantismo matrimonio mixto uxores tenentium singulariter ab 
Ordinario competenti Sanctae Sedis arbitrio permittendus est, quae 
prompta et parata videtur casum examinare ». 

Noster Secretariatus censuit hanc rem remittendam esse auctoritati 
ipsius Summi Pontificis cui etiam iam communicavimus hoc esse nostrum 
Votum. Ratio autem huius Voti ea fuit, quod non agitur de re quae 
totam Ecclesiam tangit ideoque in Concilio tractari possit, sed potius 
de specialibus aliquibus quaestionibus quae non generali Decreto, sed 
in singulis casibus decidendae videbantur. 

Fortasse utile erit scire, quaenam fuerit ratio procedendi in casibus 
qui hucusque decisi sunt. Hi casus non sunt frequentes. Ordinati sunt 
in Germania: e dioecesi Moguntina tres, ex archidioecesi Paderbornensi 
unus, ex archidioecesi Coloniensi unus. Praeterea cum permissione Supr. 
Congr. S. Officii studiis thologicis interim se dederunt, ut studiis effica- 
citer peractis res proponeretur Sanctae Sedi, sequentes: unus e dioecesi 
Wichita (Kansas, U.S.A.), unus e dioecesi Fuldensi et unus e dioecesi 
Hildensi (qui ultimus interim nuper recepit facultatem ut ad ordines 
admitteretur). Praeterea adhuc aliqui exspectant et petunt ut studia 
incipere possint, scilicet ex archidioecesi Paderbornensi duo, ex dioecesi 
Groningensi unus et ex dioecesi Buscoducensi item unus; alius quidam 
ex Britannia oriundus nondum invenit episcopum receptorem. Hic est 
status qui actu viget. 

Criterium quod secutus est Summus Pontifex Pius PP. XII in hac 
quaestione erat hoc: admittendi sunt non simpliciter illi omnes qui antea 
« Pastores » non catholici fuerunt, sed tantum ii, qui se intime sentiunt 
vocatos ad apostolatum sacerdotalem in Ecclesia catholica exercendum 
et ad sancta sacramenta administranda. Primum ergo de hac re serio exa- 
minandi sunt. Si hoc examen exitum positivum habet, Ordinarius ulte- 
rius cum Sancta Sede de candidato agere potest. Secretariatus hanc quae- 
stionem deferre noluit ad Concilium, quia condiciones in variis regioni- 
bus adeo diversae sunt, ut aliqua norma generalis proponi vix possit. 
Bes de facto non pendet tantum a candidato qui sacros ordines petit, 
sed etiam a mente Christifidelium apud quos post ordinationem degere 
et munus sacerdotale exercere debebit. Haec mens fidelium in diversis 

terrae partibus omnino diversa est. Ratio habenda est maxime quae- 
stionis caelibatus. In ipsa Germania non pauci timuerunt ne lex caeli- 
batus aliquomodo damnum patiatur aut saltem imminui videretur. Ea- 
dem ratio habetur, quantum mihi constat, in regionibus v. g. Britan- 
niae et etiam in multis regionibus Americae Septemtrionalis. Propterea 
igitur valde difficile est dare aliquod iudicium generale de opportuni- 
tate concessionis, de qua iudicare poterunt tantum Ordinarii locorum 
vel Conferentiae episcopales respectivae regionis. 

2. Quantum nunc ad quaestionem in Schemate propositam et solu- 
tiones dandas attinet, haec, salvo meliori iudicio, mihi videntur dicenda. 

De numeris I-V nihil animadvertendum censeo. Quantum ad num. VI, 
scilicet de iis qui uxorati sunt et habent coniugem adhuc in vita perma- 
nentem, haec notare liceat: Quantum ad comma 1): si uxor est acatholica 
quae converti nequeat, principium ni fallor teneri potest; sed posset 
etiam casus esse quod uxor se a viro suo separari consentiat, ei plenam 
libertatem relinquat et vivat separata ab eo ita, ut nullum periculum 
scandali vel admirationis esset. In hoc casu, qui revera accidere potest, 
non videtur esse difficultas, ne maritus admittatur ad ordines sacros. 
Ad 2); si filios acatholicos habeat qui converti nolint: videtur distinguen- 
dum utrum agatur de filiis iam independentibus extra domum paternam 
commorantibus, an de filiis qui sunt adhuc sub cura paterna. In priori 
casu iterum nullam viderem difficultatem; in secundo potest esse vera 
aliqua difficultas. Ad 4): de bono communi Ecclesiae certe unice Ordi- 
narius loci, fortasse simul cum aliis Ordinariis illius regionis etiam in 
conferentia episcoporum nationali congregatis, iudicare potest. De hac 
re iterum solus Ordinarius iudicare potest qui condiciones studii theo- 
logici non catholici in sua regione vigentes accuratius cognoscat. 

Quantum ad num. 7, difficultas adhuc multo maior est, quia studia 
praecedentia, quae fecerunt theologiae evangelicae protestanticae, pos- 
sunt esse valde diversa, et propterea quaeri potest, num per integrum 
triennium an longius vel brevius theologiae catholicae incumbere debeant. 

Ad num. 4: ubi inter studia theologica commorentur, Supr. S. Congr. 
S. Officii iam valde prudenter statuit eos non debere commorari in Se- 
minario cum aliis seminaristis catholicis ad ordines sacros promovendis, 
sed potius in aliqua domo religiosa vel etiam in apta aliqua commora- 
tione privata, ita ut nullum scandalum oriri possit. 

De reliquis numeris (VIII-XIII) vix quidquam dicendum est. Ex 
omnibus quae dicuntur apparet, rem maxima ex parte dependere a iudi- 
cio Ordinarii competentis, qui solus cum aliis Ordinariis eiusdem regio- 
nis rationes quae favent et rationes contrarias cognoscere et diiudicare 
potest. 

Quae cum ita sint, etiam nunc censuerim hanc rem, quae adhuc in 
periodo experientiae et experimenti est, non proponendam esse Con- 
cilio, sed relinquendam arbitrio et iudicio Summi Pontificis et compe- 
tentis Sup. S. Congr. S. Officii. Pro universa Ecclesia haec quaestio in- 
terim non magni momenti est, praesertim quia agitur de casibus valde 
raris, qui accidunt in regionibus ubi habentur particulares rationes et 
condiciones. Si vero huic illustri Coetui visum fuerit eam proponere 
ipsi Concilio, tunc id fieri posset servatis iis quae secundum meum mo- 
destum iudicium antea observanda putavi. 

Ultimam considerationem liceat addere. Totum negotium harum 
ordinationum est res satis « delicata ». Non-catholici ex eo hauriunt 
obiectionem nos catholicos hoc medio uti, ut inter pastores protestantes 
« propagandam » faciamus, eosque cum suis gregibus hoc modo attra- 
here velle ad Ecclesiam. Obiectio certe est falsissima. Sed si de hoc nego- 
tio in publico Concilio agetur, illi denuo confirmabuntur in suis praeiu- 
diciis. Et etsi in secreta Sessione tractaretur, semper periculum est ne 
res nota fiat, ut in tot aliis casibus iam experti sumus. Opportunius 
igitur videretur totam rem relinqui Summo Pontifici. 

Card. Frings: De promovendis ad Ordines Sacros iis qui fuerunt 
Pastores seu Ministri acatholici. Puncta VI, 1 et VI, 2 deleantur, quia 
involvunt coactionem mulieris vel puerorum ad fidem catholicam; quod 
esset horrendum. 

Item deleatur punctum XIII, quia decretum Concilii non potest esse 
secretum nec esset bonum voluntatem Ecclesiae in hac re dissimulare. 

Ceterum censeo, si haec tria puncta non deleantur, melius esse ut 
Concilium nihil dicat de hac re et relinquat eam sapientiae et benignitati 
Sedis Apostolicae. 

De Missarum stipendiis. De Missarum onerum reductione. De piis 
ultimis voluntatibus . Ad rem: N. V placet. 

Ad N. VI: Praxis Missarum gregorianarum supprimatur, quia vide- 
tur minus correspondere dignitati Missae et fundata in aliqua pia le- 
genda. 

Ad N. XIII: Excipiantur fundationes in praediis factae. 

Ad N. XV et XXI: Salutatur quod Ordinariis datur facultas redu- 
cendi Missarum onera. 

Quaeritur, an bonum sit in documento conciliari tam aperte loqui 
de continuo decrescente valore nummorum tamquam de re naturali et 
inevitabili. Secundum doctrinam socialem Pii Papae XII primum offi- 
cium rei publicae in re oeconomica est curare, ut valor nummorum con- 
stans maneat. 

Card. Godfrey: De fidelium associationibus. In pagina 4, 18 nume- 
ro 4, ubi de constitutione consociationum a laicis « ad pietatem excolen- 
dam » desiderabile omnino est ut Episcopus praevie consulatur. De Mis- 
sis gregorianis convenio quod aboleantur Missae gregorianae. 

De promovendis ad Ordines 'Sacros iis qui fuerunt Pastores seu Mi- 
nistri acatholici. 1. In pagina 5 et 6 13 linea prima, dicitur quod pastores 
per congruum tempus diligenter debent praeparari ut de veritatibus rite 
edoceantur a quibus hucusque dissentiebant. Optime dicitur uti ex- 
perientia docet. Habuimus casus reditus ad fidem non catholicam. 

2. Pagina 6, in fine paginae, quaestio est de studiis. Schema loquitur 
de studiis mediis. Certum est quod aliqui ministri iam bene educati sunt 
sed non debemus indulgere nimio optimismo. Deinde sub numero se- 
cundo, dicitur quod in studium philosophiae perennis saltem per inte- 
grum annum deligenter incumbant. Equidem non intelligo quomodo hoc 
dici potest dato quod in alio schemate sermo est de biennio philosophico. 
Et curnam triennium theologicum deberet sufficere. Pro his conversis, 
et quidem pro omnibus vocationibus tardivis, magis necesse est ut ple- 
num cursum theologicum compleant. 

3. Sub numero 5, pagina 7, 20 dicitur Ordinarius posse in casibus 
tantum extraordinariis pro sua conscientia et prudentia contrahere prae- 
stitutum tempus studiorum. Miror valde de hac concessione. Expe- 
rientiam habuimus. Non loquimur de re metaphysica. Sine dubio nume- 
rus quintus meo humili iudicio deberet omitti. 

In. fine dico: Salva plena potestate Summi Pontificis, ordinatio ad 
sacerdotium virorum uxoratorum magnam fecit admirationem apud no- 
stros fideles, ne dicam scandalum, quia idea sacerdotis non caelibis eis 
repugnat. Rogo enixe ut haec materia nullum habeat locum in Concilio 
Vaticano II. Secus infligetur vulnus grave caelibatui gloriae et decori 
sacerdotii occidentalis. 

Exc. Seper: De fidelium associationibus. N. IV, pag. 4 larga fa- 
cultas tribuitur tum clericis tum laicis ad associationes privatas insti- 
tuendas. Quoad clericos, ex ipso textu, mihi non satis patet num ipsi 
solum uti fundatores et moderatores fungantur, an etiam uti sodales 
seu membra. Aliis verbis: possintne clerici associationes inter sese inire, 
quae non sint formaliter ab Episcopo approbatae, sed tantum Episcopo 
competat ius vigilantiae. Postea, N. XII, pag, 6-7, 21 sermo est de asso- 


18 Cf. p, 285. 
Cf. p. 292, 


20 Cf. p. 293. 

21 Cf. p. 286. 

ciationibus ecclesiasticis clericorum dioecesanorum, i. e. ab Episcopo 
approbatarum. 

Mihi videtur permitti non posse sacerdotibus ut associationes priva- 
tas inter sese ineant sine praevia licentia Ordinarii. 

Rationem iam in bac aula alia occasione exposui: uti notum est omni- 
bus, in omnibus statibus socialisticis et communisticis potestas civilis 
urget ut sacerdotes, variis sub titulis, consocientur cum fine « collabo- 
rationis cum potestate civili », ad securitatem socialem vel pensionem 
obtinendam etc. Verus autem scopus est ingerentia et vigilantia pote- 
statis civilis in sacerdotes et vitam ecclesiasticam, vel etiam — uti finis 
remotus — fundatio alicuius ecclesiae nationalis. Et hoc ita fit, ut « ini- 
tiativa » quasi ab ipsis sacerdotibus procedere videatur, dum reapse 
ipsi, maiori ex parte, non faciunt motu proprio. In Statutis talium asso- 
ciationum nihil est contra Ecclesiam, imo subordinatio et reverentia 
erga Romanum Pontificem et erga Episcopos exprimitur. Revera autem 
res omnino aliter se habet. 

Nec dicatur hoc solum paucarum nationum interesse. Plus quam 
50.000.000 catholicorum in talibus conditionibus versantur et nemo scit 
quaenam aliae nationes adhuc similem sortem passurae sint. 

Ideo nulla prorsus associatio « privata » inter clericos permitti de- 
beret, sine praevia licentia ab Ordinario obtenta, et quidem sine ullo 
respectu ad finem quem talis associatio sibi proponit. 

De Missarum eleemosynis. N. XII, pag. 8 22 sermo est de reductione 
Missarum manualium, et adiungitur hoc fieri posse ob solam nummo- 
rum valoris gravem imminutionem. Sed reductio concedi posset etiam 
ob aliam causam, v. g, si sacerdos pecuniam pro Missis celebrandis furto 
raptam amiserit et sacerdos insuper pauper sit, et similia. 

Sed hic indigitare velim aliquem usum seu potius abusum qui ho- 
diernis temporibus fit. Aliquando enim sacerdotes, sive saeculares sive 
regulares, vel etiam Episcopi pro suis sacerdotibus, ratione paupertatis, 
petunt et accipiunt a respectivis SS. Congregationibus per indultum ali- 
quam antecedentem reductionem Missarum, ita ut duobus vel tribus 
stipendiis acceptis per unius Missae celebrationem satisfaciant. 

Non loquimur hic de fundamento dogmatico eiusmodi praxis seu de 
doctrina de thesauro Ecclesiae, sed solummodo moralem aspectum talis 
praxis consideramus. Quid dicerent fideles, si hoc scirent? Esset scan- 
dalum maximum et talem praxim uti defraudationem considerarent. 
Habemusne audaciam hoc aperte fidelibus dicere? 

Ideo ab eiusmodi praxi omnino abstinendum esse puto. 


22 Cf. p. 290. 

Beat. Saigh: 33 De Missarum stipendiis. Le N° 1 (page 4 24 ) de ce Sche- 
ma nous parait incomplet et tant que l ! on n’y presente pas aux fideles 
une base doctrinale suffisante qui justifie la pratique des honoraires 
de Messe en tant que tels. On y parle seulement de la necessite de sub- 
venit' aux besoins des pretres. Pour notre part, nous nous en conten- 
terions. Si nous en parlons, c’est pour mettre en garde les theologiens 
contre 1’echafaudage de theories qu’ils ont imagine, en distinguant entre 
les differents « fruits » de la Messe, pour en reserver certains a celui 
qui offre Thonoraire de Messe. Cet echafaudage n’a aucun fondement 
dans la tradition de 1’Eglise, et il sent les abus du Moyen-Age. En rea- 
lite, le saint sacrifice de 1’Eucharistie est toujours offert a la Sainte 
Trinite pour toute 1’humanite, rachetee par le sang du Redempteur. Ceci 
n’empeche pas qu’un fidele demande au pretre d’avoir de lui une com- 
memoraison speciale a 1’autel du Seigneur. A cette occasion, s’il le veut, 
il peut offrir au pretre, a 1’eglise, au diacre aussi, une aumone. Mais 
une telle aumone peut etre egalement offerte a 1’occasion des funerail- 
les, des vepres, de tout autre office. Le rite sacre est seulement 1’occa- 
sion d’une aumone. Il ne faut mettre aucun lien de cause a effet entre 
Paumdne et un fruit quelconque de la Messe, sans quoi les pauvres 
qui ne peuvent offrir autant d’aumones que les riches, recevraient moins 
de graces du saint sacrifice de la Messe. Il faut revenir, sur ce point, 
comme sur tant d’autres, a la tradition antique de l’Eglise et eviter 
d’abonder dans le sens, un peu interesse et venal, des theologiens du 
Moyen-Age. 

Le N° IV (page 5. 25 ) parle d’autel « privilegie ». Il vaut mieux, nous 
semble-t-il, supprimer ce privilege, pour eviter dans 1’esprit des simples 
des confusions superstitieuses, 

Nous demanderions aussi que soit supprime 1’usage des Messes dites 
« gregoriennes » (N° VI, page 6 20 ), afin d’enlever une occasion de su- 
perstition aux fideles d’aujourd’hui. Ces deux institutions de 1’autel pri- 
vilegie et des Messes gregoriennes, outre qu’elles sont entierement in- 
connues de 1’Orient, sont rarement bien comprises, occasionnent des 
superstitions et font accuser 1’Eglise de venalite. Le Concile ferait bien, 
semble-t-il, de les supprimer purement et simplement. Cependant, si 
l’on estime que leur usage est tellement entre dans 1’esprit des fideles 


23 Animadversiones Beat. Saigh lectae sunt, lingua latina, ab Exc.mo Edelby, 
Archiep. Edesseno. 

24 Cf. p. 288. 

23 Cf. p. 289. 

20 Cf. p. 289, 



312 


SESSIO VII - ACTA 


latins qu’il est difficile de le supprimet purement et simplement par 
une decision du Concile, nous proposerions seulement de ne pas en 
parier dans les decrets du Concile, et de les maintenir dans les recueils 
d’indulgences, comme les autres indulgences. 

De promovendis ad Ordines Sacros iis qui fuerunt Pastores seu Mi- 
nistri acatholici. Les conditions posees par le N° VI pour recevoir dans 
les ordres sacres les ministres protestants maries nous paraissent trop 
durs. En particulier, nous ne voyons pas pourquoi il faut les ecarter 
des ordres si leur epouse ne veut pas embrasser le catholicisme. En ellet, 
si elle respecte la religion de son mari et n’empeche pas 1’education catho- 
lique de ses enfants, pourquoi faut-il priver son mari de la grace de l’or- 
dination? Le texte peut sembler vouloir faire pression sur la conscience 
de 1’epouse, afin qu’elle suive son mari dans sa conversion, sous peine de 
refuser a son mari les ordres sacres. De meme, il n’est pas humain d’exi- 
ger que les enfants qui n’auraient pas suivi leur pere dans sa conversion 
vivent loin du foyer familial. De telles mesures font accuser VEglise 
catholique d’ intransigeance en matiere de vie sociale , ce qu’il faut eviter 
a tout prix. On dirait que le fait, pour ces ministres, d’etre maries effraie 
a tel point le legislateur catholique qu’il ne sait plus quelle severite pren- 
dre pour faire oublier cette exception a Ia regie du celibat. Il est bon 
d, 'honorer le celibat ecclesiastique, mais pas au point de ravaler les 
pretres que Dieu. n’aura pas appeles au celibat. Dans ce Schema comme 
dans d.’autres, toutes les fois qu’il s’agit du celibat des pretres, on utilise 
des expressions excessives, qui se ressentent trop de la crainte de voir un 
jour dans 1’Eglise latine des pretres maries. Le Concile doit affirmer 
simplement les choses, en particulier la dignite du celibat pour le Christ, 
mais sans sembler mepriser les pretres maries, car ce mepris rejaillirait 
— on ne doit pas l’oublier — sur le premier des Papes, Saint Pierre 
lui-meme, qui etait marie. 

Le Schema traite dans son paragraphe XII (page 8 27 ), non plus des 
ministres acatholiques qui voudraient recevoir les saints ordres, mais 
des pretres ordonnes en dehors de 1’Eglise catholique et qui voudraient 
maintenant revenir a 1’Eglise catholique. D’abord ce paragraphe ne peut 
entrer logiquement sous le titre du Schema ou il s’agit d’ordonner des 
ministres non encore ordonnes, alors qu’il s’agit ici de reconnaitre 1’or- 
dination faite en dehors de 1’Eglise catholique. Ensuite, en faveur de ces 
pretres il faut prevoir une legislation particuliere. Il ne suffit pas de dire: 
« eadem intelliguntur, congrua congruis referendo ». Il faut prevoir 


27 


Cf. p. 294, 

autre chose. En particulier, leur cas ne devrait pas etre reserve au Saint- 
Office, comme aujourcPhui, mais laisse au prudent arbitre de 1’Ordi- 
naire du lieu ou, tout au plus, du Patriarche, qui est plus a meme de 
juger de chaque cas en particulier. 


4) SUFFRAGIA SODALIUM 

Card. Tis serant: De fidelium associationibus-. Placet. 

De Missarum stipendiis. De Missarum onerum reductione. De piis 
ultimis voluntatibus-. Placet. 

De promovendis ad Ordines sacros iis qui fuerunt pastores seu mini- 
stri acatholici-. Placet iuxta modum: adhaereo animadversionibus Em. mi 
Frings. Melius erit causam relinquere Summo Pontifici. 

Card. Micara: De fidelium associationibus-. Placet iuxta modum. 
Principia et normae pro regendis fidelium associationibus opportune 
reformantur iuxta hodiernorum temporum adiuncta et necessitates. 

Attamen, quoad confraternitates, quae plus minusve ubique lan- 
guescunt longeque remotae existunt a primaeva vita, non satis consuli 
videtur remittendo ad vigentes canonicas leges de piis unionibus (n. XV, 
pag. 7, 1 lin. 33 ss.). 

De Missarum stipendiis efc.: Placet iuxta modum. Vox « stipendii » 
male sonat; praestat ergo ut substituatur sive in latino sive in vulgari 
sermone cum voce melius apta ad arcendam a re tam sancta quamlibet 
mercaturae suspicionem. 

Cessio alicuius partis oblationis, ab Ordinario statuendae, sacerdoti 
qui Missam bis vel ter iterat, rectam intentionem pervertere potest in 
petenda et exercenda tali facultate. Sed cum eiusdem concessio pendeat 
ab Ordinarii voluntate, ipse iudicat utrum necessitas revera adsit an 
intentionis malae suspicio. Norma igitur probari posse videtur. 

Missae sic dictae Gregorianae proponantur oportet tamquam pia et 
vetusta praxis triginta Missas per integrum mensem pro anima cuiusdam 
defuncti offerendi, remoto quolibet sermone doctrinae theologicae pa- 
rum consentaneo. 

Ad. n. XII, pag. 8, 2 linea 4, vox « concedatur », Sedi Apostolicae re- 
lata, opportunius substitui potest cum voce quae aliud habeat subiectum, 
verbi gratia « rogetur ». 


1 Cf. p. 287. 

2 Cf. p. 290, 

Valde probatur dispositio de Missarum oneribus non ultra triginta 
annos duraturis (n. XIII). 

De promovendis ad Ordines sacros iis qui fuerunt pastores seu mi- 
nistri acatholici : Probe intelligitur pastores seu ministros acatholicos ad 
fidem catholicam amplectendam maiores impetere difficultates, quas mi- 
nui vel leniri, quoadusque fieri possit, omnino decet. 

At singularis benignitas in indulgenda eorum quoque promotione ad 
ordines sacros integra manente vita coniugali, nimia videtur et aliquid 
periculi inducens. 

Bonum enim ex hac concessione speratum fortasse non aequat malum 
inde profluens, seu vulnus illius sacri caelibatus legis quam firmam esse 
debere pluries declaratur. 

Haec vero firmitas ecclesiastici caelibatus revera est bonum commu- 
ne, quod super quodlibet privatum bonum praevaleat oportet. 

Calculum adiicio voto pro promovendis ad ordines ministris uxo- 
ratis his tantum adimpletis conditionibus: 

1) Si consentiente uxore, ab ea, cohabitatione sublata, se in 
perpetuum separaverint. 

2) Si cum uxore solum sicut frater cum sorore vivere promi- 
serint. 

Igitur, pag. 6, 8 lineas 17-35 delendas esse censeam, et ad pag. 6, 
lineam 16, addendum esse: 

Praeterea, speciali obtenta facultate a Sancta Sede, ad sacros ordines 
promoveri possunt ii ministri uxorati qui vel ab uxore, sublata cohabi- 
tatione, in perpetuum se separaverint vel serio promiserint se cum ea 
tamquam cum sorore vivere velle. 

Attamen, si plerisque placeant quae per decretum statuuntur, roga- 
mus, ad mentem n. XIII, pag. 8, 3 4 ne saltem haec per legem sanciantur 
neve publici iuris fiant sed beneplacito Sanctae Sedis relinquantur tam- 
quam praxis singulos casus expendendi. 

Card. Pizzardo: De fidelium associationibus : Placet iuxta mo- 
dum: nempe iuxta observationes ab Em.mo Card. Siri prolatas. 

De Missarum stipendiis. De Missarum onerum reductione. De piis 
ultimis voluntatibus : Placet iuxta modum: nempe cum observationibus 
a Patribus prolatis. 

De promovendis ad Ordines sacros iis qui fuerunt pastores seu mi- 
nistri acatholici'. Non placet, propter observationes ab Em.mo Card. Bea 
prolatas. 


3 Cf. p. 293. 

4 Cf. p. 294. 

Card, Aloisi Masella: De fidelium associationibus-. Placet iuxta 
modum: id est materia huius schematis magis videtur propria Codicis 
luris Canonici. Introductio personalitatis moralis iuris privati coram Ec- 
clesia p. 5, 5 6 n. VI, quae sit diversa a personis moralibus ecclesiasticis 
locum dare potest difficultatibus. Ideo egere videtur maiore elaboratione. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: id est secundum ea quae ex- 
posita fuerunt ab Em.mis Patribus. 

De promovendis ad Ordines sacros iis qui fuerunt pastores seu mi- 
nistri acatholici-. Non placet cum agatur de re omnino extraordinaria 
quae legem caelibatus sacerdotalis vulneret et exceptiones, si fieri possint, 
ab una Sede Apostolica examinandae sunt. 

Card. Lienart: Placent duo prima schemata, ratione tamen habita 
de animadversionibus factis ab Em.mis Cardd. Ruffini, Siri, Leger, a 
Rev. Archiepiscopo Zagrabiensi et a Rev. Procuratore Patriarchae Mel- 
chitarum. 

Placet iuxta modum schema tertium, ad mentem Em. morum Cardi- 
nalium Frings et Bea, ratione etiam habita de animadversionibus Em.mi 
Card. Godfrey, et Voto assentio de materia ista a Concilio secludenda. 

Card. Tappouni: Placet. 0 

Card. Copello: Placet iuxta modum: i. e. in voto Em.mi Card. 

Bea. 

Card. McGuigan: De fidelium associationibus-. Placet iuxta mo- 
dum: iuxta mentem Em.mi Relatoris, Card. Ruffini, Card. Leger et 
aliorum. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: sequor opinionem Card. Le- 
ger. Est periculum abusus et competitionis inter sacerdotes eiusdem pa- 
roeciae. 

De promovendis ad Ordines sacros iis qui fuerunt pastores seu mi- 
nistri acatholici : Placet iuxta modum: sequor quod dixit Card. Bea, 
quia in hac re est expertus. 

Card. Frings: De fidelium associationibus. De promovendis ad 
Ordines sacros iis qui fuerunt pastores seu ministri acatholici-. Placet 
iuxta modum: 7 iuxta ea, quae dixit Archiepiscopus Seper, Zagrabiensis. 


5 Cf. p. 28.5. 

6 Quartae Congregationi non interfuit, 

7 Cf. p. 308. 



316 


SESSIO VII - ACTA 


De Missarum stipendiis. De Missarum onerum reductione. De piis 
ultimis voluntatibus : Non placet, quia non pertinet ad Concilium, sed 
ad adaptationem Codicis luris Canonici. 

Card. Ruffini: De fidelium associationibus : Non placet . 8 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum . 9 

Card. Valeri: De fidelium associationibus-. Placet iuxta modum: 
attentis iis quae ab Em.mo Card. Ruffini et ab Exc.mo Arch. Zagrabiensi 
dicta sunt. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: submisse adhaereo aboli- 
tioni Missarum Gregorianarum. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: in consideratione teneantur quae 
ab Em.mo Card. Bea et ab Em.mo Card. Frings dicta sunt. 

Card. Siri: De fidelium associationibus-. Placet iuxta modum: iuxta 
adnexum folium 10 et attentis observationibus Archiep. Zagrabiensis. Non 
placet n. XV quatenus videtur excludere Confraternitates. Harum uti- 
litas nondum finita est, saltem aliquibus in locis. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: ratione habita abservatio- 
num factarum a Patribus. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: in voto Em, mi Card. Bea. Schema 
non videtur Concilio proponendum. 

Card. McIntyre: De fidelium associationibus-. Non placet. Mihi 
videtur ut haec materia in annalibus Concilii non narretur. Ergo non 
placet. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: tametsi praecepta proposita 
de Missarum stipendiis, de Missis sic dictis « Gregorianis » et de ceteris, 
sunt laudabilia, sed videtur melius ut haec praecepta seu instructiones 
in iudicio Sacrae Congregationis Concilii interdum promulgentur. 


8 Cf. p. 298. 

9 Cf. pp. 299-300. 

10 Cf. p. 300. 

Ratio sententiae meae est: circumstantiae, conditiones et aestima- 
tiones pecuniarum continenter commutant, et vocabulum Concilii in 
incertum permaneret. 

Recommendatur! Hae instructiones Sacrae Congregationis Conci- 
lii possunt contemplari immoderationes manifestas in Missarum onerum 
« cumulatione », id est consuetudinem dubiam personarum multarum 
participantium in Missis paucis et donationes quaesitas per commen- 
taria diurna catholica et epistolas. 

Card. Quiroga y Palacios: Placet iuxta modum primum schema, 
ratione habita animadversionum Em.morum Ruffini, Siri et Leger, et 
Exc.mi Archiepiscopi Zagrabiensis. 

II schema: Placet. 

III schema: materia huius schematis non tractetur in Concilio, sed 
Summo Pontifici relinquatur. 

Card. Leger: De fidelium associationibus : Placet iuxta modum, 
iuxta adnexa 11 et praesertim iuxta ea quae ab Exc.mo Seper relata sunt. 

De Missarum stipendiis. De Missarum onerum reductione. De piis 
ultimis voluntatibus : Placet iuxta modum: i. e. iuxta adnexa et mihi 
placet positio Exc.mi delegati Beat. Patriarchae Maximi IV. Sacrificium 
Missae et denarium excluduntur, sed eleemosynae acceptentur. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: sed res tota ad Sanctam Sedem 
remittenda est. 

Card. Montini: De fidelium associationibus : Placet iuxta modum: 
scilicet nimia videtur indulgentia, qua privata et arbitraria origo asso- 
ciationum permittitur, iuxta quod iam Card. Ruffini paragrapho IV, 
pag. 4, 12 notavit; et nimis facilis videtur concessio personalitatis iuridicae 
privatis associationibus, quae saepe saepius sese a communitate fidelium 
secedunt, ac coenacula particularia efformant, in quibus, ex quadam 
rerum et animorum lege, devotiones speciales praevalent cultui liturgico, 
et iura propria facile anteponuntur officiis erga Ecclesiam. Cum perso- 
nalitas iuridica alicui solidalitati datur, eidem quaedam canonisatio 
tribuitur et perennitas confertur, quas Auctoritas ecclesiastica potius 
tueri debet, quam ad utilitatem convertere potest. 

Insuper nil dicitur in schemate de associationibus quae Actionem 
Catholicam efformant: suntne istae associationes privatae, an ecclesia- 
sticae? Si, ut videtur, ecclesiasticae, cur sic dicuntur cum a laicis com- 


11 Cf. pp. 300-302, 
Cf. p. 285. 

ponantur et dirigantur? Habentne hae associationes personalitatem ca- 
nonicam, annon? Si tali personalitate carent, minore dignitate ac virtute 
ditantur illae associationes quae ad servitium dioeceseos se vovent, 
tanta saepe fidelitate ac utilitate, quam aliae quae quodammodo a directa 
subiectione et cooperatione ab Episcopo se subtrahunt. 

Videtur mihi humillime schema esse recognoscendum. Nec puto 
omnia, quae in schemate proponuntur, posse Concilio submitti; sed 
potius Codici reformando remittenda dixerim esse. 

De Missarum, stipendiis. De Missarum onerum reductione. De piis 
ultimis voluntatibus : Placet iuxta modum, scilicet iuxta ea quae a Cardi- 
nali Dopfner optime dicta sunt. 

De promovendis ad Ordines sacros iis qui fuerunt pastores seu mi- 
nistri acatholich Placet iuxta modum: ad mentem scilicet Cardinalium 
Frings et Bea. 

Card. Giobbe: De fidelium associationibus : Placet iuxta modum: 
attentis animadversionibus Em. morum Patrum Ruffini, Siri, Leger: 
obiectum schematis potius pertinet revisioni C.I.C, quam Concilio Oe- 
cumenico. Hac in re etiam haberi debet prae oculis principium « nihil 
sine Episcopo ». 

De Missarum stipendiis. De Missarum onerum reductione. De piis 
ultimis voluntatibus : Placet iuxta modum: obiectum schematis respicit 
quaestionem iustitiae in re quam maxime sacra, proinde quaestio redu- 
ctionis onerum Missarum cum rigore tractanda est, sed tantum in praxi 
a Sancta Sede. Missae sic dictae Gregorianae iam possent aboleri. 

De promovendis ad Ordines sacros iis qui fuerunt pastores seu mi- 
nistri acatholicv. Placet iuxta modum: quaestio maximi momenti in 
quibusdam Nationibus, proinde serio tractari debet, sed non in Concilio. 
Remittatur benignitati Summi Pontificis in casibus particularibus. Quod 
dixit Procurator Patriarchae Melchitarum de presbyteris schismaticis 
qui convertuntur ad Ecclesiam Catholicam videtur adprobandum. 

Card. Cento: De fidelium associationibus-. Placet iuxta modum: 
quoad n. 4, nulla consociatio constituatur a laicis in dioecesi, praeser- 
tim ad pietatem fovendam, sine praevia Ordinarii licentia. 

Hoc suadent multiplices ingratae experientiae. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum. In titulo dicatur « De Mis- 
sarum eleemosyna » et non « de stipendiis ». Quoad eleemosynam ipsam, 
insuper, merito consideranda est doctrina cui Em. mus Dopfner in sua 
expositione allusionem fecit, nempe de ea aestimanda sunt oblatio in 
sacrificii Missae participatione. 

Nullimode concedatur facultas de qua in numero quinto, quae male 
prorsus sapit. 

De promovendis aci Ordines sacros iis qui fuerunt pastores seu mi- 
nistri acatholicv. Placet iuxta modum: nullimode in documentis pu- 
blicis de hac delicata quaestione sermo sit. Summus Pontifex, de pleni- 
tudine suae potestatis, sibi reservet eius solutionem in singulis casibus, 
exemplum sequens, si ibi placuerit, Pii Papae XII, in locis ubi dispensa- 
tio ab eo concessa scandalum non excitabit. Ipse Pontifex insuper con- 
ditiones indicabit, criteriis benevolentiae, certe, et discretionis inspira- 
tas, sub quibus dispensatio ipsa conceditur. 

Card. Garibi y RiverA: De fidelium associationibus : Placet iuxta 
modum: scilicet adhaereo observationibus ab Eminentissimis Cardina- 
libus Ruffini, Siri et Leger factis. 

De Missarum stipendiis. De Missarum onerum reductione. De piis 
ultimis voluntatibus : Placet iuxta modum: in pag. 8, 18 in fine n. XII ad- 
datur « vel per mortem gravati qui stipendia non reliquit ». Non semel 
inveni sacerdotes qui in articulo mortis aliquas intentiones Missarum 
habebant sine applicatione, et eleemosynam non servabant. 

In n. IV: Non videtur cur propter imminutos reditus dotis pia- 
rum fundationum et ultimarum voluntatum non eo ipso reducendus sit 
numerus Missarum quae pias fundationes gravant, tamen si dos incul- 
pabiliter pereat, totum onus cessat. Credo quod in utroque casu onus 
cessare debet vel minui secundum proportionem imminutionis redituum. 

De promovendis ad Ordines sacros iis qui fuerunt pastores seu mi- 
nistri acatholicv. Non placet dispensatio legis caelibatus pro iis qui 
fuerunt pastores acatholici. Talis concessio, a Sancta Sede facta, esset 
occasio ut alii sacerdotes similem concessionem peterent iudicando di- 
sciplinam ecclesiasticam de hac re relaxatam fuisse, vel, negata conces- 
sione, contra auctoritatem Ecclesiae murmurabunt, 

Card. Godfrey: De fidelium associationibus-. Placet iuxta mo- 
dum: excepto eo quod iam dixi et quod scripsi in folio adnexo 14 de con- 
sociationibus a laicis factis, scilicet (pag. 4, 15 n. 4) desiderabile omnino 
est ut Episcopus praevie consulatur. 

De Missarum stipendiis. De Missarum onerum reductione. De piis 
ultimis voluntatibus-. Placet: convenio quod Missae Gregorianae remo- 
veantur. 


13 Cf. p. 290. 

14 Cf. p. 309. 
Cf. p. 285. 

De promovendis ad Ordines sacros iis qui fuerunt pastores seu mi- 
nistri acatholicr. Non placet. Rationes dedi in folio adnexo. 

Card. Confalonieri: Placet iuxta modum: id est, ratione habita 
animadversionum Patrum, quae evidentiores patent. Missas gregoria- 
nas aboleri convenit. 

Card. Richaud: De fidelium associationibus : Placet, ratione habita 
observationum Exc.mi Archiepiscopi Seper, Zagrabiensis, et Em. mi Card. 
Montini. 

De Missarum stipendiis. De Missarum onerum reductione. De piis ul- 
timis voluntatibus : Placet iuxta modum: in eo sensu quod placet schema 
in universusm, sed non placet in pag, 6 16 par. VII. Nam libera distributio 
Missarum cum stipendiis sacerdotibus extradioecesanis vel religiosis potest 
esse periculosa, etiam iniusta. Non desunt etenim dioeceses ubi multi 
sacerdotes non habent numerum sufficientem Missarum cum stipendiis 
pro unaquaque die ut sustententur. In hoc casu Episcopus videtur ex 
aequitate posse prohibere quod Missae distribuantur extra suam dioe- 
cesim. Proinde ista paragraphus mutetur et explicite determinetur quod 
ista distributio a sacerdotibus dioecesanis ad alios sacerdotes extra fines 
dioecesis nunquam fiat sine expressa concessione Ordinarii. Insuper opi- 
nor quod praxis Missarum gregorianarum deleatur et assentior observa- 
tionibus Em. mi Card. Dopfner et Exc.mi Patriarchae Melchitarum de 
stipendiis Missarum. 

De promovendis ad Ordines sacros iis qui fuerunt pastores seu mi- 
nistri acatholici-. Non placet pro rationibus ab Em.mo Card. Bea allatis 
et praeterea quia, in mea dioecesi, adest parvula Ecclesia quae se dicit 
« Gallicana Catholica », cuius fere omnia membra ecclesiastica episco- 
patu vel alia dignitate pollent, sed non raro sacerdotes lapsos admittit. 
Atqui si, per aliquod decretum vel per aliquam periculosam informatio- 
nem alicuius diarii, isti schismatici scirent quod possint in Ecclesia Ro- 
mana Catholica forsan functiones ecclesiasticas exercere, omnes, credo, 
postularent talem reditum in gremium verae Matris Ecclesiae. Nam sen- 
tiant reapse ambiguitatem atque insufficientiam proprii status. Atqui, 
proh! dolor, nullus praeberet nunc minimam securitatem ingenii, mo- 
ralitatis et scientiae. 

Card. Konig: De fidelium associationibus-. Placet. Sed quoad pagi- 
nam 4, 17 24 ss., in voto Cardd. Ruffini, Siri et Seper quoad interpreta- 
tionem « integrum est fidelibus... ». 


10 Cf. p. 289. 
17 Cf. p. 285. 

De Missarum stipendiis. De Missarum onerum reductione. De piis 
ultimis voluntatibus : Placet. Quoad, naturam stipendii Missae in voto 
Card. Dopfner, i. e. praeferendus videtur ob rationes historicas et theolo- 
gicas nexus stipendii cum offertorio Missae (ratione simul habita eorum 
quae communicavit Patriarcha Maximus). Quoad Missas sic dictas Gre- 
gorianas in voto Card. Leger, i. e. facile adest periculum superstitionis. 

De promovendis ad Ordines sacros iis qui fuerunt pastores seu mi- 
nistri acatholicv. Non placet. In voto Card. Bea, i. e. haec quaestio non 
respicit totam Ecclesiam, sed agitur de casibus omnino particularibus 
quibus Summus Pontifex providebit. Schema non esse Concilio propo- 
nendum censeo. 

Card. Dopfner: De fidelium associationibus : Placet. Attendatur 
ad ea, quae dixit Archiepiscopus Zagrabiensis. Res videtur non esse 
obiectum Concilii. 

De Missarum stipendiis. De Missarum onerum reductione. De piis 
ultimis voluntatibus : Placet iuxta modum: fundamentum theologicum 
stipendiorum ulterius examinetur secundum ea, quae dixi . 18 Attendatur 
ad dicta Archiepiscopi Zagrabiensis. 

De promovendis ad Ordines sacros iis qui fuerunt pastores seu mi- 
nistri acatholicv. Placet iuxta modum: res in se omnino placet ratione 
habita eorum, quae a Cardd. Frings et Bea dicta sunt. Res opportunius 
non in Concilio tractatur. Quae a Procuratore Patriarchae Melchitarum 
de sacerdotibus conversis dicta sunt, approbantur. 

Card. Marella: De fidelium associationibus’. Placet iuxta modum: 
habeatur ratio animadversionum Em. morum RufEni, Siri, Leger, atque 
Exc.mi Seper, 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: attentis animadversionibus 
Em.morum RufEni, Leger et Dopfner. 

De promovendis ad Ordines sacros iis qui fuerunt pastores seu mi- 
nistri acatholici’. Placet iuxta modum: in votis scilicet Em.morum Frings 
et Bea eo sensu ut tantum casus particulares referantur ab Ordinariis 
Summo Pontifici et quaestio in Concilio non tractentur. 

Card. Alfrink: De fidelium associationibus’. Placet. 

De Missarum stipendiis. De Missarum onerum reductione. De piis 
ultimis voluntatibus’. Placet. 

De promovendis ad Ordines sacros iis qui fuerunt pastores seu mi- 
nistri acatholicv. Placet. Res ipsa placet, utique cum quibusdam modi- 

18 Cf. pp. 302-305. 

ficationibus, quas scripto tradam, materia autem non Concilio propo- 
natur, sed Summo Pontifici relinquatur. 

Optarem ut mutentur quaedam verba quae in auribus acatholicorum 
male sonant: nempe in pag. 5 19 proponere vellem ut prima phrasis in 
linea 1-4 mutetur in v. g. haec verba: « Plures sunt pastores seu ministri 
acatholici qui ad unitatem Ecclesiae catholicae facilius transirent, si etc. ». 

In pag. 6, 20 linea 22 et 23, verba « quae ad Ecclesiam Catholicam 
sincere converti nolit », dicatur v. g. « quae ad Ecclesiam Catholicam 
sincere transire nolit ». Idem in eadem pagina, in linea 23. 

In pag. 7, 21 linea 30, loco verborum: « In suo errore permanent », 
legatur v. g. «in sua religione acatholica permanent ». 

In pag. 7, sub 4, sermo est de domo seu collegio ad id peculiariter 
destinato sci. ad pastores acatholicos qui ad sacerdotium se praeparant 
recipiendos. In diversis nationibus sicut apud nos ubi numerus talium 
candidatorum semper erit parvus, difficile erit pro hoc numero parvo 
speciale institutum erigere. Insuper — si candidati sunt uxorati — 
semper difficile erit eos pro longiore tempore a familia separare, sicut iam 
dictum est sub num. 5 in secunda alinea huius numeri. 

Rogare vellem ut num. 4 et secunda alinea num. 5 omittantur et ut 
haec materia Ordinario relinquatur, qui in singulis casibus provideat 
quid sit faciendum, utique non sine approbatione Sanctae Sedis. 

In pag. 6, linea 26 et 27, sermo est de filiis acatholicis qui habitua- 
lem commorationem in domo paterna habere nequeunt. Hoc non semper 
videtur necessarium et in quibusdam casibus potest esse valde durum. 

Ideoque rogare vellem ut hic etiam quaedam libertas relinquatur 
Ordinario qui in singulis casibus pro suo prudenti arbitrio iudicare po- 
test, utique non sine approbatione Sanctae Sedis. 

Card. Santos: De fidelium associationibus-. Placet. Adhaereo prae- 
terea observationi factae in pag, 4, 22 ad n. IV, ab Em.mo Card. Siri. 

De Missarum stipendiis. De Missarum onerum reductione. De piis 
ultimis voluntatibus-. Placet: in voto observationum ab Em.mo Card. 
Ruffini factarum de aspectu theologico. 

De promovendis ad Ordines sacros iis qui fuerunt pastores seu mi- 
nistri acatholici-. Non placet: non tractetur in Concilio. Maneat pro- 
cessus prouti usque nunc actum sit in hac re. 

Card. Ritter: De fidelium associationibus-. Placet, attentis obser- 
vationibus a Card. Montini factis. 


19 


Cf. p. 292. 
Cf. p. 293. 


21 Cf. p. 294. 

22 Cf. p. 285. 

Attamen velim ut haec Synodus recognitionem specialem det Le- 
gioni Mariae — iam a pluribus Ordinariis totius orbis laudatae — ■ 
tamquam instrumento Sancti Spiritus in Ecclesia valde potenti ad ani- 
mas in sanctitate et in actione apostolica formandas. Ad quem finem, meo 
voto affixum offero etiam elenchum rationum pro mea propositione. 

De Missarum stipendiis , etc.: Placet iuxta modum: attentis obser- 
vationibus ab Em.mis Leger et Dopfner factis, praecipue circa Missas 
Gregorianas et proposita in numero 5. Ex bac relaxatione facile orietur 
abusus ut dico in folio adnexo. Relaxatio proposita in numero quinto, 
secundum quam integrae oblationes a fidelibus libere factae pro celebra- 
tione in ecclesiis paroecialibus semel aut bis in hebdomada Missae pro 
omnibus paroeciae defunctis, praesertim pro iis quorum anniversarium 
in eadem hebdomada recurrit, retineri possunt tamquam stipendium 
eiusdem Missae, facile ad abusum viam patefacit. Proinde, secundum 
meum iudicium, talis ordinatio omitti debet. 

Missae sic dictae gregorianae , quarum mentionem facit numerus 
sextus eiusdem schematis, multos fideles implicant in superstitionis pe- 
riculo et ducunt in minimizationem efficaciae ipsius sanctissimi Sacrificii. 
Ergo etiam haec devotio, mihi videtur, aboleri debet. 

De promovendis ad Ordines sacros iis qui fuerunt pastores et mi- 
nistri acatholici: Non placet: in hac re assentio iis quae dixerunt Cardd. 
Godfrey et Mclntyre. Ut schema pro decreto Concilii Oecumenici mihi 
non placet propter rationes iam ab Eminentissimo Card. Bea allatas. Ca- 
sus huiusmodi tractandi erunt in individuo et solummodo a Sancta Sede. 
Ceterum provisiones, in hoc schemate propositae, videri debent nostris 
fratribus separatis ut merces pro illorum conversione. Proinde tale Con- 
cilii decretum esset non solum inopportunum sed etiam nocivum. 

Card. Coussa: 23 De fidelium associationibus-. Placet iuxta modum: 
quae nova proponuntur (pag. 6, 24 art. IX; pag. 7, 2 ' 1 art. XV) non sunt Con- 
cilii Oecumenici, sed bene remittentur ad recognitionem C.I.C. Ideo, 
nihil de fidelium consociationibus ad Concilium mitterem. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: res definitiores omittantur 
(v. g. pag. 5, 20 linea 19), cetera Concilio subiici possunt. 


23 Quartae Congregationi non interfuit. 

24 Cf. p. 286. 

25 Cf. pp. 286-287. 

26 Cf. pp. 288-289. 

Pag. 8, 27 XV, requiratur, nisi consensus, saltem consilium Capituli 
vel Consultorum dioecesanorum. 

De praxi Missarum gregorianarum, nihil in Concilio. 

De promovendis ad Ordines sacros iis qui fuerunt pastores seu mi- 
nistri acatholich Placet. 

Card. Silva Henriquez: De fidelium associationibus-. Placet iuxta 
modum: secundum animadversiones quas propono et iuxta animadver- 
siones Archiepiscopi Zagrabiensis. 

Pag. 5, 28 lin. 1: Oratio sic mutetur: « ... appellentur, vel laicorum, 
in iis ditionibus ubi appellatio haec pravum sensum praesertim habere 
solet ». Videtur enim maxime opportunum verbum « laicale » et simi- 
lia a pravo usu vel significatione vindicare. 

Pag. 6, 29 lin. 35: Videtur verbum « dioecesanorum » mutare: « saecu- 
larium » plus convenit cum terminologia tum Summi Pontificis, tum sche- 
matis de rationibus inter episcopos et religiosos (e. gr. pag. 9, 30 lin. 4). 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: secundum animadversiones 
quas propono et iuxta animadversiones Em.mi Card. J. Dopfner. 

Pag. 6, 31 lin. 8: Optatur suppressio Missarum sic dictarum « grego- 
rianarum »; fundantur in traditione cuius valor in dubium vocari potest, 
superstitioso modo saepe intelliguntur et facile lucrum sapiunt, 

Pag. 7, 3 2 lin. 14: Proponitur inserendum: « Cum vero nonnullis 
in locis, ob populi ignorantiam praesertim, multi aut aegre ferant pra- 
xim accipiendi stipendia Missarum aut eam fere invincibiliter perperam 
intelligant, Sacrosanctum Concilium monet animarum Pastores haec re- 
rum adiuncta parvipendere non posse statuitque, iisdem manentibus, 
uniuscuiusque Episcopi vel coetus Episcoporum integrum esse rem aliis 
normis ordinare secundum illud Apostoli: « Nocte ac die operantes, ne 
quem vestrum gravaremus, praedicavimus in vobis Evangelium Dei » 
(I Thess., 2, 9; cf. II Thess. 3, 8; Act. 20, 34). 

Pag. IO, 33 lin. 8: Proponitur inserendum: « Invariato manente 
principio fideliter adimplendi ultimam testatoris voluntatem, conceditur 
tamen Ordinariis aliqua libertas circa modos concretos administrandi 
et impendendi bona illa commissa, iuxta prudens eiusdem Ordinarii iu- 
diciurn de mutata civili conditione populorum et ad normam legum ci- 
vilium ». 


27 Cf. p. 290. 31 Cf. p. 289. 

28 Cf. p. 285. 32 Cf. p. 290. 

20 Cf. p. 286 . 33 Cf. p. 291. 

Cf. p. 222, 

Saepe enim accidit ut testator, nimio amore proprii indicii de re 
oeconomica, exigat ut bona quaedam temporalia (v. gr. immobilia) ser- 
ventur quod, plerumque, decursu temporis, grave damnum evadit ipsius 
Ecclesiae necnon scandalum fidelium. 

De promovendis ad Ordines sacros iis qui fuerunt pastores seu mi- 
nistri acatholici'. Placet iuxta modum: secundum animadversiones quas 
propono et iuxta animadversiones Em.mi Card. Bea. 

Pag. 6, 34 lin. 27: Exclusio filiorum etiam acatholicorum a commora- 
tione in paterna domo non videtur satis consona iuri naturali. 

Pag. 8, 38 lin. 27: Si normae supralaudatae ut leges conciliares assu- 
muntur, fere impossibile videtur eas secreto posse remanere. 

Card. Di Jorio: De fidelium associationibus : Placet. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: de limitatione temporis one- 
rum Missarum non placet; male sonat apud fideles. Ceterum onera saepis- 
sime cessant per se, mutatis conditionibus temporum et praecipue ra- 
tione rei oeconomicae. 

De promovendis ad Ordines sacros iis qui fuerunt pastores seu mi- 
nistri acatholici-. Non placet. Adhaereo iis quae ab Em.mo Card. God- 
frey sunt proposita: ratio habeatur de singulis casibus, attentis conditio- 
nibus singularum regionum et remittatur ad S. Sedem; non proponatur 
Concilio. 

Card. Jullien: 30 De fidelium associationibus. De Missarum stipen- 
diis...-. Non placet. Res, de qua iam egit Codex, remittatur, novis adiun- 
ctis aptanda, ad Commissionem de Codice corrigendo. 

De promovendis ad Ordines sacros iis qui fuerunt pastores seu mi- 
nistri acatholici-. Non placet. Res publice quidem discutienda ne pro- 
ponatur Generali Concilio. Ad Summum Pontificem, si placuerit, in 
singulis casibus. 

Card. Bea: Placent iuxta modum schemata I et II, attentis obser- 
vationibus maxime Em.morum Frings, Dopfner, Ruffini, Montini et 
Exc.mi Archiep. Seper. Schema III ne proponatur Concilio ob rationes 
quas fusius exposui in folio adiecto, 37 et quae exposuerunt maxime 
Em.mus Cento et Exc. Deputatus Patr. Melchitarum. 

Missae Gregorianae prohibeantur. 


34 Cf. p. 293. 

35 Cf. p. 294. 

36 Quartae Congregationi non interfuit, 

37 Cf. pp. 305-308. 



326 


SESSIO VII - ACTA 


Card. Browne: De fidelium associationibus-. Placet iuxta modum: 
attentis observationibus factis et schema remittendum esset Commissioni 
pro Codice I. Canonicis. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: attentis observationibus fa- 
ctis; item pro particularibus remittendum ad Commissionem pro Codice. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: i, e. ut haec quaestio potius re- 
mittatur prudenti iudicio Sanctae Sedis attento quoque iudicio Episco- 
patus pro singulis casibus et regionibus. 

Beat. Gori: De fidelium associationibus-. Placet iuxta modum: id 
est secundum observationes Em. morum Patrum Siri, Ruffini, Leger et 
Arch. Zagrabiensis. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: scilicet secundum explica- 
tiones Em.mi Card. Dopfner. 

Quoad Missas sic dictas Gregorianas puto melius esse eas abolere. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: id est, mea humili opinione, haec 
non est materia submittenda Concilio, sed linquenda est auctoritati 
Summi Pontificis. 

Beat. Cheikho: De fidelium associationibus-. Placet. 

De Missarum stipendiis. De Missarum onerum reductione. De piis 
ultimis voluntatibus-. Non placet. Melius videtur quod non sit materia 
Concilii Oecumenici. 

De promovendis ad Ordines sacros iis qui fuerunt pastores seu mi- 
nistri acatholici-. Non placet. Melius videtur quod non sit materia Conci- 
lii Oecumenici. 

Exc. 0’Connor: De fidelium associationibus-. Placet iuxta mo- 
dum: argumentum magis mihi videtur ad Commissionem de Codicis 
luris Canonici emendatione pertinere quam ad Concilium Oecumenicum. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: ‘1) Norma sub numero quin- 
to in pagina sexta 38 data, de applicatione pro omnibus paroeciae defunctis, 
cautiore indiget redactione, ut a Sacerdotibus pecuniae cupiditas arceatur. 

2) Norma sub sequenti numero sexto lata, de Missis « gregorianis », 
omittatur quia res non satis fidei innititur ut in Concilio tractetur. 


38 


Cf. p, 289. 

3) In numero nono, pagina septima, 38 proscribatur quaevis pretii 
vel debiti solutio, stipendiis Missarum prolatis. 

De promovendis ad Ordines sacros iis qui fuerunt pastores seu mi- 
nistri acatholicv. Non placet: res, uti norma generalis proposita, non 
convenire videtur. 

Exc. Ujcic: De fidelium associationibus : Placet iuxta modum: se- 
cundum ea, quae exposuit Arcbiep. Seper, Zagrabiensis. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: secundum ea quae dixit 
Archiep. Seper, Zagrabiensis. 

« Missae Gregorianae » non videntur habere validum fundamentum 
theologicum. 

In terminologia praeferendus est terminus « eleemosyna ». Adhae- 
reo ceterum Cardinali Dopfner. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: valde libenter audivi, quae dixe- 
runt Cardinales Bea et Frings. 

Pro me « in theoria » nulla prorsus difficultas; in praxi quaeren- 
dum erit, num ordinatio sit opportuna, quod in singulis casibus diiudi- 
candum a Sancta Sede. 

Concilium abstineatur ab hac quaestione. 

Exc. Antezana y Rojas: Ad primum et secundum schema, pla- 
cet iuxta modum, secundum animadversiones prolatas. Verumtamen li- 
ceat mihi exprimere sententiam meam humiliter adversus propositum 
ordinationis sacerdotalis ministrorum acatholicorum, qui fuerunt pasto- 
res uxorati, dum uxor et filii adhuc viventes sint in praesenti; quia 
caelibatus in Ecclesia usque nunc fuit heri, est hodie et semper, coniun- 
ctim cum sacra virginitate, eximia et inexuperabilis gloria sarta tecta; 
quia tale propositum significare potest quidem imminens periculum et 
letalem portam ad relaxationem legis in Sacerdotio Christi; quia, re- 
peto, dum esset, commode, finis huius privilegii in favorem nonnullarum 
conversionum, potest revera etiam esse occasio vel causa lapsus innu- 
merabilium fratrum nostrorum propter scandalum, cum fiducia falsa 
condonationis similiter quoque ut pastores uxorati. 

Exc. Beras: De fidelium associationibus-. Placet. Sed attentis ver- 
bis Em.mi Card. Montini. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: secundum animadversiones 

ab Exc.mis Patribus factis praesertim secundum votum Arcbiep. Zagra- 
biensis. 

De promovendis ad Ordines sacros iis qui fuerunt pastores seu mi- 
nistri acatholici-. Non placet, Adhaereo votis Em.mi Card. Bea et aliorum 
Patrum ita ut quaestio haec non ad Concilium sed ad sapientiam Romani 
Pontificis relinquatur, 

Exc. Cooray: De fidelium associationibus : Placet iuxta modum: 
i. e. ad mentem Relatoris; sed pro Associationibus praesertim sacerdo- 
tum habenda est licentia praevia Ordinarii loci. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: i. e. ad mentem Relatoris; 
sed res non referenda Concilio Oecumenico nisi quoad principia pauca 
generalia, v. g. sufficeret dicere quod « quaestio de Missarum renumera- 
tionibus est recognoscenda et onera fundationum allevianda ». 

Quaedam notanda: 

1.) Pag. 4, 40 ad n. II, lin 28 et seq.: istae oblationes debent esse ad 
sustentationem sacerdotum non ut pecunia personalis. 

2) Pag. 6, 41 ad n. VII, lin. 16: post verbum disponere, addatur: 
« nisi Episcopus diverse statuerit ». 

3) Pag. 8, 42 ad n. XIII: secunda sententia non est satis clara. 

4) Pag. 8, ad n. XIV: ultima sententia: si ita accidit culpabiliter, 
nulla mutatio facienda sine recursu ad Sanctam Sedem. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: i. e. placet quoad substantiam. 
Res tamen relinquenda beneplacito Sanctae Sedis, et non referenda Con- 
cilio Oecumenico. 

Exc. McKeefry: De fidelium associationibus-. Placet iuxta mo- 
dum: i. e. observationes Em.mi Ruffini et Archiep. Zagrabiensis atten- 
dendae sunt. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: scilicet voto Em.mi Card. 
Ruffini assentio. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: sc. in votis Em.morum Card. Bea 
et Montini. 


40 Cf. p. 288. 

41 Cf. p. 289. 

42 Cf. p. 290. 

Exc. Lefebvre: De fidelium associationibus-. Placet iuxta modum: 
ad mentem Em.mi Card. Ruffini et Exc. mi Archiep. Zagrabiensis. Ne 
fiant associationes clericorum sine consensu Episcopi. 

De Missarum stipendiis. De missarum onerum reductione. De piis 
ultimis voluntatibus-. Placet iuxta modum: ad mentem Em. morum Car- 
dinalium Ruffini et Dopfner et Exc. mi D.ni Seper, Archiep. Zagrabiensis. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: ad mentem Em.mi Card. Bea. 
De hoc schemate ne loquatur Concilium, sed relinquatur haec quaestio 
consilio Sanctae Sedis. 

Exc. Alter: De fidelium associationibus-. Placet iuxta modum: 
vide paginam 5, 43 VI: quoad « associationes privatas potius quam laica- 
les », difficile mihi videtur concipere associationem catholicam omnino 
« privatam ». Cur non dicantur « Associationes non-ecclesiasticae ». For- 
san daretur terminologia magis apta; verbum autem « privatam » non 
videtur esse bonum: nova confusio facile orietur. Si associatio « Catho- 
lica » appellatur, se debet gerere sub iurisdictione et approbatione Or- 
dinarii loci. Associationes illae (privatae, sic dictae) in rebus oeconomi- 
cis, e. g. in assecuratione providenda, oportent esse sui iuris. Sententia 
mea etiam correspondet sententiae Archiep. Zagrabiensis in hac re. 

De Missarum stipendiis. De Missarum onerum reductione. De piis 
ultimis voluntatibus-. Placent iuxta modum: i. e. iuxta scripta in foliis 
adnexa et iuxta mentem Em.mi Card. Leger et Em.mi Relatoris. Missas 
Gregorianas prohiberi oportet. 

Ad pag. 5, 44 linn. 1.5-20: Non placet. 

Quivis tentamen dividendi stipendium in partem debitam « pro cele- 
bratione » patenter invitat abusus. Servetur norma fundamentalis, sc. 
stipendium pro tantummodo una Missa per diem. Ceterae Missae, 
praeter illam unam, celebrandae sunt sine stipendio, vel mittatur stipen- 
dium, ut notatur in prima parte huius sectionis (III), ad Ordinarium 
loci, etc. 

Ad pag. 6, 40 n. V: Non placet. 

Hoc loco sermo debet esse de abusu sic dictarum Societatum Purga- 
torianarum, etc., quas diligentissime conati sumus supprimere, in qui- 
bus collectio totalis est centies forsan vel maior sumptus ac stipendium 
ordinarium, et pro huiusmodi collectione dicuntur duo vel tres tantum 


43 Cf. p. 285. 

44 Cf. pp. 288-289, 
46 Cf. p. 289. 

Missae. Primae quinque lineae bene sonant, sed deinde a linea 5, « in- 
tegrae autem oblationes, quae a fidelibus libere fiant pro eiusmodi Mis- 
sae celebratione, tamquam eiusdem stipendium retineri possunt », haec 
omnino reicienda sunt, 

Ad pag. 6, 40 n. VII, lin. 18: « Suadetur tamen ut Missae, etc. », 
suadetur vehementissime. 

In hanc sectionem posset inseri hanc distributionem stipendiorum 
superfluorum faciendam esse a sacerdotibus qui curam celebrationis ta- 
lium Missarum habeant saltem semel in anno. Numquam oportet permit- 
tere retinere plura quam satisfacere possent intra unum annum. 

Ad pag. 7, 47 lin. 6 sq.: « ... debent accurate adnotare quas quisque 
satisfecerit ». 

Magis specifice dicatur: Debet statim ac receperit intentionem illam 
adnotare in libro particulari, exclusive destinato ad illum finem, accu- 
rate indicans intentionem et diem receptionis. Deinde, cum intentio sa- 
tisfacta fuerit, cito adnotetur cum data in eodem libro. 

Ad pag. 7, IX, lin. 12 sq.: « ... associationes (uti vocant) cum dia- 
riis et ephemeridibus inire ope Missarum celebrandarum ». 

In hac materia, bene sonat Synodus Cincinnatensis Quinta, Par. 269 

(pag. 75): 

Publica et notoria sollicitatio stipendiorum Missae in ephemeridi- 
bus periodicis prohibetur. Nec mitti licet tales petitiones ad familiares 
defuncti in occasione mortis. Associationes Missarum, Foedera Missa- 
rum et alia huiusmodi, quarum finis primaria est celebratio Missarum pro 
membris, similiter prohibentur. 

Ad pag. 8, 48 n. XIII: Quisnam debet instituere hanc reductionem? 
Opportune interponeretur hic quod videtur esse mens numeri XV: 

Linea 9 sq. « triginta annis, ab Ordinario loci reducantur ad termi- 
num triginta annorum ». 

Ad pag. 9, 49 n. XIX: « Ordinarii omnium piarum voluntatum ». 

Quinam Ordinarii in casu religiosorum? Estne officium Ordinarii 
loci invigilare executionem piarum voluntatum, etc,, religiosorum in sua 
dioecesi? Agitur de canone 1515 qui videtur complectere religiosos 
exemptos maiorum ordinum sub Ordinario, et ita fit officium eorum 
Ordinarii curare pias fundationes, etc., religiosorum in propria dioecesi. 

De promovendis ad Ordines sacros iis qui fuerunt pastores seu mi- 
nistri acatholicv. Placet iuxta modum :i. e. iuxta scripta annexa. Ma- 
teria mihi videtur tractanda sit potius modo administrativo a Sancta 


4e Cf. p. 2 89 . 48 Cf. p. 290. 

47 Cf. p. 289 . 40 Cf. p. 291. 

Sede quam in Concilio Oecumenico. Bene considerandae sunt etiam, mea 
humili opinione, animadversiones Patriarchae orientalis (Melchitae). 

Opinor hanc materiam non esse aptam ad legislationem generalem, 
sed potius ad administrationem generalem pertinet. Res videtur diiudi- 
canda in singulis casibus. Ordinarius loci deberet investigare casum et 
vota Sanctae Sedi praesentare. Nemo melius iudicium facit ac Ordinarius 
de circumstantiis propriae dioeceseos, de possibilitate scandali, etc. 

Ad n. XIII, pag. 8: 50 Haec non correspondent realitati. Notorietas 
internationalis oritura est sive illam volumus sive non, sicuti iam orta 
est de casibus usque nunc concessis. Sacerdos est persona publica. Quae- 
dam ex his instructionibus generalibus bonae sunt, e. g., uxor sit catho- 
lica, fiat cursus philosophiae ac theologiae, etc. Sed adhuc melius videtur 
ut singulus casus secundum propria merita iudicetur ac decidatur. Pra- 
xis Curiae Romanae instituatur in lineis generalibus, sed non fiat ma- 
teria decisionis conciliaris. 

Exc. Graner: De fidelium associationibus-. Placet iuxta modum: 
i. e. iuxta observationes Em. morum Cardd. Ruffini, Leger et Godfrey. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: i. e. iuxta observationes 
Em.mi Card. Dbpfner, speciatim pro Missis Gregorianis et aliis. 

De promovendis ad Ordines sacros iis qui fuerunt pastores seu mi- 
nistri acatholici-. Non placet: i. e, secundum observationes Em.morum 
Cardd. Bea et Godfrey; et hoc schema in Concilio non tractetur. 

Exc. Hurley: De fidelium associationibus-. Placet iuxta modum: 
iuxta mentem Em.morum Cardinalium Frings et Leger et Exc.mi Do- 
mini Seper. Coordinetur illud schema cum aliis quae de laicis agunt. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: ratione habita observatio- 
num Em.mi Cardinalis Dbpfner et Exc.mi Domini Seper. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: i. e. ad mentem Em.morum Car- 
dinalium Bea et Frings. 

Exc. Perrin: De jidelum associationibus-. Placet iuxta modum: 
ad mentem Eminentissimi Cardinalis Ruffini et Excellentissimi Seper. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: clara detur iustificatio de 
stipendio Missarum. Prohibeantur Missae Gregorianae. Nullae piae fun- 

dationes acceptentur cum onere ut in perpetuum vel ultra triginta annos 
Missae celebrentur. 

De promovendis ad Ordines sacros iis qui fuerunt pastores seu mi- 
nistri acatholicv Non placet. Res non est tractanda in Concilio Oecu- 
menico sed omnis casus particularis relinquatur sapienti et paterno iu- 
dicio Sancti Patris. 

Exc. Seper: De fidelium associationibus-. Placet iuxta modum: i. e. 
cum animadversionibus Em.mi Card. Leger et meis, quas adiungo. 61 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: i. e. in votis Em.mi Card. 
Dopfner, praesertim quoad dogmaticam explanationem fundamenti Mis- 
sarum eleemosynarum. Attendatur etiam ad ea quae animadverti quoad 
reductionem Missarum. 

De promovendis ad Ordines sacros iis qui fuerunt pastores seu mi- 
nistri acatholicv. Placet iuxta modum: in votis Em.mi Card. Frings et 
Exc.mi Delegati Beat.mi Patriarchae Maximi IV. 

Exc. Bazin; De fidelium associationibus-. Placet iuxta modum: 
sc. iuxta observationes ab Exc.mo Arcbiep. Seper (Zagrab.) factas. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: sc. secundum animadversio- 
nes Em.mi Card. Dopfner circa stipendia Missarum. Aboleantur et ve- 
tantur Missae Gregorianae. (Si paragr. VI, pag. 6, 52 ut proponitur, serva- 
retur, ansam praeberet ad multos abusus. Non enim deerunt sacerdotes 
qui accipient vel et quaerent tales Missas gregorianas ob maius stipen- 
dium, et facile inveniant falsas rationes interrumpendi cursum harum 
Missarum sine scrupulo). 

De promovendis ad Ordines sacros iis qui fuerunt pastores seu mi- 
nistri acatholicv. Placet. Attamen assentio animadversionibus Em. morum 
Cardd. Bea et Frings. Ne proponatur haec quaestio Concilio. 

Exc. Bernard: De fidelium associationibus-. Placet iuxta modum: 
i. e. attentis observationibus Em. morum Cardinalium Ruffini, Montini 
et Exc.mi Seper, 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: attentis observationibus fa- 
ctis. Missae dictae gregorianae iam supprimi possent. 

De promovendis ad Ordines sacros iis qui fuerunt pastores seu mi- 

52 Cf. p. 289. 

nistri acatholici-. Non placet. De hac quaestione ne loquatur in Concilio 
sed tota res relinquatur sapientiae Sanctae Sedis. 

Exc. Yago: De fidelium associationibus-. Placet iuxta modum: at- 
tentis animadversionibus Archiepiscopi Zagrabiensis. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: attentis animadversionibus 
Archiepiscopi Zagrabiensis. 

De promovendis ad Ordines sacros iis qui fuerunt pastores seu mi- 
nistri acatholici-. Placet, ad mentem Em. mi Card. Frings. 

Exc. Rakotomalala: De fidelium associationibus-. Placet iuxta 
modum: scilicet iuxta observationes ab Excellentissimo Seper factas. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: attentis observationibus Emi- 
nentissimi Dopfner. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: i. e. iuxta ea quae dixit Em.mus 
Card. Bea, Concilium taceat de hac quaestione, sed singuli casus Sanctae 
Sedi subiiciantur. 

Exc. Ngo-dinh-Thuc: Placent duo priora schemata; quoad tertium 
schema, placet iuxta modum: res relinquatur exclusive iudicio Summi 
Pontificis. 

Exc. Verwimp: De fidelium associationibus-. Placet iuxta modum: 
attenta animadversione facta ab Excellentissimo Archiepiscopo Zagrab. 
de associatione sacerdotum non facienda sine praevia approbatione Or- 
dinarii loci. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: attentis eis quae dixerunt 
Eminentissimi Patres Dopfner et Cento. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: attentis eis quae dixerunt Emi- 
nentissimi Patres Frings et Bea, 

Exc. Jelmini: Placet . 0,1 

Exc. Suhr: De fidelium associationibus-. Placet iuxta modum: iuxta 
observationes Em.mi Card. Ruffini et Exc.mi Archiep. Seper. 

De Missarum stipendiis. De Missarum onerum reductione. De piis 


53 


Quartae Congregationi non interfuit. 



334 


SESSIO VII - ACTA 


ultimis voluntatibus-. Placet iuxta modum: adhaereo eis quae dixit Beat. 
Patriarcha Melchitarum. Missae gregorianae prohibeantur. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: ad mentem Em.morum Cardd. 
Frings et Bea, res Concilio non proponatur. 

Est in Dania unus sacerdos uxoratus, olim minister lutheranus, ab 
omnibus fidelibus etiam a sororibus valde aestimatus. 

Exc. Scharmach: De fidelium associationibus-. Placet iuxta mo- 
dum: secundum observationes Patrum. 

De Missarum stipendiis. De Missarum onerum reductione. De piis 
ultimis voluntatibus-. Placet. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: iudicium de opportunitate re- 
linquendum est Summo Pontifici. 

Rev. Gut: De fidelium associationibus-. Placet iuxta modum: ad 
mentem Em. mi Cardinalis Montini et Exc. mi Archiep. Seper. 

De Missarum stipendiis. De Missarum onerum reductione. De piis 
ultimis voluntatibus-. Placet. Sed nullam video necessitatem tractandi 
hac de re in Concilio. Missae Gregorianae aboleantur. 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: tota haec res uni Summo Ponti- 
fici relinquatur. 

Rev. Sepinsici: De fidelium associationibus-. Placet iuxta modum: 
i. e. secundum ea quae scripto trado. 

Pro n. VI, pag. 5, 54 proponerem hanc redactionem: 

« Associationes privatae, quae ab Ecclesia laudantur vel commen- 
dantur, possunt quoque certis sub conditionibus, per formale decretum, 
personalitate collectiva donari coram Ecclesia. Huius personalitatis col- 
lectivae ab Ecclesia agnitae ratione, praedictae associationes non fiunt 
verae et propriae personae morales ecclesiasticae, nec proinde earum bona 
temporalia fiunt bona ecclesiastica, administranda secundum peculiares 
leges pro bonis ecclesiasticis praestitutas: remanent bona in patrimonio 
associationis, cui per recognitionem publicam auctoritatis legitimae ec- 
clesiasticae agnita est determinata capacitas iuridica, non distincta ab illa 
singulorum membrorum, sed ex summa iurium singulorum membrorum 
coalescens ». 

(Associatio privata ante concessum formale decretum summa iurium 

eius membrorum gaudet. Post concessum decretum, fit subiectum quo- 
rumdam iurium et obligationum in Ecclesia. Nihilominus nulla entitas 
distincta a singulis membris constituitur. Ideoque personae moralis cha- 
racterem associatio privata non habet). 

Noluissem quidem de Associatione vulgo « Dobri Pastir » (Bonus 
Pastor) nuncupata sermonem facere, nisi ad aliqua dicenda adactus es- 
sem ex eo quod semel et iterum, istius associationis causa, in sessionibus 
Commissionis Centralis prolatae sunt accusationes contra religiosos, quasi 
ipsi in universum defecerint a debita subiectione erga Episcopatum 
Jugoslaviae. 

Concedo nonnullos religiosos — nunc de religiosis Ordinis mei lo- 
quor — interdum non ea qua par erat prudentia egisse et nonnumquam 
debitum Episcopis obsequium neglexisse: quod sane improbandum est. 
At, iuxta notitias quas non ex uno tantum fonte haurire potui, negotium 
quod querelis ansam praebuit, magis complexum est quam quis primo 
obtutu diudicare posset. 

Anno 1950 adiuncta religiosa Jugoslaviae haud multum dissimilia 
erant a condicionibus in Germania vigentibus tempore « nazismi ». Tunc 
temporis originem habuit associatio « Dobri Pastir » (Bonus Pastor) et 
initio, Episcopatus (aut saltem pars Episcopatus) declaravit « nihil ob- 
stare » quominus clerici nomen darent associationi; postea « non expe- 
dire » edixit et deinde « non licere » affirmavit. 

Omnino abest a mea intentione ut qualemcumque recriminationem 
movere praesumam quod pluries mutata sit cogitandi et agendi ratio 
circa huiusmodi associationem, cum optime noverim quantis in angu- 
stiis versaretur sacra Hier archia: mea tantummodo interest in lucem 
ponere quam difficilis esset, talibus in adiunctis, et religiosorum condi- 
cio, quae annorum decursu magis ac magis implexa facta est. Postquam 
enim associatio creata est, et plures religiosi, putantes id licite fieri 
posse, ei nomen dederunt, non facile nec sine periculis ab ea recedere 
poterant. Addendum quoque est quod, ni fallor, etiam hodie non omnes 
Episcopi eadem sentiunt de associatione. 

Velim praeterea animadvertere quod, si in cotidiana vitae consue- 
tudine religiosorum quaedam reprehensionem merentur, sunt etiam 
quae in laudem cedant. In Provinciis Franciscanis Hercegovinae et Bo- 
snae Argentinae occisi fuerunt a communistis plus quam 60 religiosi; 
anno 1952 in carcere detinebantur 40 Patres, ad easdem Provincias 
pertinentes, qui omnes subierunt vexationes, quas communistae infligere 
consuescunt sacerdotibus. Nec silentio praeterire possum factum hor- 
rendum, quod accidit ante nonnullos annos in loco Siroki Bryeg (Her- 
cegovina): ibi communistae in quodam perfugio, prope conventum sito, 

occluserunt plures Patres, clericos et alumnos gymnasii eosdemque, pe- 
troleo conspersos, vivos igni tradiderunt. 

Haec omnia, ut facile intelligi potest, timorem immo terrorem in 
omnium animos iniecerunt; inde factum est ut qui peiora atque graviora 
continuo horrebant, ad salvanda quae salvari poterant, associationi fa- 
verint eique nomen dederint. 

Affirmare autem possum a Supremo Ordinis regimine, consultis sem- 
per competentibus Sanctae Sedis Dicasteriis, multa peracta esse ut res, 
prout necessaria prudentia exigebat, in melius mutarentur. 

De Missarum stipendiis. De Missarum onerum reductione. De piis 
ultimis voluntatibus : Placet iuxta modum.: i. e. melius erit quod hoc 
schema in Concilio non tractetur; adhaereo voto Em.mi Card. Dopfner 
quoad fundamentum eleemosynae Missarum. 

Ad pag. 3, 55 lin. 29: ponatur signum » quod indicat finem citationis. 

Ad pag. 6, 56 not. 1: secundum meum submissum iudicium melius es- 
set non conservare praxim Missarum gregorianarum, salvo meliore iu- 
dicio. 

• Ad pag. 9, 57 n. XIX: proponerem hanc redactionem: « Ordinarii, per 
se vel per delegatum, exsecutionem procurare debent omnium piarum 
voluntatum, quae proprium exsecutorem... ». 

De promovendis ad Ordines sacros iis qui fuerunt pastores seu mi- 
nistri acatholicv. Placet iuxta modum: i. e. ratione habita eorum quae 
dixerunt praesertim Em.mi Cardinales Frings et Bea etiamque eorum 
quae hodie dixit Em. mus Card. Godfrey et componantur omnia, in 
quantum fieri possit, in formula communi. 

Res non tractetur in Concilio; sed unusquisque casus ad ipsum 
S. Pontificem deferatur. 

Rev. Janssens: De fidelium associationibus-. Placet. Ratio habea- 
tur animadversionum Exc.mi Archiepiscopi Zagrabiensis. Potius perti- 
net ad Commissionem de Codice quam ad Concilium. 

De Missarum stipendiis. De Missarum onerum reductione. De piis 
ultimis voluntatibus-. Placet iuxta modum: ad mentem Em.mi Card. 
Dopfner. De medio tollantur Missae « Gregorianae », 

De promovendis ad Ordines sacros iis qui fuerunt pastores seu mi- 
nistri acatholici-. Placet iuxta modum: ad mentem Em. morum Cardd. 
Frings et Bea. Res quod ad substantiam placet; ne deferatur ad Con- 
cilium. 


5fi Cf. p. 288. 
M Cf. p. 292. 
67 Cf. p. 291. 

VI 

DE STATIBUS PERFECTIONIS ADQUIRENDAE 
Pars prima 

DOCTRINA DE STATIBUS PERFECTIONIS ADQUIRENDAE 

Sectio prima 

CONSTITUTIO DE STATIBUS PERFECTIONIS ADQUIRENDAE 
(Quarta Congregatio: 15 iunii 1962) 

1) SCHEMA PROPOSITUM A COMMISSIONE DE RELIGIOSIS 

Prooemium 

1. Omnis sanctitatis Divinus Magister et Exemplar Christus Dominus 
perfectionem vitae quam super terram attulerat omnibus asseclis suis sectan- 
dam proposuit dicens: « Estote ergo vos perfecti, sicut et Pater vester caele- 
stis perfectus est ». 1 Quomodo autem hanc perfectionem quisquis securius 
prosequi possit haud minore verborum perspicuitate edocuit. Interroganti 
enim cuidam quid faciendum sit ad vitam aeternam possidendam, respondit: 
« Si autem vis ad vitam ingredi, serva mandata »; 2 et cum ille asseruisset 
omnia ista a iuventute custodisse, ait Iesus: « Si vis perfectus esse vade, 
vende quae habes et da pauperibus, et habebis thesaurum in caelo; et veni, 
sequere me ». 3 

Hisce verbis aliisque plane consonantibus 4 bonus Magister, « datis spi- 
ritualis vitae praeceptis, quibus homines ad finem sibi praestitutum regeren- 
tur universi », indubie « docuit praeterea, qui ipsius vestigiis propius in- 
sistere vellent, eos evangelica consilia amplecti ac sequi oportere ». 6 

2. Consilia Christi manere irrita non potuerunt. Unde ab initio et om- 
nibus Ecclesiae statibus, operante divina gratia, plurimi fideles utriusque 
sexus doctrinam Divini Magistri de Consiliis evangelicis mente et opere 
prompto animo secuti sunt. 6 « Quanto studio maternoque affectu (Provida 
Mater Ecclesia) contenderit, ut suae praedilectionis filios, 7 qui totam vitam 
Christo Domino mancipantes, Ipsum per viam consiliorum libere et ardue 
sequuntur, tam caelesti proposito et angelica vocatione dignos iugiter red- 
deret ac eorum vivendi rationem sapienter ordinaret, frequentissima Ponti- 
ficum, Conciliorum, Patrum documenta et monumenta testantur, atque in- 
teger historiae ecclesiasticae cursus omnisque canonicae disciplinae ratio, ad 
nostra usque tempora luculenter demonstrant. 8 


22 

3. Profecto, illa mirabilis Institutorum perfectionis inde a Concilio Tri- 
dentino renovata efflorescentia actuosaque operositas, ingens ubique prae- 
valens vitae et laboris conditionum mutatio necnon ineluctabiles apostolatus 
moderni multiplices exigentiae, enixe postulant ut ecclesiastica ordinatio sta- 
tuum perfectionis accurate iterum recognoscatur atque in pluribus, sive salu- 
tifera pristinorum restauratione, sive congruenti ac prudenti praesentibus 
adiunctis accommodatione, apte renovetur, quo vita institutorum sodalium 
sanctitate iugiter fulgeat eorumque labores in dies fecundiores abundent. 

4. Quapropter, haec Sacrosancta Synodus, de universo Ecclesiae bono 
tam sollicita, munus suum merito aestimavit esse ad varios status perfectio- 
nis christianae prosequendae mentem suam convertere ut eorumdem necessi- 
tatibus prout tempora nostra suadent aptiore modo salubriter provideatur. 9 


NOTAE 

1 Matth. V, 48. « Ita omnes tam religiosi quam saeculares tenentur aliqualiter 
facere quidquid boni possunt... secundum quod requirit conditio sui status », S. Th. 
II* II ae , q. 186, a. 2 ad 2. 

2 Matth. XIX, 17. 

3 Matth. XIX, 21; cf. etiam: Mc. X, 17; Lc. XVIII, 18. 

4 Cf. Matth. XIX, 12, 16 ss.; Lc. IX, 57; XIV, 26; I Cor. VII, 25. 

6 Pius XI, Epist. Apost, Unigenitus Dei Filius, d. 19 martii 1924: A.A.S., 
Vol. XVI (1924), p. 133. 

« Les Ordres Religieux tirent, chacun le sait, leur origine et leur raison 
d’etre de ces sublimes Conseils Evangeliques, que notre divin Redempteur adressa, 
pour tout le cours des siecles, a ceux qui veulent conquerir la perfection chre- 
tienne... ». Leo XIII, Litt. Au milieu , d. 23 dec. 1900 ad Card. Archiep. Parisien- 
sem; cf. Acta Leonis XIII, Vol, XX, p. 340. 

« Verum benignissimus Dominus qui absque personarum acceptione (II Par. 
XIX, 7; Rom. II, 11; Eph. VI, 9; Coi. III, 25), omnes fideles semel iterumque 
ad perfectionem ubique sequendam et exercendam invitavit [Matth. V, 48; XIX, 
12; Coi. IV, 12; lac. I, 4), mirabili Divinae suae Providentiae consilio disposuit 
ut etiam in saeculo... » (Pius XII, Const. Apost. Provida Mater Ecclesia, d. 2 febr. 
1947: A.A.S., Vol. XXXIX [1947], p. 117). 

Cf. etiam Pius XII, Alloc. ad 2 um Congr. de Statibus Perfectionis, d. 9 dec. 
1957: A.A.S., Vol. L (1958), p, 36. 

0 Cf. Wernz, Ius Decretalium, t. II, Tit. XXIV, De Ordinibus Religiosis, 
n. 601, p. 630. 

7 Cf. Pius XI, Nuncium radioph. 12 febr. 1931: A.A.S., Vol. XXIII (1931), 
p. 67. 

8 Pius XII, Const. Apost. Provida Mater Ecclesia, d. 2 febr. 1947: A.A.S., 
Vol. XXXIX (1947), p. 114. 

9 Cf. Votum Episcopi Berolinen, « Optatur redactio totius capitis De Reli- 
giosis » (Apud: Acta et Documenta-, Appendix Vol. II, Pars I: p. 673, n. 5). 

Sectio Prima 

CONSTITUTIO DE STATIBUS PERFECTIONIS ADQUIRENDAE 

Caput I 

DE STATU PERFECTIONIS ADQUIRENDAE IN GENERE 

5. [ Opportunitas constitutionis de statibus perfectionis adquirendaej. 
Quod prima Oecumenica Vaticana Synodus in mente habuit, 1 Constitutio- 
nem nempe de Regularibus edere qua et genuinam status perfectionis adqui- 
rendae — qui tunc temporis fere in unis Regularibus exstabat — notionem 
traderet, et simul ipsum a teterrimis insectantibus defenderet inimicis; 2 
hoc idem ab illa, ob adversa adiuncta infectum relictum, Sacrosanctum Con- 
cilium Vaticanum II perficere, haud dissimilibus rationibus, necessarium 
duxit. 

Etenim neque hodie desunt pertinaces quibus impetitur status perfe- 
ctionis oppositiones et detrectationes, quam refellere oportet; 3 pmetera ex- 
tensio status perfectionis ad plures personarum coetus atque consequens non- 
nullorum requisitorum ad statum perfectionis constituendum mutatio osten- 
dunt convenientiam maximam eum clare et inaequivoce iterum definiendi, ut 
confusiones, falsae opiniones et errores in huiusmodi negotio perniciosissima 
devitentur. 

6. [ Cura Ecclesiae in doctrina de statu perfectionis illustranda-, ab initio ]. 
Et quidem, inter praecipuas Ecclesiae curas iam ab eius primordiis semper 
fuit, et erit, Christi 4 et Apostolorum doctrinam atque exempla ad perfectio- 
nem allicientia suo magisterio illustrare, secure docendo qua ratione ducenda 
atque componenda esset Christianorum vita eidem perfectioni dicata. 3 Ita 
factum est ut eius opera, nedum primis temporibus, nonnulli christiani con- 
siliis evangelicis ultro oboedirent “ verum etiam, ut ex testimonio patrum 
Apostolicorum et ecclesiasticorum scriptorum constat, paulo post, diversis 
locis perfectionis evangelicae sectatores specialem ordinem seu coetum in 
societate clare recognitum et probatum constituerent variis nominibus ap- 
pellatum ascetarum, continentium, virginum. 7 Hos perfectionis asseclas Ec- 
clesia, temporum progressione, numquam fovere intermisit, sed, sibi con- 
stans, atque Magistri consiliis fidelissima, perfectionis evangelicae profes- 
sionis disciplinam continuo perfecit, sive respectu eorum qui sdngillatim per- 
fectioni sese tradebant: ut patet in benedictione et consecratione virginum, 8 
sive, specialiter post Constantinianam pacem adeptam, pro his qui plenam 
et publicam perfectionem in societatibus collegiisque eiusdem venia erectis 
profitebantur. 0 

7. [ Elementa constitutiva status perfectionis-, pedetentim definita ]. Ve- 
rum elementa status perfectionis nondum accurate iuridice definita, tempo- 
ris progressione, sive ipsa praxi vitae perfectionis, primum in monachismo 

Orientali et Occidentali late diffuso, deinde in novis diversarum formarum 
religionibus, sive directo Ecclesiae interventu, pedetentim perficiuntur et 
definiuntur ita ut, medio aevo progrediente, tum disciplina canonica, tum 
doctrina theologorum et canonistarum ea fixa ac perfecte definita referant. 
Exinde uti status iuridicus perfectionis non recognoscitur, qui susceptio- 
nem trium consiliorum evangelicorum oboedientiae, castitatis perfectae et pau- 
pertatis, coram Ecclesia factam non praeseferat, per vota sollemnia, perpe- 
tua, et ut plurimum, in aliqua religione vel monasterio ab eadem Ecclesia 
approbatis vel recognitis, emissa. 10 Haec status perfectionis ecclesiastica ordi- 
natio, quae in Religionibus plenam actuationem seu applicationem habet, 
immutata ad nostra fere tempora permansit, 'aliqua tamen exceptione ad- 
missa circa necessitatem votorum sollemnium. 11 

8. [Ultimae innovationes iuridicae circa statum perfectionis ]. Funda- 
mentalem innovationem huic plurisaeculari disciplinae indixit Leo XIII, ce- 
lebri Const. Conditae a Christo 12 per quam inter familias religiosas, iure eis 
constituto, adnumerantur Congregationes votorum simplicium quas, proin- 
de, in statum iuridicum perfectionis adquirendae immittit, ita huius ambitum 
ad innumeros extendens utriusque sexus christifideles et, consequenter, per- 
fectionis evangelicae sectatores in Ecclesia mirum in modum multiplicans. 
Post aliquos vero annos, Codex luris Canonici Leonis XIII incepta com- 
plet 13 atque ulterius adhuc progreditur, Congregationes veras Religiones 
ad omnes effectus iuridicos declarans et novam speciem status perfectionis 
evangelicae agnoscens in Societatibus vitae communis sine votis. 14 Novis- 
sima denique evolutionis status perfectionis phasis, non ita pridem, habetur 
cum Pii XII Constitutione Provida Mater Ecclesia, 16 qua nova status perfe- 
ctionis forma inducitur, nempe Instituta saecularia, quorum sodales in 
saeculo manentes et operantes sineque votis publicis, valent nihilominus 
evangelica consilia publice profiteri, et in statu perfectionis iuridico 1 in Ec- 
clesia constitui, iuxta legem peculiarem pro illis in eadem Constitutione 
latam. 16 His innovationibus allatis status perfectionis adquirendae nedum 
ambitus ampliatur, verum etiam nonnulla ex traditionalibus elementis con- 
stitutivis valde mutata sunt. 

9. [Definitio status perfectionis adquirendae eius que prima enucleatio~\. 
Quando ergo de statu perfectionis evangelicae adquirendae nunc loquimur, 
nihil aliud significare intendimus nisi stabilem in aliqua societate vivendi 
modum ab ecclesiastica auctoritate christianae perfectionis adquirendae causa 
constitutum, quo fideles, praeter communia praecepta, evangelica quoque con- 
silia oboedientiae castitatis et peupertatis profitentur. 17 

Ut pressius status perfectionis evangelicae adquirendae natura dignosca- 
tur, praeprimis meminisse iuvabit, Christum Dominum status perfectionis 
fundamenta posuisse, finem eius ultimum indicando, nempe, perfectam cari- 
tatem 18 atque media docendo et proponendo ad ipsam assequendam; 19 
sed iuridicam atque socialem eiusdem ordinationem suae Ecclesiae reliquisse 
perficiendam; quae, profecto, firmis utique fundamentis a Christo Domino 

iactis, illam ordinationem diligenter complet perpetuoque excolit ac per saecula 
perficit, novas et audaciores formas, prout adiuncta temporum et fidelium 
maturitas exigere videntur, inveniens. Duplex ergo elementorum species 
cosideranda est in statu perfectionis adquirendae, nempe: elementa theolo- 
gica, quae velut eiusdem substantiam constituunt, et iuridica quae ad illa 
facilius obtinenda destinantur, et simul status socialis rationem conferunt 
modo vivendi eorum qui perfectionem adquirere in Ecclesia contendunt. 

10. [ Elementa theologica status perfectionis ]. Ad obtinendam perfectam 
caritatem, quae est finis ultimus status perfectionis, absolute requiritur per- 
fecta cordis mundities et liberatio a maioribus impedimentis exercitii cari- 
tatis, scilicet: a libidine, avaritia et superbia, alias ab Apostolo loanne voca- 
tis « concupiscentia carnis, concupiscentia oculorum, superbia vitae ». 20 De 
his concupiscentiis interna victoria, quae ab omnibus qui caritatis perfectio- 
nem assequi contendunt exigitur, per se in quacumque vitae conditione at- 
tingi valet, ideoque in qualibet vitae conditione possibilis est sanctitatis 
perfectae consecutio. 

At Dominus Noster Iesus Christus, his qui alacriore gressu progredi 
generoso animo cupiunt, breviorem securioremque, licet magis arduam, in- 
dicavit viam, nempe professionem evangelicorum consiliorum oboedientiae, 
castitatis et paupertatis, quae si publice ab Ecclesia agnoscatur statum per- 
fectionis adquirendae constituit. Haec autem consiliorum evangelicorum 
voluntaria susceptio hominem totum, omniaque eiusdem interna et externa, 
Dei servitio mancipat, et holocaustum Eidem gratissimum offert. 21 

11. [ Elementa iuridica status perfectionis ]. At vero status perfectionis 
evangelicae alia praesefert elementa scilicet iuridica, quae ipsi veram natu- 
ram status socialis ecclesiastici conferunt: professionem seu susceptionem 
consiliorum evangelicorum in aliqua societate ab auctoritate ecclesiastica ap- 
probata, adeo, ut nunc vita anachoretica individualis inter status perfectionis 
minime recenseatur; 22 vinculum vere iuridicum, externum, mutuum, ab Ec- 
clesia recognitum, quo sodalis propriae societati devincitur eique plene tra- 
ditur ac in ea, iuxta finem proprium et ad Constitutionum vel Regulae nor- 
mam, susceptam professionem prosequitur, 23 et societas, sua vice, sodali sup- 
peditare tenetur, quidquid sive ordinis materialis sive praesertim ordinis 
spiritualis necessarium aut opportunum ad finem proprii status assequendum 
videatur; 24 denique, hoc vinculum, quod est natura sua perpetuum, 26 pro- 
fessioni perfectionis evangelicae illam stabilitatem confert ad verum statum 
hominis constituendum necessariam, 26 Probe tamen notandum hoc vinculum 
diversa ratione contrahi iuxta tres species in quas status perfectionis adqui- 
rendae vigente iure distinguitur, ut pressius infra describitur. 2 ' Haec status 
perfectionis assumptio, quolibet modo facta, obligationem inducit adim- 
plendi ea quae suscepta sunt causa contendendi ad perfectionem evan- 
gelicam. 28 

12. [ Differentia status perfectionis adquirendae a statu episcoporum ]. 
Ex hucusque dictis liquido patet quantum differat status perfectionis adqui- 

rendae tum a statu Episcoporum, tum a statu Sacerdotali qua tali. Primi, 
suscepto pastorali officio, in altissimo statu perfectionis constituuntur, quae 
exercenda dicitur, vi cuius, ubi opus fuerit, vitam pro ovibus ponere vereri 
non debent, 29 quod est maximus caritatis actus. 30 Hinc Episcopi, etiam 
respectu sodalium statuum perfectionis, considerantur ut perfectores et mo- 
ventes, a quibus vel ipsi religiosi recipiunt. 31 

13. [ Differentia status perfectionis adquirendae a statu cleri saecularis ]. 
Sacerdotes autem, vi ordinationis, et quidem indelebili charactere, ad altis- 
sima mysteria tractanda destinantur, quae absque dubio eximia decet sancti- 
tudo, 32 maior equidem ea simplices religiosos vel aliorum institutorum per- 
fectionis sodales non sacerdotes decente. Nihilosecius haud licet « asseverare 
clericalem statum, utpote talem et prout ex divino iure procedit, ob naturam 
suam vel saltem ob eiusdem naturae postulatum quoddam exposcere, ut ab 
eisdem sodalibus evangelica consilia serventur et hac de causa debere aut 
posse statum evangelicae perfectionis (adquirendae) appellari, Clericus igitur 
non vi divini iuris evangelicis consiliis paupertatis, castitatis, oboedientiae de- 
vincitur; ac praesertim non eodem modo devincitur eademque ratione, qua ex 
votis publice nuncupatis in religioso statu capessendo huiusmodi obligatio 
exoritur. Id autem non prohibet, quominus privatim suaque sponte clericus 
haec vincula suscipiat. Itidem quod Latini ritus sacerdotes sacrum caelibatum 
servare tenentur, inter clericalem et religiosum statum discrimen non aufert 
vel attenuat. Clericus vero regularis, non prout est clericus, sed prout est 
religiosus, evangelicae perfectionis condicionem et statum profitetur ». 33 

14. [ Terminologia : terminus « religiosus » stricto et lato sensu\. Iuva- 
bit notasse verbum « religiosus » specificam habere significationem, diuturno 
et vigenti usu probatam, vi cuius illos tantum status perfectionis sodales desi- 
gnat qui vota publica in aliqua Religione nuncupaverunt, 34 Verumtamen, at- 
tento elemento fundamentali tribus speciebus status perfectionis adquirendae 
communi, nempe, christianae perfectionis professione evangelicis consiliis so- 
lide fundata, 33 nihil impedit quominus quandoque, agendo etiam de aliis sta- 
tibus perfectionis, idem verbum, praesertim sensu adiectivo latiore modo 
adhiberi valeat. Attamen, nisi aliud expresse vel aequipollenter dicatur, ver- 
bum « religiosus » tantum primi status perfectionis seu religionis alumnos 
connotare praesumitur, 


NOTAE 

1 Cf. Schem, Const. De Regularibus , Collectio Lacensis, t. VII, coi. 671, Fri- 
burgi Brisgoviae, 1890. 

2 Cf. ibid. 

3 Cf. infra, clausulas: 24, 25, 30, 31, 32, 33. 

4 Cf. Matth. XVI, 24; XIX, 10-12; 16, 21; Mc. X, 17-21; 23-30; Lc. XVIII, 
18-22; 24-29; XX, 34-36. 

5 Cf. 1 Cor. VII, 25-35; 37-38; 40; Matth. XIX, 27; Mc. X, 28; Lc. XVIII, 
28; Act. XXI, 8-9. 

8 Cf. Act. IV, 32, 34-35; Lc. VIII, 15; I Cor. VII, 25-35, 37, 38, 40. 

7 Cf. Ignatius, Ad Polycarp. V ( MG 5, 724). Polycarp., Ad Philippen., 
V, 3 (MG 5, 1009); Iustinus Philos., Apologia 1 pro Christ. (MG 6, 349) etc. 

8 Cf. Pontificale Romanum II: De benedictione et consecratione Virginum; 
Optatus, De schismate donatistarum , VI (ML 11, 1071 ss.). 

0 Pius XII, Const. Provida Mater, d. 2 febr. 1947: A.A.S., Vol. XXXIX 
(1947), p. 115. 

10 Cf. S. C. Ep. et Regul. d. 15 sept. 1864; Collectanea, p. 746. Romae 1885, 
27 apr. 1864, ib., p. 745. 

11 Cf. Gregorius XIII, Const. Ascendente Domino, d. 25 maii 1584, § 21, 
C.I.C.F., I n. 153, p. 269. 

12 Cf. 8 dec. 1900; Leonis XIII, Acta, Vol. XX, p. 317 ss, 

13 Cf. Pius XII, Const. Provida Mater, ib., p. 116 ss. 

14 Cf. can. 488, 1°; 673-681. 

15 Cf. 2 febr. 1947, A.A.S., Vol. XXXIX (1947), pp. 114-124 

18 Cf. ib., pp. 120-124. 

17 Cf. can. 487, 488, 1°, 593 C.I.C. 

18 Matth., XXII, 40; X Th. IP IP°, q. 186, a. 5. 

19 Cf. supra, prooemium, nota 3. 

20 Cf. I loan. II, 16; D. Th., IP-IP 6 q. 186, a. 7. 

21 Cf. D. Th., ibid. 

22 Cf. can. 487. 

23 Pius XII, Const. Provida Mater, 2 febr. 1947: A.A.S., Vol. XXXIX 
(1947), art, III, § 3, p. 121 ss. 

24 Ib. n. 2°; Sacra Congregatio De Religiosis, « Instructio »: A.A.S., XL 
(1948), p. 295, n. 7, b. 

ze Const. Provida Mater, ib. n. 10; can. 488, P, 

20 Ib. D. Th., IP-IP 6 , q. 183, a. 1. 

27 Cf. infra Caput II. 

28 Can. 487; 488, 1°; 593; 679; Const. Provida Mater, a. III, § 2, n. 10; 

cf. D. Th., IP-IP 6 , q. 186, a. 2; S. Alf., Theol. Mor. (ed. Gaude), T. II, 1, 

IV, n, 9 ss., p. 499 ss. 

29 Cf. loan. X, 11; D. Th., IP-IP 6 , q. 185, a. 5. 

30 Cf. loan. XV, 13. 

31 Cf. D. Th., IP-IP 6 , q. 184, a. 7. 

32 Cf. ibid. a. 8; Pius XI, Litt. Encycl. Ad Catholici Sacerdotii, d. 20 dec. 

1935: A.A.S., Vol. XXVIII (1936), p. 9, 19 ss.; cf. can. 124. 

33 Pius XII, Alloc. d. 8 dec. 1950: A.A.S., Vol. XLIII (1951), p. 20, II; 

cf. Motu Proprio Cleri Sanctitati, d, 11 iun. 1957. De personis pro Ecclesia Orien- 
tali: A.A.S., Vol. XLIX (1957), p, 29; can. 71. D. Th., IP-IP 6 , q. 184, a. 8. 

34 Cf. can. 488, 7°. 

33 Cf. Pius XII, Motu Proprio Primo feliciter, d, 12 mart. 1948, II: A.A.S., 
Vol. XL (1948), p. 284. 

Caput II 

TRES SPECIES STATUS PERFECTIONIS ADQUIRENDAE 

15. [ Prima species status perfectionis : Religiones ]. Prout nunc, iure 
vigente, perfectionis adquirendae status ordinatus exstat, tres tantum recen- 
sentur species quae totidem singulares status perfectionis constituunt. 1 

Sunt imprimis Religiones seu societates a legitima auctoritate ecclesia- 
stica approbatae in quibus sodales, secundum proprias ipsius societatis leges, 
vota publica perpetua vel temporaria, elapso tamen tempore renovanda, nun- 
cupant, atque ita ad evangelicam perfectionem tendunt. 2 Religiones exi- 
mie referunt omnia illa elementa quae ad statum perfectionis iuridicum 
completum necessaria reputantur. 3 

Nulla ergo, ad conceptum Religionis quod attinet, differentia inter vota 
simplicia et sollemnia, nulla inter vota perpetua et temporaria, dummodo 1 haec 
sint elapso tempore ad quod emittuntur ex Religionis instituto renovanda, 
nulla tandem quoad conditiones membrorum inter religiosos clericos et laicos. 
E contra, ad Religionem constituendam non sufficiunt vota privata, etsi ab 
Ecclesia recognita, neque vota simpliciter temporaria. 4 

16. [ Secunda species status perfectionis'. Societates sine votis]. Religio- 
nibus accedunt Societates vitae communis, scilicet, illae societates ab ecclesia- 
stica auctoritate erectae, quorum sodales in communi viventes, christianae 
perfectionis adquirendae causa, tria consilia evangelica, quamvis publica 
vota non emittant, stabiliter profitentur secundum proprias cuiusque socie- 
tatis constitutiones. Licet enim aliquibus iuridicis sollemnitatibus status reli- 
giosi dareant, tamen substantiam status perfectionis servant et Religionibus 
arcta similitudine coniunguntur. 5 Iure igitur meritoque his Societatibus ma- 
gna ex parte ius religiosorum applicatur, non tamen absolute sed congrua 
congruis referendo. 6 

17. [ Tertia species status perfectionis-. Instituta saecularia ]. Tertiam 
et novissimam status perfectionis evangelicae speciem constituunt Instituta 
sic dicta saecularia, quorum sodales consilia evangelica exercenda suscipiunt 
plene et perpetuo; sed in saeculo, quin ulla ratione vitae communis canonicae 
sint obnoxii. 

18. [ Tres specie status perfectionis comparantur: in genere']. Satis clare 
inde conspici potest in quo hae tres species status perfectionis adquirendae 
conveniant, in quo autem inter sese differant. Conveniunt in eo quod est 
substantia status perfectionis, seu in oboedientiae, castitatis perfectae et pau- 
pertatis professione, perpetua de se et obligatoria in aliqua societate ab aucto- 
ritate ecclesiastica approbata; 7 differunt autem ex diverso modo profitendi, 
vivendi, operandi qui unicuique earum propriam physionomiam et veluti spe- 
cificum characterem conferunt. 

19. [ Differentia inter tres status: quoad modum suscipiendi perfectio- 
nem]. Profecto, unaquaeque ex his speciebus proprium habet perfectionem 

evangelicam profitendi modum: Religiones, per emissionem votorum publico- 
rum; 8 Societas vitae communis, per traditionem aliqua ratione expressam 
vel vota privata, iuxta cuiusque Societatis Constitutiones; 1 ’ Instituta saecu- 
laria, citra vota publica, per vota, iuramentum vel promissionem in saeculo 
facta, pariter iuxta cuiusque instituti statuta. 10 

20. [ Differentia inter tres status : quoad modum vivendi ]. Diversus 
quoque est modus vivendi horum perfectionis statuum. Etenim, Religiosi 
in propriis domibus degunt vitamque communem perfectam observare te- 
nentur et, praeter Constitutiones et Regulas pro singulis Religionibus appro- 
batas, etiam disciplina canonica pro ipsis in Iure communi sancita devin- 
ciuntur. 11 Societates vitae communis vitam valde similem Religionum fe- 
runt; cum tamen verae Religiones non sint, legislatio canonica religiosorum 
propria, neque tota, neque plene eis applicatur, sed prout convenire eis vi- 
deatur vel minus. 12 E contra, sodales Institutorum saecularium in saeculo 
degunt, conditionem saecularem retinentes; ideoque vitam communem cano- 
nicam non habent 13 nec Religionum aut Societatum vitae communis proprio 
peculiarique iure utuntur 14 nisi « aliquid huiusmodi iuris praescriptum, per 
exceptionem accommodatum fuerit ». 15 

21. - [ Differentia inter tres status-, quoad modum exercendi activitatem ]. 
Denique status perfectionis adquirendae non parum inter se differunt, ex 
modo propriam activitatem exercendi, Religiosi, et sodales Societatum vitae 
communis, suam ad finem specificum Instituti prosequendum actionem 
exercent iuxta proprias cuiusque Constitutiones vel Regulas, intra vel extra 
septa; hoc tamen semper faciunt ex auctoritate Religionis, vel Societatis 
quae universam alumnorum actuositatem iubet et moderatur. Membra autem 
Institutorum saecularium non tantum in saeculo operantur; sed, servata 
oboedientia quam professi sunt, « veluti ex saeculo ac proinde professionibus, 
exercitiis, formis, locis, rerum adiunctis saeculari huic conditioni responden- 
tibus », 16 in quibus sese sanctificare et multiformem apostolatum quaqua- 
versus irradiare tenentur. 17 

22. [De tertiis ordinibus saecularibus ]. Statibus perfectionis evangeli- 
cae ab Ecclesia recognitis peculiari modo et intime coniunguntur Tertiarii 
saeculares qui, in saeculo degentes propriasque conditiones vitae retinentes, 
unam familiam spiritualem cum Ordinibus a quibus procedunt constituunt. 
Sub eorumdem enim moderatione et secundum eorum spiritum, ad Christia- 
nam perfectionem, citra tamen evangelicorum consiliorum professionem, con- 
tendere nituntur, modo saeculari vitae, etiam coniugali, consentaneo, secun- 
dum regulas ab Apostolica Sede pro ipsis approbatas. 18 

In laudem Tertiariorum saecularium est quod, dum ipsi propriae sancti- 
ficationi incumbunt atque cum sincera pietate exempla fidelis praeceptorum 
Dei et Ecclesiae adimpletionis assidue praebent, ad ipsum Corpus Mysticum 
Christi aedificandum absque dubio pro parte sua valide quoque conferunt. 
Id vero ut efficaciter et perseveranter assequi valeant, spiritum sui Ordinis 
sub propriis regulis sedulo servent oportet, primo Ordine solerter moderante 

et fovente. Qua ratione, hoc providentiale institutum « mirifice societati hu- 
manae his quoque temporibus idoneum » semper se exhibet. 10 

NOTAE 

1 « Cet ideal (de perfection chrdtienne) chaque chretien est invite a y tendre 
de toutes ses forces; mais il se realise d’une maniere complete et plus sure dans 
les trois etats de perfection selon le mode deerit dans le Droit Canon et les Consti- 
tutions Apostoliques deja citees » (Pius XII, Alloc. ad 2 um Congr. de Statibus 
perfectionis, d, 9 dec. 1957: A.A.S., Vol. L (1958), p. 36. 

2 Cf. can. 488, 1°. 

3 Cf, can. 487; Const. Apost, Provida Mater, ib., p. 117. 

4 Can. 488, 1°. 

5 Const. Provida Mater, ib., p. 117. 

6 Cf. Tit. XVII, L, II, C.I.C. 

7 Cf. supra dicta nn, 9, 10, 11, 

8 Cf. can. 488, 1°; 574; 575 C.I.C. 

9 Cf. can. 677 C.I.C. 

10 Cf. Const. Apost. Provida Mater, d. 2 febr. 1947: A.A.S., Vol. XXXIX 
(1947), p. 121. 

11 Cf. supra dicta nn. 9, 10, 11, 

12 Cf. ib, 

13 Cf. ib. 

14 Cf. ib. 

15 Cf. ib. 

16 Pius XII, Motu Proprio Primo feliciter. A.A.S., XL (1948) II, p. 284 s. 

17 Cf. ib. 

18 Cf. can. 702 § 1. 

« Quae igitur a Christo Domino tributa laus est discipulis, ei praecipuum in 
modum adhaerentibus, cum dixit: “ de mundo non sunt, sicut et ego non sum 
de mundo ”, eadem merito tribuenda his Francisci alumnis qui evangelica consi- 
lia, mente et animo, quantum in saeculo licet, observantes, vere de se affirmare 
idem possunt quod Apostolus: “ nos autem non spiritum huius mundi accepi- 
mus, sed Spiritum, qui ex Deo est ” » (Bened. XV, Litt. Encycl. Sacra propediem 
celebrari, d. 6 ian. 1921: A.A.S., Vol. XIII [1921], p. 38), 

19 Cf. Encycl. citata: A.A.S., p. 34. 


Caput III 

DE DIVERSIS FORMIS STATUS PERFECTIONIS ADQUIRENDAE 
ET DE ERRORIBUS REFELLENDIS 

23. [ Diversae formae status perfectionis adquirendae']. Hac amplissima 
et sapientissima statuum perfectionis ordinatione, Mater Ecclesia, innumeris 
Christifidelibus, viris ac mulieribus, copiosam praebet opportunitatem evan- 
gelica consilia amplectendi et per ea perfectionem caritatis appetendi, habita 

praesertim ratione infinitae paene varietatis formarum quas unaquaque spe- 
cies status perfectionis induere valet, et de facto, decursu saeculorum, in- 
duit. Unde, ex una parte asseri potest, nullam fere humano generi obve- 
nisse necessitatem spiritualem vel corporalem ad cuius levamen aliqua religio 
divinitus suscitata non fuerit; 1 ex alia autem, taliter instructas esse has di- 
versas formas statuum perfectionis ut, praeterea, peculiari indoli, proclivitati, 
vocationi cuiusque animae egregie respondeant, prout illi « qui evangelica 
consilia amplexi sunt, vel operosam inter homines, vel umbratilem in si- 
lentio vitam agant, vel utrumque pro peculiari instituto suo efficere con- 
tendant ». 2 

24. [ Errores refellendi', activismus']. Ad omnem hac in re perniciosam 
aequivocationem dissipandam, omnino retinendum est quod etiam in insti- 
tutis quae operibus externis specialiter dedicantur, vita interior et orationis 
studium minime excluduntur; immo praesupponuntur ad finem generalem in- 
stituti status perfectionis assequendum. Quare refellendus est periculosus er- 
ror penes nonnullos, etiam perfectionis evangelicae sectatores nostris tem- 
poribus invalens, dictus « activismus », qui vitam interiorem negligens, et 
orationis efficaciam parvipendens inficiuntur « febri illa inquieta et non raro 
sterili « actionis » quam vocant, speciosae magis quam efficacis ». 3 

Ex sancto nempe precationis studio vis illa solummodo hauriri potest, 
quae a caelestibus sedibus descendit, et quae una valet religiosam alere vitam 
et fructus etiam in apostolatus edere in sempiternum aevum salutares. 4 

25. [ Errores refellendi : naturalismus]. Nec praetereundum est aliud 
grave discrimen quod insidiatur illis statibus perfectionis quorum proprium 
est varia externa opera apostolatus necnon misericordiae corporalis in pro- 
ximo exercere propter amorem lesu Christi, qui omnes voluit ad se trahere 
et in pauperibus et infirmis repraesentari praedilexit. 5 Nunc autem periculum 
instat caritatem proximis praestitam paulatim religiosam naturam amittere. 
Quod evenit quia in proximis iuvandis saepe naturalia rnotiva miscentur adeo 
ut non raro rationibus supernaturalibus praevaleant. Hoc pacto operum mi- 
sericordiae supernaturalis ratio valde periclitatur eorumque vis sanctificatrix 
et apostolica enervatur. Profecto, « beneficentia quae nullum a fide princi- 
pium ducit sed aliunde scaturit caritas non est neque catholica appellari potest. 
Habet caritas dignitatem, habet afflatum, habet vires quae simplici philan- 
thropiae, etiam opibus et praesidiis praeditae, desunt ». 6 Sodales igitur sta- 
tuum perfectionis, cum externis incumbunt operibus, prae oculis semper fe- 
rant et assidue colant ea omnia ordinis supernaturalis, cum ceteris ordinis 
materialis, quae actionis beneficae adaugeant efficaciam. Verum, imprimis, 
lesu Christi amorem in cordibus suis intensissime foveant cuius ductu, pro 
miseris et egenis vel propriam vitam ponere ne formident. 7 

NOTAE 

1 Pius XI, Epist, Apost. Unigenitus Dei Filius , d. 19 mart, 1924: A.A.S., 
Vol. XVI (1924), p. 134 s. 

2 Pius XII, Encycl. Mystici Corporis Christi , d. 29 iulii '1943: A.A.S., 
Vol. XXXV (1943), p. 201. 

3 Pius XII, Alloc. Moderatoribus Gen., d. 11 febr. 1958: A.A.S., Vol. L 
(1958), p. 158; Ioannes XXIII, Alloc. in Collegio S. Anselmi, d. 25 sept. 1959: 
A.A.S., Vol. LI (1959), p. 707 s. 

4 Pius XII, Alloc. 8 dec. 1950: A.A.S., Vol. XL (1951), 1. c. 

5 Matth. X, 42; XXV, 40. 

0 Pius XII, Alloc. cit., ibid., p. 32. 

7 Cf. Pius XII, Alloc. d. 8 dec. 1950: A.A.S., Vol. XL (1951), p. 33. 


Caput IV 

HABITUDO STATUUM PERFECTIONIS ADQUIRENDAE AD ECCLESIAM 

26. [ Positio status perfectionis adquirendae in Ecclesia ]. Nunc si men- 
tem vertimus ad relationem statuum perfectionis cum Ecclesia Christi, haec 
adeo apparet intima ut ipsam Ecclesiae constitutionem quadantenus afficere 
videatur. Etenim ex divina institutione sunt in Ecclesia clerici a laicis distin- 
cti, licet non omnes clerici sint divinae institutionis; utrique autem esse pos- 
sunt religiosi. 1 Divino, igitur, ipso iure, statutum est ut clerici distinguantur 
a laicis. « Inter duos hos gradus, religiosae vitae status interiicitur, qui eccle- 
siastica origine defluens, ideo est atque ideo valet, quia arcte proprio Eccle- 
siae fini cohaeret, qui eo spectat ut homines ad sanctitatem assequendam per- 
ducantur ». 2 Hac ratione, Ecclesia, uti supra dictum est, principia a Christo 
iacta reassumens, Statum perfectionis instituit, nedum ad bonum privatum 
christianorum verum etiam ad bonum universale totius Corporis Mystici 
Christi. 

27. [ Hierarchia interna status perfectionis adquirendae']. Ut hunc finem 
melius attingeret, Ecclesia quos condidit Status perfectionis specialibus legi- 
bus ordinavit eosque instructos voluit peculiari interna hierarchia a Sacra 
Hierarchia clericali distincta, quae propriis Superioribus internis constans, 
tamquam Supremum Caput habet Romanum Pontificem qui est etiam sin- 
gulorum omnium sodalium Supremus Superior. 3 

28. [ Duplex officium status perfectionis]. Statibus perfectionis duplex 
erga Ecclesiam quae illos induxit tamque sapienter ordinavit incumbit offi- 
cium. Primum, veluti illorum naturae necessario inhaerens, est efficere ut 
per assiduam ac strenuam evangelicae perfectionis prosecutionem, sanctitas, 
quae prima et indeficiens Ecclesiae nota praedicatur, continuo crescat, magis 
magisque ubique clarescat. 4 Cum vero a perfecta Dei dilectione defluat ipse 
proximi amor, ab illo primo officio sanctitatem sectandi derivatur alterum 
cum eo intime connexum, pro viribus scilicet prece actuosaque opera labo- 
randi ad Regnum Christi in animis radicandum ac roborandum illudque ad 
omnes plagas dilatandum, ut catholicitas Ecclesiae nedum de iure tantum 
habeatur, verum etiam de facto ubique luculenter fulgeat. 6 

NOTAE 

1 Can. 107. 

2 Pius XII, Alloc. cit,, ibid., p, 27 ss. 

3 Pius XII, Alloc. cit,, ibid., p. 28; can, 499. 

4 Cf. Eph., IV, 12; Pius XII, Const, Apost. Sponsa Christi, 21 nov. 1951: 
A.A.S., Vol. XLIII (1951), p. 14 ss. 

5 Cf. Mc„ XVI, 15. 


Caput V 

EXCELLENTIA STATUS PERFECTIONIS ADQUIRENDAE 
ET ERRORES REFELLENDI 

29. [ Excellentia intrinseca status perfectionis ]. Compertum est quanta 
alacritate et heroica fidelitate Status perfectionis membra, adlaboraverint in 
Ecclesia aedificanda ac dilatanda, scilicet, perpetua Dei servitio mancipatione, 
exemplo virtutum, eximia sanctitate ardentissimoque zelo. 1 

Verumtamen Status perfectionis excellentia non solum ex eius fructibus, 2 
sed ex ipsa eius natura ipsoque fine maxime elucet. Etenim, prout in Eccle- 
sia est ordinatus, aptissimum medium sese praebet ad sanctitatem assequen- 
dam; nam Dei servitio hominem plene ac perpetuo mancipat, eumque per 
oboedientiae, castitatis perfectae et paupertatis iugem observantiam, liberat 
ab iis praecipue quae impediunt exercitium caritatis; 3 praeterea ipsum effi- 
caciter excitat ad actus caritatis erga Deum et erga proximum cui opera mi- 
sericordiae spiritualis et temporalis omnis generis praestat; exspolians de- 
nique illum omnibus quae possidet eumdem expeditum facit ad Christi se- 
quelam. 4 

30. [ Errores refellendi-, de statu matrimoniali praeferendo ]. Quapropter, 
prorsus errare dicendi sunt illi qui iuvenes ad hanc sublimem vocationem 
non tantum non incitant, sed etiam ab ea amplectenda arcent, asserentes 
Religionis causam melius serviri a laicis coniugatis actionem apostolicam in 
saeculo exercentibus quam a religiosis a mundo segregatis. 5 Hic error enim 
proxime accedit alteri iam a Concilio Tridentino damnato, scilicet de statu 
coniugali statui virginitatis vel caelibatus anteponendo. 6 E contra pro rei ve- 
ritate omnino tenendum est vocationem ad virginitatem tamquam excellens 
donum a Deo largiter collatum habendum esse, arcanis intimisque vinculis 
cum ipsa caritatis perfectione assequenda coniunctum, Iamvero', qui evan- 
gelicam perfectionem profitentes, virginitatem sectantur, a gravibus matri- 
monii muneribus et officiis sese exonerant, non quidem aliquo egoistico 
sensu vel animi pusillanimitate ducti, sed « ut plenius queant Deum servire 
et ad proximorum viribus omnibus conferre bonum ». 7 I deoque, sacerdotes 
educatoresque ne timeant istam viam evangelicorum consiliorum eis quos 
dirigunt prudenter ostendere, nec umquam ita loquantur ac si excellentior 

esset conditio christianorum qui in saeculo, sub communi praeceptorum iugo 
viventes, apostolatui Ecclesiae ex animo incumbunt. 8 

31. [ Errores refellendi', nimia facilitas in statu perfectionis']. Nonob- 
stante vero tanta excellentia status perfectionis, non desunt qui leviter asse- 
rant illum « natura sua fineque suo nihil aliud esse nisi salutis refugium ti- 
mentibus et anxiis datum, qui cum non valeant procellosa vitae obire discri- 
mina, et aspera rerum sustinere neque sciant, neque forsitan velint, socordia 
ducti valedicunt saeculo et in sereni coenobii portum confugiunt ».° 

Haec sane relata opinatio, « si in universum accipiatur, falsa et iniusta 
est. Enimvero, quemadmodum sacerdotii ineundi, ita, imo potius, religiosi 
status ingrediendi propositum atque in suscepto proposito firma constantia 
magnos spiritus et alacre devovendi studium flagitant ». 10 Quod historia ec- 
clesiastica amplissime confirmat, luculenter attestans statum perfectionis fon- 
tem esse heroicae sanctitatis ab Ecclesia proclamatae, dum omnes conspicere 
valent tot praeclarissima virorum et mulierum exempla virtutum, indefessae 
actuositatis et generosae immolationis, qui tam in silentio coenobiorum quam 
in aperto campo apostolatus et operum caritatis, prima acie dimicant. 

32. [ Errores refellendi : nimia difficultas in statu perfectionis]. Alius 
serpit funestissimus denuntiandus error eorum qui status perfectionis am- 
plecti dissuadere nituntur ob rationem opinatui antea relato penitus contra- 
riam, ob nimiam scilicet difficultatem quam « status perfectionis praesefert, 
libero suo arbitrio sese exuendi et libertatis potestatem deponendi. Immo 
veluti celsa moralis perfectionis forma a quibusdam extollitur: non ob Chri- 
sti amorem exuta libertas, sed huiusmodi abnegationis coarctatio ». u 

Qui huiusmodi sententiam temere proferunt perspicue ostendunt se evan- 
gelicae consiliorum praecellentem naturam minime agnoscere et Dei gratiae 
virtutem parvipendere qui generosis et volentibus animis perfecta, non vero 
impossibilia, proponit. 

Etenim, ille qui in statu perfectionis propriam abdicat libertatem, ma- 
ximum quidem in sua persona sacrificium Deo offert cuius servitio sic tota- 
liter et radicitus se mancipat ad quod praestandum expeditiorem, immo 
expeditissimum se reddit. Cum autem id faciat ad exemplum Christi qui « hu- 
miliavit semetipsum factus oboediens usque ad mortem, mortem autem 
Crucis », 12 a Divino Redemptore etiam animi fortitudinem necessariam fidu- 
cialiter expectare debet ut oboedientiam in omnibus fideliter praestare valeat, 
dicens cum Apostolo: « omnia possum in eo qui me confortat ». 13 

Fallit igitur et fallitur qui de statu capessendo consilium petenti, absque 
alio, libertatem suggerit retinendam, huius animi piam proclivitatem et divi- 
nae gratiae motum perperam negligens. Quocirca, si Dei vocis incitamentum, 
indicio certo, aliquem ad evangelicae perfectionis culmen arcesserit, qualibet 
haesitatione remota, celsi huius propositi proficiendi causa, proponatur liber- 
tatis libera immolatio, prout oboedientiae votum exposcit, votum quod Eccle- 
sia per tot saeculorum decursum perpendit, experta est, definivit, compro- 
bavit. 14 

33. [ Comparatio status perfectionis adquirendae cum statu clericali ]. 
Doctrina statuum perfectionis adquirendae hactenus tradita vera est et certa, 
placitis Theologiae et iuris canonici conformis, atque Ecclesiae traditione pro- 
batissima, immo in ipsis Christi verbis contenta ab Evangeliis relatis . 15 Porro, 
statuum perfectionis rationes mere iuridicae possunt ab Ecclesia mutari quae 
eas produxit, quod scimus decursu temporis saepe fecisse. Non ita pridem 
novum Statum perfectionis aliis duobus iam existentibus adiunxit. E contra, 
fundamentum a Christo positum, quod, uti dictum est, substantiam statuum 
perfectionis constituit mutationi obnoxium non est. 

His positis', si perfectionis adquirendae status ad clericalem referatur, 
quin quaestio de praelatione unius prae alio ponatur, oportet dicere quod 
omnis vocatio a Deo est 16 tum clericorum dioecesanorum tum sodalium 
statuum perfectionis, utraque proinde bona est, imo in suo genere optima. 
Paulus dicit: « unusquisque in qua vocatione vocatus est in ea permaneat ». 17 
Et hoc quia sanctitas personalis, seu exercitium heroicarum virtutum theolo- 
galium et moralium, non directe pendet a statu personae, sed ab eius volun- 
tate, gratia Dei movente et informante. Unde utique sanctitas, idest, per- 
fecta caritas ubique florescere consuevit, in officiis et ministeriis dioecesanis, 
in paroeciis, in domibus religiosis, apud Societates vitae communis et Insti- 
tuta saecularia, imo in statum simplicium fidelium . 18 Sanctitas tamen obnoxia 
est divinae vocationi in qua, quaecumque ea sit, vult apostolatus ut « digne 
ambulemus cum omni humilitate et mansuetudine ». 19 Hoc planum est, et 
perspicuum. Si tamen rem obiective inspiciamus, indubium est, status per- 
fectionis, uti in Ecclesia sunt constituti, specialia et aptissima media de se 
praebere ad perfectionem evangelicam sectandam et ad sanctitatem conse- 
quendam; quae media specialia status clericalis dioecesanus ratione sui non 
secumfert, licet clerici in proprio statu ad apicem sanctitatis contendere eam- 
que adipisci valeant.* 


NOTAE 

1 Pius XI, Epist. Apostolica Unigenitus Dei Filius, d. 19 martii 1924: A.A.S., 
Vol. XVI (1924), p. 133 s.; Pius XII, Const. Apost. Provida Mater Ecclesia, ib., 
p. 117; Io annes XXIII, Alloc. in Collegio Sancti Anselmi, die 25 sept. 1959: 
A.A.S., Vol. LI (1958), p. 707. 

2 Matth., VII, 16. 

3 Cf. supra dicta in clausulis 9, 10, 11. 

4 Matth. XIX, 27-29. 

5 Cf. Pius XII, Litt. Encycl. Sacra Virginitas, d. 25 mart. 1954: A.A.S., 
Vol. XLVI (1954), pp. 177-178. 

6 Cf. Cone. Trid, de Matrim., can. 10, 

7 Pius XII, Litt. Encycl. Sacra Virginitas cit., ib., p. 168. 

8 Cf. Pius XII, Litt. Encycl. cit., ib., pp. 170-174. 

9 Pius XII, Alloc. cit., d. 8 dec, 1950, p. 30. 

10 Ib. 

11 Pius XII, Alloc. d, 8 dec. 1950 ad I um Congr, de Stat. Perfect.: A.A.S., 
Vol. XLII (1951), p. 31. 

12 Philipp. II, 8. 

13 Philipp. IV, 2. 

14 Cf. Pius XII, Alloc. cit., ibid., p. 32. 

15 Cf. supra, prooemium, not. 3-4. 

16 II Thess. I, 11; II Tim. I, 9 etc. 

17 II Cor., V, 48. 

18 Matth., V, 48; II Cor. XIII, 11; D. Th., II a -II ae , q. 184, aa. 1, 54. 

19 Eph. IV, 12. 

* N. B. : Caput VI in indice generali signatum hic supprimitur quia materia 
de « Exemptione » tractatur in schemate ab utraque Commissione de Episcopis 
et de Religiosis concordato. 


Sectio Quarta 

DE QUIBUSDAM QUAESTIONIBUS PARTICULARIBUS 
STATUS PERFECTIONIS 

Caput XXXII * 

DE APOSTOLATU RELIGIOSORUM IN LOCIS MISSIONUM 

128. [Opera religiosorum in locis Missionum : in genere']. In locis Mis- 
sionum ubi tot tantisque variis necessitatibus spiritualibus populorum in pe- 
culiaribus et quandoque valde arduis conditionibus vitae et laboris est occur- 
rendum, normae de immissione religiosorum in opera apostolatus oppor- 
tune aptandae sunt iuxta speciales Instructiones S. Sedis. Nihilominus, etiam 
in his locis, principia fundamentalia ad eorum immissionem in opera aposto- 
latus servanda sunt ita ut religiosa vita et disciplina, peculiaribus exigentiis 
accommodata, sarta tecta maneant et Superiorum religiosorum auctoritas in 
suos subditos cum potestate Ordinarii loci rite coordinetur ut effective exer- 
ceri valeat. 

129. [De Missione a Sancta Sede alicui instituto committenda]. In di- 
vino mandato exsequendo praedicandi Evangelium omni creaturae in mun- 
dum universum, Ecclesia, imprimis in partibus infidelium, quandoque alicui 
Instituto committit regionem quamdam evangelizandam. Institutum autem 
hoc munus acceptans, ipsam Ecclesiae missionem in hoc territorio arcte com- 


* Hoc caput ad sectionem V « De apostolatu Religiosorum sub moderamine 
Episcoporum » pertinebat, quae hic sublata est, quia in schemate ab utraque Com- 
missione de Episcopis et Religiosis concordato aequivalenter inserta. Hic tamen 
servatum est capitulum de Missionibus de quibus in praefato schemate concordato 
parum habetur. 

plectitur atque veluti suam facit ita ut operarios evangelieos e gremio suo 
mittat atque etiam media ad opus exsequendum pro posse suppeditet. 1 

130. [De Superiore Ecclesiastico Missionis']. Ecclesia 'autem, non inten- 
dit illum tractum terrae evangelizandum instituti curis plane ac omnino re- 
linquere. Quamobrem, verum Superiorem Ecclesiasticum Missionis, inter 
sodales instituti selectum, ipsa Sancta Sedes nominat qui sub eius directo 
regimine missionis curam gerit, perfecta tamen coordinatione servata cum 
Superioribus religiosis, quibus competit 'missionarios mittere atque, post 
sufficientem in ipsis locis missionum praeparationem, operibus missionali- 
bus sub auctoritate Superioris ecclesiastici explendis addicere. 

131. [De duplici auctoritate cui Missionarii subduntur]. Unde apparet 
duas esse in missionibus alicui instituto commissis potestates quibus missio- 
narii subduntur, alteram ecclesiasticam, alteram religiosam. Et licet utrique 
proprius atque omnino distinctus campus sit actionis: una missionariis qua 
missionariis imperante, altera religiosis qua religiosis praecipiente; cum 
tamen circa easdem personas exerceantur, nemo profecto non videt, quanti 
momenti sit, ut concorditer agant. Quoad particularia definienda specialis 
conventio iniri poterit inter Superiorem Ecclesiasticum et Superiorem Reli- 
giosum competentem, probante Sancta Sede. 

132. [De destinatione missionariorum intra territorium missionis]. In- 
tra territorium missionis, in Superioribus stationum missionalium nominan- 
dis aut transferendis et in missionariis ad varia munera et officia eligendis 
et destinandis, Superior Ecclesiasticus missionis collata utatur semper opera 
Superioris religiosi, scilicet: hic diversarum stationum rectores et officiis 
aptos viros proponat; Superior vero Ecclesiasticus missionis eos nominat 
prout in Domino iudicaverit. 

Si vero in territorio missionis adsint sacerdotes saeculares, missionarii 
religiosi nequeunt in eorum domibus cum ipsis cohabitare, ne impediantur a 
regulari observantia ad tramitem Constitutionum, nisi id ad tempus neces- 
sarium fuerit ob peculiaria adiuncta. 

Superior religiosus autem si quandoque persuasum sibi habeat, alicuius 
subditi spirituale vel etiam temporale bonum postulare ut ab uno in alium 
locum transferatur, vel ab officio aliquo aut munere amoveatur, reverenter 
et fiducialiter rem Superiori missionis exponat. In casu tamen dissensus, Su- 
perioris missionis sententia praevalere debet, firmo iure competentis Supe- 
rioris religiosi ad normam Constitutionum, sodalem, praemonito Superiore 
missionis, >a missione definitive revocandi. 

Superior vero missionis nequit missionarios extra territorium missio- 
nis mittere, etsi in bonum missionis vel ad negotium eiusdem gerendum, 
sine assensu proprii Superioris religiosi competentis. 

133. [De domibus religiosis canonice erigendis in locis Missionum]. 
Licet stationes vel residentiae in quibus missionarii degunt sola auctoritate 
Superioris missionis canstitutae sint, non prohibetur quominus praeterea 
domus religiosae, etiam exemptae, quinimmo etiam religiosae provinciae vel 

aliae circumscriptiones ad instar provinciarum, servatis de iure servandis, 
canonice erigantur. In hisce et similibus casibus Superiori missionis ea tantum 
competunt, quae a iure communi, congrua congruis referendo, Ordinariis 
locorum conferuntur, 

134. [De re oeconomica rite definienda']. Nisi aliter provisum fuerit, 
Superiori Ecclesiastico missionis onus incumbit providendi ad missionario- 
rum congruam sustentationem. 

Nihilominus, honoraria SS. Missarum et iura stolae non missioni sed 
secundum Constitutiones missionario vel instituto cedunt, quibus eiusdem 
instituti communibus necessitatibus subveniri possit, praesertim ad missio- 
nariorum institutionem quod attinet. 

Insuper, fructus personalis industriae non missionalis sodalium, ut 
scriptio libri, confectio operae artis, necnon proventus ipsis titulo personali 
obtingentes uti pensiones ordinis civilis, similiter instituto vel ipsi missio- 
nario secundum Constitutiones proprias devolvuntur. 

135. [De apostolatu religiosorum in Missionibus non commissis proprio 
Instituto]. Valde diversa est conditio sodalium statuum perfectionis qui ope- 
ram apostolicam navant in missionibus non commissis proprio instituto, sed 
ad easdem ab Ordinario loci vocantur. Pro ipsis leges communes de aposto- 
latu religiosorum generatim applicantur. Nihilominus, omnino iuvat ut spe- 
cialis ineatur inter Ordinarium loci et Superiorem instituti conventio, quae 
mutua officia et iura accurate et aequa ratione definiat. 

Idem observandum erit quando missio alicui instituto commissa ab eo 
aufertur, ut missionarii qui in eadem permanent, certam habeant normam 
quomodo sese gerere debeant. 

NOTA 

1 Cf. Instruet. S. C. de Prop. Fide, d. 8 dec. 1929: A.A.S., Vol. XXII (1930), 
pp. 111-115. 

2) RELATIO EM.MI P. D. VALERII CARD. VALERI 
PRAESIDIS COMMISSIONIS DE RELIGIOSIS 

Introductio ad Schema. Constitutio de statibus perfectionis adqui- 
rendae, Rev.mae Commissioni Centrali Praeparatoriae Concilii hodie 
praesentata, est prima Sectio prioris Partis integri Schematis a Commis- 
sione de Religiosis exarati. 

Statim animum pulsat quaestio: cur haec Constitutio, cum iam bre- 
vis quidem, sed pulchra habeatur expositio in Constitutione de Ecclesia? 
Responsum, ni fallor, in comperto est: dum enim ista rationes theolo- 
gicas Status Perfectionis exponat, in schemate nostro status perfectionis 
sub aspectu iuridico specialiter consideratur, quatenus opera Magisterii 
Ecclesiae apte completus, perfectus atque ut publicus status recognitus. 

Huiusmodi Constitutionis doctrinalis necessitas duplici ratione potest 
evinci. 

Etenim, Status perfectionis adquirendae non tantum inde a priori- 
bus saeculis evolutus est, sed etiam inde a Concilio Tridentino instituta 
magno numero succreverunt atque, quod maxime refert, ortae sunt novae 
formae vitae perfectionis: Ordinibus Monasticis et Mendicantibus adie- 
cti sunt Clerici Regulares; deinde venerunt Congregationes votorum sim- 
plicium et Societates vitae communis, tandem Instituta Saecularia. Insu- 
per, instituta vitae activae novas variasque structuras et figuras praetu- 
lerunt ob necessitatem operibus apostolatus et caritativis susceptis sese 
aptandi. Nil mirandum, igitur, quod post tot et tantas transformationes, 
sentiatur necessitas synthesis doctrinalis de Statibus perfectionis adqui- 
rendae in qua diversae formae vitae ordinentur, definiantur et enuclean- 
tur, atque non rectae opiniones circa vitam religiosam seponantur. 

Alia ratio est illa exoptata renovatio vitae et operae in Institutis 
status perfectionis quae in secunda Parte Schematis nostri promovetur. 
Ad hanc enim rite perficiendam oportet attendere non tantum ad tem- 
pora hodierna quibus est exaequanda; sed, ut tuto procedat, etiam ad 
ipsius status perfectionis exigentias quas praelaudata Constitutio invio- 
labiliter servandas demonstrat. 

Ordinatio materiae Constitutionis satis perspicua videtur; ideo quae- 
dam argumenta peculiaris momenti tantum erunt advertenda. 


* k k 

Ad caput I: De statu perfectionis adquirendae : in genere. 

A) Definitio status perfectionis (Art. 9). 

Definitio Status perfectionis adquirendae quae in Articulo nono le- 
gitur, accurato studio elaborata, proxime adhaeret definitioni status reli- 
giosi Canonis 487 Codicis luris Canonici, quam ita complet et aptat ut 
tribus speciebus Status perfectionis nunc in Ecclesia iuridice recognitis 
convenire valeat. 

Quaeri autem posset cur non habeat explicitam mentionem obliga- 
tionis tendendi ad perfectionem? Hanc, vero, Commissio consulte omi- 
sit. Stante enim inter theologos et canonistas controversia utrum obliga- 
tio tendendi ad perfectionem sit distincta ab illa servandi Consilia Evan- 
gelica an non, quaestio nondum satis matura apparet ut a Concilio defi- 
niatur. Quamobrem, Commissio prudentiam Codicis luris Canonici 
(cann. 488, 1°, 593) necnon Constitutionis Apostolicae « Provida Ma- 
ter » (Lex Peculiaris, art. 1) imitata, prosecutionem perfectionis Chri- 
stianae exhibere praetulit tamquam causam finalem status perfectionis, 

dicendo illum esse «... stabilem in aliqua societate vivendi modum ab 
ecclesiastica auctoritate christianae perfectionis adquirendae causa con- 
stitutum... ». 

B) Differentia Status perfectionis adquirendae a statu Cleri saecu- 
laris (Art. 13). 

Elementis Status perfectionis constitutivis sufficienter enucleatis, 
articulus decimus tertius exponit differentiam Status perfectionis adqui- 
rendae a statu Cleri saecularis, iuxta notam doctrinam a Papa Pio XII 
omni cum perspicuitate enodatam. 

Patet comparationem hic fieri in ordine iuridico, ad illos duos status 
ab invicem secernendos, Iuxta ordinationem Ecclesiae, enim, neque sta- 
tus perfectionis cum statu clericali convertitur, neque status clericalis 
cum statu perfectionis adquirendae, licet in illo, sicut in isto, quisque 
apicem sanctitatis adipisci valeat. 

Elaee iuridica distinctio non est mere theoretica; consectaria practica 
maioris momenti habet relate ad plures quaestiones particulares circa 
diversos status in Ecclesia recognitos. 

* * * 

Ad caput II: De speciebus status perfectionis adquirendae. 

A) Tres species status perfectionis adquirendae (Artt. 15-21). 

Status perfectionis adquirendae ab Ecclesia iuridice recogniti, qui- 
bus scilicet habetur formalis et authentica Consiliorum Evangelicorum 
Professio, sunt tres tantum specie: Religiones , Societates vitae commu- 
nis et Instituta saecularia. In quo hae tres species conveniunt et in quo 
discrepant satis ample exponitur in articulis decimo octavo ad vigesi- 
mum primum (18-21). 

B) Tertii Ordines saeculares (Art. 22). 

Ad statum perfectionis adquirendae proxime accedunt Tertii Ordi- 
nes saeculares, quin tamen ad eum formaliter pertineant. Hi, enim, licet 
tria consilia evangelica non suscipiant, ad perfectionem christianam ta- 
men in saeculo contendere nituntur non simpliciter sicut ceteri fideles, 
sed « sub moderamine alicuius Ordinis Regularis, secundum eiusdem 
spiritum » et « secundum regulas ab Apostolica Sede pro ipsis appro- 
batas » (can. 702). Ideoque cum Ordine a quo pendent unam veluti fami- 
liam spiritualem constituunt et logice tunc Sacrae Congregationi de Re- 
ligiosis subduntur (can. 251, § 1). 

Quare, ad complementum huius materiae de Statu perfectionis ad- 
quirendae conveniebat de Tertiis quoque Ordinibus Saecularibus ali- 



DISCEPTATIO - DE STATIBUS PERFECTIONIS ADQUIRENDAE 


357 


quid innuere ut temporibus nostris, quibus etiam omnino congruunt, 
ab omnibus ad quos pertinet promoveantur (Art. 22). 

* * i< 

Ad caput III: De diversis formis status perfectionis adquirendae et 
de erroribus circa ipsos. 

A) Tripartita divisio Institutorum status perfectionis (Art. 23). 

Satis communiter, licet rarius in documentis pontificiis, sermo est 
de tripartita divisione vitae religiosae in contemplativam, activam et 
mixtam. Ipsa Suprema Sacra Congregatio Sancti Officii expostulavit a 
Commissione Antepraeparatoria Concilii ut de hac re clarae darentur 
notiones (cf. Acta et Documenta'. Series I, III, p. 10, n. 6). 

Commissio nostra hanc quaestionem accurato studio investigans, ad 
sequentes conclusiones devenit: 

1) Illi qui de hac re scribunt vel loquuntur non concordant. Saepe 
sub iisdem verbis res diversas intelligunt et sic ulterioribus discussio- 
nibus infructuosis ansam praebent. 

2) Discrepantia sententiarum provenit praesertim ex eo quod dum 
aliqui in elementis theologicis vitae religiosae, duce Doctore Angelico, 
insistunt, alii censent attendenda esse etiam elementa iuridica seu cano- 
nica, speciatim post doctrinam de vita contemplativa canonica a Con- 
stitutione Apostolica « Sponsa Christi » traditam a Pio XII Papa suis 
allocutionibus radiophonicis ad Moniales, anno 1937, peculiari vi et 
perspicuitate inculcatam. 

3) Res cum ita sint, Commissio aestimavit tripartitam divisionem 
vitae religiosae in contemplativam, activam et mixtam a Concilio non 
posse simpliciter evocari; sed potius quaestionem esse enodandam. 


* * * 

Ad caput V: Excellentia status perfectionis adquirendae et errores 
relativi. 

Schema explicit capite quinto de excellentia status perfectionis 
adquirendae et de erroribus circa eamdem: quae omnia perspicua vi- 
dentur. 

Liceat tamen notare quod in ultimo articulo trigesimo tertio, omnis 
quaestio de aliqua praelatione excellentiae inter vocationem sacerdota- 
lem et religiosam, tamquam non necessaria sedule vitatur. Utraque vo- 
catio enim, cum a Deo sit, « bona est, imo in suo genere optima »; etsi 
munera diversa status clericalis et status religiosus habeant, sanctitas 

tamen personalis « non directe pendet a statu personae, sed ab eius vo- 
luntate, gratia Dei movente et informante ». Re tamen obiective specta- 
ta, « indubium est statum perfectionis specialia et aptissima media de 
se praebere ad perfectionem evangelicam sectandam »; et in boc a quo- 
vis alio statu iuridice distinguitur (Art. 33). 

* * * 

« De apostolatu religiosorum in locis Missionum » (Caput unicum 
XXXII). 

Praesens Schema « De apostolatu religiosorum in locis Missionum » 
ut in calce paginae 5 1 indicatur, ad Sectionem quintam: « De apostolatu 
religiosorum sub moderamine Episcoporum pertinebat; cum autem huius 
sectionis materia a Commissione mixta de Episcopis et de Religiosis as- 
sumpta fuerit tractanda, in nostro schemate remansit solum caput XXXII 
de apostolatu in locis Missionum, de quo parum habetur in schemate 
concordato. 

Schema proxime adhaeret Instructioni Sacrae Congregationis de 
Propaganda Fide diei 8 decembris 1929, circa Missiones Institutis con- 
creditas; quaedam autem addit quae experientia necessaria vel utilia 
ostendit. 

Imprimis est retinendum, principia fundamentalia de immissione 
religiosorum in apostolatum, etiam in locis Missionum, ita servanda es- 
se ut religiosa vita incolumis remaneat et Superiorum religiosorum 
auctoritas in proprios subditos effective exerceri queat (Art. 128). 

Ideoque, duo sunt principaliter notanda. Religiosi Missionarii a 
regulari observantia minime dispensantur. Licet enim eorum disciplina 
vitae peculiaribus horum locorum adiunctis accommodanda sit, in es- 
sentialibus tamen firma remanere debet ne et ipsa vita religiosa pereat. 
Deinde, ad vitam religiosam quoque efficaciter tuendam, necessarium 
est omnino ut Superiores religiosi auctoritatem in suos subditos non tan- 
tum theoretice retineant sed effective exerceant. Quare, citata Instructio 
Sacrae Congregationis de Propaganda Fide statuit ad Superiorem reli- 
giosum pertinere vigilantia « ut missionarii Constitutiones proprii In- 
stituti, quatenus apostolici labores id sinunt, fideliter observent, ut vir- 
tutes et perfectionem christianam colant, et secundum proprias pro- 
fessionis spiritum vivant » (n. 19); et insuper, mandavit Superiori Ec- 
clesiastico ut « in nominandis aut transferendis Superioribus stationum 
et in eligendis ad varia munera et officia missionariis, collata utatur opera 


Cf. p. 352. 

Superioris religiosi. Hic enim pro officio suo subditos plenius cogno- 
scere atque eorum ingenia, facultates, animi virtutem, aptitudines quo- 
que pro variis officiis melius perspecta habere solet. Unde Superior reli- 
giosus diversarum stationum superiores et officiis aptos viros proponat; 
Superior missionis vero eos nominat prout in Domino iudicaverit ». 
(n. 23). Ubi hic valde consentaneus modus procedendi vero spiritu coope- 
rationis non observatur, Superioris Religiosi auctoritas non leviter mi- 
nuitur, immo fere penitus evanescere potest etiam quoad ea quae ad vitam 
religiosam spectant, quae ab activitate apostolica practice separari nequit. 
Memores ergo nos esse debemus quod sicut religiosi partem longe maio- 
rem laborum in missionibus promovendis assumpserunt, ita in hoc opere 
cum fructu pergere non poterunt nisi veri religiosi animo et opere per- 
maneant, propria disciplina religiose servata. 

Sicut Superioris ecclesiastici de mediis materialibus est disponere, 
ita quoque de missionariis. Haec autem ultima facultas non est abso- 
luta. Quia religiosi in missiones missi, aliquo modo praestantur quoad 
opera missionalia in territorio missionis exercenda, sed non fiunt prop- 
terea neque a proprio Instituto alienati neque a suis Superioribus sub- 
ducti, hinc quoad cetera suis Superioribus remanent obnoxii, secundum 
normas in articulo centesimo trigesimo secundo. Normae oeconomicae 
pro Institutis, quae onera habent sustinenda, praesertim ad domus for- 
mationis quod attinet, breviter statuuntur in articulo centesimo trige- 
simo quarto. 

Caput clauditur articulo centesimo trigesimo quinto, quo in mentem 
revocatur status religiosorum in missionibus proprio Instituto non com- 
missis. 


3) ANIMADVERSIONES SODALIUM 

Card. Ruffini: De Statibus perfectionis adquirendae : Pars I, Se- 
ctio I, Cap. I, II, III, IV, V: pag. 12, 1 ad 10: « Elementa theologica 
status perfectionis ». Clarius exponenda mihi videntur duo elementa es- 
sentialia quibus status perfectionis (seu consecrationis Deo) theologice 
constat: 

1) Elementum negativum : seiunctio seu separatio a mundo (pro 
quo D. N. Iesus Christus orare noluit); 

2) Elementum positivum : addictio Dei servitio. 

Pag. 17, 2 lin. 20: Lucide explicetur quid intelligendum sit locutione 


1 Cf. p, 341. 

2 Cf. p. 344. 

« vita communis canonica », cf. pag. 18, 3 lin. 25, ut legitime servetur 
facultas instituendi vitam communem (saltem quando haec possibilis est) 
pro Institutis saecularibus. 

Etenim « vita communis vel convictio », quae commendatur etiam 
clero saeculari, permitti debet pariter Institutis Saecularibus; vigilan- 
tibus verbis utor: permitti debet, non: praecipienda est. 

Vita communis, secundum peculiares normas, maxime pro puellis 
actuoso apostolatui in mundo constanter addictis, interdum est neces- 
saria, semper autem utilis, tum ad sanctam vocationem in eis tuendam, 
tum ad vitam spiritualem alendam. 

Pag. 27, 4 linn. 15-18: Textum ita mutarem: « ... virginitatem sectan- 
tes a matrimonii oneribus liberi sunt, non quidem aliquo egoistico sensu 
vel animi pusillanimitate ducti, sed ut plenius etc. ». 

Annotationes : I. Exopto ut aperte affirmetur — et illustretur — 
maxima utilitas etiam socialis status perfectionis adquirendae. 

II. Capta occasione, propono ut schema redigatur de perfectione 
acquirenda a Sacerdotibus dioecesanis, quibus frequentes praebentur 
occasiones observandi consilia evangelica. Non pauci ex eis observant, 
in exemplum, praeter castitatem perfectam, etiam summam paupertatem 
et oboedientiam, interdum heroicam. 

Pars II, Sectio IV, Cap. XXXII: Pag. 6, 5 6 lin. 11. Num necesse est ut 
Superior Ecclesiasticus seligatur semper inter Sodales Instituti reli- 
giosi? 

Pag. 8, 6 lin. 12 s.: In locis Missionum Religiosos operibus artis 
conficiendis vacare, mihi non placet. 

Card. Leger: Praesens schema quadam ambiguitate laborat: utrum 
intenditur schema doctrinale aut schema iuridicum. Omnimode valde 
indiget inspiratione theologica et spirituali. 

Observationes generales faciam et maxime de prooemio et capite 
primo, quae, ut mihi videtur, doctrinam de statibus perfectionis pro- 
ponere intendunt, quaeque, meo iudicio, non placent. 

Momentum personae Iesu Christi ut fons et exemplar vitae religio- 
sae vix recordatur. lesus solummodo proponitur ut Magister et Condi- 
tor vitae religiosae. Dicendum est quod Christus est centrum vitae reli- 
giosae sicut et vitae christianae et actuosa eius praesentia semper vivi- 
ficat et facit vitam religiosam. 

Theoria vitae religiosae aedificatur ex notione « perfectionis acqui- 


3 Cf. p. 345. 

4 Cf. p. 349. 


5 Cf. p. 353. 

6 Cf. p. 354. 

rendae ». Vita religiosa potius construenda est super ipsam caritatem 
in qua perfectio consistit. Praeterea vita religiosa fundata in notione 
« perfectionis acquirendae » magis apparet ut opus hominis quam ut 
opus gratuitae gratiae Dei. Certum est quod Sacra Scriptura (Evange- 
lia et Epistolae) vitam christianam (et consequenter vitam religiosam) 
non praesentant sub aspectu « perfectionis acquirendae », sed sub 
aspectu imitationis Christi quae convenit omnibus conditionibus socia- 
libus humanis. 

Consilia evangelica praesentantur sub aspectu negativo et ascetico 
(cf. n. 10). Tamen primo habent valorem positivum: sunt signa libertatis 
et vitae angelicae. Praeterea nil dicitur in textu de significatione escha- 
tologica vitae religiosae et praesertim caelibatus. 

Nil dicitur de theologica relatione inter Episcopos et religiosos. 

« Errores refellendi » disceptandi sunt forma magis positiva: v. g. 
agatur potius de « primatu vitae interioris » (n. 24 de « servitio homi- 
num ob Christum eiusque Evangelium » (n. 25). 

In summa, dicam quod conceptio maxime iuridica vitae religiosae 
proponitur; quae conceptio exprimere nequit id quod divitius habetur 
in vita religiosa. Dum nimis negligitur perspectiva biblica et conceptio 
patristica; nullus invenitur textus traditionis patristicae quae, maxime 
illa orientalis, constituit validiorem elaborationem theologicam ad na- 
turam status religiosi exprimendam. Hae sunt rationes cur, meo humili 
iu dicio, hoc primum caput non servandum est sicuti nunc est. 

De Missionibus : Numerus 130. In hoc schemate, quando quaestio 
est de Ordinario loci missionis, melius est eum semper vocare Superio- 
rem ecclesiasticum in oppositione cum Superiore religioso. 

Numerus 131. In linea 28 dicatur: « Quoad particularia definien- 
da, specialis conventio iniri semper debet inter Superiorem Ecclesiasti- 
cum et Superiorem Religiosum maiorem Instituti, probante Sancta 
Sede ». 

Experientia enim probavit sufficienter absolutam necessitatem talis 
conventionis, ad vitandas difficultates facile possibiles in cooperatione 
inter Superiorem Ecclesiasticum et Institutum cui concredita est Missio. 

Numerus 132. In linea 4 dicatur: « Hic diversarum stationum et 
quasi-paroeciarum rectores, omnibusque aliis officiis ac muneribus aptos 
viros praesentat; Superior... ». Ratio est quia Superior religiosus debet 
intervenire in omni nominatione suorum religiosorum, quia dependent 
a se ipso. Praeterea, verbum « proponat », quod invenitur in Instru- 
ctione 8 dec. 1929, non fuit clarum. Qualis sit differentia canonica inter 
praesentationem et propositionem? Inde in praxi melius est dare ius 
praesentationis Superiori religioso, 

Linea 8, non mihi placet principium de prohibitione co-habitationis 
missionariorum saecularium cum missionariis religiosis. Distinctio illa 
inter clerum saecularem et religiosum est inutilis et etiam periculosa. 
Inde, religiosi debent ius habere cohabitandi cum sacerdotibus saecu- 
laribus, praesertim in territoriis missionum, - quia ordinarie saeculares 
pauci sunt et de facto optimi effectus possunt oriri ex tali co-residentia. 
Missionarii religiosi possunt semper observare Constitutiones proprii 
Instituti, ad aedificationem cleri saecularis, cum quo co-habitent. 

Numerus 135: Quando in territorio missionis sunt alii religiosi, cle- 
ricales vel laki, ac religiosi Instituti cui Missio ipsa concredita est, tunc 
semper est absolute necessaria conventio inter Superiorem Ecclesiasti- 
cum et Superiorem Maiorem istorum religiosorum. Hoc principium valet 
pro sororibus et fratribus. Ex absentia talis conventionis difficultates 
facile possunt oriri, specialiter quando Missio ipsa datur clero locali 
seu nationali. 

In fine schematis quaestio est de statu missionariorum quando Mis- 
sio ipsa aufertur ab Instituto cui commissa est. Ordinarie magnae diffi- 
cultates possunt haberi in hoc momento. Inde, in ipsa conventione abso- 
lute necessaria inter Superiorem Ecclesiasticum et Superiorem Maiorem 
Instituti, semper debet esse mentio de statu futuro omnium missiona- 
riorum quando Missio ipsa nondum erit commissa Instituto extraneo. 

Card. Dopfner: Capita I, II, III, IV, V. Hoc Schema bene exponit 
multa quae ad essentiam et naturam Statuum perfectionis pertinent. At 
expositio nimis longa videtur. Plura possent magisterio ordinario et le- 
gislationi S. Sedis relinqui. Alia autem nec quoad rem sunt matura, ut 
solemniter doceantur a S. Synodo. Unde ante omnia commendo, ut totum 
Schema de Statibus perfectionis adquirendae, antequam Concilio pro- 
ponatur, in formam valde breviorem ac magis concinnam reducatur, ita 
ut solummodo principia contineat fundamentalia. Hodie certe non so- 
lummodo ex funesta rerum novarum cupiditate, sed solido labore theo- 
logico et sensu ecclesiastico multa de vita christiana eiusque statibus 
tractantur, quae in nostro schemate non satis considerantur. 

Ad textum vero praesentem in specie velim adnotare: 

1) Ad pag. 5, 7 linn. 5-20, collatam cum pag. 11, 8 lin. 32 cum nota 
19 et pag. 29, 9 lin. 28 cum nota 15, quae invocat notas 3-4: Hic agitur 
de Constitutione doctrinali, quae non sine solemnitate exponere vult 


7 Cf. p. 337. 

8 Cf. p. 340. 

0 Cf, p. 351. 

fundamenta Statuum perfectionis, et hic quidem prout in S. Scriptura 
invenitur. Attamen explicatio exegetica quoad Matth. XIX, 21; Mc. X, 
17; Lc, XVIII, 18 (cum toto contextu) non convincit mentem nec 
convenit cum commentariis, quae hac in re dantur a melioribus quibus- 
que exegetis nostri temporis (e. gr. Schnackenburg, Mennessier, Schmid). 
Dominus enim in suo dialogo cum iuvene divite non loquitur de aliquo 
statu particulari constituendo nec de perfectione aliqua accessoria prae- 
ter medullam vitae christianae, sed potius de urgenti necessitate pro hoc 
homine sese radicaliter solvendi a cupidine possidendi, si particeps esse 
vult illius perfectionis, quae tempori messianico omnino convenit. Si 
iuvenis hucusque nonnisi praescripta Veteris Testamenti cognovit, nunc 
tamen decisionem suam facere debet in facie Christi et invitationis suae. 
Christianis omnibus non convenit remanere solummodo sub lege Deca- 
logi, sed post adventum Domini, Novam audire debent solemnem pro- 
clamationem Legis: « Estote ergo perfecti » (textus pag. 5, 10 lin. 4 sq. 
rectissime citatur et explicatur). Verbum Domini apud Matth. XIX, 21 
« si vis perfectus esse » agit de ista perfectione, quae in solemni procla- 
matione Novae Legis ab omnibus exquiritur, propter divitias gratiae 
huius temporis finalis (telos; teleios). Omnibus dicitur, quod sese tota- 
liter abnegare debent. Et quidem unusquisque debet abnegationem suam 
ibi probare, ubi maxime impeditur a sequendo Christum. Cum hic homo 
dives magis divitias suas quam proximum et Deum diligeret, ei a Do- 
mino praecise indicatur, ubi et quomodo sese abnegare debet. Pro tali 
homine ergo non agitur de mero consilio, sed de realisatione indispensa- 
bili abnegationis, 

Alio vero modo ex hoc textu pro Statibus perfectionis conclusiones 
statui possunt. Status perfectionis non permittunt fidelibus, ut isti sint 
solummodo sub lege, cum pauci perfecti sint sub gratia. E contra Status 
perfectionis omnibus testificantur particulari modo legem communem 
perfectae caritatis et necessitatem abnegationis. Consulantur ergo hac in 
re exegetae, ut S. Synodus securius procedere possit et servitium bonum 
praestet Statibus Perfectionis. 

2) Ad pag. 10, 11 lin. 8: Expressiones « fixa et perfecte definita » for- 
sitan non valde felices sunt; videtur esse aliqua exaggeratio. 

3) Ad pag. 10, lin. 11 sq.: Quaerendum est, ne fortasse secundum 
consilium evangelicum melius « castitas virginalis » quam castitas per- 
fecta in posterum nominetur. Nam uti in Schemate de Virginitate a 
Commissione Theologica proposito disceptando, ni fallor, iam adnota- 


10 Cf. p. 337. 

11 Cf. p. 340. 

tum est, verbum « perfectus » generatim adhibetur ad designandum 
gradum supremum alicuius entitatis, non autem ad distinguendam spe- 
ciem. Differentia autem inter castitatem coniugatorum et castitatem 
caelibum non est gradualis, sed specifica, et utraque castitas servari de- 
bet secundum legem christianam modo perfecto. Si haec terminologiae 
efformatio uti videtur magis praecisa placuerit, in revisendo Schemate 
ubique substituatur expressioni « castitas perfecta » verbum « castitas 
virginalis ». 

4) Ad pag. 11, 12 lin. 30: Ne idea oriatur, ac si « perfecta caritas » 
sit solummodo finis ultimus Statuum Perfectionis, addatur post « per- 
fectam caritatem »: « utique finem omnibus baptizatis communem... » 
et in linea 32 inseratur « securius », ut ita sonet: « ... ad ipsam secu- 
rius assequendam ». Dominus enim omnes omnino obligat, ut ex toto 
corde ament Deum, et proximum sicut ipse nos amat. Et insuper omni- 
bus demonstrat « media ad assequendam perfectam caritatem ». 

5) Ad pag. 14, 13 linn. 1-13: Differentia inter statum Episcoporum 
et Statum perfectionis adquirendae, prouti hic describitur, non ita pla- 
cet. Nam status Episcoporum perfectus dicitur ratione perfectionis obie- 
ctivae muneris, perfectio vero in Statu Perfectionis adquirendae « ad- 
quirenda » dicitur ratione acquisitionis subiectivae perfectionis moralis 
tali statui debitae. Hac ratione etiam Episcopus in statu perfectionis 
(scii, ei competentis) adquirendae esse dici potest, cum e contra Status 
perfectionis adquirendae obiective si spectatur, iam inde ab initio habet 
certam quandam perfectionem. (Hoc sensu verbi gratia intelligitur, quod 
caelibatus est matrimonio perfectior). Insuper non videtur necessarium 
esse Episcopatum et Presbyteratum in eorum distinctione a Statu per- 
fectionis seorsim tractare. 

6) Ad pag. 14, lin. 26: Textus utique desumptus est ex allocutione 
Pii XII; sed ad hunc et aliquos alios textus dicendum est, quod ad so- 
lemnem proclamationem a S. Synodo faciendam — praesertim Consti- 
tutione — maior exigitur certitudo ac pro simplice allocutione Summi 
Pontificis. 

Quoad rem autem mihi videtur, quod nulla urget necessitas doctri- 
nalis excludendi solemniter statum clericalem posse vocari etiam « sta- 
tum evangelicae perfectionis adquirendae ». Clericus enim, et quidem 
ex novo titulo suae vocationis, tenetur ad eam quae in Evangelio docetur 
perfectionem caritatis, ut non solum ore sed et vita praedicare possit 
perfectam legem libertatis et caritatis. 


12 Cf. p. 340. 

Cf. pp. 341-342. 

Isto et aliis locis huius Constitutionis non satis apparet Status per- 
fectionis modo maxime efficaci inculcare debere omnibus christianis, 
quam nobilis et quam urgens vocatio omnium christianorum ad perfe- 
ctam caritatem perfectamque sui abnegationem sit. Immo aliquomodo 
impressio oritur ac si zelus pro Statibus perfectionis diminuat vocationem 
communem christianorum. Tamen haec certe non erat intentio Com- 
missionis. 

7) Ad pag. 22, 14 lin. 22: « naturalia motiva ». Una ex parte hic natu- 
ralia motiva iuxtaponuntur supernaturalibus, alia ex parte talia motiva 
naturalia reprobantur. Ergo non clare apparet, quo sensu « naturalia » 
proponantur. Loco « naturalia » forsitan hic melius dici potest: «... huius 
saeculi... », vel «... huius mundi ». 

8) Ad pag. 24, ls linn. 1-18: Relatio Status perfectionis adquirendae 
ad Ecclesiam non satis bene et complete proposita esse mihi videtur. 
Nam cum in allocutione Romani Pontificis certe sufficiat unum aliumve 
punctum ad rem pro particularibus adiunctis proponere, in Decreto 
vero Conciliari doctrina omni sub aspectu, in quantum fieri potest, aequi- 
librata et completa sit. Quoad divisionem tripartitam status clericalis, 
laicalis et perfectionis adquirendae dicendum videtur illam esse ina- 
daequatam, quod iam patet ex dictis in lin. 8, i. e. et clericos et laicos 
posse esse simul etiam religiosos. Insuper, si dicitur, statum religiosum 
esse « ecclesiastica origine defluentem », hoc certo valet de canonica eius 
institutione, non autem (saltem non exclusive) de consiliis evangelicis, 
quae sunt eius fundamentum. Praeterea ordinatio Status perfectionis ad 
bonum universale totius Corporis Christi Mystici non satis complete de- 
scribitur. Nam Status perfectionis sicut etiam ipsa Ecclesia non est so- 
lum et merum medium ad sanctitatem assequendam, sed insuper testi- 
monium visibile seu incarnatio quaedam regni Dei et novae creaturae in 
hoc mundo iam inchoative praesentis et continuatio quaedam perma- 
nens victoris Christi Resurgentis. Status perfectionis adquirendae est 
signum omnibus perceptibile illius notae essentialis eschatologicae Ec- 
clesiae. 

9) Ad pag. 27, 16 lin. 23: « sub communi praeceptorum iugo viven- 
tes »: haec expressio non videtur bona descriptio status christianorum. 
Dicente enim Apostolo omnes christiani non sunt sub lege ( Rom . 6, 14), 
in quantum constituit iugum ab extrinseco impositum, sed inquantum 


14 Cf. p. 347. 

15 Cf. p. 348. 
Cf. p. 350. 

per gratiam moventur, ut libenter impleant omnia tamquam ex Dei ca- 
ritate provenientia (cf. Commentarium S. Thomae in Ep. ad Rom. 6). 

Exc. Hurley: Capita I, II, III, IV, V. Non possumus non lau- 
dare schemata « De statibus perfectionis acquirendae » propter eorum 
sedulam et diligentem vitae religiosae tractationem iuridicam. Haec tra- 
ctatio iuridica necessaria est, indispensabilis est. Sed, cum Em.mo Cardi- 
nali Leger, rogo: est-ne sufficiens? Si Christus Dominus tantum aspectum 
iuridicum religionis Christianae praedicaverit et si Sanctus Paulus tan- 
tum de eo scripserit nescio qualem Ecclesiam hodie haberemus. 

His post-Pentecostalibus diebus constanter in auribus nostris reso- 
nant verba « magnalia Dei ». Haec magnalia experti sunt Apostoli, ea 
praedicabant. Nunc autem finis Concilii, quod paramus, secundum vo- 
luntatem Summi Pontificis, est novam Pentecostem producere, i. e. 
annuntiationem magnalium Dei renovare et indigentiis hodierni tem- 
poris adaptare. Sed annuntiatio magnalium Dei non fit formulis iuridicis. 
Forsitan haec ratio fuit cur Dominus ad apostolatum piscatores vocavit 
potiusquam legisperitos! Tendit enim piscator natura sua ad magnalia 
narranda! 

Formulae iuridicae valde necessariae sunt, quia homines vivere non 
possunt in societate sine lege. Sed lex, quamvis conditio vitae sit, non 
est ipsa vita. Non mentibus praebet visionem, nec cordibus impulsum. 

In omni humilitate ergo credo hanc praesentationem iuridicam vitae 
religiosae complemento aliquo indigere, complemento ut ita dicam evan- 
gelico et kerygmatico, ad hoc ut vera plenitudine Verbi Dei reluceat, 
atque totam veritatem, bonitatem et pulchritudinem vitae religiosae 
manifestet. 

Audiendo verba Em. mi Cardinalis Dopfner etiam alia propositio 
mihi occurrit facienda, sed forsitan valore practico caret et ad effectum 
reduci nequit quia traditioni immemorabili adversatur. Propositio est 
ut supprimatur ratio loquendi de statibus perfectionis quando de vita 
religiosa est quaestio. Omnis enim status in Ecclesia est status perfe- 
ctionis adquirendae. Perfectio enim pertinet ad finem ab omnibus con- 
sequendum, non media ab aliquibus adhibenda. Ergo loquamur potius 
de vita consiliorum. 

Beat. Saigh: 17 Pars I, Sectio I, Caput I: De statibus perfectionis ad- 
quirendae in genere. Au N° 11 (page 3 18 ), la vie religieuse est definie de 


17 Animadversiones Beat. Saigh lectae sunt, lingua latina, ab Exc.mo Edelby, 
Archiep. Edesseno. 

18 Cf. p. 341. 

telle fagon « ut nunc vita anachoretica individualis inter status perfe- 
ctionis minime recenseatur ». Et pourtant, la vie eremitique individuelle 
fut 1’origine meme de la vie religieuse, le premier modele de ce qu’on 
est convenu d’appeler « status perfectionis adquirendae ». L’Occident 
a construit ses cadres de la vie religieuse en raison de la vie commune. 
Et comme 1’eremitisme ne cadrait plus avec ces categories, il 1’a exclu 
de la notion de vie religieuse. Ne faut-il pas au contraire elargir la defi- 
nition de la vie religieuse de maniere a y comprendre de quelque fagon 
ce qui fut la premiere forme de la vie religieuse, a savoir Peremitisme? 
D’autant plus que, de nos jours, il y a des hommes qui, dans le monde 
catholique, cherchent a mener la vie eremitique, sans compter que dans 
le monde orthodoxe cette forme de vie religieuse existe effectivement. 
En ce moment, la cause de beatification est pendante a Rome d’un er- 
mite maronite recent, le Pere Charbel Makhlouf . 

Au N° 12 (page 14 10 ), il est toujours question de la fausse distinction, 
chere a la scolastique occidentale, entre « status perfectionis adquiren- 
dae » et « status perfectionis adquisitae vel exercendae ». Dans ce der- 
nier etat on fait entrer les eveques. Ne pourrait-on pas eviter cette dis- 
tinction aussi factice qu’humiliante pour les eveques? Car quel est 
1’eveque qui se croit etre arrive a 1’etat de perfection acquise? Y a-t-il 
d’ailleurs un etat de perfection acquise, ou bien plutot la perfection 
chretienne est-elle toujours a acquerir? non seulement par les eveques, 
mais meme par les saints? L’Orient ignore absolument cette distinction. 

Card. Browne: In pag. 30: 20 a) sacerdos ad maiorem sanctitatem 
obligatur; 

b) de se non est, proprie loquendo, in statu perfectionis adqui- 
rendae; 

c ) hic status constituitur tribus conditionis ex parte subiecti seu 
causae materialis, seu causae dispositivae, quae sunt ligamina trium vo- 
torum; 

d) Sacerdos tamen si vult ad suum gradum sanctitatis pervenire 
non obligatur ad tria vota, obligatur tamen ad spiritum eorum; 

e ) ita magni sancti ut S. Philippus Neri, Cafasso, pauperiores, 
castiores et oboedientiores fuerunt in spiritu seu praepar. animi quam 
multi religiosi; 

/) imo hoc verum est de Episcopo quoad suum profectum in per- 
fectione adquirenda. 


19 Cf. pp. 341-342. 
Cf. p. 351. 

Exc. Salmon: Quae in schemate de Statibus perfectionis adqui- 
rendae expressa sunt, perpulchra et opportuna esse nemo negare potest. 
Utrum vero necesse sit haec omnia Concilio Oecumenico proponere non 
tam evidens est, ut iam a pluribus in hoc Ven. Consessu dictum est. Nul- 
la enim quaestio fit hodie neque de vocatione religiosa, neque de neces- 
sitate optimae formationis alumnorum, neque de necessitate certis tem- 
poribus vitae religiosae renovandae, neque de ferventi spiritu ac de uti- 
lissimo labore institutorum laicalium fratrum docentium. Aliunde, inde 
ab aliquibus annis, S. Sedes super has quaestiones sapientissimas normas, 
decisiones et consilia promulgavit, uti ex textibus citatis et ex notulis ad 
calcem pagellarum positis clare patet, ita ut schema propositum sit veluti 
ecloga seu merum excerptum documentorum pontificium de religiosis. 

1) Interea aliqua nimis succincte forsan tractata sunt. Exempli gra- 
tia, quae in capite XIV dicta sunt de Institutis status perfectionis unien- 
dis, supprimendis vel de novo condendis. Est res magni momenti, cum 
multiplicitas semper crescens Institutorum secum ferat magnam distra- 
ctionem et iacturam virium in Ecclesia. Quae dicuntur in hoc capite, sin- 
gillatim a n. 29 usque ad 37, non sunt consideranda ut consectaria re- 
mota accommodatae renovationis religiosae, sub eodem respectu ac apta- 
tiones directoriorum vel consuetudinariorum necnon aptationes habitus 
religiosi, de quibus in capitibus praecedenti (XIII) et subsequenti (XV) 
tractatur; immo vero, meo humili iudicio, considerari possent eiusdem 
accommodatae renovationis veluti principium et cardo. Quantum ad ea 
quae in numeris 36-37 eiusdem capituli efferuntur (De institutis langue- 
scentibus et de novis institutis numero temperandis), opportunum esset 
ut magis in lucem ante oculos Patrum Concilii sub aspectu boni totius 
Ecclesiae ponerentur, ita ut mentem suam aperiant super has graves 
quaestiones. 

2) De anachoretis. In capite I Sect. I (n. 11), dicitur quod «vita 
anachoretica individualis inter status perfectionis minime recensetur ». 
Sed nulla definitio datur vitae anachoreticae individualis et nihil dicitur 
de aliis generibus vitae anachoreticae. Anachoretis deest quidem com- 
munis vivendi modus, propterea iuxta ius vigens inter religiosos stricto 
sensu non recensentur; vita autem eorum pertinet ad status perfectionis, 
secundum traditionem Ecclesiae, a iure canonico Orientali confirmatam. 
Et post approbationem Institutorum saecularium, adsunt in Ecclesia 
latina Instituta « quorum sodales consilia evangelica exercenda susci- 
piunt plene et perpetuo... quin ulla ratione vitae communis canonicae 
sint obnoxii » (cap. II, n. 17); talia instituta in hoc ipso schemate dicun- 
tur tertiam speciem status perfectionis constituere. Sat inconveniens 
ergo videretur anachoretas in Ecclesia latina non ad statum perfectionis 

pertinere, cum de facto non desint vocationes, nec eorum relationes cum 
ordinibus vel congregationibus religiosis bene definiantur et pacifice com- 
ponantur. Magna tamen cum prudentia, immo maxima cum severitate 
conditiones stabiliantur quibus Ecclesia anachoretas agnoscat et ap- 
probet. Exigi posset, exempli gratia, ut qui vitam anachoreticam du- 
cere cupiunt per aliquot annos vitam religiosam in Ordine aliquo vel 
Congregatione experti fuissent, ut, qui ad nullam congregationem perti- 
nent, subsint alicui superiori religioso vicino vel Ordinario loci, qui re- 
gulam eorum approbet et visitationem canonicam periodice peraget, et 
alia huiusmodi. 

3) De Religiosarum statu vero nihil in schemate dicitur, nisi quae 
in cap. XXIX referuntur « De regimine sacramenti poenitentiae et de as- 
sistentia spirituali in institutis status perfectionis », singillatim an. 116 
ad 119, et generaliora quae de omnibus religiosis dicuntur. Atqui in Ec- 
clesia innumerae religiosae ad Dei gloriam et ad salutem animarum miri- 
fice, cum sui abnegatione, adlaborant. Multas autem difficultates habent. 
Sequentia tantum notabo: De institutione novitiarum, de formatione 
sororum etiam post earum professionem religiosam, de regimine supe- 
riorissarum, de visitationibus canonicis, de administratione bonorum 
temporalium, quomodo a superioribus ecclesiasticis, a clero saeculari et 
regulari adiuvantur, tam in spiritualibus quam in temporalibus. Numquid 
aliquando a sororibus labor vel emolumenta expectentur, quin multum 
de earum necessitatibus curetur? 

Fatendum est moniales ad aliquem Ordinem virorum pertinentes vel 
religiosae in magnis et florentibus congregationibus viventes, ubi omnia 
bene ordinantur, ordinarie eximuntur ab istis difficultatibus; sed de 
multis aliis, speciatim parvis congregationibus idem dici non potest. Si 
Concilium de fratribus docentibus agere debet, multo magis de soro- 
ribus et de monialibus, de quo magna est expectatio, non tantum apud 
religiosas ipsas, sed etiam apud fideles plurimos. 

Alia plura dici possent, sed haec sufficiant, saltem ut videatur quo- 
modo schema de Religiosis Concilio proponendo retractari posset. Meo 
submisso sensu, non tam conspectus generalis, modo speculativo expo- 
situs, totius vitae religiosae desideratur, quam explanatio aspectuum 
vitae perfectae qui hodie specialem difficultatem secum ferunt, vel eorum 
maioris momenti quae incrementum vitae sanctitatis eiusque operositatis 
pro bono Ecclesiae afferre possent. 

4) SUFFRAGIA SODALIUM 

Card. Tis serant: Pars I, Sectio I, Cap. I, II, III, IV, V. Placet 
iuxta modum: ratione habita de animadversionibus Em. mi Dopfner, 
B.mi Patriarchae Melchitarum, Abbatisque S. Hieronymi de Urbe. 

Pars II, Sectio IV, Cap. XXXII. Placet. 

Card. Pizzardo: Pars I, Sectio I, Cap. I, II, III, IV, V. Placet iuxta 
modum: ut dixit Em. mus Card. Decanus et Card. Browne: in quaestio- 
nibus incidit de rebus controversis et nondum solutis. 

Pars II, Sectio IV, Cap. XXXII. Placet iuxta modum: schema concor- 
dandum cum Commissione de Missionibus. 

Card. Aloisi Masella: Pars I, Sectio I, Cap. I, II, III, IV, V. 
Placet iuxta modum: praesens schema videtur aliquantulum prolixum 
cum multis distinctionibus et subdistinctionibus et in quaestiones in- 
cidit de rebus controversis quarum solutiones non semper pacificae sunt. 

Pars II, Sectio IV, Cap. XXXII. Placet iuxta modum: hoc schema 
videretur concordandum cum commissione de Missionibus. 

Card. Cicognani: Placent 1 U1 " et 2 um Schema. Attamen, multo bre- 
vior sit expositio materiae; clarior principiorum enunciatio; magis pro- 
prius usus verborum (praesertim vocis « perfectio » et « status »), iuxta 
Documenta Pontificia quae rectam doctrinam tradunt. Ne nimis inste- 
tur in comparatione status perfectionis cum statu clericali (et ita delen- 
das censeo postremas octo lineas fasciculi « Sectio Prima », pag. 30 x ), 

Card. LienarT: Placet iuxta modum: ratione habita de animad- 
versionibus factis ab Em.mis Cardd. Ruffini, Leger, Dopfner, Richaud, 
a Rev.mo Archiepiscopo Durbaniano et a Rev.mo Procuratore Patriar- 
chae Melkitarum, necnon de his quae dixerunt Em.mus Card. Browne 
et Rev.mus Abbas S. Hieronymi. Sed exopto quod, de statibus perfe- 
ctionis, Concilio proponantur tantum principia fundamentalia, ad do- 
ctrinam et vitam religiosam spectantia, non autem capita iuridica. 

Card. Tappouni: Placet. 1 2 

Card. Copello: Placet: perspectis iis quae dixerunt Em. mi et 
Rev.mi Patres. 


1 Cf. p. 351, 

2 Quartae Congregationi non interfuit. 

Card. Frings: Non placet quia nimis longum et parum dilucidum. 

Card. Ruffini: Placet iuxta modum . 3 

Card. McGuigan: Pars I, Sectio I, Cap. I, II, III, IV, V. Placet 
iuxta modum: i. e. iuxta observationes factas a Cardd. Ruffini, Leger, 
Dopfner et Browne. 

Pars II, Sectio IV, Cap. XXXII. Placet. 

Card. Siri: Pars I, Sectio I, Cap. I, II, III, IV, V. Placet iuxta 
modum: titulus « De statibus perfectionis » videtur mutandus; ne exclu- 
dantur anachoretae; brevius sit: plura remittantur ad reformationem 
Codicis. 

Pars II, Sectio IV, Cap. XXXII. Placet. 

Card. McIntyre: Placet. 

Card. Quiroga y Palacios: Placent ambo schemata. Attentis 
observationibus Em. morum Ruffini et Leger. Aliquid clarius ponatur 
de statu perfectionis Episcoporum et sacerdotum dioecesanorum, iuxta 
indicata a Cardd. Ruffini, Dopfner et Browne. 

Card. Leger: Placet iuxta modum: 4 iuxta quae prolata sunt ab 
Em.mis Ruffini, Dopfner, Browne, ab Exc.mo Hurley, a Delegato Pa- 
triarchae Maximi IV et a Rev.mo Salmon. 

Card. Montini: Placet iuxta modum: laudanda est Commissio de 
Religiosis quae nobis de perfectione loquens exemplum voluit perfectio- 
nis exhibere! Nimis tamen diffusa, ad Concilii utilitatem quod attinet, 
expositio 32 capitibus confecta, eo vel magis quia multa quae ab hac 
Commissione dicuntur a Commissione theologica quoque proposita sunt. 
Adprobo nihilominus duo schemata examini subiecta, ratione habita ani- 
madversionum a Card. Leger factarum de conceptu iuridico perfectio- 
nis religiosae, qui totum schema informat quique integrandum est cum 
consideratione theologica divitiis Sacrae Scripturae ac Patrum suffulta; 
nec non a Procuratore Patriarchae Melchitarum de vita eremitica ut 
religiosa consideranda. 

Adhaereo insuper his quae Em, mus Card. Ruffini sueta subtilitate 
notavit. Eiusdem Cardinalis voto adhaereo ut conficiatur quoque schema 
de perfectione acquirenda et exercenda a clero dioecesano, praesertim 
ab illo qui servitio pastorali animarum addicitur; prae oculis utique ha- 
beatur quod Card. Browne nunc animadvertit. 


3 Cf. pp. 359-360. 

4 Cf. pp. 360-362. 

CarcL Cento: Pars I, Sectio I, Cap. I, II, III, IV, V. Placet iuxta 
modum: dummodo, idest, ratio habeatur de observationibus quas pro- 
tulere Patres sodales. Generatim non rigida statuenda est distinctio inter 
vitam contemplativam et vitam activam cum loquimur de statibus per- 
fectionis. Nescio utrum unus status huius generis concipi possit, in quo 
contemplatio fons non sit vitalis activitatis externae. 

Optimam propositionem fecit Em. mus Ruffini circa perfectionem a 
clero saeculari seu dioecesano attingendam. Locus autem non est iste, 
sed potius ubi Commissio competens loquitur de disciplina cleri. 

Pars II, Sectio IV, Cap, XXXII. Placet iuxta modum: licet rationibus 
obviis conveniat generatim ut superior Ecclesiasticus seligatur inter so- 
dales Instituti cui Missio credita est, nullimode tamen decet strictam 
obligationem Sanctae Sedi de hoc imponere. 

Card. Garibi y Rivera: Pars I, Sectio I, Cap. I, II, III, IV, V. 
Placet iuxta modum: secundum dicta ab Eminentissimis Card. Ruffini, 
Dopfner et ab aliis Exc.mis Episcopis, praecipue ab Em.mo Card. Browne. 

Pars II, Sectio IV, Cap. XXXII. Placet. 

Card, Godfrey; Pars I, Sectio I, Cap. I, II, III, IV, V. Placet 
iuxta modum: ad mentem Em.mi Relatoris, et habita ratione observa- 
tionum Em. mi Card. Ruffini et Browne. 

Quoad pag. 13 5 adhaereo opinioni Em.mi Cardinalis Richaud, i. e. 
Sacerdotium (ad mentem S. Thomae) imponere obligationem sacerdoti- 
bus ad maiorem interiorem sanctitatem quam obligatio ex votis, quia 
sacerdos tractat de nobilissimis mysteriis. 

Pars II, Sectio IV, Cap. XXXII. Placet iuxta modum: ad mentem 
Em.mi Card. Ruffini, Siri, Dopfner et Browne. Schema brevius esse de- 
beret, mea humili opinione. 

Card. Richaud: Placet iuxta modum: secundum folia adnexa. 

Hoc primum schema placet iuxta modum: nam luculenter divisiones 
et explanationes praebet pro practica inspectione Statuum perfectionis. 

Sed ultimae lineae istius libelli, in pag. 30, 6 appellant complementum 
maximi momenti. 

Non enim potest dici absolute quod status clericalis dioecesanus 
ratione sui non secumferat media specialia perfectionis. Clerici, prae- 
sertim in sacris ordinibus constituti, diaconus et sacerdos, recipiunt gra- 
tiam particularem sacramentalem, imo characterem unde gratia perma- 


5 Cf. p. 341. 

0 Cf. p. 351. 

nenter venit, ad functiones ecclesiasticas sacrasque bene exercendas. 
Ergo hoc exercitium est profecto medium speciale efficax ad apicem san- 
ctitatis adipiscendum. Sacerdos sane non est fons, sed instrumentum san- 
ctificationis. Sed in instrumento semper manet influxus vialis ipsius cau- 
sae principalis et primae, quando non stat obex ex eius parte. 

Gratia sacramentalis Ordinis non est tantum ad validitatem iuridicam 
et materialem Sacrificii Missae ac Sacramentorum. Venit in personam vi- 
ventem et consciam. 

Secus conceptus sacerdotii cadit in quoddam materialismum. Si aliun- 
de solum sacramentum Ordinis sane non potest sanctificationem modo 
automatico Sacerdotibus tribuere, sed requirit, ut alia sacramenta, quas- 
dam dispositiones effectivas in subiecto, quemadmodum mera applicatio 
atque observantia materialis cuiuscumque religiosae non ducit infalli- 
biliter ad sanctificationem. 

In eo sensu haec sunt semper nimis iuridice a pluribus saeculis pro- 
positae. Si Concilium posset in facto similitudinem augere inter vitam 
religiosam et vitam clericalem, partim ad mentem traditionis orientalis, 
Vaticanus II pro regno Evangelii et renovatione Ecclesiae maximum pas- 
sum efficeret. 

Humillimo meo sensu, aliquando exaggerata est, modo nimis cate- 
gorico, distinctio inter consilia et praecepta. Nam praeceptum funda- 
mentale et universale caritatis et perfectionis de facto vocat necessario 
aliquorum consiliorum praxim, inter quae sunt tria consilia voto accepta 
a religiosis. 

Pars II, Sectio IV, Cap. XXXII. Placet. 

Card. Konig: Pars I, Sectio I, Cap. I, II, III, IV, V. Placet iuxta 
modum: sit schema brevius ad mentem Card. Cicognani et Patrum qui 
in disceptatione locuti sunt. 

Pars II, Sectio IV, Cap. XXXII. Placet. 

Card. Dopfner: Pars I, Sectio I, Cap. I, II, III, IV, V. Placet iuxta 
modum: secundum ea, quae in foliis adnexis scripsi . 7 In Concilio so- 
lummodo tractentur principia modo succincto. 

Pars II, Sectio IV, Cap. XXXII. Placet. 

Card. Marella: Pars I, Sectio I, Cap. I, II, III, IV, V. Placet cum 
additamento ab Em.mo Ruffini proposito scilicet de publice asserenda utili- 
tate sociali Statuum perfectionis adquirendae. Adhaereo insuper ani- 
madversionibus ab Em.mis Cardd. Dopfner, Ruffini et Browne factis. 


7 Cf. pp. 362-366. 

Pars II, Sectio IV, Cap. XXXII. Placet et valde placet praesertim 
art. 131. Systema conventionum cum approbatione S. Sedis initum inde 
ab anno 1946 post bellum vigere coepit in laponia, ubi adest Hierarchia 
indigena, et candide fateor optimos effectus habuisse et habere. Sunt 
Episcopi qui inierunt sex vel plures conventiones cum diversis Congre- 
gationibus in suis Dioecesibus adlabor antibus, et omnia concorditer usque 
nunc procedunt. 

Card. Alfrink: Placet iuxta modum: iuxta ea quae dixit Em.mus 
Dopfner et Rev.mus Abbas S. Hieronymi de Urbe. Non videtur neces- 
sarium ut Constitutio in duplici loco (nn. 13 et 33) loquatur de prae- 
stantia status perfectionis adquirendae super statum cleri saecularis. 
Insuper adest de ista materia documentum pontificium Pii XII, ut lit- 
tera ad Episcopum Namurcensem in Belgio, quod documentum habet 
in ista materia magnum valorem, sed quod in Constitutione non videtur 
adhibitum. 

Pars II, Sectio IV, Cap. XXXII. Placet. 

Card. Santos: Pars I, Sectio I, Cap. I, II, III, IV, V. Placet. 
In voto Em.mi Card. Relatoris, habita ratione eorum quae ab Em.mis ac 
Exc.mis Patribus observata fuerunt, speciatim in dilucidatione Em.mi 
Card. Browne, O. P. 

Pars II, Sectio IV, Cap. XXXII. Placet. 

Card. Ritter: Placet iuxta modum: i. e. iuxta observationes factas 
ab Eminentissimis Cardinalibus et aliis. 

Card. Coussa : 8 Pars I, Sectio I, Cap. I, II, III, IV, V. Placet 
iuxta modum: dimissis enucleationibus scholae more, constitutio refe- 
rat tres species statuum perfectionis adquirendae et errores de iisdem 
refellat. Integrum fere prooemii textum servarem. 

Pars II, Sectio IV, Cap. XXXII. Placet. 

Card. Silva Henriquez: Pars I, Sectio I, Cap. I, II, III, IV, V. 
Placet iuxta modum: secundum animadversiones quas propono. 

Pag. 5:° Prooemium indiget profundiore theologica ac biblica de 
statibus perfectionis doctrina: neque in eo verbum fit de caritate in qua 
perfectio concluditur. Schema totum nimis iuridicum ad errores debel- 
landi praeoccupatione imbutum videtur. Status perfectionis non conci- 
pitur ut intra Regni Dei fines; non apparet ut anticipatio vitae caelestis. 
Deest relatio ad Ecclesiam modo positivo proposita, ad vitam priscorum 


Quartae Congregationi non interfuit. 
Cf. p. 337. 

Domini discipulorum, B. M. Virginis, ipsius Iesu nec non Apostolorum. 
Nullibi loquitur de sensu charismatico vitae statuum perfectionis. Insu- 
per vita religiosa in Oriente penitus ignoratur. 

Pag. 6, 10 lin. 12: Suadetur inversio ordinis, ita ut « Patrum, Conci- 
liorum, Pontificum » legatur; ordo sic statutus melius congruit argu- 
mento historico hoc loco usitato. 

Pag. 8: 11 Nimis in defensione immoratur; potius opportunitas actua- 
lis religiosorum positivis argumentis suadenda videtur. 

Pag. 10, 12 lin. 19: Non fit verbum de Christi Domini imitatione. 

Pag. 11, 18 lin. 25: Ad verbum « Castitatis » addatur « sacrae » vel 
« consecratae ». 

Pag. 11, lin. 32: Suadetur inversio verborum ita ut « socialis et 
iuridica » legatur; ordo enim sic naturalis exponitur. 

Pag. 12, 14 lin. 28: Christus Dominus non ut summum exemplum ap- 
paret sed potius ut magister tantum, quod sane incompletum videtur. 

Pag. 12, lin. 36: Deest relatio Religiosorum in Ecclesia ad Eccle- 
siam, praecipue ope perfectionis testimonium. 

Pag. 13, 18 lin. 8: Post verbum « approbata » addendum proponitur 
« ab eaque regenda » ut melius appareat vinculum actuale religionem 
inter et Ecclesiam, 

Pag. 13, lin. 22: Verbum « hominis » omitti posse videtur. 

Pag. 14, 16 lin. 20: facillime oratio posset intelligi ita ut sacerdotes 
saeculares ad minorem perfectionem quam religiosi sacerdotes tenean- 
tur, quod falsum omnino est. Differentia non invenitur in ipsa perfectio- 
ne, quae in caritate consistit, sed in mediis ad ipsam assequendam 
adhibitis. Secus qui ad magnam perfectionem vocaretur eam consequi 
non posset nisi ad religiosam vitam convolaret, quod etiam falsum est. 

Omnino tenenda est et aperte docenda doctrina quae in Litteris 
Sacrae Congregationis de Negotiis Ecclesiasticis Extraordinariis, d. 13 iu- 
lii 1952 ad Episcopum de Namur. 

Pag. 21 17 ss.: Oportet partem veritatis aliquo prudenti modo agno- 
scere ne idea exoriatur omnia in statibus perfectionis de facto perfecte 
inveniri. 

Maxime oporteret quosdam defectus declarare qui nonnumquam in 
aliquibus religionibus sparguntur ut: spiritus nimis conservativus vel 


10 Cf. p. 337. 

11 Cf. p. 339. 

12 Cf. p. 340. 

13 Cf. p. 340, 


14 Cf. p. 341. 

16 Cf, p. 341. 

10 Cf. p. 342. 

17 Cf. pp. 346-347. 

indigentia sensus adaptationis ad novorum temporum adiuncta; vel ex- 
tenuata fidelitas ad finem proprii Instituti. 

Pag. 30, 18 lin. 6: Pro « dioecesanorum » ponatur « saecularium ». 

Pag. 30, lin. 29: Episcopus etiam religiosas vocationes foveat et in 
clericis saecularibus curet rite spiritum evangelicorum consiliorum im- 
buendum. Oportet monere religiosos ut revera suis exemplis evange- 
lica consilia populo christiano patefaciant. 

Caput XXXII. Placet iuxta modum: Pag. 6,"’ lin. 19: Praxis suadet 
unitatem regiminis in missionibus. Praeferendum videtur systema ut 
Praelatus Missionis simul Superior religiosorum exsistat. 

Pag. 7, 20 lin. 8: Paragraphus potest interpretari ut clericis saeculari- 
bus iniuriosa. Quia res parvi est momenti, omittatur. 

Pag. 8, 21 linn. 1-16: Suadetur omissio. Res non sunt dignitati Con- 
cilii consentaneae. 

Card. Di Jorio: Pars I, Sectio I, Cap. I, II, III, IV, V. Placet 
iuxta modum: attentis iis quae ab Em.mo Card. Dopfner sunt proposita. 

Pars II, Sectio IV, Cap. XXXII. Placet iuxta modum: adhaereo iis 
quae ab Em.mo Card. Leger dicta sunt de cohabitatione sacerdotum sae- 
cularium cum missionariis religiosis, quae videtur potius fovenda quam 
prohibenda. 

Card. Bea: Placet iuxta modum schema I, attentis animadversio- 
nibus Em. mi Ruffini: de utilitate sociali status perfectionis et de statu 
perfectionis cleri saecularis ; et Em. mi Card. Leger: de ambiguitate sche- 
matis: iuridicum an doctrinale? Definitio perfectionis non videtur ac- 
curata et clara; cf. n. 10, pag. 12, 22 linn. 15-22. Ergo laici uxorati non 
possunt « obtinere caritatem ». Neque in Concilio loquendum videtur de 
« statu perfectionis adquisitae » et « adquirendae ». Schema videtur ni- 
mis curare de distinctionibus iuridicis quam de essentia perfectionis. De 
habenda ratione Orientis christiani consentio cum iis quae exposuit 
Exc.mus Deputatus Patriarchae Melchitarum. 

Schema II placet, attentis iis quae observavit Em. mus Card. Leger. 

Card. Browne: Pars I, Sectio I, Cap. I, II, III, IV, V. Placet iuxta 
modum: attentis observationibus factis ab Em.mis et Exc.mis Patribus. 
Sed schema bonum est. Adiungo quaedam in scripto. 28 

Pars II, Sectio IV, Cap. XXXII. Placet. 


18 Cf. p. 351. 

19 Cf. p. 353. 

20 Cf. p. 353. 


21 Cf. p. 354. 

22 Cf. p. 341. 

23 Cf. p. 367. 

Beat. Gori: Placet schema utrumque de Religiosis, ad mentem 
Em.morum Cardd. Browne, Dopfner et Ruffini. 

Beat. Cheikho: Placet. 

Exc. 0’Connor: Pars I, Sectio I, Cap. I, II, III, IV, V. Placet iuxta 
modum: iuxta animadversiones in folio adnexo. 

Cum de theologicis principiis ad statum perfectionis adquirendae 
spectantibus, proprio loco, tractatum sit in Constitutione « De Ecclesia » 
(Caput quintum) haec quinque capita ad breviorem introductionem re- 
duci possent. 

De Missionibus : Placet iuxta modum: Non videtur mihi conveniens 
ad bonum Ecclesiae in genere et Missionum in specie dualitatem pote- 
statis extollere prout in pagina sexta, 24 linea vigesima et sequentibus, ubi 
distinctio fit inter « potestatem ecclesiasticam » et « potestatem religio- 
sam ». Una enim extat in Ecclesia Sacra Hierarchia et quisquis pote- 
statem seu iurisdietionem legitime exercet potestati ecclesiasticae par- 
ticipat. 

Exc. Ujcic: Ambo schemata placent iuxta modum: iuxta obser- 
vationes Card. Bea. 

Valde placet in pag. 30 20 non esse quaestionem ponendam de prae- 
latione unius cleri prae alio. 

Valde placet sanctitatem personalem non dependere a statu per- 
sonae, sed a voluntate. 

Displicet particula « imo » pag. 30, linea 18; quaeratur blandior. 

Exc. Antezana y Rojas: Ambo schemata placent iuxta modum: 
ratione habita eorum quae dicta sunt ab Em.mis Cardinalibus Ruffini, 
Leger, Dopfner, Bea, ab Arcbiep. Durbaniano, a Card. Browne et ex 
parte Patriarchae Melkitarum, atque ab aliis Patribus. 

Exc. Beras: Pars I, Sectio I, Cap. I, II, III, IV, V. Placet iuxta 
modum: id est secundum animadversiones ab Em.mis Cardd. Leger et 
Dopfner factas. 

Pars II, Sectio IV, Cap. XXXII, Placet. 

Exc. Cooray: Pars I, Sectio I, Cap. I, II, III, IV, V. Placet iuxta 
modum: i. e. iuxta observationes a Patribus factas. Haec etiam velim 
addere de n. 33, pag. 29 : 20 ibi ponitur quaedam comparatio inter per- 
fectionem religiosorum et sacerdotum; sed non satis in lumen educitur 


24 Cf. p. 353. 
2fi Cf. p. 351. 


26 Cf. p. 351. 

sanctitas sacerdotalis quae per se superare debet perfectionem mere reli- 
giosam. Hoc est necessarium, credo, ad evitandum errorem qui vult 
ponere sanctitatem sacerdotalem in quadam mediocritate. 

Pars II, Sectio IV, Cap. XXXII. Placet iuxta modum: modus est 
sequens: debebam aliquid dicere de iis quae tractata sunt in n. 134 de 
stipendiis Missarum et iuribus stolae ad patefaciendam mentem et pro- 
blemata quaedam Episcoporum nostrae provinciae. Sed iam hac de re 
tractatum est quando agebatur de Missionibus et quidem « de Disci- 
plina Cleri ». Unde optandum est ut recognoscatur hic numerus et etiam 
totum decretum collatis observationibus ibi factis. Claritatis causa quas- 
dam adnotationes in scriptis trado. 

Pag. 8, 27 lin. 5 et seq.: Si honoraria Missarum ac iura stolae sodalium 
cedi debent Superiori religioso, plura exinde incommoda consequentur: 

1. Disparitas inter sacerdotes saeculares et religiosos: nam iuxta 
ea quae dicta sunt ad QQ. de Missionibus in Schemate « De Disciplina 
Cleri », sacerdotes saeculares haec emolumenta cedere debent aerario 
communi dioecesano. 

2. Gravamen nimis onerosum aerarii dioecesani: absque stipendiis 
Missarum et iuribus stolae permultis in Missionum locis redditus sta- 
tionum haud, sufficiunt ad sustentationem sacerdotum, multo minus ad 
missionis progressum fovendum. Unde nihil supererit Episcopis agen- 
dum nisi recurrere ad S. Congregationem de Prop. Fide pro subsidiis 
amplioribus. 

3. Causa esset admirationis, imo scandali fidelium, si isti scirent re- 
ligiosos praeter plenam sustentationem, etiam stipendia Missarum et 
iura stolae tamquam emolumenta personalia percipere. Unde stipendia 
Missarum et iura stolae cedi debent ut pars redditus ad sustentationem 
sacerdotum destinati. 

Haec declaro non ex incuria de necessitatibus institutorum religio- 
sorum qui tantum fructum in locis missionum afferunt propriis labori- 
bus, sed propter veram et sinceram difficultatem Episcoporum missiona- 
riorum qui generatim apud gentes pauperrimas in vinea Domini labo- 
rant. Ita sentiunt omnes Episcopi provinciae nostrae. Si deest sufficien- 
tia pecuniaria pro missione, religiosi missionarii una manu destruunt 
quae alia manu aedificant. 

Quantum ad necessitates institutorum religiosorum, aliter his de 
rebus providendum esset consulto etiam Eminentissimo Praesule Con- 
gregationis de Propaganda Fide. 


27 Cf. p. 354. 

Exc. McKeefry: Placet iuxta modum: schemata emendanda sunt 
secundum sententias Em.morum Cardd. Ruffini, Leger, Dopfner, Browne, 
Exc. mi Arch. Hurley, Delegati Patriarchae Melchitarum et Abbatis 
Salmon. 

Exc. Lefebvre: Pars I, Sectio I, Cap. I, II, III, IV, V. Placet 
iuxta modum: attentis dictis a Patribus. Proponatur schema modo magis 
generali et coadunetur in Concilio cum schematibus de sanctitate cleri 
et de sanctitate laicorum. 

Particularia exponantur in Directorio post-conciliari seu in nova 
redactione iuris Canonici. 

Pars II, Sectio IV, Cap. XXXII, Placet iuxta modum: duo notanda 
mihi videntur: 1) de cohabita tione cleri religiosi et cleri saecularis textus 
posset esse m inus durior « nequeunt... »; 2) de re oeconomica: Instituta 
religiosa debent invitari relinquere Missionibus pauperibus quod stricto 
iure eis competit. 

Exc. Alter: Pars I, Sectio I, Cap. I, II, III, IV, V. Placet iuxta 
modum: quantum ad pag. 29, 28 n. 33: mihi non videtur esse satis clara 
et adaequate elaborata comparatio inter statum religiosum et clerum 
saecularem. Quaeritur an sit opportunum necne incorporare talem tra- 
ctatum theologicum in Oecumenico Concilio? Multo magis abbrevian- 
dum est schema, et pars de episcopis denuo redigenda iuxta sententiam 
ab Em.mo Cardinali Dopfner expositam. 

Pars II, Sectio IV, Cap. XXXII. Placet iuxta modum: schema com- 
ponendum est cum decretis a Commissione de « Missionibus » iam di- 
sceptatis in « Commissione Centrali Praeparatoria » et in unitis tracta- 
tibus considerandis. Schema placet iuxta sententiam ab Em.mo Cardinali 
Marella expositam. 

Exc. Hurley; Pars I, Sectio I, Cap. I, II, III, IV, V. Placet iuxta 
modum: i. e. ad mentem Em.morum Cardinalium Ruffini, Leger et 
Dopfner et secundum proprium scriptum. 20 

Pars II, Sectio IV, Cap. XXXII, Placet, 

Exc. Graner: Pars I, Sectio I, Cap. I, II, III, IV, V. Placet iuxta 
modum: i. e. attentis observationibus Em.morum Cardd. Ruffini et 
Browne, et Archiepiscopi Hurley, et Rev.mi Salmon. 

Pars II, Sectio IV, Cap. XXXII. Placet, attentis observationibus 
Em. mi Card. Leger, 


28 Cf. p. 351. 
20 Cf. p. 366. 

Exc. Perrin: Pars I, Sectio I, Cap. I, II, III, IV, V. Placet iuxta 
modum: hoc schema in forma valde breviore redigatur, principia tantum 
fundamentalia tradantur, ratione habita de animadversionibus Eminen- 
tissimorum Cardinalium Dopfner, Leger, Richaud, Excellentissimorum 
Hurley et Procuratoris Patriarchae Melchitarum et Reverendissimi Ab- 
batis S. Hieronymi de Urbe. 

De statu perfectionis adquisitae Episcoporum, ad mentem Cardina- 
lis Dopfner. 

Pars II, Sectio IV, Cap. XXXII. Placet. 

Exc. Seper: Pars I, Sectio I, Cap. I, II, III, IV, V. Placet iuxta 
modum: attentis dictis ab Em.mis Cardd. Leger, Richaud, Silva Henri- 
quez, Dopfner, necnon ab Exc.mo Hurley. 

In cap. V, in refellendis falsis opinionibus, forsan modificanda est 
terminologia: « serpit funestissimus error », « temere proferunt », « le- 
viter asserunt » etc. 

Pars II, Sectio IV, Cap. XXXII. Placet. 

Exc. Bazin: Pars I, Sectio I, Cap. I, II, III, IV, V. Placet iuxta 
modum: sc. ratione habita animadversionum Em.mi Card. Ruffini (prae- 
sertim de vita communi), Em.morum Cardd. Leger, Dopfner et Exc. mi 
Archiep. Hurley. 

Pars II, Sectio IV, Cap. XXXII. Placet iuxta modum: sc. iuxta ob- 
servationes Em.mi Card. Leger (praesertim circa cohabitationem in 
pag. 7, 30 linn. 7-14). Redactio est offensiva. 

Hoc schema videtur codificare Instructionem S. C. de Propaganda 
diei 8-12-1929, quae se referebat non solum ad Religiosos missionarios, 
sed et ad societates sine votis (ut M.E.P., P.I.M.E., etc.). Sed in hoc 
schemate, vix nihil dicitur de Superioribus societatum sine votis, quam- 
vis hae societates multae sint et in multis locis laborent. Nolunt dici 
« religiosi », sed indigent claris regulis ad magna incommoda et graves 
molestias vitandas. 

Exc. Bernard: Pars I, Sectio I, Cap. I, II, III, IV, V. Placet iuxta 
modum: i. e. attentis observationibus Exc.mi Hurley, non neglectis 
omnibus quae sapienter dixit Reverendissimus Pater Salmon. 

Pars II, Sectio IV, Cap. XXXII. Placet iuxta modum: Prohibitio 
cohabitationis missionarii religiosi cum sacerdotibus saecularibus, de 
qua in schemate « de missionibus », in pagina 7, 31 linea 8, non placet. 


30 Cf. p. 353. 

31 Cf. p. 353, 

Exc, Yago: Pars I, Sectio I, Cap. I, II, III, IV, V. Placet iuxta 
modum: attentis observationibus a Patribus factis. 

Pars II, Sectio IV, Cap. XXXII. Placet. 

Exc. Rakotomalala: Placet iuxta modum: ad mentem Eminen- 
tissimorum Cardd. Ruffini et Silva Henriquez. 

Exc. Ngo-dinh-Thuc: Ambo schemata placent iuxta modum: con- 
cilientur pro Concilio Oecumenico, in quantum conciliari possunt, opi- 
niones Patrum de hac re. 

Exc. Verwimp: Placet iuxta modum: schemata placent, attentis 
eis quae dixerunt Em. mus Card. Browne et Rev.mus Abbas S. Eliero- 
nymi de Urbe. 

Exc. Jelmini : 32 Placet. 

Exc. Suhr: Pars I, Sectio I, Cap. I, II, III, IV, V. Placet iuxta 
modum: expositio fiat brevior et minus iuridica, ratione habita observa- 
tionum Patrum. 

Pars II, Sectio IV, Cap. XXXII. Placet iuxta modum: secundum ob- 
servationes a Patribus factas. 

Exc. Sci-iarmach: Placet utrumque schema. 

Rev. GuT: Pars I, Sectio I, Cap. I, II, III, IV, V. Placet iuxta 
modum: ad mentem Em.mi Cardinalis Relatoris et secundum dicta Ab- 
batis Salmon. 

Pars II, Sectio IV, Cap. XXXII. Placet. 

Rev. Sepinski: Pars I, Sectio I, Cap. I, II, III, IV, V. Placet. 
Adiungo folium animadversiones particulares continens. 

Proponantur Concilio tantum normae generales; cetera in docu- 
mento S. Congregationis religiosorum exponantur. 

Adnotationes minoris momenti ad perficiendum schema: 

Ad pag. 8, 33 linn. 12-14: non videtur esse correcta constructio locu- 
tionis; eam non intelligo. 

Ad pag. 10, 34 linn. 9-15: «Exinde... emissa»: locutio, quae est 
nimis longa, clarior reddatur. 

Ad pag. 11, 35 linn. 5-13: « Novissima... latam »: locutio nimis lon- 
ga; clarior et simplicior reddatur. 

32 Quartae Congregationi non interfuit. 

33 Cf. p. 339. 

34 Cf. p. 340. 

35 Cf. p. 340. 

Ad pag. 12, 36 lin. 29: melius dicatur « alacriore gressu ». 

Ad pag. 12, linn. 32-34: « quae.., constituit ». Haec dialysis (« in- 
ciso ») melius hic supprimatur; agitur enim de elementis iuridicis, de 
quibus in sequenti numero 11 pag. 13, 37 tractatur. 

Ad pag. 13, lin. 19: melius scribatur: « videtur ». 

Ad pag. 14, 38 n. 28, lin. 2: melius scribatur: « S. Alf. ». 

Ad pag. 19, 39 lin. 6: proponerem « operositatem » loco « actionem ». 

Ad pag. 20/° linn. 1-2: interpunctio sic fiat: « est quod, dum ipsi ». 

Ad pag. 22, 41 lin. 3: proponerem « invalescens » loco « invalens ». 

Ad pag. 22, linn. 30-31: corrigatur « philamAropiae ». 

Ad pag. 27, 42 linn. 23-24: sic interpunctio fiat: «conditio Christia- 
norum qui in saeculo, sub communi praeceptorum iugo viventes, apo- 
stolatui... ». 

Ad pag. 28, 43 linn. 22-27: « status perfectionis... coarctatio ». Non 
est citatio litteralis; ideo non possunt adhiberi signa citationis « »; 

remaneat textus, qui sensum conservat et dicatur in nota 11: cf. 
Pius XII etc. p. 31. 

Ad pag. 29, 44 lin. 13: dicatur clarius: « incunctanter » loco « absque 
alio ». 

Ad pag. 29, lin. 33: titulus: «Comparatio... clericali» minus pla- 
cet; proponerem hunc titulum: « Unusquisque in sua vocatione per- 
maneat » vel « Status perfectionis sublimis schola sanctitatis ». 

Pag. 29, lin. 33 - pag. 30, 45 lin, 1: interpunctio sic fiat: « E contra, 
fundamentum a Christo positum, quod, uti dictum est, substantiam 
statuum perfectionis constituit, mutationi... ». 

Pag. 30, lin. 19: melius dicatur: « quaecumque est ». 

Pag. 30, linn. 27-28: dicerem « licet clerici in proprio statu reapse 
ad apicem... ». 

Caput XXXII: De Missionibus. Adnotationes minoris momenti ad 
perficiendum schema: 

Ad pag. 5, 46 linn. 17-18: dicerem « in mundo universo ». 

Ad pag. 7, 47 linn. 18-19: pressius dicatur: « rem Superiori Eccle- 
siastico missionis exponat ». 

Ad pag. 7, 48 lin. 24: clarius dicatur: « Superior Ecclesiasticus vero ». 


33 Cf. p. 341. 

37 Cf. p. 341. 

38 Cf. p. 343. 
30 Cf. p. 345. 

40 Cf. p. 345. 

41 Cf. p. 347. 

42 Cf. p. 350. 


43 Cf. p. 350. 

44 Cf. p. 350. 

45 Cf. p. 351. 
43 Cf. p. 352. 

47 Cf. p. 353. 

48 Cf. p. 353. 

Ad pag. 7, linn. 30-31: item « Superioris Ecclesiastici ». 

Ad pag. 7, lin. 36: item « Superiori Ecclesiastico ». 

Rev. Janssens: Pars I, Sectio I, Cap. I, II, III, IV, V. Placet 
iuxta modum: in voto Em. mi Card. Decani. Articuli S. Thomae Aqui- 
natis de hac re solvunt obiectiones contra schema prolatas - 
Pars II, Sectio IV, Cap. XXXII. Placet. 


VII 

DE PRAEPARATIONE AD MATRIMONIUM 

(Quinta Congregatio: 16 iunii 1962) 

1) SCHEMA PROPOSITUM 

A COMMISSIONE DE DISCIPLINA SACRAMENTORUM 

De necessitate praeparationis ad matrimonium 

1. Exposcit dignitas atque excellentia Sacramenti matrimonii, ut eius- 
dem administratio atque susceptio debitis praeparetur curis, utque eiusdem 
celebratio sit non modo valida et licita, sed etiam fructuosa. 

Praeparationis necessitas eo apparet urgentior quod hoc Sacramentum 
gratiam conferens iuxta recipientis dispositionem, semel in vita, saltem cum 
eadem persona, suscipi potest. 

Matrimonium est primordium novi et permanentis status vitae. Status 
autem coniugalis, propter vitae communitatem individuam et insolubilem 
quam inducit, par quodammodo est statui clericali vel religioso, qui per se 
perpetui etiam sunt. Si igitur in ingressu vitae clericalis vel religiosae dili- 
gentiam adhibendam, tam ex parte Ecclesiae vel religionis quam ex parte 
ipsius subiecti, multitudo cautionum declarat, non minorem sedulitatem 
introductio in statum coniugalem exigere videtur, in quo vivere coniugibus 
sine discrimine fas sit per omnem vitam. 

Accedit quod Christus Dominus ac Redemptor « venerabilium Sacra- 
mentorum institutor atque perfector »’ matrimonium esse voluit effecitque 
imaginem suae ineffabilis cum Ecclesia coniunctionis. 2 

Summi denique valoris ac momenti est, sicut omnes agnoscunt atque 
proclamant, coniugiis recte constitutis familias condere, quoniam ex con- 
nubio tamquam ex suo fonte oritur familia, quae vicissim est humanae et 
civilis societatis fundamentum et principium. 

2, Matrimoniorum frequentissima naufragia, quae praesenti aetate luge- 
mus, magnam partem ab omissa pendent coniugum tam remota quam pro- 
xima ad nuptias praeparatione. 

Remotae quidem praeparationis initium ab ipsis fere vitae incunabulis 
sumitur. « Illud enim negari non potest, ait Summus Pontifex Pius XI, feli- 
cis coniugii firmum fundamentum, et infelicis ruinam, iam pueritiae et iu- 
ven tutis tempore in puerorum puellarumque animis instrui ac poni ». 3 

Iuvenes igitur annos nostrorum christifidelium ea informari disciplina 
in familia et in Ecclesia debent, qua bene dein ‘animati paratique, sponsi 
ad statum coniugii ineundum accedant. Etenim sic coniuges ea qua par est ope 
se mutuo iuvare valebunt in adversis vitae vicibus subeundis, multoque 
magis in aeterna salute procuranda et in interiore homine ad plenitudinem 
aetatis Christi 4 conformando. 

3. Ad proximam vero boni matrimonii praeparationem maximopere per- 
tinet eligendi coniugis studium; nam plurimum inde pendet utrum matrimo- 
nium felix futurum sit necne. 8 

Quoties inconsulta electio atque compartis incompleta cognitio ruina fuere 
coniugibus, quorum animorum inaequalitas tantum contracto matrimonio 
patuit! 

Sponsi christiani eligant oportet coniugem secundum prudentiam chri- 
stianam, minime vero caeco et indomito cupiditatis impetu neque solo lucri 
desiderio aliove minus nobili impulsu ducti, sed vero rectoque amore et 
sincero erga futurum coniugem affectu; praeterea eos fines in matrimonio 
quaerant propter quos illud est a Deo constitutum. 6 

Non amor coniugalis plene evolvetur, non virtutes ad onera vitae coniu- 
galis sustinenda necessariae eiusdemve difficultates superandas, generatim 
habebuntur, nisi futuri coniuges recta intentione ac conveniente matrimonii 
praeparatione ad nuptias accedant. 

« Neque omittant denique, de eligendo altero coniuge prudens parentum 
consilium exquirere, illudque haud parvi faciant, ut, eorum maturiore hu- 
manarum rerum cognitione et usu, perniciosum hac in re errorem praeca- 
veant et divinam quarti mandati benedictionem, matrimonium inituri, copio- 
sius assequantur: « Honora patrem tuum et matrem tuam (quod est man- 
datum primum in promissione), ut bene tibi sit, et sis longaevus super 
terram ». 7 ' 8 

4. Patres huius Sacrosancti Concilii Oecumenici sponsos christianos in- 
vitant ad pleniorem praeparationem sibi acquirendam, antequam perpetuo 
foedere coram Deo et coram Ecclesia se coniungant. Spem nostram fovet 
quoddam conscientiae christianae inter fideles instaurandi desiderium, quod 
hac nostra aetate inter eos diffunditur, per quod sanam de matrimonio doctri- 
nam melius noscere cupiunt, et pericula ab errorum praeconibus parata ca- 
vere sedulius curant. 

Quare Sacrosanctum Concilium pastores animarum hortatur ne omittant 
tanto huic sponsos adiuvandi ministerio vires apponere validissimas, ut chri- 
stiana et casta connubia inter fideles floreant, cum ex eis fructuosum vitae 
christianae augmentum iure expectare liceat. 

CONIUGUM CHRISTIANORUM PASTORALIS PRAEPARATIO 

5. Enixe commendandum ac summopere fovendum est quod futuri coniu- 
ges bene et apprime cognoscant christiani matrimonii naturam, dignitatem, 
commoda beneficiaque inde in familiam atque humanam ipsam societatem 
emanantia, errores gravissimo huic evangelicae doctrinae capiti contrarios, 
vitia eidem coniugali vitae adversa, praecipua denique remedia adhibenda. 9 

Horum capitum lucidissimas explanationes habent animarum Pastores 
in Litteris Encyclicis Leonis XIII, Arcanum , et Pii XI, Casti Connubii, 
necnon in memorandis Allocutionibus Pii XII, quibus illa sollemniora mo- 
numenta sapientiae suorum Praedecessorum continuantur, complentur con- 
firmanturque. 10 

Umquam satis assidua eorum documentorum lectio ac consideratio non 
commendabitur iis, qui, tam salutari ministerio incumbentes, pro aetatis no- 
strae conditionibus ac necessitatibus fideles de tam gravissimo argumento do- 
cere debent. 

6. Institutio ante matrimonium nupturientibus tradenda, non levis sit 
oportet, et quasi perfunctoria, occasione nempe eorum quae matrimonio 
praeire debent data, sed solida atque plena, quae vix acquiri a sponsis poterit, 
nisi ordine et systemate servato, sicut, iuxta opportunas nostri temporis indu- 
strias, hodierna quaevis institutio praeberi solet. 

Antiquitus quidem ipse ordo moralis publicus validis munimentis unita- 
tem, fidelitatem, indissolubilitatem matrimonii non raro defendere solebat; 
hodie e contrario pravi mores publici frequentissime incitant ad separatio- 
nes, infidelitates ac divortia, quibus connubii firmitas multiplici ex parte 
labefactatur. 

7. Sicut ante baptismi susceptionem adultus probe instructus esse debet, 11 
et ante administrationem sacramenti Confirmationis, quae est sacramentum 
plenitudinis gratiae, 12 confirmandus ut licite et fructuose confirmetur debet 
esse in statu gratiae constitutus et, si usu rationis polleat, sufficienter in- 
structus, 13 ac sicut a puero, qui primum ad divinam dapem accedit, plenior 
cognitio doctrinae christianae et accuratior praeparatio merito exigitur, 14 
opus quoque est ut nuptiarum celebrationi praecedat sponsorum debita insti- 
tutio catechetica aetati eorum ac novo statui suscipiendo consentanea. 

8. Haec catechetica institutio, non nisi gravibus de causis omittenda, 
tradi debet iuxta locorum, personarum, nuptiarum quoque adiuncta, prout 
in iure particulari statuere ac magis determinare oportebit. 15 Quoad maiora 
autem capita haec, quae sequuntur, praescripta generalia observentur: 

1) Complectatur doctrinam de matrimonii dignitate, de natura et fine 
coniugii, de iuribus et obligationibus coniugum, de effectibus sacramenti 
fructuose recepti, de prolis educatione, de vita christiana in sinu familiae 
fovenda, ac de muuto coniugum adiutorio, etiam in ordine ad eorum sancti- 
ficationem. 


25 



386 


SESSIO VII - ACTA 


2) Sub ductu parochorum peragatur, invocato adiutorio aliorum sacer- 
dotum, ac, si opus fuerit, auxiliantibus medicis catholicis, coniugibus optime 
in doctrina et moribus christianis informatis et educatis, necnon associatio- 
nibus quae eum in finem iam constitutae sunt atque efficaciter laborant. 

3) Nupturientium examen de doctrina christiana ne omittatur, nisi 
ob personarum qualitatem hoc examen inutile appareat. 16 

Praeparatio iuridica et pastoralis matrimonii 

9. Parochus cui ius est assistendi matrimonio, opportuno antea tempore, 
diligenter investiget num matrimonio contrahendo aliquid obstet. 17 

Ad rem Ecclesia onus commisit animarum Praesulibus impertiendi pa- 
rochis sibi subiectis idoneas normas pro investigationibus sedulo et oppor- 
tuno tempore peragendis; itemque ut, si reapse impedimenta adsint, actuose 
studeant ea auferre, aut secus nupturientes infecto confugio dimittant. 18 

Ordinarii etiam in parochorum memoriam revocare satagant haud licere 
ipsis adstare matrimonio, ne praetextu quidem et intentione avertendi fide- 
les a turpi concubinatu, aut praecavendi scandalum coniugii, quod vocant, 
civilis, nisi constito sibi legitime de libero statu contrahentium, servatis de 
iure servandis. 19 

10. Parochi igitur est antequam ad matrimonii assistentiam procedat, 
documenta omnia colligere sive ecclesiastica sive etiam civilia quae a iure 
praescribuntur, atque acta omnia compilare, servata adamussim Instructione 
S. Congregationis de disciplina Sacramentorum d. 29 iunii 1941 atque ser- 
vatis normis a Sancta Sede datis vel in posterum edendis. Inter quas praeci- 
puum momentum habent examen nupturientium opportuno tempore ante 
matrimonium peragendum, 20 et examen testium ad cognoscendam libertatem 
status nupturientium. 21 

Munus vero inquirendi parocho sub gravi incumbere patet ex gravitate 
rei; neque a tali onere ipse eximitur, licet morali ter certus sit nihil obstare 
validae et licitae matrimonii celebrationi. 

Examen peragendum est personaliter a parocho, nisi iusta causa excuset. 22 

11. Obiectum inquisitionis parochi bene determinat Codex luris Ca- 
nonici 23 et praesertim Instructio S. Congregationis de disciplina Sacramen- 
torum anni 1941: opportune vero parochi actione pastorali compleri con- 
venit. Parochus videlicet explicationes seu elucidationes praebere sponsis non 
omittet ita ut claram notitiam habeant de impedimentis ad matrimonium 
deque consensu matrimoniali, in iis praesertim quae illius libertatem respi- 
ciunt. 

In locis ubi, Episcopi iudicio, id expedire videatur, utrique nupturienti 
innuat, se pro certo habere ambos matrimonium contrahere velle ad trami- 
tem doctrinae catholicae, prout universim usu fit a fidelibus, nempe unum, 
indissolubile, ad prolem procreandam ordinatum, sine ulla contraria inten- 
tione vel conditione. 24 

De intentionibus veto et conditionibus quae matrimonii valori quomo- 
documque adversentur, parochus recolat nupturientibus doctrinam Ecclesiae: 
in sacramentum graviter et sacrilege delinquere si eas habeant vel apponant, 
peccatorum illaqueari propemodum infinita congerie, neque coniugem culpa- 
biliter posse matrimonium ita contractum nullitatis accusare. Quodsi nuptu- 
riens declaraverit intentiones aut conditiones huiusmodi se adiecisse aut 
velle adiicere nuptiis ineundis, ad has retrahendas omni studio illum indu- 
cat parochus; si autem ille renuat, eum ab ineundo coniugio dimittat. 25 

12. Parochi matrimoniis ne assistant, inconsulto loci Ordinario, si ex 
universa actorum praematrimonialium consideratione dubium emerserit circa 
inquisitionis canonicae conclusionem, circa spiritualis praeparationis sufficien- 
tiam, vel circa rectam intentionem coniugum in matrimonio ineundo. Ut 
gravia evitentur incommoda quae contra sanctitatem christiani connubii e 
neglectis praescriptionibus iuris oriuntur, Sacrum hoc Concilium valde exop- 
tat sicuti S. Congregatio de disciplina Sacramentorum significavit, ut, ante- 
quam parochus ad matrimonii assistentiam procedat, licentiam suae Curiae, 
quam nihil obstat nuncupant, consequatur: id vero praecipit cum nuptu- 
rientium parochi sunt diversae dioecesis. 25 

Nota: Quoad ritum celebrandi matrimonium, Commissio de disciplina 
Sacramentorum calculum suum adiicere desiderat iis quae in Schemate Con- 
stitutionis de Sacra Liturgia (caput III, De Sacramentis et Sacramentalibus, 
pp. 18-19) scite proponuntur. 

Textus definitive approbatus in Sessione Generali Commissionis de disciplina 
Sacramentorum, habita diebus 12-17 martii 1962. 


NOTAE 

1 Cone. Trid., sess. XXIV, prooem, 

2 Cf. Pius XI, Litt. Encycl. Casti Connubii, d. 31 decembris 1930, in A.A.S., 
v. 22 (1930), p. 591. 

3 Pius XI, Litt. Encycl. Casti Connubii, 1. c., p. 584. 

4 Cf. Eph., IV ,13. 

5 Pius XI, Litt. Encycl. Casti Connubii, 1. c., p. 586, 

0 Pius XI, Litt. Encycl. Casti Connubii, 1. c., p. 586. 

7 Ephes., VI, 2-3; cf. Exod., XX, 12. 

8 Pius XI, Litt. Encycl. Casti Connubii, 1. c., p. 586. 

9 Cf. Pius XI, Litt. Encycl. Casti Connubii, 1, c., p. 540. 

10 Pius XII, Allocutio iis qui interfuerunt Conventui Unionis Catholicae Ita- 
licae inter Obstetrices, Romae habita, die 29 octobris 1951, in A.A.S., v. 43 
(1951), pp. 835-854; Allocutio iis qui interfuerunt Conventui, Romae habito, 
Sodalitatis vulgo nuncupatae « Fronte della Famiglia » atque Consociationum inter 
Familias copiosae prolis, habita die 26 novembris 1951, in A.A.S., v. 43 (1951), 
pp. 855-860. Duarum Allocutionum exstat versio latina in Textus et Documenta, 
series theologica, 30 (ed. 2). Pont. Universitas Gregoriana, a. 1955. 

11 Cf. C.I.C., can. 752. 

12 S. Th,, III, q. 72, a. 1, ad 4. 

18 Cf. C.I.C., can. 786. 

14 Cf. C.I.C. , can. 854, § 3. 

15 Cf. C.I.C. , can. 1020, §§ 2, 3. 

10 Cf. C.I.C., can. 1020, § 2. 

17 Cf. C.I.C., can. 1020, § 1, 

18 Cf. C.I.C., can. 1020, § 3; S. C. de disciplina Sacramentorum, Instructio 

cie normis a parocho servandis in peragendis canonicis investigationibus antequam 
nupturientes ad matrimonium ineundum admittant, d. 29 iunii 1941 n. 2, in 
A.A.S., v. 33 (1941), p. 298. 

19 Cf, S. C. de disciplina Sacramentorum, Instructio ad Rev.mos Ordinarios 
super probatione status liberi ac denuntiatione initi matrimonii, d. 4 iulii 1921, 
n. 1, in A.A.S., v. 13 (1921), p. 348; C.I.C., cc. 1020 et 1097, n. 1. 

20 Cf. Instructionem cit., Appendix, Allegatum I. 

21 Cf. Instructionem cit., Appendix, Allegatum I. 

32 Cf. Instructionem cit., n. 4. 

33 Cf. C.I.C., can. 1020, § 2. 

24 Cf. S. C. de disciplina Sacramentorum, Instructio a. 1941, 1, c., p. 312. 

25 Cf. S. C. de disciplina Sacramentorum, Instructio a. 1941, 1. c., p. 312. 

28 Cf. S. C. de disciplina Sacramentorum, Instructio a. 1941, 1. c., p. 299. 


2) RELATIO EM.MI P. D. BENEDICTI CARD. ALOISI MASELLA 
PRAESIDIS COMMISSIONIS DE DISCIPLINA SACRAMENTORUM 

In Actis et Documentis Concilio Oecumenico Vat. II apparando, 
plurium Exc. morum Episcoporum leguntur suggestiones et petitiones 
ut magis in animis fidelium inculcaretur necessitas praeparationis ad 
matrimonium. Unanimi quoque suflragio Membra Commissionis « de 
disciplina Sacramentorum » in eandem venerunt persuasionem atque in 
hac ipsa Commissione Centrali Em. mi Patres ac Exc. mi Praesules pluries 
manifestarunt opportunitatem actuosius efficiendi ut debita cum instru- 
ctione atque apta coniugum praeparatione matrimonia inter fideles con- 
trahantur. Magnum etenim divortiorum hodie patimur flagellum, neque 
ullum pro bono Ecclesiae et societatis civilis superest remedium, nisi 
Pastorum operositas animarum. « Antiquitus — legitur in schemate 
nostro — ipse ordo moralis publicus validis munimentis unitatem, fide- 
litatem, indissolubilitatem matrimonii non raro defendere solebat; hodie 
e contrario pravi mores publici frequentissime incitant ad separationes, 
infidelitates ac divortia, quibus connubii firmitas multiplici ex parte 
labefactatur ». Quare consentaneum visum est ut Sacrum Oecumenicum 
Concilium christianos adhortetur ad seriam matrimonii praeparationem 
curandam et Pastores animarum advocare ut hanc eorum pastoralis sol- 

licitudinis partem, magno cum zelo, assiduitate ac operosissima caritate 
adimpleant. Schema, quod coram vobis iacet, triplicem partem habet. 
In suo complexu non novas quidem res proponit, verum diligentiam 
expostulat sive Pastorum animarum sive fidelium ipsorum ut praepara- 
tionem ad matrimonium attentius cogitare velint. Litterae Encyclicae 
Pii XI, quae a verbis incipiunt: « Casti connubii », iam diu argumenta- 
bantur praeclaras demonstrationes afferentes circa motiva quae illam 
instant ac urgent. Prior pars nostri schematis eadem resumit atque ali- 
quantulum complet, praesertim invitamentum habet ut omnes, quibus id 
pertinet, negligere aut parvipendere opportunitatem atque adeo neces- 
sitatem huiusmodi praeparationis non praesumant. Quo enim melius 
coniuges praeparati ad nuptias accedant eo magis christiana connubia 
felicem successum atque animarum bonum obtinere valebunt. 

In altera parte schematis media proponuntur quibus praeparatio 
haec agatur oportet. luxta multorum vota institutio matrimonialis in 
forma catechetica firmiter et bene praescribitur sub ductu parochorum 
atque adhibitis industriis quae instructionem ipsam efficaciorem reddant. 

Quare etiam commendatur Patribus auxilium invocari laicorum 
Actionis Catholicae, cum Associationes in hunc finem constitutae mul- 
tum prodesse facile praevideantur, prout quaedam eximia experien- 
tia edocuit. De praeparatione denique iuridica et pastoralis tertia sche- 
matis pars normas tradit, collectas praesertim ex instructionibus Sacrae 
Congregationis de disciplina Sacramentorum. Sunt enim sapienter da- 
tae diversis temporibus ac utinam maiori diligentia ab omnibus, ad quos 
pertinet, servarentur. Unde sanctio huius Sacrosancti Concilii duplica- 
tam vim eisdem tribuere posse speratur.* 


3) ANIMADVERSIONES SODALIUM 

Card. LienarT: Quamvis hoc schema mihi valde placeat, quasdam 
tamen adnotationes proponere vellem. 

1) Quoad praeparationem remotam (pagina 4, 1 lineis 11 et subse- 
quentibus) aestimo quod commendare oportebat initiationem sexualem 
iuvenum sanam, a parentibus factam, et educationem amoris per exercita- 
tionem donationis sui erga membra familiae et erga sodales scholae et 
laboris. 

-2) Quoad praeparationem pastoralem. Institutio catechetica de qua 


* Textus transcriptus est ex taeniola magnetica. 
1 Cf. p. 384, 

agitur in paginis 6 et 7, 2 modo mere intellectuali concipitur et nimis fri- 
gida apparet. Occasionem tamen praebet pastoribus maxime propitiam, 
non solum ad futuros coniuges instruendos, sed ad eos magis ad amorem 
religionis conquirendos. Nam occasio est paternam Ecclesiae sollicitu- 
dinem eis manifestare et sensum divinum magni eventus vitae eorum 
eis revelare. Verbi gratia occasio est memorandi quod Deus est amor 
et quod amor humanus a Deo procedit et a Deo benedicitur. Experientia 
constat quod praeparatio ad matrimonium aperire potest corda futuro- 
rum coniugum ad revelationem totius mysterii cbristiani. 

3) Quoad praeparationem iuridicam, duo mihi videntur nimis stri- 
cta et emendanda: 

a) quod examen peragendum sit personaliter a parocho (pagina 9, 2 3 4 * 
linea 19). Sufficeret ut fiat sub responsabilitate parochi; 

b) quod in omnibus casibus dubiis, enumeratis in textu, recur- 
rendum sit ad Ordinarium (pagina 10/ numero 12). Timeo ne Curia Epi- 
scopalis ad tantum opus implendum sufficere queat. 

Card. Ruffini: Pag. 3/ lin. 18: « non minorem sedulitatem ». Est 
affirmatio quae veritatem excedit. Dicatur: « congruam sedulitatem 
etiam etc. ». Profecto longe accuratior requiritur praeparatio ad statum 
clericalem vel religiosum ineundum, quam ad matrimonium, pro quo 
multum adiuvat natura ipsa. 

Pag. 9, 6 lin. 10 s.: « Examen nupturientium » de quo hic est sermo 
differtae ab examine memorato in pag. 8 7 lin. 10? Si alterum examen 
versatur circa res quae doctrina christiana non continentur, non pertinet 
ad Parochum. 

Pag. 10, 8 ad 12, lin. 18 ss.: « Parochi matrimoniis ne assistant, in- 
consulto loci Ordinario... ». Si in omnibus dubitationibus, quae recen- 
sentur, consulendus esset loci Ordinarius, fere semper id fieri deberet, 
et nescio quomodo in magnis Dioecesibus responsum accipi posset ab 
omnibus petentibus. 

Card. Leger: Mea opinione, valde opportunum est praesens schema. 
Istae sunt observationes meae. 

Numerus 2: Pro necessitate seriosae praeparationis ad matrimonium 
dicantur etiam conditiones nostri temporis particulares. Matrimonium 


2 Cf. p. 385. 

3 Cf. p. 386. 

4 Cf. p. 387. 

8 Cf. p. 383. 


Cf. p. 386. 
Cf. p. 386. 
Cf. p. 387, 

hodie est magis res coniugorum quam familiarum. V. g. amor mutuus 
maiorem partem habet quam olim; electio mutua fit ab ipsis coniugibus 
non a parentibus. Sed illa forma coniugalis matrimonii plus exigit a re- 
sponsabilitate utriusque coniugorum quam matrimonium ubi familiae 
coniugorum pro magna parte sustentabant fidelitatem et stabilitatem ma- 
trimonii. Unde necessitas melioris educationis personalis. 

Numerus 3: Pagina 5, 9 dicatur quod illud parentum consilium eo ma- 
gis pondus habet quo iuniores sunt futuri coniuges. Loquatur etiam de 
consilio apud sacerdotem prudentem vel apud peritos; hodie enim ha- 
bentur periti, in hac materia vulgariter dicta « marriage counseling ». 

Numerus 5: Commendetur etiam laicis, post et ante matrimonium, 
lectio librorum, nostris temporibus cum spiritu christiano scriptorum 
in hac materia; sunt enim multi qui opportune aptantur captui omnium 
categoriarum personarum. Pastores ipsi invitentur ad Sacrae Scriptu- 
rae et Traditioni patristicae studendum in hac materia. 

Numerus 8: Compleatur enumeratio materiarum quae in institutione 
catechetica tractandae sunt. Addatur doctrina de natura et exigentiis 
amoris coniugalis; de natura et effectibus sacramenti ut causa et si- 
gnum unionis Christi cum Ecclesia; de munere familiae erga societatem 
et Ecclesiam; de liturgia matrimonii. 

Dicatur etiam quod non sufficit doctrinam tradere, sed quod insti- 
tutio debet esse practica, debet tractare de difficultatibus propriis statui 
coniugali. 

Illa institutio includere deberet tempora pro oratione. 

Pagina 8, 10 a linea 4, dicatur necessitas coordinationis dioecesanae as- 
sociationum quae ad hanc educationem tradendam vacant. Dicatur re- 
sponsabilitas totius communitatis paroecialis ad efformationem illarum 
associationum. Non sufficit loqui de medicis: illa educatio pertinet etiam 
ad peritos in re oeconomica, iuridica et psychologica. Illorum enim prae- 
sentia est conditio educationis quae problemata vitae realiter attingit. 
Proponantur etiam methodi paedagogicae pro adultis v. g. per coetus ubi 
nupturientes partem activam habent. 

Numerus 9: Pars quae ab illo numero incipit, ut melius a prima parte 
distinguatur, titulum habeat: « immediata praeparatio iuridica et pasto- 
ralis ». 

Praeterea desiderarem ut in initio illius partis aliquid dicatur de 
modo pastorali et benigno accipiendi nupturientes pro illa verificatione 
iuridica. Parocho commendetur ut sit humanus, indulgens (comprehen- 


9 Cf. p. 384. 

10 Cf. p. 386. 

sif) et caritativus. Concedet tempus necessarium ad fructuosum conta- 
ctum cum nupturientibus. Utrumque personaliter videat. Habeat curam 
particularem in benigne accipiendo nupturientes matrimonii mixti; saepe 
enim pro non-catholico primus et decisivus est contactus cum sacerdote. 
Saepe est solus contactus cum sacerdote, exceptis duobus sine effectu, 
i. e. ad baptismum et pro funeralibus. 

Card. Konig: Schema optime confectum et optime exigentiis theo- 
logiae pastoralis hodiernae respondet. Sed pag. 3, 11 linn. 6-9 quae sic le- 
guntur... difficultates theologicas creare videntur. Nam in omni susceptio- 
ne sacramenti adultus debet semper se bene disponere et praeparationis 
necessitas semper urget. Et haec ratio et necessitas non maior evadit, si 
aliquod sacramentum semel tantum suscipi potest. Videtur potius con- 
trarium accidere; sacramentum enim — sive confert characterem sive 
non — si semel tantum suscipi potest, est sacramentum quodammodo 
perdurans et, meliore dispositione accedente post susceptionem, novas 
gratias tali homini confert. Sic Pius XI in Casti connubii explicite in hac 
materia loquitur (cf. Denzinger 2238). 

Ideo textus supra citatus aut omittendus aut reformandus. 

Pag. 4, 12 lin. 11 quid significat « iuvenes igitur annos... »? 

Pag. 10, ls lin. 26 exoptatur ut unusquisque parochus antequam ma- 
trimonio assistat, licentiam suae Curiae consequatur. Sed hoc in omnibus 
dioecesibus, quae non sint valde parvae, magnum creat apparatum « bu- 
rocraticum » et sacerdotes laboribus pastoralibus subtrahuntur. Ideo 
humiliter propono, ut aliter provideatur, aut parochos saepius convo- 
cando aut instructione matrimoniali conficiendo pro unaquaque dioecesi 
i. e. cum omnibus quaestionibus a parocho ponendis. Si haec non suffi- 
cerent, parochus non esset idoneus. 

Exc. Bartoccetti: Quae in schemate decreti de praeparatione ad 
matrimonium proponuntur meo humili iudicio valde salubria et laudanda 
sunt. Quae ad praeparationem iuridico-pastoralem se referunt magna ex 
parte confirmant quae statuta sunt per momentosam Instructionem 
« Sacrosanctum » die 29 iunii anni 1941 editam. Cum per plus quam 
tria lustra in Sacra Congregatione de disciplina Sacramentorum relatio- 
nes perlustraverim de observantia dictae Instructionis, quotannis Ro- 
mam missas, detur mihi venia si submisse sequentia notanda reor. 


11 Cf. p. 383. 

12 Cf. p. 384. 
Cf. p. 387. 

Ad n. 16 laudatae Instructionis (Alligatum I) legimus: « Nuptu- 
rienti (in conficiendo processiculo praematrimoniali) parochus recolat 
doctrinam Ecclesiae, nempe sponsos qui ineundo coniugio intentiones 
(can. 1086 § 2) vel conditiones (can. 1092) forte apponant quae eius 
valori quomodocumque adversentur, in Sacramentum sacrilege delin- 
quere, peccatorum illaqueari propemodum infinita congerie, sed neque 
posse matrimonium ita contractum nullitatis accusare, demum neque 
posse parochum hisce nuptiis assistere. Dicat insuper, apertis verbis, reti- 
centiam in hac re nihil prodesse sponsis ». Sequuntur aliae analogae 
dispositiones. 

Quisquis has normas tam claras et decretorias legat, merito conclu- 
det post 21 annos ab Instructione promulgata tales causas nullitatis ma- 
trimonii e foro (saltem stricte iudiciali) disparuisse nec amplius tractari, 
multoque magis sententias nullitatis in dictis capitibus non amplius 
ferri. 

Contrarium vero evenit. Nunc equidem tales processus non iam eli- 
minati verum econtra multiplicati sunt, cum modo duae fere tertiae 
partes causarum in tribunalibus ecclesiasticis agitatae versentur circa 
assertas exclusiones vel conditiones contra matrimonii bona, praecipue 
contra bonum prolis, post generatim longam voluntariam coniugum 
cohabitationem... Et quidem non modo tales agitantur causae, sed non 
raro affirmative, scilicet pro nullitate matrimonii deciduntur; sic paro- 
chus dicens quae rettuli mendax — sine sua culpa — fuit et inepte 
— uti videtur — nupturientes absterruit... 

Cur hoc factum est? Cur tam clara voluntas Ecclesiae, tam explicite 
expressa, effectu caruit? Cur tales processus, qui fere semper scandalum 
gignunt, non iam eliminati, sed multiplicati sunt et crucem maxime pon- 
derosam pro Episcopis et iudicibus creant? 

Sane quia Instructio non est de facto, in hac parte saltem, exsecu- 
tioni mandata, pluribus rationibus independentibus a bona voluntate 
S. Congregationis de Sacramentis, quae eam emisit, quaeque de eius 
observantia pro posse curavit, sed, in hoc, parvo successu. 

Quod, ni fallor, consulit, ut remedia undequaque efficacia tum Con- 
cilium tum Codex emendandum provideant. 

Una e rationibus, ob quam salutaria praecepta instructionis in ex- 
secutioni non sunt mandata, fuit et est, parvum momentum quod non- 
nulla Tribunalia istis processiculis praematrimonialibus tribuerunt. Non 
pauca cognosco quae nec processicula expetunt antequam processum 
nullitatis admittant. Saepe, imo fere semper, sponsi quorum matrimo- 
nium male successit et modo novum felicius exoptant, vel iam atten- 
tarunt, effutiunt se non bene intendisse vel parvi fecisse quaestiones a 

parocho sibi delatas, eisque sine attentione responsum dedisse, licet iura- 
mento et sua signatura depositiones firmaverint, et ita porro. 

At talibus excusationibus immerito — ni fallor — auditus praebetur 
a iudicibus; sicuti nemo debitori credet qui, ut a pecunia solvenda se 
liberet, praetendat se in signanda syngrapha (cambiale) nota promissoria 
(I owe You) se inadvertenter et sine reflexione egisse. Tenebitur ille sane 
ad pecuniam reddendam. 

At magis immerito tales audiuntur ingenui coniuges eorumque cal- 
lidi patroni, non modo quia sic lex evacuaretur, sed etiam quia contra 
eorum assertionem stat factum manifestum, Nam a consummando matri- 
monio non iam abstinuerunt (quo in casu eis praesto esset dispensatio 
pontificia) sed se consideraverunt et tractaverunt uti veros coniuges, tales- 
que passim habiti sunt in communitate, filiosque quoque forsan genue- 
runt... 

Non liceat illis passim sub palliata nullitate divortium quaerere; 
quod periculum maxime extat ubi nostrae sententiae — uti apud nos 
post Concordatum accidit — effectus civiles sortiuntur, de quibus fere 
exclusive nonnulli coniuges curant. 

Ceterum si revera Ecclesiam sponsus decepit mentiendo in proces- 
siculo praematrimoniali, num mendacii sui in foro mercedem exigere 
valebit? Nonne sibi satis esse debebit poenam suae deceptionis effu- 
gere? Quod falsarius audeat a nostris tribunalibus — et quidem non in 
gratiam sed ut sibi debitam — mercedem exigere suae deceptionis, pror- 
sus absonum et eversivum videtur, maximeque periculosum. Nam sicuti 
planum est, peccata et attentata contra sanctitatem matrimonii, contra cer- 
titudinem status matrimonialis necessario multiplicabuntur, uti modo lu- 
gentes videmus. Hoc vero, quidquid dicatur et praedicetur, vitari non 
poterit quoties talia attentata mercedem invitent et lucrosa evadant. 

Spero proinde me humiliter interpretari Sacri Concilii mentem, dum 
toto corde ominor Deumque adprecor ut tum Schemata proposita, tum 
Instructio « Sacrosanctum » in foro et extra, sancte integreque obser- 
ventur, hoc exigente tum ipso vero animarum bono, tum tutela ordinis 
familiaris et socialis necnon Ecclesiae decore. 

Card. Ottaviani: Placet quidem schema Decreti at duo vellem ad- 
ditamenta proponere ad eiusdem pleniorem adaequationem necessariis 
instructionibus praematrimonialibus : 

1) Primum quidem spectat ad matrimonia mixta sive ob impedi- 
mentum mixtae religionis sive disparitatis cultus. Opportunum mihi 
enim videtur ut S. Sinodus maxime commendet praxim, in nonnullis na- 
tionibus iam feliciter introductam, non concedendi, ordinarie loquendo, 

dispensationem ab impedimento relativo nisi nupturientes praevie acci- 
piant determinatum quemdam numerum instructionum a parocho vel ab 
alio sacerdote ad id delegato, circa fundamentalia postulata sive doctri- 
nalia sive moralia quae respiciunt matrimonia in Ecclesia contracta. Et 
hoc ob duplicem rationem scilicet ex parte nupturientis acatholici ut 
cognoscat quaenam sint obligationes religiosae fundamentales compartis 
catholicae quacum vivere debet, ita ut apprime cognoscat quasnam obli- 
gationes assumit subscribendo cautiones praesertim illam quae respicit 
obligationem de amovendo a coniuge catholico perversionis periculum; 
quodquidem perversionis periculum respicit tum fidem tum mores in 
usu iurium coniugalium. 

Item id utile est pro parte catholica tum ad cognoscenda pericula a 
quibus cavere debet, tum ad clarius perspicienda officia quae assumit 
ad promovendam, pro posse, conversionem coniugis acatholici. 

Ex sedula frequentatione harum instructionum deberet etiam de- 
pendere mensura largitionum seu concessionum quas Ordinarius im- 
pertiri valet ad normam c. 1102 § 2, pro ritu celebrationis matrimonii 
mixti. Immo ex hac frequentatione instructionum Ordinarii possent etiam 
concedere celebrationem Missae quae nunc semper prohibetur in matri- 
moniis mixtis. 

Experientia constat hanc methodum quandoque hunc etiam fructum 
produxisse, quod pars acatholica leniter sic allecta, Dei adiuvante gra- 
tia, post matrimonium continuavit frequentare instructiones et ad con- 
versionem pervenit. 

2) Alterum additamentum etiam proponere vellem, id est: cum 
magis ac magis ingravescant pericula contra sanctitatem et indissolubi- 
litatem matrimonii ob propagationem consuetudinis pacta iniendi vel 
subscribendi ante nuptias sive contra bonum sacramenti sive contra 
bonum prolis, oporteret obligare nupturientes ad firmandam, in die ipsa 
matrimonii antequam consensum praestent, chartulam in qua, sub fide 
iuramenti, ipsi declarent se reicere pacta quae forte ante nuptias inierint 
vel subscripserint contra bona matrimonialia. 

Id sane non redderet validum matrimonium de se invalidum ob 
defectum consensus (quia consensus suppleri nequit) si ficte subscri- 
bant, at redderet difficiliorem probationem iuridicam et igitur instaura- 
tionem processus ad quem ceterum non haberent ius vi can. 1971, 
excludentis illos qui sunt impedimenti causa. 

Bonum sociale id omnino requirere videtur etiamsi in particulari casu 
possit deficere recognitio status matrimonialis irregularis: sed sibi im- 
putent partes si non possunt habere protectionem iuris quando ipsi ege- 
runt in fraudem iuris. 

4) SUFFRAGIA SODALIUM 

Card. Tis serant: Placet iuxta modum: opportunum schema est, 
sed instructio catechetica in paroeciis agri Romani perdifficilis mihi vi- 
detur. Saepe enim parochi de matrimonio sciunt tantum cum partes 
veniunt ad obtinenda documenta necessaria. Melius foret si manuale 
praeparetur in unaquaque natione, quod parochus daret legendum. 

Card. Micara: Placet. 

Card. Pizzardo: Placet. 

Card. Cicognani: Placet: in voto Em.mi Card. Lienart in omni- 
bus quae dixit. Omittendam censeo illam quasi aequiparationem inter 
statum clericalem vel religiosum et statum matrimonialem, nec dicerem 
praeparationem ad statum coniugalem « non minorem » exigere sedu- 
litatem (cf. pag. 3, 1 lineas 10-20). 

In voto etiam Em.mi Card. Ottaviani praesertim quoad formam 
celebrationis matrimoniorum mixtorum. 

Relate ad ea quae dicuntur in artt. 7 et 8 (pag. 7 2 ); omnia in actum 
deducantur ut habeantur instructiones praematrimoniales uti certo est 
in more, maximo cum profectu, apud nonnullas nationes (De matrimo- 
nii natura, dignitate, fine, de obligationibus coniugum); occasione autem 
nuptiarum, in examine nupturentium, inquiratur an in doctrina christia- 
na sufficienter imbuti sint, praesertim quoad ea quae matrimonium re- 
spiciunt. 

Dicatur etiam in hoc schemate conciliari, quod occasione nuptiarum 
et festis « de familia christiana » habeatur magis frequens divulgatio 
alicuius opuscoli, iudicio Episcoporum bene selecti, quod naturam ma- 
trimonii, iura, munera tractet, uti ex. gr. in Italia habetur « Codice della 
Famiglia » (in Belgica natione primum prodiit sub titulo « Code Fami- 
lial », 1951, Bruxelles), in quo bene exposita et distributa contineatur 
doctrina sive iuris canonici sive iuris civilis, necnon instructiones Sum- 
morum Pontificum de matrimonio et de familia, de educatione filio- 
rum, etc. ita ut quaelibet domus christiana « Codice familiae » non 
careat. 

Card. Ferretto: Placet iuxta modum: habita ratione animadver- 
sionum Em. morum Patrum Lienart, Ruffini, Konig, Ottaviani et Cardi- 


1 Cf. p. 383. 

2 Cf. p. 385. 

nalis Cicognani. Potissimum adhaereo propositioni Exc.mi V. Bartoc- 
cetti ne amplius sanctitas matrimonii tam faciliter labefactetur. 

Card. Lienart: Placet iuxta modum: secundum quod exposui et 
scriptum tradidi 3 et ratione habita de animadversionibus factis ab Em.mis 
Cardd. Tisserant, Cicognani, Leger, Konig et Ottaviani. 

Card. Tappouni: Placet iuxta modum: i. e. secundum observatio- 
nes Em. mi Cardinalis Lienart. 

Card. Copello: Placet iuxta modum: attentis iis quae dixerunt 
Em.mi Lienart, Ottaviani, Cicognani et Exc.mus Bartoccetti. 

Card. McGuigan: Placet iuxta modum: iuxta observationes factas 
a Cardd. Leger, Ottaviani, Ruffini et Tisserant. In maioribus paroeciis, 
parochus ipse, ratione maiorum matrimoniorum, debet delegare plura 
matrimonia. 

Card. Frings: Placet iuxta modum: modus est: ad n. 8: deleantur 
verba « non nisi gravibus de causis omittenda ». 

Ad n. 11: deleantur verba «peccatorum illaqueari... nullitatis ac- 
cusare » (pag. 10, 4 linn. 10-13). 

Ad n. 12: loco verborum « id vero praecipit, cum » dicatur « quod 
praesertim commendatur, si ». 

Card. Valeri: Placet iuxta modum: attentis iis quae ab Em.mo 
Card. Decano et ab Em.mis Lienart, Cicognani, Frings, Ruffini, Otta- 
viani dicta sunt. 

Card. Siri: Placet, in voto Em.mi Decani. 

Card. McIntyre: Placet iuxta modum: animadversiones Relatoris 
et Em.mi Card. Leger opportunae sunt et approbantur. 

Card. Quiroga y Palacios: Placet iuxta modum: instructiones 
praematrimoniales dentur pro posse, et, simul, manuale, de quo Em.mus 
Card. Tisserant locutus est, extendatur. 

Excessivum videtur quod in n. 12 dicitur de consultatione Ordi- 
narii facienda. 

Card. Ruffini: Placet iuxta modum. 5 

Card. Leger: Placet iuxta modum: 11 attentis iis quae dicta sunt ab 
Em.mo Ottaviani quoad instructiones et de solemnitatibus etiam si una 


3 Cf. pp. 389-390. 

4 Cf. p. 387. 


5 Cf. p. 390. 

" Cf. pp. 390-392. 

pars sit acatholica et speciatim quod dixit Exc.mus Secretarius Signa- 
turae Apostolicae. 

Card. Montini: Placet. 

Card. Giobbe: Placet iuxta modum: ratione habita animadversio- 
num Eminentissimorum Patrum, praesertim Lienart, Leger, Konig, 
et Exc.mi Bartoccetti atque specialiter adprobo quae dixit Em.mus 
Card. Ottaviani, etiam circa ritum matrimoniorum mixtorum. 

Card. Cento: Placet iuxta modum: nempe debite rationem haben- 
do suggestionum quae factae sunt ab Em.mis Patribus et ab Exc.mo 
Domino Bartoccetti, ad vitandos scandalosos processus de nullitate ma- 
trimonii. Qrganizationes catholicae Parochos adiuvent in praeparatione 
sponsorum ad nuptias celebrandas. 

Card. Garibi y RiverA: Placet iuxta modum: scilicet adhaereo 
animadversioni ab Em.mo Card. Konig factae quoad n. 12, propter ma- 
gnas difficultates in praxi tales tramites efficiendi. Adhaereo etiam propo- 
sitioni Em.mi Card. Ottaviani circa instructionem nupturientibus prae- 
bendam in matrimoniis mixtis. 

Card. Godfrey: Placet iuxta modum: ad mentem et in votis Cardd. 
Lienart, Cicognani, Ruffini, Konig, Ottaviani, quoad cautiones, et Exc.mi 
Domini Bartoccetti. 

Aliud scripsi in folio adnexo. 

Pag. 8, 7 n. 2, lin. 8, ubi de catechetica institutione: Schema loquitur 
de iis quae adiuvare possint parochos et de associationibus constitutis 
in eum finem. 

Apud nos florent « Concilia Matrimonialia ad consilia danda ». 
Membra sunt sacerdotes, medici, laici, coniuges exemplares. Ab initio 
maximus labor erat de matrimoniis quae naufragium fecerant; sed iam 
progressu temporis, multi desponsati et coniuges ad Concilia recurrunt 
ad consilia habenda in difficultatibus. Talia Concilia in variis dioecesibus 
instituta sunt Episcopis approbantibus et laudantibus. Maxima cura 
habetur in selectione membrorum. 

Card. Richaud: Placet iuxta modum: ratione habita animadver- 
sionum Em.mi Card. Decani et Em.mi Card. Lienart. 

Card. Konig: Placet iuxta modum : 8 in voto Cardd. Decani, Lie- 
nart, Cicognani. 


7 Cf. p. 386. 

8 Cf. p. 392. 

Card. Dopfner: Placet iuxta modum: ratione habita de dictis a 
Cardd. Lienart, Frings, Leger, Konig et Ottaviani. Schema in tanta exten- 
sione non videtur esse obiectum Concilii, sed decreti postconciliaris. 

Card. Marella: Placet iuxta modum: pag. 7," linea 5 ss., iam satis 
innuitur, sed bonum erit clarius asserere in Concilio quantum matrimo- 
nium christianum conferat ad stabilitatem societatis civilis, educationem 
et felicitatem iuven tutis. 

De visitatione medica, de qua locutus est Em. mus Ruffini, per se 
est optimum remedium praeventivum, sed si sit a sacerdote vel parocho 
suggerenda tunc attendantur mores et habitudo mentis diversorum po- 
pulorum, et caute procedatur. 

Adhaereo animadversionibus et suggestionibus ab Em.mis Cardd. 
Cicognani, Lienart, Ottaviani et ab Exc.mo Bartoccetti factis. 

Card. Santos: Placet. Attentis etiam observationibus factis ab 
Em.mis Patribus et Exc.mo Bartoccetti. 

Card. Ritter: Placet. 

Card. Coussa: Placet, ratione habita animadversionum Em.morum 
Relatorum. 

Praescripta de instructione sponsorum non semper erunt facilis ex- 
secutionis. Videbunt prudentes animarum Pastores iuxta diversa orbis 
adiuncta. 

Sacri ritus celebratio, haud excepta divina Liturgia, nullam facessit 
difficultatem eo quod non constat quidquam vetari ex sacris ceremo- 
niis in celebratione matrimoniorum mixtorum inter Orientales. 

Card. Silva Henriquez: Placet iuxta modum: secundum animad- 
versiones quas propono et a Card. Lienart factas. 

Pag. 4, 10 lin. 27 ss.: Textus ita immutandus proponitur: « Sponsi 
christiani eligant oportet coniugem fines in matrimonio quaerentes prop- 
ter quos illud est a Deo constitutum, secundum christianam prudentiam 
rectoque ac supernaturali amore, minime vero caeco et indomito cupidi- 
tatis impetu neque lucri desiderio aliove minus nobili impulsu ducti ». 
Oportet enim fines matrimonii totam rem ordinare, et insuper vitandum 
est ut lucrum motivum honestum appareat si alio coniungatur. 

Pag. 9, 11 lin. 6: Pro verbo « adamussim » ponatur « quoad id fieri 
potest ». Instructio S. Congregationis de disciplina Sacramentorum diei 


B Cf. p. 385. 

10 Cf. p. 384. 

11 Cf. p. 386. 

29 iunii 1941, nonnulla continet quae in praxim difficillime deduci pos- 
sunt, ut sunt, e. gr., documentorum petitiones per cancellariam trans- 
mittendae. 

Pag. 10, 12 lin. 23: Non fiat mentio de « nihil obstat » curiae. Apud 
nos neque requiritur neque ob sacerdotum penuriam statui posse videtur. 

Card. Suenens: Placet iuxta modum: i; e. in voto Cardinalium 
Lienart, Konig et Ottaviani praesertim quoad instructionem obligatoriam 
in casu matrimonii mixti et quoad praemium propositum pro iis qui 
instructionem revera acceperunt nempe eis concedatur maior solemnitas 
in celebratione matrimonii mixti. 

Card. Ottaviani: Placet iuxta modum: cum meis animadversio- 
nibus. 13 

Card. Di Jorio: Placet iuxta modum: attentis quae praesertim ab 
Em.rno Card. Ottaviani et ab Exc.mo Bartoccetti sunt exposita. Mihi 
videtur opportunum esse instructiones de matrimonio periodice remit- 
tendas Episcopis a S. C. de Sacramentis, opportuna data occasione. In 
matrimoniis mixtis permittatur Missa. 

Card. Bea: Placet iuxta modum: ad mentem Em.morum Cardd. 
Decani, Lienart, Konig, Ottaviani, Cicognani. In singulis dioecesibus vel 
regionibus habeatur aliquod manuale bene confectum. In Concilio pro- 
ponantur tantum puncta fundamentalia, non descendatur ad particu- 
laria. 

Card. Browne: Placet: habita ratione observationum Em.morum 
Patrum et Exc.mi Bartoccetti. 

Card. Albareda: Placet. 

Beat. Gori: Placet iuxta modum: nempe attentis observationibus 
factis ab Em.mis Patribus Cardd. Decano, Lienart, Ottaviani et ab 
Exc.mo Bartoccetti. 

Beat. Cheikho: Placet. 

Exc. 0’Connor: Placet. 

Exc. Ujcic: Placet iuxta exposita. « Examen praematrimoniale me- 
dici », cuius mentionem fecit Card. Ruffini, valde utile esset, sed in 


12 Cf, p. 387. 

18 Cf. pp. 394-395. 

praxi difficile. Quoad « matrimonia mixta » adhaereo eis, quae dixit 
Card. Ottaviani. 

Exc. Antezana y Rojas: Placet iuxta modum: assentio opinioni- 
bus vel animadversionibus factis ab Em.mo Cardinali Leger, ab Exc.mo 
Secretario Signaturae Apostolicae, ab Em.mo Cardinali Ottaviani circa 
instructiones nupturientibus, super obligationes speciales, in matrimoniis 
mixtis et disparitatis cultus et circa conversionem partis acatholicae. 

Exc. Beras: Placet iuxta modum: ratione habita de animadver- 
sionibus factis ab Em.mis Cardinalibus Lienart et Ottaviani. 

Exc. Cooray: Placet iuxta modum: perpensis observationibus in 
hac sessione factis. 

Notare etiam volo quod in dies augent causae matrimoniorum non- 
consummatorum: remedia ergo decernenda sunt. Ulterius, in instructio- 
ne nupturientium non obliviscenda instantia de sanctitate matrimonii 
prout est Sacramentum. 

Exc. Lefebvre: Placet iuxta modum: attentis dictis a Patribus. 

Exc. Alter: Placet iuxta modum: iuxta mentem Em.morum Cardd. 
Lienart, Ottaviani et Cicognani, speciali modo quoad instructiones antea 
accipiendas de sacramenti matrimonii natura et munere ab omnibus nup- 
turientibus, saltem unica vice per sex hebdomadas antea ordinarie. 

Ad pag. 8, 14 2), sub ductu parochorum, etc. Hic esset locus tractandi 
de cursibus (apud nos in U.S.A.) sic dictis « Pre-Cana ». Auctor loquitur 
de obtinendo adiutorio medicorum, aliorum sacerdotum, etc. Proponi- 
tur quod instituatur vel saltem commendetur in omni loco, in quo fieri 
potest, praxis praesentandi cursus prae-matrimoniales aut paroeciales aut 
regionales ad quos omnes fideles mox matrimonium inituros hortentur 
assistere. Talis cursus ducendus est et a sacerdotibus peritis in iure ca- 
nonico ac theologia morali matrimoniali, et a medicis catholicis peritis 
in hac materia, ab advocatis civilibus et, tandem, ab adultis maturioris 
aetatis coniugibus catholicis, qui, bene instructi in fide, ducunt vitam fa- 
miliarem plane catholicam, quique sint capaces discutiendi oeconomiam 
familiarem, relationes personales coniugum, vitam liturgicam in domo, 
et cetera necessaria ad prosperum matrimonium catholicum. Hi cursus 
stabiliantur et praesententur sub directione Ordinarii loci vel delegati 
ipsius. Magno cum fructu hi cursus iam per aliquos annos habiti sunt 
in multis regionibus U.S.A. 


14 Cf. p. 386. 


26 

Exc. Graner: Placet iuxta modum: i. e. secundum observationes 
Em.morum Cardd. Lienart, RufEni et Ottaviani. 

Exc. Hurley: Placet iuxta modum: ad mentem Em.mi Cardina- 
lis Lienart et Exc. mi Domini Bartoccetti. 

Exc. Perrin: Placet iuxta modum: placent quae dicta sunt de 
necessitate praeparationis et de praeparatione pastorali, ratione habita 
animadversionum Em.morum Lienart, Leger, Konig et Ottaviani. 

Concilium Oecumenicum non tractet de praeparatione iuridica ad 
matrimonium, quae relinquatur instructionibus et constitutionibus apo- 
stolicis. 

Exc. Seper: Placet. 

Exc. Bazin: Placet, habita tamen ratione ad animadversiones 
Em.morum Cardd. Lienart, Leger, Konig et Ottaviani. 

Exc. Bernard: Placet iuxta modum: nempe ratione habita obser- 
vationum a Patribus et ab Exc.mo Bartoccetti factarum. De cetero dubito 
an omnia haec de matrimonio ad Concilium sint proponenda; mihi vi- 
detur principia fundamentalia tantummodo ad Concilium respicere, 

Exc. Yago: Placet iuxta modum: iuxta votum Em.morum Cardd. 
Decani, Cicognani et Ottaviani. 

Exc. Rakotomalala: Placet. 

Exc. Ngo-dinh-Thuc: Placet. 

Exc. Verwimp: Placet iuxta modum: attentis observationibus fa- 
ctis ab Eminentissimis Patribus Decano et Ottaviani. 

Exc. Jelmini: Placet iuxta modum: scilicet adhaereo animadver- 
sionibus sapienter prolatis ab Eminentissimis Patribus et ab Excellentis- 
simo Bartoccetti, Secretario Signaturae Apostolicae. 

Exc. Suhr; Placet iuxta modum: ratione habita observationum 
quae fecerunt Em.mi Patres et Exc.mus Bartoccetti. 

Exc. Scharmach: Placet. 

Rev. Gut: Placet. Commendentur cursus praematrimoniales, sicut 
apud nos in Helvetia usus valde divulgatus viget. 

Rev. Sepinski: Placet, ratione habita eorum quae dixerunt Patres, 
praesertim Em.mi Cardinales Decanus, Lienart et Ottaviani. Praesenten- 
tur Concilio tantum normae generales. 

Animadversiones minoris momenti ad perficiendum schema: 

Ad pag. 3, ls lin, 20: melius dicatur: « per totam vitam ». 

Ad pag. 7, 10 lin. 30: clarius dicatur: « Complectatur institutio do- 
ctrinam ». 

Ad pag. 8, 17 lin. 4: item clarius dicatur: « Sub ductu parochorum 
institutio peragatur ». 

Animadversio generalis: Divisio huius schematis non est felix: De 
necessitate praeparationis ad matrimonium. Coniugum christianorum 
pastoralis praeparatio. Praeparatio iuridica et pastoralis matrimonii. 

Rev. Janssens: Placet iuxta modum: ad mentem praesertim Emi- 
nentissimorum Cardd. Frings, Konig, Ottaviani. 


VIII 

DE SACERDOTIBUS LAPSIS 

(Quinta Congregatio: 16 iunii 1962) 

1) SCHEMA PROPOSITUM 

A COMMISSIONE DE DISCIPLINA SACRAMENTORUM 

Excelsa sacerdotalis dignitas postulat ut gravissimo officio suo, omnes qui 
ea aucti sunt, summa fidelitate respondeant. 

Sacerdotium enim magnum est donum Divini Redemptoris: qui humani 
generis redemptionis operam, quam Ipse e Cruce pendens consummavit, ad 
saeculorum usque occasum perpetuari voluit, potestatem suam Ecclesiae com- 
mittens. 1 Sacerdos est veluti « alter Christus », qui « pro Christo legatione 
fungitur ». 2 

Haec catholici sacerdotis excelsitas, eius « incredibilis honor ac digni- 
tas » 3 magnam in illo sanctitudinem vitae exposcit ac animi puritatem. Prop- 
terea honor sacerdotis summum evincit caelibatus decus, opportunitatemque 
legis qua sacris altaris administris castitas perfecta praecipitur, 4 ut magis 
magisque pateat sacerdotes esse Dei administros animorumque patres, qui 
« nitidi, mundi, puri, casti sicut decet ministros Christi et dispensatores my- 
steriorum Dei »,* haec mystici Iesu Christi Corporis membris impertiant. 

Ab hac igitur sanctissima lege « quae per saeculorum decursum fuit et 
est sacerdotii praeclarum et nitissimum ornamentum »° Ecclesia Catholica 
desistere non intendit. 7 « Quodsi eiusmodi lex Orientalis Ecclesiae admini- 


15 Cf. p, 383. 
10 Cf. p. 385. 
17 Cf. p. 386. 

stros non omnino tenet, iisdem tamen ecclesiasticus caelibatus (prout fert 
unanimis cum Orientalis tum Latinae Ecclesiae traditio) 8 honori ducitur ». 9 

Quare Sacra haec Oecumenica Synodus solemniter affirmateque testatur 
sanctissimam maximeque salutarem legem ecclesiastici caelibatus, a qua ro- 
boris gloriaeque Ecclesiae magna pars profluit, nec antiquari, nec in di- 
scussionem venire posse. 


NOTAE 

1 Pius XII, Adhort. Menti Nostrae , in A.A.S., 1950, p. 659. 

2 Cf. II Cor., V, 20. 

3 S. Epiph., Adversus haeres., contra Catharos, 59, 4, in PG , 41, 1023. 

4 Litt. Encycl. Pii XI, Ad catholici sacerdotii, d. 20 decembris 1935, in A.A.S., 
v. 28 (1936), p. 27. 

5 Pontif. Romanum. In ordinatione diaconi. 

6 Ioannes XXIII, Prima Synodus Romana, p. 376. 

7 Gregorius XVI, Epist. Encycl. Mirari vos, d. 15 augusti 1831, in Actis 
Gregorii XVI, v. I, p. 171; Benedictus XV, Epistola ad Ioannem S. R. E. Card. 
Csernoch, Archiepiscopum Strigonensem, in A.A.S., v. 11 (1919), p. 123; Bene- 
dicti XV, Allocutio Consistorialis diei 16 decembris 1920, in A.A.S., v. 12 (1920), 
p. 587. 

8 Cf. Pii XII, Litt. Apost. Motu Proprio datas, Cleri sanctitati, de ritibus orien- 
talibus, de personis pro Ecclesiis Orientalibus, can. 68, in A.A.S., v. 49 (1957), 
p. 456. 

9 Pius XI, Litt. Encycl. Ad catholici sacerdotii, in A.A.S., v. 28 (1936), p. 24. 


Caput I 

DE NORMIS TUTANDAE SACERDOTALIS CASTITATIS 

1. [Ante s. Ordinationem ]. Gravissimum officium manus cito nemini 
imponendi 1 sacros Antistites monet ut hi qui ad presbyteratus ordinem assu- 
muntur, « diligenti examine praecedente idonei comprobentur, atque ita pie- 
tate ac castis moribus conspicui, ut praeclarum bonorum operum exemplum 
et vitae monita ab eis possint exspectari ». 2 

Apostolicae Sedis jrepetita documenta Episcoporum conscientiam hor- 
tantur ut cautelas maximopere aptas atque efficaces adhibere non desinant 
ad praeparationem futurorum altaris ministrorum. Quae, sive iuris prae- 
scripta sint, sive instructiones, haec Sacrosancta Synodus nedum in memoriam 
Pastorum sacrorum revocare intendit, sed earum exsecutionem urgere, spe- 
rans fore ut eorum accurata observantia fructus comparet salutares « arduo 
operi canonicae idoneitatis explorandae candidatorum ad ordines ». 3 

2. Singillatim Episcopi attendant oportet, ipsis solis iudicium ultimum 
de idoneitate promovendorum pertinere, eorumque conscientiam super hoc 
onerari. Propterea eorum est adamussim advigilare candidatorum praepa- 

rationem et scrutinium ut accurate investigent per observantiam Ecclesiae 
praescriptionum tum alumnorum institutionem tum indolem ac signa vocatio- 
nis divinae, cum « nec quisquam sumat sibi honorem, sed qui vocatur a 
Deo ». 4 

3. Siquidem peculiari ratione contendendum est « ut spiritualis corporis 
animique libertatem sacrorum administri adipiscantur, utque terrenis nego- 
tiis ne implicentur, Latina Ecclesia ab iisdem postulat ut volentes libentesque 
perfectae castitatis obligationi pareant ». s 

Et ideo in alumnorum institutione castitas sacerdotalis diligentissime prae- 
paranda est expositione tum doctrinae theologicae et asceticae circa angelicam 
hanc virtutem, tum mediorum quibus incolumis servatur. Sed de periculis 
etiam moneantur, quae hanc ob rem afferri ipsis possint. 0 

4. Sint igitur spiritus Moderatores pro munere suo qui alumnos instruant; 
sint quoque alii Seminarii institutores qui congruenter hac de re procedant. 
Concionatores, praesertim in exercitiis spiritualibus, de puritate vitae, quo- 
modo ea servetur, aptum sermonem teneant. Et « licet valde excellentior 
sit virginitas propter regnum caelorum quam matrimonium, non tamen can- 
didati ad sacerdotium ignorare debent honestatem vitae coniugalis prout 
in matrimonio christiano ex ordinatione divina instituto habetur. Ita ergo 
instituantur ut, bonum matrimonii satis agnoscentes, maius bonum castitatis 
sacerdotalis et religiosae deliberate et libere amplectantur ». 7 

5. Quamvis omni ope vocationes ad sacerdotium promovendae sint, ca- 
vendum est tamen ne immodicus conatus augendi earum numerum qualitati 
noceat et selectioni. Semper necessarium erit in singulos sacerdotii candidatos 
penitius introspicere ac praesertim exquirere qua mente, quibus de causis 
eiusmodi inierint consilium. 8 

Eorum idoneitas prudenter perpendatur, audita quoque peritorum sen- 
tentia, quoties consentaneum fuerit. 

Diuturna denique statuatur vocationis exploratio, iuxta praescriptiones 
canonicas, atque omnia subsidia diligenter adhibeantur ut, intra temporis 
limites a iure praefinitos, selectio candidatorum facta sit, quae non nisi 
rarissime prorogari poterit. 

6. Demum, specialis exploratio seu scrutinium candidatorum ante su- 
sceptionem ordinum, praesertim presbyter alis, accurate, ad normam iuris, 
est peragenda. Huic explorationi magna tribuatur vis: nam ex ea pendebit 
Episcopi iudicium positivis argumentis innixum, quibus morali ter certus sit 
de canonica promovendi idoneitate, Nec desit paternum colloquium sive 
ab ipso Episcopo sive ab alio insigni viro cum candidato tenendum, in quo 
per internam cordis effusionem suos sensus intimiores filiali modo pandere 
possit. Denique postquam ordinandus manu propria declarationem scripserit 
atque subscripserit, 9 in qua, iuramento coram Ordinario praestito, fateatur 
omnimoda libertate se ad sacros ordines accedere velle, plene eidem esse 
cognita cuncta onera ex sacro ordine dimanantia ac praecipue quae caelibatus 
lex importet clare percipere ostendat, Episcopus omnium inquisitionum ac de- 

clarationum veritatem prudenter satagens, coram Deo et Ecclesia tranquilla 
conscientia ac suavi cum gaudio manus imponere non dubitabit. 

7. [ Post: s. Ordinationem']. « Initio ministeriorum tum ex passionibus 
iuventutem vexantibus, tum ex usu frequentiore cum saeculo, non paucae 
nec parvae oriri solent sacerdotibus iuvenibus difficultates et novi generis ten- 
tationes; et cum sui iuris se sentiant neo-sacerdotes et sua industria quo- 
dammodo procedere debeant in ministeriis sibi commissis, facile ad omne 
iugum excutiendum adducuntur et, propter inexperientiam, in plures errores 
et defectus incurrere possunt, quam ob rem miserae defectiones timeri merito 
possunt ». 10 

8. Valde igitur probatur novellos hosce sacerdotes, ubicumque potest, 
per aliquot annos in certa collegia recipi, quibus locis, viris gubernantibus 
multarum rerum peritis, altius ad pietatem ad sacrasque disciplinas excolan- 
tur, ac pro suo cuiusve ingenio ad sacerdotalia munia erudiantur. Iuvenes 
sacerdotes gradatim inducantur ad opus apostolicum, sapienti vigilique cura 
custodiantur et paterne in suis ministeriis regantur. Idcirco consuetudo cum 
saeculo nec repentina sit nec frequens, nec exsecutione difficilis; verum potius 
moderata sit, humilis et facilis. 11 

9. Praesertim sacerdotes iuvenes paroeciis ubi cum solitudine colluctan- 
tes sint, ne praeficiantur, neve eis assignentur loca, vel ab urbe Dioecesis prin- 
cipe vel a celebrioribus eius oppidis remota. 

In huiusmodi enim vitae statu si versarentur, segreges, imperiti, periculis 
oppositi, a magistris prudentibus inopes, incommoda procul dubio ipsi capere 
eorumque alacritas posset. 

Comprobamus et commendamus vehementer quod in votum iam venerat 
Ecclesiae, 12 iniri scilicet vel ab unius curiae vel a plurium vicinarum curiarum 
clero communis vitae consuetudinem. Ex ea enim, praeter maximas utilitates 
quae inde proficiscuntur, palam fieri omnibus posset quam religiosa cura 
sacerdotes castimoniae suae consulant. 13 

10. Qua de causa adhuc et paterna verba Sanctissimi Patris Ioannis XXIII 
commemorari libet, quibus omnes alloquitur Episcopos: « Quod ad vos 
attinet, Venerabiles Fratres, pro viribus contendite atque nullis parcite labo- 
ribus, ut concreditus vobis clerus talibus vitae sacrique laboris conditionibus 
uti queat, quae ipsorum alacri navitati summopere faveant. Scilicet omni ope 
ac studio efficiendum est, ut nimis solitariae vitae pericula removeantur, ut 
quidquid inconsiderate vel inconsulte agitur opportunis admonitionibus pro- 
hibeatur, ut denique cum desidiae illecebrae, tum immodica externae actionis 
discrimina compescantur. Quam ad rem prorsus expedit sapientiae plena 
praecepta in memoriam revocare a proximo Decessore Nostro impertita per 
Encyclicas Litteras, quae a verbis Sacra Virginitas incipiunt ». 14 

NOTAE 

1 Cf. I Tim., V, 22. 

2 Cone. Trid,, sess. XXIII, cap. 14: De reformatione. 

3 S, C. de Sacramentis. Circulares litterae ad Exc.mos locorum Ordinarios qui- 
bus urgetur scrutinium alumnorum peragendum priusquam ad Ordines promovean- 
tur. Die 27 decembris 1956 (Reservata). 

4 Cf. Hebr., V, 4. 

5 Pius XII, Litt, Encycl. Sacra virginitas, d. 25 martii 1954, in A.A.S., 
v. 46 (1954), p. 169. 

6 S. C. de Religiosis. Instructio de candidatis ad statum perfectionis et ad 
sacros ordines sedulo deligendis et instituendis. Die 2 februarii 1961 data, n. 29 
(Reservata). 

7 Cf. S. C. de Religiosis, Instructio cit., n. 29, 

8 Cf. Pii XII, Adhortatio Menti Nostrae , 1. c., p. 684. 

0 S. C. de Sacramentis. Instructio ad Rev.mos locorum Ordinarios de scrutinio 
alumnorum peragendo antequam ad ordines promoveantur, § 3, 1, diei 27 decem- 
bris 1930, in A.A.S., v. 23 (1931), p, 125; S. C. de Religiosis. Instructio cit,, 
n. 42. 

10 S. C. de Religiosis, Instructio cit., n. 46. 

11 Cf. Pius XII, Adhortatio Menti Nostrae, 1. c., p. 692; S, C. de Religiosis, 
Instructio cit., n. 49. 

12 Cf. C.I.C., can. 134. 

13 Cf. Pius XII, Adhortatio Menti Nostrae, 1. c., p. 693. 

14 Ioannes XXIII, Encycl. Litt, Sacerdotii Nostri primordia, d. 1 augusti 
1959 datae, in A.A.S., v. 51 (1959), pp. 554-555. 


Caput II 

DE REMEDIIS QUIBUSDAM IURIDICIS 

A multo iam tempore ius canonicum praevidit fore causas in quibus 
sacrae ordinationis tum validitas tum obligationes eidem inhaerentes impu- 
gnarentur sive ob consensus defectum sive ob libertatis diminutionem in 
assumendo statu perpetuo cui gravissima officia insunt . 1 « Perfecta casti- 
tas liberam a christianis optionem postulat antequam iidem se omnino Deo 
offerant ac dedant »; 2 cooptatio autem in novum statum, qui adeo graves 
obligationes imponit, nonnisi re diligenter ac mature considerata, atque 
vigili animo simul ac generoso fieri oportet. 

Quamvis praecepta iuris atque cautelae in Instructionibus aliisque docu- 
mentis Sanctae Sedis imperatae, inexcusabiles fere semper faciant deser- 
tores ac transfugas a susceptis per sacram ordinationem officiis misere rece- 
dentes, tamen animum tum Summorum Pontificum, tum aliorum Antistitum 
valde sollicitum reddit numerus eorum sacerdotum qui de defectibus in eo- 
rumdem sacra ordinatione admissis conqueruntur, sive ex eo quod animus 
eorum non satis exploratus fuit, sive eorum vocatio non satis probata quoad 
qualitates tam corporis quam animae requisitas, sive quia eorum libertas in 
capessendo sacerdotio non undequaque patuit. 

Accedit quod observatio castitatis post sacram ordinationem, iuxta pro- 

borum ac catholicorum medicorum sententiam, superveniente morbo, illis 
facta sit quandoque ardua nimis et moraliter impossibilis, vel in adiunctis 
prorsus extraordinariis quandoque versentur, ita ut eorum sacerdotum mise- 
rabilem conditionem benignissimis oculis Sancta Mater Ecclesia vix consi- 
derare non debeat. 

Cum itaque in iure canonico iam provideatur clerico « qui metu gravi 
coactus ordinem sacrum recepit nec postea, remoto metu, eamdem ordina- 
tionem ratam habuit saltem tacite per ordinis exercitium, volens tamen per 
talem actum obligationibus clericalibus se subiicere », 3 Sacrum hoc Conci- 
lium aliis quoque casibus providere intendit hac sequenti forma: 

1) Clericus qui, aut proportionata mentis discretione ex causis con- 
genitis vel adquisitis sacrae ordinationis tempore destituebatur, aut propter 
morbum physicum vel psychicum sacris ordinibus praeexistentem, impar erat 
oneribus illis adnexis sustinendis, ad statum laicalem, servatis canonibus 
1993-1998, sententia iudicis redigatur, sine ullis caelibatus ac horarum cano- 
nicarum obligationibus. 

2) Clerico, qui, sacro ordine iam recepto, morbum contraxerit physi- 
cum aut psychicum certum et insanabilem, unde evaserit impar obligationi 
caelibatus ferendae, via pateat ad Sedem Apostolicam pro reductione ad sta- 
tum laicalem, sine ullis caelibatus ac horarum canonicarum obligationibus. 

3) Clericus, in sacro ordine constitutus, qui in extraordinariis prorsus 
versetur adiunctis propter quae moraliter impossibile ei sit castitatem ser- 
vare, concurrentibus quibusdam adiunctis, ab Apostolica Sede reductionem 
ad statum laicalem, sine ullis caelibatus ac horarum canonicarum obligatio- 
nibus, implorare poterit. 

Quod ad forum internum attinet, Decretum Lex sacri caelibatus a Papa 
Pio XI per tramitem Sacrae Poenitentiariae Apostolicae, die 18 aprilis 
1936 4 latum, in suo robore manere placet; atque adeo benignitati Sancti- 
tatis Suae illius applicationem Sacrum hoc Concilium commendare desiderat. 

NOTAE 

1 C.I.C. , cc. 214, 1993 s. 

2 Pius XII, Litt. Encycl. Sacra Virginitas, d. 25 martii 1954, in A.A.S., v. 46 
(1954), p. 179. 

a C.I.C. , can. 214 § 1. 

4 Cf. A.A.S., v. 28 (1936), p. 242. 

Caput III 

DE CURA PRAESTANDA SACERDOTIBUS QUI DEFECERUNT 

Amor animarum exceptiones non patitur; ideoque omnes et singulos ho- 
mines amplecti compellit. Idcirco extendatur summopere oportet ad confra- 
tres sacerdotes quorum animae charactere sacerdotali decoratae speciali modo 

Christo configuratae sunt, ut et ipsi iuventur tum ad salutem animae conse- 
quendam, tum ad recedendum a misero statu in quo infelices forsitan degunt. 

Amoris erga sacerdotes manifestatio sit quotidiana ad Deum pro eis pre- 
catio, sit oratio ut vocationes ecclesiasticae intemeratae serventur, atque sa- 
cerdotum sanctitas augeatur. 

Precemur ergo ut Dominus excitet « in Ecclesia sua spiritum pietatis et 
fortitudinis: qui dignos altaribus suis ministros et verbi sui strenuos asser- 
tores efficiat » (Oratio collecta novae Missae ad vocationes ecclesiasticas ser- 
vandas), oremus ut « quos ministros et mysteriorum suorum dispensatores 
elegit, in accepto ministerio adimplendo fideles inveniantur » (Oratio collecta 
Missae Iesu Christi Summi et Aeterni Sacerdotis). 

Hae preces sacerdotes haud excludant, qui lapsi sint, ut denuo in bonam 
frugem reducantur. 

Accedat caritas ac misericordia erga fratres qui ab ordinum exercitio de- 
fecerunt. 

« Sacerdotes censura aliave poena innodati, quamvis forte infeliciter 
ab Ecclesia Sancta defecerint, numquam Domini misericordiae et ecclesia- 
sticorum Superiorum pietati humanitatique confidere cessent. Ceteri autem 
sacerdotes, praesertim vero qui cum iis amicitia coniuncti sunt, superna ca- 
ritate moti sedulo enitantur, ut in eorum animis eiusmodi fiduciam foveant. 
Erga omnes infelices, qui in defectione perseverant, ea semper norma ser- 
vetur, quae Pio XI maxime in usu fuit: “ Quo minus de Deo cum hominibus 
loqui possumus, eo magis oportet nos loqui de hominibus cum Deo 

In huiusmodi etiam rerum adiunctis, sane miseris, nemini neque amica 
alloquia, neque solacia in adversitatibus, neque temporalia, si opus fuerit, 
subsidia denegentur »/ 

Reddatur vacillantibus sacerdotibus iuvamen praeservationis; iam lapsis 
reditus procuretur appositis officiis atque institutis, ut et prudentia duce ac 
animarum zelo urgente occasio praebeatur eos adiuvandi tam spiritualiter 
quam materialiter dum e clericali vita recedunt. 

Nec ab iisdem, si vere sincereque resipiscant, servatis servandis debitis- 
que cautelis adhibitis, spes auferatur in sacrorum exercitium saltem partia- 
liter et gradatim redeundi. 

1 Io annes XXIII, Prima Synodus Romana, art. 35, p. 21. 


Notae 

1. Summus Pontifex Pius XII in Audientia die 3 aprilis 1953 concessa 
Em.mo Cardinali Secretario Supremae S. C. S. Officii sollicitum animum pan- 
dit ob defectionem sacerdotum qui, absque vocatione vitaeque integritate, 
ad sacrum Presbyteratus ordinem ascenderunt, a quo potius, de confessario- 
rum moderatorumque conscientia et consilio, averti debuissent. 

Miserrimi isti confratres saepissime eo perveniunt ut civiles attentent 
nuptias, communitates protestanticas ingrediantur, et factioni adhaereant 
communistarum, idque, uti patet, gravi cum praeiudicio suae saluti aeternae 
et scandalo fidelium. Consilium proinde Summus Pontifex expresserat ut 
quoddam remedium afferretur his infelicibus presbyteris, qui tabe psychopa- 
thica affecti, sacrum ordinem susceperint. 1 

Hanc exigentiam persentierunt plurimi Exc.mi Episcopi qui, in proposi- 
tionibus ad Pontificiam Commissionem Antepraeparatoriam Concilii Vati- 
cani II, exoptarunt, ut sacerdotes in impura passione inemendabiles ob tabem 
sive physicam sive psychicam, ex causis congenitis vel adquisitis, ad statum 
laicalem redigerentur atque ab obligationibus caelibatus liberarentur, prae- 
sertim si, ecclesiastica veste abiecta, vitam agant coniugalem prolemque su- 
sceperint. 2 

2. Canon 214 C.I.C., dum consulit clerico qui metu gravi coactus ordi- 
nem sacrum recepit, non prospicit plures casus in quibus, absque metu, cleri- 
cus a Deo non vocatus, valide onera sacrae ordinationi inhaerentia non susce- 
pit, vel, deinceps, propter supervenientes causas, obligationibus ferendis 
factus est impar. 

Adiecit equidem S. C. de Sacramentis tertium dubium in processibus 
eiusmodi celebrandis: « An exstet grave dubium de validitate Sacrae Ordina- 
tionis vel de gravi metu et ratihabitionis defectu aliaeque concurrant causae, 
ita ut consilium praestandum sit Sanctissimo pro dispensatione ab oneribus 
Sacrae Ordinationis, in casu ». Sub hac postrema dubitandi forma certo 
certius rigor pristinae disciplinae mitigatus est et latius remedium suppedi- 
tatum est, sed nondum adeo efficax ut omnes casus comprehendi possent, 
quibus vel ex iustitia vel ex aequitate subveniri debeat. 

Qui censet satis fore recursum ad Sacram Poenitentiariam, firmo onere 
vivendi cum uxore civili tanquam frater et soror, vel presbyteros lapsos sem- 
per reducendos esse ad statum laicalem cum onere caelibatus, non sufficienter 
eorum animarum saluti prospicere videtur. 

Namque casus certissimi sunt in quibus adest moralis vel physica impos- 
sibilitas servandi onera Sacrae Ordinationi adnexa. Quamvis cautissime ac- 
cipienda sint medicorum placita, nimium extendentium hanc impossibilitatem, 
nemo profecto negabit causas adesse, Sacrae Ordinationi praeexsistentes, 
quae reddunt irritam ipsam Sacram Ordinationem vel saltem onerum suscep- 
tionem, uti puta vel psychoses — cyclotimiam seu psychosim maniaco-depres- 
sivam, schizophraeniam prius in statu latente atque dein explosam, paranoiam 


1 Nuove norme per i processi sulla nullita degli oneri della sacra ordinazione 
impartite dal Santo Padre Pio XII, confermate da Sua Santita Giovanni XXIII. 

2 Cf. Acta et documenta Concilio Oecumenico Vaticano II apparando, vol. II, 
pars I: Europa, pp. 563, 579, 673, 719; pars III: Europa, pp. 44, 366, 379, 
517, 567 etc. 

aliave id genus capacitatem criticam auferentia — vel morbos physicos, qui- 
bus clericus impar sit sustinendis obligationibus. 

Eaedem causae, Sacrae Ordinationi supervenientes, insuperabilem diffi- 
cultatem facessere queunt onerum servandorum, sive agatur de causis soma- 
ticis, v. g. de epilepsia, encephali te, morbis toxicis etc., sive de psychica 
tabe, non exclusis impulsionibus obsessivis aut psychopathia gravi, dummodo 
consequens hypersexualitas opportunis remediis curari non valeat. 

Quoties res sit de praeexsistentibus vel de subsequentibus causis, clericus 
liberandus esset ab obligatione caelibatus. 

3. Causae, quae afferri solent tamquam adiuncta prorsus extraordinaria 
moraliter impossibilem reddentia onerum iam susceptorum observantiam, 
sequentes recensentur: 

a) qui absque divina vocatione atque sub influxu parentum aliorumve, 
citra tamen gravem coactionem, Seminarium ingressus est, ibique inter assi- 
duos in vitia solitaria lapsus permansit, confessario et spiritus moderatore 
non prohibentibus immo suadentibus ascensum ad ordines, quia impruden- 
ter confisi sunt gratiam status mutatam fore naturam; 

b) qui egredi Seminario ausus non est, tum quia, idoneo studiorum 
titulo destitutus, pertimuit sibi defututa esse media congruae sustentatio- 
nis, tum quia veritus est scandalum in populo adsueto eum conspicere indu- 
tum cum veste talari; 

c) qui infantilismo affectivo crevit usque ad presbyteratum, et postea, 
necopinato exploso sexuali impulsu gravissimo, resistere omnino non valuit 
et miserrime cecidit; 

d) qui alcoolismo hereditario laborat, consectariisve quorundam mor- 
borum, praesertim infectivorum, perversionibus sexualibus, hereditaria hy- 
persexualitate, gravi neurosi, perturbationibus hormonalibus etc. 

Haec omnia elementa quae, disiunctim, obstaculum insuperabile haud 
constituunt, coniunctim sumpta secumferre possunt moralem impossibilita- 
tem sustinendi obligationem valide susceptam caelibatus sacerdotalis. 

Cum autem agatur in casu de clerico, qui non absolute sit impar oneri 
ferendo, sed versetur in morali impossibilitate onus, ob exposita adiuncta 
omnino extraordinaria, servandi, videtur concedendum ut ipsi via pateat ad 
Apostolicam Sedem pro obtinenda reductione ad statum laicalem sine obli- 
gatione caelibatus. 

Verum quidem est non semper in recensitis casibus matrimonio reme- 
dium afferri, ob status quosdam pathologicos; quin immo: « lo stato pato- 
logico dei soggetto sarebbe gia per se stesso una controindicazione al matri- 
monio ». Sed « Ia sola liberazione da una obbligazione insopportabile per il 
soggetto gli riesce benefica sia psicologicamente sia spiritualmente, anche se 
non contrae matrimonio. Secondo il parere degli psicologi e degli psichiatri 
consultati, bisogna rilevare inoltre che gli stati di angoscia e di depressione, 
nei quali si trovano i soggetti di cui e questione, apportatio un grave 
pregiudizio alia loro vita cristiana e alia loro eterna salute » (Votum R. P. Ro- 

berti Zavalloni, O.F.M., Consultoris Pont. Comm. de Sacramentis prae- 
paratoriae Concilii Vaticani II, Quaest. V, p. 23). 

4. Supersunt qui, a Deo vocati, presbyteratus ordinem valide et licite 
susceperunt, sed postquam digne sacerdotale munus exercuere, vel per annos, 
ob neglecta spiritualia subsidia prudentiaeque dictamina, vocationem suam 
sanctam prodiderunt, atque matrimonium civile attentare ausi sunt, suscepta 
inde prole. Si hos sincere poeniteat peccavisse, qui nequeant neque civilem 
uxorem dimittere neque naturales obligationes erga prolem parvipendere, non 
aliud remedium consuli posse videtur quam recursus ad Apostolicam Poeni- 
tentiariam. 

Eapropter expedire videtur miserrimos ministros, quorum inhonesta 
conversatio in scandalum et ruinam animarum vergit, ad sinceram poeniten- 
tiam hortari. 

Si autem ob obiectivam rerum conditionem inemendabiles seu irrecupe- 
rabiles deprehendantur, praevio eorum discessu in regionem ubi non cogno- 
scantur, normae, quibus Sacra Poenitentiaria Apostolica pro foro interno 
utitur, applicari possent maiore clementia in componendo eorum statu, con- 
cedendo, ubi necessarium sit, etiam dispensationem ab obligatione caelibatus. 

Textus definitive approbatus in Sessione Generali Commissionis de disciplina 
Sacramentorum habita diebus 12-17 martii 1.962. 


2) RELATIO EM.MI P. D. BENEDICTI CARD. ALOISI MASELLA, 

PRAESIDIS COMMISSIONIS DE DISCIPLINA SACRAMENTORUM 

Schema Decreti « de Sacerdotibus lapsis » gravissimum continet ne- 
gotium de quo Commissio de disciplina Sacramentorum duplici motivo 
agere debebat. Imprimis ipse Summus Pontifex explicite quaestionem 
nostrae Commissioni posuit his verbis: « Sacerdotum, qui defecerunt, 
infelix vita perpendatur et quo fieri potest aeternae ipsorum saluti 
consulatur ». In Actis autem et Documentis Concilio Oecumenico Va- 
ticano II apparando, permulta consilia et vota ab Episcopis et Praelatis 
data idem argumentum proponunt. Commissio igitur nostra, inhaerens 
verbis per quae Summus Pontifex quaestionem proposuit, investigatio- 
nem instituere decrevit in qua diversus adspectus totius argumenti ap- 
parerent. Nam firmo principio immutabilitatis legis castimoniae sacer- 
dotalis in Ecclesia Latina, cum nullum vulnus venerabilis antiquitas sa- 
cerdotali caelibatui afferre sinit, argumentum sub ratione iuridica et 
pastorali in plenitudine caritatis erga infelices confratres nostros per- 
tractare necessum erat. Imprimis auditi sunt quattuor consultores in re 
tam medica quam pastorali praeclari. Adspectum technicum medicalem 
illustrare quaesivimus per rogatas et obtemptas sententias theologorum 

et insignium medicorum ex diversis nationibus qui sunt viri vere periti 
et prudentes atque recte de doctrina catholica sentientes. 

Hi fuerunt inter doctores theologos argumentum iamdiu scite per- 
tractantes et professores scientiae medendi qui Associationi Catholicae 
internationali pro studiis medico-psychologicis inscripti sunt. 

In sinu Commisssionis nostrae duae factae sunt relationes, quarum 
auctores experientia huius generis causarum in S. Congregatione de 
disciplina Sacramentorum excellebant, quique omnia vota et consilia 
Episcoporum atque Praelatorum accurate perpenderunt atque de om- 
nibus actis praeparatoriis informationem completam retulerunt. Quo- 
rum omnium per frequentes Congressus discussio et deliberatio ab om- 
nibus sodalibus Commissionis effecta est. Illi distinguere voluerunt inter 
sacerdotes, qui vere ac pleno sensu defecerunt, quia infideles sanctae 
suae vocationi sunt, et eos qui aliquam suae defectionis causam plus 
minusve rationabilem habere putant quatenus eorum promotio ad sa- 
cerdotium non omni ex parte libera sive externe sive interne fuit. Con- 
ditiones denique eorum infelicium sacerdotum examinaverunt, qui post 
sacram ordinationem in extraordinariis prorsus versantur adiunctis. 
Pius XII mentem suam circa sacerdotes lapsos, quibusdam normis sta- 
tutis, Supremae Sacrae Congregationi S. Officii iam diu manifestavit. 
At Summus Pontifex Ioannes XXIII easdem normas confirmare digna- 
tus est. Quare schema nostrum illas uti fundamentum cuiusdam remedii 
indolis iuridicae saltem pro aliquibus casibus posuit. Cum autem prae- 
dictae normae aliquali enucleatione indigere viderentur, Commissio tota 
fuit in applicando, diversis adiunctis, quae determinata erant. Summus 
vero Pontifex Ioannes XXIII indixit nobis supremam normam, qua in- 
felicem vitam sacerdotum, qui defecerunt, perpenderemus. 

Etenim paterna sua et sollicita caritate admonuit nos ut quod fieri 
potest aeternae ipsorum saluti consulatur. Hoc Sanctissimi Domini No- 
stri votum indicat Sacram legem caelibatus sacerdotalis in suo robore 
et altissima significatione pro bono publico Ecclesiae intactam servari 
debere, dari autem conditiones nonnullis casibus horum sacerdotum 
vere infelicium, in quibus eorum salus aeterna periclitatur atque idem 
sine detrimento sacrae legis consequi posse. Item schema nostrum pri- 
mum sollemnem ratihabitionem legis caelibatus continet iuxta sae- 
cularem Ecclesiae Catholicae traditionem; tribus dein capitulis expo- 
nuntur remedia praeventiva pro castimonia sacerdotali fovenda; reme- 
dia iuridica pro casibus bene determinatis, media denique pastoralia pro 
possibili recuperatione sacerdotum qui lapsi sunt. 

Haec tria iuxta modum, quem Sedes Apostolica hucusque sapien- 
ter tenuit, confirmantur atque enucleantur, ostendens maximam carita- 

tem et amorem erga sodales nostros in sacerdotio, quos Sancta Mater 
Ecclesia peculiari cura prosequi tenetur utpote charactere sacerdotali 
signatos, quorum animae speciali modo Christo configuratae sunt. Utrum 
schema menti manifestatae Supremi Pastoris Ecclesiae respondeat, nunc 
Exc.mi Patres et cetera membra huius Commissionis Centralis dicent ac 
eorum sententiam libentissimo animo suscipiemus.* 

3) ANIMADVERSIONES SODALIUM 

Card. Frings: In parte dispositiva propono ea, quae sequuntur: 

Omnes casus mediante Ordinario supponantur S. Sedi. Rogat autem 
haec S. Synodus pro duobus casibus sequentibus: 

In statum laicalem non excepto onere caelibatus reduci possunt, 
Ordinario postulante, sacerdotes, etiam inviti, 

1) qui matrimonium civile attemptaverint, si connubium per- 
manet, et unus saltem puer alendus sit, excepto casu, quod mulier ligata 
sit matrimonio valido cum alio viro; 

2) qui propter delicta, iterum ac iterum commissa contra sextum 
decalogi praeceptum cum minoribus vel more sodomi tico, a tribunali 
civili aut ecclesiastico poenas ceperunt. 

Insuper S. Sedes in casibus, in quibus per morbum physicum vel psy- 
chicum sive ante sive post ordinationem contractum ordinatus impar sit 
obligationibus ordinationi coniunctis, Ordinario postulante, omni beni- 
gnitate procedat et plenam dispensationem concedat. Ne tractetur in 
Concilio. 

Card. Ruffini: Pag. 9, 1 lin. 7: Ad idoneitatem illorum, qui ad 
sacerdotium adspirant, dignoscendam multum conferret etiam eosdem 
subiciendos curare visitationi medici periti et — si casus ferat — psy- 
chiatrae. Profecto multa vitarentur, quae post sacerdotium causae pos- 
sent esse petendae dispensationis a caelibatu vel reductionis ad statum 
laicalem; de quibus sermo est pag. 13 2 sub 1). 

Pag. 13 ad 2: Quod ibi conceditur non placet. 

Cum ubique terrarum plures sint sacerdotes qui graves difficultates 
in castitate perfecta servanda experiantur, quis prohibuerit quominus 
isti opinentur se laborare morbo psychico et inde reductionem ad sta- 
tum laicalem petant; atque — uno vel altero psychiatra favente — 
obtineant? Vere timeo ne non multi ex nostris Sacerdotibus, si statuatur 
quod in schemate proponitur, Sacerdotium abdicent ut ad vota saecu- 

* Textus transcriptus est ex taeniola magnetica. 

1 Cf. p. 405. 

2 Cf. p. 408. 

laria redeant, eo vel magis quod hodie facile munus vel officium in mun- 
do consequi possent. 

Eadem pag. 13 3 ad 3): Malum quod timendum dixi ad 2, peius fieret 
si in adiunctis ibi memoratis reductio ad statum laicalem permitteretur. 

Ingens ac gravissimum infligeretur vulnus caelibatui ecclesiastico, 
qui in Ecclesia latina gloria et honor est Sacerdotum! 

Adnotatio-. Quocirca libenter adhaereo animadversionibus quas 
Em. mus Ottaviani addidit. 

Card. Leger: Problema quod in praesente schemate ponitur prima 
facie videtur esse illud de optione facienda inter bonum individui et 
bonum commune; aliis verbis, inter, ex una parte, salutem facilitandam 
sacerdotis lapsi et, ex alia parte, scandalum in communitate christiana 
vitandum et caelibatum sacerdotalem praeservandum in Ecclesia latina. 
Tamen credo quod hic esset falsus modus ponendi problema. Etenim, 
nostris temporibus -Ecclesiae, non tanta oppositio habetur inter utrum- 
que. Ita in dies crescit formatio personalis fidelium ut periculum scan- 
dali valde minuatur. Quoad ipsam praeservationem caelibatus sacerdo- 
talis est quaestio formationis et motivationis efformandae in candidatis 
ad sacerdotium. Habitudo magis caritativa erga lapsos non necessario 
ducebit alios ad petendam saecularizationem. Pro illis sacerdotibus qui, 
intra structuram Ecclesiae manentes, vitam disordinatam ob morbum 
physicum vel psychicum ducunt, credo quod occasio erit, pro maiore 
bono Ecclesiae, propriam situationem regulandi. Istae sunt rationes voti 
mei. Aliquas addo observationes. 

Introductio: Introductio recte dicit quod sacerdotium est magnum 
donum Divini Redemptoris quodque incredibilis honor est et dignitas 
exposcens sanctitatem vitae et animi puritatem. Tamen minus placet 
formulatio tertiae paragraphi ubi dicitur catholicum sacerdotium exigere 
(« evincit ») summum caelibatus decus; ubi etiam innuitur quod caeliba- 
tus necessarius est ad nitorem et munditiam. Etenim iniuria esse potest 
sacerdotibus orientalibus nuptis qui et ipsi sunt nitidi, puri, casti, mundi 
Dei administri et patres animarum. Opportunius esset, meo iudicio, uti 
argumento libertatis ad Dei et hominum amorem et servitium. 

Numerus 3 : Linea 1 1 , loco verborum « circa angelicam hanc vir- 
tutem », dicatur « circa castitatis virtutem ». Homo non est nec esse 
debet angelus, et castitas non est virtus angelorum sed subiectorum Re- 
gni, quod violentiam imponit omnibus. 

Numerus 7: In illo numero, maxime valet argumentum inexperien- 


3 Cf, p. 408, 

tiae quod etiam pressius dicendum est. Tamen credo quod difficultates 
personales adversus tentationes numerosas non sunt particulares neo- 
sacerdotibus; illi enim, in primis sacerdotii annis, saepe generosiores 
sunt et in maiore fervore inveniuntur. Problema particulare oritur quan- 
do, ob falsam prudentiam, alumni seminariorum, a iuvenili aetate, ni- 
mis a mundo secluduntur. 

Numerus 8: Opportune dicendum est quod neo-sacerdotes a senio- 
ribus paterne et fraterne adiuvandi sunt; tamen non necessarie in col- 
legiis. 

Caput II: Placet, mea opinione, consideratio data morbis psychicis 
et physicis necnon circumstantiis extraordinariis quae observantiam 
castitatis reddunt nimis arduam vel et moraliter impossibilem. Progres- 
sus scientiae adiuvare potest in iudicio ferendo de nullitate ordinationis 
vel de impossibilitate obligationes adimplendi. 

Caput III: Enixe commendari oportet, in illo capite, necessitas ve- 
ram competentiam alendi in moderatione spirituali et etiam psycholo- 
gica animarum, illis in institutis quae ad rehabilitationem sacerdotum 
vacant, ita ut sacerdotes lapsi non tantum zelo et amore recipiantur sed 
peritia et mediis scientificis adiuventur. 

Practice quoad modum procedendi: 

a) nil in Concilio de hoc disputandum erit; 

b) detur Ordinariis locorum quidquid, et solis Episcopis, sit ne- 
cessarium ad procedendum secundum fas et ordinationem datam a com- 
petente auctoritate, quare in casu unicus et nullus alius solus potest 
esse quam Summus Pontifex. 

Card. Godfrey: Duplex est misericordia: misericordia super indivi- 
duum et misericordia super turbam. Virtus misericordiae est semper 
admirabilis. Attamen, quantum mihi videtur, misericordia, uti dico, super 
turbam aliquomodo videtur obscurari in hoc schemate. 

Omnes sine dubio habemus misericordiam pro fratribus infelici- 
bus et semper in spe sumus ut ad sacramenta redeant. Attamen qui se- 
dulo legat documentum « Lex sacri caelibatus », intelliget remedium 
quod habent sacerdotes lapsi ut restituantur vitae Ecclesiae certis sub 
conditionibus, salva semper lege caelibatus, cum residentia partium sub 
eodem tecto. Dicetis: durissima est haec obligatio. Utique, sed quanti 
laici habent hanc crucem, v. g. quando una pars infirma est et incapax. 
Gratia sufficiens est. 

Redeo ad notionem misericordiae super turbam, turbam dico sa- 
cerdotum, turbam dico alumnorum in seminariis vel adspirantibus in 
domibus Religiosorum. Supponamus, exempli gratia, aliquem alumnum 

qui magnis agitatur difficultatibus in materia castitatis. Si in decretis 
Concilii Vaticani Secundi legit concessiones factas sacerdotibus lapsis, 
ipse potest sibi consolationem facere et prosequi studia ad sacerdotium 
et ordinationem recipere, sibi dicendo: « Si post sacerdotium res non 
bene procederet, erit semper recursus ad Sanctam Sedem ». Quis dice- 
ret quod difficile esset sibi persuaderi se, occasione subdiaconatus, labo- 
rasse morbo psychopathico et non bene intellexisse obligationem caeliba- 
tus? Medici psychopathici possent assertionem confirmare. Quid ergo 
eveniet? Ad Sanctam Sedem pervenient, ni fallor, multae petitiones pro 
dispensatione a caelibatu. 

Quapropter si quae dicuntur in schemate, in Concilio tractantur, non 
cum misericordia agent Sanctae Synodi Patres super turbam fratrum ne- 
que super turbam fidelium qui scandalizati erunt. Ne dicatis mihi quod 
concessiones generatim erunt rarissimae et secretae. Quam raro ser- 
vantur secreta! Ergo non admittatur haec materia in Concilio Vaticano 
Secundo. 

Card. Dopfner: Problema sacerdotum, qui a caelibatu defecerunt, 
dolore afficit moerentissimo totam Ecclesiam, maxime Pastores. Nam 
sacerdotes illi, sive propter personalem gravem culpam, sive propter 
causas decisionem personalem liberam auferentes vel saltem restringen- 
tes in hunc deplorabilem statum pervenerint, semper misera in vitae 
condicione versantur, sanctitati Presbyteratus et ipsius Ecclesiae dede- 
cori sunt, missionem Ecclesiae saepe impediunt, et, quod nos maxime 
sollicitos de eis reddere debet, in extremo periculo perdendi salutem 
aeternam sunt. Schema nostrum bonas et efficaces solutiones proponit, 
quas pergrato recipimus animo. Legislatio hucusque vigens solis illis 
consulebat, qui vi ac metu coacti ordinationem sacerdotalem suscepe- 
runt. Neque hi saepe ex misero suo statu liberari potuerunt propter dif- 
ficultates comprobandi factum coactionis. Qua de causa ex iustitia om- 
nino necesse est, possibilitates iuridicas extendere ad omnes illos, qui 
propter causas non voluntarias sive ordinationem antecedentes sive ei 
supervenientes in circumstantiis vivunt, in quibus observatio caelibatus 
eis moraliter impossibilis evasit. Necesse est etiam, ex aequitate, pro- 
videri illis, qui in rerum adiunctis extraordinariis, licet non sine propria 
gravi culpa, versantur, ubi ad dignam vitam sacerdotalem reversio vix 
possibilis est. Omnes hi casus in Schemate distincte considerantur et 
optime eis providetur. 

Nemo obiiciat, tali accommodatione legislationis ipsum caelibatum 
in discrimen vocari. Nam quivis homo sanae mentis institutum caeliba- 
tus a difficultatibus, quae proveniunt ex parte non- vocatorum deficien- 

tium, accurate discernet. Immo si nulla remedia pro lapsis possibilia 
essent, multi quaererent sensum talis rigoris et de utilitate instituti 
ipsius dubitare inciperent. Si ergo illis providemus, quorum misera con- 
ditio a multis ipsius caelibatus in opprobrium vertitur, ideam ac legem 
virginitatis sacerdotalis nedum destruimus, potius statuimus. 

Quod autem ad formam Schematis attinet, quaedam mihi nondum 
satis apte elaborata esse videntur: 

1) Totum Caput I De normis tutandae sacerdotalis castitatis inop- 
portune insertum esse videtur in Schemate inscripto « De sacerdotibus 
lapsis ». Suspicari quis poterit, ac si hae normae tantum ex anxietate de 
periculo labendi proponerentur. Melius staret in ampliore connexu, qui 
non solum de lapsis, sed imprimis de caelibatu qua tali eiusque sensu 
ac valore ageret. 

2) Conceptus labendi vel lapsus hic ad solos defectus a caelibatu 
restringitur. De se hic conceptus eodem modo valeret de defectu v. gr. 
a fide vel ab oboedientia. Unde melius fortasse dicendum erit: « De 
sacerdotibus, qui a caelibatu servando lapsi sunt » (vel: « defecerunt »). 

3) Certo certius omnes consentimus in laudanda, approbanda, exal- 
tanda necessitate caelibatus sacerdotalis. Tamen curandum est, ne res 
ita proponatur, ac si ageret de necessitate intrinseca vel iuris divini; 
nam semper praecavere debemus, ne status sacerdotum coniugatorum, 
qui exstat in Ecclesia Orientali, ubi caelibatus sacerdotalis non lege 
imponitur, sed consilio suadetur, quasi status minoris honoris vel secun- 
darius existimetur. Tale quid v. gr. suspicari quis poterit legens pag. 5, 4 
lin. 14: « ...honor sacerdotis summum evincit caelibatus decus... ». 

4) Loco conceptus « castitas perfecta » melius fortasse dicetur « ca- 
stitas virginalis »; propter rationes iam in aliis disceptationibus allatas. 

5) Institutio specialium collegiorum pro novellis sacerdotibus, in 
n. 8 (pag. 10 5 ) commendata, magnas habet difficultates practicas. Unde 
ad summum uti consilium proponatur. E contra libenter recipio nor- 
mas in sequentibus numeris 8 et 9 positas. 

In fine vero mearum adnotationum proponere mihi liceat conside- 
rationem quandam, quae opportunitatem huius Decreti et etiam De- 
creti de admittendis ad Ordines sacros iis, qui fuerunt ministri acatho- 
lici, nuper disceptati, respicit. Mens mea haec est: Multum iuvat et 
valde laudandum est, quod haec Schemata a Commissionibus elaborata, 
et quidem optime elaborata sunt. Sic nunc habemus claras et praecisas 
normas, necessitatibus temporis apte accommodatas, quas Sedi Aposto- 


4 Cf. p. 403. 

5 Cf. p. 406. 

licae sine dubitatione commendare possumus, si nostrum consilium ex- 
quiri et audiri placuerit. Quoad Schema praeiacens censeo rem ita esse 
urgentem, ut enixe expetendum sit a S. Sede, quod hae normae quam 
primum applicentur et in praxim deducantur. Non autem videtur esse 
necessarium nec opportunum, haec Decreta solemniter in Concilio tra- 
ctari et publicari. 

Si vero his consiliis non obstantibus res tamen Concilio solemniter 
tractanda proponeretur, necessarium esset, uti opinor, unicum propo- 
nere Schema, ex integro reformatum, forsitan « De sacro sacerdotum 
caelibatu » inscriptum, quod totam rem tractaret in ampliore connexu. 

Dispositio novi Schematis fere talis esse poterit: 

1) De caelibatus sacerdotalis essentia et ratione: biblice, historice, 
theologice. 

2) Legislatio hodierna: 

a) in Ecclesia Latina: lex stricte obligans; rationes summae con- 
venientiae et opportunitatis huius legis; 

b) in Ecclesia orientali: possibilitas status sacerdotum coniuga- 
torum; honor etiam huic statui conveniens; rationes huius exceptionis; 
consilium virginitatis sacerdotalis pro sacerdotibus orientalibus; 

c) exceptio quaedam particularis: promotio eorum, qui fuerunt 
ministri acatholici, ad ordines sacros; ratio cur talis exceptio in certis 
quibusdam casibus bene determinatis a S. Sede concessa sit et etiam in 
futuro concedi poterit. 

3) De normis fovendae et tutandae castitatis sacerdotalis. 

4) De cura praestanda sacerdotibus qui defecerunt a caelibatu et 
de remediis pro eis instituendis. 

Praeterea in componendo novo Schemate prae oculis semper ha- 
beri deberet, ut a Concilio dentur solummodo principia generalia, pecu- 
liaria autem relinquantur iurisdictioni ordinariae S. Sedis. 

Card. Ott Aviani: In hoc schemate, pag. 13 6 n. 1, statuitur quod 
Sacerdos qui ad presbiteratum accesserat minoratus aliqua tabe psichica 
vel phisiologica quae eum imparem reddebat sustinendis oneribus ad- 
nexis presbyteratui, ideoque etiam caelibatui, potest sententia iudicis ad 
statum laicalem redigi sine ulla obligatione presbyteratui adnexa. 

Hucusque huiusmodi processus celebrantur quidem apud tribunalia 
dioecesana ex commissione facta a S. Sede quae acceperat oratoris peti- 
tionem, sed, sicut evenit in processu super rato et non consummato, 
decisio a competentibus Dicasteriis romanis emittebatur. 


Cf. p. 408. 



420 


SESSIO VII - ACTA 


Praetermitto observationes quae fieri possent ob nimiam vagam for- 
mulationem istius commatis: non enim specificatur quinam debeat esse 
Iudex, an scilicet Episcopus vel etiam simplex Officialis; item an requi- 
ratur, sicut in causis maioribus Tribunal quinque Iudicum; et alia 
huiusmodi. Iamvero quoad ipsum meritum quaestionis haec noto: 

a) in parvis Dioecesibus hi processus scandalo sunt fidelibus, 
et etiam ob defectum sufficientis cleri, praeferunt ut processus alibi 
fiat; 

b) valde timendum est ne diversitas criteriorum hac super re, in 
variis Dioecesibus confusionem pariat; 

c ) largitas decisionum, quae certe sequetur novae praxi, vulnus 
haud dubie inferet soliditati legis caelibatus. 

Gravius est autem quod nn, 2 et 3 enunciatur. Etenim n. 2 fit quasi 
insinuatio facilem esse viam sacerdotibus ad obtinendam reductionem 
ad statum laicalem sine obligatione caelibatus, quando morbum contra- 
xerint physicum aut psychicum certum et insanabilem, ut sacerdos eva- 
dat impar oneri sustinendo. 

Haec sane insinuatio minuet certissime resistentiam sacerdotum con- 
tra tentationes et non eos adducet ad praecautiones sumendas ne in 
morbum incidant, qui facile contrahi poterit ex repetitis peccatis contra 
VI praeceptum. 

Peius adhuc est quod 3 commate enunciatur. In hoc enim vago modo 
sermo est « de extraordinariis prorsus adiunctis », quibus adiungitur 
« concurrentibus quibusdam adiunctis », in quibus via pateat ad recur- 
sum pro dispensatione a caelibatu. 

Quid sibi vult haec repetita appellatio ad extraordinaria adiuncta, 
quibus concurrent alia quaedam adiuncta? In vaga enuntiatione fit lar- 
gior porta ad destruendum caelibatum ecclesiasticum. Quilibet sacerdos 
vel ex fragilitate vel ex malitia potest sese involvere in illis adiunctis qui- 
bus heic fit allusio, 

Non amplius vallabitur oratione, prudentia, modestia, fuga occasio- 
num castitatis sacerdotalis, quia, si erunt lapsus, aderit remedium di- 
spensationis a caelibatu. 

Puellae autem facilius circumvenient sacerdotes quia et ipsae scient 
post lapsum posse peti matrimonium et sic sibi parare bonam sistema- 
tionem, quae pro ipsis erit vera fortuna. 

Igitur propono ut haec tria commata prorsus aboleantur — sufficit 
iam praxis quae adest processuum instituendorum vel gratiarum conce- 
dendarum. Iam est tam largissime cognita haec, ut in dies crescant 
petitiones hac super re. Quid si Sacra Sinodus portam magis aperiat? 
Rivulus nunc existens, fiet nedum magnum flumen, sed prorsus oceanum! 

Verum remedium est bene curare candidatos ad sacerdotium; eos 
eliminare qui castitatem in Seminario non servarunt, et diaconos mit- 
tere ad sacrum ministerium probationis causa, antequam fiant sacerdotes. 

Exc. Seper: Est quaestio spinosa. In Schemate proposito, primo 
intuitu, forsan nimia videntur, sed res sereno modo aggredienda est, 
cum ipse Beatissimus Pater eam proposuerit. Vellem etiam salvare ho- 
norem Commissionis de Sacramentis, cuius membrum eram, quae mi- 
nime leviter hac in re processit. 

In Ecclesia catholica caelibatus connexus est cum sacerdotio, et 
quidem in Ecclesia latina uti obligatorius, in Ecclesia vero orientali uti 
facultativus. Nec de hac re disputandum est. 

Sed ex alia parte nos Episcopi non claudimus oculos ante crudam 
realitatem: permulti sacerdotes quoad castitatem deficiunt; multi — non 
patientes « dualismum » qui ob non servatam castitatem in ipsis ex- 
stat — aperte a sacerdotio deficiunt et mulierem ducunt. 

Numerus apostatarum in aliquibus regionibus magnus est, et forsan 
crescit. Eli in peccato vivunt, odium contra Ecclesiam fovent, aliqui 
etiam a fide deficiunt et aliam confessionem amplectuntur. 

Can. 214 unicum casum praevidet in quo dispensari potest: qui 
metu gravi coactus sacerdotio auctus est. Sed hoc longe non sufficit, 
Ideo Pius Pp. XII etiam S. Officio alios casus, in quibus dispensari 
possit, innuit. 

Nostrum Schema imprimis contemplatur casus pathologicos eorum 
qui impares sunt castitati servandae vel qui impares erant ad castitatem 
servandam sese obligandi. 

Quidam casus e mea praxi: 

a) sacerdos plus quam octogenarius. In prima iuventute et in 
primis annis sacerdotii magnas quoad castitatem difficultates et ruinas 
passus est. Consilio quod, uti dicit, Romae accepit, in longinquam regio- 
nem abiit, imo nomen mutavit et civiliter matrimonium attentavit. Ha- 
bet duas filias quae nesciunt eum sacerdotem esse. Res composita est 
iuxta normas « Lex sacri caelibatus », sed etiam postea defuncto nostro 
Cardinali Stepinac et mihi plures litteras scripsit rogando ut ipsi matri- 
monium concedatur, nam non potest se continere. Nonne melius esset 
in tali casu dispensationem concedere? 

b) Iuvenis sacerdos, qui iam in Seminario schizophrenia labora- 
bat, sed morbum tam caute abscondere potuit, ut ne psychiatra quidem 
eum detegere potuit. Aliquo casu, e litteris mihi scriptis, rem detegi. Cur 
talis infelix sacerdos per totam vitam lege caelibatus ligatum manere 
debeat? Verum est, eiusmodi viro nec matrimonium suadendum esse, 

nam filios abnormales gignet, sed nonne pro ipso et pro Ecclesia melius 
esset, si a lege caelibatus dispensatus esset? 

In nostris discussionibus saepe timor apparuit ne benignior disci- 
plina hac in re in damnum verteret legis caelibatus, ne nimii sint qui 
etiam sub praetextu morbi psychici vel somatici dispensationem pete- 
rent. Sed in fine semper auctoritas ecclesiastica ultimum verbum dicere 
debet. Num sacerdotes solum timore in caelibatu contineri valent? Hoc 
valde triste esset, nam caelibatus debet esse expressio amoris exclusivi 
erga Christum et Regnum Dei. Suprema lex amor esto, non timor! 

In Concilio vocabimus in sinum Ecclesiae orthodoxos, protestantes, 
Iudaeos. Cur fratrum nostrorum lapsorum obliviscemur? 

Beat. Saigh: 7 Le preambule (p, 6, 7 8 lignes 1-5) exalte le celibat ec- 
clesiastique mais en termes tels que les pretres maries d’Orient apparais- 
sent comme une exception regrettable, comme une inferiorite injus- 
tifiable. On doit eviter cette fa$on de faire, d’autant plus que, selon 
la pensee de S. S. le Pape, le Concile a egalement pour but d e presenter 
PEglise Catholique a nos freres separes. Nous devons donc avoir le 
souci oecumenique de la leur presenter sous un aspect vrai, mais at- 
trayant, non contraire a leur mentalite traditionnelle. II ne faut pas 
oublier non plus que le celibat ecclesiastique est une oflrande de soi 
volontaire: offrande tres belle, tres meritoire et tres feconde, mais non 
indispensable au sacerdoce. 

Quoi qu’il en soit, nous voulons saisir cette occasion pour declarer 
qu’en ce qui concerne notre Eglise byzantine, nous tenons a maintenir 
pour les candidats au sacerdoce la liberte du choix entre le saint mariage 
et le celibat ecclesiastique, comme Pont fait par le passe, des les pre- 
miers siecles, bien de hierarques et de moines, eminents par la purete 
de leurs moeurs. Nous avons eu, a propos d’un autre Schema, Poccasion 
de developper ce point. 


4) SUFFRAGIA SODALIUM 

Card. Tis serant: Placet iuxta modum: ratione habita animad- 
versionum Em.mi Bea. Disciplina stricte servetur, sed caritas commen- 
detur Episcopis erga sacerdotes lapsos suarum dioeceseon. 


7 Animadversiones Beat. Saigh lectae sunt, lingua latina, ab Exc.mo Edelby, 
Archiep. Edesseno. 

8 Cf. pp. 403-404. 

Card. Pizzardo: Placet iuxta modum: nempe ratione habita ani- 
modversionum quae Em. mi Patres, praesertim Em.mus Card. Ottavia- 
ni, protulerunt. Liceat mihi humillime recolere quod S. Congregatio Se- 
minariorum, postquam obtinuisset a Sacra Congr. Sacramentorum novas 
Circulares Litteras, de scrutinio Alumnorum peragendo, nunc instanter 
petit ut Scrutinium Alumnorum maxima cura semper peragatur prius- 
quam ad Ordines promoveantur onerata conscientia Episcopi. 

Card. Ferretto: Placent iuxta modum capp. I et III cum animad- 
versionibus Em. morum Patrum potissimum vero Cardinalium Dopfner 
et Bea et Cardinalis a Secretis Status. 

Non placet caput II. Non placet quod res de reductione clericorum 
ad statum laicalem sine ulla caelibatus ac horarum canonicarum obli- 
gationibus in Concilio pertractetur iuxta votum Cardinalis Ottaviani. 

Unum, parvi momenti, observare vellem quoad n. 6. Si possibile 
est aliquid strictius praevideatur seu praescribatur circa explorationem 
seu scrutinium candidatorum qui in Seminariis Regionalibus aluntur 
seu instituuntur, quum Ordinario proprio non facile sit, ex rerum na- 
tura (v. g. attenta distantia inter Episcopum Sabinensem et Mandelen- 
sem et Pontificium Seminarium Anagninum) sua propria scientia, tran- 
quilla conscientia manus imponere. 

Loquor parva tantum experientia edoctus et peto veniam beneme- 
rentissimo Cardinali Pizzardo si dicam quod, elapso anno, tantummodo 
paucis diebus, forsan duabus hebdomadibus, ante Ordinationem, recepi 
petitiones de Litteris Dimissorialibus pro Ordinatione ad Subdiaconatum 
et ad Diaconatum concedendis. 

Card. Cicognani: Placet iuxta modum, seu relate ad principia quae 
continentur in cap. I et ob spiritum caritatis erga lapsos quo imbuitur 
cap. II. 

Bene quidem de capite II (ad pag. 12 et 13 L ), «de remediis qui- 
busdam iuridicis », sed timor exoritur — uti adnotatum est ab Em.mis 
Patribus — ne pandatur via ad augendas petitiones pro dispensatione 
a caelibatu. 

Habeatur ut sacrum boc principium: Caritas, flagrans caritas, erga 
sacerdotes quacumque causa lapsos augeatur: in voto Em. mi Card. Bea; 
et huiusmodi caritas corde magno exerceatur. 

Dum, finis intentus est succurrendi miseris seu medelam afferendi 
pro nonnullis casibus, priculum patet ne morbus fiat contagium, et scan- 
dalum detur mundo. 


Cf. pp. 407-408. 

Sine dubio congruit ut Episcopi noverint quod non tantum habe- 
tur can. 214 « de vi et metu gravi » ad providendum casibus, sed etiam 
illa motiva sapienter indigitata a Pio XII fel. rec. — et confirmata a 
Summo Pontifice regnante — ; sed omitterem haec ex Actis Concilii: 
hoc enunciare in Concilio, praesertim quae habentur in Notis huius fa- 
sciculi, pag. 16-19, 2 obnoxium esset nimis periculis et interdum falsis 
interpretationibus, quasi promulgetur nova et noxia disciplina. 

Relinquatur res suctae administrationi disciplinari et prudentiae 
Sanctae Sedis, seu Romanae Curiae (casus et processus remaneant Apo- 
stolicae Sedi reservati), quae — nunc videmus — quibus criteriis et 
qua doctrina regatur. 

Card. Lienart: Placet iuxta modum: ad mentem Em. mi Card. Re- 
latoris, quia mansuetudo erga peccatores de qua Dominus Iesus tan- 
tum exemplum praebuit, non restringenda est sub influxu metus abu- 
suum probabilium. Absolvens mulierem adulteram Christus Iesus, nec 
bonum commune offendit, nec adulterio viam latiorem aperuit. Unde 
mihi non apparet quod si Concilium huic schemati annueret legem cae- 
libatus ecclesiastici dirueret. 

Sed quaestio est an materia ista in Concilio tractanda sit: et ratio 
tenenda est de his quae dixerunt Em. mi Cardd. Cicognani, Ferretto, 
Frings, Leger, Dopfner, Bea et Exc.mus Archiepiscopus Zagrabiensis. 

Card. Tappouni: Placet iuxta modum: i. e. secundum animadver- 
siones Eminentissimi Cardinalis Bea. 

Card. Copello: Placet iuxta modum: ad mentem Em.mi Bea et 
problema reservetur Sanctissimo. 

Card. McGuigan: Non placet, sed nihil criticum contra ipsum 
schema dico. Mea opinio concordat cum observationibus Em. morum 
Cardd. Leger, Godfrey, Dopfner, Bea et Ottaviani. Melius est loqui in 
Concilio tantum de caelibatu sacerdotali, servata admiratione et plena 
caritate pro sacerdotibus orientalibus uxoratis. 

De sacerdotibus lapsis nihil dicatur in Concilio. 

Card. Frings: Placet iuxta modum. 3 

Card. Ruffini: Placet iuxta modum. 4 


2 Cf. pp. 409-412, 

3 Cf. p. 414. 

4 Cf. pp. 414-415. 



DISCEPTATIO - DE SACERDOTIBUS LAPSIS 


425 


Card. Valeri: Placet, excepto tamen n. 2, pag. 13, 5 6 capitis 2, sed 
in Concilio de hac re non tractetur, relinquendo ordinationem dispo- 
sitionum sub n. 1 et sub n. 3 iudicio Summi Pontificis. 

Card. Siri: Placet iuxta modum: schema non est deducendum 
ad Concilium, quia cum agatur de tali summo bono in Ecclesia, de hoc 
schemate agere publice posset esse nefas sive clericis sive laicis. 

Sum in voto Em.mi Cardinalis Ottaviani; quoad necessarium, censeo 
iam esse provisum in praxi inducta inde a Pio XII. Consentio cum 
Card. Bea de cura lapsorum. 

Card. McIntyre: Non placet. Commentarii ab Em.mo Card. God- 
frey et Card. Ottaviani approbati sunt. Haec quaestio, ad mentem meam, 
est materia sola ad actionem, disciplinam in prudentia et in iudicio 
Summi Pontificis et consideratio in hac Commissione omnino non decet. 

In pagina 13 dicitur de morbo physico et psychico et indicatur 
eorundem effectum habere maiorem influentiam quam religionem et 
gratiam Dei. 

Card. Quiroga y Palacios: Non placet quaestionem hanc in sche- 
mate peculiari tractari. Tractari deberet melius cum tractatu de Ordine 
Sacro, in quo extolleretur sublimitas castitatis sacerdotalis et deberent 
dari normae pro ea tutanda. 

Si in aliquo Sacerdote dantur « obiectivae conditiones speciales », 
res mittatur ad Sanctam Sedem cuius benignitas postulatur. 

Card. Leger: Placet iuxta modum: 1 ’ praesertim iuxta ea quae dicta 
fuerunt ab Em.mis Frings, Dopfner, Bea, Leger et respectentur declara- 
tiones Beat. Maximi IV, sed non in Concilio diudicandum erit. 

Card. Montini: Placet iuxta modum: scilicet: 

a) quaestio a Concilio non est tractanda, ut ab Em.mo Card. Ot- 
taviani probatum est et ab aliis Patribus edictum est; 

b) materia de dispensatione a lege caelibatus ad Sanctam Sedem 
reservetur, ut ab omnibus ad quos pertinet cautissime tractetur; 

c) de cetero, firmissime lege sacri caelibatus semper in tuto 
posita, adhaereo his quae ab Em.mis Card. Tisserant, Pizzardo, Lienart, 
Cicognani, Dopfner, Bea et ab Exc.mo Archiepiscopo Zagrabiensi dicta 
sunt. 


5 Cf. p. 408. 

6 Cf. pp. 415-416. 

Card. Giobbe: Placet iuxta modum: in schemate agitur de re satis 
periculosa, tamen aliquod remedium iuridicum erga lapsos inveniri de- 
bet. Quaestio non est pertractanda in Concilio. Adhaereo libenter iis 
quae dicta sunt ab Eminentissimo Cardinali Bea. 

Card. Cento: Placet spiritus caritatis qui hoc schema suggessit. At 
plane comprenditur nostra intima angustia inter misericordiam in sin- 
gulos et misericordiam in turbam, uti se expressit Cardinalis Godfrey. 
Memorari mihi liceat quod sequitur. Anno Iubilaei 1925, cum Episco- 
pus residentialis essem, casum quemdam patefeci Summo Pontifici Pio XI 
sacerdotis, qui suppliciter dispensationem a caelibatu petebat. Post 
momentum silentii, haec verba solemniter pronuntiavit: « Non ci sen- 
tiamo di apfire questa breccia. Qualche Papa in casi rari lo ha fatto e se 
ne e pentito ». Papa ille fuerat Pius X. Nunc, in phase praeparatoria 
Concilii, duae, non una, Commissiones, nempe illa De Disciplina Sacra- 
mentorum et De Missionibus — quod gravitatem situationis demon- 
strat - — concorditer proponunt ulteriorem indulgentiam erga infelices 
fratres nostros, qui aliquando desperanter anguntur, nobisque maxi- 
mam pietatem inspirant. Quid ergo? Reor nos hanc decere solutionem, 
reservare nempe solutionem spinosi problematis Illi soli cui tradidit 
Christus claves regni caelorum. Ductus a Spiritu Sancto in singulis ca- 
sibus, Ipse iudicabit. Nulla unquam de hac re notitia publice edatur, 
neque de ea in Concilio tractetur. 

Card. Garibi y Rivera: Placet schema. Cogitandum est quod mi- 
sericordia erga populum scandala vitari exigit, et sacerdos libidinose 
vivens magnum scandalum dat populo; sed ad inconvenientia non parva 
vitanda, si tale decretum Concilium ederet, res de dispensatione iu- 
dicio S. Sedis relinquatur sine ulla mentione in decretis Concilii. 

Cum Em.mo Card. Bea de cura sacerdotum lapsorum. 

Card. Godfrey: Non placet in sensu a me explicato in folio ad- 
nexo . 7 

In votis Em.mi Cardinalis Ottaviani et aliorum Em. morum Cardi- 
nalium. Imprimis liceat dicere nos nullam criticam facimus contra tradi- 
tionem in Ecclesia Orientali. Pro nobis in Occidente quaestio est de de- 
fensione pretiosissimae traditionis quae maxime aedificat fideles. 

In Concilio lex caelibatus declaretur et nil aliud dicatur de caelibatu 
sacerdotum. Relinquatur res Summo Pontifici. 


7 Cf. pp. 416-417. 

Card. Richaud: Placet iuxta modum: ratione habita observatio- 
num Em. mi Cardinalis Decani et Eminentissimorum Cicognani, Frings, 
Leger, Godfrey, Dopfner, et etiam Em.mi Card. Ruffini de necessitate 
alicuius examinis medicalis specialis seminaristarum. 

Insuper cum pluribus Patribus puto quod ista quaestio non veniat 
in publico ad Concilium, sed exopto quod istud schema cum Discepta- 
tione nostra, postquam Summus Pontifex iudicium suum declaraverit, 
communicetur modo authentico ad Sacram Congregationem de Sacra- 
mentis ut propositiones istius schematis sint pro Sacra Congregatione 
regulae ad decisionem, cuius sola S. Congregatio de Sacramentis videtur 
competentia pollere in hac materia, ut istae nostrae considerationes et 
schema istud ut directivae habeantur coram unica Auctoritate semper 
eaedem in his infelicibus casibus. 

Card. Konig: Placet iuxta modum: Concilio non proponatur, in 
voto Cardd. Montini, Cento, Richaud. 

Card. Dopfner: Placet iuxta modum: omnino peto, ut constitutio 
perficiatur, sed non in Concilio. Sto in votis Cardd. Leger et Frings. 
Cf. folium adnexum . 8 

Card. Marella: Placet iuxta modum: ad mentem scilicet Car- 
dinalium Godfrey et Ottaviani. De hac quaestione, praesertim vero de 
dispensatione a caelibatu, minime in Concilio tractetur, sed singuli ca- 
sus Summo Pontifici ut antea confidenter proponantur, qui, ductu Spi- 
ritus Sancti, misericordiam tam super individuos quam super turbam 
certe habere curabit. 

Adhaereo animadversionibus Em.mi Bea circa varias providentias 
sive spirituales sive materiales sci. pecuniarias et medicales pro sacer- 
dotibus lapsis, sive propter castitatem quam propter abusus alcool vel 
alias causas, sicut optime in Gallia fit mediante Institutione sic dicta 
« Secours Sacerdotale » sub directione specialis Commissionis Episco- 
palis, quae semper agit cum omni prudentia et caritate. 

Card. Alfrink: Placet iuxta modum: in voto Card. Bea et Card. 
Cicognani. Haec materia autem non Concilio proponatur sed Summo 
Pontifici humiliter sed enixe commendetur. Forse praesentia tot Epi- 
scoporum, occasione Concilii, Romae degentium, ansam praebere potest 
Episcopos Ecclesiae scripto et secreto de hac materia interrogandi. 

Card. Santos: Placet iuxta modum: textus et finis valde placent. 
Non vero titulus schematis; nec agatur in Concilio de sacerdotibus lapsis, 

Cf. pp. 417-419. 


8 

ut aliunde iam actum est, sed res relinquatur sapienti iudicio Apostoli- 
cae Sedis. 

Card, Ritter: Non placet sive ut schema pro Concilii decreto sive 
ut petitio Sanctae Sedi offerenda ut in folio adnexo. 

Schema in primo et tertio capite mihi placet ut propositum a 
Commissione competenti. Certissime, non solum Episcopi et Rectores 
Seminariorum, sed etiam spiritus Moderatores Professoresque adamus- 
sim advigilent candidatorum praeparationem oportet et scrutinium ut 
accurate investigent per observantiam Ecclesiae praescriptionum tum 
alumnorum institutionem tum indolem ac signa vocationis divinae. 
Caritas christiana urget ut exerceamus omnem curam et sollicitudinem 
erga sacerdotes lapsos ut redeant in viam salutis et, si fieri possit, saltem 
partialiter et gradatim in sacrorum exercitium. 

Attamen caput secundum eiusdem schematis non placet. Dubitan- 
dum est utrum casus citati in pagina tertia decima, 0 a linea undecima ad 
lineam vigesimam quartam, secundum meliorum medicorum [senten- 
tiam] realiter dentur. Casus tertius, in eadem pagina, lineis vigesima quin- 
ta et sequentibus, citatus, sine dubio invenitur in fere omnibus dioece- 
sibus. Sed impossibilitas resipiscentiae etiam moralis non exaggeranda est. 
Sollicitudo erga sacerdotem lapsum etiam in miserrimo statu non debet 
ducere in caecitatem et minorem curam erga bonum totius Ecclesiae 
commune. 

Proinde schema propositum mihi placet in capitibus primo et ter- 
tio. In secundo autem capite, non placet sive ut schema pro Concilii 
decreto sive ut petitio Sanctae Sedi offerenda. 

Card. Coussa: In c. 68 Motu Proprio Cleri sanctitati (2 iunii 
1957) affirmatur: « Caelibatus clericorum eorundem statui ac divinorum 
ministeriorum exercitio dignius aptius que respondens... ab omnibus in 
honore habendus est ». 

Quoties isti sacerdotes lapsi lucrari Ecclesiae non amplius possint, 
attenderem ad sequentia: 

a) Quoties, solidis canonicis argumentis, probatur candidati li- 
bertatem imminutam (non demptam) esse ante accessum ad presbitera- 
lem ordinationem, peterem pro ipso gratiam dispensationis ab obliga- 
tione servandi sacrum caelibatum. 

b) Quoties maius malum adveniret Ecclesiae ex denegatione gra- 
tiae dispensationis, ob extraordinarias omnino circumstantias in qui- 
bus inveniretur Orator, gratiae concessionem commendarem eo quod 


0 Cf. p. 408. 

legislator in edenda lege ordinaria adiuncta hominum praevidere et con- 
siderare potest, non autem extraordinaria. Id aequitas exspostulare vi- 
detur. 

De morbis physicis vel psychicis ante sacram ordinationem contra- 
ctis, plerumque idem iudicium erit ac de imminuta libertate in iudicando 
de propria idoneitate seu vocatione (v. sub litt. a). 

De morbis autem post sacram ordinationem contractis, videndum 
erit in singulis casibus. 

Concilium opportunius sileret de hac dura et tristi quaestione; cri- 
teria autem bene est si figerentur a comitiis plurium Dicasteriorum Cu- 
riae quorum res interest. 

Card. Silva Henriquez-. Placet iuxta modum: secundum animad- 
versiones quas propono [et secundum animadversiones propositas] ab 
Em.mis Cardd. Dopfner, Bea et Lienart. 

Pag. 5, 10 lin. 13: Post punctum inseratur: « ut iamiam Veteris 
Testamenti sanctissimae leges apertis verbis demonstrant ( Lev . 15, 16; 
22, 3) ». 

Pag. 5, lin. 21: Exoptatur ut rationes sacerdotalem caelibatum sua- 
dentes fusius exponantur praecipue quae ex doctrina S. Pauli profluunt 
(I Cor. 7) et vitae sanctitati connectuntur (ibid. vers. 5). Verba tamen 
ita moderanda sunt ut nullo modo Orientalis Ecclesiae praxis despecta 
habeatur. 

Pag. 10, 11 lin. 2: Inserendum proponitur: « Sacrosancta Synodus 
castitatem sacerdotalem altius cupiens honorari et amari, ne quis caeli- 
batum ut mere negativam legem habeat, statuit ut deinceps votum so- 
lemne castitatis apud Ecclesiam Latinam in susceptione subdiaconatus 
implicite hucusque emissum, explicita formula ante Ordinationem coram 
Episcopo profiteatur ». Hoc et ad tollendum dubium hucusque existens 
propter externam saltem auctorum sententiam et ad psychologice casti- 
tatis amorem profundius confirmandum; quamvis etenim iuridice par 
sit vis implicitae ac explicitae professionis, res psychologice toto caelo 
differt. 

Card. Suenens: Placet iuxta modum: i, e. res non tractetur in 
Concilio et remaneat competentiae S. Sedis. Sed Sancta Sedes misericors 
sit in diiudicandis casibus nullitatis erga ea quae antecedunt ordinatio- 
nem, non vero post ordinationem. Ratio habeatur de iis quae dixit sapien- 
ter Card. Bea. 


10 Cf. p. 403. 
Cf. p. 406. 

Card. Ott aviani: Placet iuxta modum: cum meis animadversio- 
nibus, 12 item Cardd. Godfrey et Bea. 

Card. Di Jorio: Placet iuxta modum: schema, prouti iacet, non 
videtur opportunum ad mentem Em.mi Card. Ottaviani. Introducatur, 
ubi deest, respectio medica — in re specifica — periodica alumnorum 
Seminariorum. Singuli casus ad S. Sedem referantur. 

Card. Bea: Placet iuxta modum: i. e. non proponatur in Concilio, 
nisi forte modo valde generali et in loco opportuno. Cetera ut exposui in 
folio adnexo. 

Schema ut causam lapsuum fere unice defectum in castitate affert. 
At res non ita est. Secundum aliquam recentem statisticam, factam in 
Gallia, de 361 sacerdotibus lapsis constat causam lapsus fuisse: 


alcoolismum apud 

66 

disoboedientiam 

35 

defectus in fide 

42 


143 = 35% 


homosexualitatem 

116 

fornicationem 

75 

concubinatum 

27 


218 = 65% 

361 

Ergo defectus contra castitatem sunt quidem maioris numeri, sed 
etiam aliae rationes adsunt. Notatu dignum est maiorem numerum 
lapsuum non accidisse statim post Seminarium (13,2 pro centum annis 
aetatis 24-28 annorum), sed inter annos aetatis 30-49 (72 pro centum). 
Ratio ergo quaerenda est in ipsis periculis vitae sacerdotalis. 

Haec omnia ostendunt quaestionem multo profundius examinandam 
esse quam in schemate fit, et hoc examine facto remedia quaerenda 
esse ad impediendos lapsus. In quaestionem venire videntur defectus 
in admissione ad Seminarium et ad Ordines Sacros, in indole et cha- 
ractere non satis examinato, in ascesi quae non satis insistit in mortifi- 
catione, temperantia et oboedientia, in condicionibus vitae sacerdotum 
iam magis aetate provectorum. Remedia « iuridica » de quibus in Cap. II 


12 


Cf. pp. 419-421. 

certe problema non satis solvunt. Inter cetera remedia etiam sacerdotum 
vita communis enixe commendari poterit. 

Quantum ad curam sacerdotum lapsorum (Cap. III, pag. 14 13 ) certe 
oratio et caritas ad misericordiam erga lapsos valde utiles sunt. Sed quaeri 
potest, nonne plus faciendum sit, i. e. curanda conversio et reditus v. g. 
aliqua cura « organizata » tam spirituali quam materiali lapsorum. Lapsi 
saepe refugiunt ad protestantes, quia in miseria sunt et ab illis iuvantur. 
Nonne hoc impediri posset cura aliqua ex parte nostra? In aliquibus re- 
gionibus aliquid ceptum est, sed in aliis interim miseri illi suae sorti 
relinquuntur. 

Conclusio : res haec non spectat ad Concilium; nimis delicata est, 
sed relinqui debet curae Episcoporum et Conferendarum Episcoporum. 
Concilium apto aliquo loco, generali modo in memoriam revocare pote- 
rit, ut etiam sacerdotum lapsorum cura habeatur cum caritate vere su- 
pernaturali, ad exemplum ipsius Christi Domini, providendo etiam op- 
portuno modo eorum exigentiis temporalibus, ne forte ob indigentiam 
etiam circa fidem naufragium patiantur. 

Card. Browne: Placet iuxta modum: a) ut non publice tractetur 
in Concilio; b) res adhuc studeatur; c) ut interim serventur normae a 
Summo Pontifice traditae; d) valde attendantur dicta ab Em.mo Card. 
Bea; e) ut consideretur remedium Diaconatus. 

Card. Albareda: Placet iuxta modum: scilicet secundum ea quae 
dixerunt Em.mi Cardd. Bea et Ottaviani. Schema nullatenus Concilio 
proponatur. 

I 

Beat. Cheikho: Non placet, ad mentem Em.morum Patrum et prae- 
sertim Em.mi Card. Bea. 

Beat. Gori: Placet iuxta modum: nempe habita ratione ad ea quae 
a Patribus dicta sunt. Haec autem materia non est tractanda in Concilio, 
nostra humili opinione. 

Exc. 0’Connor: Placet iuxta modum: nec necessarium nec oppor- 
tunum puto ut argumentum in Concilio Oecumenico tractetur. Sufficit 
ut in casibus singularibus iudicandis recursus habeatur ad Sanctam 
Sedem. 

Exc. Ujcic: Placet iuxta modum: iuxta observationes Card. Leger. 
Ponderando quae dixit Card. Dopfner, tam item Card. Ottaviani. Consi- 
derationi subiciantur ea quae dixit Arch. Seper. Gratias ago Card. Bea 
pro statistica. In lapsis fragilitas est status morbosus. Ubi limes inter 


13 Cf. pp. 408-409. 

« fragilitatem » et « morbum »? Matrimonium non est unicum reme- 
dium concupiscentiae: vide regem David. Sacerdotes lapsi poenitentiam 
[habent] ex ipso errore; putabant se habituros esse sociam diaconissam 
sed nacti sunt draconissam. 

Si fieri potest, sanetur occultum matrimonium a S. Poenitentiaria: 
mulier manebit ei pro poenitentia. 

Exc. Antezana y Rojas: Placet iuxta modum: ratione habita ani- 
madversionum Em.morum Cardinalium Leger, Godfrey, Dopfner, Otta- 
viani, Bea et aliorum Patrum. Sunt enim, videtur, in omnibus tempori- 
bus, fortasse in his magis quam in aliis, iusti et peccatores, fideles et 
infideles, sed semper super omnia gratia Dei est cum misericordia ad 
salvandum, sanandum et sanctificandum omnes qui quaerunt eas cum la- 
crimis etiam recalcitrantes. 

Exc. Beras: Placet iuxta modum: ad mentem Em.mi Bea. Et in 
Concilio nihil dicatur de hac quaestione sed Summo Pontifici reservetur. 

Exc. Cooray: Placet iuxta modum: i. e. ad mentem Eminentis- 
simi Relatoris et in votis Em.morum Cardd. Frings et Dopfner. Sed: 

1) Res ne tractetur in Concilio Oecumenico. 

2) Dispensationes a caelibatu reserventur exclusive Sanctae Sedi. 

3) Curandum est ab Ecclesia de remediis ad mentem Em.morum 
Cardd. Bea et Browne. 

Exc. Lefebvre: Placet iuxta modum: ad mentem Em.morum 
Cardd. Ruffini, Godfrey, Ottaviani, Bea. 

Certe misericordiam debemus habere pro sacerdotibus lapsis. Sed 
cur non misericordiam pro his miseris hominibus, viris vel mulieribus, 
qui patiuntur divortium sine eorum culpa, qui multo magis digni mi- 
sericordia sunt, quia sine culpa, debent castitatem servare et numquam 
votum castitatis fecerunt. 

Exc. Alter: Non placet iuxta modum: quaestio capite III tractata 
mihi videtur non esse tractanda in Concilio Oecumenico; sed modo ad- 
ministrativo agenda esse a Sancta Sede. Periculum semper adest quando 
sacerdos debilis, in tempore tentationis, videbit portam apertam sub 
conditione proposita pag. 13 14 §§ 1, 2, 3, et consequenter magis pro- 
nus erit ad lapsum. Tamen si religiosus voto solemni castitatis perpetuae 
mancipatus poterit in speciali casu dispensationem obtinere, cur sit con- 
ditio sacerdotis lapsi durior quam religiosi? Evidenter debet antea re- 
duci ad statum laicalem in perpetuum. Permaneo anceps in casu; et tota 


14 Cf. p, 408. 

quaestio igitur mihi videtur esse referenda ad Sanctam Sedem ad diiu- 
dicandum an agenda sit in Concilio necne. Sententia mea concordat spe- 
cialissime cum sententia exposita ab Em.mo Card. Bea. 

Exc. Graner: Placet iuxta modum: nempe secundum animadver- 
siones Em. mi Card. Bea. 

Exc. Hurley: Placet, et quidem Concilio proponatur. Fateor me 
multum profectum habuisse ex disceptatione praesenti in hac Commis- 
sione Centrali et vellem ut Episcopi totius mundi aequalem haberent 
occasionem de hac materia difficili audiendi. Plura dicta sunt de scan- 
dalo, sed nescio utrum in toto mundo occidentali aliquae remaneant 
personae adultae quae de aliquo sacerdote, lapso vel indigno non au- 
dierint. 

Ergo proponatur Concilio, et proponatur etiam ut Commissio creetur 
specialis ad quaestionem ulteriore studio subiciendam, quia ut ab Em.mo 
Cardinali Bea audivimus multum disci potest a studio ut ita dicam socio- 
logicorum. 

Multi timent ne consideratio quaestionis a Concilio in damnum Ec- 
clesiae vertatur sed tendentia hodierna est laudare plus illum qui quae- 
stionem spinosam audacter aggreditur quam omnes sciunt existere po- 
tiusquam illum qui eandem quaestionem celare tentat. 

Exc. Seper: Placet . 15 

Exc. Perrin: Placet iuxta modum: secundum animadversiones 
Cardinalium Frings, Leger, Dopfner, Bea, et Exc.mi Seper. 

Meo sensu, Patres Concilii praesentent tantum votum scriptum ad 
Sanctum Patrem. 

Processus de reductione ad statum laicum sine obligatione caeli- 
batus semper praesententur in foro Dicasteriorum Romanorum. 

Adhaereo voto Eminentissimi Richaud. 

Exc. Bazin: Placet iuxta modum: secundum observationes Emi- 
nentissimorum Cardd. Leger, Cento, Richaud, Suenens, Bea et Archiep. 
Lefebvre. Res ne tractetur in Concilio, sed singuli casus referantur ad 
S. Sedem ad solutionem obtinendam secundum spiritum huius sche- 
matis. 

In Concilio, lex caelibatus iterum solemniter proclametur. 

Exc. Bernard: Placet iuxta modum: scilicet in voto Em, mi Card. 
Suenens, non omissis iis quae dixerunt Em.mi Cardd. Ruffini, Ottaviani 
et praesertim Em. mus Card. Bea, 

18 Cf. pp. 421-422. 

Res non est tractanda in Concilio, sed omnino relinquenda Sanctae 
Sedi, e contra in Concilio lex caelibatus solemniter proclametur. 

Exc. Yago: Placet ad mentem Em .mi Card. Relatoris, sed res non 
in Concilio tractetur. Sive sacerdos lapsus ad statum laicalem redigatur 
sive non, scandalum semper manet. Sed hoc scandalum duplex est; 

1) scandalum vere datum a sacerdotibus lapsis; 

2) scandalum non datum sed receptum a debilibus. EIoc scanda- 
lum venit a suppressione alicuius legis ecclesiasticae. Necesse est, mihi 
videtur, verum scandalum vitandum esse, et nos misericordiam habere 
super fratres nostros qui vere patiuntur. 

Exc. Rakotomalala: Placet iuxta modum: ad mentem Eminen- 
tissimorum Cardd. Ruffini, Godfrey et Ottaviani. 

Exc. Ngo-dinh-Thuc: Non placet. 

Solutio mitior, esset alleviatio maxima pro Episcopis cum cura sa- 
cerdotum lapsorum, ut ipsi possint animam suam salvare et non conta- 
minare animas aliorum aut aliarum, postulet magnam patientiam et 
longanimitatem ex parte Episcoporum. 

Noto tamen ex experientia viginti quatuor annorum uti Episcopus 
quod cum magna patientia et longanimitate salvari potuerunt quasi om- 
nes sacerdotes lapsi qui a me cogniti sunt. 

Forse illi sacerdotes qui patiuntur tentationes incoercibiles contra 
castitatem, possunt incardinari illis ritibus qui presbyteratum uxora- 
tum admittunt, et ubi presbyteri uxorati, uti audivimus, magna ser- 
vitia reddunt Ecclesiae, ubi ergo illi muneribus utillimis fungi possent, 
ea conditione quod possent uxores invenire, quae ita eis placerent, ut 
tentationes ab eis auferrent. 

Exc. Verwimp: Placet iuxta modum: casus existentes lapsorum 
relinquantur iudicio Sanctae Sedis. Verus conatus adhibeatur, mediis 
indicatis ab Eminentissimo Patre Bea, ut lapsi ad rectam viam redeant. 

Exc. Jelmini: Placet iuxta modum: scilicet in Concilio de hac ma- 
teria quam pauce tractetur quia, uti iam dictum est, res satis est peri- 
culosa. Dispensatio a lege caelibatus relinquatur Summo Pontifici. Con- 
sentio his quae bene dicta sunt ab Em.mo Card. Bea. Sollicitudo erga sa- 
cerdotes lapsos quam maxime polleat caritate. 

Exc. Suhr: Placet iuxta modum: ad mentem Em.mi Card. Bea. 

Exc. Sci-iarmach: Non placet: res non tractanda in Sacro Con- 
cilio, sed relinquenda solo Summo Pontifici. 

Rev. Gut; Placet iuxta modum: Retenta caelibatus traditione et 
disciplina, semper erga sacerdotes lapsos sequendum est adagium evan- 
gelicum « superexaltet misericordia iudicio » sicut S. Benedictus tan- 
topere inculcat Abbatibus suis in S. Regula. Magis quam alii sacerdotes 
illi indigent sacramentis Ecclesiae. 

Rev. Sepinski: Placet iuxta modum: i. e. 

1) Schema non videtur maturum esse. 

2) Mihi placet votum Em.mi Card. Dopfner, ut elaboretur novum 
schema de castitate sacerdotali, in quo quaestio de sacerdotibus lapsis 
partem tantum habeat. 

3) Proponerem ut novum schema praesentetur S. Pontifici, non 
vero Concilio. 

4) Omnes similes casus reserventur semper unice S. Pontifici, qui 
pro sua prudentia et benignitate decidet. 

5) Adhaereo v.oto Em.mi Cardinalis Bea, quod attinet ad curam 
sacerdotum lapsorum. 

Animadversiones minoris momenti ad perficiendum schema: 

Ad pag. 6, 10 lin. 9: dicatur « a qua roboris gloriaeque Ecclesiae ma- 
gna pars profluit ». 

Ad pag. 10, 17 lin. 3: corrigatur: «Post s. Ordinationem». 

Ad pag. 10, lin. 26: corrigatur: « colluctantes ». 

Ad pag. 10, lin. 32: melius dicatur « possent ». 

Ad pag. 1 1 , 18 lin. 10: corrigatur « Quod ad vos attinet ». 

Ad pag. 15, lin. 6: indicetur initium citationis signo « . 

Ad pag. 16, 19 lin. 14: corrigatur « psyc&opathica ». 

Ad pag. 17, 20 lin. 22: corrigatur « psychoses ». 

Ad pag. 17, lin. 30: corrigatur « epilepsia ». 

Ad pag. 17, lin. 32: corrigatur « psyc^opathia ». 

Ad pag. 18, 21 linn. 3-4: dicerem: « confisi sunt gratiam status mu- 
taturam esse naturam ». 

Ad pag, 19, 22 lin. 4: corrigatur « prodiderunt ». 

Rev. Janssens: Non placet ut res deferatur ad Concilium nec ut 
publice de re agatur. 

Quod ad rem ipsam: dum omnino assentior Em.mi Card. Bea, in- 
clinor in maiorem misericordiam ne quasi vi cogamus miserentos et in- 


10 Cf. p. 404. 

17 Cf. p. 406. 

18 Cf. p. 406. 
10 Cf. p. 410. 


20 Cf. p. 410. 

21 Cf. p. 411. 

22 Cf. p. 412. 

dignos sacerdotes pergere in ministerio sacerdotali cum gravi periculo 
non paucarum animarum. Totum negotium reservetur Summo Pontifici. 

Adhaereo sententiae Cardinalis Browne de periodo in diaconatu 
transigenda ante ordinationem sacerdotalem, 


IX 

DE ECCLESIAE UNITATE 
« UT OMNES UNUM SINT » 

(Quinta et Sexta Congregatio: 16-18 iunii 1962) • 

1) SCHEMA PROPOSITUM 
A COMMISSIONE DE ECCLESIIS ORIENTALIBUS 

[I. Opus redemptionis ] 1. Conditor et restitutor generis humani, Deus 
verus et unus, « elegit nos (in Christo) ante mundi constitutionem ut essemus 
sancti et immaculati in conspectu eius in charitate » ( Eph ., 1, 4), id est in 
communione cum Ipso et inter nos homines, quia « Deus charitas est » 
(I Io., 4, 16), « et hoc mandatum habemus a Deo, ut qui diligit Deum dili- 
gat et fratrem suum» (I Io., 4, 21). Per peccatum, quod est odium (Io., 
15, 22-25), homines seiuncti sunt a Deo et ab invicem, sicut testatur historia 
generis humani, in Libris Sanctis enarrata. Per mortem et resurrectionem 
Iesu Christi facta est « nova creatura » (II Cor., 5, 17; Gal., 6, 15), « ubi 
non est Gentilis et Iudaeus, circumcisio et praeputium, barbarus et Scytha, 
servus et liber, sed omnia et in omnibus Christus » (Coi., 3, 11; cf. I Cor. 
12, 13; Gal., 3, 28). Induentes Christum ut Novum Hominem per bapti- 
smum (Gal., 3, 27; Eph., 4, 24; Coi., 3, 10), fideles in unitatem cum 
Christo et inter se renovantur: omnes enim unum sunt in Christo Iesu (Gal., 
3, 28). Fiunt « corpus Christi et membra de membro » (I Cor., 12, 27). 

[II. De Ecclesia terrestri et caele sti\ 2. Hoc Corpus Christi est Ecclesia 
(Eph., 1, 22-23; 5, 23. 29-30; Coi, 1, 18, 24; cf. I Cor., 12, 27-28), socie- 
tas electorum qui Christo uniuntur et ab eo salutem consequuntur. 

3. Salus autem nondum plene consummata est. Christus ipse « sedet ad 
dexteram Dei » (Mc., 16, 19, etc.), plenus gloria aeterna et consummata: 
« Christus resurgens ex mortuis iam non moritur, mors illi ultra non domi- 
nabitur » ( Rom ., 6, 9). Fideles autem Christi peccato et morti adhuc subiiciun- 
tur, quia mundus hic nondum per secundum adventum Christi absolutus est. 

4. Hinc et duplex Ecclesiae status. Ex una parte, iam cum Christo in 
coelis consummatur, tamquam « lerusalem nova » (Apoc., 3, 12), « quae 
sursum est, libera » (Gal., 4, 26), « Sponsa Agni » (Apoc., 21, 9 ss.). Ex 
altera vero parte, ut adhuc in hoc mundo constricta, est imperfecta et con- 
strui debet «in templum sanctum in Domino» (Eph., 2, 21), crescere ut 

corpus « in mensuram aetatis plenitudinis Christi » ( Eph ., 4, 13). Oportet 
proinde ut structuris societatis humanae utatur, cum ordine rerum tempora- 
lium connectatur, et contra elementa mundi (Gal, 4, 3) certet. Ad hoc autem 
eget iuncturis, nexibus et coniunctionibus ad compaginem et subministratio- 
nem corporis Christi {Coi., 2, 19; Eph., 4, 16). Hic remanent ad tempus 
leges et poenae, auctoritas et iurisdictio, hierarchia, inaequalitas superiores 
inter et inferiores. 

[III. Ecclesia hierarchica~\ 5. Christus prospiciens et volens hanc aedi- 
ficationem visibilem suae Ecclesiae in terris, providit ei ministros qui eam 
suo nomine educerent et gubernarent. Inter quos ministros eminent apo- 
stoli {Eph., 4, 11; cf. I Cor., 12, 28), super quos Ecclesia aedificatur tam- 
quam « super fundamentum » {Eph., 2, 20). Et inter apostolos Christus ele- 
git Petrum tamquam principem et caput, super quem aedificaret Ecclesiam 
{Mt., 16, 18), per eum alios apostolos in fide confirmans {Lc., 22, 31-32), 
illosque una cum universo grege pascens {Io., 21, 15-17). Ille qui promisit 
se cum suis « usque ad consummationem saeculi » futurum esse {Mt., 28, 20), 
manifeste voluit ut ista auctoritas permaneret quamdiu Ecclesia in terris 
versaretur. Unde Traditio catholica tenuit et tenet apostolos suam potesta- 
tem a Christo acceptam sucessoribus transmisisse, qui sunt episcopi, sicut 
Petrus ipse suum munus successori transmisit, qui est caput collegii episco- 
palis et simul cum eo Ecclesiam gubernat. 

[IV. Unitas visibilis Ecclesiae sub Petro~\ 6. Graviter autem erraret 
qui ex dictis concluderet Petrum vel eius successorem Christum aliquo modo 
supplantare. Christus est Caput omni modo, in omni ordine, sub omni re- 
spectu: est fons gratiae {Io., 4, 14; 7, 37 ss.; Apoc., 21, 6), « lumen vitae » 
{Io., 8, 12), dator Spiritus Sancti {Io., 7, 39), rex {Apoc., 19, 16), legislator 
{Mt., 5, 17; lac., 4, 12), iudex {Mt., 25, 31 ss,; Act., 10, 42). Petrus vero, 
vel eius successor, non est caput nisi modo vicario, et quidem in ordine 
iurisdictionis, seu Ecclesiae terrestris et visibilis; ubi gubernat, leges fert, 
iudicat in nomine Christi, In ordine gratiae, ipse Successor Petri eam recipit 
sicut omnes fideles Christi, et communicat ut instrumentum sacerdotale sicut 
omnes ministri cultus. Ordinat tamen quae ad exercitium temporale pertinent 
rerum spiritualium, ut sunt sacramenta et praedicatio verbi, de usu potesta- 
tis ordinis disponendo per potestatem iurisdictionis. Item de formulatione 
fidei iudicat et decernit, sive solus sive cum collegio episcopali, per magi- 
sterium infallibile a Christo concessum. • 

[V. Unitas Ecclesiae indivisibilis ] 7. Sic acquisita per sanguinem Christi 
{Act., 20 28) et super Petrum et Apostolos fundata, sancta Ecclesia volun- 
tati sui divini Fundatoris non respondebit nisi una permaneat. « Rogo... ut 
omnes unum sint, sicut tu, Pater, in me, et ego in te, ut et ipsi in nobis 
unum sint» {Io., 17, 21). His verbis, Dominus noster Iesus Christus non 
intendit tantum unitatem Ecclesiae consummatae in coelis, sed etiam con- 
struendae in terris; nam addit: « ut credat mundus quia tu me misisti ». 
Unitas vero haec Ecclesiae non perficitur nisi sub aspectu etiam visibili vel 



438 


SESSIO VII - ACTA 


temporali, quem voluit Christus, et quidem per submissionem auctoritati ab 
eo institutae in terris, scilicet collegio episcopali et eius capiti, Petri suc- 
cessori. Heic autem, proh dolor! lamentatur Mater Ecclesia divisiones et 
schismata, quae in sinum suum per iniuriam temporum et fragilitatem ho- 
minum irrepserunt. Sicut saepe accidit in rebus humanis, dissensiones men- 
tium vel cordium, oppositiones individuales vel regionales, ignorantia vel 
alienatio, post se traxerunt separationes in ipso grege Christi, ita ut partes 
quaedam Ecclesiae se ab auctoritate Vicarii Christi subtraxerint et in coetus 
independentes se constituerint. Haec est calamitas nimis dolenda, qua Eccle- 
sia Christi crudeliter laesa est et laeditur. Itaque sollemniter profitemur et 
declaramus unam tantum esse Ecclesiam, etiam secundum conditionem eius 
terrestrem, et istam veram Ecclesiam eam esse quae a Petri successore gu- 
bernatur, Alia proinde non datur Ecclesia quae seipsam veram et unicam 
profiteri valeat. Neque etiam dicenda est superflua communio cum sede Petri, 
ita ut quaecumque Ecclesia terrestris ab hac Sede separata, eodem modo ad 
eamdem Ecclesiam invisibilem et coelestem vere pertineat. Error adhuc per- 
niciosior, quando regimini temporali cuiusdam civilis gubernii agnoscitur 
indebitum ius sese ingerendi in gubernium Ecclesiae, quasi civitas Christia- 
norum mere terrestris esset et non primo coelestis (cf. Vhil., 3, 20). 

[VI. Unitas in diversitate ] 8, Erraret tamen qui unitatem in capite cum 
nimia uniformitate in corpore confunderet. Corpus unum diversa membra 
habet, et non parum, suae fortitudinis et pulchritudinis ex ista diversitate 
trahit. Sic Ecclesia Christi, se circumstantiis locorum et temporum aptans, 
debet et vult servare traditiones, consuetudines, necessitates proprias unius- 
cuiusque regionis terrae ubi filii sui degunt, praesertim illarum ubi venera- 
biles Ecclesiae Orientales florescunt. Talis autem opportuna diversitas non 
impedit, sed e contra postulat auctoritatem unicam quae omnia coordinet, 
coadunet et coniungat. 

[VII Damna ex divisione ] 9. De cetero neminem latet multos qui bona 
fide in separatis Ecclesiis vivunt et a Vicario Christi materialiter tantum et 
quasi per traditionem seiunguntur, ab Ecclesia vera quodam modo alienos 
non esse, et suam salutem consequi posse. Privantur tamen multis mediis 
salutis quae in vera Ecclesia inveniuntur, praecipue institutionibus et directio- 
nibus Magisterii, sine quibus fides et mores christiani non perfecte praeser- 
vantur. Et quidquid sit de salute individuorum, certum est divisionem in 
sinu societatis christianae nocumentum secum ferre nec non magnum dam- 
num, tam in expansione interiore et exteriore familiae Christi quam in eius 
contra adversas Portas Inferi certamine. « In hoc cognoscent omnes quia 
discipuli mei estis, si dilectionem habueritis ad invicem » (Io., 13, 35). 

[VIII. Vestigia unitatis\ 10. Unde cum omni fraterna sollicitudine exop- 
tat Sacrosancta Synodus ut fratres christiani dissidentes perfectae unitati gre- 
gis Christi consulant et in « unum ovile » conveniant, Certo non ignorat 
vincula spiritualia, in praeteritis saeculis connexa, quae calamitas divisionis 
totaliter solvere non potuit. Immo cum intimo gaudio de communi cogitat 

patrimonio, cuius fratres Orientis simul ac Occidentis haeredes facti sunt, 
necnon de traditionibus peculiaribus, quibus a Sanctis Patribus locupletati 
sunt, ut ex eis haurientes se ad invicem exornent. Haec sunt communia bona 
vi quorum fratres, etsi separati, remanent fratres. 

[IX. Opera Ecclesiae de unitate instauranda ] 11 . Fraternitatis in Christo et 
communis historiae luctarum victoriarumque pro Eius Regno in terris in- 
staurando memor, Ecclesia catholica veritatem in charitate promovens, nun- 
quam ab opere cessavit ut communionem omnium in Christum credentium 
ubique instauraret, mediis divinis ac humanis adhibitis; Dei in unitate et 
trinitate adiutorium incessantibus adprecavit orationibus, Concilia oecume- 
nica sacrorum Dominici gregis pastorum adunavit, dubia declaravit, credenda 
proposuit, obnubilata illustravit. Romani vero Pontifices, quibus a Christo 
Domino expresso mandato fuit commissum in Beato Petro ut agnos ovesque 
Eius pascerent [lo., 21, 16-17) et fratres confirmarent (Lc., 22, 32), nun- 
quam ab hoc officio charitatis et veritatis saeculis labentibus cessabant nec 
cessant, paternis monitis fraternaque invitatione et hortamentis adhibitis, 
confisi voluntatem Domini eiusque testamentum « ut omnes unum sint » 
[lo., 17, 20-21) tandem aliquando Deo Domino dante consummari « sicut in 
caelis, et in terra », ut credat mundus Verbo incarnato a Patre misso {lo., 
17, 21). 

12. Sancta proinde haec Oecumenica Synodus ex toto orbe terrarum adu- 
nata, muneris sui esse censuit enixa hortatione mentes et corda omnium qui 
christiano gloriantur nomine ad hoc adducere ut iunctis precibus et opere, 
instantius Deum exorent de ea unitate, quam Christus Dominus, antequam 
transiret ex hoc mundo (Io., 13, 1) a Patre exoravit (Io., 17, 11) et effica- 
ciora adhibeant media, quibus omnia quae obsunt auferantur, quaeque pro- 
sunt promoveantur. 

[X. Media supernaturalia~\ 13, Sursum imprimis habenda sunt corda 
mentesque et manus nostras extollamus in Sancta unde veniet adiutorium 
nostrum (cf. Ps. 120; 133). Etsi enim hoc coniungendi disiuncta opus non 
paucos hucusque attulerit fructus, fatendum tamen est tentaminum exitum 
spem omnem non implevisse. Quinimmo, tot et tanta adhuc remanent ob- 
stacula unioni verae, sincerae et firmae adversantia, ut de felici successu illis 
qui tot viribus in sedanda controversia elaborant, desperandum esset, nisi 
Dominum Iesum in Evangeliis dicentem audiamus: « Apud homines hoc 
impossibile est; apud Deum autem omnia possibilia sunt » (Mt., 19, 26) 
et iterum: « Omnia quaecumque orantes petitis, credite quia accipietis et 
evenient vobis... Omnia possibilia sunt credenti » (Mc., 11, 24; 9, 23). 

14. Si ergo ad tollendum lamentabile discidium, quod a saeculis inter 
Ecclesiam catholicam et Ecclesias orientales invaluit et adhuc perdurat, me- 
dia humana sint omnino imparia, orationi tamen, dummodo fidem invictam 
habeat sociam, omnipotentia quaedam inest, iuxta ipsius Christi promissum, 
ad ea efficienda quae videntur hominibus impossibilia vel ardua. Omnes 
igitur qui unitati restituendae operam navant, ad hoc supernaturale medium 

recurrere imprimis necesse est. Instauratio enim pacis et concordiae inter 
Christianos opus est non humanum, sed gratiae, opus utique supernaturale 
in quo exsequendo in vanum desudabunt operarii, si Deus cooperator non 
exstiterit ( Ps . 126). Unde iubet haec Sancta Synodus ut preces non solum 
privatim, sed et publice fundantur ut Deus Ecclesiam suam in unum con- 
gregare dignetur. 

15. Ad huiusmodi spiritualem conspirationem omnium obtinendam, com- 
mendat haec Sancta Synodus, ut preces pro Ecclesiae unitate concinnatae et 
commendatae ubique instituantur terrarum; imprimis vero promantur sup- 
plicationes novendiales ante diem Pentecostes, a Leone Pp. XIII decretas 
« ad maturandum christianae unitatis bonum » ( Divinum illud, 9-5-1897) et 
perdurante « octavario orationum pro unione » mensis lanuarii, prout iam usu 
inter christianos venit. 

16. Cum autem « permagnum unitatis christianae praesidium divinitus 
oblatum est in Maria » (Leo XIII, Adiutricem populi, 5-9-1895), ad hanc 
adiutricem populi christiani potentem et clementissimam, Virginem et Dei 
et hominum viatorum Matrem maiore cum fiducia oportet ut accurratur. Eam 
nempe sanctus Germanus Constantinopolitanus hisce vocibus orabat: « Chri- 
stianorum memento, qui servi tui sunt; omnium preces commenda, spem 
omnium adiuva, fidem solida, tu Ecclesias in unum coniunge » (Or. in Dorm. 
Deiparae). Deigenitrici Mariae igitur fidendum, humani generis Protectrici 
supplicandum. Et cum de Orientalibus agatur Ecclesiis, specialis de eius 
mediatione et protectione militat titulus: egregia scilicet quae in ipsam fue- 
runt earum Ecclesiarum merita. Hisce multum sane debetur de veneratione 
eius propagata et aucta; in orientalium Ecclesiarum plagis memorabiles di- 
gnitatis eius vixisse assertores et vindices, pietate et scriptis gravissimos, 
laudatores ardore et suavitate eloquii insignes, Repleatur Oriens et Occidens 
ad Deigenitricem et Matrem et refugium omnium christianorum laudatio- 
num et deprecationum vocibus, ut Ipsa fiat felix et diuturnum unitatis Chri- 
stifidelium vinculum et columen, cuius firma lenique materna vi eorum 
omnium qui sunt Christi quique diligunt Dominum Iesum, unus fiat popu- 
lus fratrum. 

17. Meminerint tandem omnes christifideles orationes eo efficacius suos 
effectus obtinere, quo ex puriore humilioreque procedunt corde. Unde mo- 
rum integritas et ardens charitas in deprecantibus Deum eiusque Matrem 
eluceant. Sciant insuper omnes qui in catholica vivunt unitate haud parvo 
pro fratribus procul degentibus offendiculo esse irreligiositatem illorum qui 
hoc excelso catholico nomine decorantur, et econtra, sanctitatem vitae catho- 
licorum spem esse et germen futurae omnium christianorum concordiae et 
unitatis. Quare haec Sancta Synodus iterum enixe commendat christianae 
vitae renovationem. 

[XI. Media theologica ] 18. Ad hanc ecclesiasticam unitatem omnium 
christianorum instaurandam multum praeterea confert recta de divinis et ec- 
clesiasticis cogitatio. Methodo enim diversa Oriens et Occidens ad divina 

cognoscenda et contemplanda protenduntur. Non tamen necessarium est ut 
mordicus defendatur externa et temporibus locisque accommodata expressio, 
dummodo veritas revelata salva in tuto ponatur. 

19. Multum sane ad unionem conferet, si in terminis, in conceptibus, 
immo in ipsa methodo res theologicas tractandi genio etiam orientali plus 
tribuatur et debitus habeatur respectus. Divinarum rerum studiosi igitur, qui 
non causas dissidii et differentiarum arte studioseque quaerunt, sed potius 
irenicos prosequuntur fines, caveant ne proprios scribendi loquendique modu- 
los aliis imponere velint, sed sacra quadam harmonia in rebus creatis prae 
oculis habita, communia imo identica ostendant sacrae de divinis scientiae 
lineamenta et dogmata. 

20. Ad hanc vero concordiam et harmoniam in re theologica obtinendam 
magnopere refert recursus ad fontes communes scientiae sacrae. Quare prae- 
ter assiduam diligentiam in Sacris Libris excolendis, studium quoque Patrum 
tum orientalium tum occidentalium, quod nostris diebus magno quidem in 
honore iam est, magis in dies adhuc promoveatur, ut commune Ecclesiae 
occidentalis orientalisque patrimonium clarius pateat communisque osten- 
datur origo. 

21. Curent etiam sacrae scientiae cultores ut in tractandis quaestionibus 
theologicis ab acerbis verbis quae ad discidium augendum animosque alie- 
nandos non parum contulerunt abstineant et methodum positivam merae 
apologiae anteponant. Quod potissimum valeat in exponenda doctrina de Ec- 
clesia. Quapropter exoptat Sacra haec Oecumenica Synodus, ut in univer- 
sitatibus, athenaeis, facultatibus et Seminariis sacrorum studiorum argumen- 
ta ecclesiologica de Ecclesiae unitate assidue tractentur, verus oecumenismus 
clare explicetur, catholica veritas a variis formulis et systematibus accurate 
distinguatur. 

22. Caveant tamen theologi et qui unioni ecclesiasticae adlaborant, ne 
falso irenismo quodam ducti, doctrinam catholicam ita conforment vel quo- 
dammodo accommodent doctrinis dissidentium, ut puritas doctrinae catho- 
licae eiusque claritas detrimentum patiatur vel eius sensus genuinus et certus 
obscuretur. 

[XII. Media liturgica ] 23. Omnibus quoque notum est quanto cum amo- 
re christiani orientales sacra liturgica peragant, quibus fidem suam roborant, 
Deum hominum amatorem filiali prosequuntur devotione, Domino Iesu 
debitum exhibent obsequium Eiusque Genitrici amorem pietatemque osten- 
dunt, pro necessitatibus suis aliorumque quamplurimis ardentes et incessantes 
exhibent supplicationes. Sacramentorum vero usu animarum regenerationem, 
refectionem et perseverantiam in vita christiana quaerunt atque inveniunt. 
In hisce utuntur peculiari quodam patrimonio liturgico et spirituali, a maio- 
ribus tradito, et linguis propriis laudes canunt Deo. Quae omnia Sacra haec 
Oecumenica Synodus non solum aestimatione debita et laude iusta ample- 
ctitur, sed etiam tamquam patrimonium commune universae Christi Eccle- 
siae considerat, commendat et custodiendum iubet. Haec enim rei liturgicae 

orientalis iure probata varietas et peculiaritas nec non et « augusta antiqui- 
tas et praeclaro est ornamento Ecclesiae omni, et fidei catholicae divinam 
unitatem affirmat » (Leo XIII, Orientalium dignitas, 1894). Propterea ea- 
dem ratione et modo quo in Concilio Florentino declaratum est, etiam haec 
Sancta Synodus declarat ritus et caeremonias Orientalium, quae fidei catho- 
licae integritatem et mutuam conjunctionem nequaquam impediunt, esse 
retinendas et maxima diligentia colendas. 

24. Idque sciant ac secum reputent tum qui in catholicae Ecclesiae gre- 
mio sunt nati, tum qui desiderio ac voto eidem assequendae velificantur, se 
nunquam coactum iri ad proprios legitimos ritus relinquendos qui quidem 
aequali aestimatione aequalique decore habendi communem matrem Eccle- 
siam exornant. Maxima igitur religione praeprimis ipsi Orientales suos ritus 
liturgicos observent in eisque cognitionem semper maiorem usumque sem- 
per perfectiorem capiant et in quibus, si ob temporum vel personarum adiun- 
cta aliquomodo defecerint, ad avitas venerandasque memorias redire gau- 
deant. 

25. « Quo loco illud apte cadit animadvertisse, quod sacri ritus, tametsi 
per se instituti non sunt ad dogmatum catholicorum evincendam veritatem, 
eadem tamen viva propemodum exprimunt splendideque declarant. Qua- 
propter vera Christi Ecclesia, sicut magnopere studet ea custodire inviolata 
quae, utpote divina, immutabilia accepit, ita in usurpandis eorumdem formis 
nonnunquam concedit novi aliquid vel indulget, in iis praesertim quae cum 
venerabili antiquitate conveniant » (Leo XIII, Orientalium dignitas, 1894). 

26. Haec tandem S. Synodus verba a Paulo Pp. V prolata sua facit de 
omnibus sacris ritibus et caeremoniis, quibus Orientales iuxta SS. Patrum 
instituta in divinis officiis et sacrosanctae Missae sacrificio, caeterorumque 
Sacramentorum administratione aliisque sacris functionibus utuntur, quae, 
« dummodo veritati et doctrinae fidei catholicae non adversentur, et com- 
munionem cum Romana Ecclesia non excludant, per Unionem tollere aut 
extinguere Ecclesiae Romanae intentio, mens et voluntas non fuit, nec est, 
neque id dici vel censeri potest nec potuit » ( Solet circumspecta, 1615). 
Nulli proinde criminationi aut timori dari potest locus ne Orientales in Ec- 
clesia catholica non propriam sed alienam inventuri sint domum. Ad hanc 
enim Ecclesiam ipsis late reserata patet ianua, in qua « orientalium dignitas 
Ecclesiarum, pervetustis rerum monumentis eisque insignibus commendata, 
magnam habet toto christiano orbe venerationem et gloriam » (Leo XIII, 
Orientalium dignitas, 1894). 

[XIII, Media canonica seu disciplinaria ] 27. Quod de ritibus dictum est, 
idem valet etiam de legitimis populorum moribus et consuetudinibus, SS. Pa- 
trum institutionibus et ecclesiastica disciplina sancitis, quas Ecclesia catho- 
lica semper retinuit, exceptis illis « quae periculum generant animarum et 
ecclesiasticae derogant honestati » (Cone. Lat. IV, cap. 4), vel unitati ob- 
stant. « Quippe rei catholicae valde nimirum interest eam omnino tolli ac 
dilui opinionem quae quosdam ex Orientalibus antehac tenuit, perinde ac 

si. de ipsorum iure, de privilegiis, de rituali consuetudine vellent Latini de- 
tractum quidquam aut deminutum » (Leo XIII, Auspicia rerum , 1896). 

28. Sancta liaec Oecumenica Synodus vestigiis hisce inhaerens plane agno- 
scit et confirmat ius quo Orientalis Ecclesia pollet se secundum propriam ac 
peculiarem disciplinam regendi, utpote moribus suorum fidelium magis con- 
gruam, atque bono animarum consulendo aptiorem. Id tamen minime obstare 
debet unioni quae inter occidentalem et orientalem Ecclesiam vigere debet, 
cuius mutuam cognitionem hoc Concilium promovere intendit, unde et mu- 
tuus amor provenit et mutua aestimatio. 

[XIV. j M edia psychologica ] 29. Iam necessitas urget ut novis quibusdam 
rationibus Oriens et Occidens intueantur ad invicem animosque disponant. 
Cum omnes quorum « unus est magister Christus », fratres simus ( Mt ., 
23, 8), charitas fraternitatis, monente Apostolo, maneat in nobis ( Hehr ., 
13, 1). Veri enim Christi agnoscimur discipuli si dilectionem habuerimus ad 
invicem (Io., 13, 35). « Qui enim non diligit fratrem suum quem videt, Deum 
quem non videt, quomodo potest diligere? » (I Io., 4, 20). Omnes igitur 
Ecclesiae Catholicae filii eadem erga fratres separatos se gerant fraterna et 
sincera charitate. Magnam aestimationem ac dilectionem fratribus eodem pre- 
tiosissimo Sanguine Christi redemptis mente et corde sincere exhibeant. 
Sermo cum fratribus separatis sit simplex et rectus, quo « cogitationes pacis 
et non afflictionis » (Ier., 29, 11) manifestentur, corda demulceantur et suavi 
vinculo pacis et concordiae adstringantur. Qui modus cogitandi quam dili- 
gentissime observetur in libris de fide, de liturgia, de historia ecclesiastica 
fratrum dissidentium scribendis, in quibus animus auctoris irenicus et solo 
studio veritatis et charitatis ductus luce solis clarior eniteat. 

30. A. vera et sincera charitate quam longissime typhus falsi et perniciosi 
zeli abest. Quem Dominus in discipulis suis ignem de caelis minitantibus, 
verbis non ambiguis reprobavit: « Nescitis cuius spiritus estis » (Lc., 9, 55). 
Spiritus enim veritatis est spiritus charitatis et verbis utitur blandis et beni- 
gnis. Verba autem dura et acerba animum produnt illum, quem Dominus 
duro iudicio damnavit: « Qui autem dixerit fratri suo: Raca, reus erit 
concilio. Qui autem dixerit: Fatue, reus erit gehennae ignis » {Mt., 5, 22). 
Caveant igitur quam studiosissime omnes Christifideles ne ullo modo et 
quovis praetextu animis fratrum dissidentium offensas, quantulaecumque 
sint, qua loquendo qua scribendo inferant. Nemini liceat iudicio contendere 
cum fratribus, cum omnium nostrum unus iudex sit Deus, « scrutans cor, et 
probans renes » {Ier., 17, 10). « LIomo enim videt ea quae parent, Dominus 
autem intuetur cor » (I Reg., 16, 7). Abstinendum igitur deinceps erit ab 
illis terminis, qui iudicium aliquod malignum exprimunt vel secundum aesti- 
mationem fratrum dissidentium exprimere reputantur, quamvis iam diu usu 
venerint. Veritas historica obiective et irenice statui potest et debet. 

31. In documentis quibus historia scissionis Ecclesiae illustratur, multa 
proh dolor! inveniri possunt quae spiritui charitatis fraternae et mutuae com- 
prehensionis contraria esse videntur. Qua in re qui intra et extra Ecclesiam 

sunt ante omnia verba orationis Dominicae corde compuncto et humiliato 
iterum atque iterum repetant: « Dimitte nobis debita nostra, sicut et nos 
dimittimus debitoribus nostris ». Illud etiam Domini nostri Iesu Christi in 
memoriam revocare iuvat: « Qui sine peccato est vestrum, primus in illam 
lapidem mittat » (Io., 8, 7). Gravissimum etiam illud Apostoli animo trepido 
volvamus: « Si dixerimus quoniam non peccavimus, mendacem facimus eum, 
et verbum eius non est in nobis » (7 Io., 1, 10). Non tumidum pharisaeum, 
sed humilem secuti publicanum, pectora percutiamus, misericordiam divi- 
nam supplici voce implorantes: « Parce, Domine, parce populo tuo » (Ioel, 
2, 17). Erroribus tempore acto utrimque commissis, unius populi christiani 
fratres in varias abierunt partes. Spiritu poenitentiae et expiationis omnium 
christianorum tandem fiet, ut in una paterna domo seu Ecclesia iterum adu- 
nentur. 

32. Unitas in necessariis esse debet, ut docet Apostolus: « Unus Domi- 
nus, una fides, unum baptisma. Unus Deus et Pater omnium, qui est super 
omnes, et per omnia, et in omnibus nobis » (Eph. 4, 5-6). In caeteris vero 
praeluceant verba eiusdem Apostoli: « cum omni humilitate et mansuetu- 
dine, cum patientia supportantes invicem in charitate, solliciti servare unita- 
tem Spiritus in vinculo pacis » (Eph., 4, 2-3), omni spiritu rivalitatis, aemu- 
lationis et amoris proprii reiecto, ut revera « super omnes, et per omnia et 
in omnibus » sit Deus et quaerantur quae sua sunt. 

33. Quoniam inter causas diuturnae separationis, qua adhuc hodie Ec- 
clesia scinditur, magni est momenti mutua ignorantia, plurimum iuvabit, si 
viri rerum controversarum periti cum fratribus separatis amica instituant 
colloquia, in quibus opiniones diversas animo sereno et christiana charitate 
inter se discutiant. 

34. Ipsi sacri locorum Praesules et Antistites quibus portio gregis Christi 
commissa est, colloquia et conversationes cum fratribus dissidentibus oppor- 
tune foveant et promoveant. Pastor enim bonus non solum oves in caulis 
cubantes, sed ad instar Pastoris Boni etiam extra ovile vagantes inquirit. 
Qua in re si negligens fuerit, meminerit antiqui Prophetae acerbis verbis pa- 
stores carpentis: «Vae pastoribus Israel!... Quod infirmum fuit non conso- 
lidastis, et quod aegrotum non sanastis; quod confractum est non alligastis, 
et quod abiectum est non reduxistis, et quod perierat non quaesivistis » (Ez., 
34, 2 ss.). 

35. Potestas tenebrarum et « princeps mundi huius » magnam partem ge- 
neris humani iugo suo subegit. Divina et humana iam periclitari videntur. 
Commune patrimonium christianae civilitatis nobis defendendum est non 
solum in religione, sed etiam in modo et ratione vivendi sociali et civili; 
in litteris, in artibus, in oeconomia, in re politica, domestica et familiari. 
Libertas et dignitas personae humanae nisi collatis viribus omnium christia- 
norum efficaciter vix defendi poterit. Exhortatur proinde haec Oecumenica 
Synodus omnes qui Christi nomine gloriantur ut aciem communem contra 
gliscentem atheismum et materialismum constituant. Virulentus hostis qui 

commune omnibus christianis et in Deum credentibus machinatur et minatur 
exitium et ruinam, viribus unitis sustinendus et repellendus est. Qua in 
pugna spiritum, homines civitatesque christianae solo auxilio divino freti, 
armis spiritualibus confligere debent, « quoniam non est nobis colluctatio 
adversus carnem et sanguinem, sed adversus principes et potestates, adver- 
sus mundi rectores tenebrarum harum, contra spiritualia nequitiae, in cae- 
lestibus » ( Eph ., 6, 12). 

36. In via hac, qua « peregrinamur a Domino » (II Cor., 5, 6), non 
semel fratres, qui tenuitate rerum aguntur, obviam habebimus. Absque ulla 
« acceptione personarum » (cf. lac., 2, 1) effuso corde manus porrigamus 
adiutrices omnibus in Christo fratribus Apostolo graviter monente: « Qui 
habuerit substantiam huius mundi, et viderit fratrem suum necessitatem ha- 
bere et clauserit viscera sua ab eo, quomodo charitas Dei manet in eo? 
Filioli mei, non diligamus verbo neque lingua, sed opere et veritate » ( I Io., 
3, 17). 

37. Sed et antiquorum promeritorum grata memoria multum conferre 
solet ad emulcendos animos amaritudinibus discidii exacerbatos omnino con- 
stat. Monet proinde haec Sancta Synodus omnes Ecclesiae fideles ut fratribus 
orientalibus separatis ea libenter agnoscantur in historia, traditionibus et in- 
stitutis propriis, quibus de universa Ecclesia bene meriti fuere, prout clare 
testantur documenta. « Apud illas enim, inita benignissimo Dei consilio hu- 
manae redemptionis primordia, celeriter ad ea properavere incrementa, ut 
laudes apostolatus et martyrii, doctrinae et sanctitatis primo honore florue- 
rint, primam saluberrimorum fructuum laetitiam ediderint. Ex illis autem 
perampla beneficiorum vis in caeteros late populos mire profluxit » (Leo XIII, 
Orientalium dignitas, 1894). In illis etiam plagis primi illi magni floruerunt 
fidei et veritatis indefessi propugnatores, quam inviolatam servarunt, quam 
ipsam « splendore virtutum, magnitudine ingenii, excellentia doctrinae cer- 
tatim illustravere Athanasius, Basilius, Gregorius Nazianzenus, Ioannes Chry- 
sostomus, uterque Cyrillus, aliique magni complures, quorum gloria ad Orien- 
tem atque Occidentem, tamquam communis haereditas aeque pertinet » 
(Leo XIII, Praeclara gratulationis, 1894). De orientalibus etiam Ecclesiis 
dictum illud praedicatur ut de Ecclesia « septem Conciliorum », quibus fides 
et doctrina cbristiana praeclaras obtinuit de errore victorias. De his omnibus 
Ecclesia Christi gratam servat memoriam, cuius testes saeculorum decursu 
Romani exstant Pontifices et Sancta haec Oecumenica Vaticana Synodus suam 
sociat solemnem vocem. 

[XV. Media practica ] 38. Hoc spiritu et hac animorum dispositione Ec- 
clesia Catholica nunquam cessavit nec unquam cessabit ea omnia adhibere 
media ut tandem Christi Domini testamentum de uno ovili et de uno Pa- 
store suam plenam nanciscatur exsecutionem (Io., 17, 23). Deo proinde 
agendo debitas gratias pro desiderio ecclesiasticae unitatis in variis orbis 
terrarum regionibus excitato in animis fratrum separatorum, Sancta haec 

Oecumenica Synodus omnibus enixe commendat ut media efficaciora adhi- 
beant ut desiderium hoc sperando coronetur fructu. 

39. Sacri imprimis Antistites, quos Spiritus Sanctus « posuit regere ec- 
clesiam Dei » [Aci., 20, 28) in propriis dioecesibus non solum oecumenicae 
advigilent actioni, sed eam promoveant, dirigant et evolvant, congruis adhi- 
bitis mediis et debita duce prudentia, idque sui episcopalis esse muneris 
reputent. Venerabilia vero Ecclesiarum orientalium catholicarum Capita, qui 
patriarchali condecorantur titulo, meminerint sibi primas in hoc labore spe- 
ctare partes, quas explebunt si, propriis communitatibus invigilando earum- 
que patrimonium spirituale, theologicum, canonicum et liturgicum conser- 
vando et promovendo, fratribus separatis persuadeant in Ecclesia Catholica 
non solum nihil detrimenti sibi esse timendum, sed potius incremento spi- 
rituali frui se posse (cf. Leo XIII, Praeclara gratulationis, 1894). 

40. Sacri dein Ministri, episcoporum in cura animarum cooperatores, 
gravitatis et necessitatis huius negotii memores, omne adhibeant studium 
ut ad hoc parati accedant. Immo, valde optandum est ut in unaquaque dioe- 
cesi vel Religione quidam constituatur coetus virorum in rebus orientalibus 
peritorum, qui aliis in sacro ministerio confratribus possint esse consilio 
et auxilio. Eidem vero coetui suppeditentur a propriis Superioribus necessaria 
media et auxilia. 

41. Hunc in finem iam Seminariorum Collegiorumque tum saeculares 
tum regulares alumni, futuri in Vinea Domini operarii, debite et sufficienter 
instruantur in iis quae ad rectam methodum in actione oecumenica pertinent 
eorumque mentes et ingenia rerum orientalium convenienti cognitione im- 
buantur. 

42. Pro clericis praesertim orientalibus vel iis qui in Oriente iussu Supe- 
riorum navabunt operam erigatur quoddam Institutum superiorum theologi- 
corum studiorum, praesertim in Urbe et ubi necessitas idem postulaverit, in 
quo plenum curriculum materiarum theologicarum ad mentem et secundum 
methodum Orientalibus magis respondentem instituatur, In aliis vero theo- 
logicis facultatibus et Seminariis maioribus habeantur sufficientes lectiones 
de materiis orientalibus, ut mutua cognitio aptius promoveatur. Cuius rei 
causa etiam clericis dissidentibus orientalibus, si id petant vel a propriis 
mittantur pastoribus, aditus pateat ad athenaea catholicorum. 

43. Omnes Christifideles vero ne sese excusatos considerent a debita 
sollicitudine ad procurandam ecclesiasticam unionem omnium qui christiano 
condecorantur nomine. Meminerint se teneri reditum fratrum separatorum 
ad unitatem catholicam verbis, opere et potissimum precibus procurare. Quare 
de damnis scissionum et dissidiorum nec non de bonis unitatis et concordiae 
rite edoceantur. 

44. Hunc in finem, occasione data, per eparchias, paroecias, seminaria 
religiosasque vel pias domos habeantur « dies pro Oriente », cum aptis con- 
ferendis vel collationibus, ecclesiasticis functionibus et ad Deum supplica- 

tionibus, ut animi melius ad ecclesiasticam exoptandam unitatem disponantur 
et gratia Dei operi huic sancto abundantior procuretur. 

45. Placet apprime huic Sanctae Oecumenicae Synodo hoc in loco laude 
condigna extollere conamina et merita plurimarum in orbe catholico vigen- 
tium tum clericorum tum laicorum consociationum ad unitatem ecclesiasticam 
restituendam. Quas ut intensiorem adhuc promoveant operam, haec Sancta 
Synodus valde hortatur, ut collatis consiliis et viribus quantum fieri potest 
unitis, in unionem procurandam una manu adlaborent, exemplo ob oculos 
habito eorum qui pro Ecclesiae unione usque ad sanguinis effusionem bonum 
certamen certarunt, quorum nomina gloriae sunt Ecclesiae, quae nonnullos 
ex iis in catalogum Sanctorum suorum adnumeravit. Sancta haec Oecumenica 
Synodus enixe commendat et causa eorum qui pro Unitate Ecclesiae sancte 
adlaboraverunt, optimis quibusque mediis promoveatur, pro bono totius 
Ecclesiae eiusque unitatis promovendae. 

46. Ut in unione instauranda maiore cum efficacia procedatur, apud 
Sedem Apostolicam constituatur de unitate Ecclesiae promovenda sacrum 
Consilium seu Congregatio virorum peritorum ex orientali et occidentali Ec- 
clesia delectorum, cuius erit, sub auctoritate Romani Pontificis, negotium 
hoc moderari, et pro necessitatibus locorum et regionum omnibus auxilio 
adesse. 

47. Nobile in devotione erga Sedem Apostolicam manifestanda certa- 
men, quo omnes Ecclesiae Catholicae filii orientales aeque ac occidentales fla- 
grant et ardent, Patres huius Oecumenicae Synodi ingenti afficit gaudio. Quae 
filialis erga Patrem communem amoris inter fratres aemulatio procul dubio 
magnum sortiretur incrementum, si in regimine Ecclesiae etiam ex oriente 
fratres maiorem adhuc nanciscerentur portionem. Universalis vero Ecclesiae 
indoles ad oculos etiam fratrum separatorum apprime demonstraretur si qui 
Apostolicae Sedis in variis nationibus vices gerunt ex omni quae sub caelo 
est natione seligantur. Id autem quam maxime exoptat haec Oecumenica Sy- 
nodus, ut omnes partes aequales Ecclesiae sub uno coalescant Capite, qui 
neque orientalis sit neque occidentalis, sed Pater Communis. 

[XVI. Unionis conditiones et modus'] 48. Si tandem gratia Dei omni- 
potentis et misericordis movente, hominibus vero bonae voluntatis collabo- 
rantibus eveniat ut fratres nostri orientales ad unitatem universalis Ecclesiae 
accedere et locum ipsis in paterna domo spectantem occupare exoptent, 
Sancta haec Oecumenica Synodus animo pervolvens « quod non ingenti di- 
scrimine seiunguntur: immo, si pauca excipias, sic cetera consentimus, ut in 
ipsis catholici nominis vindiciis non raro ex doctrina, ex more, ex ritibus, 
quibus Orientales utuntur, testimonia atque argumenta promamus » (Leo XIII, 
Praeclara gratulationis, 1894), ut communi desiderio occurrat, sequentia 
statuere decernit. 

49. Imprimis a redeuntibus nihil plus exigatur, quam quod necessarium 
revera est, ut membra unius, sanctae, catholicae et apostolicae Ecclesiae 
Christi reapse fiant. Quare, iis redeuntibus, qui bona fide extra societatem 

Ecclesiae catholicae hucusque versati sunt, satis erit si formula quaedam 
simplex professionis fidei eis proponatur, qua potiores ac necessariae fidei 
veritates, eae praesertim quae Ecclesiae unitatem respiciunt, contineantur. 
Ab illis autem, qui ab ecclesiastica unitate proprio actu defecerint, in eorum 
reditu, praeter illam modo dictam fidei professionem, expressa errorum 
abiuratio ut exquiratur omnino cuique patet. 

50. Communitatibus vero orientalibus, si, Deo illuminante et adiuvan- 
te, ad unitatem catholicam, sub auctoritate Romani Pontificis redire volue- 
rint, servatis iis quae de professione fidei sunt servanda, ius agnoscitur pro- 
priam disciplinam servandi eamque sectandi, iis tantummodo quae, si forsan 
adsint, rectae fidei aut bonis moribus adversantur expunctis. 

51. Cum sacerdotium apud orientales separatos ab Ecclesia cathohlica 
servatum sit, nulla adduci potest ratio, ob quam de validitate Sacramentorum 
dubium moveatur, si, quae ad Sacramenta conficienda sunt necessaria, ser- 
vatis probatis ritibus, a ministro posita fuerint. Quare Ordines sacri apud 
orientales separatos conlati ut validi agnoscuntur, atque clericis orientalibus, 
cum ad Ecclesiam catholicam reversi fuerint, in quocumque sint gradu ordi- 
nati, ius agnoscitur proprium Ordinem exercendi, nisi in casu peculiari, ob 
rationes vere graves, aliter a Sede Apostolica fuerit provisum. 

52. Ut tandem omne dubium vel minus recta suspicio e medio tollatur, 
nemo existimare praesumat statum rerum orientalium in Ecclesia catholica in 
hodiernis adiunctis vigentem esse definitivum vel omnino immutabilem et 
melioris ordinationis haud susceptibilem, nec in eo obstaculum, quo reditus 
ad Ecclesiam catholicam impediatur, quaerat; siquidem disciplina ecclesia- 
stica et ordo hierarchicus, secundum necessitatem a Sede Apostolica proba- 
tam, mutationem ac perfectiorem valeant recipere formam, quae novis rerum 
adiunctis magis respondeat et Orientalium dignitati et momento melius con- 
ferat. 

k * k 

His declaratis et statutis, nil remanet nisi uno ore, sincero 

CORDE, IN GRATIA DOMINI NOSTRI IeSU CHRISTI ET IN CHARITATE Dei 
ET IN COMMUNICATIONE SANCTI SPIRITUS ILLA REPETAMUS VERBA LlTUR- 

giae S. Basilii Magni: « Fac cessent schismata Ecclesiarum », 
« Congrega dispersos et reduc errantes, et coniunge Sanctae Tuae 
Catholicae et Apostolicae Ecclesiae ». 

Textus apparatus, excussus et probatus fuit in sess. plenariis XLI-XLV, diebus 
19/23-X-1961; successive in formam redactus, repropositus et confirmatus voto 
omnium Membrorum et Consultorum Commissionis, adlaborante Subcommissione 
speciali ad hoc in sessione plenaria selecta. 

\Mens Commissionis ] 

1) Unanimis fuit sententia Commissionis ut schema ad solos Orientales 
separatos restringatur, ob competentiam sibi propriam et ob impossibilita- 

tem quaestionem hanc recte et efficaciter tractandi relate ad omnes ab Eccle- 
sia catholica dissidentes, De eadem quaestione, respectu praesertim habito ad 
Protestantes, tractabit, ut videtur, Commissio Theologica in capite « de Oe- 
cumenismo ». 

2) Ut ex ipso textu patet, decretum alloquitur imprimis et directe omnes 
fideles Ecclesiae catholicae, tum orientales tum occidentales, et nonnisi indi- 
recte ad Orientales separatos fit allusio. Hoc modo schema Decreti manet 
circumscriptum limitibus convenientibus Concilio Oecumenico Ecclesiae ca- 
tholicae. 

3) Aliis decretis de quibusdam quaestionibus peculiaribus orientalibus 
provisis, Commissio alia omnia vota Praelatorum et Universitatum in Ante- 
praeparatoria data collegit et excussit, ut media apta pro labore ad reconci- 
liandos Orientales proponeret, a Concilio probanda et ab omnibus catholicis 
adhibenda. 

4) In votis etiam erat plurium Praelatorum ut quaestio de unitate Eccle- 
siae terminis Orientalibus magis aptis et acceptis proponeretur in Concilio, 
quod desiderium Commissio adimpleri conata est, octo primis articulis me- 
thodo biblica concinnatis, aliis ad constitutionem « de Ecclesia » remissis. 

5) Quod spectat ipsam formam expositionis in schemate adhibitam, Com- 
missio censuit eam melius ipsi naturae rei tractatae et characteri hortatorio 
dispositionum propositarum respondere. 

6) Praeterea in mente erat ut forma talis adhibeatur, ut textus apparatus 
posset etiam ad modum « Litterarum Synodalium de Ecclesiae unitate » pro- 
poni, si id magis expedire videatur. 

7) Commissio de Ecclesiis Orientalibus censuit praesenti schemate appa- 
rato se exsolvisse mandatum a Ss.mo sibi datum, ut in ordine ad Concilium 
Oecumenicum tractet « de modo reconciliandi Orientales dissidentes », in- 
terpretando dictionem « reconciliandi » sensu latissimo, i. e. eam ad ea omnia 
extendendo, quae animos ad unionem disponunt, praeparant, ad eam quae- 
rendam ducunt et tandem ipso actu reconciliationis strictae dictae coronant 
( Quaestiones , p. 20, n. c). 

N. B. : Praesens decretum considerari debet ut secundum, et forsan ultimum decre- 
tum generale a Commissione de Ecclesiis Orientalibus in Concilio proponen- 
dum. 


2) RELATIO EM.MI P. D. HAMLETI IOANNIS CARD. CICOGNANI 
PRAESIDIS COMMISSIONIS DE ECCLESIIS ORIENTALIBUS 

Pontificia Commissio de Ecclesiis Orientalibus, inde a laborum 
suorum initio, certior fieri voluit, quid variae Ecclesiae Orientales se- 
paratae sentirent de celebratiSne Concilii Oecumenici Vaticani II. 

Hinc amplissima testimoniorum copia collecta est de variis opinio- 

nibus fratrum dissidentium, atque rursus vetustissima quaestio agitari 
coepta est, utrum unio cum Ecclesia Catholica instaurari posset. Ac pri- 
mum, causae spei non modicae haud defuerunt, atque investigationes 
historicae, theologicae et patristicae de Conciliis susceptae sunt, una 
cum disceptationibus quae unitati instaurandae favebant; at simul etiam 
suspiciones, timores, ac repugnantiae interdum vehementes seu oppo- 
sitio orta sunt. Praeterea huc illuc, apud Orientales dissidentes, fuerunt 
qui unitatem quamdam foederativam proponerent, quae scilicet, prae- 
termissis difficultatibus ex doctrina ortis, niteretur vinculis christianae 
caritatis et mentis culturae; apud ipsos enim doctrina de primatu atque 
infallibilitate Romani Pontificis obstat unitati assequendae. 

Cum res ita se haberent, valde opportunum visum est parare ac 
sternere viam, qua unitas efficaci ratione promoveretur. Interea autem 
Episcopi et catholicae studiorum Universitates vario modo mentem suam 
de hac re aperuerunt, etiam opportuna media ad id efficiendum propo- 
nendo. 

Quod autem statim luce clarius omnibus patuit, hoc fuit, quod nempe 
christiani orientales dissidentes studiosa sollicitudine oculos ad Conci- 
lium Vaticanum II coniciunt, ut in eo aliquid cernant, quod ad ipsos 
pertineat. 

Valde igitur expedit, ut proximum Concilium, quamvis directe ac 
primum ad unionem restaurandam non spectet, aliquid tamen magni 
momenti proferat, quod gratum acceptumque fratribus separatis videa- 
tur. Quam ad rem, opportunum videtur, si quoddam documentum pro- 
ponatur, ubi orientales dissidentes agnoscant pristinae doctrinae capita, 
quae ipsorum Patres atque Doctores necnon antiqua Concilia docuerunt; 
et quidem contineat genericam adhortationem christianis omnibus di- 
rectam, sive catholicis sive dissidentibus, quae eos ad allaborandum pro 
unione excitet, quaeque simul ad eam obtinendam apta media propo- 
nat. Animadvertendum probe est, documentum huiusmodi, utpote quod 
a Concilio Oecumenico sit edendum, hac de causa plurimum valiturum 
esse apud Orientales. 

Uti patet, fieri non potuit quin propositum schema ageret de fide 
atque Ecclesiae unitate, licet eaedem quaestiones etiam a Commissione 
Theologica pertractarentur. Praeterea idem schema suapte natura directe 
ad omnes fideles pertinet, ad Orientales autem dissidentes tantum in- 
directe. Pars didactica huius schematis ratione Orientalium propria 
confectum est; scilicet Sacrae Scripturae loci passim afferuntur. Totum 
autem documentum eo potissimum spectat, ut Orientales dissidentes 
cum Ecclesia Catholica reconcilientur. Huiusmodi « reconciliatio » sensu 
latissimo sumitur;- complectitur enim non solum actum reconciliationis, 

verum etiam ea quae ad illum actum ponendum praeparant atque dispo- 
nunt. 

Hoc schema varias partes complectitur, quarum prima de Ecclesiae 
unitate agit, nempe de unitate in Christo et in eius Ecclesia. Elaee de- 
scribitur uti aedificata « super fundamentum apostolorum » et Petro 
capite visibili; uti « aedificatio crescens in templum sanctum in Do- 
mino », vivens in unitate, etsi frondet in varietatem. Si dissensus lu- 
gendi sunt, adhuc tamen de unitate loquitur magnum illud commune 
spirituale patrimonium, quod ad unitatem invitat. 

In schemate deinde media indicantur, quae ad unionem efficiendam 
conducunt. Scilicet, Oecumenicum Concilium hortatur christifideles ut 
supplicationes adhibeant, Maria auspice; rerum divinarum studium 
promoveant; profundius investigent veritates oecumenicas methodo theo- 
logica et patristica; devitent falsum irenismum. Peculiari modo etiam 
suadetur Orientalibus ut ritus suos colant, cum in eis veritates fidei eni- 
teant; magno in honore habeant consuetudines suas antiquitate vene- 
randas suaque privilegia religiose servent; omnes — ex Oriente et Oc- 
cidente — in mutua caritate ac spiritu dulcedinis vivant, invicem sibi 
benefacientes, et praeclaras ante acti temporis glorias gratantes reco- 
lentes. Valde quoque commendantur media practica, uti sunt consocia- 
tiones ad unionem efficiendam spectantes. 

Denique in schemate nonnulla innuuntur atque proponuntur, quae 
conferre possunt ad mutuam fiduciam fovendam, et ad curam praestan- 
dam iis Orientalibus, qui ad unitatem accedere student. Ita v. gr. modus 
formulae fidei adhibendae proponitur; clare et palam sciatur quod fra- 
tribus separatis ius agnoscitur propriam disciplinam servandi; itemque 
agnoscatur validitas Sacrorum Ordinum in separatione receptorum; et 
ita porro. 

Hoc schema, quod ad omnes fideles pertinet sive Orientales sive 
Occidentales, indirecte spectat etiam ad Orientales separatos, et quidem 
ad eos tantum, non autem ad ceteros christianos qui a Catholica Ec- 
clesia dissident; cuius rei ratio facile patet. 

Non desunt quidem in hoc schemate quaedam aliquantulum obscu- 
ra, vel etiam minus propria theologice, et declaratione indigent: v. gr. 
in pagina 6, 1 linea 10, illud verbum « imperfecta » quod Ecclesiae tri- 
buitur, delendum est, cum non bene congruat Ecclesiae, « societati per- 
fectae ». In folio adnexo adnotavi emendationes quas censeo faciendas 
esse. 

Omnibus perpensis, persuasum omnino habeo, hoc schema acceptum 


1 Cf. p. 436. 



452 


SESSIO VII - ACTA 

*> 

admodum fore Orientalibus universis. Exinde enim manifesto patet, 
qua actuosa sollicitudine catholici ad fratres separatos animum cogita- 
tionesque suas convertant; ac res magni momenti erit, quod Concilium 
Vaticanum II documentum edat ad ipsos nominatim spectans, quod 
nunc et in posterum veluti « magna charta » habendum erit, cum de 
unione restauranda agetur, 

Hoc denique documentum supra et praeter praeterita infaustae me- 
moriae, concinnatum est, ac clolendas elapsi temporis vicissitudines si- 
lentio prorsus praeterit. Hoc revera documentum vox Ecclesiae est, atque 
paternum Successoris Petri invitamentum, qui ingrediendum rectum 
iter ostendit; est testimonium fidei Orientis in Concilio oecumenico so- 
lemniter affirmatae; pignus illius spei semper fovendae pro Ecclesiae 
Catholicae unitate, et ulterior gradus ad mutuam meliorem existimatio- 
nem quam iam feliciter produxit ipsa enunciatio Concilii Vaticani II. 

* * 

Ad pag. 6, 2 lin. 10: deleatur « est imperfecta ». 

Ad pag. 6, linn. 19-20: verba « leges et poenae » ponantur in fine, 
post verba « inter et inferiores ». 

Ad pag. 6, linn. 25-27: deleantur verba: « Inter quos ministros 
eminent apostoli, super quos ». Et lin. 27 hoc modo incipiat: « Super 
apostolos etc. ». 

Ad pag. 6, lin. 37: loco «Unde Traditio... » dicatur: «Unde do- 
ctrina catholica tenuit et tenet Christum ipsum voluisse potestatem apo- 
stolis datam transmittendam successoribus seu episcopis ». Hoc modo, 
deleri possunt primae quatuor lineae pag. 7. 2 3 

Ad pag. 7, lin. 15: deleatur verbum « terrestris et ». 

Ad pag. 8, 4 linn. 2-3: potius dicatur: « scilicet episcopis eorumque 

capiti, Petri successori ». 

Ad pag. 8, lin. 20: loco « Neque etiam dicenda est superflua », di- 
catur: « Necessaria est »; et post verbum « separata » (lin. 23), scri- 

batur: « non certe eodem modo etc. ». 

Ad pag. 13, 3 lin. 10: mutetur « in conceptibus » in aliquid aliud, 
ex. gr.: «in ratione dicendi ». 

Ad pag. 20,“ lin. 24, loco « separatis » dicatur « dissentientibus ». 

Demum, ratio habeatur, passim, duorum verborum « unio » et 
« unitas »; opus unionis promovere volumus; Ecclesia est « una » in 
se ipsa; duo verba non sunt semper promiscue sumenda. 


2 Cf. p. 436. 

3 Cf. p. 437. 

4 Cf. p. 438. 


5 Cf. p. 441. 
0 Cf. p. 445. 

3) ANIMADVERSIONES SODALIUM 

Card. Ruffini: Legi hoc schema maxima cum attentione et cre- 
scente per paginas commotione. Paucis emendatis verbis, existimo adhor- 
tationem schematis dignam esse quae a christianis omnibus orientalibus, 
tum catholicis tum acatholicis, cognoscatur. Ardor caritatis quo tota 
perfunditur in pectora orthodoxorum — qui dicuntur — alte descen- 
deret. 

Nihilominus aliquid animadvertendum censeo: 

Pag. 5, 1 lin. 13: « nova creatura » non habetur per mortem et resur- 
rectionem Iesu C. nisi radicitus (in radice); ut quis nova fiat creatura, 
secundum ipsius Pauli doctrinam, necesse est inseratur per fidem et 
baptismum in Christo. 

Pag. 6, 2 lin. 6: Ecclesia dicitur cum Christo in caelis consummata. 

Verum redemptio consummabitur, seu plena perfectaque pro nobis 
erit quando mortui resurgent, in fine mundi. 

Pag. 7, 3 lin. 1: Non est rectum dicere: « Apostolos suam potestatem 
a Christo acceptam successoribus transmisisse », Successores enim Apo- 
stolorum potestatem non acceperunt ab Apostolis, sed ab ipso Christo, 
qui talem potestatem voluit esse in sua Ecclesia « usque ad consumma- 
tionem saeculi ». 

Eadem pag. 7, lin. 14 et ss.: Auctoritas seu potestas Petri, eiusque 
successoris, melius et clarius describeretur his verbis: ... eius succes- 
sor, nimirum Pontifex Romanus, est verus Christi Vicarius, totius- 
que Ecclesiae caput et omnium christianorum pater ac doctor, cui D. N. 
Iesus Christus iurisdictionem plenam, immediatam, supremam et uni- 
versalem ad regendam gubernandamque Ecclesiam per totum orbem 
diffusam contulit. 

Pag. 11/ lin. 27: « ...ut preces pro Ecclesiae unitate». Ecclesiae 
unitas est nota, ipsius Ecclesiae, indefectibilis; dicatur proinde: «... pro 
christianorum unitate ». 

Pag. 16, 4 5 lin. 24 s.: « ...confirmat ius quo Orientalis Ecclesia pol- 
let... ». Loco vocabuli « ius » ponatur « facultas ». 

Pag. 19, 6 lin. 4: « Ecclesia scinditur ». Christiani scinduntur, non 
autem Ecclesia. 


4 Cf. p. 440. 

5 Cf. p. 443. 

0 Cf. p. 444. 


1 Cf. p. 436. 

2 Cf. p. 436. 

3 Cf. p. 437. 

Pag. 22/ lin. 23 s. : Studia quae desiderantur pro Orientalibus, aptum 
locum suum obtinere possunt et obtinent in Pontificio Athenaeo Pro- 
pagandae Fidei. 

Ad Seminaria autem quod attinet, iuvabit meminisse duo praeclara 
documenta edita a S. C. de Seminariis et Studiorum Universitatibus: 
1) De opera in Orientalibus studiis ponenda, 28 aug. 1929 ( Enchir . 
Clericorum, 1274-1277) et 2) De peculiari die quotannis pro Oriente 
christiano celebrando, 27 ian. 1935 ( Enchir . Clericorum, 1345-1346). 

Pag. 23/ lin. 35 s.: Id Consilium — si necessarium sit — constitua- 
tur apud S. C. pro Ecclesia Orientali. 

Card. Leger: Mihi valde placet praesens schema de unitate Ec- 
clesiae. Exprimitur enim formulationibus aliquando perpulchris et inge- 
niosis, sine tamen ulla concessione doctrinali, mens vere pastoralis et 
oecumenica. Propono ut habeatur schema, secundum eandem mentem et 
spiritum, redactum pro dissidentibus christianis non orientalibus. 

Sequentes modificationes propono: 

Numerus 4. Linea 13. Aliquis nexus deest inter secundam et ter- 
tiam sententiam. Dicatur: « Oportet proinde, ob condicionem socialem 
et temporalem genens humani, ut structuris humanae... etc. ... ». 

Linea 20. Loco verbi « inaequalitas » quod iam exprimitur sub 
verbo « auctoritas », dicatur « relationes superiores inter et inferiores ». 

Numerus 6. Linea 15. Melius diceretur « seu Ecclesiae in statu 
terrestri et visibili ». 

Numerus 7. Pagina 8/ linea 14. Loco formulae « itaque solemniter 
profitemur et declaramus », propono formulam « itaque, ob fidelitatem 
erga Christi voluntatem, profiteri et declarare debemus... ». 

Numerus 8. Linea 32. Maius explicite dicatur opportunitas diversi- 
tatis culturarum in unitate. Pro Ecclesia enim haec diversitas significat 
profundiorem et meliorem investigationem Revelationis. Dicatur « ... et 
non parum suae fortitudinis et pulchritudinis atque explorationis facul- 
tatum ( vel divitiarum) suarum ex ista diversitate trahit ». 

Numerus 11. Pagina 9, 10 linea 37. Forsan attenuetur formulatio 
adhibita, ob negligentiam non Ecclesiae sed catholicorum pro unitate 
instauranda. Dicatur «... nunquam ab opere cessare voluit... » loco 
« cessavit ». 

Media supernaturalia. Sicut opportune notatur momentum precum 
ad Beatam Virginem Mariam, etiam maxime interest ut foveantur pre- 


7 Cf. p. 446. 

8 Cf. p. 447. 


0 Cf. p. 438. 
10 Cf. p. 439. 

ces ad Sanctum Spiritum, principium amoris et unitatis, quique magnum 
locum habet in theologia orientali. Propono ut habeatur paragraphus 
specialis de intercessione apud Sanctum Spiritum. 

Numerus 18. Pagina 13, 11 linn. 7 et 8. Dicatur «... dummodo ve- 
ritas revelata recte atque tute intelligatur et exponatur ». Quae formu- 
latio melius significaret quod veritas non est tantum conservanda sed 
etiam dicenda. 

Numerus 19. Id quod in illo numero dicitur melius enucleetur. Non 
enim facile intelligitur sensus illius paragraphi. 

Numerus 32. Linea 36. Verbum « aemulatio » non necessario sen- 
sum peiorativum habet. Dicatur ergo « falsae aemulationis ». 

Numerus 38. Linn. 15-16. Non mihi videtur opportune iudicare 
de praeterito, ob negligentiam christianorum. Dicatur simplicius: « Ec- 
clesia Catholica nunquam cessabit ea omnia... etc. ». 

Numerus 40. Linea 9. Loco loquendi de dioecesi et Religione, quod 
non est divisio habitualis, dicatur: « ... in unaquaque dioecesi, quidam 
constituatur coetus virorum, tam cleri saecularis quam regularis... etc. ». 

Numerus 49. Mihi videtur quod verba diversa opportune adhibenda 
sunt ad significandum ingressum illorum qui formaliter exierunt ex 
Ecclesia et illorum qui tradi tionaliter tantum exierunt. Linea 35 dicatur 
« imprimis ab ingressum in Ecclesiam petentibus nihil plus exigatur... ». 
Linea prima, pagina 25, 12 loco « iis redeuntibus », dicatur « ingredien- 
tibus ». Item, linea 13 eiusdem paginae, loco « redire », dicatur « ac- 
cedere ». 

Numerus 51. Timeo quin, pro acceptatione sacerdotum ad mini- 
sterium exercendum in Ecclesia catholica, disciplina proposita insuffi- 
ciens sit. Melius praeviderentur difficultates sat generales dicendo: 
« exercitium ministerii providebitur per normas ab auctoritate compe- 
tenti statutas ». 

Card. Bea: Schema a Commissione de Ecclesiis Orientalibus pro- 
positum valde placet; interim tamen de solis Orientalibus agit. Sed 
multa quae dicuntur, etiam ad communitates ex « Reformations » pro- 
venientibus pertinent. Tamen haec postea in Schemate nostri Secreta- 
riatus « De Oecumenismo Catholico » exponuntur. Haec omnia postea 
in unum Schema coniungenda erunt, ita tamen ut proprium Caput « de 
Ecclesiis Orientalibus » agat. 

Ad Schema propositum pauca notare liceat. 


11 Cf. p. 441. 

12 Cf. p. 447. 

Quae habentur in nn. 1-4, nimis diffusa videntur; id autem com- 
modi habent, quod multa ex S. Scriptura afferunt. Quae tamen pag. 7, 18 
sub IV dicuntur de primatu, iam nimis theologica sunt neque imme- 
diate ex testibus allatis sequuntur; v. g. « de usu potestatis Ordinis 
disponendo per potestatem iurisdictionis » (pag. 7, linn. 24-25). 

Pag. 8, 14 linn. 11-12: «partes quaedam se ab auctoritate Vicarii 
Christi subtraxerint »: dicendum esset potius: « a corpore Ecclesiae ». 

Pag. 8, lin. 18 dicitur: « veram Ecclesiam esse quae a Petri succes- 
sore gubernatur »: mentio facienda esset etiam Episcoporum. 

Pag. 8, lin. 29 s.: « uniformitas » non solum ex « unitate Capi- 
tis » deduci posset, sed etiam ex aliis fafctoribus, v. g. ex nimio studio 
omnia eodem modo tractandi; ex exaggerato conceptu unionis iuridi- 
cae et sim. 

In n. VIII (pag. 9 18 ) « vestigia unitatis » paulo fusius explicari pos- 
set. Sunt multa talia « vestigia », quae in Schemate diversis locis affe- 
runtur, v. g. in n. 23 (pag. 14 16 ), in n. 48 (verbis Leonis XIII), in n. 51 
(Ordines sacri). Adiungi possent Sacramenta, veneratio B. M. Virginis, 
communitates religiosae etc. 

Ex ipso Schemate apparet, quantopere iam Leo XIII haec omnia 
inculcaverit. Re quidem vera « reconciliatio earum gentium quae a Ro- 
mana Ecclesia matre non uno tempore nec una de causa secesserunt », 
ei summopere cordi erat. Cogitabat imprimis de Orientalibus Ecclesiis, 
sed ea quae pro ipsis agit, « aeque unitati aliis in gentibus redintegrandae 
posse conducere », sibi manifestum esse dicit. Propterea litteris d. d. 
19 martii anni 1895 « peculiare ac stabile Consilium, sive, uti loquuntur, 
Commissionem » instituit, quae Commissio, ipso vivente, 22 sessiones 
habuit, sed post eius obitum, pro dolor! existere desiit. Videtur igitur 
nostri Concilii esse id, quod maximus ille Pontifex feliciter coepit, in no- 
vis mundi et Ecclesiae condicionibus ad felicem exitum perducere, quam- 
quam ut iam ipse monuit, « diuturni sit laboriosique operis ». 


13 Cf. p. 437. 

14 Cf. p. 438. 
lfi Cf. p. 438. 

10 Cf. pp. 441-442. 

De Commissione Pontificia ad reconciliationem 

DISSIDENTIUM CUM ECCLESIA FOVENDAM 

Leo PP. XIII 
Motu Proprio 

Optatissimae in una fide reconciliationis earum gentium, quae a romana 
Ecclesia matre non uno tempore nec una de causa secesserunt, nova quodam- 
modo Nos ponere initia et plena caritatis admovere invitamenta, iam inde 
ab apostolica epistola Praeclara studiose contendimus. Ad rem quidem eam 
sumus aggressi, quae, ut alias monuimus, diuturni sit laboriosique operis, 
eademque utilitatis non ita proxime eventurae. At vero, praeter summam 
divinae opis fiduciam qua maxime sustentamur, optima quaeque sunt Nobis 
adiumenta in id quaesita; in primisque visum est pro gravitate et amplitudine 
causae opportunum, aliquot ex Dilectis Filiis Nostris S. R. E. Cardinalibus 
in communionem consiliorum adsciscere. Tales reapse institutas apud Nos 
congressiones, principio ad rationes ecclesiarum orientalium spectare volui- 
mus; placuitque propterea advocare et audire praesentes Venerabiles quoque 
Fratres, earumdem nationum vario ritu Patriarchas. Ita factum feliciter, ut 
quaedam rerum capita sint a Nobis, edita haud multo ante constitutione 
Orientalium dignitas ecclesiarum, definita et decreta: quae, tametsi, per se 
ad veterem catholicorum legitimam per Orientem disciplinam conservan- 
dam tuendamque propius pertinent, aeque tamen unitati aliis in gentibus 
redintegrandae posse conducere manifestum est. Iamvero hunc Nos primum 
reputantes initarum congressionum fructum, eisque continuandis probe intel- 
ligentes quantum praesidii ad ceteras etiam propositorum partes iure liceat 
expectari, idcirco induximus animum illud providere ut huiusmodi institu- 
tum certiore quodam pacto certaque constantia, quamdiu ipsa postulaverit 
res, permaneat vigeatque secundum vota perutile. 

Itaque sententiam Nostram litteris hisce tradentes, peculiare esse ac 
Stabile Consilium, sive, uti loquuntur, Commissionem decernimus atque edi- 
cimus, proprio munere et cura deditam reconciliationi dissidentium foven- 
dae. Ea constabit ex nonnullis S. R. E. Cardinalibus, quos Pontifex liomina- 
tim designet, quibus ipse praesit, quique coram eo statos habeant conventus. 
Primosque ex instituto nominamus: Miecislaum Ledochowski, Benedi- 
ctum Mariam Langenieux, Marianum Rampolla del Tindaro, Vin- 
centium Vannutelli, Aloisium Galimberti, Heribertum Vaughan, 
Iosephum Mariam Graniello, Camillum Mazzella. 

Erunt praeterea, ut sacris in Consiliis urbanis assolet, convenienti nu- 
mero Consultores, item a Pontifice designandi: in quibus pari loco ii habe- 
buntur quos Patriarchae catholici orientales, tamquam legatos suos in Urbe 
consistentes, singuli singulos, destinaverint. Consultorum sit, doctrinam suam, 
prudentiam, rerum usum naviter conferre cognoscendis instruendisque cau- 

sis quae in deliberationem Pontificis et Cardinalium, quos supra diximus, 
deferantur: deferet autem ille ex Consultoribus, cui Pontifex mandaverit 
eiusdem Commissionis esse ab actis; cui propterea licebit eis ipsis pontificiis 
congressionibus ex officio interesse. 

Haec vero consilia et decreta, quorum exitum auspiciis providentissimi 
Dei praecipue commendamus, rata firmaque consistere auctoritate Nostra vo- 
lumus et iubemus. 

Datum Romae apud Sanctum Petrum die xix martii anno mdcccvc, Pon- 
tificatus Nostri decimo octavo. 


Leo PP. XIII 

Card. Browne: Schema bonum et fraternum est. Cum sit naturae 
dogmaticae vellem attendere ad ea quae sequuntur. 

a) In pag. II, 17 n. 14, ad lineam 15 dicerem «unitati Christiano- 
rum ». Item ibi in linn. 23-24 corrigenda est phrasis « ut Deus Ec- 
clesiam suam, in unum congregare dignetur ». 

b) In pag, 14, 18 n. 21, linn. 4-5, corrigenda esset phrasis « ... catho- 
lica veritas a variis formulis... accurate distinguatur ». 

c) In pag. 16, 19 n. 28, linn. 24-26, suggererem ut dicatur « ... plane 
agnoscit disciplinam etc. » omittendo vocem tus. Omnis enim mera di- 
sciplina quamdam mutabilitatem habet adiunctam. 

d) In pag. 19, 20 n. 33, lin. 4, puto melius esse aliam phrasim in- 
venire distinctam ab illa scii. « qua adhuc hodie Ecclesia scinditur ». 

e) In pag. 23, 21 in quibusdam locis revertuntur phrases unitas ec- 
clesiastica restituenda, unitas Ecclesiae promovenda et similes. Puto 
quod bonum esset in nostro documento exactius loqui dicendo unitas 
Christianorum, unitas fraterna et similes. 

/) Nescio quid dicendum de pag. 18, 22 par. 31. Noto a) nunquam 
esse confitendum Ecclesiam ipsam peccasse; b) sine dubio peccata in 
omni controversia posse adesse in hominibus ab utraque parte. Sed ipsum 
schisma, vel in casu Reformatorum ipsa haeresis est ab una sola parte. 

Beat. Saigh : 23 II nous plait d’abord de louer ce Schema « de Eccle- 
siae unitate », qui constitue indubitablement un progres par rapport 


17 Cf. p. 439. 

18 Cf. p. 441. 

10 Cf. p. 443. 

20 Cf. p. 444. 

21 Cf. pp. 446-447. 

22 Cf. pp. 443-444. 

23 Animadversiones Beat. Saigh lectae sunt, lingua latina, ab Exc.mo Edelby, 
Archiep. Edesseno. 

aux documents anterieurs du Saint-Siege, surtout dans la maniere de 
s’exprimer. Pour une plus grande perfection, nous nous permettons de 
faire les remarques suivantes: 

1) Dans ce Schema il est trop souvent question encore du retour 
des brebis au bercail de Pierre, de freres dissidentes, etc. II faudrait 
revoir soigneusement tout le texte, afin cfien eliminer toute allusion of- 
fensante. Ainsi on evitera que le texte ne produise sur les Orthodoxes un 
effet contraire a celui qu’on vise. Le Schema parle des moyens psycholo- 
giques de preparer Punite. Or c’est la le premier moyen. Que l’on parle 
de brebis egarees dans un sermon ou en petit comite, passe... Mais en 
parier dans un document conciliaire officiel, dont le but est precisement 
de rapprocher les coeurs, c’est pour le moins faire preuve de manque 
de psychologie. 

2) En pariant des droits, privileges, dignites, honneurs, etc. a sau- 
vegarder en faveur de PEglise orientale, le texte use d’expressions gene- 
rales, repete certaines declarations du Pape Leon XIII. Mais Pexperience 
nous a appris que ce genre de declarations n’aboutit a rien; il sert plu- 
tot a montrer que la pratique administrative est contraire aux affirma- 
tions theoriques des Papes. Il faudrait plutot que le texte du Decret con- 
ciliaire aflirme les droits que les Patriarches des Eglises orientales recla- 
ment si fort depuis plusieurs annees: la place des Patriarches dans la 
hierarchie de PEglise, leur liberti de gouvernement interieur, la dimi- 
nution des recours a la Curie Romaine, la conservation du rite de ceux 
qui veulent acceder a la re-union, etc. Cela ne semble pas tres clair 
dans le Schema qui nous est propose, 

3) Nous preferons que ce Schema soit fait, ou du moins revu, par 
le Secretariat pour PUnion des Chretiens. Ce Secretariat a comme com- 
petence propre Petude de ces questions, et il dispose du personnel ap- 
proprie a ces sortes de sujets. 

4) Il faudrait eviter partout le mot « dissident », a plus forte rai- 
son les mots « heretiques » ou « schisma tiques ». Dire plutot: « freres 
separes », ou simplement « orthodoxes ». La charite exige de nous 
que nous appellions chacun du nom dont il desire etre appele. Cela ne 
veut pas dire que nous partageons pour cela sa propre conviction inte- 
rieure et le sens personnel qu’il attache a son nom. 

5) Au n° VII (page 9 24 ), il est dit des freres separes qu’ils sont pri- 
ves « multis mediis salutis quae in vera Ecclesia inveniuntur, praecipue 
institutionibus et directionibus Magisterii, sine quibus fides et mores 
christiani non perfecte praeservantur ». I/expression est exageree et 


24 Cf. p. 438. 

meme un peu fausse. Le Magistere de PEglise n’est pas seulement celui 
du Pape de Rome, et il ne faut pas croire qu’ils sont prives a tel point 
des moyens de salut eternel que leur foi et leurs moeurs en sont un peu 
corrompus. Revoir toute cette phrase dans un sens plus irenique. 

6) Le n° 24 (page 15 25 ) affirme une fois de plus que les Orientaux qui 
reviennent a Punite catholique ne seront jamais forces de devenir latins. 
C’est vrai theoriquement. Pratiquement on a tout fait et l’on continue a 
faire dans certaines regions, comme en Palestine et dans tout le Proche- 
Orient, pour que, de fait, les orientaux deviennent latins. Et cela au su 
de Pautorite supreme, qui ne semble pas avoir reagi jusqudci autrement 
qu’en renouvelant les declarations theoriques de conservation des rites 
orientaux. C’est tout le proces de la « latinisation » quMl faudrait ici 
ouvrir. Ce que le Concile devrait faire, c’est plutot une action concrete 
et energique pour condamner a jamais la « latinisation » de POrient. 

7) Le n° 45 (page 2 3 20 ) exprime le voeu que soient introduits les pro- 
ces de beatification et de canonisation des « martyrs de Punion ». Tout 
en reconnaissant la legitime de ce desir, nous croyons utile de faire sa- 
voir que notre patriarcat, dans un souci d’apaisement, evite de pousser 
les causes de ces « martyrs de Punion », si les orthodoxes y ont joue un 
rble peu flatteur. N’oublions pas non plus que POrthodoxie a egalement 
ses martyrs du catholicisme... 

8) Avec le Schema, n° 46 (page 23), nous demandons instamment 
que le Secretariat pour 1’Union des Chretiens soit transforme, apres le 
Concile, en dicastere permanent de la Curie Romaine. De ce Dicastere, 
il ne faudrait pas ecarter systematiquement les oecumenistes qui se trou- 
veraient parmi les catholiques de rite oriental, dont Paction, bien que 
decriee a present, sera de plus en plus efficace pour rapprocher les 
coeurs. 

9) Nous souhaitons aussi, avec le n° 47 (page 24 27 ) 1’internationali- 
sation de la Curie Romaine, afin de donner de Padministration cen- 
trale de 1’Eglise une vue vraiment catholique, c’est-a-dire universelle, 
internationale. Trop souvent nos freres separes voient dans la Curie 
Romaine une affaire nationale d’une peuple determine, comme un pa- 
trimoine de famille ou une nation determinee a tous les interets et pousse 
a la centralisation, moins par souci du bien de PEglise que par souci de 
ses interets. Il faut dementir cette vision des choses. 

10) Les nn os 48-52 (pages 24-26 28 ) parient des conditions de Punion 
globale des chretiens orthodoxes d’Orient avec la Sainte Eglise Catho- 


28 Cf. p. 442. 
Cf. p. 447. 


27 


Cf. p. 447. 

Cf. pp. 447-448. 


26 


28 

lique. En envisageant cette hypothese, le Schema les invite a occuper 
dans PEglise Catholique la place qui leur revient. Nous ignorons quand 
et comment une reunion globale de la sorte pourra etre possible. Mais 
ce dont nous sommes surs, c’est qu’il y a deja dans PEglise Catholique 
des communautes hierarchisees de rite oriental. A ces communautes il 
faut donner la place qui est ainsi reservee et promise a tout POrient. 
L’Orthodoxie observe avec soin le comportement du Saint-Siege Romain 
a Pegard de ces groupes orientaux unis. De la fagon dont ces groupes 
orientaux unis sont traites dans PEglise Catholique, POrthodoxie conclut 
au traitement qui lui est reserve si la re-union venait a s’accomplir. Aussi 
quand nous reclamons que soient sauvegardes a POrient catholique et 
a ses chefs hierarchiques leurs droits, leurs privileges, leur digni te, leur 
rang dans Pensemble de la hierarchie catholique, ce n’est pas des avan- 
tages personnels que nous reclamons: c’est Pinteret meme de 1’union 
des chretiens que nous poursuivons. Si cela etait un jour compris, bien 
des difficultes tomberaient. 

Au n° 50, le Schema affirme une fois de plus que PEglise catholique 
entend respecter la discipline propre des Orientaux, mais repete la 
malheureuse reserve: « iis tantummodo quae, si forsan adsint, rectae 
fidei aut bonis moribus adversantur expunctis ». Cette reserve est offen- 
sante. Il n’y a absolument rien dans la discipline authentiquement orien- 
tale qui soit contraire a la foi et aux bonnes moeurs. 

Le n° 51 promet aux clercs orthodoxes qui reviendraient a Punite 
catholique leur maintien dans Pordre sacre deja regu, « nisi in casu pecu- 
liari, ob rationes verae graves, aliter a Sede Apostolica fuerit provisum ». 
Cette reserve se justifie. Par contre, la pratique actuelle de reserver au 
Saint-Office Padmission de tout clere orthodoxe indistinctement nous 
parait susceptible d’amendement. Il vaut mieux, pensons-nous, laisser 
cela au prudent arbitre des Ordinaires locaux, sans nier le droit du Saint- 
Siege Romain a intervenit, comme le dit le Schema, « ob rationes vere 
graves ». 


4) SUFFRAGIA SODALIUM 

Card. Tis serant: Placet iuxta modum: cum correctione paucorum 
verborum a Patribus proposita. 

Card. Aloisi Masella: Placet iuxta modum: iuxta ea quae expo- 
sita fuerunt ab Em.mis Cardinalibus Ruffini et Browne. 

Card. Ferretto: Placet iuxta modum: ad mentem Em. mi Cardi- 
nalis Cicognani, Relatoris. 

Carcl. Lienart: Placet iuxta modum: ratione habita de his quae 
animadverterunt plures Patres praesertim Em. mus Card. Bea et Rev.mus 
Procurator Patriarchae Melkitarum. 

Card. Tappouni : 1 Placet. 

Card. Copello: Placet ad mentem Em.mi Card. Cicognani. 

Card. McGuigan: Placet iuxta modum: attentis dictis a Card. 
Browne et a Praelato Orientali qui locutus est. 

Card. Frings: Placet iuxta modum: iuxta ea, quae dixerunt Em.mus 
Browne et Delegatus Patriarchae Maximi IV Saigh Melchitarum. 

Card. Ruffini: Placet iuxta modum . 2 

Card. Valeri: Placet: ad mentem Em.mi Card. Cicognani. 

Card. Siri: Placet iuxta modum: in voto Em.mi Relatoris et Card. 
Browne. 

Card. McIntyre: Placet iuxta modum: cum commentariis Em.mi 
Relatoris in concordia sum. 

Card. Quiroga y Palacios: Placet iuxta modum: ad mentem 
praecipue Em. morum Relatoris, Ruffini (praesertim ad lineam 13 pagi- 
nae 7 3 ) et Browne. 

Card. Leger: Placet iuxta modum: ratione habita animadversionum 
Em.mi Card. Relatoris et adnexorum. 4 

Card. Montini: Placet, ac magis placeret si schema, ad Concilium 
quod attinet, in forma breviori redigeretur. Ratio habenda est de ob- 
servationibus a Patribus factis. 

Card. Giobbe: Placet iuxta modum: ad mentem Em.mi Card. Re- 
latoris ac debita ratione habita eorumque quae dixit Em.mus Card. Brow- 
ne, revisis quibusdam adnotationibus ab Exc.mo Procuratore Patriarchae 
Melchitarum factis. 

Card. Cento: Placet iuxta modum: attentis observationibus Emi- 
nentissimorum Cardinalium nec non Patriarchae Melchitarum, in quan- 
tum non offendant veritatem. 


1 Sextae Congregationi non interfuit. 

2 Cf. pp. 453-454. 

3 Cf. p. 437. 

4 Cf. pp. 454-455. 

Schema cum Secretariatu pro Unione Christianorum completetur et 
perficiatur. 

Card. Garibi y Rivera: Placet. 

Card. Godfrey: Placet iuxta modum: attentis iis quae dixit 
Em.mus Card. Ruffini et in voto Em. mi Relatoris et Card. Browne. 

Nil dicendum puto nisi quod quando loquimur de precibus pro 
unitate Ecclesiae certa aequivocatio est. Unitas Ecclesiae iam existit: 
unitas Christianorum non existit: melius esset caute loqui ne videamus 
negare vel potius unitatem Ecclesiae iam in facto esse non admittere. 

Card. Confalonieri: Placet iuxta modum: scilicet quaedam verba 
temperentur, iuxta mentes hinc inde propositas. 

Card. Richaud: Placet iuxta modum: attentis observationibus a 
Patribus factis. 

Card. Konig: Placet, ad mentem Relatoris. 

Card. Dopfner: Placet iuxta modum: iuxta animadversiones Card. 
Browne et aliquas adnotationes Procuratoris Patriarchae Melchitarum. 
Componatur schema cum schematibus Secretariatus pro unione Christia- 
norum fovenda. 

Card. Marella: Placet ad mentem sci. Em, mi Relatoris, attentis 
aliquibus animadversionibus a Patribus factis. 

Card. TragliA: Placet iuxta modum: i. e. iuxta vota Em.morum 
Card. Browne et Ruffini. 

Card. Santos: Placet, in voto Em. mi Cardinalis Relatoris. 

Card. Ritter: Placet, ad mentem Relatoris. 

Card. CoussA: Placet iuxta modum: secundum Em.mi Relatoris 
votum. 

Card. Silva Henriquez: Placet iuxta modum: secundum animad- 
versiones quas propono. 

1) Textus officialis decreti sit graeca lingua exaratus, cuius tamen 
latina versio addenda est. 

2) Pag. 6, 8 lin. 13: Post verbum « proinde » addere « ex ipsa Chri- 
sti institutione ». 

3) Pag. 9, 8 lin. 4: Pro verbo « multos » ponatur « omnes ». Om- 

ft Cf. p. 437. 

0 Cf. p. 438. 

nes qui bona fide in separatis Ecclesiis vivunt materialiter tantum a 
Romano Pontifice segregati sunt, secus bona eorum fides periisset. 

4) Pag. 9, 7 lin. 8: Post verbum « salutem » addatur « certe »; do- 
ctrina enim haec gratissima est omnibus Christianis. 

5) Pag. 9, lin. 37: Demptis verbis a « nunquam » ad « instauret », 
eorum loco « communionem omnium in Christo credentium semper de- 
sideravit eamque procuravit ». 

6) Pag. 15, 8 lin. 25: Oratio simpliciter verbo « est » compleatur. 
Facta aliqua historica hyperbolicae redactioni adversantur. 

7) Pag. 16, 9 lin. 15: Citatio textus Concilii Lateranensis IV omit- 
tenda est. Primo quia Concilium ab Orientalibus separatis non agno- 
scitur vere oecumenicum, deinde etiam quia si consuetudines et mores 
sunt legitimi, a SS. Patribus probati, ullo modo intelligi potest eos 
« periculum posse generare animarum vel ecclesiasticam derogare ho- 
nestatem ». Facillime textus ut SS. Patribus iniuriosum haberetur. 

8) Pag. 25, 10 lin. 4: Professio illa fidei ita concipienda videtur ut pro 
diversis casibus variationes admittat, quin etiam cum ipsis redeuntibus 
consilia ad hoc conferantur. 

9) Generatim expedire videtur ut una vice primatus Summi Ponti- 
ficis expressis agnitis verbis, alias decretum locutione « communione 
cum eo » utatur, utpote traditionali et fratribus separatis gratiori. 

Card. Suenens: Placet iuxta modum: i. e. ratione habita eorum 
quae dicta sunt a Patribus et quae simul essent componenda in syn- 
thesi quadam ubi iura veritatis et iura caritatis ex aequo essent tra- 
ctanda. 

Card. Di Jorio: Placet iuxta modum: ad mentem Em. mi Card. 
Browne. 

Card. Bea: Placet iuxta modum: debite attentis iis quae plures 
Em.mi Cardinales et Delegatus Patriarchae Melchitarum, et quae ipse 
notavi. 11 

Card. Browne: Placet iuxta modum: attentis dictis a pluribus Pa- 
tribus, Ruffini, Traglia et ab aliis, et iis quae scripto adiungo. 12 Ea omnia 
quae dicta sunt ab Exc.mo Archiepiscopo Melchitarum examini possunt 
subiaci. 

Card. Albareda: Placet iuxta modum: ad mentem Em. morum 
Cardinalium Relatoris et Browne. 

10 Cf. p. 448. 

11 Cf. pp. 455-456. 

12 Cf. p. 458. 


7 Cf. p. 438. 

8 Cf. p. 442, 

9 Cf. p, 442, 

Beat. Gori: Placet iuxta modum: ad mentem Card. Relatoris et 
Em. morum Cardd. Browne et Ruffini. 

Beat. Cheikho: Placet. 

Exc. 0’Connor: Placet ad mentem Em.mi Relatoris et attentis 
animadversionibus ab Em.mis Patribus factis. 

Exc. Ujcic: Placet, secundum expositiones Em.mi Card. Browne. 

Exc. Antezana y Rojas: Placet iuxta modum: ad mentem prae- 
cipue Em.morum Cardd. Ruffini, Leger, Browne, Bea et aliorum Pa- 
trum. 

Exc. Beras: Placet, ad mentem Em.morum Cardd. Relatoris et 
Bea. 

Exc. Cooray: Placet iuxta modum: i. e. prudenter perpensis ob- 
servationibus omnibus quae facta sunt in hoc coetu. 

Optandum ut unum decretum conficiatur ex hoc decreto et ex duo- 
bus decretis de oecumenismo Cardinalium Ottaviani et Bea. 

Exc. McKeefry: Placet iuxta modum: ad mentem Em.mi Rela- 
toris. Observationes Em.mi Card. Browne et Exc.mi Delegati Patriar- 
chae Melchi tarum considerandae sunt. 

Exc. Lefebvre: Placet iuxta modum: ad mentem Eminentissimi 
Card. Browne. 

Exc. Alter: Placet iuxta modum: ad mentem Em.mi Relatoris. 
Principia maxime placent. Magis autem abbreviari poterint pro actis 
Concilii Oecumenici et totum documentum incorporari in appendice 
documentorum. Rationes Exc.mi [Delegati] Patriarchae Melchitarum 
deserviunt prudenti considerationi. 

Exc. Graner: Placet iuxta modum: ad mentem Em.mi Relatoris 
et secundum observationes Em.morum Cardinalium Ruffini et Browne. 

Exc. Hurley: Placet iuxta modum: habita ratione eorum quae 
dicta sunt ab Em.mo Cardinali Relatore, Em.mis Patribus Ruffini, Bea 
et Browne, attentis etiam observationibus Exc.mi Delegati Patriarchae 
Melchitarum quae conditiones Orientis et animarum dispositiones in 
lucem ponunt. 

Exc. Perrin: Placet: ratione habita de his quae dixerunt Patres 
praesertim Eminentissimus Bea et Excellentissimus Deputatus Patriar- 
chae Melchitarum. 


30 



466 


SESSIO VII - ACTA 


Componatur schema cum eo de Secretariatu pro unione Christia- 
norum. 

Exc. Seper: Placet iuxta modum: i. e. attentis dictis ab Em.mo 
Card. Bea. 

Exc. Bazin: Placet iuxta modum: ratione habita observationum 
Cardd. Bea, Browne, Ruffini. 

Exc. Bernard: Placet iuxta modum: ad mentem Eminentissimi 
Cardinalis Bea et Em. mi Card. Browne. 

Exc. Yago: Placet iuxta modum: attentis his quae dixerunt Car- 
dinalis Browne et Delegatus Patriarchae Melchitarum. 

Exc. Rakotomalala: Placet. 

Exc. Ngo-dinh-Thuc: Placet iuxta modum: iuxta observationes 
Em. morum Ruffini et Browne. Animadvertendum est quod non omnes 
fratres orientales separati nominentur orthodoxi, item quod caput ali- 
cuius religionis in Vietnam sese vocet Papam et alius in America ut pater 
divinus, inde non semper possumus ad unitatem fovendam admittere 
nomina quae separati sibi elegerunt. 

Exc. Verwimp: Placet. 

Exc. Jelmini: Placet. 

Exc. Suhr: Placet iuxta modum: ad mentem Em. mi Relatoris et 
ratione habita de eis quae dixerunt Em.mus Card. Bea et Exc.mus De- 
legatus Patriarchae Melchitarum. 

Exc. Scharmach: Placet iuxta modum: attentis observationibus 
Patriarchae Melchitarum. 

Rev. GuT: Placet. Summo honori et gloriae erit Concilio hoc de- 
cretum, quo magnus passus fit versus unionem Christianorum tantopere 
desideratam. 

Rev. Sepinski: Schema placet, immo valde placet; in voto Em. mi 
Relatoris. 

Proponerem ut textus non in forma decreti sed exhortationis pu- 
blici iuris fiat. 

Animadversiones minoris momenti ad perficiendum schema: 

Animadversio generalis: adhibeatur semper idem modus scribendi. 
Praeferrem hunc modum scribendi: caelum, caelites etc. Sed ordinarie 

hoc schema utitur hoc modo: coelum, coelites etc. Conformetur huic 
modo pag. 5, 13 lin. 25; pag, 10, 14 lin. 17; pag. 17, 15 lin. 22. 

Ad pag. 9, 10 lin. 12: dicatur melius: « Et quidquid est ». 

Ad pag. 9, lin. 15: melius scribatur: « interiore et exteriore ». 

Ad pag. 9, lin. 28: melius scribatur: « heredes ». 

Ad pag. 9, lin. 33: corrigatur sic « Opera Ecclesiae », 

Ad pag. 12, 17 lin. 3: melius scribatur « maiore cum fiducia ». 

Ad pag. 12, lin. 7: corrigatur sic: « in unum coniunge ». 

Ad pag. 12, lin. 27: melius scribatur: « ex puriore humilioreque ». 

Ad pag. 15, 18 linn. 12-13: sic interpunctio fiat: « et in quibus, si ob 
temporum vel personarum adiuncta... ». 

Ad pag. 16, 19 lin. 36: « Cum omwes quorum unus est magister... ». 

Ad pag. 17, lin. 17: scribatur «fratrum separatorum». 

Ad pag. 18, 20 lin. 2: scribatur «fratrum separatorum». 

Ad pag. 18, linn. 11-12: fiat interpunctio: «Dimitte nobis debita 
nostra, sicut et nos ». 

Ad pag. 18, lin. 34: corrigatur sic: « cum patientia ». 

Ad pag. 19, 21 lin. 12: dicatur: « cum fratribus separatis ». 

Ad pag. 19, lin. 21: corrigatur sic « non quaesistis ». 

Ad pag. 20, 22 linn. 26-27: fiat sic interpunctio: « bene meriti fuere, 
prout clare ». 

Ad pag. 21, 23 lin. 5: melius scribatur: « hereditas ». 

Ad pag. 22, 21 linn. 31-32: melius dicatur « clericis separatis ». 

Ad pag. 23, 25 linn. 35-36: proponerem: « Sacrum Consilium seu 
Officium ». Non reputo opportunum instituere Congregationem proprie 
dictam. 

Ad pag. 25, 26 linn. 24-25: sic interpunctio fiat: « atque clericis orien- 
talibus, cum ad Ecclesiam... ». 

Rev. Janssens: Placet iuxta modum: ad mentem Em.mi Card. 
Browne, habita ratione animadversionum Beat. Patriarchae Melchitarum. 


13 Cf. p. 436. 

14 Cf. p. 439. 

15 Cf. p. 443. 
10 Cf. p. 438. 

17 Cf. p. 440. 

18 Cf. p. 442. 

19 Cf. p. 443, 


20 Cf. p. 443. 

21 Cf. p. 444. 

22 Cf. p. 445. 

23 Cf. p, 445. 

24 Cf. p. 446. 

25 Cf. p. 447. 
20 Cf. p. 448. 

X 

DE APOSTOLATU LAICORUM 

(Sexta Congregatio: 18 iunii 1962) 

1) SCHEMA PROPOSITUM 
A COMMISSIONE DE APOSTOLATU LAICORUM 

Declaratio 

Documenta quae a Commissione de Apostolatu Laicorum hic praebentur, 
fructus sunt laboris qui e duplici initio originem repetit : nempe ab opusculo 
cui titulus « Quaestiones Commissionibus praeparatoriis Concilii Oecumenici 
Vaticani Secundi positae » necnon ab Episcoporum « Votis ». Utrimque di- 
versae concretae condicionis Ecclesiae resonantia audiebatur, cuius diversitatis 
a Membris et Consultoribus ipsis in discussionibus ratio habita est. 

Quo melius tum « Quaestionibus » tum « Votis » satis fieret, Commissio- 
nis studia iuxta tres Subcommissiones distributa sunt, a quibus, quin de om- 
nibus sermo fieri potuerit, latissimus tamen rerum conspectus necessarius 
erat, iuxta mandatum nostrae Commissioni concreditum, ne quidquam de 
nostrae aetatis alicuius momenti rebus negligeretur. 

1. In tractatione nostra praeprimis notare voluimus, sive providentissi- 
mum Deum in christifdeles maiorem responsabilitatis sensum in apostolatu 
infudisse, sive quanta effici possint pro regno Dei a christianis viventibus in 
mediis negotiis mundi huius celeriter ac penitus sese evolventis, cuiusque 
saepta principiorum Evangelii expertes esse periclitantur. 

Tunc apostolatus laicorum in tota sua extensione enituit, iuxta multipli- 
ces et varias operositates; absque dubio tamen cum in Sacramentis Baptismi 
et Confirmationis fundamentum habeat, maxima apostolicorum officiorum 
pars tum clericis tum laicis communis est; nec facile saepe distingui potest 
quid reapse ad clericos, quid vero ad laicos pertineat. 

Caeterum vero, diversa saepta considerantes in quibus laici apostolatum 
exercent, non semper adeo facile erat percipere sub quonam aspectu religioso 
aut sociali, res potius scrutari oporteret; determinata via nobis eligenda fuit. 

2. Erae sentium Ecclesiae condicionum consideratio laboribus nostris 
viam adaperuit atque stravit : in « Notionibus Generalibus » postquam visio- 
nem generalem de Laicis in apostolatu Ecclesiae delineavimus, de habitudine 
laicorum ad caeteros Ecclesiae Ordines in Ecclesia locuti sumus : nempe de 
habitudine ad Hierarchiam, ad sacerdotes, ad religiosos; deinde de apostolatu 
laicorum a singulis exercendo — de iis laicis ratione habtyq qui peculiari ac 
permanenti titulo ad Ecclesiae servitium addicuntur — / de familia, ut apo- 
stolatus sublecto, tandem de diversis organizationibus-. quae omnia quaestio- 
nem de necessaria mutua coordinatione involvunt; denique autem de spiritu 

quo laici in apostolatu duci debent ac de formatione qua indigent ad hunc 
finem consequendum. 

3. Insuper, ob diversas pro diversis nationibus condiciones, impossibile 
fuit, prout nunc res iacent, maiorem conceptuum acclarationem et magis de- 
terminatam terminologiam exhibere. Hinc enim quaestiones doctrinales com- 
petentiam nostrae Commissionis excedebant: documenta nostra doctrinam 
non tangunt nisi quatenus id ad intelligibilitatem quaestionum confert; qui- 
bus in casibus traditionalem doctrinam invocamus. Inde vero maxima pars 
sive quaestionum determinandarum , sive usitatae terminologiae, sive structura- 
rum, nondum illam maturitatem assecuta esse videbantur quae solvi possent. 

Quapropter optimum nobis visum est, documenta exarare quae sollem- 
ne ad actionem invitamentum atque incitamentum essent, ac simul princi- 
pia directiva generalia proponerent nostris aptata temporibus: quo magis 
vero haec omnia praesentes rerum condiciones minime negligant, principia 
haec ulterioribus necessariis progressibus viam pandunt. 


Prooemium generale 

[ Christus Apostolus ] 

« Sic... Deus dilexit mundum ut Filium suum unigenitum daret, ut om- 
nis qui credit in eum non pereat, sed habeat vitam aeternam. Non enim 
misit Deus Filium suum in mundum ut iudicent mundum, sed ut salvetur 
mundus per ipsum »/ 

Constituit ergo Eum Pater « Apostolum et Pontificem confessionis no- 
strae » 2 et sacramento voluntatis suae proposuit « instaurare omnia in Chri- 
sto, quae in caelis et quae in terra sunt, ... in laudem gloriae ipsius ». 3 

Christus autem, quae placita sunt Patri semper faciens 4 venit in mundum, 
et, similis fratribus per omnia, 5 habitavit in nobis 6 atque nos ad se vocavit ut 
cum ipso manentes, amici eius, immo unum cum ipso fieremus in Ecclesia 
Sancta, socii passionum et consolationis 7 necnon missionis eius in universo 
mundo. 


[ Unum cum Christo ] 

Ecclesia autem Christi est Civitas Dei Viventis et Ierusalem Caelestis, 8 
eius membra sunt « cives sanctorum et domestici Dei, superaedificati super 
fundamentum apostolorum et prophetarum, ipso summo angulari lapide, 
Chrito Iesu »; 9 immo ad Christum pertinent, testante Apostolo: « Vos 
autem estis corpus Christi et membra de membro ». 10 « Quicumque enim in 
Christo baptizati estis Christum induistis. Non est Iudaeus neque Graecus, 
non est servus neque liber, non est masculus neque femina: omnes enim 
vos unum estis in Christo Iesu ». n Si ergo christifideles unum sunt in Christo 
et « singuli.,, alter alterius membra », 12 vivant oportet in perfecta commu- 
nione sanctorum, « caritate fraternitatis invicem diligentes, honore invicem 

praevenientes; ...necessitatibus sanctorum communicantes»: 13 etenim «si 
quid patitur unum membrum, compatiuntur omnia membra; sive gloriatur 
unum membrum, congaudent omnia membra ». 14 

[ Missio Ecclesiae pro totius mundi salute - Omnes fideles participes ] 

Item, quia Ecclesia unum cum Christo est, cuius regale sacerdotium et 
opus Redemptionis in terris continuat, tota se et indesinenter impendit in 
missione implenda eiusdem, qui ait: « Et alias oves habeo, quae non sunt 
ex hoc ovili; et illas oportet me adducere: et vocem meam audient, et fiet 
unum ovile et unus pastor ». 15 Nec sinit caritas Christi, qua vivunt membra 
eius, ullum, qui veri nominis christianus esse cupit, ab hoc opere salvifico 
se eximere: « Etenim qui Deum diligit non velle nequit ut omnes eum dili- 
gant; qui autem proximum suum vere diligit, haud nequit sempiternam eius 
salutem non optare vel nolle. Iamvero in hoc, tamquam fundamento, apo- 
stolatus consistit; qui nihil aliud est quam usus quidam christianae illius ca- 
ritatis qui omnibus hominibus praescriptus est »; 18 « hoc enim bonum 
est et acceptum coram Salvatore nostro Deo, qui omnes homines vult salvos 
fieri, et ad agnitionem veritatis venire ». 17 

[. Missio Ecclesiae extenditur etiam ad ordinem temporalem - Laicorum pars ] 

Denique cum Christus sit « Principium, Primogenitus ex mortuis, ut sit 
in omnibus ipse primatum tenens, quia in ipso complacuit omnem plenitu- 
dinem inhabitare, et per eum reconciliare omnia in ipsum, pacificans per 
sanguinem crucis eius, sive quae in terris sive quae in caelis sunt », 18 Eccle- 
siae missio est mundum quoque temporalem, immo materialem, utpote crea- 
turam ingemiscentem et parturientem usque adhuc, liberare « a servitute cor- 
ruptionis in libertatem gloriae filiorum Dei », 10 omnibus membris suis po- 
tissimum vero christifidelibus laicis cooperantibus: quod Divina Provi- 
dentia in media rerum mundi condicione ad ipsius Ecclesiae operas gerendas 
et dirigendas disposuit. 

[Laicorum actio semper in apostolatu Ecclesiae locum habuit ] 

Laicorum cooperationem inde ab exordio Ecclesiae locum habuisse lucu- 
lenter ostendunt Actus Apostolorum 20 eorumque Epistolae. 21 Iam tempore 
persecutionum partem habuerunt in diffamando sermone Domini, in apolo- 
giis conficiendis pro religione christiana, in scientiis et arte christiana evol- 
vendis. Quantum posterioribus antiqui et medii aevi saeculis ad orbem 
evangelica lege fermentandum contulerint viri et mulieres in alta potestate 
civili positi, quantum coetus operibus misericordiae sese devoventes, quan- 
tum multiplicium professionum sodalitia nemo est qui ignoret. Errarunt qui- 
dem aliquando in recte determinando temporalium rerum ordine ad spiri- 
tualia: splendida tamen protulerunt in multis populis documenta et monu- 
menta quae Ecclesiae virtutem universi mundi sacrandi illustrant. 

[Condiciones hodiernae ] 

Recentioribus saeculis, apud plures gentes occidentales praesertim, Divi- 
na Providentia permittente, multae provinciae ordinis temporalis sese eman- 
ciparunt ab ordine spirituali, declinantes ad atheam usque et naturalisticam 
autonomiam, cum detrimento utriusque ordinis. Recentissimis tamen tempo- 
ribus signa multiplicari videntur felicis cuiusdam rerum conversionis: cum 
enim profundiores quaestiones progressu scientifico et technico — aucto in 
dies hominum numero et ampliato rerum profanarum dominio — oriantur, 
non pauci homines adiguntur, saecularismi angustias superare mentemque 
suam veritatibus ac rebus divinis aperire; messis magnae conspicimus spatia 
dilatata quae laicorum praesertim exspectant apostolatum. Accedit quod in 
regionibus nuper Evangelio conciliatis condiciones novarum communitatum 
christianarum saepe Ecclesiae primordia imitantur atque repetunt; quae com- 
munitates laicos in nationibus iam diu luce evangelica expertis cooperari de- 
siderant cum laicis nativis, ut novus in universali Ecclesia apostolicus impe- 
tus praeparetur. 

Eodem tempore, non sine peculiari Spiritus Sancti motione, in christifi- 
delium animis et in ipsa communitate christiana vividior et profundior 
sensus Ecclesiae efficiebatur ac efficitur et inde magis magisque clarior per- 
suasio etiam laicos arctissimo vinculo ad Ecclesiam pertinere et de vita ipsius 
participare ac respondere, immo et ipsos Ecclesiam esse ac ut membra Ec- 
clesiae proprium munus adimplere in hac communitate idque necessarium 
esse ad ipsius vitam aeque evolvendam . 22 

Hierarchia proinde, de animarum et mundi salute sollicita, eoque magis 
quo urgentioribus in dies premitur necessitatibus evangelizationis et curae 
pastoralis, possibilitatem cleri longe excedentibus, instantius in dies etiam 
laicos arcessere non desiit neque desinit, ut missioni Ecclesiae Evangelii an- 
nuntiandi omni creaturae et omnia in Christo instaurandi cooperentur. 
Laeto conspicit animo laicos qui, plures in dies, his omnibus moti allecti 
sunt et alliciuntur, ut seipsos ad opus Ecclesiae impendant. 

[Exhortatio'] 

Has igitur Romanorum Pontificum atque universi orbis episcoporum 
voces excipiens et urgens, haec Sacrosancta Synodus laicos magnopere horta- 
tur ut aetatis huius nostrae gravitatem, necnon eius praegravia pericula ve- 
hementesque perturbationes atque eximiam intelligant spem; agnoscant quo- 
que se, ut membra viva et actuosa Ecclesiae, munus et partes habere, quae 
ab aliis neque praestantur, neque praestari possunt. 

Immo, ipse Christus, per hanc sanctam Synodum, omnibus christifide- 
libus ardentem invitationem renovat ut omnes cum ipso intimius in dies 
iungantur et, quae illius sunt, ut propria sentientes , 23 in eius salvificam mis- 
sionem consocientur: denuo eos mittit in omnem civitatem et locum, ut 
illi viam sternant , 24 

Proinde haec Sacrosancta Synodus christifideles omnes enixe pro Deo et 
propter Deum obtestatur ut Christo eos vocanti pareant et Spiritus Sancti 
docibiles fiant. 25 Ab omnibus, sive sacerdotibus, sive religiosis, sive laicis, 
instanter expetit ut momentum cooperationis laicorum in apostolatu Christi 
et Ecclesiae agnoscant, utque in auxilium fratrum et Ecclesiae Christi omnes 
unanimiter praesto sint. 


NOTAE 


1 Io. 3, 16-17. 

2 Hebr. 3, 1. 

3 Eph. 1, 10-14. 

4 Cf. Io. 8, 29. 

5 Cf. Hebr. 2, 17. 

6 Io. 1, 14. 

7 2 Cor. 1, 7. 

8 Cf. Hebr. 12, 22. 

9 Eph. 2, 19-20. 

T0 I Cor. 12, 27. 

11 Gal. 3, 27-28. 

12 Rom. 12, 5. 

13 Rom. 12, 10-13. 

14 I Cor. 12, 26. 

15 Io. 10, 16. 

10 Cf. Pius XI, ad Episc. Argent. Reip., 4-2-31: A.A.S., 34 (1942), p. 245. 

17 I Tim. 2, 3-4. 

18 Coi. 1, 18-20. 

19 Rom. 8, 21. 

20 Cf. 4,-2 sqq.; 8, 4; 9, 36; 12, 12; 16, 14; 18, 1. 

21 Cf. Rom. 16, 3 sqq.; I Cor. 16, 19; Coi. 4, 14; I Thess. 1, 6 sqq. 

22 Pius XII ad Cardinales, 18-2-1946, A.A.S., 13 (1946), pp. 101-103; 
Sermo ad Iuvenes Operarios Catholicos, 25-8-1957, A.A.S., 24 (1957), p. 843. 

23 Cf. Phil. 2, 5. 

24 Cf. Lc. 10, 1 sqq. 

25 Cf. Io. 6, 45. 


Pars I 

NOTIONES GENERALES 
Caput I 

LAICI IN APOSTOLATU ECCLESIAE 1 

1. [ Christifideles membra Corporis Christi M.ystici\, Homo per sacra- 
mentum Baptismi in Corpus Christi Mysticum tamquam membrum inse- 
ritur atque per Confirmationem ad plenitudinem vitae christianae corrobora- 

tur. Iisdem sacramentis arcano sed reali modo particeps redditur Regalis 
Sacerdotii Christi viribusque et donis spiritualibus abunde ditatur ut ex 
omnibus membris Christi « genus electum, regale sacerdotium, gens sancta » 
constituatur. 2 

2. [ Sentire et agere cum Ecclesia ]. At sicut nullum membrum alicuius 
viventis organismi potest mere passive sese habere, sed simul cum vita debet 
etiam necessario operositatem totius organismi participare, sic in Corpore 
Mystico Christi, quod est Ecclesia, nullum membrum potest mere recepti- 
vum manere, sed debet, ut in eo vivat, et cum ipso sentire et agere. 

Sentire cum Ecclesia est sese conformare menti eius intimoque corde 
participare sollicitudinem eius pro gloria Dei et salute animarum. Agere 
cum Ecclesia est efficaciter cooperari, quantum fieri potest, in vitali profectu 
quo Corpus Mysticum in terris indesinenter et necessario crescit « donec oc- 
curramus omnes in unitatem fidei, et agnitionis Filii Dei, in virum perfe- 
ctum, in mensuram aetatis plenitudinis Christi »; 3 crescit vero Ecclesia 
« extensive » progrediente hominum aggregatione in sinum suum et « in- 
tensive » per ferventiorem in dies vitam fidelium christianam. 

3. [ Sacerdotium universale fidelium ]. Universale omnium fidelium sa- 
cerdotium qui Baptismate et Confirmatione Christo configurantur, non con- 
fundendum est cum ministeriali quod, ut eius speciales tamquam Capitis 
Ecclesiae significarentur et continuarentur potestates, Christus Episcopis, 
presbyteris, diaconis committi voluit; utrumque tamen est unius eiusdem 
Christi sacerdotii realis participatio. 

Quo sacerdotio christifidelibus datum est: active participare in SS. Eu- 
charistiae Sacrificio, una cum Christo Sacerdote et Victima, tamquam membra 
Capiti coniuncta, illum, seseque cum illo, Aeterno Patri offerendo et de 
ipsius Corpore et Sanguine communicando; cultu liturgico, oratione, operibus 
caritatis « offerre spirituales hostias, acceptabiles Deo per Iesum Christum »; s 
patientia in adversis et voluntariis poenitentiis cooperari cum Christo' in 
opere redemptionis, iuxta illud: « vobis donatum est pro Christo non solum 
ut in eum credatis, sed ut etiam pro illo patiamini »; 6 docere verbum Dei 
quos possunt et exemplo vitae suae mundo Christum praedicare: « vos autem 
genus electum, regale sacerdotium... ut virtutes annuncietis eius qui de tene- 
bris vos vocavit in admirabile lumen suum ». 7 

4. [ Laici in Ecclesia Dei]. « Sicut in uno corpore multa membra habe- 
mus, omnia autem membra non eundem actum habent, ita multi unum 
Corpus sumus in Christo, singuli alter alterius membra. Habentes autem 
donationes secundum gratiam quae data est nobis differentes »; 8 proinde 
in populo sancto Dei, alii vocantur ad statum qui per ordinem sacerdota- 
lem acquiritur, alii ad « statum perfectionis », quem dicunt, amplectendum, 
alii vero ad Deo serviendum in communi Christifidelium statu et in ordinariis 
plerumque conditionibus vitae familiaris et socialis. 0 

Nomine laicorum hic veniunt Christifideles, quibus communia iura et 
officia personae in Ecclesia competunt, quique, ad statum clericalem vel per- 

fectionis non pertinentes, vocantur ad suam christianam perfectionem in me- 
diis mundi negotiis attingendam. 10 

5. [ Apostolatus laicorum]. Opus apostolicum Christi in terris continua- 
re totius Ecclesiae missio est, quam ipsa non solum per Hierarchiam exse- 
quitur, sed etiam per caeteros christifideles. Ideo apostolatus, qui strictiore 
sensu munus Apostolis concreditum dicit eorumque successoribus, latiore 
tamen sed vero sensu omnem Corporis Mystici actionem significat, qua re- 
gnum Christi in terris progreditur per applicationem fructus Redemptionis; 
et hoc sensu etiam laici de apostolatu Ecclesiae participant et cum Hierar- 
chia, etsi diversimode, unum in Ecclesia apostolatum exercent. 

Cum vocatio ad apostolatum sit de essentia ipsius vocationis christianae, 
Christifideles omnes, ex eorum insertione Corpori Mystico et participatione 
Sacerdotii Christi, recipiunt divinitus datum ius et officium exercendi, suo 
quisque modo, apostolatum Ecclesiae. 11 

6. [ Laicorum munus magis proprium ]. Dantur autem modi laicis magis 
proprii ad Ecclesiae missionem actuandam cooperandi, qui ex ipsorum acti- 
vitate et condicionibus exoriuntur: 

a) vita ipsa testimonium Christo praebent, verbum Dei et caritatem 
Christi praesertim erga egentes fratres circumferunt, maxime vero praesen- 
tiam Christi, qua per gratiam ditantur, afferunt; 

b) propria experientia ac laicali activitate collatis, ad opus liturgicum, 
evangelizationis, caritativum, administrativum et organizativum Ecclesiae 
operam dant; 12 

c) ad consilii Dei exsecutionem (quod unicum est quidquid naturale 
et supernaturale in se includens) concurrunt, restaurationi ordinis naturalis 
peccati causa perturbati et positivae instaurationi ordinis naturalis (iam ex se 
ordini supernaturali adaperti) deserviendo, immo directionem et spiritum 
christianum in ipsum imprimendo; 

d ) mundi cum Ecclesia, fratrum cum sacerdotibus occursui favent; 

e) familiam christianam exstruunt, in qua peculiari ratione ordo natu- 
ralis supernaturali occurrit, quaeque filios humanae familiae ac Ecclesiae pro- 
gignit. 

In varia hac et multiplici operositate, laici, quippe qui rebus temporalibus 
immediatius et universalius implicentur quique ad hoc munus adimplendum 
gratiis peculiaribus a Deo ornentur, ad gloriam Eius qui in Christo « subiecit 
sibi omnia ut sit Deus omnia in omnibus », 13 ita conferunt ut ab aliis sub- 
stitui nequeant. 

7. [ Dona charismatica ]. Aliquando ad maiorem efficaciam apostolatus, 
Spiritus Sanctus confert laicis, sicut et clericis, dona charismatica extraor- 
dinaria; quae cum sint media peculiaribus necessitatibus Ecclesiae accommo- 
data, non sunt tamen temere expectanda neque praesumptorie ab eis sperandi 
operarum fructus apostolicarum sed, dum a Deo conceduntur, humilitate et 
consolatione accipienda sunt et semper Ecclesiae iudicio et disciplinae subi- 
cienda, 

8, [ Laicorum dignitas~\. Agnoscant proinde laici dignitatem suam quae 
commune privilegium communisque gloria est omnium cuiuscumque condi- 
tionis membrorum Ecclesiae, ut pulchre demonstrat Augustinus: « Ubi me 
terret quod vobis sum, ibi me consolatur quod vobiscum sum. Vobis enim 
sum Episcopus, vobiscum sum Christianus. Illud est nomen suscepti officii, 
hoc gratiae; illud periculi est, hoc salutis » A 

NOTAE 

1 Cf. Acta et Documenta Concilio Oecumenico Vaticano II apparando, Se- 
ries I, Appendix Vol. II, Pars I, De Laicis, passim. 

2 Cf. I Petr. 2, 9-10. 

3 Eph, 4, 13. 

4 Cf. Acta et Documenta,.., De Laicis I: pp. 756-757, nn. 7-18. 

5 I Petr. 2, 5. 

0 Phil. 1, 29. 

7 I Petr. 2, 9. 

8 Rom. 12, 4 seq.; cf. Io. 14, 2. 

9 « Ceterum quocumque sua pacifica agmina inducit, ibi necesse est ut integra 
constitutio sua habeatur, quae non modo variis Hierarchiae gradibus constat, ve- 
rum etiam laicorum ordine; pariterque necesse est ut per eos omnes salutariter 
operetur» (Ioannes XXIII, Princeps Pastorum, A.A.S., 51, p. 849). 

10 Huiusmodi expressiones sat clare patefaciunt textum nostrum minime agere 
de Institutis Saecularibus, quorum competentia ad Commissionem de Religiosis 
pertinet. 

Cum vero principia Pii Papae XII de Institutis Saecularibus hoc, peculiari 
ratione, in luce ponant membra scilicet horum Institutorum in saeculo vitam degere, 
quae hic de Laicorum Apostolatu dicuntur, iis etiam applicantur, nisi contextus 
aliud innuat. Sicque palam est eos partem in organizationibus apostolatus laicorum 
habere. Ut tamen huiusmodi organizationes de Apostolatu Laicorum suam notam 
specifice laicalem servent, regimen earum, ad normam generalem, laicis commissum 
maneat. 

11 Votum a Commissione nostra ad Concilium pro insertione Sectionis de Laicis 
in Catechesi ordinaria Ecclesiae praesentabitur. 

12 Laici multiplici ratione collaborare possunt conferendo propriam peritiam, 
vitam atque operam laicalem (familiarem, professionalem, etc. ) : 

sive vitae atque actioni liturgicae Ecclesiae, uti est extructio domus Dei ac 
obiectorum quae ad cultum ordinantur, Sacramentorum materia; 

sive actioni ad Evangelium annunciandum, uti est vel investigatio doctrinae 
(collaboratio philosophi, archaeologi, philologi, historici...), vel eiusdem doctrinae 
formulatio et praesentatio (collaboratio philologi, paedagogistae, psychologi, histo- 
rici et sociologi...); 

sive actioni caritativae (collaboratio medici, iurisperiti et singulorum fidelium); 
sive denique actioni Ecclesiae administrativae (collaboratio in bonis Eccle- 
siae curandis, quae est propria, v. g. iurisperiti, canonistae, etc.). 

13 I Cor. 15, 28. 

14 Sermo 340, in die Ordinationis suae II. PL 38, 1483. 

Caput II 

DE RELATIONE AD HIERARCHIAM 1 
Praeambulum 

Ecclesia Corpus Mysticum est, in quo « officia membrorum dispertita 
sunt, sed unus spiritus continet omnia. Multa iubentur, multa fiunt: unus 
iubet, uni servitur ». a Nam, ut ait S. Paulus, Christus « dedit quosdam qui- 
dem apostolos, quosdam autem prophetas, alios vero evangelistas, alios au- 
tem pastores et doctores; ad consummationem sanctorum in opus ministerii, 
in aedificationem corporis Christi ». 3 

Haec autem diversitas et hierarchicus ordo ministeriorum non inficit 
fundamentalem aequalitatem et mutuam coniunctionem omnium membro- 
rum Ecclesiae. Unde Augustinus: « Custodimus enim vos ex officffi dispensa- 
tionis, sed custodiri volumus vobiscum. Tamquam vobis pastores sumus, sed 
sub illo pastore vobiscum oves sumus. Tamquam vobis ex hoc loco doctores 
sumus, sed sub illo uno Magistro in hac schola vobiscum condiscipuli su- 
mus ». 4 

Cum igitur Ecclesia familia sit, cuius membra « iam non (sunt) hospites 
et advenae, sed (sunt) cives sanctorum et domestici Dei», 3 sua ipsa natura 
arctam unionem et concordem operam omnium membrorum suorum exigit. 

9. [ Hierarchiae munus~\. Sacrae Hierarchiae est principia directiva et spi- 
ritualia subsidia ad fidelium apostolatum tradere. 

10. [ Diversae ad Hierarchiam relationes ]. Apostolatus laicorum, sive 
ipsi singuli, sive consociati agunt, relate ad Hierarchiam, varios subordina- 
tionis gradus admittit, ratione obiecti vel iuxta diversas eiusdem apostolatus 
formas. 

11. [Missio canonica']. Semper Ecclesia consuevit laicis munia quaedam 
committere, quae proprie ad ipsam Hierarchiam pertinent, e g. circa, Sacra- 
mentorum administrationem ac liturgiae celebrationem, 0 doctrinae catholi- 
cae catechesim, animarum curam pastoralem. 

Actus, quo ecclesiastica Hierarchia ad haec similiave munia auxiliaria 
exercenda laicos advocat, convenienter denominatur missio canonica. Vi 
missionis canonicae laici hierarchicum apostolatum quodammodo partici- 
pant, et, quoad muneris collati exercitium, plene subduntur superioris eccle- 
siastici moderationi, et eorum apostolatus officialis in Ecclesia evadit. 

12. [Mandatum]. Est et alius actus quo ecclesiastica Hierarchia, prop- 
ter exigentias boni communis Ecclesiae, tamen ad ordinem spiritualem quod 
attinet, apostolatum laicorum sub sua responsabilitate 7 assumit eumque 
iuxta adiuncta diversimode ordinat, quin laicorum auferatur necessaria ini- 
tiativa. Iuxta nominis acceptionem a Summis Pontificibus ac plurimis Episco- 
pis nostris hisce temporibus adhibitam, ille actus apte mandatum denomina- 

tur. Quo mandato laici vocantur peculiari modo ad collaborationem cum apo- 
stolatu hierarchico. 

13. [ Probatio vel laus ]. Aliquando a Sacra Hierarchia eriguntur aut 
simplici probatione vel etiam laude donantur quaedam laicorum apostolatus 
formae, quae valde in bonum Ecclesiae publice quidem agnoscuntur vel 
commendantur. 

Nulla autem associatio vel motus aut inceptum ut catholicum sese exhi- 
beat, nisi implicite vel explicite consensus accesserit legitimae auctoritatis 
ecclesiasticae. 

14. [ Aliae formae ]. Plurima autem inveniuntur in Ecclesia incepta apo- 
stolica, quae laicorum libera electione ac prudenti iudicio exercenda relin- 
quuntur, salvo tamen iure Hierarchiae invigilandi ad abusus praecavendos 
vel forte exortos corrigendos. 8 

15. [Pastores et laici\. Episcopi, parochi caeterique sacerdotes aposto- 
latum laicorum impense promoveant; magnam curam praestent laicis in apo- 
stolatu militantibus; libenter eorum consilio iuxta rerum competentiam 
utantur; cum fiducia eis in servitium Ecclesiae munera committant; illis in 
proprio ambitu pro rei natura agendi libertatem et spatium agnoscant. 

Laici vero pastores suos reverenti dilectione et docilitate prosequantur, 
iisque filiali fiducia quaestiones suas et optata his patefaciant. 

NOTAE 

1 Cf. Acta et Documenta Concilio Oecumenico Vaticano II apparando, Se- 
ries I, Appendix Vol. II, De Laicis, p. 761, nn. 39-40. 

2 S. Augustinus, Sermo 268, in die Pentecostes. PL 38, 1232. 

3 Eph. 4, 11-12. 

4 Enarrationes in Psalmos, 126, 3; PL 37, 1669. 

6 Eph. 2, 19. 

6 S. Congr. de Prop. Fide, 21-7-1841 (cf. Collectanea SCPF, I, n. 928, p. 521); 
et Ad Episcopos Mexicanos, 23-12-1927. 

7 Responsibility, responsabilite, responsabilidad, responsabilita, Verantwor- 
tung. 

8 Cf. S. Congr. Concilii circa Societatem S. Vincentii a Paulo, A.A.S., 13 (1921), 
pp. 137-140. 


Caput III 

DE MUNERE SACERDOTUM IN APOSTOLATU LAICORUM 1 

16. [Huius muneris momentum\. Sacerdotes omnes, etiamsi non pecu- 
liariter organizationibus 2 apostolicis laicorum addicti sint, semper in mente 
habeant sibi cum laicis collaborandum esse in Ecclesia et pro Ecclesia, et 
laicis in eorum apostolatu suum ministerium praestandum esse sive in vita 
communitatis christianae, sive in personali commercio cum laicis ipsis, 

17. Enixe commendatur ut inceptis apostolicis laicorum, sive localibus, 
praesertim dioecesanis, sive nationalibus ac internationalibus numquam desit 
assiduum et continuum ministerium sacerdotale, 

18. [ Sacerdotes apte seligendi ]. Episcopi, memores gravissimi huius of- 
ficii momenti, magna cura seligant sacerdotes huic apostolatui idoneos, 3 audi- 
to, si putaverint, consilio etiam prudentium laicorum. 

Eadem obligatione tenentur superiores religiosi erga suos subditos. 

Optandum est ut sacerdotes huic ministerio addicti non impediantur in 
eo adimplendo multiplicitate aliorum munerum; Episcoporum cura erit ut 
eorum sustentationi adaequate provideatur. 

19. [ Praesto sint ad hoc munus adimplendum ]. Sacerdotes autem om- 
nes semper parati sint, pro rerum adiunctis, ad huiusmodi perutile ac Deo 
gratissimum ministerium praestandum. 

20. [ Religiosorum cooperatio ]. Religiosi, sive fratres sive sorores, qui 
operibus apostolatus laicorum dedicantur, munera sacerdotis sustinere, adiu- 
vare, complere curabunt. 

Praesertim in quibusdam apostolatus provinciis opus religiosorum maxi- 
mi momenti erit, uti sunt associationes aut instituta in bonum pertinentium 
sive ad iuvenilem, sive ad provectiorem aetatem, vel ubi desit copia sacer- 
dotum, 

Salvo semper munere proprio sacerdotis adsistentis et legitima laicorum 
libertate, religiosi multum afferre valent ad efficientiam apostolatus non so- 
lum quoad technicam ordinationem sed etiam quoad formationem, ac quoad 
ipsius actionis apostolicae animationem. 

21. [ Sacerdotes et laici]. Sacerdotes qui huic ministerio vacant, quisque 
pro missione accepta, Hierarchiam repraesentant, eius praecepta et princi- 
pia directiva communicant, aptas laicorum relationes cum Elierarchia fovent 
ipsamque de eorum optatis certiorem faciunt. 

In suo sacerdotali labore inter laicos, apud moderatores praesertim, quam 
maxime cordi habeant ut fidelitas doctrinae et spiritui Ecclesiae servetur; 
seipsos in educanda vita spirituali et sensu apostolico Christifidelium sibi 
commissorum impendant; apostolicae laicorum operositati sapienti consilio 
adsint eorumque incepta foveant; una cum laicis ipsis attente inquirant 
quaenam sint formae ad efficaciorem reddendam apostolicam actionem; uni- 
tatem spiritus in consociationibus ipsis et earum cum aliis promoveant; com- 
muni associationum orationi praesint. 

22. Attento semper sacerdotali munere, agnoscant et observent propriam 
laicorum dignitatem et responsabilitatem, humano ac fraterno spiritu et plena 
fiducia erga eos sese gerentes. Libenter autem sacerdotes laicis ea omnia re- 
linquant quae ipsi agere possunt. 4 

23. [ Clericorum et sacerdotum praeparatio ]. In clericorum institutione 
pastorali suum locum habeat studium doctrinale ac practicum de laicorum 
parte in apostolatu Ecclesiae, de diversis formis et operis apostolatus laico- 
rum deque propria sacerdotum in hac re munere. 

Eadem norma servetur in formatione religiosorum, sive fratrum, sive 
sororum. 

24. Sacerdotes ipsi hanc suam praeparationem indesinenter prosequan- 
tur, non solum per orationem et suae vitae spiritualis incrementum, sed 
etiam per constans studium doctrinae sacrae et condicionum temporum ac 
locorum in quibus cum laicis operari tenentur. 

Ad hunc finem obtinendum commendandi sunt conventus sacerdotum, 
qui eorum aptam formationem quoad laicorum apostolatum promoveant ac 
mutuam collaborationem foveant. 


NOTAE 

1 Cf. Acta et Documenta Concilio Oecumenico Vaticano II apparando, Se- 
ries I, Appendix Vol. II, De Laicis, p. 761, n. 42; p. 784, nn. 1-5. 

Sacerdotes ad apostolatum laicorum addicti, secundum regiones et secundum 
organizationes specificas, diversimode denominantur. 

2 Verbum hoc designat, in Constitutionis textibus, sive organizatas laicorum 
apostolatus Consociationes, sive organizationes apostolicas quae aut a Hierarchicae 
Auctoritatis inceptu procedunt, aut ab ipsis laicis originem et initium sumunt. 

3 Sacerdotes ad apostolatum laicorum et « secundum eorum indolem et aptitu- 
dinem » in hoc officio occupent. Cf. Menti Nostrae, 23-9-1950, A.A.S., 42 (1950), 

p. 660, 

4 Cf. Pius XII, ad II Congr. Ap. L., A.A.S., 49 (1957), p. 927: «Que 
1’autorite ecclesiastique applique ici aussi le principe general de Paide subsidiaire 
ou complementaire; que l’on confie au laic les taches qu’il peut accomplir, aussi 
bien ou meme mieux que le pretre, et que, dans les limites de sa fonction ou 
celles que trace le bien commun de 1’Eglise, il puisse agir librement et exercer sa 
responsabilite », 


Caput IV 

DE APOSTOLATU A SINGULIS EXERCENDO 

25. [Diversae formae apostolatus individualis'] . Semper in Ecclesia, inde 
ab ipsis exordiis, 1 christifideles, sub Spiritus Sancti motione, ad salutem non 
solum propriam sed et aliorum multimode sese impenderunt. 

Hoc officium omnium et singulorum est baptizatorum, cuiusvis aetatis, 
sexus et conditionis. 

Ad apostolatum speciatim a mulieribus exercitum quod attinet, S. Con- 
cilium commemorat momentum eius, huic nostrae aetati omnino peculiare: 
sive quia mulier omnia convictus humani saepta iure meritoque ingreditur, 
sive quia humanum consortium ipsum magis ac magis, in hodiernis praesertim 
adiunctis, animi ac ingenii dotibus indiget quibus mulieres, Creatore donante, 
speciali modo praeditae sunt. 

Omnes quidem laicos vehementer hortatur ut apostolatus sensum sedulo 

colant ac vita exprimant, tamquam primordialem universalemque exigentiam 
ipsius christianae professionis. 

26. [ Omnia opera ad foriam Domini ]. Hic spiritus apostolicus exigit 
ut suos quisque actus omnes et totam vitam suam dirigat ad maiorem Dei 
gloriam et ad consilium eius exsequendum: « Omne quodcumque facitis in 
verbo aut in opere, omnia in nomine Domini Iesu Christi, gratias agentes 
Deo et Patri per ipsum ». z 

27. [ Orationis apostolatus]. Orationis apostolatus, quo' laudibus Deo 
gratis caritas Christi in mundo diffunditur ac Ecclesia aedificatur, et enixis 
precibus salus impetratur animarum, magni ab omnibus laicis habendus est 
et continuo exercendus non solum secum privatim sed et cum aliis, praeser- 
tim in cultu liturgico. 

Suppliciter autem Deum orare ipsi numquam praetermittant pro suae 
operae, etiam familiaris, professionalis, socialis foecunditate, ac pro perso- 
nis quibuscum vivunt et pro quibus spondere tenentur; nam sine gratiae 
caelestis rore in vanum laborant qui aedificant domum. 3 

Christifideles autem, quos divina gratia ad intimiorem orationem et con- 
templationem in mediis saeculi negotiis colendam invitat, huic gratiae humi- 
liter et generoso animo cooperentur ad suam sanctificationem Ecclesiaeque 
aedificationem, minime praetermissa officiorum suorum fideli adimpletione. 

28. \_Conformitas Christo patienti]. Omnium et singulorum, officium et 
privilegium, est Christo patienti sese conformare, iuxta illud Apostoli: 
« semper mortificationem Iesu in corpore nostro circumferentes, ut et vita 
Iesu manifestetur in corporibus nostris », 4 et laborum aerumnarumque vitae 
humili tolerantia, necnon voluntariis poenitentiis, non modo offensae divi- 
nae Maiestatis placationem implorare ac suorum aliorumque peccatorum ve- 
niam deposcere, sed etiam huius saeculi hedonismo devicto, Crucis victoriam 
Christique regnum promovere. 

Qui vero, gravibus afflicti infirmitatibus, omni frugiferae activitati impa- 
res mundi oculis videntur, meminerint quanti pretii sit quamque Ecclesiae 
aedificandae utilis, apostolatus ad quem vocati sunt, nempe, sedulo in gratia 
Dei viventes, passionem Christi in Corpore Eius Mystico perpetuare, suas- 
que afflictiones in bonum spirituale omnium convertere, gaudentes cum 
Apostolo qui aiebat: « Nunc gaudeo in passionibus pro vobis, et adimpleo ea 
quae desunt passionum Christi in carne mea pro corpore eius quod est Ec- 
clesia ». 5 

29. [ Cohaerentis vitae lux]. Christifideles consonantia vitae et fidei 
opera temporalia spiritu Evangelii imbuentes, tales seipsos praebeant ut Do- 
mini praeceptum impleatur: « Sic luceat lux vestra coram hominibus, ut vi- 
deant opera vestra bona, et glorificent Patrem vestrum qui in caelis est ». B 

Praesertim autem fraternitatem sedulo colant ac caritate omnia opera 
sua vivificent ita ut Domini discipuli ex mutuo amore agnoscantur. 7 

Meminerint praesertim Christifideles cum non catholicis, etiamsi occa- 
sionaliter, conviventes, quam efficax fidei testimonium cotidie catholica sua 

sua professione iis praestare valeant, et caveant « ne nomen Domini et do- 
ctrina blasphemetur », 8 sua ipsorum agendi ratione. 

30. [ Apos folatus verbi]. Christifideles numquam negligant apostolatum 
verbi, quo in ordinario commercio inter homines, veritas et amor Dei dila- 
tatur. Per verbum enim, cui Christus Incarnatione et vita sua vim sanetifica- 
tivam contulit, Deus benedicitur, homines inter se communicant, fides an- 
nunciatur. 9 

31. {.Ecclesiam opibus sustentent]. Laici christifideles, dum spiritua- 
liter Ecclesiam aedificare contendunt, ne negligant etiam opibus suis eius 
Instituta, opera caritatis, missiones sustentare; nec gravamen sibi, sed privi- 
legium existiment stipibus suis Ecclesiae necessitatibus subvenire. Suis enim 
oblationibus non solum grates Deo pro receptis beneficiis agent suaque bona 
quodammodo consecrabunt, sed et Ecclesiam ab alienis subsidiis independen- 
tem et in sua missione implenda magis liberam reddent. 

32. {Libertas et zelus]. Recolant christifideles suam ipsorum navitatem 
apostolicam intra rigida schemata arctari non posse sed magna ex parte eo- 
rum liberae et prudenti electioni et industriae committi, quae ex caritate 
procedit sub Spiritus Sancti motione, in filiali devotione et collaboratione 
cum suis pastoribus. 

Omnes proinde occasiones, suo prudenti iudicio suscipiant et excitent 
ut « omni modo... Christus annundetur ». 10 

33. {Apostolatus singulorum momentum in condicionibus particularis 
discriminis]. Apostolatus singulorum particularis momenti exsistit in regio- 
nibus ut aiunt « dispersionis » (diaspora) catholicorum. 

Maxima vero necessitate hic apostolatus urget grassante persecutione 
vel graviter impedita Ecclesiae libertate. Tunc enim laici vicem pro posse 
sacerdotum in vinculis supplentes, ipsam suam vitam in discrimen ponen- 
tes, eos qui circa se sunt christianam docent doctrinam, ad vitam religiosam 
ac mentem catholicam instituunt, ad sacramenta frequenter suscipienda 
pietatem praesertim eucharisticam colendam inducunt. 11 

Sacrosancti Concilii Patres, dum ex imo corde grates agunt Deo qui, no- 
stris etiam temporibus, heroicae fortitudinis laicos in medio persecutionum 
suscitare non desinit, paterno affectu ac gratitudinis sensu complectuntur et 
ad ulteriores labores eos animant, qui, regionibus ubi Ecclesia in vinculis 
patitur, arduum suum explicant apostolatum ac constanter in catholica fide- 
litate erga Sanctam Sedem perseverant. 

NOTAE 


1 Cf. Rom. 16, 1-13. 

2 Coi. 3, 17; cf. I Cor. 10, 31. — Cf. S. Paen. De indulgentiis pro oblatione 
quotidiani laboris, 25-XI-1961, A.A.S., 53 (1961), p. 827. 

3 Cf. Ps. 126, 1. 

4 II Cor., 4, 10. 


31 

s Coi. 1, 24. 

0 Mt. 5, 16. 

7 Cf, Io. 13, 35. — Huius fraternitatis non parvipendendum opus est correp- 
tionis fraternae eleemosyna spiritualis, multoties a Sanctis Patribus et Ecclesiae 
traditionibus commendata, quam Dominus noster fieri iubet dicens: « Si autem 
peccaverit in te frater tuus, vade et corripe eum inter te et ipsum solum; si te 
audierit, lucratus es fratrem tuum... » (Mt. 18, 15). 

8 I Tim. 6, 1. 

0 Cf. lac. 3, 5-6. — Cf. infra Pars II, Tit. II, Cap. I, De apostolatu verbi. 

10 Philip. 1, 18. 

11 Cf, Pius XII, Sermo ad I Congr, Mund. Apost. Laicorum, 14-10-1951, 
A.A.S., 38 (1951), p. 788. 


Caput V 

DE LAICIS QUI SPECIALI TITULO 
IN SERVITIUM ECCLESIAE ADDICUNTUR 

34. [ Factum ipsum']. Peculiari materna cura Ecclesia complectitur laicos, 
sive caelibes, sive coniugatos, qui seipsos Hierarchiae exhibent suam profes- 
sionalem competentiam offerendo, sive in perpetuum, sive ad tempus, in 
servitium institutionu m et operum Ecclesiae, verbi gratia locorum divini 
cultus, educationis, curae infirmorum, servitii socialis. 

Magni autem gaudii Ecclesiae est quod nostris temporibus, crescente in 
dies numero, laici sese praebent in servitium Associationum et operum quae 
magis directe apostolatui addicuntur, sive intra fines suae nationis, sive in 
ambitu internationali, sive praesertim in missionibus ad extra. 

35. [ Eorum vita spiritualis et praeparatio]. Qui hac ratione sese Eccle- 
siae devovent, virtutibus christianis praesertim in vita sua domestica et pro- 
fessione excellant, spiritu caritatis, paupertatis, humilitatis, sui abnegatione 
ac zelo apostolico eluceant. 

Curam specialem adhibeant in scientia caeterisque qualitatibus acquiren- 
dis quae suis muneribus rite obeundis respondent. Bonum operis cui addi- 
cuntur praeferant privato commodo vel nationis vel organizationis ad quam 
forte pertineant. Sensum universalem Ecclesiae semper devote colant. 

36. [ Adsistentia eis debita]. Locorum Ordinarii, grato animo, hos laicos 
recipiant, eorum conditionem iuridicam convenienter definiant et paterna sol- 
licitudine curent, ne unquam careant necessaria institutione, spirituali so- 
lamine ac incitamento, et mediis pro honesta sui et familiae sustentatione, 
iuxta requisita iustitiae, aequitatis et caritatis. 1 

Clerus quidem et populus christianus observantia ac favore eos prose- 
quantur. 

NOTA 

1 Cf. Acta et Documenta Concilio Oecumenico Vaticano II apparando, Se- 
ries I, Appendix Vol. II, Pars II, p. 569, 

Caput VI 

DE FAMILIA UT SUBIECTO APOSTOLATUS 
Praeambulum 

Per matrimonium constituitur familia christiana, quae inde subiectum 
apostolatus efficitur, immo et eiusdem apostolatus pro omnibus membris suis 
schola, 

Apostolica autem haec societatis familiaris actio peculiare hodie mo- 
mentum obtinet, cum efficacia familiae in ipsam Ecclesiam aedificandam ple- 
nius agnoscatur. 

Concilii Patres tamen minime latet quam difficile familiae saepe sit huic 
praestantissimo muneri satisfacere, tum ob christianae institutionis, cogni- 
tionis atque debitae aestimationis defectum, tum, in pluribus locis, ob infau- 
stas oeconomicarum ac socialium rerum condiciones, in quibus permultae fami- 
liae vitam degere debent. 

Ideo Sacrosanctum Concilium omnes ad quos pertinet invitat ad impi- 
gram navandam operam ut familiae facultas sit apte congruenterque suis 
perfungi officiis. 1 

37. [ Familia ut subiectum apostolatus ]. Regni Christi propagatio postu- 
lat ut ipsae familiae non solum apostolicae actionis Ecclesiae bona recipiant, 
sed etiam, ratione sua propria, eiusdem apostolatus adiutrices et redemptio- 
nis instrumenta fiant. 

38. [ Matrimonium fons apostolatus familiaris ]. Goniugalis societas, ad 
propagationem generis humani instituta, per matrimonii sacramentum qua 
talis Ecclesiae inseritur et de plenitudine eius vitae vivit, propria ratione ad 
aedificationem Corporis Christi ordinatur et gratiis ad hoc congruentibus 
luculenter ditatur. 

Amoris et unionis Christi cum Ecclesia, iam ab initio per unionem viri 
et mulieris praefiguratae, vivam imaginem in se coram Deo et hominibus 
matrimonium christianum praebet, quod, testante Apostolo, est « sacramen- 
tum magnum » in Christo et in Ecclesia. 2 

39. [ Mutuus coniugum apostolatus]. In ipsa celebratione matrimonii 
coniuges sunt invicem gratiae ministri. 

Vi ipsius sacramenti uterque coniux munus et officium habet ut erga 
alterum gratiae sit cooperator, necnon caritatis Christi et Ecclesiae testis. Per 
utriusque sanctificationem eorumque spiritualem unionem, maior Dei gloria 
et Ecclesiae aedificatio obtinentur. 

Ad mutuam conformationem, ad assiduum se invicem perficiendi stu- 
dium 3 coniuges sese impendant praesertim propria in sacrario' familiae mu- 
nera adimplendo. 

Quod munus et officium pro alterutro peculiarem gravitatem induit, si 
quando infeliciter alter ex coniugibus alienus sit ab Ecclesia vel a fide vel a 
christianae vitae usu. 4 

40. [Coniugum munus apostolicum in familia ]. Coniuges ad Corporis 
Mystici aedificationem cooperantur per vitae humanae propagationem secun- 
dum Dei praescriptiones sanctissimas, firmissimas, inviolatas, 5 per filiorum 
sollicitam praesentationem ad Baptismum, humanam christianamque institu- 
tionem, in primis ipsis tradendo Verbum Dei et eos ad spiritum et opera 
apostolatus efformando. 

Parentum est etiam filios educandos adiuvare ut vocem, qua Deus eos 
appellat, attente inquirant et libenter excipiant, sive Ipse eos ad novam 
familiam efformandam, sive ad Christi servitium in vita sacerdotali vel in statu 
evangelicae perfectionis, sive ad vitam caelibem in mundo degendam vocet, 
Ad filiorum formationem apostolicis Juvenum consociationibus eorum adhae- 
sionem foveant. 

41. [Familiae totius ad apostolatum participatio ]. Non solum coniuges, 
sed tota christiana familia missioni Ecclesiae inservit et eius apostolatus est 
particeps, 

Familiae christianae communio et proinde eius apostolica efficacia quam 
plurimum fovetur per eius membrorum vitam spiritualem et coniunctam ora- 
tionem, qua vita familiaris magis magisque particeps fit in cultu Corporis 
Mystici orantis et sese Deo offerentis. 

Familiares omnes conari oportet quae Christi et Ecclesiae sunt uno ani- 
mo inquirere, diligere et unumquemque pro posse in communitatis dome- 
sticae bonum et in eius apostolicam actionem cooperari, 

42. [Apostolatus familiae ambitus ]. Bonum familiae apostolica pietate 
colendum complectatur omnes consanguineos, eos praesertim qui in senectute 
veneranda vitam suam perficiunt, necnon affines atque vicinos. 

Speciali curae et providentiae adiutrices et adiutores domestici commissi 
sunt. Ipsi insuper vitae spiritualis et apostolatus familiae, pro adiunctis, 
participes fiant. 

Inter diversas apostolatus familiaris formas haec eminet: effusa cari- 
tate advenas et hospites, praesertim temporalibus et spiritualibus bonis ca- 
rentes, tecto recipere, sicque Christi praesentiam in hac « Ecclesiae cellula » 
quae est domus christiana apertam reddere. 

Urgente amplius caritate, coniugalis et familiaris societatis apostolica 
operositas e domo in omnem ambitum suae vitae ac humanae consortionis 
diffunditur. Peculiari modo apta est societas coniugalis et familiaris ad 
quasdam apostolicas exercendas operas, ut in primis: sponsos ad matrimo- 
nium praeparare, coniugibus et familiis in angustiis moralibus vel materia- 
libus versantibus, vel iis qui familia eiusque bonis carent, auxilium ferre. 

43. [Peculiare servitium Ecclesiae ]. Laude dignae sunt familiae quae 
propius Ecclesiae deserviunt, uti in regionibus in quibus peculiares neces- 
sitates Ecclesiam premunt, 6 

44. [Familiarum coetus~\. Ad ampliorem apostolatum exercendum, fa- 
miliae in coetibus opportune coadunantur, qui earum formationem promo- 
vent, cum Ecclesiae missione cooperantur, influxum christianum etiam in res 

temporales fovent, praesertim in consociationibus familiaribus neutris, et 
ipsius familiae iura defendunt. Si res ferant, ad hos fines attingendos, etiam 
cum non catholicis inceptis commercium inibunt. 

45. [De quibusdam adiunctis in quibus apo stolatus per familiam pecu- 
liare momentum attingit"]. In regionibus in quibus prima Evangelii spar- 
guntur semina, vel Ecclesia adhuc in suis primordiis exsistit, familiae chri- 
stianae, tota vita sua Evangelio cohaerentes ac matrimonii Novae Legis ex- 
cellentiam ostendentes, maximi momenti testimonium coram mundo Christo 
afferunt. 

Idem dicendum de regionibus in quibus Ecclesia in gravi aliquo discri- 
mine versatur. 

Ad regiones quod attinet, in quibus propter persecutionem actio pasto- 
ralis impeditur institutionesque ecclesiasticae auferuntur vel deformantur, 
familiae christianae manent ultima Corporis Mystici munimenta. Illic enim, 
quum alia Sacramenta non iam possint conferri, parentes, tamquam Tradi- 
tionis et Ecclesiae tramites, liberis provident essentialia salutis media: bap- 
tismum et fidei traditionem. Praeterea, per Matrimonii sacramentum novae 
familiae constituuntur, quae Ecclesiae communitatem continuent. Ita, in 
illis familiis, quasi in catacumbali perfugio, Ecclesia vitam degit circumscrip- 
tam sane, sed pulcherrimorum sanctitatis fructuum capacem, in qua Christus 
novum gratiae vernale praeparat tempus. 


NOTAE 

1 Cf. infra Partem II, Tit. II, cap. II, et Partem IV, Tit. II, cap. I. 

2 Eph. 5, 32. — Cf. Catech. Rom., lib. II, Cap. VIII, q. 24; Casti Connubii, 
A.A.S., 22 (1930), pp. 539; 548. 

3 Cf. Catech. Rom., 1. c., q. 13; Casti Connubii, A.A.S., 22 (1930), pp. 539-592. 
* Cf. I Cor. 7, 13-14; I Petr. 3, 1 sq. 

3 Cf. Casti Connubii, 1. c., pp. 553-554; Mater et Magistra, A.A.S., 53 (1961), 
p. 447. 

6 Cf. Enc. Evangelii Praecones, A.A.S., 43 (1951), p. 514. 


Caput VII 

DE CONSOCIATI VIS APOSTOLATUS FORMIS 
Praeambulum 

[Caritate moti christifideles inter se consociantur] 

Caritas Christi, qua Sponsa zelo Dei zelat, urget Ecclesiam inde ab exor- 
diis ut omnia media adhibeat et ordinet, quae apta sint ad Evangelium pro- 
pagandum. Unde christifideles, eadem caritate moti, inter se consociantur ad 

mutuam aedificationem, ad ostensionem et dilatationem caritatis et regni 
Christi et Dei, 1 ad veritatis et vitae christianae defensionem, vel ad sol- 
vendas quaestiones quae apostolatu consociativo indigent, 

[ Tempora praeterita ] 

Statim ac aliqua christianorum communitas quemdam gradum vitalis vi- 
goris obtinere incipit, laicorum apostolatus sub forma associata 'mox exsur- 
git. Praeclara huius rei testimonia sunt benemerentia illa opificum et arti- 
ficum sodalicia Mediae Aetatis, necnon aeque foecundae Confraternitates, 
Tertii Ordines, Congregationes Mariales et aliae consociationes quae iuxta 
temporum exigentias in Ecclesia oriri non desinunt. 

[Tempora nostra ] 

Nostris hisce temporibus, civilitas in nonnullis regionibus et in multis 
suis aspectibus christiano afflatu destituta videtur, impulsus ad socialem or- 
ganizationem in dies augentur praesertim scientia et technica instimulanti- 
bus; 2 alia vero ex parte profundius animadvertunt christifideles necessitatem 
sese associandi ad Corporis Christi aedificationem: caritas Christi postulat 
ergo ut diligentius organizationes curentur quae nova praebeant instrumenta 
ad Evangelii praeconium annunciandum, ad christianam vitae formam affir- 
mandam et defendendam, praesertim a perniciosis pressibus collectivis, immo 
ad ambitum vitae transformandum, ad inventa huius temporis in servitium 
Christi et honorem Dei ordinanda. 3 

[Formae variae] 

Magna invenitur varietas inter apostolatus formas iuxta historicam earum 
originem, nationum indolem, temporum ac locorum adiuncta, et praesertim 
iuxta diversos fines apostolicos, quos laici ipsi sibi proposuerunt vel eis eccle- 
siastica indicaverit Hierarchia. 

46. [Relationes cum Hierarchia]. Fidelium associationes, sive distincta 
lineamenta ipsius Ecclesiae, quae in dioeceses et paroecias dividitur, in sua 
ordinatione sequantur, sive alias structuras iuxta suum finem assumant, de- 
bitas cum Ecclesiastica Auctoritate foveant relationes. 

47. [Associationes apostolatus aestimentur]. Associationes apostolatus, 
sive ab ipsis laicis conditae, sive ab auctoritate ecclesiastica probatae vel insti- 
tutae, magni habendae sunt, praesertim eae quas Ecclesia laudaverit vel 
commendaverit. 

Associationes vero, quas ecclesiastica auctoritas tamquam obligatorie in 
dioecesi vel paroecia fundandas decreverit, a christifidelibus speciali modo 
aestimandae et promovendae sunt. Immo ipsi curent earum finem et spiri- 
tum agnoscere atque attente perpendant utrum ad ipsas a Deo vocentur. 

48. [Libertas et unitas]. Patet autem hic vigere illam libertatis legem 
quae fundatur in varietate donationum Dei. 4 Ipse enim dividit singulis prout 

vult: 5 non licet ergo uniformitatem sub specie unitatis statuere et spiritus 
cohibere. 

Sub alio vero respectu, quantumvis multiplicitas formarum apostolatus 
consociati signum sit foecunditatis Ecclesiae, vitanda tamen est virium di- 
spersio. 0 

49. [Unde oriantur apostolatus consociati anima et vis']. Noverint in- 
super christifideles organizationem, etsi efficaciam adaugeat apostolatus, totam 
suam vim apostolicam depromere ex fide quae per caritatem operatur. 7 

50. [Cohaerentia et fidelitas]. Alicui formae apostolatus organizati no- 
men dantes, eius fines, spiritum, rationem et methodum recte cognoscant, 
obligationes, quas libenter suscipiunt, pro posse fideliter adimpleant, in aedi- 
ficationem totius Ecclesiae et sui ipsius sanctificationem. 

NOTAE 


1 Cf. Eph. 5, 5. 

2 Cf. Mater et Magistra , A.A.S., 43 (1961), p. 417. 

3 « Pour primordiale qu’elle soit, la conversion individuelle... ne saurait suffire.., 
Nous vous exhortons, chers Fils et Venerables Freres a susciter parmi les fideles 
commis a vos soins un effort collectif de renouveau chretien de la societe... », Litt. 
Enc. Le pdlerinage de Lourdes, 2-7-1957, A.A.S., 49 (1957), p. 615. 

4 Cf. Rom., 12, 3 et 6. 

5 Cf. I Cor. 12, 11. 

0 « Illud vero etiam atque etiam commendandum, ut initae consociationes non 
modo felici vivant concordia, verum aptissime ad unum copulentur: sodalicia 
nempe paroecialia, dioecesana consiliumque nationale dirigens, omnia congruenter 
vincta atque contexta sunto. Ut membra scilicet corporis unius, ita invicti exercitus 
cohortes. Virium compactio non dissipatio; non fortuitus quidam operum concursus, 
sed ordinata ad commune bonum conspiratio, non singularum partium sponte eger- 
minantis florentisque vitae compressio, sed progrediens artuum viriumque auctus, 
ita ut decor et venustas cum apta membrorum compositione in toto corpore eni- 
teant ». Pius XI, Quamvis Nostra, A.A.S., 28, 30-4-1936, pp. 160-161; Ad 
Em.mum Sebastianum Leme de Silveira Cintra, Archiepiscopum S. Sebastiani Flu- 
minis Ianuarii, atque ad ceteros RR. PP. DD. Archiepiscopos et Episcopos Bra- 
siliae De Actione Catholica aptius provehenda. 

7 Gal. 5, 6. 


Caput VIII 

DE MUTUA COORDINATIONE 1 

51. [Relationes sponte exoriuntur]. Relationes quaedam sponte exo- 
riuntur inter diversas apostolatus associationes quae eandem habent originem 
vel indolem vel affinibus utuntur methodis aut in eodem campo suam ope- 
ram exerceant. 

Inter illas quae aeque tendunt ad salutem animarum strictiores ad invi- 

cem relationes desiderantur, latiores tamen inter istas et illas quae tendunt 
ad apostolatum socialem. 

52. [Necessitas coordinationis']. Ad « unitatem spiritus in vinculo pa- 
cis » 2 promovendam in multiplici organizationum varietate, ut fines com- 
munes maxima efficacia obtineantur, perniciosae et inutiles aemulationes vi- 
tentur caritasque splendeat fraternitatis, apta exigitur mutua coordinatio. 

Quae autem coordinatio, servatis uniuscuiusque organizationis indole ac 
cuique propria ad Hierarchiam ecclesiasticam relatione, non solum omnibus 
occasiones praebet conveniendi et mutuam notitiam ac familiaritatem fovendi, 
sed etiam promovet communium apostolatus ac formationis quaestionum 
examen, necnon expeditiorem ac efficaciorem modum quo auctoritatis eccle- 
siasticae praescripta vel consilia corde uno ad effectum deducantur. 

Quod maxime convenit, cum peculiaris actio pastoralis ab Ordinario pro- 
mota ad aliquem finem maioris momenti organice attingendum requirit coor- 
dinationem et harmoniam apostolicae operositatis cleri, sive saecularis sive 
regularis, religiosorum omnium et fidelium totius dioeceseos. 

53. [ Instrumenta mutuae coordinationis]. Hierarchiae sollicitudini com- 
mendatur opportunorum constitutio centrorum in ambitu paroeciali, dioe- 
cesano, nationali ac Ecclesiae universalis, ut variae associationes et incepta 
apostolica convenire et inter se communicare possint, et, salva uniuscuiusque 
indole et autonomia, operas suas mutuo coordinare. 

54. In qualibet natione, Episcopi ut omnes apostolatus laicorum operae 
mutuo coordinentur ultro studeant, institutis etiam ad rem una vel pluribus 
commissionibus: ad quas sacerdotes quoque vel laici vocari possunt, 3 

Sapienti Summi Pontificis iudicio Sacrosanctum Concilium submittit, 
utrum expediat precibus nonnullorum Episcoporum accedere, qui optant 
ut aliqua Sacra Romana Congregatio consulat apostolatui laicorum, prae- 
sertim quoad foederationes aliaque instituta catholica internationalia. 


NOTAE 

1 Cf. Acta et Documenta Concilio Oecumenico Vaticano II apparando, Se- 
ries I, Appendix Vol. II, De Laicis, p. 760, n. 34; p. 768, nn. 18-20; p. 779, n. 34; 
p. 787, n. 2. 

2 Eph. 4, 3. 

3 Cf. Benedictus Pp. XIV, De Synodo Dioecesana, L. III, Cap. IX, N. VII. — 
Acta et Documenta..., p. 760, n. 38. 

Caput IX 

DE SPIRITU APOSTOLICO 

55. [ Sensus Christi; sensus humanae condicionis ]. Ut laicus evadat 
homo vere apostolicus in Ecclesia Sancta, ipsius animum sensu Dei, qui est 
Dominus et Pater omnium, imbui oportet; pariterque sensu Christi, cuius 
operi redemptivo omnes cooperari tenentur, per Quem omnia et in Quem 
omnia creata sunt; sensu autem Spiritus qui est anima Ecclesiae, ad quam 
ipse laicus tamquam membrum vivum pertinet et ad quam omnes homines 
vocantur. 

Colat simul sensum rerum creatarum humanaeque historiae, quae o mn ia 
ad gloriam Dei evehenda sunt; peculiari autem modo ratio habeatur perso- 
narum et condicionum familiarium, professionalium, civilium, in quibus, ut 
laicus, vivit et operari tenetur. 

56. [Fides, spes , caritas']. Christifideles, apostolatui Ecclesiae participan- 
tes, satagant virtutibus theologicis regi, nempe: 

in lumine fidei secundum Deum omnia iudicare, et aestimare, pecu- 
liari vero modo homines ac res et eventus sui temporis et suae vitae quoti- 
dianae; 

spe corroborari, quae eorum laborem continuo sustineat et stimulet 
certa exspectatione gratiae Dei et fructuum suo tempore colligendorum, 
« exspectantes beatam spem et adventum gloriae magni Dei et Salvatoris 
nostri Iesu Christi »; 1 

in caritate Dei vivere, qua, Patrem in omnibus et super omnia et om- 
nes homines tamquam fratres in Christo diligentes, laici cupiant impendi et 
superimpendi pro corporum et animarum salute, necnon pro totius mundi 
sanctificatione. 2 

57. [Fidelis servus et prudens]. Virtutibus theologicis ditatus, qui Ec- 
clesiae apostolatui incumbit, individualismo minime cedens, semper erga 
alios debitorem sese existimet; proinde, numquam quae sua sunt quaerens, 3 
animi deditione et simul discretione paratus sit deservire: 

suam ipsius industriam exerceat simulque noverit cum fratribus col- 
laborare; 

in veritate et amore Christi fidelis maneat, simulque prudens in actio- 
ne adiunctis aptanda in quibus suam vitam degit. 4 

58. Amor ipse christianus et efficacitas apostolatus postulant ut colantur 
quam maxime animi quoque ornamenta quae a natura requiruntur, et etiam 
a non-credentibus maximi momenti habentur, ut sunt probitas, sinceritas, 
fortitudo, humanitas, sine quibus nec vita christiana, nec efficax testimonium 
caritatis consistere potest. 

59. [Actio veluti redundantia interioris communionis cum Deo]. Actio 
in servitium Ecclesiae est veluti redundantia interioris communionis cum 
Deo in caritate. 

Recolant christifideles omnes actionem hanc proinde illuminari, accendi, 
foveri per continuam, crescentem communionem cum Christo Domino; qui 
ignem venit mittere in terram. 5 Attingitur hoc per participationem ad vitam 
Ecclesiae, praesertim per liturgiam, per Verbi Dei auditum, per spiritualem 
lectionem, in primis Scripturae Sanctae, per orationem et meditationem, per 
exercitium fraternae caritatis et fidelem adimpletionem officiorum unius- 
cuiusque status, per filialem devotionem in Virginem Matrem. 

Rectitudo vitae et operositatis christianae praesertim per frequentem ac- 
cessum ad Sacramentum Poenitentiae servetur et renovetur. 

Quam maxime cavendum est ne forte inordinata rerum externarum instan- 
tia fideles a vita interiore sese avertant, gravi cum periculo infecunditatis sui 
apostolatus necnon cum detrimento suae ipsius animae. Quo vita interior 
profundius renovetur, peculiariter Exercitia Spiritualia commendantur, 

60. [ Participatio ad Sacram Liturgiam\. Super omnia autem christifide- 
les mente et corde Sacrificium Corporis et Sanguinis Christi teneant veluti 
praestantissimum vitae christianae et apostolatus fontem, simulque metam 
ad quam ipsi tendant et alios ducere studeant. 

Ex ipsa enim huius divini Mysterii celebratione vis amoris Christi pro- 
manat ad laudem Dei et ad totius mundi salutem. 

Proinde haec Sacrosancta Synodus iterum laicos instantissime invitat ut 
toto corde huic divino convivio in communitate christiana participent. 


NOTAE 

1 Tit. 2, 13. 

2 Cf. II Cor. 12, 15. 

3 Cf. I Cor. 13, 5; Io. 8, 50, 

4 Cf. Mt. 24, 45. 

5 Cf, Luc. 12, 49. 


Caput X 

DE LAICORUM EDUCATIONE 
ET PRAEPARATIONE AD APOSTOLATUM 

Praeambulum 

Educatio christiana laicorum formationem expostulat ad apostolatum, ut- 
pote ad essentiam vitae christianae pertinentem. 

Ecclesiae officium est, ex missione « docendi omnes gentes » 1 divinitus 
accepta, hanc educationem apostolicam impertiendi. Hodierna vero adiuncta 
undique Ecclesiam premunt ad officii huius condiciones ac methodos dili- 
genter denuo perpendendas, ad eiusque iterum perfunctionem pro viribus 
urgendam. 

Haud pauci inveniuntur quorum christiana educatio, circumvadentis in- 
dividualismi causa, apostolico careat afflatu. Sunt nempe qui putent se sibi 
soli vivere posse propriamque animam salvare, proximorum salute neglecta, 
Domini praecepto atque exemplo posthabitis, qui ait: « In hoc cognovimus 
caritatem Dei, quoniam ille animam suam pro nobis posuit et nos debemus 
pro fratribus animas ponere ». 2 Simulque mos invaluit christianam vitam 
ac religiosa officia a privatis ac publicis muneribus prorsus sei ungendi sepa- 
randaque censendi. 

Exinde oritur necessitas recte ordinatam ac sedulam educationem Ec- 
clesiae membris impertiendi, eo quoque fine ut laici iis respondere possint 
gratiis quibus Divina Providentia ad Regnum Dei diffundendum eos ditavit. 

Huiusmodi educatio hoc intendit: ut unusquisque laicus, vocationis et 
participationis ad Ecclesiae apostolatum conscius, hoc officium, pro adiunctis, 
reapse impleat. 

61. [ Qui et quando educandi sint ad apostolatum]. Educatio haec ad 
apostolatum incipere debet a prima christiana institutione puerorum: ipsi 
enim inde ab usu rationis sunt in Ecclesia responsabiles. 

Peculiari autem modo curandum est ut ad apostolatum praeparentur adu- 
lescentes et iuvenes, ita ut illo spiritu eorum imbuatur ratio cogitandi et vi- 
vendi, quae radicitus hac vitae aetate eflormatur. 

Educatio vero ad apostolatum numquam intermittenda erit, aptata quidem 
uniuscuiusque aetati vel condicioni, speciatim autem quando quis novum 
aliquod momentum vitae ingreditur vel novam responsabilitatem assumit: 
uti tempore praeparationis ad Confirmationis Sacramentum suscipiendum et 
ad Sacram Synaxim primo adeundam; occasione ascensus ad studia ulteriora 
aut initio vitae laboris et professionis vel praesertim tempore novae fami- 
liae instituendae. 

Peculiari nota signanda est necessitas educationis ad sensum et opera apo- 
stolatus pro laicis qui Ecclesiae inceptis et associationibus nomen dant, prae- 
cipue si directionis munus in eis susceperint vel suscepturi sint, 

62. \Quibus officium incumbat]. Iis, ad quos spectat educatio christia- 
na, ex ipsa natura rerum officium quoque institutionis ad apostolatum in- 
cumbit; inter quos praecipuum locum obtinent parentes vel tutores, sacer- 
dotes, catechistae, magistri. Valde laudandae sunt consociationes quae, simul 
cum operositate apostolica, hunc finem educativum intendunt, praedictorum 
actionem complendo vel supplendo. 

63. [... Parentibus']. Parentes, in primis, cordi habebunt filios suos 
adhuc infantes, sed iam in vita spirituali progredientes, disponere ad agno- 
scendum amorem Dei Patris et Christi erga omnes homines; gradatim in eo- 
rum animos insinuare sollicitudinem circa necessitates sive materiales sive 
spirituales proximi et desiderium excitare sese pro aliis impendendi, 

Singula familiae membra eundem sensum christianum et catholicum co- 
lant, ita ut familia tota et eius communis vita tirocinium evadat apostolatus. 

64. [... Scholis'}. Item ad scholam catholicam cuiuscumque ordinis perti- 
net fovere in iuvenibus christianam mundi et vitae rationem speciali modo 
sensum catholicum et apostolicum. 

Quando autem schola catholica desit, eorum erit magistrorum et disci- 
pulorum, qui sensu christiano et catholico imbuti sunt, spiritus christiani, 
debita servata discretione erga alios qui aliter sentiant, testimonium reddere. 

65. [... Sacerdotibus}. Sacerdotes autem prae oculis habeant, in catechesi 
et ministerio verbi, in directione spirituali et administratione sacramenti 
Poenitentiae, necessitatem educationis laicorum ad apostolatum, praesertim 
ii quibus officium demandatum est curandi associationes laicorum, sive ea- 
rum peculiaris finis sit apostolatus, sive autem cultus, oratio, formatio reli- 
giosa vel alius. 

66. [... Paroeciis}. Paroecia, in quantum fidei, precum et actuosae cari- 
tatis communitas, est non solum centrum et subiectum, sed etiam schola, 
sane non unica, servitii divini, in qua cuiuscumque aetatis laici ad aposto- 
latum educantur. Talis autem educatio non ad solam paroeciam intendat sed 
universam apostolatus extensionem, quae penitus ipsius limites transcendit, 
complectatur. 

67. [... Organhationibus}. Coetus pariter laicorum, sive stricte aposto- 
latum sive alios fines supernaturales intendant, quique, pro modulo suo, hanc 
formationem apostolicam curent. 

68. [... Sublecto ipso}. Opus denique educationis potissimum est ipsius 
educandi laici qui, actioni Dei, per educatores agentis, docibilem se praebere 
debet. Quo magis autem aetas crescit et animus evolvitur, eo magis unius- 
cuiusque erit detegere et curare semina quae Deus in sua anima seminavit, 
propriam christianam personam maturare, ut praesto sit Christo Domino 
eiusque Ecclesiae ultro ministrare. 

69. [Apta educationis methodus}. Ut institutio ad apostolatum effica- 
cior reddatur, et exigentiis nostrae aetatis perfectius consonet, explicita sit 
et apta methodo tradatur oportet. 

70. [... Institutio doctrinalis}. Cum missio christiana hoc intendat ut 
omnes homines Deum cognoscant et diligant, educatio laicorum ad apostola- 
tum exigit ut progrediantur in scientia Dei, in sapida cognitione Christi eius- 
que Ecclesiae. 

Ad hoc oportet ut ipsi, praecipue ii qui in associationibus et inceptis apo- 
stolatus coadunantur, congrua propositione doctrinae christianae, prout di- 
versa aetas vel capacitas vel praevia praeparatio postulat, instituantur; in 
eorum formatione praesens speciatim habeatur necessitas laicos instituendi 
in doctrina sociali Ecclesiae et in cognitione ingruentium quaestionum quae 
ad eius vitam et ad nostram aetatem spectant. 3 

71. [... Cognitio et studium de rerum adiunctis}. Maximi momenti est 
ut in educatione et praeparatione ad apostolatum laici conscii fiant adiuncto- 
rum ambientium in quibus vitam degunt et operantur ac discant de eis 
christiana ratione iudicare, in iisque sese digne gerere. 

72. [... Educatio per actionem ipsam]. Gradatim quidem et discrete, 
sed inde ab initio suae formationis, immittantur laici et ipsi libenter ingre- 
diantur in operosum servitium Ecclesiae, memores etiam per actionem edu- 
cari ac actionem ad ipsamque vitam spiritualem plenius efformari. 

73. [... Sessiones et scholae ]. Ut praeparatio adaequate respondeat va- 
rietati condicionum vitae laicorum et determinatis uniuscuiusque operis fini- 
bus, provideri etiam poterit ordinariis sessionibus associationum necnon 
specialibus conventibus et scholis. 

74. [ Uhi sacerdotes quacumque ex causa desunt ]. Educatio ad apostola- 
tum peculiarem urgentiam induit in regionibus in quibus sacerdotes qua- 
cumque ex causa desunt. Magni momenti est ut multi apti laici ad eos sub- 
stituendos, prout fas est, exquirantur et opportune praeparentur. 

75. [ Praeparatio proxima ]. Priusquam operas maioris momenti laici 
adeant, eorum remota praeparatio proxima compleatur oportet, singulorum 
et coetuum, studio et meditatione ac propria personali et communi oratione. 4 

Textus definitive probatus in Sessione Generali habita diebus 2~8 aprilis 1962, 


NOTAE 

1 Math. 28, 18. 

2 I Io. 2, 16. 

3 Cf. infra Pars IV, Tit. I, Cap. IV. 

4 Cf. Iac. 1, 17. 


Pars II 

DE APOSTOLATU LAICORUM 

IN ACTIONE AD REGNUM CHRISTI DIRECTE PROVEHENDUM 

Prooemium 

[ Tres apostolatus laicorum aspectus~\ 

Generalioribus notis de Apostolatu Laicorum delibatis, Sacrosancta Sy- 
nodus rationes praecipuas declarat, quibus participatio laicorum missioni Ec- 
clesiae ad effectum perducitur: id est collaboratio ad operam Ecclesiae magis 
directe ad opus evangelizationis et sanctificationis pertinentem, actio carita- 
tiva, actio in ordine temporali christiano afflatu perfusa. 

[ Progressio in eorum connexione et distinctione] 

Hi tres diversi aspectus ita in unitate vitae christianae copulantur, ut 
non semper facile ab invicem distingui possint. Revera, tempore renovatio- 
nis vitae catholicae saeculo praeterito, una simul devinciebantur et quan- 
doque confundebantur in inceptis diversarum organizationum quae ad chri- 
stiana principia affirmanda et defendenda ordinatae erant. 

Auctis tamen in dies, in communitate christiana, et specializationis in- 
stantia et conscientia de diversitate finium ac rationum agendi, clarius mu- 
nera distinguebantur inter diversa incepta et consociationes, quae distinctio 
a Summis Pontificibus, praesertim inde a Benedicto Papa XV, probata est. 1 

Hierarchia immo, dum laicos hortabatur, ut in rebus mere humanis pro- 
pria industria et inceptu, et qua par est autonomia, operarentur, simul sub 
pleniore sua responsabilitate quasdam apostolatus formas sibi assumebat, 
uti Actionem Catholicam et organizationes huic similes, quae magis directe 
ad evangelizationis et sanctificationis opus sese impendunt. 

[ Proficuae immutationes ] 

Eodem tempore et huius progressionis causa, aliae in operis apostolatus 
laicorum proficuae fiebant immutationes; praevalens defendendae fidei pro- 
positum in desiderium efficacis penetrationis convertebatur; necessitas et 
exercitium vitae interioris instabant et progrediebantur ac simul adauctum 
desiderium sese impendendi ad principia christiana in res mere humanas affe- 
renda; laicorum in apostolatu adlaborantium nexus arctior cum propriis 
pastoribus efficiebatur; laici ipsi in Ecclesia tamquam in domo propria se 
felices senserunt, crescente in ipsis conscientia se membra viva Ecclesiae esse, 
una cum desiderio plenioris participationis non ad actionem tantum, sed ad 
universam vitam Ecclesiae praesertim liturgicam, 

Insuper apostolatus necessitudines ad alias etiam institutiones diffunde- 
bantur, quae ad hunc proprie finem ortae non erant; simul que in universa 
communitate christiana vitae interioris desiderium erumpebat. 

[Animorum unitas in apostolatu ] 

Sacrosanctum Concilium igitur ad illas imprimis apostolatus formas 
mentem intendit, quae magis directe et penitus in promptu sunt, ut ubique 
effundantur summa bona, quae Christus Ecclesiae suae concredidit. 

At dum distinctionis necessitatem revocat, laetanter percipit christifideles 
plures generose diversis in campis opus conferre; hortatur tamen omnes, in 
quibusvis adlaborent saeptis (religioso, caritativo, sociali), ut uno apostola- 
tus animo sese compleant ac fraterne ad ultimum apostolatus finem, ad glo- 
riam scilicet Dei et mundi salutem, indesinenter conspirent. 

NOTA 

1 Sermo in Festo Nativitatis Domini 1918 et Litterae Circulares Consociatio- 
nis cui titulus « Unione Popolare Italiana », mense ianuario 1919, quae eundem 
sermonem ad effectum deducebat. 

Titulus I 

DE FORMIS QUIBUS HIC APOSTOLATUS ORGANIZATUR 

Caput I 

DE APOSTOLATU LAICORUM 
IN VARIIS ECCLESIAE COMMUNITATIBUS 

Praeambulum 

[ Apostolatus laicorum in intima communione cum Ecclesia exercetur ] 

Quamquam plura apostolatus opera a christifidelibus exercentur, effi- 
cacitatem tamen mutuantur ab Ecclesiae vigore in cuius communione vire- 
scunt, quatenus eidem inseruntur pleneque conformantur, « ut non sit 
schisma in corpore sed idipsum pro invicem sint membra »/ 

Unusquisque fidelium ad quamdam Ecclesiae partem pertinet, in deter- 
minato loco « peregrinantem », cuius fons et apostolatus est collegium 
Episcoporum sub Petro Ecclesiae Dei vitam regentium. 

Sacrosanctum proinde Concilium laicos omnes enixe hortatur ut, exce- 
dentes individualisticam mentem vel quidquid particularismum — qui dici- 
tur — sapit, conscii fiant sui muneris et officii in communitate ecclesiali. 

1. [In paroeciis]. Paroecia est communitas ecclesialis in qua laici christi- 
fideles immediate inseruntur et per quam parocho, ut proximo et ordinario 
magistro et sacerdoti, adhaerentes, cum suo Episcopo uniuntur cuius sacer- 
dotes cooperatores sunt. 

In paroecia, circa altare Sacrificii, fideles omnes coadunantur, in Christo 
communicantes citra omnes divisiones et differentias quibus in vita quoti- 
diana distinguuntur; in ipsa communitate paroeciali christifideles ad cultum 
liturgicum participant, suam vitam sacramentalem vivunt, verbum Dei au- 
diunt et caritatem christianam exercent. 

Omnes ergo, etiamsi ad opera pertineant a religiosis communitatibus de- 
pendentia, maximi faciant huius beneficae institutionis curaeque animarum 
praestitae, sollicite participantes non solum vitae spirituali paroeciae, sed 
eius multiplicibus operis apostolicis, tam ad intra quam ad extra, ita ut 
paroecia ipsa ut communitas missionaria revera sese gerat. 

2. Grato animo cooperentur cum suis pastoribus, libenter assumentes 
suam quisque partem in inceptis apostolicis, praesertim vero in doctrina chri- 
stiana tradenda, in operibus caritatis vel educationis vel honesti oblecta- 
menti promovendis, in prelo caeterisque instrumentis communicationis so- 
cialis provehendis et dirigendis. 

3. [ Circa eos qui longe a paroeciae vita versantur]. Laicorum opera 
quam maxime necessaria est ad commercium ineundum inter pastorem et eos 

qui forte negligentia sua vel praeiudiciorum vi longe a paroeciae vita versan- 
tur, Prudentia et caritate praediti laici facile possunt ad eos fraterne accedere, 
eos certiores reddere de iis quae in paroecia aguntur, eis persuadere ut in eis 
debitam partem suscipiant, sicque paulatim eos adducere ad pastorem et ad 
intensius vitae christianae exercitium. 

4. [ Fraterna hospitalitas ]. Paroecialis communitas, sicut familia chri- 
stiana, sensu hospitalis acceptionis praedita sit, ut eo accedentes solatium in- 
veniant et germanum familiae calorem, secundum mentem Apostoli dicen- 
tis: « Caritas fraternitatis maneat in vobis; et hospitalitatem nolite oblivi- 
sci,., ». 2 Quod si fiat, vultum vere christianum induet paroecialis familia, 
dicente Domino: « In hoc cognoscent omnes quia discipuli mei estis, si di- 
lectionem habueritis ad invicem ». 3 

5. [ Sensum colant dioecesanum\. Cum vero paroecia cellula tantum sit 
principalioris illius corporis, dioecesis scilicet, laici operam suam producant 
ultra fines paroeciae et maiori huius Ecclesiae parti deserviant, Filiali obse- 
quio ac confidentia cooperentur cum legitimo suo pastore, Episcopo, quem 
Spiritus Sanctus posuit regere Ecclesiam Dei, 4, praesertim cum ad bonum 
totius dioecesis vel normas directivas proponit vel incepta promovet. Atten- 
dant illud Sancti Cypriani: « Scire debes episcopum in Ecclesia esse, et Ec- 
clesiam in Episcopo, et si quis cum Episcopo non sit in Ecclesia non esse ».* 
Sensum colant dioecesanum, honorent huius sui territorii vel coetus templa 
praeclariora, religiosas traditiones, munera saepe specifica in ambitu aposto- 
latus universalis. 

6. [Ultra fines dioeceseos et in Ecclesia universali ]. Sciant apostolicas 
operas paroeciae aut dioeceseos finibus minime circumscribi, ac praesertim in 
nostri temporis condicionibus, incepta apostolica interparoecialia, interdioe- 
cesana, nationalia et internationalia, a Hierarchia instituta vel commendata, 
suscipi, quibus laici omnes, pro modulo quisque suo, collaborare satagant, 
quippe qui ad bonum commune Ecclesiae procurandum vocati sint, iuxta 
verba Apostoli: « Crescamus in illo per omnia qui est Caput Christus; ex 
quo totum corpus compactum et connexum per omnem iuncturam submini- 
strationis, secundum operationem in mensuram uniuscuiusque membri, aug- 
mentum corporis facit in aedificationem sui in caritate » . 11 

Res et condiciones Ecclesiae ubique gentium diffusae prae oculis et in 
corde semper habeant, intentiones ac principia directiva apostolatus, Supremi 
praesertim Pastoris, Vicarii Christi, obsequi semper parati sint. 

7. Apostolatus associationes, unaquaeque iuxta propriam indolem, ani- 
mum ad Ecclesiae structuras attentum semper habeant, cum propriis ani- 
marum Pastoribus collaborent et ut in sodalibus sensus communitatis pa- 
roecialis, dioecesanae, Ecclesiae universalis efformetur operam dent. 

NOTAE 

1 I Cor., 12, 25. 

2 Hebr. 13, 1-3; cf. Rom. 12, 10. 

3 Io. 13, 35. 

4 Cf. Act. 20, 28. 

5 Ep. 66, 8; cf. PL, 4, 419; cf. S. Ign., Sine Episcopo nihil facite (PG 8, 715). 

6 Eph. 4, 15-16. 


Caput II 

DE ACTIONE CATHOLICA 1 
Praeambulum 

Abhinc non pauca decennia, pluribus in nationibus, laici, magis in dies 
ad apostolatum se devoventes, in variis formis actionum et consociationum 
sese coadunarunt, quae, arctionem cum Hierarchia coniunctionem servantes, 
fines immediate et proprie apostolicos prosecutae sunt. 

Inter has vel etiam similes antiquiores institutiones, eae praesertim com- 
memorandae sunt quae, etsi diversam rationem operandi sequantur, sub uno 
tamen nomine Actionis Catholicae 2 veniunt, quaeque, per omnes fere orbis 
catholici regiones latissime propagatae, uberrimos fructus, una cum aliis 
apostolicis inceptis pro Regno Christi, protulerunt. 

8. [ Actionis Catholicae notae']. Ut autem haec apostolatus forma in 
dies agnoscatur et invalescat, placet Sacrosanctae Synodo (attentis recentibus 
Summorum Pontificum et Episcoporum de hac re documentis) notas indicare, 
quarum concursu et cumulata acceptione Actio Catholica constituitur: 

a) Finis immediatus organizationum, quae sub nomine Actionis Ca- 
tholicae veniunt, generalis finis apostolicus ipsius Ecclesiae est, tum quod 
singulorum hominum sanctificationem, tum quod Corporis Christi Mystici 
aedificationem attinet; 

b) Laici, collaborantes iuxta modum proprium cum Hierarchia, suam 
experientiam afferunt et responsabilitatem assumunt in harum organizationum 
moderamine, in condicionibus perpendendis, in quibus actio pastoralis Ec- 
clesiae exercenda est, in elaborandis et exsequendis programmatibus actionis; 

c) Laici agunt non solum singuli, sed uniti quoque instar organici 
corporis, ita ut aptius Ecclesiae communitas exprimatur et efficacior evadat 
apostolatus; 

d) Laici, sive sponte sese offerentes, sive invitati ad actionem et di- 
rectam collaborationem in apostolatu hierarchico, agunt sub superiore mo- 
deramine ipsius Llierarchiae. Hierarchiae autem est hanc collaborationem et 
propriam cuiusque corresponsabilitatem per explicitum mandatum de apo- 
stolica opera sancire. 

9. [ Formarum varietas]. Organizationes Actionis Catholicae secundum 
locorum ac populorum exigentias, varias structuras assumere possunt, secun- 
dum illud Ioannis XXIII: 3 « Haec apostolatus ratio ad locorum condiciones 


3 2 

et necessitates congruenter accommodetur. Non enim licet ea, quae in alia 
regione peracta sunt, ad aliam, nullo habito discrimine, transferre ». 

10. Optandum sane est ut organizationes Actionis Catholicae inter se 
apte cohaereant, in ambitu dioecesano, nationali et internationali, in dies me- 
lius sese accommodando organizationi et necessitatibus Ecclesiae. 

11. [ Commendatio ]. Sacrosanctum Concilium has institutiones, quae 
hodiernis exigentiis apprime respondent, enixe commendat; sacerdotes et 
laicos, qui in ipsis adlaborant, invitat ut magis magisque notas proprias Actio- 
nis Catholicae ad effectum adducant, et cum omnibus aliis apostolatus formis 
semper fraterne in Ecclesia cooperentur. 

Episcopos autem hortatur ut, adiuncta peculiaria regionum suarum re- 
spicientes, Actionem Catholicam promoveant, aptiores formas statuendo. 

NOTAE 

1 Cf. Acta et Documenta Concilio Oecumenico Vaticano II apparando, Se- 
ries I, Appendix Vol. II, pp. 774-784, 790-792. 

2 Expressio haec diversas in diversis regionibus organizationum formas desi- 
gnat, quibus tamen, quattuor infradictae notae N. 8, cumulatim sumptae, conve- 
niunt. Inter has formas, dignae sunt quae signentur Actio Catholica generalis quae 
dicitur et Actio Catholica specializata iuxta diversa sive vitae sive operum saepta, 
quamvis sic specializatae huiusmodi organizationes tamquam finem immediatum 
ipsum finem generalem apostolicum Ecclesiae servare pergunt (verbum « generale », 
hic sicut et N. 8, sensum communem, minime specificum, habet). 

3 Enc. Princeps Pastorum, A.A.S., 51, p. 856. 


Caput III 

DE ALIIS FORMIS APOSTOLATUS 
AD REGNUM CHRISTI DIRECTE PROVEHENDUM 

12. Praeter associationes Actionis Catholicae, de qua in praecedenti ca- 
pite, aliae dantur apostolatus formae ad animarum salutem ac Mystici Cor- 
poris Christi aedificationem directe promovendam. 

Quaedam simpliciter hunc finem generalem Ecclesiae sibi proponunt, 
quaedam fines particulares, v. g. alicuius doctrinae spiritualis incrementum, 
catechistarum formationem, infidelium conversionem, cultus liturgici pro- 
fectum, devotionis marianae diffusionem, opera christianae educationis, in- 
stitutionem ad doctrinam socialem catholicam enucleandam, diffundendam 
et applicandam, et similia. 

13. [ Variae relationes cum Hier archia ]. Hae variae formae apostolatus 
diversis possunt relationibus cum Hierarchia coniungi, nempe: aliae magis 
directe cum paroecia et dioecesi connectuntur; aliae alicui Ordini vel Con- 
gregationi religiosae adstringuntur; aliae demum solummodo sub generali 
invigilantia Hierarchiae constituuntur. 

14. [ In ambitu internationalT\. Peculiare momentum iis organizationi- 
bus, quae in ambitu internationali actionem exercent, tribuendum est, qui- 
buscum nationales organizationes connectuntur. 

15. [ Multiformis spiritualis vitae expressio ]. Magnus harum organiza- 
tionum numerus multiformis spiritualis vitae expressio est necnon varietatem 
apostolici conatus laicorum testatur: diversis Ecclesiae necessitatibus respon- 
dent, sicut diversis fidelium apostolicis vocationibus. 

16. [ Mutua coordinatio et collabor atio ]. Ad bonum animarum melius 
obtinendum et ad virium dispersionem vitandum, diversa haec opera directi- 
vis Hierarchiae obsequendo inter se et cum Associationibus Actionis Catho- 
licae, secundum suam indolem, sese coordinare et collaborare satagant. 

17. \_Ardenti zelo sese impendant ]. Fideles omnes in una vel altera ex 
his organizationibus adlaborantes Sacrosanctum Concilium enixe adhortatur 
ut incenso animo sese pro Ecclesia impendant, ut filialem colant cum Hie- 
rarchia communionem, ut cum locali clero in spiritu activae collaborationis 
sese devoveant. 


Titulus II 

DE DIVERSIS MODIS ET SAEPTIS 1 
Caput I 

DE APOSTOLATU VERBI 

18. [ Fides ex auditu ]. In aedificatione Mystici Corporis Christi potiorem 
locum obtinet annuntiatio Verbi Dei; « Fides ex auditu »; 2 sed « quomodo 
credent ei quem non audierunt? Quomodo autem audient sine praedicante? ». 3 

19. \_Munus laicorum ]. Ecclesiae universae Christus, potestatem repe- 
tens a Patre suo, imperavit , ut Novum Nuntium omnibus hominibus commu- 
nicaret. Hierarchiae quidem est ex iure fidei ac morum normas proponere 
secundum illud: « Euntes in mundum universum praedicate Evangelium 
omni creaturae »; 4 omnium vero christifidelium munus est eiusdem doc- 
trinae confitendae, profitendae atque diffundendae, verbis et scriptis, quasi 
ad continuandam ac extendendam missionem Ecclesiae et ipsius Christi, 
Verbi Dei. 6 

Hic apostolatus verbi laicorum magis necessarius evadit in iis laboris 
et vitae ordinariis condicionibus, in quibus laici tantum veritates christianas 
aliis tradere possunt, praesertim in locis, in coetibus, in adiunctis ubi acces- 
sus sacerdotis vel difficilis vel rarus vel inconveniens vel impossibilis est, 
maxime saeviente persecutione. 

Laicis ipsis incumbit illas veritates, iuxta ipsorum ingenium, tradere, ex- 
planando, e. g. secundum opportunitatem, propriam rationem agendi et 
principia christiana quibus diriguntur in vita quotidiana: « Parati semper 

ad satisfactionem omni poscenti vos rationem de ea, quae in vobis est, 
spe ». 6 

20. [ Peculiaria officia]. Apostolatus verbi incumbit, in primis, parenti- 
bus in familia ut munus connexum cum officio educationis; deinde magistris 
et docentibus omnibus, moderatoribus operum vel associationum iuvenum. 

Laude digni sunt qui scriptis collaborant ad doctrinae christianae evul- 
gationem: philosophi, fabularum vel comoediarum vel ephemeridum scripto- 
res; insuper concionatores necnon ii qui technicis instrumentis diffusionis 
addicti sunt. 

Hoc munus autem peculiari modo inest catechistis puerorum et adule- 
scentium; illis qui operam dant in catechumenatu adultorum vel in praepa- 
ratione ad sacramentum matrimonii; catechistis in missionibus ad gentes, qui 
hoc munus exercent modo permanenti, etc, Aliquando hic apostolatus verbi 
laicorum muniri potest missione canonica. 

21. [Verbum Dei in ordinariis vitae adiunctis annuntiandum]. Christi- 
fideles omnes in ordinariis vitae quotidianae occursibus et adiunctis occasio- 
nem habent seminandi semen verbi Dei, dictis ac moribus, cum simplicitate, 
discretione et caritate, memores etiam illius divini Magistri effati: « Omnis 
qui confitebitur me coram hominibus, confitebor et Ego eum coram Patre 
meo qui in caelis est ». 7 

22. Meminerint christifideles quantum valeat haec communicatio verbi 
Dei ad Ecclesiae aedificationem: aperit enim viam salutis iis qui Evangelium 
nesciunt; longe errantes ad Pastores reducit; fideles instruit in doctrina et 
disciplina Ecclesiae; vitam spiritualem Christianorum promovet; debiles ro- 
borat; afflictos solatur; societatem fermento vitae christianae immutat. 

Ad altiora etiam contendant laici: ad annuntiandum scilicet Deum, et per- 
fectiones eius, praesertim infinitum Amorem, quem nobis manifestavit in 
Christo Iesu, et per Spiritus Sancti donum incessanter communicat. 

23. [Debita praeparatio]. Ad hoc munus recte adimplendum oportet 
laicos, praesertim eos qui peculiaribus obligationibus adstringuntur, firma in- 
stitutione erudiri. In primis autem laicos oportet verbum Dei toto corde 
amare et exquirere, Ecclesiae docenti fidelissimos semper se praebere, magis 
magisque sapida cognitione ipsius Christi imbui, memores apostolici dicti: 
« Verbum Christi habitet in vobis abundanter, in omni sapientia, docentes et 
commonentes vosmetipsos psalmis, hymnis et canticis spiritualibus, in gra- 
tia cantantes in cordibus vestris Deo ». 8 


NOTAE 

1 Quaedam solum themata pro hoc titulo selecta sunt. Minime praetenditur de 
omnibus modis actionis ad Regnum Christi directe provehendum, nec de omnibus 
saeptis in quibus apostolatus a fidelibus exerceri potest. Haec themata speciatim 
selecta sunt sive ob eorum actuale momentum pro laicis sive quia a Commissionibus 
vel Secretariatibus praeparatoriis Concilii desiderata sunt. Facile patebit obiectum 

de quo agitur, funditus minime tractatum fuisse sed solummodo sublineata quae sunt 
laicorum officia in determinatis hisce saeptis. 

2 Rom. 10, 17. 

3 Rom. 10, 14. 

4 Mc. 16, 15. 

5 Cf. Rom. 10, 10. 

6 I Petr. 3, 15. 

7 Mt. 10, 32-33. 

8 Coi. 3, 16; cf. supra Pars I, Caput X, De laicorum educatione et praepara- 
tione ad apostolatum. 


Caput II 

DE APOSTOLATU APUD FAMILIAS 1 
Praeambulum 

Inter omnes societates, quas Ecclesia spiritu christiano imbuere satagit, 
ea eminet quae sacramentali sua consecratione speciali modo in ipsam Ec- 
clesiam inseritur, societas scilicet coniugalis. 

Hac autem nostra aetate, apostolatus ad christianam familiam efforman- 
dam maximi momenti evadit, ut ipsa ab ingentibus periculis undique irruen- 
tibus praeservetur, quae ex falsis conceptionibus vel ex aberrantibus structu- 
ris socialibus promanant et ut munus suum plene absolvere possit. 

In hoc apostolatu pars laicorum ex ipsa natura rerum primum locum 
tenet, immo suppleri nequit. 

24. [Ad matrimonium praeparatio remota ]. Soliditas et sanctitas fami- 
liae « magna parte a debita coniugum pendent tam remota quam proxima 
ad matrimonium praeparatione ». 2 

Educatio indolis, animi, iudicii, initiatio ad veram vitam christianam, 
exemplum parentum in matrimonio sancte viventium, praeparationem fun- 
damentalem, quamvis indirectam, constituunt. « Illud enim negari non potest 
felicis coniugii firmum fundamentum et infelicis ruinam iam pueritiae et 
iuventutis tempore in puerorum puellarumque animis instrui ac poni ». 3 

Praeterea laici sedulam curam praestent ut filii in familia, in schola prae- 
sertim catholica, in associationibus pro iuventute, rectas notiones acquirant 
de matrimonio christiano, necnon de eius excellenti dignitate et exigentiis: 
quae institutio ipsis crescentibus compleri debet. 

25. [Ad matrimonium praeparatio proxima']. Cum autem remota tan- 
tum sponsorum praeparatio non sufficiat, proxima necessario instituenda erit, 
ut ipsi matrimonium cognoscant in eius naturali complexitate et supernatu- 
rali ubertate, sicque disponantur ad sacramentum, digne recipiendum et ad 
vitam familialem feliciter ducendam. 

In iis enim temporis adiunctis, melius homo ad omnes valores huma- 
nos praesertim spirituales percipiendos disponitur et suam ipsius sentit re- 
sponsabilitatem ingressus in adultorum vitam etiam coram Ecclesia, gratias 
procul dubio non paucas a Deo recipit, et ideo maturiore indiget instructione 
religiosa, ad omnia officia christianorum, non solum coniugalia, rite im- 
plenda. 

In hac vero praeparatione ad matrimonium, laicorum coniugatorum, nec- 
non catholicorum medicorum, psychologorum aliorumque peritorum consilia 
maximae utilitatis sunt. 

26. [ Conventus pro sponsis commendantur ]. Consessiones formationis 
et spirituales recessus pro sponsis instituti, sunt praeparationis ad matrimo- 
nium media quae Concilium laudat atque commendat. 

27. [In pastorali adsistentia coniugatorum laici cooperentur ]. In spi- 
rituali adsistentia quae a pastoribus animarum datur familiis, laici opportune 
ac directe cooperentur, praesertim cum habeantur conventus aut recessus 
formationis nuper coniugatorum. Haec enim sunt maximi momenti pro ipso- 
rum spirituali profectu et vita vere apostolica. 

28. [Familiarum mutuum auxilium']. Familiae, iisdem in adiunctis vi- 
ventes, caritate unitae, mutuo sibi praestent auxilium, solatium, societatem, 
specialem curam habentes novarum familiarum ut ipsae facilius sua pro- 
blemata solvere ac difficultates superare valeant. Ad hoc facilius obtinendum 
convenienter familiae catholicae in associationibus vel motibus uniuntur, 
quae tamen praesertim ad earum profectum spiritualem et apostolatus effi- 
caciam tendere nitantur, 

29. [Consilia pro familiis]. Ad gravia vero discrimina, quae ipsum coniu- 
gium in periculum adducere possunt, superanda, necesse est ut praesto sint 
praeter confessarios animorumque directores — ad quos tamen ultimum 
verbum pertinet — , etiam laici in re matrimoniali experti, sive psychologi, 
sive medici, sive legis periti. 

Iam in multis regionibus institutiones ad hoc a catholicis erectae sunt 
easque Concilium plene laudat. Ubi vero ab aliis erectae inveniantur, si Hie- 
rarchia opportunum hoc ducat, laici catholici, recte instructi, ipsis colla- 
borent. 

30. [Divinum consilium de familia patefaciendum]. Ut christianum 
matrimonium, ea qua par est puritate et sanctitate, a christifidelibus ad vitae 
usum perducatur, et quotquot falsam vel insufficientem de eo notionem ha- 
bent, melius dignitatem eius percipiant, magni interest laicos active ad 
christianam matrimonii notionem diffundendam cooperari, in primis exem- 
plo, sed etiam verbis, scriptis, mediis audiovisivis : quae omnia multum 
conferre possunt ad hoc ut divinum de matrimonio et de familia consilium 
coaevis nostris vivido splendore effulgeat. 

NOTAE 

1 Agitur hoc in capite, prout ex ipso titulo eruitur, de apostolatu apud fami- 
liam. Hic vero aspectus prorsus differt ab eo in quo fundatur caput VI primae 
partis. Hic insuper, ampliore tractatione ipsa, momentum quaestionis significare 
intenditur, cum pro plurimis catholicis, qui in regionibus vivunt ubi saevit perse- 
cutio solum apostolatus inter familiam et familiam exstet. 

2 Casti Connubii, A.A.S., 22 (1930), p. 584. 

3 Casti Connubii, A.A.S., loc. cit., pp. 585-86; Pius XII ad Patresfamilias Gal- 
liae Romam peregrinantes, 18 sept. 1951: A.A.S., 43 (1951), p. 733; Pius XII 
ad docentes ex Ordine Fratrum Carmelitanum Discalceatorum, 23 sept. 1951, 
A.A.S., 43 (1951), p. 736; Pius XII ad docentes atque alumnos popularium scho- 
larum..., 19 martii 1953, A.A.S., 45 (1953), p. 232. 


Caput III 

DE APOSTOLATU IUVENUM IN ECCLESIA 
Praeambulum 

Semper Ecclesiae maximae curae fuerunt adulescentes et iuvenes utrius- 
que sexus, sive de eorum institutione religiosa, morali et civili, sive de 
eorum praeparatione ad apostolatum, sive, praesertim, de eorum efficienti 
exercitio in apostolatu eis proprio. 

Prae oculis habentes ea quae Ipse Divinus Magister erga adulescentes et 
iuvenes gesserat, qui ei in vita occurrerunt , 1 primi Apostolici scriptores pe- 
culiaria monita et animadversiones eis protulerunt; inter quae memoria digna 
sunt verba Sancti Iohannis: « Scribo vobis, iuvenes, quoniam fortes estis, 
et verbum Dei manet in vobis, et vicistis malignum ». 2 

Vox Summorum Pontificum, semper sed praesertim recentioribus aeta- 
tibus, adulescentes et iuvenes enixe arcessivit ad missionem quae iuvenilem 
ardorem exigit ad mundum iuxta principia evangelica extruendum, ardentes 
eorum animos alliciendo ad altissimos Ecclesiae fines consequendos. 

Multis in regionibus, sicut temporibus praeteritis, nostra etiam aetate, 
plures iuvenes et adulescentes persecutionem passi sunt ut fidem Christi 
profiterentur, et testimonio sanguinis confirmarent, semen fidei ubicumque 
fundendo. 

Hodie vero, cum peculiaria adiuncta et circumstantiae exstent, quae iu- 
venum condicionem in apostolatu Ecclesiae non parum immutare videntur, 
Sacrosancta Synodus, momentum et gravitatem huius rei commemorans, 
omnes, quibus quoquo modo cura iuventutis incumbit, vehementer hortatur 
ad problemata iuvenum attente consideranda et praesertim ad eorum in apo- 
stolatu possibilitates et munera recte aestimanda. 

Etenim: 

— nova condicio facta est qua adulescentes et iuvenes, citius quam 
antea, sui iuris fiunt, a familia arcentur et ab auctoritate alienantur; 

— iuvenes huius temporis saepe ad novam condicionem oeconomicam 
et socialem celerius transeunt, exigua habita vel saltem inadaequata praepa- 
ratione ad novum vitae regimen aggrediendum; 

— • ad munera vitae publicae exercenda maturius quam antea iuvenes 
accedunt, ita ut eorum pondus in societate et in re publica administranda 
magis magisque invalescat. 

31. [ Juvenum apostolatus magnum momentum']. Sacrosancta igitur Sy- 
nodus, hanc dilectissimam Ecclesiae portionem magna spe et plena fiducia 
amplectens, omnes hortatur ad recte aestimandam partem quae iuvenibus in 
apostolatu Ecclesiae competit, ac praesertim ad ardorem et divitias vitae quae 
iuvenes afferre solent, atque proinde ad peculiarem efficientiam, quae ab 
ipsis iure meritoque expectari licet. 

32. Magnum momentum Ecclesia tribuit mutuo iuvenum apostolatui, 
cum experientia doceat quantum iuvenes ad invicem animos allicere valeant 
ad Regnum Christi quocumque provehendum. 

33. [ Adultorum responsabilitas ]. Adultos omnes, praesertim laicos Sa 
crosancta Synodus monet de eorum responsabilitate erga iuvenes, sive in 
adiunctis et condicionibus vitae eorum apostolatui faventibus, sive in forma- 
tione ad apostolatum, sive demum exemplo abnegationis et deditionis in 
apostolatu. 

34. [Associationes iuveniles]. Magni momenti sunt ad apostolatum 
iuvenum fovendum Associationes iuveniles, in quibus iuvenes activam re- 
sponsabilitatem sumant ad seipsos efformandos ad apostolatum per ipsam 
actionem apostolicam, sibi intime persuadendo Ecclesiam indigere eorum 
opera, iuvenum nempe ut iuvenum, ad suam missionem apostolicam ex- 
plendam. 

35. [Cura sacerdotum ]. Sacerdotes magnam adhibeant curam ad eorum 
activitatem apostolicam excitandam, ad adaequatam formationem eis com- 
parandam, ad debitum commercium et cooperationem assiduam cum adultis 
eorumque associationibus fovendam. 


NOTAE 


1 Cf. Lc. 9, 57-62; 10, 1-2. 

2 I Io. 2, 14. 

Caput IV 

DE APOSTOLATU IN PROPRIO 
CUIUSQUE AMBITU SOCIALI ET PROFESSIONALI 

Praeambulum 

Sapientissimus Creator, homines condens natura sociabiles ac multiplici 
vinculo inter se coniunctos, « mandavit illis unicuique de proximo suo »/ 
ita ut nemini liceat se alienum tenere a societate confratrum vel se eximere 
a cura eorum, dicens: « num custos fratris mei sum ego? ». z 

Unusquisque necessario insertus vivit in aliquo ambitu sociali a quo mul- 
tiplici ratione afficitur, et quem ipse vicissim sua vita et activitate meliorem 
vel deteriorem efficere potest. Noverint igitur christifideles laici, se divinae 
Providentiae consilio positos esse in determinatis adiunctis, tamquam divi- 
num fermentum ad ea reformanda et elevanda. « Etenim per ipsos, pleno iure 
laborantes in utroque regno, caelesti scilicet et terrestri, facilius se reddere 
valet Ecclesia principium vitae humanae societatis ». 3 Laicus igitur, christia- 
ne agat oportet non solum in familia ecclesiali paroeciae cui adscriptus est, 
sed etiam in societate saeculari in qua vitam degit: hi duo ambitus non pos- 
sunt ab invicem seiungi, cum mutuo se compleant et sint singulis necessarii. 

Hunc apostolatum « ambientalem » oportet, hodie, varias ob causas, suos 
olim suetos fines geographicos et sociologicos omnino excedere, et intensitate 
plurimum crescere. Etenim materialis progressus et arctiora socialis commu- 
nicationis instrumenta iam late induxerunt tales conditiones generales et exi- 
gentias quales omnino limites domicilii superent: frequens mutatio loci, sive 
laboris sive animi relaxationis causa, populorumque migrationes, quae homi- 
nes a suo solito domicilio Pastorumque cura subtrahentes in media pericula 
plerumque proiciunt. Sed et ipsis propriis in domiciliis viventibus, conditio- 
nes sive laboris sive recreationis aliarumve activitatum humanarum tales sunt 
quae facile eos ab omni vita spirituali avocent. Haec autem omnia laicorum 
apostolatui novas possibilitates praebent urgentioraque officia imponunt, 

36. [ Irradiatio apostolica\. Christifideles magis magisque responsabili- 
tatis suae in Ecclesia conscii fiant atque conentur ut vere exsistant fons radia- 
tionis spiritualis in mundo, ita ut per eos spiritus christianus in omnem 
ambitum vitae et actuositatis suae diffundatur. Fide illuminati et caritate 
informati, tali rectitudine morali se gerant, etiam in negotiis mere profanis, 
et tali professionali idoneitate gaudeant ut quotquot cum illis commercium 
habent, ad veri bonique amorem, sensim sine sensu, allidantur atque, gratia 
Dei adiuvante, ad Christum et Ecclesiam attrahantur. 

37. [ Apostolatus similis per similem\. Hic apostolatus « ambientis » ma- 
xime exercendus est inter eos qui in iisdem condicionibus vitae vel occupa- 
tionis inveniuntur, secundum illud sapienter dictum: « primi et proximi 

opificum apostoli, opifices sint oportet; apostoli vero inter artificii commer- 
ciique asseclas ex iisdem hominibus esse debent », 4 immo maxime laudandi 
sunt laici qui, legitimo suo commodo postposito, ultro praeferunt eas cir- 
cumstantias vitae et laboris quae fratribus adiuvandis aptiores exsistant. 

38. [Sui ambitus cognitio et amor ]. Ut huiusmodi apostolatus optatum 
sortiatur fructum, unusquisque bene noscat oportet adiuncta vitae, agendi 
et cogitandi rationem atque optata eorum quibuscum versatur, erga illos 
omni benevolentia et animi comprehensione sese gerendo; in apte solvendis 
problematibus, quae in dies exorientur, cooperetur, illa principia christiana 
prudenter explicando quae lumen et normam afferre possunt; immo, data 
occasione, ipsum verbum Dei cum suis similibus, iuxta modum proprium 
laicis, communicare ne negligant. 

39. [ Pro societatis consolatione orbatis ]. Eiusdem interest apostolatus 
subvenire iis qui, e suo domicilio eradicati et in novum nondum plene re- 
cepti, societatis consolatione orbatam ducunt vitam. Satagant laici eos se- 
dulo quaerere, comiter recipere, solari ac societati sollicite integrare, et, si 
catholici fuerint, parochiali familiae et Pastori adducere. 

40. [ Omnes vult Deus salvos fieri]. Hoc apostolatus genus ad integrum 
ambitum extenditur: sive ad domesticos fidei, sive ad fratres separatos, sive 
demum ad illos qui a praxi christiana vel ab ipsa fide longe versantur. Nec 
ab eo excluditur ullus vitae humanae respectus, siquidem christiani promo- 
vere debeant « quaecumque sunt vera, quaecumque pudica, quaecumque iu- 
sta, quaecumque sancta, quaecumque amabilia ». 5 

41. [Actio consociata]. Apostolatus in proprio ambitu vitae exercitus 
efficacior evadit dum collective, id est, per coetus ordinesque diversis unius- 
cuiusque ambitus adiunctis adaequatos exercetur. Organizatio aptius prae- 
parat, congregat, sustinet, tuetur atque moderatur eos qui huic apostolatui 
se dedunt, et sic ad ampliores fructus obtinendos ducit. 

Huiusmodi apostolatus, hac ratione, supponit et exigit organizationes 
aptas, praesertim Actionis Catholicae specializatae, a Romanis Pontificibus 
laudatas atque apostolatui cleri autochthonis pro missionibus rite comparatas. 0 

Ut hic apostolatus plene et perseveranter suum effectum assequatur, com- 
pleri oportet organizationibus professionalibus vel socialibus, eodem spiritu 
apostolico informatis, etsi independenter constituantur et proprio marte 
agant. 

42. [ Praeparatio necessaria]. Meminerint Parochi caeterique sacerdotes 
curae animarum dediti, necnon dirigentes associationum apostolatus laicorum, 
felicem exitum praedictae operositatis magna ex parte dependere ab idonea 
praeparatione laicorum, quae ad ambitum et occupationem singulorum sit 
accommodata. 7 

NOTAE 

1 Eccli. 17, 12. 

2 Gen. 4, 9. 

3 Cf. Pius XII, Alloc. ad PP. Card., A.A.S., 38, p, 149. 

4 Pius XI, Quadragesimo anno, A.A.S., 23 (1931), pp. 225-226. 

5 Phil. 4,9. 

6 Pius XI, Ad peregrinos Actionis Catholicae luventutis Galliae (1934); 
Ad Unionem Internationalem Associationum Mulierum (1934); Ad Episcopatum 
Philippinum (1939); Pius XII, Ad Laureatos A. C. Italicae (1946). 

7 Cf. supra Pars I, Caput X. 


Caput V 

DE APOSTOLATU LAICORUM 
IN AMBITU INTERNATIONALI ET SUPRANATIONALI 1 

Praeambulum 

Cum ad notas essentiales Ecclesiae pertineat ut catholica sit, ei omnino 
incumbit universarum mundi necessitatum materna sollicitudo. 

Unde ipsa signum levatum inter nationes 2 semper exstitit, atque inde- 
sinenter unitatem generis humani aequalemque hominum dignitatem ac inter 
nationes et homines cuiuscumque stirpis fraternitatem palam docuit ac stre- 
nue defendit. 

Historia vero recens crebriores atque arctiores rationes inter homines et 
nationes induxit, ita ut accrescens unitas et universalitas nota praesentis or- 
dinis in mundo iam evaserit. 3 

Necesse igitur est ut christifideles certiores fiant de universali opera 
apostolica Ecclesiae, intimeque sibi persuadeant se Ecclesiae sensum plene 
habere non posse, nisi se ad universalem familiam pertinere agnoscant; et 
memores sint quantum conferre valeant ad aedificandam et christiana ratione 
ciendam illam communitatem supranationalem quae quodammodo iam est 
inchoata et in dies adolescit, Omnes gentes suo apostolico zelo amplectantur, 
quavis pusillanimitate vel nimio suae gentis studio seposito. 4 

Laici omnes et singuli, quin negligant quaestiones particulares suae na- 
tionis vel professionis, semper parati sint animo vere catholico atque dedica- 
tione discreta et fraterna opus suum conferre causis generalioribus univer- 
sae familiae gentium, his principiis et normis attente perspectis. 

43. \_Spiritus vere christianus ]. Spiritum vere christianum afferant et 
proinde universalem in conventibus internationalibus vel in individuali com- 
mercio, sive fortuito vel professionali, cum hominibus diversae nationis vel 
stirpis. 

44. [ Adaequatae cognitionis necessitas']. Adaequatam pro sua conditio- 
ne cognitionem sibi acquirant potiorum quaestionum et solutionum, sive 
doctrinalium sive practicarum, quae in vita internationali exsurgunt; prae- 
sertim quoad regiones mundi in via evolutionis. 

45. [ Peculiaris vocatio ad laborem internationalem]. Haec animi atten- 
tio circa quaestiones ac res ordinis internationalis haud raro desiderium sese 
devovendi activitatibus in internationali ambitu in mente gignit, immo quan- 

doque deserendi ipsam patriam et familiam ut aliis gentibus servire facultas 
sit. Optandum sane est plures esse christifideles qui hoc consilium sequan- 
tur; vocatio haec ergo laudanda atque fovenda est; consulendum est ut iuve- 
nes, hac vocatione donati, debita instruantur praeparatione et idonea ac ne- 
cessaria subsidia spiritualia eis praesto sint. 

Fideles in institutis internationalibus etiam neutris aci vitae internatio- 
nalis animationem christianam intime cooperentur. 

46. [ Sollicitudo praestanda ]. Christifideles libenti ac liberali animo spi- 
ritualia subsidia et, si opus fuerit, etiam materialia et corporalia adiumenta 
praebeant iis qui operam suam in activitate internationali praestant. 

47. Peculiarem sollicitudinem habeant erga eos qui studiorum vel laboris 
causa extra patriam degunt vel qui e propria natione in aliam migrant. 5 

48. Enixe curent ut omnes homines semper corde et animo recolant ne- 
cessitates atque aerumnas Ecclesiae patientis. 

49. [ Conventus et organhationes catholicae internationales]. Ad vitam 
internationalem hodiernam spiritu christiano efficaciter imbuendam perutile 
est ut promoveantur conventus et habeantur atque foveantur organizationes 
internationales catholicae, quarum actio tamen apte coordinata erit ad ple- 
niorem vim obtinendam. 

50. Hac autem instantia, quae in dies magis magisque animadvertitur 
et sentitur, factum est ut, Sede Apostolica approbante et favente, orirentur 
quaedam institutiones ad mutuam earum organizationum conspirationem as- 
sequendam. 0 

51. [ Temporalia ac spiritualia subsidia']. Harum tamen institutionum 
actio eo efficacior erit quo impensius ipsae omnibus subsidiis et opibus spi- 
ritualibus et temporalibus fulciantur, quae Ecclesiae praesto sunt: huic fini 
centra nationalia apostolicorum inceptorum impenso animo providere debent, 
sive directe sive per adsociata membra. 

52. Oportet insuper ut laici, qui in organizationibus internationalibus ca- 
tholicis permanenter adlaborant, pastoralibus subsidiis gaudeant. 


NOTAE 

1 Cf. Acta et Documenta Concilio Oecumenico Vaticano II apparando, Se- 
ries I, Appendix Vol. II, De Laicis, pp. 792-793. 

2 Cf. Evangelii Praecones. 

3 Cf. infra Pars IV, Tit. II, Cap, IX: De universali populorum ordine insti- 
tuendo. 

4 Cf. Evangelii Praecones. 

5 Cf. Constitutio Exsul Familia, passim, 

6 Inter has in primis adnumerantur « Coetus Permanens ad Conventus interna- 
tionales pro Apostolatu laicorum promovendos » (COPECIAL) atque « Consilium 
Organizationum Internationalium Catholicarum » (Conffirence des O.I.C.); harum 
institutionum prior finem habet mutuam notitiam et collaborationem in apostolatu 

laicorum fovere; altera vero concordem actionem inter proprie dictas organizationes 
internationales catholicas promovere ita ut maiorem vim exercere possint in institu- 
tis officialibus internationalibus apud quae partes catholicas agunt, 


Caput VI 

DE PARTE LAICORUM IN APOSTOLATU 
AD UNITATEM CHRISTIANORUM PROMOVENDAM 

Praeambulum 

Apostolatus ad unitatem christianorum promovendam, qui praesertim 
his ultimis temporibus, favente ac moderante ipsa Hierarchia, longe lateque 
inter catholicos invaluit, etiam laicorum operam ac laborem necessario re- 
quirit; nam totius Ecclesiae cura et opus est, non minus quam apostolatus 
missionum et sollicitudo perpetuae renovationis communitatis catholicae in 
spiritu Christi. 

Proinde laici omnes, memores ardentis desiderii Iesu Christi ut « omnes 
unum sint »' utque fiat « unum ovile et unus Pastor », 2 rite compertum 
habeant et seipsos vocari ad operam suam in hoc apostolatu navandam. Im- 
primis animum suum ergo dilatent, ita ut sollicitudines coadunandi totius 
gregis christianorum in Ecclesia Christi secundum eius voluntatem continue 
in suis orationibus et in oblatione sui laboris ac sacrificiorum ferveant; praeci- 
pue ex corde illis intentionibus se coniungant, quae, iuxta necessitates gene- 
rales vel particulares, diversis temporibus a Sacris Pastoribus proponuntur, 
ac benevolenti animo validoque orationum subsidio eos omnes prosequantur 
ac fulciantur, qui ad apostolatum unitatis vocantur. 

Noverint etiam laici peculiares suas responsabilitates in hoc apostolatu 
unionis: cum enim fratres separati plerumque ex modo vivendi catholicorum 
de ipsa Ecclesia iudicium ferant, christifideles, sive ipsi dispersi vivunt inter 
acatholicos, sive hos circum se dispersos habent, aeque sibi incumbere agno- 
scant grave munus germanae vitae christianae praebendi exemplum atque 
spiritus illuminatae caritatis erga fratres separatos. Exemplum istud a laicis 
catholicis semper exhiberi debet, si vere apostoli unitatis esse velint, prae- 
sertim quando cum acatholicis ad opera communia, ut puta ad opera cari- 
tatis vel ad bonum publicum spectantia, promovenda coadunantur. 

53. [Ad hunc apostolatum requisita\. Ut laici, pro sua quisque parte, 
in hoc apostolatu auxilium ferre possint, necesse est: 

a) ut Sacram Scripturam et Ecclesiae doctrinam atque normas a Con- 
cilio Oecumenico ad unitatem christianorum assequendam datas recte nove- 
rint, atque ita periculum falsi cuiusdam « irenismi » ac indifferentismi reli- 
giosi — qui dicuntur — prudenter vitent; 

b) ut caveant se alienos sentire a fratribus dissidentibus et praeiudi- 

cia vitent, quae ex educatione parum illuminata et ex defectuosa notitia histo- 
riae atque doctrinae illorum oriuntur; 

c) ut debitam observantiam habeant et obsequi discant conscientiae 
aliorum Christianorum, nec iudicium de ipsorum responsabilitate personali 
dare praesumant; 

d) ut instent in iis quae ad essentiam catholicae fidei ac vitae perti- 
nent, nonnumquam communia, potiusquam in aliis non essentialibus, et exem- 
plum praebeant mutuae rerum animorumque aestimationis et fraternae ca- 
ritatis; 

e) ut, iuxta adiuncta et exigentias locorum, semper tamen attendendo 
ad normas ab Hierarchia forte datas, cum fratribus christianis separatis col- 
laborent ad promovenda et applicanda principia christiana in ordine sociali 
et in operibus caritatis exercendis. 

54. Haec omnia prae oculis habeantur praesertim ab iis qui in institutis 
internationalibus operam dant una cum acatholicis, vel inceptis communi- 
bus, si forte exstiterint, ad finem socialem, culturalem, caritativum, spiritua- 
lem assequendum: ne erubescant fidem suam 3 etiamsi opus sit opinionem 
aliorum prae oculis habere ac recte aestimare ad concordem atque efficacem 
actionem christianam promovendam. 

NOTAE 

1 Io. 17, 21. 

2 Io. 10, 16. 

3 Cf. Rom. 1, 6, 


Caput VII 

DE LAICORUM APOSTOLATU 

IN AMBITIBUS MA.TERIALISMO, PRAESERTIM MARXISTICO, IMBUTIS 

Praeambutum 

Inter ipsas nationes praevalenter christianas, practicus materialismus 
magis ac magis extenditur, invalescit, clam in conscientias intruditur. 

Huius praeminens forma, quae apertum et militantem atheismum pro- 
fitetur, marxismus, qui dicitur, computari debet, qui etsi non exclusive, prae- 
sertim inter opifices vel etiam excultos homines doctrinam suam systema- 
tice propugnare contendit. 1 

Sacrosanctum igitur Concilium pergrave hoc et universale periculum prae 
oculis habens simul et dilectionem qua Christus a se redemptos homines 
maximeque errore devinctos, prosequitur, consilia quaedam directiva tradere 
contendit, quibus iuvantibus christifidelium erga fratres apostolatus effica- 
cior evadat et ad felicem perveniat exitum. 

Ut autem ambiguitas quaevis circa Ecclesiae mentem penitus abigatur, 
ne insuper apostolica laicorum actio his in saeptis efficacitate destituatur, Sa- 

crosanctum Concilium ipsum, maxime opportunum censet quae sequuntur 
sollemni ratione declarare. 

Marxismus, quem ipsissimis Pii Papae XI verbis reprobat et damnat, 2 
cum sit summae gravitatis materialismi genus ac christianae fidei maxime 
infensum, non est tamen unica hodierni materialismi forma. Hoc tempore, 
plures homines sunt qui, quamvis se christianos esse palam profiteantur, ho- 
diernarum rerum cursui passive consentiunt, felicitatem humanam in techni- 
co 3 et oeconomico progressu reponunt, divitias inhiant, 4 ad talem extruendum 
mundum operam navant: 3 ipsi sensim sine sensu a Deo discedunt, quem 
paulatim e propria vita extrudunt. Magis etiam hic practicus materialismus 
eos inficit qui socialem doctrinam Ecclesiae manifestare respuunt, 6 paupe- 
riorum et debiliorum iura agnoscere renuunt, socialem iustitiam laedunt, 
apertas et iniustas inaequalitates avertere vel saltem minuere recusant: 7 ii 
omnes indubitanter cuilibet perversae doctrinae viam pandunt. 

Perperam marxisticus materialismus impugnatur nisi huiusmodi diversae 
formae pariter aperte reiciantur; nec ulla exsurgit spes marxisticum atheismum 
quandoque e mundo et ex corde hominum deletum iri, dum alii materialismo 
indulgetur, illi scilicet qui capitalistico, qui dicitur, oeconomico regimini sub- 
sternitur ab eoque diffunditur, atque quotidianam hominum vitam pervadit. 

Christifideles igitur omnes qui ad apostolatum laicorum operam confe- 
runt, dum iuxta socialem doctrinam Ecclesiae marxisticum materialismum 
impugnant et damnant, 8 nullo prorsus pacto factionem factioni opponere 
contendunt, aut praedivitum commoda tueri, aut quoquo modo cum terrenis 
potentatibus vel cum iis foedera inire qui, subdole, cum religionis principio- 
rum et Ecclesiae iurium vindices sese proclamant, nonnisi reapse propria 
commoda in tuto ponere inhiant, iustitiae iacturam dissimulantes. Quae 
omnia procul dubio in ipsius Ecclesiae detrimentum vertere non est ambi- 
gendum. 

55. [.Fundamentalis agendi ratio]. Laici apostoli comparium suorum 
condicionum vitae vere et sincere participes fiant oportet. Nec corpore solum 
cum eis vivere et adlaborare aut habitare sufficit; necesse est insuper in iis 
omnibus quae ad bonum commune ducunt active collaborare illudque cum 
illis pro viribus promovere. 9 Caeterum firmiter omnino quae divinae legi 
contradicunt recusent, uti sunt odia inter homines, mammonae cultus, ini- 
quus divitiarum usus, dominandi cupiditas, mendacia et fraudes, perversa 
adminicula suscipere; spiritu vero paupertatis quem Dominus tantopere in 
Evangelio commendat, liberi inveniantur ad Deo serviendum et fratres 
iuvandos. 

56. [Eorum vitam Deus repleat ]. Ut valide et efficaciter atheismum op- 
pugnent, requiritur praeprimis ut laicorum vitam Deus repleat, quae ex illa 
intima unione simul cum omnium operum consecratione suam unitatem ob- 
tinet. Nec unquam desinant pro fratribus orare et intercedere. 

57. [Prudentia adhibenda ]. Necessaria prudentia laicis adhibenda est, 

ne in quotidianis commerciis humanis per ea quae audiunt, inspiciunt, le- 
gunt, pervagantibus erroribus lente et furtim imbuantur. 10 

58. [Actio apostolica ]. Religionem christianam ostendere debent laici 
non tantum ut abstractam doctrinam, sed ita vivere ut unusquisque, re et 
veritate, eam in professionem christianam personaliter susceptam et ad vitam 
socialem aptatam evehat. Pro iis maxime necessaria evadit cohaerentia vitae 
christianae sedulo manifestata ac ostensa, praesertim autem in socialibus re- 
lationibus. 11 

Insuper christifideles toto animo sese ad vitam socialem renovandam 
impendant. 

Quoad suum apostolatum vero, oportet eos certiores fieri de adiunctis 
ambitus, eaque iuxta Evangelii normas diiudicare et inde cohaerenter agere. 

59. [Institutio et formatio~\. Peculiaris institutio et formatio huiusmodi 
laicis debetur: moneantur praesertim de diversis christianis doctrinis quae 
ab hodiernis atheistis et marxistis in dubium, revocantur; edoceantur de do- 
ctrinis marxisticis necnon de mentalitate materialistica, quae etiam extra 
marxistas diffunditur; de modo ratiocinandi et agendi, praesertim marxista- 
rum, certiores fiant, ita ut possint melius ab errore sese defendere, immo ve- 
ritatem efficacius aliis illustrare ac communicare valeant. 

Praesertim in his adiunctis, necesse est ut doctrina socialis Ecclesiae pro- 
be noscatur. 12 

Speciatim vero animadvertatur iudicium mere negativum non sufficere. 
Cum nullus error detur quin alicui veritati commixtus exsistat, necesse est 
laicos educari ad recte decernendum inter bonum et malum, quae iusta sunt 
agnoscendo at simul pericula sedulo detegendo, praesertim quoad modum sese 
gerendi. 

60. [Unionis necessitas ]. Oportet autem ut praesentia in hac apostolatus 
provincia, laici saepe simul conveniant et coadunentur, ut eorum actio ex 
communibus conatibus resultet; quod diversimode ad effectum deduci potest, 
iuxta varias et semper novas necessitates et adiuncta, 13 

61. [Ecclesiae adiutorium ]. A tota Ecclesia huiusmodi apostoli laici adiu- 
vandi sunt: ab Episcopo, sacerdotibus, religiosis, christifidelibus omnibus: 
oratione assidua, praesertim publica, necnon idoneorum sacerdotum auxilio 
ad hoc apostolatus genus deputando. 14 

62. [Christus mitis et humilis corde~\. Omnes fideles cuiuscumque ordi- 
nis collaborent oportet ut ipsorum opera Ecclesia universa speciem praebeat 
Christi Magistri et Redemptoris, ita ut ipsa, firmitate doctrinae, benignitate, 
humanitate, paupertate et maxime caritate fulgeat, sicut divinum Exemplar. 18 

NOTAE 

1 Hodiernus Communismus atheisticus notas proprias prae se fert. Procul du- 
bio religionem quamcumque impugnat, quam declarat esse « opium populi »; Catho- 
licae Romanae Ecclesiae speciatim adversatur, quam increpat ut potestatem mere 
politicam, cum « capitalismo » confoederatam, ad communia privilegia tuenda. 

Revera communismus hodiernus est pseudo-religio, et quidem eschatologica. 
Societas futura quam proponit, absque classibus, absque proprietate privata bono- 
rum productionis, liberata ab omnibus alienationibus quae inde sequuntur, signabit 
reconciliationem hominis cum natura et hominum inter se: inde vera libertas. Pro- 
letariatus, quia exspoliatur, missionem messianicam habet: manumittendi, me- 
diante revolutione proletaria, praeter seipsum, universam humanitatem, et naturam 
domandi, Sacramentum huius religionis est progressus technicus unde, mediante 
humano labore, spes fundatur certissima naturam conquirendi, humanitatem ad 
felicitatem et pacem ducendi, progrediente oeconomica structura, cuius omnes ideo- 
logiae non sunt nisi superstructurae. Quod exigit pugnam classium, ad eos debel- 
landos, qui, bona productionis dum detinent, proletariatum in servitudinem redi- 
gunt. Quae omnia requiruntur vi determinata et necessaria materialismi dialectici 
et historici. 

Inde homo se sentit, non ut persona libertate spontanea praedita, sed ut pars 
collectivitatis (unus in « massa »), simul creator universi et redemptor humanitatis. 
Quae religio dogmata sua defendit in marxismo-leninismo, haereticos damnat et schi- 
smaticos excommunicat. In his fundatur eius mystica: eius fides, spes et caritas; inde 
fluunt normae omnes, ethicae et iuridicae. 

2 'Divini Redemptoris, A.A.S., 29 (1937), p. 96, Cf. Caritate compulsi, 3 maii 
1932, A.A.S., 24 (1932), pp. 180-181; Decretum S. Officii 1 iulii 1949, A. AS., 41 
(1949), p. 334. 

3 Pius XII, Nuntius radiophonicus in Natali Domini 1953 (A.A.S., 46 
[1954], p. 9). 

4 Caritate compulsi, A.A.S., 24 (1932), p. 178. 

5 Mater et Magistra, A.A.S., 53 (1961), p. 452. 

0 Divini Redemptoris, ibid., p. 91. 

7 Pius XII, Nuntius radiophonicus 1 septembris 1944, A.A.S., 36 (1944), 
p. 253. 

8 Cantate compulsi, ibid., p. 180; Divini Redemptoris, p. 69 et sq. 

9 Mater et Magistra, ibid., p. 456. 

10 Pius XI, Sermo ad adstantes ex Hispania profugos, 14 septembris 1936, 
A.A.S., 28 (1936), p. 376; Divini Redemptoris, p. 73, p. 95. 

11 Quadragesimo Anno, A.A.S., 23 (1931), p, 218; pp. 222-223; Nova impen- 
det, 20 octobris 1931, A.A.S., 23 (1931), p. 394; Sermo adstantes ex Hispania 
profugos, A.A.S., 28 (1936), p. 377; Divini Redemptoris, ibid., p. 101. 

12 Divini Redemptoris , ibid., p. 103; Pius XII, Adhortatio apostolica ad cle- 
rum universum, 22 septembris 1950, A.A.S., 42 (1950), p. 697; Mater et Magistra, 
ibid., p. 462. 

13 Divini Redemptoris, p. 102. 

14 Pius X, Notre charge apostolique, 2 augusti 1910, A.A.S., 2 (1910), p. 630; 
Pius XI, Divini Redemptoris, p. 98; Pius XII, Adhortatio apostolica ad clerum 
universum, 22 septembris 1950, A.A.S., 42 (1950), p. 697; Mater et Magistra, 
p. 462. 

13 Divini Redemptoris, p. 98; Pius XI, Ad Catholici Sacerdotii, A.A.S., 28 
(1936), p. 28 et sq. 

Caput VIII 

DE APOSTOLATU LAICORUM IN ECCLESIAE 
MISSIONE AD GENTES 1 

Praeambulum 

Salvatoris Nostri conquaerentis verba « Messis quidem multa, operarii 
autem pauci » 2 nullibi tristius verificari contingit quam in locis qui « missio- 
nes » dicuntur, ubi innumera hominum millia salutis nuntium expectant, dum 
missionarii sacerdotes, ad ipsa ministeria sacra numero impares, multipli- 
cibus laboribus non stricte sacerdotalibus penitus opprimuntur. Sed mise- 
rentis Dei Providentia suam Ecclesiam hisce in angustiis opportuno succursu 
carere non sinit. Etenim supplex Ecclesiae oratio ad « Dominum messis ut 
mittat operarios in messem suam » 8 in hoc praecipue exaudita videtur quod 
vocatio missionaria inter laicos mirandum in modum hodie florescit, qui iam 
pluribus in missionibus non solum laicorum exercent apostolatum, sed et 
« feliciter substituunt et complent » opus ipsius sacerdotis missionarii. 4 

Nemo autem arbitretur illos solum qui longinquas plagas evangelizan- 
das adeunt, vel autochthones qui ibidem in Evangelio laborant, Ecclesiae 
« missionem ad gentes » participare posse vel debere. Totius enim Ecclesiae 
missio est, et nemini licet ab ea, pro posse, adimplenda se eximere, Ut autem 
laicorum tam necessaria participatio, in Ecclesiae missione ad Gentes, opti- 
mas fruges referre valeat, S. Concilium quas sequuntur normas opportunas 
tradere censuit. 

63. {Formae cooperationis quae spectant ]. Christifideles omnes suam 
faciant Divini Redemptoris sollicitudinem circa innumeras animas adhuc Ec- 
clesiae aggregandas, eiusdemque invitationi obtemperantes enixe rogent « Do- 
minum messis ut mittat operarios in messem suam »; sed et orationibus 
actionem iungentes, subsidiis quoque materialibus adiuvent missiones, me- 
diantibus praesertim associationibus a S. Sede tamquam « Pontificia Opera 
Missionalia » speciatim destinatis. 

64. {Spiritus missionalis diffundendus ]. Spiritus « missionis » infunda- 
tur in pueris educandis, in scholis a primariis usque ad universitarias; nu- 
triatur conferentiis, consociationibus, circulis studiorum, libris de missioni- 
bus; ostendantur pueris modi hunc spiritum in actum reducendi; vocatio mis- 
sionaria in eis forte detecta omni sollicitudine foveatur. 

65. {Varii missionalis apostolatus campi]. Nec desunt christifidelibus 
occasiones, quin patriam suam relinquant, immediate collaborandi in Ec- 
clesiae missione ad infideles. Ubique enim in regionibus in quibus Ecclesia 
iam condita est inveniuntur plurimi, sive concives sive advenae, ad Eccle- 
siam nondum pertinentes, erga quos hanc missionem unusquisque modo suo 
et mensura adimplere satagat. 

Eiusdem spiritus missionalis est affectu fraterno complecti et omni sol- 

licitudine adiuvare omnes qui ex nationibus praevalenter non christianis ve- 
niunt ad nationes christianam traditionem habentes, educationis vel alterius 
occupationis causa. Laicorum est his verae christianae hospitalitatis, vitae 
familiaris, et ordinis socialis exemplum simul et experientiae occasionem 
praebere. 

66. [De iis qui ad laborandum in missionibus vocantur"], S. Concilium 
grato animo recolit ea quae laici missionales iam egregie patrarint patrent- 
que, qui ad tempus aut ad vitam patriam suam reliquerunt, ut in regionibus 
Evangelii lumine collustrandis ad bonum sociale et religiosum operam con- 
ferrent multiplicem/ 

67. Nec minore laude digni sunt qui, non quidem tamquam missiona- 
rii, sed. tamquam artium et professionum periti, ad gentes subsidiis hodiernis 
carentes, in progressu materiali, culturali, technico, adiuvandas se dedunt, 
et caritate vitaeque integritate fidei testimonium praebent. Quod si fiat, 
tamquam novi Praecursores Domini, Christo viam parant, quae saepe unica 
via esse potest. 

68. [Catechistae]. Catechistarum autochthonum in missionibus opera, 
ministerio verbi curaeque animarum intime consociata, quam necessaria quam- 
que frugifera semper exstiterit, tota historia missionum demonstrat, eorum- 
que munus tamquam « praestantissimum fortasse exemplum apostolatus qui 
a laicis exercetur » laudaverunt SS. Pontifices. 6 

69. [Laude commendantur laici qui in missionibus operam conferunt ]. 
S. Concilii Patres magnopere laudant laicos viros ac mulieres qui nobili 
huic operi se vocari noverint, ut eidem divinae invitationi generoso animo 
respondeant exhortantur; et eos omnes non solum in missione laborantes sed 
praesertim e missionibus revertentes, Pastorum communitatisque christianae 
sollicitae curae enixe commendat, ita ut facile possint suam pristinam pro- 
fessionem et positionem in communitate recuperare. 

70. [De formatione laicorum missionalium ]. Scholae ad formationem 
laicorum missionalium qui ad apostolatum directe religiosum exercendum 
ad missiones proficiscuntur, sicut et catechistarum autochthonum in ipsis 
missionibus, tam necessariae hodie evaserunt quam Seminaria pro Clero. Hor- 
tatur igitur Concilium omnes quos spectat, ut huiusmodi scholas instituere 
curent tum in terris unde missionarii exeunt, tum in missionibus ubi cate- 
chistae formantur. Hisce in scholis, simul cum formatione in fervida vita 
christiana, tradatur profundior de doctrina catholica instructio, praesertim 
vero de S. Scriptura, Theologia, Historia Ecclesiastica, Catechetica, Apolo- 
getica, necnon de religione, cultura et consuetudinibus gentis apud quam can- 
didatus laboraturus est. Curentque scholae Auctoritates a se formatos can- 
didatos ad competentes Praelatos Missionum dirigere ut legitime missioni 
aggregentur ibique paratum sibi munus inveniant. 

71. Auctoritatis ecclesiasticae est candidatos in hisce scholis formatos 
riteque approbatos, insignire missione canonica non solum ad doctrinam 
catholicam publice tradendam, sed ad assistendum missionario eumque sup- 

plendum in omnibus muneribus curae animarum connexis quae potestatem 
ordinis vel iurisdictionis non exigunt. 

72. [De sustentatione laicorum missionalium]. Superiores missionum 
sollicite curent ut his dignis adiutoribus laicis qui, in quacumque apostolatus 
forma, totos se missioni dicarunt, omnino aequa et digna provideatur susten- 
tatio, praesertim vero iis qui familia sunt donati, ut possint libere ad munus 
susceptum se applicare: dignus est enim operarius mercede sua « et Domi- 
nus ordinavit iis qui evangelium annunciant, de evangelio vivere ». 7 Sed et 
expedit invitare etiam eos, quibus opes et tempus suppetunt, ad hoc honori- 
ficum munus gratuite suscipiendum, ad maiorem aedificationem et lucrum 
animarum, Apostolum imitati qui, dum ius suum in hac re vindicaret, eidem 
sponte renuntiavit « ut plures lucrifaceret ». 8 

73. [Consolidanda communitas christiana ]. Christifideles omnes, sive 
extranei qui qualibet ex causa terras gentium adeunt, sive autochthones qui 
ibi inter non christianos versantur, alte in mente insculpta gerant haec 
S. Ioannis Chrysostomi: « Ideo enim ille (Christus) nos hic relinquit, ut 
sicut luminaria essemus, ut aliorum doctores constituamur, ut instar fer- 
menti simus. ... Non opus esset sermone, si vita nostra ita fulgeret; non opus 
esset verbis, si opera exhiberemus, Nullus esset gentilis, si nos essemus vere 
christiani ». 9 

74. [Institutiones apostolicae laicorum erigendae']. Cum Ecclesia non 
possit dici plene condita in aliqua gente nisi integra eius structura ibi con- 
stituatur, quae non modo variis Hierarchiae gradibus constat, verum etiam 
laicorum ordine, omnino opus est in missionibus erigere ac fovere omnia 
necessaria instituta educativa et caritativa, imprimisque Actionem Catholi- 
cam, necnon consociationes operariorum, agricolarum aliarumve professionum, 
prout casus ferat et necessaria accommodatione facta ad condiciones loci et 
populi. 10 

75. Meminerint autochthones christifideles honorificae suae partis in 
aedificanda Ecclesia Christi in gente sua, et assuescant generoso animo su- 
stentare opibus suis ecclesiam, pastores, instituta, quantum media sua sinant. 11 

76. [Autochthones fideles solliciti sint de Republica et cultura sua]. Ius 
et officium civium est in bonum reipublicae adlaborare et in eius gerendis 
negotiis activam partem assumere, Unde christianae communitates quam 
maturissime et impensissime curent oportet, ut viros ad publicam rem in 
sua cuiusque terra pro communi ipsius bono gerendam praeparent, qui non 
solum credita sibi officia et opera cum laude exsequantur, sed etiam vita sua 
vere christiana, Ecclesiae, cuius beneficio renati sunt, honorem adiungant. 12 

77. Pari modo, christifideles autochthones non solum non negligant, 
sed impensissime colant culturam, artes et laudabiles consuetudines suae 
gentis, immo, christianum spiritum eis infundendo eas provehant ad talem 
pulchritudinis apicem ad qualem fortasse numquam pervenerant. 13 

Textus definitive probatus — cum uno tamen suffragio contrario quoad Capita 
III, IV et VII Tit. II — Sessione Generali habita diebus 2-8 aprilis 1962. 

NOTAE 

1 Huius Capitis finis est clare ostendere christiani nuntii in universo terrarum 
orbe diffusionem — ■ praesertim in regionibus quae recentius Evangelii luce perfu- 
sae sunt — , omnes fideles revera respicere: sive in paroeciis antiquae traditionis vi- 
tam degant, sive ad regiones recenter evangelizatas auxilium ferre proficiscantur, 
sive tandem sint earumdem regionum autochthones. Cf. Acta et Documenta Conci- 
lio Oecumenico Vaticano II apparando, Series I, Appendix Vol. II, De Laicis, 
p. 763, nn. 54-55. 

2 Mt. 9, 37; Lc. 10, 2. 

3 Ibid. 

4 Cf. Pius XII, Summ. Pont., A.A.S., 31 (1939), p. 443. 

6 Cf. Ioannes XXIII, Princeps Pastorum, A.A.S., 51, p. 860. 

6 Cf. Ioannes XXIII, ibid., p. 885. 

7 I Cor. 9, 14. 

8 I Cor. 9, 12-19; Act. Ap. 20, 33. 

9 Hom. X in Tim.-, PG 62, 551. 

10 Cf. Ioannes XXIII, Princeps Pastorum, A.A.S., 51, pp. 849, 856. 

11 Cf. Ioannes XXIII, l. c., p. 853. 

12 Cf. Ioannes XXIII, ibid., pp. 859, 860. 

13 Cf. Pius XII, A.A.S., 31, p. 428; 43, p. 552. 

APPENDIX 

Alia insuper argumenta, hac nostra aetate valde urgentia, Membra Com- 
missionis voluntatem habebant profundius investigandi ac tractandi, prouti 
« cultura », « publici mores », « communicationis socialis instrumenta », « lu- 
dicra certamina (sport), peregrinationes ac itinera relaxationis et instructionis 
gratia suscepta (turismo) ». 

Ad severiorem tamen investigationem, prout opus erat, tempus defuit , 1 
Sed coetus romanus Commissionis voluit saltem praecipua seu summa linea- 
menta eorum quae a Commissione non definitive apparata sunt hic tradere. 
Sicut in caeteris studiis nostris, uti patet, etiam his in quaestionibus, quae 
universam Ecclesiam respiciunt, iis, quae apostolatum laicorum eorumque in 
Ecclesia responsabilitatem tangunt, potissimum locum fecimus. 

I - De cultura 

Inter humanas res longe mirabilior omnium, hac nostra aetate, culturae 
profectus in omnibus suis coetibus ac saeptis, praesertim sub scientifico ac 
technico respectu, procul dubio censeri debet. Permagni tamen inter est ut 
haec doctrina vere sincera atque ingenua sit, scilicet quaquaversus humana 
atque christianis principiis ac moribus adaperta ac praenuncia, quin immo 
vere christiana sit oportet, evangelicis veritatibus ac legibus consona. 

Ad hanc effingendam culturam, laicorum actio perurgens est. 

A - Exculti laici quadruplici praecipue sensu actionem operamque suam 
dare possunt: 

a) ad culturam genuinam et christianam pro omnibus effingendam ad- 
laborare; 

b) ad culturam in proprium coetum apud collegas, apud sibi subditos 
et clientes afferendam; 

c) ad disciplinarum humanarum diligentem investigationem quae pro- 
fectui scientiae theologicae deservire possint (philosophia, historia, archaeolo- 
gia, etc.); ad regimen Ecclesiae, ad ipsius etiam administrationem fovendam 
(disciplinae iuridicae et oeconomicae); ad cultum liturgicum provehendum 
(artes, praesertim architectura); 

d) ad diversa culturae saepta mutuo componenda et ad unitatem redi- 
genda; ad recte aestimandos varios gentium humanos civilesque cultus ac 
ea quae in eis bona sunt aperto animo amplectenda; ad commercia cum 
culturis nondum christianis ineunda. 

B - Peculiaria culturae munera ac saepta. 

Curetur christiana cultura laicorum qui munera directiva habent, in pri- 
mis circa singulorum professionem. Novae professiones, quae saepe in campo 
scientifico et technico evolvuntur, cultura vere humana et christiana im- 
buantur. 

Apostolatum vero exerceant in coetibus altioris et culturae, praesertim in 
coetibus universitatis inter professores et alumnos, saeptis scientificis pecu- 
liari modo prae oculis habitis. 

C - Ad apte apostolatum culturalem exercendum, in primis scientificae 
methodi exigentiae debite observentur. In singulis culturae saeptis augeatur 
peculiaris peritia et novissimae notitiae sedulo acquirantur. 

Praecipuis doctrinis theologicis laicus excultus carere non potest, ut 
sciat res sensu theologico diiudicare et interpretari utque theologia et vita 
mutuo propius accedant. 

Commercia inter excultos viros catholicos ineantur et foveantur. Vitam 
proprii culturalis coetus unusquisque scienter et intime vivat, relationibus 
tamen cum suo ambitu sociali diligenter servatis. 

Magni momenti est, praesertim pro excultis laicis, vitae commercia cum 
clero statuere. 

Ad haec omnia facilius consequenda necesse est ut sacerdotes peculiari 
cura et ratione praeparentur. 

II - De publicis moribus 

Quamvis quaestio de publicis moribus procul dubio semper exstiterit, 
novam induit rationem novamque gravitatem, cum animi undique natura- 
lismo pervasi sint, faventibus persaepe hodiernis communicationis socialis 
instrumentis. Caeterum, cum publici mores sive a legibus, sive a conscientia 

individuorum pendeant, singulorum civium responsabilitas duplici hoc sensu 
devincitur. 

Christifidelium actio iuxta triplicem praecipue directionem exerceri potest: 

a) ita in primis singula individua efformare ut, praeter iudicium, 
maioris forte numeri, criteria obiectiva his in saeptis vigentia agnoscant. Sa- 
tagant insuper ipsas publicas opiniones effingere, ut principia recti ordinis 
moralis magis magisque sancte serventur; 

b ) de exsistentia aptarum legum edocere ac notitias diffundere, quae 
saepe ignorantur; 

c ) actionem communem honestorum hominum excitare ac fovere ad 
legum applicationem sive a militibus publicae disciplinae praepositis, sive 
a tribunalibus diligentius obtinendam: recolatur hac in re momentum con- 
sociationum ad publicos tuendos mores. 

III - De socialis communicationis instrumentis 

Quae de hodiernis instrumentis communicationis socialibus, ab hac Sacra 
Synodo abunde enucleantur, docentur, monentur et statuuntur, 2 laici omnes 
peculiariter sibi dicta esse intelligant. Hoc enim, ratione ipsius vitae quoti- 
dianae, ad ipsos pertinet; sed insuper his in saeptis, laicis generatim competit 
activitas Ecclesiae partes agere: nam sine ipsis, sine ipsorum ingenio, technica 
peritia ac pecunia, reapse parum Ecclesia agere valet. 

Et sic, omnibus quibus poterunt auxiliis, ipsimet ea omnia ad rem dedu- 
cere adlaborent, praesertim vero qui officio, facultatibus, technicis ingenuis- 
que disciplinis, tum ad publicas opiniones recte efformandas, tum ad ipsius 
Ecclesiae doctrinas defendendas et latius diffundendas, polleant. 

Ad hoc autem, excellens apostolatus munus sancte efficaciterque exercen- 
dum, laici, una cum christianae conscientiae fortitudine atque erga Ecclesiae 
Hierarchiam alacri docilitate, in eorundem instrumentorum communicationis 
socialis provincia congruam certamque doctrinam sedulo sibi acquirere co- 
nentur. 

IV - De temporibus subsecivis recte utendis 

1. Elumani civilisque huius temporis cultus, artium technicarum ac 
oeconomicarum institutionum profectu in dies aucto, publicis inde cogitandi 
et agendi rationibus non parum immutatis, uberius a labore vacuum tempus 
hominibus praesto est. 

Communis haec condicio vitae non leves induxit immutationes novasque 
gignit quaestiones apud opifices ac artifices praesertim qui olim nullam fere 
operis intermissionem noverant. 

2. In hodiernis hisce adiunctis frequentiores praebentur hominibus ani- 
mum relaxandi iliumque perficiendi occasiones, simul et facultas vitam spiri- 
tualem augendi, divino cultui partem capiendi necnon apostolatum exercendi, 
Notabilis tamen pars vitae quae a labore vacua remanet, plurimis detinetur 
inceptis quae saepissime christiano afflatu carent. 

3. Urgens hic panditur laicis apostolatus saeptum sive ad relaxationis 
incepta iuxta sensum Christi et Ecclesiae normas ineunda ac perficienda sive 
ad novas fovendas formas quae simul vitam christianam promovere valeant. 

4. Plurimi hodie diffunduntur relaxationis modi ac viae. Peculiaris 
tamen cura habenda erit de peregrinatis seu turistis, qui dicuntur, necnon 
de ludicris certaminibus (sport) quibus plurimi alliciuntur homines. Quae 
cum longe lateque diffusa sint, novis semper formis novisque adaucta me- 
diis, iam vitam socialem, religiosam et civilem omnium gentium profunde 
afficiunt. 

Turismus, qui dicitur, occasiones quam plurimas suppeditat elevationis 
animi ac caritate amplectendi homines eorumque mores civilesque cultus et 
diversas Ecclesiae quaestiones apud diversas gentes exsistentes dignoscendi. 
Unde peculiaris sollicitudo laicis peregrinatos humaniter ac christiane acci- 
piendi. Maxime tamen cavendum est ne huiusmodi peregrinationes, sive ipsis 
peregrinatis, sive his ad quos adveniunt, nimiae relaxationis et animi remis- 
sionis causa sint. 

Ludicra certamina (sport) ad sensum pulchri colendum, necnon ad animum 
humaniter effingendum non parum conferre possunt; sed immoderatae etiam 
ostentationis et iactantiae causam exhibere et solius insuper corporis cultus, 
caeteris maioris momenti neglectis. 

Quandoque immo ludicra certamina eo deveniunt ut saeva et etiam le- 
thalia evadant atque ideo christianis principiis ac moribus omnino contradi- 
cant: unde his in casibus prorsus a laicis christianis vitanda atque communi 
actione impugnanda sunt, donec opportune reformentur. 


NOTAE 

1 Notandum vero est Secretariatum de Prelo et Spectaculis unum ex dictis 
argumentis optime pertractasse, Commissionem autem de Episcopis ac Dioeceseon 
regimine integrum caput argumento « De peregrinatorum seu turistarum cura » 
dicasse. 

2 Cf. Schema Constitutionis « De instrumentis diffusionis seu communicationis 
socialis ». 


2) RELATIO EM.MI P. D. FERDINANDI CARD. CENTO 
PRAESIDIS COMMISSIONIS DE APOSTOLATU LAICORUM 

Introductio Generalis. 

I - Munus Commissioni de Apostolatu Laicorum, Praeparatoriae 
Concilii Oecumenici Vaticani II, commissum, magni momenti simul et 
valde arduum erat. 

Magni inquam momenti, in primis: Ecclesia enim — prout ex innu- 

meris Summorum Pontificum necnon totius orbis Episcoporum docu- 
mentis abunde patet — inaestimabilis pretii auxilium ex laicatu catho- 
lico expectat, in hoc tanti discriminis vitae suae tempore. 

Arduum dein, cum apostolicus laicorum impetus diversis formis pro 
diversis regionibus exsecutioni mandetur, ac in dies augescat in inter- 
nationali ambitu. 

Obiectum nostrum insuper fluidum quodammodo est. Apostolatus 
enim laicorum aspectus hodie induit quos pridie minime habuit, et alios 
fortasse in posterum induet quos nullimode effingere possumus. 

Fasciculus ille cui titulus « Quaestiones Commissionibus Praepara- 
toriis Concilii Oecumenici Vaticani II positae », dum diversa enume- 
rat argumenta Commissionis nostrae studio subicienda, eorum comple- 
xitatem rite ostendit. 

Ad haec autem studia peragenda Commissio ipsa minime poterat, 
sicut pro caeteris Commissionibus eveniebat, et antiqua traditione, et 
datis legibus, et recepta doctrina cuiusdam Romani Dicasterii, frui, quam- 
vis Sacra Congregatio Concilii studia quaedam de Apostolatu Laicorum 
hac de re bene confecerit, quae debite aestimavimus quibusque opportu- 
ne usi sumus. 

II - Feliciter quidem Commissio nostra sodales altae ac probatae sa- 
pientiae adnumerabat. Ex triginta novem Membris, quorum undecim 
Archiepiscopi et Episcopi, et ex viginti novem Consultoribus, quorum 
quattuordecim Archiepiscopi et Episcopi, ipsa constabat, ad viginti sex 
nationes pertinentes, iidemque ex quinque orbis partibus provenientes: 
unde varia ac praediviti eorum experientia potiri potuimus. 

Labores inter tres Subcommissiones divisi sunt, iuxta triplicem apo- 
stolatus laicorum ambitum, prout supradictus fasciculus clare innuebat: 

1) Prima Subcommissio in studia incumbit de Notionibus circa 
apostolatum Laicorum in genere et de eorum specifica actione ad Re- 
gnum Christi directe provehendum. 

2) Secunda Subcommissio de apostolatu Laicorum in actione ca- 
ritativa peregit. 

3) Tertia demum de apostolatu Laicorum in Actione sociali. 

Commissio Generalis septem habuit plenarios coetus; at, unaquaque 

fere hebdomada, Membra et Consultores, qui Romae commorabantur, 
sessione pro singulis Subcommissionibus saepenumero celebrarunt. Tex- 
tus ab illis parati omnibus Membris ac Consultoribus extra Urbem de- 
gentibus sollicite mittebantur, ut eorum observationes et emendationes 
reciperentur, ad definitivam redactionem conficiendam. 

Schemata ergo, prout nunc Commissionis Centralis iudicio submit- 
tuntur, fructus vere dici possunt communis laboris totius Commissionis 

nostrae, quae, quantum fas erat, particularium condicionum in diversis 
nationibus exsistentium rationem habuit. 

III - Hoc studium perficientes, miram advertimus varietatem quam 
apostolatus laicorum in diversis regionibus, iuxta distinctam eorum hi- 
storiam eorumque praesentes condiciones, induit: impossibile ideoque 
putavimus pro omnibus unicum schema proponere circa apostolicam 
activitatem quam in iis navare poterant. 

Maioris momenti absque dubio erat ingentes possibilitates apostola- 
tui laicorum hodie in Ecclesia adapertas adnotare, ac summa earum linea- 
menta describere, quae ipsis laicis stimulus essent ad seipsos pro causa 
Dei crescenti ardore impendendos, plene conscios obligationem hanc ex 
ipsa professione christianae fidei ipsis derivare. 

Fateor textus nostros quadam redolere amplitudine: hoc ex praedicta 
copia et complexitate quaestionum spectandarum originem duxit, quae 
nunc prima vice, in sua integritate, a quodam officiali Ecclesiae organo, 
prout nostra Commissio est, studio subiciebantur. 

Ex abundante messe vos, Em.mi et Exc.mi Domini, bene seligere 
potestis. 

Quod meum erat, directe et indesinenter opus Commissionis necnon 
trium Subcommissionum, in quantum potui, secutus sum, plenam tamen 
Membris et Consultoribus relinquens expressionis et discussionis liber- 
tatem: hoc effecit ut communi ac unanimi conatu omnes adlaboraveri- 
mus, quasi veram quandam spiritualem familiam constituendo. 

Quod potuimus facere fecimus. 

Iucundum mihi est omnibus, nullo excepto, meis collaboratoribus 
ex corde rependere gratias, praesertim sollerti Secretario, Rev.mo D.no 
Glorieux, ac tribus meritissimis Subcommissionum Praesidibus, Excel- 
lentissimis, nempe, Dominis Castellano, nunc Archiepiscopo Senensi, 
Baldelli, Episcopo Tit. Aperlitano, Hengsbach, Episcopo Essendiensi. 

Vestrum nunc est, Eminentissimi ac Excellentissimi Domini, iudi- 
cium de his documentis ferre, quod libenti animo accipiemus. Pauca tan- 
tum mihi addere liceat. 

Quaestio haec, de Apostolatu Laicorum, supremae gravitatis est: fu- 
turae enim sortes Ecclesiae, magna ex parte, positae sunt in illorum vi- 
ribus Hierarchiae oblatis, generoso apostolico afflatu, ut « maior irra- 
diatio lucis et vigoris Evangelici in humanam societatem » — quod, ut 
bene nostis, finis est quem Summus Pontifex in convocando Concilio 
sibi proposuit — in universum mundum diffundatur. 

Merito affirmatum est contra Laicismum, qui humanam societatem 
a Christo desciscere satagat, optimum antidotum esse laicatum, qui fidem 

suam aperte profiteatur ac plene vivat, et, ut in mundum triumphaliter 
extendatur, sacra ardescat siti. 

Magnam laicis fiduciam ostendere decet, quamdamque agilitatem 
operandi concedere, semper tamen ad eorumdem memoriam revocando 
ex Christi voluntate Ecclesiam in docentem et discentem distingui. 

Ex illa maturitate, ad quam hodie ipsi se pervenisse affirmant, habet 
Elierarchia unde laetetur; haec profundior eorum ecclesialis conscientia 
incitamentum illis erit ad propriae responsabilitatis maiorem sensum et 
ad collaborandum in officiali apostolatu promptiore animo. 

Numquam tandem illis oblivisci fas est, non certe servile sed filiale 
obsequium reverentiae ac oboedientiae eis semper debere « quos Spi- 
ritus Sanctus posuit regere Ecclesiam Dei »: tum solummodo actio illo- 
rum, ex rore caeli, foecunda erit. 

Pars Prima. 

I - Prout ex titulo huius primae partis erui potest, agitur hic de no- 
tionibus generalibus, respicientibus tria apostolatus saepta, in schemate 
considerata. 

Post generale Praeambulum, textus incipit determinando locum quem 
laici in Ecclesia obtinent, et officia ac munera quae ad ipsos pertinent, 
inspirationem sumens a S. Scriptura necnon a praesentibus vitae Eccle- 
siae condicionibus. 

Sicut plures Episcopi optarunt, 1 conceptum revocavimus ac claris 
notis designavimus de sacerdotio analogico fidelium, iam in Ecclesia tra- 
ditionale — a sacerdotio ministeriali seu sacramentali plane distinctum — 
iuxta verba Epistolae primae Petri (2, 9), necnon Ioannis (Apoc. 1, 6 
et 5, 10), ex quo tot scaturiunt consectaria pro vita eorum sive spiri- 
tuali sive apostolica. 

Definire — aut forte melius describere — insuper nisi sumus quid 
veniat nomine « laici », et hoc terminis non tantum negativis quin 
potius positivis. 

Difficultatem quamdam hac de re experti sumus. 

Si considerantur officia et munera baptizatorum, qua talium, patet 
ea tum clericis tum laicis communia esse, ita ut non semper facile di- 
scernere liceat quid laicorum vere proprium sit: contendimus proinde 
quid saltem istorum magis proprium esset rite significare. 

Aliam praeterea difficultatem ordinis potius philologici invenimus, 
in determinando quid praecise veniat expressionibus « apostolatus di- 


1 Cf. Acta et Documenta Concilio Oecumenico Vaticano II apparando, Se- 
ries I, Appendix Vol. II, pag. 755. 

rectus » et « apostolatus indirectus ». Comperimus sat difficile esse de 
huiusmodi quaestione dilucidam distinctionem proponere, praesertim 
cum plures dentur organizationes quae utramque formam apostolatus 
colunt. 

II - Duo capita (secundum nempe et tertium) relationibus dicavimus 
laicos inter in apostolatu adlaborantes et Hierarchiam ac clerum. 

Porro, diversis formis enunciatis, quas habitudo ista laicorum ad 
Hierarchiam induere potest, necessarium duximus in lucem ponere mu- 
nus esse eiusdem Hierarchiae laicos pro Deo et propter Deum exhor- 
tari ad apostolatui operam dandam, cum, non tantum ipsi in Ecclesia, 
sed, una cum clericis, Ecclesia sint. 

Delibavimus praeterea ea quae sacerdotes omnes ad hunc finem 
agere possunt et debent. Quoad illos autem particulariter, quibus cura 
catholicarum consociationum concredita est, nobis placuit effatum revo- 
care Pii Papae XI, cui historia nomen Papae Actionis Catholicae tam 
merito sacravit: Consociationes Catholicae suis Adsistentibus edicere 
possunt: « In manibus vestris sortes nostrae ». 

III - Plura capita (inde a IV usque ad VII) respiciunt varias apo- 
stolatus formas. Duo in primis eius genera consideranda veniebant, indi- 
vidualis, nempe, et collectivi seu organizati; specialem etiam rationem 
habuimus laicorum qui permanenter in servitium Ecclesiae sese addi- 
cunt. 

Praesentibus insuper adiunctis inspectis, momentum quod familia 
ut « subiectum » apostolatus habet recte animadvertimus: momentum 
cuius pondus tunc praesertim manifestum fit quando considerantur re- 
giones in quibus saevit persecutio, ubi organizationes apostolatus, proh 
dolor, exsistere nullimode possunt. 

Quamvis Commissionis nostrae proprium praecipue esset de rebus 
pastoralis et practici ordinis agere, in hac parte quasdam tamen notiones 
doctrinales revocare debuimus, ut necessarium fundamentum investiga- 
tionum nostrarum. 

Laeto animo certiores facti sumus doctrinales illas notiones, cum 
iis quae Commissio Theologica iam edidit, in suo schemate « De Laicis », 
substantialiter plane convenire. 

Secunda Pars. 

I - In schemate secundae partis, primum aggredimur e tribus saeptis, 
in quibus laici ad apostolatum exercendum vocantur: de actione, nempe, 
ad Regnum Dei directe provehendum agitur. 

In Titulo Primo, urgetur laicos conscios esse debere de diversis 

communitatibus ad quas ipsi pertinent, ad paroeciam, scilicet, ad dioece- 
sim, ad universalem Ecclesiam. 

Quoad istius apostolatus formas, hic praecipue maxima invenitur 
varietas, sive in organizationibus, sive in usitatis terminologiis: omnia 
documenta quae ad Commissionem pervenerunt, ex parte sive Membro- 
rum sive Consultorum, maximam hanc differentiam pro diversis regio- 
nibus plane protulerunt. 

Formas inter illas apostolatus, Actio Catholica primum locum oc- 
cupat, cui proinde integrum caput dicatur; plures tamen aliae in distin- 
cto capite considerare opus erat. 

Ad terminologiam quod attinet, expressio « Actio Catholica », cum 
iam per integrum quemdam decursum historicum determinatum sensum 
obtinuerit, eam derelinquere magnam certe animorum perturbationem 
induxisset in coetibus qui hac denominatione decorantur. Praetulimus 
ergo eam servare pro illis determinatis formis, dum expressio « aposto- 
latus laicorum » designat (ut ex nostris schematibus desumi potest) uni- 
versalitatem formarum quibus laici in operibus apostolicis exercentur. 

II - Redactio eiusdem capitis de « Actione Catholica » diuturna et 
ardua fuit, quia, praescindendo a regionibus in quibus nomen « Actio 
Catholica » minime in usu est, ubi etiam viget, sensus quandoque di- 
versos assumit. 

Multiplices discussiones ad textum nostrum adduxerunt, qui una- 
nimem obtinuit Commissionis approbationem. 

In illo conficiendo, thesaurizavimus quae ex Summorum Pontificum 
et Episcoporum documentis, necnon ex hodiernis condicionibus aposto- 
latus eruere fas erat, ad quattuor determinandas generaliores notas quae, 
cumulatim, Actionem Catholicam ipsam proprie constituunt. 

Procul dubio, unaquaeque ex his notis, separatim considerata, aliis 
etiam organizationibus tribui potest; attamen, quando simul congerun- 
tur, rite Actio Catholica designatur, in cuius viam, sapienter a Romanis 
Pontificibus signatam, Sacra Synodus ut ultra procedatur enixe invitat. 

Circa quaestiones de « mandato », pariter discussiones plures ha- 
bitae sunt. Discretio, quae in textu invenitur, ex hoc dependet: diligens 
investigatio documentorum Hierarchiae de hac quaestione clare osten- 
dit Summos Pontifices Pium XI et Pium XII non ita frequenter nec 
tam certa et definita ratione de « mandato » locutos esse. Accedit quod 
non in omnibus regionibus « mandatum » ut nota distinctiva Actionis 
Catholicae consideratur, nec auctores hac de re communem doctrinam 
profitentur. 

III - Titulus secundus de quibusdam aliis particularibus saeptis agit 
in quibus laici operam navant. 

Illa tantum a nobis selecta sunt, sive propter eorum peculiare mo- 
mentum in praesentibus temporis condicionibus, sive quia ea nobis 
enixe commendarunt aliqua organa praeparatoria ad Concilium. 

Prae oculis tandem speciatim habuimus formas apostolatus magis 
aptas pro regionibus in quibus saevit persecutio et eas quas unusquisque 
in suo proprio ambitu (son milieu) exercere valet. 


3) ANIMADVERSIONES SODALIUM 

Card. Ruffini: Prooemium et Pars I. 

Pag. 9, 1 linn. 12-14: Testimonium S. Pauli ad Rom., quod laudatur, 
non quadrat ad rem, cum sit eschatologicum; refertur enim ad tempora 
novissima huius mundi, quando erunt novi caeli et nova terra (cf. 2 Petr, 
3, 13) ' 

Pag. 14, 2 ad 3: Agitur de Sacerdotio universali fidelium. Attente 
cavendum est ne duae species Sacerdotii constituantur. Verba enim quae 
in schemate de hac re usurpantur, sunt potius ambigua: cf. linn. 11-12 
et pag. 16 3 linn. 9-10. Nostra aetate graves inde confusiones ortae sunt! 

Pag. 19, 4 linn. 4-8: Quae a S. Paulo (Eph. 4, 11-12) recensentur 
non sunt proprie officia, sed charismata (theologice: gratiae gratis da- 
tae), de quibus pluries Apostolus loquitur in suis Epistolis. 

Pag. 20, 5 lin. 14: Dari ab ecclesiastica hierarchia missionem canoni- 
cam laicis, mihi non placet; ea enim reservanda est Sacerdotibus. Loco 
missionis canonicae ponatur « mandatum » (cf. lin. 29). 

Pag. 20, linn. 10-12: Item non pertinet ad laicos « animarum cura 
pastoralis ». 

Pag. 22, 6 lin. 4: « ... cum laicis collaborandum ». Versa vice dicen- 
dum est: non Sacerdotes cum laicis, sed laici cum Sacerdotibus colla- 
borare debent! 

Pag. 28, 7 lin. 6: « Ecclesiae necessitatibus subvenire ». Vellem adi- 
ci: praesertim: — in vocationibus sacerdotalibus excolendis. 

Pag. 45, 8 lin. 9: « ... Exercitia Spiritualia commendantur ». Adda- 
tur: et menstrua collectio (ritiro mensile). 


1 Cf. p. 470. 

2 Cf. p. 473. 

3 Cf. p. 474. 

4 Cf. p. 476. 


5 Cf. p. 476. 
0 Cf. p. 477. 

7 Cf. p. 481. 

8 Cf. p. 490. 

Pars II. 

Pag. 6, 9 linn. 7-10: Verba ibi coniuncta non sunt clara. 

Pag. 16, 10 lin, 30: « ... missione canonica ». Non placet sicut iam 
supra dixi. 

Pag. 31, 11 ad 49: « Conventus et organizationes catholicae interna- 
tionales » ne fiant sine (Ecclesiae) legitimae auctoritatis Ecclesiasticae 
vigilantia. 

Pag. 44, 12 lin. 27: « ... missione canonica ». Iterum iterumque fateor 
locutionem istam mihi de laicis non placere. 

Pag. 47: 13 De cultura — quae maximi est momenti in apostolatu (ut 
optime declaravit Rev.mus Tinello) — fiat sermo in textu. 

Adnotatio-. Pagg. 10-12: 14 Actio Catholica clare definiatur, ut melius 
servetur et promoveatur. 

Card. Leger: Notiones generales. Mihi valde placet textus prae- 
sentis schematis quod competenter et perspicue tractat de apostolatu 
laicorum in genere. Hoc est schema quod ad mentem nostri temporis 
optime aptatur. Sequentes observationes faciam. Et primo: mihi videtur 
prolixitati indulgere. 

Prooemium generale-. Pagina 9, 15 lin. 13, loquendo de missione Ec- 
clesiae quoad ordinem temporalem, opportune refertur a corruptionis 
servitute creationis liberatio ad gloriam. Tamen ad significandam positi- 
vam actionem Ecclesiae ordinem ipsum temporalem restaurantis, addi- 
tionem propono. Dicatur « Ecclesiae missio est mundum quoque tem- 
poralem, immo materialem... “ Liberare a servitute corruptionis in li- 
bertatem gloriae filiorum Dei ” et ad opus creationis peragendum, ope- 
ram suam praestare ». Sed observationem D, Ruffini refutandam. 

Numerus 6: aliter formuletur id quod invenitur sub littera d). 
Dicatur: « Fidelium cum Hierarchia, mundi et omnium hominum cum 
Ecclesia occursui favent ». 

Propono etiam ut sequenti modo ordinentur elementa quae in illo 
numero inveniuntur: primo, testimonium vitae (a); secundo, creatio 
familiae (e); tertio, actio in ordine temporali (c); quarto, actio proprie 
spiritualis {b); quinto, occursui favere {d). Ordinatio haec mihi videtur 
gradatio logica ab actione omnibus commune usque ad actionem a pau- 
cis exercitam. 


0 Cf. p. 495. 13 Cf. p. 517. 

10 Cf. p. 500. 14 Cf. pp. 497-498. 

11 Cf. p. 508. 15 Cf. p. 470. 

t2 Cf. p. 515. 

Numerus 21: In. prima paragrapho huius numeri sequentem formu- 
lationem propono: « Sacerdotes qui huic ministerio vacant, quisque 
pro missione accepta, Hierarchiam repraesentantes, mentem eius quoad 
apostolatum eiusque praecepta et principia directiva memorant, aptas- 
que laicorum relationes cum Hier archia fovent ». 

Addo « mentem eius quoad apostolatum » quia, meo iudicio, non so- 
lummodo praecepta et principia directiva Episcopi communicanda sunt 
sed etiam doctrina eius generalis de apostolatu deque omnibus quae ad 
illum referunt. 

Dico « memorant » loco « communicant », quia saepe, maxime in 
Actione Catholica, directe ad laicos responsabiles Episcopus particula- 
ria directiva communicare vult. Semper remanet sacerdoti officium re- 
cordari doctrinam et praecepta ab Episcopo data. 

Suppressionem propono ultimi membri sententiae, nempe, « de eo- 
rum optatis certiorem faciunt » quia mihi videtur opportunum ut ipsi 
laici moderatores Episcopum videant deque suis desideriis informent. 
Quandoque utile est ut ipse sacerdos hoc faciat; sed pro hoc satis 
providetur ubi prius dicitur quod sacerdos aptas relationes laicorum 
cum Hier archia fovere debet. 

Sub eodem numero, pagina 24, 18 linea prima, sequentem additionem 
propono: « sese cum laicis apostolos habentes, una cum eis attente in- 
quirant.., etc. ». Etenim dicendum est quod sacerdos munus apostolatus 
non debet relinquere solis laicis sed, in eorum apostolatus animando, 
seipsum aestimare debet ut primum eorum qui apostolatum faciunt. 

Linea quinta, hanc formulationem propono: « ad communem ora- 
tionem associationes incitat >>. Non enim hic agitur de oratione liturgica 
cui praesidere debet sacerdos, et persaepe melius est, educationis causa 
obque munus susceptum, ut ipse laicus moderator orationi praesit sicut 
fit pro patre in familia. 

Quoad relationes inter sacerdotem et laicos, propono ut aliquod di- 
catur de directione conscientiae. Invitantur laici in apostolatu ut ha- 
beant moderatorem conscientiae. Sed etiam sacerdotibus dicatur ut di- 
stinctionem bene faciant, praesertim quando agitur de laicis adultis apo- 
stolatum exercentibus, inter munus cappellani et munus moderatoris con- 
scientiae seu inter forum externum et internum. Foveatur etiam libertas 
laicorum in moderatore conscientiae eligendo. 

Numerus 22: Ad ultimam sententiam illius numeri, addatur quod 
sacerdotes tamen nihil neglegere debent, in laicis adiuvandis et educan- 
dis, ut ipsi munera quae sua propria sunt competenter et apte exer- 


10 


Cf. p. 478. 



DISCEPTATIO - DE APOSTOLATU LAICORUM 


529 


ceant. Saepe enim fit ut, ob falsam considerationem responsabilitatis 
laicorum, illos non adiuvent neque educent. 

Numerus 35: Quoad praeparationem laicorum qui speciali titulo in 
servitium Ecclesiae addicuntur, credo quod opportunum esset, maxime 
si agitur de miaoribus officiis, exigere ut aliquam praeparationem actuo- 
sam prius babeant; i. e. habeant seriosam experientiam in minoribus re- 
sponsabilitatibus. Aliter periculum habetur aliquam burocratiam creandi. 

Numerus 36: Non solummodo Ordinarii sed omnes, sacerdotes et 
moderatores laici, praeoccupationem habeant de qua in illo numero. 
Praeterea enucleetur sensus verborum « conditionem iuridicam conve- 
nienter definire » lineae 28 in eodem numero. Utrum agatur de con- 
ditione iuridica in Ecclesia. 

Numerus 44: Tolli propono lineam 25. Dicatur: «... influxum 
christianum etiam in res temporales fovent, et ipsius familiae iura pro- 
movent ». Etenim, sicuti formulatur, videtur haberi aliqua invitatio ad 
consociationes neutras fovendas. Certe aliqua cooperatio commendari 
debet cum illis; de hoc tamen satis praevidetur in ultima sententia eius- 
dem numeri. Finem huius ultimae sententiae sic modificari propono: lo- 
co verborum « commercium inibunt », dicatur « cooperentur », 

Numerus 47: Prima paragraphus instantius commendet associatio- 
nes apostolatus. Dicatur: « Episcopi associationes apostolatus quas Ec- 
clesia laudaverit vel commendaverit omni nisu promoveant, maxime illas 
quae menti, necessitatibus et conditionibus nostri temporis magis con- 
gruunt sensumque apostolicum in laicis melius efformant et fovent ». 

Opportune in secunda paragrapho petitur ut associationes obligato- 
riae a christifidelibus aestimentur et promoveantur. Sed idem propono 
dici debere de sacerdotibus et religiosis. Lineae 29 addatur « a Sacerdoti- 
bus, a Religiosis omnibus et a christifidelibus... ». 

Numerus 58: Linea 16, inter ornamenta naturalia, enumerentur 
etiam « competentia, sensus civicus et sensus professionalis », 

Numerus 59: Optime describitur relatio inter actionem et vitam 
interiorem. Tamen notandum credo, particulariter pro laicis, quod in 
illa relatione non solummodo vita interior influxum habet in actionem 
apostolicam sed etiam vice versa. Opportunum est significare modum il- 
lum particularem educationis laicorum ad apostolatum et ad commu- 
nionem cum Deo. Influxus interioris vitae super actionem potius est 
punctum terminale formationis laici. 

In quarta paragrapho eiusdem numeri loco verborum « Exercitia 
Spiritualia », dicatur potius, modo generaliori, « spirituales recollectio- 
nes » quae sane includunt Exercitia Spiritualia Sancti Ignatii, 


34 

De apostolatu laicorum relate ad regnum Christi directe provehen- 
dum. Habetur hic optimum schema, istae sunt observationes meae. 

Numerus 5: Pagina 8, 17 lin, 8: credo quod expressio « Ecclesia par- 
ticularis » melius convenit quam « pars Ecclesiae » quando de dioecesi 
loquitur. 

Numerus 8: Optime, in verbis perspicue selectis, exprimitur in illo 
numero natura Actionis Catholicae. Tamen tres propositiones faciam: 

1) In fine primae notae (a), addatur: « Et ideo finem universalem 
et specifice super naturalem Ecclesiae prosequitur-, totum realitatis hu- 
manae, suh aspectu tamen formaliter supernaturali, respicit atque toto 
ipsius missionis Ecclesiae collaborat ». 

Ratio est quia, illa additione, configuratio Actionis Catholicae mis- 
sioni Ecclesiae, in sua totalitate et natura formaliter supernaturalis apo- 
stolatus eius melius et explicitius exprimerentur. 

2) Quarta nota sic modificetur, in lineis 18-19: « Laici, cum in apo- 
stolatu hierarchico directe et publice collaborant, agunt sub superiori 
moderamine ipsius Hierarchiae ». Non enim mihi videtur utile hic 
notare quod laici possunt sese offerre aut invitari. Et addo verbum 
« publice » ad notandam publicam missionem Actionis Catholicae. 

3) Addetur quinta nota quae sequenti modo exprimi posset: « Lai- 
ci non solummodo in ipsa actione apostolica cui participant, sed etiam 
mediis paedagogicis et supernaturalibus , in spiritualitate ( non particu- 
lari sed) ecclesiali formantur et ita, ad progressum tum spiritualem tum 
humanum ducuntur, qui apostolatum eorum authenticum et efficacio - 
rem reddit ». 

Rationes illius propositionis sunt: quia formatio in actione aposto- 
lica est modus specificus formationis qui ad Actionem Catholicam per- 
tinet; quia dicendum est nullam spiritualitatem particularem habet Actio 
Catholica; quia necessarium est in ipsa notione Actionis Catholicae loqui 
de formatione spirituali laicorum: haec enim formatio non antecedit 
apostolatum sed semper debet illum comitari et ex illa, pro parte, 
oriatur. 

Numerus 21: Credo quod opportunum esset expressius dare paeda- 
gogiana apostolatus verbi; v. g. dici posset necessitas rationem habendi 
capacitatis spiritualis et intellectualis illorum quibus alloquitur; neces- 
sitas accommodandi verbum suum qualitati suae propriae vitae interio- 
ris ne laicus « cymbalum tinniens » vocetur; necessitas accommodandi 
modum loquendi conditioni sociali personae cui alloquitur. 


17 Cf. p. 496. 

Numerus 24: Pagina 19, 18 linea 6. Dicatur: « Rectas notiones acqui- 
rant de matrimonio christiano in sua realitate humana et supernatura- 
li... », Ratio est quia perutile est innuere necessitatem educationis ad 
vitam sexualem. Hoc est officium christianum quod valde negligitur. 

Numerus 25: Linea 25 etiam loquatur de peritis in re iuridica et 
oeconomica. 

Caput de Apostolatu iuvenum-. 

Caput illud, meo iudicio, maiore vigore indiget. 

Aliquid dicitur in numero 34 de responsabilitate iuvenum in asso- 
ciationibus, sed credo quod longius loquendum est de illa. Etenim respon- 
sabilitas iuvenum habet valorem paedagogicum particularem et necessa- 
rium in educatione iuvenum; haberi debet ut fundamentum educationis. 
Haberi propono paragraphum specialem ubi loquitur de necessitate il- 
lius responsabilitatis, de illius fructibus et periculis atque de mediis iuve- 
nes formandi ad illam responsabilitatem. 

In numero 33 adultis dicatur quod fovere debent ortum illius re- 
sponsabilitatis. 

Pagina 23 19 credo quod non absolute verificatur id quod dicitur de 
accessu iuvenum ad vitam publicam. Etenim potius dicendum est quod 
numerosiores sunt iuvenes qui vitam publicam cognoscunt et pro illa 
interesse suum manifestant. Secundum sociologos, in tempore praeterito 
saepe iuniores erant qui munera vitae publicae exercebant. Credo etiam 
quod, cum ipsis factis in textu notatis, etiam mens nova seu eorum 
mentalitas utiliter describi posset. 

Numerus 41: Pagina 28, 20 linea 10. In ipsa notula 6 dicatur: « Ta- 
men hic nullo modo infirmatur character universalis Actionis Catho- 
licae specializatae ». Etenim ad verificandam primam notam Actioni Ca- 
tholicae attributam in numero octavo praesentis schematis, oblivisci non 
debet finis eius generalis. 

Linea 12, loco verborum « oportet », ponatur verbum « posset ». 
Etenim illae organizationes quae, aliquibus in regionibus, multum affe- 
runt apostolatui Ecclesiae, non eodem modo valent pro omnibus regio- 
nibus et professionibus. Vitandam est enim divisionem (morcellement) 
et limitationem ambitus humani ubi apostolatus exercetur. Periculum 
enim habetur quod interesse apostolicum ad solas res professionales di- 
rigitur et consequenter quod formatio negligitur de insertione christiana 
membrorum illarum organizationum in vita familiali, paroeciali, etc. ... 


18 Cf. p. 501. 

19 Cf. p. 504. 

20 Cf. p. 506. 

Semper invitari debent apostoli laici ad fratres suos christianos magis 
introducendos in totam vitam et structuram Ecclesiae. Credo etiam quod 
utile esset commendare coordinationem illarum organizationum cum as- 
sociationibus apostolatus generalis. 

Numerus 45: Maioris efficacitatis causa, invitentur illi laici, etiam 
in maioribus officiis, ad semper contactum servandum cum ipsis asso- 
ciationibus localibus. 

Numerus 50: Compleantur fines descripti pro organizationibus in- 
ternationalibus. De « COPECIAL » dicatur etiam quod habet ut finem 
« promovere, in toto mundo, mediantibus congressibus mundialibus vel 
internationalibus , extensionem et meliorem cognitionem authentici apo- 
stolatus laicorum ». De « O.I.C. » dicatur quod concordem actionem 
promovere debet ita ut efficaciorem actionem exercere possit in diver- 
sis nationibus et in institutis officialibus internationalibus. 

Praeambulum capitis VII: Optimum est et valde opportunum quod 
hic dicitur de materialismo. Sed pagina 37 21 lineae 9-10 mutentur. Dica- 
tur: «... dum alio materialismo indulgetur, illi scilicet qui, sub specie 
exaltationis libertatis inceptionis (liberte d’entreprise) aut nescientiae 
valorum spiritualium, aliis in regiminibus oeconomicis substernitur et 
ab illis diffunditur, atque... etc. ... ». Credo enim quod hodie regimina 
oeconomica ita diversa sunt ut nequeunt sub eodem vocabulo, nempe 
« capitalismum », venire. Praeterea non mihi videtur opportunum conse- 
crare illam superficialem classificationem: mundum communismi - mun- 
dum capitalismi. 

Numerus 59: Necesse est particulariter insistere in formatione lai- 
corum in disciplinis positivis humanis. Aliter periculum haberetur illos 
ducere ad moralismum sine ullo influxu in societatem. Illis etiam dici 
debet quod ipsi christiani capacitatem habent mundum transformare. 

Numerus 60: Non mihi placet paragraphus illa. Credo quod potius 
invitari debent laici, qui in hac provincia laborant, ad collaborandum 
cum illis qui sunt in apostolatu generali. Etenim periculosa est specia- 
lizatio in actione negativa quia facile ducit ad ignorantiam aliarum reali- 
tatum, ad suspicionem generalem erga alios atque ad spiritum certa- 
minis qui non convenit spiritui christiano. 

Numerus 61: Mea opinio est quod haec paragraphus tolli debet. 
Illa enim exhortatio valet pro omnibus generibus associationum apo- 
stolatus. Magis vero valet in quibusdam regionibus: sed tunc ibi habeatur 
talis exhortatio. 

Et propono ut habeatur paragraphus specialis de habitu quem ma- 


21 Cf. p. 511. 

nifestare debent laici catholici erga ipsam personam illorum qui com- 
munistae sunt. 

Card.' Siri: Censeo hanc constitutionem esse inter eas quae a fide- 
libus laicis maxime expectantur. De hoc nullum dubium. 

Censeo etiam hodie necessario laicos appellandos esse ad maiorem 
laborem in Ecclesia quia difficilior fit perseverantia in fide et in lege 
Dei et quia in dies magis magisque patet sacerdotes non sufficere ad 
tot munera apostolica obeunda. De hoc — mihi humiliter videtur — 
dubitari non potest. 

Tamen in his schematibus sunt quaedam quae mihi non placent. 

1. Pagina 13, 32 n. 1 (cf. n. 3) affirmatur hominem et ideo quemli- 
bet laicum fieri... arcano sed reali modo participem Regalis sacerdotii 
Christi. Agitur de affirmatione theologica magni momenti. 

Haec affirmatio, si sumitur sensu omnino lato et analogico, hoc ma- 
gis apparet in textu, potest forsan sustineri; sed non videtur posse 
sustineri si sumitur sensu magis stricto. Ipse textus qui citatur a I Petri , 
cap. 2, 9-10, si in seipso consideratur non potest certo adduci, pro 
affirmatione si attendamus ad textum graecum ( fiaaifauov legar evfia) et 
ad textum Veteris Testamenti ad quos refertur ( Exod . 19, 6 etc.). Opinor 
hunc textum non habere ex interpretatione Traditionis ea quibus possit 
ad maiorem in argumento significationem deduci. 

Idcirco rogarem, ut si in textu sermo desideratur ut fiat de partici- 
patione sacerdotii Christi a parte fidelium, res edicatur modo magis 
respondenti criterio theologico. 

2. Sed est aliud et forsan maioris momenti. 

Equidem n. 10 (pag. 20 23 ), sermo est de variis gradibus « subordina- 
tionis » apostolatus laicorum, relate ad Hierarchiam. Sed deinde sermo 
generatim non fit istius subordinationis respectu Hierarchiae. Pluries 
agitur de « relationibus » tantum. Hoc mihi videtur valde inconve- 
niens. Etenim, adsint quidem associationes laicorum, in quibus ratione 
obiecti et etiam circumstantiarum, dependentia a Sacra Hierarchia gra- 
datirn contrahitur et quandoque reducitur ad dependentiam tantum in 
principiis doctrinalibus. Attamen dependentia ipsa debet clare et absque 
aequivocatione affirmari cum agitur de activitate quae est in competentia 
Ecclesiae. Equidem apostolatus definitur in ipso Evangelio a Christo 
Domino, et ab eodem Ecclesiae committitur. Quilibet ergo fidelis titu- 
lum habet ad apostolatum exercendum a suo Baptismate et a Confirma- 
tione tamen hic titulus valet in Ecclesia et sub ductu Ecclesiae. 


22 Cf. pp. 472-473. 

23 Cf. p. 476. 



534 


SESSIO VII - ACTA 


Si aliter diceremus reduci posset auctoritas, quae iam divine data est 
Ecclesiae pastoribus. Quod magis valet si agitur de Actione Catholica. 
Iure suo Ecclesia uti potest diversis modis et, si hoc vult, potest etiam 
aliqua credere associationibus apostolatus laicorum: sed censeo his in 
schematibus habitudinem dependentiae apostolatus laicorum respectu 
ipsus Ecclesiae esse clarius et pressius affirmandam. Quilibet fidelis est 
utique Corpori Christi Mystico insertus, sed haec insertio non est nisi 
in Ecclesia et per Ecclesiam. Haec est enim societas necessaria. (Non 
placet, in n. 11, sermo de missione canonica ) . 

3. Non placet ut in n. 7, pag. 17, 24 sermo fiat de donis charismati- 
cis. Non quia hic verum non dicatur: possunt dari et aliquatenus dantur 
dona charismatica. Sed non est conveniens mea humili sententia de hoc 
sermonem fieri in Concilio. Sunt plures qui putant se his donis moveri et 
illuduntur; sunt pluriores qui haec dona cupiunt et quaerunt ad infla- 
tionem sui et inde fiunt problemata et quaestiones permulta. Forsan 
non est locus hos omnes ulterius excitandi. 

Card. Richaud: Haec duo prima schemata de Apostolatu laicorum 
maximi momenti sunt pro Concilio Vaticano II, nam est prima occasio, 
pro Ecclesia Catholica, statuere in hac re, in universali conventu, et certo 
certius manifestant optimum laborem enixe competentem et sane meri- 
torium. 

Attamen haec vera Summa de Apostolatu laicorum exopto quod 
reducatur, ut fatetur ipse Eminentissimus Relator, ad principia breviter 
prolata et ad quasdam regulas magis concretas. [Non se defendit, ni 
fallor, aliqua prolixitas, forsan redundantia; non desunt bona argu- 
menta saepius iterata et quae in aliis schematibus iam habuerunt vel 
postea habebunt quamdam tractationem]. 

Haec dico, quamquam existimo ut opus vere praestantissimum illam 
expositionem claram atque accuratam de Marxismo, prolatam in cap. VII 
et speciatim in notulis infra paginas. 

Sed mihi videntur opportunae observationes sequentes. 

Nullo loco, etiam in pag. 9 28 primi Schematis et in cap. IV secundi 
Schematis, apparent pulcherrima verba a Pio XII prolata, quando Pon- 
tifex venerandae memoriae, proclamavit solemniter quod a laicis fit « Con- 
secratio mundi ». 

Observo etiam quod saepe in his schematibus loquitur de Hierar- 
chia, quae est optima locutio, authentice accepta, sed cur non sese referre 
aliquando ad Episcopos ipsos? 

24 Cf. p. 474. 

2fi Cf. p. 470. 

Etenim in pag. 11 20 secundi Schematis, lin. 20, necessarium est bene 
determinare et instare quod Actio Catholica, quae est profecto res lai- 
corum, statuit eos sub gubernio Episcopi qui primus essentialiter est 
apostolus, si in re indifferenti, praesertim politica, gaudent indepen- 
dentia sana. Ergo adnotandum est clare quod laici Actionis Catholicae 
debent sese submittere primum ad istos sacerdotes qui eorum Episco- 
pum repraesentant cum delegatione speciali pro dioecesi, et non princi- 
paliter ad alios sacerdotes etiamsi aliqua generali missione pollentes. 

Unde venit quaestio de Mandato, de quo agitur in primo Schemate, 
pag. 20, 37 n. 12. 

Textus non praebet praecisionem, valde tamen expetendam, salva 
tamen observatione sapientissima Em.mi Relatoris, ut dicatur qui sunt 
qui dant mandatum et praesertim ad quos datur. 

Humillimo meo sensu, mandatum potest esse: vel generale, id est 
pro aliqua natione seu regione, vel dioecesanum; et utrumque vel col- 
lectivum vel personale. 

Primo, Episcopi cuiusdam nationis vel regionis in aliquo coetu pos- 
sunt conferre mandatum collectivum ad aliquam formam Actionis Ca- 
tholicae vel associationem, quam adprobant, ac simul mandatum per- 
sonale ad talem ducem vel praesidentem istius motus seu associationis. 

Praeterea, unusquisque Episcopus, pro sua dioecesi, verum et effe- 
ctivum mandatum dat, sive collectivum, sive personale: 

— collectivum, pro associationibus quas recognoscit et admittit 
inter eas approbatas a coetibus Episcoporum nationis vel regionis; 

— • personale autem, pro his laicis determinatis et nominatis qui re- 
gunt motus et associationes in sua dioecesi. 

Insuper addo quod, extra talia mandata collata relate ad associatio- 
nes et motus, praesertim Actionis Catholicae, servat certo Episcopus ius 
dandi aliquod mandatum personale vel singularem missionem apostoli- 
cam ad individuum laicum qui ab ipso Episcopo directe et unice pendet 
quin agit in organizatione Actionis Catholicae. Sed tamen, in hoc casu, 
laicus, sic missus ab Episcopo, potest, meo iudicio, affirmare, saltem 
lato sensu, se facere actionem catholicam, ut dicunt, etiamsi non perti- 
net ad aliquam sectionem Actionis Catholicae authentice organizatae. 
Nam aliud est Actio Catholica ut institutio et aliud actio catholica ut ope- 
ratio; in secundo sensu idem significat ac laicorum apostolatum. 

Insuper, existimo in primo Schemate, pag. 25, 28 lineam 8 et sequen- 


20 Cf. p. 497. 

27 Cf. pp. 476-477. 

28 Cf. p. 479. 

tes non esse sine vero periculo, si attentio maior non deberet dari 
ad apostolatum virorum, praeferentia aliqua servata ad feminas; viri 
etenim in civitate influxum principalem exercent. Atqui saepius, in 
temporibus praeteritis, cura apostolatus secessit de facto quoad mulie- 
res et videtur quod est ratio non parva regressus Christianismi in mul- 
tis regionibus. 

In secunda parte, Capite IV, ubi agitur de apostolatu laicorum in 
proprio suo ambitu sociali et professionali, cogito quod ista regula certo 
certius remanet cum praestantia fundata in hortamentis Pontificum. Sed 
credo etiam quod talis directiva non debet sumi sensu absoluto et 
exclusivo. Secus venirent pericula non incognita de reductione aposto- 
latus evangelici et pauliniani ad quamdam mentalitatem classium. Inde 
optabile est inter illas actiones bene determinatas aliquam communi- 
cationem statuere per plures coetus vel per consilia periodica. 

Tandem me poeni tet quod materia optime confecta in Appendice non 
sit pro parte in ipso Schemate. Ibi sunt etenim res hodie maximi mo- 
menti, speciatim de turistis necnon de ludicris certaminibus (sport), 
quae ludicra saepe nunc occasionem praebent sponsionibus absque ho- 
nesta mensura. 

Exc. Hurley: Unum ex maioribus problematibus apostolatum 
laicorum et Actionem Catholicam afficientibus est illud quod ex incer- 
titudine et confusione terminorum oritur. Haec confusio sine dubio 
ipsae naturae rei debetur cum conceptus apostolatus laicorum et actio- 
nis catholicae nonnisi lente ex origine sat oscura evolvit. Magnum ten- 
tamen a Concilio est faciendum ad obscuritates amovendas, et grati 
animi esse debemus Commissioni de Apostolatu Laicorum pro optimo 
labore iam confecto. Res quae mihi valde placet est largus ille spiritus 
qui e schematibus elucet et insistentia in momento caritatis fraternae 
et cooperationis. 

Mihi videtur tamen aliqua in schematibus adhuc maiore clarificatione 
indigere. 

De Apostolatu Laicorum. 

Primo quidem relate ad apostolatum laicorum. Notum est bonam 
divisionem materiae multum ad intellegentiam rei conferre, quod certe 
ratio est cur pars prima schematis in paragrapho 6, pagina 16, 20 nobis 
dat elenchum modorum quibus laici ad Ecclesiae missionem actuandam 
cooperari possunt. Bonus est ille elenchus et bene enumerat varios aspe- 
ctus cooperationis laicorum ad Christi Regnum promovendum. Sed 

credo elenchum posse adhuc maiorem lucem dare si de variis compe- 
tentiis, quae actionem humanam moderant, mentionem facit. Quapropter 
propono ut aspectus cooperationis laicorum plus minusve sequenti modo 
describantur: 

1. Actio in ordine spirituali, quae nempe totaliter ad Ecclesiam 
pertinet, et quae subdividitur in 

a) actionem quae natura sua laicis competit et quae sub litte- 
ra a) paragraphi 6 ita describitur: « Vita ipsa testimonium Christo prae- 
bent, verbum Dei et caritatem Christi praesertim erga egentes fratres 
circumferunt, maxime vero praesentiam Christi, qua per gratiam ditan- 
tur, afferunt »; 

b) actionem quae participationem in apostolatu hierarchiae con- 
stituit et laicis non competit nisi approbante vel mandante ipsa hierar- 
chia; cuius actionis principaliores manifestationes sub littera b) para- 
graphi 6 enumerantur. 

2. Actio in ordine temporali, quae scilicet, quamvis in esse morali 
Ecclesiae maneat subiecta, in esse technico ad ordinem temporalem, po- 
liticum pertinet. Haec actio, si fide et vita divina innititur, si ex conscien- 
tia christiana procedit, ad sic dictam consecrationem mundi pertinet, et 
diversi eius aspectus sub littera c) paragraphi 6 enumerantur. 

Hae descriptiones variarum categoriarum operis laicorum opus ipsum 
melius illustrant ex eo quod relationem indicant inter istas categorias 
et competentias ad quas pertinent, Ecclesiae scilicet et societatis tempo- 
ralis, et, intra Ecclesiam, competentiam ipsorum laicorum et compe- 
tentiam sacrae hierarchiae. 

Evidens nihilominus est quod huic theoreticae divisioni non sem- 
per respondet separatio in vita practica quia saepe actio humana mixta 
est, pertinens simul ad ordinem temporalem et spiritualem, competen- 
tiam laicorum atque hierarchiae. Quapropter memorari etiam debent isti 
casus typici mixtae competentiae qui sub litteris d ) et e) paragraphi 6 
enumerantur. 

De Actione Catholica. His de apostolatu laicorum in genere dictis, 
liceat mihi etiam aliquid addere de Actione Catholica. 

Terminus « Actio Catholica » in diversis mundi partibus alio et alio 
modo intellegitur. Generatim in regionibus sic dictis Latinis, Actio Ca- 
tholica non est terminus genericus, qui de variis formis apostolatus 
laicorum praedicari potest, ut de Legione Mariae, de Iuvenibus Opifi- 
cibus Christianis, de Confraternitate Doctrinae Christianae, etiamsi 
apostolatum proprie dictum, organizatum et ab Hierarchia solemniter 
approbatum, exercent. Est potius terminus specificus describens unam 

tantum organizationis apostolatus laicorum formam, quae sub illo no- 
mine specifico in paroeciis et dioecesi ab episcopo erigitur. 

In multis autem regionibus non-Latinis, praesertim, credo, in regio- 
nibus in quibus adhibentur linguae anglica et germanica, terminus Actio 
Catholica aliam habet significationem, illam scilicet genericam de qua 
locutus est Summus Pontifex Pius XII in allocutione sua ad Congres- 
sum Mundialem Apostolatus Laicorum II, anno 1957 habitum. Secun- 
dum hanc significationem quaecumque associatio apostolatus laicorum 
pertinere potest ad Actionem Catholicam dummodo verum apostolatum 
organizatum et publice approbatum in adiutorio Hierarchiae exercet. 

Mihi videtur neque usum Latinum in alias regiones nec usum alia- 
rum in regiones Latinas transferri debere. Propter hoc abstinendum est 
a quaestione dirimenda. 

Quapropter propono ut supprimantur capita II et III Partis II 
huius schematis, quae capita titulos habent respectivos « De Actione 
Catholica » et « De aliis formis Apostolatus ad Regnum Christi directe 
promovendum ». Talis enim ordinatio et descriptio capitum usui Latino 
favet et inintellegibilis evadit pro fidelibus aliarum regionum qui valde 
mirarentur si audirent se non ad Actionem Catholicam pertinere quam- 
vis opus plene apostolicum et publice approbatum, v. g. in Legione Ma- 
riae vel in Confraternitate Doctrinae Christianae, exercent et quamvis 
apostolatus suus omnes notas habeat quae numero 9 Partis II, pagina 11 30 
enumerantur. 

Supprimantur igitur Partis II capita II et III et caput VII Partis I 
cui titulus « De consociativis Apostolatus formis »; addatur paragra- 
phus in qua diversi usus termini Actio Catholica explicentur. 

Hoc propositum conditionatum est, et valorem habet solum si pro- 
positum Em.mi Cardinalis Suenens non accipitur. 

De mandato Episcopi. Tandem etiam aliquid dicendum videtur de 
mandato Episcopi sive de missione canonica. Pagina 20 31 I Partis 
enumerantur variae formae quibus relationes cum Hier archia reguntur. 
Revera utrum datur distinctio essentialis inter missionem canonicam, 
mandatum hierarchicum et approbationem explicitam Episcopi? Si exsi- 
stit, ego eam non video. Pro me hae tres formae, quamvis accidentales 
aliquas differentias inter se habere possint, essentialiter in unum con- 
veniunt, in actum scilicet iurisdictionis Episcopi quo associationem ali- 
quam laicorum ad participationem formalem in suo apostolatu admittit. 


*° Cf. pp. 497-498. 
31 Cf. p. 476. 

Rev. Tinello: Ad partem II (pag. 4 7 32 ), in appendice: De cultura. 

Quaestio de eruditione atque doctrina, seu de « cultura » tamquam 
instrumento omnium efficacissimo ad christianam legem propagandam 
atque firmandam, non latuit Commissionem pro laicis. Quae tamen, in 
suis elaborandis quaestionibus, maximi persaepe momenti atque primum 
ac no viter disputatis, nequivit — tempore nempe deficiente — de altioris 
ordinis doctrina, seu de « cultura » decretum, explicatis verbis, facere. 
At, in appendice II partis quaedam inveniuntur, ex quibus ad huius- 
modi decretum statuendum perveniri potest, quaeque ideo neglegi ne- 
queunt. 

Ad hoc ut meam quoque, quamvis parvam, dare operam possim, 
brevibus modestisque verbis mihi loqui liceat. 

Concilium Oecumenicum nequit hoc parvi pendere: quamlibet vi- 
delicet doctrinam hodie maximam vim habere propagationis et penetra- 
tionis, opera praesertim plurimorum virorum qui, omni doctrina eru- 
ditissimi, Athenaeorum ubique terrarum cathedras tenent. Quam ob rem, 
populorum a christiana lege defectio propterea evenit semperque eve- 
niet, quod doctrinae, a philosophis antea pervulgatae, eruditorum atque 
litteratorum virorum opera latissime postea diffusae sunt. Quae sane 
omnia et copiose cognita sunt, et alto animo haud dubie a vobis consi- 
derata, praeclarissimi Viri, qui, egregia praediti ingenii acie, quam ma- 
ximo estis catholicae Ecclesiae ornamento. 

Si igitur quamlibet nationem consideremus, commode videre est 
quinam sint viri, qui hodie altioris ordinis eruditionem exprimunt, sive 
in Studiorum Universitatibus, sive in aedibus librariis, sive in scriptis 
operibus in vulgus editis, sive in apparatibus radiophonicis et televisi- 
phicis, sive denique auxilio adhibito ephemeridum atque commenta- 
riorum. 

Neque inofficiose erga patriam meam agere videor, quae est inter 
omnes catholica natio, si quasdam rationes (vulgo « statistiche ») prae- 
clarissimo huic Coetui proponam. 

Quod in primis respicit scripta opera, ea quae a catholicis in vulgus 
eduntur sunt tantum decem partes (10%); addendum quod eadem 
scripta haud semper egregia sunt aestimanda. 

Quod vero cathedras respicit in Studiorum Universitatibus: triginta 
partes a marxistis; viginti ab agnosticis; denique viginti tantum partes 
a caholicis doctoribus. Fit quoque interdum ut catholici — qua de causa 
difficile est dictu — in assignandis cathedris auxilium praebere viden- 
tur potius Romanae Ecclesiae adversariis. 


32 Cf. pp, 517-518. 

Quae rerum condicio non in Italia tantum, sed in aliis quoque na- 
tionibus plus minusve exsistit. 

Quapropter impossibile puto fore ut « cultura » catholica ab Oecu- 
menico Concilio neglegatur, cuius quidem Concilii potissimum erit fun- 
damenta ponere omni Ecclesiae sub omni aspectu instaurandae atque 
renovandae. Nemo enim est qui non videat eandem altiorem « cultu- 
ram » maximi esse momenti ad ipsam consequendam renovationem, ita 
nempe ut clarissima luce fulgeat, et cunctis gentibus — tot in prae- 
sens manantibus fallacibus disciplinis — tutae sit gubernationi. 

Quae cum ita sint, hae quas exposui opiniones — sive eae sint acci- 
piendae sive respuendae — eo qui sequitur modo mihi videntur ad ef- 
fectum perduci posse: 

1 . Statuatur in Ecclesia « Consilium » catholicis disciplinis altioris 
ordinis curandis, cuius sit ordinare et adiuvare multiplicia cuiusvis na- 
tionis philosophica, litteraria et scientifica incepta. Si vero Oecumenicum 
Concilium decernat ut Dicasterium condatur de Apostolatu laicorum, 
pars mihi videtur tribuenda illi Consilio seu sectioni, quae inter se 
uniat omnes vires, novasque excitet, in ordine ad apostolatum virorum 
eruditorum, cui adnecti poterit « Secretariatus » de proelo et de specta- 
culis moderandis. Aliae eiusdem condendi Dicasterii sectiones esse pos- 
sunt: de actione ad regnum Christi directe provehendum; de actione 
caritativa; de actione sociali. 

2. Ut quisque huic Sacro condendo Dicasterio det operam, ii sunt 
viri deligendi, qui catholica fide sint praestantes, bonis moribus omnium 
probatissimi, quam qui maxime eruditi sive ad philosophiae cognitionem 
quod attinet, sive litterarum, sive cuiusvis generis artium et scientiarum. 
Ne scilicet accidat ut id genus omni doctrina instructi viri, aut in soli- 
tudine collocati, aut prorsus neglecti, aut interdum suspiciose conside- 
rati, eadem scribant in vulgusque edant quae, verbi gratia, F. Mauriac 
scripsit (« La pierre d’achoppement » seu petra scandali), vel I. Papini 
(« Le lettere di Celestino VI »). 

3. Ut suam det operam vocari etiam potest Societas vel Foedera- 
tio internationalis quae dicitur Studiorum Universitatum Catholicarum, 
eius scilicet auctoritatem augendo apud ceterarum Universitatum Con- 
sociationem, quae « laicismum » aut agnosticismum profitetur. 

4. Sacerdotalis ordinis eruditi viri, in primisque Religiosorum Con- 
gregationes — quarum sodales a media iam quae dicitur aetate Athenaeo- 
rum cathedras summa cum laude tenuerunt — potius quam intra moe- 
nia elucubrent, antea saepe saepius praestitutis doctrinarum thesibus, 
suas vires adhibeant ad noscendas, intellegendas, dirigendas nostrae huius 
aetatis disciplinarum opiniones, eas videlicet legi christianae ita accom- 

modando ut, si possibile sit, finem tandem habeat quod gallice vulgo ap- 
pellatur trahison des clercs, quae quidem defectio hodie magis laicis tri- 
buitur, qui vulgari eloquio in praesens « engages » gallice, « impegnati » 
italice dicuntur. 

5. Non est denique timenda, hac in causa, conglobatio quaedam au- 
ctoritatis seu, ut italicis verbis utar, « centralizzazione » vel etiam « bu- 
rocrazia », quam sane prorsus impossibilem duco, cum de viris agatur 
omni eruditione praestantissimi, qui natura propria intellectuali ab omni 
id genus conglobatione arcentur. 

Ceterum, huius condendi Dicasterii, quatenus hoc opportunum vi- 
deatur, peculiares determinationes ad Concilium quidem non pertinent; 
cuius tamen Concilii potissimum est principia ponere de maximo mo- 
mento tribuendo problemati altioris ordinis culturae, et de eius coor- 
dinatione in bonum Ecclesiae. 

4) SUFFRAGIA SODALIUM 

Card. Tis serant: Placet iuxta modum: ratione habita animadver- 
sionum Em.morum Siri, Leger, Richaud, Konig, Dopfner, Suenens atque 
Exc.mi Archiepiscopi Hurley. 

Card. Aloisi Masella: Placet iuxta modum: id est iuxta ea quae 
exposita fuerunt ab Em.mis Cardinalibus. 

Card. Cicognani: 1 Placet iuxta modum: determinetur sensus 
« Actionis Catholicae » et aliarum vocum « Sacerdotium regale » et 
« apostolatus ». 

Aliquantisper brevior sit rei expositio. 

In voto Em.morum Cardd. Konig, Richaud, Siri, Suenens et Exc.mi 
Archiepiscopi Hurley. 

Card. Ferretto: Placet iuxta animadversiones a Patribus prolatas 
praesertim a Cardinalibus Ruffini, Siri, Richaud, Dopfner, Konig, Suenens. 

Card. Lienart: Placet ad mentem Em.mi Card. Relatoris et ideo 
exopto quod haec schemata, quamvis sint extensione ampliora, non mi- 
nuantur, quia, de apostolatu laicorum nunquam quaestio fuit in Con- 
ciliis anteactis, et ideo maximi momenti est quod materia ista in Con- 
cilio Vaticano II in extenso tractetur. 

Card. Tappouni: Placet. 2 


1 Sextae Congregationi non interfuit. 

2 Sextae Congregationi non interfuit, 

Card. Copello: Prooemium et Pars I: Placet iuxta modum, ad 
mentem Em. mi Ruffini et Em. mi Siri. 

Pars II: Placet iuxta modum, ratione habita ad ea quae dixit 
Em.mus Suenens. Pars II, pag. 10, 3 « actio catholica » magis iuxta men- 
tem S. P. Pii XI exponatur. 

Card. Ruffini: Placet iuxta modum . 4 * 

Card. Frings: Placet. Sed Schemata copiosiora sunt, ut possint 
recipi in decreta Concilii prout iacent. 

Card. Valeri: Placet iuxta modum: prae oculis habeantur quae a 
plurimis Eminentissimis et ab Exc.mo Archiep. Durbaniano dicta sunt. 
Desideratur acceptio univoca: « A. C. ». 

Card. Siri: Placet iuxta modum: iuxta folia adnexa. r> Brevior fiat 
redactio. Censeo et ipse determinandam esse terminologiam de « Actio- 
ne Catholica ». Assentio his quae dixit Exc.mus Lefebvre. 

Card. McIntyre: Placet iuxta modum: Notiones Generales, pagi- 
na 6,° numero 3. Hoc est exemplum excellens contra argumentum pro 
(lingua) vernacula in liturgia. Exempla iuxta Em.mum Card. Suenens. 
Hoc summarium de Apostolatu laicorum est amplissimum in praesen- 
tatione et in aliquo modo confusum, saltem ad mentem ab America. Ani- 
madversiones Em.mi Card. Ruffini placent; etiam Card. Suenens opti- 
me placet. 

Card. Quiroga y Palacios: Placet iuxta modum: brevius fiat 
schema et determinentur amplius notiones Sacerdotii laicorum et Actio- 
nis Catholicae. De cetero ad mentem Em.mi Relatoris. Optimum erit 
ut, secundum dicta ab Em.mo Konig, occasione Concilii coadunarentur 
Episcopi ut studio submittatur communismus et agatur de mediis ad illum 
debellandum. 

Card. Leger: Placet iuxta modum: 7 circa rem tam difficilem mihi 
videtur quod structurae definitivae non possunt dari, Post quadraginta 
annos passus magnus completus fuit, sed in Ecclesia, experientia fieri 
debet, durantibus annis et saeculis. Sed desideratur quod observationes 
Em.mi Suenens ab omnibus attente studeantur. 

Card. Montini: Placet iuxta modum: scilicet secundum ea quae 
ab Em.mis Cardd. Ruffini, Siri et Richaud dicta sunt, et a D.no Tinello. 


3 Cf. p. 497. 

4 Cf. pp. 526-527. 

8 Cf. pp. 533-534. 


0 Cf. p. 473. 

7 Cf. pp. 527-533. 

Adhaereo propositioni Em. mi Cardinalis Konig de collectione fa- 
cienda, occasione Concilii, de apostolatu erga eos qui marxismo imbuti 
sunt et de tutela christiana religionis promovenda contra pericula mar- 
xismi. 

Quoad opportunitatem definiendi sensum vocabuli « Actionis Catho- 
licae » convenio cum his quae ab Em.mo Card. Suenens et ab aliis Pa- 
tribus dicta sunt, ne sensus genericus subreptitio modo specificus fiat, 
ne praeterea quis Actionis Catholicae vocabulo monopolistice utatur. Sed 
non videntur aequali modo considerandae ac promovendae formae apo- 
stolatus laicorum, quae ab ipsis Episcopis directe et plene dependent, 
ac illae quae minori vinculo ab eisdem dependent et ab alia auctoritate, 
quamvis legitima, diriguntur. Coordinatio utique semper auspicanda, 
sed semper difficilis et raro efficax, atque monopolium sapit ubi ad unum 
finem multorum actio reducitur. 

Card. Giobbe: .Placet iuxta modum: attentis iis quae dixerunt plu- 
res Eminentissimi Patres, praesertim Siri et Richaud. Adhaereo insuper 
petitioni Em. mi Cardinalis Suenens ut definiatur a Concilio clare et di- 
stincte quid intelligi debet nomine « Actionis Catholicae » proprie di- 
ctae. Non videtur opportunum constituere Congregationem vel aliquid 
simile pro Actione Catholica. Non sunt multiplicanda entia sine neces- 
sitate. 

Card. Garibi y Rivera: Placet iuxta modum: secundum ea quae 
exposuerunt Em.mi Cardinales Siri et Konig. 

Card. Godfrey: Placet iuxta modum: in votis Em.mi Card. Rela- 
toris et Em. morum Cardd. Ruffini, Siri et Richaud. Non velim repetere 
ea quae sapienter dicta sunt ab Em.mis Patribus. De necessitate novi 
Dicasterii pro cultura non convenio. 

Pars I: Notiones Generales. 

Convenio toto corde observationibus Em.mi Card. Siri de textu de 
quo infra. 

Repetitur saepe saepius textus Apostoli « Vos estis regale sacerdo- 
tium »: optime quidem, sed laici agentes sine ductu sacerdotis stricto 
sensu non recte vocantur « regale sacerdotium » quia si non sub ductu 
Christi Regis et sacerdotum secundum ordinem Melchisedech, non sunt 
regales. Optime laici sunt, sed ii qui prosequuntur viam suam, non ha- 
bito consilio sacerdotum, sunt praecise illi qui criticant clerum sive 
verbis sive scriptis et facile ad antici ericalismum inclinant. 

Apud nos plures homines habemus qui ad Africam se recipiunt et 
ibi se ponunt ad dispositionem Episcoporum. Redeuntes ad patriam 

semper quaerunt sacerdotem suum consiliarium ut referant de rebus 
gestis et de statu Ecclesiae in regione ubi laboraverunt. Id quod est 
utilissimum sive Episcopis quibus dant auxilium sive nobis qui ita accu- 
ratam habemus informationem. 

Idem potest dici de « Jocistes » qui intimum cum nobis habent con- 
tactum; et de aliis formis Apostolatus. 

Card. Konig: Placet iuxta modum: in voto Card. Suenens et Ar- 
chiepiscopi Elurley. De caeteris ad mentem Relatoris Eminentissimi; 
votum de marxismo dialectico in scriptis trado. 

Pars II: In pagina 35 8 schematis II redit quaestio de communismo 
sub nomine marxismi atheistici. Optima est nota in eadem pagina appo- 
sita, qua ostenditur communismum esse pseudo-religionem et quidem 
eschatologicam. Optime in paginis sequentibus materialismus marxisti- 
cus, dialecticus, simul cum materialismo practico in nostris regionibus 
reiicitur, etsi hae duae formae materialismi non eandem radicem habent. 

Sed hac occasione haec liceat notare: 

1. Modus tractandi hanc rem in hoc schemate coordinetur cum alio 
schemate Commissionis de disciplina cleri et populi christiani, ubi iam 
agebatur de communismo — vel potius in uno tantum loco de materia- 
lismo dialectico sive de communismo agatur. 

2. Non videtur dicendum nos damnare materialismum dialecticum 
vel communismum, sed potius communismus reicit et damnat omnem 
religionem, ideo praeprimis Ecclesiam Catholicam. Et hoc ita fiet quous- 
que communismus materialismum dialecticum retinebit. Id est si com- 
munismus se separaret a materialismo dialectico, res aliter se haberet. 
Nam in origine communismus non fuit atheisticus — sicut hodie primi 
expertes in hac materia v. g. P. Bochenski O. P. et P. Wetter S. I. osten- 
dunt — sed tamquam utopia socialis quandam inspirationem religiosam 
in initio prae se ferebat. Atheismus, uti morbus societatis christianae, 
antecedebat motionem communisticam et fuit praecise ille Carolus 
Marx, qui univit atheismum et communismum. 

3. Enixe rogo, ut occasione Concilii, non in Concilio ipso, fiat con- 
ventus Episcoporum, etiam ex terris missionum, quibus imprimis in- 
terest, ut actio concreta et immediata contra materialismum dialecticum 
praeparetur. Ex nuntiis novissimis scio, omnino urgere collaborationem 
internationalem catholicam. Et quidem urget, ut laici sacerdotes Epi- 
scopi habeant notionem genuinam communismi eiusque periculi. Adhuc 
existunt non pauci sacerdotes qui de re inocua agi putant. Urget coordi- 


Cf. p. 510. 

natio omnium laborum qui iam fiunt in campo catholico. Urget coopera- 
tio omnium christianorum etiam fratrum separatorum, ut defendantur 
strenue contra atheismuin quae communia sunt. 

4. Ideo talis conventus Episcoporum cuiusdam numeri limitati oc- 
casione Concilii, praeparet, utrum Concilium, quid et quo modo Con- 
cilium vocem suam manifestam faciat. 

Card. Confalonieri: Placet. Schema, si potest, brevietur. 

Card. Richaud: Placet iuxta modum: secundum folia adnexa . 0 

Card. Dopfner: Placet iuxta modum: cf. folium adnexum. 

Inter signa, quae hodiernorum temporum Ecclesiae vitam maxime 
specificant, certe praecellenti loco adnumerandus est progressus Apo- 
stolatus Laicorum; altera ex parte adsunt necessitates Ecclesiae urgen- 
tissimae, quibus tantum per fortem et animosam ulteriorem evolutio- 
nem Apostolatus Laicorum succurri potest. Schema praeiacens multa 
et optima profert, quae talem evolutionem fovebunt. Doctrinam de laicis 
apte promovet (afferens quaedam optime dicta ultra ea, quae in Sche- 
mate « de Laicis » a Commisisone Theologica iam proposita sunt), pro 
activitate vero normas convenientissimas praebet. 

Minus autem placet immensa longitudo Constitutionis; uti iacet, ipsa 
erit utilissima rerum congestio pro omnibus quaestionibus de laicis a 
Concilio tractandis, non autem Schema Constitutionis conciliaris. Si 
quaestio de Apostolatu Laicorum in speciali Constitutione vel Decreto 
reapse tractanda erit, necesse est efficaciter contrahere Schema proposi- 
tum. Multa quae de se intelliguntur, omittantur; caveatur ne tanti loci 
communes (praesertim in Prooemio et Parte I) proponantur; repetitio- 
nes expungantur; tot monitiones omittantur; citationes et rationes expli- 
cantes in apparatum notarum relegentur; et quoad ipsam rem: Centra, 
Instituta, Organisationes instituendae ne multiplicentur sine gravi et ur- 
genti necessitate. 

Liceat quaedam adhuc in specie adnotare: 

Ad Partem I. 

Ad Cap. I, n. 4 (pag. 15, 10 lin. 4): Loco « ad statum qui per ordinem 
sacerdotalem acquiritur » legatur « ad statum sacerdotalis ordinis », 
quia, si res accurate inspicitur, status clericalis iam prima Tonsura ad- 
quiritur. 

Ad Cap. I, n. 5 (pag. 16, 11 lin. 2); Ut accuratius perspiciatur habi- 


9 Cf. pp. 534-536. 

10 Cf. p. 473. 

11 Cf. p. 474. 

tudo amborum formarum apostolatus ad invicem, dicatur pressius: 
« ... qua, cum et sub iisdem apostolicis pastoribus, regnum Christi... ». 

Ad Cap. II, nn. 11-14 (pagg. 20-21 12 ): Revera placent hi numeri 
propter intentionem servandi terminologiam praecisam; ita confusio- 
nibus praecavebitur, quae non raro laborem in campo Apostolatus Lai- 
corum impediunt. 

Ad Cap. IV, n. 25 (pag. 25, 13 lin. 16): Nonne iuvaret addere spe- 
ciale incisum de peculiari apostolatu mulierum in Ecclesia, fortasse ita: 
« Hoc etiam valet pro ipsa vita Ecclesiae, ad quam evolvendam, pro 
rationibus sibi propriis, mulieres multum conferre possunt, v. gr. in 
cura pastorali adiuvanda, in instructione catechetica, in associationibus 
et institutis catholicis, imprimis vero in multiplicibus operibus carita- 
tivis ». 

Ad Cap. IV, n. 33 (pag. 28, 14 lin. 25 - pag. 29, 18 lin. 9) et ad 
Cap. VI, n. 45 (pag. 36, 1(1 linn. 5-19): Valde placet, quod speciali modo 
agnoscitur activitas laicorum in circumstantiis, ubi vita Ecclesiastica 
est impedita, et mentio fit laudans exemplorum vitae heroicae multo- 
rum fidelium ibi operantium vel patientium. 

Ad Cap. VI (pag. 32 17 sqq.): Quaeri potest, ne forte convenientius 
sit, materiam de familia per totam Constitutionem dispersam colligere 
et in speciali quadam eius parte componere. 

Ad Cap. VI, n. 39 (pag. 33, 18 linn. 11-13): Expressio quaedam hodie 
saepe usurpata etiam hic applicatur, nempe coniuges in celebratione 
matrimonii « invicem esse gratiae ministros ». At mihi videtur ea non 
esse vera et legitima. Coniuges enim mutuo consensu unum et unicum 
contractum matrimonialem constituunt et iste unus contractus est 
unum signum sacramentale gratiae pro utroque coniuge, In quantum igi- 
tur dici potest coniuges administrare gratiam, aequi modo dici debent 
sibi ipsi quam alteri coniugi administrare gratiam. Secus v. gr. in matri- 
monio cum disparitate cultus dici deberet paganum esse unicum et pro 
se solo ministrum gratiae pro parte christiana, cum catholica pars mi- 
nister gratiae sacramentalis quoad paganam partem esse nequeat, quod 
esset valde inconveniens. 

Ad Caput VIII, n. 54 (pag. 42, 10 lin. 13): Cum in Commissionibus, 
de quibus in loco citato, res generatim agenda sit de laicis, oportet ut 
laici ipsi in eis partem habeant. Unde textus ita mutetur: « ... ad quas, 


12 Cf. pp. 476-477. 

13 Cf. pp. 479-480. 

14 Cf. p. 481. 
lfi Cf. p. 481. 


16 

17 

18 


Cf. p. 485. 

Cf. pp. 483 sqq. 
Cf. p. 483. 

Cf. p. 488. 

praeter sacerdotes, nisi speciales condiciones aliud suadeant, etiam laici 
vocentur ». 

Ad eundem locum: Quaeritur, utrum institutio specialis Congrega- 
tionis revera necessaria sit. Pro praesentium temporum condicionibus 
fortasse sufficit institutio permanens Congressuum mundialium laicorum; 
certe Secretariatus horum Congressuum adhuc ampliari poterit. 

Ad Cap. IX (pag. 4 3 20 ): Materia huius capitis de spiritu apostolico 
in nova compositione Schematis magis respicere deberet ea, quae quoad 
spiritualitatem propriam laicorum etiam respectu apostolatus ultimis 
annis in variis regionibus elaborata sunt. Nova redactio haec principia 
continere deberet: 

1) aliquis numerus agat de fundatione huius spiritualitatis in 
mysterio Incarnationis (etiam ut falsis interpretationibus huius myste- 
rii pro apostolatu laicorum occurratur!); 

2) Inculcetur orientatio huius spiritualitatis in veritatibus illi s 
revelatis quae proprie ordinem mundi respiciunt: de creatione scii., de 
matrimonio et familia, de dominio et labore, de auctoritate publica; 

3) sermo sit de elementis contemplativis, etiam in vita laicorum 
possibilibus, cf. Cap. IV, n. 27 (pag. 26 21 ), de secessibus et exercitiis 
spiritualibus; 

4) Commemorentur virtutes specificae laicales (v. gr. familiales, 
professionales, vitae publicae); 

5) ratio habeatur asceseos specificae intramundanae, laicis pro suo 
ambitu propriae; 

6) quae I Cor, 7 de spiritu consiliorum evangelicorum — specta- 
to ordine eschatologico Ecclesiae — dicuntur etiam de laicis, in memo- 
riam vocentur; 

7) haec omnia iungantur cum formis laicis propriis participandi 
in vita sacramentali et liturgica Ecclesiae. 

Ad Cap. X, n. 70 (pag. 49 22 ): Ut laici capaces fiant adsumere etiam 
pro gravioribus rebus responsabilitatem, possibilitas eis praeberi de- 
bet studia peragere theologica profundiora. Praeterea laici in theo- 
logicis disciplinis bene efformati etiam pericula faciliter evitabunt, 
quae hodie aliquoties imminent ex parte cuiusdam « theologiae laico- 
rum » insufficientis et mutilatae. Unde numerus praesens ita com- 
pleatur: « Ad hoc etiam requiritur ut maior in dies numerus laicorum 
studiis disciplinarum omnium sacrae theologiae vacet, eisque ad hoc, sub 


20 Cf. p. 489. 

21 Cf. p. 480. 

22 Cf. p. 492. 

vigilantia et foventi cura Magisterii Ecclesiae, congruae possibilitates in 
cursibus et institutis praebeantur, quae specialis indolis operum a laicis 
praestandorum rationem habeant ». 

Ad P 'artem II , Titulum I. 

Ad Cap. I, n. 1 (pag. 6, 23 lin. 16): Communitas paroecialis fortasse 
melius ita describitur: «... ecclesialis, cui aggregati laici uniuntur cum 
suo Episcopo, sub suis parochis eorumque ordinatis adiutoribus, qui 
omnes eiusdem in ministerio Verbi et sacramentorum cooperatores 
sunt ». 

Ad Caput I, n. 3 (pag. 7, 24 lin. 30): Addi potest commendatio parti- 
cularius quarundam formarum apostolatus paroecialis, verbis sequen- 
tibus: « Qua in re commendantur apostolatus domorum, viarum, regio- 
num aliaeque formae similes experientia probatae ». 

Ad Cap. II, n. 8 d (pag. II, 25 lin. 21): Loco « Hierarchiae autem 
est » distinctius dici poterit: « Hierarchia autem potest... ». 

Ad eandem Partem, Titulum II. 

Ad Cap. V, n. 51 (pag. 31, 26 lin. 22): Potestne fortasse magis perspi- 
cue dici: «... huic fini inserviat cooperatio intensior et amplior centro- 
rum nationalium cum iisdem institutis »? 

Ad Cap. VI, n. 53 (pag. 33 27 ): Quae hic de dispositione et activitate 
requirendis pro apostolatu ad unitatem christianorum promovendam di- 
cuntur, specialem laudem merentur. Omnino adhiberi debent in decre- 
tis a Concilio de unione Christianorum statuendis. 

Ad Cap. VII (pag. 3 5 28 sqq.): Supprimatur hoc Caput. Rationes 
sunt: Falso miscet materialismum marxisticum et practicum. Nimis vul- 
gariter describit systema marxismi. Non respicit condicionem marxista- 
rum et christianorum in civitatibus communistice regnatis, et christianis 
noceret in forma praeiacenti. Non respicit varietatem condicionum in 
variis regionibus mundi quoad marxismum. Remedia non sunt sufficien- 
ter determinata neque adaequate enumerata. Quae de capitalistica oeco- 
nomia et de vestigiis veritatum in materialismo contentis dicuntur, pe- 
ricula abusus et falsi intellectus non sufficienter evitant. 

Si tamen pastores in dicione communistarum censent hoc Capitulum 
esse retinendum, diligenter esset recognoscendum. 

Ad Appendicem (pag. 47 28 sqq.): Quaedam elementa contenta in 
capitibus Appendicis adhiberi possunt ad perficienda quaedam Capita 


23 Cf. p. 495. 

24 Cf. p. 496. 
23 Cf. p. 497. 
20 Cf. p. 508. 

Cf. pp. 509-510. 
Cf. pp. 510 sqq. 

Partis IV, ita: quae dicuntur de cultura, de artibus gymnicis; addito 
forte etiam aliquo capite de cura valetudinis (Gesundheitswesen). 

Card. Marella: Duo schemata valde placent ad mentem Em.mi 
Relatoris et attentis etiam aliquibus observationibus a Patribus factis, 
praesertim ab Em.mo Konig relate ad Communismum, et Em.mo Sue- 
nens et Exc.mo Hurley relate ad terminologiam Actionis Catholicae. 
Tantum aliquid dicam de quaestione mandati. Adsunt certe difficultates 
mutandi formas iam ab annis inductas (italice « quadri ») Actionis Ca- 
tholicae quae de cetero notandum est valde differunt in diversis Natio- 
nibus. Aliquae tamen optimae Consociationes (gallice « mouvements ») 
hodie alicubi vehementer dolent eo quod mandatum unice saepe reserve- 
tur soli Actioni Catholicae. Non viderem cur Ordinarii non possent ali- 
quando extendere in Dioecesi vel in Natione idem mandatum alicui 
formae actionis socialis catholicae peculiaris, quae etsi non gaudet no- 
mine et titulo Actionis Catholicae, sive generalis sive specializatae, tamen 
iisdem magni momenti laboribus apostolicis, methodis vero diversis, 
operam in societate navat, sicut ex. g. Legio Mariae. 

Card. Silva Henriquez: Placet iuxta modum: secundum animad- 
versiones quas propono et ab Em.mis Konig et Suenens factas. 

Prooemium et Pars I. 1) Pag. 23, 80 lin. 6: Addendum proponitur: 
« Episcopi curent ut sacerdotes aptos seligant ac praeparent ad fruc- 
tuose inter laicos laborandum ». Sic Episcopi melius apparent ut omnis 
apostolatus rectores et praesertim propulsores. 

2) Pag. 24, 31 lin. 5: Mentio de praesidentia orationis videtur omit- 
tenda, praxis etenim nonnullis in locis est ut etiam laicos orationi non 
liturgicae praesint, adstante sacerdote, quae consuetudo non videtur im- 
probanda. 

3) Pag. 15, 32 lin. 10: Conceptus laici christiani non videtur adhuc 
satis positivis elementis fulciri. 

4) Pag. 20: 33 Exoptatur ut munus laicorum in Ecclesia non tantum 
ut exercitium aliquarum actionum concipiatur, sed etiam ut sanctitatis 
testimonium, praecipue in familiari vita exhibendum. 

Pars II. 1) Pag. 19, 34 lin. 3: Paragraphus ita modificanda propo- 
nitur: « Praeterea laici sedulam curam praestent ut filii praesertim in 
familia, ut naturaliter apta, in schola praesertim catholica, in associatio- 
nibus pro iuventute, non tantum rectas notiones de matrimonio chri- 


30 Cf. p. 478 . 33 Cf. p. 476. 

31 Cf. p. 478. 34 Cf. p. 501. 

32 Cf. p. 473. 

stiano acquirant sed etiam toto animo amorem eius excellentis dignita- 
tis exigentiarumque in aedificationem Mystici Corporis; ipsis autem cre- 
scentibus efformatio successive compleri oportet ». Sic familiae partes 
tutantur et ipsa efformatio non tantum ad rectam mentem restringitur 
sed ad vitam psychicam universam extenditur. 

2) Pag. 19, 35 lin. 16: Nova redactio proponitur: « In iis enim aeta- 
tis adiunctis vir et mulier ad omnes valores humanos praesertim spiri- 
tuales percipiendos disponuntur, ut propriam cuiusque sentiant digni- 
tatem et responsabilitatem ingressus in adultorum vitam etiam coram 
Ecclesia, gratias procul dubio non paucas a Deo recipiunt, et ideo 
maturiore indigent instructione religiosa ad omnia officia christianorum, 
non solum coniugalia, rite implenda, ita ut ad perfectionem christianam 
in statu consecrationis matrimonialis pleno sensu tendant. In bac vero 
praeparatione et orientatione ad matrimonium, laicorum coniugatorum 
nec non catholicorum medicorum, psychologorum aliorumque perito- 
rum consilia maximae sunt utilitatis, hodieque longe ac late urgenda ». 

Card. Traglia: Placet iuxta modum: a) i. e. terminologia aptius 
et magis accurate definiatur, cum ex recta terminologia, essentia rerum 
pateat et facilior evadat coordinatio inter varias apostolatus laicorum 
formas; 

b) actio catholica estne notio generica apostolatus laicorum an 
potius specifica? 

c) melius diceretur quod actio catholica dat operam adiutricem 
apostolatui ierarchico, quam est participatio apostolatus hierarchici. 

Card. Santos: Placet, habita ratione eorum quae ab Em.mis Cardd. 
Ruffini et Siri observata fuerunt. Instanter desideratur « Mandatum » ad 
insistendum de charactere Hierarchico mandati. 

Card. Ritter: Placet iuxta modum utrumque schema, attentis 
eis quae dixerunt Cardinales Siri, Suenens et Archiepiscopus Hurley, 
et quod scripsi in folio adnexo. 

Ante omnia alia, volo agnoscere multos et tantos labores quos sin- 
gula membra commissionis competentis sustinuerunt in hoc schemate 
conficiendo. Apostolatus laicorum, res tanti momenti in actuali Ecclesia, 
adaequate et accurate etiam ad minima in eodem tractatur. Nihilominus 
meum « placet » solummodo cum quibusdam reservationibus dare 
possum. 

Primo, in sua actuali conditione, schema est nimis prolixum et dif- 


35 

fusum, proindeque valde repetitivum et inefficax. Omnia quae dici pos- 
sunt de huiusmodi materia, mihi videtur, iam dicuntur in Parte Prima 
« De Notionibus Generalibus » et etiam haec pars cum utilitate abbre- 
viari possit. 

Secundo, tres partes ultimae tractant de problematibus hodiernis 
quae tota Ecclesia — utique etiam laici — respicere et solvere debet. 
Proinde huiusmodi problemata in contextu latiore tractanda sunt. In 
constitutione de Ecclesia, exempli gratia, ubi tractatur de missione Ec- 
clesiae relate ad mundum hodiernum, talia problemata possunt bene 
praesentari semel pro semper et deinde munera in his solvendis coope- 
rativa tum clericorum, tum religiosorum, tum laicorum, efficacius, cla- 
rius, et magis definitive in eadem constitutione tractari possunt. 

Proinde, secundum meum iudicium, hoc schema « De Apostolatu 
Laicorum » considerare debet solummodo principia generalia quae po- 
sitionem laicorum in Ecclesia monstrant, quae propria munera specifi- 
cant, et quae latitudinem responsabilitatis libertatisque eorum definiunt. 

Schema ergo placet iuxta modum, i. e, iuxta observationes modo 
allatas. 

De Apostolatu Laicorum in Actione ad Regnum Dei directe promo- 
vendum. Spiritus ubi vult spirat; proinde inter varia et multiplicia 
opera laicalia Ecclesia est semper mira varietate ornata. Hodie, autem, 
orta est in Ecclesia Legio Mariae, militia laicorum, quae videtur nostrae 
aetati magis accommodata et Supremae Auctoritatis Ecclesiae approba- 
tione digna. 

Fere omnibus notum est quomodo apostolatus Legionis Mariae fructi- 
ficat in finibus missionum, praesertim in Africa et Asia ad catechumenos 
vocandos et 'instruendos, et in Europa et America ad agnos Bono Pa- 
stori reconciliandos. Legio Mariae uti valde bona a fructibus bonis 
agnoscitur. 

Necesse est autem ut Legio Mariae recognoscatur uti verum instru- 
mentum formationis spiritualis nostrae aetati magis accommodatum. 
Semel in hebdomada se obligat legionarius frequentare congressus sui 
praesidii et in opera naturae apostolicae incumbere per spatium saltem 
horarum duarum. Per principia in libello admirabili, vulgo dicto « Hand- 
book of the Legion of Mary », discit operando et benefaciendo et gra- 
datim uti mediis supernaturalibus ad finem supernaturalem attingen- 
dum. Discit etiam virtutes tam supernaturales quam naturales et mira- 
bili modo crescere in scientia divina et sanctorum. Numerus legiona- 
riorum utriusque sexus in dies augetur ut vera Legio — quantitate et 
qualitate vere insignis. Plurimi legionarii adepti sunt vocationem ec- 
clesiasticam seu religiosam. 

Legio Mariae est etiam schola pro formatione directorum spiritua- 
lium. Ex una parte Legio nihil facere potest sine approbatione eccle- 
siastica — Ordinarii loci et parochorum — ex altera parte sacerdos 
discit ex disciplina Legionis qualis sit verus director quin sit simul di- 
ctator. 

Legio Mariae — quae tota fundata est in vera Mariologia Ecclesiae — 
imitata est suam Matrem et Reginam — offerens se ut ancillam operum 
omnium caritatis, pietatis et religionis (exceptis operibus subsidii ma- 
terialis) quae sibi data sunt ab auctoritate Ecclesiae. Membra eius, seu 
legionarii per Legionem formati, seipsos donant uti bonos operarios ad 
omne opus bonum formatos. 

Quae cum ita sint, valde optandum est ut haec Sancta Synodus re- 
cognoscat Legionem Mariae — iam per plurimos Ordinarios totius orbis 
laudatam — tamquam instrumentum Sancti Spiritus in Ecclesia valde 
utile ad animas in sanctitate et in actione apostolica formandas et tam- 
quam humilem ancillam zelus pastoralis et actionis catholicae. 

In nostra Archidioecesi iam per duodecim annos Legioni Mariae da- 
tum est mandatum nostrum Actionis Catholicae. 

Card. Coussa: Placet iuxta modum: optima plura praescribuntur; 
Concilio autem oecumenico reservetur breve prooemium, praecipuae 
normae et exhortatio. Cetera poterunt prodesse recognitioni C.I.C. et 
theologiae pastorali. 

Card. Suenens: Placet iuxta modum: in voto Card. Konig et 
iuxta notam adnexam. 

Schemata de A. C. optima continent et auctores laudo. Sed maxima 
deceptio invenitur in declaratione initiali sub n. 3 (Pars prima, No- 
tiones generales). 

Si revera quaestio de terminologia et structura A. C. post tot annos 
nondum est matura nescio quando dies claritatis adveniet. At vero non 
possumus amplius in ambiguitate permanere: ubi morbus ibi medicus 
intervenire oportet, non potest expectare usque ad autopsiam aegrotantis. 
Non convenit, mihi videtur, manibus emptis ad Concilium pervenire 
sine clarificatione quae a tot episcopis quaeritur, in confusione quae 
turbat animas laicorum bonae voluntatis. Et explico. 

Impossibile enim est ad coordinationem apostolicam operum pro- 
cedere quae nomine « pastorale d’ensemble » insignitur si terminolo- 
gia non clarificatur sci. si remanet ambiguitas in usu vocabuli « A. C. ». 

Quando loquimur de « Actione familiali » vel de « Actione carita- 
tiva » statim omnes intelligunt terminum illum esse genericum, non au- 
tem specificum. Sub nomine v. g. « Actio familialis » intelleguntur non 

quaedam particularia opera sed omnes organisationes quae revera bonum 
familiae intendunt. Idem valet de « Actione caritativa » etc. Iamvero 
quando sermo fit de « A. C. » semper remanet ambiguitas in usu. Pri- 
ma fronte titulus est genericus et saepissime in documentis Ecclesiae 
tali sensu sumitur, sed, de facto, in quibusdam regionibus terminus 
« A. C. » habet significationem specificam et specificat quasdam orga- 
nisationes sic dictae A. C. generalis vel specialis vel utrumque. 

Ceteroquin notandum est aliquas organisationes tali titulo frui uni- 
ce propter rationes historicas quia tunc temporis nemo multum de hac 
re curavit siquidem privilegia tituli tantummodo sensim sine sensu 
apparuerunt. 

Iamvero in praesenti evolutione Ecclesiae terminus « A. C. » est 
terminus consecratus, magnis praerogativis gaudens, siquidem SS. Pon- 
tifices et Episcopi «A. C. » prae ceteris apostolatus operibus iure meri- 
toque extulerunt. Tota quaestio est: loquunturne SS. Pontifices de A. C. 
generica vel specifica et si loquuntur sensu generico ne translentur verba 
de uno ad alium. 

Oporteret ergo ut lex quaedam canonica regulet usum istius voca- 
buli secundum normas a iure definiendas saltem quando agitur de orga- 
nisationibus apostolicis internationalibus. Exsurgit enim incohaerentia 
maxima quando eadem prorsus organisatio in tali dioecesi vel natione 
insignitur titulo « A. C. » et quando in alia habetur ut mera « unio 
pia » vel aliquid simile. Rogo ut titulus « A. C. » firmus et stabilis ma- 
neat in Ecclesia quotiescumque saltem agitur de organisatione de facto 
vel de iure internationali et ut adsit possibilitas alicuius recursus hac 
in re, ex ipsa legislatione. Sic nullo modo offenditur libertas Episcopi 
siquidem ad libitum suum talem organisationem « A. C. » admittit vel 
reiicit in sua dioecesi. Pertinet ad Episcopum iudicare de opportunitate 
admittendi talem organisationem sed iudicium de natura organisationis 
ipsi non competit. Iudicat de exsistentia non de essentia rei, sicut 
quando dico me nolle hanc tabulam in domo mea non licet mihi dicere 
hoc obiectum non esse veram tabulam. 

Solutio difficultatum magna ex parte est in hoc quod terminus « A. 
C. » remaneat genericus et quod cooperiat omnes organisationes quae 
definitioni clasiscae A. C. correspondent. Organisationes autem singulae 
nomine proprio non autem generico designentur. 

Ad claritatem, ecce exemplum. Supponamus in Italia existere ali- 
quod diarium cui titulus esset: « La stampa cattolica ». Nihil tali 
titulo obstat si diarium illud est unicum diarium catholicum in Italia. 
Sed si perplura diaria catholica in Italia existunt hic titulus non amplius 
uni diario tribui potest. Vocabulum « La stampa cattolica » ipso facto ge- 

nericum fiet. Nemo admitteret quod director diarii: « La stampa catto- 
lica » sibi et suo diario attribueret omnes declarationes Episcoporum 
quando dicunt fideles habere obligationem « sustinendi et fovendi “ la 
stampa cattolica ” ». Evidenter agitur de collectivitate diariorum ut sic. 

Rogo ergo ut terminus « A. C. » gaudeat protectione canonica et ut 
reservetur generi, non speciei vel quibusdam speciebus. Pius XII, quan- 
do in solemni occasione ad studium istius quaestionis invitavit, locutus 
est non tantum de reservatione illa genetica sed de « restitutione ter- 
mini A. C. in sensu suo pristino » quod in initio fuit genericus ut ap- 
paret v. g. in Encyclica Pii XI Ubi Arcano. Summum Pontificem ita 
personaliter cogitasse scio scientia directa. 

Addere mihi liceat quod ex ambiguitate ista permanenti nonnullae 
oriuntur difficultates in praxi pastorali. Verbi gratia: 

a) Summi Pontifices et Episcopi non raro — et merito quidem — 
praeextollunt actionem catholicam et eam affirmant ut obiectum praedi- 
lectionis Hierarchiae. Si tales declarationes sumendae sunt in sensu spe- 
cifico non autem generico statim exinde sequitur bonum laicum in aliis 
organisationibus apostolatus laborantem — etiam si ista alia organisa- 
tio multos maiores labores apostolicos ab eo requirit — sese ponere pro- 
blema conscientiae et logice deducere debere debitum suum esse dere- 
linquere organisationem suam, titulo A. C. carentem, in favorem orga- 
nisationis hoc titulo ornatae. Practice hoc significat mortem organisationis 
apostolicae sine titulo et monopolium — in praxi — sic dictae A. C. 

b) Evenit ut instituantur « Congressus A. C. pro missionibus » 
in tali vel tali natione Europae. Si vero in tali regione Europae « A. C. » 
significat tantum quasdam determinatas ac specificas organisationes eo 
ipso ab invitatione ad Congressus et a beneficiis Congressus excluduntur 
aliae organisationes quae in missionibus ipsis nomine A. C. insignun- 
tur, imo non raro unicae formae sunt A. C., quod est ad minus situatio 
paradoxalis. 

Sufficiant haec pauca exempla ad ostendendam necessitatem refor- 
mationis hac in re. 

Scio equidem talem reformationem quibusdam displicere eo quod 
timent nimiam varietatem organisationum. Respondeo dicendo pericu- 
lum non esse in varietate organisationum sed in defectu coordinationis. 
Media quam maxime varia adsunt ubi agitur de mediis physicis com- 
municationum (les transports): adest currus ferreus, trams, autobus et 
automobilis, velo et scooter, side car, aeroplanum et navis, et barca, et 
cras erunt « fusea interplanetaria ». Haec omnia optime sunt et simul 
coexistentia, sufficit ut coordinentur, 

Addo quod esset scandalum si Concilium sine responsione relinque- 

ret quaestionem ab ipso Summo Pontifice modo tam solemni in initio 
Congressus mundialis pro laicis positam de reformanda terminologia. 

Quaero ut, ad minus, quaestio ponatur Episcopis et ut indicium pos- 
sint affere. Quaero insuper quod organisationes internationales gaudeant 
titulo A. C. modo stabili et ubique, quando eis competit ex rei natura. 

Card. Di Jorio: Placet iuxta modum: mihi videtur schemata in 
breviorem formam reducenda esse. In casu attendantur quae praesertim 
ab Em.mo Card. Siri sunt proposita, qui in hac disciplina, pro suo 
munere, longam experientiam expertus est. 

Card. Bea: Placet iuxta modum: attentis maxime iis quae dixit 
Em.mus Card. Dopfner de modo tractandi marxismum et capitalismum. 
Res et termini valde accurate et caute eligantur. Ex altera parte caveatur 
ne impressio habeatur Concilium moveri aliquo « complexu timoris ». 
Item attendendum ad ea quae dixerunt Em.mus Card. Suenens et Exc.mus 
Archiep. Hurley. Defectus clarae terminologiae multum nocuit aposto- 
latui, cum nomine « Actionis Catholicae » non raro multae utilissimae 
associationes apostolicae impugnatae, immo interdum suppressae sint. 
Tandem liceat exprimere dubium num haec omnia (4 schemata!) possint 
tractari in Concilio, quamquam in se ipsis optima et utilissima sunt. 

Card. Browne: Placet iuxta modum: a) attentis observationibus fac- 
tis a venerabilibus Patribus; b) ut conatus fiat ad eruendum ex his fascicu- 
lis ea quae Concilio praesentari possint; c ) bene definiantur vocabula; 
d) facilius loqui quis posset de apostolatu laicorum quam de sacerdotio 
eorum quod potius analogia videtur esse saltem inter christianos dum 
apostolatus magis proprie intelligi posset dummodo sit subordinatus apo- 
stolatui officiali Episcoporum et sacerdotum cuius est participatio et 
sub quibus est exercendus. 

Card. Albareda: Placet iuxta modum, id est ad mentem Eminen- 
tissimorum Patrum Ruffini, Siri, Konig, Dopfner, Suenens. 

Beat. Gori: Placet iuxta modum: ad mentem Em.mi Card. Relato- 
ris et attentis animadversionibus Em.morum Patrum Ruffini, Siri, Ko- 
nig, Suenens et Exc.mi Archiep. Plurley. 

Beat. Cheiicho: Placet, attentis observationibus ab Em.mis ac 
Rev.mis Patribus factis. 

Exc. 0’Connor: Placet iuxta modum: Ingens atque perutilis labor, 
a Commissione de Apostolatu Laicorum peractus, vere laude dignus est; 
prima vice enim summa quaedam de Laicorum apostolatu redacta est. 

Videntur mihi tamen argumenta utriusque partis brevius recolenda; 

multa enim omitti possunt quae iam in aliis schematibus exstant, sicut 
de loco Laicorum in Ecclesia, de officiis Sacerdotum, de Missionibus, de 
communismo etc. Assentio eis quae dicta sunt de universali sacerdotio 
fidelium ab Exc.mis Cardinalibus Ruffini et Siri; attentis etiam, et eis 
convenio, quae dicta sunt ab Em.mo Cardinali Suenens de necessitate 
determinandi terminologiam « Actionis Catholicae ». 

Exc, Ujcic: Placet iuxta modum: cum cautelis propositis a Card. 
Ruffini et eis quae dixerunt Cardd. Dopfner et Konig de marxismo. 
Quoad « dona charismatica » adhaereo Cardinali Siri. In Parte II, 
pag. 3 7, 8 8 linea 9: melius alii (non alio) materialismo. 

Exc. Antezana y Rojas: Placet iuxta modum: videlicet, ratione 
habita eorum quae dixerunt Em.mi Cardinales Ruffini, Leger, Siri, Ri- 
chaud, Suenens et alii Patres. 

Exc. Beras: Placet iuxta modum: in votis Em. morum Cardina- 
lium Dopfner, Suenens et Siri. 

Exc. Cooray : Placet iuxta modum: redigantur 4 decreta in forma 
Directorii Actionis Catholicae, iuxta ea quae in hoc coetu prolata sunt. 
Addo etiam quaedam particularia propria in scriptis. Concilio Oecume- 
nico referantur principia generalia tantum. 

Particularia : 

In parte I. Pag. 42, 37 lin. 16: non introducenda distinctio inter 
Concilium et Rom. Pontificem. 

Pag. 44, 38 lin. 27: post verbum «praesertim» scribatur «per di- 
gnam Sacramentorum receptionem ». 

Pag. 45, 80 lin, 3: post verbum « Poenitentiae » scribatur « et Eucha- 
ristiae ». 

Pag. 47, 40 N. 61: inseratur in libris catecheticis caput speciale de 
« Actione Catholica ». 

In parte II. Pag. 8, 41 N. 5: clare indicetur modus coordinationis 
Actionis Catholicae in paroeciis et dioecesibus. 

Pag. 13, 42 lin. 8: loco « infidelium », scribatur « acatholicorum ». 

Exc. McKeefry: Placet iuxta modum: scilicet voto Em.mi Card. 
Marella assentio. 


36 Cf. p. 511. 10 Cf. p. 491. 

37 Cf. p. 488. 41 Cf. p. 496. 

38 Cf. p. 490. 42 Cf. p. 498. 

39 Cf. p. 490. 

Exc. Alter: Placet iuxta modum: speciali modo [attendatur ad] 
ea quae dicta sunt ab Em.mo Cardinali Suenens de terminologia specifica 
i. e. de Actione Catholica. Valde placent ea contenta in parte prima. 
Nimis diffusa tamen est expositio in schematibus. Mihi videtur quod suf- 
ficiat loqui de apostolatus principiis primariis et de Actione Catholica lai- 
corum in genere et praesertim in specie. Formae iuxta quas organizatur 
apostolatus laicorum referendae sunt coetibus nationalibus vel regiona- 
libus Episcoporum. 

Pars II. Quoad paginam 37, 13 linea 9 et ss. Mihi non placet verbum 
« capitalistico ». Creat confusionem. Dirimendum est meo iudicio. 

Ad Cap. VIII, Num. 54. Ex ipsa natura apostolatus laicorum, 
necnon ex diversis circumstantiis diversis in regionibus melius videtur 
ut apostolatus laicorum ab Ordinariis loci vel a coetu Episcoporum 
nationali dirigatur et non a Sacra Romana Congregatione. 

Exc. Graner: Placet iuxta modum: secundum mentem Em. mi Re- 
latoris, et attentis speciatim observationibus factis ab Em.mo Card. Sue- 
nens et ab Excellentissimo Archiepiscopo Hurley. 

Exc. Hurley: Placet iuxta modum: i. e. ad mentem Em.mi Cardi- 
nalis Richaud circa momentum apostolatus virorum, ad mentem Em.mi 
Domini Tinello circa momentum apostolatus intellectualis; ad mentem 
Em. morum Leger, Konig et Dopfner relate ad Communismum et Capi- 
talismum; ad mentem Em.mi Cardinalis Suenens, et (conditionate) se- 
cundum proprium scriptum 44 relate ad terminologiam. 

Exc. Perrin: Placet iuxta modum: habita ratione animadversio- 
num Eminentissimorum Richaud, Konig et Bea. Adhaereo voto Em.mi 
Suenens et Exc. mi Hurley: desideratur appellatio univoca verbi « Actio- 
nis Catholicae ». 

Exc. Seper: Placet iuxta modum: in votis Em.morum Cardd. Ko- 
nig et Suenens. 

Exc. Bazin: Placet, ratione tamen habita animadversionum Patrum 
praesertim Cardd. Lienart, Suenens, Exc.mi Hurley et Tinello. 

Exc. Lefebvre: Placet iuxta modum: attentis dictis ab Em.mis 
Cardd. Siri, Leger, Suenens et Exc.mi Hurley. 

Aliqua mihi videntur dicenda non de particularibus sed potius de 
generalibus et de principiis, meo humili sensu. 


43 Cf. p. 511. 

44 Cf. pp. 536-538. 

1. Expositio principiorum et notionum generalium mihi videtur in- 
sufficiens et incompleta. Ordo expositionis est aliquo modo empiricus, 
et ideo conclusiones non sunt clarae sed sat ambiguae. 

Quomodo possumus exacte concipere et intelligere apostolatum lai- 
corum, qui est notio analogica sine relatione ad apostolatum Ecclesiae 
vel episcopi vel sacerdotis: sicut sacerdotium fidelium non est intelligi- 
bile nisi relate ad verum sacerdotium. 

Certe laici debent esse apostoli, sed num potest dici quod diffe- 
rentia cum sacerdotibus est, quod hi sunt stricto modo apostoli et isti 
« latiori tamen sed vero sensu » ut dicitur in definitione apostolatus lai- 
corum in n. 5 pagina 15. 45 

Et postea dicitur: «... Cum vocatio ad apostolatum sit de essen- 
tia ... etc. ... recipiunt divinitus datum ius et officium exercendi ... apo- 
stolatum Ecclesiae ». 

Data hac definitione quomodo definiri potest apostolatus sacerdota- 
lis? et a fortiori episcoporum?... 

Unde apparet ambiguitas in toto schemate et in omnibus schemati- 
bus, maxime in definitione mandati (pag. 20, 46 n. 12), in relationibus 
cum Hierarchia et sacerdotibus! (in cap. II et III). 

Certe concludi potest ad apostolatum late dictum 
i. e. in sanctificatione ipsorum 
in sanctificatione familiarum 
in sanctificatione professionis et civitatis, 
et in hoc apostolatu subsunt vigilantiae Episcoporum. 

Sed si agitur de apostolatu proprie dicto i. e. de actione ad Regnum 
Christi directe provehendum v. g. in ecclesia paroeciali, in Liturgia etc., 
si agitur de apostolatu catechistarum, si agitur de associationibus fidelium 
quae habent ut finem proximum Regnum Christi, tum sine dubio subsunt 
directe et immediate sub auctoritate episcoporum et sacerdotum ab 
episcopo nominatorum, quia operant in propria missione data a Christo 
episcopis. 

Et proh dolor! haec ambiguitas est iam a multis annis causa difficul- 
tatum gravium quas omnes experti sumus in actione pastorali, unde 
expositio principiorum apostolatus laicorum est maximi momenti tam 
pro laicis quam pro sacerdotibus qui cum eis laborant. 

2. Videtur quod alia ambiguitas existit, meo humili sensu, quae 
quotidie habet in factis, in praxi, effectus dolorosissimos. 


46 Cf. p. 474. 

46 Cf. pp. 476-477. 

De hoc agitur in pagina decima septima 47 a linea prima ad septimam, 
in primo schemate, et ad bene intelligendas has lineas quae sunt diffi- 
cili intellectu oportet legere declarationem quarti schematis, quae amplis- 
sime tractat de hoc munere laicorum. 

In concreto fateor quod apparent in explicatione huius numeris duo 
principia quae, sensu meo, sunt periculosa, ne dicam falsa. 

Primum esi: distinctio re alis in actibus humanis ordinis naturalis 
qui vocatur aliquando temporalis et ordinis supernaturalis et ex hac 
distinctione concluditur non expresse sed de facto « temporalia laicis, 
spiritualia clericis ». 

De hac declaratione dicitur N. 2 « Ordo naturalis suam propriam 
autonomiam habet... » et postea N. 4: « Christifideles i. e. laici insuper 
caritatis afflatu temporales activitates vivificare vocantur » et N. 5: « tem- 
porales activitates caritate animare queunt unde eae efficientiores etc. ». 

Et in N. 3: « Iamvero in hac Ecclesiae opera munus maximi mo- 
menti et omnino necessarium ad fideles laicos spectat... ». 

Et sufficit meminisse hanc propositionem damnatam a Pio IX: « Sacri 
Ecclesiae ministri Romanusque Pontifex ab omni rerum temporalium 
cura et dominio sunt omnino excludendi » (Denzinger N. 1727). 

Secundum principium periculosum: 

Quod subiacet, meo humili sensu, in hac expositione munerum lai- 
corum in N. 6 pag. 16 48 in primo schemate simul sumpta cum Declara- 
tione quarti schematis, est: « In primis restaurandus est ordo naturalis 
ut postea fiat supernaturalis » et mihi videtur posse dici quod hoc prin- 
cipium in re pastorali est ruina veri apostolatus. Christus D.nus nunquam 
docuit nos hoc principium cum ipse solus sit restauratio tam ordinis 
naturae quam supernaturalis, cum ipsa eius gratia sit in eodem momento 
et sanans et elevans. 

Et proh dolor! multi iuvenes sacerdotes hodie putant quod hoc 
principium est primum principium apostolatus: unde haec desideria lai- 
cisationis sacerdotalis ut melius possint restaurare ordinem naturalem 
qui postea fit supernaturalis. 

3. Non satis insistitur in formatione spirituali et doctrinali mili- 
tantium et responsabilium. Quomodo potest affirmari de iuvenibus in 
secundo schemate pag. 24, 40 N. 34: « Magni momenti sunt ad apostola- 
tum iuvenum fovendum associationes iuveniles in quibus iuvenes acti- 


47 Cf. p. 474. 

48 Cf. p. 474. 

49 Cf. p. 504, 

vam responsabilitatem sumant ad seipsos ejformandos in ipsam actio- 
nem apostolicam... ». 

Desideratur articulum qui de hac formatione ex professo loquitur. 

Mihi placet meminisse athenaeum quod vidi in dioecesi Em.mi Card. 
Frings ad praeparandos et instruendos in re sociali militantes et simul 
in scientia religiosa et in re spirituali. 

4. In enumeratione formarum apostolatus in secundo schemate in 
Titulo primo, capite secundo et tertio, minuitur, meo sensu, aestimatio 
harum formarum quae sunt maximi momenti et quae enumerantur in 
N. 12 pag. 13. 60 Et hae formae videntur omnino necessariae pro ipsa 
actione catholica stricte dicta et Concilium deberet multum insistere in 
his formis quae dabunt actioni catholicae verum influxum Spiritus Sancti, 
verum sensum supernaturalem oeconomiae christianae, verum sensum 
apostolatus qui non potest esse in supernaturali et in gratia Christi 
fundatus. 

Exc. Bernard: Placet iuxta modum: i. e. ratione habita observa- 
tionum Eminentissimi Card. Richaud, non omissis quae dixit Exc.mus 
Lefebvre de quibusdam principiis enucleandis. 

Deinde ad mentem Em.mi Card. Suenens de usu vocabuli « Actio 
Catholica » luculenter definiendo, vel saltem, si infeliciter hoc impos- 
sibile est, ad mentem Exc. mi Hurley. 

De cetero attendatur iis quae dixit Exc.mus Tinello. 

Exc. Rakotomalala: Placet iuxta modum: attentis praesertim ob- 
servationibus ab Excellentissimo Lefebvre. 

Exc. Ngo-dinh-Thuc: Placet iuxta modum: iuxta animadversiones 
Eminentissimorum Richaud, Suenens, Konig et Excellentissimi Lefebvre. 
Assentior speciatim observationi Eminentissimi Konig de communismo, 
nempe ut occasione Concilii, adunatio fiat episcoporum ad invenienda 
remedia contra acerrimam oppugnationem communismj, qui iam devo- 
ravit magnam partem orbis. Quaestio ista videtur aliquomoclo negligi in 
nostris conventibus, forse quia turbat quietem mentis nostrae et obli- 
visci videmur omnes nos placide dormire super vulcanum aut melius 
super atomicam bombam, materialem et speciatim spiritualem. 

Exc. Verwimp: Placet iuxta modum: adhaereo eis quae dixit Emi- 
nentissimus Dominus Suenens de firma et stabili definitione termini 
« Actio Catholica ». 


60 Cf. p. 498. 

Exc. Jelmini: Placet ad mentem Em. mi Relatoris. Haec schemata 
valde laudanda etsi attendendum erit his quae sapienter ab Em.mo 
Card. Konig relate ad marxismum [dicta sunt], et etiam his quae de cla- 
rificatione definitionis actionis catholicae dicta sunt ab Em.mo Suenens. 

Exc. Suhr: Placet iuxta modum utrumque schema, attentis ob- 
servationibus Em.mi Card. Konig relate ad marxismum et Em.mi Card. 
Suenens et Exc.mi Archiep. Hurley relate ad terminologiam Actionis 
Catholicae. 

Exc. Scharmach: Placet iuxta modum: attentis observationibus 
Eminentissimorum Patrum. 

Rev. Gut: Placet iuxta modum: ad mentem Cardd. Relatoris, Ruf- 
fini, Siri, Konig, Suenens. Ne timeatur, nec proinde nimis extenuetur 
verbum S. Petri de « sacerdotio regali », quod in Apocalypsi S. Ioannis 
iterum recurrit. Desiderarem in decreto claram et sanam huius termini 
pulcherrimi definitionem et doctrinam. 

Rev. Sepinski: Placet iuxta modum: sc. ratione habita animad- 
versionum a Patribus factarum, praesertim ab Em.mis Cardinalibus 
Siri, Konig, Dopfner, Suenens et Exc.mo Elurley. 

Alias animadversiones scripto trado. 

Prooemium generale et Pars I - Notiones Generales. 

Magnus conatus factus est a Commissione pro apparando schemate 
Constitutionis « De apostolatu laicorum », quia agitur de materia in 
multis partibus nova et in pluribus « de iure condendo ». Proponerem 
quod generales normae proponantur Concilio et Constitutionis definitiva 
redactio concredatur Commissioni postconciliari. 

Adiungo animadversiones ad schema perficiendum. 

Ad pag. 5, 01 lin. 15: corrigatur « Commissionz ». 

Ad pag. 5, linn. 17-23: constructio paragraphi deficiens esse videtur. 

Ad pag. 6, 02 lin. 24: dicatur « assecute esse videbatur ». 

Ad pag. 6, lin 26: corrigatur: « sollemne ad actionem invita- 
mentum ». 

Ad pag. 8, 03 lin. 5: melius scribatur « femina ». 

Ad pag. 9, 04 linn. 22-23: praeferrem locutionem: « in divulgando ser- 
mone ». 

Ad pag. 14, 00 lin. 23: corrigatur: «vobis donatum est ». 


51 Cf. p. 468. M Cf. p. 470. 

52 Cf. p. 469. 05 Cf. p. 473. 

63 Cf. p. 469. 


36 

Ad. pag. 14, lin. 32: corrigatur: « ita multi unum Corpus ». 

Ad pag. 15, 50 lin. 6: supprimatur locutio « quem dicunt ». 

Ad pag. 15, lin. 21: melius scribatur: «latiore 1 ». 

Ad pag. 16, 57 linn. 15-16 et 21: praeferrem locutionem « actuosi- 
tate ». 

Ad pag. 19, 58 ad titulum: corrigatur « Praeambulum », 

Ad pag. 21 ,' 50 lin. 8: corrigatur « plurima ». 

Ad pag. 21, lin. 10: corrigatur «exercenda». 

Ad pag. 21, lin. 24: expungatur verbum « his ». 

Ad pag. 2 2, 00 not. 3, lin. 2: praeferrem: « huic officio destinent ». 

Ad pag. 2 3, 01 linn. 8-9: sic interpunctio fiat: « pro rerum adiun- 
ctis, ad ». 

Ad pag. 25, 62 lin. 10: corrigatur « huic nostrae aetati omnino pecu- 
liare ». 

Ad pag. 26, 63 lin. 5: corrigatur « exercendus ». 

Ad pag. 26, lin. 26: corrigatur « aerumnarumque ». 

Ad pag. 28, 64 lin. 23: corrigatur « exsistit ». 

Ad pag. 32, 65 lin. 14: sic fiat interpunctio: « rerum condiciones, in 
quibus ». 

Ad pag. 3 9, 60 not. 6, lin. 2: corrigatur « vivant ». 

Ad pag. 39, not. 6, lin. 3: corrigatur « aptissime ». 

Ad pag. 41, 6 7 lin. 25: sic interpunctio fiat: « Quod maxime con- 
venit, cum peculiaris actio... ». 

Ad pag. 42, 68 linn. 15-20: Non iudico opportunum instituere S. Con- 
gregationem pro apostolatu. Sufficit, secundum meum submissum iudi- 
cium, Officium. 

Ad pag. 42, lin. 16: idem modus scribendi adhibeatur: « precibus » 
sicut pag. 48, 09 lin. 28. 

Ad pag. 45, 70 lin. 5: melius scribatur « a vita interiora ». 

Ad pag. 45, linn. 20-21: proponerem hanc amplificationem: « in- 
stantissime invitat ut toto corde vitae liturgicae, praesertim huic divino 
convivio ». 

Ad pag. 46, 71 lin. 17: corrigatur: « animam suaw ». 


30 Cf. p. 473. 

37 Cf. p. 474. 

38 Cf. p. 476. 

39 Cf. p. 477. 
fi0 Cf. p. 479. 
01 Cf. p. 478. 
os Cf. p. 479. 
03 Cf. p. 480. 


64 Cf. p. 481. 
03 Cf. p. 483. 
60 Cf. p. 487. 
67 Cf. p. 488. 
08 Cf. p. 488. 
co Cf. p. 492. 

70 Cf. p. 490. 

71 Cf. p. 491. 

Ad pag. 47, 714 lin. 27: recta fiat interpunctio: [Quibus officium in- 
cumbat ] . 

Pars II - De apostolatu laicorum in actione ad Regnum Christi dire- 
cte provehendum. 

Ad pag. 6, 73 lin. 10: proponerem: « sub successore Petri Eccle- 
siae... ». 

Ad pag. 7, 74 lin. 24: corrigatur « praeiudiciorum ». 

Ad pag. 8, 75 lin. 3: corrigatur « quia ». 

Ad pag. 10, 70 lin. 13: sic fiat interpunctio: « pro Regno Christi, pro- 
tulerunt ». 

Ad pag. 1 1 , 77 lin. 20: melius scribatur: « sub superiore modera- 
mine ». 

Ad pag. 12, 78 linn. 9-10: tollatur prima interpunctio: « Actionem 
Catholicam promoveant, aptiores formas statuendo ». 

Ad pag. 13, 79 lin. 22: praeferrem locutionem: « actuositatem », 

Ad pag. 19, 80 lin. 30: melius dicatur: « instituta ». 

Ad pag. 25, 81 in titulo: verbum « ambitus » saepe adhibetur; prae- 
ferrem « campus » vel « provincia ». 

Ad pag. 25, lin. 17: corrigatur « christiane agat ». 

Ad pag. 26, 82 lin. 18: scribatur melius: « exsistant » sicut pag. 27, 83 
lin. 4; adhibeatur semper idem modus scribendi. 

Ad pag. 26, linn. 19-20: tollatur comma (virgola): « ita ut per eos 
spiritus christianus in omnem... ». 

Ad pag. 27, linn. 7-8: tollatur comma « agendi et cogitandi ratio- 
nem ». 

Ad pag. 28, 84 lin. 9: corrigatur: « cleri autochthonis ». 

Ad pag. 28, not. 6, lin. 3: corrigatur « Philippinum ». 

Ad pag. 29, 8,1 not. 3 et 4: pressius indicetur fons. 

Ad pag. 30, 80 linn. 1-3: proponerem hunc textum: « atque studio di- 
screto et fraterno sese devovere causis generalioribus universae fami- 
liae gentium ». 

Ad pag. 30, lin. 14: corrigatur: « praesertim quoad regiones mun- 
di ». 


72 Cf. p. 491. 

73 Cf. p. 495. 

74 Cf. p. 496. 
73 Cf. p. 496. 

75 Cf. p. 497. 

77 Cf. p. 497. 

78 Cf. p. 498. 

79 Cf. p. 499. 


80 Cf. p. 502. 

81 Cf. p, 505. 

82 Cf. p. 505. 

83 Cf. p. 506. 

84 Cf. p. 506. 

85 Cf. p. 508. 
80 Cf. p. 507. 

Ad pag. 30, 87 lin. 32: tollatur comma: « liberali animo spiritualia 
subsidia ». 

Ad pag. 32, 88 lin. 22: praeferrem « fulciant ». 

Ad pag. 3 3, 8 9 lin. 23: corrigatur: « ut debitam observantiam ». 

Ad pag. 33, lin. 28: scribitur hic « nonnunquam »; alibi in hoc 
schemate « numquam »; adhibeatur semper idem modus. 

Ad pag. 33, lin. 33: corrigatur: « ab Hierarchia ». 

Ad pag. 33, lin. 30: corrigatur: « praebeant ». 

Ad pag. 37, 90 lin. 9: corrigatur « alii ». 

Ad pag. 37, linn. 13-22: textus aliquatenus obscurus manet. 

Ad pag. 38, 91 lin. 7: praeferrem hanc redactionem: « ut Deus repleat 
laicorum vitam, quae... ». 

Ad pag. 40, 92 lin. 4: dicatur: «benignitate, humanitate, paupertate, hu- 
militate etc...»; quia in titulo legitur « Christus mitis et humilis corde ». 

Ad pag. 40, nota: corrigatur 15. 

Ad pag. 41, 93 lin. 19: corrigatur « autochthones ». 

Ad pag. 42, 94 lin. 5: sic interpunctio fiat: « tam necessaria partici- 
patio, in Ecclesiae... ». 

Ad pag. 43, 95 lin. 21: corrigatur: « autochthonum ». 

Ad pag. 44, 96 lin. 10: corrigatur: «necessariae». 

Ad pag. 45 , 97 lin, 28: corrigatur: « Actionem Catholicam ». 

Ad pag. 4 8, 9 8 lin. 29: corrigatur: « sensu theologico ». 

Ad pag. 49," sic interpunctio fiat: « Hoc enim, ratione ... quotidia- 
nae, ». 

Ad pag. 50, 100 titulum IV: corrigatur et scribatur vel « subsecivis » 
vel « subsicivis ». 

Ad pag. 50, n. 1, lin. 1: corrigatur « Humani civilisque huius 
temporis cultus ». 

Ad pag. 51, 101 lin. 13: sic interpunctio fiat: « impugnanda sunt, do- 
nec ». 

Rev. Janssens: Placet iuxta modum: quod ad partem I: in voto 
Em.mi Card. Suenens. 

Quod ad partem II: cum Em.mis Cardd. Dopfner et Konig. 


87 Cf. p. 508. 

88 Cf. p. 509. 

89 Cf. p. 510. 

90 Cf. p. 511. 
01 Cf. p. 511. 

92 Cf. p. 512, 

93 Cf. p. 514. 

94 Cf. p. 514. 


95 Cf. p. 515. 
99 Cf. p. 515. 

97 Cf. p. 516. 

98 Cf. p. 518. 

99 Cf. p. 519. 

100 Cf. p. 519. 

101 Cf. p. 520. 

XI 

DE APOSTOLATU LAICORUM 

(Sexta et Septima Congregatio: 18-19 iunii 1962) 


1) SCHEMA PROPOSITUM 
A COMMISSIONE DE APOSTOLATU LAICORUM 

Pars III 

DE APOSTOLATU LAICORUM IN ACTIONE CARITATIVA 

Prooemium 

[ Dilectio proximi signum est discipulorum Christi ] 

Cum iam hisce nostris temporibus adimpleri videantur verba Christi: 
« quoniam abundavit iniquitas, refrigescet caritas multorum », 1 Sacrosancta 
Synodus, ut praeclarum unitatis Ecclesiae et caritatis nuncium, et testimo- 
nium, omnibus hominibus actionis caritativae obligationem commemorat. 
Etenim apostolatus omnis originem ducit ex praecepto Christi, qui, postquam 
commendavit his verbis mandatum dilectionis Dei: « Diliges Dominum Deum 
tuum ex toto corde tuo, et in tota anima tua et in tota mente tua. Hoc 
est maximum et primum mandatum », addidit: « Secundum autem simile 
est huic: diliges proximum tuum sicut teipsum. In his duobus mandatis uni- 
versa lex pendet et Prophetae ». 2 

Signum, igitur, discipulorum Christi, iuxta Divini Magistri sententiam, 
proximi dilectio est: « in hoc cognoscent omnes quia discipuli mei estis, si 
dilectionem habueritis ad invicem ». 3 

[ Ecclesia altam semper praetulit caritatis facem ] 

« Nihil idcirco mirum si catholica Ecclesia, a Christo capiens documen- 
tum, mandatum Christi conficiens, per bis mille annos, a priscorum nempe 
diaconorum ministeriis ad nostros usque dies, continenter altam praetulit 
facem caritatis, non minus praeceptis quam exemplis latissime editis ». 4 

Verba, enim, quibus ab Ignatio Antiocheno Romana Ecclesia celebratur: 
« Universo caritatis coetui praesidens », 5 universali Ecclesiae iure compe- 
tunt, utpote quae « ob suam... inexhaustam in omnibus bonis fecundita- 
tem, ... magnum quoddam et perpetuum est motivum credibilitatis et divinae 
suae legationis testimonium irrefragabile ». 6 

[ Instantia actionis caritativae hoc tempore ] 

Hodie, vero, communicationis instrumentis ac mediis expeditioribus 
factis, distantiae inter homines ita quodammodo evictae sunt, ut mundi uni- 

versi incolae membra unius familiae se habeant. Actio, igitur, caritativa 
christifidelium, universos fines attingens, omnes homines amplecti debet, 
ut qui cibo potuque, vestitu, domo, medicinis, labore, instructione, huma- 
nae vitae ducendae facultatibus carent, aerumnis vel infirma valetudine cru- 
ciantur, exilium vel carcerem patiuntur, reficiantur et, praestitis auxiliis, le- 
ventur. 

Itaque, nostra haec aetas actionem caritativam, ad quam exercendam Ec- 
clesia a Conditore suo ius inalienabile et munus praeclarum accepit, et quam, 
decursu temporum, eadem egregie promovit, urgentiorem facit et in im- 
mensum prolatam. 7 

[Ipsa humanitatis lex promovet plurima benefica opera et incepta ] 

Ipsa autem humanitatis lex movet etiam civitates et nationes in re oeco- 
nomica progressas erga eas quarum oeconomicae progressiones in effectu 
sunt, ita quidem ut « quibus nationibus saturitas copiaque sit omnium bo- 
norum, ab iis status non est neglegendus aliarum, quarum cives in tantis 
versentur domesticis difficultatibus, ut egestate fameque paene conficiantur ». 8 

Cum, vero, adsistentiae socialis formae privatae vel publicae, nationales 
vel internationales, multiplices susceptae sint ac suscipiantur, et universos 
fines civilis societatis ingrediantur, Sacrosancta Synodus laicis commendat ut, 
praeter opera ab Ecclesia constituta, adsistentiae socialis institutiones ipsas, 
sua praesentia et supernaturalis caritatis afflatu directe et indirecte foveant 
ut que, in utroque operositatis campo, totis viribus sese impendant. 

NOTAE 

1 Mt. 24, 12. 

2 Mt. 22, 37-40. 

3 Io. 13, 5. 

4 Ioannes XXIII, Litt. Enc. Mater et Magistra, A.A.S., 53 (1961), p. 402. 

5 S. Ignatius Antiochenus, Ad Romanos, PG V, 685. 

r ' Cone. Vat. I, Const. De fide Catholica, Cap. III. 

7 Cf. Acta et Documenta Concilio Oecumenico Vaticano II apparando, Se- 
ries I, Appendix vol. II, Pars II, pp. 707-709: «De actuositate Ecclesiae», 

8 Ioannes XXIII, Litt. Enc. Mater et Magistra, A.A.S., 53 (1961), p. 440. 


Caput I 

DE NATURA ET AMBITU ACTIONIS CARITATIVAE 

1. [Caritas supernaturalis actionem caritativam urget\. Actionis carita- 
tivae nomine hic veniunt omnia incepta et opera tum individua tum colle- 
ctive ordinata, quae sub impulsu caritatis supernaturalis fiunt ad adiuvan- 
dum proximum in indigentia constitutum vel ad egestatem eius praevenien- 
dam. Sicut virtute supernaturali caritatis diligimus « proximum propter 

Deum »,' sic et in actione caritativa, secundum illud Sancti Thomae, « ratio 
diligendi proximum Deus est; hoc enim debemus in proximo diligere ut in 
Deo sit ». 2 

Actio caritativa hominem in egestate degentem allevare dum sibi pro- 
ponit, quidquid humana persona indigentis ex integro sibi postulat haud 
negligit; eiusdem igitur culturalem, socialem, spiritualem profectum perfi- 
cere, eidemque subsidia quibus ipse sibi consulere valeat necessitatibus, pro- 
videre curat. 

2. [Actionis caritativae opera]. Fideles omnes caritatem in cordibus suis, 
per Spiritum Sanctum diffusam 3 ad actionem perducere studeant « opere 
et veritate ». 4 

Actio caritativa complectatur praesertim ea quae Dominus, in novissimo 
iudicio, sese requisiturum esse praedixit, nempe: esurientes pascere, sitien- 
tes potare, nudos vestire, hospites suscipere, infirmos visitare, captivos redi- 
mere.' 5 Alia iure addidit traditio christiana opera misericordiae his similia 
quae fraternae caritatis testimonium sunt. 

3. [ Indoles universalis et ordo actionis caritativae exercendae]. Exem- 
plum et mandatum Christi secutus quivis fidelis caritatem cum omnibus homi- 
nibus, quacumque necessitate laborantibus, communicet, ita quidem ut or- 
dinem servet caritatis, scilicet et coniunctionis suae rationem cum eo quem 
iuvat et bonorum quibus iuvat, et necessitatis propter quam iuvat. 6 

4. \_Actio caritativa excedit ordinem naturalis adsistentiae]. Supernatu- 
rali sua ratione actio caritativa elevatur supra ordinem naturalis adsistentiae 
quae ex mere humano vel sociali impulsu procedit. 

5. [ Opera adsistentiae socialis naturalis ordinis iuvanda]. Cum autem 
gratia naturam non destruat, sed elevet atque perficiat, fideles actus et in- 
cepta adsistentiae socialis quae ad naturalem ordinem pertinet ne contem- 
nant neve impugnent, sed potius, iuxta merita, agnoscant, eisque, collato 
opere, pro viribus, foveant. 7 


NOTAE 

1 S, Augustinus, De Trinitate , 8, 8. PL. 

2 S. Thomas, Summa Theologica, II-II, q. 25, a. 1. 

3 Cf. Rom. 5, 5. 

T I Io. 3, 18; cf. I lac. 1, 2. 

B Cf. Mt. 29, 31-46. 

0 S. Augustinus, De Doctrina christiana, I, 27; PL 34, 29. 

7 Cf. Plures allocutiones Pii Pp. XII, praesertim vero illam quam ad « Pax 
Romana MIIC », die 25 aprilis 1957, habuit, A.A.S., 49 (1957), pp. 298-299. 

Ioannes XXIII, in suo sermone ad delectos viros qui interfuerunt Conventui 
Consilii « Food and agriculture Organisation » (F.A.O.), Romae habito die 10 nov. 
1959, aperte dixit Ecclesiam valde probare incepta eiusdem organizationis, gratu- 
latus est cum omnibus iis qui in ea operam dant; immo appellavit ipsam F.A.O. 
« immensam operam misericordiae, operam misericordiae quae universum mundum 

attingere conatur » (« Mais qu’est-ce que toute l’activite de la F.A.O. sinon une 
immense oeuvre de misericorde, une oeuvre de misericorde a 1’echelle mondiale! »), 
A.A.S.j .51 (1959), pp. 865, 866. 


Caput II 

DE IUSTITIA ET ACTIONE CARITATIVA 

6. [Dignitas et necessitas cantatis et iustitiae ]. Cum a christiana do- 
ctrina non minus alieni sint qui, perfectione ordinis iuris supposita, carita- 
tem superfluam reddere autumant, quam alii qui actionem caritativam, ne- 
glecta iustitia, extollunt, Sacrosanctum Concilium omnes christifideles ad- 
monet ut utriusque virtutis et dignitatem et necessitatem et earum in rebus 
humanis ordinandis indissociabilem coniunctionem agnoscant et foveant. 

7. [Justitiam caritas urget\. Nedum caritas iustitiam negligat, in ipsa 
actione caritativa quidquid iustitiae est, e contrario urget, indesinenter pro- 
movens puritatem, integritatem, perfectionem iustitiae, in altero homine 1 
alterum ego secundum praeceptum Domini, 2 et etiam ipsum Christum respi- 
ciens. Ita ut rectius dici debeat: ubi deest observantia erga personam in 
actione caritativa, ibi ipsa caritas deficit, et quo magis crescit caritas eo 
magis crescit observantia erga homines, dignitatis et aequalitatis sensus ac 
praecavetur quidquid in actione caritativa libertatem, personalem autono- 
miam minueret et inde iustitia detrimentum caperet. 

8. [Caritas iustitiae limites excedit ]. Licet cuique fas non sit caritati 
relinquere quod a iustitia debetur, ipsa tamen caritas iustitiam perficit, at- 
tingens, immo suo ardore excedens fines iustitiae; nam « non quae sua sunt 
quaerit », 3 sed omnia sua cum aliis animo prompto et amicali coniunctione 
participare parata est. 

9. [Caritas superat iustitiam\. Opera iustitiae, quamvis assidue ampli- 
ficentur, spatia caritatis 4 necesse est etiam atque etiam dilatari; caritas enim 
secretum possidet coercendi atque suaviter mulcendi poenas et aerumnas quae 
vitam hominum continuo, sicut pauperes, de quibus dicit Christus: « semper 
pauperes habetis vobiscum », 5 comitantur, quaeque, etsi peccati sunt seque- 
la, fieri possunt redemptionis instrumenta. 

10. [Ecclesiae ius et officium adsistentiae ]. Publicae auctoritatis est 
adsistentiam socialem ita instituere ut omnibus civibus ea praesto sint, quo- 
rum defectus bonum commune in discrimen vocaret. Postulat vero* ordo 
iuris ut cum singulorum hominum et coetuum tum etiam ipsius Ecclesiae 
agnoscatur et protegatur ius et officium aliis subveniendi, sive individuali- 
ter sive coniunctim exercendae. Quapropter fideles studeant ut ordo iuris 
ita constituatur ut libertas aliis subveniendi et operositatis caritativae Ec- 
clesiae iure civili sanciatur. 



DISCEPTATIO - DE APOSTOLATU LAICORUM 


569 


NOTAE 


1 C£. Mt. 5, 43. 

3 Cf. Mt. 25, 40. 

3 I Cor. 13, 15. 

4 Cf. S. Augustinus, Sermo X, De verbis Domini. PL. 

4 Mt. 27, 11 et Lc. 14. 17. 

Caput III 

DE OBLIGATIONE ACTIONIS CARITATIVAE 

11. [ Opera caritativa supererogatoria non sunt}. Altissimum christifide- 
lium officium est ut maximum mandatum ad actum perducant. Reicienda pro- 
inde est falsa illa et in praxi perniciosissima opinio quae opera caritatis 
omnia supererogatoria esse autumat. 

12. [ Quilibet proximus in necessitate constitutus adiuvandus}. Ad actio- 
nem caritativam omnes, suarum facultatum ratione habita, obligantur ubi 
quilibet proximus in necessitate constitutus occurrat cui subvenire possint. 
Hodierni temporis condiciones et adiuncta hanc obligationem premunt cum 
hinc humanarum calamitatum notitiae raptim circumferantur et inde multi- 
plicia concessa sint subveniendi modi et instituta. 

13. [ Urgentior necessitas erga eos qui sunt in periculo morali vel spi- 
rituali, ]. Proximi necessitatibus adesse impensius urget, si periculum moralis 
et spiritualis ruinae proximo instet a materiali vel sociali indigentia. Exem- 
plo sit Bonus Pastor qui, nonaginta novem ovibus in deserto dimissis, ad il- 
lam quae perierat vadit donec inveniat eam. 1 

NOTA 

1 Cf. Lc. 15, 4. 


Caput IV 

DE ACTIONE CARITATIVA ET APOSTOLATU LAICORUM 

14. [ Opera apostolatus Christifidelium sunt testimonium caritatis'}. Si- 
cut mysteria Incarnationis et Redemptionis divinam erga homines caritatem 
manifestant, ita omnia Christifidelium opera in aedificatione Corporis Christi 
hanc caritatem cum hominibus communicent eiusdemque testimonium prae- 
beant. Quapropter apostolatus christifidelium illa caritate informetur quae 
« patiens est, benigna est, ... non aemulatur, non agit perperam, non inflatur, 
non est ambitiosa, non quaerit quae sua sunt, non irritatur, non cogitat ma- 
lum, non gaudet super iniquitate, congaudet autem veritati: omnia suffert, 
omnia credit, omnia sperat, omnia sustinet ». 1 

15. [ Momentum actionis caritativae inter opera laicorum apostolatus]. 
Quamvis opera apostolatus omnia a caritate procedant, tamen inter ea prae- 
clarum locum obtinent opera caritativa quibus auxilium hominibus in neces- 
sitatibus constitutis praestatur. Haec enim opera evangelici apostolatus pro- 
positum fovent, fidei semitam expediunt, miro modo amicitiae necessitudi- 
nem et societatem vitae instaurant, caritatis quam Ecclesia in Sacramentis et 
in Liturgia, praesertim Eucharistica, celebrat, sunt perspicuum documentum. 

16. [ Speciale in operibus caritativis munus laicis fidelibus incumbit~\. 
Laici his operibus caritativis Ecclesiae participant praesertim eo quod pos- 
sessionum suarum et temporalium laborum sociale munus attendentes, utrius- 
que generis bona egenis communicent; quod varias suas naturales et acquisitas 
capacitates, scientias et artes eorum iuvamini applicent; quod in multiplicis 
adsistentiae socialis institutis evolvendis et animandis assidue cooperentur. 

17. [ Dignitas humana in actione caritativa observanda ]. Dignitatem per- 
sonae, libertatem conscientiae, imaginem Dei in proximo quasi elucentem 
christifideles dum perficiunt ministerium caritatis observent, in omni huma- 
nitate et fraternitate; caveant igitur ipsi ne eos quos adiuvant vel opera qui- 
bus adiuvant quasi dominandi adminicula habeant et mera instrumenta fidei 
propagandae. 2 

18. [ Dignitas humana observanda etiam in operibus socialibus caritatis']. 
Opera socialia caritatis christifideles exsequentes, testimonium exhibeant ho- 
noris qui redditur Deo in proximo omni opere caritatis ita ut, subsidium 
qui praestant simul cum iis qui praestitis subsidiis utuntur, speciem afferant 
singularis vitae trinitariae, in homine servante unitatem humanae familiae, 
in individuo dignitatem humanae personae, et propter Dei Filium aequitatem 
amoris et redemptionis divinae. 

19. \_Communio in activitate caritativa cum non catholicis]. Cum ad uni- 
tatem Ecclesiae in fide fovendam et schismata unitatem adversantia cohi- 
benda, mutua, ut experientia docet, communicatio in caritate et operibus 
non solum inter domesticos fidei sed etiam inter fideles et eos qui fidei dono 
vel integre nondum gaudent vel carent, conferat, christifideles verbum Domi- 
ni de evangelici Samaritani exemplo sectantes, huiusmodi animum, discrete 
quidem, sed generose patefaciant. 


NOTAE 

1 I Cor. 13, 4-7. 

2 Cf. Ioannes XXIII, Litt. Enc. Mater et Magistra, A.A.S., 53 (1961), 
pp. 442, 443. 

Caput V 

DE ACTIONE CARITATIVA SINGULORUM 

20. [ Necessitas actionis caritativae nostris temporibus augetur ]. Licet 
huius temporis institutiones homines hominibus admoveant, ipsi tamen 
frequenter extranei manent animo ac spiritus solitudine afficiuntur et cru- 
ciantur: obligatio actionis caritativae singulorum, qua homo homini vere pro- 
ximum et fratrem se praebet, non solum non minuitur sed verius augetur. 

21. [Efficacia actionis caritativae singulorum]. Actio caritativa singulo- 
rum quae secreto et dulci animo egentem adit, miserationis affectu com- 
pulsa et plausu aliena, pauperi subsidium tempestivum praebet, quem ad 
certam spem inducit, fiduciam arctam inspirat singularemque prae se fert 
efficaciam. 

22. [ Actio caritativa intimum hominis animum praesertim attingit]. In 
caritate individuali .exercenda, nisi gravis inopia pauperis aliter suadeat, cu- 
randum praecipue illa praestare quae humanae personae dignitati potius con- 
veniunt, qualia sunt: consilia praebere et laborem suppeditare, atque in pri- 
mis quae intimum hominis animum attingunt. 

23. [Spiritus caritatis singulorum est ratio felicis exitus etiam operum 
communis adsistentiae]. Spiritu quo actionem caritativam individualem ex- 
plicantes informari debent, etiam in adsistentiae communis institutis operam 
praestantes imbuantur, ita ut singuli suae caritatis instinctu incitati con- 
spirent in felicem exitum communis caritatis. 


Caput VI 

DE ACTIONIS CARITATIVAE ORGANIZATO EXERCITIO 

24. [Caritatis opera collectiva ]. Caritatis opera non solum seorsim a 
singulis sed etiam associatis perfici natura socialis hominum exigit, ut, viri- 
bus unitis, efficacius procedatur. 

25. [Omnes christifidelium communitates caritatis consociationes se con- 
siderent ?]. Cum obligatio actionis caritativae universam Ecclesiam teneat, om- 
nes eius communitates veluti consociationes caritatis spiritu animatas sese 
considerent: quod pro Ecclesia tam universali quam particulari, in primis 
vero pro paroecia, ad effectum perducendum est. 

26. [Operibus caritatis ab Ecclesia commendatis laici cooperentur], Illis 
proinde caritatis operibus, de. quibus in canonibus 467, 468, 469 C.I.C., laici 
libenter cooperentur, ii praesertim qui Associationibus Catholicis nomen 
dederunt. 

27. [Laicorum munia erga instituta caritativa']. Sacrosancta Oecumenica 
Synodus laicis summopere commendat institutiones caritativas, eisdemque et 

nomina et subsidia dare invitat. Ergo laude digni sunt qui ad opera carita- 
tiva sese impendunt et qui, prout mores diversarum regionum ferant, otii 
sui magnam partem, v. g. diem dominicam, tempus vacationum aut ab opere 
vacuum, pro curandis miseris, senescentibus, aegrotis, sua sponte offerunt. 

28. [ Relationes inter instituta caritativa et Hierarchiam ]. Quae de for- 
ma iuridica associationum et institutionum earumque ad Hierarchiam rela- 
tione dicta sunt, etiam ad instituta caritativa applicentur, ratione habita 
eorum peculiaris indolis. 1 

29. [Associationes caritativae in ambitu dioecesano ], Episcopi est pro 
sua Dioecesi, intra limites iuris universalis, opera et incepta organizata effi- 
caciter coordinare, immo praeordinare, quae opportuna videntur, prouti adiun- 
cta ferant, cooperantibus convenienter et clericis et laicis. 

30. [Associationes caritativae in ambitu nationali]. In qualibet natione 
curent Episcopi ut adsit consilium quod omnium associationum caritatis coor- 
dinationi efficaciter provideat, prouti condiciones religiosae, politicae, oeco- 
nomicae, sociales cuiusvis nationis postulant. Huius consilii est etiam relatio- 
nes curare inter ipsas associationes caritativas Ecclesiae et cetera adsistentiae 
socialis instituta, sive a publicis auctoritatibus sive a coetibus quibuscumque 
moderata. In hoc consilio clerici et laici partes habeant. 

31. [Associationes caritativae in ambitu internationali]. Consilia coordi- 
nativa operum caritatis apud singulas nationes in efformando superiore con- 
silio quodam internationali coeperentur, sicut iam fit in institutione quae 
dicitur « Caritas Internationalis ». 

Huius consilii fines praecipui sunt: 

a) in ambitu internationali studiis aptisque mediis, necessitatibus, 
etiam praeveniendo, consulere; 

b) diversarum nationum actiones caritativas exigentiis Ecclesiae uni- 
versalis accommodare; 

c) cum aliis adsistentiae socialis consiliis internationalibus cooperari. 

Si Summo Pontifici placuerit, precibus nonnullorum Episcoporum acce- 
denti, cuidam Sacrae Congregationi curam Apostolatus Laicorum committere, 
iuxta propositum supra expositum, 2 optandum est ut in eodem Dicasterio 
peculiare instituatur officium de actione caritativa. 

32. [Laici et institutiones caritativae a religiosis promotae']. Cum inter 
opera caritatis quae in Ecclesia perficiuntur conspicua exstent instituta non- 
nulla ab Ordinibus vel Congregationibus religiosis, operibus caritativis prae- 
cipue intentis, inita, haec ut magni faciant Sacra Synodus laicos hortatur, au- 
xilium et patrocinium eis praestare, et vocationes pro ipsis Ordinibus et Con- 
gregationibus fovere commendans. 


NOTAE 

1 Cf. supra Part. I, Notiones Generales, Cap. II. 

2 Cf. supra Part. I, Notiones Generales, Cap. VIII, n. 54. 

Caput VII 

DE FORMATIONE LAICORUM 
AD ACTIONEM CARITATIVAM EXERCENDAM 

33. [ Caritatis exercitium, et personalis sanctimonia ]. Laici in mysterium 
caritatis Christi introducantur et caritatis misericordiaeque opera necessaria 
esse saluti edoceantur, praeterea ipsa ad evangelicam perfectionem et animi 
sanctimoniam consequendam rectam viam praebere et praeclarissimum vitae 
christianae testimonium offerre 1 . 

34. [ Institutio ad actionem caritativam in familia, in paroecia, in dioe- 
cesi ]. Cum animi cultus sicut cuiusvis disciplinae initium sumat iam inde a 
puerili aetate, parentes necnon puerorum praeceptores curent exemplo esse 
officii caritatis liberis et discipulis, quos etiam ad opera caritatis instituant 
et ad ea exercenda, ipsis moderantibus, immittant. 

Momentum et dignitatem operum caritatis moderatores institutionum in 
paroeciis et dioecesibus suis auditoribus illustrent et, si oportuerit, tueantur, 
ita ut christifideles omnibus ad egenos sublevandos inceptis, data opera et 
oblata pecunia, patrocinentur. 

35. [ Institutio « methodologica » seu « systematica » laicorum ad actio- 
nem caritativam ]. Ii, quorum interest animarum salus, promoveant, ad 
exemplum Hierarchiae, cui laicos ad opera caritatis apparare semper curae 
fuit, institutionem eorum « methodologicam » seu « systematicam », quam 
vocant, novis semper adiunctis accommodatam. Quare, regulares cursus ad 
hanc institutionem comparandam pro laicis quibus officium est exercendi 
adsistentiam et beneficentiam, laudandi et commendandi sunt. Ergo, quae 
iam exstant ad hunc finem scholae catholicae foveantur, aliaeque opportune 
erigantur. 

Qui vero apud studiorum universitates in doctrina sociali tradenda in- 
cumbunt, doctrinam catholicam de adsistentia sociali, ratione habita pro- 
gressus scientiarum, quod attinet ad vitam sive individualem sive socialem, 
curent elaborare. 

Laici autem illa institutione informati non modo in opera et instituta Ec- 
clesiae sese impendant, verum etiam in associationibus omnibus perviis, nec- 
non publicis adsistentiae socialis inceptis, arrepta occasione vel opportuni- 
tate, operam navent, christianae caritatis afflatu ea curantes animare. 

36. [ Fideles doceantur per opera caritatis Christum colere in fratribus ]. 
Fideles omnes doceantur debitam moderationem, studiosam observantiam, 
fraternum animi sensum erga proximum suum in exercitio caritatis servare, 
illud in primis prae oculis habentes: quod fit ad fratrem sublevandum a la- 
bore vel dolore, sibimetipsi fieri Christum in Evangelio affirmasse. 2 


Textus definitive probatus in Sessione Generali habita diebus 2-8 aprilis 1962. 

NOTAE 

1 Pius XII, A.A.S., 44 (1952), p. 470. Hoc principio ductus, laicus A, F. Oza- 
nam Associationes Vincentianas laicorum fundavit. 

2 Mt. 25, 48. 


Pars IV 

DE APOSTOLATU LAICORUM IN ACTIONE SOCIALI 

Declaratio 

I 

Ecclesiae opera in christiana ordinis naturalis instauratione 

1. In praesenti oeconomia aeternae salutis hominum, omnes naturalis 
ordinis fines ad supernaturalem ultimum hominis finem ordinantur. 

Qua de re uterque ordo — et naturalis et supernaturalis — unicum 
historicum divinae Providentiae consilium constituit. 

Non sunt tamen confundendi neque separandi; sunt vero distinguendi; 
et ordo naturalis ita actuari debet ut supernaturalis ordinis effectionem non 
impediat immo potius secundet, etenim homines in ordine supernaturali 
proprium fnem ultimum consequuntur , 

2. Ordo naturalis suam propriam autonomiam habet; habet scilicet fines 
proximos, leges, methodos, media, principia auctoritatis, officia et iura pro- 
pria aut in sua ipsius natura fundata. In tempore igitur ad actum perducitur 
fines eius agnoscendo et prosequendo; legibus suis scilicet oboedientiam prae- 
stando, suam, methodum adhibendo, principiis suis auctoritativis exercendis, 
officiis implendis ac iuribus vindicandis quae in eius ambitu continentur. 
Ordo vero supernaturalis requirit ut activitates temporales in fide et caritate 
exerceantur iuxta sententiam Pauli Apostoli dicentis-. « Sive ergo mandu- 
catis sive bibitis sive aliquid aliud facitis, omnia in gloriam Dei facite ».* 
« Omne quodcumque facitis in verbo aut in opere, omnia in nomine Domini 
lesu Christi, gratias agentes Deo et Patri per ipsum ». 2 

3. In historica ordinis naturalis actuatione homines peccati originalis 
vidnere infecti / in multos ac gravissimos prolapsi sunt errores, ad cognitio- 
nem veri Dei praesertim necnon naturae humanae et ordinis moralis princi- 
piorum quod attinet. 

Huiusmodi errores ipsorum activitates et temporalis ordinis instituta 
pervaserunt; inde consectaria maxime negativa quoad personae humanae 
dignitatem et vitae mores effluxerunt f 

Hodie igitur sicut et praeteritis temporibus Ecclesiae est operam suam 
praestare ad ordinem naturalem in seipso instaurandum eumque ad ordinem 
supernaturalem ordinandum. 

lamvero in hac Ecclesiae opera munus maximi momenti et omnino ne- 
cessarium ad fideles laicos spectat. 

4. Haec Ecclesiae opera tendit, praesertim hodie, ad omnes notiones 
scientifcas componendas in apta rationali cognitione Dei, humanae perso- 
nae, principiorum ordinis moralis. Ad temporales activitates explicandas in- 
tra moralis ordinis ambitum; ad temporales institutiones informandas prin- 
cipiis moralibus. 

Christifideles insuper caritatis afflatu temporales activitates vivificare 
vocantur. 

5. Ecclesiae opera in naturali ordine instaurando ac ad Deum ordinando, 
in omnibus suis elementis considerata, apparet tamquam vera aliqua forma 
apostolatus, quatenus et ipsa verum aliquod testimonium exhibet de exsisten- 
tia Christi et Spiritus eius in mente fidelium. 

Etenim redemptiva Christi actione fideles maiore cum claritate, firma cum 
certitudine et nullo admixto errore ordinis moralis principia cognoscere va- 
lent; itaque ad huiusmodi principia detegenda sive ad eadem clarius cogno- 
scenda alios adiuvare - possunt; temporales activitates caritate animare queunt, 
unde eae efficientiores in ipso ordine naturali ad eius pertingendos fines red- 
duntur; simulque tandem spiritualium rerum desiderium in aliis accendere 
valent viamque ad ceteras apostolatus formas sibi ipsis sternere, quae magis 
conferunt ad vitam supernaturalem in aliis suscitandam. 

II 

6. Expositio huius Partis in duos Titulos dividitur-. 

In primo Titulo considerantur rationes communes respicientes Ecclesiae 
opera in christiana ordinis naturalis int amatione. In hac enim parte quid 
huiusmodi restauratio complectatur declaratum est; dictum est scilicet de 
partibus quae necessario ad laicos in ea actuanda spectant; de diversis formis 
ac methodis adhibendis iuxta diversas historicas conditiones in quibus Ec- 
clesia operatur; de necessitate aptae educationis laicorum ad hunc finem; de 
possibilitate ac de officio spiritualem perfectionem prosequendi ad finem 
supernaturalem pertingendum mediantibus ordinis naturalis activitatibus in 
fide et caritate exercendis. 

In altero Titulo de diversis ordinis temporalis saeptis, in quibus Ecclesia, 
praesertim per laicos, hodie ad instaurandum in Christo hunc ordinem adla- 
borat, actum est. Sunt procul dubio magni momenti saepta; haec tamen prae 
ceteris delecta sunt ratione habita doctrinae Summorum Pontifcum hac in re 
in novissimo saeculo praesertim; et considerata sunt etiam quae Episcopi ad 
Commissionem Antepraeparatoriam Concilii Vaticani II miserunt f 

In unoquoque ex dictis saeptis quaedam enunciantur principia et quaedam 
normae doctrinae socialis Ecclesiae non sane ad corpus doctrinae sytemati- 
cum componendum, sed ad fi deles, praesertim laicos, hortandos ut ea ad actum 
perducant, concretae situationis historicae ratione habita. 

NOTAE 

1 I Cor. 10, 31. 

2 Coi. 3, 17. 

3 Cf. Rom. 5, 12-21. 

4 Cf. Rom. 1, 18-32; 3, 9-20. 

5 Cf. Acta et Documenta Concilio Oecumenico Vaticano II apparando, Se- 
ries I, Appendix Vol. II, Pars I, pp. 100-118, Pars II, pp. 710-712. 


Prooemium 

[ Ordo temporalis in Christo instaurandus ] 

Cum Deus Omnipotens, Factor caeli et terrae, universum mundum di- 
sposuerit ad gloriam suam in plenitudine Christi, Filii Sui, Verbi Incarnati, 
consummandam, meminerint Christifideles se non tantum ut terram repleant 
atque subiiciant 1 esse vocatos, sed insuper ad universum temporalem ordi- 
nem in Christo instaurandum ac perficiendum, secundum illud Apostoli: 
« omnia vestra sunt, vos autem Christi, Christus autem Dei ». 2 

Quapropter apostolatus Ecclesiae etiam ipsum ordinem temporalem at- 
tingit, pervadit atque informat, ita quidem ut, integer manens in sua natura, 
totus simul ea vita vivificetur qua abundamus in Christo Iesu. 

[ Libertas filiorum Dei erga hominum opera servanda~\ 

Hodiernae aetatis proprium est ut homo, scientiae et artium ingenti pro- 
gressu in temporalibus ditatus, necnon bonorum omnis generis copia, aptior 
in dies appareat ad divinam suam circa mundum vocationem adimplendam. 
Alia tamen ex parte, his ipsis particularibus bonis seductus, haud parum 
periclitatur ne, universalis et integrae suae naturae sensum amittens, servus 
operum quae ipse confecit magis inveniatur, quam regali illa filiorum Dei 
libertate erga res creatas excellens, ad quam mirabiliter conditus est et mira- 
bilius reformatus . 3 

[ Progressus scientiarum et artium doctrina christiana compleatur ] 

Sacrosancta Synodus igitur fideles omnes hortatur ut scientiarum et ar- 
tium progressui libenter pro viribus operam dent, illumque compleant apta 
cognitione hominis « ad imaginem Dei » conditi , 4 ordinis moralis, et Crea- 
toris mundi. Studeant insuper ut divina illa Lux, quae est Christus « Imago 
Dei invisibilis », fi in quavis humani cultus regione resplendeat, et ab Ipsa 
tota veritas, in ordine sive naturali sive supernaturali, magis magisque scateat. 

[Actio vero temporalis legi morali confirmanda ac caritate perficienda ] 

Christifideles pariter naturalis ordinis activitates et institutiones, dum 
eas ad normam principiorum ipsis inditorum regunt, simul semper legi mo- 

rali subiiciant. Cuius observantiam caritate quae finis ac plenitudo legis est 6 
informent, ita ut ordo naturalis totus in Christo instauretur et perficiatur. 

NOTAE 

1 Cf. Gen. 1, 28. 

3 I Cor. 3, 23. 

3 Cf. Miss. Rom., ad Offertorium. 

4 Gen. 1, 26. 

5 Coi. 1, 15. 

6 Cf. Rom. 13, 10. 

Titulus I 

DE ACTIONE SOCIALI IN GENERE 
Caput I 

- DE LAICORUM ACTIONE 

IN INSTAURANDO ET PERFICIENDO ORDINE NATURALI 

1. [ Munus proprium laicoruml. Christianae ordinis naturalis instaura- 
tioni ac perfectioni totius Ecclesiae est operam dare. Iamvero, sacra ei a 
Suo Institutore indita structura requirit, ut fideles qui ad officia clericorum 
deputantur, etiam in ordine ad temporalia imprimis ut Divini Verbi praecones 
et divinorum mysteriorum dispensatores inveniantur; 1 laici vero, licet in 
iis mysteriis participent, rebus temporalibus tamquam proprio ordinario mu- 
neri incumbant. 

2. [Ad quod implendum parati sinti. Laici igitur, in temporali ordine 
ad Christi gloriam aedificando, propriam in diversis rerum temporalium pro- 
vinciis aptitudinem, distinctam intelligentiam, prudens in procedendo iudi- 
oium, applicent accurate; ad quae omnia praeparantur diuturno studio, co- 
tidiano usu propriae et alienae experientiae, indagatione quaestionum quovis 
die exsurgentium, diligenti denique laborandi methodo. 

3. [In nonnullis aptiores sunt\. Laicis etiam convenientius solvendae 
relinquuntur quaestiones haud paucae, quae ex rapido scientiarum et artium 
progressu circa res continuo mutantes oriuntur et in quibus persaepe, quam- 
vis de discernendis rebus non parvi momenti pro Regno Dei agatur, impli- 
catio tamen vel incertitudo rerum plures licitas et magis consentaneas pro- 
cedendi vias aperit. Efficax praeterea agendi opportunitas in diversis ordinis 
temporalis campis iis praebetur qui ordinarie ipsis incumbunt. 


1 I Cor. 4, 1. 


NOTA 

Caput II 

DE RELATIONE LAICORUM AD HIERARCHIAM 1 

4. [ Propria industria et responsabilitate agant ]. In universo temporali 
ordine instaurando christifideles, praesertim qui peculiari ornantur aptitu- 
dine, propria industria et responsabilitate agant, ratione semper habita ordi- 
nis moralis evangelica caritate perficiendi. 

5. [Munus Hierarchiae]. Huius ordinis principia authentice interpre- 
tari et enucleare munus est ecclesiasticae Hierarchiae, cuius etiam fas est 
iudicare, omnibus rite perpensis, de conformitate operum et institutionum 
ordinis temporalis cum principiis moralibus et decernere de eis quae ad ordi- 
nis supernaturalis bona custodienda et promovenda requiruntur. 

6. [ Laudantur laicorum incepta ]. Hierarchia in actione sociali laicorum 
generosa et efficacia incepta summopere laudat atque commendat, eosque in 
Domino invitat ut suas ipsius decisiones prompto animo ad effectum deducant. 

7. [ Consilia de actione sociali instauranda']. Commendat Sancta Synodus 
ut pro dioecesibus aliquod de actione sociali consilium instauretur, ex peri- 
tis sacerdotibus simul et laicis compositum, quod Hierarchiam in suo aposto- 
lico munere adiuvet. Pro universali autem Ecclesiae apostolatu simile con- 
silium constituatur. 2 


NOTAE 

1 Quamvis in prima Constitutionis parte generalia principia relationum lai- 
corum ad Hierarchiam iam exposita sint, convenientius hoc loco ea complentur 
quae in specie regunt operas temporales. 

2 Hoc consilium distinguendum est ab illa institutione coordinativa, de qua 
supra in Parte I, n. 54 sermo est, eique inserviat. 


Caput III 

DE ACTIONIS SOCIALIS FORMIS 

8. [ Seligendae formae quae simul christianis principiis et concretis adiun- 
ctis respondeant]. Cum diversissimae inveniantur in variis populis et com- 
munitatibus conditiones religiosae, culturales, sociales, politicae, fideles, sicut 
in omnibus operibus ad apostolatum christianorum pertinentibus, ita etiam 
in actione sociali exercenda eas seligant formas et methodos quae universalia 
vitae christianae principia, concretis temporum et locorum adiunctis specta- 
tis, melius et efficacius applicari sinunt. 

9. [In varios coetus et institutiones christifideles conferant ad bonum 
commune]. Hac in re permagni est christifideles variis coetibus socialibus, 
institutionibus, condicionibus rerum conferre ea quae christianorum propria 
sunt. 

Formae ac methodi eligantur quae cum rerum natura consonent. 

Insuper in formis eligendis semper prae oculis habeatur et singulorum 
coetuum utilitas et bonum commune, sive Reipublicae sive Ecclesiae Univer- 
salis. 

10, [ De cooperatione catholicorum cum aliis]. Communis veritatum Chri- 
stianarum vel saltem naturalis legis agnitio permittere potest, locorumque 
et temporum adiuncta requirere queunt catholicorum participationem cum 
aliis in actionibus, immo in associationibus ad fines temporales honestos at- 
tingendos, Quod si fiat, formationem catholicam ad hanc operositatem con- 
gruis subsidiis sibi comparare catholici ne omittant. 


Caput IV 

DE LAICIS AD ACTIONEM SOCIALEM EFFORMANDIS 

11. [Praeparatio requisita ]. Ad actionem socialem apte exercendam, laici 
praeparentur sub adspectu technico, doctrinali, morali. 

Curare oportet ut unusquisque suam vocationem sequatur, ad suiipsius 
perfectionem, necnon ad bonum commune prosequendum. 

12. [Technica praeparatio ab idoneis institutis tradatur ]. Ad instructio- 
nem et educationem technicam, cuique campo propriam, collaborare debent 
institutiones speciatim idoneae, ut sunt familiae, scholae, coetus, motus, 1 
syndicatus, consociationes professionales et politicae. 

13. [Doctrinalis eruditio, pars integrans educationis ]. Doctrinalis erudi- 
tio in re sociali est pars integrans educationis et a pueritia, prout par est, 
iam inchoetur oportet: parentes, magistri, catechistae et alii periti pueros 
et adultos modo idoneo eam doceant, ratione semper habita adiunctorum 
in quibus ipsi degunt. 

Enitendum est ut doctrina socialis Ecclesiae modis omnibus in vulgus 
emanet, quos recentior induxerit aetas, tum scriptis periodicis, tum libris, 
tum denique radiophonicis et televisificis transmissionibus adhibitis. 2 

14. [Doctrina socialis Ecclesiae in institutis tradenda ]. In institutis 
temporalibus principiis christianis perfusis, eadem doctrina socialis Ecclesiae 
tradatur a sacerdotibus, religiosis et laicis rite eruditis et probatis. 

15. [Erigantur scholae sociales pro laicis ]. Curandum est ut scholae 
vel instituta socialia erigantur, in quibus idonei laici in doctrina sociali ca- 
tholica opportune erudiantur, ita ut, etiam gradibus academicis ornati, ap- 
probentur ad ceteros doctrinam socialem docendam. 

Insuper instituta erigantur ad formandos eos qui actioni sociali incum- 
bunt. 

Laici erudiantur de ratione doctrinali contenta in iis quae proprio marte 
decernunt. 

16. [Educatio concreta, mediante actione adquiritur ]. Educatio concre- 
ta, vitae personali et socialibus condicionibus aptata, ipsa mediante actione 

adquiritur; nam « nemo novit iuxta doctrinam catholicam in re oeconomica 
et sociali agere, nisi reapse in eadem provincia et iuxta eandem doctrinam 
agendo ». 3 

Laici mente et affectu ad illam suiipsius activam efformationem dirigantur 
oportet, qua accurate muniti, adminiculum non neglegendum ad ipsam do- 
ctrinam elaborandam afferre poterunt, Ad illud iuvabit influxus quem vicis- 
sim exercent mediantibus consociationibus, praesertim christianis. 

17. [Methodus concreta doctrinae applicandae ], Doctrinam socialem 
Ecclesiae ad effectum deducere arduum est opus; quapropter, praeter prin- 
cipia etiam methodum adquirere oportet, unde ad concretam applicationem 
deducantur. Qua in re in mentem revocantur tres procedendi gradus tribus 
hisce verbis significati: aspicere, indicare, agere . 4 

18. [ Fraterna caritas in actione temporali ]. In inceptis ordinis tempo- 
ralis rite exercendis, fraterna caritas ad omnes extendatur, qui viis etiam 
disparibus ad eundem finem tendunt; suppositis immo iudiciis nonnumquam 
discrepantibus, ubi, citra veritatis certitudinem, amplissimus liberae opinioni 
remanet locus. 

Caveant christifideles studiosissime ne vires suas crebris extenuent con- 
tentionibus, neve, per speciem quaerendi id quod sibi videatur optimum, illud 
interea praetermittant quod revera efficere possint, atque ideo efficere debeant. 5 

19. [ Modus operam praestandi cum acatholicis]. Catholici, cum in mu- 
neribus exsequendis, ad res oeconomicas socialesve pertinentibus, homines 
attingunt, qui secus atque ipsi de vita sentiunt, sibimetipsis semper constent, 
neve ad ea media consilia descendant, e quibus aut religionis aut morum 
integritas aliquid detrimenti capiat. Pariter tamen aliorum sententiam aequa 
perpendant benignitate, et parati sint ad ea cum fide coniunctisque viribus 
efficienda, quae vel suapte natura sint bona, vel ad bonum adducant. 6 

20. [Necessitas fovendae vitae spiritualis']. Ad actionem socialem rite 
exercendam, vitam supernaturalem nutriant oportet: assidua Verbi Divini 
meditatione, sacramentorum frequentatione, ad sacram liturgiam activa par- 
ticipatione. 

NOTAE 

1 Mouvement, Movimento, Movimiento, Movement, Bewegung, 

2 « Optamus praeterea, ut haec de re sociali disciplina in indicem addatur reli- 
giosarum materiarum, quibus vel paroeciae vel consociationes laicorum apostolatui 
incitando suos erudiunt; modis omnibus in vulgus emanet, quos recentior indu- 
xerit aetas: hoc est, tum scriptis, quae vel cotidie vel in certos dies in lucem edan- 
tur; deinde libris de studiis doctrinae emissis, aut eruditorum aut vulgi captui 
aptis, denique in radiophonicis et televisificis transmissionibus adhibitis » ( Mater et 
Magistra, A.A.S., 53 [1961], p. 454). 

3 Mater et Magistra (A.A.S., 53 [1961], p. 455; insuper: «Hanc ob causam 
in eiusmodi evulganda institutione magnae partes esse dandae videntur consocia- 
tionibus apostolatui laicorum promovendo, iis praesertim quibus sit propositum, ut 

quod in re praesenti sit suscipiendum, id vim suam ex lege christiana omnino capiat; 
utpote quarum sodales e cotidiano harum rerum usu possint prius seipsos, postea 
iuvenes ad huiusmodi officia exsequenda melius informare » ( Ibid .). 

4 Mater et Magistra (A.A.S., 53 [1961], p. 456): « doctrinae praecepta quae 
sunt de rebus socialibus plerumque per tres hos gradus ad effectum adducuntur: 
primum quae sit vera rerum condicio circumspicitur; deinde hic rerum status dili- 
genti aestimatione cum praeceptis iisdem confertur; tum demum quid suscipi pos- 
sit quidve suscipi debeat statuitur, ut normae, quae traditae sunt, pro temporum 
locorumque habitu, usurpentur. Qui tres procedendi gradus tribus hisce verbis: 
aspicere, indicare, agere, passim significantur ». 

5 «At vero, cum ad effectum haec praecepta sunt adducenda, fieri nonnum- 
quam potest, ut vel ipsi catholici homines, et ii quidem mente sincera, in varias 
discedant sententias. Quod ubi contingat, sit nihilominus iisdem curae, ut simul 
mutuam inter se exsistimationem et observantiam servent atque testentur, simul 
rimentur ad quod colla tis consiliis conspirare possint; ut quod necessitas flagitet, 
tempestive praestent. Caveant praeterea studiosissime, ne vires suas crebris exte- 
nuent contentionibus, neve per speciem quaerendi id quod sibi videatur optimum, 
illud interea praetermittant quod revera efficere possint, atque ideo efficere debeant » 
{Mater et Magistra, 1. c., p. 456). 

6 Mater et Magistra, 1. c., pp. 456-457. 


Caput V 

DE GLORIFICATIONE DEI 

AC DE SUPERNATURALI CHRISTIFIDELIUM PERFECTIONE 

21. [ Dei glorificatio ]. Sacrosancta Synodus recolit ordinis temporalis 
aedificationem, iuxta principia exposita, ad Dei glorificationem pertinere. 

22. [Supernaturalis chrislifidelium perfectio ]. Christifideles insuper, in 
ordine temporali operantes, propriam perfectionem supernaturalem prosequi 
possunt ac tenentur. 

Operas ergo temporales exercentes secundum leges ipsis insitas ad fines 
earum proprios consequendos, fide et caritate agant, iuxta illud Apostoli: 
« Veritatem facientes in caritate, crescamus in illo, per omnia, qui est caput 
Christus ».* 

23. [De caritatis efficientia in temporali operositate exercenda’]. Memi- 
nerint christifideles, si cum fide et caritate temporales operas compleant, 
earum vim non minuere sed potius augere, etiam ad ipsum obtinendum ad 
quod eaedem activitates natura sua ordinantur. Nam qui « lux in Domino » 2 
facti sunt, atque « ut filii lucis » 3 ambulant, tutiore iudicio percipiunt quid 
ex iustitiae normis sit agendum in variis humanae navitatis provinciis; et 
qui christiana caritate ducuntur efficacius agunt, cuiuscumque generis eorum 
operae sint. 4 



582 


SESSIO VII - ACTA 


NOTAE 


1 Eph. 4, 15. 

2 Eph. 5, 8. 


3 Ibid. 

4 Cf. I Cor. 13, 4-7; Mater et Magistra-. « Quotiescumque humana agitatio 
atque instituta, quae in huius vitae rebus versantur, etiam ad animi profectum 
et ad sempiternam hominis beatitatem adiuvant, tum eadem censenda profecto sunt 
efficaciore vi pollere ad id ipsum obtinendum, ad quod suapte natura proxime 
spectant. Siquidem per omne tempus valitura est praeclara illa Divini Magistri sen- 
tentia: « Quaerite primum regnum Dei et iustitiam eius, et haec omnia adicientur 
vobis », Mt, VI, 33. Mater et Magistra, A.A.S., 53 (1961), p. 461. 


Titulus II 

DE ACTIONE SOCIALI IN SPECIE 
Praeambulum 

[De christiana ordinis temporalis informatione ] 

Crescente in dies activa in Ecclesia laicorum generosa voluntate ad as- 
sumenda et praestanda propriae responsabilitatis munera, magis magisque in 
ipsa societate civili accrescit propensio, ut omnes, qui apti sunt, et personae 
et coetus, ad culturalis, socialis, politicae vitae participationem admittantur. 
Quae quidem collaborandi facultas christianis omnibus et ansam praebet et 
obligationem informandae civilis societatis principiis et spiritu christianae 
doctrinae socialis. 

Quapropter Sacrosancta Synodus omnes laicos hortatur ut tantum sibi 
munus in omnibus ordinis temporalis saeptis commissum agnoscant et exse- 
quantur, speciali tamen ratione habita sequentium magni momenti nego- 
tiorum. 


Caput I 
DE FAMILIA 1 

24. [In ordine sociali, familia praes tantior em locum tenet\. Cum fa- 
milia in omnibus humani christianique cultus saeptis evolvendis praestantio- 
rem locum obtineat, Sancta Synodus ipsam appellat ad ea officia adimplenda 
quae ipsi incumbunt tamquam naturali, iuridicae, sociali, oeconomicae, mo- 
rali unitati. 2 

25. [Familiae et consociatarum familiarum munera~\. Laudantur fru- 
ctuosi conatus familiarum efficiendi, propria navitate, ea quae ad hunc finem 
ducunt; quod quidem, collatis earum associationum viribus, congruentius 
obtinetur, 3 

Cum familiae, ratione structurae et amplitudinis, muneris et efficientiae 

socialis, necnon modi auctoritatis exercendae multum inter se differant, fa- 
miliae ipsae et earum consociationes constanter studeant ut, condicionibus 
temporum et regionum continuo mutantibus sese aptantes, essentiales do- 
mesticae societatis fines efficacius attingant. 

26. Satagendum est ut iustitia et iuribus socialibus plene f ruantur do- 
mestici adiutores eorumque — praesertim adolescentium — personalitatis 
moralis, professionalis et socialis recta evolutio foveatur. 

Agnoscatur domesticis ius et possibilitas active participandi associationi- 
bus religiosis et socialibus, praesertim iis, quae ab ipsis et pro ipsis specia- 
liter instituantur. 

27. [ Familia a diversis institutionibus iuvanda ]. Familiare institutum 
ab omnibus societatis institutionibus corroboretur et protegatur, ita ut, pro- 
pria industria, fines suos naturales assequi valeat; quod postulat ut coniuges 
libere vires suas sibi invicem et proli dicare possint; ut parentes propriam 
responsabilitatem filios educandi et sustentandi ad effectum perducere queant; 
ut familiae decenti habitatione et congrua vitae securitate gaudeant. 

Qua in re conandum est ut familiae, pro diverso prolis numero, congruis 
vitae condicionibus fruantur. 4 

28. [ Respublica tueatur iura parentum et familiae ]. Fideles insuper quod 
ad publicas potestates attinet, propriam et primariam parentum responsabi- 
litatem vindicent quoad condignam prolis et procreationem et educationem. 
Curent ut leges et administratio publica hac in re familias efficaciter adiu- 
vent, praesertim quoad habitationem, proprietatem, laborem, securitatem, 
tributa, earumque publicam aestimationem mediis efformandae opinionis 
promoveant, et vitam contra errores et abusum libertatis defendant. Ad- 
versentur insuper dispositionibus iuridicis quibus iura coniugii et familiae 
laeduntur, etiam sub specie et per modum adiutorii. 

In ordinandis emigrationibus, summopere attendatur ad domestici con- 
victus iura et officia. 5 

29. [ Colendae in vita familiari virtutes sociales']. In vita familiari, se- 
dulo servari debent ordo interior ac leges coniugii et familiae. Et ideo specia- 
liter colantur sociales virtutes quales sunt veracitas, caritas, pietas, oboedien- 
tia, iustitia, fidelitas, discretio, patientia, hospitalitas. Responsabilitatis sen- 
sus, aestimatio mutua, in prosperis et adversis collaboratio et gratitudo nu- 
triantur. 

Parentes filios ad libertatis intra fines ordinis moralis usum educent, suo 
praesertim exemplo, iuxta illud Apostoli: « Et vos, patres, nolite ad iracun- 
diam provocare filios vestros, sed educate illos in disciplina et correptione 
Domini ».° 

NOTAE 

1 De familia hic agitur quatenus constituitur in ordine temporali sociali; qua 
talis enim in toto hoc ordine tractando omitti nequit. Eadem ex causa magis con- 
veniens esse visum est commissioni praeparatoriae, non omnia, quae in hac Consti- 
tutione de familia edicuntur, integro quodam capite cohaerenter absolvere, 

2 Leo XIII, Rerum Novarum, A.S.S., 23 (1890-91), p. 646; Pius XI, Divini 
Illius, A.A.S., 22 (1930), pp. 52, 63; Pius XI, Mit brennender Sorge, A.A.S., 
29 (1937), pp. 164-165; Pius XII, Nuntius Radiophonicus in Natali Domini 1942, 
A.A.S., 35 (1943), p. 19. 

3 Pius XII ad Delegatos Unionis Intern, Sodalitatum ad iura familiae tuenda, 
Romae coadunatos, 20 sept. 1949, A.A.S., 41 (1949), p. 552. 

4 Pius XI, Divini Illius, A.A.S., 22 (1930), p. 63; Casti Connubii, A.A.S., 
22 (1930), pp. 587-588; Quadragesimo Anno, A.A.S., 23 (1931), p. 200; Pius XII, 
Nuntius Radiophonicus, 1 iunii 1941, A.A.S., 33 (1941), p. 202; Nuntius Radio- 
phonicus in Natali Domini 1942, A.A.S., 35 (1943), p. 20; Operariis ex Italiae 
dioecesibus coadunatis, 13 iunii 1943, A.A.S., 35 (1943), p. 172. 

5 Idem ac supra, insuper: Pius XI, Casti Connubii, A.A.S., 22 (1930), p. 554; 
Pius XII, Nuntius Radiophonicus, 1 iunii 1941, A.A.S., 33 (1941), p. 203; Dele- 
gatis ad Conventum Unionis Internationalis Sodalitatum ad iura familiae tuenda, 
Romae coadunatis, 20 septembris 1949, A.A.S., 41 (1949), p. 552; Ad patresfami- 
lias e Gallia Romam peregrinantes, 18 septembris 1951, A.A.S., 43 (1951), p. 731; 
Nuntius Radiophonicus in Natali Domini 1952, A.A.S., 45 (1953), p. 41; Ioan- 
nes XXIII, Mater et Magistra, A.A.S., 53 (1961), pp. 429, 439. 

6 Eph., 6, 4. 


Caput II 

DE EDUCATIONE 

30. [ Christianae educationis momentuml. Civilis cultus (« civilitas ») 
noster celeriter in dies augescit scientificae praesertim ac technicae indolis 
incrementis. 

Gravior igitur fit quaestio educativa cuius exitus arctis iungitur nexibus 
cum integro singulorum hominum auctu, cum debita in vita sociali efficaci- 
tate, cum ultimi denique finis hominum adeptione. Ad eiusdem ergo felicem 
successum non tantum singuli homines sed etiam familia, civilis societas 
et Ecclesia tenentur. 1 

31. [Ius et munus familiae ]. In omnibus scholis pro minoribus a qui- 
busvis rectis agnoscatur ius parentum liberos educandi. Habet enim familia 
proxime a Creatore munus proptereaque ius prolis educandae: quod quidem 
nulli in terris potestati infringere licet. 

32. [Ius Ecclesiae declaratur ]. Ius Ecclesiae propria instituta scholastica, 
cuiusque gradus, cuiusque ordinis, erigendi et colendi agnoscatur, immo 
vindicetur et defendatur. 

33. [Instaurandae sunt et iuvandae scholae christianae']. Curent paren- 
tes ut scholae quas eorum proles frequentat placitis educationis christianae 
vere respondeant. Ad hoc etiam conferant ut huiusmodi scholae sufficienti 
copia pro quovis educationis gradu et ordine erigantur, qua in re ab omni- 
bus catholicis iuventur oportet. Concordibus viribus enitantur efficere ut 
huiusmodi ius publice agnoscatur et in praxim deducatur. 

34. [Conditionibus hodiernis aptetur educatio ]. Omnes qui in universa 
educationis ratione participant, id est, familiae et earum consociationes, Ec- 

clesia, publicae auctoritates, instituta ordinis tum oeconomici tum culturalis 
in eo concordent ut eruditionis et educationis obiectum ac methodus requi- 
sitis dierum nostrorum oeconomicis, culturalibus, socialibus accommodentur, 
ita tamen ut dignitas humanae personae et colatur et perficiatur. 

35. [Accessus culturae omnibus pateat ]. Christifideles ita progressum 
socialem promoveant, ut cuiusque coetus pueris et puellis, nullo admisso 
discrimine, fundamentalis eruditio et idonea educatio tradi possit; immo ita 
satagant ut iuniores illi qui sagaci ingenio gaudent et firma voluntate donan- 
tur mentis eminentiorem cultum animique ornamentum recipere valeant. 

36. [ Proprium adulescentium ingenium colendum']. Studeant insuper 
ut scholae in disciplinis suis ac methodis conferant ad integram educationem. 
Curent ut adulescentes idoneam praeparationem scientificam et technicam 
acquirant; ut ad illas dirigantur activitates quae proprio eorum ingenio re- 
spondeant; ut superiorum bonorum magis magisque conscii iudicare assue- 
scant, proprio marte et recte agere addiscant, sensumque socialem sibi effor- 
ment. Ad quae omnia obtinenda magistri eorumque consociationes efficaciter 
conferre vocantur. 

Magistri catholici et educatores sui muneris praestantiam et Christi do- 
centis exemplum 2 prae oculis habeant semper. 

37. [ Educatio in diversis laboris campis]. Cum nostris diebus magni mo- 
menti sint, in educandis adulescentulis, incepta et institutiones laboris, cu- 
rent parentes, publicae potestates, bonis gignendis consociationum et colle- 
giorum opificum moderatores, sodales, praesertim maiores natu, ut etiam la- 
borandi rationes, relationes et condiciones, exigentiis physicae, professionalis, 
socialis, moralis et religiosae educationis rite adaptentur. 

38. [Pro subnormalibus] . Apte seligantur rationes et viae ad puerorum 
et adolescentium qui « subnormales » dicuntur, educationem et formationem 
rite perficiendam. 

39. [Adultorum educatio]. Christifideles adultorum educationem et ef- 
formationem ne negligant, sive agatur de rudimentis docendis aut complendis, 
sive de concreta praeparatione ad vitam socialem plene evolvendam, prae- 
sertim propria industria et responsabilitate etiam in minoribus coetibus. 
Quam adultorum educationem spiritu christiano animare contendant, 

40. [Temporis liberi conveniens usus]. In hodiernae societatis adiun- 
ctis, peculiariter attendendum est quantum ad vitam religiosam, ad concor- 
diam vitae familiae, ad intensiorem participationem vitae sociali et ad 
progressum culturae vel institutionis personalis conferat etiam temporis li- 
beri rectus usus. In qua ita quidem iuvenes educandi sunt ut, propria respon- 
sabilitate, tempore honeste ac fructuose utantur: quae hac in re laudabiliter 
peraguntur a catholicis societatibus, praesertim iuvenilibus, Sacrosancta Sy- 
nodus omnibus commendat. 

NOTAE 

1 Cf. Pius XI, Divini Illius, A.A.S., 22 (1930), p. 51. 

2 Cf. Mt. 23, 8. 

Caput III 

DE CONDICIONE MULIERUM IN LABORE ET VITA SOCIALI 1 

41. [ Dignitas mulieris ]. His nostris temporibus mulieres, quicumque 
sit civilis cultus (civilta) ad quem pertinent et in quo vivunt ac operantur, 
in dies magis ac magis propriae dignitatis consciae fiunt. 

Attamen Sancta Synodus, vehementer dolet in nationibus non paucis at- 
que in latis etiam terrarum continentibus vitae conditiones ac laboris formas, 
quibus mulieres permultae coguntur, nimis onerosas immo non raro inhu- 
manas esse. 

Invitantur proinde Christifideles omnes ut, dignitatem mulieris agno- 
scentes, in omnibus vitae socialis campis eiusdem dignitatis concretae instau- 
rationi faveant. 

42. [ Fundamentalis aequalitas viri et mulieris]. Viri mulierisque a Crea- 
tore indita distinctio ac eorum ad invicem ordinatio agnoscantur, simul ta- 
men praedicetur illa aequalitas qua gaudent ut personae et Dei filii adop- 
tivi. 2 

43. [ Munus proprium mulieris in vita sociali ]. Mulieres bona omnia 
vitae supernaturalis et terrenae attingere oportet qua mulieres, propriam 
operam in omnia saepta afferentes, ita ut earum personalitas plene evolvatur 
et inde societas reapse ditetur. 3 

Satagendum ergo est ut in omnibus rerum et locorum adiunctis eae con- 
diciones vitae mulieribus efformentur ut ipsae propria dona plenius attingere 
ac explicare queant. 

Meminerint mulieres Deum ipsis praesertim vitae humanae thesaurum 
concredidisse, et in munere prolis educandae, nobilissimo quidem et arduo, 
matrem numquam ex toto suffici posse. 

44. [ Laboris mulieris dignitas ]. Perfectiones illae individuales et socia- 
les personae humanae communes quae ex labore oriuntur, merito praedi- 
cantur etiam de labore mulierum; quae tamen in eo suscipiendo et peragendo 
semper prae oculis habeant quantum earum operositas domestica valeat ad 
vitam familiarem bene ordinandam. 

45. \_Mulieres extra domum laborantes ]. Cum mulieres laborem extra 
domum exercent, curent et ipsae et omnes qui de iis respondere debent, 
ne utilitates propriae et sociales quae inde, vel immediate vel pro honesta 
posteriore vita, praesertim si non nupserint, gignuntur, in detrimentum ver- 
gant superiorum bonorum, moralium et socialium, speciatim vero familiae, 
sed ea promoveant. 

46. [ Uxoris et matris muneri detrimentum ne afferatur], . Uxoris et ma- 
tris labor primariis familiae muneribus nullum detrimentum afferat. Sata- 
gendum ergo est ne umquam mater ex necessitate cogatur operas externas 
suscipere quae eius obligationes familiares in discrimen adducant. 4 

Si mulier, vel ex necessitate vel ad evolvendas peculiares ingenii vires, 

extra domum operas exerceat, aptis et multiplicibus dispositionibus ei vera 
libertas detur illas eligendi, quae eius mulieris et matris condicioni con- 
veniunt. 

47. [ Congrua praeparatio requisita']. Ut mulieres plene et absque ullo 
detrimento dotes propriae personalitatis in vita sociali et in labore evolvere 
queant, necesse est ut congrua religiosa, intellectuali, sociali, technica insti- 
tutione ornentur, quae mulieris indoli, aetati et condicioni, societatis pro- 
gressui ac temporum et locorum adiunctis, accommodata sit. 

Valde ergo laudantur mulierum consociationes quae operam navant ad 
talem educationem et actionem socialem. 

NOTAE 

1 In hoc capite non agitur de muliere in Ecclesia et in familia, sed tantum 
de muliere quoad laborem et vitam socialem; proferuntur tamen animadversiones 
circa vitam religiosam et moralem et circa munera familiae quae cum labore et vita 
sociali mulieris connectuntur. 

2 Cf. Gal. 3, 28; Pius XII, 21-X-1945, A.A.S., 37 (1945), p. 285. 

3 Pius XII, 14-X-56, A.A.S., 48 (1956), p. 782; Ioannes XXIII, 6-IX-61. 

4 Cf. Quadragesimo anno, A.A.S., 23, p. 200; Ioannes XXIII, 8-XII-1960. 


Caput IV 

DE ORDINE RERUM OECONOMICARUM ET SOCIALIUM 

48. [ Divitiae ad iustitiae et aequitatis normas distribuantur]. Postremis 
hisce decenniis oeconomicae plurium nationum rationes producendi efficaci- 
tatem admodum adauxerunt. 

Attamen dum divitiae non raro ingentissimis auctibus in quorumdam 
praedivitum manibus congeruntur, hic atque illic plurimi inveniuntur homi- 
nes qui asperam coguntur degere vitam, quique miseriae ac famis angustiis 
oppressi, summis vitae iuribus minime fruuntur. 

Christifideles proinde omnesque honesti homines pro viribus enitantur 
ut oeconomicae res ad iustitiae et aequitatis normas instruantur et mutua 
gentium collaboratio in socialibus et oeconomicis saeptis in dies efficacior 
reddatur. 

49. [Activitas oeconomica legi morali submittitur]. Salva indole pro- 
pria scientiae oeconomicae quoad obiectum et methodum, necnon autono- 
mia operositatis oeconomicae quoad finem proprium et immediatum, activitas 
oeconomica exercetur attento ordine morali. 1 

Finis vero activitatis oeconomicae dirigitur ad illam bonorum tempora- 
lium copiam quae efficaciter omnium personarum, familiarum, civitatum, nec- 
non totius humani generis progressui sociali et morali favet. 2 Sollerter ergo 
omnes, praesertim qui divitiis pollent, ab immoderato bonorum temporalium 

appetitu caveant, memores omnium officiorum caritatis et iustitiae in ordine 
tum individuali tum sociali. 

50. [ De remuneratione laboris ]. Quoad laboris remunerationem, iusti- 
tiae et aequitatis normae omnino sunt servandae. Hoc sane postulat ut opi- 
fici merces tanta saltem solvatur quantum ad vitam degendam homini dignam 
et ad familiae onera convenienter ferenda par sit. Ratio etiam habeatur boni 
communis propriae civitatis et totius humanae familiae, necnon condicionum 
societatem bonis gignendis. 3 

51. [ De libertate in proprio labore eligendo ]. Libertas eligendi proprii 
laboris modum et locum, ratione habita iurium familiarum et boni com- 
munis, agnoscatur, vindicetur et ad effectum deducatur. 

Omnes in solidum cooperentur ut laboris opportunitas omnibus pro 
posse comparetur et servetur. 4 

52. [De laboris dignitate et opificum promotione ], Humanae personae 
dignitas exposcit ut societas bonis gignendis veram induat humanae consor- 
tionis speciem. Hoc flagitat ut opifices numquam tamquam obiecta seu in- 
strumenta, semper vero ut subiecta seu personae agnoscantur et tractentur; 
distinctione servata quam requirunt condiciones technicae et iuridicae, omnes 
plene communicent in mutuo obsequio et benevolentia; in sincera virium 
concordia conspirent; laborem, non tantum ut inde lucrum capiant, verum 
etiam ut munus sibi creditum, perficiant; ut opifices ipsi vocentur in partem 
vitae societatis cui operam navant. 5 

53. [De privati dominii iure et muneribus ]. Duplex dominii datur ra- 
tio, individualis nempe et socialis, prout sigulos respicit vel ad bonum spe- 
ctet commune; quod implicat a natura ipsa ius dominii privati hominibus 
esse tributum, cum ut sibi familiaeque singuli providere possint, tum ut 
bona quae Creator universae hominum familiae destinavit, huic fini vere 
inserviant. 

Vitae oeconomicae ita temperare conentur omnes, ut facilior fiat et 
quam latissime pateat aditus ad privarim possidenda bona, imprimis haud 
statim peritura, quae veluti spatium vitale familiae constituunt, immo titu- 
los participationis in proprietate mediorum productionis. 

Foveatur etiam proprietas communis associationum et institutionum, qua- 
tenus ad sensum personalis responsabilitatis promovet. 6 

54. [De parvis et mediis negotiis ]. Parvis et mediis negotiis, ratione ha- 
bita boni communis, favendum est, eo quod eorum inceptores facilius secun- 
dum propriae conscientiae requisita ea regere possunt. Ad eorum oeconomi- 
cam independentiam tuendam inceptores ipsi inter se cooperentur: quem 
conatum, pariter ac diversas societatum cooperativarum formas, publicae po- 
testates adiuvent, eo magis quod artifices ad cultioris humanitatis profectum 
conferunt, quippe qui ipsa sua arte stimulentur ad officiorum conscientiam 
colendam, et ad nova efficienda opera, eleganti forma praestantia. 7 

55. [De maioribus inceptis oeconomicis eorumquc consociationibus ]. 
Rectores inceptorum, eorumque associationes, quo ampliore gaudent poten- 

tatu, eo attentius iustitiae tuendae et boni communis leges servare tenentur; 
praesertim in distribuendo labore, in genere productionum eligendo, in rythmo 
productionis determinando, in amplificandis vel mutandis inceptis. 

Ne tolerentur pactiones quibus pretia arbitrarie imponuntur contra iu- 
stitiam et commune bonum, lucra pro lubitu praestabiliuntur, legitima com- 
petitio iniuste impeditur 8 . 

56. [ De munere auctoritatis civilis in re oeconomica]. In ordine oecono- 
mico instaurando priores tribuendae sunt partes privatae singularium homi- 
num industriae, qui quidem vel soli agant, vel cum aliis multiplici ratione 
consocientur, ad communia bona sibi comparanda. 

Hac tamen in re praesens accedat civilis potestatis opera necesse est, ut 
recte bonorum externorum incrementum provehatur, idque conducat ad 
socialis vitae progressum atque ideo ad omnium civium utilitatem. 

At semper illud maneat, publicarum auctoritatum providentiam de re 
oeconomica, eiusmodi esse oportere, ut privatorum, singularium aut conso- 
ciatorum, libertatem in agendo, non solum non coerceat, sed etiam augeat, 0 
et fundamentalia convictus principia, solidarietatis quidem et subsidiaritatis, 
caute serventur. 10 

57. [De providentia sociali ]. Curent fideles ut providentiae socialis et 
securitatis instituta erigantur quae apta sint ad iura essentialia personae tuen- 
da, ita ut uniuscuiusque vitalibus necessitatibus fiat satis; et ut unusquisque, 
quoad rem oeconomicam, valetudinem et culturam, illis condicionibus gau- 
dere valeat quas, spectatis adiunctis, requirit ipsius dignitas. 11 

58. [De politica -sociali]. Favendum est politicae activitati quae ad so- 
cialem securitatem firmandam dirigitur, iuxta modum politicae auctoritatis 
proprium; quae scilicet ad hoc tendat ut liberius et facilius cives ipsi sibi 
providere valeant, ratione habita de singulorum, familiarum, intermediorum 
corporum inceptis. Obsecundent christifideles praesertim liberas consociatio- 
nes et sociales institutiones, quae scholasticam eruditionem, professionalem 
efformationem, necnon valetudinis curam promoveant. 12 

NOTAE 

1 Rerum Novarum, A.S.S., 23 (1890-91), p. 647; Quadragesimo Anno, A.A.S., 
23 (1931), p. 190; Pius XII, Nuntius Radiophonicus l-VI-1941, A.A.S., 33 (1941), 
p. 207. 

2 Pius XII, Nuntius Radiophonicus l-VI-1941, A.A.S., 33 (1941), p. 200; 
Mater et Magistra, A.A.S., 53 (1961), p, 420. 

3 Rerum Novarum, A.S.S., 23 (1890-91), p. 662; Quadragesimo Anno, A.A.S., 
23 (1931), pp. 200-201; Divini Redemptoris, A.A.S., 29 (1937), p. 92; Pius XII, 
Nuntius Radiophonicus in Natali Domini 1942, A.A.S., 35 (1943), p. 20; Idem, 
Ad operarios ex Italiae dioecesibus convenientes, 13-VI-1943, A.A.S., 35 (1943), 
p. 172; Idem, Nuntius Radiophonicus operariis Hispaniae datus, 1 l-III-l 95 1 , 
A.A.S., 43 (1951), p. 215; Ioannes XXIII, Mater et Magistra A.A.S., 53 (1961), 
p. 419. 

4 Quadragesimo Anno, A.A.S., 23 (1931), p. 201; Pius XII, Nuntius Radio- 
phonicus, l-VI-1941, A.A.S., 33 (1941), p. 201; Idem, Nuntius Radiophonicus in 
Natali Domini 1942, A.A.S., 35 (1943), p. 19; Idem, Nuntius Radiophonicus in 
Natali Domini 1952, A.A.S., 45 (1953), pp. 41-42; Ioannes XXIII, Mater et Ma- 
gistra, A.A.S., 53 (1961), p. 421. 

5 Rerum Novarum, AS.X., 23 (1890-1891), pp. 659-660; Quadragesimo Anno, 
A.A.S., 23 (1931), p. 199; Divini Redemptoris, A.A.S., 29 (1937), p. 91; Pius XII, 
Nuntius Radiophonicus in Natali Domini 1942, A.A.S., 35 (1943), p. 20; Idem, ad 
« ACLI », 11-3-1945, A.A.S., 37 (1945), p. 392; Idem, ad « UNIAPAC », 
7-5-1949, A.A.S., 42 (1949), p. 283; Idem, ad « Mouvement Ouvrier Belge 
“ MOB ” », 11-9-1949, A.A.S., 41 (1949), p. 549; Idem, Nuntius Radiophonicus 
operariis Hispaniae datus, 11-3-1951, A.A.S., 43 (1951), p, 215; Ioannes XXIII, 
Mater et Magistra, A.A.S., 53 (1961), p. 424. 

6 Rerum Novarum, A.S.S., 23 (1890-1891), p. 651; Quadragesimo Anno, 
A.A.S., 23 (1931), p. 191; Pius XII, Nuntius Radiophonicus, l-VI-1941, A.A.S., 

33 (1941), p. 199; Idem, Nuntius Radiophonicus in Natali Domini 1942, A.A.S., 

34 (1943), p. 17; Idem, Nuntius Radiophonicus, l-IX-1944, A.A.S., 36 (1944), 
p. 253; Ioannes XXIII, Mater et Magistra, A.A.S., 53 (1961), pp. 428-429. 

7 Pius XII, Nuntius Radiophonicus, l-IX-1944, A.A.S., 36 (1944), p. 254; 
Ioannes XXIII, Mater et Magistra, A.A.S., 53 (1961), pp. 422-423. 

8 Quadragesimo Anno A.A.S., 23 (1931), pp. 210-211; Pius XII, Nuntius 
Radiophonicus, l-IX-1944, A.A.S., 36 (1944), pp. 252-254. 

9 Mater et Magistra, A.A.S., 53 (1961), pp. 414-415. 

10 Quadragesimo Anno, A.A.S., 23 (1931), p. 203. 

11 Rerum Novarum, A.S.S., 23 (1890-1891), p. 656; Quadragesimo Anno, 
A.A.S., 23 (1931), pp. 203, 206, 212; Pius XII, Nuntius Radiophonicus, l-VI-1941, 
A.A.S., 33 (1941), p. 200; Idem, Nuntius Radiophonicus, l-IX-1944, A.A.S., 36 
(1944), p. 254; Idem, Nuntius Radiophonicus in Natali Domini 1944, A.A.S., 37 
(1945), p. 17; Idem, Epistola ad E. V. Carolum Flory, Praesidem « Semaines So- 
ciales » Galliae, 7-VII-1952, A.A.S., 44 (1952), p. 623; Ioannes XXIII, Mater 
et Magistra, A.A.S., 53 (1961), pp. 414-415; 430. 

12 Pius XII, ad E. V. Carolum Flory, Praesidem « Semaines Sociales » Gal- 
liae, 7-VII-1952, A.A.S., 44 (1952), p. 623; Ioannes XXIII, Mater et Magistra, 
A.A.S., 53 (1961), pp. 419, 420. 


Caput V 

DE ORDINE IN SOCIETATE 

59. [Ius naturale consociationis servandum ]. Hac nostra aetate plures 
sunt civiles societates in quibus alternis vicibus immoderatae libertatis immo 
et licentiae tempora, tempora politicae oppressionis excipiunt, aut regimina 
constituuntur quae civium summa iurium vi potiuntur. 

Cuius etiam rei causa haec est: in huiusmodi civilibus societatibus aut 
corpora intermedia desunt aut, si quae sunt, sub egoistico quorumdam coe- 
tuum impulsu operantur vel vim tamquam normam adbibent. 

Studeant igitur fideles ut naturale hominum ius vario modo sese conso- 
ciandi universaliter et realiter agnoscatur. Momentum diversorum ordinum, 

corporum et consociationum agnoscentes, necnon historicam eorum effor- 
mationem et evolutionem recte considerantes, pro sua condicione opportune 
in iis praesentes sint et efficaciter operentur, ratione semper habita totius 
ordinis moralis. 

60. [ De relationibus inter sodales in consociatione ]. In relationibus so- 
dalium consociatorum ordinandis, numquam praetermittantur humanae per- 
sonae iura; quod flagitat ut singuli socii, semper active in consociationibus 
praesentes, earum structuram et incepta libere et responsabiliter determi- 
nent, ita ut ipsae veri convictus humani speciem et naturam exhibeant. 1 

61. [De relationibus collegiorum et consociationum inter se]. Inter di- 
versa corpora et collegia mutua promoveatur existimatio. 

Vis organizationis et solidarietatis lex, omni coetui et consociationi neces- 
saria, nullo prorsus modo concipiantur tamquam medium contra alios dimi- 
candi, salvo casu legitimae defensionis; talia vero sint ut propriae eorum 
operae vim habeant ad plenius et dignius cum aliis conspirandum. Nullus 
autem coetus alios sibi submittere callidis machinationibus audeat. 2 

Ad universae societatis vitam quod attinet, satagendum est ut collegia, 
corpora, coetus et consociationes suis normis et consiliis reipsa regantur, 
sancte tamen servato bono communi sive propriae civitatis sive totius huma- 
nae familiae. 3 

Publica potestas ius libere sese consociandi agnoscat, eiusque exerci- 
tium promoveat; corporum collaborationi faveat legibus vel decisionibus 
quae eorum autonomiam vereantur et operam advocent in determinandis 
et perficiendis publicis inceptis. 4 

62. [De principio subsidiaritatis ]. In necessitudinibus moderandis in- 
ter societatis humanae membra fixum immotumque manere debet gravissi- 
mum principium subsidiaritatis: sicut quae a singularibus hominibus pro- 
prio marte et propria industria possunt perfici, nefas est eisdem eripere 
et communitati demandare, ita quae a minoribus et inferioribus communi- 
tatibus effici praestarique possunt, ea ad maiorem et altiorem societatem evo- 
care iniuria est, simulque grave damnum et recti ordinis perturbatio; cum 
socialis quaevis opera vi naturaque sua subsidium afferre membris corporis 
socialis debeat, numquam vero eadem destruere et absorbere. Quo verum, 
perfectius servato hoc « subsidiarii » officii principio, rectus inter diversas 
consociationes ordo viguerit, eo praestantior erit socialis et auctoritas et 
efficientia eoque felicior ac laetior reipublicae status. 5 

NOTAE 

1 Cf. Ioannes XXIII, Mater et Magistra, A.A.S., 53 (1961), pp. 423-424. 

2 Cf. Mater et Magistra, 1. c., p. 425. 

3 Cf. Rerum Novarum, A.S.S,, 23 (1890-1891), pp. 664-665. 

4 Cf. Pius XI, Quadragesimo Anno, A.A.S., 23 (1931), p, 205. 

5 Cf. Pius XI, Quadragesimo Anno, 15-V-1931, A.A.S., 23 (1931), p. 203; 
Denz, 2266, 

Caput VI 

DE SCIENTIIS ET ARTE 

63. [ Christiani religionis virtute praeluceant ]. Nostrae aetatis peculiare 
est ingens in scientiis ac technicis profectus. 

Non raro tamen in viris qui ad scientificas investigationes vel ad tech- 
nica inventa operam dant, sensus recti rerum ordinis minuitur vel amittitur; 
indeque spiritualium bonorum cultus exstinguitur. Funesta hinc oriuntur 
discrimina inter scientificum ac technicum profectum et moralem hominum 
perfectionem. 1 

Scientificas investigationes colere bonum quidem est humanitatis exi- 
mium, cui christifideles ut operam navent Sancta Synodus exhortatur. 

Iamvero christiani, qui in inquisitione scientifica versantur, religionis vir- 
tute praeluceant qua, infinitam Maiestatem Omnipotentis Dei in Eius operi- 
bus agnoscentes, testimonium verbo et opere praebeant, ad doctorum simul 
et simplicium eruditionem. 

64. [ Amor veritatis et caritas fraterna]. In ipsa sua actione scientifica 
testimonium Deo et Ecclesiae reddunt, ea mensura qua amor veritatis et 
caritas fraterna eos impellunt ad socios suos, catholicos vel non, communi 
labore iuvandos in peragendis inquisitionibus. Et hoc quidem modo suspi- 
cationes eorum refellent, qui laborem vere scientificum cum fidei professione 
componi non posse autumant. 

65. [ Disciplinas positivas, imprimis sociales, promoveant ]. Christifide- 
les nostris diebus in scientiis colendis eas ne negligant quae de rebus natu- 
ralibus et empiricis agunt. In primis sociales disciplinas mutabilibus tempo- 
rum requisitis adaequare ne omittant, quippe quae, ut ho min es ad metas 
attingendas secundum naturam suam, intrinsece socialem, iuvare possint. 

66. [Inter disciplinas sacras et profanas mutua communicatio]. Qui 
profanis disciplinis incumbunt investigationis fructum cum iis qui sacras 
colunt scientias studeant communicare; illud speciali modo postulant mu- 
nera nostris diebus ab Ecclesia praestanda; quae quidem communicatio utri- 
que parti proderit. 

67. [De Arte]. Artes colendae sunt a christifidelibus. 2 

Artifices enim, quos christiana inspiratio ciet, non modo praestantissimum 
opus implent, verum etiam permultis genuinum vivendi auxilium afferunt; 
obtinent insuper ut totus artium liberalium campus, feraci et uberiore modo, 
Christo christianaeque vitae coniunctus maneat. 

In omnibus institutionibus ad culturam et ad educationem, praesertim 
vero ad formationem professionalem, pertinentibus, curandum est ut sensus 
aestheticus rite excolatur. 3 

NOTAE 

1 Cf. Pius XII, Nuntius Racliophonicus in Festo Nativitatis Domini, a. 1953, 
A.A.S., 46, p. 10. 

2 Cf. Acta et Documenta Concilio Oecumenico Vaticano II apparando , Se- 
ries I, Appendix Vol. II, Pars II, pp. 444-446. 

3 Cf. Phil. 4, 8. 


Caput VII 

DE ORDINE ARTIUM TECHNICARUM 

68. [ Genuinus progressus technicus ad Deum ducit\. Genuinus pro- 
gressus technicus, una cum humanae immo et culturalis vitae commodis, quae 
exinde gignuntur, ad Deum mentem inclinat, quoniam homo, quo magis ar- 
cana creationis penetrat, eo melius invisibilem ac omnipotentem Creatorem 
agnoscit, sapientem Providentiam reveretur, harmoniam in Eius opere conce- 
lebrat. 1 Idem progressus, dum hominum genus a servili labore gradatim exi- 
mit, faciliora gentium commercia reddit humanaeque familiae fraternitati 
favet. 2 

69. {.Pericula technicismi\. Curent fideles ut artium technicarum et mo 
rum cultus pari gradu procedat, ita ut in commodum non in detrimentum, 
sive temporale sive spirituale, vertatur. Mens enim mere technica, dum, Deo 
ignoto vel neglecto, hominem sibi plene sufficere contendit, eundem in 
mundo temporali recludit, paulatim in novam servitutem redigit, in materia- 
lismum practicum deiicit. 3 

Illi vero qui in humanae familiae bono scientiis et artibus promovendo, 
laudabiliter incumbunt, caveant ne humana persona ut merum instrumentum 
assumatur. 4 

70. {Ad solvenda problemata etiam moralia vocatur technica~\. Sancta 
Synodus omnes his in rebus peritos necnon idonea instituta invitat ad pro- 
gressum technicum ita promovendum ac temperandum, ut, eo adiuvante, pro- 
blemata permulta et ardua hodiernae societatis, praesertim moralia, rite 
solvi queant. 


NOTAE 

1 Cf. Rom. 1, 20 sq. 

2 Pius XII, Nuntius Radiophonicus, 24-XII-1953, A.A.S., 46 (1954), p. 7. 

3 Pius XII, ibid., p. 9. 

4 Mater et Magistra, A.A.S., 53 (1961), p, 450. 

Caput VIII 

DE ORDINE REIPUBLICAE 

71. [ Partem activam in rebus publicis sumant laici ]. Ipsi scientifici ac 
technici profectus intra civiles societates mutuas hominum relationes frequen- 
tiores efficiunt ac progignunt quaestiones quas homines singulatim vel di- 
versimode consociati minime solvere possunt. Hoc autem publicas auctori- 
tates ad earum actionem magis ac magis augendam inducit, unde civium 
libertas in discrimen adducitur et accretio responsabilitatis sensus in ipsis 
praepeditur. 1 

Christifideles ergo, unusquisque pro condicione sua, se ad active rebus 
publicis participandum obligatos sentiant 2 et satagant ut intra ordinis mora- 
lis fines exerceatur auctoritas, ad bonum commune recte intellectum promo- 
vendum: ad eas scilicet vitae socialis condiciones procurandas, quibus homi- 
nes omnes, suam ipsorum perfectionem plenius ac facilius consequi valeant. 

Hoc in primis flagitat ut omnibus publicis potestatibus sanctum sit natu- 
ralia personae iura agnoscere, promovere, tueri. 

72. [In decernendis negotiis publicis partem habeant]. lura civium in 
efformanda opinione publica et in negotiis publicis decernendis, praesertim 
in omnibus electionibus, continuo vindicent ac reapse exerceant, sicut requi- 
rit ordo reipublicae; et ad haec cooperentur cum quibusque civibus bonae 
voluntatis, 3 

73. [De habitudine civium ad publicam auctoritatem']. Christiani virtu- 
tis oboedientiae et reverentiae erga auctoritatem publicam legitimam exem- 
plum praebeant. 4 

Caveant ne, nimia a republica inopportune postulantes, exinde civium, 
familiarum necnon coetuum socialium propriam responsabilitatem minuant; 
ultro vero reipublicae materialia et personalia servitia afferant quibus ad 
fines suos perficiendos indiget. 

Ubi autem, excedente auctoritate civili suam peritiam, premuntur cives, 
quae a bono communi obiective postulantur ne recusent; ius vero eis sit 
omnia media moraliter licita adhibere, ad sua conciviumque suorum iura 
defendenda, servatis illis limitibus quos lex naturalis et evangelica delineant. 6 

74. [Vigilanti et prudenti cura patriam diligant]. Laudanda quidem est 
erga suam gentem et patriam pietas. Strenue tamen christifideles obsistant 
particularismo et pernicioso nationalismo quo cives propriae nationis limites 
et defectus dissimulant, dum aliarum bona et virtutes non vident. 0 

Iura et ingenuam indolem tum ethnicorum coetuum tum variarum stir- 
pium tueantur, omni discrimine firmiter reieeto. 

75. [Ecclesiae libertas tuenda]. Speciali cura christifideles enitantur ut 
omnes reipublicae ordines et instituta plenam Ecclesiae libertatem agnoscant 
in eius exercenda missione. 7 

NOTAE 

1 Cf, Ioannes XXIII, Mater et Magistra. 

2 Cf. Immortale Dei, A.S.S., 18 (1885), p. 177; Sapientiae Christianae, 
A.S.S., 22 (1890), p. 285; Pius X, II Hermo proposito , A.S.S., 37 (1905), p. 758. 

3 Cf. Ubertas, A.S.S., 20 (1887-1888), p. 612. 

4 Cf. I Petr. 2, 13-14; Rom. 13, 1-7; Diuturnum-. A.S.S., 14 (1881-82), p. 7; 
Immortale Dei, A.S.S., 18 (1885-86), p. 163. 

6 Cf. Diuturnum, A.S.S., 14 (1881-82), p. 8; Sapientiae Christianae, A.S.S., 
22 (1890), p. 388; Pius XI, Acerba nimis, 8 martii 1937, A.A.S., 29 (1937), 
pp. 196-197. 

“ Cf. Ubi Arcano, 23 dec. 1922, A.A.S., 14 (1922), p. 682; Caritate Compulsi, 
3 maii 1932, A.A.S., 23 (1932), p. 179; Allocutio consistorialis , 13 martii 1933, 
A.A.S., 25 (1933), p. 112; Summi Pontificatus, 20 oct. 1939, A.A.S., (1939), 
p. 437. 

7 Cf. Sapientiae Christianae, 10 ian. 1890, A.X.X., 22 (1889-90), p. 398; Au 
milieu des Sollicitudes, 16 dec. 1892, A.S.S., 24 (1891-92), p. 134. 


Caput IX 

DE UNIVERSALI POPULORUM ORDINE INSTITUENDO 

76. [ Condendae institutiones internationales et supernationales~\. Ob 
profundas mutationes in populorum convictu, quae ex evolutione historiae 
et progressu technico et scientifico sequuntur, relationes inter humanas com- 
munitates in dies frequentiores et implicatiores fiunt. Inde sequitur nova 
oriri problemata, oeconomica, socialia, politica, culturalia, universale bonum 
et ipsam mundi pacem spectantia, quae solummodo instituta internationalia, 
immo et supernationalia, auctoritate et congruis subsidiis cumulata, aggredi 
et solvere possunt. 1 

77. [ Catholici cooperentur\. Sacrosancta Synodus catholicos monet ipso- 
rum officium esse cum omnibus hominibus bonae voluntatis diligenti studio 
cooperari ad huiusmodi instituta condenda et perficienda, ita quidem ut non 
ab uno vel alio imponantur, sed ipsis gentibus adlaborantibus instituantur. 

Enitendum est ut harum institutionum navitas ita ordinetur ut iura pro- 
pria singularum personarum, familiarum, necnon socialium et ethnicorum 
coetuum minime laedantur sed defendantur, et tales statuantur condiciones 
quibus huiusmodi iurium exercitium securius ac plenius efficiatur. 2 

78. [ Particularismus nationalis superandus~\. Fideles, illi praesertim qui 
in maiore publica responsabilitate constituti sunt, operam dent ut respubli- 
cae particulares earumque moderatores, supremae potestatis limitationes 
agnoscant quae requiruntur ad collaborationem et associationem inter natio- 
nes, quaeque possibilem reddunt coordinatam et efficacem omnium vel plu- 
rium nationum societatem. 3 

Illi autem qui in opinionem publicam maiorem influxum exercent, stu- 
deant ut efformetur conscientia communis quae ad hunc finem requiritur. 

79. [ Cooperatio inter nationes progressas et progredientes ]. Iustitia 
et caritas postulant ut nationes, edulibus bonis ac frugibus magis redundan- 
tes, prompto subsidio populis inopia et fame laborantibus succurrant. 4 

Iustitia et caritas pariter postulant ut opulentiores illae nationes ita 
inter se et cum egentibus nationibus cooperentur, ut istarum cives scien- 
tificam peritiam, professionales aptitudines ac capacitatem acquirere possint; 
ut nationes egentes debitam adsistentiam technicam revera obtineant; ut de- 
nique congrua instrumenta accipiant quibus et ipsae quam primum propriis 
viribus suam progressionem oeconomicam et socialem prosequi valeant. 

80. [In dies augeantur adsistentia et cooperatio']. Exoptat Sacrosancta 
Synodus ut haec multiformis culturalis, scientifica, technica, oeconomica 
adsistentia et cooperatio, quae iam hodie laudabiliter praebetur, in dies au- 
geatur, posthabito cuiuscumque generis dominandi consilio. 41 

81. [ Peculiaris catholicorum obligatio]. Catholici, qui ad Communita- 
tes in rebus scientificis et oeconomicis progressas pertinent, ad illud altissimi 
humani ingenii opus totis viribus conferant, intra et extra adsistentiam 
publicam, praesertim propter coniunctionem cum omnibus hominibus ex 
caritate Christi fluentem. 0 

82. [Quae sint agenda a christianis in nationibus progredientibus]. 
Christianos omnes qui membra sunt Communitatum quarum oeconomicus 
progressus est in cursu, Sacrum Concilium invitat ut ipsi cum ceteris homi- 
nibus firmo proposito satagant ut divitiae quae paulatim ex propria indu- 
stria nationis augentur et opes quae collaborantibus ceteris nationibus praesto 
fiunt, iuxta normas iustitiae et aequitatis inter omnium classium et regionum 
cives distribuantur; ut oeconomica progressio in omnibus provinciis con- 
gruenter existat, in industria scilicet, in agricultura et in servitiis communi- 
bus; ut progressus oeconomicus, socialis et culturalis cum vividiore spiri- 
tualium bonorum cultu, pari gressu procedat. 7 

Meminerint omnes officium evolvendae uniuscuiusque communitatis in 
quocumque campo, membris ipsius communitatis in primis incumbere. 

83. [De solvenda quaestione demographica]. Omnes ohristifideles qui 
in rebus politicis, culturalibus, oeconomicis, technicis et socialibus periti sunt 
Patres Concilii appellant ut impigre diligenterque curent eas quaestiones 
solvi quae ex difficultatibus scatent aequandi populationis numero possibi- 
litates communicandi in bonis quae terra et ingenium humanum omnibus 
praestare valent. Huius enim quaestionis solutio vere humana secundum 
principia doctrinae Ecclesiae dari potest et debet, in sua autem concretione 
etiam catholicorum laicorum virtutem inventionis necnon eorum strenuam 
collaborationem postulat. 8 

84. [De pace]. Ad veram pacem in mundo confirmandam, christifideles 
ea mutua commercia ineant quae requiruntur ad bellum praeveniendum, ad 
nostrae aetatis tam lethalia instrumenta efficaciter interdicenda, ad sinceram, 

mutuam, progredientem, vigilanti cura custoditam armorum ademptionem 
obtinendam, 0 ad crimina contra humanitatem et nationum societatem rite 
reprimenda. 

Resistant catholici illi nationalismo et superbiae collectivae ex quibus 
praecipue tensiones periculosae et perniciosae emanant. Satagant ut quae- 
stiones quae inter gentes exsurgunt, iuridicis institutis solvantur. Memine- 
rint quod pax, quae opus est iustitiae 10 et caritatis, in morali summopere 
progressu constat. Ad hoc ergo pro viribus omnia communicationis, com- 
mercii ac mutui adiutorii subsidia adhibeant. 

, 85. [De pace quae Christus est ]. Ceterum ipsi, ut pacis sequestres, cum 
omnibus « hominibus bonae voluntatis »“ impense ac incessanter operam 
dent, ut « in terra pax » quae vera pax est, quam Christus, « Princeps pacis », 
attulit mundo, pax nempe non tantum armorum sed et cordium, inter eos 
qui filii unius Patris sunt, et eodem pretiosissimo Sanguine redempti, regnet 
in aevum. 

Textus definitive ■ probatus — cum uno tamen sufragio contrario quoad ca- 
put VI, Tit. II — in Sessione Generali habita diebus 2-8 aprilis 1962. 

NOTAE 

1 Benedictus XV, Pacem Dei munus, 23 maii 1920, A.A.S., 12 (1920), 
p. 216; Ad Archiepiscopum Genuensem, A.A.S., 14 (1922), p. 217 et ad Em.mum 
Card. Gasparri a Secretis Status, A.A.S., 32 (1922), p. 65; Pius XII, In Natali 
Domini 1939, A.A.S., 32 (1940), p. 10; Nuntius Radiophonicus in Natali Domini 
1944, A.A.S., 37 (1945), p. 19. 

2 Pius XII, ln Natali Domini 1945, A.A.S., 38 (1946), p. 22; In Natali Do- 
mini 1950, A.A.S., 43 (1951), p. 57. 

3 Pius XII, Summi Pontificatus, 20-X-39, A.A.S., 31 (1939), p. 43; ad V Con- 
gressum iurisperitorum Italiae, 6-XII-1953, A.A.S., (1953), p. 796. 

4 Cf. Ioannes XXIII, Mater et Magistra, A.A.S., 53 (1961), p. 441. 

5 Cf. ibid., pp. 441-442. 

6 Cf. supra Part. II, Cap. V, De Aposlolatu laicorum in ambitu internationali 
et supranationali. 

7 Cf. Ioannes XXIII, Mater et Magistra, 1. c., pp. 444-445. - — Acta et Docu- 
menta..., Pars II, pp, 718-719. 

8 Cf. Pius XI, Casti Connubii, A.A.S., 22 (1930), p. 559; Pius XII, Con- 
ventui Unionis Catholicae Italicae, 20 oct. 1951, A.A.S., 43 (1951), p. 838; 
Ioannes XXIII, Mater et Magistra, ibid., pp. 445-459. 

0 Benedictus XV, Adhortatio ad Moderatores populorum belligerantium, 
1 aug. 1917, A.A.S., 9 (1917), p. 418; Litt, Encycl. Pacem Dei munus pulcherrimum, 
A.A.S., 12 (1920), pp. 209-259; Pius XII, In Natali Domini 1940, A.A.S., 31 
(1939); A.A.S., 32 (1940), p. 10; In Natali Domini 1940, A.A.S., 33 (1941), p. 12; 
In Natali Domini 1941, A.A.S., 34 (1942), pp. 16 et 59; In Natali Domini 1944, 
A.A.S., 37 (1945), pp. 18-20. — Cf. Acta et Documenta..., Pars II, pp. 720-721. 

10 Cf. Is. 32, 17. 

11 Cf. Lc. 11, 14, 

2) RELATIO EM.MI P. D, FERDINANDI CARD. CENTO 
PRAESIDIS COMMISSIONIS DE APOSTOLATU LAICORUM 

Tertia Pars. 

Tertia pars de « apostolatu laicorum in actione caritativa » per- 
tractat. 

Quamvis haec apostolatus forma intime connectatur cum aposto- 
latu ad regni Dei directe provehendum, necnon cum apostolatu sociali, 
prout tamen « Quaestiones Commissionibus Praeparatoriis... positae » 
innuunt, de ea separatim agere peropportunum visum est: hoc, sive 
ob pleniorem cognitionem quae hodie, distantiis fere penitus supera- 
tis, de hominum necessitatibus in universo mundo habetur, sive ob au- 
ctum ubique socialem sensum, quo omnes homines veluti unius fami- 
liae membra se sentiunt, sive tandem ob peculiarem autonomiam quam 
saeptum ipsum de facto nactum est. 

Praemittitur aliquod prooemium, in quo brevissime principia evan- 
gelica delibantur, unde actionis caritativae instantia exoritur, simul ac 
proditur multiformis, in dies renovata et numquam deficiens Eccle- 
siae praesentia, in operibus caritativis condendis, alendis ac promo- 
vendis. 

Recoluntur pariter peculiares condiciones et adiuncta quae actio- 
nem caritativam hac aetate nostra urgentiorem et magis extensam red- 
dunt, praesertim sub forma communitaria. 

Caput I principia generalia tradit, de natura et ambitu actionis 
caritativae. 

Speciali ratione statuitur ipsam integrum hominem respicere, sub 
aspectu materiali, culturali, sociali, spirituali. 

Etsi vero actio caritativa christifidelium supra ordinem naturalis 
adsistentiae — quae humanis prorsus criteriis regitur — longe eleve- 
tur, incitantur tamen laici ut eius opera et incepta, quantum fas est, 
aperte foveant, animo tamen intendentes ea supernaturali afflatu con- 
stanter permeare. 

Seposita quaestione doctrinali, quae ad nostram Commissionem 
minime pertinebat, nempe de relatione iustitiam inter et caritatem, 
asseritur tamen hanc, quin illam negligat, potius eam urgere et ad 
maiorem perfectionem indesinenter impellere (Caput II). 

Universali obligatione actionis caritativae exercendae affirmata (Ca- 
put III), quaedam praebentur normae de ratione qua laici in huiusmodi 
apostolatus formis sese gerere debeant (Caput IV). 

Postquam vero momentum et principia directiva de actione carita- 

tiva individuali revocata sunt (Caput V), peculiaris attentio ad organi- 
zatum exercitium caritatis habetur, in ambitu paroeciali, dioecesano, 
nationali, internationali (Caput VI). 

Cum vero hodie apta praeparatio sicut et technica instructio ad 
efficax caritatis exercitium non parum conferat, normae nonnullae tra- 
duntur de adaequata formatione laicorum qui ad hunc apostolatum vo- 
cati sunt. 

Mihi denuo addere hoc unum fas sit. Cum caritas, ex Divini Funda- 
toris praecepto, signum distinctivum sit Religionis Christianae, valde 
opportunum videretur Ecclesiam sanctam, quae « caritatis praesidens » 
est, occasione arrepta futuri Concilii Oecumenici, circa eam mundo 
universo, tot odiis ac conflictibus dilacerato, sollemne dirigere docu- 
mentum, in nomine Christi Iesu, qui ignem hunc venit mittere in 
terram. 

Quarta Pars. 

I - Quarta haec pars — de apostolatu sociali — , cui praemittitur 
« declaratio » quaedam, ubi fundamentales notiones exponuntur ad 
rectam rerum intelligentiam, in duas sectiones dividitur. 

In prima, post prooemium in quo enucleantur elementa quae in- 
staurationem ordinis temporalis in Christo constituunt, fit transitus 
ad generales aspectus eiusdem instaurationis. 

In secunda sectione, quaedam enunciantur principia ac normae di- 
rectivae traduntur, circa doctrinam socialem Ecclesiae, peculiaria non- 
nulla humani convictus saepta respicientia, eorum speciatim ratione 
habita quae de eis Summi Pontifices docuere, ultimo praesertim decur- 
rente saeculo, necnon eorum quae Episcopi tractanda optavere, prout 
ex documentis constat Commissionis Antepraeparatoriae. 

Documenta doctrinae socialis Ecclesiae ita congesta sunt, non qui- 
dem ut completa synthesis theorica conficeretur — hoc enim Com- 
missioni Theologicae competebat — , sed ut fidelibus, praesertim lai- 
cis, practicae normae praeberentur, ac hortamenta offerrentur ad ipsa- 
met principia in effectum traducenda, iuxta mensuram et formam con- 
cretis hodiernis condicionibus melius respondentes. 

II - Fundamentalia principia quae informant quartam hanc partem, 
ad haec reduci possunt: 

a) Primum: Ordo temporalis sui iuris quodammodo est ; 1 habet 

1 Summus Pontifex Leo XIII, in suis Litteris Encyclicis Immortale Dei, lo- 
quens de relatione inter ecclesiasticam et civilem societatem, asserit: « habet utraque 
certos, quibus contineatur, terminos, eosque sua cuiusque natura causaque proxime 
definitos; unde aliquis velut orbis circumscribitur, in quo sua cuiusque actio iure 
proprio versetur » (Acta Leonis XIII, V, p. 127). 

scilicet fines, leges, methodos, media, officia propria, in sua ipsius na- 
tura fundata. Ordo iste actuandus est, fines eius agnoscendo, legibus 
suis oboedientiam praestando, suam methodum adhibendo, principia 
sua applicando, officia implendo ac iura vindicando quae in eius ambitu 
continentur. 

Prae oculis insuper habeatur civilitatem nostram tamquam spe- 
cificam suam notam distinctivam prae se ferre progressum scientificum 
et technicum: unde in ipsam efficaciter influere possunt ii praesertim 
qui. scientifica et technica competentia, constanter in dies renovata, 
polleant. 

b) Secundum principium. Christianum autem afflatum, in varia 
humani convictus saepta, ii solum afferre valent qui doctrinam socia- 
lem Ecclesiae probe noverint, relationem filialis devotionis necnon 
firmae oboedientiae erga Ecclesiasticam Klierarchiam servaverint, in 
interiore communione cum Christo Iesu se senserint, propriamque de- 
nique vitam spiritualem aptis mediis aluerint. 

Cooperatio ergo quam laici ad missionem Ecclesiae in civili ordine 
animando conferre possunt eo profundior erit quo melius, ex una 
parte, eiusdem ordinis leges ac statuta servabunt, et, ex alia, quo 
magis, velut continuatores operis Christi, sese ut palmites sentientes 
in vite insertos (cf. Io. 15, 5), ordinem ipsum supernaturali lympha vi- 
vificare satagent. 

Hoc ab eis iure expetit Sancta Mater Ecclesia, dum ipsa, hora ista, 
in qua de summarum rerum fausta vel infausta sorte agitur, ad irre- 
cusabile testimonium praebendum vocatur aeternae suae iuven tutis, 
quae neque languorem patitur neque senio potest attingi. 


3) ANIMADVERSIONES SODALIUM 

i 

Card. Ruffini: Pars III: Non apte, ut opinor, pag. 6, 1 linn. 4-6, 
omnes necessitates proximi, quibus « sub impulsu caritatis supernatu- 
ralis » subveniendum est, nominibus indigentia et egestate comprehen- 
duntur. 

Pagg, 14 et 15. 2 Exopto ut alicubi commemorentur Conferentiae 
S. Vincentii a Paulo et Associationes Mulierum cantatis (Dames de 
charite), quae iamdudum de miseris sublevandis adiuvandisque optime 
meritae sunt. 


1 Cf. p. 566. 

2 Cf. pp. 571-572. 



DISCEPTATIO - DE APOSTOLATU LAICORUM 601 

Pag. 17, 3 ad 35. Memorentur et commendentur Scholae Superiores 
servitii socialis, quae iam sunt, et plures fiunt in dies, in Statibus Foe- 
deratis Americae Sept., in Gallia, in Helvetia, in Hollandia, in Belgio, 
in Hispania, in Italia... 

Pars IV. 

Pag. 24, 4 * ad 40. De temporis liberi usu, plura dicantur, clare expli- 
cando quomodo tempora subsiciva, in dies abundantiora, sint utiliter 
consummanda. 

Pagg. 28-3 l. s Aliquid dicatur « de Relationibus humanis » et « de 
Relationibus Publicis », quae nostra aetate caput novum, et quidem 
maximi momenti, constituunt Sociologiae. Eae enim digne et compe- 
tenter a sacerdotibus et a catholicis laicis peritis tractari possunt, cum 
innitantur, tamquam fundamento, dignitate personae humanae et fra- 
ternitate inter omnia membra generis humani. 

Annotatio: 

Quattuor schemata, De Apostolatu laicorum, simul sumpta, im- 
plent circiter 150 paginas. Optima quamplurima et utilissima iis con- 
tinentur, sed opinor non posse omnia in textum Concilii Oecumenici 
inferri. Quocirca id proponere audeo: Post Codicis I. C. promulgatio- 
nem praecipua litterarum monumenta, ex quibus canones ipsius Codicis 
excerpta sunt, publici iuris facta sunt. Nonne aliquid simile fieri posset 
in re nostra, nempe extrahere ex schematibus, tam scite tamque pru- 
denter elaboratis, quae ad Concilium recte pertinere possunt, reliqua 
vero, quasi in appendicem conferre? Utinam, quocumque modo, sche- 
mata haec — paucis emendatis — in unum conflata. Veluti Codex So- 
cialis Ecclesiae, in mundo mox divulgetur! 

Card. Leger: Sicut dici potest de omnibus schematibus quoad 
Apostolatum laicorum, mens praesentis schematis est optima. Doleo 
tamen quod in titulo II praesentis schematis problemata multa super- 
ficialiter et celeriter examinantur. Istae sunt meae animadversiones: 

Quoad Declarationem: Optima est illa maximi momenti declaratio 
doctrinalis. Tamen pagina 4, 9 sexta linea ante finem, notanda est virtus 
iustitiae; dicatur: «... caritate animare queunt et ad iustitiam confor- 
mant ». Item, pagina quinta, 7 linea decima tertia, dicatur: « In fide, 
caritate et iustitia exercendis ». Momentum virtutis iustitiae in re socia- 
li semper sublineari debet. 


3 Cf. p. 573. 

d Cf. p. 585. 

6 Cf. pp. 587-588. 


6 Cf. p. 575. 

7 Cf. p. 575. 

Numerus 4: Linea 5, dicatur: «... ratione semper habita ordinis mo- 
ralis, maxime ordinis iustitiae... ». Ratio est eadem ac supra allata. 

De hac re, propono ut habeatur caput particulare de habitudine 
inter veritatem, iustitiam et caritatem. Illae enim relationes difficilia 
problemata laicis ponunt in eorum actione sociali. 

Numerus 35: Quoad accessum ad culturam pro omnibus, propo- 
natur actio laicorum nationum di vi tum erga nationes pauperes. Di- 
catur quod in illis nationibus divitibus accessus dari debet ad pro- 
prias universitates et scholas; et dicatur quod laici libenter invitare 
debent iuvenes ab aliis nationibus. 

Numerus 38: Potius loquatur de pueris « exceptionalibus »: hoc 
est enim vocabulum technicum hodie consecratum, Et sub illo titulo, 
non tantummodo agatur de subnormalibus sed de omnibus pueris qui 
sunt sub vel super normam, et quidem ob causas 1° psychologicas, 
2° physicas, 3° sociales. 

Numerus 46: Linea 29, addatur: « Satagendum ergo est, praesertim 
in renumerationem patrisfamiliae determinando... ». Haec est enim 
frequens causa necessitatis laborandi pro uxore. 

Alia argumenta enumerentur contra inconsideratum laborem uxo- 
ris extra domum. Dicatur quantum pueri iuniores indigeant praesentia 
matris suae. Dicatur periculum laboris uxoris praesertim in primis 
annis matrimonii. Vocentur parentes ad iustam et sanam habitudinem 
erga bona materialia. 

Numerus 51: Explicitetur id quod in lineis 18-19 dicitur. Dicatur: 
« Rectores inceptorum eorumque associationes, consociationes opifi- 
cum cum auctoritate civili conspirando, ita vitam oeconomicam ordi- 
nent ut omnes homines, apti ac validi, opportunitatem habeant laboran- 
di ad seipsum et familiam suam sustentandam ». 

Eorundem officium affirmetur ut automatio fiat sine detrimento pro 
hominibus. 

Numerus 67: Insufficiens videtur id quod de arte dicitur. Osten- 
datur quomodo opus artificis nobilissima sit peractio operis creationis. 
Notetur relatio ad artem sacram. Notetur etiam functio socialis operis 
artificis, quoad educationem et culturam propagandam, 

Numerus 72: Fidelibus omnibus enixe commendentur honestas, 
sensus iustitiae, civismus in omnibus eorum actionibus quoad rem pu- 
blicam et particulariter temporibus electionum. 

Numerus 73: Commendetur corporibus intermediis ut rationem 
suae actioni associet. Notetur functio socialis actionis non tantum per- 
ticulare actionem auctoritatis civilis ad bonum communitatis aedifi- 
candum. Ipsae auctoritati civili commendetur ut corpora intermedia 

suae actioni associet. Notetur functio socialis actionis non tantum per- 
sonarum sed et associationum. 

Numerus 84: Linea 8, dicatur: « ... ad nostrae aetatis tam lethalia 
instrumenta efficaciter in omnibus nationibus interdicenda ». Necesse 
est enim, ut illa interdictio sit possibilis, ut universaliter fiat. Pericu- 
losum esse potest praecisionem illam tacere fidelibus. 

De apostolatu laicorum in actione caritativa. 

Pertinenter et perspicue loquitur in praesenti schemate de actione 
caritativa. Sequentia habeo notanda. 

Prooemium: Non mihi placet modus incipiendi prooemium. Utrum 
enim verum est quod particulariter nostris in temporibus « abundat 
iniquitas »? Credo quod verior occasio revocandi obligationem cari- 
tatis in hoc consistit quod hodie abundant universaliter miseriae et 
indigentiae; quod particulares regiones et populi sunt ubi miseria 
abundat; quod miseriae illae superant capacitates individuorum et 
quod persaepe caritas communiter exerceri debet; quod hodie habent 
populi divites possibilitates adiuvandi populos etiam longinquiores. 

Lineae 6-14. Hic datur fundamentum generale apostolatus quod 
locum opportuniorem inveniret in Prooemio Generali de Apostolatu 
Laicorum. Potius detur fundamentum specifica tivum actionis miseri- 
cordiae ex Evangelio Matthaei: « quamdiu fecistis uni ex his fratri- 
bus meis minimis, mihi fecistis » (Mt. 25, 40). 

Pagina 4, 8 9 linea 17, dicatur: «... vere humanae vitae... », ad in- 
nuendas numerosas necessitates vitae hodiernae ut decens sit. 

Pagina 5,° linea 13, dicatur: « sua peritia praesentia », ad signifi- 
candum quod laicus catholicus habere debet, pro posse, omnes cogni- 
tiones scientificas et technicas. Nimis enim frequenter loquitur de 
« incompetentia » multorum catholicorum, 

Numerus 1: Linea 4, dicatur: «... quae sub impulsu caritatis su- 
pernaturalis, immo propter ipsam iustitiam socialem instaurandam... ». 
Etenim multa sunt opera et incepta quae ex iustitia sociali procedunt 
quaeque, sicut omnia, fieri etiam debent sub impulsu caritatis superna- 
turalis. Et impressio non debet dari quod opera actionis caritativae sunt 
ea sola quae ex benevolentia procedunt. 

Numerus 4: Linea 15, tollatur verbum « mere » quia textus despi- 
cere non vult impulsum humanum, et addatur alia sententia quae sic 
formulari posset: « Actio caritativa, nedum illo impulsui contradicat, 
eum assumit, promovet et suscitat ». 


8 Cf. p. 566. 

9 Cf. p. 566. 

Numerus 10: Lineae 13-14, dicatur: « Publicae auctoritatis est ad- 
sistentiam et securitatem socialem ita instituere, iuxta ambitum prin- 
cipii subsidiaritatis, ut omnibus... etc. ». Etenim non est obliviscendum 
campum securitatis socialis qui ab adsistentia sociali differt. Prae- 
terea, quodammodo affirmandi sunt limites auctoritatis publicae et re- 
lationes cum societatibus intermediis: quod fit per evocationem prin- 
cipii subsidiaritatis. (Principium illud principium suppletionis includit 
et superat). 

Linea 22, in fine addetur: « sanciatur et foveatur ». 

Numerus 15: Dicatur prius quod opera caritativa praeclarum locum 
habent quia ex se amorem erga Deum et proximum exprimunt. 

Numerus 16: Dicatur etiam quod laici operibus caritativis parti- 
cipant eo quod cognitionem et experientiam habent realitatis tempora- 
lis quodque dominium temporale est locus proprius responsabilitatis 
et initiativae eorum. 

Numerus 22: Linea 17, tollantur verba « nisi gravis inopia paupe- 
ris aliter suadeat » et dicatur: « urgentioribus necessitatibus primarie 
sublevatis ». Etenim textus, sicuti proponitur, supponit quod sunt casus 
ubi non est attendendum ad dignitatem humanam. 

Linea 19, loco « consilia praebere », dicatur « proprias eorum fa- 
cultates excitare ». Etenim propter dignitatem humanam observandam, 
actio caritativa debet egentem habilitare ut seipso subveniet vel saltem 
participet suae propriae rehabilitationi. Expressio « consilia praebere » 
talem modum agendi non exprimit et praeterea, iure aut iniuria, est 
peiorativa. 

Numerus 24: Dicatur clarius quod ratio cur actio caritativa debet 
esse collectiva est quia necessitates hodiernae superant capacitatem 
seiunctae actionis individuorum. 

Numerus 27: Dentur alia munia laicorum: 1° momentum afferre in 
orientatione legislationis socialis; 2° semper perquirere quae sunt neces- 
sitates pro quibus opera caritativa non existunt et illa opera creare; 
3° in eodem spiritu, recognoscere fines et media operum catholico- 
rum iam existentium. 

Numerus 31: Fines enumerantur consiliorum coordinativorum. Mea 
opinione, illa consilia finem primarium habere deberent: conservatio- 
nem et promotionem spiritus vere christiani et proprie caritativi in 
omnibus operibus caritativis Ecclesiae. Semper enim habetur periculum 
« burocratiam » formandi et fovendi. 

Etiam addatur ut finis: fovere urgentem actionem caritativam regio- 
num divitum erga regiones pauperrimas. 

Praeterea fines illi et fines qui adnumerantur in numero 31 etiam 
adnumerari deberent superius in numero 30. 

Numerus 32: Linea 11, dicatur: « ...et patrocinium eis praestare 
etiam moderationi participando, atque vocationes, ... etc. ». Etenim 
hoc est maximi momenti. Laici habent cognitiones vel competentias 
quas saepe religiosi vel religiosae non habent; et necesse est ut illi 
laici partem habeant in operibus caritativis religiosorum moderandis; 
aliter opera religiosa senescunt. 

Praeterea, credo quod in illo capite VI, haberi deberet paragraphus 
de laicis et de moderamine operum caritativarum. 

Deinde propono ut habeatur paragraphus ubi religiosis, qui opera 
caritativa exercent, enixe commendetur ut suas faciant normas in prae- 
sente schemate datas de actione caritativa. 

Card. Godfrey: Pars III. Schema spirat spiritum caritatis vere 
christianae et est optime confectum; sed liceat observationes facere 
de eo quod dicitur in pag. 15, 10 num. 31, de ambitu internationali. 

Si agitur de studiis aptisque mediis necessitatibus praeveniendo et 
consultatione inter organizationes nationales optime quidem. Sed si agi- 
tur de magno officio, quod magnas exigit expensas, de centro dico 

quod, dirigeret conatus nationales ordines dando, essem contrarius, et, 
meo submisso iudicio, excluderem numerum trigesimum primum, quia 
videtur continere semen magnae burocratiae. Dubito etiam de necessi- 
tate vel utilitate novae Congregationis curam Apostolatus Laicorum 
committendae quia quantum videtur quaestiones de apostolatu laico- 
rum possunt dirigi a conferendis Episcoporum, vel in campo dioece- 

sano. Patet quod variae conditiones sunt. 

Caput VII, pag. 17: 11 De formatione laicorum ad actionem carita- 
tivam. 

Necesse est, ni fallor, insistere ut media ad operam efficacia quat- 
tuor sunt: 

1) Spirituale : i, e. sanctitas personalis. 

2) Doctrinale-, nempe scientia doctrinae Catholicae. 

3) Sociale-, id est, accurata scientia conditionum socialium am- 
bitus in quo exercent apostolatum. 

4) Formatio Professionalis-, quae est maximi momenti, id est 
laicus debet in sua propria professione esse capax et habilis, ita ut 
exemplum suum fiduciam inspiret in iis quibus inservit. 


10 Cf. p. 572. 
Cf. p. 573. 

In mea dioecesi fructus optimos producit talis formatio sive domi 
sive in locis exteris. 

Exc. Cooray: Pars IV. Pag. 29, 12 n, 50. Loquendum est non tan- 
tum de munere dominorum circa renumerationem labori adaequatam 
sed etiam de munere opificum circa laborem renumerationi adaequatum. 

Pag. 30, 13 n. 53. Insistendum est etiam de iure dominii privati 
prout est medium aptissimum ad tuendam libertatem et dignitatem 
humanam. Absque dominio privato opifices valde facile reducuntur in 
servitutem vel capitalistarum vel despotismi communistici. 

Pag. 36. 14 Tradendae sunt clarius etiam normae generales de operi- 
stitiis (strikes). 

Adnecto alias quasdam observationes, infra, de familia: 

Ad caput III, nn. 45, 46. In primis quaestio de familia est ma- 
ximi momenti. Si habeatur ut finis principalis Concilii Vaticani II reno- 
vatio et conservatio vitalitatis Ecclesiae ita ut illa in mundo fulgeat 
sancta et immaculata, humili meo sensu, ad tria puncta principalia om- 
nino attendendum est — nempe ad sanctificationem sacerdotum, ad 
sanctificationem familiae et ad sanctificationem iuventutis. Sed inter 
tria haec, sanctificatio vitae familialis locum centrum tenet: nam si 
sanctae sint familiae, optimae erunt vocationes sacerdotales et facilius 
arcebitur iuventa a gravissimis periculis modernis. 

Sed ad vitam sanctimonialem in familiis tuendam satis non est enu- 
cleare doctrinam tam naturalem quam supernaturalem de familia chri- 
stiana. Requiruntur etiam media apta ita ut cognitio veritatis in pra- 
xim inducatur. Unde valde optandum est ut auctoritate suprema Con- 
cilii saltem breviter quid dicatur de mediis conservandi integritatem 
et sanctitatem familialem. 

Haec media, ut patet, sunt et naturalia et supernaturalia. Inter su- 
pernaturalia, praeter dignam et frequentem receptionem Sacramento- 
rum maximi valoris practici sunt preces familiales praesertim Corona 
B. M. V., Consecratio familiarum SS. Cordi Iesu etc. Sed de his om- 
nibus non requiritur longa expositio. Res patet. Velim tantum in men- 
tem revocare unum punctum quod maximi est momenti et quod magno- 
pere periclitatur his diebus — nempe munus matrisfamilias in sancti- 
ficatione familiali. 

Sanctitas familialis pendet ex sancta educatione prolis. Sed sancta 


12 Cf. p. 588. 

13 Cf. p. 588. 

14 Cf. p. 591. 

educatio prolis pendet quam maxime a matre. Unde patet quanta cum 
cura debent praeparari istae quae aliquando erunt matres familiarum. Sed 
omnis ista praeparatio inutilis evaderet si mater domi non adest ad per- 
sonaliter educandos filios et filias. Est maximum periculum hodierni tem- 
poris tam inter divites quam inter pauperes, nempe habitualis absentia 
matris e gremio familiali vel domo. 

Inter divites, saepe saepius habetur sensus exaggeratus recreatio- 
nis seu relaxationis mentis et corporis, delectationis etc. Unde matres 
familiarum tempus terent in coetibus socialibus (clubs), in theatris 
et aliis delectamentis; imo non absunt quaedam quae plus curant de 
canibus et felinis animalibus quam de filiis et filiabus propriis. Per 
debitas instructiones et monitiones omnino corrigenda est talis prava 
dispositio mentis. 

Inter pauperes, propter penuriam non tantum patres sed etiam 
matres familiarum in officinis paene tota die debent laborare, et neces- 
sarie domo abesse. Unde non modo ex una parte omnino ruit vita fa- 
milialis et recta educatio prolis sed etiam ex altera parte et uxores 
saepe saepius evadunt spiritu independentes et castitas coniugalis ma- 
ximis periculis exponitur. Non raro finis est divortium civile et dere- 
lictio prolis. 

Nemo est qui non videt quam optanda sit commoratio habitualis 
matris domi cum suis filiis et filiabus. Solum remedium hac in re videtur 
esse institutio salarii familialis pro patribus familiarum, prout tam sa- 
pienter et tam saepe declarata est a Sancta Sede. 

Opportunum esset ut occasione Concilii Oecumenici gravissima in- 
stantia hac de re fiat a coetu universali episcoporum totius mundi. Nam 
si salvatur integritas et sanctitas familialis salvabitur tota societas hu- 
mana et salvabitur sanctificatio animarum in Ecclesia. 

Corollaria. 

Hac occasione nacta liceat mihi etiam in mentem revocare quod 
salarium familiale viri (et insuper quod est melius, distributio propor- 
tionalis emolumenti inter dominos et opifices) potest esse remedium 
optimum contra multa alia mala quae praesenti tempore praevalent, et 
quae saltem indirecte sanctitatem familialem impugnant: 

1. Contra Capitalismum exaggeratum: nam salarium familiale causa 
erit diminuendi emolumenta indebita dominorum industrialium. 

2. Contra Communismum: erit remedium contra penuriam quae sae- 
pissime est causa alliciens proletariatum ad Communismum. 

3. Contra illicitam limitationem prolis perniciosissimam, quae sae- 
pissime fit ex penuria rerum materialium. 

4. Contra defectum copiae laboris (unemployment). Nam si labor 

feminilis ex officinis excluditur, erit, humili meo sensu, copia laboris 
sufficiens omnibus viris in mundo. 

Unde maxime optandum est, occasione Concilii Oecumenici, ut in- 
stantia specialis hac de re fiat — nempe de mediis aptis fovendi et con- 
servandi integritatem et sanctitatem familialem et praesertim de mo- 
mento muneris materni in gremio familiali. 


4) SUFFRAGIA SODALIUM 

Card. Micara: Placet. Attingitur, in parte III, maximum et prae- 
stantissimum officium a christiana lege sancitum et omnia illud spe- 
ctantia, sive principia sive normae, perspicue traduntur. 

Opportune, inter cetera, vindicatur Ecclesiae ius et officium adsi- 
stentiae praestandae (n. 10, pag, 9 l ), contra conatus hoc munus ab ipsa 
auferendi et remittendi laicis tantummodo personis atque institutio- 
nibus. 

Principia et normas de actione sociali laicorum (in parte IV) potis- 
simum ex Litteris Encyclicis Mater et Magistra uberrime hausisse 
placet. 

Card. Pizzardo: Placet. 

Card. Aloisi Masella: Placet iuxta modum: secundum ea quae 
exposita fuerunt ab Em.mis Patribus. 

Card. Ferretto: Placet. 

Card. Lienart: Placet ad mentem Em.mi Card. Relatoris. Certo 
de observationibus a Patribus factis ratio accurate habenda erit, atta- 
men mihi videtur quod damnosum esset si opus tam laudabiliter a 
Commissione de Laicis elaboratum et tam ab ipsis laicis pro Ecclesia 
militantibus exoptatum, propter eas erueretur. 

Card. Tappouni: Placet. 

Card. Copello: Placet. Verbum dicatur de Conferendis S, Vin- 
cendi et « Dominarum caritatis ». 

Card. McGuigan: Placet, iuxta observationes a Patribus factas. 

Card. Frings: Placet. Sed Schemata copiosiora sunt, ut possunt 
recipi in decreta Concilii prout iacent. 


1 Cf. p. 568. 

Card. Ruffini: Placet iuxta modum. 2 

Card. Siri: Placet iuxta modum: in voto Em.mi Relatoris; ratio 
habeatur eorum quae a Patribus dicta sunt, 

Card. McIntyre: Placet iuxta modum: Commentum adnexum. Ani- 
madversiones Em.mi Card. Ruffini placent: etiam Card. Suenens optime. 

Pars IV, Caput IV, n. 33: Actio socialis in Statibus Foederatis 
principaliter conducitur per societates Statuum singulorum et per au- 
ctoritatem magistrorum qui in scholis publicis educationem eorum 
recipiunt. In his scholis publicis Deus non agnoscitur. Experientia do- 
cuit doctrinam materialisticam in his scholis doceri, et in operibus 
socialibus dominari. 

Necesse est principia scholarum sequi, quae sunt indifferentia ad 
religionem, quoad participationem in distributione pecuniarum pu- 
blicarum. Ergo loco societatum laicorum debent esse catholicae scho- 
lae sociales in quibus catholica principia socialia docentur. 

Pars III, pag. 15, 3 cap. VI, nn, 30-31: Verum est, caritas urget nos 
et urget in omnibus locis et pro omnibus populis, sed necessitas socie- 
tatum laicorum in modo nationali et internationali non est operata. 

In mente retineri debet quod caput dioecesis est Ordinarius et si 
necessitas urget pro institutione nationali vel internationali in distri- 
butione caritatis, vel in aliis operibus, melius est fieri per medium Ordi- 
narii quam per institutionem laicorum sine Ordinario. 

Periculum est separatio iurisdictionis ab Ordinario; et omnis aucto- 
ritas assumitur in societate laicorum. 

Verum est distinctio inter dioeceses et societates locales, et so- 
cietates nationales et internationales, sed semper esse debent sub dire- 
ctione Ordinarii. 

Card. Quiroga y Palacios: Placet iuxta modum: Attendantur 
dicta ab Em.mis Relatore, Ruffini et Leger, praecipue de extollendis 
Scholis Servitii Socialis, quae magnum profectum afferunt. 

Card. Leger: Placet iuxta modum: attentis animadversionibus Pa- 
trum et annexis. 4 Desiderio Em.mi Ruffini adhaereo, i. e. ut schemati- 
bus emendatis post Concilium Catechismus A. C. proponatur. 

Card. Montini: Placet utrumque schema ad mentem Em.mi Card. 
Relatoris: videtur tamen in breviore forma haec schemata praesen- 


2 Cf. pp. 600-601. 

3 Cf. p. 572. 

4 Cf. pp. 601-605. 

tanda esse Concilio, ita ut Sancta Synodus de principiis tantum decer- 
nat, et omnia optima quae in schematibus dicta sunt post Concilium 
veluti corollaria opportune divulgentur. Dignae consideratione sunt 
animadversiones Em.morum Cardd. Ruffini et Richaud, ac Em. mi 
Card. Mclntyre de iurisdictione Episcopi tuenda. 

Card. Garibi y Rivera: Placet iuxta modum: cum animadversio- 
ne ab Em.mo Card. Godfrey quoad formationem ad apostolatum lai- 
corum. 

Card. Giobbe: Placet. 

Card. Godfrey; Placet iuxta modum: attentis iis quae Em. mi et 
Exc.mi Patres dixerunt et iuxta ea quae dixi et in folio adnexo scripsi.' 1 

Card. Confalonieri: Placet. Schema, si potest, brevietur. 

Card. Richaud: Placet iuxta modum. In primo schemate : 

1) Ratione numerorum 28, 29, 30, exopto quod significetur praecise 
subordinatio directa in dioecesi erga Ordinarium pro omnibus associatio- 
nibus caritativis, quae ut catholicae se habent et respondent ad aliquam 
inspirationem christianam. Non deest talis societas, quae, sub praetextu 
quod fundata sit olim a laicis et hodie adhuc exclusive a laicis constitua- 
tur, imo quia dicit se a Sancta Sede esse recognitam ut laicalem, declarat 
aperte nullo modo esse subordinatam iurisdictioni ecclesiasticae. 

Inde valde difficilis est in casu aliquam coordinationem instituere 
inter eius activitates et eas caritativas Actionis Catholicae vel aliarum 
associationum similium. 

2) Circa n. 32, oporteret statuere quod istae institutiones carita- 
tivae a religiosis promotae, si non sint exclusive ad bonum communita- 
tis religiosae vel missionum religiosorum, debent sese submittere, pro 
laudabili coordinatione, ad organizationem caritativam dioecesanam. 

In secundo schemate-, dolorose me poenitet istud schema fere 
nihil dicere, nisi tantummodo per insinuationes, de rebus maximi mo- 
menti quarum Summi Pontifices cum instantia doctrinam praebuerunt: 
scilicet, de associationibus professionalibus (Syndicats), de organiza- 
tione professionali, de relationibus inter dirigentes ac dominos ex una 
parte et opifices vel omnes ministros subordinatos ex alia parte, de con- 
tractibus inter eos instituendis, de legitimitate vel de limitibus cessa- 
tionum ab opere. 

Quoddam incitamentum authenticum postulatur erga institutiones 
professionales quae sub inspiratione christiana vivunt. 


5 Cf. pp. 605-606. 

Istud schema videtur, ni fallor, quodammodo regressivum relate 
ad Encyclicam Mater et Magistra. 

Card. Konig: Placet et in voto Card. Ruffini et Card. Mclntyre 
quoad auctoritatem Ordinarii. 

Card. Dopfner: Placet ad mentem Em.mi Relatoris. Perpendan- 
tur congrue dicta Patrum. In folio andexo aliquae emendationes pro- 
positae sunt. Consentio Em.mo Card. Montini in schemate abbre- 
viando et edendo. 

lam in prima disceptatione, quae de Schemate Constitutionis « De 
Apostolatu Laicorum » instituta est, animadversiones quasdam gene- 
rales de tota Constitutione proposui, quae uti patet eodem modo ac 
primis duobus partibus applicandae sunt etiam parti tertiae et quartae 
nunc tractandis. Restat nunc ut nonnullas adnotationes proferam ad 
singulos locos. 

Ad P 'artem III: Ad Cap. IV, n. 18 (pag. 12 b ): Textus huius nu- 
meri non plane perspicitur. Quare supprimatur n. 18. 

Ad Cap. VI, n. 31 versus finem (pag. 15, 7 lin. 34 sqq.): Sicut non 
videtur necessarium, a Sede Apostolica institutionem peculiaris Con- 
gregationis de Apostolatu Laicorum petere, ita nec institutio talis 
officii videtur exoptanda. Nam haec diversas difficultates adnexas habe- 
ret: concentratio pecuniae, difficultates iuris Concordatorum (nam in- 
stituta caritativa in singulis nationibus habent saepe statum iuris civi- 
lis, propter quem non tam faciliter centro internationali subiici pos- 
sunt), respectus ad instituta et activitates Religionum caritati varum. 
Sufficere videtur institutio « Caritas Internationalis », quae iam prae- 
sto est. 

Ad Partem IV. Ad Terminologiam. « Declaratio » in initio posita 
rationem, ordinem et terminologiam rerum in praesenti parte tractan- 
darum exhibere intendit. Proh dolor! termini quidam adhibiti minus 
praecisi esse vel aliis iam significationibus occupari videntur. Deside- 
ratur, ut terminologia magis perspicua evolvatur: 

a) Inscriptio generalis fortasse melius sonaret: « De Apostolatu 
Laicorum in ordine temporali »; nam vox « temporalis (prout contra- 
distinguitur a « spirituali ») bene significat obiectum actionis illius, 
de qua hic agitur. E contra inepti sunt termini: « actio socialis », « in 
ordine naturali », « in ordine (infra-)mundano » vel « saeculari ». 


0 Cf. p. 570. 
7 Cf. p. 572. 

b) Insuper illa actio melius « aedificatio » quam « instauratio » 
ordinis temporalis dicitur, quia vox « instauratio » iam in exegesi et 
theologia (cf. Eph. 1, 10) occurrit, et diverso quidem sensu. 

c) Commendari potest modus loquendi: « animatio » (vel « im- 
butio ») ordinis temporalis « Spiritu christiano » (vel « principiis chri- 
stianis »). 

d ) Non autem est opportunum distinguere inter « apostolatum 
evangelisationis atque testimonii » et « apostolatum consecrationis mun- 
di », quia hi termini in exegesi biblica etiam cum diversis significatio- 
nibus adhibentur neque semper adaequate distinguuntur. 

Ad Titulum I. Ad Cap. II, n. 6 (pag. 10, 8 lin. 18): Fortasse vox 
« decisiones » melius substituitur verbo « directivas » quod est mi- 
tius, amplioris extensionis, magis alliciens. 

Ad Titulum II. Ad Cap. II, n. 38 (pag. 24 °): Non sufficienter ratio 
haberi videtur illius sectoris publicae educationis, qui pro obiecto habet 
curam iuven tutis extra familiam et scholam positae. Unde addatur in 
praedicto numero: 

« Videant laici, ut christianae educationis principia [etiam] ser- 
ventur in illis institutis [et domibus], in quibus [praeter familias, scho- 
las et locos laboris] infantes et iuvenes educantur, praesertim in iis 
quae familiae vices gerunt, vel quae iuniorum mente vel corpore mi- 
nutorum curam agunt ». 

Ad eundem Caput, n. 39: Assumantur in hunc textum quaedam ele- 
menta de artibus gymnicis ex appendice Partis II. 

Ad Cap. IV, n. 50 (pag. 29, 10 lin. 10 sqq.): Periodus in lin. 10 inci- 
piens secundum doctrinam Encyclicae Mater et Magistra fortasse me- 
lius ita enuntiabitur: 

« Ratio etiam habeatur, praeter efficientiam laboris praestiti nec- 
non condicionum societatum bonis gignendis, boni communis et civi- 
tatis propriae et totius humanae familiae ». 

Ad Cap. V, n. 61 (pag. 35, 11 lin. 13 sqq.): Cum doctrina de Ordi- 
nibus in societate peculiare obiectum sit doctrinae « Encyclicarum so- 
cialium » Romanorum Pontificum, locus citatus forte melius enun- 
tiabitur sic: 

«... satagendum est, ut ordines, collegia, corpora, coetus et con- 
diciones suis normis et consiliis seipsa regantur, sancte tamen servato, 
secundum principia in Encyclicis Litteris socialibus Romanorum Pon- 
tificum enuntiata, bono communi sive... ». 


8 Cf. p. 578. 

9 Cf. p. 585. 


10 


Cf. p. 588. 
Cf. p. 591. 

Ad Caput VI et VII: Emphasis quae per totam Partem IV ponitur 
in momento progressus scientiarum et technicarum rerum eiusque in- 
fluxus in culturam nostrorum temporum, aliquomodo nimia esse vi- 
detur. Altera ex parte in multis nationibus sufficiens copia catholico- 
rum, qui in scientias et res technicas dirigentem influxum exerceant, 
deest. Unde suadeo: 

a) Omittantur in n. 63 incisa 1 et 2; incipiatur a « Scien- 
tificas... ». 

b) Amplificentur ea quae dicuntur hic de cultu scientiarum, ele- 
mentis desumptis ex appendice Partis II (De cultura). 

Ad Cap. VI, n. 67 (pag. 38 12 - De Arte): Hic numerus, uti iacet, 
parum dicere videtur. Unde aut omittatur, aut ita ad integrum caput 
evolvatur, ut essentiales respectus a laicis attendendi exhibeantur. Qui 
contineat: approbationem specificorum valorum humanorum huius cam- 
pi, variis nationibus et epochis propriorum, exhortationem ad inani- 
mationem eiusdem veritatibus christianis, et ad evitationem deprava- 
tionum ex falsa conceptione mundi et abusu ad fines non honestos 
orientium; exhortationem ad conservandam traditionem nexus inter 
religionem christianam et artes. 

Ad Cap. VIII, n. 71 (pag. 41 13 ): Omittatur primum incisum huius 
numeri, propter rationes iam supra pro expunctione incisorum 1 et 2 
in articulo 63 allatas. 

Liceat in fine iterum petere, ut totum Schema in formam valde 
breviorem reddatur. Ad libitum propono novam materiae dispositio- 
nem, continentem abbreviationes illas, quae ad minimum observari 
deberent: 

j Prooemium : 

Omitti potest incisum illud incipiens « Unum cum Christo » in 

-r 14 

pag. 7. 

Pars I: 

Cap. I. Omitti potest altera pars numeri 2. Praeterea omittatur 
num. 6, quia postea idem dicetur. 

Cap. II. Praeambulum omitti potest, in textu servata allusione ad 
Eph. 4, 11-12. 

Cap. III. Tradatur ad commissiones de disciplina cleri, Seminariis, 
Religiosis. 


12 Cf. p. 592. 

13 Cf. p. 594. 

14 Cf. p. 469. 

Caput IV. Potest abbreviari; retineatur n. 25, omissis linn. 17-20; 
omittatur n. 26; retineantur nn. 27-29; omittantur nn. 30 et 32. 

Cap. V. Omitti potest n. 35 (alibi repetitum). 

Cap. VII. Uti « Praeambulum » sufficit 1 incisum; reliqua, a « Tem- 
pora praeterita » usque ad « Formae variae » ponantur in notis. 

Insuper n. 50 omitti potest. 

Cap. VIII. Omitti potest n. 51. 

Cap. X. 1) Praeambulum ponatur in nota, excepto ultimo articulo, 
qui ponatur ut primum incisum numeri 61. 

2) In n. 61 incisa 2-4 omitti possunt; nam recurrent in capitibus 
de familia et educatione. 

3) Nn. 65-66, pertinent ad Schema de cura pastorali. 

4) Nn. 68, 69 et 75 omitti possunt. 

Pars II: 

Prooemium ponatur in notis. Incisa 1 et 3 insuper omitti possunt. 

Titulus I: 

Cap. I. 1) n. 4 omitti potest inde a « Quod si fiat... ». 

2) n. 7 omitti potest (repetitur). 

Cap. III. 1) Posset in breviorem formam redigi (continet plura 
dicta in Parte I). 

2) Omitti potest n. 14 (anticipat posteriora). 

Titulus II: 

Cap. I. 1) Posset abbreviari. 

2) Omitti possunt n. 20 incisum 1 (linn. 14-18); incisum 2 
(linn. 19-23), nam melius providetur in schemate de mediis communi- 
cationis; incisum 3 (alio loco recurrit). 

3) Omitti possunt nn. 22 et 23. 

Cap. II. Cf. dicta ad Partem I, Cap. VI: in casu compositionis 
suggestae unum Praeambulum sufficit. 

Caput III. 1) Praeambulum ponatur in notis. 

2) n. 35 omitti potest: cf. Schemata de cura pastorali. 

Cap. IV. 1) Praeambulum ponatur in notis. 

2) n. 42 omitti potest; cf. Schemata de cura pastorali. 

Cap. V. 1) Praeambulum ponatur in notis. 

2) Omitti possunt nn. 44, 37, 48 (alibi occurrunt). 

3) n. 50 omitti potest (res nimis sub lite est nec necessario a Con- 
cilio decidenda). 

Cap. VI. Praeambulum ponatur in notis, retento inciso ultimo ut 
proprio numero. 

Cap. VIII. 1) Abbreviari potest vel transmitti ad Commissionem 
de missionibus totum caput. 

2) Praeambulum ponatur in notis. 

3) Omitti possunt n. 65 art. seu incisum 2, praeterea n. 67 (postea 
iterum recurrent). 

Pars IV: 

Declaratio omitti potest. 

Prooemium : Tertius et quartus numerus in unum componantur. 

Tit. I: 

Cap. I. T propositio numeri 2 et numerus 3 ponantur in notis. 

Cap. III. N. 9: omitti potest 3 incisum. 

Caput IV. 1) Nn. 11 et 12 omitti possunt (pertinent ad pasto- 
rationem). 

2) N. 20 trahatur ad Caput V. 

Titulus II: 

Praeambulum potest poni in notis. 

Caput II. N. 32 poterit omitti, si alibi (in Schemate de scholis) 
fusius tractatur. 

Cap. III. N. 43, incisum 3 omittatur (momentum viri in educa- 
tione negligi videri potest). 

Cap. V. N. 59: omitti possunt articuli 1 et 2, manente inciso 3. 

Cap. VI. N. 63, articuli 1 et 2 omitti possunt. 

Caput VIII. N. 71: omittatur primus articulus. 

Nota bene: Nomine « articuli » vel « incisi » hic veniunt singulae 
partes unius eiusdemque numeri, quae nova incipiente linea distin- 
guuntur. 

Patet: Si hae abbreviationes propositae fierent, propter nexum 
textum aliquibus locis paululum esse modificandum. 

Card. Marella: Utrumque schema placet iuxta modum: ad men- 
tem Em. mi Relatoris, attentis aliquibus observationibus a Patribus 
factis, praesertim ab Em.mis Ruffini et Montini. 

Card. Traglia: Placet, at in breviorem formam redactum. Ite- 
rum commendatur ut propria definitio Actionis Catholicae redigatur. 
Actio Catholica debet esse et remanere, ob peculiarem dependentiam 
ab auctoritate ecclesiastica, praecipua institutio ad apostolatum lai- 
corum promovendum et ad quam ceterae institutiones apostolatus lai- 
corum reducendae sunt, sive inchoative sive perfective. 

Card. Alfrink: Placet. 

Card. Santos: Placet. 

Card. Ritter: Placet iuxta modum: attentis observationibus a Car- 
dinali Suenens factis de clariore definitione termini « Actio Catholica ». 

Card. Cous s A: Placet in voto Em. mi Relatoris. Laudanda quae 
traduntur enucleationes et praescripta; at Patribus Concilii subiician- 
tur praecipuae normae addita exhortatione quae zelum laicorum exci- 
tet et eos moneat ut sub ductu Hierarchiae officium impleant. 

Card. Silva Henriquez: Pars III. Placet. 

Pars IV. Placet. In genere animadvertendum esse videtur deesse 
media vel suasiones ut inter Hierarchiam et laicos permanentes relatio- 
nes seu contactus existant, quod sane maximi est momenti pro actione 
vere una ac ordinata in Regno Christi promovendo. 

Card. Suenens: Placet in voto Em.mi Relatoris et in voto Em.mi 
Card. Montini. 

Card. Ottaviani: Placet. Gratulor, et adhaereo animadversioni- 
bus Patrum et voto Card. Ruffini. 

Card. Di Jorio: Placet, ad mentem Em.mi Card. Relatoris; tamen 
in breviore forma Concilio proponatur. 

Card. Bea: Placet, attentis iis quae ab Em.mis et Exc.mis Pa- 
tribus dicta sunt. Non videtur condenda nova Congregatio Romana. 
De modo proponendi rem Concilio in voto Em.mi Card. Montini et 
Ottaviani. 

Card. Browne: Placet iuxta modum: i. e. ad mentem Em.mi Re- 
latoris et ad modum quo suffragium dedi heri de Partibus I et II. Etiam 
adhaereo menti Em.mi Card. Ruffini ut schema opportune melioratum 
remaneat uti Directorium Apostolatus Laicorum. 

Card. Albareda: Placet utrumque schema ad mentem Cardinalium 
Relatoris, Ruffini et Montini. 

Beat. Gori: Placet. 

Beat. Cheikho: Placet. Attentis observationibus ab Em.mis ac 
Rev.mis Patribus factis. 

Exc. 0’Connor: Placet iuxta modum: et iuxta animadversiones 
in folio adnexo scriptas. 

In parte tertia magis mihi sermo esse videtur de actione caritativa 
totius Ecclesiae quam de specifico munere Laicorum in hac actione 
prosequendo. Idem dicendum quoad partem quartam, ubi ampla ex- 
positio doctrinalis invenitur de universis rebus socialibus. Forsitan 
melius esset utramque partem ad sola praecepta reducere quae aposto- 

latus Laicorum propria sunt, praesertim si de rebus socialibus doctrina 
proprium schema in Concilio obtinebit. 

Secus necessarium erit ut pars tertia necnon quarta, sub alio, am- 
pliore titulo, praesentetur. 

Tandem, in parte tertia, pagina decima secunda , 15 cautius redigen- 
dus est numerus decimus nonus de « communione in activitate carita- 
tiva cum non catholicis ». 

Exc. Ujcic: Placet: optatur brevior redactio. 

Exc. Antezana y Rojas: Placet iuxta modum: iuxta ea quae 
dicta sunt a Patribus. Apostolatus laicorum nunc etiam atque etiam 
opus est in Sancta Ecclesia sub diversis formis, praecipue de Actione 
Catholica, quia Apostolatus Hierarchicus laborat operose contra hostes 
communistas, qui opem ferunt contra christifideles insidiose. 

Exc. Beras: Placet, ad mentem Em.mi Card. Relatoris. 

Exc. Cooray: Placet iuxta modum: i. e. secundum observationes 
a Patribus factas et iuxta adnotationes scriptas adnexas . 16 

Exc. Alter: Placet iuxta modum: sci. ad mentem Em.morum Pa- 
trum expositam. Mihi videtur quod quatuor partes totius schematis « De 
Apostolatu Laicorum » reducendae sint ad unum fasciculum. Duae 
sunt virtutes quae, meo humili iudicio, comprehendunt integram natu- 
ram « Actionis Socialis », sci. iustitia socialis et caritas socialis. Oportet 
eas distinguere a virtutibus similis nominis, quae exercentur a perso- 
nis tamquam individuis potius quam ac membris societatis, quae propter 
particularem statum in societate obligationem habent bonum commu- 
ne promovendi. Omnia comprehendi possunt sub iis duobus titulis. 
Nulla nova congregatio Romana. 

Exc. Perrin: Placet ad mentem Eminentissimi Relatoris, ratione 
habita animadversionum Patrum. 

Principia et regulae generales tantum disceptentur in Concilio. Re- 
liqua optimarum rerum publici iuris fiant in constitutione apostolica 
vel in alio documento. 

Exc. Bernard: Placet, in voto tamen Em.mi Card. Frings quoad 
actionem socialem promovendam in Missionibus, nationibus christia- 
nis adiuvantibus. 


16 Cf. p. 570. 

Cf. pp. 606-608. 


16 

Exc. McKeefrY: Placet iuxta modum: i. e. votis Em. morum 
Cardinalium Ruffini, Montini et Godfrey assentio. 

Exc. Lefebvre: Placet iuxta modum: attentis dictis a Patribus, 
praesertim ab Em.mis Cardd. Ruffini et Montini. 

Exc. Graner: Placet, ad mentem Em. mi Card. Relatoris, atten- 
tis observationibus factis ab Em.mo Cardinali Ruffini. 

Exc. Hurley: Placet. 

Exc. Seper: Placet. 

Exc. Bazin: Placet. 

Exc. Rakotomalala: Placet, attentis observationibus a Patribus 
factis. 

Exc. Ngo-dinh-Thuc: Placet. 

Exc. Verwimp: Placet, ad mentem Eminentissimi Relatoris, at- 
tentis eis quae dixit Eminentissimus Dominus Godfrey de non con- 
dendo novo organismo generali ad regendum apostolatum laicorum; 
directio potius relinquatur coetui provinciali Episcoporum. 

Exc. Jelmini: Placet: attendatur ad ea quae sapienter dixit Emi- 
nentissimus Ruffini de relationibus socialibus, et de schemate abbre- 
viando et publicando ut dixit etiam Eminentissimus Montini. 

Exc. Suhr: Placet. 

Exc. Scharmach: Placet: optatur brevior redactio. 

Rev. Gut: Placet. Schemata in formam breviorem et magis suc- 
cinctam redigantur. 

Rev. Sepinski: Placet utrumque schema ad mentem Em.mi Card. 
Montini et Em.mi Card. Godfrey quoad associationes caritativas in am- 
bitu internationali (P. III, pag. 15, 17 n. 31). 

Animadversiones ad perficiendum schema: 

Pars III: Ad pag. 6, 18 linn. 12-15: textus clarior reddatur. 

Ad pag. 6, lin. 24: interpunctio sic fiat: « Dominus, in novissimo 
iudicio, sese... ». 


17 Cf. p. 572. 
Cf. p, 567. 


18 

Ad pag. 7, 10 not. 7 in fine, scribatur: « CEuvre de misericorde, une 
ceuvre de misericorde... ». 

Ad pag. 8, 20 lin. 3: corrigatur « supposita ». 

Ad pag. 10, 31 lin. 17: addatur comma: « adesse impensius urget, 
si periculum ». 

Ad pag. II, 22 lin. 3: corrigatur: « Redemptionis ». 

Ad pag. 13, 2J linn. 1-2: corrigatur: « nostris temporibus ». 

Ad pag. 15, 24 lin. 10: proponerem formulam minus absolutam: 
« Curent Episcopi ut, in quantum fieri potest, adsit... ». 

Ad pag. 16, 25 linn. 9-13: proponerem hanc redactionem: « haec ut 
magni faciant Sacra Synodus laicos hortatur, ut auxilium et patrocinium 
eis praestent et vocationes pro ipsis Ordinibus et Congregationibus 
foveant ». 

Ad pag. 17, 26 lin. 14: addatur comma: « et ad exercenda, ipsius mo- 
deratoribus, immittant ». 

Pars IV: Ad pag. 4, 27 linn. 4-5: deleatur comma (virgola) « ordinis 
moralis principiorum quod attinet ». 

Ad pag. 5, 28 lin. 13: corrigatur: « in fide et caritate exercendis ». 

Ad pag. 10, 29 linn. 24-26: quaeritur quomodo istud consilium con- 
stituatur. 

Ad pag. 10, not. 1, lin. 2: expungatur verbum « generalia ». 

Ad pag. 12 30 in titulo: corrigatur: « ad actionm socialem ». 

Ad pag. 12, lin. 23: melius scribatur: « televisificis ». 

Ad pag. 13, 81 not. 2, lin. 2: corrigatur: « edantur ». 

Ad pag. 13, nota 2, lin. 4: corrigatur: « denique » loco « denuo » 
et « televisificis » loco « televisivis ». 

Ad pag. 16, 32 lin. 21: corrigatur: « navitatis » loco « nativitatis ». 

Ad pag. 16, linn. 22-23: melius dicatur: « cuiuscumque generis eo- 
rum op erae sunt ». 

Ad pag. 19, 38 not. 2, linn. 3-4: corrigatur « Mit brennender Sorge », 
A.A.S., 29 (1937), pp. 164-165; Pius XII, Nuntius Radiophonicus... 

Ad pag. 20, 34 linn. 4-5: corrigatur: « recta evolutio foveatur ». 


19 Cf. p. 568. 

20 Cf. p. 568. 

21 Cf. p. 569. 

22 Cf. p. 569. 

23 Cf. p. 571. 

24 Cf. p. 572. 

25 Cf. p. 572. 
20 Cf. p. 573. 


27 Cf. p. 574. 

28 Cf. p. 575. 

29 Cf. p. 578. 

30 Cf. p. 579. 

31 Cf. p. 580. 

32 Cf. p. 581. 

33 Cf. p. 584. 

34 Cf. p. 583. 



620 


SESSIO VII - ACTA 


Ad pag. 25, 35 lin. 2: melius dicatur: « quicumque est civilis cultus ». 

Ad pag. 25, 36 lin. 9: corrigatur: « onerosas ». 

Ad pag. 25, lin. 20 sqq.: textus clarior reddatur. 

Ad pag. 26, 37 lin. 10: « nunquam »: hunc modum scribendi prae- 
fero; sed adhibeatur semper idem modus scribendi cf. pag. 14, 38 lin. 16 
- ubi legitur « nonnumquam ». 

Ad pag. 26, lin. 22: melius scribatur: « pro honesta posteriore 
vita ». 

Ad pag. 27, 39 lin. 12: dicatur « sit » loco « sint »; quia refertur ad 
verbum « institutione ». 

Ad pag. 28, 4(1 not. 1, lin. 1: corrigatur: « A.S.S. ». 

Ad pag. 29, 41 not. 3, lin. 1: corrigatur: « A.S.S. ». 

Ad pag. 30, 42 not. 6, lin. 1: corrigatur: « A.S.S. ». 

Ad pag. 31, 43 linn. 5-12: textus clarior reddatur. 

Ad pag. 31, lin. 15: melius scribatur: « ampliore ». 

Ad pag. 31, lin. 26 - pag. 32, 44 lin. 1: praeferrem hanc redactionem: 
« priores tribuendae sunt partes privatae industriae singularium homi- 
num, qui quidem etc. ». 

Ad pag. 34, 46 linn. 1-6: textus clarior reddatur. 

Ad pag. 35, 40 not. 3, lin. 1: corrigatur: « A.S.S. ». 

Ad pag. 36, 47 linn. 1-2: sic fiat interpunctio: « Quo verum, per- 
fectius servato hoc... principio ». 

Ad pag. 37, 48 linn. 2-3: dicatur: « in scientiis ac technicis inventis 
profectus ». 

Ad pag. 38, 40 lin. 3: dicatur: « quippe quae homines ad metas ». 

Ad pag. 38, lin. 19: melius dicatur: « uberiore modo ». 

Ad pag. 38, not. 3: supprimerem notam. 

Ad pag. 41, 50 linn. 7-8: sic fiat interpunctio: « magis augendum 
inducit, unde civium libertas ». 

Ad pag. 41, not. 1: citatio fontis compleatur. 

Ad pag. 42, 51 lin. 23: corrigatur: « ethnicorum ». 

Ad pag. 44, 52 lin. 17: dicerem: « sed ab ipsis gentibus ». 


35 Cf. p. 586. 

36 Cf. p. 586. 

37 Cf. p. 586. 

38 Cf. p. 580. 
3(1 Cf. p. 587, 

40 Cf. p. 589. 

41 Cf. p. 589. 

42 Cf. p. 590. 

43 Cf. p. 588, 


44 Cf, p. 589. 
48 Cf. p. 590. 
48 Cf, p. 591. 

47 Cf. p. 591. 

48 Cf, p, 592. 

49 Cf. p. 592. 

50 Cf. p. 594. 

51 Cf. p. 594. 

52 Cf. p. 595. 

Ad pag, 45, 64 lin. 11: corrigatur: «requiritur». 

Ad pag. 47, 54 lin. 17: sic fiat interpunctio: « Meminerint quod pax, 
quae opus est iustitiae et caritatis, in morali... ». 

Rev. Janssens: Placet in voto Em. mi Card. Montini et Em.mi 
Card. Godfrey. 


XII 

DE ECCLESIA 
Pars secunda 

(Septima Congregatio: 19 iunii 1962) 


1) SCHEMA PROPOSITUM A COMMISSIONE THEOLOGICA 

Caput VII 

DE ECCLESIAE MAGISTERIO 

1. [De exsistentia et natura magisterii authentici ]. Ut officio evangeli- 
cum nuntium omnibus gentibus fideliter praedicandi Ecclesia sancte funge- 
retur, divinus eius Conditor dilectam sponsam suae veritatis magistram fidis- 
simam effecit, eamque per Spiritum Sanctum charismate indefectibilis verita- 
tis ditavit. 1 Hinc est quod ipsa semper sibi conscia fuerit et instanter procla- 
maverit se in mundo esse columnam et firmamentum veritatis (cf, I Tim. 
3, 15). 2 

Huius indefectibilis veritatis proximum principium et organum perpetuum 
constituit Dominus authenticum Ecclesiae magisterium, cui commissum est 
ut depositum fidei integrum servet, fideliter exponat, et ab omni errore im- 
mune semper custodiat, 3 Apostolis, enim, eorumque successoribus pecu- 
liare promisit Spiritus Sancti donum, quo testes evangelicae veritatis fierent 
usque ad ultimum terrae (cf. Act. 1, 8); ipsis potestatem docendi cum aucto- 
ritate tradidit dicens: « Euntes ergo docete omnes gentes... docentes eos 
servare omnia quaecumque mandavi vobis » {Mt. 28, 18-19); eis denique 
Spiritum veritatis (cf. Io. 14, 16-17; 16, 12-14) et suam praesentiam 
asseveravit usque ad saeculi finem duraturam (cf. Mt. 28, 20) qua in do- 
cendo gregem ab omni praemunirentur errore ». 4 

Exsistit ergo in Ecclesia perenne et vivum magisterium, cui munus tra- 
ditum est docendi cum auctoritate nomine Christi in rebus fidei et morum. 0 
Hoc magisterium qui audit, non homines sed Christum docentem audit, 
iuxta verba Ipsius dicentis: « Qui vos audit me audit; et qui vos spernit, 


53 Cf. p. 596. 


04 Cf. p. 597. 

me spernit » ( Lc . 10, 16); G eique adhaerendo fidelium populus in evange- 
lica veritate servatur. Christus Dominus enim ipse, mystici sui corporis 
Caput in caelis semper exsistens, universam Ecclesiam illuminat, in omnia 
membra sua, in pastores nempe ut doceant, in fideles, ut verbum Dei 
accipiant et apte intelligant, Spiritum veritatis quem promiserat immittens, 
qui omnes ab errore avertat atque ad agnoscendam et profitendam divinam 
veritatem perducat. 7 

Infallibilitatis praerogativa, qua Ecclesiae magisterium in docendo or- 
natur, distinguitur a charismate inspirationis, neque eo spectat ut Ecclesia 
quovis modo novis revelationibus ditescat, sed ut fidei depositum, ab Apo- 
stolis sive scripto sive ore traditum, in Ecclesia integrum custodiatur, prae- 
dicetur, transmittatur, 8 et semper eodem sensu eademque sententia pro- 
gressu temporis magis explicetur. 9 

2. [De subiecto magisterii authentici ]. Charisma veritatis certum et 
authentici magisterii munus ex divina institutione in Ecclesia possident Ro- 
manus Pontifex, successor beati Petri et Christi vicarius, ceterique Epi- 
scopi omnes qui in locum succedunt Apostolorum. 10 

Romanus Pontifex est pro universa Ecclesia divinae veritatis supre- 
mus magister, illique praecipue officium et ius pertinet integre custodiendi 
et infallibiliter proponendi doctrinam salutis pro christifidelibus universis. 
Quod cum facit, cum nempe pro suprema sua apostolica auctoritate ex ca- 
thedra loquitur, ipsius sententia ex sese, non autem ex consensu fidelium 
vel aliorum Episcoporum, infallibilis ideoque et irreformabilis est, 11 atque 
divina operante Providentia fidem Ecclesiae saltem implicitam exprimit vel 
tuetur eiusque bonum promovet. 13 Tunc enim Romanus Pontifex propria 
auctoritate docet, sibi qua successori Petri directe et immediate a Christo 
collata, ideoque suam sententiam non ut privatam proponit, sed tamquam 
universalis Ecclesiae pastor et doctor et Princeps Episcoporum, divinam 
veritatem exponit, quae, scripta vel tradita, per legitimam Episcoporum suc- 
cessionem et imprimis ipsius Apostolicae Sedis studio integra transmittitur, 
et praelucente Spiritu veritatis in Ecclesia fideliter servatur; ad quam co- 
gnoscendam media apta a divina Providentia Romano Pontifici suppedi- 
tantur. 13 Quare cum doctrinam de fide vel moribus ab universa Ecclesia 
tenendam definit, eo ipso certum est hanc in deposito revelato contineri 
vel cum eodem necessario cohaerere. 

Romani Pontificis authentico magisterio etiam cum non ex cathedra lo- 
quitur religiosum intellectus et voluntatis obsequium praestandum est, iuxta 
mentem et voluntatem manifestatam ipsius, 11 quae se prodit praecipue vel 
ex indole documentorum, vel ex frequenti propositione eiusdem doctrinae, 
vel ex dicendi ratione. Mens autem et voluntas Romanorum Pontificum 
manifestatur praesertim per acta doctrinalia universam Ecclesiam respicien- 
tia, ut sunt quaedam Constitutiones Apostolicae vel Encyclicae Litterae vel 
sollemniores Allocutiones: haec sunt enim praecipuum ordinarii Ecclesiae 
magisterii documentum, ad illudque declarandum vel efformandum impri- 

mis conferunt, et quae ibi docentur et inculcantur plerumque iam aliunde 
ad catholicam doctrinam pertinent. Quodsi Summi Pontifices in his actis 
suis de re hactenus controversa data opera sententiam ferunt, omnibus 
patere debet rem illam, secundum mentem et voluntatem eorundem Ponti- 
ficum, quaestionem libere inter theologos disceptationis iam haberi non 
posse. 16 

Munere authentici magisterii funguntur etiam ceteri Episcopi cum Ro- 
mano Pontifice communionem habentes. Episcopis enim, Apostolorum suc- 
cessoribus, ex divina institutione officium et ius competit tum populo sibi 
commisso Evangelium praedicandi eiusque praecepta cum auctoritate pro- 
ponendi, tum invigilandi ut depositum fidei ab Apostolis transmissum a 
suis subditis fideliter servetur, tum ex inexhausto revelationis thesauro 
« nova et vetera » proferendi (cf. Mt. 13, 52) animarum bono accommodata. 
Singuli Episcopi ergo vi missionis apostolicae, 16 dum per orbem dispersi 
suam quisque ecclesiam docent vel in particularibus Conciliis congregati, 
licet infallibilitatis praerogativa non polleant, sunt tamen pro suis subditis 
catholicae doctrinae • veri doctores et magistri authentici, 17 et pro universa 
Ecclesia testes ex officio evangelicae veritatis; cum vero in Oecumenico Con- 
cilio adunantur, tunc cum Romano Pontifice et sub ipsius auctoritate fiunt 
pro universa Ecclesia fidei et morum doctores et iudices, et una cum ipso 
supremam exercent docendi potestatem, 18 Synodique ipsius definitiones ea- 
dem infallibilitate gaudent qua Romani Pontificis definitiones ex cathedra. 

Corpus legitimorum Ecclesiae pastorum et doctorum infallibilitatis prae- 
rogativa gaudet non tantum cum sollemni iudicio in Oecumenico Concilio 
potestatem docendi collegialiter exercet, verum etiam cum singuli in sua 
quisque dioecesi authentice docentes, una cum Romano Pontifice ut testes 
fidei in revelata doctrina tradenda in unam sententiam conveniunt. Quae- 
cumque igitur in rebus fidei et morum ubique locorum ab universis Episco- 
pis, una cum ipso Summo Pontifice, tenentur et ordinario magisterio docen- 
tur, ea etiam citra sollemnem definitionem tamquam irrevocabiliter vera eo 
sensu quo docentur tenenda sunt, et si tamquam divinitus revelata propo- 
nuntur fide divina et catholica sunt credenda. 10 

Singulorum vero Episcoporum de rebus fidei et morum authenticum 
magisterium, dum in communione cum Apostolica Sede ceterisque catholi- 
cae Ecclesiae Episcopis suum munus exercent, a subditis interiore religio- 
soque animi assensu est accipiendum, et ab omnibus christifidelibus tamquam 
divinae et catholicae veritatis testimonium est venerandum. 

3. [De obtecto magisterii authentici']. Ecclesiae authenticum magiste- 
rium imprimis in verbo Dei scripto vel tradito praedicando, custodiendo et 
interpretando versatur; sed ad ea quoque omnia, eadem ex auctoritate, se 
extendit quae, licet non revelata, tamen cum revelatis ita connectuntur ut 
ad depositum fidei integre custodiendum, rite explicandum et efficaciter 
tuendum necessaria sint. 20 Cum vero idem magisterium sit ministerium sa- 
lutis, quo homines docentur quam viam sequi debeant ut ad aeternam vitam 

valeant pervenire, ideo munus et ius illi competit non modo revelatam sed 
et naturalem legem, quae in revelata assumpta est, interpretandi et infalli- 
biliter declarandi, et de obiectiva conformitate omnium actionum humana- 
rum cum evangelica doctrina et divina lege iudicandi. Nulla est ergo pro- 
vincia humanarum actionum, quae sub adspectu ethico et religioso auctori- 
tati magisterii a Christo instituti subtrahi possit. 21 

Ad illius quoque auctoritatem pertinet authenticum ferre iudicium de 
origine et natura ac potissimum de valore doctrinali et morali dictorum et 
factorum extraordinariorum, quae tamquam a Deo originem habentia pro- 
poponantur. 22 

4. [De organis subsidiariis magisterii authentici ]. Magistri Ecclesiae 
authentici, quo facilius munus sibi divinitus concreditum adimpleant, alios 
quos volunt sibi adsumunt in adiutorium auxiliares, quibus peculiaria mu- 
nera conferunt atque determinant. 23 

Romanus enim Pontifex non per se solum magisterium suum exercet, 
verum id ex parte committere potest etiam Sacris Congregationibus aliisque 
peritorum Consiliis, quae ad hoc ab ipso instituuntur, ut, non sine Spiritus 
Sancti adiutorio, doctrinam salutis in Ecclesia tueantur intemerateque ut 
ab omnibus servetur invigilent. Decisionibus ideo ac declarationibus isto- 
rum quoque coetuum, quamvis infallibili atque irreformabili sententia non 
muniantur, non externum dumtaxat obsequium, sed religiosa debetur et de 
se interior mentis adhaesio. 24 

5. [De munere et auctoritate theologorum ]. Sua quoque in Ecclesia 
competit auctoritas doctrinalis theologis. Singuli in explicandis S. Scripturis, 
documentis S. Traditionis et actis S. Magisterii; in determinanda doctrina 
catholica et nota theologica singularum veritatum; in defendenda fide eius- 
que articulis atque praeambulis; in deductione, speculatione et synthesi 
theologica, sua gaudent auctoritate, minore vel maiore, prout melius sunt 
scientiis sacris imbuti et donis Spiritus Sancti illuminati. Ceteris autem 
paribus eorum auctoritas magis viget, seu magis, ut aiunt, est qualificata, 
qui ab ipsa Ecclesia missione canonica donati, nomine Ecclesiae verbo scrip- 
tisve docent. Attamen auctoritas theologorum, etsi probatorum et publice 
agnitorum, et nomine Ecclesiae docentium, specifice ab auctoritate Episcopi 
differt, quippe qui solus nomine Christi doceat eiusque nomine assensum 
doctrinalem imponere possit. 

Quod vero ad auctoritatem theologorum pertinet non singulorum, sed 
quatenus constanter et moraliter omnes per plura saecula in unam senten- 
tiam conveniunt, ea ex intima cum S. Magisterio Ecclesiae connexione 
exoritur, quippe quod eisdem clerum efformandum concredit, eorundem 
consilia rogat in praeparandis documentis ecclesiasticis, Synodis, immo Con- 
ciliis Oecumenicis; eosdem dirigit et invigilando adiuvat; pluriumque aucto- 
ritatem publice commendat etiam titulo Doctoris Ecclesiae. Omnes ergo 
admonet S. Synodus nemini licere absque gravibus et vere probatis ratio- 
nibus ab iis doctrinae capitibus discedere, quae communi theologorum con- 

sensu docentur; 26 ab illis vero doctrinis, quae unanimi et constanti catho- 
licorum theologorum consensu retinentur et docentur ut theologicae veri- 
tates et conclusiones ita certae ut opiniones eisdem contrariae, quamquam 
haereticae dici nequeant, tamen aliam theologicam mereantur censuram, 
absque temeritate et vel ipsius fidei periculo discedere neminem posse. 26 

Theologi autem singuli gravitatis sui officii sibi sint conscii, et ad ma- 
gisterium ecclesiasticum tamquam ad normam veritatis proximam semper 
attendant, 27 memores sibi ad mentem Ecclesiae esse docendum, et se etiam 
si sint laici ligari legibus de censura praevia et librorum prohibitione. 

6. [De magisterii in pastorali munere auxiliaribus ]. Immensi ponderis 
officium transmittendi verbum salutis omnibus hominibus atque Christum 
eiusque doctrinam in baptizatorum animis eflormandi apprime noscentes, 
Romanus Pontifex atque Episcopi, sicut Christus Dominus et Apostoli iam 
fecerunt, auxiliares sibi adsciscunt homines, sacerdotio auctos imprimis. 

His sacerdotibus, cum a Romano Pontifice vel a legitimo Episcopo mu- 
nus verbi Dei docendi acceperunt, fideles omnes dociles aures praebere te- 
nentur. Si vero hoc munus cum cura animarum ipsis concreditum est, sciant 
fideles istis sacerdotibus praesertim ab Ecclesia matre officium esse trans- 
missum ut populum fidelem in catholica doctrina erudiant atque confir- 
ment. 28 Vult vero Sancta Synodus ut iidem christiani populi praeceptores 
non suam, sed Ecclesiae doctrinam certam et ad salutem necessariam, iuxta 
magisterii authentici edicta, exponant, devitantes profanas vocum novitates 
et falsi nominis scientiam (cf. 1 Tim. 6, 20). 20 

Alios quoque fideles in auxilium sibi adsumit Ecclesiae magisterium, 
sive ex clericorum vel religiosorum ordine sive etiam laicos, in filiis Eccle- 
siae ad christianam fidem atque culturam instituendis. Peculiare vero mu- 
nus atque officium parentibus christianis incumbit, quibus suavissimum mu- 
nus concreditum est incunabula fidei in filiorum animis insculpendi, tam- 
quam cooperatores ipsius Christi et matris Ecclesiae. 

Sciant omnes magisterii Ecclesiae auxiliares sibi non deesse, ut officium 
suum fideliter et fructuose possint adimplere, divinum adiutorium, cui 
studiose cooperari tenentur; meminerint vero semper animas sibi concre- 
ditas emptas esse sanguine Christi atque ad Eius Ecclesiam pertinere; me- 
minerint praesertim officium sibi prae ceteris incumbere ut bene noscant 
doctrinam Ecclesiae, quam verbo et vita discipulis vel filiis tradere debent. 

7. [De cooperatione omnium fidelium ad Ecclesiae magisterium']. Gau- 
det Sancta Synodus plurimos esse christifideles qui, spiritu apostolico im- 
buti, suam conferunt operam ut divina missio docendi Ecclesiae hodiernis 
necessitatibus plene respondere possit. 30 Periti autem in problematibus 
medicinae, iuris, scientiae socialis, oeconomiae, aliarumque huiusmodi, ad 
efformanctum iudicium morale de istis negotiis apte conferre possunt et 
quandoque debent, ut quaestiones recte ponantur riteque secundum prin- 
cipia christiana solvantur. Omnibus istis commendat S. Synodus ut, pro 
sua cuiusque intellectuali cultura, serio incumbant in profundiore cogni- 

tione veritatis revelatae atque catholicae doctrinae, tum pro sua cuiusque 
aedificatione, tum pro enodandis sui temporis quaestionibus; ipsisque ius 
esse libenter agnoscit ut, invigilante magisterio Ecclesiae eiusque praescrip- 
tionibus servatis, 31 tamquam fratres fratribus fructus suorum studiorum 
aliis, etiam scripto, proponere possint. 

Ne tamen errores oriantur et periculose propagentur, Sancta Synodus 
omnes Ecclesiae filios semper meminisse vult: christiani hominis proprium 
esse ut non facile se magistrum existimet in rebus theologicis; de istis vero 
non ex scientiarum profanarum placitis esse diiudicandum; christianam 
prudentiam et sanam procedendi methodum exigere ut, priusquam aliquid 
novi proponant, in doctrinam incumbant eorum qui cum laude Ecclesiae 
investigaverunt veritatem; tandem omnium fidelium, clericorum pariter ac 
laicorum, officium esse ut fideliter obsequantur omnibus magisterii authen- 
tici decisionibus. 32 

Universos denique christifideles Sancta Synodus enixe hortatur ut non 
erubescant Evangelium, etiam cum in difficilioribus adiunctis positi sunt; 
omnesque admonet officii quod illis incumbit, ut crescant in cognitione fidei 
quam acceperunt, ita ut sint « parati semper ad satisfactionem omni po- 
scenti rationem » de ea quae in illis est spe (cf. I Pt. 3, 15). 

NOTAE 

1 Cf. Pius IX, Encycl. Qui pluribus, 8 nov. 1846: Pii IX P, M. Acta, 
Pars I, Vol. I, p. 9; 

Leo XIII, Encycl. Satis cognitum, 29 iun. 1896: AX.X,, 28 (1895/96), 
pp. 721-723; 

Pius XI, Encycl. Divini illius Magistri, 31 dec. 1929: A.A.S., 22 (1930), 
pp. 53-54. 

2 Cf. Cone. Trid., Sess. XIII, cap. 1: Denz, 874; 

Gregorius XVI, Encycl. Singulari nos, 25 iun. 1844: Denz. 1617; 

Leo XIII, Encycl. Sapientiae christianae, 10 ian, 1890: A.S.S., 22 (1889/90), 
p. 398; 

Pius XI, Encycl. Divini illius Magistri, 31 dec. 1929: A.A.S., 22 (1930), 
P- 53. 

In his textibus explicite citatur vel commemoratur textus I Tim. 3, 15. 

3 Cf. Leo XIII, Encycl. Satis cognitum, 29 iun. 1896: AX.S,, 28 (1895/96), 
pp. 717-721; 

Pius XII, Bulla dogmatica Munificentissimus Deus, 1 nov. 1950: A.A.S., 42 
(1950), pp. 756-757. 

4 Hi sunt praecipui textus Sacrae Scripturae, quibus in praecitatis documen- 
tis, praesertim in Encycl. Satis cognitum, fulcitur auctoritas Magisterii Ecclesiae 
authentici et infallibilis. 

6 Cf. Leo XIII, Encycl. Satis cognitum, 29 iun. 1896: A.S.S., 28 (1895/96), 
p. 721: « Quamobrem instituit Iesus Christus in Ecclesia vivum, authenticum, 
idemque perenne magisterium, quod suapte potestate auxit, spiritu veritatis in- 
struxit, miraculis confirmavit, eiusque praecepta doctrinae aeque accipi ac sua 
voluit gravissimeque imperavit », 

Pius XII, Encycl. Orientalis Ecclesiae, 9 apr. 1944: A.A.S., 36 (1944), p. 144. 

r ’ Cf. Pius XII, Encycl. Humani generis, 12 aug. 1950: A.A.S., 42 (1950), 
p. 568. 

7 Cf, Pius XII, Encycl. Mystici Corporis, 29 iun. 1943: A.A.S., 35 (1943), 
p. 216, ubi agitur de influxu illuminante Christi Capitis in universam Ecclesiam, 
eiusque diversa ratione. 

8 Cf. Cone, Vat. I, Const. Pastor aeternus, cap. 4: Denz. 1836; et appara- 
tum Schema Constitutionis dogmaticae secundae de Ecclesia Christi secundum 
RR. PP. animadversiones reformatum (a P. Kleutgen), cap. 7: Mansi 53, 313. 

9 Cf. Pius XII, Bulla dogmatica Munificentissimus 'Deus, 1 nov. 1950: 
A.A.S., 42 (1950), pp. 757-758. 

10 Cf. Pius XII, Alloc. Si diligis... pasce, 31 maii 1954: A.A.S., 46 (1954), 
pp. 314-315. 

11 Cone. Vat. I, Const. Pastor aeternus, cap. 4: Denz. 1838. 

12 Concilium Vaticanum I explicite quidem definivit tantum factum infalli- 
bilitatis definitionis Romani Pontificis ex cathedra loquentis; at, ex principio cer- 
tissimo supernaturalis Providentiae qua vita Ecclesiae a Suo Capite caelesti diri- 
gitur et a sua anima,. Sancto scilicet Spiritu, assistitur, iure deducitur actus tam 
vitales pro Ecclesia, ut sunt definitiones ex cathedra, non posse inopportune 
evenire et non prodesse aedificationi Ecclesiae in fide et caritate. 

Quae conclusio theologica confortatur declarationibus ipsius magisterii de 
opportunitate definitionis sollemnis: cf. Pius IX, Epistula, 

13 Cf. Rev.mum Gasser, relatorem finalem Deputationis De Fide in cap. 4 
Const. Pastor aeternus : Mansi 52, 1213: « Cooperationem Ecclesiae tum ideo 
non excludimus, quia infallibilitas Pontificis Romani non per modum inspiratio- 
nis vel revelationis, sed per modum divinae assistendae ipsi obvenit. Hinc Papa, 
pro officio suo et rei gravitate, tenetur media apta adhibere ad veritatem rite 
indagandam et apte enuntiandam; et eiusmodi sunt concilia vel etiam consilia 
episcoporum, cardinalium, theologorum, etc. Haec media pro diversitate tempo- 
rum utique sunt diversa, et pie debemus credere quod in divina assistentia 
Petro et successoribus eius a Christo Domino facta, simul etiam contineatur pro- 
missio mediorum, quae necessaria aptaque sunt ad affirmandum infallibile Pon- 
tificis iudicium ». 

14 Cf. Cone. Vat. I, Const. Dei Filius, monitum post canones: Denz, 1820; 

C.I.C., can. 1324. Praeterea: 

Leo XIII, Encycl. Sapientiae christianae, 10 ian. 1890: A.S.S., 22 (1889/90), 
p. 395; 

Pius XI, Encycl. Casti connuhii, 31 dec, 1930: A.A.S., 22 (1930), p. 580: 
« Et ne auxilio a Deo tam liberali benignitate collato se ipsi privent, necessario 
hanc oboedientiam praestare debent non solum sollemnioribus Ecclesiae defini- 
tionibus, verum etiam, servato modo, ceteris Constitutionibus et Decretis, quibus 
opiniones aliquae ut periculosae aut pravae proscribuntur et condemnantur », 

15 Cf. Pius XII, Encycl. Humani generis, 12 aug. 1950: A.A.S., 42 (1950), 
p. 568. 

18 Post amplas discussiones minus placuit lectio, utpote non omnino certa: 
« Singuli enim Episcopi, per donum Sancti Spiritus, quod episcopali consecratione 
accipiunt, et vi missionis apostolicae, etc. ». 

17 Cf. C.I.C., can. 1326; 

Pius XII, Alloc. Si diligis... pasce , 31 maii 1954: A.A.S., 46 (1954), 
pp. 314-315. 

18 Cf. C.I.C., can. 228, § 1. 

19 Cf. Cone. Vat. I, Const. Dei Filius, cap, 3: Denz. 1792; C.I.C., can. 
1321, § 1. 

20 Cf. apparatum (Primum) Schema Const. dogmaticae de Ecclesia Christi 
pro Cone. Vat. I, cap. 9: Mansi 51, 542-543, et Schema Const. dogmaticae se- 
cundae de Ecclesia Christi secundum RR. PP. animadversiones reformatum, 
cap. 7: Mansi 53, 313. 

Formula ipsa qua indicatur obiectum secundarium magisterii authentici de- 
sumpta est a textu in quo Rev.mus D. Gasser explicat obiectum secundarium 
magisterii Summi Pontificis: Cf. Mansi 52, 1226. 

21 In recentioribus documentis magisterii specialiter effertur auctoritas eius- 
dem in explicanda et applicanda lege naturali, quae ideo hic memoratur quia 
in hodiernis adiunctis maiorem parit difficultatem et maximam necessitatem habet. 

Cf. Leo XIII, Encycl. Sapientiae christianae, 10 ian. 1890: A.S.S., 22 
(1889/90), pp. 395-398; 

Pius XI, Encycl, Quadragesimo anno, 15 maii 1931: A.A.S., 23 (1931), 
pp. 190-191; 

Pius XII, Nuntius Radiophonicus in quinquagesimo anniversario Encycl. 
Rerum novarum, 1 iun. 1941: A.A.S., 33 (1941), pp. 196-197; 

Id., Alloc. Magnificate Dominum mecum, 2 nov. 1954: A.A.S., 46 (1954), 
pp. 671-673. 

Verba textus desumuntur fere ad litteram ex Encycl. Divini illius Magistri, 
31 dec. 1929: A.A.S., 22 (1930), pp. 53-54, ubi citantur et adprobantur haec 
verba S. P. Pii X: « [Ecclesia] columna et firmamentum veritatis a Divino suo 
Auctore fuit constituta, ut omnes homines divinam edoceat fidem, eiusque depo- 
situm sibi traditum, integrum inviolatumque custodiat, ac homines eorumque 
consortia et actiones ad morum honestatem vitaeque integritatem iuxta revela- 
tae doctrinae normam dirigat et fingat ». 

22 Cf. Ioannes XXIII, Nuntius Radiophonicus, 18 februarii 1959: A.A.S., 
51 (1959), p. 147. 

23 Cf. Pius XII, Alloc. Si diilgis... pasce, 31 maii 1954: A.A.S., 46 (1954), 
pp. 314-315. 

24 Cf. documenta iam citata nota 14. Praeterea: 

Pius IX, Epist. Tuas libenter, 21 dec. 1863: Pii IX P. M. Acta, Pars I, 
vol. V, pp. 642-643 (cf. etiam Denz. 1684); 

S, Pius X, Decretum Lamentabili, 3 iul. 1907, prop. 7-8: A.S.S., 40 (1907), 
p. 471 (cf. etiam Denz. 2007-2008); 

Id., Motu proprio Praestantia Scripturae, 18 nov. 1907: A.S.S., 40 (1907), 
p. 724. 

25 Cf. Pius XII, Alloc. Si diligis... pasce, 31 maii 1954: A.A.S., 46 (1954), 
pp. 315-316. 

20 Cf. Pius IX, Epist. Tuas libenter, 21 dec. 1863: Pii IX P. M. Acta, 
Pars I, vol. V, pp. 642-643 (cf. etiam Denz, 1683-1684). 

27 Cf. Pius XII, Encycl. Flumani generis, 12 aug. 1950 : A.A.S., 42 (1950), 
pp. 567-569. 

28 Cf. Pius XI, Encycl, Ad catholici sacerdotii, 20 decembris 1935: A.A.S. , 
28 (1936), pp, 7, 15-16; 

C.I.C., can. 1329. 

20 Cf. C.I.C., can. 1347, §§ 1-2. 

30 Cf. Leo XIII, Encycl. Sapientiae christianae, 10 ianuarii 1890: A.S.S., 
22 (1889/90), pp. 390-392. 

31 Cf. C.I.C., Liber III, Titulus XXIII. 

32 Cf. Pius XII, Alloc. Si diligis... pasce, 31 maii 1954: A.A.S. , 46 (1954), 
pp. 315-317. 


COMMENTARIUS 

Circa magisterium Ecclesiae haec sunt quae in Votis Episcoporum, Con- 
gregationum Romanarum et Facultatum ecclesiasticarum praecipue propo- 
nebantur a Concilio determinanda: 

a) Declaratio de relatione inter infallibilitatem Romani Pontificis et 
totius Ecclesiae docentis (ita Episcopi plurimi, Sacra Congr. de Seminariis et 
Universitatibus Studiorum; Pont. Univ. Gregoriana). « Immo utile videtur 
etiam agere de connexione inter infallibilitatem Ecclesiae hierarchicae et 
infallibilitatem Ecclesiae credentis, ut exponantur omnia elementa sese in- 
vicem complentia, doctrinae de infallibilitate Ecclesiae » (Pont. Univ. Gre- 
goriana); 

b) Declaratio de auctoritate magisterii ordinarii sive Romani Pon- 
tificis sive Episcoporum, et praesertim de auctoritate doctrinali Litterarum 
Encyclicarum atque de assensu ipsis debito (ita Episcopi plurimi; Sacra 
Congregatio S. Officii; Sacra Congregatio de Seminariis et Stud. Univ.); 

c) Declaratio relationum intercedentium inter officia et munera theo- 
logorum et magisterium Ecclesiae authenticum (ita Episcopi plurimi, prae- 
sertim Galliae; Sacra Congregatio S. Officii; Sacra Congregatio de Semina- 
riis et Univ.); 

d ) Declaratio de extensione obiecti secundarii magisterii Ecclesiae, 
et de eius delimitatione (ita plures Episcopi; Pont. Univ. Gregoriana); 

e) Declaratio de oboedientia omnium fidelium, etiam laicorum, erga 
Ecclesiae magisterium authenticum (Episcopi plures); 

/) Declaratio quaedam de munere parochorum, praedicatorum, fide- 
lium omnium in magisterio Ecclesiae. 

Caput De Ecclesiae Magisterio compositum est ut plene fiat satis istis 
postulationibus, et exinde diiudicandae sunt doctrina et structura illius. 
Quae ut bene intelligantur haec notanda sunt in sequentes paragraphos: 

1. [D<? exsistentia et natura magisterii authentici']. 

Tria declarantur: 

a) indefectibilitas universalis Ecclesiae in profitenda et praedicanda 
veritate revelata; 

b) huius indefectibilitatis causa proxima: nempe exsistentia magi- 
sterii authentici et infallibilis; 

c) et causa suprema: nempe actio illuminativa Christi Domini et 
assistentia Spiritus Sancti, quae per magisterium Ecclesiae authenticum uni- 
versam Ecclesiam in evangelica veritate conservant, absque novis revelatio- 
nibus quidem sed non sine profundiore, progressu temporis, intelligentia 
et propositione eiusdem veritatis. 

2. [De sublecto magisterii authentici\. 

Exponitur doctrina de organis magisterii authentici ex iure divino, cum 
propria uniuscuiusque competentia et auctoritate. 

In prima paragrapho delineantur etiam relationes inter magisterium 
Pontificis et Episcoporum; in ultima vero effertur vis et auctoritas magiste- 
rii ordinarii, ut fere ab omnibus postulatur. 

3. [De obiecto magisterii authentici ]. 

Declarantur obiectum primarium et secundarium magisterii. Circa hoc 
vero non visum est omnes casus enumerare hucusque a theologis considera- 
tos; sed satis esse, sicut iam parabatur in Concilio Vaticano I, ut propona- 
tur principium generale, de cuius applicatione ipsum magisterium iudicat. 

Sed, ex alia parte, videtur opportuna in hodiernis adiunctis declaratio 
explicita de auctoritate magisterii authentici Ecclesiae in interpretanda et 
applicanda lege naturali, quia in hac provincia maxima habetur difficultas 
etiam inter quosdam Ecclesiae filios; itemque declaratio de competentia 
magisterii Ecclesiae ad diiudicanda omnia « phaenomena » religiosa, vel 
quae ut talia portenduntur, sive in Ecclesia sive extra Ecclesiam, quia ma- 
ximi momenti est ut in tuto ponatur essentialis distinctio Revelationis pu- 
blicae ab omnibus aliis factis religiosis. 

4. [De organis subsidiariis magisterii authentici"]. 

Statuuntur principia dogmatica de auctoritate istorum, relinquendo om- 
nes determinationes iuridicas sive Iuri Canonico, sive propriis decretis San- 
ctae Sedis, quae pro diversitate temporum aliam disciplinam proponere 
potest. 

5. [De munere et auctoritate theologorum]. 

Intentio huius paragraphi non est omnia exponere quae de munere 
theologorum dici possunt, sed ea tantum declarare in quibus ipsi theologi 
magisterio Ecclesiae inserviunt, et eorumdem auctoritatem propriam dum 
haec munera adimplent; et exinde peculiarem eorum dependentiam essen- 
tialem ab Ecclesiae magisterio in munere suo exercendo. 

Iuxta documenta Ecclesiae vero, duo distinguuntur classes seu cate- 
goriae doctrinarum theologicarum, quarum auctoritas respectiva declaratur: 

a) sunt enim doctrinae vel sententiae theologicae, quae ab omnibus 
theologis proponuntur ut « doctrina certa » sed absque peculiari censura, 
circa quas Ecclesiae magisterium non requirit omnimodam adhaesionem, 
sed potius obsequiosum respectum tamquam probatae et venerandae theo- 
logicae traditioni, usquedum solida argumentatio aliam probaverit esse ve- 
ritatem (puta de interpretatione primi capitis Geneseos per longa saecula); 

b) sunt vero doctrinae vel sententiae theologicae quae a theologis 

proponuntur « communi et constanti consensu » tamquam tali modo conne- 
xae cum deposito fidei ut sine temeritate vel errore in fide negari nequeant. 
Istae sententiae, eo ipso quod invigilante magisterio authentico tali modo 
proponuntur a theologis, proponuntur indirecte etiam ab ipso magisterio, 
quod theologis committit ut suo nomine doctrinaliter Ecclesiam doceant. 
Cf. Votum Universitatis Lateranensis de necessitudine inter Magisterium 
Ecclesiae et sacram theologiam. 

6-7. [De magisterii in pastorali munere auxiliaribus et de cooperatione 
omnium fidelium ad Ecclesiae magisterium]. 

Non omnia quae dici possunt' de his argumentis hic proponuntur, sed 
ea tantum quae maiorem declarationem doctrinalem in hodiernis adiunctis 
exigere videntur, nempe: 

a) auctoritas ministrorum verbi Dei erga omnes fideles cuiuscumque 
intellectualis culturae, eiusque fundamentum sive supernaturale (partici- 
pant enim donum praedicationis fidei « in Spiritu et virtute », quod Eccle- 
siae competit ad efformandam fidem fidelium), sive iuridicum in missione 
praedicandi ab Ecclesiae magisterio accepta; 

b) officium et cooperatio fidelium in magisterio Ecclesiae pastorali, 
eorum praesertim quibus competit educatio iuven tutis: isti vocantur enim 
ad cooperandum cum Ecclesia in christiana educatione puerorum, vel ex 
natura rei ut parentes christiani, vel ex explicito mandato Ecclesiae ut ca- 
techetae, etc., vel ex iure Ecclesiae erga filios suos quam ipsi apud discipu- 
los repraesentant; ideoque ad officium suum adimplendum et isti omnes pe- 
culiari dono supernaturali adiuvantur; 

c) tandem officium omnium fidelium, eorum praesertim qui peculia- 
ribus donis intellectualis culturae ditantur, atque relationes eorum sive ad 
Ecclesiae magisterium authenticum sive ad traditionem theologicam, 

Quae omnia proponuntur stylo quodam pastorali ne textus dogmaticus 
nimis iuridice appareat. 


Caput VIII 

DE AUCTORITATE ET OBOEDIENTIA IN ECCLESIA 

1. [De crisi et vera notione auctoritatis]. Sacrosancta Synodus, divi- 
nae veritatis et legis custodiendae in hodiernis adiunctis sollicita, vehementi 
afflictione percellitur videns in mundo quandam adesse crisim auctoritatis, 
tum ex erroneis doctrinis et spiritu insubordinationis exortam, tum quando- 
que ex non bene intellecta et male exercita potestate; quae crisis in non- 
nullos quoque Ecclesiae filios penetrare contendit. 1 Quae omnia, pro sua 
docendi obligatione corrigere volens, ea quae sequuntur principia, e lege 
evangelica et catholica traditione deprompta, ab omnibus christifidelibus re- 
tineri et, prout ipsis quibusque competit, in praxim deduci vult. 

Omnis potestas legitima a Deo est (cf. Rom. 13, 1), et vim obligandi 

in conscientia nomine Dei habet non ex scientia, prudentia, vel quacumque 
qualitate praepositorum, sed ex voluntate Dei. 2 Ideo qui legitimae potestati 
in legitimo suae auctoritatis exercitio resistit, « Dei ordinationi resistit » 
( Rom . 13, 2). 

2. [De origine et natura auctoritatis in Ecclesia ]. Omnis potestas legi- 
tima in Ecclesia a Christo est, eiusque regalem potestatem repraesentat, et 
ad hunc supernaturalem finem ordinatur, quem Ipse suae Ecclesiae com- 
misit, extendendi ad omnes homines universalis redemptionis munera. 

Qua supernaturali praerogativa tum auctoritas tum oboedientia in Ec- 
clesia ad altiorem excellentiam et dignitatem elevantur: auctoritatis enim 
exercitium est humana cooperatio, voluntate Christi imperata et gubernata 
tamquam humile servitium fratrum praestitum ad supernaturalem redemp- 
tionis finem assequendum ab Eo volitum; oboedientia, vero, et ipsa ad eun- 
dem finem tendit, tum personalem tum socialem, et supernaturale habet 
principium, mysterium scilicet Christi Redemptoris per cuius oboedientiam 
homines iusti constituti sunt (cf. Rom. 5, 19). Utriusque vero, tum aucto- 
ritatis tum oboedientiae exercitium, Spiritus Sancti gratia adiuvatur ut il- 
lum attingat finem verae libertatis filiorum Dei ad quem ordinatur, et sua 
quaeque ratione, sive in iubendo sive in oboediendo, Christum exemplar 
valeat imitari. Omnibus enim christifidelibus omnium temporum et cuius- 
cumque conditionis Christus Dominus portenditur imitandus, 3 sive tam- 
quam bonus pastor qui venit « non ministrari sed ministrare et dare ani- 
mam suam redemptionem pro multis » (cf. Mt. 20, 28), sive « factus oboe- 
diens usque ad mortem ». ut omnes faceret salvos (cf. Phil. 2, 8), atque 
Mariae et Ioseph subditus ut in illorum Dei Patris auctoritatem honoraret 
(cf. Lc. 2, 51). 

Errant igitur qui docent nullam in Ecclesia Christi potestatem adesse 
nisi ipsum Christum eiusque divinam legem; errant qui docent christianam 
oboedientiam cum dignitate hominis et iuribus personae liberae, vel cum 
libertate filiorum Dei componi non posse; vel qui docent quosdam esse 
christianos homines, qui ob peculiaria charismata vel speciales missiones, 
quae tamquam a Deo accepta sibi vindicant, ecclesiasticae hierarchiae a 
Christo institutae parere non teneantur; errant qui tenent legitimam aucto- 
ritatem imperandi ius non habere, nisi causa cum subditis discussa in idem 
placitum conveniant; 4 vel nullum auctoritatis iussum esse legitimum, nisi 
in casu optimum videatur; 8 vel qui tenent subditorum esse ultimum ferre 
iudicium de necessitate vel opportunitate eorum quae praecipiuntur ad Ec- 
clesiae finem et commune bonum. 

3. [De relatione inter praepositos et subditos et de iure criticae libe- 
rae ]. Ex his fidei et rectae rationis principiis mutua illuminantur officia 
et iura, quae tum praepositis tum subditis in Christi Ecclesia competunt. 

Omnes praepositi in bonum communitatis et animarum positi sunt, nul- 
lamque legitimam auctoritatem habent, quae non a Christo Domino originem 
ducat et iuxta instituta Ipsius sit exercenda. Ideo in suae potestatis exer- 

citio divinam legem, tum naturalem tum positivam, adamussim cognoscere 
et sequi debent; leges et constitutiones Ecclesiae tam generales quam par- 
ticulares fideliter observare, nec suae potestatis lines superare; fidelis oboe- 
dientiae erga superiores suos subditis exemplum praebere; aptis mediis pro 
gravitate rerum prudens iudicium sibi efformare de illis quae iubere inten- 
dunt, adhibitis praesertim consiliariis qui ex officio vel ex natura rei sunt 
aptiores; immo recusare non debent, ut rectum iudicium sibi elformare va- 
leant, subditorum etiam mentem audire. Christi auctoritate ornati, sciant 
se induere debere etiam imaginem boni Pastoris; subditos sincera caritate 
diligant, et studeant plus amari quam timeri, 6 semper memores subditorum 
et praepositorum unum esse Dominum in caelis, apud quem nulla est accep- 
tio personarum (cf. Eph. 6, 9). 

Subditi vero in praepositis suis, in illis auctoritatibus praesertim, quae 
a Christi Domini institutione originem ducunt, Christum oculis fidei semper 
inspicere debent, eisque oboedire « in simplicitate cordis, sicut Christo: non 
ad oculum servientes, quasi hominibus placentes, sed ut servi Christi, fa- 
cientes voluntatem Dei ex animo » {Eph. 6, 5-6). 

Subditi et ipsi, pro scientia, competentia in rebus, et auctoritate qua 
pollent facultatem habent, immo aliquando et officium, suam sententiam 
declarandi in iis quae ad Ecclesiae vel suae communitatis bonum pertinent. 
Hoc tamen inceptum, ut christiano more adimpleatur, ante omnia per 
praescripta Ecclesiae instituta, si quae adsint, est exercendum; semper vero 
cum christiana prudentia, veracitate, humilitate, fortitudine et caritate, et 
debita reverentia servata erga illos qui Pastorem Christum repraesentant 
etiam cum Illum non perfecte imitantur. 7 Cum vero legitima auctoritas ali- 
quid iusserit, tum omnes qui christiano spiritu ducuntur, nedum liberae 
criticae aditum aperiant, in id potius intendant ut proprium iudicium de 
agendis iudicio superioris submittant, atque prompta voluntate oboedientes 
praecepta executioni mandent. 8 

Publica denuntiatio malorum quae in Ecclesia contingunt, per scripta 
praesertim, probari non potest nisi servato ordine a Christo Domino com- 
mendato (cf, Mt. 18, 15-17), quantum fieri potest vitato scandalo, et reve- 
rentia erga auctoritatem servata, ita ut non in destructionem sed in aedifi- 
cationem fidei et disciplinae cedat. Nulla vero malorum Ecclesiae publica 
denuntiatio admitti potest, quae essentialem indefectibilitatem Sponsae 
Christi in missione sua salvifica adimplenda in dubium revocet. 

4. [De opinione publica in Ecclesia']. Ne Ecclesiae natura et ratio cum 
civilis societatis perperam confundantur, haec retinenda sunt quod attinet 
ad valorem et ius opinionis publicae in ea. 

Est quidem in Ecclesia Christi, ut bene notum est, quidam supernatu- 
ralis sensus fidei populi christiani, qui semper bonus est et indefectibilem 
peculiaremque proprietatem constituit catholicae Ecclesiae: ex alto pro- 
venit, et nihil aliud est quam consensus fidelium et pastorum in rebus fidei 
et morum, authentico magisterio gubernatus. Ultimatim exsuscitatur a Spi- 

ritu Sancto, qui, dum eidem magisterio assistit in catholica doctrina propo- 
nenda, idem in fidelibus operatur ut doctrinam propositam oboedienti ani- 
mo accipiant, recte intelligant, et profundius scrutentur; eoque plurimum 
divina missio salvifica Ecclesiae adiuvatur . 9 

Alia vero est opinio publica, quae in ordine agendi versatur, et est 
spontanea et vitalis quaedam reactio fidelium ad ea omnia quae, sive in 
singulis communitatibus, sive in universali Ecclesia eveniunt . 10 

Eius tamen singulae manifestationes erunt providae vel imprudentes, 
immo etiam erroneae et malae, prout procedunt a vera cognitione rerum 
et spiritu vere catholico, an non. Quare, sicut sana opinio publica bonum 
Ecclesiae promovere potest, et a pastoribus Ecclesiae in suo regimine exer- 
cendo magni facienda est, et non solum toleranda; sic opinio publica, quando 
sive debita scientia rerum, sive spiritu sentiendi cum Ecclesia destituitur, 
res est Mystico Corpori Christi funesta, et aptis remediis emendanda. 

Pastores Ecclesiae satagere quidem debent ut aequo animo causas ab 
omnibus, et a rerum peritis praesertim, prolatas iudicent; sed reprobanda 
est omnino illorum sententia, qui tenent praepositos in Ecclesia publicam 
opinionem necessario et semper consulere debere, vel ad mentem maioris 
partis fidelium omnia diiudicare et disponere. Sacrosancta Synodus denique 
sententiam reprobat, quae tenet in Ecclesia inconsulte appellari posse ad 
opinionem publicam ut decretorum Sacrae Hierarchiae mutatio obtineatur. 

NOTAE 

1 Cf. Pius XII, Alloc. Si diligis... pasce, 31 maii 1954: A.A.S., 46 (1954), 
p. 314; 

Id,, Alloc. Magnificate Dominum mecum, 2 nov. 1954: A.A.S., 46 (1954), 
pp. 673-674. 

Plura de his rebus videri possunt in thesi Pont. Univ. Gregorianae: R. Tor- 
rella Cas cante, Lo humano y lo divino en la Iglesia. Aspectos dei reformismo 
catolico contemporaneo, Romae, 1958. 

2 Cf. I Pt. 2, 13-17, et explicationem theologicam de natura oboedientiae 
apud S. Thomam, Summa Theol, II-II, q. 104. 

3 Cf. Leo XIII, Epist. Testem benevolentiae, ad Card. Gibbons, 22 ian. 
1899: A.S.S., 31 (1898/99), p. 476: «Magister et exemplar sanctitatis omnis 
Christus est; ad cuius regulam aptari omnes necesse est, quotquot avent bea- 
torum sedibus inseri ». 

Pius XI, Encycl. Casti connubii, 31 dec. 1930: A.A.S., 22 (1930), p. 548, 

4 Cf. Pius XII, Alloc. Congregationi generali Societatis Iesu, 10 sept, 1957: 
Discorsi e Radiomessaggi di S. S. Pio XII, XIX, pp, 384-385. 

5 Cf. Pius XII, Alloc. Magnificate Dominum mecum., 2 nov. 1954: A.A.S., 
46 (1954), p. 672. 

6 Regula S. Patris Beendicti, cap. LXIV; cf. etiam S, Augustini Regula 
ad Servos Dei, XI: PL 32, 1384. 

Cf. Pius XII, Alloc. Magnificate Dominum mecum, 2 nov. 1954: A.A.S., 
46 (1954), pp. 675-676. 

7 Cf. Leo XIII, Encycl. Sapientiae christianae, 10 ianuarii 1890: AS.,?., 
22 (1889/90), pp. 400-401. 

8 Cf. Leo XIII, Epist. Epistula tua, ad Card. Guibert, 17 iun, 1885: 
A.S.S., 18 (1885), pp. 3-8; 

Pius XII, Alloc. Magnificate Dominum mecum, 2 nov. 1954: A.A.S,, 46 
(1954), pp. 673-675. 

9 Cf. Pius XII, Bulla dogmatica Munificentissimus Deus, 1 nov. 1950: 
A.A.S., 42 (1950), p. 756. 

Intentio paragraphi non est proponendi omnia quae proponi possunt de 
natura sensus fidei populi christiani, sed ea tantum quae necessaria sunt ut clare 
distinguatur a « publica opinione », sic dicta, quae circa agenda versatur. 

10 Cf. Pius XII, Alloc. Uimportance de la presse, 17 febr. 1950: A.A.S. , 
42 (1950), p. 256. 


2) RELATIO EM. MI P. D. ALFREDI CARD. OTTAVIANI 
PRAESIDIS COMMISSIONIS THEOLOGICAE 

Mense praecedente oblata est huic augustae Commissioni Centrali 
pars prima Constitutionis dogmaticae de Ecclesia, in qua post caput prae- 
vium de Ecclesiae natura intima, maxime sermo factus est de personis: 
primum de membris modo generico, deinde de iisdem prout locum 
determinatum in Christi corpore sociali mystico occupant: de Episco- 
pis eorumque adiutoribus, de religiosis, de laicis. In secunda autem 
parte, quae nunc offertur, potius sermo est de rebus spiritualibus: de 
sacro magisterio, de auctoritate atque de oboedientia, de relatione 
Ecclesiam inter et Statum, de Evangelii praedicatione, de oecumenismo 
et communicatione in sacris. Opus non est argumentis demonstrare 
singula capita gravida esse problematum, circa quae cum a clero, tum 
a fidelibus expectatur verbum illuminativum S. Synodi. 

Ut iam antea dictum est in hac aula, Subcommissio de Ecclesia, ad 
opus suum explendum, 80 habuit sessiones; et auditis observationibus 
magni numeri tam consultorum quam membrorum, Commissio theolo- 
gica plenaria hanc secundam partem post unius hebdomadae sessiones 
matutinas et vespertinas, non sine discussionibus, definitive approbavit, 
exceptis quibusdam quae novo studio commendavit Subcommissionis. 
Nonnulla capita sexies vel septies fuerunt reformata (quod etiam valet 
de parte prima). Quare mirum non est mense praecedente in hac Cen- 
trali Commissione, quod ad doctrinam attinet, pauca dicta fuisse, quae 
non in Commissione Theologica tractata, retractata, et iterata discus- 
sione agitata fuerint, et diiudicata. 

Quod ad doctrinam spectat, nil offertur, quod a Commissione theo- 
logica non habeatur absolute certum. Proponitur, ut debet, doctrina 

traditionalis et a Sacro Magisterio probata: non tamen sine apertitu- 
eline, ut hodie dici solet, pro ideologiis modernis, quae ponderatae sunt 
secundum praeceptum S. Pauli, I Thess. 5, 21: «Omnia autem pro- 
bate; quod bonum est tenete ». Plura autem ad mentem Commissionis 
Theologicae teneri non potuerunt, utpote non bona et non correspon- 
dentia doctrinae Ecclesiae. 

Quod vero ad formam et redactionem litterariam spectat, Com- 
missio Theologica libenter ultima capita novae perpolitioni subiecis- 
set: sed quia iam ante mensem iunii ineuntem capita tradenda erant 
typographiae Vaticanae, id vix et ne vix quidem exsecutioni dari potuit. 

Etiam in hac Constitutione Commissio Theologica si non actracti- 
vo, tamen constructivo modo procedere conata est: minime voluit so- 
lummodo damnare, sed etiam aedificare. Sed nulla aedificatio bene 
procedit, nisi lapides probentur et mali eiciantur, vel etiam 

Scalpri salubris ictibus 
et tunsione plurima 
Locantur in fastigio. 

Capita VII et VIII. 

Decisum - est, ut capita duo: unum « de Ecclesiae Magisterio », alte- 
rum « de Auctoritate et Oboedientia », simul revisioni huius Commis- 
sionis Centralis subiicerentur: non idcirco dumtaxat ut celerius pro- 
cederetur, sed etiam ob arctam utriusque capitis inter se cohaerentiam. 

In capite de Magisterio, prae aliis actum est de Magisterio Summi 
Pontificis, de Magisterio Episcoporum, tum singulorum pro suis gre- 
gibus, tum in Sacro Concilio unitorum, necnon de Magisterio Ecclesiae 
ordinario et universali, cuius valor hodie a nonnullis in dubium vo- 
catur. 

Perutile quoque videbatur accuratius determinare auctoritatem theo- 
logorum, sive singulorum sive complexive consideratorum. Etenim cum 
hodie in multis regionibus habeantur conferendae theologorum catho- 
licorum cum theologis protestantibus, apud quosdam catholicos oritur 
idea in rebus controversis magis audiendos esse theologos quam Epi- 
scopos. Sciant igitur fideles necesse est, quantopere potestas Episco- 
porum magisterium theologorum superet. 

Nec silentio praeteriri potuerunt Episcoporum coadiutores in di- 
spensando verbo Dei. Nam, quamvis imprimis de Episcopis ut Aposto- 
lorum successoribus valet verbum: « Nos vero orationi et ministerio 
verbi instantes erimus », tamen gravissimum illud munus maximopere 
exercetur per Episcoporum in opere apostolico exsequendo coopera- 
tores. 

In fine dictum etiam est de laicis, quorum auxilium maxime aesti- 
mandum est, dummodo recte formentur et dociles sint: si autem, quod 
non raro fit, deest bona formatio doctrinalis, timendum est ne magis 
noceant quam faveant Ecclesiae. 

Iam de auctoritate et oboedientia. Ignorari nequit factum doloro- 
sum: videlicet hisce temporibus, post bellum ultimum mundanum, ha- 
beri crisim quamdam auctoritatis; atque mirum non est eius repercus- 
sionem etiam sentiri in Ecclesia eiusque artubus. 

Quare ante omnia statuenda erant principia evangelica de auctori- 
tate in Ecclesia, principia confirmata exemplo Domini Nostri, inde ab in- 
fantia usque ad mortem. Statutis autem breviter principiis, dici placuit de 
relatione inter praepositos et subditos; et memor illius « suum cuique », 
Commissio Theologica non sese limitavit ad exponenda officia subdi- 
torum, sed etiam dixit de obligationibus praelatorum. Maxime enim 
nocet auctoritati auctoritatis abusus, vel idea una cum auctoritate ac- 
cepta iam data esse omnia praerequisita ad auctoritatis rectum et fru- 
ctuosum exercitium. 

In fine sermo est de opinione publica in Ecclesia. Mirum est quo- 
modo pauca verba Pii Papae XII ad ephemeridum scriptores directa, 
arrepta sint a nonnullis, qui secus verbis pontificiis non nimium aucto- 
ritatis tribuunt, ad defendendam opinionem publicam, quae negat 
distinctionem antiquam quidem, sed minime antiquatam et de novo 
urgendam inter Ecclesiam docentem et discentem, ut non absque re 
notavit Papa feliciter regnans. 


3) ANIMADVERSIONES SODALIUM 

Card. Lienart: Caput VII: De Ecclesiae magisterio. De hoc sche- 
mate haec breviter observare vellem: 

1) Cum Concilium Vaticanum I iam definivit quod, in magisterio 
Ecclesiae, ad Supremum Pontificem spectat, mihi videtur quod sufficeret 
decisiones anteactas et ab omnibus in Ecclesia acceptas, breviter me- 
morare, et in praesenti schemate aperte profiteri quod, in magisterio 
Ecclesiae, ad Episcopos spectat, una cum Summo Pontifice. Nunc agitur 
enim de complenda definitione doctrinae de Magisterio Ecclesiae, cuius 
prima pars iam professa est, tractando de secunda parte quae ei etiam 
competit, ut doctrina nostra in toto suo complexu appareat. 

2) Superflua et aliquo modo irritans mihi videtur instantia qua 
recurrit semper in textu auctoritas Summi Pontificis quasi esset apud 
nos dubia et quasi auctoritati Episcoporum in Ecclesia adversaretur. 

Melius esset et pro nobis et pro Orientalibus, si in lumine educeretur 
quod in Ecclesia Collegium Episcoporum et Episcopi ipsi veram aucto- 
ritatem habent una cum Summo Pontifice. 

Exopto ergo ut textus huius capitis emendetur ita ut melius pateat 
quod reapse continet. 

Card. Frings: Ad caput VII quaeritur 1°, an sit necessarium, haec 
omnia statuere in Concilio, quia fere omnia iam dicta sunt in Constitu- 
tionibus vel Litteris Encyclicis vel allocutionibus Summorum Pontifi- 
cum vel in enchiridiis dogmaticis et ex hoc iam habent magnam aucto- 
ritatem. Cur omnia ista colligere in horrea Concilii? 2° quaeritur, an 
bonum sit haec omnia pronuntiare et pauca tantum de Deo eiusque 
magnitudine, bonitate, superabundantia et pauca de Iesu Christo Sal- 
vatore nostro, qui nominatur quidem in prooemiis sed raro in ipsis 
Schematibus. 

Secundum meam humilem opinionem sufficeret dare definitionem 
Ecclesiae, loqui de relatione inter Episcopos eorumque collegium et 
Summum Pontificem, et loqui de relatione inter Ecclesiam et Statum. 
Sed theologi nostri quasi sint introversi, circumferuntur semper circa 
ideam Ecclesiae, eius essentiam, magisterium et obsequium ei de- 
bitum. 

Ad singula: 

Ad N. 2: Loco « Quodsi Summi Pontifices... non posse » (pag. 5, 1 
linn. 26-31) dicatur « Sententia in talibus actis a Summis Pontificibus 
de re hactenus controversa data assensum religiosum expostulat, et 
materia in hac sententia tractata nonnisi gravibus causis denuo inter 
theologos in disputationem trahi potest ». 

Loco « sub ipsius auctoritate » (pag. 6, 2 lin. 10) dicatur « non sine 
eius auctoritate ». 

Deleantur verba « eadem » (pag. 6, lin. 13) et « qua Romani Ponti- 
ficis definitiones ex cathedra » (pag. 6, lin. 14 s.) et legatur « Synodi- 
que ipsius definitiones gaudent infallibilitate », quia infallibilitas Con- 
ciliorum Oecumenicorum nonnullis saeculis ante definitionem infallibi- 
litatis Romani Pontificis erat de fide credenda. 

Ad N. 3: Loco « quae in revelata assumpta est » (pag. 7, 3 lin. 10) 
dicatur « inquantum cum revelatione cohaeret ». 

Ad N. 5: Deleantur verba: « et docentur ut theologicae veritates 


1 Cf. p. 623. 

2 Cf. p. 623. 

3 Cf. p. 624. 

et conclusiones ita certae ut opiniones eisdem contrariae, quamquam 
haereticae dici nequeant, tamen aliam theologicam mereantur censu- 
ram » (pag. 8, 4 linn. 35-38) et « et vel ipsius fidei periculo » (pag. 8, 
lin. 39). 

Ad N. 6: Loco « culturam » (pag. 9, 5 lin. 31) dicatur « vitam chri- 
stianis virtutibus ornatam ». 

Ad Caput VIII: Hic (sc. in fine N. 3) etiam locus videtur esse secun- 
dum Mt. 18, 15-17 dicendi verbum contra denuntiationes anonymas 
singulorum Christianorum, de quibus Dominus dicit hoc loco: « Si au- 
tem peccaverit in te frater tuus, vade et corripe eum inter te et ipsum 
solum. Si te audierit, lucratus eris fratrem tuum. Si autem te non audie- 
rit, adhibe tecum adhuc unum vel duos, ut in ore duorum vel trium 
testium stet omne verbum. Quod si non audierit eos, dic ecclesiae etc. ». 

Dicatur etiam verbum de initiativa christiana fidelium colenda, 
quia in Ecclesia non tantum timor debet regnare sed libertas filiorum 
Dei, amor et magnanimitas. 

Card. Ruffini: Pag. 6,° linn. 30-32: « Singulorum vero Episco- 
porum de rebus fidei et morum authenticum magisterium, dum in 
communione cum Apostolica Sede ceterisque catholicae Ecclesiae Epi- 
scopis... ». Bene definiatur illa « communio » quia certe non sufficeret 
communio caritatis. 

Pag. 6 et pag. 7 : 7 «de oblecto magisterii authentici » ita clarius 
— mea quidem sententia — diceretur: 

Authentici magisterii Ecclesiae duplex est obiectum: directum, 
seu primarium, et indirectum, seu secundarium. Obiectum directum 
complectitur veritates formaliter revelatas, quae in deposito divinae 
Revelationis continentur; depositum autem divinae Revelationis (pu- 
blicae) morte ultimi Apostoli clausum est. Obiectum indirectum com- 
prehendit omnes veritates quae non sunt formaliter revelatae, sed cum 
veritatibus formaliter revelatis tam arcte coniunctae ut, si caderent vel 
negarentur, etiam veritates formaliter revelatae corruerent; et sunt hae: 

1. Conclusiones theologicae (quae trahuntur logice ex duabus 
praemissis, quarum una est formaliter revelata; 

2. Veritates ordinis naturalis cum veritatibus divinitus reve- 
latis connexae; 

3. Facta dogmatica, seu facta historica non revelata, quae cum 
aliqua veritate revelata connectuntur (e. gr. vita Sanctorum qui canoni- 
zantur). 


4 Cf. p. 625. 
s Cf. p. 625. 


* Cf. p. 623. 

7 Cf. pp. 623-624. 

Pag. 8, 8 ad 5, linn. 1-3: « Sua quoque in Ecclesia competit auctori- 
tas doctrinalis theologis... ». Addo: quatenus sunt instrumenta (ratio- 
nalia quidem) magisterii authentici Ecclesiae, cuius doctrinam tradunt 
et expilcant. 

Pag. 10, 9 lin. 30: « ... ut non facile se magistrum existimet ». Illud 
adverbium « facile » omittendum puto, quia neminem, qui Episcopus 
non sit, magistrum se habere unquam potest. 

Adnotatio-. Aliquid dicendum esset de sensu fidelium, qui, si sit 
communis, recte dici potest infallibilis infallibilitate passiva, et est 
norma fidei. Is enim repercutit vel replicat (tamquam eco) quod ma- 
gisterium legitimum Ecclesiae docere solet. Profecto authenticum ma- 
gisterium Ecclesiae falleret si maior pars christifidelium erraret circa 
fidem. 

II Schema. 

Pag. 3, 10 lin. 7: «... et male exercita potestate ». Omittenda censeo 
verba « male exercita ». 

Pag. 5, 11 lin. 29. Testimonium s. Pauli ad Ephesios, quod adducitur, 
non congruit, quia Apostolus illis verbis exhortatur servos ut oboediant 
« dominis carnalibus cum timore et tremore... ». 

Pag. 6, 12 lin. 26: «... qui semper bonus est » si est sensus fidei om- 
nium christifidelium vel saltem maioris partis, utique verum est, secus 
potest esse « non bonus ». 

Pag. 7, 13 lin. 22: « inconsulte ». Melius est omittere adverbium, 
quia evidenter semper inconsultum est appellare ad opinionem publi- 
cam ut decretorum Sacrae Hierarchiae mutatio obtineatur. 

Card. Leger: De Ecclesiae Magisterio. Numerus 1. Propono ut se- 
quens sententia addatur in fine primae paragraphi numeri primi: « Ideo, 
indefectibilitas Magisterii authentici Ecclesiae rationem suam invenit in 
indefectibilitate totius communitatis Ecclesiae a Deo promissa ». 

Ratio est quia sententia illa clarius explicaret finem doni Magisterio 
commissi. 

Propono ut sequenti modo modificetur prima sententia paragraphi 
secundae: «... Constituit Dominus authenticum Magisterium cui com- 
missum est ut, deposito fidei integre servato, fideliter exposito et ab 
omni errore immune semper praeservato, Evangelium, iuxta verba Do- 
mini ipsius, praedicaretur omni creaturae (cf. Mare. XVI, 15) ». 


8 Cf. p. 624. 

9 Cf. p. 626. 

10 Cf. p. 631. 


11 

Magisterium enim non proponi debet ut mere conservatio depositi 
integri vel fidelitas, sed imprimis dici debet quod ut obiectum prima- 
rium habet praedicationem Evangelii Christi. Magisterium non ostendi 
debet ut organum mere securitatis sed primarie ut organum propheti- 
cum, missionarium et diffusionis verborum salutis. 

Numerus 2. Propono ut mutetur ordo paragraphorum numeri se- 
cundi. Prima paragraphus remaneat ubi est; sed invertantur paragraphi 
secunda et tertia. Ratio est quia, meo iudicio, melius est prius loqui 
de magisterio authentico in genere et postea de casu particulari magi- 
sterii infallibilis et irreformabilis. Etenim alius modus agendi locum 
dat negligentiae pro magisterio authentico commune. 

Illa mutatione procedatur cum paucis modificationibus in ipso 
textu: nova paragraphus secunda sequentibus verbis incipiat: « Romani 
Pontificis authentico Magisterio fidelis assensus praestandus est iuxta 
mentem... etc. » et servetur idem textus usque ad lineam 31 paginae 5. 14 

Substitutio quorumdam verborum proponitur quia verbum « as- 
sensus » melius significat activitatem facultatum intellectualium quam 
verbum « obsequium ». Et verbum « fidelis » melius convenit quia 
ille assensus procedit a fide plus quam a religione. 

Nova tertia paragraphus (quae in schemate est secunda) quasdam 
sequentes modificationes recipiat: pagina 4, 115 a linea 28 usque ad li- 
neam 30, dicatur: « Quod cum facit, cum nempe doctrinam de fide vel 
moribus ab universa Ecclesia, pro summa sua Apostolica Auctoritate 
tenendam ex cathedra definit, ipsius sententia... etc. ». Ratio est quia, 
meo iudicio, melius est simul exprimere omnes conditiones requisi- 
tas pro definitione de fide. 

Item, pagina 6, 16 linea 6, verbum « fidelibus » substituatur verbo 
« subditis » quia nimis iuridice sonat. 

In eadem pagina, linea 9, sequentem formulationem propono: « Cum 
vero corpus Episcopale in Oecumenico Concilio adunatur una cum 
capite suo Summo Pontifice, numquam sine hoc capite, tunc Episcopi 
fiunt pro universa Ecclesia... etc. ». Mea enim opinione, haec figura 
corporis et capitis melius exprimit illud mysteriosum vinculum inter 
episcopos et Romanum Pontificem eorumque solidaritatem in suprema 
potestate exercenda. 

Numerus 3. Pagina 7, 17 lineae 13 ad 16 noviter formulentur. Dicatur: 
« Ideoque notandum est actiones humanas obiectum fieri magisterii 


14 Cf. pp. 622-623. 16 Cf. p. 623. 

16 Cf. p. 622. 17 Cf. p. 624. 

authentici in quantum adspectus ethicus et religiosus illarum conspi- 
citur ». Ratio est quia hoc est motivum reale interventionis Magiste- 
rii in actionibus humanis et etiam quia melior est formulatio serene 
affirmativa quam illa sub forma expostulationis. 

Numerus 5. Pagina 9, 18 lineae 5-6 tollantur, quia de hoc iam tractatur 
in schemate de praevia censura librorum. 

Numerus 7. Pagina 10, 19 linea 27, servetur formula linearum praece- 
dentium et dicatur: « Ne tamen periculose fratres decipiantur, Sancta 
Synodus... etc. ». 

De auctoritate et oboedientia in Ecclesia. Optimum est praesens 
schema de auctoritate et oboedientia. 

Paucas sequentes observationes faciam. 

Numerus 4. Pagina 6, 20 linea 37, propono ut addantur verba ipsa 
Papae Pii XII, prolata in allocutione citata in notula decima. 21 Dicatur: 
« Alia vero est opinio publica, quae deesse nequit in Ecclesia ne ali- 
quid vitale eidem desit. Illa in ordine... etc. ». 

Praeterea, quoad opinionem publicam, opportunum credo omnes 
invitare ad fraternam caritatem immo ad iustitiam observandam in 
disceptationibus. Ne fratres eiusdem Corporis sese condemnent. Dica- 
tur quod, citra certitudinem veritatis, remanet amplissimus locus pro 
libera opinione; quodque opinionem alterius impedire ipsam veritatem 
subruit. 

Card. Konig: De Ecclesiae Magisterio. Pag. 3, 22 lin. 5 legitur: « eam- 
que (i. e. ecclesiam) per Spiritum Sanctum charismate indefectibilis 
veritatis ditavit ». Videtur addendum esse, quando et in quibus cir- 
cumstantiis ecclesiam hoc charismate gaudere, secus textus plus dice- 
ret quam voluit dicere. Nam experientia teste ecclesia eiusque membra 
non semper et in omnibus iam plenam et perfectam [cognitionem] de 
divinitus revelatis possident; neque ea, quae revelata sunt, semper et in 
omnibus perfecte distinguunt a cogitationibus mere humanis. Ideo meo 
humili sensu in textu posset dici: « eam per Spiritum Sanctum cha- 
rismate indefectibilis veritatis ditavit, quandocumque per suum ma- 
gisterium ordinarium aut extraordinarium indicio definitivo absolute 
obligante aliquid tamquam divinitus revelatum aut cum eo necessario 
coniunctum, fidelibus tenendum imponit ». 

Pag. 4, 23 lin. 5, textus loquitur de functione fidelium quoad fidem in- 


18 Cf. p. 625. 21 Cf. p. 635. 

10 Cf. p. 62 6 . 22 Cf. p. 621. 

20 Cf. p. 634. 23 Cf. p. 622. 

contaminate servandam: « in fideles... ». Sed, nisi fallor, plus posset dici, 
scilicet: Fideles adiuvante Spiritu Sancto non tantum verbum Dei ac- 
cipiunt a pastoribus idque apte intelligunt, sed etiam, sub invigilantia 
magisteri, historia teste, active ad dogma christianum evolvendum con- 
ferre possunt et de facto contulerunt (v. g. De Assumptione Beatae 
Mariae Virginis). 

Pag. 4, 24 lin. 16 sermo est de deposito fidei, quod « semper eodem 
sensu eademque sententia progressu temporis magis » explicandum est. 
Desideratur, ut mihi videtur, horum verborum ulterior explicatio, quia 
protestantes nobis obiciunt, illam maiorem explicationem dogmatis 
« progressu temporis » sapere praxim modernisticam. 

Pag. 4, lin. 30, exprimitur doctrina Vaticani I, scilicet Romanus 
Pontifex, « cum pro suprema sua apostolica auctoritate ex cathedra lo- 
quitur, ipsius sententia ex sese, non autem ex consensu fidelium vel alio- 
rum episcoporum, infallibilis ideoque et irreformabilis est ». Humili- 
ter proponam, ut Concilium Vaticanum II magis explicet, quid dicat 
vel non dicat illud « ex sese ». Verbi gratia: Romanus Pontifex est ex 
sese infallibilis, cum docet ex cathedra, quatenus est vicarium caput 
ecclesiae et collegii episcopalis. Tali vel simili modo non paucae diffi- 
cultates protestanticae refellerentur. 

In pag. 4, lin. 34 habetur nota 12, quae invenitur in pag. 12 23 et 
ibi optime asseritur definitiones ex cathedra non posse inopportune 
evenire. Recte quidem. Attamen liceat animadvertere veritatem ali- 
cuius definitionis et eius opportunitatem non possunt eadem lance 
pensari. Opportunitas non est in « indivisibili », potest esse maior vel 
minor. Ideo quaestio de possibilitate alicuius definitionis et quaestio de 
opportunitate alicuius definitionis sunt distinguendae, sicuti Romani 
Pontifices hucusque semper fecerunt. Sunt enim quidam hodie, qui 
— ut mihi videtur non recte — putant ex possibilitate alicuius defi- 
nitionis iam eo ipso sequi eius opportunitatem. 

Pag. 5, 20 lin. 26, legitur textus: « Quodsi Summi Pontifices... » i. 
d. « intellectus et voluntatis obsequium est praestandum » ( = linea 12 
eiusdem paginae). De his inter catholicos disputari non potest. Atta- 
men quaeri potest quomodo differat illud obsequium, ab alio obsequio 
quo adhaeremus definitioni proprie dictae. Textus supponit Summum 
Pontificem non loqui ex cathedra ideo talis declaratio non est irre- 
formabilis, etsi libera disceptatio finienda est, non potest dici defini- 


24 Cf. p. 622. 
26 Cf. p. 627. 
20 Cf. p. 623. 

tio peremptoria. Ideo expositio fiat clarior, ne omnes declarationes 
Romanorum Pontificum considerentur practice uti definitiones ex ca- 
thedra, etiam eae quae non tantum de iure sunt reformabiles sed de 
facto interdum etiam reformandae. 

Simile quid valet de pag. 6, 2 7 lin. 26. 

Pag. 8, 28 linn. 30-40. Nescio utrum haec distinctio semper possibi- 
lis est. Nam v. g. de interpretatione primorum capitum Geneseos alius 
fuit sermo ante et post declarationem Pii XII. 

De auctoritate et oboedientia in Ecclesia. Pag. 3, 2B linn. 16-18. Con- 
cilium hic loquitur de legitima potestate omnis generis et in universo. 
Distinctio et oppositio inter « scientiam et prudentiam etc. » ex una 
parte et voluntatem Dei ex altera parte non videtur legitima. Voluntas 
Dei enim, saltem in quibusdam casibus, alicuius potestatis legitimae, 
hominem attingere potest per scientiam, prudentiam, aliasque qualita- 
tes praepositorum, immo in potestatibus legitimis naturalibus aucto- 
ritas, quae quidem ultimatim certe ex voluntate divina derivanda est, 
semper mediata esse videtur per qualitates creatas praepositorum im- 
mediatorum. Secus enim auctoritas legitima in ordine naturali tandem 
aliquando fulciretur aliqua revelatione huius voluntatis divinae. 

Pag. 4, 30 lin. 21. Recte in textu enumerantur errores possibiles eo- 
rum, qui tenentur oboedire potestati ecclesiasticae. Sed nihil noceret 
si etiam sermo fieret de erroribus, qui inveniri possunt apud eos, qui 
potestatem habentes in ecclesia falsam sequuntur interpretationem pro- 
priae potestatis in praxi. Ita ex aequo recenserentur errores sibi op- 
positi. 

Card. Dopfner: Ad Caput VII: De Ecclesiae Magisterio. Schema 
propositum synthesina continet doctrinae, quam Ecclesia de natura mu- 
neris docendi sibi ipsi a Christo Institutore suo commissi tradit. Clara, 
perspicua, compaginata propositio huius doctrinae omnem laudem me- 
retur. Nullam habeo difficultatem admittendi omnia, quae dicuntur, cum 
sint verissima. Nihilominus puto quod quaedam adhuc immutari de- 
bent, antequam definitive Concilio proponantur. 

Ratio est haec: Multi homines hodie sincero studio veritatem quae- 
runt, ut pessimismum, desperationem, minas potentiarum Statuum to- 
talitarium effugiant et verum sensum ac finem suae vitae inveniant. Sed 
tot et tantis falsis promissis ex parte auctoritatum, factionum, propa- 
gandae oeconomicae — uno verbo: a tot falsis prophetis decepti, etiam 
doctrinae Catholicae Ecclesiae cum critica quadam valde irritabili oc- 


27 Cf. p. 623. 

Cf. pp. 624-625. 


29 Cf. pp. 631-632. 

30 Cf. p. 632. 

currunt. Etiam multi catholici diversis dubiis torquentur, Quae omnia 
valent etiam et speciali quodam modo relate ad magisterium Ecclesiae. 
Etiam hic (plus minusve conscii) anxii sunt, ne potestatis a Christo Ec- 
clesiae traditae usus sub praetextu tuendae veritatis ad fines humanos 
assequendos applicetur, ut puta v. gr. ad « dominandum in cleris » 
(c£. I Petr. 5, 3). Certe haec anxietas irrationalis aliquoties est, in ipsa 
natura magisterii non fundatur, et potius ex adiunctis historiae novis- 
simae provenit. Sed uti factum realissimum a nobis perspici debet, cui 
remedia afferre volumus per Concilium. In tali condicione quod mate- 
riam Schematis attinet, non iuvare videtur, simpliciter ea de novo abso- 
lute et rigorose inculcare, quae iam de auctoritate magisterii clare et 
definitive declarata sunt a Vaticano I et a magisterio ordinario. 

Potius exspectatur paterna et pastoralis explicatio, quomodo haec 
tam alta et gravis potestas docendi cum tota natura Ecclesiae eiusque 
salutari fine cohaereat et ad ipsissimum bonum hominum sive catho- 
licorum sive non-catholicorum directe et efficaciter inserviat. Ita arctius 
et pressius satisfieret etiam intentioni a Summo Pontifice Concilio prae- 
stitutae, quae scii, est vita Ecclesiae instauranda atque respectu neces- 
sitatum temporis praesentis fovenda et via fratribus separatis ad me- 
liorem intellectum ac aestimationem doctrinae catholicae sternenda. Si 
contigerit doctrinam catholicam de magisterio Ecclesiae, prout a Vati- 
cano I proponi incoepta est, integrare et maxime quoad suam vim 
salutarem in sua cohaerentia cum oeconomia salutis qua tali hominibus 
proponere, difficultatesque dispergere et anxietates, quae contra id mo- 
ventur, Concilium maximum effectum et fructum in fundamentali hoc 
capite habebit. 

Schema propositum iam optimas ansas praebet, sed, uti videtur, 
perfici adhuc potest. Et quidem non sunt mutandae doctrinae, sed ut 
ita dicam, aliter ponendi accentus. Volo subito dare exempla, quibus 
res melius intelligatur: 

Ad n. 1 (pag. 3 31 sq.): Aliquantulum neglectum esse videtur id, 
quod debet esse primum officii magisterio a Christo instituto compe- 
tentis, nempe annuntiatio ipsius praeconii salutaris (kerygma), quod 
ad regnum Dei in hominibus erigendum et salutem audientium pri- 
marie dirigitur. Finis principalis magisterii est ergo annuntiare evan- 
gelium, ut homines audiant verbum Dei, quo percepto poenitentiam 
agant et credant ad suam salutem. Omnes aliae functiones magisterii, 
scii, quae sunt: custodire, exponere, ab errore praeservare depositum 
fidei, ad illum finem ordinantur eique subiiciuntur. Desideratur, ut 

hic aspectus fortius adhuc enucleetur, quia ita institutio benefica ma- 
gisterii in Ecclesia omnibus, maxime etiam fratribus separatis, facilius 
innotescet. 

Ad n. 2 (pagg. 4-6 32 ): In hoc numero, primo loco veritates de ma- 
gisterio Romani Pontificis, quae iam in Vaticano I et in documentis 
magisterii ordinarii ample et definite tractatae sunt, expanduntur. Cum 
vero magisterium infallibile (vel etiam ordinarium authenticum non- 
infallibile) Romani Pontificis ad illa pertinet capita, quae maiores 
creant fratribus dissidentibus difficultates, hac in re peculiaris explica- 
tio ad eosdem directa desideraretur. Monstranda esset connexio magi- 
sterii Pontificis cum tota structura et missione Ecclesiae a Christo vo- 
lita (uti etiam patet ex votis pag. 15 33 sub littera a citatis). Ad tali scopo 
satisfaciendum fortasse iterum retrogredi debet ad munus et officium, 
quod collegium Apostolorum qua tale et in hoc ipso Petrum habuit; 31 
deinde monstretur, quomodo corpus episcopale hoc officium exercere 
continuat, ordinario modo et extraordinario, et quomodo magisterium 
Petro commissum, a Romanis Pontificibus continuandum, totum quan- 
tum in unicum Ecclesiae commune bonum et non sine relatione ad 
alios Episcopos inserviat. Certa et firma fide quidem credimus, quod 
hoc magisterium in se stat et a Christo immediate Summis Pontificibus 
traditum est nec ullum assensum aliorum episcoporum vel fidelium ad 
suum validum exercitium requirit; tamen suspicationi cuidam occur- 
rendum est, quae apud dissidentes late diffunditur, ac si Summus Pon- 
tifex pro suo arbitratu et prout libet definitiones cathedrales prodere 
posset. Unde explicite etiam dicatur, quod Romanus Pontifex « pro 
officio suo et rei gravitate, tenetur media apta adhibere ad veritatem 
rite indagandam et apte enuntiandam » (cf. Notam 13!), quamvis de 
huic obligationi satisfacendo nullo subsit humano iudicio. 

Ad eundem numerum, lin. 11-14 et 26-31: Hic natura assensus 
magisterio ordinario debiti declaratur, secundum ea, quae iam docen- 
tur praesertim in Encyclica Humani Generis. Ut autem votis in pag. 15, 35 
sub littera b positis plene satisfiat, declaratio addatur de problematibus, 


32 Cf. pp. 622-623, 

33 Cf. p. 629. 

34 Multa quidem bene dicta sunt in n. 1; sed nexus pressius evolvatur: nam 
in Schemate post incisum de Apostolis nimis abstracte et absolute poni videtur 
existentia magisterii (pag. 3, lin. 27); et postea in initio n. 2 Romanus Pontifex 
ut primarium subiectum huius magisterii iterum nimis absolute et inconnexe in- 
troducitur. 

35 Cf. p. 629. 

quae ex usitata doctrina de auctoritate magisterii ordinarii non-infalli- 
bilis faciliter oriuntur. Sunt imprimis haec: 

1) Qualis est natura obsequii intellectus et voluntatis interni et 
religiosi, ubi sententiae propositae de se irreformabiles non sunt? 

2) Quomodo est procedendum, si in talibus sententiis dubia oriun- 
tur ex novis quaestionibus et argumentis allatis? 

Uti iam alia in disceptatione ad idem problema dixi, pro solutione 
exemplum sumi potest ex facto Commatis Ioannei (cf. Denz. 2198). 

Uti ex Responso a S. Officio die 2 iunii 1927 dato patet, Ecclesiam 
etiamsi in casu disceptatio alicuius doctrinae propter sententiam a ma- 
gisterio non-infallibili propositam non sit amplius libera, non velle im- 
pedire pleniorem rei investigationem; immo occurrere posse casum in 
quo tandem aliquando permittitur auctoribus proponere sententiam 
contrariam, dummodo hoc faciant debita moderatione ac temperantia 
et parati sint stare iudicio Ecclesiae. In hoc sensu additio alicuius ulte- 
rioris declarationis' in nostro Schemate valde desideranda est. 

Ad pag. 15, 1,8 votum sub litt. a relatum Pont. Univ. Gregorianae: 
De infallibilitate Ecclesiae credentis omissum esse videtur verbum expres- 
sum in Constitutione poni. Valde iuvaret ad complendam totam visio- 
nem magisterii inserere adhuc paragraphum de hoc. Nam res enucleata 
est iam a multis clarissimis theologis: Scheeben, Franzelin, Newman; 
insuper multum inserviret ad rectam notionem theologicam de Lai- 
catu, quem dicunt, efformandam. 

Finaliter proposita sit brevis quaedam nota terminologica. Notio 
populi saepe (ita etiam in 1 Capite Constitutionis « De Ecclesia ») adhi- 
betur de toto et integro coetu redemptorum (« populus Dei »). Unde 
minus apte adhibetur in connexu, ubi solummodo pars huius populi, 
scii, qui sunt recipientes doctrinam magisterii, significatur. Conse- 
quenter fortasse in capite nostro simpliciter dicatur « fideles », ubi 
convenerit. 

Elis animadversionibus factis, Schema ulteriori diligenti cuidam 
elaborationi subiiciendum esse censeo. 

Ad Caput VIII: De auctoritate et oboedientia in Ecclesia. Schema 
propositum bene et optime est elaboratum. Momentum et gravitatem 
auctoritatis in Ecclesia existentis aperte et fortiter demonstrat. Sed 
insimul limites, qui ex natura rei et ordinatione Christi contra malum 
usum potestatis positi sunt, clarissimam in lucem ponit, quod maxime 
elucet ex pag. 5, 37 linn. 4-25 et lin. 33, pag. 6, 38 lin. 3, diligentissime 
compositis. Unde Schema uti iacet, admitti posse mihi videtur. 

30 Cf. p. 629. 

37 Cf. pp. 632-633. 


38 Cf. p. 633. 

Caici. Browne: De Ecclesiae Magisterio, a) In pag. 4, 39 par. 2, 
linn. 18-23, aliquid addendum esset quo salvaretur simplex veritas phra- 
seos « Charisma veritatis certum... in Ecclesia possident Romanus 
Pontifex... ceterique Episcopi omnes qui in locum succedunt Aposto- 
lorum ». Hoc non esset universaliter verum v, g. si vox omnes sumatur 
distributive pro singulis. 

b) Idem, aliqua saltem ratione, videtur dicendum de pag. 6, 40 li- 
neis 30-36. 

c) In pag. 8, 41 lineis 30-40, claritas expressionis videtur deficere 
etsi doctrina bona sit. 

De auctoritate et oboedientia in Ecclesia. Item in pag. 5, 42 lineis 
17-19, nimis universaliter ponitur obligatio audiendi mentem subdi- 
torum: inserenda essent verba quando opportunum est vel aliquid ana- 
logum.. 


4) SUFFRAGIA SODALIUM 

Card. Micara: Placet. 

Card. Pizzardo: Placet. 

Card. Aloisi Masella: Placet. 

Card. Ferretto: Placet. 

Card. Lienart: Caput VII placet iuxta modum: secundum quod 
exposui 1 et ratione habita de animadversionibus a Patribus factis. 

Placet Caput VIII. 

Card. Tappouni: Placet iuxta modum: i. e. secundum animad- 
versiones Em. mi Cardinalis Lienart. 

Card. Copello: Placet. 

Card. McGuigan: Placet, iuxta suggestiones Card. Ruffini, Leger 
et Browne. 

Card. Frings: Primum schema placet iuxta modum. 2 Secundum 
placet. 


39 Cf. p. 622. 

40 Cf. p. 623. 

41 Cf. pp. 624-625. 

42 Cf. p. 633. 

1 Cf. pp. 637-638. 

3 Cf. pp. 638-639. 

Card. Ruffini: Placet iuxta modum. 3 

Card. Siri: Placet. Textus ameliorari potest rationem habendo 
suggestionum et expostulationum Cardd. Browne, Ruffini, Konig. 

Card. McIntyre: Pars secunda, Caput VII: Placet iuxta modum. 
Doctrina de Ecclesiae Magisterio in docendo potentiam magnam habet. 
Haec potentia cum vi, simplicitate et claritate non satis docetur in 
genere. 

Summarium in hoc schemate efficaciam magnam habere potest si con- 
densetur in principium breve et logicum quod est in lingua simplici 
perspicuaque et vim habeat. Hoc principium ab hominibus educatio- 
nis communis intelligi debet. 

Si tale prooemium annalibus editis Concilii inire posset, magnum 
medium effectum mentibus hominum communium dabitur. Commen- 
tarium Em.mi Card. Ruffini mihi placet etiam cum Card. Konig. 

Hoc principium debet esse perspicuum et simplex. 

Card. Quiroga y Palacios: Placet iuxta modum: ad mentem 
Em. morum Relatoris, Ruffini et Browne. Exponatur doctrina haec 
maxima cum caritate, sed maxima etiam cum claritate ut in schemate. 

Card. Leger: Placet iuxta modum: 4 attentis iis quae dicta sunt ab 
Em.mis Lienart, Frings, Konig, Dopfner, Browne. 

Insistatur de rationibus cur Deus ditavit suam Ecclesiam tanto 
privilegio: i. e. exprimere voluntatem Patris, qui vult salvare omnes 
homines. 

Card. Montini: Placet iuxta modum: Schema de Ecclesiae Magi- 
sterio laudandum ac adprobatione dignum certissime est, etsi non nova 
— sed nova ratione — exponat. Quaedam, maioris optarem claritatis 
causa, audeo scripto tradere. Unam tantum suggestionem mihi quoque 
liceat proferre: pagina 8, 5 par. 5, post lineam 19: laus addatur bonis ac 
excultis theologis et exhortatio in ipsorum munus assidue exercendum; 
eorumdem enim ingenio et studio veritatis revelatae inquisitio, expositio 
et defensio proficiunt atque ecclesiastico magisterio valde inserviunt. 

Item: quoad II Schema meum libenter exprimo suffragium. 

Mallem tamen non tantum iuridice haec omnia de auctoritate et de 
oboedientia exponi, sed etiam parenetico quodam spiritu, atque vellem 


3 Cf. pp. 639-640. 

4 Cf. pp. 640-642. 

6 Cf. p. 624. 

cum oboedientia dilectionem erga Superiorem et precandi pro eodem 
officium commendari. 

Schema de Ecclesiae Magisterio laudandum ac adprobatione dignum 
videtur. 

Quo tamen magis pateat unitas ac indivisibilitas Magisterii eccle- 
siastici opportunum mihi videtur quaedam verba inserere, pag. 4, 5 post 
lineam 23 et ante lineam 24, ut sequitur: 

Magisterium hoc quamvis a pluribus personis vel organis exerceatur, 
sive a singulis Pastoribus per orbem dispersis et in communione cum 
Romano Pontifice, sive collegialiter ab iisdem in Concilio universali 
coadunatis, sive personaliter ab ipso Romano Pontifice tamquam suc- 
cessore Petri Apostoli et capite Collegii Episcoporum, semper unum 
et indivisibile est; ab uno enim Christo Domino constitutum est, Eius- 
demque auctoritatem repraesentat, et ab uno Spiritu veritatis assistitur 
ut in exercendo munere Illius veritatem doceat. Nulla ergo inter legi- 
timos Pastores et Doctores eiusdem Ecclesiae Christi divisio interce- 
dere debet, sed omnes in hoc concurrunt ut, sua quisque proferens, 
unius eiusdemque Magistri thesauros veritatis fideli populo proponat. 

Et pariter, maioris claritatis gratia, eadem pagina 4, linea 35, dicen- 
dum esse videtur: 

Tunc enim Romanus Pontifex, etsi propria auctoritate doceat, sibi 
qua successori Petri et immediate a Christo collata, non tamen suam 
privatam sententiam proponit, sed tamquam universalis Ecclesiae Pa- 
stor et Doctor et Collegii Episcoporum Caput, divinam revelationem 
exponit vel tuetur. 

Pagina autem 8, 6 7 paragrapho 5, post lineam 19, laus addatur bonis 
ac excultis theologis et exhortatio in ipsorum munus assidue exercen- 
dum: eorum enim ingenio et studio veritatis revelatae inquisitio, ex- 
positio et defensio proficiunt atque ecclesiastico magisterio valde in- 
serviunt. 

Card. Giobbe: Placet. 

Card. Cento: Placent optima schemata, certius tamen quod Em.mus 
Relator thesaurizabit suggestiones Eminentissimorum suorum Fratrum 
ad ea etiam melius perficienda. 

Card. Garibi y Rivera: Placet. 


6 Cf. p. 622. 

7 Cf. p. 624. 

Card. Godfrey: Placet iuxta modum: ad mentem Em.mi Rela- 
toris et Em.morum Card. Lienart, Ruffini, Konig, Dopfner, Browne. 

Card. Confalonieri: Placet. Quantum fieri potest perficiatur. 

Card. Ricfiaud: Placet iuxta modum Caput VII, attenta vigilan- 
tia circa n. 5, in pag. 8, 8 de munere et auctoritate theologorum. Fa- 
cile sacerdotes, quia docent in Universitate vel in Seminario vel quia 
scribunt frequenter in ephemeride ecclesiastica sese decorant nimis 
manifeste titulo theologorum. Tunc in opinionem exercent aliquando 
influxum satis audacem ad quasdam innovationes declarandas aut ac- 
cusationes severiores proferendas. Non raro erga Hierarchiam sese per- 
mittunt quaedam iudicia absque plena reverentia. Ergo respectu mune- 
ris theologorum videtur Concilium potius moderationem aliquam con- 
sulere, salvo tamen iure laudabilis inquisitionis scientificae quae inter 
doctos debet remanere. 

Placet Cap. VIII ut valde opportunum. 

Card. Konig: Placet, cf. folium adnexum. 9 

Card. Dopfner: Placet iuxta modum: ratione habita de eis, quae 
dicta sunt a Cardd. Lienart, Leger, Montini, Konig, Browne, et de eis, 
quae in folio adnexo scripsi. 10 

Card. Marella: Utrumque schema valde placet ad mentem Em.mi 
Relatoris, tamen introducantur ad claritatem aliquae immutationes et 
additamenta a Patribus optime proposita. 

Card. TragliA: Placet, perpendantur tamen quae dicta sunt ab 
Em.mis Cardd. Ruffini, Browne et Richaud. 

Card. Alfrink: Placet iuxta modum: ad mentem Cardd. Lienart, 
Frings, Ruffini quoad infallibilitatem Ecclesiae in credendo, Leger, 
Konig, Dopfner. 

Card. Santos: Placet, habita etiam ratione eorum quae Em.mi 
Cardd. Ruffini et Browne observarunt. 

Card. Ritter: Placet iuxta modum: i. e. secundum observationes 
factas ab Eminentissimis Lienart, Frings, Dopfner, Konig. Etiam iuxta 
opinionem expressam ab Em.mo Card. Mclntyre. 

Card. Coussa: Placet. 


8 Cf. p. 624. 

9 Cf. pp. 642-644. 

10 Cf. pp. 644-647. 

Card. Silva Henriquez : 11 Placet iuxta modum: secundum ani- 
madversiones quas propono. 

« De Ecclesiae Magisterio », Caput VII: Placet iuxta modum. 

Pag. 3, 12 lin. 18: Optime magisterium primo loco Collegio apostolo- 
rum traditum demonstratur. 

Pag. 4, 13 lin. 24: Textus nimis insistit in praerogativis R. Pontificis, 
iam aliunde bene cognitis. 

Pag. 5, 14 lin. 6: Idem dicendum videtur ac in numero praecedenti. 

Pag. 6, 15 lin. 36: Deest mentio infallibilitatis passivae. Desiderare- 
tur quoque ut monitio Pastoribus insereretur ut ad motus Spiritus 
Sancti in populo christiano sedulo attendant; sunt quippe vitae Eccle- 
siae signa validissima. 

Pag. 7, 16 lin. 33: Optandum est ut verba « non sine Spiritus Sancti 
adiutorio » omittantur. Res enim aut certa ideoque innecessarie insi- 
stendum, aut nimis suadet. 

Pag. 8, 17 lin. 40: Opportune aliquid diceretur de auctoritate Patrum, 
sanctorum nec non mysticorum auctorum. 

Pag. 8, lin. 7: Aliquid dicatur de fovenda investigatione theolo- 
gica. 

Pag. 9, 18 lin. 37: Oratio revidenda est ne ambiguitati indulgeatur. 

Pag. 10, 19 lin. 27: Videtur inserendus novus titulus: «De erro- 
ribus praecavendis ». Et aperte dicatur nemini licere nisi solo magiste- 
rio aliquem christifidelem damnare. 

«De auctoritate et oboedientia in Ecclesia», Caput VIII: Placet 
iuxta modum. 

Pag. 3, 20 lin. 2: Post verbum « custodiendae » addatur « ac propa- 
gandae ». 

Pag. 3, lin. 15: Post verbum « et » inserendum « etsi scientiam, 
prudentiam aliasque plurimas virtutes requirat, vim obligandi ex volun- 
tate Dei habet ». Sic non excluditur utilitas virtutum in superiore. 

Pag. 4, 21 lin. 21: Antequam errores referantur oporteret alte edicere 
finem oboedientiae esse conformitatem ad Christum attingere per or- 
gana in evangelio stabilita: « qui vos audit, Me audit ». 


11 Septimae Congregationi non interfuit. 

12 Cf. p. 621. 

13 Cf. p. 622. 

14 Cf. p. 622. 

18 Cf. p. 623. 

10 Cf. p. 624. 


Cf. p. 625. 
Cf. p. 625. 
Cf. p. 626. 
Cf. p. 631. 
Cf. p. 632. 

Pag. 5, 22 lin. 20: Verbum « etiam » post « sciant » transferatur. 

Pag. 5, lin. 30: Textus Eph. 5, 6 omittendus est, quippe ad servos 
ab Apostolo directus, non ad filios Patris qua tales. 

Pag. 6, 23 lin. 10: Textus nimis durus ac restrictivus videtur. Lin. 17 
saltem complenda sic: post verbum « quae » addendum « talis naturae 
esset ut »... 

Card. Suenens: Placet iuxta modum: in votis Cardinalium Lie- 
nart, Montini, Konig, Dopfner. 

Card. Ottaviani: Ego non debeo dare suffragium, quia Relator 
non dat suffragium; tantum volo declarare quod multa bona, quae di- 
cta sunt, habebuntur prae oculis in redactione definitiva. Tamen insi- 
sto in hoc quod si aliquando quaedam proposita sunt, quae forsan su- 
perflua videntur post praecedentes declarationes Conciliorum, prae- 
sertim Vaticani I, debeo dicere quod post Vaticanum I centum anni 
transierunt et vos scitis quot errores, quot malae interpretationes circa, 
praesertim, auctoritatem Summi Pontificis, auctoritatem Episcoporum 
et relationem inter auctoritatem theologorum et magisterium authen- 
ticum Episcoporum et Summi Pontificis; vos scitis quot impetus 
acti sunt contra vim Encyclicarum Romanorum Pontificum et talia 
huiusmodi. Igitur debebant quaedam poni in aperto, ut regulae me- 
lius darentur: ceterum multae res discussae fuerunt in ipsa Commis- 
sione. Certo meliorabuntur istae duae constitutiones, attentis omnibus 
iis, quae dicta sunt. Ceterum non omnia possunt semper recipi, quia 
non habent considerationem illorum errorum, qui pervagantur nostris 
temporibus. 24 

Card. Di Jorio: Placet, in voto Em.mi Card. Browne. 

Card. Larraona: Placet utrumque caput: ea perpendantur quae 
a Patribus exposita ponderate fuerunt et debita eorum ratio habeatur. 

Card. Bea: Placet utrumque schema; attentis iis quae observa- 
verunt Em.mi Card. Frings, Leger, Konig, Dopfner et Browne, ma- 
xime de munere principali annuntiationis, et de tono magis paterno; 
magis exponatur magnitudo beneficii quod Deus hominibus Magisterio 
instituto dedit. 

Card. Browne: Placet iuxta modum: attentis paucis quae scripto 
trado 2S et attentis observationibus Em. morum Cardd. Ruffini et Dopf- 

22 Cf. p. 633. 

23 Cf. p. 633. 

24 Textus transcriptus est ex taeniola magnetica. 

25 Cf. p. 648. 

ner, et explicata difficultate proposita ab Em.mo Card. Konig de va- 
rietate assensuum praestitorum dictis Romani Pontificis. 

Card. Albareda: Utrumque schema placet. 

Beat. Gori: Placet. 

Beat. Cheikho: Placet. 

Exc. 0’Connor: Placet, iuxta animadversiones Em.mi Relatoris 
et ea quae dixi et quae scripta sunt in folio adnexo. 

Animadvertere vellem circa « opinionem publicam » in Ecclesia, de 
qua mentio fit in fine capitis octavi, rem agitari magni momenti. 

Etenim, nostris diebus, magistratus ceteraeque auctoritates civiles, 
et etiam coetus, ad varias confessiones religiosas pertinentes, magis at- 
tendunt ad opiniones publicas, quas catholici — praesertim in usu 
instrumentorum communicationis socialis — manifestant, quam ad in- 
teriorem fidei sensum. 

Minime ergo sufficit erroneas opiniones publicas in Ecclesia, cum 
oriuntur, emendare. 

Necessarium potius est pro Ecclesiae bono atque progressu ut fideles 
apte ac continuo instituantur ad publicas opiniones ita struendas ut 
fides et mores necnon docilitas et amor erga Ecclesiam perpetuo mani- 
festentur. 

Exc. Ujcic: Placet iuxta modum: cum observationibus Card. Ruf- 
fini et Card. Konig. 

Adhaereo eis, quae dixit Card. Ruffini de magisterio authentico; 
sed si magni aestimatur « sensus fidelium », etiam benevola cogitatio 
de munere doctorum, quod bene observavit Card. Montini, Etenim 
ipsae Congregationes subinde respondent: consulantur probati auctores. 

Exc. Antezana y Rojas: Placet iuxta modum utrumque schema. 
Secundum observationes Em. morum Ruffini, Leger, Konig, Montini, 
Browne et aliorum Patrum. 

Exc. Beras: Placet. Elabeantur tamen prae oculis ea quae dixe- 
runt Em.mi Patres ita ut clarius appareat textus. 

Exc. Cooray; Placet. Perpensis tamen observationibus Patrum. 

Velim etiam hoc notare: quandocumque quaestio est de Episcopis, 
melius mihi videtur evitari expressio sub auctoritate Romani Pontifi- 
cis (prout habetur in cap. VII, pag. 6, 26 lin. 10), et potius dicere « sub 


26 Cf. p. 623. 

regimine », cum auctoritas Episcoporum, in quantum sunt Apostolorum 
successores, sit directa a Deo. 

Exc. McKeefry: Placet iuxta modum: et voto Em.mi Card. Bea 
assentio. 

Exc. Lefebvre: Placet. Attendatur dictis Em.morum Cardd. Ruf- 
fini, Konig, Browne et Exc.mi 0’Connor. Praesentatio fiat magis pa- 
storalis. 

Exc. Alter: Placet iuxta modum: attentis animadversionibus 
Em.morum Cardd. Lienart et Frings et emendatione quadam ab Em.mo 
Card. Rudini proposita. Ad mentem etiam Em.morum Cardd. Konig, 
Bea et Dopfner schema placet iuxta ea quae dicta sunt. 

Exc. Graner: Placet iuxta modum: attentis observationibus fa- 
ctis ab Em.mis Cardd. Lienart, Rudini, Konig et Browne. 

Exc. Hurley: Placet iuxta modum: i. e. ad mentem Em.morum 
Cardinalium Lienart, Frings, Leger, Konig, Dopfner et Alfrink. 

Exc. Perrin: Placet iuxta modum: ratione habita animadversio- 
num ab Em.mis Lienart, Frings, Rudini, Konig, Dopfner et Browne 
factarum. 

Exc. Seper: Placet iuxta modum: ratio habeatur de iis quae pro- 
posita sunt ab Em.mis Card. Lienart, Frings et Konig. 

Exc. Bazin: Placet, habita tamen ratione animadversionum Cardd. 
Rudini et Browne. 

Exc. Bernard: Placet. Attendatur attamen observationibus a Pa- 
tribus factis. 

Exc. Rakotomalala: Placet. 

Exc. Ngo-dinh-Thuc: Placet. 

Exc. Verwimp : Placet iuxta modum: attentis observationibus fa- 
ctis ab Em.mis Dominis Lienart, Frings, Konig et Browne. 

Exc. Jelmini: Placet. 

Exc. Suhr: Placet iuxta modum: iuxta observationes Em.morum 
Patrum. 

Exc. Scharmach: Placet. 

Rev. Gut: Placet iuxta modum: ratione habita observationum a 
Patribus sapientissime factis. 

Rev. Sepinski: Placet utrumque schema in voto Em.morum Car- 
dinalium Ruffini et Browne. Animadversiones aliquas scripto trado. 

Caput VII: De Ecclesiae Magisterio. Schema mihi valde placet; 
nihil excipiendum habeo. 

Ad pag. 4, 27 lin. 22: dicerem: « coetusque (vel “ corpus ”) omnium 
Episcoporum », loco « ceterique Episcopi omnes ». 

Ad pag. 5, 28 lin. 35: correctius reputo dicere: « officium et ius com- 
petunt ». 

Ad pag. 6, 29 linn. 19-21: dicerem: « verum etiam cum in sua quis- 
que dioecesi authentice docentes, una cum Romano Pontifice... ». 

Ad pag. 7, 80 linn, 9-10: correctius reputo dicere: « munus et ius 
illi competunt ». 

Ad pag. 7, lin. 10: proponerem ut incisum « quae in revelata as- 
sumpta est » deleatur. 

Ratio est quia: 

a) Hoc incisum de se non est necessarium ad doctrinam rite 
declarandam; 

b) Deinde, prout hic iacet, videtur potestatem magisterii quo- 
dammodo limitare ac si magisterio solummodo competeret potestas 
interpretandi illam tantum partem legis naturalis quae in lege revelata 
assumpta est. 

Ad pag. 10, 31 lin. 1: correctius scribatur: «cooperari tenentur». 

Caput VIII: De auctoritate et oboedientia in Ecclesia. Ad pag. 3, 82 
lin. 32 - pag. 4, 33 lin. 1: forsitan melius esset dicere: « humile servitium 
fratribus praestitum ». 

Ad pag. 4, lin. 14: praeferrem verbum « protenditur » loco « por- 
tenditur ». 

Ad pag. 4, lin. 32: clarius dicatur: « nisi praepositi, causa cum 
subditis discussa, in idem... ». 

Ad pag. 6, 34 linn. 28-29: dicatur: « nihil aliud est nisi consensus fide- 
lium ». 

Ad pag. 6, lin. 31: sic interpunctio fiat: «qui, dum eidem magi- 
sterio assistit in catholica doctrina proponenda, idem etc. ». 

Rev. Janssens: Placet. 


27 Cf. p. 622. 

28 Cf. p. 623. 

29 Cf. p. 623. 

30 Cf. p. 624. 


31 Cf. p. 625. 
52 Cf. p. 632. 

33 Cf. p. 632. 

34 Cf. p. 633. 

XIII 

DE ECCLESIA 


DE LIBERTATE RELIGIOSA 

(Septima et Octava Congregatio: 19-20 iunii 1962) 

1) SCHEMATA PROPOSITA A COMMISSIONE THEOLOGICA 
ET A SECRETARIATU AD CHRISTIANORUM UNITATEM FOVENDAM 

DE ECCLESIA 
Pars secunda 

Caput IX 

DE RELATIONIBUS INTER ECCLESIAM ET STATUM 
NECNON DE TOLERANTIA RELIGIOSA 

1. [Principium: Distinctio inter Ecclesiam et Societatem civilem , et 
subordinatio finis Civitatis fini Ecclesiae ] . Homo a Deo destinatus ad finem 
supernaturalem indiget tum Ecclesia, tum Societate civili ad plenam per- 
fectionem assequendam. Dum autem Societati civili, cui homo adscribitur 
vi indolis suae socialis, competit, ut bonis terrenis intenta, finem assequa- 
tur illum, quo cives hisce in terris « quietam et tranquillam vitam » peragere 
queant (cf. I Tim. 2, 2): Ecclesia, cui homo incorporetur necesse est vi 
supernaturalis suae vocationis, a Deo condita est ut, semper magis ac magis 
sese extendendo, doctrina, sacramentis, oratione et legibus fideles conducat 
ad finem sempiternum. 1 Utraque haec societas ditata est facultatibus ad 
propriam cuiusque missionem rite explendam necessariis; utraque quoque 
perfecta est, id est in suo ordine suprema ideoque alii non subiecta, in- 
structa potestate legifera, iudiciaria et exsecutiva. 2 Quae distinctio utrius- 
que civitatis, ut constans docet traditio, verbis Domini innuitur: « Reddite 
ergo quae sunt Caesaris Caesari, et quae sunt Dei Deo » {Mt. 22, 21). 

Cum vero ambae societates potestates suas exerceant erga easdem per- 
sonas neque raro circa eadem obiecta, sese inter se negligere non possunt, 
immo harmonice procedant omnino oportet, ut haud minus ipsae prosperent 
quam sodales communes. 3 

Sacra Synodus, docere intendens quaenam relationes inter utramque po- 
testatem ex natura utriusque vigere debeant, imprimis statuit firmiter esse 
tenendum tam Ecclesiam quam Societatem civilem constitutas esse ad ho- 
minis utilitatem; 4 temporalem autem felicitatem, quam Potestas civilis cu- 
rare debet, homini nihil valere si perdat animam suam (cf. Mt. 16, 26; Mc. 


42 

8, 36; Lc. 9, 25). Quare finem Societatis civilis numquam esse appetendum 
excluso vel laeso fine ultimo: 5 salute videlicet aeterna. 

2. [De potestate Ecclesiae eius que limitibus, et de officiis Ecclesiae erga 
Potestatem civilem']. Cum igitur Ecclesiae potestas sese extendat ad omnia 
quibus ab hominibus salus aeterna attingitur; ea vero quae tantum ad feli- 
citatem temporalem pertinent sub auctoritate civili ut talia posita sint: id- 
circo Ecclesia temporalia non curat nisi quatenus ad finem supernaturalem 
ordinentur. In his vero quae tam ad Ecclesiae quam ad Civitatis finem ordi- 
nantur, ut sunt matrimonium, puerorum educatio et alia huiusmodi, sic 
iura Potestatis civilis exerceantur, ut, iudicio Ecclesiae, bona superiora or- 
dinis supernaturalis detrimentum non patiantur. In aliis vero temporalibus 
quae, salva lege divina, variis modis recte obtineri vel fieri possunt, Eccle- 
sia nullo modo sese immiscet. Custos iuris sui, observantissima alieni, non 
ad se putat Ecclesia pertinere, quae maxime forma civitatis placeat, quibus 
institutis res christianarum gentium civilis geratur: ex variisque reipubli- 
cae generibus nullum non probat, dum religio morumque disciplina salva 
sit. 0 Sicut enim suae libertati Ecclesiae non renuntiat, sic non impedit quo- 
minus Potestas civilis suis iuribus et legibus libere utatur. 7 

Quanta bona missionem suam adimplendo Societati civili Ecclesia pro- 
curet, Rectores gentium agnoscant. 8 Ipsa enim Ecclesia cooperatur ut vir- 
tute et pietate christiana, boni fiant cives, qui si tales sunt quales esse prae- 
cipit doctrina christiana, Augustino teste, sine dubio magna erit reipubli- 
cae salus, 9 Civibus quoque imponit ut legitimis ordinationibus obtemperent 
« non solum propter iram, sed etiam propter conscientiam » ( Rom . 13, 5). 10 
Illos vero quibus reipublicae gubernatio concredita est, monet ne domi- 
nandi cupiditate, sed boni civium gratia illud munus exerceant, tamquam 
Deo reddituri rationem (cf. Hebr. 13, 17) de divinitus tradita sibi pote- 
state. 11 Legum tandem tam naturalium quam supernaturalium observantiam 
inculcat, quibus totus ordo civilis tam inter cives quam inter gentes in 
pace et iustitia componatur. 12 

3. [Officia religiosa Potestatis civilis]. Potestas civilis erga religionem 
indifferens esse nequit. A Deo cum instituta sit, ut homines iuvet ad per- 
fectionem vere humanam acquirendam, non solum sociis facultatem sibi 
procurandi bona temporalia, sive materialia, sive humaniora praebere debet, 
sed etiam adiuvare ut bona spiritualia ad vitam humanam religiose peragen- 
dam facilius affluere queant. Inter bona autem ea nihil capitalius exsistit 
quam cognoscere et agnoscere Deum, et adimplere officia Deo debita: funda- 
mentum enim sunt omnis virtutis privatae, immo et publicae. 13 

Quae officia Deo debita divinae Maiestati reddenda sunt non tantum a 
singulis civibus, sed etiam a Potestate civili quae in actis publicis Socie- 
tatis civilis personam gerit, Deus etenim est auctor Societatis civilis et 
fons omnium bonorum quae per ipsam in omnia membra profluunt. Socie- 
tas civilis ergo Deum honorare et colere debet. 14 Modus autem quo Deus 
colendus sit nullus alius esse potest in praesenti oeconomia quam ille quem 

ipse sibi exhibendum determinavit in vera Christi Ecclesia. Cultui ergo pu- 
blico ab Ecclesia praestito Civitas sese associare debet non tantum per 
cives, sed etiam per illos qui auctoritate praediti Societatem civilem reprae- 
sentant. 13 

Quod vero Potestas civilis cognitione verae Christi Ecclesiae gaudere 
possit, patet ex manifestis divinae institutionis missionisque signis quibus a 
divino suo Fundatore Ecclesia est instructa. 16 Ideo Potestati civili, et non 
tantum singulis civibus, revelationem ab ipsa Ecclesia propositam susci- 
piendi officium incumbit, Item sese in legibus condendis praeceptis legis 
naturalis conformare debet et rationem debitam habere legum positivarum, 
tam divinarum quam ecclesiasticarum, quibus homines ad beatitudinem su- 
pernaturalem perducantur. 17 

Sicut autem nullus homo Deum modo a Christo stabilito colere potest, 
nisi sibi constet Deum per Iesum Christum esse locutum, 18 sic etiam So- 
cietas civilis id facere nequit nisi prius de facto revelationis cives sint certi, 
ac Potestas civilis quatenus populum repraesentat. 

Modo autem peculiari Potestas Civilis plenam Ecclesiae libertatem tueri 
debet, nec ullo modo impedire quominus integram missionem adimplere 
possit sive in sacro magisterio exercendo, sive in cultu dirigendo et peragen- 
do, sive in sacramentis ministrandis, fidelibusque pascendis. Libertas Ec- 
clesiae a Potestate civili agnosci debet in omnibus quae ad eius missionem 
referuntur, nominatim in sacris alumnis vocandis et efformandis, in Episco- 
pis eligendis, in libera et mutua communicatione inter Pontificem Roma- 
num et Episcopos fidelesque, in religiosae vitae formis condendis et guber- 
nandis, in scriptis edendis et diffundendis, in bonis temporalibus possi- 
dendis et administrandis necnon — universim loquendo — in omnibus 
coeptis istis, quae Ecclesia, iuribus civilibus non neglectis, idonea existimat 
ad homines versus finem ultimum dirigendos, non exceptis instructione pro- 
fana, operibus socialibus, multifariisque aliis mediis. 19 

Tandem Potestati civili grave onus incumbit, excludendi a legislatione, 
regimine et actione publica omne illud quo assecutionem finis aeterni impe- 
diri Ecclesia indicet; immo intendere debet, ut facilior reddatur vita princi- 
piis christianis innixa finique illi sublimi ad quem Deus homines creavit 
quam maxime congruens. 20 

4. [ Principium generale de applicanda doctrina exposita ]. Pro ratione 
qua Potestas civilis personam populi agens Christum cognoscit et ab eo con- 
ditam Ecclesiam, aliter et aliter ad invicem referri potestatem ecclesiasticam 
et potestatem civilem, Ecclesia semper agnovit . 

5. [ Applicatio in Civitate catholica ]. Integra doctrina, supra a Sancta 
Synodo exposita, applicari non potest nisi in civitate, in qua cives non 
tantum baptizati sunt, sed fidem profitentur catholicam. Quo in casu, ipsi 
cives sunt qui libere eligunt ut vita civilis secundum principia catholica in- 
formetur, ideoque secundum verba sancti Gregorii Magni: « caelorum via 
largius pateat ». 21 

At etiam faustis in illis conditionibus, Potestati civili nulla ratione 
licet conscientias cogere ad fidem acceptandam divinitus revelatam. Est 
enim fides essentialiter libera, nec potest alicuius coactionis obiectum esse, 
ut docet Ecclesia iuxta illud: « Ad amplexandam fidem catholicam nemo 
invitus cogatur ». 22 

Quod autem non impedit, quominus potestas civilis conditiones intel- 
lectuales, sociales et morales procurare debeat quibus fideles etiam scientia 
minus exculti in fide accepta facilius perseverent. Quam ob rem, sicut 
Potestas civilis publicam moralitatem tueri a se alienum non putat, ita 
ad tutandos cives ab errorum seductionibus, ad ipsam Rempublicam in uni- 
tate fidei conservandam, quod est bonum summum, et beneficiorum plurium 
etiam temporalium fons, Potestas civilis de se aliorum cultuum publicas 
manifestationes temperare potest, et contra diffusionem falsarum doctri- 
narum quibus, iudicio Ecclesiae, salus aeterna in periculum vocatur, cives 
suos defendere. 23 

6. [Tolerantia religiosa in Civitate catholica ]. Qua in praeservatione 
verae fidei procedendum est secundum postulata christianae caritatis et pru- 
dentiae, ne dissidentes ab Ecclesia absterreantur, sed potius ad ipsam alli- 
ciantur nec Civitas nec Ecclesia detrimentum patiantur. Ideoque semper 
prae oculis est habendum tum bonum commune Ecclesiae, tum bonum 
commune Reipublicae quibus Potestati civili, secundum rerum adiuncta, 
iusta tolerantia, legibus quoque sancienda, imponi potest, tum ad maiora 
mala vitanda ut sunt scandalum vel dissidium civile, impedimentum con- 
versionis ad veram fidem, et alia huiusmodi, tum ad procurandum maius 
bonum, ut sunt cooperatio civilis et pacifica conviventia concivium religione 
inter se dissidentium, maior libertas Ecclesiae et efficacior adimpletio eius 
supernaturalis missionis et alia similia. 24 Qua in re non solum boni ordinis 
nationalis, sed etiam boni Ecclesiae universalis bonique communis interna- 
tionalis est ratio habenda. 25 Hac sua tolerantia Potestas civilis catholica 
divinae Providentiae exemplum imitatur quae mala non impedit ex quibus 
maiora bona trahat. 20 Quod praecipue est observandum in regionibus illis, 
in quibus iam a saeculis exsistunt acatholicorum communitates. 27 

7. [Applicatio in Civitate non catholica ]. In illis civitatibus, in quibus 
magna pars civium catholicam non profitentur fidem, vel nec cognoscunt 
quidem factum revelationis, Potestas civilis non catholica, in re religiosa, 
praeceptis saltem legis naturalis sese conformare debet. 28 Quibus in adiun- 
ctis a Potestate illa non catholica omnibus cultibus religioni naturali non op- 
positis libertas civilis concedenda est. Libertas autem illa tunc principiis ca- 
tholicis non adversatur, utpote tam bono Ecclesiae quam reipublicae con- 
veniens. In civitatibus illis, in quibus Potestas religionem non profitetur 
catholicam, civibus catholicis praecipue officium incumbit, civilibus suis 
virtutibus et actionibus quibus una cum concivibus commune reipublicae 
bonum promovent, obtinendi ut Ecclesiae divinam suam missionem adim- 
plendi plena concedatur libertas. 20 Ex libera enim actione Ecclesiae Civitas 

quoque non catholica nullum detrimentum patitur, sed etiam multa bona 
et praeclara trahit. Ideoque cives catholici conari debent, ut Ecclesia et 
Potestas civilis etsi adhuc iuridice seiunctae, mutue sibi praestent bene- 
volum auxilium. 

Ne socordia vel zelo imprudenti cum Ecclesiae tum reipublicae noceant, 
cives catholici in Dei Ecclesiaeque iuribus vindicandis, obsequantur opor- 
tet iudicio auctoritatis ecclesiasticae cuius est de bono Ecclesiae secundum 
varia rerum adiuncta iudicare, 30 catholicosque cives dirigere in actionibus 
illis civilibus quibus altare defenditur. 31 

8. [ Conclusio ]. Sancta Synodus agnoscens principia de mutua relatione 
potestatis ecclesiasticae et potestatis civilis non esse nisi cum moderamine 
supra exposito applicanda, tamen permittere nequit, ut eadem falso quodam 
laicismo, etiam sub praetextu boni communis, obscurentur. Innituntur enim 
iuribus Dei absolute firmis, constitutione et missione Ecclesiae immutabi- 
libus, natura quoque sociali hominis, quae per omnia tempora semper eadem 
manens, finem essentialem ipsius societatis civilis determinat, non obstan- 
tibus regiminum politicorum diversitatibus aliisque rerum vicissitudinibus. 32 

quens... est, ut vis frangatur legum et omnis debilitetur auctoritas, si summa atque 
aeterna ratio iubentis vetantis Dei repudietur ” [Epist. Exeunte iam anno, 25 dec. 
1888: A.X.X., 21 (1888), p. 327]. Cui quidem sententiae illud Ciceronis effatum 
consonat: “ Vos, Pontifices... diligentius... urbem religione, quam ipsis moenibus 
cingitis ” [De nat. deor. III, 40] ». 

9 S. Augustinus, Epist. ad Marcellinum, 138, 15: PL. 33, 532: «Proinde 
qui doctrinam Christi adversam dicunt esse reipublicae, dent exercitum talem 
quales doctrina christiana esse milites iussit; dent tales provinciales, tales mari- 
tos, tales coniuges, tales parentes, tales filios, tales dominos, tales servos, tales 
reges, tales iudices, tales denique debitorum ipsius fisci redditores et exactores, 
quales esse praecipit doctrina christiana, et audeant eam dicere adversam esse 
reipublicae; immo vero non dubitent eam confiteri magnam, si obtemperetur, sa- 
lutem esse reipublicae ». 

10 Cf. etiam Tit. 3, 1; I Pt. 2, 13-15. 

11 Cf. etiam Sap. 6, 4-6; Rom. 13, 1. 

12 Pius XII, Nuntius Radiophonicus, 24 dec. 1942: A.A.S., 35 (1943), 

p. 10. 

13 Leo XIII, Encycl. Libertas praestantissimum, 20 iun. 1888: A.S.S., 20 
(1887), p. 603: « Cum enim clamet ipsa natura, oportere civibus in societate sup- 
petere copias opportunitatesque ad vitam honeste, scilicet secundum Dei leges, 
degendam, quia Deus est omnis honestatis iustitiaeque principium, profecto illud 
vehementer repugnat, posse iisdem de legibus nihil curare, vel etiam quidquam 
infense statuere civitatem. Deinde qui populo praesunt, hoc omnino rei publicae 
debent, ut non solum commodis et rebus externis, sed maxime animi bonis, legum 
sapientia, consulant »; 

Id., Encycl. Sapientiae christianae, 10 ian. 1890: A.X.X., 22 (1889/90), 

P' 385 > 

Id., Encycl. Au milieu des sollicitudes, 16 febr. 1892: A.S.S., 24 (1891/92), 
p. 520. 

14 Leo XIII, Encycl. Humanum genus, 20 apr. 1884: A.S.S., 16 (1883), 
p. 427: «Revera humani generis societas, ad quam sumus natura facti, a Deo 
constituta est naturae parente: ab eoque tamquam a principio et fonte tota vis 
et perennitas manat innumerabilium, quibus illa abundat, bonorum. Igitur quemad- 
modum singuli pie Deum sancteque colere ipsa naturae voce admonemur, propterea 
quod vitam et bona quae comitantur vitae a Deo accepimus, sic eamdem ob cau- 
sam populi et civitates »; 

Id,, Encycl. Immortale Dei, 1 nov. 1885: A.S.S., 18 (1885), p. 163; 

Id., Encycl. Libertas praestantissimum, 20 iun. 1888: ASS., 20 (1887), 
p. 604: « Quamobrem Deum civilis societas, quia societas est, parentem et aucto- 
rem suum cognoscat necesse est, atque eius potestatem dominatumque vereatur et 
colat »; 

Id., Encycl, Au tnilieu des sollicitudes, 16 febr. 1892: AS.,?., 24 (1891/92), 
p. 520; 

S. Pius X, Encycl. V ehementer Nos, 11 febr. 1906: A.S.S., 39 (1906), p. 5: 
« ... qui [Deus] ipse humanae societatis non minus quam hominum singulorum 
conditor et conservator est; proptereaque non privatim tantummodo colatur ne- 
cesse est, sed etiam publice »; 

Id., Alloc. habita in Consistorio, 21 febr, 1906: Ibid., pp. 30-31: «Atqui 
non singularium modo hominum dominus ac dominator, sed gentium etiam ac civi- 
tatum Deus est: quem proinde agnoscere, vereri, colere ipsas nationes, quique 
illis praesunt, oportet publice »; 

Pius XI, Encycl. Quas primas, 11 dec. 1925: A.A.S., 17 (1925), p. 609; 

Pius XII, Encycl. Mediator Dei, 20 nov. 1947: A.A.S., 39 (1947), pp. 525 ss. 

lfi Leo XIII, Encycl. Immortale Dei, 1 nov. 1885: A.S.S., 18 (1885), 
pp. 163-164: « ... civitates non possunt, citra scelus, gerere se tamquam si Deus 
omnino non esset, ... aut asciscere de pluribus generibus indifferenter quod libeat: 
omninoque debent eum in colendo numine morem usurpare modumque, quo coli 
se Deus ipse demonstravit velle »; 

Pius XI, Encycl. Quas primas, 11 dec. 1925: A.A.S., 17 (1925), pp. 601, 609; 

Pius XII, Encycl. Mediator Dei, 20 nov. 1947: A.A.S., 39 (1947), pp. 525- 

526. 

16 Difficultati motae diebus nostris de impossibilitate pro Statu eligendi inter 
diversos cultus sic solvitur in Encyclica Immortale Dei-. I. c., p. 164: « Vera autem 
religio quae sit, non difficulter videt qui iudicium prudens sincerumque adhibue- 
rit; argumentis enim permultis atque illustribus, veritate nimirum vaticiniorum, 
prodigiorum frequentia, celerrima fidei vel per medios hostes ac maxima impedi- 
menta propagatione, martyrum testimonio, aliisque similibus liquet, eam esse unice 
veram, quam Iesus Christus et instituit ipsemet et Ecclesiae suae tuendam propa- 
gandamque demandavit »; 

Id., Encycl. Libertas praestantissimum, 20 iun. 1888: A.S.S., 20 (1887), 
p. 604. 

De indifferentismo sub aspectu potius personali loquitur Ioannes XXIII, 
Encycl. Ad Petri cathedram, 29 iun. 1959: A.A.S., 51 (1959), pp. 501-502. 

17 Leo XIII, Encycl. Libertas praestantissimum, 20 iunii 1888: A.S.S., 20 
(1887), pp. 602-603: probat necessariam esse divinae legis positivae observantiam 
non tantum ab individuis, sed etiam a tota civitate; 

Id., Encycl. Tametsi jutura, 1 nov. 1900: AS".£., 33 (1900), p. 279; 

S. Pius X, Encycl. lucunda sane, 12 mart. 1904: AX.S., 36 (1903/4), 
pp. 521-522. 

De necessaria subordinatione Status legibus ecclesiasticis: Syllabus, 8 dec. 
1864, prop. 42: A.S.S., 3 (1867), p. 172: Denz. 1742, et prop. 54: A.S.S., Ibid., 
p. 174: Denz. 1754. 

Circa legem abstinendi ab operibus servilibus certis aliquibus diebus: Pius IX, 
Encycl. Quanta cura, 8 dec. 1864: AX.X., 3 (1867), p. 163. 

Ioannes XXIII, Encycl. Princeps Pastorum, 28 nov. 1959: A.A.S., 51 
(1959), p. 860: « Nominatim in iis, quae ad scholae negotia tractanda eamque 
recte componendam ad subsidia egentium civium classibus disposite impertienda, 
ad cuiusvis generis operariorum consociationes recte ordinandas, et ad publicam 
rem administrandam pertinent, catholicorum autochthonum, peritia insignium, 

praecipue erunt et egregiae partes, si — ■ quemadmodum officii conscientia po- 
stulat, a qua sine violatae fidei crimine nequit declinari — in capiendis consiliis 
rebusque agendis christianae legis ducentur rationibus; quas quidem, ut multis 
saeculis comprobata experientia docet, maximam vim et momentum habent ad bo- 
num commune comparandum ». 

Id., Encycl. Grata recordatio, 26 sept. 1959: A.A.S., 51 (1959), pp. 676-677: 
«... neque immemores sint aeternarum legum, quae a Deo oriuntur, et quae mo- 
derandorum populorum fundamenta sunt ac veluti cardines; itemque prae men- 
tis oculis habeant singulos hominum animos, ut a Divino Numine creati sunt, 
ita ad illud potiundum fruendumque destinari ». 

18 Pius IX, Encycl. Qui pluribus, 9 nov. 1846: Denz. 1637. 

10 De istis diversis iuribus Ecclesiae sunt diversae propositiones Syllabus'. 
^Ecclesia societas perfecta dotata suis iuribus independenter a Statu [prop. 19 et 20: 
A.S.S., 3 (1867/68), pp. 170-171: Denz. 1719-1720; ius possidendi bona tempo- 
ralia, prop. 26, p. 171: Denz, 1726; ius Episcoporum promulgandi Litteras apo- 
stolicas absque venia civilis gubernii, prop. 28, p. 171: Denz. 1728; de immuni- 
tatibus ecclesiasticis, prop. 30, 31, 32 et 43, pp. 171 et 172: Denz. 1730-1732 et 
1743; potestas circa -sacra, doctrinam theologiae, efformationem clericorum, scho- 
las, etc., prop. 33, p. 172: Denz. 1733; prop. 41, p. 172: Denz. 1741; prop. 44, 
pp. 172-173: Denz. 1744; prop. 45, 46, 47, 48, p. 173: Denz. 1745-1748; de 
libera et mutua communicatione inter Pontificem Romanum et Episcopos fideles- 
que, prop. 49, p, 173: Denz. 1749. Circa institutionem, praesentationem et depo- 
sitionem Episcoporum, prop. 50 et 51, p. 173: Denz. 1750-1751; circa profes- 
sionem religiosam, prop. 52 et 53, pp. 173-174: Denz. 1752-1753; circa matri- 
monium, prop. 65-74, pp. 175-176: Denz. 1765-1774. Circa facultatem erogandi 
eleemosynas: Encycl. Quanta cura, AX.S., 3 (1867), p. 163: Denz. 1693. Circa 
ista iura Ecclesiae videnda sunt schemata praeparata a Commissione « de rebus 
politico-ecclesiasticis »: Decretum de verbi Dei praedicatione et instructione reli- 
giosa libere exercenda: Mansi 53, 853-855; de libere exercenda Ecclesiae pote- 
state: Ibid., 855-856; de bonis ecclesiasticis, deque eorum libera administratione: 
Ibid., 856-860; circa iuris patronatus exercitium: Ibid., 860-862; de concordatis: 
Ibid., 862-864; de admissione adulescentium ad statum ecclesiasticum, deque eo- 
rum privilegiis, et immunitatibus: Ibid., 864-866; de clericis, qui in scholis quae 
a gubernio pendent aliquo funguntur munere: Ibid., 866-867; de pauperum ope- 
rariorumque sublevanda miseria: Ibid., 867-872; de educatione et instructione 
clericorum: Ibid., 872-874; de regularibus ordinibus et de congregationibus: 
Ibid., 874-876; pro confraternitatibus aliisque piis operibus: Ibid,, 876-877; de 
potestatis civilis interventu in Episcoporum electione: Ibid., pp. 877-878; circa 
matrimonium habita ratione ad leges civiles: Ibid., 878-881; de christianae iuven- 
tutis institutione: Ibid., 882-890; de communione catholicorum cum acatholicis: 
Ibid., 890-891; de iudiciaria potestate Ecclesiae, ab appellationibus tamquam ab 
abusu vindicata: Ibid., 891-894]. 

In Codice luris Canonici plura inter ista iura vindicantur circa educationem 
clericorum: can. 1352; scholas cuiuscumque gradus cuiuscumque disciplinae insti- 
tuendi: can. 1375; religiosam iuventutis institutionem in quibuslibet scholis pro- 
movendi, et sub aspectu fidei et morum vigilandi super doctrinam, libros et ma- 
gistros: cann, 1381, 1382, 1384; potestas acquirendi, possidendi et administrandi 

bona temporalia independenter a potestate civili: can. 1495 et exigendi tributa 
fidelium: can. 1496; circa matrimonium: can. 1016. 

20 Cf. quae referuntur supra in nota 5, quibus addenda sunt: 

Pius VII, Encycl. Diu satis , 15 maii 1800: Bullarii Rom. Continuatio, 
t. XI, pp. 21 ss.; 

Pius IX, Encycl. Quanta cura, 8 dec. 1864: A.S.S., 3 (1867/68), p. 166; 

Pius XI, Encycl. Ad salutem, 20 apr. 1930:AAX., 22 (1930), pp. 219 et 

220 . 

21 S. Gregorius M., Episl. 65, ad Mmricium : PL 77, 663. 

De conditione hic posita ut possit applicari doctrina catholica, cf. TapaRELLi 
D’Azeglio, Essai theorique de droit na turei, ed. 4, Paris Leipzig-Tournai, t. I, 
pp. 388-390. 

22 C.I.C., can. 1351. Inter fontes huius canonis consulenda sunt: 

Benedictus XIV, Epist, Postremo mense, 28 febr. 1747: Benedicti XIV 

Bullarium, t. II, Romae 1754, pp. 113-145: Distinguitur inter infidelem non 
baptizatum, et haereticum, qui baptismate suscepto in Ecclesia, ab ea secedit, 
secundum doctrinam S. Thomae, II-II, q. 10, a. 8; 

Pius VI, Epist. ad Card. de Rupe Fucaldo Quod aliquantulum, 1791; citan- 
tur epistolae S. Augustini ad Vincentium Cartennensem, Epist. 93: PL 33, 
321-347 et ad Bonifacium Comitem, Epist. 185, 8: PL 33, 795 s.; 

Leo XIII, Encycl. Immortale Dei, 1 nov. 1885: A.S.S., 18 (1885), pp. 174-175 
ubi citatur S. Augustinus: « Credere non potest homo nisi volens »: in Io. 26, 2: 
PL 35, 1607; 

Pius XII, Encycl. Mystici Corporis, 29 iun. 1943: A.A.S., 35 (1943), 
p. 243; 

Id., Alloc. ad Sacram Romanam Rotam, 6 oct. 1946: A.A.S., 38 (1946), 
p. 393, ubi refertur memoriale Secretariatus Status de ista re ( Ibid ., p. 394). 

23 Ad hoc enim spectant sapiens moderatio cultuum non catholicorum et pro- 
hibitio doctrinarum contrariarum fidei, non ut acatholici vi convertentur, sed ut 
praeservetur unitas fidei. Ita: Taparelli D’Azeglio, Essai theorique de droit 
naturel, ed. 4, t. I, p. 390: « Ce ne sera pas evidemment dans le but d’en faire 
des croyants ou de les rendre pieux par force, mais pour les empecher de trou- 
bler, par de fausses doctrines ou par le scendale de leur conduite, Punite religieuse 
de la societe, cet element d’une haute importance pour la f «dicite publique »; 

Quod testatur etiam Pius XII, Alloc. Iis qui interfuerunt Conventui X In- 
ternationali de Scientiis Historicis, 7 sept. 1955: A.A.S., 47 (1955), pp. 678-679: 
« Qu’on n’objecte pas que 1’Eglise elle-meme meprise les convictions personnelles 
de ceux qui ne pensent pas comme elle. L’Eglise considerait et considere Paban- 
don volontaire de la vraie foi comme une faute. Lorsqula partir de 1200 environ 
cette defection entraina des poursuites penales de la part du pouvoir tanf spirituel 
que civil, ce fut pour eviter que ne se dechirat Punite religieuse et ecclesiastique de 
1’Occident. Aux non-catholiques, 1’Eglise applique le principe repris dans le Code 
de Droit Canon: “ Ad amplexandam fidem catholicam nemo invitus cogatur 
[can. 1351] ”, et estime que leurs convictions constituent un motif, mais non 
toutefois le principal, de tolerance... 

... L’Eglise ne dissimule pas qu’elle considere en principe cette collaboration 
comme normale, et qu’elle regarde comme un ideal Punite du peuple dans la 
vraie religion et Punanimite d’action entre elle et 1’Etat, Mais elle sait aussi que 



DISCEPTATIO - DE ECCLESIA - DE LIBERTATE RELIGIOSA 


669 


dequis un certain temps les evenements evoluent plutot dans l’autre sens, c’est- 
a-dire vers la multiplicite des confessions religieuses et des conceptions de vie 
dans la meme communaute nationale, ou les catholiques constituent une minorite 
plus ou moins forte ». 

De libertate religiosa (libertate conscientiae, cultus et propagandae) sunt ci- 
tanda praecipue sequentia documenta: 

Pius VI, Communicamus vobiscum, Alloc. in Consistorio secr., 29 mart. 
1790; 

Id., Epist. Priores litterae tuae, ad Card. de Lomenie, 23 febr. 1791; 

Id., Epist. Quod aliquantulum, ad Card. de Rupe Fucaldo, 10 mart. 1791; 

Pius VII, Post tam diuturnas, 29 apr. 1814; 

Gregorius XVI, Encycl. Mirari vos, 15 aug. 1832: A.S.S., 4 (1868), 
pp. 341-342 [cf. Denz. 1613], 

Id., Encycl. Singulari Nos, 25 iun. 1834: Acta Gregorii Pp. XVI, Vol, I, 
pp. 433 ss.; 

Pius IX, Encycl. Qui pluribus, 9 nov. 1846: Pii IX Acta, P. I, pp. 4 ss.; 

Id., Alloc. in Consistorio Maxima quidem, 9 iun. 1862; 

Id., Encycl. Quanta cura, 8 dec. 1864: A.S.S., 3 (1867/68), p. 162: Denz. 
1690, cum citatione S. Augustini, Epist. 105, c. II, 9: PL 33, 399; 

Id., Syllabus, 8 dec. 1864, prop. 77: A.S.S., 3 (1867), p. 176: Denz. 1777; 
prop. 78: A.S.S., Ibid Denz. 1778. De his propositionibus, vide: Alloc. Acer- 
bissimum, 27 sept. 1852; prop. 79: A.S.S., Ibid.: Denz. 1779, vide: Alloc. Num- 
quam fore, 15 dec. 1856; 

Leo XIII, Encycl. Immortale Dei, 1 nov. 1885: A.S.S., 18 (1885), p. 172; 

Id,, Encycl. Libertas praestantissimum, 20 iun. 1888: A.X.X., 20 (1887), 
pp. 603-605: de libertate cultuum; pp. 605-608: de loquendi et scribendi liber- 
tate [cf. Denz. 1931-1932]; p. 608: de vera et falsa libertate conscientiae; 
p. 612 [Denz. 1932]: damnatur promiscua libertas religionum; 

Benedictus XV, Epist. Anno iam exeunte, ad R. P. Ios. Hiss, Societatis 
Mariae Praepositum Generalem, 7 mart. 1917: A.A.S., 9 (1917), p. 172: inter 
principia perniciosa quibus civitatum disciplina nititur et quibus christianae socie- 
tatis fundamenta convelluntur recenset Summus Pontifex: « Libertates maxime 
sentiendi de religione, vel vulgandi quidquid quisque voluisset, nullis contineri 
finibus, dum noceret nemini »; 

Pius XI, Epist. Constat apprime, 16 apr. 1921, ad Card. Gasparri: De con- 
ventionibus inter Sanctam Sedem et Italiae Regnum initis: ubi agitur de libertate 
conscientiae et discussionis: A.A.S., 21 (1929), pp. 301-302; 

Id., Encycl. Non abbiamo bisogno, 29 iun. 1931: A.A.S., 23 (1931), 
pp. 301-302; 

Lettre de la Secretairerie d’Etat a M. Duthoit, 19 iul. 1938: Ed. Bonne Presse, 
t. XVIII, p. 86; 

Pius XII, Alloc. ad Sacram Romanam Rotam, 6 oct. 1946: A.A.S., 38 
(1946), pp. 394-395; 

Id., Epist. apost. Carissimis Russiae, 7 iul. 1952: A.A.S., 44 (1952), p. 505; 

Ioannes XXIII, Alloc. Iis qui interfuerunt Conventui X Romae habito ab 
Italica Catholicorum iuris peritorum Sodalitate, 8 dec. 1959: A.A.S., 52 (1960), 
p. 47, cf. etiam pp. 49-50. 

24 De tolerantia: Principia enuntiata a S. Thoma, II-II, q. 10, a. 11, a 

Leone XIII proclamantur in Encycl. Immortale Dei, 1 nov. 1885: AX.X., 18 
(1885), p. 174 et longius exponuntur in Encycl, Libertas praestantissimum, 20 iun. 
1888: A.S.S., 20 (1887), pp. 609-612; 

Pius XII, Alloc. ad Sacram Romanam Rotam, 6 oct. 1946: A.A.S., 38 (1946), 
p. 392; 

Id., Alloc. Iis qui interfuerunt Conventui V nationali Italico Unionis lure- 
consultorum Catholicorum, 6 dee. 1953: A.A.S., 45 (1953), pp. 794-802; 

Id., Alloc. Conventui X Internationali de Scientiis Historicis, vide notam 23. 

28 Pius XII, Alloc. Iis qui interfuerunt Conventui V nationali Italico Unio- 
nis lureconsultorum Catholicorum, 6 dec. 1953: A.A.S., 45 (1953), p. 801: «In 
tali singoli casi 1’atteggiamento della Chiesa e dello Stato nei singoli Stati, da una 
parte, e, dalPaltra, dei bonum commune della Chiesa universale, dei regno di Dio 
sopra tutto il mondo ». 

In praecedentibus, Summus Pontifex loquitur etiam de bono communi civili 
alicuius communitatis Status [p. 799]. Nos vero extendimus ad bonum commune 
interna tionale omnium nationum. 

28 Cf. Leo XIII, Encycl. Libertas praestantissimum, 20 iun. 1888: A.S.S., 
20 (1887), pp. 609-612; 

Pius XII, Alloc. Iis qui interfuerunt Conventui V nationali Italico Unionis 
lureconsultorum Catholicorum, 6 dec. 1953: A.A.S., 45 (1953), pp. 798-799. 

27 Taparelli D’Azeglio, Essai theorique de droit naturel, l, c., p. 391. 

28 Taparelli D’Azeglio, Ibid., p. 387. 

20 Leo XIII, Encycl. Sapientiae christianae, 10 ian. 1890: A.S.S., 22 

(1889/90), pp. 396-397. 

30 Leo XIII, Encycl. Sapientiae christianae, 10 ian. 1890: A.S.S., 22 

(1889/90), p. 400; 

Pius XII, Alloc. Iis qui interfuerunt Conventui V nationali Italico Unionis 
lureconsultorum Catholicorum, 6 decembris 1953: A.A.S., 45 (1953), pp. 799-800. 

31 Cf. Pius XI, Discorso agli Universitati cattolici : « Quando la politica si 
accosta alPaltare, allora la religione e la Chiesa, ed il Papa, che la rappresenta, sono 
non soltanto nel diritto ma anche nel dovere di dare indicazioni e direttive che 
anime cattoliche hanno il diritto di richiedere e il dovere di seguire » ( UOsserva - 
tore Romano, 10 sett. 1924). 

Id., Discours d la jeunesse catholique\ « C’est la politique qui a touche b 
1’autel. Et Nous defendons alors 1’autel, C’est Notre role a nous de defendre la 
religion, les consciences, la saintete des sacrements » ( UOsservatore Romano, 
21-22 sett. 1925). 

32 Multi scriptores diebus nostris docuerunt principia hic exposita non esse 
nisi normae contingentes datae a Summis Pontificibus relate ad rerum adiuncta 
iam amplius non vigentia: 

Pius VI, Hieronymo Mariae, Archiepiscopo Burdigalensi, 10 iul. 1790: « Im- 
mutabilia certe sunt sua [regis] erga Deum officia, neque umquam ullam ob causam 
dissimulanda; etiamsi in animo habeat, ut immutatis tam perversis temporibus ad 
eadem praestanda revertatur ». 

Non potest dubitari quod Leo XIII intenderit doctrinam immutabilem « de 
constitutione christiana civitatum » per Encycl. Immortale Dei tradere. Etenim 
istam doctrinam proponit tamquam in revelatione fundatam et rationi naturali 
conformem. 

Successores Leonis XIII docuerunt doctrinam eius esse immutabilem prout 
in principiis tribus illis fundatam: iura Dei, natura hominis socialis ex qua profluit 
finis essentialis Status, et natura immutabilis Ecclesiae. 

S. Pius X, Epist, Notre charge apostolique , 25 aug. 1910 [Condamnation 
du Sillon\. A.A.S., 2 (1910), pp. 612, 625, 627; 

Benedictus XV, Epist. Anno iam exeunte, ad R. P. Ios. Hiss, Societatis 
Mariae Praepositum Generalem, 7 mart. 1917: A.A.S., 9 (1917), pp. 171-175; 

Pius XI, Encycl. Divini illius Magistri, 31 dec. 1929: A.A.S., 22 (1930), 
pp. 65-66: « Quae omnia hucusque... diximus... doctrina catholica de Civitatum 
constitutione christiana, tamquam firmissimo et immutabili fundamento, innitun- 
tur, quae tam egregie a Decessore Nostro Leone XIII, praesertim in Encyclicis Lit- 
teris Immortale Dei et Sapientiae christianae exposita est ». 

Citatis verbis Encyclicae Immortale Dei quibus exponuntur distinctio utrius- 
que potestatis necnon relatio, et potestas Ecclesiae indirecta, additur: « Quicumque 
haec principia recipere eademque proinde ad educationem applicare recusat, is 
necessario cum neget Christum ob sempiternam hominum salutem Ecclesiam 
suam condidisse, tum affirmat societatem civilem et Statum Deo eiusque naturali 
ac divinae legi non subiici. Quod quidem manifesto impium est, sanae rationi... »; 

Lettre de la Secretairerie d’Etat a M. Duthoit, 12 iul. 1933: Ed. Bonne 
Presse, t. X, p. 241; 

Id., Encycl. Divini Redemptoris, 19 mart. 1937: A.A.S., 29 (1937), p. 81; 

Pius XII, Encycl. Summi Pontificatus, 20 oct. 1939: A.A.S., 31 (1939), 
pp. 432-433: «Etenim civitatis imperium, quemadmodum per Encyclicas Litteras 
Immortale Dei sapientissimus Decessor Noster p. m. Leo XIII edocet, idcirco a 
summo omnium Creatore statutum est, ut ex illius ordinis praescriptione, qui in 
universalibus, quibus regitur, principiis ac normis incommutabilis consistit, publi- 
cam rem moderetur; ut humanae personae, in praesenti hac vita, ad corporis men- 
tisque vires quod attinet et ad rite componendos mores, perfectionis adeptionem 
faciliorem reddat; utque cives adiuvet ad supernum sibi destinatum finem asse- 
quendum »; 

Id., Alloc. ad Sacram Romanam Rotam, 6 oct. 1946: A.A.S., 38 (1946), 
P. 393; 

Id., Alloc. ad Sacram Romanam Rotam, 29 oct. 1947: A.A.S., 39 (1947), 
p. 495; 

Id., Alloc. Iis qui interfuerunt Conventui X Internationali de Scientiis Histo- 
ricis, 7 sept. 1955: A.A.S., 47 (1955), pp. 677-678: « Leon XIII a enferme, pour 
ainsi dire, dans une formule, la nature propre de ces relations, dont il donne un 
expose lumineux dans ses Encycliques Diuturnum illud [1881], Immortale Dei 
[1885] et Sapientiae christianae [1890] ». 

De oppositione inter laicismum hodiernum et doctrinam christianam, sic 
docet Ioannes XXIII, Encycl, Grata recordatio, 26 sept. 1959: A.A.S., 51 (1959), 
p. 677 : « Animadvertendum praeterea est talia ratiocinandi ac philosophandi ge- 
nera haberi, itemque tales instituendae vitae rationes hodie in usum invectas esse, 
quae cum christiana doctrina concordare nullo modo possunt. Id Nos serena sed 
firma certaque mente asseverare desistemus numquam. Sed Deus sanabiles fecit 
homines ac Nationes! [cf. Sap. 1, 14], Futurum igitur speramus ut, aridis postu- 
latis ac propositis tandem posthabitis, ex cogitandi agendique ratione ortis, et 
crystalli instar concretis ac duratis, quae, ut norunt omnes, “ laicismi ” et “ mate- 

rialismi ” commentis imbuta sunt, in sana illa doctrina, quam quotidie magis 
rerum experientia confirmat, opportuna remedia quaerantur et inveniantur. Haec 
autem doctrina Deum esse auctorem vitae eiusque legum testatur; eumque esse 
vindicem iurium humanaeque personae dignitatis. Deus igitur est “ salus et 
Redemptio nostra! ” [ex sacra liturgia ] ». 


Caput X 

DE NECESSITATE ECCLESIAE ANNUNTIANDI EVANGELIUM 
OMNIBUS GENTIBUS ET UBIQUE TERRARUM 

1. [Exsistentia et fundamentum muneris ]. Dominus noster Iesus Chri- 
stus, qui de semetipso testatus est: « Ignem veni mittere in terram, et quid 
volo nisi ut accendatur » ( Lc . 12, 49), cum ex hoc mundo reversurus esset 
ad Patrem, Apostolis, ut omnibus gentibus Evangelium praedicarent, man- 
datum dedit dicens: « Euntes in mundum universum praedicate Evange- 
lium omni creaturae » (Mc. 16, 15). Apostoli autem hoc mandatum expe- 
riebantur et agnoscebant ut veram necessitatem sibi impositam, Ait enim 
Apostolus: « Si evangelizavero, non est mihi gloria, necessitas enim mihi 
incumbit; vae enim mihi si non evangelizavero » (I Cor. 9, 16). Maximum 
illud et sanctissimum munus cum eorum terrestri vita non erat terminan- 
dum, sed usque ad finem saeculorum ab Ecclesia perpetuandum, 1 et reapse 
ad illam capitalem Ecclesiae missionem refertur, qua verum Dei cultum in 
fide viva et caritate usque ad extremas terrae partes propagat omnesque 
homines participes facit Redemptionis Christi, ut ad sempiternam perve- 
niant beatitatem. 2 Officium autem Evangelii omnibus gentibus annuntiandi 
et ius illud exercendi ab ipso iure nativo Christi derivatur, sollemniter di- 
centis: « Data est mihi omnis potestas in caelo et in terra. Euntes ergo 
docete omnes gentes » ( Ml . 28, 19). 

2. [ Natura muneris ]. Officium illud, cum sit Ecclesiae a suo divino 
Fundatore collatum, est originis divinae. Ut ex ipsis verbis Christi patet 
sese extendit ad omnes homines omnesque mundi partes: 3 debet enim Ec- 
clesia opus Christi perenne reddere, qui pro totius mundi salute descendit 
de caelo et incarnatus est. Ubicumque igitur terrarum Ecclesia, indepen- 
denter a quavis humana potestate, ius inalienabile habet praecones evan- 
gelicos mittere, 4 communitates christianas stabilire, homines sibi incorpo- 
rare per baptismum in eosque sibi subditos suam exercere potestatem tam 
docendi quam regendi et sanctificandi.® 

Quare adimpletioni huius missionis Ecclesiae pro toto mundo divinitus 
collatae nulli potestati civili sese opponere licet, diversam tamen ob ra- 
tionem.'’ 

Potestas civilis catholica, cum consecutionem finis ultimi supernaturalis 
suis civibus faciliorem reddere debeat, ut huius officii sanctissimi Ecclesiae 
expeditior fiat adimpletio pro viribus conari debet. Multo magis exercitium 

huius Ecclesiae missionis impedire non potest, ut ipsa sibi publica commoda 
procuret: huiusmodi enim bona saluti aeternae civium anteponi non possunt. 

Potestas civilis non catholica verum ius praedicationis evangelicae pro- 
hibendae sibi vindicare nequit, cum doctrina evangelica nihil contineat quod 
non sit rationi naturali summe congruens, dignitati humanae summe con- 
veniens, et vitam hominum tam individualem quam socialem summe per- 
ficiens. 

Nec praedicationi evangelicae opponi potest iustum legitimumque desi- 
derium vera ea beneficia tuendi, quae veluti per sacram hereditatem pecu- 
liares cuiusvis nationis notas proprietatesque constituunt. Etenim in for- 
mis humanae civilisque vitae cuivis genti propriis, in moribus a maioribus 
receptis necnon in Institutis translaticiis, Evangelica lex non respuit nisi 
ea quae sunt rationi naturali legique divinae contraria. Quidquid veri, 
quidquid boni, quidquid honesti ac pulchri habet unaquaeque natio ex 
propria indole proprioque ingenio, Ecclesia praecipit ut servetur, et pro 
munere suo ad altiorem ordinem evehit. 7 

Ius evangelicae praedicationis a se alienari Ecclesia nec tolerare, nec 
umquam ab eo decedere potest: missionem enim suam capitalem non adim- 
pleret, a Deo Salvatore glorificando deficeret, hominesque ordinariis salutis 
mediis privaret. Civilibus ergo potestatibus impedientibus quominus libere 
exerceat suum ius et officium sanctissimum, Ecclesia non cedit, sed usque 
ad sanguinem resistit, cum Apostolis dicens: « Oboedire oportet Deo magis 
quam hominibus » (Act. 5, 29). 

Quare Sancta Synodus ius Ecclesiae evangelium annuntiandi omnibus 
gentibus ubique terrarum necnon omnibus praebendi auxilia salutis, ante 
faciem omnium populorum sollemniter proclamat, omnesque qui potesta- 
tem super populos exercent monet ut Ecclesiae plenae libertati huius mune- 
ris adimplendi non sese opponant, sed potius in gentibus Providentia di- 
vina sibi concreditis eius exercitio faveant. 

3. [ Quibus et quomodo conveniat potestas et officium Evangelium prae- 
dicandi']. % Ius et officium Christi Evangelium annuntiandi ubique terrarum 
corpori Pastorum insimul cum Christi Vicario convenit, quibus omnibus in 
solidum Christus mandatum dedit imponendo commune officium. 0 Omnes 
ergo Episcopi simul cum suo Capite huius apostolicis muneris fidem annun- 
tiandi omnibus gentibus sunt sponsores. 10 Attamen quod Apostolis omnibus 
eorumque successoribus mandabatur, id principaliter Petro eiusque succes- 
soribus, Romanis Pontificibus incumbit, quibus solis Dominus gregis sui 
universitatem concredidit, Ipsi ergo Romano Pontifici competit ius supre- 
mum, absolutum et universale fidei praecones in totum orbem terrarum 
mittendi eiusque officium est omni sollertia niti, ut Ecclesia ubique dilatetur 
hominesque universi Redemptionis Christi participes fiant. 11 Singuli autem 
Episcopi non tantum ius et officium habent omnibus suis viribus procurandi 
ut infideles in suo territorio degentes evangelizentur, 12 sed etiam, sollicitu- 
dine illa qua bonum Ecclesiae universalis in propriis dioecesibus promovere 

tenentur, vocationes missionales foveant, neve desinant ex toto corde opera 
illa missionalia provehere quibus tam spiritualibus quam temporalibus evan- 
gelizationis universalis necessitatibus providetur. 13 Sacerdotes vero tam 
saeculares quam regulares, religiosi et religiosae, fidelesque omnes a Sacra 
Hierarchia mandato instrui possunt ut unusquisque suo modo adiutricem 
operam in adimplendo supremo illo Ecclesiae munere conferat. Omnes enim 
ut membra Corporis Christi mystici, eius incremento pro viribus submini- 
strare debent (cf. Eph. 4, 16; Coi. 2, 19). 14 Religio et caritas insuper om- 
nes catholicos urgent ut, Deo grati pro pretiosissimo fidei dono accepto, 
numquam aliquam opportunitatem praetermittant illud cum aliis commu- 
nicandi 15 atque orationibus, eleemosynis aliisque mediis eos adiuvandi 10 
qui operam dant in mandato adimplendo Domini Nostri Iesu Christi, qui 
Ecclesiae semper aderit ne deficiat umquam in Evangelio omnibus gentibus 
annuntiando iuxta promissum divinum: « Ecce ego vobiscum sum omnibus 
diebus usque ad consummationem saeculi » (Mt. 28, 20). 


NOTAE 

1 Cf. Benedictus XV, Maximum illud, 30 nov. 1919: A.A.S., 11 (1919), 

C.I.C., can. 1327 et 1350, § 2; 

S. Bernardus, De Consideratione, 1, III, c. 1: PL 182, coi. 757-760; 

praecipua muneris apostolici officia illud profecto primum locum obtinet fidem 

Ecclesiae usque ad nostram aetatem tamquam verus successor Apostolorum con- 

catholicae propagationem perficiendam ». 

Leo XIII, Encycl. Sancta Dei civitas, 3 dec. 1880: A.X.S., 13 (1880), 

DE LIBERTATE RELIGIOSA 
Introductio 

Mater Ecclesia omnes et singulos homines, qui in adoptionem filiorum 
Dei praedestinati sunt, solemniter hortatur ut in praesentibus culturae et 
morum circumstantiis omnia studia sua convertant ad defendendum hono- 
rem Dei et dignitatem personae humanae ab Eo creatae et redemptae. Qua- 
propter, reiecto vetere discordiae fermento, in novis azymis sinceritatis 
et caritatis, aestiment et promoveant veritates et valores inter ipsos com- 

munes. Sed insimul, quod spectat ea in quibus unanimis consensus non- 
dum attingitur, non tantummodo attendant ad veritates seu obiecta quae 
admittenda sunt, sed etiam ad iura et officia personarum seu subiectorum 
quae veritati adhaerere debent. Haec omnia Dei dona in Verbo hominibus 
tributa sunt ut in hoc saeculo inveniatur tutamentum mentis et corporis 
ab omnibus qui viis diversis a Spiritu Sancto moventur ut ad domum Pa- 
tris communis libere accedant. 


Caput I 

DE BONIS FIDEI IN CARITATE PROMOVENDIS 

1. Ecclesia Catholica, ut divino obtemperet mandato: «docete omnes 
gentes.,, docentes eos servare omnia quaecumque mandavi vobis » (Mt. 
28, 19-20), infatigabili cura elaborare debet « ut sermo Dei currat et cla- 
rificetur » (II Thess. 3, 1) et omnes unanimes, uno ore honorificent Deum 
et Patrem Domini nostri Iesu Christi » ( Rom . 15, 6). 

Hac de causa adiurat filios suos « primum omnium fieri obsecrationes, 
postulationes, gratiarum actiones pro omnibus hominibus... Hoc enim bo- 
num est... coram Salvatore nostro Deo, qui omnes homines vult salvos fieri 
et ad agnitionem veritatis venire » (I Tim. 2, 1-4). Sed praeterea ipsos 
adhortatur ut, in sapientia ambulantes ad eos, qui foris sunt (Coi. 4, 5), vi- 
tatis omnibus apertis vel contortis improbi proselytismi molimentis seu 
mediis impropriis vel inhonestis (ut sunt argentum, blanditiae, mendacium, 
minae vel coactio), « in Spiritu Sancto, in caritate non ficta, in verbo veri- 
tatis » (II Cor. 6, 6-7) lumen vitae diffundere satagant mediis naturalibus 
et supernaturalibus quibus ipse Dominus usus est, praedicatione nempe 
doctrinae, exemplo vitae et testimonio veritatis usque ad proprii sanguinis 
effusionem. 

2. Quamdiu tamen sunt in statu viae, discipuli Christi cum officio ve- 
ritatem annuntiandi et defendendi semper et ubique coniunctam habebunt 
obligationem amanter, prudenter et patienter agendi cum hominibus qui 
nondum ad plenam Evangelii cognitionem pervenerunt. Etenim usque ad 
consummationem saeculi errores circa finem spargentur et fideles indesinen- 
ter videre debebunt ne quis eos seducat (Mt. 24, 3-15). Sed praeterea, 
docente Domino, debent sinere semen veritatis et zizania erroris simul cre- 
scere usque ad messem (Mt. 13, 30). Demum ab ipsis agnoscendus et ad- 
mittendus est modus progressivus et humanus quo Deus homines ad suam 
veritatem et suum amorem adducit. Respiciendum igitur est non tantum 
ad officia erga verbum vivificans quod praedicandum est, sed etiam ad iura et 
mensuram gratiae a Deo tributa personae quae ad fidem libere admittendam 
invitatur. 

Ideo est quod Ecclesia filios suos hortatur ut veritatem facientes in 
caritate (Eph. 4, 15), dum homines ad fidem veram adducere conantur, sem- 

per curent ut ab ipsis, qui ad imaginem Dei creati sunt ( Gen . 1, 27), assen- 
sus non detur nisi cum plena libertate et conscientiam habentes bonam 
(I Petr. 3, 16). Ab omni igitur coactione abstinendum est. Persona erran- 
tis circa fidem aestimatione digna est eiusque ius ad libertatem religiosam 
ab Ecclesia semper vindicatur. 

Et revera haec libertas religiosa, seu immunitas ab externa coactione 
natura actus fidei postulatur. Nam homo a Salvatore redemptus et « in adop- 
tionem filiorum per lesum Christum » (Eph. 1, 5) praedestinatus, revela- 
tioni divinae adhaerere non potest nisi ex una parte Pater traxerit eum 
{Io. 6, 44) et ex altera parte rationabile ac liberum Deo praestiterit fidei 
obsequium. Elis de causis Ecclesia Catholica praecipit et mandat: « ad 
amplexendam fidem catholicam nemo invitus cogatur » ( C.I.C. , canon 1351). 

3. Ius in materia religiosa conscientiam suam sequendi non tantum 
a credentibus, a quibus constitutiva ipsius actus fidei admitti possunt, sed 
absolute ab omnibus hominibus et a communi hominum conviventia ob- 
servandum est. 

Humana enim persona, activitate conscia et libera (cf. Adnotatio l a ) 
praedita, cum voluntatem Dei tantummodo adimplere possit prout lex divina 
mediante dictamine conscientiae percipitur, finem suum ultimum obtinere 
nequit nisi iudicium conscientiae prudenter efformando eiusque dictamen 
fideliter exsequendo. Ideo homo qui conscientiae suae sincere oboedit, Deo 
oboedire intendit. Consideratione (respect) dignus aestimandus est et nulla 
coactione impediri potest quominus conscientiam suam sequatur. 

4. In materia religiosa praedicta externae coactionis exclusio ab Eccle- 
sia Catholica vindicatur non ut mera « libertas opinionis » nec ut mera « li- 
bertas adimplendi ritus propriae religionis », sed ut vera « libertas reli- 
giosa » seu ius observandi et proclamandi officia publica et privata erga Deum 
et erga homines, singulariter vel collective sumptos, prout conscientia ma- 
nifestantur. (Haec libertas religiosa complectitur inter alia ius applicandi 
et diffundendi principia moralia in re familiari, sociali, hygienica, oecono- 
mica). Ecclesia Catholica affirmat talem libertatem religiosam competere 
tum singulis personis humanis tum coetibus hominum, qui exigentiis suae 
conscientiae adducuntur ut collatis viribus vitam religiosam ducant vel 
promoveant. 

5. Haec iura personalia realiter et effective non agnoscuntur si obie- 
cturn iuris in activitate externa implicari non potest. Quare in humana con- 
viventia et in societate civili nemo externo exercitio sui iuris privari potest, 
dummodo, ut bono communi exigitur, iura quoque aliorum salva rema- 
neant. 

Pro omnibus civibus in materia exercitii iurium illud « minimum » in 
tuto esse debet sine quo ex una parte essentialis autonomia humanae perso- 
nae non illaesa remaneret, et ex altera parte humana societas, resultans ex 
conviventia hominum qui, peccato originali eiusque sequelis contaminati, 
errare possunt, de facto impossibilis redderetur, 

Ideo in vita publica exercitium externum libertatis conscientiae impe- 
diri non potest nisi bono communi contradicat. 

Hac de causa Ecclesia Catholica reprobat discriminationem, iniuriam, 
persecutionem hominis vel nationis propter solam originem, solum colorem 
vel sanguinem. 

Speciatim in re religiosa asserit ius ad libertatem conscientiae externe 
exercendam, salvo bono communi, semper et ubique valere et agnoscendum 
esse. 

Nostris autem temporibus ubique terrarum libertas religiosa speciali 
modo urgenda est, quia in dies frequentiores fiunt relationes quibus homi- 
nes disparis cultus et diversae religionis inter se connectuntur (cf. Adno- 
tatio 2“). 


Caput II 

DE CATHOLICORUM COOPERATIONE 
CUM EIS QUI NON SUNT CATHOLICI 

6. Quum grassante materialismo hodierno fundamenta omnis religio- 
nis et societatis corrodantur, Ecclesia Catholica nuncupata vota facit ut 
quicumque christiano nomine honorantur, quantum fieri potest secundum 
exigentias sanae rationis, ordinem naturalem et depositum vitae Christia- 
nae consertis precibus et viribus tueantur et promoveant, immo ut omnes 
homines bonae voluntatis, sive credentes sive nullam religionem profitentes, 
simul operam dent ad ordinandam societatem secundum normas morales ex 
ipsa dignitate personae humanae profluentes. 

7. Quae normae quamquam fundamentum commune ad instaurandum 
ordinem vere humanum praebeant (cf. Adnotatio 3 a ), a Christifidelibus ta- 
men non ut unica et suprema norma considerandae sunt (cf. Adnotatio 4 a ). 
Fide enim constat hominem ad imaginem Dei factum (Gen. 1, 17) et in Dei 
adiutorem constitutum ( I Cor. 3, 9), in vita sua dirigenda et in labore suo 
perficiendo, regi posse ac debere praecepto caritatis, quo munus perficien- 
dae creationis (Gen. 1, 28; 2, 5 et 15) et servitium sociale, quod omni 
activitati bona culturae humanae producenti intrinsecum est, in aedificatio- 
nem Ecclesiae (I Cor. 14, 5) et in gloriam Dei (I Cor. 10, 31) ordinantur. 

8. Ecclesia, « columna et firmamentum veritatis » (I Tim. 3, 15), invi- 
gilare debet ut collaboratio cum non-catholicis ex una parte debite et gene- 
rose perficiatur et ex altera parte non obstet officiis quibus tenentur ii qui 
sunt «corpus Christi et membra de membro» (I Cor. 12, 27). Hac de 
causa iuvat catholicos inscribi in associationibus catholicis in quibus acci- 
piant formationem et protectionem necessariam ut officiis suis fungantur 
atque utiliter et prudenter auxilium praestare possint non-catholicis sive 
in organisationibus mixtis sive ad determinata incepta perficienda. 

Caput III 

DE RELATIONIBUS INTER ECCLESIAM ET SOCIETATEM CIVILEM 

1) De Ecclesiae distinctione a societate civili eiusque praestanti excellentia. 

9. In nova salutis oeconomia Ecclesia, ut Israel renovatus novusque 
Dei populus, non intra fines nationis singularis coangustatur, sed universa- 
lem exercet missionem, iuxta verbum Domini: « Euntes in mundum uni- 
versum praedicate Evangelium omni creaturae » (Mc. 16, 15). Ipse insuper 
Dominus, cum reddere quae sunt Caesaris Caesari et quae sunt Dei Deo 
praeceperit (Mt. 22, 21), explicitam attulit distinctionem inter divina quae 
Ecclesiae et humana quae societatibus temporalibus competunt. Hoc modo 
Ecclesia superat praeparationem a Deo factam sub Vetere Lege, quando 
populus Dei electus, ethnice determinatus, constituebatur ut theocratia, in 
qua vita nationalis populi vocatione sua religiosa implicabatur et lex civilis 
missioni religiosae directe inserviebat. 

10. Quare omnis Ecclesiae et societatis civilis confusio, qua potestas 
unius in orbem alterius intruditur, reali distinctioni inter temporalia et 
divina adversatur, nec altera cum altera coalescere potest in theocratia 
uti sub Vetere Lege contigit. 

11. Ecclesia, licet ut regnum Christi non sit de hoc mundo {Io. 18, 36), 
in mundo tamen est (Io. 17, 11) et ibi transcendit ordinem temporalem, quia 
missio eius universalis est et quia media, quibus illam exercet, ordinis super- 
naturalis sunt ideoque facultati et potestati omnis societatis civilis sub- 
tracta (cf. Adnotatio 5 a ). Quapropter societas civilis debet ad ordinem sae- 
cularem sese coercere et praestare Ecclesiae libertatem adimplendi missio- 
nem suam, non exclusa fidei propagatione. 

12. Ecclesia, cum propter universalitatem suam in omnibus gentibus 
usque ad consummationem saeculi (Mt. 28, 20) missionem suam religiosam 
adimpleat, ad limites sic dictae Ecclesiae nationalis reduci nequit. Auctoritas 
societatis civilis fines suae potestatis excederet et voluntati Christi contra- 
diceret, si cives impediret quominus Ecclesiae universali libere se adiun- 
gerent. 

2) De Ubertate religiosa in societate civili. 

13. Ecclesia Catholica numquam admisit nec admittere potest Statum 
positivo modo propugnare doctrinam indifferentismi religiosi qua omnes 
religiones eiusdem esse valoris affirmantur. Omnino autem approbat so- 
cietates civiles modernas quando, in practice ordinanda vita civili, libertatem 
religiosam et aequalitatem politicam asseclis cuiusvis religionis tribuendam 
esse statuunt (cf. Adnotatio 6 a ). 

Quum dignitate personae requiratur ut quivis civis in re religiosa veri- 
tatem prosequi et in exercitio vitae religiosae imperio conscientiae suae 

obtemperare possit, nemo a societate civili impediri potest quominus hoc 
ius exerceat, dummodo ordo publicus non vulneretur et exigentiis boni 
communis satis fiat. 

Quare laudandum est libertatem et aequalitatem religiosam omnium 
civium hodie a multis nationibus et ab organisatione internationali in de- 
claratione iurium hominis proclamatam esse. 

14. Status nequit imponere civibus professionem determinatae religio- 
nis tamquam conditionem ut pleno et integro iure vitae nationali et civili 
participare valeant. Status debet esse impartialis et benevolus (loyal, fair) 
erga omnes qui in re religiosa dictamini suae conscientiae oboediunt. 

15. Auctoritati civili competit ut abusibus medeatur ope legum quae 
exigentiis boni communis temporalis respondent et aequali modo omnibus 
civibus, absque discrimine professionis religiosae, applicantur. 

16. Si auctoritas quaedam civilis aut religiosa, sub specie boni commu- 
nis, evidenter impugnat libertatem religiosam, ius et officium uniuscuiusque 
est magis oboedire Deo quam hominibus ( Act . 5, 29). 

3) De concordia inter communitates religiosas et societatem civilem. 

17. Societas civilis libertatem religiosam, quam civibus agnoscit, ob 
naturam socialem personae humanae etiam tribuere debet communitatibus 
religiosis aliisque societatibus quas cives constituunt, dummodo activitates 
earum cum exigentiis ordinis publici bonique communis congruant. Ne talis 
libertas in constitutionibus societatis civilis habeatur ut mera concessio 
fluxa, iure firmo sanciri et aequalitate civili cultuum exprimi debet. 

18. Etsi statutum iuridicum, libertatem religiosam consecrans, secun- 
dum diversa adiuncta historica diversos modos assumere potest, exoptan- 
dum tamen est ut Ecclesia Catholica in activitatibus suis quae bono com- 
muni inserviunt ex parte societatis civilis, in quantum iuxta constitutionis 
civitatis indolem potest, subsidia recipiat, quae ceteroquin proportionaliter 
et intra limites boni publici communitatibus, quae non sunt professionis 
catholicae, similiter concedantur. 

19. Societas civilis, uti omnis hominum communitas, tenetur Deo ser- 
vire. Hoc servitium praestare debet secundum propriam naturam, scilicet 
attendendo in sua legislatione ad normas legis divinae et fideliter adimplendo 
missionem propriam quam a Deo accepit. Congruo ordine iuridico dignita- 
tem personalem et virtutem civium protegens et promovens, viam sternet 
ut omnia instaurentur in Christo (Eph. 1, 10). 

Adnotationes 

1) Omnis homo est subiectum a natura comparatum ad conscie et libere 
agendum. Ut finem suum ultimum attingat, iudicium conscientiae prudenter 
efformare et actibus liberis exsequi debet. Sub hoc respectu est inviolabilis 
et partes conscientiae eius a nullo alio suscipi possunt. Exinde propter di- 

gnitatem personae humanae proclamanda est libertas conscientiae. Quae 
libertas non infert conscientiam obligationibus erga veritatem solutam esse, 
quia conscientia essentia sua in actibus concretis praeco veritatis est, sed 
omnem coactionem humanam excludi. 

Quapropter Ecclesia docet conscientiam, etiamsi tanquam praeco falli- 
bilis bona fide erret, observantia et aestimatione omnium esse colendam. 
Hoc principium inconcussum affirmans, errorem non approbat, sed digni- 
tatem personae humanae proclamat. Persona enim humana quae iudicium 
conscientiae sincere formare et sequi conatur, intentionem fundamentaliter 
bonam fovet; immo, cum actus conformare nequeat normis obiectivis nisi 
in quantum illas agnoscit et iudicio conscientiae attingit, non nisi mediante 
iudicio conscientiae, actus veritati submittere et nonnisi fideliter obse- 
quendo conscientiae ad veritatem accedere potest. 

2) Principia allata, cum sint firma et inconcussa, semper ubique valent. 
Nostris tamen diebus, cum Ecclesia in mundo magis magisque coadunato 
simul et mixto versetur, momentum eorum modo singulari patet. In omni- 
bus regionibus applicentur necesse est ne bonum commune Ecclesiae uni- 
versalis detrimentum capiat. 

3) Missio terrestris seu temporalis, qua cultura humana augetur, perfi- 
cienda est mediis naturalibus, activitate scilicet scientifica, technica, oeco- 
nomica, artistica, sociali, politica et internationali. Quae tamen activitas, 
cum sit humana, lege morali regi debet, Opus culturae, ne verae hominum 
promotioni obstet, indiget ordinatione iuris naturalis quod in omnibus ele- 
mentis ordinis profani et temporalis dignitatem personae humanae pro- 
tegit et vindicat. Principia autem iuris naturalis, cum ope rationis humanae 
detegi possint, non modo a christianis sed etiam ab illis qui aliam vel nullam 
religionem profitentur cognosci et observari possunt. Inde consequens est 
normas iuris naturae fundamentum ponere possibilis concordiae et colla- 
borationis omnium qui, sive sint vel non sint christiani, ordinem vere hu- 
manum construere intendunt. « II existe donc certains principes elementai- 
res de caractere moral et religieux qui constituent le patrimoine primordial 
de tous les peuples et sur lequel on suppose une entente comme sur une 
base inevitable de vie commune pour reussir la construction du veritable 
ordre social et mondial de justice et de paix » (Card. Roncalli). 

4) Ut mundus sit habitabilis et possibilitates vitae verae humanae prae- 
stet, homines populique collaborare debent et vires coniungere ut pro om- 
nibus et singulis bona culturae humanae promoveant. Christifideles qui 
sunt in mundo (Io. 17, 15) et sortis humanitatis sunt participes, omni ger- 
mano progressui culturae humanae operam studiumque conferre debent. 

Hoc opus culturae humanae de se saeculare et temporale est, quia per- 
ficitur mediis quae non e revelatione sed e donis naturalibus a Creatore ho- 
minibus concessis hauriuntur. Attamen christiani sub lumine revelationis, 
quam fide amplectuntur, in sua cooperatione ad humanam culturam prove- 

hendam sensum religiosum significationemque christianam detegere possunt 
et colere debent. 

Quod in primis patet e voluntate Dei Creatoris, qui hominem ad suam 
imaginem creavit (Gen. 1, 17). Cum Deus sit Creator et Dominus creatio- 
nis, homo, ut est Dei imago, debet esse etiam creator et dominus creationis 
sub Dei dependentia et in Eius servitio. Revera S. Scriptura narrat Deum 
homini concredidisse munus procreationis vitae humanae et dominationis 
terrae, quam debet subiicere {Gen. 1, 28), custodire et labore colere (Gen. 
2, 5 et 15). In ipso homine et in mundo Deus potentias virtutesque depo- 
suit, quae sola mediatione curae laborisque hominum perfectionem et con- 
summationem attingunt. Homo ergo, ut Dei imago, seipsum et mundum 
labore colens, munus creatoris et domini sub Dei dependentia et mandato 
adimplet. Quapropter labori sensus religiosus inest et homo, si ut adiutor 
Dei (I Cor. 3, 9) hunc sensum religiosum operis quotidiani suscipit, secun- 
dum mandatum Apostoli omnia in gloriam Dei facit (7 Cor. 10, 31). 

Sensus religiosus operis culturae humanae, qui iam in ordine creationis 
valet, in oeconomia christiana servatur et novis elementis ornatur. Christus 
praeceptum caritatis ut suum mandatum {Io. 14, 34-35) et ut normam iudi- 
cii {Mt. 25, 31-46) proclamavit. Atqui omnis labor seu activitas, bona cul- 
turae humanae producens, virtute finis sui intrinseci est servitium sociale 
et exinde in vita christiana caritas, quae verum bonum proximi quaerit, 
fundamentaliter incarnatur in opere quod quotidie in communitate humana 
praestatur. Christianus, ut sit fidelis praecepto caritatis, in cooperatione ad 
bona culturae humanae augenda muneri suo deesse non potest. E contra, 
quo ardentior est eius voluntas cum Creatore collaborandi et quo actuosior 
in ipso dynamismus caritatis operatur, eo efficacius solutiones magis magis- 
que humanas pro problematibus culturalibus prosequetur. 

5) Propter missionem suam universalem et supernaturalem, Ecclesia 
praestantem prae se fert excellentiam qua societatibus temporalibus superior 
est. Altioris enim ordinis iura et obligationes exercet, quae a societate civili 
nec concedi nec auferri possunt, sed ei ab ipso suo divino Conditore imme- 
diate commissa sunt: mediis supernaturalibus sibi exclusive concreditis, po- 
testatibus scilicet hierarchicis et signis sacris cultus sacrificialis et sacramen- 
talis, communionem spiritualem Dei et hominum efficit, cum usque ad con- 
summationem saeculi dona caritatis divinae, quae a Patre per Filium in 
Spiritu Sancto procedunt, omnibus gentibus communicet. 

6) Status et Ubertas religiosa. 

Quum verum bonum humanum suorum civium promovere debeat, Sta- 
tus tamquam fundamentum suae activitatis semper habere tenetur agnitio- 
nem legis naturalis et iurium civibus innatorum. 

a) Debet agnoscere existentiam iurium personalium. 

Haec iura omnibus (individuis et societatibus) manifestant id quod obie- 
ctive loquendo exigitur existentia et destinatione hominum. Haec iura sunt 
inalienabilia (persona ipsa est subiectum horum iurium) et inviolabilia (obie- 

ctum horum iurium determinatur per id quod est et id ad quod destinatur 
persona). 

b) Debet tueri et ordinare exercitium iurium personalium. 

Exercitium iuris consistit in implicatione obiecti iuris in activitate ex- 
terna. Exemplum: habeo ius formandi conscientiam meam et conformandi 
meam liberam decisionem cum iudicio conscientiae meae. Hoc ius exerceo 
quando hanc decisionem actui alicui externo applico. In re religiosa exer- 
citium iuris habetur quando actus externos religionis pono: cultui interesse, 
convictionem religiosam aliis communicare (praedicando, scribendo, etc.), 
membrum esse societatis vel operis religiosi, defendere principia religiosa 
in ordine politico, sociali, oeconomico, etc. 

Si exercitium iurium fit actibus externis, necessario limitatum est. 
Etenim, ubi primum persona aliqua ponit actus externos, agit in mundo 
ubi vivit in societate cum aliis et actus ipsius necessario modo repercussio- 
nem habent super alios. In exercitio iurium suorum limitata est, hoc sensu 
quod in iuribus exercendis rationem habere debet de exercitio iurium alio- 
rum et exigentiarum boni communis. 

Auctoritati civili competit: 

1) in tuto ponere pro omnibus civibus exercitium eorum iurium 
personalium, nam iura fiunt illusoria si non datur occasio illa exercendi; 

2) statuendi mensuram exercitii horum iurium ut unusquisque ra- 
tionem habeat iurium aliorum et exigentiarum boni communis. 

Auctoritas civilis suam missionem exercet stabiliendo ordinem iuridicum 
cuius normae, ut sint iustae, aequali modo omnibus civibus applicari debent 
(nam omnes habent eamdem dignitatem quoad iura personalia). Sic v. g. 
in materia religiosa exercitium iurium (libertas religiosa) pro omnibus iisdem 
legibus submittetur. Hac de causa loquimur de aequalitate civili cultuum. 
Haec verba non significant quod admittimus relativismum religiosum aut 
quod negamus locum unicum quem Ecclesia Catholica occupat quia ipsa 
sola est vera Christi Ecclesia, sed solummodo affirmamus quod respectu 
missionis Status et competentiae ex ea profluente, auctoritas civilis officium 
habet in tuto ponendi omnium aequalitatem civilem, a. v. pro omnibus 
individuis et pro omnibus societatibus debet ordinare exercitium iurium 
secundum eandem normam civilem, quae exigere debet unumquemque in 
exercitio suorum iurium rationem habere iurium aliorum et requisitorum 
boni communis. 


2) RELATIO EM. MI P. D. ALFREDI CARD. OTTAVIANI 
PRAESIDIS COMMISSIONIS THEOLOGICAE 

Proponuntur revisioni huius augustae Commissionis Centralis ca- 
pita IX et X de Ecclesia peregrinante. In primo sermo est de relatione 
Ecclesiae ad Statum et de tolerantia religiosa; in altero vero de neces- 

sitate Sponsae Christi vacandi ubique terrarum praedicationi Evange- 
lii. Capita uti patet bene inter se connectuntur. 

Apprime notandum est ea quae exponuntur de relationibus inter 
Ecclesiam et Civitatem respicere rempublicam in qua religio catholica 
indiscussam maioritatem civium obtinet; quod ceterum etiam sinceri 
democratici admittere debent, ut iura maioritatis catholicae serventur. 

Item in aperto est principia quae in Constitutione hac proponuntur 
esse in tuta possessione doctrinae catholicae et pluries exposita fuisse 
a Summis Pontificibus: ita v. g. a Leone XIII in Litt. Enc. « Diutur- 
num », « Sapientiae christianae » et « Immortale Dei », itemque a 
S. Pio X in Litt. Enc. « Vehementer nos », et pariter a Pio XII in 
Litt. Enc. « Mystici Corporis » et praecipue, quoad tolerantiam, in 
oratione « Ci riesce » anno 1953 habita ad iurisperitos. Sunt ergo 
doctrinae non antiquatae, sed recentissime enunciatae. 

Tertio mihi videtur adnotandum S. Synodum in exponenda doctrina 
de habitudine Status catholici ad alias religiones sequi debere indiscus- 
sam doctrinam suam seu propriam Ecclesiae et non illam quae placeret 
et indulgeret potius postulatis acatholicorum. Quare, puto eliminandam 
esse a discussione Constitutionem propositam a Secretariatu ad Unio- 
nem christianorum fovendam, utpote quae sapit fortissime influxum 
contactuum cum acatholicis. Huius affirmationis quaedam ostendam 
exempla. 

1. Quid est quod in Constitutione « de Libertate religiosa » Con- 
cilium hortetur filios Ecclesiae catholicae « ne proselytismum faciant 
argento, blanditiis, mendacio, minis vel coactione »? Nonne hae offen- 
siones sunt nostris missionariis qui in paupertate, non argento, in ca- 
ritate, non coactione, proselytismum seu proprius evangelisationem 
operantur? 

2. Quid est quod pag. 7 1 iterum in exhortatione insistit ut absti- 
neant catholici a coactione? Nonne sunt protestantes qui hac de re 
accusant catholicos, revocando episodia mediaevalia? Nonne est ana- 
chronismus ad modernam aetatem haec referre et quidem ad Ecclesiam 
catholicam? 

3. Quod autem unusquisque possit et debeat suam conscientiam, 
etiam erroneam, sequi, docetur etiam in nostra Constitutione « de Or- 
dine morali obiectivo », et pariter proponitur in Constitutione de « Li- 
bertate religiosa »: sed aliud est adstruere iura personalia et aliud est 
ex conscientiis erroneis singulorum iura socialia adstruere quae in 


1 Cf. p. 678. 

aequalem positionem iuridicam ponant verum et falsum, bonum et 
malum. 

4. Libertas autem religionis in bac Constitutione Secretariatus ad 
unionem christianorum fovendam intelligitur non solum qua indivi- 
dualis facultas sese gerendi iuxta conscientiam in rebus religiosis, sed 
etiam collective, seu intelligitur ut propagationis ius doctrinarum erro- 
nearum inter catholicos, quam propugnationem catholici neque eorum 
Rectores civitatis possent refellere legalibus mediis. Ita, v. g. propa- 
gatio in re tum fidei, tum morum (uti birth control et alia huiusmodi) 
haberet eadem iura et protectionem Civitatis uti propagatio veri- 
tatis et moralitatis. 

5 . Aliud exemplum exponitur in Constitutione praefata per repro- 
bationem theocratiae: quaero ut mihi una saltem natio indicetur ca- 
tholica, in qua populus est catholicus, et in qua viget theocratia vel 
possibilis praevideatur instauratio theocratiae. Sed intentus protestan- 
dum, quando loquuntur de theocratia, est reprobare quemquam influ- 
xum religiosae civitatis in societatem civilem. Etiam « maritainismus » 
appellat ad conceptum theocratiae evertendae, quoties influxus religio- 
sus catholicorum in regimen civitatis habetur vel quaeritur. Aliis verbis, 
omnia quae quomodocumque sunt laicismo status contraria improban- 
tur quasi species plus minusve repraesentativae antiquae theocratiae. 

6. Adhuc aliud exemplum: pag. 13 2 dicitur Ecclesia adprobare 
societates civiles modernas quando aequalitatem adstruunt inter asse- 
clas diversarum religionum. Si hoc de iuribus politicis et civilibus asse- 
ritur, bonum est; sed si agitur de iuribus in ordine ad religionem, di- 
stinguendum est inter libertatem religiosam, quae concedi debet, et ius 
ad auxilia Status, quae conceduntur ad religionem exercendam. Secus 
dicendum esset, v. g., in Statu catholico etiam pastores protestanticos 
ius habere ad media a Statu praedita ad ecclesias suae religionis aedifi- 
candas vel ad seipsos sustentandos. Sed catholicus, qui se scit in posses- 
sione veritatis, quomodo potest eadem iura concedere quando agitur 
etiam de ministerio ad errorem propagandum? 

Quare puto ut discussio peragatur tantummodo super relativa Con- 
stitutione proposita a Commissione theologica. Quod si quis credat op- 
portunum in eamdem introducere nonnulla quae sibi videntur bona, 
posset haec proponere durante discussione super eadem Constitutione 
Commissionis theologicae. Ceterum non video quaenam sit competen- 
tia Secretariatus ad unionem christianorum fovendam proponendi Con- 
stitutionem de relationibus inter Ecclesiam et Statum. 


Cf. p. 680. 

Ea vero, quam proponit Commissio theologica, in capite de Rela- 
tione Ecclesiae ad Statum, prius proponit principia classica, gravibus 
et consulto datis documentis Romanorum Pontificum iteratim confir- 
mata: post principia vero non fit applicatio ad casus concretos (quod 
ad Commissionem theologicam non spectat) sed exponitur doctrina de 
modo applicandi: quod est res totaliter alia. Forsan punctum princi- 
pale hac in re consistit, quod clare affirmatur officium reipublicae agno- 
scendi Ecclesiam Christi ut missione divina praeditam, esse hypotheti- 
cum, supposito scilicet quod populus ut talis cognoscat factum revela- 
tionis. Sicut enim homo credere nequit, nisi sibi prius de facto revela- 
tionis certo constet: ita populus ut talis agnoscere nequit missionem 
divinam Ecclesiae, nisi eam prius certo cognoscat. 

Quod ad tolerantiam religiosam spectat, reapse tangitur quaestio 
spinosa: quod iam apparet ex eo quod idem Dominus qui vult ut 
etiam inimicos amemus, idem dixit (Mt. 17, 18); « Si autem Eccle- 
siam non audierit, sit tibi sicut ethnicus et publicanus »; et idem Apo- 
stolus qui ut nemo alius laudem cecinit caritatis, fratrem baptizatum 
in nomine Domini Nostri Iesu Christi tradit Satanae (I Cor. 5, 5) et 
ad Corinthios non solum venire potest in caritate, sed etiam in virga 
(. ib 4, 21). 

Quod attinet ad caput X de Praedicatione Evangelii, non est quod 
aliquid addam; res enim tam simplices et apertae sunt, ut non indigeant 
explicatione et commentario. 

Secundum principium in capite praecedenti propositum etiam hic 
distinguitur inter potestatem civilem catholicam et non catholicam, et 
clare proponuntur rationes, cur etiam potestas civilis quae nondum 
pervenit ad cognitionem certam missionis Ecclesiae, praedicationem 
Evangelii repudiare nequeat. 

In numero ultimo dirimuntur quaestiones, quomodo ius et offi- 
cium praedicandi evangelium Christi ad Vicarium Christi spectet, quo- 
modo ad Episcopos. 

Notandum quoque est necessitatem praedicandi Evangelii non so- 
lum deduci ex praecepto positivo Christi, sed etiam ex natura Ecclesiae 
quae debet opus Christi, qui pro omnibus descendit de caelis, incar- 
natus et mortuus est, perenne reddere et curare ut gratiae crucigenae 
ad omnes homines applicentur. 

Additamentum post disceptationes-. 

1) Dictum est a quodam membro huius Commissionis nos non 
posse concedere tantummodo tolerantiam acatholicis, in regione catho- 
lica, et e contra petere paritatem in regionibus acatholicis. 

Respondeo me dixisse clare quod triplicem condicionem, iuxta re- 



688 


SESSIO VII - ACTA 


ctam doctrinam, agnoscimus Ecclesiae iuxta diversitatem regionum: ubi 
Civitas est in maioritate catholica quaerimus recognitionem quorumdam 
iurium pro catholicis et agnoscimus tolerantiam pro acatholicis; ubi vero 
Civitas dispertitur in varias confessiones, ut v. g. in Jugoslavia, quae- 
rimus paritatem cultuum; et ubi demum catholicismus est in parva vel 
minima quantitate, quaerimus tantummodo tolerantiam et usum iurium 
naturalium. 

Non est ergo verum quod sumus incohaerentes. 

2) Dictum est a quibusdam non posse asseri doctrinam a Concilio, 
quae male acciperetur a regionibus protestantibus, ideoque libertatem 
religionis esse asserendam iuxta schema Secretariatus pro acatholicis. 

Respondeo Concilium esse pro doctrina catholica, igitur catholicis 
debet tradi quod est verum, non quod est commodum acatholicis. Ce- 
terum pro incerta et fortasse utopica acquisitione quorumdam acatho- 
licorum, non possumus damno esse nationibus catholicis sive Europae 
sive praesertim Americae Latinae in cuius rebus publicis catholici obie- 
ctum sunt moralium aggressionum protestantibus: iamvero si ea ad- 
mitterentur, quae in decreto Secretariatus pro acatholicis proponuntur, 
protestantes possent uti armis ab ipso Concilio apparatis ut debilitent 
resistentiam catholicorum et avertant benevolentiam Rectorum Civita- 
tum, qui in illis regionibus favent catholicisimo. 


3) RELATIO EM.MI P. D. AUGUSTINI CARD. BEA 
PRAESIDIS SECRETARIATUS 
AD CHRISTIANORUM UNITATEM FOVENDAM 

De libertate religiosa. 

Nemo mirari debet nostrum Secretariatum egisse de quaestione li- 
bertatis religiosae. Secretariatus noster, tractans de hac quaestione, ne- 
quaquam censuit se extra illam competentiam versari quam ipse Sum- 
mus Pontifex ei dedit. Dolendum est quod Commissio Theologica, sicut 
cum aliis Commissionibus, ita etiam cum Secretariatu collaborare no- 
luit. Commissio mixta, sicut a Secretariatu cum aliis Commissionibus 
factae sunt, facile creare potuisset Schema unicum. Sed cum hoc factum 
non sit, iam de utroque Schemate agendum est. De hac enim quae- 
stione hodie quam maxime agunt non-catholici, et iterum iterumque 
Ecclesiae obicitur eam esse intolerantem, ubi maioritate gaudet, tole- 
rantiam autem et libertatem religiosam exigere, ubi in condicione mi- 
noritatis sit. Omnes et singuli casus, ubi talis « intolerantia » habetur, 
studiose notantur et contra Ecclesiam catholicam in campum dedu- 

cuntur. Haec obiectio certe omnibus conatibus, non-catholicos addu- 
cendi ad Ecclesiam, maxime nociva est. Querelae et desideria, quae ad 
hanc rem spectant, tam ore quam scripto, maximo numero proposita 
sunt, tam a non-catholicis quam a catholicis. 

Secretariatus igitur in conficiendo Schemate pro officio suo has 
circumstantias ante oculos habuit et quaesivit quale sit munus et offi- 
cium Ecclesiae circa libertatem religiosam et quomodo eadem exer- 
cenda sint. Secretariatus ex eo processit rerum statu, quod in hodier- 
nis condicionibus iam nulla habetur natio quae proprie « catholica » 
dici possit. Habentur quidem nationes in quibus maioritas civium, 
saltem nomine, catholica est; sed legislatio etiam ibi non iam procedit 
ab aliqua auctoritate catholica quae dici possit « absoluta », sed a par- 
lamento in quo omnes cives repraesentantur. Praeterea nulla natio 
hodie considerari potest ut sola et separata ab aliis, in se clausa, sed in 
hodiernis vitae condicionibus, quaecumque in remotissimo quoque an- 
gulo terrae fiunt, statim in toto orbe sciuntur, discutiuntur, iudicantur. 

2. Huius condicionis Secretariatus rationem habendam esse cen- 
suit. Sed non tantum has considerationes tacticas ante oculos habuit, 
sed etiam de principiis theologicis cogitavit. Hac in re Schema no- 
strum et Schema Comm. Theologicae quoad multa quidem concor- 
dant, sed in re fundamentali omnino differunt: in quaestione quae sit 
missio propria et competentia auctoritatis civilis. Commissio theolo- 
gica respondet eam Deum honorare et colere debere, idque nullo alio 
modo quam illo, quem « in praesenti oeconomia salutis ipse Deus sibi 
exhibendum determinavit in vera Christi Ecclesia » (n. 3, pag. 5, 1 linn. 
26-30). Secundum hanc opinionem Status « curare debet bonum com- 
mune etiam relate ad bonum supernaturale ab Ecclesia proveniens ». 
Econtra Schema Secretariatus Statui assignat simpliciter bonum com- 
mune humanum. Quid sit bonum commune humanum, auctoritati ci- 
vili manifestatur lumine rationis humanae (ergo legibus naturae); Sta- 
tus autem qua talis existentiam et vim ordinis supernaturalis non co- 
gnoscit. « Manifesta divinae institutionis missionisque signa », de qui- 
bus Comm. Theol. loquitur (pag. 5, n. 3, lin. 36), data sunt singulis 
et tantum mediantibus singulis attingunt Potestatem civilem. Si singuli 
revelationem divinam acceperunt, ipsi pro viribus curare possunt ut 
etiam Potestas civilis secundum leges supernaturales agat non quia Po- 
testas civilis qua talis eas cognoverit, sed quia sive omnes sive maior 
pars civium eas cognovit et agnovit. Si autem a singulis civibus pendet, 
ut Status signa divinae institutionis Ecclesiae cognoscat, patet hanc 


1 Cf. pp. 658-659. 

cognitionem alio et alio gradu obtineri pro varia structura sociologica 
Status, i. e. prout maioritas civium signa illa cognoscit vel cives varias 
sequuntur religiones vel confessiones. Ubi boc ultimum obtinet, res 
alio omnino modo procedet ac in iis Statibus in quibus maior pars 
civium catholicae est religionis. Et haec fuit proprie ratio quam 
Pius Pp. XII attulit in nota illa declaratione de libertate religiosa in 
allocutione habita die 6 decembris 1953 ad Unionem Iurisconsultorum 
catholicorum. 2 Quaestio igitur non adeo est doctrinalis theologica, sed 
essentialiter sociologica, i. e. dependens a structura sociologica cuius- 
que civitatis. Haec autem structura sociologica alia fuit tempore Con- 
stantini Magni eiusque successorum, alia medio aevo inde a Carolo 
Magno, alia est temporibus modernis. Parum igitur iuvat afferre copiam 
citationum ex antiquitate christiana vel medio aevo, sed quaestio est 
quid Ecclesia in hodiernis condicionibus agere et postulare debeat. Con- 
cilium, secundum voluntatem Summi Pontificis afferre debet « un ag- 
giornamento », i. e. adaptationem ad hodiernas vitae condiciones, non 
vero redintegrare ea quae in aliis structuris sociologicis possibilia et 
fortasse etiam necessaria erant. Haec thesis non est « laicismus », ut 
Comm. Theol. insinuat (pag. 9, 3 n. 8, lin. 15). Nihil aliud est nisi appli- 
catio verbi Divini Magistri: « Date Caesari quod est Caesaris et Deo 
quod est Dei » ( Mt . 22, 24). Caesaris autem est curare bonum com- 
mune, prout illud cognoscit lumine rationis naturalis. Potestas civilis 
servire debet Deo (non: « exercere cultum », quod est munus solius 
Ecclesiae). Hoc servitium Deo a Statu praestandum correspondet eius 
naturae temporali. In praxim deducitur eo quod Status rite agnoscit 
valorem transcendentem religionis, quod in campo civili agnoscit iura 


2 Pius XII ne ponit quidem quaestionem, num Status obligetur ad promoven- 
dam religionem a Deo supernaturaliter institutam, sed quaerit duo tantum: 

1) quomodo se habere debeat circa ea quae non respondeant veritati et nor- 
mae morali; 

2) num debeat haec impedire legibus statalibus aut dispositionibus coerci- 
ti vis in favorem boni superioris et magis lati. 

Ad 1) respondet nullam auctoritatem humanam posse dare mandatum posi- 
tivum vel positivam autorizationem docendi aut faciendi id quod sit contrarium 
veritati religiosae aut morali bono. 

Ad 2) (num debeat illa impedire?) respondet tales leges coercitivas posse 
iustificari propter necessitatem boni superioris et magis lati. Num hic casus obti- 
neat diiudicandum esse a statista catholico ex concretis circumstantiis. 

Ne verbum quidem in tota expositione habetur de officio Status positive 
promovendi res Ecclesiae. 

Cf. Discorsi e Radiomessaggi, XV, 1953, 487-489. 

3 Cf. p. 661. 

personae humanae, inter quae iura habetur libertas religiosa postulata 
a libertate actus fidei, et quod curat ne horum iurium fiant abusus 
quibus bonum commune damnum patiatur. Haec est agnitio « laicita- 
tis » Status, non vero « laicismus ». 

3. Si breviter rem complectimur, possumus dicere: utraque rela- 
tio (Comm. Theol. et Secr.) essentialiter concordat quantum ad nn. 1 
et 2 Comm. Theol.; dissentiunt autem quoad elementa fundamentalia 
exposita in nn. 3-8. Non censeo meum esse ingredi in disceptationem 
proprie dictam; tantum exponendum putavi quae fuerint consideratio- 
nes quae subsunt relationi Secretariatus. Huius illustrissimi coetus erit 
iudicare de utraque sententia. 

4. Schema Secretariatus elaboratum est a Subcommissione cuius 
praeses erat Exc.mus D. Charriere, episcopus Lausannensis, Genevensis 
et Friburgensis; membra erant Exc.mus D. De Smedt, episcopus Bru- 
gensis, Rev.mi PP. Elamer O. P., belga, A. Baum, Augustinianus ca- 
nadensis, Weigel S. I. ex Statibus Foederatis Americae Septemtrio- 
nalis. Actum est de hac quaestione in Sessionibus plenariis mensis fe- 
bruarii, aprilis, augusti, anni 1961, et mense augusto Schema propo- 
situm unanimiter approbatum est. 

Card. Ottaviani: Primo quidem debeo ponere in tuto quod non 
admitto Commissionem theologicam debere agere cum aliis Commis- 
sionibus in iis quae sunt ad doctrinam. Commissio theologica in hac 
re est plene independens, quia agitur de doctrina et non agitur sicut 
in aliis Commissionibus in quibus fiunt res mixtae, veluti v. g. Com- 
missio de Episcopis debeat agere simul cum Commissione de religio- 
sis pro iis quae tangunt rationes istas, vel Commissio de sacerdotibus 
et de populo christiano cum Commissione de Episcopis: sunt res 
quae sunt competentiae utriusque Commissionis. Igitur possunt esse 
res quae tangunt Commissionem doctrinalem in aliis Commissionibus, 
sed debent remitti ad Commissionem doctrinalem et Commissio Secre- 
tariatus pro uniendis acatholicis debuerat potius suum schema (cum agi- 
tur de quaestione doctrinali, non sociologica tantummodo: dixit « non 
est quaestio doctrinalis, sed sociologica »; sed sociologica, quae habet 
fundamentum in doctrina) mittere ad Commissionem doctrinalem ut 
videatur si esset concors cum Commissione doctrinali. Nunc videmus, 
quod, sunt quaedam in quibus non sumus concordes et non sumus con- 
cordes in rebus doctrinalibus. Dein, in contextu, quando agitur de Statu 
qui debet aliquid facere pro religione etc., nos appellamus ad Statum 
agnosticum. Status utique est agnosticus, sed personae non sunt agno- 
sticae. Igitur si, sicut dixi, minister talis vel alius sunt etiam agnostici, 

sed debent iuxta saltem principia democratiae, si nolumus admittere 
principia doctrinalia, se gerere iuxta voluntatem catholicorum in Statu 
catholico. 4 


4) ANIMADVERSIONES SODALIUM 

Card. Frings: Caput IX non placet. Placent nn. 1 et 2. 

Deleatur n. 3, mutentur ceteri numeri, et quidem: 

1) quia n. 3 contradicere videtur iis, quae dicta sunt in n. 1 
quoad diversos fines Status et Ecclesiae, quorum primus respicit bonum 
commune terrestre, altera aeternam hominum salutem, 

2) quia in Novo Testamento praedicatio revelationis divinae 
non se dirigit ad communitates hominum sed ad singulos homines, quo- 
rum singuli sese decidere debent secundum conscientiam suam bene 
formatam, 

3) quia civitas catholica in sensu stricto hodie iam non exsistit 
— si umquam exstitit — et iura hic statuta propter hodiernam inti- 
mam inter se cohaerentiam populorum exerceri non possunt sine magno 
detrimento boni communis et etiam Ecclesiae. 

Proponere mihi liceat, ut post nn. 1 et 2 haec fere dicantur: 

Quidquid sit de praeterito, Ecclesia in hodiernis adiunctis non et 
nusquam requirit brachium saeculare ad tuendam fidem catholicam vel 
contra errores religiosos divulgandos. Est quidem una veritas religiosa, 
quae simpliciter et per se habet ius sese divulgandi in omnes populos, 
nec possunt esse variae veritates religiosae inter se contradictoriae; 
sed personae humanae omnes habent ius personale confitendi etiam pu- 
blice religionem, quam secundum suam conscientiam diligenter forma- 
tam ut veram agnoscunt, eamque divulgandi, etiam si haec opinio sit er- 
ronea, et tunc hoc ius, ut loquar cum S. Thoma ( Quaesi . disp. de veri- 
tate, q. XVII, a. 4, resp. B), est secundum quid et per accidens. Res 
publica non habet ius talem confessionem vel divulgationem religionis 
alienae vetandi et vi impediendi, nisi bonum commune terrestre per 
eam periclitetur. 

Perspicuum est relationem inter rem publicam et Ecclesiam valde 
variare ex hoc an cives et ii, qui gubernium obtinent, omnes eandem 
fidem catholicam habent an. non. Sed principia sequentia videntur sta- 
tuenda esse in omni casu: 

1) Numquam civitas aliquem cogere potest ad eam fidem, quam 
gubernantes rectam putant. 


4 Textus transcriptus est ex taeniola magnetica. 

2) Omnes civitates Ecclesiae catholicae debent concedere plenam 
libertatem eamque tueri, quia eius vis moralis ab omnibus percipi 
potest, et quidem in omnibus, quae ad eius missionem referuntur, non 
exceptis instructione profana, operibus socialibus, multifariisque aliis 
mediis. 

3) Libertas religiosa, confitendi et divulgandi religionem, quam 
veram putant, concedenda est omnibus communitatibus religiosis, quae 
non offendunt contra fundamenta rei publicae vel iura fundamentalia 
hominum; sed iura maiora concedi possunt iis, quae ex longo tempore 
sese in mundo comprobaverunt ut vere utiles ad bonum commune ho- 
minum. 

4) In rebus mixtis, quae pertinent et ad bonum commune terre- 
stre et ad bonum commune spirituale appetenda est concordantia inter 
Ecclesiam et rem publicam, sive officialis sive f activa. 

Caput X placet, sed mutetur modus loquendi pag. 4, 1 linn. 10-27, 
ita ut sit magis pastoralis quam imperativus. 

Card. Ruffini: De Ecclesia, Pars II, caput IX. Pag. 3 2 a lin. 30 
ad lin. 6 paginae 4. 3 Sic textum mutarem: ... imprimis statuit ut fir- 
miter teneatur finem naturalem (prosperitatem terrestrem), quem So- 
cietas civilis prosequitur, inferiorem esse fini supernaturali Ecclesiae, 
in aeterna beatitudine posito, et huic necessario subordinatum. Quaprop- 
ter potestati civili numquam per se licet praecipere vel suadere quid- 
quam quod fini supernaturali repugnet; quin imo ipsa tenetur omnia, 
quaecumque possit, auxilia et media suppeditare Ecclesiae, quibus 
haec, sui ipsius iudicio, indiget ad finem suum promovendum et prose- 
quendum, sci. ad salutem aeternam animarum procurandam. 

Pag. 4, lin. 5: « ...appetendum... ». Non solum non est appeten- 
dum, sed multo minus prosequendum. 

Pag. 6, 4 a lin. 7 ad lin. 12, et pag. 7, s a lin. 1 ad lin. 5: quae di- 
cuntur, satis obscura sunt. 

Caput X: Pag. 5, 8 ad 3. Duo perperam confunduntur: Collegium 
Apostolorum et corpus Pastorum seu Episcoporum. Apostolis erat po- 
testas in Ecclesia universa, Episcopis vero solum in sua dioecesi. 

«... quibus omnibus in solidum Christus mandatum dedit... ». Lo- 
cutio in solidum est locutio iuridica quae exprimit aequalem et univer- 
sam obligationem pro singulis quamdam Societatem constituentibus. 


4 Cf. p. 659. 

5 Cf. p. 659. 

6 Cf. p. 673. 


1 Cf. pp. 672-673. 

2 Cf. p. 657. 

8 Cf. p. 658. 

Quod quidem — in casu — de Episcopis, respectu Ecclesiae univer- 
salis, dicere nefas est. 

Linn. 29-30: « ...id principaliter Petro eiusque successoribus... »; 
quod dissidet a sententia quae subsequitur: «... quibus solis Dominus 
gregis sui universalitatem concredidit ». 

Linn. 27-28: « ...fidem annuntiandi omnibus gentibus sunt spon- 
sores ». Vocabulum « sponsores » in hoc contextu est ambiguum, id- 
circo omittendum. 

De libertate religiosa. Praemitto mihi de hac re placere in univer- 
sum, quae inveniuntur in schemate praeparato a Commissione Theo- 
logica et quae oretenus Em. mus Card. Ottaviani addidit. 

Schema, vero, a Secretariatu ad christianorum unitatem fovendam 
propositum, non placet. 

Libertas, per se, est pro veritate et pro virtute non autem pro er- 
rore et pro vitio. 

Nihilominus — re et usu (in pratica) — tolerantia (in caritate) ne- 
cessaria est. 

Ad Statum, quod attinet, persuasum mihi est etiam ipsum, qua 
talem, teneri ad cultum Deo exhibendum contra id (fidenter dico) quod 
Em. mus Card. Bea in hac praeclara Commissione affirmavit, scilicet 
Statum, quatenus Statum, ignorare Religionem, imo neque posse neque 
debere eam cognoscere vel agnoscere. Id sane falsissimum puto: Deus 
est auctor singulorum hominum et etiam societatis, quae organizatur 
in Statu, praecipue si Status est democraticus; idcirco habetur, extrin- 
secus, cultus duplex: privatus et socialis. 

Rogo ut haec quaestio exsolvatur, facto verbo cum Ss.mo D. N. 
Papa. 

Pag. 10 7 8 s., caput II. Haec addantur: 

1) Praecaveatur pro catholicis a periculo amittendi fidem. 

2) Catholici faciant quod possunt — magna quidem cum pruden- 
tia — ut non catholici, maxime oratione et exemplo vitae, ad fidem 
catholicam convertantur. 

Pag. 13 8 ad 2) linn. 18-20 et 28-29: «...libertatem religiosam 
et jxequalitatem politicam asseclis cuiusvis religionis tribuendam esse 
statuunt ». Verba haec mihi non placent. Aliud est dicendum de natio- 
nibus mixtae religionis, aliud de nationibus in quibus catholica religio 
est fere communis. Num iniustum esset religioni catholicae, ubi longe 
plerique civium catholici sunt, aliqua privilegia concedi? 


7 Cf. p. 679. 

8 Cf. p. 680. 

Adnotatio. Libertas religiosa — quae tantopere in schemate, ab 
Em.mo Card. Bea, Relatore, proposito, defenditur — , inniti dicitur 
libertate conscientiae. Conscientia autem, etsi certa, potest esse aut 
vera aut erronea. Certe, quousque certitudo conscientiae imperturbata 
manet, conscientia est norma actionum moralium tenenda; sed diversus 
esse debet modus tractandi conscientiam erroneam, quae sane cum cau- 
tela est illuminanda — si fieri possit — , conscientia vero recta con- 
firmanda est et protegenda a contagionibus. 

Ad rem, de qua in schemate agitur, utile esset prae oculis habere 
etiam Encycl. Litt. Pii XI s. r. « Mortalium animos », editas die 6 ian. 
1928. 

Card. Leger: De relationibus inter Ecclesiam et Statum necnon 
de tolerantia religiosa. Praesens schema proponit thesim quae valorem 
habebat saeculo elapso, quae tamen conditionibus politicis et sociolo- 
gicis nostri temporis non convenit. Thesis ista valde differt ab illa pro- 
posita « De libertate religiosa » a Secretariatu pro unitate. Etenim se- 
cundum praesens schema habetur thesis catholica de relationibus inter 
Ecclesiam et Statum: thesis quae applicatur ubi Status est catholicus, 
thesis tamen quae suspenditur vel in suspensivo exsistit ubi Status non 
est catholicus. Dum econtra thesis de libertate religiosa doctrinam 
universalem de libertate religiosa proponit, quae doctrina ubique ap- 
plicatur, sive Status sit catholicus, sive non. Istae sunt rationes cur, 
meo iudicio, praesens schema non placet. 

Praesens schema in ordine doctrinali disconvenit quia nullam ratio- 
nem habet de scientiarum progressu et explicitatione in re sociologica 
et politica. Semper enim loquitur de Statu et de Societate civili sicuti 
essent una et eadem realitas. Praeterea personificat quasdam abstra- 
ctiones, institutiones et functiones; v. g., in paragrapho septima, lo- 
quitur de « potestate civili non catholica », de potestate quae « reli- 
gionem non profiteretur catholicam ». Attamen soli homines (princi- 
pes, duces, reges) i. e. pesonae humanae solae profiteri possunt aliquam 
religionem, non tamen illa functio quae vocatur « potestas civilis ». 
Modus ille loquendi pertinet ad saecula praeterita. Actualibus in condi- 
cionibus non amplius valet theoria ubi rex vel princeps recapitulabatur 
totam societatem civilem et ubi eius religio determinabat religionem po- 
puli sui. (Cuius regio eius religio). Praeterea nullam competentiam ha- 
bet Status in determinando quae sit vera religio. Si enim illa compe- 
tentia Statui admittitur, tunc admitti debet eius ius sese immiscendi 
in rebus religiosis. 

Non agi debet de relationibus « inter utramque potestatem » (nu- 

metus 1, linea 29) sicuti Potestas civilis constitueret « totum » socie- 
tatis civilis. In praesenti saeculo, ubi forma politica societatum civilium 
est democratia, attentio vertitur ad ipsum populum civium et ad multas 
societates intermediarias, atque Status consideratur ut quidam com- 
plexus functionum, sicut supremum organum gubernii societatis poli- 
ticae. Nunc enim populi regunt vel regere volunt gubernium et hoc est 
bonum. Societates actuales ab Ecclesia acceptari debent sicuti sunt, 
non sicut heri fuerunt. 

Habetur alia expressio valde confusa: « civitas catholica ». Multae 
quaestiones poni possunt quae ambiguitatem termini aperte ostendunt: 

1) Quando civitas estne catholica? utrum potestas vel civium 
maioritas facit civitatem catholicam? 2) Utrum civitas significat socie- 
tatem vel Statum? 3) Utrum Status catholicus est ille ubi religio catho- 
lica est religio Status vel ille ubi Potestas civilis religionem catholicam 
« profitetur »? Expressio « civitas catholica » ducit ad innumerosas 
difficultates. 

Praesens schema in ordine prudentiali disconvenit quia, in condi- 
cionibus politicis mundi hodierni, thesis eius est imprudens et inop- 
portuna. Illa enim thesis, totalitarismos omnes iustificat apud non-catho- 
licos. Secundum logicitatem thesis illius, erunt Status protestantes, ma- 
hometani, budisti, etc. ubi impossibilis erit penetratio Ecclesiae catho- 
licae. Praeterea quomodo benigne accipi posset a non-catholicis illa du- 
plex theoria qua, quando catholici maioritatem habent, praedicant me- 
ram tolerantiam , qua tamen, quando catholici minoritatem habent, vin- 
dicant plenam Ubertatem et pro omnibus. Theoria illa non-catholicis 
apparet ut odiosa. Valde timendum est ne tale schema, de relationibus 
inter Ecclesiam et Statum, ipsae Ecclesiae magnum damnum afferat. 

Consequenter iudicium meum humillimum formularem sicuti se- 
quitur: sincere credo quod dolendum esset, pro progressu incremen- 
toque Ecclesiae et pro pace nationum, si praesentis schematis theoria 
proponeretur Concilio, et practice erit finis Concilii. 

Et credo quod disceptatio debeat haberi super schema Secretaria- 
tus Card. Bea. 

De necessitate Ecclesiae annuntiandi Evangelium omnibus gentibus 
et ubique terrarum. Bonum est praesens schema et paucas modifica- 
tiones proponam. 

Numerus 2. Pagina 3,” linea 30, loco verbi « mundi », dicatur 
« universi », quia plus quam ipsam terram comprehendit et possibile 

est quod, in futuro, praedicatio fieri debeat extra ipsam terram, v. g. 
in luna. 

Pagina 4, 10 a linea 12 usque ad lineam 27, mea opinione, non pla- 
cet distinctio inter « Potestatem civilem catholicam » et « Potestatem 
civilem non catholicam ». Etenim, ut iam dixi de schemate praecedente, 
vocabularium illud est valde ambiguum. Praeterea dici nequit de pote- 
state civili quod est catholica vel non-catholica, quia potestas civilis 
non est religiosa, est civilis. Illi, qui potestatem exercent, esse possunt 
catholici, protestantes, iudaici, etc., sed non ipsa potestas. Propterea 
correctionem sequentem propono. Linea 12 tollantur verba « diversam 
tamen ob rationem ». Et dicatur postea, sine ulla distinctione inter 
potestatem catholicam et non-catholicam, et utendo ipsis verbis textus 
propositi: « Societas civilis, cum consecutionem finis ultimi supernatu- 
ralis suis civibus faciliorem reddere debeat, ut huius Officii Sanctissimi 
Ecclesiae expeditior fiat adimpletio pro viribus providere debet. Multo 
magis ius praedicationis evangelicae prohibendae sibi vindicare ne- 
quit, ...» etc. sicut in textu, a linea 24 usque ad 27. 

Linea 28, ut clarius pateat sensus illius paragraphi, dicatur, tamen 
in meliore latinitate quam mea: « Falsum est problema praedicationi 
evangelicae opponere... etc. ». 

De libertate religiosa. Textus et mens praesentis schematis mihi vi- 
detur insignis. Generosam doctrinam proponit quae tamen semper 
vera et fidei catholicae consentanea remanet. Doctrina Ecclesiae, fun- 
data in profunda consideratione pro persona humana et in verbis Chri- 
sti: « quae sunt Caesaris Caesari et quae sunt Dei Deo », semper ea- 
dem est, sed ibi opportune renovatur. Elabetur hic formulatio qui ad 
omnes homines omnium temporum spectat. Haec enim doctrina non ad 
unam particularem formam societatis conformatur sed varia contingen- 
tia sociologica civitatum et temporum transcendit. Ideoque, mea opi- 
nione, doctrina praesentis schematis multum faciet ad veritatem et 
fidem christianam propagandam et ad concordiam in societatibus fo- 
vendam. Opportune talis doctrina proponitur ab ipso Secretariatu pro 
unione christianorum quia credo quod, veritatem accurate servando, 
libenter et benevolenter recipi potest ab omnibus qui nomine christia- 
norum honorantur. 

Scio difficultatem no vi ter formulandi doctrinam perennem. Et haec 
est ratio cur multas mutationes, secundum iudicium meum necessa- 
rias, proponam. 

Introductio . Linea 2, loco « solemniter », dicatur « instanter » vel 

« amanter » vel aliud verbum quod potius significat sollicitudinem Eccle- 
siae quam modum quo proclamationem facit. 

Numerus 2. Pagina 7, 11 linea 2 usque ad 4, explicitius dicatur moti- 
vatio in catholicis pro tali modo mysterioso agendi. Praeterea, quia 
de modo agendi agitur qui magnam prudentiam et docilitatem erga 
Sanctum Spiritum exigit quique diverse, secundum circumstantias, ap- 
plicari debet, attenuetur formulatio obligationis. Dicatur: « Attamen, 
confidentes in mysterioso consilio (dessein) Domini ipsius docentis, si- 
nent semen veritatis et zizaniam erroris simul crescere ». 

Numerus 3. Pagina 7, 12 linea 35. Credo quod verbum « absolute » 
verbum « omnibus » qualificare debet potiusquam verbum « observan- 
dum est ». Quia si textus dicere vult quod ius de quo agitur « absolute 
observandum est », quodam vitio laborat. Non est enim hoc ius sine 
restrictione observandum, sicut de cetero in ipso schemate dicitur 
ubi de bono communi servando agitur. Ad illam ambiguitatem solven- 
dam, dicatur: «... sed ab omnibus et singulis hominibus ». 

Pagina 8, 13 linn. 5-6, sententia « ideo homo qui conscientiae suae 
sincere oboedit, Deo oboedire intendit » aliqua praecisione indiget. Saepe 
enim ille homo sincerus de quo agitur intentionem formalem non ha- 
bet Deo oboedire; haec enim fundamentalis tendentia ad Deum saepe 
est confusa vel etiam ignota. Aliquas formulationes propono. Dicatur 
« ideo qui conscientiae suae sincere oboedit, voluntatem Dei, quamvis 
quandoque inscius , quaerit » vel dicatur « ad Deum, saepe tamen con- 
fuse et inscie, tendit ». 

Numerus 5. Pagina 9, 14 linn. 3 ad 6, aliquantulum modificetur for- 
mulatio. Dicatur: « Hac de causa Ecclesia Catholica reprobat discri- 
minationem quae homini vel nationi iniuriam, vexationem ( persecutio- 
nem ) facit, propter solam... etc. ». Ratio est quia discriminatio non 
habet technice sensum peiorativum; in textibus iuridicis nationum ha- 
bitualiter loquitur de « iniusta » discriminatione. V. g. recusare ut ma- 
gistrum in schola catholica professorem qui non est catholicus est di- 
scriminatio aliqua sed non iniusta. 

Numerus 6. Notari debet in hoc numero animatio quam afferre 
debent catholici in illa cooperatione cum eis qui non sunt catholici. Ex- 
plicite notetur particulare munus illud quod catholici habent principia 
iuris naturalis proferendi et ostendendi. Et desiderarem ut ipsae sche- 


11 Cf. p. 677. 

12 Cf. p. 678. 

13 Cf. p. 678, 

matis notulae, maxime illae quae ad caput secundum referuntur, in textu 
conciliari remanerent quia opportuna et utilia explicite dicunt de mu- 
nere catholicorum in cooperatione cum non-catholicis. 

Numerus 8. Pagina 11 1o propono ut fortius commendetur catholicis 
inscriptio in associationibus catholicis quae realem et aptam formatio- 
nem dant. 

Praeterea propono ut commendetur quoque efformatio talium asso- 
ciationum ubi desunt vel ubi illae quae existunt non aptae sunt ad pro- 
fundam formationem dandam. 

Numerus 9. Linea 10, post verbum « competunt », addantur se- 
quentia verba « et ita novam aetatem in relationibus inter religionem 
et societatem civilem inauguravit ». Duae sunt rationes illius additio- 
nis: 1) ad dicendum quod confusio inter religionem et Statum habebatur 
non solummodo apud iudaeos sed etiam apud alios (v. g. apud Roma- 
nos); 2) ad significandum quod illa distinctio, ab Ecclesia semper, quam- 
vis diversis modis', propugnata, non est aliqua inventio laicismi ut qui- 
dam laici credunt. 

Numerus 10. Linn. 20-21, tollantur verba « in theocratia » et di- 
catur «... nec altera cum altera coalescere potest uti ante Christum con- 
tigit ». Etenim verbum « theocratia » polemicam fovere potest. Invitare 
potest ad iudicium iniuste simplificandum de diversis modis relatio- 
num quas Ecclesia cum Societate civili habuit. Dicatur « ante Chri- 
stum », ad significandam confusionem non tantum in populo iudaico 
sed et apud alios populos. 

Numerus 11. Pagina 12, 10 linn. 25-26 dicatur: « ... quia missio eius 
et media, quibus illam exercet, ordinis supernaturalis sunt,.. ». Etenim 
ratio transcendendae Ecclesiae super ordinem naturalem non est eius 
universalitas geographica — concipi enim etiam posset societas civilis 
universalis — sed natura finis eius. 

Numerus 12. Tolli possunt verba « et voluntati Christi contradice- 
ret » quia hoc argumentum psychologice non valet apud auctoritatem 
civilem non catholicam et praeterea iam invenitur superius in eadem 
paragrapho. 

Numerus 13. Sententia a linea 16 usque ad 20 aliter incipiat. 
Dicatur: « Hortatur autem societates civiles modernas ut, in practice 
ordinanda vita civili, libertatem religiosam et aequalitatem politicam 
membris cuiusvis religionis tribuendam esse statuant ». Etenim for- 
mulario, in textu proposita, videtur esse approbatio nimis generalis atti- 

10 Cf. p. 680. 

tudinis societatum civilium modernarum. Omnes tamen sciunt quod 
in omnibus et singulis societatibus hodiernis, graves defectus habentur 
in hac materia libertatis religiosae. Et propono substitutionem verbi 
« membris » verbo « asseclis » quod mihi videtur peiorativum. 

Mutetur sententia a linea 28 ad 31, ita ut non tantummodo lau- 
dentur sed etiam hortentur nationes ad magis tuendam libertatem reli- 
giosam. Dicatur: « Quare invitantur nationes et organisationes inter- 
nationales ut conatus suos persequantur in laudabiliter proclamata li- 
bertate et aequalitate religiosa omnium civium magis tuenda et promo- 
venda ». 

Numerus 14. Pagina 13, 17 linea 34, loco « vitae nationali et civili » 
dicatur « vitae civicae ». Etenim vita nationalis non idem est ac vita 
civica societatis; maiorem amplitudinem habet vita nationalis; et non 
omnes activitates vitae nationalis cadunt sub auctoritate Status. 

Tollatur ultima sententia eiusdem numeri. Status enim nullam com- 
petentiam habet ad aptitudinem conscientiae iudicandam. 

Numerus 15. Propono ut modificetur formulatio illius numeri. Di- 
catur positive: « Auctoritati civili competit ut, secundum exigentias 
boni communis, pacificae conviventiae et personae humanae autono- 
miae, ope legum, aequali modo omnibus civibus, absque discrimine 
professionis religiosae applicandarum, exercitium ordinatum Ubertatis 
religiosae foveat ». 

Numerus 16. Propono ut praecisiones et attenuationes addantur 
illo numero. Dicatur: « Si auctoritas quaedam civilis aut religiosa, sub 
specie boni communis, evidenter et specifice impugnat libertatem reli- 
giosam, ius et officium uniuscuiusque est, omnibus mature perpensis et 
usualibus recursibus habitis, magis oboedire Deo quam hominibus ». 

Numerus 17. Propono ut tollantur verba « et aequalitate civili cul- 
tuum exprimi potest » et potius dicatur: « et omnium communitatum, 
absque discrimine, libertate civili vitam suam religiosam manifestandi, 
exprimi debet ». Timeo enim ambiguitatem verborum « aequalitas ci- 
vilis cultuum ». Invitare possunt auctoritatem civilem ad omnes com- 
munitates religiosas, quodcumque sit de earum origine, numero mem- 
brorum etc., aeque tractandas et non tantum pro celebrationibus cultua- 
libus sed etiam quoad leges de scholis et matrimonio. 

Numerus 18. Linea 25, loco verbi « subsidia », dicatur « adiu- 
menta ». Etenim verbum « adiumenta » subsidia includit; tamen ver- 
bum « subsidia » pecuniam nimis explicite evocat. 

Numerus 19. Evocetur etiam officium quod habet Societas civilis 

existentiam Dei agnoscendi. Mutetur formulatio ultimae sententiae: 
« Dignitatem personalem et virtutem civium congruo ordine iuridico 
protegens et promovens, immo existentiam Dei publice agnoscens, viam 
sternet ut omnia instaurentur in Christo ». Etenim multi sunt status 
ubi existentia Dei affirmatur sive in ipsa constitutione sive saltem in 
quibusdam actibus officialibus uti sunt preces et praesentia in maximis 
manifestationibus communitatum religiosarum. 

Card. Dopfner: Schemata proposita de relationibus inter Eccle- 
siam et Statum et de libertate religiosa quaestionem ingrediuntur deli- 
catissimam de relatione inter Ecclesiam et civitates; si aliquando pu- 
blici iuris fient, maximas consequentias habebunt, non solum pro acti- 
vitate catholicorum, qui, sive publicis muneribus fungentes sive ut 
electores, in reipublicae negotia influunt, sed etiam pro relationibus 
futuris Ecclesiae versus omnes civitates et instituta internationalia, pro 
catholicis viris in campo politico cum non-catholicis cooper antibus, pro 
unione christianorum promovenda et pro modo, quo catholici tractabun- 
tur in Statibus, ubi sunt in minoritate (quod hodie contingit in maiore 
numero Statuum). Tot difficultatum possibilitate praevisa in initio 
nostrae disceptationis quaestio moveri potest, an expediat omnino tra- 
ctare hanc delicatissimam quaestionem; sed responsio certe affirmativa 
debet esse, quia sic videtur magis congruere votis Episcoporum et ex- 
spectationibus multis tam catholicorum quam non-catholicorum. Iterum 
quaeri potest, utrum convenientius hoc fiat in documento magis doctri- 
nali, quale est Schema a Commissione Theologica propositum, an in 
documento magis pastorali. Propter plures rationes postea declaran- 
das praefero secundum modum procedendi; optime ad hoc adhiberi 
potest Schema a Secretariatu pro fovenda unione christianorum (quam- 
vis non formaliter tractet de habitudine inter Ecclesiam et Statum, ta- 
men permultas rationes pastorales et practicas pro tali decreto pasto- 
rali componendo praebet). In quantum autem in Decreto pastorali ipso 
principia doctrinalia supponenda sunt, ex elementis Schematis a Com- 
missione Theologica praeparati hauriri possunt. 

Disceptationi subiiciatur nunc Schema a Commissione Theologica 
praeparatum: 

Ad n. 1. In hoc numero argumentum ponitur fundamentale pro to- 
ta tractatione, quod quidem sonat fere ita: Utraque societas fine pro- 
prio gaudet; at finis Ecclesiae est superior; ex quibus cetera sequun- 
tur. Ad hoc dicendum videtur: 

1) Argumentatio ex fine proprio utriusque societatis et ex supe- 
rioritate finis Ecclesiae certo certius valet et auctoritate Summorum Pon- 

tificum, maxime Leonis XIII, confirmatur. Sed hodie haec argumenta- 
tio aliis rationibus complenda esse videtur. Nam Leonina argumenta- 
tio agit contra rationalisticum Individualismum veteris Liberalismi, id 
est contra doctrinam, quae nullam obiectivam finalitatem constitutivam 
cuiusvis societatis humanae agnoscere voluit et quae proinde fuit causa 
illius tam deplorabilis miseriae operariorum, cui Papa consulere volue- 
rat. Magnum fuit meritum Leonis XIII, quod innixus in principiis Do- 
ctoris Angelici evolvit doctrinam catholicam affirmantem constituti- 
vum finem in utraque societate (unum ab altero diversum et alteri 
superiorem). Hodie tamen praefatus Individualismus rationalisticus re- 
linqui coeptus est. Novae formae Liberalismi aeque ac Socialismi ad- 
mittunt (non sine influxu doctrinae socialis Ecclesiae) in ipsa vita so- 
ciali fundamentalem ordinem, quem titulo « Humanismi » ornant, et 
qui in multis correspondet conceptioni catholicae, scii, admittunt valo- 
res sociales, quibus communitas politica innitatur. Observatur insuper 
in talibus conceptionibus tentamen novum, relationem inter Ecclesiam 
et Statum iuridice stabilire; volunt (in oppositione ad veterem Libera- 
lismum et Socialismum) influxum Ecclesiae in ordinem publicum vitae 
socialis aeque admittere ac moderare (excepto tamen semper casu Com- 
munismi). Haec rerum conditio dissuadet tractationem relationis inter 
utramque societatem more solito a distinctione finium et a supernatu- 
ralitate finis Ecclesiae incipere. Fructuosius et magis accommodatum 
hodiernis mentibus videtur, considerationem relationis utriusque so- 
cietatis sub aspectu communis fundamenti, id est fundamentalis socia- 
litatis humanae et valorum obiectivorum naturae humanae, instituere. 

Obiicias'. Utraque societas vivit in ordine concreto, qui est unicus 
et in finem supernaturalem ultime directus. Unde saltem insufficiens 
est, fundamentum doctrinae repetere ex parte valorum naturalium so- 
cialium obiectivorum. At respondendum est : Positivus actus Dei, quo 
humanitatem ordinavit ad finem supernaturalem, non destruxit, sed 
praesupponit valores illos. Inde supernaturalis societas Ecclesiae ut 
societas habet et semper retinet internam affinitatem ad id, quod so- 
cialitas humana ut talis absolute includit et ut bonum humanum orga- 
nizandum sub nomine « boni communis » semper et pro semper po- 
stulat. Immo: hanc affinitatem viribus suis supernaturalibus in actum 
deducens et societati humanae divina voluntate coexsistens ipsius « prin- 
cipium vitale » est Ecclesia (cf. Pius XII, Alloc. ad Sacr. Rom. Rotam, 
2-X-1945). 

Unde concludes : Utraque societas affinitatem habet ad socialitatem 
humanam uti talem. Data semper et pro semper hac affinitate sternitur 
via, etiam iuridice, positivae relationis utriusque societatis. 

2) Determinatio finis societatis civilis in n. 1 data nimis lata et am- 
bigua esse videtur. Nam finis, quo cives hisce in terris « quietam et 
tranquillam vitam » peragere queant, etiam ab illis Liberalistis anti- 
quis admitteretur, qui nullam finalitatem obiectivam societatis agnosce- 
bant et quorum conceptus status uti « Nachtwachterstaat » (status, qui 
est solummodo custos noctis) illudebatur. 

Apta definitio desumi potest v. gr. ex Litt. Encyclicis Mater et 
Magistra (A.A.S., 53, 1961, pag. 417): « Summa earum vitae socialis 
condicionum, quibus homines suam ipsorum perfectionem possint ple- 
nius atque expeditius consequi », quod breviter « bonum commune » 
nuncupatur. Haec notio bene determinanda pro Schemate maximi mo- 
menti est, quia solum intra suum finem, id est intra limites boni com- 
munis, civitas officia habere potest erga Ecclesiam; quia per illud deter- 
minatur ambitus tolerantiae a civitate exercendae; quia praesupponitur 
illa notio ad intelligendam damnationem eorum, qui sub « praetextu 
boni communis » doctrinam catholicam corrumpunt. 

3) Valde desideratur in hoc numero explicita declaratio (ad de- 
scriptionem notionis boni communis adnectenda) de iure naturali per- 
sonae humanae secundum suam conscientiam agendi, etiam in rebus 
religiosis. Hoc ius nempe essentialiter pertinet ad ordinem socialem 
obiectivum et ad bonum commune. Declaratio huius iuris maximi est 
momenti. Ipso hoc iure excluditur, quominus catholici in civitatibus, 
ubi sunt in minoritate, in exercitio suae religionis impediantur. Ex 
hoc iure etiam plena notio de tolerantia erga non-catholicos derivatur. 
Hoc ius, quia pertinet ad bonum commune, ab auctoritate civili sem- 
per protegendum est, etsi conscientia subiective errat. Explicite hoc 
ius agnoscit Pius XII in sua allocutione ad Conventum V Nationalem 
Italicum Unionis lureconsultorum Catholicorum (A.A.S., 45, 1953, 
pag. 801). Unde etiam patet, observationem tolerantiae non solum esse 
officium caritatis christianae vel prudentiae, sed etiam, et quidem prima- 
rie, iustitiae. 

Ad n. 3. 1) Iam in ipso nostro Schemate finis civitatis restringitur 
ad solam prosecutionem bonorum terrestrium, ad solam felicitatem 
temporalem. Magis adhuc hoc elucebit, si respiciuntur ea, quae de bono 
communi ex natura sociali hominis derivanda supra diximus. Hic ta- 
men pluria iura et obligationes Potestati civili adscribuntur, quae dire- 
cte ad finem Ecclesiae pertinent. Ita periculum est, ut res publica et 
Ecclesia infeliciter confundantur. Potestas civilis certe (et quidem prop- 
ter suum finem proprium, nempe bonum commune) nihil contra Eccle- 
siam machinari potest eique illam libertatem relinquere debet, quae 
ei secundum naturam relationis eius ad societatem humanam compe- 

tit; sed. non videtur probari posse, Statum utilitates et tendentias Ec- 
clesiae positive promovere debere. 

Obiicias : Potestas civilis concrete exercetur ab hominibus, qui 
qua tales (uti ratione et voluntate praediti et ad finem supernaturalem 
ordinati) Revelationem cognoscendi capaces sunt eamque agnoscere 
debent, ergo et ipsa potestas civilis. At respondendum est: Utique illi 
homines hoc possunt et debent. Sed quomodo probari potest, eos hoc 
debere formaliter prouti sunt subiecta potestatis civilis, quae ex natura 
sua ad finem inferiorem et temporalem ordinatur et limitatur? 

Unde concludendum videtur. Accurate distinguatur finis atque 
obiectum utriusque societatis in determinandis officiis utriusque pote- 
statis. 

2) Praeterea dicendum est; inter officia potestatis civilis plura hic 
recensentur, de quibus hucusque dubitant auctores catholici, utrum 
ad illam revera pertineant necne; ita v. gr. non consentiunt Theologi 
catholici, an omnis civitas absolute et per se, vi boni communis, obli- 
gata sit ad actus civiles cultus publici ponendos, ad explicite ample- 
ctendam fidem catholicam, ad limitandam libertatem exercendi cultum 
non-catholicum. Inter illos, qui tenent sententiam negativam, sunt viri 
clarissimi et de doctrina sociali Ecclesiae bene meriti, uti Gundlach, 
Pavan, Lecler, De la Briere, Rouquette, Murray, A. Hartmann, M.. Pri- 
billa. Non videtur opportunum has res hucusque controversas in Con- 
cilio decidere. 

3) In Schemate locutio versatur fere solum de iuribus et officiis, 
quae auctoritatibus competunt (excipias quosdam casus in parte appli- 
cativa: pag. 7, 18 linn. 10-14; 8, 10 30-35; 9, 20 3-9). Quaeri potest, num 
hoc correspondeat realitati nostrorum temporum, scii, hodiernis for- 
mis democraticis vitae politicae. Nam hisce temporibus auctoritates 
utriusque societatis non solum agunt directe inter se, sed etiam moni- 
tionibus et declarationibus, quibus influere volunt in usum suffragii 
politici ex parte suorum sodalium. Unde desideratur principium, quod, 
ex natura ipsa relationis inter Ecclesiam et Statum vigentis derivatum, 
actionem civilem Catholicorum informare valeat, scii, illa obligatio con- 
scientiae Catholicorum in quacumque materia ordinis publici, etiam 
religiosa et morali, bonum commune observare et velificare. 

Ad. n. 4. Distinctionem inter « Civitatem Catholicam » et « Civita- 
tem non Catholicam » libentius relinquendam suadeo. Praefero loqui 


18 Cf. p. 659. 
10 Cf. p. 660. 
20 Cf. p. 661. 

de societate civili, quae in sensu catholico est optima. Est illa civitas, 
quae datis circumstantiis perfecte verificat « bonum commune » sensu 
supra exposito intellectum. In tali civitate evitatur indifferentismus 
erga valores humanos ut tales, divinitus constitutos. In tali civitate 
floret tolerantia, et quidem ex uno principio, sive Catholici sint in 
maioritate, sive in minoritate. In tali civitate sincera collaboratio ca- 
tholicorum cum non-catholicis ad communes fines bonos erit optima, 
immo via ad mutuam comprehensionem et praeparationem unionis 
sterni potest, quia non-catholici nullo modo suspicari debent, seipsos 
alia et severiore ratione tractandos fore, ubi primum catholici maiori- 
tatem attigerint. 

Ad n. 5. Inopportunissimum videtur explicite a Concilio enuntiari 
ius catholicarum nationum denegandi libertatem cultus publici religio- 
nibus non-catholicis. Hoc valde offenderet non-catholicos, disturbaret 
collaborationem catholicorum cum non-catholicis in communi bono rea- 
lizando, imprimis etiam in vita internationali (v. gr. ad tuendam liber- 
tatem personae humanae contra systemata totalitaria, ad servandum 
bonum commune contra tendentias revolutionarias), immo fere impos- 
sibilem redderet quamvis spem mutuae approximationis propter argu- 
mentum a me supra ad n. 4 allatum. 

Ad n. 6. Iam dixi tolerantiam provenire non solum ex caritate 
et prudentia, sed fundari in ipsa natura finis societatis civilis seu boni 
communis. Omnino bene explicantur et applicantur principia toleran- 
tiae in Schemate a Secretariatu pro unione Christianorum fovenda pro- 
posito. Semper conscii esse debemus, quod non possumus exspectare, 
ut nos in civitatibus cum maioritate civium non-catholicorum alia ra- 
tione tractemur ac illa, qua non-catholici a nobis tractantur in civita- 
tibus cum maioritate catholica. Unde ipsum bonum Ecclesiae univer- 
salis (cf. pag. 8, 21 lin. 12 sqq.) exigere videtur, ut ab actibus alias reli- 
giones reprimentibus penitus abstineatur. 

Ad Notas. Videtur quod documenta Romanorum Pontificum exa- 
minari debent. Propono exempla: 

1) In citandis antiquioribus documentis adiuncta historica melius 
observari debent. Quod valet adhuc de Leone XIII, uti supra indicavi. 

2) In nota 23 allocutio Pii XII ad eos, qui interfuerunt Congres- 
sui X Internationali de Scientiis historicis (7 sept. 1955), partibus 
quibusdam omissis, ita citatur, ut Papa mediaevalem usum reprimendi, 
immo puniendi defectum a vera fide tamquam casum « normalem » 
considerasse videatur. Contextus autem de facto monstrat, Papam tan- 


21 Cf. p. 660. 

tum habitudinem positivam qua talem inter Ecclesiam et Statum vigen- 
tem laudasse. Nam explicite statuit, in hac allocutione, conceptionem 
mediaevalem conditionatam fuisse per epocham. 

3) Proh dolor, non citantur textus decisi vi ex allocutione Pii XII, 
quae maximi momenti est, scii, quam habuit ad Iureconsultos Italicos 
(6 dec. 1953); uti iam dixi, optima continet principia de tolerantia; 
ita v. gr.: « II dovere di reprimere le deviazioni morali e religiose 
non puo quindi essere una ultima norma di azione. Esso deve essere 
subordinato a piu alte e piu generali norme, le quali in alcune circo- 
stanze permettono, ed anzi fanno forse apparire come il partito migliore 
il non impedire 1’errore, per promuovere un bene maggiore ». Linea 
hic a Summo Pontifice Pio XII tam feliciter designata omnino ulterius 
prosequenda est. 

Ideoque Schema a Commissione Theologica praepositum non ad- 
mittere possum; prouti iacet, non placet. In elaboranda nova forma 
huius Capitis imprimis ponantur rationes practicae et pastorales; in 
quo faciendo plene et integre adhibeatur Schema de Libertate religiosa 
a Secretariatu ad Christianorum unitatem fovendam propositum; pars 
doctrinalis — • in quantum omnino componenda esse censebitur — se- 
cundum supra dicta ex solis certis et ab omnibus catholicis admissis 
principiis procedat, pro fundamento doctrinae de habitudine inter Ec- 
clesiam et Statum ordinem obiectivum sociabilitatis humanae sumat 
et iura ac officia societatis civilis stricte secundum necessitates boni 
communis explicet, doctrina ultimorum Romanorum Pontificum exacte 
applicata. 

Schema vero Capitis X, « De necessitate Ecclesiae annuntiandi Evan- 
gelium omnibus gentibus et ubique terrarum », quoad substantiam om- 
nino placet. Pauci quidam passus modificandi erunt, ubi primum Ca- 
put IX denuo elaboratum erit propositum; imprimis distinctio illa inter 
potestatem civilem catholicam et non catholicam (pag. 4, 23 linn. 13-24) 
erit omittenda. Valde placet principium enuntiatum in pag. 4, linn. 32- 
40, nam indispensabilis condicio esse videtur, ut v. gr. nationes per- 
magnae antiquam traditionem culturalem habentes ad Evangelium con- 
vertantur. 

Card. Alfrink: Ad quaestionem tractandam dicere vellem quae- 
dam non ex parte speculativa, sed potius ex parte practica. 

Schema a Commissione Theologica propositum initium sumit a iu- 
ribus Ecclesiae statuendis, quae iura bene et clare exponuntur. 


22 Cf. pp. 672-673. 

Dicit autem schema in pag. 7, 23 sub num. 5, bene et recte quod haec 
iura « applicari non possunt nisi in civitate, in qua cives non tantum 
baptizati sunt, sed fidem profitentur catholicam ». 

Non dicitur quanta pars civitatis illius civium fidem catholicam pro- 
fiteri debet ut civitas possit dici catholica et haec iura legitime appli- 
centur. Quid nempe est civitas catholica? Suffici tne quinquaginta et 
unus per centum? Numquid adsunt in tempore hodierno adhuc civi- 
tates catholicae? Et aderunt in tempore futuro? 

Etiam nationes sic dictae catholicae suntne revera civitates catho- 
licae? Si vere democratice reguntur, ita ut cives plene et libere suum 
votum exprimere possint, magna — et saepius sat magna pars illo- 
rum — votum suum dat gubernatoribus socialistis et communistis, nec- 
non et eis qui principiis sic dictis liberalibus adhaerent. Et ita guber- 
nium ipsum in genere non est catholicum sed mixtum. 

Nonne verum est quod — ut in secundo schemate dicitur — Eccle- 
sia catholica in tempore hodierno ubique terrarum vivit et operatur in 
nationibus mixtis? Elabetne utilitatem principia proclamandi quae si 
iusta sunt et vera, in civitate hodierna non aut vix possunt applicari? 

In schemate primo solummodo numerus 7 (Applicatio in Civitate 
non catholica, melius dicatur forse: in Civitate mixta) in conditionibus 
hodiernis in praxim deduci posse videtur. 

Alterum schema, propositum a Secretariatu ad Christianorum uni- 
tatem fovendam, ex aliis principiis et ex alia situatione progreditur, scii, 
ex conditionibus hodiernis in quibus Ecclesia catholica fere ubique vivit 
in nationibus mixtis et ex principiis generalibus libertatis et dignitatis 
uniuscuiusque personae humanae. 

Elaee in praxi melius quadrant cum mundo hodierno in quo nos 
vivimus. 

Pro omnibus non-catholicis hoc secundum schema, in quo iura Ec- 
clesiae sufficienter tueri videntur, etsi forse minus ad essentiam Eccle- 
siae deducantur, sine dubio acceptabilius erit. 

Certum mihi est quod primum schema in natione mea (quae est 
exemplum nationis mixtae et exemplum libertatis democraticae) in qua 
Ecclesia fere omnia habet quae desiderari possunt, praecise ex prin- 
cipio democratico libertatis conscientiae, certum mihi est quod in mea 
natione, dico, primum schema nobis causabit maximas difficultates. 

Iam ex facto quod in primo schemate de tolerantia religiosa sermo 
est, et non de libertate religiosa sicut in altero schemate, nobis orientur 
difficultates sat magnae, quia ex hoc deducent acatholici quod Ecclesia 

catholica quamprimum illam habebit apud nos maioritatem, civibus 
acatholicis non dabit libertatem civilem ad religionem suam profitendam, 
sed ad summum illos ut malum quoddam tolerabit. 

Principium libertatis conscientiae apud nos est fundamentum totius 
civitatis. 

Propter hoc principium libertatis religiosae Status civilis solvit apud 
nos omnes sumptus pro exstructione scholarum catholicarum a scholis 
infantium (creche - Kindergarten) usque ad universitatem catholicam 
pro qua Status civilis solvit nonaginta quinque per centum, utique non 
solummodo pro scholis catholicis, sed etiam pro scholis acatholicorum. 
Nihilominus omnes scholae istae remanent in libera possessione Eccle- 
siae. Idem Status civilis solvit omnes expensas annuales scholarum ca- 
tholicarum, sicut pro scholis statalibus facit et sicut facit pro scholis 
protestandum. Utique secundum idem principium democraticum practi- 
cum libertatis religiosae. 

Nuper — i. e. nonnullis abhinc hebdomadibus — nova lex votata 
est secundum quam Status civilis quartam partem solvit omnium eccle- 
siarum parochialium quae novi ter exstruendae sunt: propter idem 
principium libertatis democraticae, et utique non tantum pro ecclesiis 
catholicis, sed etiam pro ecclesiis acatholicorum. 

His ex causis catholici nostri possunt — sicut fratres nostri in 
Germania — unoquoque anno fere decem milliones florinorum dare pro 
missionibus. 

Ideoque enixe spero ut Concilium secundum schema non excludat 
quia primum schema — saltem apud nos — Ecclesiae non emolumen- 
tum afferret, sed potius Ecclesiae nocebit. 

Ex altera parte autem multa in primo schemate bene dicuntur. 
Ideoque rogare vellem ut Commissio Centralis Summum Pontificem 
enixe roget ut Commissio mixta instituatur — ex Commissione Theolo- 
gica et ex Commissione ad christianorum unitatem fovendam — quae 
utrique schemati ulterius studeat et videat an principia primi schema- 
tis et ideas alterius schematis coniungi possint, ita ut et iura Ecclesiae 
et libertas uniuscuiusque conscientiae in civitate hodierna tuta poni 
possint. 

Etiam rogare auderem ut — si possibile est — aliqui laici periti 
in rebus politicis et in iure internationali, qui sunt fideles Ecclesiae 
filii, in istam Commissionem mixtam assumantur qui simul cum theolo- 
gis de ista materia, quae illis est maxime cognita ex experientia quoti- 
diana, iudicent. 

Card. Larraona: Ut incipiam a re practica, adhaereo his, quae 
nunc proposuit Em. mus Alfrink, cum aliquibus parvis modificationi- 
bus. Non sum ex Commissione Secretariatus, neque ex Commissione 
theologica. Revera, theoretice, res absque dubio pertinet non ad compe- 
tentiam Secretariatus, sed ad Commissionem theologicam. Itaque Se- 
cretariatus deberet ipse, si aliqua habebat obiicienda vel proponenda 
ad hoc ut sua missio melius adimpleretur, proponere Commissioni theo- 
logicae, non ipse tractare et aliud schema ex se proponere. Ita revera 
in iure, nisi fallor, est. Sed aspectus verus occasionem dedit Secretaria- 
tui huiusmodi discussionis; ex hoc, confido, profectus orietur. Revera 
haec valent. Imprimis sunt principia Commissionis theologicae, quae 
certa sunt: applicationes possunt revera indubie difficiles in praxi esse, 
sed principia sunt vera; et in hoc consentio cum iis, quae dixit optime 
Card. Ruffini; ita ut in theoria, in doctrina, non credo vera ea, quae 
dicta fuerunt vel insinuata, quia revera nec probata sunt nec ullo modo 
respondent nec doctrinae Ecclesiae, nec praxi Ecclesiae; ita ut vera 
evolutio, revolutio fieret, admissis iis quae dicta fuerunt. Sed haec re- 
linquamus. In praxi possumus convenire quod revera adest difficultas 
in applicanda, nostris temporibus, doctrina pura, quae nullo modo 
reicienda est, vel relinquenda est, ita ut nolimus nunc ex illis, quae 
nunc fiunt, illa quae facta fuerunt et quae adhuc fiunt in aliquibus 
regionibus, quae non sunt parvipendendae, ullo modo tangere: in hoc 
nullum dubium habemus: esset offensio. Proinde salva sint illa, quae 
theoretice vera sunt quaeque ab Ecclesia professa sunt, tam in doctri- 
na indubia et certa, quam in praxi; et illa, quae dicta fuerunt optime 
ab Em.mo Card. Ruffini, de difficultate applicandi in praxi quaedam 
pro servitio Status Catholici. Hoc verum est, sed non est ita verum, ut 
revera non possit absque dubio adesse Status vere Catholicus, i. e. qui 
profitetur bonum temporale subordinandum esse bono aeterno, et 
huiusmodi bonum aeternum agnoscit, adeo ut ergo revera esset agno- 
sticismus in infimo sensu; nullo modo. Consequenter ergo, his omnibus 
habitis ex difficultate revera decidendi quinam sit Status catholicus, et 
etiam ex difficultatibus quae allegata fuerunt: notatis tamen, non exag- 
geremus. Illa, quae dicta fuerunt, optime explicantur ex bona volun- 
tate attrahendi protestantes, sed etiam in hoc caveamus ne ingenui si- 
mus. Nisi fallor, iam sumus ingenui, et revera notamus quod sunt ali- 
quae nationes, in quibus praevalet protestantismus, quae nullo modo 
participant de hac ingenuitate, et verum est quod conversiones mi- 
nuuntur, ita ut si nos credamus quod conversio facilior detur ex eo quod 
nos ad ipsos accedimus ita ut vel nulla sit differentia, erramus abso- 
lute; erramus etiam psychologice et erramus practice. Proinde, ergo, 

optimo corde a me quaerebat in Okland, circa Civitatem S. Francisci, 
in Statibus Unitis, aliquis pastor protestanticus, in aliqua sic dicta 
« intervista », an non nos simus fratres ipsorum, si quando nos dici- 
mus: revera vos estis fratres nostri separati, verum et sincere dicere- 
mus. Respondi: quomodo potes dubitare? Et revera facies illius mu- 
tavit. Sed dico, credere quod convertentur illi, qui praesunt Ecclesiis 
protestantibus, et veniant ad nos, est somniare. Illi veniunt, credo, quia 
revera in populis adest huiusmodi motus, qui prius non aderat, saltem 
eo gradu, et ipsi impelluntur. Consequenter est error credere quod 
nos, cedendo in doctrina, sicut ceditur apud plures, proh dolor!, in 
doctrina quae in Europa non publicatur, proh dolor!, vel etiam in di- 
sciplina, est error, pro me, reiciendus. Ceterum videbimus ad quae 
omnia huiusmodi exaggerata pervenient. Hoc dico summo cum re- 
spectu. Ego accepto quod proposuit Card. Alfrink, hoc sensu. Revera 
fiat commissio, non ex utraque Commissione: Commissio doctrinalis, 
quae etiam rationem habeat de iis, quae sunt difficultates reales. Et 
forsan, quidem non esset prudens, in hoc momento, negare doctrinam 
anteriorem ullo modo: non fiat quia revera esset ridiculum. Et nullo 
modo convincemur de illis quae dicuntur, quae sunt revera debilia 
sub respectu theologico: satis debilia, proinde non est possibile quod 
nos tangamus doctrinam. Ergo, consequenter, conveniamus in aliqua 
forma, quae sit revera absolute vera et etiam acceptabilis, quae dam- 
num non afferat sententiae contrariae, i. e. sensui contrario. Tunc pro- 
cedamus in doctrina definienda, quae sit vera, quia revera ego modeste 
dico, humiliter dico, veniam peto, sed in schemate a Secretariatu prae- 
sentato aliqua sunt, quae, pro me, admitti non possunt. Ergo revera 
conceditur ius obiectivum errori; et hoc non. Et etiam quoad ius subie- 
ctivum in eo, qui errat, cum maxima prudentia procedendum est. Ergo 
illud schema est inficiatum huiusmodi bona voluntate, quam miror, 
quam veneror et cuius participo, absque dubio, de attrahendo. Ratio 
bona est, sed modus potest non esse bonus vel non hucusque bonus; 
et consequenter haec vitari debent et tunc proponatur forsan res 
Summo Pontifici ad hoc ut definiat quid faciendum sit . 24 

Card. Browne: Quantum ad doctrinam, per quantum ego scio, 
primum schema quasi impeccabile est; et ego nullo modo possum intel- 
ligere quomodo Encyclica Immortale Dei , quae scripta fuit a Leo- 
ne XIII ad tuendam philosophiam et theologiam de praesenti quaestio- 
ne, umquam possit mutari. Mihi videtur infantilismus quidam suppo- 


24 Textus transcriptus est ex taeniola magnetica. 

nere quod doctrina, exposita in Enc. Litt. Immortale Dei, sit doctrina 
contingens. Hoc nullo modo possum admittere neque vix possum in- 
telligere ut supponatur. Immo, quodammodo, aliquid plus diceretur. 
Commissio theologica, in primis paginis, sc. pag. 3 25 primi sche- 
matis, cum dicit: « dum autem societati civili, cui homo adscribitur vi 
indolis suae socialis, competit, ut bonis terrenis intenta, finem asse- 
quatur illum, quo cives hisce in terris “ quietam et tranquillam vitam ” 
peragere queant (cf. I Tim. 2, 2) », non est falsum, sed simplex veritas 
philosophica de fine civitatis. Civitatis est ut promoveat bonum com- 
mune secundum virtutem, unde ut promoveat omnia quae requiruntur 
ad vitam virtuosam humanam, usque etiam ad cultum Dei; civitas na- 
turalis nullo modo eximitur ab aliquo cultu divino; haec est princi- 
palis virtus civis non christiani, religio. Unde ex rei natura, sicut anima, 
secundum verba S. Augustini, naturaliter quodammodo est christiana, 
ita quodammodo etiam Societas civilis quodammodo naturaliter est 
christiana. Unde patet ex ipsa philosophia, et considerato quod datur 
religio historica a Deo instituta et quae habet hac mente firmissima ad 
probandam mediationem suam, quomodo possumus intelligere quod 
civitas de his omnibus possit claudere oculos: esset ridiculum! Ex alia 
parte factum habemus, quod debemus vivere in hoc mundo et quod in 
hoc mundo, proh dolor! civitates multae non sunt christianae neque 
catholicae, et multae civitates, quae sunt catholicae, valde imperfecte 
sunt catholicae: hoc est factum. 

Unde ducimur ad hoc quod Ecclesia debet vivere in hoc mundo, 
sicut individuum, etiam vivere in hoc mundo sese comportando secun- 
dum suam doctrinam sed etiam secundum prudentiam et caritatem, sese 
adaptando prout potest. Unde puto quod fere infinita possunt dici re- 
spectu istorum duorum schematum, unde nolo tempus Eminentissimo- 
rum et Excellentissimorum et Reverendissimorum Patrum nimis occu- 
pare. Duo possent fieri, scilicet peti a Summo Pontifici an principalius 
intendat, ut doctrina catholica declaretur in iis rebus, ad errores corri- 
gendos, an ut principalius intendat ut procedamus, meliore quo pos- 
sumus modo, secundum praxim pastoralem, pro conversione non-catho- 
licorum. Et tunc secundum istam decisionem, si Summus Pontifex di- 
cet: pro momento, potius vellemus ut pastorali modo procedatur, 
secundum illud quod melius est in praesenti statu rerum; tunc ego 
quasi dicerem ut recomponatur schema Em. mi Card. Bea, sed ut 
recomponatur secundum principia exposita in primo schemate, non 
modo absolute proposita, sed prout proponi possunt in circumstan- 


25 


Cf. p, 657. 



712 


SESSIO VII - ACTA 


tiis, in quibus vivimus; igitur habeat quaedam magis apta, ut ita 
dicam, pro praesenti tempore; quo nihil denegetur ex his, quae a 
Summis Pontificibus, maxime a Leone XIII, in Enc. Immortale Dei, 
dicta fuerunt; nullo modo discedamus ab iis, quae a nostris Pontifi- 
cibus et a nostris Magistris hac in re declarata fuerunt, sed non est 
necessarium ut veritas declaretur in omni instanti: hoc non est neces- 
sarium.: declaretur quando oportet. Unde si Summus Pontifex vult hoc 
punctum, ego quasi auderem proponere ut schema Em. mi Card. Bea 
recomponatur ad mentem schematis Em.mi Card. Ottaviani, secundum 
ea quae dicenda essent in circumstantiis et secundum finem, quem 
Concilium proximum Oecumenicum persequitur. Hoc est totum quod 
nunc vellem dicere, quia si omnia volemus dicere quae possent dici hic, 
deberet agi de iure publico Ecclesiae et Status, quod esset inutile / 8 

Card. Godfrey: De Ubertate religiosa. Apud nos Anglos pressio 
continua est ab Anglicanis ut habeatur communicatio in sacris. Episco- 
patus Catholicus constanter renuit. Non negamus sinceritatem illorum 
sive Anglicanorum, sive Protestantium generatim, qui nos accusant de 
intransigentia et intolerantia. Sensu recto et non abusivo intransigen- 
tia et intolerantia possunt esse bonae. Deus verax ipse est intolerans 
falsi. Sed intolerantia falsi non est intolerantia individui et eius con- 
scientiae sed intolerantia eius errorum. 

Praevideo quod, post Concilium Vaticanum Secundum, Ecclesia 
erit accusata intolerantiae et intransigentiae quia illae concessiones do- 
ctrinales et morales non erunt factae quas expectabant acatholici. 

Difficultas de « communicatione in sacris » in Anglia vel de precibus 
in communi in eorum ecclesiis interpretatur ut admissio existentiae 
plurium ecclesiarum, vel theoriae, uti dicuntur « ramorum Ecclesiae 
Christi » etsi doctrinali ter et moraliter fundamentaliter diversarum. 

En nostra difficultas quae homines etiam sincerissimi non intelli- 
gunt. Martyres nostri in magno numero pro primatu Papae mortui sunt. 
Etiam apud patibulum vita fuit eis oblata si etiam semel visitarent 
Ecclesiam Anglicanam. Pro dolor, non desunt qui vellent nos graves 
concessiones facere ad habendam amicitiam cum Ecclesia Statali vel, 
uti vocatur, « Church of England ». Erimus semper amici et caritate 
pleni, sed concedere non possumus. « Dilatentur semper spatia cari- 
tatis » sed non restringantur spatia veritatis. 

Qui credunt Ecclesiam Anglicanam in fide non multum a nobis 

distare, graviter decipiuntur. Confirmare illos in tali persuasione non 
augebit sed minuet numerum conversionum. 

In prima paragrapho excludantur verba de proselytismo, blandi- 
tiis, coactione, et cetera, quasi bis mediis Catholici solerent uti. Male 
interpretari possent illa verba. 

Recolendum est etiam errores posse esse in mala fide vincibiles et 
culpabiles. Verum est hominem habere ius ad agendum secundum con- 
scientiam suam sincere formatam sed obiective non habet ius ad 
falsum quia falsum non est ens, neque habet ius aggrediendi iura alio- 
rum, et errores proclamandi contra pacem et bonum commune. 

Revideantur ergo primae paginae usque ad paginam nonam 27 ut cla- 
rificentur et accuratius scribantur. Meo submisso iudicio locum non 
deberent habere in Concilio. 

Nec scribendum puto id quod in pagina decima tertia 28 est a linea de- 
cima quinta ad vicesimam; non debet dici quod Ecclesia omnino appro- 
bat sed Ecclesiae doctrina nil habet contra concessionem libertatis reli- 
giosae a parte societatum ‘Civilium. Sic evitaretur possibilitas erroris qua- 
si approbatus esset indifferentismus. 

Exc. Alter: . De relationibus inter Ecclesiam et Statum. - Quoad 
principia statuta. Omni qua par est reverentia notandum est quod no- 
tiones « societas civilis » et « potestas civilis » non sint eaedem. So- 
cietas civilis est multo magis comprehensiva in suo ambitu. Comprehen- 
dit enim multas associationes, incepta et activitates apud cives quae 
sunt vere independentes ab ipsa potestate civili. lura et obligationes 
igitur quae praedicari possunt de potestate civili non sunt eaedem ac 
illae quae praedicari possunt de societate civili. Potestas civilis etiamsi 
sit persona moralis restringi potest voluntate et suffragio civium ra- 
tione constitutionis fundamentalis ita ut ipsa non gaudeat plenitudine 
potestatis. Divisa est insuper in legislativam, iudicialem et executivam 
et hae sunt quidem saepe saepius distinctae inter se et independentes. 
Distribuitur etiam potestas civilis apud varias nationes (e. g. U.S.A.) 
inter plures Status foederatos qui gaudent sua propria autonomia in le- 
gibus ferendis et aliis iuribus similibus. Difficile est ergo in casu com- 
prehendere quomodo praedicarentur iura et obligationes de potestate 
civili eodem modo ac de societate civili quia nullibi invenitur subiectum 
sufficienter determinatum ea possidendi vel exercendi. Potestas civilis 
non est unica nec sola agentia societatis civilis vel communitatis ci- 


27 Cf. pp. 676-679. 

28 Cf. p. 680. 

vium. Sunt enim aliae. Si societas concedat ius et obligationem potestati 
civili de rebus religionis agendis agere deinde valet — secus non. 

Societas civilis apud nos sibi iam vindicavit iura in respectu reli- 
gionis et multiplici modo adimplevit obligationem erga religionem; 
e. gr. supremum tribunal iudiciale nostrae nationis variis occasionibus 
solemniter declaravit quod « nos sumus populus religiosus » et « insti- 
tuta nostra praesupponunt dependentiam a Deo ». Bene distinguit au- 
tem inter populum ipsum et potestatem civilem. Etiamque notandum 
est quod seminaristae et sacerdotes exempti sunt a servitio militari; opera 
religionis et caritatis exempta sunt a vectigalibus; sacerdotes funguntur 
munere suo ut cappellani in militia; preces publice afferuntur; et alia id 
genus. Ergo non est indifferens. 

Cives in quantum sunt membra societatis civilis praediti sunt om- 
nium iurium et obligationum erga Deum et religionem uti in sche- 
mate enumerantur; et ea exercere quidem debent tamquam individui 
et tamquam socii in societate coniuncti. Est aliquid aliud autem dicere 
quod potestas civilis in omnibus casibus praedita sit eorundem iurium 
et obligationum ac societas civilis. Mihi videtur quod omnino possibile 
sit denegare potestati civili jurisdictionem, competentiam et ius sese 
immiscendi in quaestionibus religiosis non quasi sit indifferens vel saecu- 
laristicum, sed in quantum tota communitas civilis sibi reservat omne 
illud ius et obligationem ne potestas civilis temere et sine competentia 
iudicaret de veritate religionis et saepius in errorem caderet. 

Obligatio socialis Deum agnoscendi et colendi urget sine dubio sem- 
per et ubique in quantum deprompta est ex ipsa natura sociali hominis. 
Mihi suadetur melius esse igitur de obligatione « societatis civilis » potius 
quam de obligatione « potestatis civilis » in schemate loqui; urget qui- 
dem ut membra societatis curarent per activitatem suam socialem Deum 
publice agnoscere, colere et iura religionis sarta tecta tueri. 

Secus mihi videtur quod religio potius detrimentum pateretur quam 
promoveatur in quantum adversam et iniuriosam opinionem induceret 
apud varias civitates civiles et eorum rectores contra Ecclesiam ipsam. 

Difficile est etiam determinare hodie in modernis circumstantiis 
quae sit potestas civilis « catholica » et quae non sit; multi sunt enim 
cives in nationibus sic dictis « Catholicis » qui Ecclesiam non agno- 
scunt, imo strenue adversantur. Si Ecclesia iterum publice proclamaret 
quod « potestas civilis » seu gubernium debeat agnoscere iura Eccle- 
siae, quid boni inserviat? Estne sufficiens proclamatio facienda de obli- 
gatione societatis civilis vel omnium hominum in societate coniunctorum 
erga Deum et religionem adimplenda? 

Conclusio primi schematis igitur, ad numerum octavum infra pagi- 



DISCEPTATIO - DE ECCLESIA - DE LIBERTATE RELIGIOSA 


715 


nam nonam , 29 mihi non placet. Periculum magnum oriretur nobis in Sta- 
tibus Unitis Americae Septemtrionalis, si diceretur in Synodo quod 
potestas civilis praedita sit, intuitu doctrinae Catholicae, iuribus et obli- 
gationibus erga religionem, quando, e contra, constitutio fundamenta- 
lis iuridica nostra ponit ea in ipsa societate civili libere exercenda, com- 
petentiam et iurisdictionem hac in re potestati civili denegat. Pericu- 
lum oriturum erit ex contentione acatholicorum conclamantium nos 
catholicos reicere legem fundamentalem et, qua de re, cives fideles esse 
non posse. Ita mala voluntas excitaretur contra nos catholicos et multae 
difficultates nobis evenirent relate ad participationem in officiis publi- 
cis et aliis muneribus beneficiisque vitae nationalis. Mihi suadetur in 
his circumstantiis quod sufficiens erit loqui de iuribus et obligationibus 
societatis civilis ad doctrinam catholicam tuendam. Insuper lex nostra 
fundamentalis constitutiva exsistit non ad religionem supprimendam 
vel ad eam ignorandam sed potius ad eam protegendam. 

Ad componendam discrepantiam inter duas respectivas commis- 
siones, mihi suadetur valde desiderabile esse Summum Pontificem hu- 
millime impetrare uti ipse ad novam Commissionem constituendam pro- 
cedat; quae Commissio distincta erit a duabus supradictis Commissioni- 
bus, attamen ex quibusdam aliis membris Commissionis Centralis com- 
ponenda, consultis quidem Commissionibus originaliter institutis. 

Exc. Hurley: De relationibus inter Ecclesiam et Statum. In hac 
materia difficillima de relationibus inter Ecclesiam et Statum fateor 
me mente multum cruciari et quidem relate ad ipsam quaestionem spe- 
culativam. Doctrina tradi tionalis clara est de obligatione civitatis tem- 
poralis colendi Deum, et quidem, in praesenti oeconomia salutis, non- 
nisi secundum modum « quem Deus ipse sibi exhibendum determina- 
vit in vera Christi Ecclesia ». Ut bene heri dixit Em. mus Cardinalis 
Ruffini, ibi latet nodus totius quaestionis. Si haec doctrina mutari non 
potest, actum est de Schemate parato a Secretariatu ad christianorum 
unitatem fovendam et standum est doctrinaliter iis quae habentur in 
Schemate de relationibus inter Ecclesiam et Statum necnon de tolerantia 
religiosa. 

Sed in ipsa doctrina traditionali, et hic magna cum trepidatione et 
pleno cum obsequio loquor, exsurgi magna difficultas speculativa, immo 
et, ut mihi videtur, contradictio. 

Nam ex una parte doctrina traditionalis asserit finem a societate 
civili prosequendum esse bonum commune temporale; et ex alia parte 


29 


Cf. p. 661. 



716 


SESSIO VII - ACTA 


asserit huic fini ex natura rei in praesenti oeconomia salutis esse adne- 
xam obligationem Deum supernaturaliter colendi. Ergo finis societatis 
civilis simul ad bonum commune temporale restringitur et illud bo- 
num transcendit. 

Iterum, ex una parte doctrina traditionalis asserit societatem civi- 
lem omnibus mediis pollere quae necessaria sunt ad finem suum attin- 
gendum, ideoque societatem perfectam esse. Ex alia autem parte affir- 
mat societatem civilem finem suum adaequate non posse attingere nisi 
ad Ecclesiam recurrendo; ideoque societatem perfectam non esse. Nam 
societas civilis non potest illam partem finis sui prosequi, quae in cultu 
publico consistit, nisi Ecclesiae adiutorio. 

Tertio, ex una parte doctrina traditionalis asserit societatem civi- 
lem in suo ordine esse supremam et nullo modo Ecclesiae potestati di- 
recte subiectam. Ex alia autem parte admittit societatem civilem quoad 
partem proprii sui finis assequendi, cultum scilicet publicum Deo red- 
dendum, Ecclesiae esse directe subiectam. 

Nescio quomodo hae contradictiones resolvi possint sine aliqua 
mutatione in doctrina traditionali de relationibus inter Ecclesiam et 
Statum. Et non video cur mutatio haec fieri non possit. Nam doctrina 
de obligatione Status colendi Deum in Ecclesia Catholica non est infal- 
libiliter definita et ipsa argumetatio theologica potuit in praeterito 
aliquomodo minus recte procedere. 

Argumentum est hoc: Cum homo naturam socialem habet, debet 
non solum individualiter sed etiam socialiter Deum colere. De hoc prin- 
cipio dubium non potest esse. Sed nunc venit conclusio: Ergo homo 
debet in societate civili qua civili et per potestatem civilem qua civilem 
Deum honorare. Cur? Nonne datur alia societas in qua et per cuius 
auctoritatem Deum socialiter colere potest, immo et debet, nempe Ec- 
clesia Christi? 

Si ergo possumus admittere homines obligationi cultus socialis sa- 
tisfacere in Ecclesia et ner illam, et proinde si possumus Statum dispen- 
sare ab officio colendi Deum, eo quod satis aliunde provisum est; sal- 
vamus pro Statu characterem societatis perfectae et viam aperimus 
solutioni problematis de relationibus inter Ecclesiam et Statum quae 
exigentiis speculativis simul et practicis satisfacit. Nam si Status non 
habet obligationem in ordine supernaturali nullum ius habet sese in res 
religiosas ingerendi. 

Hoc autem non vult dicere quod viri qui potestatem civilem exercent 
Ecclesiae non subiciantur quoad morali tatem suorum actuum. Ecclesia 
manet magistra conscientiarum et conscientias hominum etiam in po- 
testate civili constitutorum debet efformare et dirigere et, si necessa- 

rium est, corrigere. Onus igitur imponere potest conscientiae viri pu- 
blici ut iura Ecclesiae tueatur et ut Ecclesiam et ecclesiasticos viros 
omni cum observantia prosequatur. Sed boc non est dicere Ecclesiam 
habere iurisdictionem directam in potestatem civilem, quam iurisdictio- 
nem haberet si societati civili competeret obligatio colendi Deum in 
Ecclesia Catholica. Ad plus, Ecclesiae pertinet potestas illa in dir ecta 
per conscientiam viri publici christiani exercenda. Et fateor me plus 
sperare a conscientiis bene efformatis virorum statalium christianorum 
quam ab officio aliquo Status hodie quasi nullibi agnitio et ab atheis, 
agnosticis, marxistis et mahumetanis theoretice observando. Laicismus 
ille damnandus non est qui fiduciam ponit in conscientia christiana 
laicorum. 

Quibus dictis alia aggredienda est quaestio, scilicet, utrum pote- 
stas civilis officium et ius habeat fidem catholicam defendendi ideoque 
et doctrinas falsas cohibendi. 

Ad huic quaestioni respondendum, necessarium est distinguere, ut 
bene in Schemate « De libertate religiosa » dicitur, inter officium fidem 
praeservandi et officium ordinem publicum servandi. Potestati civili 
denegari non potest ius ordinem servandi ex quo patet fautores falsae 
doctrinae posse cohiberi si ordinem publicum perturbant. 

Sed quid respondendum quaestioni de officio et iure potestatis ci- 
vilis fidem propter solas considerationes religiosas praeservandi? Si 
potestati civili hoc officium et ius competunt, in praesente oeconomia 
salutis, concludendum est potestatem civilem competentiam superna- 
turalem habere et proinde ad ordinem supernaturalem, ecclesiasticum 
pertinere; quod, ut antea vidimus, repugnat. 

Remanet ut quaeramus utrum Ecclesia onus possit imponere po- 
testati civili fidem praeservandi. Certo hoc onus potestati civili directe 
non potest imponere, quia Ecclesia nullam directam iurisdictionem in 
potestatem civilem habet; Ecclesia et Status enim sunt societates per- 
fectae distinctae. Sed forte quis dicet Ecclesiam posse conscientiam viri 
catholici potestatem civilem habentis ligare ad potestate sua uten- 
dum in defensionem puritatis fidei errorisque suppressionem i. e. ut li- 
mites muneris sui in bonum Ecclesiae excedat. 

Salvo meliore iudicio et omni cum obsequio erga Ecclesiae magi- 
sterium, mihi videtur Ecclesiam non posse subditum obligare ad limi- 
tes sui muneris excedendos. Ergo viro statali imponere non potest obli- 
gationem fidem defendendi et errorem cohibendi, quae obligatio mu- 
neri istius viri per se non competit. 

Ex quibus argumentis videtur fluere conclusio quam a veritate fidei 
alienam non esse spero, et secundum quam in rebus religiosis qua 

talibus societas civilis nullam babet competentiam neque propriam ne» 
que ab Ecclesia datam, secundum quam etiam Schema de libertate 
religiosa a Secretariatu ad christianorum unitatem fovendam tuto ac- 
cipi potest. 

Exc. Coorav : De relationibus inter Ecclesiam et Statum. Liceat 
mihi hac de re sensum meum humiliter exponere: 

1) Deo debentur obsequium et cultus tam ab individuo humano 
quam a societate humana. Quantum ad individuum: nulla est diffi- 
cultas . 

Quantum ad societatem: 

Probatur: Ex lege naturali: societas humana Deum habet aucto- 
rem quia homo naturaliter est ens sociale. Ex lege supernaturali posi- 
tiva: potest ex observatione sabbati vel diei Dominicae tam in Veteri 
quam in Novo Testamento. 

2) Sed non omnis Societas per se tenetur ad obsequium vel cul- 
tum divinum. Societas enim est vel naturalis vel artificialis. Naturalis: 
v. g. familia, vel Status; artificialis: v. g. societas mercatorum, touri- 
starum, etc. 

Societas naturalis per se debet praestare obsequium Auctori Na- 
turae: Deo, 

Societas autem artificialis ita non tenetur per se, sed tantum per 
accidens. 

Unde doctrina Leonis XIII in Encycl. Litt. Immortale Dei de mu- 
neribus Status Civilis qui est societas naturalis. 

3) Societas autem naturalis potest esse essentialis vel non-essen- 
tialis. 

Non-essentialis: Status Civilis. 

Essentialis: Familia. 

Si essentialis: lex debet semper praevalere. 

Si non-essentialis, potest applicatio eius suspendi in quibusdam 
adiunctis: v. g. si adversatur ordini supernaturali et quidem ab eo qui 
gaudet auctoritate suprema in ordine supernaturali, prout de facto fit 
quando dirimitur a Summo Pontifice in favorem fidei matrimonium 
naturaliter validum. 

4) In quaestione praesenti habetur conflictus inter applicationem 
legis naturalis (de re non essentiali) et legem supernaturalem. 

De lege naturali: iam dixi. 

De lege supernaturali: potest ex verbis solemnissimis Domini No- 
stri Redemptoris: « Data est mihi omnis potestas in caelo et in terra,.. 

Sicut misit me Pater, ego mitto vos... Euntes ergo docete omnes gen- 
tes... ». 

5) In praesentibus adiunctis applicatio legis de Statu Civili (sicut 
habetur in Immortale Dei ) erit valde nociva praesertim propagationi 
fidei in regionibus missionum ubi in Statibus civilibus praevalet maio- 
ritas acatholicorum. 

6) Unde applicatio huius legis suspendi potest et optandum ut 
suspendatur a Suprema Auctoritate Summi Pontificis. Status Civilis 
tantum nihil agat contra bonos mores et contra Ecclesiam. 

7) Non potest res relinqui conscientiae privatae. Si ita agatur, ruit 
tota ratio pro unitate fovenda cum christianis acatholicis, cum isti ge- 
neratim bona fide conscientiam propriam sequuntur. 

Beat. Saigh : 30 De libertate religiosa. J’approuve sans reserve ce 
Schema sur la « liberte religieuse », autrement dit: « sur la tolerance », 
ou « sur la liberte de conscience ». L’esprit qui anime ce texte est vrai- 
ment evangelique. Aussi les normes qu’il propose peuvent-elles etre 
appliquees partout et toujours. A mon avis, c’est un Schema vraiment 
liberateur, car il donne les fondements religieux que tous les Etats 
peuvent appliquer, non ceux d’une societe plus ou moins theocratique, 
comme il s’en est verifie au moyen-age, aussi bien oriental qu’occiden- 
tal. L’Eglise peut proclamer sans crainte cette charte de ses relations 
avec les Etats modernes. 

Card. Ott AVIANI: Longitas disputationis ostendit momentum 
quaestionis, et puto esse necessarium quaedam addere, brevissime si 
possum, ad nonnullas aequivocationes avertendas. Ante omnia loquor 
ante suffragium ferendum et peto ut clare dicatur utrum placeat (ne 
confusio fiat, quia factae sunt praesertim confusiones, quandoque ne- 
sciebamus utrum quis loqueretur de schemate proposito a Commis- 
sione theologica); igitur clare dicatur, quando dicitur placet, placet 
iuxta schema propositum a Commissione doctrinali, vel placet iuxta 
schema propositum a Secretariatu pro acatholicis. Utique posset quis 
addere: additis emendationibus propositis ab Em.mis Patribus. Et 
hoc omnino necessarium est ut clare dicatur qualis via eligenda sit, 
quia in hac re sunt multae; ex. gr. Archiepiscopus Durbanianus ponit 
quaestionem fundamentalem: utrum Status seu societas civilis (ad- 
mitto omnia quae dicta sunt v. g. ab Archiepiscopo Alter et ab aliis, 


30 Animadversiones Beat, Saigh lectae sunt, lingua latina, ab Exc.mo Edelby, 
Archiep. Edesseno. 

qui optime dixerunt esse faciendam distinctionem inter publicam au- 
ctoritatem et societatem civilem; melius si loquamur generice de socie- 
tate civili) debeat vel non colere Deum. 

Hoc semper in Magisterio ecclesiastico fuit. Nunc Archiepiscopus 
Durbanianus dicit: debemus mutare doctrinam; quando omnes Status, 
generatim, admittunt quamdam formam colendi Deum. Bene dixit Ar- 
chiepiscopus Alter in Statibus Americae Septemtrionalis non esse istum 
atheismum officialem, quem vellent illi qui volunt admittere nullum offi- 
cium Status colendi Deum. Igitur in hac re debemus etiam dicere: quando 
quis dixit nos velle duplicem mensuram, seu in statu catholico admit- 
timus tantummodo tolerantiam aliorum cultuum et in statu non catho- 
lico petimus paritatem iurium: non est verum; est falsitas! Nos non 
petimus hanc paritatem, non sumus sic duplices. Ego dixi: aut non 
audistis, aut non intellexistis: in Statu, in quo catholici habent maio- 
ritatem, et est principium democraticum (nemo potest hoc inficere 
quod non sit principium aliquod validum), possunt ipsi exigere ut 
Status agat secundum, principia civium. In Statu, in quo est diffusio plu- 
rium religionum, et posui exemplum Iugoslaviae, in qua sunt circiter 
quatuor miliones catholicorum, quatuor miliones orthodoxorum, qua- 
tuor miliones mahometanorum, Ecclesia stat pro paritate cultuum, et 
in Statu ubi sunt in enorme maioritate non catholici, sive pagani sive 
non pagani, dixi deberi tantummodo tolerantiam; quod petebat Tertul- 
lianus, quando pauci erant christiani. Et. tunc, tantum, Ecclesia dicit: 
nemo damnetur, sc. ne consideretur aliquid contra Statum; si non est 
contra Statum, debet tolerari ut habeat iura naturalia, quae sunt pro- 
pria omnium associationum et individuorum; tantummodo haec petit. 
Si vos creditis quod ego dixi haec pro occasione, petatis; invito vos 
ad legendum meum librum; iam a pluribus abhinc annis haec scripsi. 
Ideo est falsitas dicere quod Ecclesia duplicem mensuram adhibet. 
Postea ego vellem dicere: mutabimus doctrinam: petit hoc Societas? 
Si Em.mus Card. Bea appellavit ad orationem Summi Pontificis, sc. 
factam anno 1953, novem abhinc annis, ad legisperitos, ego etiam ap- 
pellavi ad illam orationem. Novem abhinc annis Summus Pontifex do- 
ctissimus exponebat theoriam tolerantiae; nihil accidit contra Ec- 
clesiam. Sed locutus est de tolerantia; non est ita scandalosum igitur 
loqui de tolerantia. Et Summus Pontifex bene explicavit. Igitur ne 
faciamus suffragia posita super aequivocationibus; et peto ut fiant suf- 
fragia circa unum vel alterum schema, quia esset inutile constituere 
tertiam Commissionem, sicut quidam proposuerunt, si circa quaedam 
fundamentalia, sicut plures dixerunt iuste, sunt fundamentales di- 
screpantiae, et si non damus lineam; qualem lineam debemus tenere? 

Tunc quid faciet ista tertia Commissio? Litigabit! Sicut nos litigavimus 
istis diebus, heri et hodie! Igitur clare dicatis quid sentiatis. In ultimo 
loco, dictum est de impressione quam habent protestantes, pagani etc., 
sed debemus etiam habere prae oculis quid dicent catholici in Italia, in 
Hispania, in Lusitania, in Hibernia, in America Latina et praesertim 
alloquor Episcopos Americae Latinae: ipsi sciunt quaenam pugna iam 
incepta est a protestantibus contra unitatem religionis in illis regioni- 
bus. Dabimus ergo protestantibus per Concilium Vaticanum II armam 
ad oppugnandum Catholicismum seu ad oppugnanda quae auctoritates 
civiles faciunt in favorem catholicismi, et faciunt multa. In favorem 
Catholicismi non debebis facere, quia est contra paritatem religionum, 
dicent protestantes, Igitur CELAM, quae est praesertim ad salvandam 
Americani Latinam a pugna protestantium, habebit hoc auxilium, quod 
Concilium Vaticanum dabit arma protestantibus ad conquisitionem 
Americae Latinae. Igitur inutile est dicere, sicut dixit aliquis Episco- 
pus: « salva reverentia erga Magisterium ecclesiasticum »; Magisterium 
ecclesiasticum fuit hoc, quod datum est, et non possumus dicere: su- 
mus reverentes et postea agere contra hoc Magisterium. 31 


5) SUFFRAGIA SODALIUM 

Card. Micara: De Ecclesia : Pars II, Capita IX-X. Placet. 

De libertate religiosa. Placet iuxta schema a Commissione Theolo- 
gica propositum et iuxta votum a me in scriptis traditum. 

In schemate « de relationibus inter Ecclesiam et Statum necnon de 
tolerantia religiosa », id est de gravioribus capitibus iuris publici eccle- 
siastici, principia doctrinae catholicae perspicue exponuntur. 

Haec vero principia non licet haberi tamquam asserta iuxta tempo- 
rum hominumque opportunitates iisque mutatis reformanda. Eadem 
enim, ut Decretum monet, recolens quae praesertim Leo Pp. XIII per 
Enc. Immortale Dei solemniter proclamavit, « innituntur iuribus Dei ab- 
solute firmis, constitutione et missione Ecclesiae immutabilibus, natura 
quoque sociali hominis, quae per omnia tempora semper eadem manens, 
finem essentialem ipsius societatis civilis determinat » (n. 8, pag. 9 '). 

Principia huiusmodi necessitates et normas enunciant perennes et 
immutabiles, semper et ubique validas, id est thesim adstruunt. At hy- 
pothesis quoque consideranda est, scilicet realis concreta historica rerum 


35 Textus transcriptus est ex taeniola magnetica. 
1 Cf. p. 661. 

conditio, ad quam principia applicantur. Heic obstacula non raro de- 
prehenduntur, quae per vim removeri neque fieri potest neque fas est 
ideoque expedit ut, caritate et prudentia moderantibus, tolerentur. 
Unde tolerantia, id est erroris et mali reprobatio corde et animo simul- 
que in re permissio ut maius malum vitetur aut maius bonum procu- 
retur. 

Dicimus tamen tolerantiam; nam, ut notat S. Augustinus, « tole- 
rantia... non est nisi in malis » ( Enarr . in ps. 31, ML. 36, 271). 

Cum vero sermo fit « de libertate religiosa », ut inscribitur schema 
decreti a Commissione pro unitate Christianorum propositum, pericu- 
lum insinuatur obscurandi vel extenuandi essentiale discrimen inter 
tolerantiam et libertatem, de quibus remittimus ad Litt. Enc. Libertas 
Leonis XIII. 

« Le bien est libre, le mal se tolere. A la difference des lois de li- 
berte, les edits de tolerance condamnent, desapprouvent tacitement ce 
qu’elles pennettent »: ita Vermeesch {La tolerance, Louvain 1922, 
p. 6), quem citat Em.mus Ottaviani in praeclaris suis Institutionibus 
luris Publici Ecclesiastici [Compendium..., Roma 1948, pp. 305-306). 

Reapse, si quando magis quam obiectiva veritas subiectiva conscien- 
tia attenditur, conceptus tolerantiae fere excidit et personalis libertas, 
quae dicitur, invalescit. 

Bene intelligimus ad criterium hoc vehementius hodie animos trahi, 
cum « in dies frequentiores fiunt relationes quibus homines disparis 
cultus et diversae religionis inter se connectuntur » (pag. 9, 2 lin. 13 ss.). 

Propositum vero fovendi inter homines, praesertim inter Christia- 
nos, unitatem et vitandi, etiam in verbis, quidquid divisionis et aversio- 
nis causa esse potest, amplissimas meret laudes, at, in casu, pericula 
quaedam, etsi praeter intentionem, effugere non videtur. 

In vindicanda enim « libertate religiosa », uti dicitur, eo sensu 
ut non solum quaelibet externa coactio arceatur — in quo plene con- 
cordamus — sed ut conscientia subiectiva vigeat tamquam regula ab- 
soluta et ius pro omnibus sive credendi (n. 3, pagg. 7-8 3 ) sive « obser- 
vandi et proclamandi officia publica et privata erga Deum et erga ho- 
mines » (n. 4, pag. 8 4 ), in his periculum latet ne species erroris tandem 
aliquando admittatur, quem Gregorius Pp. XVI (contra De Lammen- 
nais) in Enc. Mirari vos iam reprobavit: « ex putidissimo indifferenti- 
smi. fonte absurda illa fluit ac erronea sententia seu potius deliramen- 


2 Cf. p. 679. 

3 Cf. p. 678. 

4 Cf. p. 678. 

tum, asserendam esse ac vindicandam cuilibet libertatem conscientiae » 
(Denz. 1613). 

Censeam ergo schema « de libertate religiosa » conciliandum esse 
cum altero « de tolerantia » vel ad idem remittendum esse, eo vel ma- 
gis quod quaestio competentiam potius Theologicae Commissionis in- 
gredi videtur. 

Card. Pizzardo: De Ecclesia: Pars II, Capita IX-X. Placet iuxta 
schema propositum a Commissione Theologica. 

De Ubertate religiosa. Non placet. 

Card. Cicognani: 8 Placet iuxta modum: iuxta folium adnexum. 

De Ecclesia , Pars II, Capita IX-X - De libertate religiosa. lura Dei 
et iura hominis in societate civili sunt prorsus recognoscenda et ser- 
vanda, uti antea et ubique. 

Si vero in huiusmodi disceptationibus promiscue sumantur voces 
« Deus » et « Religio » et solutio queratur a iuribus quae spectant ad 
religionem catholicam ( unica est vera Ecclesia, illa divinitus constituita), 
principia quae traditionaliter traduntur in nostris scholis et libris, etsi 
optimis, vix percipiuntur a guberniis civilibus per orbem statutis. Quae 
« tolerantia » apud nos est, pro aliis gentibus persaepe est « libertas »; 
systemati « separationis » non raro a nobis tribuitur « indiflerentismus » 
religiosus, dum non ita est, ex. gr., in Statibus Americae Septemtrio- 
nalis ubi societas supponitur « religiosa seu in Deum credens » et li- 
bertas datur variis cultibus. 

Sic intelligitur quomodo Caput IX non paucis membris huius Com- 
missionis Centralis non placeat. 

Ex altera parte, seu relate ad « Schema constitutionis de libertate 
religiosa », nonnullae dictiones, mea humili opinione, temperari et 
mutari deberent. Submisse puto quod tota res subiicienda esset duobus 
vel tribus peritis (in iure publico eccles.) qui penitius examinent formas 
regiminis moderniores et missionem Ecclesiae in societate adaequate 
explicent. 

Card. Ferretto: De Ecclesia: Pars II, Cap. IX-X. Placet iuxta 
animadversiones Card. Ruflini. 

De Ecclesia, Cap. IX, et De libertate religiosa. Ni fallor Ss.mus Do- 
minus de singulis schematibus sententiam huius amplissimi Coetus 
exquirere dignatur ad cognoscendum si vel quomodo unum alterumve 
Schema Decreti vel Constitutionis Concilio proponendum videatur. 


6 Octavae Congregationi non interfuit. 

Quum in praesenti momentosa quaestione, quae a duobus sche- 
matibus valde inter se discrepantibus pertractatur, a pluribus Eminen- 
tissimis Patribus ad Summum Pontificem appellatio posita sit ne videa- 
mur, filiorum amore decepti aliquid Matri detrahere — quam Christus 
voluit « gloriosam... non habentem maculam aut rugam aut aliquid 
huiusmodi » ( Ef . V, 27) — antequam ad ulteriora procedamus, expe- 
ctare debemus quod amantissimus Pontifex, vi petriani muneris « confir- 
ma fratres tuos », suum consilium aperiat. 

Quod ad doctrinam spectat mihi liceat profiteri quod firmissime 
amplector Summorum Pontificum oracula, quae abunde prostant in 
Schemate Commissionis Theologicae. 

Card. Lienart: De Ecclesia'. Placet iuxta modum caput nonum; 
scilicet ratione habita de observationibus factis ab Em.mis Cardd. Frings, 
Ruffini, Leger, Dopfner, Alfrink, Godfrey, et ab aliis Patribus, prae- 
sertim ab Exc.mo Hurley et ab Exc.mo Procuratore Patriarchae Mel- 
kitarum. 

Placet caput decimum. 

De libertate religiosa tractatur in folio adnexo. 

Placet etiam schema de libertate religiosa a Secretariatu pro Uni- 
tate propositum. 

Prior enim principia absoluta affirmat. Hoc autem quomodo ista 
principia in circumstantiis concretis hodie intelligenda sunt, ad relatio- 
nes inter Ecclesiam et Statum pacifice componendas. Ideo his quae sa- 
pienter dixit Em. mus Card. Browne assentio: scilicet quod necesse non 
est omnes veritates semper affirmare et quod quaestio est an, in casu, 
Summus Pontifex anteponere intendat aspectum doctrinalem, aut aspe- 
ctum pastoralem. 

Card. Tappouni: De Ecclesia : Pars II, Capita IX-X. Placet. 

De libertate religiosa : Placet. 

Card. Copello: De Ecclesia: Pars II, Capita IX-X: Placet iuxta 
modum: ad mentem Em.mi Ottaviani, et iuxta dicta ab Em.mis Ruffi- 
ni, Browne, Godfrey et Ferretto. 

Card. McGuigan: De Ecclesia : Pars II, Caput IX. Placet iuxta 
modum: quaestio est difficillima. Secundum observationes Cardinalium 
Leger, Dopfner, Alfrink, Browne, Godfrey et aliorum Praelatorum, 
credo quod Cardinales Ottaviani et Bea videant simul, si possibile sit, 
Summum Pontificem ut quaestio recte solvatur, secundum mentem 
Pontificis. 

Placet caput X plenissimo modo. 

De Ubertate religiosa-. Placet. 

Card. Frings: De Ecclesia , caput IX non placet; caput X placet. b 

Card. Ruffini: De Ecclesia, Pars II, Capita IX-X: Placet iuxta 
modum. 6 7 8 9 

De libertate religiosa-. Non placet. 

Card. Valeri: De libertate religiosa-. Placet iuxta modum: pla- 
cet schema exaratum a Commissione Theologica, tamen cum observa- 
tionibus factis ab Em.mo Card. Cicognani. 

Card.CiRlACi: De libertate religiosa-. Placeret de concordia inter 
Commissionem Theologicam et Secretariatum ad christianorum unita- 
tem fovendam. 

Card. Siri: 8 De Ecclesia, Pars II, Capita IX-X: Placet. 

De libertate religiosa-. Placet iuxta modum: etenim non placet 
modus quo assertio centralis profertur (n. 3, pag. 7,° linn. 30-31, pag. 8, 10 
n. 4, linn. 14-17). Etenim potius quam de iure ad sequendam conscien- 
tiam suam quod posset intelligi uti « ius ad errorem » et similia, sermo 
hic deberet esse de « iure respectu aliorum hominum, ne impediatur 
quis suam conscientiam sequi ». Hoc modo consequentiae minus aptae 
vitarentur. 

Card. McIntyre: De Ecclesia, Pars II, Caput IX: Placet iuxta 
modum. In Statibus Foederatis relationes inter Ecclesiam et Statum per 
multos annos erant in concordia. Nihilominus in multis occasionibus di- 
sputationes et dissentiones habebantur in tribunalibus iustitiae et in suf- 
fragiis coram populo (electionibus). In genere autem, tolerantia reli- 
giosa. Animadversiones Em. mi Card. Ruffini placent, etiam Card. God- 
frey. 

Exsistebant in modum concordiae. Sed in mente semper esse debet 
ut haec conditio pro certo non affirmabitur in futuro. 

Fieri potest ut conditiones inter duas iuris dictiones emergant, quae 
in iurisdictione Status et in eodem tempore in iurisdictione Ecclesiae 
simul, et in eisdem materiis, existant. 

Ergo videtur mihi quod in schematibus declaratio includi debet quod 


6 Cf. pp. 692-693. 

7 Cf. pp. 693-695. 

8 Octavae Congregationi non interfuit. 

9 Cf. p. 678. 

10 Cf. p. 678, 



726 


SESSIO VII - ACTA 


in his circumstantiis principium applicandum sit: « Lex Dei supre- 
ma est ». 

Est antiquum et celebratum exemplum, omnibus notum praesen- 
tibus. 

Unus circulus iurisdictionem Status, perfectam in se, repraesen- 
tat. Alius circulus iurisdictionem Ecclesiae, etiam perfectam in se, re- 
praesentat. Aliquando duo circuli immiscentur et eo tempore nova 
minor que quantitas instituitur. 

In hac quantitate nova nunc sunt iurisdictiones controversae, Quae- 
stio nunc oritur, quae est prima. 

De libertate religiosa-. Placet. 

Card. Quiroga y Palacios: Placet schema de Ecclesia, cap. IX, 
propositum a Commissione theologica. Expoliantur verba quantum fieri 
potest, intacta tamen manente doctrina, in qua proclamanda curari 
debetur ne offendantur aures non tantum eorum, quos ad domum 
Patris trahere intendimus, sed, etiam et maxime, illorum, qui sunt 
quidem iam in domo, sed ex novis affirmationibus vel ex aliqua nova 
loquendi ratione, possint existimare doctrinam catholicam, etiam in 
fundamentalibus, esse quid infirmum et mutabile, quod certe omnino 
scandalosum esset et ex viribus vitandum. 

Placet caput X. 

Schema Secretariatus ad Christianorum unitatem fovendam « De li- 
bertate religiosa », etsi optimo spiritu confectum et multa bona con- 
tinens, non placet. Aliqua scripto trado in folio adnexo. Concordia quae- 
renda inter Commissionem Theologicam et Secretariatum. 

De schemate Constitutionis « De libertate religiosa ». In schemate 
Constitutionis « De libertate religiosa », lecto et accuratissime perlecto, 
quamvis quamplurima inveniantur non solum digna totali approba- 
tione immo et omnino perlaudanda, sunt etiam aliqua, quae, in lecto- 
ribus imbutis doctrina traditionali iuris publici ecclesiastici, non possunt 
non relinquere os vere amarum. 

Dicitur enim in fine « Introductionis », agendo de iuribus et officiis 
personarum, quae veritati adhaerere debent, et propterea adhuc non 
adhaerent: « Haec Dei dona in Verbo hominibus tributa sunt ut in hoc 
saeculo inveniatur tutamentum mentis et corporis ab omnibus qui viis 
diversis a Spiritu Sancto moventur ut ad domum Patris communis libere 
accedant ». 

Nunc vero quid his verbis « qui viis diversis a Spiritu Sancto mo- 
ventur » vult dicere auctor? 

Quod Spiritus Sanctus movet etiam eos, qui in viis diversis a vera 

sunt, quia omnes viae sunt aeque bonae, seu, quod idem est, quia omnes 
religiones sunt verae et aeque apte ad hoc ut homo perveniat ad do- 
mum Patris? Si ita est, nullo modo admittendum. 

Certum est quod ii, qui, per has vias, diversas a vera, bona fide, ex 
conscientia invincibiliter erronea, iter faciunt, salvari quidem possunt, 
et Spiritus Sanctus eos movet, sed non praecise quia per has vias iter 
faciunt, sed quamvis faciant, hoc, nempe, non obstante. Sed ex hoc 
nihil in favore libertatis religiosae infertur, sed tantum tolerantiae. 

Male etiam sonat locutio « improbi proselytismi », quae adest in 
cap. 1, n. 1. Hoc, certe, dicitur ob aperta vel contorta molimenta seu 
media impropria vel inhonesta, in hypothesi, adhibita, sed applicatio 
directa huius qualificativi proselytismo seu apostolatui catholico reapse 
non bene sonat. 

In n. 2 eiusdem capitis legitur: « Docente Domino, debent (discipuli 
Domini) sinere semen veritatis et zizania erroris simul crescere usque 
ad messem », et citatur parabola zizaniorum ( Math . 13, 30), dicitur, 
vero, hac in parabola: « Cum autem dormirent homines, venit inimi- 
cus eius et superseminavit zizania et abiit »; « Cum autem crevisset 
herba et fructus fecisset, tunc apparuerunt et zizania »... « Servi autem 
dixerunt ei (Domino): Vis imus et colligemus ea? Et ait: Non, ne forte 
colligentes zizania eradicetis simul cum eis et triticum. Sinite utraque 
crescere » etc. 

Habemus, ergo, quod inimicus homo superseminavit zizania cum 
dormiebant homines, qui debebant invigilare et impedire hanc super- 
seminationem, qui, cum non invigilarent non impedierunt; et superse- 
minavit certe non utendo iure suo personali nec in usu suae legitimae 
libertatis, sed occulte, fraudulenter, inique et delictive agendo. 

Facta autem hac perfusa et iniqua superseminatione ita permixta cre- 
verunt zizania et triticum ut ullo modo possibile foret eradicare alia 
quin et alium simul eradiceretur, et en unica ratio cur Dominus non si- 
neret colligere zizania « ne forte, ait, colligentes zizania eradicetis simul 
cum eis et triticum », ad vitandum, nempe, maius malum, eradicationem 
tritici immaturi. 

Si non ita perfuse et permixte facta fuerit haec superseminatio, Do- 
minus non solum sineret sed positive praeceperit praedictam eradica- 
tionem. 

Apertum est, ergo, hanc parabolam praestare nobis mirificam admo- 
dum expositionem et propugnationem legitimae tolerantiae religiosae 
minime vero libertatis. 

Dicitur etiam in eodem numero: « Persona errantis circa fidem aesti- 

matione digna est », quod quidem certum est si intelligatur qua persona 
non qua errans. 

Summatim: Quamvis in scripto, praeter alia similia, alicubi et per 
transennam dicatur: « Ecclesia Catholica numquam admisit nec admit- 
tere potest Statum positivo modo propugnare doctrinam indifferentismi 
religiosi qua omnes religiones eiusdem esse valoris affirmantur », de 
facto, tamen, totum Schema pervaditur instantibus et continuis cona- 
tibus propugnandi et vindicandi libertatem religiosam in sensu indiffe- 
rentismi, libertatem, nempe, omnimodam pro omnibus confessionibus, 
absque ulla distinctione, semper et ubique, omnibus in locis, sint quae 
sint illorum circumstantiae, et hoc non ut quid impositum ex necessi- 
tate eaque sola, ad vitanda, nempe, mala maiora et potiora bona ne im- 
pedienda, sed ut ius absolutum inviolabile et inalienabile utpote pro- 
fluens immediate ab ipsa natura et dignitate personae humanae, quae 
iura, dicitur, ita sunt firma et inconcussa ut semper et ubique valeant 
et in omnibus regionibus applicentur necesse sit. 

Nunc vero nemo non videt omnia haec esse omnino contraria doctri- 
nae catholicae usque adhuc traditae ab omnibus et a Summis Pontifici- 
bus expositae et propugnatae, quae tantum admittit pro religionibus 
acatholicis tolerantiam politicam in maiore vel minore gradu amplitudinis 
prout diversae circumstantiae hoc requirant. 

Et sane malum — et propterea error — numquam probandum sed 
tantum ad summum tolerandum aut permittendum; numquam etiam po- 
sitive iuvandum quin incurratur in cooperatione positiva et formali sive 
explicite • — * ex intentione — sive implicite — ex natura operis — 
quae quidem semper illicita est. 

Certum est, ut asseritur in scripto, omnes habere ius formandi con- 
scientiam suam et conformandi liberam decisionem suam cum iudicio 
conscientiae suae, sed non minus certum est etiam irrationabilem om- 
nino esse postulationem « quod quisque — prout legitur in quodam 
clarissimo auctore — semper iudicio suo inniti debeat in conscientia 
sibi efformanda, et nullius iudicium habendum esse ut auctoritativum. 
Criteria enim veritatis nedum interna sunt sed et externa et officium na- 
turale est sese conformare veritati cognitae, sive cognita sit mediis in- 
trinsecis sive extrinsecis, praesertim ubi intervenit auctoritas Dei reve- 
lantis ». 

« Quae omnia hac sententia perstringuntur: Status mentis verum 
apprehendentis est legitimus, necessarius et verendus ; status mentis er- 
rantis est illegitimus et dissipandus et praesertim in ordine sociali iura 
sua vindicare nequit, maxime quando, vi erroris, subtrahit se auctori 
suo, negans ei illud obsequii tributum quod mens ipsa debet ». 

Dignus, sane, laude, nobilis scopus auctoris favere, nempe, bono 
communi Ecclesiae universalis et vitare ne, ex applicatione doctrinae ca- 
tholicae, aliquibus in regionibus detrimentum capiant catholici, qui in- 
colant nationes non catholicas, sed obliviscendum non est etiam quod 
non sunt facienda mala ut obveniant bona. 

Faveatur, ergo, ad eumdem finem assequendum, in maiori gradu 
possibile, unitati et cooperationi circa veritates et valore inter acatholicos 
et nos communes et quoad fermentum discordiae in veris azimis since- 
ritatis et caritatis procedatur intra limites legitimae et admissae tole- 
rantiae. 

Denique in exponenda et proclamanda doctrina curetur admodum 
ne offendantur aures non tantum eorum, quos ad domum Patris tra- 
here intendimus, sed etiam et maxime illorum, qui sunt quidem iam in 
domo, sed ex nova loquendi ratione, possint existimare doctrinam catho- 
licam, etiam in fundamentalibus, esse quid infirmum et mutabile, ve- 
ram, nempe, arundinem vento agitatam, quod certe omnino scandalosum 
esset et ex viribus vitandum. 

Card. Leger: De Ecclesia, Pars II, Cap. IX: Non placet in forma 
prolata: 1) quoad doctrinam fundationes eius ad Scripturam non appel- 
lant, et argumenta auctoritatis complete recognoscenda sunt; 

2) quoad praxim scholis Diplomaticae Eccl. Romanae arcanis fidu- 
ciam demus. 

Cap. X: Placet iuxta modum: i. e. iuxta adnotationes. 11 

De libertate religiosa-. Placet iuxta modum: i. e. ad notas. Trado 
omnibus iudicio Matris Dilectae Romanae S. Ecclesiae. 

Card. Montini: Schema propositum a Commissione theologica, 
caput IX, non placet, prout iacet. Censeo enim magnum detrimentum 
oriturum esse sive religioni catholicae, sive Ecclesiae, sive quoque Con- 
cilio oecumenico, si hoc modo doctrina catholica a proxima Synodo uni- 
versali proponeretur; eo vel magis quia hodie quaestio non est de neces- 
sitate doctrinae hac de re definiendae modo theoretico et absoluto, sed 
potius de ratione practica qua Ecclesia in modernis Statibus vivere et 
suam missionem libere explicare possit in gloriam religionis et in utili- 
tatem quoque civilis societatis. 

Maxima consideratione ergo mihi digna videntur quae ab Em.mis 
Cardinalibus Leger, Dopfner, Alfrink et ab Exc.mo Archiepiscopo Durba- 
niano et a Rev.mo Procuratore Patriarchae Melchitarum, necnon ab 
Em.mo Cardinali Browne prudenter dicta sunt. 


11 Cf. pp. 695-701. 

Schema de libertate religiosa recognoscatur ut melius in ipso iura 
doctrinae catholicae cum iuribus conscientiae et cum iuribus quoque 
reipublicae componantur, ita ut revera tribuantur quae sunt Caesaris 
Caesari, et quae sunt Dei Deo. 

Schema de Ecclesia, caput X: Placet. 

Card. Giobbe: De Ecclesia , Pars II, Capita IX-X: Placet iuxtn 
modum: perpendantur scilicet animadversiones propositae ab Em.mo 
Cardinali Dopfner. Tamen existimo non esse supervacaneum si Romanus 
Pontifex uti petit Em. mus Cardinalis Alfrink eligeret vel deputaverit 
quamdam Commissionem mixtam cum munere componendi quoddam 
schema unicum proponendum in Concilio Vaticano II, 

De libertate religiosa-. Placet iuxta modum: subiiciatur attentis 
observationibus propositis a pluribus Em.mis Patribus praecipue Ruf- 
fini, Godfrey, Browne. 

Card. Cento: Votum meum est pro ulterius tentanda et utinam 
assequenda concordia duorum textuum. Unusquisque duorum Emi- 
nentissimorum Cardinalium sub distincto aspectu rem tanti momenti 
considerant, nempe: Cardinalis Ottaviani sub aspectu thesis, Cardina- 
lis Bea sub aspectu hypothesis. 

Quomodo non consentire cum primo, in examinanda materia ad 
trutinam strictae scientiae theologicae? Et quomodo non ponderare ar- 
dentissimum eius amorem pro veritate? Sed adiungam etiam — quomo- 
do non comprehendere animum Eminentissimi Praesiclis Secretariatus 
« Pro Unione », qui, ex suo directo contactu cum realitate mundi ho- 
dierni, austeras exigentias doctrinales adaptare sategit ad mentalita- 
tem, sit venia verbo, societatis actualis? 

Impossibile tamen non credo inter ambos pervenire ad unitatem 
quamdam propositorum. 

Pro omni, licet arduo, problemate adest solutio aliqua; pro nobis 
absolute urget. Si ad Concilium ibimus cum dispositionibus quas tam 
praecedenter Commissio haec Centralis patefecit, profundae idest dis- 
sidentiae, spectaculum nullimode aedificans offeremus. 

Ad casum hodiernum rediens, Em. mus Ruffini suggessit appellatio- 
nem ad supremum magisterium Fidei, Romanum Pontificem, Attamen 
puto ipsam Sanctitatem suam desiderare ut alius conatus fiat, ad unitatem 
mentium nostrarum assequendam. Quomodo? Non sermo sit de Com- 
missione mixta. Sessionem quamdam econtra inter duos Em. mos sapien- 
tissimos et piissimos Principes, cum intersit e. gr. tertius alius Cardi- 
nalis ab ipsis concorditer electus, firmiter credo felicem esse consecutu- 

ram successum, qui verbis istis exprimi poterit: Thesis et hypothesis 
osculatae sunt. Quod faxit Deus! 

Card. Garibi y Rivera : 12 De Ecclesia , Pars II, Caput IX: Pla- 
cet, ratione habita animadversionum a Patribus factarum. 

Caput X placet. 

De libertate religiosa : Non placet ad mentem Em.mi Card. Ruf- 
fini, scilicet asserendum est principium obligationis profitendi veram 
religionem et postea quid faciendum in praxi. 

Card. Godfrey: De Ecclesia, Pars II, Capita IX-X: Placet iuxta 
schema propositum a Commissione Theologica. 

In votis Em.mi Cardinalis Ottaviani quantum dicebat de malo usu 
termini « proselytismi » et de blanditiis et de accusatione « theocra- 
tiae »; sunt confusiones terminorum quibus decipiuntur etiam electi. 

Ad mentem etiam Em. morum Cardinalium Larraona et Browne et 
Exc.mi Archiepiscopi Alter. 

De libertate religiosa : Placet iuxta modum: iuxta ea quae dixi et 
in scriptis tradidi . 13 Schema in forma praesenti non placet. 

Card. Confalonieri: De Ecclesia, Pars II, Capita IX-X: Placet 
iuxta modum: pauca addam verba: 

a) Peccatum (ut ita dicam) originale de non bene distributis com- 
petentiis quoad singulas Commissiones Concilio praevias, et peccatum 
actuale de non habita collaboratione inter ipsos constitutos coetus in- 
duxerunt hanc disceptationis horam, non certe undique laudibus extol- 
lendam. 

b) Nulla originaria Commissio praeparatoria habet superioritatem 
super alias, sed sola Commissio Centralis munus habet iudicandi de Sche- 
matibus a singulis Commissionibus, pro sua commissa vel admissa com- 
petentia, propositis. 

c) Humiliter puto quod res hinc inde propositae in allatis Schemati- 
bus de publicis relationibus necnon de tolerantia religiosa et de libertate 
religiosa (graves utique sive quoad principia theoretica sive quoad nor- 
mas practicas) Summo Pontifici deferantur, ut, si ipsi placuerit, vel 
Subcommissio de materiis mixtis (si videatur in casu sufficere) vel amplior 
alius Coetus peritorum totam rem funditus pertractet et suo tempore 
unicum Schema Concilio proponat. 


12 Octavae Congregationi non interfuit. 

13 Cf. pp. 712-713. 

Card. Richaud: 14 De Ecclesia, Pars II, Capita IX-X: Non placet, 
ratione habita de foliis adnexis. 

Schema cap. IX a Commissione theologica propositum non placet, 
in quantum haec constitutio sese praebet ut oppositam Constitutioni a 
Secretariatu ad unitatem prolatae. 

In utrisque, principia doctrinalia salva sunt. Sed, de facto, necesse est 
pro locutione ad homines respicere statum ubi sunt homines. 

Quaestio agitata mihi videtur esse potius psychologica ac methodica. 

Puto enim quod declaratio Concilii sane ad veritatem debet esse plane 
conformis; sed est ipsa aliquod factum; ergo, ut sit plene obiectiva, debet 
respondere cum veritate facti. 

Impossibile est loqui in una lingua vel de principiis quae ignorantur 
vel denegantur ab iis ad quos loquitur. 

Ceterum, schematis titulus ipse enuntiat de « relationibus ». Qui 
dicit relationem supponit terminum a quo et terminum ad quem. Hinc 
schema Commissionis Doctrinalis respicit legitime ad terminum a quo; 
schema autem Secretariatus ad unitatem spectat etiam terminum ad 
quem. 

Attamen, si tolerantia aliqua in relationibus est legitima, exoptandum 
est ut simul, prudenter ac progressive alius conceptus, magis conformis 
veritati revelatae, proponatur. 

De libertate religiosa-. Placet. 

Card. Konig: De Ecclesia, Pars II: Placet cap. X. 

Quoad cap. IX non placet propter deficientem opportunitatem. 

Ideo in voto Card. Cicognani et in voto Cardd. Frings, Dopfner, 
Leger, Montini, Alfrink, imprimis Browne, Patriarchae Maximi IV. 

De libertate religiosa: Placet quoad substantiam, perpenso voto 
Cardd. Godfrey et Montini. 

Card. Dopfner: De Ecclesia, Pars II, Cap. IX: Non placet. 

Cap. X: Placet. 

De quaestione in Cap. IX proposita doctrinaliter decidenda vel ex- 
plicite tractanda in Concilio, abscindatur. Pro quaestione pastorali tractan- 
da, quae certe maximi momenti est et cuius adumbratio a Concilio expe- 
ctatur, fundamentum habeatur schema Secretariatus ad unionem christia- 
norum fovendam congrue emendandum. Cf. folia adnexa! 15 

De libertate religiosa : Placet. 


14 Octavae Congregationi non interfuit. 
16 Cf. pp. 701-706. 

Card. Marella: De Ecclesia. Placet Caput X. 

Relate ad Caput IX: Schema a Commissione Theologica exaratum 
placet, ad mentem Em.mi Card. Ottaviani. Suggestiones tamen a Secreta- 
riatu de unitate et ab aliis Em.mis Patribus hic propositae, praesertim eae 
quae aptae sint ad melius clarificandam doctrinam catholicam apud fratres 
separatos, in Schemate Commissionis Theologicae opportune, servatis 
servandis, inserantur. 

Quod si hoc fieri concorditer non posset, tunc optandum ut Conci- 
lio Oecumenico hae quaestiones minime proponantur. 

De libertate religiosa-, iam provisum in voto super schema De Ec- 
clesia. 

Card. Traglia: De Ecclesia, Pars II, Capita IX-X: Placet, iuxta 
observationes in foliis adnexis expositas. 

Doctrina schematis De libertate religiosa haec esse videtur: 

Ex iure naturae, dignitate humanae requiritur: 

1) Ut quivis homo libertatem habeat propagandi in re religiosa et 
morali eas doctrinas quas sua conscientia approbat, etsi obiectivae falsae 
sint, dummodo publico ordini non opponantur. 16 

(Cf. Adnotationem 1™: « propter dignitatem personae humanae 
proclamanda est libertas conscientiae » talis quae includat [pag. 8, 17 
linn. 14-20] « ius observandi et proclamandi officia publica et privata 
erga Deum et erga homines, singulariter vel collective sumptos, prout 
conscientia manifestantur. (Elaee libertas religiosa complectitur inter 
alia ius applicandi et diffundendi principia moralia in re familiari, sociali, 
hygienica, oeconomica) ». Adde explicitam declarationem in pag. 13, 18 
linn. 21-27). 

2) Ut Status aequalitatem civilem omnium religionum statuat et 
quidem modo absoluto et definitivo (cf. pag. 14, 19 n. 17, linn. 12-20). 

3) Ut, si aliquod commodum Ecclesiae catholicae concedatur, idem 
similiter concedendum sit (cf. pag. 14, n. 18, linn. 21-30). 

4) Societas civilis non alium cultum Deo debet nisi quod proprium 
finem recte prosequantur (cf. pagg. 14-15, 20 n. 19). 


18 In adnotatione 6 dicitur quidem exercitium iurium per actus externos esse 
limitatum; sed additur illud esse ab auctoritate civili regulandum per normas 
quae aequali modo omnibus civibus applicari debeant: et ratio datur: quia aequa- 
lis est dignitas personarum, 

17 Cf. p. 678. 

18 Cf. pp. 680-681. 

19 Cf. p. 681. 

Cf. p. 681. 


20 

5) Quaestio de veritate Ecclesiae catholicae non est consideranda 
a Statu (cf. pag. 19: 21 « respectu missionis Status et competentiae ex ea 
profluente, auctoritas civilis officium habet in tuto ponendi omnium 
aequalitatem civilem »). 

Elaee autem doctrina non videtur componi posse cum praxi Eccle- 
siae, cum documentis ecclesiasticis, etiam recentium SS. Pontificum, nec 
cum certis principiis. 

1) Si enim ex iure naturae permittenda sit diffusio erroris, Eccle- 
sia non potuit nec ipsa contra haereticos procedere, nec rogare Statum 
ut ipse contra illos ageret. In hac re enim distinguendum est inter exces- 
sus qui acciderunt et principia quae unitatem fidei tuebantur. 

2) Documenta Pontificum, cum tolerantiam permittunt vel com- 
mendant, non arguunt ultimatim ex dignitate naturae humanae, nec 
ab alio motivo iuris naturalis, sed tantum ex necessitate maioris mali 
vitandi, vel maioris boni promovendi. 22 

3) Status qui debet bonum temporale civium procurare congruenter 
fini ultimo hominis, non potest abstrahere a consideratione veritatis, 
cum veritas sit inter primaria bona hominis. Tuta doctrina de hac ma- 
teria cum debito moderamine verborum 23 et cum citatis auctoritatibus 
invenitur in schemate De Ecclesia, c. IX. 

De libertate religiosa : Non placet. 

Card. Alfrink: De Ecclesia, Pars II, Capita IX-X: Si necessario 
responderi debet per placet aut non placet, nec placet absolute schema 
Commissionis Theologicae, nec placet absolute schema Secretariatus, 
secundum folia adnexa. 24 Forse in ista materia spinosa lux quaedam 
affertur, si distinctio fit inter iura indubia Ecclesiae — sed iura etiam in- 
dubia non semper realisari possunt — et inter principia secundum 
quae Status civilis mixtus — sicut omnes Status civiles hodie conside- 
randi videntur — tenetur illis iuribus Ecclesiae obsequi. 

Schema Commissionis Theologicae de primo loquitur, schema Se- 
cretariatus potius de secundo. 

Hac distinctione ante oculos posita, concordia quaedam duorum 
schematum non videtur esse impossibilis. Sed forse concordia ista non 
erit inventa ante Concilium incoeptum. 

21 Cf. p. 684. 

22 Pio XII, Ai giuristi cattolici italiani, 6 dic. 1953. 

23 Nota quod quando dicitur permittendam esse diffusionem erroris ubi non 
procedit contra bonum commune, non satis animadvertitur diffusionem erroris 
esse per se contra bonum commune, et praesertim contra bonum rudium, qui 
difficilius se defendunt contra errorem, 

24 Cf. pp. 706-708. 

Tunc autem haec materia Concilio proponenda non videtur. Ulti- 
mum iudicium autem competit soli Summo Pontifici. 

Cap. X: Placet. 

Card. Santos: De Ecclesia, Pars II, Capita IX-X: Placet iuxta mo- 
dum: in voto Em.mi Relatoris, quoad perlucidam declarationem fa- 
ctam ab ipso Em.mo Patre, attenta observatione Em.mi Card. Ruffini. 

De Ubertate religiosa : Placet iuxta modum: componantur quae in 
hoc schemate proponuntur cum iis quae in schemate IX Commissio 
Theologica iam pertractat. 

Fortasse instauretur mixta Sessio huius Commissionis cum Secre- 
tariatu pro unione. 

Card. Ritter: De Ecclesia, Pars II, Capita IX-X: Placet iuxta 
modum: ut in folio adnexo. 

De libertate religiosa : Placet, ut in folio adnexo. 

Placent iuxta modum, i. e. cum reservationibus quam maximis. 

Haec duo schemata debebimus reducere in unum, in quo, in quantum 
est possibile, discordantia concordent, si non in principiis speculativis, 
saltem in practicis. Si in nostra commissione centrali non poterimus, 
tunc res tanti momenti referri debebit Summo Pontifici qui — secun- 
dum consilia Cardinalium Browne, Ruffini et Larraona — commissio- 
nem specialem constituat ad problemata solvenda et ad constitutionem 
praeparandam. 

In Statibus Foederatis Americae et in multis aliis nationibus ubique 
terrarum — de quo testimonium iam dederunt Eminentissimi Cardi- 
nales Leger, Dopfner, Alfrink, Archiepiscopi Alter, Hurley et alii — 
libertas religiosa est principium vitae civilis fundamentale. Proinde 
approbatio schematis et editio constitutionis quae statuunt tolerantiam 
religiosam pro acatholicis essent causa magni doloris tum catholicis tum 
acatholicis in Statibus Foederatis et alias, ubi Ecclesia et fides Catholica 
praecise propter principium libertatis religiosae diu prosperant et in 
diem fortiores crescunt. 

Negare veram libertatem religiosam, loquendo solum de tolerantia 
acatholicorum, esset violatio iustitiae, saltem distributivae. Proinde se- 
cundum meam sententiam humilem, schema « de libertate religiosa », 
Cardinali Bea Relatore, debebit esse norma constitutionis ab hac com- 
missione Concilio Vaticano II praebendae. 

Card. CoussA: De Ecclesia, Pars II: Placet iuxta modum cap. IX: 
magnam difficultatem experior dubitandi vel in examen vocandi princi- 
pia traditionis quae exponuntur in cap. IX; ex altera parte, statim iudi- 

cium proferre de observationibus quae contra schema De libertate religiosa 
factae sunt, non facile est negotium. Idcirco, in votum Cardinalis Cico- 
gnani de theologis qui studio incumbant discrepantiarum et concordiam 
optatam proponant. 

Placet cap. X. 

De schemate De Ubertate religiosa (Card. Bea Relatore): supra 
opinionem protuli. 

Recognosci debet, ni fallor, pag. 8, 25 n. 4 (et n. 5) de iure diffun- 
dendi confessiones acatholicas. Pag. 13, 26 n. 13 de approbatione Ec- 
clesiae... 

Card. Silva Henriquez: 27 De libertate religiosa-. Placet iuxta mo- 
dum, secundum animadversiones quas propono. 

1) Placeret si textus Mc. 9, 38-41; Lc. 9, 49, 54, aliquo loco in 
Constitutione insererentur. 

2) Optatur ut in fine schematis aliquid addatur de relatione inter 
Ecclesiam et Communitatem internationalem, ad mentem allocutionis 
Pii XII ad iuristas italicos. 

3) Neminem latere potest hanc Constitutionem ex oppido ab alia, 
quae etiam « De tolerantia » agit, differre. Oppositio praecipue ex 
modo diversa problemata conspicienda exoritur; haec etenim « hypo- 
tesim » potissimum respicit, illa vero in ambitu « theseos » immoratur; 
haec ad res pacifice componendas inter omnes bonae voluntatis homines 
intendit, illa ad principia ab omnibus catholicis tenenda, statuenda in- 
sudat. Liceat hic votum totis animi viribus exprimere, ut, dogmaticis 
quaestionibus iam aliis documentis sufficienter propositis relictis, Con- 
cilium potius de pastoralibus normis agat, prout in praesente schemate 
inveniuntur et sapienter concinnatis et in doctrina satis fundatis. 

Card. Suenens: De libertate religiosa : Placet quoad essentiam, 
sed reformetur in expositione. 

Optarem ut res in Concilio tractetur propter momentum huius 
quaestionis tum pro Ecclesia tum pro mundo, tam sub aspectu doctrinali 
quam sub aspectu pastorali et apologetico. 

Sed ad hoc praerequiritur ut quaedam Commissio erigeretur ne 
discordia in hac re remaneat. Compositio vero huius commissionis re- 
linquatur sapientiae Summi Pontificis. Puto quod discussiones nostrae 
in hac materia ' clare ostendunt absolutam necessitatem alicuius dia- 


2fi Cf. p. 678. 

20 Cf. p. 680. 

27 Octavae Congregationi non interluit. 

logi permanentis inter centrum et peripheriam. Oportet ut in posterum 
episcopi possibilitatem habeant, regulari modo, discutiendi Romae et 
mentem aperiendi de problematibus doctrinalibus et pastoralibus. Ut 
dialogus sit possibilis et fructuosus requireretur ut dialogus fiet inter 
aequales, fraterna caritate et cum libertate quae convenit filiis Dei et 
non sicut suspecti ante iudices. Sic in futurum non amplius eveniet 
quasi hiatus inter diversas conceptiones et progressui theologico ape- 
riretur via pacifica et foecunda, quod omnes exoptant. 

Ad schemata nunc quod attinet sic breviter res mihi apparent. 

Caput X Placet. Caput IX schematis Commissionis Theologicae prout 
iacet non placet propter rationes a Card. Montini et a Card. Dopfner 
allatas necnon ab Arch. ITurley et a Procuratore Patriarchae Melchi- 
tarum. 

Schema Secretariatus prout iacet non placet in accidentalibus, placet 
vero quoad essentiam theseos. 

Non placet ordo expositionis rei et multo clarior fuit expositio ipsa 
Relatoris. 

Non placet passus de theocratia, nec de improbo proselytismo nec 
n. 2 pag. 6 28 ubi adversarii officii apostolatus facili modo argumentum 
invenirent. 

Card. Di Jorio: De Ecclesia, Pars II: Placet iuxta modum ca- 
put IX. Assentio schemati a Commissione Theologica proposito, additis 
quibusdam notis ab Em.mis Patribus propositis ad normam tamen eius- 
dem schematis. 

Ad caput X: Placet. 

Card. Roberti: De Ecclesia, Pars II, Capita IX-X: cum res sit 
valde gravis et integram disputationem non audierim, a voto ferendo 
mihi videtur abstinendum. 

Puto autem concordiam esse quaerendam per novam commissio- 
nem mixtam ex utriusque partis Patribus ad mentem Em.mi Card. Ci- 
cognani. 

Card. Jullien: Placent iuxta modum schemata Commissionis Theo- 
logicae, sed ratione habita eorum quae proposuit Em. mus P. D. Cico- 
gnani. 

Card, Larraona: De Ecclesia : Placet cap. X. Quoad cap. IX, De 
libertate placet iuxta modum: 29 distinguendum est, ut practice con- 


28 Cf. p. 677. 

29 Cf. pp. 709-710. 


47 

cordiam quaeramus et invenire possimus: a) quoad principia prorsus 
adhaereo doctrinae Commissionis Theologicae et, admisso optimo zelo 
Secretariatus, etsi plura vere contineat, illa, quae contraria Commis- 
sioni sunt, reicienda censeo. Nisi fallor, practicus scopus a Secreta- 
riatu sibi propositus, quatenus rationabilis et amabilis est, sine illis 
theoriis obtineri potest. 

b ) Quoad praxim adhaereo illis quae ab Em.mis Browne, Godfrey, 
Cicognani, Traglia, Marella, proposita fuerunt. 

c) Authentice et sincere vera illa teneo quae Em. mus Quiroga ex- 
posuit circa religionem in Hispania. 

Card. Heard: De Ecclesia, Pars II, Capita IX-X: Placet iuxta mo- 
dum: Placet iuxta schema a Commissione Theologica propositum. 

De libertate religiosa : Placet iuxta schema a Commissione Theolo- 
gica propositum. 

Card. Browne: De Ecclesia, Pars II: Placet simpliciter Cap. X. 
Placet utique schema Commissionis Theologicae, cap. IX, quoad suam 
doctrinam et, uti nunc est, schema Secretariatus non placet, sed mens 
mea est ut sciatur quid sit desiderium Summi Pontificis, scilicet, an desi- 
deratur declaratio doctrinalis contra errores an potius schema pastorale 
pro unione dissidentium ad Ecclesiam. In secundo casu schema Secre- 
tariatus revidendum esset in luce doctrinae schematis Commissionis 
Theologicae, utique attentis regulis omnibus prudentiae et caritatis . 30 

Card. Albareda: De Ecclesia, Pars II, Capita IX-X: Placet iuxta 
modum. Circa schema de libertate religiosa adhaereo declarationibus 
Cardinalium Cicognani, Montini et Suenens. 

Beat. Gori: De Ecclesia, Pars II, Capita IX-X: Placet iuxta mo- 
dum: attentis observationibus Em. morum Patrum Cicognani, Godfrey, 
Ruffini, Browne, Ferretto, Alter, Alfrink. 

De Ubertate religiosa-. Non placet. 

Beat. Cheikho: De libertate religiosa et schema IX De relationi- 
bus inter Ecclesiam et Statum necnon de tolerantia religiosa : Enixe et 
reverenter rogo omnes Em.mos et Exc.mos Patres ut utrumque sche- 
ma (nempe schema IX de Ecclesia et schema de libertate religiosa) non 
referatur ad Concilium, et hoc pro bono Ecclesiae et fidelium. Sufficiunt 
ea quae Summi Pontifices tradunt de hac re in singulis temporibus, in 
suis Ency elicis. 


80 Cf. pp. 710-712, 

Dominus Noster et Salvator totius mundi multa volebat dicere 
discipulis suis, sed non dixit, quia neque Apostoli, neque alii audito- 
res poterant intelligere. 

De Ecclesia , Pars II, Cap. X: Placet, attentis observationibus 
Em.morum Patrum circa n. 3. 

Exc. 0’Connor: De Ecclesia, Pars II, Capita IX-X: Placet schema 
a Commissione Theologica propositum attentis iis quae dicta sunt ab 
Em.mo Cardinali Browne et ab Archiepiscopo Cincinnatensi et iuxta ani- 
madversiones in folio adnexo scriptas. 

Puto, hoc loco, amplius de fidei confessione atque de martyrio 
loquendum esse, de quo solummodo mentio fit in Capite decimo, pa- 
gina quinta/ 1 linea septima et sequenti. 

Persecutiones et martyrium semper Ecclesiam militantem comitan- 
tur, iuxta Salvatoris prophetiam (Io. XV, 20); attamen nostro tem- 
pore in conspicua . Ecclesiae parte fideles fere cotidie martyrio expo- 
nuntur, dum etiam in ceteris orbis partibus, praesens rerum angustia 
fideles ad testimonium martyrii adigere potest. 

Ecclesiae de martyrio doctrina, propter persecutorum subdolum 
agendi modum, a fidelibus saepe ignoratur vel minus recte intelligitur. 
Concilium ergo Oecumenicum — uti mihi videtur — verae consuleret 
necessitati si christifideles de eorum officiis persecutionum tempore 
atque de sublimitate martyrii penitius edocerentur. 

De libertate religiosa. Quoad hoc schema: argumentum — sine 
dubio — magni est ponderis; necessarium tamen mihi videtur ut non 
seorsum, sed simul cum aliis quaestionibus inter Ecclesiam et auctori- 
tatem civilem tractetur, uti consecutio et pars totius doctrinae de Ec- 
clesia catholica et ad mentem Em.mi Card. Browne. 

Exc. Ujcic: De Ecclesia, Pars II, Capita IX-X: Placet. 

De libertate religiosa : Placet iuxta modum: anceps haereo: inclino 
ad sententiam Card. Ciriaci de commissione mixta. 

Exc. Antezana y Rojas: De Ecclesia, Pars II, Capita IX-X: Placet 
iuxta modum: id est: quantum dictum est in capitibus IX et X a Com- 
missione Theologica, post difficultates speculativas non fundamenta- 
les prolatas ab aliquibus Em.mis Patribus discrepantibus, humiliter vi- 
detur mihi, emendandum debet esse in quantum fieri potest secun- 
dum diversas sententias posteriores quas audivimus enucleate et sin- 
cere allatas. 

Schema super libertate religiosa placet ad mentem Patrum. 


31 Cf. p. 673. 

Exc. Beras: De Ecclesia , Pars II, Capita IX-X: Placet, sed in 
voto Em.mi Card. Cicognani. 

Exc. Cooray: De Ecclesia, Pars II: Placet iuxta modum caput IX: 
i. e. ad mentem Commissionis Theologicae, sed iuxta adnotationes scriptas 
in folio adnexo traditas . 32 Optandum ut res referatur ad iudicium Summi 
Pontificis. 

Caput X placet. 

De libertate religiosa : Non placet prout habetur in Schemate. In- 
tentio autem placet. 

Exc. McKeefry: De Ecclesia, Pars II, Capita IX-X: Placent iuxta 
modum ambo schemata et voto Em.mi Cardinalis Browne assentio: 
sententiae autem ab aliis Patribus allatae considerandae sunt, et in 
modo speciali ea quae dicta sunt ab Em.mis Cardinalibus Cicognani, 
Montini, Alfrink, et ab Arch.pis Alter, Hurley et Delegato Patriarchae 
Melchitarum. 

Exc. Lefebvre: De Ecclesia, Pars II, Capita IX-X: Placet schema 
a Commissione Theologica prolatum sed praesentatio principiorum 
fundamentalium posset fieri cum maiore relatione ad Christum Regem 
sicut in Encyclica Quas primas et sic melius intelligeretur doctrina ab 
omnibus fidelibus et non fidelibus. 

De libertate religiosa : Non placet, etsi intentio optima, quia inni- 
titur principiis falsis et reprobatis solemniter a Summis Pontificibus: 
sicut a Pio IX qui appellat hunc errorem « deliramentum » (Denz. 
1690 ). 

Quoad duo schemata ex diversis Commissionibus relate ad toleran- 
tiam et libertatem religiosam, liceat mihi pauca verba dicere. 

Si revera, ut videtur, Ss.mus Pontifex desiderat quod hoc Conci- 
lium sit maxime pastorale et videtur hoc desiderium a multis episco- 
pis exprimi, quid hoc significat, meo humili sensu, nisi potius prae- 
dicare veritatem quam probare apologetice, philosophice, aut theologice 
veritatem, et quam eam exponere iuridice. 

Id est: Concilium nostrum haberet ut scopum praedicare omnibus 
hominibus Christum et ostendere et affirmare quod solius Ecclesiae 
Catholicae est authentice praedicare Christum : Christum salutem et 
vitam individuorum, familiarum, societatum professionalium et aliarum 
societatum civilium. 

Et sic quoad duo schemata, si liceat mihi, dicerem: 


32 

Primum, i. e. schema de libertate religiosa, non praedicat Christum 
et ideo videtur falsum. 

Secundum, i. e. schema de Commissione theologica, exponit authen- 
ticam doctrinam sed ad modum theseos et non satis ostendit finem huius 
doctrinae qui non est nisi regnum Christi cuius praedicatio et ministe- 
rium competit Ecclesiae. 

Omnes expectant hanc salutarem et solemnem affirmationem: In 
Christo Domino salus, vita et resurrectio nostra et Ecclesia Catholica 
non est nisi authentica vox et authentica sponsa Christi cui competit 
dare omnibus hominibus Christum extra quem nulla salus, nulla vita, 
nulla resurrectio. 

Sub aspectu Christi fontis salutis et vitae, omnes veritates fundamen- 
tales possent praesentari modo, ut dicitur, pastorali et hoc modo ex- 
pelluntur etiam errores laicismi, naturalismi, materialismi etc. 

Sed, ut dicit Em. mus Card. Larraona, non debemus erga non ca- 
tholicos diminuere veritates: est contra caritatem. Ius habent audiendi 
et cognoscendi veritatem. Si expectant ex nobis veram simplicitatem et 
humilitatem, si expectant etiam aliqualem benignitatem in disciplina, 
ipsi egent et quaerunt Christum verum et authenticum. 

Nonne Ipse Christus accepit schisma in affirmanda necessitate 
manducationis carnis suae et in eodem momento suscitat in Petro pro- 
clamationem solemnem suae divinitatis et hoc ostendit suam electio- 
nem ad primatum et fundamentum Ecclesiae. 

Si verum est quod Christus adest diversimode in aliquibus familiis 
religiosis separatis ab Ecclesia, ibi adest quia olim erant membra uni- 
cae Ecclesiae. Et non est amplius integer Christus, quia vel ista religio 
non ut vere catholica sed fit nationalis, vel alia non amplius credit divi- 
nitati Christi et multae deficiunt in lege morali a Christi praeceptis et 
maxime in dignitate mulieris et in protectione vitae innocentium in- 
fantium propter divortium, propter limitationem partuum. Unde Eccle- 
sia Catholica quae sola habet integrum Christum et sola servavit totum 
ministerium, totum magisterium, totam Missionem Christi spem infundit 
erga Deum et Dominum Iesum Christum, et enixe rogat omnes christianos 
ut redeant ad plenitudinem vitae et veritatis in sinu Ecclesiae catholicae 
et sic inveniant verum et authenticum et totum Christum in unitate 
caritatis et veritatis ab ipso tam desiderata et rogata. 

Exc. Alter: De Ecclesia, Pars II, Capita IX-X: Placet iuxta mo- 
dum: iuxta scripta adnexa aJ et ad mentem Em.morum Cardd. Cicognani, 


33 

Montini, Suenens. Schema propositum a Commissione Theologica, uti 
proponitur, mihi non placet nisi dicatur de obligatione societatis civilis 
separatim. Standum mihi videtur in favorem libertatis religiosae cum 
quibusdam emendationibus additis, ut in schemate ab Em.mo Bea 
proponitur. Duo schemata componantur in quantum sit possibile; secus 
Concilio Oecumenico quaestio non proponatur. 

De libertate religiosa-, Placet iuxta modum: ita ad mentem Em.mi 
Card. Montini. Vide alteram paginam adnexam. 

Exc. Graner: De Ecclesia, Pars II: Non placet ad primum (ca- 
put IX) schema, secundum observationes Em.morum Cardd. Frings, Le- 
ger, Dopfner, Alfrink, Montini, et Exc.mi Archiepiscopi Alter. 

Placet ad secundum (caput X) schema. 

De Ubertate religiosa-. Placet. 

Exc. Hurley: De Ecclesia: Non placet caput IX. 

Placet iuxta modum caput X . 34 

De libertate religiosa-. Placet. 

Exc. Seper: De Ecclesia: Placet caput X. 

Non placet caput IX. 

De libertate religiosa : Placet. 

Exc. Perrin: Adhaereo voto Em.morum Alfrink et Browne ut hu- 
militer petatur a Sancto Patre quomodo vult rem componendam esse inter 
duo schemata. 

Solutio difficultatis , meo humili sensu, est enucleatio notionis boni 
communis quod non est idem in civitate sic dicta catholica et in civi- 
tate moderna mixta. 

Ideo schema Secretariatus placet iuxta modum si melius recogno- 
scatur iuxta iudicia Patrum. 

Attamen obsequium erga Deum omnis Potestatis civilis proclaman- 
dum est, sed non semper in forma religionis catholicae. 

Exc. Bazin; De Ecclesia: Placet Caput X. 

Non placet caput IX. 

Omnino assentio his dictis ah Em.mis Cardd. Montini, Suenens, 
Confalonieri, et a Delegato Patriarchae Melkitarum. 

De libertate religiosa: Placet quoad substantiam. 

Exc. Bernard: De Ecclesia: Placet caput decimum. 

Non placet caput nonum prout iacet: textus schematis Secreta- 
riatus unionis emendetur in luce doctrinae traditionalis et quidem mo- 


34 Cf. pp. 715-718. 

do pastorali... De cetero in voto Em. morum Cardd. Montini et Suenens. 

De libertate religiosa : Placet: cf. De Ecclesia , Pars. II, Cap. IX-X. 

Exc. Bernier : 35 De Ecclesia, Pars II: Placent schemata capitis IX 
et X Commissionis Theologicae. Schema autem de libertate religiosa, a 
Secretariatu ad christianorum unitatem fovendam paratum, revidendum 
mihi videtur iuxta proposita Em.morum Cardinalium Cicognani et 
Browne. 

Exc. Raicotomalala: 38 De Ecclesia, Pars II, Capita IX-X: Placet 
iuxta modum a Card. Browne propositum, 

De libertate religiosa : Placet iuxta modum: quoad conatum et 
intentionem, non prout iacet. 

Exc. Ngo-dinh-Thuc: De Ecclesia, Pars II, Capita IX-X: Placet 
iuxta modum schema Commissionis Theologicae de tolerantia. 

Quoad conflictum inter schemata de tolerantia et de libertate reli- 
giosa credo distinguendum esse inter veritatem et opportunitatem. Non 
potest negari, opinor, veritas thesis principalis schematis Commissionis 
theologicae, cum possit admitti inopportunitas discutiendi schema de 
tolerantia religiosa in Concilio. 

Quoad argumentum de incapacitate Status, in quantum societas, 
ad cognoscendum verum Deum et ideo ad illi prebendum obsequium pu- 
blicum, si illud argumentum valeret, deberet applicari etiam Ecclesiae 
Catholicae, quae uti societas esset incapax agnoscendi Deum, quod es- 
set absonum. 

De libertate religiosa : Placet iuxta modum. 

Exc. Verwimp: De Ecclesia, Pars II, Capita IX-X: Placet iuxta 
modum: principia a Commissione Theologica affirmata placent. Viden- 
dum est num sit opportunum ea in forma exposita proponere Concilio. 

Ulteriore examine modus quaerendus est ut theses utriusque com- 
missionis componantur. 

Exc. Jelmini: De Ecclesia, Pars II, Capita IX-X: Placet iuxta mo- 
dum: scilicet quaestio momentosa ac tormentosa. Quamvis schemata 
Commissionis theologicae maxima digna sint consideratione, attendatur 
tamen his quae valde opportune dicta sunt ad concordiam fovendam 
ab Eminentissimis Patribus Cicognani, Montini, Konig, Dopfner, Al- 


35 Octavae Congregationi non interluit. 
30 Octavae Congregationi non interfuit. 

frink, Browne, Suenens. Vetera sed noviter et practice habenda esse 
puto. 

De libertate religiosa : Non placet. 

Exc. Suhr: De Ecclesia , Pars II, Capita IX-X: Non placet, atten- 
tis observationibus Em. morum Cardinalium Frings, Leger, Dopfner et 
Alfrink. 

De libertate religiosa : Placet. 

Exc. Scharmach: De Ecclesia, Pars II: Placet caput X et schema 
de libertate religiosa placet. Non placet caput IX, 

Rev. Gut: De Ecclesia, Pars II: Cap. X placet. Cap. IX, ut iacet, 
non placet, ad mentem Cardd. Montini, Confalonieri et Lienart. Valde 
desiderarem, ut Commissio Theologica communi labore cum Secretariatu 
unionis novum schema proponat. Adhuc spero, cum Cardd. Ciriaci, 
Cento, Alfrink, unionem posse fieri inter utramque doctrinam tantopere 
disputatam. 

De libertate religiosa-. Placet iuxta modum: ad mentem Card. Re- 
latoris et secundum dicta a delegato Patriarchae Melkitarum. 

Rev. Sepinski: De Ecclesia, Pars II: Placet caput X, Quoad cap. IX 
vide folium adnexum. 

Forsitan hoc decretum a mente rectorum gentium aliquatenus alie- 
num erit. Concordandum erit hoc schema cum alio schemate De liber- 
tate religiosa a Secretariatu ad christianorum unitatem fovendam exa- 
rato. 

Animadversiones minoris momenti ad perficiendum schema: 

Ad pag. 4, 37 linn. 21-22: dicerem: « Ecclesia nullo modo sese im- 
miscere vult ». 

Ad pag. 4, linn. 32-33: proponerem: « omnes probi norunt » loco 
« Rectores gentium agnoscant ». 

Ad pag. 5 , 38 linn. 28-29: melius dicatur « nullus alius esse potest in 
praesenti oeconomia nisi ille quem... ». 

Ad pag. 7, 30 linn. 37-38: omitterem verba: « dissidentes ab Eccle- 
sia absterreantur, sed potius ad ipsam alliciantur nec ». 

Ad pag. II, 40 not. 5, lin. 11: corrigatur sic: « A.S.S. », 

Ad pag. 11, not. 5, lin. 6: ad verbum « unquam » cf. pag. 22, 41 
not. 32, lin. 7, praeferrem « umquam » sicut pag. 4, lin. 5 (numquam) 


Cf. p. 658. 
Cf. p. 658. 
Cf. p. 660. 


40 


Cf. p. 663. 
Cf. p. 670. 

et pag. 20, 42 lin. 16 (numquam). Semper adhibeatur idem modus scri- 
bendi. 

Ad pag. 13, 43 lin. 4: scribatur: « exsecutionem » sicut in pag. 3, 
lin. 19 (exsecutiva). 

Ad pag. 19, 44 not. 23, lin. 6: scribatur « croyants ». 

Ad pag. 21, 48 not. 26, lin. 4: corrigatur: « unionis ». 

Caput X: 

Ad pag. 4, 46 lin. 14 ss.: Quaeritur quomodo potestas civilis catho- 
lica definienda sit et num hodie talis potestas reapse in nostra terra 
exsistat. 

Proinde placeret si eadem doctrina, quae in his duabus paginis 
(pag. 4, lin. 14 ss. - pag. 5, 47 lin. 10 inclusive) exponitur, non tam verbis 
praeceptivis sed potius hortativis ac paternis exararetur ad benevolen- 
tiam nationum gubernatorum captandam. 

De libertate religiosa-. Placet. Accentus benevoli et sobrii huius decreti 
valde placent. Quae hic tamen dicuntur, cum schematibus (de relatio- 
nibus inter Ecclesiam et Statum, de Oecumenismo, de missionibus apud 
infideles promovendis etc.) a Commissione theologica propositis rite 
sunt concordanda. 

Animadversiones minoris momenti ad perficiendum schema: 

Ad pag. 8, 4ti lin. 32: corrigatur « esse debet ». 

Ad pag. 9, 49 lin. 12: interpunctio sic fiat: « urgenda est, quia ». 

Ad pag. 13, 50 lin. 25: sic complerem textum: « quominus hoc ius 
externe et publice exerceat ». 

Ad pag. 16, 51 linn. 1-2 et 3-4; pag. 17, 82 lin. 17: praeferrem verbum: 
« actuositate » et « actuositas ». 

Ad pag. 16: animadversio generalis: Conceptus omnes sunt optimi; 
cur in ipso decreto de iis non fit sermo magis explicitus? 

Ad pag. 19, 83 lin. 5: corrigatur: « Ecclesia catholica ». 

Ad pag. 19, linn. 11-12: sic interpunctio fiat: « normam civilem, 
quae exigere debet ». 

Caput IX: De relationibus inter Ecclesiam et Statum necnon de 
tolerantia religiosa; Caput X: De necessitate Ecclesiae annuntiandi Euan- 
gelium omnibus gentibus et ubique terrarum; De libertate religiosa : 


4 * Cf. p. 669. 

43 Cf. p. 664. 

44 Cf. p. 668. 

4B Cf. p. 670. 

40 Cf. p. 672. 

Cf. pp. 672-673. 


48 Cf. p. 678. 


49 

50 

51 

52 


Cf. p. 679. 
Cf. p. 681. 
Cf. p. 682. 
Cf. p. 683. 
Cf, p. 684. 

Visis circumstantiis, i. e. Em.mis Patribus non eamdem sententiam pro- 
pugnantibus in essentialibus, mihi videtur non esse possibile in cogni- 
tione causae sententiam ferre. 

Quaestio, quae est maximi momenti, nondum matura dici potest. 
Commissio theologica necnon Secretariatus ad christianorum unitatem 
fovendam rem sub diverso adspectu considerat. 

Proponitur ut Summus Pontifex si ipsi placuerit Commissionem 
mixtam instituat, quae constet cx aliquibus membris Commissionis theo- 
logicae et Secretariatus, adhibitis quoque aliquibus catholicis laicis in 
iure internationali peritis, ut, quantum fieri potest, res pacifice com- 
ponatur. 

Novum schema utatur verbis exhortationis magis quam dogmaticis. 

Si concordia non haberi poterit, quaestio Concilio non proponatur. 

Rev. Janssens: De Ecclesia , Pars II: Placet cap. X. Non placet 
cap. IX; in voto Card. Montini, prout iacet, non est opportunum. 

De Ubertate religiosa : Placet iuxta modum: emendatis nonnullis lo- 
cis, iis praesertim de quibus egit Em. mus Card. Godfrey (pag. 6, 64 
linn. 15-18 delendae; pag. 13, 55 linn. 16-17). 


XIV 

DE BEATA MARIA VIRGINE 
MATRE DEI ET MATRE HOMINUM 

(Octava Congregatio: 20 iunii 1962) 


1) SCHEMA PROPOSITUM A COMMISSIONE THEOLOGICA 

1. [De arcta necessitudine inter Christum et Mariam iuxta Dei bene- 
placitum']. Immensae bonitatis Creator omnium sapientissimus Deus, qui 
omnino liber erat in determinanda via ac ratione qua generis humani libe- 
ratio perageretur, inde ab aeterno uno eodemque decreto cum divinae 
Sapientiae incarnatione beatissimam Virginem praestituit, 1 ex qua Verbum 
caro factum, in plenitudine temporis (cf. Gal. 4, 4) nasceretur. Cum autem 
Sacrae Litterae, sive diserte sive implicite, Mariam cum Iesu arctissimo et 
indissolubili vinculo, inde a praeannuntiatione prophetica (cf. Gen. 3, 15; 
Is. 7, 14; Mt. 1, 23) virginalique conceptione (cf. Lc. 1, 26-38) coniunctam, 
veluti ante oculos proponant, fieri nequit quin Ecclesia, a Spiritu Sancto 


64 Cf. p. 677. 
85 Cf. p. 680. 

— qui suam mysticam Sponsam ad profundiorem sensum clarioremque 
intelligentiam illorum quae in Sacris Fontibus obscure ac veluti implicite 
latebant assequendum infallibiliter ducit (cf. Io. 14, 26) eamque ab errore 
praeservat (cf. Mt. 16, 18; 28, 18-20; Io. 14, 16; 15, 26) — edocta, 
divini Redemptoris mysteria illustrando, mysterium quoque Dei Matris 
clariorem in lucem proferat. 

Haec autem alma Parens, quae « cooperata est caritate ut fideles in 
Ecclesia nascerentur », 2 non modo « supereminens » 3 prorsus singulareque 
membrum Ecclesiae est, verum etiam eiusdem exemplar, 4 immo et Mater 6 
dicitur. 

Quapropter S. Synodus, postquam de Corpore Christi Mystico locuta 
est, documentis anteactis Magisterii vivi Ecclesiae, unici authentici inter- 
pretis depositi revelati, inhaerens, tum locum quem Dei hominumque 
mater in Ecclesia occupat, tum privilegia quibus Filius Matrem suam exor- 
navit, tum nostra erga tam sublimem creaturam officia, summatim brevi- 
terque illustrat, ut scientia ac pietas marialis plane recteque florescant et 
praeiudicatae opiniones hac in re arceantur. 

2. [ De munere 'Beatissimae Virginis Mariae in oeconomia nostrae sa- 
lutis ]. Cum igitur aeterni Patris Verbum hominis naturam ex muliere su- 
mere voluisset, ut quoniam per feminam mors, vita nobis per feminam 
oriretur, et sic liberatio in utroque sexu haberetur, 6 non id ante perfecit 
quam designatae matris, ex praevisis meritis Christi sublimiore modo re- 
demptae, 7 liber consensus (cf. Lc. 1, 38) 8 in Filii Dei incarnationem redemp- 
tricem accessisset. Quo consensu, Maria, filia Adae, facta est non tantum- 
modo mater Iesu, unici divini Mediatoris ac Redemptoris, verum etiam 
consors cum eo in humani generis redemptione peragenda. 0 Qui Dei Geni- 
tricis salutaris consensus atque consortium a tempore virginalis conceptio- 
nis Iesu Christi usque ad eius mortem perseveravit, 10 maxime vero dum, 
non sine divino consilio, iuxta crucem stetit (cf. Io. 19, 25), cum Unigeno 
suo vehementer condoluit, eundemque ut pretium redemptionis nostrae, 
cum Ipso, et per Ipsum perlibenter obtulit; 11 cum, ut mater hominum a 
Christo ipso indicatur (cf. Io. 19, 26-27). 12 Quoniam vero humanae re- 
demptionis sacramentum non ante perfectum erit, quam promissus a Chri- 
sto Spiritus Sanctus, in die Pentecostes, advenerit, Maria, una cum Apostolis 
in oratione perseverans (cf. Act. 1, 14) suis quoque precibus effusionem 
Spiritus impetravit. 13 

Cum itaque beatissima Virgo ab aeterno praedestinata, ut sit Dei ho- 
minumque mater, divina Providentia sic disponente, hisce in terris Christi 
passibilis fuerit generosa socia in gratia pro hominibus acquirenda, socia 
quoque Christi gloriosi manet in gratia hominibus conferenda. 

Hinc sequitur Mariam, quae in corpore Christi mystico condendo partes 
habuit, et quae assumpta in caelum Reginaque a Domino constituta erga 
omnes maternum gerit animum, super omnes post Filium suum obtinere 

quemdam primatum, 14 ac proinde non, uti quidam aiunt « in peripheria », 15 
sed in ipsomet « centro » Ecclesiae sub Christo locum obtinere. 

3. [De titulis quibus consociatio Beatae Virginis Mariae cum Christo 
in oeconomia nostrae salutis exprimi solet}. Quoniam cooperationi Matris 
Dei, Novae veluti Hevae cum Novo Adamo, in humanae redemptionis per- 
agendo opere, multiplices variique tituli, quibus Magisterium Ecclesiae, 
veneranda Traditio fideliumque pius sensus Beatissimam Virginem salutare 
consueverunt, 16 tamquam solido fundamento, radice ac principio nituntur, 
nefas est dicere, eosdem titulos, in sensu Ecclesiae intellectos, vacuos ina- 
nesque esse, immo Sacris Litteris adversari. Ita non immerito ab Ecclesia 
beatissima Virgo gratiarum Mediatrix nuncupatur. 17 Quod si hic in terra 
S. Paulus Apostolus sine intermissione in orationibus memor erat fidelium, 18 
et instanter rogabat ut. ipse eorum precibus apud Deum iuvaretur: 19 quanto 
magis expedit, ut nosmetipsos commendemus precibus illius, quae magis 
quam ulla pura creatura, immo modo unice sibi proprio, vicina ac cara est 
Deo et Christo, Filio Dei et Filio suo; quaeque intensius quam ulla alia pura 
creatura amat Deum; et ut mater Salvatoris (cf. Lc. 1, 31), gladio transfixa 
anima (cf. Lc. 2, 35), sub cruce in Filio suo pro omnium salute moliente 
experta est amorem Dei in amore hominum quodammodo culminari (cf. Io. 
19, 25-27). Materno suo igitur amore continuo apud Deum et Christum pro 
nobis intercedit, et quia eius intercessio totam suam vim et efficaciam haurit 
ex Sacrificio cruento Filii sui benedicti, haec eius mediatio minime efficit 
ut unus Mediator Dei et hominum desinat esse homo Christus Iesus (cf. I 
Tim, 2, 5), sicut eius bonitas non secum portat, ut solus bonus desinat 
esse fons bonorum omnium, ipse Deus (cf. Mt. 19, 17, coli. Rom. 2, 4). 

Licet enim inter subordinatos mediatores quibus Sapientissimus Deus 
in oeconomia nostrae salutis uti voluit, neque quis cogitari possit, qui re- 
conciliandis Deo hominibusque parem atque Dei Genitrix operam vel um- 
quam contulerit, vel aliquando sit collaturus, tamen semper verum est 
Ipsam quoque in sua praedestinatione, in sanctitate omnibusque donis, a 
Christo pendentem esse Eique subiacere. 20 

Cum itaque haec humilis « Ancilla Domini » cui fecit « magna qui po- 
tens est » (cf. Lc. 1, 49), omnium gratiarum Mediatrix nuncupatur eo quod 
associata fuit Christo in illis acquirendis, et cum gloriosi quoque Christi 
nunc in caelis socia manens, Mediatrix nostra, Advocata nostra ab Ecclesia 
invocatur, quoniam pro omnibus per Christum intercedit, ita ut in omnibus 
gratiis hominibus conferendis adsit materna caritas B. Virginis, 21 nullo 
modo mediatio unici nostri Mediatoris, absoluta significatione, de qua lo- 
quitur Apostolus (I Tim. 2, 5) dicens: « Unus enim Deus, unus et Mediator 
Dei et hominum, homo Christus Iesus », obscuratur vel minuitur; 22 immo 
haec Christi mediatio extollitur et honoratur. Maria enim in Christo est 
Mediatrix, eiusque mediatio non ex aliqua necessitate, sed ex beneplacito 
divino et superabundantia ac virtute meritorum Iesu provenit, mediationi 

Christi innititur, ab illa omnino dependet per eandemque totam vim ob- 
tinet. 

Quapropter Sacra Synodus theologos verbique divini praecones enixe 
hortatur, ut studium, potissimum Sacrae Scripturae et SS. Patrum ad sen- 
sum Magisterii Ecclesiae promoventes, in veram lucem munera et officia 
B. Virginis cum aliis dogmatibus connexa, potissimum vero circa Christum, 
qui est centrum totius veritatis, sanctitatis et pietatis, ponant. Quo in labore 
semper servetur, ut dicitur, « analogia », seu dissimilis similitudo, quoties 
nomen aliquod aut officium simul de Christo et Virgine Maria praedicatur: 
itaque nullo modo Mater Dei aequiparanda est Christo. 

4. [De singularibus privilegiis Dei hominumque Matris ]. Maria Virgo 
a Deo, qui ineffabili eam prosecutus est amore, singularibus omnino privi- 
legiis ornata est: mirabilis quippe fuit in suo ortu ob immaculatam con- 
ceptionem; 23 in sua vita, expers omnis culpae personalis, 24 insimul mater 
semperque, mente et corpore, virgo; 25 in suo exitu, quia etsi secundum an- 
tiquam et venerabilem traditionem mortem subiit temporalem 26 — quo 
plenius Filio suo assimilaretur 27 — , nexibus tamen mortis cum deprimi 
minime potuisset, corpore et anima gloriose in caelum assumpta est. 28 

Quae singularia aliaque privilegia ac dona gratiae a Christo Redemptore 
profluentia ita in eius honorem redundant ut nequeamus Matris excelsa 
dona contemplari quin ipsius Filii divinitatem, bonitatem, amorem, omni- 
potentiam miremur atque celebremus. 20 Siquidem iniuria matris afficit filium, 
ita et gloria matris in filium redundat: proinde, cum Maria singularem affi- 
nitatem habuerit ad Filium suum, decuit ut ex praevisis meritis perfectissimi 
Redemptoris, auctoris omnis sanctitatis, — qui in hunc mundum venit ut 
peccatum destrueret, — in primo instanti conceptionis ab omni labe peccati 
originalis praeservaretur immunis, gratiisque ac donis longe ante omnes an- 
gelicos spiritus cunctosque sanctos ornaretur ut revera digna Mater Dei, filia 
Patris, sacrarium Spiritus Sancti esset. 30 Neque conveniens erat, ut Filius, 
qui peculiari dilectionis affectu Matrem prosequebatur — quique voluit 
corporalem integritatem Matris in ipsomet partu incorruptam atque illiba- 
tam manere, 81 ita ut « virginitatis gloria permanente lumen aeternum mun- 
do » effunderet 32 — illud sacratissimum virgineum corpus, augustum di- 
vini Verbi tabernaculum, templum Dei, totum sanctum, totum castum, in 
cinerem resolvi pateretur. 33 

5. [De cultu erga beatissimam Virginem Mariam’]. Quoniam igitur bea- 
tissimae Virgini singularis competit excellentia, 34 ita ut et ab Archangelo 
mandato Dei « gratia plena » (Lc. 1, 28), et ab Elisabeth, Spiritu Sancto 
repleta, benedicta inter mulieres (cf. Lc. 1, 42) salutari meruerit, nihil mirum 
quod, quemadmodum ipsamet de seipsa prophetavit « beatam me dicent 
omnes generationes » (Lc. 1, 48) cunctis a gentibus et ab universis ritibus 
« beata » omni quidem laude, suffragiis saeculorum decursu crescentibus, 35 
praedicetur, colatur, ametur, invocetur necnon ut exemplum proponatur. 36 
Qui singularis cultus marialis tantum abest ut cultui divino latriae — quo 

Verbo Incarnato quemadmodum et Patri ac Spiritui Sancto adoratio exhi- 
betur — • detrimento sit ut potius illi quam maxime faveat. Variae igitur 
formae pietatis erga Dei hominumque Matrem, quas Ecclesia, — intra li- 
mites sanae et orthodoxae doctrinae pro temporum et locorum conditioni- 
bus et pro indole ingenioque fidelium — , approbavit, ad id spectant ut, 
honorata Matre, Filius, in quo aeterno Patri complacuit omnem plenitudi- 
nem inhabitare (cf. Coi. 1, 19), rite noscatur, ametur, glorificetur eiusque 
mandata serventur; et sic per Christum, qui est « via et veritas et vita » 
(Io. 14, 6), homines ad Dei unius ac trini cognitionem supremamque ado- 
rationem perducantur. 

Quam sanam, catholicam doctrinam Sacra Synodus consulto fortiterque 
docet eodemque tempore admonet theologos divinique verbi praecones, ut 
ab omni falsa veritatis superlatione, quemadmodum et a nimia mentis angu- 
stia, in singulari Dei parentis dignitate consideranda caveant, 37 

Meminerint porro utriusque sexus fideles veram devotionem neque in 
quodam unius momenti affectu neque in vana quadam credulitate consistere, 
sed ex vera fide procedere, qua omnes adducimur ad imitationem virtutum 
illius beatissimae Virginis, 38 quae fuit « ancilla Domini » ( Lc . 1, 38), hu- 
millima et oboedientissima, fidelissime servans « et conferens in corde suo » 
(Lc. 2, 19) quidquid ad Verbum Incarnatum pertinebat (cf. Lc. 2, 51), 
beata quia credidit (cf. Lc. 1, 45) salutata. Nihil enim materna propinquitas 
Mariae profuisset, « nisi felicius Christum corde quam carne gestasset ». 80 

Quo debito honore ac reverentia Matrem Domini et Salvatoris nostri 
ipsos quoque haud paucos dissidentes, potissimum vero Orientales, — qui 
arcano quodam impulsu erga Deiparam peculiari modo colendam ferun- 
tur 40 — prosequi, magnum Sacrae Synodo gaudium ac solatium affert. 

Hinc manifesto patet quam longe a veritate absit improbare catholicae 
Ecclesiae erga Deiparam cultum tamquam si quid ex cultu uni Deo ac Iesu 
Christo debito subducatur. 

6. [ Maria Sanctissima Fautrix unitatis christianae ]. Maria, Mater et 
Virgo sanctissima, cum homines universos in Calvario habuerit materno 
cordi commendatos, vehementer cupit ut non modo illi qui uno donati sunt 
baptismate unoquoque Spiritu aguntur, 41 verum etiam illi qui se fuisse a 
Christo Iesu redemptos ignorant, 42 una eademque, tum cum Divino Salva- 
tore tum inter seipsos, fide et caritate cohaereant. Quapropter S. Synodus 
certa spe ac fiducia nititur fore ut haec Mater Dei hominumque, — quae 
intercessit (cf. Io. 2, 3) ut Verbi Incarnati primum signum in Cana fieret 
Galilaeae, ex quo crediderunt in eum discipuli eius (cf. Io. 2, 11), atque 
ortae Ecclesiae adstitit, 43 — patrocinio suo a Deo impetret ut tandem ali- 
quando omnes in eodem grege sub uno Pastore conveniant (cf. Io. 10, 
16). 44 Quamobrem omnes prorsus Christifideles hortatur, ut preces sup- 
plicationesque ad hanc Fautricem unitatis, 45 atque Auxilium Christianorum, 
instanter effundant, ut, ipsa intercedente, divinus eius Filius cunctas familias 
Gentium, et praeprimis illos qui christiano nomine gloriantur, in unum Dei 

populum congreget, qui Christi Vicario in terris, beati Petri Successori, 
— quem in Ephesina Synodo, ubi sollemniter dogma maternitatis divinae 
approbatum fuit, unanimi plausu Patres « Custodem fidei » merito consa- 
lutarunt, 46 — tamquam communi Patri obsequatur ac pareat. 


Praenotanda 

I - Ad Commissionem Antepraeparatoriam Concilio Vaticano II appa- 
rando centena ac centena pervenerunt vota (circa 600), quibus postulatur 
ut hoc in Oecumenico Concilio sermo fiat de Beatissima Virgine Maria 
(cf. Acta et Documenta Concilio Oecumenico Vaticano II apparando, Se- 
ries I, Appendix voluminis II, Pars I, 1961, pp. 131-142). 'Immo, haud 
desunt qui vellent ut Concilium sive specialem quemdam tractatum « de 
augustissima Christi Matre », sive « Encyclicam » edat (cf. Acta et Docu- 
menta..., Series I, Vol. II, Pars II, pp. 540-543; 549), hoc eo vel magis 
quia videtur « futurum Concilium de Ecclesia valde imperfecte acturum esse 
nisi de Beata Maria Virgine quoque agatur, praesertim in hisce temporibus, 
ubi maximus conflictus adest fideles inter et Satanam » (cf. Acta et Docu- 
menta..., Series I, Vol. II, Pars V, p. 103). Et sane, doctrina de Dei homi- 
numque Matre tali via ac ratione hisce ultimis decenniis et a Summis Ponti- 
ficibus et ab Episcopis et a theologis evoluta, pertractata est, ut iure meri- 
toque tum a catholicis tum ab acatholicis expectetur clarum verbum quid 
reapse Ecclesia Catholica qua talis, de munere, privilegiis et cultu mariali 
credit, tenet docetque. Id autem opportune fit in peculiari Const.: De Ma- 
ria Matre Dei et Matre hominum. 

II - Quoniam « una cum sacris eiusmodi fontibus Deus Ecclesiae suae 
Magisterium vivum dedit, ad ea quoque illustranda et enucleanda, quae 
in fidei deposito nonnisi obscure ac velut implicite continentur » (Pius XII, 
Encycl. Humani generis, 12 aug. 1950: A.A.S., 42 [1950], p. 569), et 
quoniam, uti notum est, potissimum Summi Pontifices hisce ultimis cen- 
tum annis doctrinam marianam in deposito fidei contentam illustrarunt, 
— praeprimis ac praecipue ad duas bullas dogmaticas, nempe: Ineffabilis 
Deus et Munificentissimus Deus, et deinde ad varia documenta Romanorum 
Pontificum remittimus. Quae quidem documenta coadunata inveniuntur in 
operibus : 

— Marin H., S. I., Doctrina Pontificia, IV, Biblioteca de Autores 
Cristianos, Madrid, 1954; 

— • Notre-Dame, coli. « Les enseignements pontificaux », par les Moi- 
nes de Solesmes, 1957; 

— Tondini H., Le encicliche mariane, Roma, 1953; 

— . Lemieux E., Marie: Documents pontificaux sur la Tres Sainte Vierge, 
parus depuis un siecle, 1854-1954, vol. I-IV, Quebec, 1954. 

Quae omnia, ut patet, desumpta sunt ex Actibus Romanorum Ponti- 



752 


SESSIO VII - ACTA 


ficum (scilicet A.S.S., A.A.S., Leonis XIII P. M. Acta, Pii IX P, M. Acta, 
Pii X P. M. Acta), ad quae generatim remittimus. 

III - Hinc inde remittitur ad quosdam fontes traditionis christianae. 
Et ex controversia inter theologos catholicos circa originem, auctoritatem 
et sensum talium fontium apparet quomodo hoc Schema opportune non 
singulis dictis sive Patrum sive theologorum, sed ipsius Magisterii Ecclesiae 
nititur, cuius doctrinae certitudo a speciali assistentia Spiritus Sancti pro- 
venit, ita ut ad sensum huius Magisterii et Scriptura et Patres interpretandi 
sunt. Neque silentio praetereundum ipsum quoque Pium XII, in Litteris 
Encyclicis Ad Caeli Reginam (cf. A.A.S., 46 [1954], p. 628) allegare ma- 
xime discussa opera S. Ephraem, nempe Hymnos et Orationes, minime 
sane volens ideo dare, ut dicitur, « garantiam » authenticitati talium operum. 
Unde potius quam singulae notae (hic a nobis interim, seu ad tempus po- 
sitae, et quae habent secundarium momentum) singulae propositiones sche- 
matis, in quibus nullum novum dogma, ut per se patet, sed solida et sana 
doctrina Magisterii ecclesiastici prostat, sedulo ponderandae et examini 
subiiciendae sunt. 

IV - Collatis singulis propositionibus huius brevissimi « Schematis » 
de Matre Dei, cum nonnullis textibus quos ex tot tantisque documentis 
marialibus Romanorum Pontificum attulimus, statim apparebit quod: 

1) Nulla prorsus est sententia in « Schemate » quae non esset a Sum- 
mis Pontificibus, idque haud raro verbotenus necnon saepe saepius, prolata. 

2) Varii errores qui hodie circa Beatissimam Virginem sparguntur 
reiecti sunt, veritatem facientes in caritate. Ita e. g.: 

a) quod virginitas in partu B. V. Mariae sit univoca, identica, 
absque ullo alio elemento, cum virginitate ante partum; 

h) Beatissima Virgo tempore Annuntiationis prorsus ignorasset 
Filium quem concipere debuit esse Deum; 

c ) reficitur error tum « maximalistarum » qui vel ita loquuntur ac 
si B. Virgo nos eodem fere modo ac Christus redemisset, vel dicunt Mariam 
mortuam non esse, aut redemptam non esse; tum « minimalistarum » qui 
tali via ac ratione scribunt ac si Mater Dei esset eiusdem speciei membrum 
Ecclesiae sicut et ceteri filii Adae... 

3) Etsi quoad argumenta pertractata « tota et integra doctrina catho- 
lica est proposita et exposita » (Instructio S. Off. De motu oecumenico-. 
A.A.S., 42 [1950], p. 144), tamen iugiter prae oculis habiti sunt fratres 
separati eorumque modus cogitandi. Quapropter: 

a) Omissae sunt expressiones et vocabula quaedam a Summis Pon- 
tificibus adhibita, quae licet in se verissima, possent difficilius intelligi a dis- 
sidentibus (i. e. hoc in casu a protestantibus). Inter talia vocabula adnume- 
rari queunt sequentia: « Corredemptrix humani generis (S. Pius X, Pius XI); 
« Reparatrix totius orbis » (Leo XIII); « materna in Filium iura pro ho- 
minum salute abdicavit » (Benedictus XV, Pius XII), « merito dici queat 
Ipsam cum Christo humanum genus redemisse » (Benedictus XV), etc.; 

b) Inculcatum est quod necesse est considerare oeconomiam no- 
strae salutis non quo pacto id posse queat, sed quo hanc oeconomiam Deus 
voluit (cf. dictum Leonis XIII, De Ecclesia , in Encycl. Satis cognitum, 
29 iun. 1896: Denz. 1954); 

c) Explicatum est quomodo mediatio B. Virginis nedum media- 
tioni Christi officiat immo illam exaltat et honorat; item quomodo cultus 
marialis nullo modo cultui Deo vel Christo debito detrimento sit, etc.; 

d) Dogma Immaculatae Conceptionis et Assumptionis, argumentis 
a ratione theologica desumptis et a Patribus Graecis diffuse expositis necnon 
in Const. dogmatica Munificentissimus Deus reassumptis, ita illustrantur ut 
saltem ipsum factum istius duplicis privilegii mariani cuique menti christia- 
nae obvium ac rationabile appareat; 

e) Omnes christifideles invitantur ut effundant concordes preces 
ad Fautricem unionis christianae, ut tandem adimpleatur illud mandatum 
Christi: « ut sit unum ovile et unus Pastor »! 

V - Notae et commentaria quae sequuntur ad id unice spectant ut auxi- 
lio possint esse recte ipsum textum huius Constitutionis diiudicandi. In 
ipsomet schemate definitivo, a Patribus approbato, possent retineri una 
cum allegationibus Sacrae Scripturae, tantummodo paucissimae aliae alle- 
gationes et hoc etiam ne schema dogmaticum aspectum alicuius theseos do- 
ctoralis obtineat. 


NOTAE 

1 Pius IX, Bulla Ineffabilis Deus, 8 dec. 1854: Pii IX P. M. Acta, Pars I, 
vol. I, p. 599: « vel ipsissima verba, quibus divinae Scripturae de increata Sa- 
pientia loquuntur, eiusque sempiternas origines repraesentant, consuevit tum 
in ecclesiasticis officiis, tum in sacrosancta Liturgia adhibere, et ad illius Virginis 
primordia transferre, quae uno eodemque decreto cum Divinae Sapientiae incar- 
natione fuerant praestituta »; 

Leo XIII, Encycl. Augustissimae Virginis, 12 sept. 1897: Leonis XIII P, M. 
Acta, XVII, p. 285: [Deus] « eam enim ab aeterno ordinavit ut Mater Verbi 
fieret humanam carnem assumpturi; ideoque inter omnia, quae essent in triplici 
ordine naturae, gratiae, gloriaeque pulcherrima, ita distinxit, ut merito eidem 
Ecclesia verba illa tribuerit: “ Ego ex ore Altis simi prodivi, primogenita ante 
omnem creaturam ” \_Eccli. 24, 5] »; 

Pius XII, Const. Apost. Munificentissimus Deus, 1 nov. 1950: A.A.S., 42 
(1950), p. 768: « Idcirco augusta Dei Mater, Iesu Christo, inde ab omni aeterni- 
tate “ uno eodemque decreto ” praedestinationis, arcano modo coniuncta... ». 

2 S. Augustinus, De sancta virginitate, VI, 6: PL 40, 399, C.S.E.L. 41, 240. 

3 S. Augustinus, Sermo XXV, De verbis Evangelii Matthaei XII, 41-50, 7: 
PL 46, 938: «Maria portio est Ecclesiae, sanctum membrum, excellens mem- 
brum, supereminens membrum, sed tamen totius corporis membrum ». 

4 S. Ambrosius, In Luc. II, 7: C.S.E.L. 32/4, 45: Maria «bene desponsata, 
sed virgo quia est Ecclesiae typus »; 

Cf. S. Augustinus, Sermo CCXIII, 7: PL 38, 1064: «Mariae simillima 

est » Ecclesia. [Cf. Morin G., O. S. B., S. Aurelii Augustini Tractatus sive sermo- 
nes inediti ex cod. Guelferbytano 4096, Monaci 1917, p. 7]; 

S. Augustinus, Sermo XXV, De verbis Matthaei XII, 41-50: PL 46, 938: 

« In ipsius typo [Ecclesiae] Maria virgo praecessit »; cf. Denis M., Sancti Aurelii 
Augustini Hipponensis Episcopi Sermones inediti adiunctis quibusdam dubiis, 
Vindobonae 1792, pp. 116-124; Morin G., O. S, B., S. Augustini Sermones post 
Maurinos reperti probatae dumtaxat auctoritatis nunc primum disquisiti,.., in: 
Miscell. Agostiniana (Studi e Testi, I), Romae 1930, p. 163. 

0 Cf. Leo XIII, Encycl. Adiutricem populi, 5 sept. 1895: Leonis XIII P. M, 
Acta, XV, p. 302: « verissime quidem Mater Ecclesiae atque magistra et regina 
Apostolorum... »; 

Benedictus XIV, Bulla aurea Gloriosae Dominae, 27 sept. 1748 [ Documen - 
tos Marianos, n. 210]: «...Catholica Ecclesia, Sancti Spiritus magisterio edocta, 
eamdem... tamquam amantissimam Matrem.,, semper professa est ». 

0 S, Augustinus, Quaestiones Octoginta tres, q. 11: PL 40, 14; De Trin. 

I, 13, c. 18: PL 42, 1032. 

Innocentius III, Sermo 28, In Assumptione B, M. V.: PL 217, 581: « Opor- 
tebat enim, ut sicut per feminam mors intravit in orbem, ita per feminam vita 
rediret in orbem. Et ideo quod damnavit Eva, salvavit Maria, ut unde mors orie- 
batur, inde vita resurgeret,.. ». 

Pius XII, Encycl, Ad caeli Reginam, 11 oct. 1954: A.A.S., 46 (1954), 
pp. 634-635: « Si Maria, in spirituali procuranda salute, cum lesu Christo, ipsius 
salutis principio, ex Dei placito sociata fuit, et quidem simili quodam modo, quo 
Heva fuit cum Adam, mortis principio, consociata, ita ut asseverari possit nostrae 
salutis opus, secundum quandam “ recapitulationem ” [S. Irenaeus, Adv, haer,, 
V, 19: PL 7, 1175 B] peractum fuisse, in qua genus humanum, sicut per virgi- 
nem morti adstrictum fuit, ita per virginem salvatur... », 

7 Alexander VII, in Bulla Sollicitudo omnium Ecclesiarum, 8 dec. 1661, 
adhibuit formulam « eius animam in primo instanti creationis atque infusionis in 
corpus fuisse speciali Dei gratia et privilegio, intuitu meritorum lesu Christi eius 
Filii humani generis Redemptoris, a macula peccati originalis praeservatam immu- 
nem » [cf. Virgo Immaculata, in: Acta Congressus Mariologici-Mariani, Romae 
anno 1954 celebrati, vol, II, Romae 1956, p. 219; Bulla Ineffabilis Deus: Pii IX 
P. M. Acta, pars I, vol. I, p. 602]. 

In ipsamet Bulla legitur: « Omnes pariter norunt quantopere solliciti fuerint 
Sacrorum Antistites vel in istis ecclesiasticis conventibus palam publiceque profi- 
teri, sanctissimam Dei Genitricem Virginem Mariam ob praevisa Christi Domini 
Redemptoris merita numquam originali subiacuisse peccato, sed praeservatam om- 
nino fuisse ab originis labe, et IDCIRCO sublimiori modo redemptam » [Sardi V., 
La solenne definizione dei dogma delVImmacolato concepimento, Romae 1905, 

II, p. 306]. 

In Instrumento dogmaticae definitionis Immaculati Conceptus Beatae V. Ma- 
riae legitur: « gratia plenam, benedictam in mulieribus, omnino nempe ab origi- 
nis labe praeservatam, ET IDCIRCO SUBLIMIORI MODO REDEMPTAM» 
[Sardi V., Op. cit., II, p. 454]. 

Pius XII, Encycl. Fulgens corona, 8 sept. 1953: A.A.S., 45 (1953), p. 581: 
« Facile cernimus Christum Dominum perfectissimo quodam modo divinam Ma- 

trem suam revera redemisse, cum, Ipsius meritorum intuitu, eadem a Deo praeser- 
vata esset a quavis hereditaria labe immunis », 

8 In Lc. 1, 28-38 maternitas divina proponitur Mariae [30-33], Maria diffi- 
cultates exponit quas angelus solvit [34-37], et tunc demum Maria assentitur [38], 

S. Leo Magnus, Sermo 21, c. 1: PL 54, 191: « Virgo regia Davidicae stirpis 
eligitur, quae sacro gravidanda foetu divinam humanamque prolem prius conci- 
peret mente quam corpore ». 

Innocentius III, Sermo 12: In Purificatione B. V. M.: PL 217, 506: 
« His ita peractis, statim Spiritus Sanctus advenit, et triplicem viam ante faciem 
Domini praeparavit. Prima fuit virginalis consensio... ». 

Leo XIII, Encycl. Octobri mense, 22 sept. 1891: Acta Leonis XIII, XI, 
p. 303: «Filius Dei aeternus, quum, ad hominis redemptionis et decus, hominis 
naturam vellet suscipere, eaque re mysticum quoddam cum universo humano gene- 
re initurus esset connubium, non id ante perfecit quam liberrima consensio accessis- 
set designatae Matris, quae ipsius generis humani personam quodammodo agebat ». 

Leo XIII, Encycl. Ineunda semper, 8 sept. 1894: Acta Leonis XIII, XIV, 
p. 307: «Filius enim Dei aeternus sese inclinat ad homines, homo factus; assen- 
tiente vero Maria et concipiente de Spiritu Sancto ». 

Leo XIII, Encycl. Octobri mense, 22 sept. 1891: A.S.S., 24 (1891), p, 195. 
Virgineum consensum fuisse omnino liberum quamplurimi sancti, Patres et theo- 
logi edixerunt. Cf. Bover I. M., Deiparae Virginis consensus corredemptionis ac 
mediationis fundamentum, Matriti 1942, pp. 245-248. 

9 Iuxta doctrinam Romanorum Pontificum, « FIAT » prolatum a B. Virgine 
in Annuntiatione fuit origo missionis et gloriae B. Virginis Matris et Reginae. 
Maria fuit sibi conscia se concipere Verbum Dei; fuit conscia loci et muneris qua- 
tenus est Mater Redemptoris et hominum; responsum dedit angelo prompte et 
nomine totius humanitatis faciens possibilem passionem, mortem et resurrectio- 
nem Christi; cum hoc « FIAT » facta est mater spiritualis hominum. Cf. Notre- 
Dame, « Les enseign. pontif. », p. [73], n. 701. 741. 214. 372, 381, 230, 648. 

S. Leo Magnus, Sermo 6 in Nativitate Domini : PL 54, 213: « Generatio 
enim Christi origo est populi christiani, et natalis Capitis natalis est corporis ». 

Leo XIII, Litt. Apost. Parta humano generi, 8 sept, 1901: Acta Leonis XIII, 
XXI, p. 158: « O quam suavis igitur, quam grata angelica salutatio accidit beatae 
Virgini, quae tum, cum Gabriel eam salutavit, SENSIT SE DE SPIRITU SANCTO 
CONCEPISSE Verbum Dei». 

Leo XIII, Encycl. Fidentem piumque, 20 sept. 1896: Acta Leonis XIII, 
XVI, pp. 282-283: « Ipsa ad homines in sempiternum ruentes exitium Servatorem 
adduxit, iam tunc scilicet quum pacifici sacramenti nuncium, ab Angelo in terris 
allatum, admirabili assensu loco totius humanae naturae, excepit... inde simul elu- 
cent Mariae promerita de reconciliatione et salute nostra ». 

S. Pius X, Encycl. Ad diem illum, 2 febr. 1904: Acta Pii X, I, pp. 152-153: 
« An non Christi mater Maria? Nostra igitur et mater est... aeternum Dei Filium 
non ideo tantum concepit Virgo ut fieret homo, humanam ex ea assumens natu- 
ram; verum etiam ut, per naturam ex ea assumptam, mortalium fieret sospitator. 

In uno igitur eodemque alvo castissimae Matris et carnem Christus sibi assump- 
sit et spiritale simul corpus adiunxit, ex iis nempe coagmentatum qui credituri 
erant in eum. Ita ut Salvatorem habens Maria in utero, illos etiam dici queat 
gessisse omnes, quorum vitam continebat vita Salvatoris. Universi ergo, quotquot 

cum Christo iungimur, quique, ut ait Apostolus, membra sumus corporis eius , de 
carne eius et ossibus eius, de Mariae utero egressi sumus, tamquam corporis instar 
cohaerentis cum capite, Unde, spiritali quidem ratione ac mystica, et Mariae filii 
nos dicimur, et ipsa nostrum omnium mater est... ». 

Eamdem ideam repetit Pius XII in sermone ad Congressum Marianum Cana- 
densem, die 19 iun. 1947: A.A.S., 39 (1947), pp. 268-270. 

Pius XII, Encycl. Mystici Corporis, 29 iul. 1943: A.A.S., 35 (1943), pp. 247- 
248: « Ipsa fuit, quae Christum Dominum, iam in virgineo gremio suo Ecclesiae 
Capitis dignitate donatum... edidit... Ipsa igitur, omnium membrorum Christi 
sanctissima Genitrix... ». 

Ibid., p. 247: «Quaeque consensit “loco totius humanae naturae”, ut 
“ quoddam spirituale matrimonium inter Filium Dei et humanam naturam ” ha- 
beretur ». 

Cf. Bover I,, in opere Deiparae Virginis consensus corre demptionis ac me- 
diationis fundamentum, Matriti 1942, in plus quam 350 paginis probare conatur 
argumentum in ipsomet titulo operis exhibitum. Et sane, angelus Virgini una cum 
divina maternitate humanam quoque salutem annuntiat, et Virgo, angelo respon- 
dens, humanam quoque salutem intendit ac spectat. Ulterius, Incarnatio est salu- 
tis exordium, et divina maternitas et ad humanam salutem a Deo providenter ordi- 
natur et fructum edit formali ter salutarem. 

S. Io annes Damascenus, Homilia 1 in Nativ. B. V. M.\ PG 96, 671: 
« Maria divinae obsequens voluntati, deceptorem anguem ipsa decepit, ac mundo 
immortalitatem invexit ». 

Nota sunt praeterea verba S. Leonis, Sermo in Nativ. Domini, c. 1: PL 54, 
191: «Prius mente quam corpore» Virgo concepit. 

Cf. etiam S. Augustinus, Sermo 215, 4: PL 38, 1074. Est consensus in 
Salvatorem incarnandum qui \_Mt. 1, 21] « salvum faciet populum suum a peccatis 
eorum ». 

Notum est auctores catholicos haud idem sentire quoad varios textus patri- 
sticos, qui in supra allegato opere P. Bover leguntur. Id potissimum dicendum 
quod attinet scripta S. Ephraem, de quo iure meritoque scribit Ricciotti: « Trat- 
tare degli scritti di S. Efrem e come mettersi a navigare in un mare le cui rive 
ancora non siano state tutte esplorate e sulla cui superficie sfintradevono minac- 
ciosi molti scogli: il mare e la quanti ta degli scritti, le rive sono il loro numero, 
gli scogli sono le interpolazioni e false attribuzioni » [cf. Ricciotti G., S. Efrem 
Siro..., Roma-Torino 1925, p. 91]. 

10 Cf. Lc. 2, 1-7; 2, 16-20; 22, 22-38; Mt. 1, 20-23; 2, 11. 13-15; Io. 
19, 25-7. 

Leo XIII, Encycl. Iucunda semper, 8 sept, 1894: Acta Leonis XIII, XIV, 
XXI, p. 159: Maria «mysteriis nostrae Redemptionis... non adfuit tantum, sed 
interfuit ». 

Leo XIII, Epist, Apost. Parta humano generi, 8 sept. 1901: Acta Leonis XIII, 
p. 307 : « Quum enim se Deo vel ancillam ad matris officium exhibuit vel totam 
cum Filio in templo devovit, utroque ex facto iam tum (!) consors cum eo extitit 
laboriosae pro humano genere expiationis ». 

S. Pius X, Encycl. Ad diem illum, 2 febr, 1904: Acta Pii X, I, p- 150: 
* Opus est omnino sanctissimam eius Matrem mysteriorum divinorum participem 

ac veluti custodem agnoscere, in qua, tamquam in fundamento post Christum no- 
bilissimo, fidei saeculorum omnium exstruitur aedificatio ». 

11 Summi Pontifices loquendo de Maria sub cruce dicunt quod Maria exercebat 
actus fidei, spei et. caritatis, unita amore doloribus Christi ita ut sit connexio inter 
compassionem Mariae et redemptionem; ipsa renuntiat iuribus maternis et offert 
sacrificium maternum, fitque nostra mater spiritualis. Paucis verbis: compassio 
Mariae connexionem habet cum redemptione, talique modo ut ipsa inde merito 
dici possit corredemptrix, et per modum unius recensentur fructus redemptionis 
Christi et compassionis Mariae. 

En quidam textus: 

Leo XIII, Litt. Apost. lucunda semper, 8 sept. 1894: Acta Leonis XIII, 
XIV, pp. 307-308: « Consors cum eo extitit laboriosae pro humano genere expia- 
tionis: ex quo etiam, in acerbissimis Filii angoribus et cruciamentis, maxime 
animo condoluisse dubitandum non est. Ceterum, praesente ipsa et spectante, divi- 
num illud sacrificium erat conficiendum, cui victimam de se generosa aluerat... 
stabat iuxta crucem Iesu Maria, Mater eius, quae tacta in nos caritate immensa 
ut susciperet filios, Filium ipsa suum ultro obtulit iustitiae divinae, cum eo com- 
moriens corde, doloris gladio transfixa ». 

S. Pius X, Encycl. Ad diem illum, 2 febr. 1904: Acta Pii X, I, p. 153: « Ad 
haec, Deiparae sanctissimae non hoc tantum in laude ponendum est quod nasci- 
turo ex humanis membris Unigenito Deo carnis suae materiam ministravit, qua 
nimirum saluti hominum compararetur hostia; verum etiam officium eiusdem 
hostiae custodiendae nutriendaeque atque adeo, stato tempore, sistendae ad 
aram ». 

Benedictus XV, Litt. Apost. Inter sodalitia, 22 mart. 1918: A.A.S., 10 
(1918), p. 182: « Ita cum Filio patiente et moriente passa est et paene commor- 
tua, sic materna in Filium iura pro hominum salute abdicavit placandaeque Dei 
iustitiae, quantum ad se pertinebat, Filium immolavit, ut dici merito queat, 
Ipsam cum Christo humanum genus redemisse ». 

Pius XI, Encycl. Miser entis simus Redemptor, 8 maii 1928: A.A.S., 20 
(1928), p. 178: « Praesens arrideat Virgo Dei Parens benignissima, quae, cum 
Iesum nobis Redemptorem ediderit, aluerit, apud crucem hostiam obtulerit, per 
arcanam cum Christo coniunctionem eiusdemque gratiam omnino singularem, Re- 
paratrix item extitit pieque appellatur ». 

Pius XII, Encycl. Mystici Corporis, 29 iun, 1943: A.A.S., 35 (1943), p. 247: 
« Ipsa fuit, quae vel propriae vel hereditariae labis expers, arctissime semper 
cum Filio suo coniuncta, eumdem in Golgotha, una cum maternorum iurium ma- 
ternique amoris holocausto, nova veluti Eva, pro omnibus Adae filiis, miserando 
eius lapsu foedatis, Aeterno Patri obtulit ». 

12 Notum est plures Vicarios Christi constanter et de industria edixisse Iesum 
Christum ratum fecisse Matrem suam nostram quoque esse Matrem, eamque testa- 
mento illo sollemni a Ioanne tradito [cf. Io. 19, 26-27], nobis in persona Disci- 
puli dilecti reliquisse; cf. Unger D., O.F.M. Cap., The Meaning of John 19. 
26-27 in t-he Light of Papal Documents, in: Marianum 21 (1959), pp. 186-221, 
ubi afferuntur testimonia Benedicti XIV, Pii VIII, Gregorii XVI, Pii IX, 
Leonis XIII, Benedicti XV, Pii XI, Pii XII. Ex hisce quamplurimis testimoniis 
en quaedam tantummodo: 

Leo XIII, Encycl, Octobri mense, 22 sept. 1891: A.X.X., 24 (1891/92), 

p. 196; « ... talem de cruce praedicavit, quum universitatem humani generis, in 
Ioanne discipulo, curandam ei fovendamque commisit... »; 

Id., Epist. Apost, Amantissimae voluntatis, 14 apr. 1895: A.S.S., 27 
(1894/95), p. 592: « ...sanctissimam Dei Genitricem, quam humano generi Chri- 
stus ipse e cruce reliquit atque attribuit matrem... »; 

Id., Encycl. Adiutricem populi, 5 sept, 1895: A.S.S., 28 (1895/96), p. 130: 
« Eximiae in nos caritatis [Christi] mysterium ex eo quoque luculenter proditur, 
quod moriens Matrem ille suam Ioanni discipulo matrem voluit relictam, testa- 
mento memori: “ Eccc filius tuus ”. In Ioanne autem, quod perpetuo sensit Eccle- 
sia, designavit Christus personam humani generis, eorum in primis qui sibi ex 
fide adhaerescerent... »; 

Benedictus XV, Litt. Apost. Inter sodalicia, 22 mart. 1918: A.A.S., 10 
(1918), p. 182: « Liquet item, Virginem Perdolentem, utpote quae, a Iesu Christo 
universorum hominum Mater constituta... »; 

Pius XI, Litt. Apost. Explorata res, 2 febr, 1923: A.A.S., 15 (1923), p. 104: 
« ... Virgo perdolens redemptionis opus cum Iesu Christo participavit, et consti- 
tuta hominum Mater, eos, sibi veluti testamento divinae caritatis commendatos, 
amplexa sit... »; 

Id., Encycl. Lux veritatis, 25 dec. 1931: A.A.S., 23 (1931), p. 514: «ta- 
lem... de cruce praedicavit, cum universitatem humani generis in Ioanne discipulo, 
curandam ei fovendamque commisit» [citando Encycl. Leonis XIII, cf. supra]; 

Pius XII, Encycl. Fulgens corona, 8 sept. 1953: A.A.S., 45 (1953), p. 584: 
« ... Mater nostra Maria nihil optatius habet, nihil iucundius, quam cum eos 
videt, quos sub Cruce Nati in eius vicem suscepit filios,.. »; 

Id., Epist. ad Em.mum Card. AI. Maglione, 15 apr. 1942: A.A.S., 34 (1942), 

p. 126; 

Id., Alloc. Iis qui interfuerunt Conventui Sodalitatis internationalis " Filia- 
rum Mariae Immaculatae ”, 17 iul. 1954: A.A.S., 46 (1954), p. 494; 

Ioannes XXIII, Nuntius Radiophonicus VII Congressui Mariano Galliae : 
L’Oss. Rom. 10-11 iul. 1961: « La sainte Ecriture, avec ce point tres lumineux... 
qui vous conduit... au sommet sublime de la theologie mariale, Jesus au haut sur 
la croix: a ses pieds, Marie, la mere, et Jean, 1’apotre de predilection... »; 

Id., Uomaggio dei redenti alia Madre celes te : L'Oss. Rom. 8 sept. 1960: 
« II Nuovo Testamento incomincia, ben si puo dire, con le parole dei divino In- 
viato: “ Angelus Domini nuntiavit Mariae ”. AI termine, al vertice della comuni- 
cazione della Divinita con 1’umanita, e Gesu il Redentore dei mondo, il quale, 
poco prima della sua morte di croce, affida Maria ali’ Apostolo Giovanni dicen- 
dogli: “ Ecco tua Madre ”, e raccomandando il discepolo a Maria aggiunge: 
“ Ecco il tuo figlio ”, Il testamento dei Signore e il suggello, la manifestazione piu 
alta della vita della santa Chiesa... Nella vita dei cristiano tutto dunque e illumi- 
nato da questa nota che tocca il cuore: Maria nostra Madre ». 

Videsis Kerrigan A., O. F. M., Jn. 19, 23-27 in the Light of Johannine Theo- 
logy and the Old Testament, in: Antonianum, 35 (1960), pp. 369-416. 

13 Act. 1, 14; 2, 1-4. 

Leo XIII, Encycl. Superiore anno, 30 aug. 1884: Acta Leonis XIII, IV, 
p. 124: « Intuendum item in exemplum Apostolorum, qui maximum Spiritus Pa- 
racliti donum sibi promissum exspectaverunt, perseverantes unanimiter in oratione 
cum Maria Matre Iesu ». 

Leo XIII, Encycl, Adiutricem populi, 5 sept. 1895: Acta Leonis XIII, XV, 
p. 302: « In Ioanne autem, quod perpetuo sensit Ecclesia, designavit Christus 
personam humani generis... Huius igitur singularis muneris et laboriosi partes ea 
suscepit obiitque magnanima, consecratis in Caenaculo auspiciis: christianae gen- 
tis primitias iam tum sanctimonia exempli, auctoritate consilii, solatii suavitate, 
efficacitate sanctarum precum admirabiliter fovit; verissime quidem mater Ecclesiae 
atque magistra et regina Apostolorum, quibus largita etiam est de divinis oraculis 
quae conservabat in corde suo ». 

Leo XIII, Litt. Apost. lucunda semper, 8 sept. 1894: Acta Leonis XIII, 
XIV, p. 308: «Quoniam vero humanae redemptionis sacramentum non ante per- 
fectum erit quam promissus a Christo Spiritus Sanctus advenerit, ipsam idcirco 
in memori Caenaculo contemplamur, ubi simul cum Apostolis pro eisque postu- 
lans inenarrabili gemitu, eiusdem Paracliti amplitudinem maturat Ecclesiae, supre- 
mum Christi donum, thesaurum nullo tempore defecturum ». 

Pius XII, Encycl. Mystici Corporis, 29 iun. 1943: A.A.S., 35 (1943), p. 248: 
« Ipsa fuit, quae validissimis suis precibus impetravit, ut Divini Redemptoris Spi- 
ritus, iam in Cruce datus, recens ortae Ecclesiae prodigialibus muneribus Penteco- 
stes die conferretur ». 

14 Pius XII, Encycl. Ad caeli Reginam, 11 oct. 1954: A.A.S., 46 (1954), 
pp. 625-640. Hisce in litteris encyclicis quibus festum universale Mariae Reginae 
instituitur, huius regalitatis factum, tituli, natura explanatur. Regalitas Mariae 
eruitur ex Sacra Scriptura [ Lc . 1, 30-35], ex traditione, ex ratione theologica: 
nempe ex divina maternitate et ex consortio cum Christo Rege. « Si Maria 
— scribit Pius XII, /. c., p. 634 ss. — in spirituali procuranda salute, cum Iesu 
Christo, ipsius salutis principio, ex Dei placito sociata fuit, et quidem simili 
quodam modo, quo Heva fuit cum Adam, mortis principio, consociata, ita ut asse- 
verari possit nostrae salutis opus, secundum quandam “ recapitulationem ” per- 
actum fuisse, in qua genus humanum, sicut per virginem morti adstrictum fuit, 
ita per virginem salvatur; si praeterea asseverari itidem potest hanc gloriosissimam 
Dominam ideo fuisse Christi matrem delectam “ ut redimendi generis humani con- 
sors efficeretur ”...; inde procul dubio concludere licet, quemadmodum Christus, 
novus Adam, non tantum quia Dei Filius est, Rex dici debet, sed etiam quia 
Redemptor est noster, ita quodam analogiae modo, Beatissimam Virginem esse 
Reginam non tantummodo quia mater Dei est, verum etiam quod nova veluti 
Heva cum novo Adam consociata fuit ». 

Pag. 635: «Nullum igitur dubium est Mariam Sanctissimam dignitate sua 
super omnes res creatas excellere itemque super omnes post Filium suum obti- 
nere primatum ». 

18 De tendentia « minimalistica » inter ipsos quosdam catholicos viros sparsa, 
qui potissimum sic dictam viam « ecclesiologicam » tenent, cf. e, g. Pinsk J., 
Grundsatzliche und praktische Erwdgungen zur christlichen Kerkiindigung im 
Marianischen Jahr, Berlin 1954; 

Geiselmann J, R., Marien-Mythos und Marien-Glaube , in: Maria in Glaube 
und Frdmmigkeit..., 1954, pp. 39-91. 

Pius XII, Nuntius Radiophonicus Iis qui interfuerunt conventui internatio- 
nali mariologico-mariano, Romae habito, 24 oct. 1954: A.A.S., 46 (1954), p. 679: 
« Etsi verum est Beatissimam Virginem quoque, uti nos, Ecclesiae esse membrum, 

tamen non minus verum est eam esse Corporis Christi Mystici membrum PLANE 
SINGULARE ». 

10 In antiquitate christiana Maria solet nuncupari Eva qui titulus ex princi- 
pio recirculationis seu parallelismi inter Mariam et Evam videtur esse desumptus. 
Testimonium de hoc adstat iam apud S. Iustinum ( Dialogus cum Triphone, 100: 
PG 6, 710); «Et cum Eum Filium Dei esse.,, legamus... et ex Virgine hominem 
esse factum, ut qua via initium orta a serpente inoboedientia accepit, eadem et 
dissolutionem acciperet,.. ». Eodem autem principio suffultus S. Irenaeus Mariam 
explicite appellat causam salutis universi generis humani ( Adversus haereses, III, 
c. 24, 4: PG 7, 959). Post Concilium Ephesinum ipsemet titulus Mediatricis vel, 
ut graeci aiunt, Mesites seu Mesetria , Mariae attribuitur. Apud sat antiquum 
auctorem (quidam dicunt saec. v, sed certe ante saec. vm) legitur: « Ipsa enim 
est caeli et terrae Mediatrix, quae unionem naturaliter peregit » ( Homilia V de 
laudibus S. Mariae Deiparae : PG 43, 491). Qui titulus communior in dies evasit, 
uti videre est apud S. Andream Cretensem (PG 97, 866), S. Germanum Constan- 
tinopolitanum (In Dormitione Deiparae : PG 98, 362. 369), S. Ioannem Dama- 
scenum (In Annuntiationem B. V. Mariae-. PG 96, 659), etc. Neque desunt 
SS. Patres qui Mariam salutant ceu « Adiutricem Redemptoris » (cf. Encomium 
in Dormitionem S. Dominae Nostrae : PG 86, 3294), vel matrem viventium, 
idque allegando Gen. 3, 15 (S. Epiphanius, Adversus haereses, 78: PG 42, 
727). 

Quae omnia evoluta sunt a Theologis et a Summis Pontificibus, et creata est 
nomenclatura, ubi Maria vocatur mox Mater spiritualis hominum, alia vice Regina 
caeli et terrae, alia vice Nova Heva, Mediatrix, Dispensatrix omnium gratiarum, 
immo et Corredemptrix. Quod attinet titulum Regina cf. notam 14; quoad titu- 
lum Matris spiritualis, Matris hominum, cf. notam 12; quoad titulum Corre- 
demptrix, Socia Christi Redemptoris, hic quaedam adiungenda sunt: 

Iam saeculo x occurrit titulus Redemptrix-. « Sancta redemptrix mundi, ora pro 
nobis ». Quando saeculo xv et xvi hic titulus spargebatur, et iam intuebatur imme- 
diata cooperatio B. Virginis in opere nostrae redemptionis, vocabulo « Redemptrix » 
additur « con », et ita Mater Dei nuncupatur « corredemptrix », dum Christus con- 
tinuatur nuncupari « Redemptor ». Inde a saeculo xvn, titulus « Corredemptrix » 
communissime usurpatur non solum in operibus pietati ac devotioni inservientibus, 
verum etiam in quamplurimis tractatibus theologicis [cf, Carol J., De corredemp- 
tione Beatae Virginis Mariae, Romae 1950, p. 482]. 

Quod vero attinet Romanos Pontifices, occurrit in quibusdam textibus S. Pii X 
et Pii XI in contextibus minoris ponderis: cf. A.S.S., 41 (1908), p. 409; A.A.S., 
6 (1914), pp. 108 s.; L’Osserv. Rom., 29-30 apr. 1935. 

Pius XII intentionaliter vitare voluit hanc expressionem adhibendo frequen- 
ter formulas « Socia Redemptoris », « Generosa Redemptoris Socia », « Alma 
Redemptoris Socia », « Socia in Divini Redemptoris opere ». 

Consortium Mariae cum Iesu in oeconomia nostrae salutis saepe saepius a 
Summis Pontificibus extollitur: « ad magnam Dei Matrem eamdemque reparandi 
humani generis consortem » [Leo XIII, Const. Apost. Ubi primum, 2 febr. 1898: 
Acta Leonis XIII, XVIII, p. 161]; 

Pius XI, Alloc. peregrinantibus e dioecesi Vicent.-. VOsserv. Rom. 1 dec. 
1933: « II Redentore non poteva, per nccessita di cose, non associare la Madre 
Sua alia Sua opera, e per questo noi la invochiamo coi titolo di Corredentrice... »; 



DISCEPTATIO - DE BEATA MARIA VIRGINE 


761 


Pius XII, Encycl. Ad caeli Reginam, 11 oct. 1954: A.A.S., 46 (1954), p.. 634: 
« Si Maria, in spirituali procuranda salute cum Iesu Christo, ipsius salutis prin- 
cipio, ex Dei placito sociata fuit... ». 

Praeter titulos allatos adsunt quamplurimi alii, quibus a Christifidelibus Ma- 
ria salutatur. 

Leo XIII, Encycl. Supremi Apostolatus, 1 sept. 1883: Acta Leonis XIII, 
III, p. 282: « Veteris et recentioris aevi historiae, ac sanctiores Ecclesiae fasti 
publicas privatasque ad Deiparam obsecrationes vota commemorant, ac vicissim 
praebita per Ipsam auxilia partamque divinitus tranquillitatem et pacem. Hinc 
insignes illi tituli, quibus Eam catholicae gentes christianorum Auxiliatricem, Opi- 
feram, Solatricem, bellorum Potentem, Victricem, Paciferam consalutarunt ». 

Cf, Pius VI, Const. Auctorem fidei, 28 aug. 1794 [ Documentos Marianos, 
n. 230]: «Item [doctrina] quae vetat, ne imagines, praesertim beatae Virginis, 
ullis titulis distinguantur, praeter denominationibus, quae sint analogae mysteriis, 
de quibus in sacra Scriptura expressa fit mentio; quasi nec adscribi possent imagi- 
nibus piae aliae denominationes, quas vel in ipsismet publicis precibus Ecclesia 
probat et commendat: temeraria, piarum aurium offensiva, venerationi beatae 
praesertim Virgini debitae iniuriosa ». 

17 Perlustranti Appendicem voluminis II Actorum et Documentorum Con- 
cilio Vaticano II apparando (pp. 131-140) apparebit plusquam 500 Episcopos 
et Praelatos ex omnibus quinque partibus mundi postulasse definitionem sol- 
lemnem alicuius socialis muneris B. Virginis, et potissimum eius universalis media- 
tionis quoad gratias. Et sane, ut scribit P. De Aldama, S. I., Sacrae Theologiae 
Summa, III, Matriti 1956, p. 419): « B. Virginem Mariam esse mediatricem ali- 
quo vero sensu, idque ex titulo omnino speciali prae aliis Sanctis, est de fide ex 
magisterio ordinario. Recte usurpari titulum Mediatricis, est certum ex multiplici 
usu Romanorum Pontificum, et Liturgiae; nec de hoc licet dubitari ». Et iterum 
(p. 427): « Mediationem Mariae quoad gratias dispensandas esse omnino specia- 
lem ac mediationi Sanctorum longe antecellere, videtur esse de fide ex magisterio 
ordinario. Id referri ad omnes gratias generali modo, est saltem doctrina catho- 
lica ». Simili modo alii probati auctores loquuntur. 

En quaedam testimonia ex documentis Pontificiis: 

Pius IX, Bulla Ineffabilis Deus, 8 dec. 1854: Pii IX P. M. Acta, Pars I, 
vol. I, p. 617: « Totius terrarum orbis potentissima apud Unigenitum Filium suum 
Mediatrix et conciliatrix »; 

Leo XIII, Encycl. Supremi Apostolatus, 1 sept. 1883: Leonis XIII P. M. 
Acta, III, pp. 280-281: «Magnam Dei Parentem Mariam Virginem, quae pacis 
nostrae apud Deum sequestra et caelestium administra gratiarum, in celsissimo 
potestatis est gloriaeque fastigio in caelis collocata, ut hominibus ad sempiternam 
illam civitatem per tot labores et pericula contendentibus patrocinii sui subsidium 
impertiat »; 

Id., Encycl. Iucunda semper, 8 sept. 1894: Leonis XIII P. M. Acta, XIV, 
p. 309: «Non alia nimirum nisi hac de qua dicimus conciliationis et deprecatio- 
nis lege, a sancto Bernardino Senensi in hanc sententiam expressa: « Omnis gratia 
quae huic saeculo communicatur, triplicem habet processum. Nam a Deo in Chri- 
stum, a Christo in Virginem, a Virgine in nos ordinatissime dispensantur »; 

Id., Encycl. Adiutricem populi, 5 sept. 1895: Leonis XIII P. M. Acta, XV, 

p. 303: « Ipsam dominam nostram, ipsam reparatricem totius orbis, ipsam dono- 
rum Dei esse conciliatricem »; 

Id., Ibid. : Quae sacramenti humanae redemptionis patrandi administra fue- 
rat, eadem gratiae ex illo in omne tempus derivandae esset pariter administra »; 

Id., Encycl. Fidentem piumque, 20 sept. 1896: Leonis XIII P. M. Acta, 
XVI, p. 283: « Ipsa est de qua natus est Iesus, vera scilicet eius Mater, ob 
eamque causam digna et peraccepta ad Mediatorem Mediatrix »; 

Id,, Litt. Apost. Parta humano generi, 8 sept. 1901: Leonis XIII P. M. Acta, 
XXI, pp. 159-160: « Sic potentissima Virgo, Mater, quae olim cooperata est cari- 
tate ut Fideles in Ecclesia nascerentur, sit etiam nunc nostrae salutis media et 
sequestra »; 

S. Pius X, Encycl. Ad diem illum, 2 febr, 1904: Pii X P, M. Acta, I, 
pp. 153-154: « Ex hac autem Mariam inter et Christum communione dolorum 
ac voluntatis, promeruit illa ut reparatrix perditi orbis dignissime fieret, atque ideo 
universorum munerum dispensatrix quae nobis Iesus nece et sanguine compara- 
vit (...) Pro ea, quam diximus, dolorum atque aerumnarum Matris cum Filio 
communione, hoc Virgini augustae datum est, ut sit totius terrarum orbis poten- 
tissima apud Unigenitum Filium suum mediatrix et conciliatrix »; 

Benedictus XV, Litt. Apost. Inter sodalicia, 22 mart. 1918: A.A.S., 10 
(1918), p, 182: «Quas e Redemptionis thesauro gratias omne genus percipimus, 
eae ipsius Perdolentis Virginis veluti e manibus ministrantur »; 

Pius XI, Encycl. Miserentissimus, 8 maii 1928: A.A.S., 20 (1928), p. 178: 
« Cuius Nos confisi apud Christum deprecatione, qui unus cum sit “ Mediator Dei 
et hominum ”, suam sibi Matrem adsciscere voluit peccatorum advocatam gratiae- 
que ministram ac mediatricem »; 

Pius XII, Epist. ad Em.mum Card. AI. Maglione, Superiore anno, 15 apr. 
1940: A.A.S., 32 (1940), p. 145: « Quandoquidem autem, ut divus Bernardus 
asseverat, “ sic est voluntas eius [Dei], qui totum nos habere voluit per Mariam ”, 
ad Mariam confugiant omnes, ad eius sacratissimam aram preces, lacrimas, dolo- 
res afferant, ab eodemque lenimenta ac solacia petant. Quod semper maiores no- 
stri, ut historia loquitur, in trepidis rebus dubiisque temporibus, uberi cum fructu, 
facere sollemne habuere, id et nos in praesentissimo periculo, quo angimur, fiden- 
tes eorum vestigia ingressi, peragere ne desistamus. Tanta enim Beata Virgo apud 
Deum pollet gratia, tanta apud Unigenam suum potentia fruitur, ut quisquis, 
egens opis, non ad eam recurrat, nullo is alarum remigio, ut Aligherius concinit, 
volare conetur. Ea siquidem potentissima Dei Parens est, et, quod dulcissime sapit, 
nostra itidem amantissima Mater... ». 

Beatissima Virgo aliquoties dicitur Mediatrix ad Mediatorem Christum, alia 
vice ad Deum, In Constitutione utraque formula adhibita est. Dicitur etiam quod 
intercedit per Christum, idque iuxta declarationem Concilii Tridentini de inter- 
cessione sanctorum. 

In sessione XXV [3 et 4 dec. 1563] dictum est: « Bonum atque utile esse, 
suppliciter eos [sanctos] invocare et ob beneficia impetranda a Deo per Filium 
eium lesum Christum Dominum nostrum, qui solus noster Redemptor et Salva- 
tor est, ad eorum orationes opem auxiliumque confugere »: Denz. 984. 

Patres itaque aiunt « ob beneficia per Christum impetranda ». Unde, beata 
Virgo cum aliis sanctis est intercedens mediate, per Christum scilicet: quae causa 

est quod Ecclesia omnes orationes suas claudat hoc modo: Per Dominum nostrum 
lesum Christum... 

18 Cf. Rom. 1, 10; Eph. 1, 15; Phil. 1, 3-4; Coi. 1, 3 et 9; I Th. 1, 2-3; 
II Tim. 1, 1. 

19 Cf. Rom. 15, 30; II Cor. 1, 11; Eph. 6, 18-19; I Th. 5, 25; II Th. 3, 1; 
Hehr. 13, 18. 

20 Leo XIII, Encycl. Fidentem piumque , 20 sept. 1896: Acta Leonis XIII, 
XVI, p. 282: « Certissime quidem perfecti Conciliatoris nomen et partes alii nulli 
conveniunt quam Christo, quippe qui unus, homo idem et Deus, humanum ge- 
nus summo Patri in gratiam restituerit... At vero, si nihil prohibet, ut docet 
Angelicus, aliquos dios secundum quid dici mediatores inter Deum et homines, 
prout scilicet cooperantur ad unionem hominis cum Deo dispositive et ministeria- 
liter, cuiusmodi sunt angeli sanctique caelites, prophetae et utriusque testamenti 
sacerdotes, profecto eiusdem gloriae decus Virgini excelsae cumulatius convenit. 
Nemo etenim unus cogitari quidem potest, qui reconciliandis Deo hominibus 
parem atque illa operam vel umquam contulerit, vel aliquando sit collaturus... ». 

Pius XII, Encycl. Fulgens corona, 8 sept. 1953: A.A.S., 45 (1953), pp. 581- 
582: « Immerito igitur acatholici et novatores non pauci hac etiam de causa 
nostram reprehendunt atque improbant erga Deiparam Virginem pietatem, quasi 
nos aliquid ex cultu uni Deo ac Iesu Christo debito subducamus; cum contra, 
quidquid honoris venerationisque caelesti Matri nostrae tribuimus, id procul dubio 
in Divini eius Filii decus redundet, non modo quod ex ipso omnes gratiae omnia- 
que dona, vel excelsa, ut e primo fonte oriuntur, sed etiam quod “ gloria filiorum 
patres eorum ” ». 

Pius XII, Alloc, Iis qui interfuerunt Conventui Sodalitatis internationalis 
" Filiorum Mariae Immaculatae ” Romae habito, 17 iul. 1954: A.A.S., 46 
(1954), p. 492: « C’est pour devenir la Mere de Dieu qu’elle a re?u de son 
divin Fils tous les dons de la nature et de la grace. Voila pourquoi le culte de la 
Vierge, si du moins on le comprend bien, loin de rien oter a la gloire de Dieu, 
remonte immediatement a Lui, l’Auteur de tout bien, qui l’a voulue si grande et 
si pure ». 

21 Dum non est difficultas admittendi Mariam esse mediatricem omnium gra- 
tiarum inquantum associata fuit Christo in illis acquirendis (utique abstractione 
facta a quaestione an immediate vel mediate, directe vel indirecte, in actu primo 
active recipiendo vel alio modo,.,), variae quaestiones surgunt si gressum facia- 
mus ad Mediatricem inquantum distribuit gratias, idque potissimum quoad earum 
universalitatem. Quod Maria potest nobis omnes gratias impetrare, clarum est. 
Quod autem nulla gratia datur nisi interveniat Maria, alia est res: venit enim 
quaestio de interventu directo et indirecto, de Veteri Testamento et de gratiis 
quae conferuntur in Sacramentis. Itaque in omnibus istis aliisque quaestionibus 
permittenda est libertas scholis catholicis disputandi, asserendo modo valde gene- 
rali quod in omnibus gratiis quae conferuntur adest materna caritas Mariae, sal- 
tem iuxta illud dictum S. Augustini initio allegatum « cooperata est caritate, ut 
fideles in Ecclesia nascerentur », et ut iugiter nascantur. In Litt, Encycl, Octobri 
mense (AX.X., 24, p. 195 s.) Leo XIII adhibet formulam « ... nihil prorsus de 
permagno illo omnis gratiae thesauro, quem attulit Dominus... nihil nobis nisi per 
Mariam, Deo sic volente, impertiri... ». In Subcommissione haud defuerunt qui vo- 
lebant hanc formulam in Const. adhibere. Sane, haec formula exclusiva funda- 

mentum habet in documentis Pontificiis et doctrina theologorum. At, magis placuit 
formula generica expressa ab ipso Leone XIII, in Litt. Apost. Parta humano, et 
supra allata (cf. etiam A.S.S., 34, p. 195) « ... Virgo Mater quae olim cooperata 
est cantate ut fideles in Ecclesia nascerentur, sit etiam nunc nostrae salutis media 
et sequestra ». 

22 Ita erronee cogitant haud pauci protestantes: cf. e. gr. Maury P., Le pro- 
testantisme et la Vierge Marie, Paris 1950, p. 65. Videsis Balic C., O.F.M., 
La mariologia es punto de convergenda o de divergencia para la union?, in: 
Ante el II Concilio 'Ecumenico Vaticano, Burgos 1960, pp. 232-250; Id., Maria e 
il movimento ecumenico, in: Boyer C., II problema ecumenico oggi, Brescia 
1961, pp. 547-562. 

23 Pius IX, Bulla Ineffabilis Deus, 8 dee. 1854: Denz. 1691. 

24 Cone. Trid., Sess. VI, Decr. de iustificatione: Denz. 833; 

S. Augustinus, De natura et gratia, c. 37, n, 42: PL 44, 267: «Excepta 
itaque sancta Virgine Maria, de qua propter honorem Domini nullam prorsus 
cum de peccatis agitur, haberi volo quaestionem: unde enim scimus quid ei plus 
gratiae collatum fuerit ad vincendum ex omni parte peccatum, quae concipere ac 
parere meruit, quem constat nullum habuisse peccatum? Hac ergo Virgine excepta, 
si omnes illos sanctos et sanctas, cum hic viverent, congregare possemus et inter- 
rogare utrum essent sine peccato, quid fuisse responsuros putamus? 

Leo XIII, Encycl. lucunda semper, 8 sept. 1894: Acta Leonis XIII, XIV, 
310: «Eam salutamus, quae gratiam apud Deum invenit, singulariter ab illo ple- 
nam gratia, cuius copia ad universos proflueret ». 

Pius XII, Encycl, Ad caeli Reginam, 11 oct. 1954: A.A.S., 46 (1954), p. 636: 
« Iam in primo temporis momento, quo concepta fuit, tali gratiarum abundantia 
repletam fuisse, ut Sanctorum omnium gratiam superaret ». 

25 Cf. Denz. 6, 13, 20, 111A, 144, 148, 214, 218, 256, 290, 429. 

26 Sacramentarium Gregorianum [quod Hadrianus I misit Carolo Magno in- 
ter annum 784-790] in die Assumptionis sequentem habet orationem: « Vene- 
randa nobis, Domine, huius est diei festivitas, in qua sancta Dei Genitrix mortem 
subiit temporalem, nec tamen mortis nexibus deprimi potuit, quae filium tuum 
Dominum nostrum de se genuit incarnatum ». Cf. C. Balic, O. F. M., Testimo- 
nia de assumptione beatae Virginis Mariae ex omnibus saeculis, Pars I, Romae 
1948, p. 155. 

Beatissimam Virginem mortem subiisse temporalem et ad similitudinem 
Filii sui resurrexisse, antiquissima et communissima est Ecclesiae doctrina. Plus 
quam tertia pars petitionum quae ad Sanctam Sedem delatae sunt ut definiatur 
Assumptio, definitionem quoque mortis Deiparae expostulant; dimidia vero pars 
talium petitionum intimam relationem ponit inter mortem et Assumptionem. At, 
hisce ultimis annis incoepit divulgari sententia B. Virginem abiisse et non obiisse. 
Quae sententia nitebatur potissimum quadam relatione privata ipsum Vicarium 
Christi [Pium XII] haud tenere traditionalem Ecclesiae doctrinam hac in re. En 
quid dicendum circa mentem Romanorum Pontificum hisce ultimis decenniis hac 
in re: 

Pius XI et Ioannes XXIII docent B. Virginem mortuam esse; idem saltem 
implicite docuit ipsemet Pius XII. Et re quidem vera: 

Pius XI, Allocutione nella lettura dei Decreto de Tuto per la canonizzazione 
della Beata Thouret [trad. it. L’Oss, Rom., 16 aug. 1933, p. 1]: « Con Passi- 

duita nella preghiera si deve fare di Maria la quotidiana mediatrice, la nostra vera 
avvocata, sicche possiamo sperare che Elia, assunta nella gloria dei Cielo, nelPora 
dei nostro trapasso, che fu pure il suo — poiche Elia pure fece questo passo, 
essendo in Lei non la grazia di creazione, ma la grazia di Redenzione, la quale 
non conferiva immortalita vera e propria ■ — - possa Elia essere nostra avvocata 
presso la divina bonta e misericordia »; 

Ioannes XXIII, Litt. Apost. in UOss. Rom., 1 oct. 1961, p. 2: « L’imma- 
gine soave di Maria si irradia e si accende nella suprema esaltazione. Che bella 
scena la dormizione di Maria, cosl come i cristiani di Oriente la contemplano: 
Essa e distesa nel sonno placido della morte e Gesu e accanto a Lei, e tiene presso 
il suo petto come un bambino 1’anima della Vergine, ad indicare il prodigio 
della immediata risurrezione e glorificazione », ... « Il mistero dell’ Assunta ci man- 
tiene familiari al pensiero della nostra morte... ». 

Card. A. Ottaviani, in: Acta Pontificiae Academiae Marianae Internationa- 
lis, I, Romae 1961, p. 63 [cf. UOss. Rom., 18 dee. 1961, p. 7]: «Non bisogna 
pero confondere il magistero autentico con le voci incontrollate o le fantasie per le 
quali si attribuisce a questo o a quel Sommo Pontefice un’idea o un’espressione non 
controllabile. Si e sparsa, per esempio, la voce che il compianto Pontefice Pio XII 
avrebbe espresso le sue preferenze per la sentenza di coloro che ritengono che 
1’Assunzione della Vergine non sia stata una risurrezione anticipata, ma una tra- 
slazione nei cieli senza la morte su questa terra: “ abiit, et non obiit ”, Per 
quanto mi consta, il compianto Pontefice non era di questa idea: e vero, anzi, 
il contrario. Questa sentenza dei resto toglierebbe qualche cosa a quella coopera- 
zione, per la quale la Vergine e detta Alma Socia Redemptoris. Come poteva Elia 
non subire, anche se non dovuta, la morte, se la volle subire il suo divin Figliuolo? 
Invece b cosl bello vedere in tutte le fasi dei ciclo redentivo il parallelo degli eventi 
che congiunsero la Madre al Figlio divino! A questo accennava Pio XII nella 
Munificentissimus Deus, quando asseriva: “ ... parique modo haud difficile iisdem 
[ossia ai fedeli] fuit, assentiri Magnam etiam Dei Matrem, quemadmodum iam 
Unigenitum suum, ex hoc vita decessisse ” », 

Traditio antiquissima et constans qua nititur Orientis et Occidentis christiani 
doctrina de morte B. V. Mariae non est « mere historica », sed etiam, immo potis- 
simum, « theologica »; illa nempe traditio quae « per se ipsam » dedit Pio XII 
certissimum argumentum pro veritate Assumptionis dogmatice definienda. Et si 
valor huius Traditionis in casu mortis B, Virginis ad nihilum reduceretur, tunc, 
ut iure meritoque scribit P. Colosio J., O. P., Due pubblicazioni su Dionigi Areo- 
pagita, in: Rivista di ascetica e mistica, 5 (1960), p. 202: « Per coerenza, vor- 
remmo che questi teologi applicassero questo medesimo criterio a tanti altri casi 
dei genere... ed allora si accorgerebbero che dobbiamo riformare o certe parti 
della dottrina comune o il loro non giusto criterio sulPargomento di tradizione ». 

27 In traditione christiana variae rationes allatae sunt ad illustrandum factum 
mortis B, V. Mariae [cf, Balic C., Testimonia de assumptione Beatae Virginis 
Mariae ex omnibus saeculis, II, Romae 1950, « Index analyticus », pp, 496-499]. 

« ... non fuit decens — scribit S. Bonaventura in III Sent., d. III, a. 2, q. 3, 
ad 3 [ed. Quaracchi, t. III, p. 78 b] — Filium Dei habere matrem immortalem, 
cum ipse esset mortalis ». 

Alii vero dicunt quod mortua est ne Christo maior forte videretur... [cf. Ba- 
lic, op. «7.]: «decuit enim eam in hoc esse suo Filio similem» [Balic, Ibid., 

II, p. 239]; « quidquid autem fuit in Christo ut puro homine, etiam tribuendum 
est beatae Virgini, quae etiam sponte posuit animam et assumpsit poenalitates, 
ne Christo maior esse videretur et cooperaretur ad nostram redemptionem » 
[ Ibid II, pp. 94-95]. Marcellinus Siuri [m. 1734], post Frances de Urruty- 
goiti [m. 1682], refert quemdam auctorem hispanum, immortalitatem Deiparae 
propugnantem, a sacro Inquisitionis tribunali damnatum fuisse: Universa Ecclesia 
enim tenet Mariam mortem subiisse temporalem etiam « ut Filio conformaretur; 
congruum enim erat ut sicut Iesus morti se subiecit in redemptionem humani 
generis, ita et quod Mater electa in redemptionis cooperatricem similiter morti 
subiaceret ». Et Cl. A. subiungit: « Quam rationem conformitatis cum Filio tanti 
faciendam a Matre existimo quod si ei optio daretur, potius eligeret mori ut 
Filio conformaretur, quam sine morte ad gloriam transferri, et tanti fieri a Filio 
matrem crediderim quod si in alio ordine rerum voluisset sine propria morte ge- 
nus humanum redimere Matrem quoque a morte immunem fecisset » [Ibid,, II, 
pp. 240-241]. 

Per se patet factum mortis B. Virginis non propter solas has similesque ratio- 
nes, sed potissimum propter constantem et communissimum consensum Ecclesiae 
docentis et discentis, ut factum certum admitti. 

28 Pius XII, Const. dogm. Munificentissimus Deus, 1 nov. 1950: A.A.S., 
42 (1950), p. 770. 

20 Pius XII, Nuntius Radiophonicus Iis qui interfuerunt conventui interna- 
tionali mariologico-mariano, 24 oct. 1954: A.A.S., 46 (1954), p. 679: «Beata 
Dei Genitrix, quippe quae ipsa quoque ab Adamo descendat, nullum habet privi- 
legium nullamque gratiam quam non debeat Filio suo, generis humani Redemptori; 
atque adeo, Matris excelsa dona mirantes ac rite celebrantes, ipsius Filii divinitatem, 
bonitatem, amorem, potentiam miramur et celebramus, neque umquam Filio displi- 
cebit, quidquid in laudem Matris, ab ipso tot gratiis cumulatae, fecerimus ». 

80 Pius IX, Bulla Ineffabilis Deus, 8 dee. 1854: Acta Pii IX, pars I, vol. I, 
p. 598: «Venerabilis mater, cui Deus Pater unicum Filium suum, quem de corde 
suo aequalem sibi genitum tanquam seipsum diligit, ita dare disposuit ut natura- 
liter esset unus idemque communis Dei Patris et Virginis Filius, et quam ipse 
Filius substantialiter facere sibi matrem elegit, et de qua Spiritus Sanctus voluit 
et operatus est, ut conciperetur et nasceretur ille, de quo ipse procedit ». 

31 In professione oblata a Nicephoro, Patriarcha Constantinopolitano, et ac- 
cepta a Leone III, claris verbis integritas corporalis B. Virginis in partu confitetur: 
« Virginem quoque, quae supernaturaliter et ineffabiliter pepererat, post partum 
virginem conservavit, virginitatem illius secundum naturam nulla ex parte demu- 
tata aut labefactata» [Denz. 314, n. 3]. In Epistola S. Leonis, quam Patres 
Concilii IV susceperunt clamantes Petrum per Leonem locutum esse, legitur: 
« Nova autem nativitate generatus: quia INVIOLATA VIRGINITAS concu- 
piscentiam nescivit, carnis materiam ministravit... Quia nativitas est mirabilis, 
ideo nostri est natura dissimilis » [Denz. 144]. 

In Cone. Lateranensi, sub Martino I habito [quod licet non sit oecumenicum 
sensu technico, tamen mentem Ecclesiae, tam latinae quam graecae manifestat], 
expresse condamnatur anathemate qui virginitatem in partu nollet confiteri: « Si 
quis secundum sanctos Patres non confitetur proprie et secundum veritatem Dei 
genitricem sanctam semper Virginem et immaculatam Mariam utpote ipsum Deum 
Verbum specialiter et veraciter, qui a Deo Patre ante omnia saecula natus est, in 

ultimis saeculorum absque semine concepisse ex Spiritu Sancto, et INCORRUPTI- 
BILITER eam [eum?] genuisse, indissolubili permanente et post partum eius- 
dem virginitate, comndemnatus sit» [Denz. 256]. 

S. Ambrosius, De institutione Virginis et S. Mariae virginitate perpetua, 
c. 8: PL 16, 334: « Porta igitur Maria, per quam Christus intravit in hunc mun- 
dum, quando virginali fusus est partu, et genitalia virginitatis non solvit. Mansit 
intemeratum septum pudoris, et inviolata integritatis duravere signacula, cum 
exiret ex virgine... ». 

Idem etiam docent S. Augustinus, Epist. 137 ad Volusianum, c. 2, n. 8: PL 
33, 519; S. Hieronymus, Epist. 48, 21: PL 22, 510, aliique plures SS. Patres. 
Quae quidem Traditionis christianae testimonia sic paucis verbis exprimit Peta- 
vius, De Incarnatione, lib. 14, c. 6 [ Opera omnia, VII, Parisiis 1876, p. 76]: 
« Illud tamen ex Patrum omnium decreto pro certo tenendum est, quod catholica 
universa profitetur Ecclesia, beatissimam Virginem, hoc quidquid sit, quo a 
maritatis discerni virgines possunt, illibatum in partu integrumque retinuisse ». 

Et communiter docetur hanc doctrinam esse tenendam fide divina et catholica. 
At, nonnulli moderni auctores putant virginitatem B. Virginis in partu haud con- 
sistere in aliqua incorruptibilitate, et virginitatem in partu dicunt univocam 
esse cum virginitate ante partum. Cf. Mitterer A., Dogma und Biologie der hei- 
ligen Familie, Wien 1952, pp. 122-124; Galot S, I., La virginite de Marie 
et la naissance de Jesus, in Nouvelle Revue Theologique , 92 (1960), pp. 449-470. 

32 Praefatio de Beata Maria Virgine. 

33 S. Germanus Constantinopolitanus, In Sanctae Dei Genitricis dormi- 
tionem, Sermo l.\ PG 98, 346-347: «Neque fieri poterat, ut quae Dei capax 
vasculum esses, emortuum corpus corrumpente difflueres pulvere» [347]; «Tu 
iuxta quod scriptum est, speciosa es, tuumque illud corpus virginale, totum 
sanctum est, totum castum, totum Dei domicilium; ut ideo quoque a resolutione 
in pulverem deinceps sit liberum... » [346]. « Quia enim is, qui in te fuerat exi- 
nanitus, Deus erat a principio, ac vita saeculis antiquior; utique par quoque erat 
ut Vitae Mater, Vitae pariter contubernalis fieret; dormitionemque somni instar 
susciperet; ac migrationem haud secus atque expergefactionem, ceu Vitae Parens, 
subiret... » [347]. 

S. Ioannes Damascenus, Homilia 2 in dormitione B. V. M., n. 14: PG 
96, 741 [Balic C., O. F. M., Testimonia de assumptione B. V . Mariae ex omni- 
bus saeculis, pars prior: Ex aetate ante Concilium Tridentinum, Romae 1948, 
p. 89]: « Necesse enim fuit divinum illud domicilium... penetralibus terrae mi- 
nime concludi sed sicut sanctum illud incorruptumque corpus ex ipsa [assumptum 
et] cum Deo Verbo hypostatice coniunctum tertia die e monumento surrexit, sic 
etiam ipsam e sepulcro eripi, Matremque ad Filium transmigrare... Necesse fuit 
eam quae Deum Verbum uteri sui hospitio exceperat in tabernacula Filii sui de- 
ferri... Necesse fuit eius quae in partu virginitatem sine labe servaverat incor- 
ruptum etiam post mortem corpus servari. Necesse fuit eam quae Creatorem ut 
infantem sinu gestaverat in divinis degere tabernaculis, Necesse fuit Sponsam 
quam Pater sibi desponsaverat, caelestibus immorare thalamis. Necesse fuit eam 
quae Filium suum in cruce conspiciens, gladium quem pariendo effugerat, pectore 
tunc exceperat, Ipsum Patri considentem spectare oculis. Necesse fuit Dei Matrem 
ea quae Filii essent possidere, et ut Matrem Dei et ancillam coli ab omni crea- 
tura ». 

Cf. Pius XII, Const. Apost. Munificentissimus Deus, 1 nov. 1950: A.A.S., 
42 (1950), pp. 758 ss., ubi afferuntur argumenta et Patrum et theologorum, inter 
quos liceat afferre S. Bellarminum qui ait [p. 766]: « Et quis, obsecro, credere 
posset, arcam sanctitatis, domicilium Verbi, templum Spiritus Sancti corruisse? 
Exhorret plane animus meus vel cogitare carnem illam virgineam, quae Deum 
genuit, peperit, aluit, gestavit, vel in cinerem esse conversam, vel in escam vermi- 
bus traditam ». 

Et S. Franciscus Salesius adiungit [Ibid.~\: «Quinam filius, si posset, 
matrem suam ad vitam non revocaret, atque eam post mortem in Paradisum non 
adduceret?». Utique, concludit S. Alphonsus [Ibid.]: « Iesus Mariae corpus 
post mortem corrumpi noluit, cum in suum dedecus redundaret virginalem eius 
carnem in tabem redigi, ex qua suam ipsemet carnem assumpserat ». 

34 Pius IX, Bulla Ineffabilis Deus, 8 dec. 1854: Acta Pii IX, pars I, vol. I, 
pp. 597-598: « Quapropter illam longe ante omnes Angelicos Spiritus, cunctos- 
que Sanctos caelestium omnium charismatum copia de thesauro divinitatis de- 
prompta ita mirifice cumulavit, ut ipsa ab omni prorsus peccati labe semper libera, 
ac tota pulchra et perfecta, eam innocentiae ac sanctitatis plenitudinem prae se 
ferret, qua maior sub Deo nullatenus intelligitur, et quam praeter Deum nemo 
assequi cogitando potest ». 

Pius XII, Encycl. Ad caeli Reginam, 11 oct. 1954: A.A.S., 46 (1954), p. 635: 
« Nullum igitur dubium est Mariam Sanctissimam dignitate sua omnes res creatas 
excellere itemque super omnes post Filium suum obtinere primatum ». 

Cf. S. Bonaventura, In III Sent., d. 9, a. 1, q. 3, in sol. [ed. Quaracchi III, 
206 a]: «Quoniam [Maria] excellentissimum nomen habet, ita quod excellentius 
pure creaturae convenire non potest, ideo non tantum debetur ei honor duliae, 
sed hyperduliae... Ex hoc enim quod Mater Dei est, praelata est ceteris creaturis, 
et eam prae ceteris decens est honorari et venerari ». 

35 Pius VII, Breve Quod divino, 24 ian. 1806 [ Documentos marianos, 
n. 235]: «Quod divino afflata spiritu beatissima ac gloriosa Dei Genetrix Virgo 
Maria de se ipsa praenuntiavit generationes omnes beatam illam nuncupaturas, 
id sane non modo prioribus Ecclesiae saeculis impletum novimus, cum toto ter- 
rarum orbe ad eius honorem templa aedificata fuerint, atque arae erectae, verum 
etiam aucta quotidie magis fidelium pietate erga amantissimam Parentem nostram, 
ac gratiarum omnium dispensatricem, maiori semper devotionis ardore, alia aliis 
successerint monumenta pietatis et quaedam praesertim loca inscrutabili Dei con- 
silio, constituta sint, in quibus peculiari beatae Virginis intercessione quaedam mira 
veniunt, quae in aliis aeque contigisse novimus ». 

Pius XII, Encycl. Fulgens corona, 8 sept. 1953: A.A.S., 45 (1953), p. 582: 
« ... inde ab antiquissima Ecclesiae aetate, hoc doctrinae caput [scilicet doctrina 
de cultu B. V. Mariae] cotidie magis inclaruit, ac cotidie latius viguit cum apud 
sacros Pastores, tum in mente animoque christianae plebis », 

Cf. Decreta Concilii Nicaeni II [Oecumenici VII] et Cone. Trid. de sacris 
imaginibus sive Christi sive « intemeratae dominae nostrae sanctae Dei genitri- 
cis », sive sanctorum in genere: « honos qui eis exhibetur, refertur ad prototypa, 
quae illae repraesentant... » [Denz. 302, 986], 

30 Benedictus XIV, Bulla aurea Gloriosae Dominae, 27 sept. 1748 [ Docu- 
mentos Marianos, n. 210]: «Gloriosae Dominae, Dei Genitricis Mariae cultum 
ac venerationem, Dei manifesta voluntate ac veraci semper Ecclesiae spiritu, magno- 

pere commendari, nec minus iuste quam fructuose eidem a fidelibus exhiberi, adeo 
manifestum esse non dubitamus, ut ad Christianorum corda religioso devotionis 
studio erga eam inflammanda apostolicae adhortationes Nostrae superfluae pro- 
pemodum fore videantur. Sicut enim omnipotens Deus hanc virginem electam ex 
millibus, et ad ineffabilem divinae maternitatis dignitatem Angelo nuntiante eve- 
ctam, gratiae suae donis abundantius prae ceteris omnibus puris creaturis replevit, 
ac splendidissimis gloriae coronis super alia omnia manuum suarum opera decora- 
vit; sic etiam Catholica Ecclesia, Sancti Spiritus magisterio edocta, eamdem, et 
tamquam Domini ac Redemptoris sui Parentem caelitus ac terrae Reginam im- 
pensissimis obsequiis colere, et tamquam amantissimam Matrem, extrema, Sponsi 
sui morientis voce sibi relictam, filialis pietatis affectu prosequi studiosissime sem- 
per professa est ». 

Leo XIII, Encycl. Augustissimae Virginis Mariae, 12 sept. 1897: Acta Leo- 
nis XIII, XVII, p. 285: « Augustissimae Virginis Mariae foveri assidue cultum 
et contentiore quotidie studio promoveri quisque perspiciet, qui secum reputa- 
verit, quam excelso dignitatis et gloriae fastigio Deus ipsam collocarit ». 

Pius XII, Nuntius Radioph. Christifidelibus datus ob conventum marialem 
e tota Argentina in urbe Lujtin coadunatum-. A.A.S., 39 (1947), p. 628: «EI 
culto a la Madre de Dios, por Elia misma profetizado cuando anuncio: “ Beatam 
me dicent omnes generationes ”, es un elemento fundamental en la vida cristiana... 
Honremosla, pues, reconociendo el brillo sin par de su hermosura, los primores de 
su bondad y lo irresistible de su poder; por la excelsitud de sus virtudes y por la 
dignidad incomparable de su mision, reverenciemosla proclamando su grandeza, 
manifestandole nuestro respeto y pidiendole su intercesion; finalmente, imite- 
mosla sin cejar en tan noble empeno... ». 

Pius XII, Epist. Apost. Ex hoc, 25 mart. 1950: A.A.S., 42 (1950), p. 717: 
« “Ex hoc, ut ait Sanctus Bonaventura, quod Virgo Maria effecta est Dei Mater, 
est effecta Mater omnium creaturarum idcirco, tantae Parenti dicata, plurima per 
orbem surgunt Templa, e quibus praecipua ac maiore Christifidelium concursu 
commendata, e Romanorum Pontificum instituto potiore dignitate solent deco- 
rari ». 

Io annes XXIII, La presenza delVinsegnamento di Cristo e dei patrocinio di 
Maria nel cuore di ogni fedele-. L’Oss. Rom., 18 aug. 1960: «Accanto a Gesu la 
Madre sua Maria. AlLindomani della celebrazione della celebrita dell’Assunta, il 
sentimento filiale si rivolge con fiducia ed affetto verso tanta Madre, per la quale 
i cattolici nutrono la piu alta e sentita devozione. Qualcuno, gia in passato, ha 
voluto criticare questo sentimento, quasi si trattasse di un’adorazione, che e do- 
vuta a Dio solo. £ chiaro invece che i cattolici venerano la Madre di Gesu con 
tutto il loro entusiasmo, ben sapendo che, a causa delle sue prerogative, dei suo 
insigne privilegio d’essere la Madre dei Figlio di Dio fatto Uomo, dei doni dal 
Signore ricevuti e della sua potenza d’intercessione, Elia e la creatura che sulla 
terra piu si avvicina a Dio... Noi dunque portiamo sempre Gesu nel cuore: fonte 
di fortezza, di consolazione, di ogni conforto. Del pari abbiamo con noi sempre 
1’immagine di Maria: e tanta Madre aiuta ogni suo figlio nei vari momenti della 
esistenza; sorregge a raggiungere bene la meta che a ciascuno e assegnata quaggiu 
di conoscere, cioe amare, servire il Signore; di praticare le virtu della carita e della 
pazienza, segnatamente durante le prove che la vita ci offre, sempre continuando 

nella sicurezza dei beni eterni. Cosl, questo 1’augurio dei Padre comune delle anime, 
Gesu e Maria ci salvino e ci benedicano sempre! ». 

37 Pius XII, Nuntius Rctdioph. Iis qui interfuerunt conventui internationali 
mariologico-mariano Romae habito: A.A.S., 46 (1954), p. 679: « Ita etiam haec 
disciplina [mariologica] recta illa media via procedere poterit, qua et ab omni 
falsa et immodica veritatis superlatione caveat et ab illis se segreget, qui vano 
quodam agitantur timore, ne Beatissimae Virgini plus aequo concedant aut, ut non. 
raro dictitant, Matre honorata et pie invocata, ipsi Divino Redemptori aliquid 
honoris et fiduciae detrahant ». 

Pius XII, Encycl. Ad caeli Reginam, 11 oct, 1954: A.A.S., 46 (1954), 
p. 637: «In his tamen aliisque quaestionibus ad Beatam Virginem spectantibus, 
curent theologi ac divini verbi praecones ut quasdam e recto itinere aberrationes 
devitent, ne in duplicis generis errores inducantur; caveant nempe et sententias 
fundamento carentes ac veritatem quadam verborum superlatione excedentes, et 
nimiam mentis angustiam in singulari illa, omnino excelsa, immo fere divina Dei- 
parae dignitate consideranda, quam quidem Doctor Angelicus eidem agnoscendam 
esse docet “ ex bono infinito quod est Deus ” ». 

38 S. Pius X, Encycl. Ad diem illum, 2 febr. 1904: Acta Pii X, I, pp. 155- 
156: « Nullus equidem honor Mariae optabilior, nullus iucundior quam ut no- 
scamus rite et amemus Iesum. Sint igitur fidelium celebritates in templis, sint 
festi apparatus, sint laetitiae civium; quae res omnes non mediocres usus affe- 
runt ad pietatem fovendam. Verumtamen nisi his voluntas animi accedat, formas 
habebimus quae speciem tantum offerant religionis. Has Virgo quum videat, 
iusta reprehensione Christi verbis in nos utetur: “ Populus hic labiis me ho- 
norat; cor autem eorum longe est a me ”, Nam ea demum est germana adversus 
Deiparentem religio, quae profluat animo,.. Quapropter hoc quisque persuasum 
habeat: si pietas, quam in Virginem beatissimam quis profitetur, non eum a pec- 
cato retinet, vel pravos emendandi mores consilium non indit, fucatam esse pieta- 
tem ac fallacem, utpote quae proprio nativoque careat fructu... Quamvis autem 
deceat filios Matris sanctissimae nullam praeterire laudem quin imitentur; illas 
tamen Eiusdem virtutes ipsos fideles assequi prae ceteris desideramus, quae prin- 
cipes sunt ac veluti nervi atque artus christianae sapientiae: fidem inquimus, spem 
et caritatem in Deum atque homines... ». 

Pius XII, Allocutio pro canonisatione Beati Ludovici de Montfort, 21 iul. 
1947, A.A.S., 39 (1947), p. 413: « La vraie devotion, celle de la tradition, celle de 
1’Eglise, celle, dirions-Nous, du bon sens chretien et catholique, tend essentielle- 
ment vers Bunion k Jesus, sous la conduite de Marie ». 

Ioannes XXIII, Epist. ad Card. Mimmi, 2 oct. 1960: A.A.S., 52 (1960), 
p. 948: « Qui autem pia Deiparae Virginis tutela confidunt, et cum ipsa volunt 
claros referre triumphos, probe necesse est, ipsius decorentur virtutibus et mater- 
nis dotibus utpote filii sincerae indolis emineant. Nam ita hortatur illa suos, ut 
currant in odorem unguentorum suorum \Cant. 1, 3]: " Ego mater pulchrae, 
dilectionis et timoris et agnitionis et sanctae spei... In me omnis spes vitae et 
virtutis ” ». 

Cf. S. Ambrosius, De virginibus, lib. II, c. 2, n. 15: PL 16, 210 B: « Talis 
enim fuit Maria, ut eius unius vita, omnium sit disciplina ». 

S. Bonaventura, Sermo I De Purificatione [Opera IX, 638 A]: «Verum 
est quod Virgo gloriosa perfectissime habuit omnes virtutes.,. », 

39 S, Augustinus, De sancta virginitate, c. 3: PL 40, 398. 

40 Petrus Moghila in sua Confessione scribit: « De beatissima Virgine quae 
cum tantum mysterium digna facta sit persolvere, omnes orthodoxi ipsam honore 
debito ac reverentia prosequi tenentur » [cf, Gordillo M., Mariologia Orienta- 
lis, Romae 1954, p. 259]. 

Aethiopes confitentur « testante Sacra Scriptura Deiparam honorandam esse » 
[ Ibid ., p. 261]. Certissimum est quod cultus Beatissimae Virginis in Oriente chri- 
stiano longe superat cultum aliorum Sanctorum, etsi non adhibeatur terminus 
« hyperdulia ». 

41 Leo XIII, Encycl. Fidentem piumque, 20 sept. 1896: Acta Leonis XIII, 
XVI, p. 287. 

Leo XIII misit Congressui Mariano Liburnensi poema: 

« Virgine favente, fiat unum ovile! 

Auspicium felix! Orientis personat oras 
Vox lapsa e caelo, personat occiduas: 

— Una fides Christi, Pastor regat unus ovile, 

Dispersas gentes colligat unus amor — . 

Virgo, fave: errantes, ah! lumine mater amico 
Respice, et Unigena iunge benigna tuo ». 

[Cf. Documentos Marianos, n. 423]. 

Pius XI, Encycl. Ecclesiam Dei, 12 nov. 1923: A.A.S., 15 (1923), p. 581: 
« Alterum unitatis reconciliandae vinculum cum Orientalibus Slavis in eorum 
singulari studio erga magnam Dei Matrem Virginem ac pietate continetur, eos 
ab haereticis compluribus seiungens, nobisque efficiens propiores ». 

42 Pius XI, Encycl, Rerum Ecclesiae, 28 febr. 1926: A.A.S., 18 (1926), p, 83: 
« Communibus autem benigne adrideat foveatque coeptis sanctissima Regina Apo- 
stolorum Maria, quae, cum homines universos in Calvaria habuerit materno animo 
suo commendatos, non minus eos fovet ac diligit, qui se fuisse a Christo Iesu 
redemptos ignorant, quam qui ipsius redemptionis beneficiis f ruuntur feliciter ». 

Cf. Laurentin R., Lettre sur le probleme de la maternite de Marie a l’egard 
des infideles, in: IJUnion Missionnaire du Clerge de France, 13, n. 4 (oct. 1953), 
pp. 148-155. 

43 Leo XIII, Encycl. Adiutricem populi, 5 sept. 1895: Leonis XIII P. M. 
Acta, XV, pp. 302 ss. ; 

Bea A., S. I., « Erant perseverantes... cum Maria Matre Iesu... in communi- 
catione fractionis panis » {Atti 1, 14; 2, 42), in: Alma Socia Christi, VI, fasc. I: 
« De B. V. Maria et SS. Eucharistia », Romae 1952, pp. 36-37: « quegli anni erano 
anzitutto per la nascente Chiesa una prima e preziosa esperienza quasi tangibile 
di quella materna cura e sollecitudine della mediatrice e madre, che poi, nel corso 
dei secoli, si doveva manifestare sempre piu luminosamente e si manifester^ sino 
alia fine dei tempi ». 

Cf. L’ Ausiliatrice nel domma e nel culto, relazioni presentate al Congresso 
Mafiologico Internazionale dei 1950, Torino 1950; L'Immacolata Ausiliatrice, re- 
lazioni commemorative delPanno mariano, 1954, Torino 1955. 

44 Pius IX, Bulla Ineffabilis Deus, 8 dec, 1854: Acta Pii IX, pars I, vol. I, 
p. 617: « Certissima vero spe et omni prorsus fiducia nitimur fore, ut ipsa beatis- 
sima Virgo... velit validissimo suo patrocinio, efficere, ut... omnes errantes di- 

scussa mentis caligine ad veritatis ac iustitiae semitam redeant, ac fiat unum 
ovile et unus pastor ». 

Pius XII, Const. Apost. Munificentissimus Deus, 1 nov. 1950: A.A.S., 42 
(1950), p. 769: « Futurum enim sperandum est ut christifideles omnes ad impen- 
siorem erga caelestem Matrem pietatem excitentur; utque eorum omnium animi, 
qui christiano gloriantur nomine, ad desiderium moveantur Mystici Iesu Christi 
Corporis participandae unitatis... ». 

46 Leo XIII, Encycl. Fidentem piumque, 20 sept. 1896: Acta Leonis XIII, 
XVI, p. 287 : « Ut igitur ad eam, tamquam ad unitatis fautricem et custodem exi- 
miam, recte se Ecclesia exoriens precando adiunxit, id similiter his temporibus 
per orbem catholicum fieri peropportunum est; ... caleat ubique huiusmodi precis 
studium, ad propositum in primis sanctae unitatis. Neque aliud quidquam Mariae 
gratius acceptiusque fuerit, utpote quae Christo maxime coniuncta, maximopere 
id cupiat et velit ut qui uno eodemque donati sunt eius baptismate, una omnes 
eademque fide perfectaque caritate cum ipso et inter se cohaereant ». 

Pius XII, Encycl. Fulgens corona, 8 sept. 1953: A.A.S., 45 (1953), pp. 590- 
591: « Ac praeterea eos etiam, qui ob vetus schisma a Nobis seiuncti sunt, et quos 
ceteroquin paterno adamamus animo, ad has effundendas concordes preces suppli- 
cationesque advocamus, quandoquidem probe novimus eosdem almam Iesu Christi 
Genetricem venerari quam maxime eiusque intaminatum celebrare conceptum. Cer- 
nat eadem beata Virgo Maria eos universos, qui se christianos esse gloriantur, 
caritatis saltem vinculis coniunctos, suppliciter oculos, animos, precesque ad ipsam 
convertere, lucem illam impetrantes, quae mentes superno lumine collustret, atque 
illam efflagitantes unitatem, qua tandem aliquando fiat unum ovile et unus Pastor ». 

46 Mansi, Conciliorum amplissima collectio, IV, 1287-1288. 

Cf. Pius XI, Encycl. Lux veritatis, 25 dec. 1931: A.A.S., 23 (1931), p. 515: 
« Redeant ad communem Patrem, cuius sententiam omnes Ephesinae Synodi Pa- 
tres observantissime exceperunt, quemque concordi plausu « custodem fidei » con- 
salutarunt; ad Nos redeant omnes qui paternum omnino in eos gerimus animum, 
quique libenter amantissima illa verba facimus Nostra, quibus Cyrillus Nestorium 
enixe adhortatus est ut « Ecclesiarum pax conservetur, dilectionisque et concordiae 
vinculum inter Dei sacerdotes indissolubile permaneat », Et remittit ad Mansi 
IV, 891, ubi reapse verba Cyrilli prostant. 

Nuncupatio Vicarii Christi tamquam « custodis fidei » et sermo de acclama- 
tione Coelestini prostat apud Mansi, IV, 1287 [cf. 1288]; cf. etiam Schwarz, 
A. C. 0. t. I, vol. I, P. III, p. 57, 1. 25: « Omnes reverendissimi episcopi simul 
acclamaverunt : Hoc iustum iudicium. Novo Paulo Coelestino, novo Paulo Cyrillo, 
Coelestino custodi fidei, Coelestino cum Synodo concordi, Coelestino universa 
synodus gratias agit. Unus Coelestinus, unus Cyrillus, una fides orbis terrarum ». 


2) RELATIO EM.MI P. D. ALFREDI CARD. OTTAVIANI 
PRAESIDIS COMMISSIONIS THEOLOGICAE 

Haec Constitutio facta est ob plures rationes easque graves: 
Prima est quod ipsa desideratur a circa quingentis Episcopis, quo- 
rum ducenti quinquaginta eousque procedunt ut rogent definitionem 

B. M. Virginis Mediatricis omnium gratiarum: quod tamen in Con- 
stitutione factum non est. 

Secunda ratio est, quod Pars Constitutionis de Ecclesia, de qua 
mense praeterito hoc loco actum est, esset incompleta si non ageretur 
de Ea, quae in Corpore Mystico ex voluntate Christi locum omnino 
proprium et praeeminens occupat. 

Tertia ratio, cur haec constitutio necessaria sit, exinde desumitur, 
quod clare contradicendum est quibusdam erroribus modernis, quorum 
maxime periculosus ille est, quo dicitur Deiparae in Corpore Mystico, 
et consequenter in cultu et devotione fidelium, non convenire nisi posi- 
tionem periphericam, gradu dumtaxat differ entem a positione aliorum 
Sanctorum. 

Quarta ratio est, ut protestantibus clare innotescat doctrinam ca- 
tholicam de B. M. Virgine, in specie doctrinam de eius mediatione, non 
contradicere S. Scripturae et dogmati de Christo unico Mediatore. 

Tandem si in Concilio de Deipara non ageretur, id pluribus scan- 
dalum esset, etiam multis dissidentibus orientalibus, maxime si insi- 
nuaretur id factum esse, ne offenderentur Protestantes. 

In Constitutione proceditur ex S. Scriptura, Patribus, et doctrina 
S. Magisterii, et nil affirmatur quod non ex doctrina Summorum Ponti- 
ficum superet omne dubium. 

Ita autem doctrina proponitur, ut non solum contradicatur iis, qui 
B. Virginem debito honore privant, sed etiam iis qui exaggerationibus 
suis tam theoricis quam practicis, vero Deiparae cultui graviter no- 
cent. 

Omni cura omnia evitata sunt quae offendere possent Protestantes: 
qua de causa omissae sunt dictiones, quae licet rectae in se et adhibitae 
a Pontificibus, tamen falsae interpretationi sunt obnoxiae. 

Scriptum est de exordio Ecclesiae: « Erant perseverantes... cum 
Maria Matre Iesu... in communione et fractione panis ». Hac de causa 
devotio erga B. M. Virginem non potest esse verum obstaculum unionis, 
sicut verum obstaculum nequit esse cultus eucharisticus. Immo unio 
Christianorum omnium sine B. M. Virgine esset pseudo-unio, sicut 
pseudo-unio esset unio sine SS. Sacramento. 


3) ANIMADVERSIONES SODALIUM 

Card. Lienart: Quod in Concilio Vaticano II solemniter procla- 
metur gloria Beatae Mariae Virginis Matris Dei et Matris hominum, 
magni gaudii causa erit pro tota Ecclesia Dei. Sed optandum erat quod 

etiam lumen et gaudium afferre potuerit toto mundo quia Mater est 
omnium. Dubito tamen ne decretum propositum possit attingere mun- 
dum. Thesis est theologica, super magisterium Ecclesiae fundata, vera 
et completa, ad usum nostrum adaptata, sed difficilis intellectu pro 
aliis Beatae Mariae filiis et sine vi attractiva pro eis. 

Maluerim quod, loco thesis theologicae hoc decretum ostensionem 
fecerit de admirabili dispositione Dei erga Matrem suam, e Sacra Scrip- 
tura, a Patribus et a Traditione Ecclesiae emanantem et a magisterio 
Ecclesiae usque adhuc coadunatam. Numquam descriptio illa, in tota 
sua amplitudine facta est et credo quod si Concilium eam confecisset, 
corda et mentes multorum ad Beatam Virginem traxisset. Nonne possi- 
bilitas remanet ut res ita componantur? 

Sed aliud me poenitet. In decreto proposito profitetur Mediatio 
Beatae Mariae Virginis. Certo asserenda est Maternitas spiritualis Bea- 
tae Mariae Virginis et eius munus a Deo acceptum in distributione gra- 
tiarum. Sed mihi videtur quod titulus Mediatoris qui Christo Iesu per- 
sonaliter proprius est in ordine salutis, illi soli reservandus est. Quam- 
vis in sensu distincto, illi et Matri suae applicaretur, tamen usus eius- 
dem vocabuli confusionem crearet, utique deplorandam. Quod munus 
speciale in distributione gratiarum de Virgine Maria profiteatur bonum 
est, quod sub vocabulo Mediatoris exprimatur, mihi, humillime dicere 
debeo, non placet. 

Card. Ruffini: Profecto gaudeo, et quidem multum, haberi tan- 
dem inter schemata Concilii Oecumenici schema peculiare de B. Maria 
Virgine, Matre Dei et Matre nostra. Laudo ergo, quantum possum 
Em.mum Relatorem et adiutores suos de schemate tam scite tamque 
pie praeparato. Innumera enim documenta, quae in appendice laudan- 
tur, clare et evidenter ostendunt quanta studiosa diligentia adhibita sit 
ut excelsa dignitas et privilegia Virginis Matris in tuto collocarentur, 
sine ulla falsa veritatis superlatione. 

Pag. 4, 1 lin. 24 s.: Velim adici veram radicem (dogmaticam) mater- 
nitatis SS. Virginis Mariae pro nobis. Clare enim Summi Pontifices 
S. Pius X et Pius XII docuerunt: « in uno eodemque alvo castissimae 
Matris et carnem Christus sibi assumpsit et spiritale simul corpus 
adiunxit, ex iis nempe coagmentatum qui credituri erant in eum ». Ita 
Pius X in Encycl. Ad diem illum. Cf. ann. 9. 

Beatissima enim Virgo assensum suum praebens Verbi incarnationi 
in sinu suo, Verbum aeternum concepit non solum ut Filium Dei, cuius 


1 Cf. p. 747. 

mater effecta est, sed ut Salvatorem omnium hominum et caput Cor- 
poris Mystici. Haec maternitas confirmata est a Christo in cruce mo- 
riente. 

Pag. 6, 2 lin. 14: « ... Advocata nostra » adderem: et misericordiae 
mater. 

Pag. 7, 3 4 lin. 12: adderem: ubi est Angelorum et Sanctorum omnium 
Regina. 

Tituli: Regina et Mater misericordiae in ore omnium catholicorum 
iam dudum sunt. « Salve Regina, Mater misericordiae... ». 

Card. Konig: Schema optimum est. Adnotare liceat: in pag. 3, d 
lin. 15 ss. dicitur Ecclesia a Spiritu Sancto edoceri, ut ad clariorem 
intelligentiam perveniat in eis quae in Sacris Fontibus « obscure ac 
veluti implicite » latent. Cum pro non catholicis difficultas non in re, 
sed in traditione apostolica deficiente — uti dicunt — est, explicandum 
paululum fusius desiderarem quid significant ista verba schematis 
(pag. 3, lin. 18) « quae in Sacris fontibust obscure ac veluti implicite 
latebant ». 

In fine schematis primatus Summi Pontificis commemoratur, quod 
optime fieri potest. Sed in conspectu totius mundi et ad captivandas 
mentes aliorum schema concludendum mihi videtur oculos vertentes 
ad gloriam Christi Iesu mediatoris nostri cuius honori tota inservit 
mariologia. 

Card. Leger: Pulchre loquitur praesens schema de Maria et op- 
portune vitat excessus ex utraque tendentia. Hae sunt meae considera- 
tiones. 

Numerus 1. Linea 16: Traditionaliter Ecclesia dicitur Sponsa 
Christi. Utrum tamen appellatio Sponsa Spiritus Sancti ita in traditione 
invenitur ut a Concilio consecretur? 

Linea 30: Non mihi videtur opportunum ibi dicere munus Magi- 
sterii, quia in eodem numero iam affirmatur prius a linea 15 ad li- 
neam 20. 

Numerus 2. Linea 9, concluditur: « et sic liberatio in utroque sexu 
haberetur ». Inusitata haec conclusio non mihi placet quia innuere potest 
quod salus virorum fit per Christum et feminarum per Mariam. 

Numerus 4. Propono ut aliter formuletur ultima sententia nempe 


2 Cf. p, 748. 

3 Cf. p. 749. 

4 Cf. p. 747. 

a linea 28 usque ad 37. Idem dicatur sed formula positiva. Etenim si 
optimum est notare convenientiam alicuius mysterii, tamen non pos- 
sumus dicere disconvenientiam alius hypothetici consilii a Deo omnipo- 
tente non dati. Actio Dei est mysteriosa et superat assensum nostrum 
intellectualem. Ipsa incarnatio Dei a solo humano intellectu considerata 
ut scandalum et inconveniens iudicari posset. 

Numerus 5. Pagina 9, 5 6 linn. 7-8, loco verborum « arcano quodam 
impulsu », dicatur « fervente quodam impulsu ». Peiorativus enim sen- 
sus ibi habet verbum « arcano » sicut significaret aliquam incon- 
scientiam. 

Beat. Saigh: b 1) Nous adherons entierement au souci manifeste 
par la Commission Theologique de ne pas admettre, en ce qui concerne 
la Sainte Mere de Dieu, des titres nouveaux, non admis par la Tradi- 
tion de TEglise, comme par exemple celui de coredemptrice. 

2) Nous adherons egalement au souci de ne pas definir de nou- 
veaux dogmes mariaux, malgre la poussee aussi aveugle que bien-in- 
tentionnee de certains groupes de devots de la Vierge. Dans cette ma- 
tiere, comme dans tant d’autres, nous ne devons jamais perdre de vue 
nos freres separes, surtout ceux d’Orient, et eviter qu’en voulant 
honorer la Vierge, nous donnions 1’occasion d’approfondir le fosse 
qui nous separe d’eux. La Vierge n’agree surement pas un hommage 
qui, sans necessite, contribue a diviser encore davantage ses enfants. 

3) Nous ferions remarquer, du point de vue de la redaction des 
notes, que l’on ne doit pas se contenter de citer les Papes, surtout 
en une matiere ou les Peres de TEglise ont tant et si bien parle . II faut 
eviter de donner a croire qu’aux yeux des theologiens du Concile, seuls 
les Papes forment le magistere de TEglise. Dans un but unioniste, il 
serait meme bon de citer particulierement les Peres de TEglise d’Orient. 

4) SUFFRAGIA SODALIUM 

Card. Pizzardo: Placet. 

Card. Cicognani : 1 Valde placet. Ad pag. 4, 2 linn. 12 et 13: potius 
quam « consensus in Filii Dei incarnationem », dicerem: consensus ut 
(Ipsa) fieret Mater Christi Salvatoris. 

5 Cf. p. 750. 

6 Animadversiones Beat. Saigh lectae sunt, lingua latina, ab Exc.rno Edelby, 
Archiep. Edesseno. 

1 Octavae Congregationi non interfuit. 

2 Cf. p. 747. 

Ad pag. 6/ linea 14: non assentio iis qui vellent delere « Mediatrix 
nostra ». Iste titulus suo bono sensu ab antiquo acceptus est; verum 
est « unum Mediatorem esse Christum »; attamen iam inde a Cana 
Maria monstravit se esse mediatricem et matrem misericordiae. 

Card. Ferretto: Placet. 

Card. Lienart: Non placet attributio tituli « Mediatricis » Bea- 
tae Mariae Virgini, Matri Dei et Matri hominum. 

Placet iuxta modum schema propositum secundum quod exposui 
et scriptis tradidi. 3 4 

Card. Tappouni: Placet. 

Card. Copello: Placet iuxta dicta a Patribus. 

Card. McGuigan: Placet. 

Card. Ruffini: Placet. 5 

Card. Valeri: Placet. Animadvertendum ad ea quae Em.mi Ko- 
nig, Ruffini. et Exc.mus Delegatus Patriarchae Melchitarum dixerunt. 

Card. Siri: Placet. 6 7 

Card. Quiroga y Palacios: Placet iuxta modum: demi deberent 
quae in pag. 7/ linn. 7 ad 12, de morte B. Mariae Virginis dicuntur. 

Card. Leger: Placet iuxta modum: i. e. iuxta notas a me prae- 
sentatas. 8 

Card. Montini: Placet iuxta modum: in voto scilicet Cardinalis 
Lienart; ex intimo enim corde gaudeo et vehementer gaudeo de pecu- 
liari honore Beatae Mariae Virgini et Matri reddendo ab Oecumenico 
Concilio. Sed mihi inopportuna, imo damnosa videretur propositio de 
novo titulo, nempe mediatricis, Mariae Sanctissimae tribuendo. 

Vocabulum istud, scilicet mediatoris, unice et exclusive Christo 
est tribuedum, iuxta illud Apostoli: « unus est mediator ». 

Extensio huius tituli non videtur verae pietati favere; nedum cultui 
mariano afferat novum argumentum, impedimentum mihi videtur ad- 
ducere, quia obligat ad explicationem non satis facilem de usu analogico 

3 Cf. p. 748. 

' x Cf. pp. 773-774. 

6 Cf. pp. 774-775. 

6 Octavae Congregationi non interfuit. 

7 Cf. p. 749. 

8 Cf. pp. 775-776. 

eiusdem tituli qui Christo et Matri Eius daretur diversa prorsus ra- 
tione, et quia fratres separatos magis ab unione cum catholica Ecclesia 
deterret. 

Loquendum est potius, secundum ordinariam magisterii ecclesia- 
stici rationem, de universali maternitate spirituali Mariae Sanctissimae 
ac de Eiusdem regalitate ac mirifica et benignissima intercessione, non 
vero de mediatione. 

Card. Cento: Placet. Valde opportunum schema hoc, nam in 
proximo Concilio, quasi in novo Caenaculo, sistere debemus, sicut 
Apostoli, « cum Maria Matre Iesu ». 

Attamen ratio habeatur de monitis iam prolatis a Sancto Petro Ca- 
nisio et a Regnante Pontifice renovatis, circa possibiles deviationes cul- 
tus marialis. 

Card. Garibi y Rivera : 0 Placet cum magno gaudio. 

Card. Godfrey: Placet iuxta modum: id est iuxta ea quae dixi 
in folio adnexo. 

Catholici, qui inter Protestantes vitam degunt, intelligunt bene 
quam maximi momenti est ut abstineant ab omnibus expressionibus 
quae speciem exaggerationis habeant. 

Status Beatissimae Virginis est adeo sublimis ut non egeat titulis 
sicut « Salvatrix Mundi » vel similia quae confirmant acatholicos in 
eorum accusatione quod Catholici divinum dant honorem Beatissimae 
Virgini. 

Speciatim in clarum ponat Concilium doctrinam Catholicam de 
Iesu Christo unico Mediatore et Salvatore. Meo humili iudicio multi- 
plicatio titulorum Beatae Mariae Virginis non est desideranda eo ma- 
gis in praesenti quando apud Catholicos sit tanta ignorantia nostrae do- 
ctrinae de Beata Virgine ut facile scandalum capiant et ab Ecclesia 
arceantur. In Anglia, quae titulo « Dos Mariae » gaudet, cautissimi 
esse debemus ne nomen Matris Dei in derisum cadat ex exaggeratio- 
nibus fidelium. 

Verus amor Beatissimae Matris Dei et Matris nostrae effugit omnem 
apparentiam erroris de excelsa Beatae Virginis dignitate. 

Card. Richaud: Placet iuxta modum: exoptando quod materia 
huius optimae synthesis marialis sit magis coadunata erga Maternita- 
tem divinam; observando etiam, pag. 12, 10 inter errores expositos quod, 


0 Octavae Congregationi non interfuit. 
10 Cf. p. 752. 

sub littera b, non potest forsan absolute certum dici, ut plures putant 
quibus personaliter non facile assentio, Beatam Mariam tempore Annun- 
tiationis clare et explicite videre suum Filium esse Deum, si tamen 
ut Messiam profecto agnoscebat. 

Card. Konig: Placet. 11 

Card. Dopfner: Placet iuxta modum: valde placet schema eius- 
que spiritus ratione habita de eis, quae dicta sunt a Cardd. Leger et Ko- 
nig. De fine totius constitutionis hoc dicere licet: Nonne secundum 
notam allegatam, ubi de salutatione S. Cyrilli sermo est, concludi pos- 
set una cum commemoratione Summi Pontificis ad Orientem et Occi- 
dentem, id est ad universam Ecclesiam? 

Card. Marella: Placet. 

Card. Traglia: Placet. 

Card. Alfrink; Placet iuxta mentem Card. Lienart. 

Card. Ritter: Placet iuxta modum: ut dixerunt Cardinales Lie- 
nart, Montini et Delegatus Patriarchae Melchitarum, et iuxta folium 
adnexum. 

Numquam celebretur Concilium Ecclesiae Catholicae Oecumenicum 
quin honorem, reverentiam, gratias, confidentiam, et amorem erga dei- 
param Virginem Mariam cantet. 

Attamen quaerendum est utrum omnia in hoc schemate expediant. 
Loquitur enim de mediatione, seu consortio, Beatae Mariae in gratiis 
redemptionis acquirendis, cuius sensum neque magisterium ordinarium 
neque theologia nondum reddidit clarum, cuius praesentatio sine magna 
utilitate fidelium fratribus separatis offensam dare poterit, cuius obscu- 
ritas fideles in intellectum minus rectum vel etiam erroneum ducere 
poterit. 

Schema ergo componatur quod loquatur de maternitate Mariae 
Virginis et physica et spirituali, sed non multum de mediatione in re- 
demptione obiectiva. 

Card. Silva Henriquez: 12 Placet iuxta modum: secundum ani- 
madversiones quas propono. 

1) Pag. 3, 13 lin. 14: addatur citatio Mt. 1, 18-25. 

2) Pag. 4, 14 lin. 12: pro « liber consensus » proponitur « libera ac- 

11 Cf. p, 775. 

12 Octavae Congregationi non interfuit. 

13 Cf. p. 746. 

14 Cf. p. 747. 

ceptatio » quod verbum melius indicat principium in voluntate Dei in- 
veniri. 

3) Pag. 4, 15 lin. 16: ante « cum eo » addendum proponitur « sub 
eo » ut clarius separatorum fratrum oculis pateat subordinatio B. M. V. 
quam docet Ecclesia. 

4) Pag. 4, lin. 30: pro « impetravit » proponitur « imploravit », 
ne forte primum verbum ab acatholicis perperam intellegatur. Quod 
sane fieri posse in ipsis « praenotandis » schematis agnoscitur, pag. 12, 1( ’ 
3), a). 

5) Pag. 4, linn. 22-24: postulatur suppressio a verbo « eundem- 
que » ad « obtulit ». Perperam a dissidentibus intelligi possent de 
aliquo sacerdotio hierarchico B. M. Virginis. 

6) Pag. 7, 17 lin. 31: omissa speciali mentione accuratissime facta 
de virginitate in ipso partu, videtur potius inserendam clausulam ge- 
neralem de perpetua virginitate B. M. V. 

7) Pag. 8, 18 lin. 28: post verbum « admonet » inserendum propo- 
nitur: « Episcopos sedulo invigilent ut theologos divinique verbi prae- 
cones ab omni falsa veritatis superlatione, quemadmodum et a nimia 
mentis angustia, in singulari Dei parentis dignitate consideranda absti- 
neant, quod pari modo etiam de variis apud populum eiusdem cultus 
formis vigentibus valet. 

8) Pag. 9, 10 lin. 7: pro «dissidentes» proponitur «fratres sepa- 
rati ». 

9) Pag. 9, linn. 11-14: haec oratio supprimenda videtur quia 
doctrina satis exposita non oportet in polemicis quaerimoniis vacare. 

10) Pag. 10, 20 lin. 2: constitutio opportunius terminaretur si post 
verbum « Patri », demptis « obsequatur ac pareat », simpliciter « agno- 
scant » addatur; sic res benignius componeretur, stylus iuridicus vita- 
retur quin veritas obnubilaretur. 

11) Opportune videtur aliqua invitatio inserenda ad mediationem 
Sacrarum Scripturarum locorum ubi sermo est de B. M. V. Insuper 
oporteret citationes Patrum tum graecorum tum latinorum adhibere vel 
iisdem uti sicque Ecclesia in sua erga B. M. V. devotione ut Christo 
et Patribus fidelissima appareret. 

Card. CoussA: Placet iuxta modum: pag. 9, ultima linea: vox 
approbatur mutanda est et scribendum promulgatum vel definitum. 


16 Cf. p. 747. 18 Cf. p. 750. 

10 Cf. p. 752. 19 Cf. p. 750. 

17 Cf. p. 749 . 20 Cf. p. 751. 

Pag. 8, 21 lin. 33, omittantur verba « neque in quodam unius... con- 
sistere »: non sunt digna Concilio sed summum catechista. 

Pag. 4, 22 lin. 36, Sanctissima Virgo dicitur « socia quoque Christi 
gloriosi manet in gratia hominibus conferenda ». Fateor id novum mihi 
apparuisse et reapse inter notas in fasciculo nullam fontem inveni pro 
hac assertione. In officii divini libris nostris (ritus byzantini) Beata 
Virgo dicitur dispensatrix gratiarum et quidem multis variis circum- 
locutionibus, at non recordor me legisse vel audisse Eam esse sociam. 

Unde affirmatio Mariam Dei Matrem esse sociam in conferenda gra- 
tia probanda est ex traditione Ecclesiae quoque orientalis vel irrefra- 
gabilibus argumentis vindicanda. 

Card. Suenens: Placet: in voto Cardd. Ruffini et Konig. Non- 
nulli theologi hodie negant B. M. V. in initio vitae, in Annunciatione, 
cognovisse characterem divinum stricto sensu (Filii sui) et affirmant eam 
non nisi characterem messianicum cognovisse. Optarem ut de cognitione 
illa initiali divinitatis Filii clara fiat affirmatio in quodam passu quia 
error large diffunditur. Sufficeret unam vel duas lineas addere. 

Card. Roberti: Placet. 

Card. Jullien: Placet iuxta modum: iuxta ea quae animadvertit 
Em. mus Montini de titulo mediatricis. Referantur autem in schemate 
sapientissima verba Pii XII de via media in hac materia tenenda (Ra- 
diophonicus Nuntius 24 octobris 1954, Disc. e Radiom., T. XVI, 
pag. 279). 

Card. Larraona: Placet etiam quoad titulum Mediatricis festo 
fere un ver sali consecratus. 

Card. Heard: Placet iuxta modum: scilicet iuxta votum Em.mi 
Lienart. 

Card. Bea: Placet iuxta modum: cum Em.mo Card. Lienart desi- 
derarem ut forma magis attractiva fiat. Non debemus timere ne Pro- 
testantes offendantur; hodie multi ex eis sincere venerantur B. V., 
sicut ipsi fecerunt primi « reformatores », ut nuperrime ab historio- 
grapho protestante ex fontibus ipsis monstratum est. Consentio cum 
Em.mo Card. Ruffini de fundamento dogmatico Maternitatis. 

Card. Browne: Placet iuxta modum: attentis dictis ab Em.mo 
Card. Ruffini et etiam observatione Em.mi Card. Cicognani de pag. 4, 


21 Cf. p. 750. 

22 Cf, p. 747. 

linn. 12-13, de consensu qui in Filii Dei incarnationem redemptricem 
accessit. Ratio quoque habeatur de dubio circa opportunitatem insi- 
stendi in Concilio in titulum Mediatricis secundum observationes 
Em. morum Cardd. Lienart et Montini. 

Card. Albareda: Placet iuxta modum: ad mentem Cardinalium 
Lienart et Suenens. 

Beat. Gori: Placet. 

Beat. Cheikho: Placet, sed convenit ut nomen Sancti Ephrem 
Doctoris Ecclesiae citetur in notis, quia multa scripsit de Beatissima 
Virgine. 

Exc. 0’Connor: Placet. 

Exc. Ujcic: Placet iuxta modum: cum observationibus Card. Sue- 
nens. 

Exc. Antezana y Rojas: Placet in omnibus. 

Exc. Beras: Placet in voto Cardinalium Montini et Lienart. 

Exc. Cooray: Placet. Sed nescio utrum in Concilio dicendum est 
de morte B. M. Virginis, cum res sit disputata. Rationes: 1) Eva im- 
mortalitate corporis praedita erat in ipsa creatione, quamvis illam per- 
didit. Maria Beatissima est « benedicta in mulieribus »: unde nullo 
modo, nequidem transeunter inferior est Evae. 

2) Victoria Christi super mortem maiore fulgore luceret si Mater 
eius a morte etiam salva esset. 

Vox « mediatrix » retinenda. 

Exc. McKeefry: Placet iuxta modum: ad mentem Cardinalium 
Lienart et Montini. 

Exc. Lefebvre: Placet in votis Em. morum Cardd. Ruffini et 
Suenens quoad affirmationem magis explicitam de Maternitate B. M. 
Virginis ut fundamento omnium suorum privilegiorum. 

Exc. Alter: Placet iuxta modum: maxime placet quoad optimam 
explicationem muneris B. M. V. Valde placet quoad substantiam; ta- 
men mihi videtur quod non sit conveniens applicare titulus « Media- 
tricis » B. M. V., sed omnino reservetur Domino Nostro I. C., nec Cor- 
redemptricis. Analogiae saepius creant confusionem in re doctrinali. 
Cetera ad mentem Em. mi Card. Montini. 

Exc. Graner: Placet, attentis observationibus Em. morum Cardi- 
nalium Lienart et Montini, 

Exc, Hurley: Placet iuxta modum: ad mentem Em.mi Card. Lie- 
nart et Exc.mi Delegati Patriarchae Melchitarum quoad ampliorem 
tractationem patristicam. 

Exc. Perrin: Placet iuxta modum: ad mentem Em.morum Lie- 
nart et Montini, Excellentissimique Procuratoris Patriarchae Melki- 
tarum. 

Exc. Seper: Placet iuxta modum: scilicet in votis Em.morum 
Cardd. Lienart et Montini; attenta quoque animadversione Em.mi Ko- 
nig quoad modum quo finiatur schema. 

Exc. Bazin: Placet iuxta modum: sc. ad mentem Em.morum Cardd. 
Lienart, Montini et Bea, praesertim quoad mediationem B. M. V., quae 
omitti deberet, et non probata est. 

Exc. Bernard: Placet, attentis iis quae dixerunt Em.mi Cardd. Lie- 
nart et Montini. 

Exc. Bernier: Placet iuxta modum ab Em.mis Cardd. Cicognani 
et Ruffini expositum. 

Exc. Rakotomalala: 23 Placet iuxta modum: i. e. iuxta observatio- 
nes ab Em.mis Cardd. Lienart et Ruffini factas. 

Exc. Ngo-dinh-Thuc: Valde placet. 

Exc. Verwimp: Placet. 

Exc. Jelmini: Placet. 

Exc. Scharmach: Placet. 

Rev. Gut: Placet. Valde placet [una sententia excepta: pag. 11, 24 
lin. 33, « ut per se patet », multi Episcopi et fideles dogma de media- 
tione vel regalitate universali expectant]. Consentio observationi a 
a Card. Suenens factae. 

Rev. Sepinski: Placet. 

Quod ad doctrinam certam catholicam de Beata Maria Virgine 
spectat, fere omnia hic commemorantur et bene exponuntur; quandoque 
stilus quadamtenus turgidus apparet. Patres tam graeci quam latini 
abunde citantur. 

Animadversiones minoris momenti ad perficiendum schema: 


23 Octavae Congregationi non interfuit, 

24 Cf. p. 752. 

Ad pag. 3, 20 lin. 29: sic interpunctio fiat: « Quapropter S. Syno- 
dus, postquam de Corpore.,. ». 

Ad pag. 5, 20 lin. 16: supprimerem verba: « immo Sacris Litteris ad- 
versari ». 

Ad pag. 6, 27 lin. 11: forsan melius esset «gratiarum Mediatrix 
nuncupatur » sine « omnium »; cf, notam 21, pag. 27. 2S 

Ad pag. 9, 20 linn. 6-7: dicerem: «haud paucos separatos». 

Ad pag. 17, 30 lin. 29: corrigatur: « Prius mente quam corpore ». 

Ad pag. 19, 31 lin. 13: melius scribatur « hereditariae », sicut etiam 
legitur in A.A.S., pag. 247. 

Ad pag. 19, lin. 13: compleatur; « maternique amoris sui holo- 
causto ». 

Ad pag. 19, not. 12, lin. 5: corrigatur: « relisisse ». 

Ad pag. 23, 32 lin. 12: corrigatur: « additur ». 

Ad pag. 28, 33 not. 22, lin. 5: corrigatur « Ecumenico ». 

Ad pag. 28, not. 26, lin. 7: corrigatur: « Cf. ». 

Ad pag. 30, 34 not. 27, lin. 3: corrigatur: « Mariae ». 

Ad pag. 37, 36 not. 38, lin. 26: corrigatur: « Ioannes XXIII ». 

Ad pag. 40, 36 lin. 7: supprimerem «reapse». 

Rev. Janssens: Placet iuxta modum: in voto Em. morum Cardd. 
Lienart et Montini quoad nomen « Mediatricis », et Ruffini quoad ma- 
terni tatem spiritualem pressius definiendam. 


25 Cf. p. 747. 

26 Cf. p. 748. 

27 Cf. p. 748. 

28 Cf. p. 763. 

29 Cf. p. 750. 

30 Cf. p, 756. 

31 Cf. p. 757. 

32 Cf. p. 760. 

33 Cf. p. 764. 

34 Cf. p. 765. 

35 Cf. p. 770. 
33 Cf. p, 772. 

XV 

DE OECUMENISMO CATHOLICO 


DE ECCLESIA 

Pars secunda 

Caput XI 

(Nona Congregatio: 20 iunii 1962) 

1) SCHEMATA PROPOSITA 

A SECRETARIATU AD CHRISTIANORUM UNITATEM FOVENDAM 

ET A COMMISSIONE THEOLOGICA 

DE OECUMENISMO CATHOLICO 
(Decretum pastorale) 

I. De Ecclesiae unici tat e atque unitate 

Christus Iesus, Bonus Pastor, cunctos fideles suos in unum iubet con- 
venire ut fiat unus grex sub uno pastore. Unicus etenim est populus Dei, 
unica Christi Ecclesia, quae, a Domino instituta et a Spiritu Sancto iugiter 
vivificata, saeculorum decursu indefectibiliter Dei gratia permanet veluti ca- 
ritatis unitatisque fulgens « signum levatum in nationes » {Is. 11, 12). 1 

Benevolentia Dei Patris inde ab aeterno vocatus, unusquisque fidelium 
«ex semine... incorruptibili per verbum Dei vivi» (I Pt. 1, 23) nascitur; 
populo Dei incorporatur adhaerendo Salvatori Domino, fidem in Evange- 
lium Eius profitendo necnon baptismatis lavacrum accipiendo, istius incor- 
porationis sacramentale signum. Spiritu Dei animatus in fide, spe et caritate, 
populus Dei crescit atque augetur, iugiter operante gratia Domini, cuius 
salutifera media, una cum verbo, sacramenta existunt, inter quae Euchari- 
stiae mysterium, causa et signum unitatis, ut supremum culmen elevatur. 
Populus iste in sanctitate et veritate per pastores gubernatur, qui eum sacra 
auctoritate pascunt: episcopi Summo Pontifici tamquam capiti uniti eique 
subordinati. Ita in organica unitate constitutus, quae elementis visibilibus 
necnon invisibilibus vitali modo connexis constat, populus Dei peregrinatur 
in spe ad gloriae supernae metam. 2 


50 

II. Quaedam Ecclesiae bona seu elementa etiam extra eius saepta inveniuntur 

Ex elementis seu bonis, quibus simul sumptis non tantummodo Eccle- 
siae patrimonium coalescit, sed etiam ipsa Ecclesia constituitur, quaedam 
existere possunt etiam extra visibilia eius saepta. Id praeprimis valet de 
vita gratiae, de interioribus Sancti Spiritus donis, de fidei, spei et caritatis 
virtutibus. Id etiam de nonnullis elementis exterioris ecclesiasticae com- 
pagis verificatur. Eucharistia reapse asservatur, ubicumque augustissimum 
hoc sacramentum per sacerdotes rite valideque ordinatos celebratur. Pari- 
ter baptismi regeneratio revera confertur, ubicumque sacramentum hoc 
iuxta Domini, institutionem impertitur. Christianorum separatorum spiri- 
tualis vita e fonte sincero ac genuino alitur, quandocumque auditione verbi 
Dei confortatur. Apud Orientales separatos sacramentalis vita insigne auge- 
tur in sacrae liturgiae sollemnibus per hierarchicos ordines celebratis. 3 

Hae christianae religionis actiones sacrae, apud fratres separatos peractae, 
procul dubio iisdem exstant media salutis, fontes salutis, 4 idque sensu vero, 
etsi imperfecto. Imperfecto ac incompleto, dicimus ea de causa, quia omni 
salutis mediorum plenitudine in sola vera Christi Ecclesia, quae ipsa « ge- 
nerale auxilium salutis » 5 est, frui licet. Vero autem sensu, dicimus ea de 
causa, quia vitam gratiae vere generare possunt, in communitatem salutis 
ingressum pandere atque ad caelestis Ierusalem gloriam adducere. 6 

Quapropter communitates separatae nequaquam in universalis salutis 
mysterio omni significatione ac pondere exutae manent. Iis enim Spiritus 
Christi uti non renuit tamquam salutis mediis, quibus semetipsum una cum 
fidei, spei et caritatis donis liberaliter elargitur. In illis quoque adorationis 
laus ad Patris gloriam conclamatur. Brevi, in ministerio Verbi Evangelii 
( Rom . 15. 16), in celebratione sanctae liturgiae, mysteria christianae salutis 
exercentur. Unus idemque Deus est, unus idemque Spiritus necnon bapti- 
sma et caritas, quibus vita alitur spiritualis in separatis quoque communita- 
tibus, quae proinde Spiritu Christi ducuntur ad illam communionem com- 
munitatemque, in qua sola adservantur omnia salutis media, iuxta ipsius 
Christi institutum, quae unica Eius est sponsa: Ecclesia catholica. 7 

III. Quomodo oecumenismi opus actu exercendum sit 

Appellatione « fratres separati » 8 opportune vincula illa in lucem po- 
nuntur, quae, nonobstante separatione, nos cum christianis non catholicis 
coniungunt. Elaud aliter ac ea quibus separamur, illa quoque quibus unimur 
in concreto vitae catholicae usu palam manifestari debent, 
a) Fratres separatos vere cognoscere oportet. 

Prae ceteris heic studium necessarium est, studium vere obiectivum, 
benevolo animo conductum. Catholici acquirant oportet omnino meliorem 
fratrum separatorum doctrinae et historiae, vitae cultualis et asceticae cogni- 
tionem, psychologiae religiosae necnon culturae, quae fratribus separatis 

propria est. 9 Ad id assequendum multum iuvant de theologicis quaestioni- 
bus ex utraque parte conventus, dummodo qui in illis partem habent, sub 
praesulum vigilantia, vere periti sint, 10 Hac via et separatorum fratrum 
mens melius cognoscitur eisque fides nostra aptius exponitur. 

Sacrae theologiae institutio, prout in seminariis et theologicis scholis vi- 
get, multum iuvatur ex hac ad veritatis normam melius adaptata cognitione. 
Multum enim valet futuros pastores ac sacerdotes pollere theologia ita ada- 
mussim elaborata, non mere polemica, in iis praeprimis, quae ad fratrum 
separatorum erga Ecclesiam catholicam relationes spectant. Institutio ac 
formatio spiritualis fidelium necnon religiosorum etenim e formatione sa- 
cerdotum quam maxime pendet. Sed etiam missionales viri, qui in iisdem 
terris simul ac non catholici operam dant, si umquam, hodie instructi esse 
debent de sequelis, quae ex oecumenismo in eorum apostolatum effluunt. 

b) Necessitas orationis pro unitate. 

Sollemne est viris catholicis frequenter ad precationem convenire pro 
Ecclesiae unitate, quam Salvator Ipse in pervigilio mortis a Patre flagranter 
expostulavit: «Ut omnes unum sint» (Io. 17, 21). Ex corde omnes ad 
eiusmodi manifestationes oecumenismi spiritualis accurrant, qui tamquam 
anima totius motus oecumenici revera aestimandus est. 

In quibusdam occasionibus particularibus, utpote in « octavario pro 
unitate », in oecumenicis conventibus, licitum, immo et opportunum est 
catholicos viros fratribus separatis in oratione consociari. Communis adpre- 
catio in eiusmodi adiunctis, seposito quovis cultu officiali, et perefficax me- 
dium supplicationis pro unitate est et genuina expressio vinculorum, qui- 
bus catholici cum fratribus separatis adhuc coniunguntur, 11 « ubi enim sunt 
duo vel tres congregati in nomine meo, ibi sum in medio eorum » ( Mt . 
18, 20). 

Attamen cum nexus isti, proh dolor, solummodo ex parte ac imperfecte 
vigent, Eucharistiae sacra mysteria in unum non celebrantur. Eucharistiae 
sacramentum et sacrificium, utpote unitatis a Christo Domino intentae et 
institutae proprium signum et fons, celebrandum non est nisi in ea fidelium 
communitate, in qua ecclesiastica haec unitas revera adest, 

c) Cooperatio cum fratribus separatis. 

Hodiedum in re sociali cooperatio latissime instauratur; omnes prorsus 
homines ad communem operam vocantur, a fortiori ii, qui in Deum cre- 
dunt, maxime autem omnes christiani utpote Christi nomine insigniti. Om- 
nium Christianorum cooperatio coniunctionem illam, qua iam ad invicem 
uniuntur, vivo modo exprimit communemque Christianismi notam in ple- 
niorem lucem ponit. Cooperatio haec, in non paucis nationibus iam instau- 
rata, magis magisque perficiatur oportet, in regionibus praesertim, quae 
in via evolutionis technicae inveniuntur, tam quoad humani consortii fun- 
damenta quam in doctrina sociali Ecclesiae necnon in cuiusvis generis reme- 
diis contra nostrae aetatis aerumnas, quales sunt fames et catastrophae, 
analphabetismus et inopiae, penuria habitationum et bonorum iniusta di- 

stributio. In eiusmodi cooperatione christiani ab invicem in fide separati 
facile addiscere possunt, quomodo alter alterum melius cognoscant, magis 
aestimare sciant itaque ad unitatem viam sternant , 12 

IV. Oecumenismi opus 

tamquam genuinae catholicitatis manifestatio et progressus 

Oecumenismi opus nullatenus sola cooperatione et conventibus absol- 
vitur: postulat insuper activitates quasdam in ipsa catholicorum commu- 
nitate. 

a) Interior Ecclesiae renovatio. 

Omnis interior Ecclesiae renovatio, utpote quae essentialiter in Christia- 
norum adaucta fidelitate erga propriam eorum vocationem consistit, profunde 
in motum versus unitatem influit, Ad id non parum conferre potest dialo- 
gus cum fratribus separatis, ex quo rerum adiuncta, in quibus communio 
nostra de facto versatur, clarius innotescunt. Ecclesiae renovatio, a Summo 
Pontifice Ioanne XXIII persaepe invocata, procul dubio insigne obtinet 
momentum oecumenicum. Variae illae sectiones, in quibus renovatio iam in 
actu est — motus biblicus necnon liturgicus, proclamatio Verbi Dei, laico- 
rum apostolatus, vitae religiosae renovatae formae, matrimonio iunctorum 
spiritualitas — tamquam arrha sunt et oecumenismo catholico futuros suc- 
cessus fauste ominantur. 

b) Oecumenismus ut catholicitatis exercitium. 

Oecumenismus genuinae catholicitatis exercitium expostulat, immo in 
eo ipsa catholicitas vere actuatur. Adiuvat enim nos dignoscere et aestimare 
bona authentica apud fratres separatos, quae de se ad catholicam plenitu- 
dinem pertinent. Invitat nos incessanter catholicitatis notam plenius mani- 
festare. Certo certius Deus Ecclesiae suae omnia gratiae media concredi- 
dit; non tamen minus verum est, christifideles illa omni die intimiori modo 
sua facere necnon hominibus omnibus, in quavis rerum condicione positis, 
accessibilia reddere oportere. Ecclesia catholicitatem suam continuo plenius 
manifestat, cum valores omnes, qui Dei opera in humana varietate inveniun- 
tur, Spiritu Evangelii informat. Ita coram gentibus omnibus in mirabili illa 
culturae diversitate, in pietatis et cultus et spiritualitatis diversis formis 
sistitur: « iisdem quasi amicta varietatibus libentissime exornatur ». 13 

c) Conversio cordis. 

Oecumenismus verus absque interiore conversione non datur, A Spi- 
ritu divino semper imploranda nobis est gratia sincerae abnegationis, humi- 
litatis et mansuetudinis in serviendo, fraternae in alios propensionis. Ex 
corde nostro exstirpare oportet egoismum et superbiam, quippe qui in qua- 
vis historiae aetate infaustus discordiarum fons fuere. « Obsecro itaque 
vos », Apostolus gentium affirmat, « ego vinctus in Domino, ut digne am- 
buletis vocatione, qua vocati estis, cum omni humilitate et mansuetudine, 
cum patientia supportantes invicem in caritate, solliciti servare unitatem 

Spiritus in vinculo pacis » (Eph. 4, 1-3). Exhortatio haec ad illos speciatim 
spectat, qui ad sacri ordinis dignitatem elevati sunt: Deus enim sacri sacer- 
dotii excelsa dona hominibus misericorditer concedit intuitu continuandae 
missionis Christi, qui inter nos venit « ministrare non ministrari » (Mt. 
20, 28). 

In suimetipsius abnegatione, in caritatis liberrima effusione, desideria 
unitatis maturescunt, quae Spiritus Sanctus tam abunde hodie in omnium 
christianorum cordibus excitat. 


NOTAE 

1 Ita declaratur unicitas Ecclesiae eiusque indefectibilitas , v. g. apud Leo- 
nem XIII, in Epist. Encycl. Satis cognitum (29 iunii 1896): « Hoc ipsum de Ec- 
clesia una, quotquot essent ubique et quovis tempore mortales complexura, vidit 
ac praesignificavit Isaias cum, futura prospicienti, obiecta species montis est, cel- 
situdinis exsuperantia conspicui, qui imaginem Domus Domini, videlicet Ecclesiae, 
expressam gerebat: et erit in novissimis diebus praeparatus mons domus Domini 
in vertice montium (Is. 2, 2). Atqui mus iste mons est in vertice montium loca- 
tus: una domus Domini ad quam omnes gentes vivendi normam petiturae ali- 
quando confluerent: Et fluent ad eam omnes gentes... et dicent : venite et ascenda- 
mus ad montem Domini, et ad domum Dei lacob, et docebit nos vias suas, et ambu- 
labimus in semitis eius » (Is. 2, 3) (A.X.X., XXVIII [1895/96], p. 713). 

2 Ita declaratur Ecclesiae unitas, cf. Leonis XIII Epist, Encycl. Satis cognitum 
(29 iunii 1896): « Ex quo consequitur, in magno eodemque pernicioso errore ver- 
sari, qui ad arbitrium suum fingunt Ecclesiam atque informant quasi latentem 
minimeque conspicuam: item qui perinde habent atque institutum quoddam hu- 
manum cum temperatione quadam disciplinae ritibusque externis, at sine perenni 
communicatione munerum gratiae divinae, sine rebus iis, quae haustam a Deo 
vitam quotidiana atque aperta significatione testentur. Nimirum alterutram esse 
posse Iesu Christi Ecclesiam tam repugnat, quam solo corpore, vel anima sola 
constare hominem. Complexio copulatioque earum duarum velut partium pror- 
sus est ad veram Ecclesiam necessaria, sic fere ut ad naturam humanam intima 
animae corporisque coniunctio. Non est Ecclesia intermortuum quiddam, sed cor- 
pus Christi vita super naturali praeditum. Sicut Christus, caput et exemplar, non 
omnis est, si in eo vel humana dumtaxat spectetur natura visibilis, quod Photi- 
niani ac Nestoriani faciunt; vel divina tantummodo natura invisibilis, quod solent 
Monophysitae: sed unus est ex utraque et in utraque natura cum visibili tum 
invisibili; sic corpus eius mysticum non vera Ecclesia est nisi propter eam rem, 
quod eius partes conspicuae vim vitamque ducunt ex donis supernaturalibus rebus- 
que ceteris, unde propria ipsarum ratio ac natura efflorescit » (A.S.S., XXVIII 
[1895/96], p, 710). 

Item in Pii XII Litt. Encycl. Mystici Corporis (29 iunii 1943): « Nam per 
iuridicam, ut aiunt, missionem qua Divinus Redemptor Apostolos in mundum 
misit... ipse est, qui per Ecclesiam baptizat, docet, regit, solvit, ligat, offert, sacri- 
ficat. Ea vero altiore donatione, interna ac sublimi prorsus, quam supra attigimus, 
Capitis scilicet rationem describentes influendi in membra sua Christus Dominus 
Ecclesiam superna sua vita vivere iubet, totum eius Corpus divina virtute sua 

permeat, et singula membra secundum locum, quem in Corpore occupant, eo fere 
modo alit ac sustentat, quo cohaerentes sibi palmites vitis nutrit facitque frugi- 
feros » (A.A.S., XXXV [1943], p, 218). Item: « Quamvis enim iuridicae ratio- 
nes, quibus Ecclesia etiam innititur atque componitur, ex divina oriantur a 
Christo data constitutione, ad supernumque finem assequendum conferant... Re- 
demptoris nostri Spiritus est, qui ceu fons gratiarum, donorum, ac charismatum 
omnium, perpetuo et intime Ecclesiam replet et in ea operatur.,, sic socialis chri- 
stianae reipublicae structura, quamvis divini Architecti sui sapientiam praedicet, 
aliquid tamen inferioris omnino ordinis est, ubi cum spiritualibus donis compa- 
ratur, quibus eadem ornatur ac vivit, cum eorumque divino fonte » ( Ibid ., p. 223). 
Tandem: « Iuridicis autem hisce vinculis, quae iam ratione sui sufficiunt, ut cuius- 
vis alius, etsi supremae, humanae societatis nexus longe exsuperentur, alia necesse 
est accedat unitatis ratio ob tres illas virtutes, quibus nos inter et cum Deo arctis- 
sime copulamur: christianam inquimus fidem, spem caritatemque » {lbid., p. 227). 

3 a) De orientalibus. 

« Eo vel magis quod non ingenti discrimine seiunguntur; immo, si pauca 
excipias, sic cetera consentimus, ut in ipsis catholici nominis vindiciis non raro ex 
doctrina, ex more, ex ritibus, quibus orientales utuntur, testimonia atque argu- 
menta promamus » (Leo XIII, Epist, Apost. Praeclara gratulationis, 20 iunii 1894, 
cf. A.S.S., XXVI [1893/94], p. 707). 

« Praesertim cum apud illos populos tanta divinae Revelationis pars religio- 
sissime asservata sit; et sincerum Christi Domini obsequium et in eius Matrem 
intemeratam amor pietasque singularis, et ipsorum Sacramentorum usus vigeat » 
(Pius XI, Litt. Encycl. Rerum Orientalium, 8 septembris 1928, cf. A.A.S., XX 
[1928], p. 287). 

Itemque aestimatione debita ea omnia amplectatur oportet, quae Orientalibus 
gentibus fuere, peculiare veluti patrimonium, a maioribus tradita; simul quae ad 
sacram Liturgiam et ad Hierarchicos Ordines spectent, simul etiam quae ad cete- 
ras christianae vitae rationes pertineant, modo eadem cum germana religionis fide 
rectisque de moribus normis penitus concordent » (Pius XII, Litt. Encycl. Orien- 
talis Ecclesiae, 9 apr. 1944, cf. A.A.S., XXXVI [1944], p. 137). 
b) De reformatis. 

«... qui etiamsi eumdem Christum Iesum veluti Redemptorem agnoscant, et 
in christiano nomine glorientur... » (Pius IX, Litt. Apost. Iam vos omnes, 
13 sept, 1868, cf. Mansi, Amplissima Collectio Cone., t. 50, p. 203*). 

« ... christianis initiati sacris... » (Leo XIII, Epist. Longinqua Oceani, 6 ian. 
1895, cf. A.S.S., XXVII [1894/95], p. 399). 

« Scotorum nobiscum de fide dissidentium complures quidem Christi nomen 
ex animo diligunt, eiusque et disciplinam assequi et exempla sanctissima persequi 
imitando nituntur » (Leo XIII, Epist. Encycl. Caritatis studium, 25 iulii 1898, 
cf. A.S.S., XXXI [1898/99], p. 11). 

« Iesum Christum Filium Dei eundemque Servatorem generis humani agno- 
scunt et fatentur » (Leo XIII, Epist. Encycl. Satis cognitum, 29 iunii 1896, cf. 
A.S.S., XXVIII [1895/96], p. 738). 

«... qui se Christi asseclas esse gloriantur, quique in ipso cum singulorum, 
tum humanae consortionis spem salutemque reponunt... » (Pius XII, Litt. Encycl. 
Lux veritatis, 25 dec. 1931, cf. A.A.S., XXIII [1931], p. 510). 

« ... sono a Noi vicini per la fede in Dio e in Gesu Cristo » (Pius XII, Nun- 
tius Radiophon. NelTalba, 24 dec. 1941, cf. A.A.S., XXXIV [1942], p. 21). 
c) De anglicanis. 

« Non timide complectuntur atque etiam asserunt summa Dei et Christi eius 
iura » (Leo XIII, Epist. Apost. Amantissime voluntatis, 14 apr. 1895, cf. A.S.S., 
XXVII [1894/95], p. 587). 

4 Ita Mgr Ch. JourneT: « La transmission ininterrompue de 1’exercice valide 
du pouvoir d’ordre a 1’interieur des Eglises dissidentes sont unt temoignage emou- 
vant des profondeurs de la volonte salvifique de Dieu qui, en continuant de dis- 
penser de cette maniere les graces de contact de son sacrifice et de ses sacrements... 
nous revele son etonnant dessein de commencer en quelque sorte a former 1’Eglise 
en dehors de 1’Eglise... » ( IJEglise du Verbe Incarne , I, La HiSrarchie Aposto- 
lique, 2 tae edit., Desclee, 1955, p. 652). Auctor citat circa illam quaestionem 
L. Billot, De Ecclesia Christi, Roma 1921, p, 339. 

5 Cf. Epist. S. Officii ad R. ]. Cushing, Archiepiscopum Bostoniensem, 8 aug. 
1949: « Idem autem suo modo dici debet de Ecclesia, quatenus generale Ipsa 
auxilium salutis est » (The American Ecclesiastical Review, 127 [oct. 1952], 
p. 308). 

6 Cf. Epist. supracit. ad Archiepiscopum Bostoniensem, ubi legitur: « Quan- 
doquidem ut quis aeternam obtineat salutem, non semper exigitur ut reapse Eccle- 
siae tamquam membrum incorporetur, sed id saltem requiritur, ut eidem voto et 
desiderio adhaereat » ( Ibid ., p. 308). 

7 Id diversis modis et diverso gradu locum obtinet, maxime autem apud 
Orientales separatos. Quando non pauca Sanctae Sedis documenta de « ecclesiis 
orientalibus », quae a catholica communione seiunctae sunt, mentionem faciunt, 
id procul dubio ob gravia illa elementa Ecclesiae, quae separatae communiones 
adhuc servant, fit, praeprimis, quia episcopalis ordo necnon eucharistica synaxis 
in eis continuatur, quae omnia ad structuram Ecclesiae particularis primaria ratione 
pertinent. (Quoad terminos in documentis Sanctae Sedis adhibitos, cf. Y. Congar, 
in: Chretiens De simis, Cerf [1937], pp. 381-382, et in: Irenikon [1950], 
pp. 22-24). 

8 Ita Ioannes XXIII in Litt. Encycl. Ad Petri Cathedram (29 iunii 1959): 
« Eos igitur omnes, qui a Nobis seiuncti sunt, tamquam fratres verbis alloqui- 
mur S. Augustini dicentis: “ velint, nolint, fratres nostri sunt. Tunc esse desinent 
fratres nostri, si desierint dicere: Pater Noster ” » (A.A.S., LI [1959], p. 515). 

Item in Allocutione die 14 nov. 1960 habita in Petriana Basilica ad consilia 
coetusque Concilio Vaticano II apparando: « Verum probe nostis, dilecti filii, ... 
iussu Nostro Coetum etiam accessise, cuius erit ... ad interrogata eorum fratrum 
Nostrorum debito honore dignorum respondere, qui, quamvis sint a Nobis, uti 
loqui solemus, seiuncti ... de Concilii laboribus resciscere aliquid velint » (A.A.S., 
LII [1960], p. 1010). 

0 Pius XII in Litt. Encycl. Sempiternus Rex, 8 sept. 1951: «Explanat pro- 
fecto iter, quo assequenda est huiusmodi meta tranquillior sine ira et studio inda- 
gatio, qua magis quam exactis aetatibus vetera gesta retexi atque perpendi nunc 
solent» {A.A.S., XLIII [1951], p. 642). 

10 S. Officii Instructio De. motione oecumenica, 20 dec, 1949: «Ad colloquia 
autem inter theologos catholicos et acatholicos mittantur tantummodo sacerdotes, 
qui, scientia theologica et firma sua adhaesione ad principia et normas hac in re 

ab Ecclesia statutas, ad illa vere idoneos se probaverint » (A.A.S., XLII [1950], 
p, 145). Haec debent fieri « singulari prorsus Ordinariorum vigilantia » ( Ibid 
p. 144). 

11 Cf. Instr. S. Ojf. supracit.: « Quamquam in omnibus hisce convenientibus 
et collationibus quaelibet in sacris communicatio est devitanda, tamen non repro- 
batur communis recitatio Orationis Dominicae vel precationis ab Ecclesia Catho- 
lica approbatae, qua iidem conventus aperiantur et concludantur » {Ibid., p. 146, 
sub V). 

12 Permittuntur conventus cum acatholicis, quando agitur de via, qua « col- 
latis viribus principia fundamentalia iuris naturae, vel religionis christianae defen- 
dantur contra colligatos hodie Dei inimicos vel agitur de ordine sociali redinte- 
grando aliisve id genus quaestionibus » (cf. Instr. S. Off. supracit., Ibid., p, 145). 

13 Pius XII, Epist Apost. Cupimus imprimis, 18 ian. 1952: « ...iisdem quasi 
amicta varietatibus libentissime exornatur» (A.A.S., XLIV [1952], p. 153). 


DE ECCLESIA 
Pars secunda 

Caput XI 

DE OECUMENISMO 

1. [ Introductio ]. Cum Ecclesia ut unum singulareque salutis insti- 
tutum a Christo fuerit aedificata tamquam unum et unicum signum levatum 
in nationes, nihil umquam potest eiusdem unitatem intrinsecus violare. 

Quae tamen, decurrentibus saeculis, ab Ecclesia Catholica ortae sunt se- 
parationes, manifestationem illius indefectibilis unitatis coram mundo uni- 
verso quodammodo obscurant. 1 

Sacra Synodus, de iis separationibus summopere dolens, nihil omit- 
tendum esse declarat quod ad integram omnium christianorum unitatem 
restituendam conferat: ut voluntas Christi qua omnia membra Ecclesiae 
in Ipso unum sunt, ad omnes extendatur qui Eius nomine gloriantur, utque 
fides vera non-christianis efficacius annuntietur. 

Id quod nostris temporibus eo magis urget, quo instantius, divina Pro- 
videntia sic disponente, et ipsae communitates christianorum separatae ad 
unitatem omnium adspirent. 

2. \_De vinculis existentibus et de unitate a Christo intenta]. Ecclesia 
vincula agnoscens quibus secum dissidentes filii coniunguntur, omnes ma- 
terno prosequitur amore 3 qui baptismate renati (cf, Tit. 3. 5), secum Chri- 
stum Deum eumdemque Salvatorem confitentur coramque mundo de Christo 
testimonium perhibent, maxime si et vero corpore et sanguine Christi par- 
ticipant. 

Quae autem mutuae coniunctionis vincula etiam si sunt eucharistica 
unitatem illam constituere non valent quam Christus inter omnes baptizatos 

iussit vigere quamque sive Sacra Scriptura sive veneranda Ecclesiae tradi- 
tio tam manifeste ostendunt. 

Etenim, inde ab initio ipse cultus eucharisticus cum verae fidei profes- 
sione ab Apostolis traditae ita intime iungebatur ut fideles cuncti in doctrina 
Apostolorum et communione, in fractione panis et orationibus insimul per- 
severare dicebantur (cf, Act. 2, 42). 

Ecclesia a suis exordiis Eucharistiam consummationem unitatis in fide 
et communione habuit atque ut signum suae unitatis coram mundo uni- 
verso; quare schismatibus haeresibusque provocantibus huiusmodi omnium 
christianorum unitatis necessitatem ita affirmavit, ut illos tantum ad cultum 
eucharisticum admitteret qui in communione sub episcopo cum Sede Ro- 
mana coniuncto fidem unam, veram et integram profiterentur. 4 

Tantum enim hoc modo communio eucharistica signum est perfectae 
illius unitatis totius Ecclesiae, quam Sanctus Paulus commendavit dicens: 
« Quoniam unus panis, unum corpus multi sumus, omnes enim ex uno 
pane participamus » (I Cor. 10, 17 gr.). 

3. [De habitudine Ecclesiae ad christianos singulos dissidentes ]. Ec- 
clesia porro sciens christianos dissidentes multis mediis salutis reapse pri- 
vari, eorumque separatione manifestationem unitatis signi in nationes levati 
re obscurari, eos in caritate materna singulos respicit amanterque ad se 
invitat. 5 

Sacra propterea Synodus incoepta catholicorum, quibus fratres separati 
de doctrina vitaque Ecclesiae illuminentur ut etiam singuli ad illam attra- 
hantur, probat atque ut promoveantur inculcat. 

4. [De habitudine Ecclesiae ad communitates christianos dissidentes ]. 
Christiani autem dissidentes ad Ecclesiae Catholicae unitatem ut redeant, 
non modo ut singuli, verum etiam ut inter se uniti, in propriis suis commu- 
nitatibus inveniunt incitamenta. In his enim elementa quaedam Ecclesiae 
exsistunt ut potissimum Scriptura Sacra et Sacramenta, quae, ut media et 
signa unitatis efficacia unionem mutuam in Christo producere possunt et 
natura sua, ut res Ecclesiae Christi propriae, ad unitatem catholicam im- 
pellunt. 6 

Attamen, quatenus hae communitates elementa servata ita detinent, ut 
ea segregent a plenitudine Revelationis, eatenus haereditatis Christi dividen- 
dae de facto ansam praebent. 

Sacra Synodus, dum elementa ab his communitatibus servata, ibi quo- 
que salutifera esse atque fructus vitae spiritualis christianae producere posse 
non denegat, firmiter tamen docet plenitudinem Revelationis a Christo soli 
Ecclesiae Catholicae commissam esse eamque dividi non posse, 7 atque proin- 
de ab omnibus christianis ibi agnoscendam esse. 

Monet propterea Sacra Synodus omnes fideles, ut fratribus separatis 
verbo et exemplo semper magis ostendant quod plenitudo Revelationis in 
sola Ecclesia catholica vere et pure teneatur, ut tandem fratres nostri no- 

biscum iterum coniuncti, nobiscum etiam plenitudinem haereditatis Christi 
possideant. 8 

5. [De habitudine Ecclesiae ad motionem oecumenicam extra Eccle- 
siam]. In pluribus orbis partibus apud multas communitates quae a Beati 
Petri Cathedra seiunctae sunt, quandam motionem oecumenicam quam 
vocant exortam esse ut omnes qui in Christum Dominum credunt ad unita- 
tem redeant, S. Synodus cum gaudio agnoscit atque eo magis conamina haec 
oecumenica benevolenti animo prosequitur quo manifestius divinum affla- 
tum conspiciat ibidem adesse. 9 

Caritate Christi tamen compulsa, motionis oecumenicae auctores enixe 
commonefacit manifestationem unitatis voluntati Christi conformem effici 
nullo modo posse, nisi unitas fidei, communionis sacramentorum atque gu- 
bernii adamussim secundum ipsius Christi institutionem efformetur. Hanc 
autem talem esse ut illa triplex unitas nonnisi in unitate communionis sub 
Romano Pontifice ad effectum deducatur. Quare an et quo gradu reapse oboe- 
diatur voluntati Christi, seu quinam gradus, ut aiunt, adsit « oecumenici- 
tatis », commensurandum est ex gradu, quo obiective ad Ecclesiam catholi- 
cam habeatur accessus. 

Sacra Synodus viam ad unitatem omnium christianorum restituendam 
difficillimam esse agnoscens, conatus sinceros christianorum dissidentium 
ad separationes superandas fidelium orationibus peramanter commendat. 

6. [De fine motionis oecumenicae intra Ecclesiam et de periculis evi- 
tandis]. Gaudet porro Sacra Synodus quod et in Ecclesia ipsa motio oecu- 
menica in dies augetur, quae non tantum christianis dissidentibus sincere 
unitatem quaerentibus effusa prece auxilium praestare intendit, sed etiam 
labore theologico et pastorali satagit ut Ecclesia domus paterna omnibus 
christianis clarius in dies appareat, 10 ipsaeque dissidentes communitates viam 
ad veram unitatem facilius inveniant. 

Monet tamen Sacra Synodus universos fideles in hac operositate magna 
prudentia opus esse ne zelo quodam apostolico, non tamen secundum scien- 
tiam, indifferentismi, vel interconfessionalismi, quem vocant, periculo ex- 
ponantur, neve excitato procedendi modo rei propositae potius noceant 
quam serviant. 11 

Quam ob rem motionem oecumenicam episcopis ubique terrarum com- 
mendat, ut, Apostolica Sede duce, eandem sollerter promoveant eique pru- 
denter moderentur. 

7. [De communione in sacris liturgicis]. 12 Quia in communitatibus ab 
Ecclesia separatis, praeter baptismum nonnumquam valide conferuntur Sa- 
cramenta, et fieri potest ut filii Ecclesiae iure rogare possint ac debeant a 
ministris separatis eorundem dispensationem; quia ex altera parte pia Ma- 
ter Ecclesia maxime desiderat, fratres separatos, quantum potest et ipsi 
indigent, participes facere multorum bonorum, quae Christus Sponsae suae 
unicae concredit: 13 etenim utpote rite baptizati iidem si bona fide sunt, 
per se capaces sunt fructuose accipiendi alia Sacramenta; 11 quia tandem 

Ecclesia licet invito animo, tolerat matrimonia mixta, in quibus ineundis 
pars catholica et pars baptizata acatholica sunt ministri Sacramenti: hac de 
causa non omnis assistentia activa, ea videlicet qua christiani dissidentes in 
liturgia catholica concursum quemdam effectivum praestant, vel catholici 
modo simili activo in dissidentium liturgia assistunt, de se intrinsece mala 
dicatur oportet, etsi plerumque huiusmodi participatio graves ob rationes 
prohibenda sit. Ideoque ius atque officium Ecclesiae est de communione in 
sacris leges condendi ad bonum tum filiorum Ecclesiae, tum eorum, qui ab 
ea dolorose separantur. 

Principale autem obstaculum communionis liturgicae inter catholicos 
atque dissidentes, natura est illius communionis in sacris, qua ipsi filii Ec- 
clesiae inter se iunguntur. Communio enim membrorum Ecclesiae inter se 
donum est ipsius Christi, uni suae Ecclesiae datum, quo unio in fide sub uno 
supremo pastore consummatur, quodque signum exstat illius unitatis in ve- 
ritate et caritate qua Ecclesia Corpus Christi mysticum est, et iam hic in 
terra figura et inchoatio unitatis in Christo coelestis. 

Cum ergo in ipso cultu sacro liturgico, a ministris Christi, nomine et 
mandato Ecclesiae peracto, communio fidelium fidem Ecclesiae confitetur 
(cf. Act. 2. 42), assistentia activa in sacris liturgicis de se assensus fidei Ec- 
clesiae habenda est. Quare assistentia activa christianorum dissidentium sive 
in ipso cultu Ecclesiae in genere, sive in specie per receptionem sacramen- 
torum, generatim admitti nequit, utpote unitati fidei et communionis intrin- 
sece contraria atque extrinsece obscuratio signi unitatis Corporis Christi, 
ex quibus defectibus pericula indifferentismi religiosi, vel interconfessiona- 
lismi vel scandali profluere solent. 

Unde tantum graves ob causas et remotis periculis assistentia activa in 
ipso cultu Ecclesiae admitti potest; dum imprimis pro gravitate necessi- 
tatis vel magnae utilitatis spiritualis christianorum dissidentium diiudican- 
dum est, an et sub quibusdam conditionibus Ecclesia eos qui non actu pro- 
prio ab Ea desciverunt, sacramentis succurrere possit. 

Eadem inviolabilis de unitate Ecclesiae doctrina assistendam quoque 
activam catholicorum in sacris ritibus dissidentium communitatum genera- 
tim prohibet. 

Etenim, non tantum quando catholicus, assistens cultui communitatis 
dissidentis, interne illum approbat, actus eius intrinsece malus est, ideoque 
numquam permittendus, sed etiam ubi catholicus — tali interna approba- 
tione exclusa — in communitatibus, in quibus sacramenta valide non con- 
ficiuntur, sacramentum putativum recipere audet. Talis enim receptio, cum 
ipse ritus sit contra veritatem catholicam, intrinsece mala dicenda est, ideo- 
que numquam permittenda; dum quaecumque assistentia activa catholicorum 
in tali cultu de se admitti nequit. 

Imo, etiam in communitatibus ubi valide sacramenta conficiuntur, com- 
municatio in sacris ex indole rerum prohibetur. Cultus enim ab eis praesti- 
tus, quatenus a cultu Ecclesiae separatus, consummationem in unitate non 

perficit et unicitati signi, a Christo Ecclesiae in ipso cultu dati, contradicit 
nec legitime perficitur. Nec praetermittendum est assistendam activam in sa- 
cris liturgicis communitatis dissidentis, etsi nullo modo in errorem consen- 
titur, suapte natura tamen assensum in fidem illius communitatis signifi- 
care, ideoque regulariter scandalum provocare et periculum fidei secum ferre. 
Quare et in hisce circumstantiis quaecumque assistentia activa catholicorum 
in illo cultu, etiam exclusa Sacramentorum receptione, tantum admitti po- 
test graves ob causas, adhibitis cautelis ad scandalum et periculum perver- 
sionis fidei, vel indifferentismi arcenda atque permissione ab auctoritate 
legitima obtenta. 

Ubi autem extrema necessitas spiritualis vel magna saltem utilitas urget, 
susceptio et petitio sacramentorum a ministro talis communitatis dissiden- 
tis admitti potest, conditionibus modo enumeratis impletis. Agitur enim 
de sacramentis Ecclesiae propriis quae in cultu obiective vero exhibentur; 
quare non necessariae huic receptioni adhaesio errori, huic communitati 
proprio, coniungitur. 

Quandoque insuper cultui in se obiective vero, accedunt tamen preces 
liturgicae falsae, vel etiam praedicatio non recta, in quibus casibus pericula 
perversionis fidei, indifferentismi et scandali difficillime removeri possunt. 

Denique conditiones ad liceitatem ponendae aliae ac aliae sunt pro 
natura cuiuscumque sacramenti. 

Mera autem praesenti christianorum dissidentium in sacris nostris litur- 
gicis omnino licita est, immo optanda, dum ab alia parte catholici propter 
rationabilem causam periculis remotis mere praesentes esse possunt in cultu 
communitatis dissidentis. 

Quod vero ad sacramentalia, preces, loca sacra, funera et alia huius- 
modi attinet, in quibus ipsa doctrina unitatis Ecclesiae prohibitionem com- 
municationis de se non exigit, Ecclesia ea praescribit quae pro animarum 
utilitate, tum catholicorum, tum christianorum dissidentium secundum cir- 
cumstantias loci et temporis rogantur. 

Minime ergo veram communicationem in sacris considerare licet veluti 
medium universaliter adhibendum quod ad unitatem omnium christianorum 
in unica Ecclesia Christi restituendam conducere valeat. Non autem exclu- 
ditur aliqua manifestatio religiosa conscientiae multiplicis coniunctionis no- 
strae cum christianis dissidentibus, salvis principiis datis, et approbatione 
Praesulum pro loci atque temporis adiunctis. 

8. [De cooperatione inter catholicos et christianos dissidentes'}. Ubi 
de modo mediisque agitur quibus, collatis viribus, principia quaedam reli- 
gionis christianae vel etiam iuris naturae defendantur, rectus socialis ordo 
instauretur, populi adiumento oeconomico vel culturali indigentes suble- 
ventur, catholici cum christianis dissidentibus cooperari possunt et quando- 
que debent. 18 

Quae quidem cooperatio non modo in bonum humanae familiae cedit, 

verum etiam efficax potest praestare auxilium ad suspicationes mutuas mu- 
tuaque praeiudicia superanda. 

Ut autem haec absque spirituali periculo evenire possint, monet Sacra 
Synodus ut catholici divinam Revelationem doctrinamque Ecclesiae, nomi- 
natim de rebus socialibus, prae oculis habeant , 16 omniaque ipsorum istius- 
modi incoepta cum approbatione et sub vigilantia auctoritatis ecclesiasticae 
procedant. 

Tandem, tam praeclarum opus unitatis omnium christianorum restituen- 
dae in unam veram fidem Ecclesiamque magis in dies locum suum obtineat 
in cura animarum. Omnes fideles simul cum fratribus separatis ipsam unio- 
nem instanter a Deo implorent, sibique persuasum habeant nulla alia re 
efficacius christianis dissidentibus sterni viam ad unicam Christi Ecclesiam 
agnoscendam atque amplectendam quam fide catholicorum probis moribus 
comprobata . 17 


NOTAE 

1 Cf. Instructio S. Officii Ecclesia Catholica , 20 dec. 1949: A.A.S., 42 (1950), 
p. 144. 

2 Rationes cur par. 2 hoc modo proponitur, sunt sequentes: 

1) Propter Orientales orthodoxos dissidentes : Illi enim cultum euchari- 
sticum centrum habent totius religionis. Hodie, sententiam de structura democra- 
tica Ecclesiae (« sobornost ») generatim relinquentes, theologi orthodoxi maxime 
insistunt in elementa catholica, atque imprimis in doctrinam de cultu euchari- 
stico, ut « koinonia ». Duce autem imprimis Prof. Afanassief multi theologi ortho- 
doxi oppositionem creant inter ecclesiologiam universalisticam (i. e. ecclesiologiam 
Ecclesiae unius et universalis, iuridice hierarchico modo organisatae — uti in Ec- 
clesia Catholica) et ecclesiologiam eucharisticam (i. e. ecclesiologiam Ecclesiarum 
particularium, non iure divino auctoritative subordinatarum — uti in Ecclesia 
Orthodoxa). Quare utilissimum videtur indicare quomodo et Ecclesia Catholica 
incipit ab ecclesiologia eucharistica quae simul est universalistica. Cf. N. Afanas- 
sief, N. Koulomzine, J. Meyendorff, A. Schmeemann, La primaute de Pierre 
dans 1’Eglise Orthodoxe, Neuchatel 1960. 

2) Propter Protestantes factionum « Ecclesiae superioris » (« High 

Church », « Hau te Eglise », « Hochkichliche Richtung »): Omnes fautores harum 
factionum conveniunt in hoc quod « koinoniam » eucharisticam signum habent uni- 
tatis fidei et communionis ecclesiasticae; immo et generatim successionem apostoli- 
cam admittunt, unitatem communionis ecclesiasticae sub Papa autem nequaquam. 
Cf. E. Abbott, Catholicity. A Study in the Conflict of Christian Traditions in the 
West, being a Report presented to H. Gr. the Archbishop of Canterbury, London 
1947; M. Thurian, L’Eucharistie, Neuchatel-Paris 1959; TI. Asmussen und W. 
Staehlin, Die Katholizitat der Kirche, Stuttgart 1957. 

3) Propter Lutheranos pure reformatoricos : Illi generatim cultum — im- 
primis cultum eucharisticum — signum habent unitatis Ecclesiae, unitatem confes- 
sionis fidei exigens, non autem communionis ecclesiasticae. Cf. W. Elert, Abend- 
mahl und Kirchengemeinschaft in der alten Kirche, hauptsdchlich des Ostens, 
Berlin 1954; P. Altiiaus, Die Christliche Wahrheit, Gutersloh 1952, pp. 507-527 . 

4) In « Consilio Oecumenico Ecclesiarum » magna confusio habetur quoad 
doctrinam et modum practicum agendi circa intercommunionem, — • confusio, in- 
time cohaerens cum confusione circa unitatem Ecclesiae: iis utile erit, indicare 
fundamentum dogmaticum atque biblicum signi unitatis in cultu exhibiti. 

5) Neque omnes Catholici perspectam habere videntur relationem essen- 
tialem inter communionem ecclesiasticam et eucharisticam; unde sententiae minus 
laudandae, tum de unitate et unicitate Ecclesiae, tum de unitate et unicitate cultus. 

3 Cf, Ioannes XXIII, Encycl. Ad Petri cathedram, 29 iun. 1959: A.A.S., 
51 (1959), p. 515. 

4 Cf. Hertling, S. I,: Communio und Primat, in: « Xenia Piana SS.mo D.no 
Nostro Pio Papae XII dicata » ( Miscellanea Hist. Pontif., edita a Fac. Hist. Eccl. 
in Pont. Univ. Greg., Romae 1943, vol. VII, pp. 1-48, praesertim, pp, 27-34); 
cf. quoque: G. Bardy, La Theologie de VEglise de St. Clement de Rome b 
S. Irenee, Paris 1945 et a parte protestantica; W. Elert, Abendmahl und Kirchen- 
gemeinschaft in der alten Kirche, hauptsachlkh des Ostens, Berlin 1954, 
pp. 113-121. 

s Cf. Ioannes XXIII, Encycl. Ad Petri cathedram, 29 iun. 1959: A.A.S., 
51 (1959), p. 515 et p. 517. 

6 Cf. quoad communitates orientales dissidentes: 

Ioannes XXIII, Encycl. Ad Petri cathedram, 29 iun. 1959: A.A.S., 51 
(1959), p. 515; 

Pius XII, Alacre studium-. A.A.S., 37 (1945), p. 600. 

Cf. quoque J. Gribomont, O. S. B., Du Sacrement de VEglise et de ses rSali- 
sations imparfaites, in: IrSnikon (1949), pp. 356-357. 

Quidquid autem sit de natura talis communitatis separatae, certum est quod 
in traditione nomen « Ecclesiae » communitatibus orientalibus separatis saepe et 
constanter attribuitur: cf. sequentia documenta Ecclesiae: 

1074-1075: Gregorius VII loquitur de «Ecclesia Constantinopolitana » ( PL 
148, 385-387) et de « Ecclesia orientali » {PL 148, 399-400). 

1095: Urbanus II inter fines expeditionis Sacrae Crucis «liberationem Eccle- 
siarum orientalium » enumerat (ita Villey, La Croisade, p. 81). 

1215: Cone. Lugdun. II: Etsi hic non agitur de Ecclesiis orientalibus adhuc se- 
paratis, suum valorem habet id quod in fine professionis fidei Michaelis Pa- 
laeologi dicitur: « Ad hanc autem sic potestatis plenitudo consistit, quod ec- 
clesias ceteras ad sollicitudinis partem admittit: quarum multas et patriar- 
chales praecipue diversis privilegiis eadem Romana Ecclesia honoravit, sua 
tamen observata praerogativa tum in generalibus Conciliis, tum in aliquibus 
aliis semper salva » (Mansi 24, 70 A s.). 

1439: Cone. Florent.: In Bulla Laetentur caeli, 6 iul. 1439 legitur: « sublatus est 
enim de medio paries qui occidentalem orientalemque dividebat Ecclesiam ». 
1848: Pius IX, In Suprema, haec habet: « num ipsa haec Sanctae et Apostolicae 
Ecclesiae unitas in tanta illa vestrarum Ecclesiarum divisione, inveniri pos- 
sit » {Pii IX P. M. Acta, vol. I, p. 85). 

1867: Pius IX in Alloc. in Consistorio circa Patriarchatum Ciliciae Armenorum, 
12 iul. 1867, observat quod schisma orientale « ipsas Ecclesias ab unitate 
catholica iamdiu misere seiunxit et separavit... Etsi vero aliquae ex illis Ec- 
clesiis ad catholicam unitatem... redierint... » (A.5.X., 3 [1867], p. 345), 

1868: Pius IX, Arcano divinae Providentiae, titulum habet: « Litterae aposto- 
licae Pii IX ad omnes episcopos Ecclesiarum Ritus Orientalis communionem 
cum Apostolica Sede non habentes ». Aliquoties quoque in ipsa epistola 
communitates illae separatae « Ecclesiae » vocantur ( A.S.S. , 4 [1868], 
pp. 129-131). 

1894: Leo XIII, Praeclarae gratulationis loquitur de « Ecclesiis orientalibus » et 
dicit: « redintegrata nobiscum communione, mirum profecto quanta Eccle- 
siis vestris dignitas, quantum decus, divino munere accedit » ( Leonis XIII 
P. M. Acta, 14 [1894], p. 202). 

1898: Leo XIII, Cum divini Pastoris titulum sequentem habet: « Litterae apo- 
stolicae de erectione Archisodalitatis precum et piorum operum pro reditu 
Ecclesiarum dissidentium ad catholicam unitatem... » ( Leonis XIII P. M. 
Acta, 18 [1898], p. 49). 

1907: S. Congreg. indulgentiarum dicit: «Ad impetrandam optatam inter Eccle- 
siam Catholicam et Ecclesias ab hac dissidentes unionem ». 

1912: S. Pius X, Const. Apost. Tradita ab antiquis haec habet: « pax Ecclesiae 
graecae cum latina » (AAS., 4 [1912], p, 610). 

1920: Benedictus XV, Encycl, Spiritus Paraclitus dicit: « Atque utinam his mo- 
nitis obsequantur orientales in primis Ecclesiae, quae iam nimium diu a Petri 
Cathedra averso sunt animo» (AA.S., 12 [1920], p, 421). 

1924: Pius XI, «de Orientis Ecclesiarum doctrinis institutisque» (A.A.S., 16 
[1942], p. 491). 

1928: Pius XI, Mortalium animos loquitur de acatholicorum actione « ad conso- 
ciandas christianas Ecclesias » (hic autem « Ecclesia » magis sumi videtur in 
sensu sociologico) (AA.S., 20 [1928], p. 9). 

1944: Pius XII, Orientalis Ecclesiae decus pluries communitates orientales se- 
paratas «Ecclesias orientales» vocat (AA.S., 36 [1944], pp. 129 ss,). 
1945: Pius XII, Orientales omnes Ecclesias agit de communitatibus separatis 
(patet ex A.A.S., 38 [1946], p. 33) et dicuntur quandoque «societates» 
(p. 59), quandoque « Ecclesiae », v. g. p. 56: « Cum dissidente Ecclesia coniun- 
ctio »; insuper: A.A.S., 38 (1946), pp. 35, 36, 42, 45, 46, 47, 48. 

1953: Pius XII, Orientales Ecclesias: A.A.S., 45 (1953),, p. 5: agitur de com- 
munitatibus separatis. Cf. de materia huius notae imprimis: Congar, Chre- 
tiens desunis, pp. 381-382, cum complemento in: Irenikon, 23 (1950), 
pp. 22-24. 

7 Ioannes XXIII, Encycl. Ad Petri Cathedram, 29 iun. 1959: A.A.S., 51 
(1959), p. 511; cf. quoque: Allocutionem eiusdem Summi Pontificis, occasione 
«Horae Sanctae» in Basilica Vaticana, 5 iunii 1959: VOsserv. Rom. 7 iunii 
1959; eiusdem S. Pontif. Allocutio ad moderatores dioecesanos Act. Cath. Ita- 
licae: VOsserv. Rom. 10-11 aug. 1959; eiusdem S, Pontif. Encycl. Grata recor- 
datio, 26 sept. 1959: AA.S., 51 (1959), pp. 677-678. 

8 Cf. S. Augustinus, Miscellanea Agostiniana, t. I, Sermones (Morin), 
p. 575: « Non ei dico: Domine (dic) fratri meo dividat mecum haereditatem; sed 
dico, Domine, dic fratri meo teneat mecum haereditatem », Insuper: Sermo ad 
Caesareensem Ecclesiae plebem, n. 5: PL 43, 694: «Veni ad haereditatem: ma- 
xime quia ipsa haereditas non est illa terra quae data est filiis Iacob. Filiis Israel 
data est terra: quanto a pluribus possidebatur, tanto plus angustabataur. Haeredi- 
tas nostra pax vocatur. Testamentum lego: Pacem meam do vobis, pacem meam 

relinquo vobis ( loan . XIV, 27). Simul teneamus quod dividi non potest. Non 
eam angustat numerosus possessor, quanticumque venerint ». 

9 Instructio Ecclesia Catholica'. A.A.S., 42 (1950), p. 142. 

10 Io annes XXIII, Ad Petri Cathedram, 29 iun. 1959: A.A.S., 51 (1959), 
pp. 510-511. 

11 Instructio Ecclesia Catholica-. A.A.S., 42 (1950), p. 144. 

12 Cf. Constit. Ad evitanda scandala Martini V, a. 1418 in Concilio Costan- 
tiensi lata (Mansi 27, 1192-1193; cf. de hac constitutione: Suarez, Disput., De 
Censuris, disp. IX, sect. II, ed. Vives, Parisiis 1866, t. XXIII, pp. 262-270; 
F. Cappello, De Censuris, ed. 4, Romae 1950, p. 133). Quoad documenta fere 
omnia praeteriti temporis, cf.: « Verbali delle Conferenze Patriarcali sullo stato 
delle Chiese Orientali e delle adunanze della Commissione Cardinalizia per pro- 
muovere la riunione delle Chiese dissidenti, tenute alia presenza dei S. P. Leo- 
ne XIII (1894-1902) con note illustrative e documenti (pro manuscripto) », Tip. 
Pol. Vat. 1945, pp. 537-637 [de Communicatione in Sacris); insuper: Marco della 
Pietra, O. F. M., Collectio Rescriptorum praesertim S. S. Congreg. S. Officii et 
de Prop. Fide, a. 1933, in S. Congr. pro Eccl. Orient. prot. 38/29 asservata. Ad 
haec documenta imprimis addendum est: Decretum S. S. C. S. Officii de sacra- 
mentis sub determinatis conditionibus dandis alumnis, filiis « Orthodoxorum », 
in scholis catholicis, a. 1957 editum. 

Insuper e C.I.C. ad rem praesertim pertinent: cc. 731, 2; 1258, 1; 2259; 
2260; 2261; 2262; 2263; 2267; 2238, 2; 2316 et 2314, 1, n. 1. 

Rogant revisionem praescriptionum Romanae Curiae de relationibus cum aca- 
tholicis et speciatim mitigationem quoad communicationem in sacris cum « Ortho- 
doxis » Orientalibus: plus quam 60 episcopi e regionibus orientalibus et duo 
Superiores generales ordinum religiosorum. Contra falsum et periculosum « ire- 
nismum oecumenicum » votum dederunt 6 episcopi armenici et nonnulli alii. 
Sed nullum de communicatione in sacris verbum faciunt S. E. Card. Agagianian 
cum 8 suis armenis Episcopis (cf. Acta et Documenta Cone. Vat. II apparando, 
Ser, I, Vol. II, Pars IV, pp. 394-400 et Pars IV passim). 

Rogat quoque mitigationem praescriptionum de communicatione in sacris 
Pontificium Institutum Orientalium Studiorum (cf. Acta et Documenta..., Ser. I, 
Vol. IV, Pars I, p. 158 sqq.). 

13 Leo XIII, Satis cognitum-. A.S.S. 8 (1895/96), p. 712. 

14 Cf. P. Gasparri, Tract. canonicus de SS. Eucharistia, t. II, Parisiis 1897, 
p. 354: «Viatores baptizati sunt iure divino per se capaces sacrae communionis. 
At... Ecclesia... prohibuit aliquibus, utcumque iure divino capacibus, praeberi 
sacram communionem. 

18 Instructio Ecclesia Catholica-. A.A.S., 42 (1950), p, 145. 

16 Ibid. 

17 Ibid., pp. 146-147. 

2) RELATIO EM.MI P. D. AUGUSTINI CARD. BEA 
PRAESIDIS SECRETARIATUS 
AD CHRISTIANORUM UNITATEM FOVENDAM 

De Oecumenismo catholico. Introductio. Schema hoc est pasto- 
rale (cf. titulum); quare non tractat ex professo quaestiones theolo- 
gicas. Hodie tamen motio oecumenica non iam potest in Concilio 
omitti. 

I. Per dimidium iam fere saeculum apud separatos fratres motum 
quemdam prorsus novum, motum videlicet oecumenicum ut aiunt, cer- 
nere licet. Postquam enim unio cum Apostolica Sede abrupta fuit, statim 
ab initio separatorum communitates magis magisque in nova fragmenta 
et fractiones dilapsae sunt. 

Hodie autem, tam in Occidentis quam in Orientis plagis, apud 
christianos separatos nisus sinceri et serii manifestantur et iam succre- 
verunt in motum sat robustum et dilatatum, qui conscie ad restauran- 
dam visibilem unitatem tendit, qualem ipse Dominus voluit pro Ec- 
clesia sua. 

Motionis huius verae rationes non exclusive in rerum circumstan- 
tiis practicis positae sunt, ut ex. gratia in contactu frequentiore per no- 
vissima nostri temporis communicationis media. Motio oecumenica in 
Occidente propriam originem ducit potius e Pietismi circulis una cum 
missionali zelo ortis in sinu Protestantismi saeculo decimo octavo et 
decimo nono; ex oppositione contra rationalismum et liberalismum 
theologicum (Albrecht Ritschl, Friedrich Schleiermacher) omne revela- 
tum subvertentem, et contra criticam biblicam (D. F. Strauss, Bruno 
Bauer, F. C. Baur), quae schema dialecticum et rationalisticum a Hegel 
propositum ad inspiratos libros infauste applicavit. 

Ad videndum quanti ponderis fuerit iste motus pietisticus et mis- 
sionarius in protestantico « Reveil », ut aiunt, considerare oportet pro- 
gressum operis missionarii protestandum in Asia et Africa, necnon 
antiquioris liberalismi diminutionem in hodierna theologia auctorum 
ut Karl Barth et sequaces eius. 

Quod autem tendentiam ad unitatem Christianorum attinet, quae 
inde nata est, duos modos notamus: primum qui practica cooperatio- 
ne in « Vita et Actione » (Life and Work) unitatem represtinare eni- 
titur, alterum qui id mediante profundiore studio « Fidei et Constitu- 
tionis » (Faith and Order) obtinere desiderat. 

Instructio S.S. Congregationis S, Officii « De Motione Oecume- 

nica », data die 20 decembris 1949, indolem sincere religiosam istius 
motionis hisce verbis laudavit: 

« Iam vero in pluribus Orbis partibus, quum ex variis externis 
eventibus et animorum mutationibus, tum maxime ex communibus 
fidelium orationibus, afflante quidem Spiritus Sancti gratia, in multo- 
rum animis ab Ecclesia Catholica dissidentium desiderium in dies ex- 
crevit ut ad unitatem omnium redeatur qui in Christum Dominum 
credunt ». 

Oecumenismus non catholicos hodie quasi coaluit in Consilio Mun- 
diali Ecclesiarum (WCC) (198 communitates religiosae!). Consilium 
illud initio erat satis contrarium Ecclesiae catholicae; hodie econtra 
quaerit nostram collaborationem in rebus indifferentibus; sed non iam 
quaerit nostram aggregationem ad Consilium. 

II, Numquam revera theologi catholici studia indagationesque cir- 
ca fratres separatos missas fecerunt. Sufficiat haec praeclara nomina re- 
colere: Jacques Benigne Bossuet, auctorem operis « Histoire des varia- 
tions des Eglises protestantes » (1688) et Johann Adam Moehler eius- 
que opus « Symbolik, oder Darstellung der dogmatischen Gegensatze 
der Katholiken und Protestanten nach ihren offentlichen Bekenntnis- 
schriften » (1832). 

Cum prima indicia renovationis spiritualis in ambitu protestanti- 
smi apparuerunt, iam theologi catholici contemporanei, insignium prae- 
decessorum vestigia prementes, momentum ac indolem huius innova- 
tionis nova luce collustrarunt. Abundat litteratura de motione oecume- 
nica moderna. 

Ipse Dr. Visserfi Hooft, Secretarius Generalis Consilii mundialis 
Ecclesiarum, apertis verbis agnovit eximium valorem operum quae a 
catholicis theologis publici iuris facta sunt de motione oecumenica eius- 
que historia ac theologia, asseverando id inter optima pertinere, quae 
nunc praesto sunt (Gustave Thils, Jerome Hamer, o. p., Prof. W. Van 
de Pol, Bernard Leeming, s. i., Albert Brandenburg, etc.). Haud paucae 
etiam ephemerides fundatae sunt, quarum principalis finis est, in luce 
principiorum theologiae catholicae studere atque examinare motionis 
oecumenicae novas in dies manifestationes « Unitas » in triplici editio- 
ne prodit: italica, gallica et anglica; iterum gallice « Istina » et « Ireni- 
kon »; germanice « Catholica » et « Una Sancta »; anglice Vero « Atone- 
ment » simul cum ceteris quibusdam. 

III. Catholici theologi non in mera opinionum confrontatione, 
scripto facta quasi a longe et per absens, totam eiusmodi activitatem 
absolverunt. E contra occursus personales et contactus immediati locum 
habent in benevola animi dispositione admodum diversa ab acri alter- 

catione, quae initio Reformationis inter Ioannem Eck et Martinum 
Lutherum exorta erat. Hodiernae theologorum collationes iuxta verba 
fel. record. Papae Pii XII vere sunt: « tranquillior et sine ira et studio 
indagatio... ». 

Ante omnia in regionibus, ubi tam catholici quam protestantes et 
orthodoxi studiorum instituta utpote Universitates, facultates theolo- 
gicas, scientificae indagationis centra habent, in regionibus, ubi utraque 
pars possidet centra spiritualis vitae, utpote antiquas abbatias, domus 
recollectionis vel ubi habentur communitates modernae protestantium, 
puta Taize, theologi catholici, orthodoxi et protestantes in unum fre- 
quentius conveniunt sive in forma magis officiali, quia sub immediata 
directione cuiusdam Sacrae Hierarchiae membri, sive in forma officiosa, 
cum approbatione tamen Hierarchiae competentis. Inde a saeculo de- 
cimo sexto prima vice hodie demum evenit, quod Hierarchiae catho- 
licae membra et separatorum dirigentes necnon professores theologiae 
colloquia et contactus instauraverunt circa res theologicas et circa spi- 
ritualitatem. 

Apud protestantes interna motionis oecumenicae evolutio ad nota- 
bilem mutationem relationum versus Ecclesiam Catholicam adduxit. 
Loco antiquioris despectus et antagonismi nunc apud non paucos id- 
que melioris notae acatholicos succedit habitudo inquirendi et interro- 
gandi, ut accuratas informationes obtineant. Sed etiam catholici verio- 
rem notitiam de aliis, quae hodierno statui respondeat, inquirunt. Utra- 
que pars sentit, quam necessarium sit, propriam mentem humaniter 
patefacere, alteri respondere, comprehendere et comprehendi. Procul 
dubio post peractas disputationes haud raro differentiae iterum appa- 
rent, quae contrastantes manent. Unum tamen obtentum est, dialogus 
non omittitur, immo communis oratio ad Dominum, qui in restauranda 
unitate nos adiuvet, dialogo finem imponit. 

Heic recordari liceat, catholicos theologos iam saepius adfuisse 
congressibus oecumenicis separatorum, absque formali participatione, 
imprimis adunationibus Consilii Mundialis Ecclesiarum. 

Notare praesertim oportet quam benevolenter Concilii Vaticani II 
indictio a separatis acceptata est. Tam verbo quam scripto frequenter 
contactus omnino certiores nos fecerunt de universali sympathia tam 
in Oriente quam in Occidente, quae spem ingerit fore ut ad proxi- 
mum Concilium maiores christianae denominationes observatores de- 
legatos mittant. [Duo e maximis in Occidente separatorum denomina- 
tionibus, Ecclesia Anglicana et Ecclesia Evangelica Germaniae iam 
utraque proprium repraesentantem permanentem nominaverunt apud 

Secretariatum nostrum ad melius praeparationem Concilii observan- 
dam]. 

IV. Separatorum motio oecumenica certo certius non solummodo 
eorum dirigentes et theologos tangit. Penetrat enim in fere omnes coe- 
tus vitae communit ariae; haud secus ac apud nos Actio Catholica, reno- 
vatio liturgica, et zelus missionalis etiam laicorum populum movent. 
Ultimus congressus motus oecumenici recenter in New-Delhi, India, 
1961 celebratus, peculiari modo hanc penetrationem commendavit: 
oecumenismus, dicebat, concretius actuetur in paroeciis, in tota mentis 
habitudine, in oratione, in activitate fidelium. 

Neque ex parte nostra, theologica studia circa noviter exorta proble- 
mata, sola sufficiunt. Demum praxis vitae christianae in Ecclesia, utpote 
manifestatio plenitudinis gratiae nobis a Christo Salvatore impertitae, 
responsionem resolutivam afferre debet. 

Hisce rationibus permoti Schema Decreti Pastoralis proponimus, in 
quo sermo non est mere de studiis historicis et theologicis, de peritorum 
collationibus, de communi opere directorum et specialistarum, sed potius 
de renovatione interioris vitae Ecclesiae, videlicet de oecumenismo, qui 
situs est in profundiore assimilatione et in evidentiore manifestatione 
divitiarum spiritualium, in quibus plenitudo Mysterii Salutis in Christo 
consistit, de oecumenismo dico, qui cordis conversionem implicat. 

Persuasum habemus, quod in medio saeculi, in quo praeter mate- 
rialismum omnes spirituales valores devastantem, nihilominus alia ex 
parte hanc motionem cernimus, quae unitatem pro omnibus separatis 
restaurare enititur, Ecclesia Catholica in Oecumenico Concilio sollem- 
niter eo adunata verbum sollicitudinis pastoralis edicere omnino debeat, 
verbum rectam viam indicans ad incitamentum omnibus, qui sub San- 
cti Spiritus suggestione parati sunt operari et sacrificia sustinere: ut 
omnes unum sint! 


3) RELATIO EM.MI P. D. ALFREDI CARD. OTTAVIANI 
PRAESIDIS COMMISSIONIS THEOLOGICAE 

De Ecclesia : Pars Altera, Caput Undecimum. Introductio. Post- 
quam in memoriam vocata sunt quaedam principia, modo speciali agitur 
de unione eucharistica, qua ratione nempe ea sufficiat et qua ratione non 
sufficiat ad unionem Christianorum a Christo volitam. Ratio expositionis 
est quia unio eucharistica hodie ponitur in centro disputationum oecu- 
menicarum. 

Clare in capite distinguitur unio cum Ecclesia ope conversionis in- 



DISCEPTATIO - DE OECUMENISMO CATHOLICO - DE ECCLESIA 


805 


dividualis et via conversionis communitatis; atque prima expressis ver- 
bis laudatur, ob errores etiam inter catholicos sparsos. Dixit quidam 
professor universitarius, e protestantismo conversus, nec dixit sine do- 
lore: « Si audio nonnullos catholicos, melius fecissem si in haeresi per- 
mansissem »; et alius minister protestans, licet credat Ecclesiam Catho- 
licam Romanam esse unicam veri Christi Ecclesiam, manet ubi est, dicens 
se tale consilium a theologis catholicis accepisse. 

Brevem expositionem de conversione individuali sequitur longior 
de conversione communitatum, et fautoribus motionis oecumenicae clare 
exponitur, quid reapse significet efficaciter velle eam unionem quam 
Dominus Noster voluit. 

In numero ultimo huius Capitis aggressa est Commissio Theologica 
quaestionem difficilem de Communione in sacris. Agitur tantum de 
Communione in sacris liturgicis, in Sacrificio videlicet et Sacramentis, 
et non de mera in iis quadam assistentia, sed de participatione magis mi- 
nusve activa. 

Statuuntur haec principia: 

Primum est semper esse illicitam talem participationem, qua agnosci- 
tur cultus falsus et illegitimus ut verus atque legitimus. 

Secundum est non omnem participationem activam natura esse pec- 
caminosam. 

Tertium est omnem participationem activam natura sua esse talem, 
ut obscuret sacram liturgiam ut signum unitatis ecclesiasticae, ideoque 
non nisi gravem ob causam permitti posse. 

Quartum est communionem in sacris non adhiberi posse ut medium 
reunionis christianorum. 

Capite de oecumenismo et communione in sacris absolvitur Con- 
stitutio de Ecclesia peregrinati te. Sperat Commissio Theologica se quae- 
dam contribuisse pro illa unione quae Summo Pontifici tantopere cordi 
est. Non tamen re humanitus considerata spes magna adest conversio- 
nis communitatum. Dixit enim Secretarius Generalis « consilii oecu- 
menici ecclesiarum », ex plus quam ducentis ecclesiis in urbe Delhi 
congregatis, quantum ipse sciebat, nullam paratam fore, ut admitteret 
Primatum Romani Pontificis eiusdemque infallibilitatem. Quare oremus 
ut illuminentur a Spiritu Sancto, sicut exeunte saeculo decimo sexto illu- 
minati fuerunt Rutheni, quorum Episcopi, ut legimus in Bulla Clemen- 
tis VIII Magnus Dominus (23 dec. 1595): « divina Spiritus Sancti luce 
eorum corda illustrante, coeperunt ipsi secum cogitare, et inter se, multa 
consultatione et prudentia adhibita, conferre et serio tractare, se et gre- 
ges quos pascerent non esse membra corporis Christi, quod est Ecclesia, 
quia visibili ipsius Capiti Summo Romano Pontifici, non cohaererent 

et propterea spiritualis vitae influxus se non posse capere, neque cre- 
scere in charitate, cum ab eo essent disiuncti a quo secundum Deum pen- 
det totum corpus compactum et connexum per omnem iuncturam sub- 
ministrationis in mensuram operationis uniuscuiusque membri Qua- 
mobrem ... decreverunt redire ad suam et omnium fidelium matrem, Ro- 
manam Ecclesiam ». 

Quibus nil addendum.* 


4) ANIMADVERSIONES SODALIUM 

Card. Ruffini: Utrumque schema, ut universe loquar, mihi placet 
et ambo inter se facile componi possunt. 

De schemate Commissionis Theologicae haec animadvertenda censeo. 

Pag. 3 1 et ss. Quaero: cur non distinguuntur Orientales dissidentes 
a Protestantibus? Illi habent veram fidem in Deum, unum et trinum, 
in Iesum Christum, Deum et hominem; praeter Verbum Dei, seu 
S. Scripturam, et Sacramenta, inter quae eminent baptismum et Eucha- 
ristia, habent cultum magnum erga B. Mariam Virginem, erga San- 
ctos, et dogmata multa fidei catholicae. Protestantes, vero, praeter 
S. Scripturam habent tantum fidem in Deum et plus minusve in Chri- 
stum. 

Pag. 5, 2 lin. 11. Cum agatur de Oecumenismo, nonne oporteret ad- 
dere nomini Ecclesiae catholicae appellationem: Romanam? Plures 
enim Angli, e. g., quamquam protestantes, se appellant catholicos. 

Pag. 8, 3 lin. 3. «... Ecclesia ». Quaenam auctoritas Ecclesiae hic 
intelligitur: estne S. Sedes an Episcopus? 

Schema Secretariatus. 

Pag. 5, 4 linn. 14-15: « ... incorporationis sacramentale signum ». Di- 
xerim • — - rectius ut opinor — : incorporationis causa et signum. 

Pag. 5, linn. 20-21: «in sanctitate et veritate»; melius: «in ve- 
ritate et sanctitate ». 

Pag. 8, s linn. 20-25. De participatione dissidentium in celebratione 
Eucharistica, magis mihi placet quod dicitur in hoc schemate quam 


* Relatio Em. mi Card, Ottaviani ab Exc.mo Secretario Generali lecta est. 

1 Cf. pp. 792 ss. 

2 Cf. p. 793. 

3 Cf. p. 795. 

“ Cf. p. 785. 

6 Cf. p. 787. 

quod scriptum legitur in schemate Commissionis Theologicae pag, 7, B 
linn. 29-35. 

Card, Browne: De Oecumenismo : 1) Componantur ad invicem 
schemata. 

2) Illud Card. Bea bonum fundamentum praebet, quibusdam mo- 
dificatis, v. g. pag. 10, 7 linn. 15-20. 

3) In illo Card. Ottaviani moderari posset modus loquendi in 
pag. 5, 8 linn. 30-35. Item omittenda esset vox factio in pag. 11, 9 nota 2. 


5) SUFFRAGIA SODALIUM 

Card. Pizzardo: Ambo schemata placent, habita ratione animad- 
versionum quas Em. mi Cardinales Ruffini et Browne fecerunt. 

Card. Aloisi Masella: Placet iuxta modum: secundum votum 
Em.mi Cardinalis Pizzardo idest iuxta animadversiones factas ab Em.mis 
Cardd. Ruffini et Browne. 

Card. Ferretto: Duo schemata placent iuxta mentem Cardina- 
lium Ruffini et Browne. 

Card. LienarT: 1 Placet utrumque schema, quorum prius est do- 
cumentum doctrinale et alterum pastorale. Exopto ergo quod, sive sepa- 
ratim, nomine utriusque organismi competentis, sive in unum reducta 
de consensu duorum Em. morum Cardd. Relatorum, ad Concilium haec 
schemata praesententur. 

Card. McGuigan: Placet secundum mentem Card. Ruffini et Card. 
Browne. Ambo schemata sunt bona, immo optima. Concordia fiat cum 
magna caritate inter utrumque schema ita ut fratres separati intelligant 
satis faciliter veram positionem Catholicam. 

Card. Ruffini: Placent mihi duo schemata, additis illis brevibus 
correctionibus, quas ausus sum proponere et secundum mentem etiam 
Em.mi Card. Browne. Oblitus sum animadvertere in pag. 7, in lin. 29, 
admitti aliquando participationem activam christianorum dissidentium. 


0 Cf. p. 795. 

7 Cf. p. 788. 

8 Cf. p. 794. 

9 Cf. p. 797. 

* Nonae Congregationi non interfuit. 

« Generatim » dicitur in textu « admitti nequit »: « generatim »! Ergo 
aliquando admittitur. Ni fallor, ut iam notavi, Secretariatus non est 
favorabilis isti participationi activae in mysterio Eucharistico celebran- 
do. Et propterea, iterum dico, admiratione percussus sum, in hoc casu, 
Secretarium esse severiorem Commissione dogmatica/ 

Card. Siri : 2 3 Placet iuxta modum: duo schemata componantur, non 
enim, in modo saltem, plane conveniunt. 

Non placet titulus « Oecumenismus Catholicus », quia hucusque 
vox « Oecumenismus » sat aequivoca fuit. 

Card. Quiroga y Palacios: Placent duo schemata. Componantur 
in unum schema, attentis dictis ab Em.mis Ruffini et Browne. 

Card. Garibi y Rivera : 4 Placet. 

Card. Cento: Placet utrumque schema, ratione habita observa- 
tionum Em.morum Ruffini et Browne. 

Card. Godfrey: Placet iuxta modum: habita ratione observatio- 
num Em.morum Ruffini et Browne. Vellem addere aliquid de nomine 
<< Catholicus » de quo Em. mus Card. Ruffini. In documentis officia- 
libus nos vocamur « Romani Catholici ». Quinquaginta abhinc annis 
non erat tanta insistentia de hoc. 

Ratio est quod Anglicani nunc saepe saepius sibi assumunt nomen 
« Catholici ». Nos non raro « Romanos » sine termino « Catholicos » 
(vocant); et promovent apparentias Catholicas, decipiuntur multi. 

Spero quod in colloquiis theologicis oecumenicis nostros servatu- 
ros nostram positionem et dignitatem. 

Tendentia iam est repetere « mea culpa » quasi nos fuimus sola 
causa Reformationis saeculi xvi. 

Card. Confalonieri: Placet utrumque schema, ratione habita ani- 
madversionum Em.morum Patrum. 

Card. Richaud : 5 Placet iuxta modum: scilicet concordantia at- 
tenta cum Decreto de oecumenismo catholico ab Em.mo Card. Bea 
proposito. 

Card. Ritter : 0 Placet. 


2 Textus transcriptus est ex taeniola magnetica. 

a Nonae Congregationi non interfuit. 

4 Nonae Congregationi non interfuit. 

5 Nonae Congregationi non interfuit. 

0 Nonae Congregationi non interfuit. 



DISCEPTATIO - DE OECUMENISMO CATHOLICO - DE ECCLESIA 


809 


Card. Coussa: Placet utrumque schema. Sequentia noto: 

a) Quae Em. mus Card. Ruffini adnotavit de distinctione inter dis- 
sidentes et protestantes facienda optima sunt. Saepe sermo de hac ne- 
cessaria distinctione factus est in Curia et non pauci nostri habent 
dissidentes nostros uti aliquam sectam sicut protestanticae sectae, non 
distinguentes inter haereticos et schismaticos contra modum agendi 
ipsius C.I.C. 

b) In cap. XI de Ecclesia, pag. 7 ' in fine, quod aliquid sit intrinsece 
contra voluntatem Christi quodque graves ob causas... admitti possit, 
indigere videtur explicatione. 

Card. Silva Henriquez : 7 8 Placet iuxta modum: secundum animad- 
versiones quas propono. 

De Oecumenismo Catholico. 1) Pag. 9, 9 lin. 23: Pro locutione 
« Proclamatio verbi Dei » (cum revera nihil aliud denotet quam « mo- 
tum kerigmaticum », in quo elementis positivis aliqua quoque nega- 
tiva sociantur), videretur aptior haec pericope: « motus renovationis 
methodus praedicationis et catecheticae ». 

2) Pag. 9, linn. 23-24: Pro locutione: « Laicorum apostolatus » 
(cum decursu saeculorum huiusmodi apostolatus iam aliquo modo ex- 
cultus fuerit) videretur recentiores Ecclesiae pressius exprimere haec 
locutio: « homologatio apostolatus laicorum organice dispositi una cum 
Sacra Hierarchia ». 

3) Pag. 9, lin. 24: ad complendum prospectum signorum quibus 
panditur renovatio interna Ecclesiae, videretur adnumerandas esse etiam 
« providentias Ecclesiae pro aequioribus conditionibus socialibus nec- 
non pro agnoscendis iuribus populorum politicam autonomiam expo- 
scentium ». 

De Ecclesia , Pars II, Caput XI: Placet iuxta modum. 1) Pro toto 
schemate : Cum in hoc schemate agatur etiam de Communitatibus 
Orientalibus, quibus saepe et constanter in documentis pont. Ecclesiae 
nomen agnoscitur, videretur horum fratrum separatorum psychologiae 
magis conforme in hoc ipso schemate Ecclesiam Catholicam per se 
semper appellandam esse cum adiectivo « Catholica » (« Eccl. Catho- 
lica »); v. gr. in titulis §§ 3-4-5-6, initio § 3, etc. 

2 ) Pag. 4, 10 lin. 4, Pericope; « et communione, in fractione panis », 
in Vulgata ita se habet: « et communicatione fractionis panis ». 


7 Cf. p. 795, 

8 Nonae Congregationi non interfuit, 

9 Cf. p. 788. 

10 Cf. p. 793, 

3) Pag. 4, 11 linn. 32-34: forsan magis fluens hoc modo: « ... dissi- 
dentes incitamenta inveniunt ut ad Ecclesiae Catholicae unitatem re- 
deant, non modo ut singuli, verum etiam inter se uniti, in propriis suis 
communitatibus ». 

4) Pag. 5, 12 linn. 18-19: (Ut supra, n. 1) videretur magis « psycho- 
logicum » vitare illa duo « nobiscum », hoc modo: « ut tandem huic 
Ecclesiae fratres isti iterum coniuncti, plenitudinem possideant haere- 
di tatis Christi ». 

5) Pag, 5, lin. 34: loco verbi « gubernii », magis placet traditio- 
nale verbum « regiminis ». 

6) Pag. 6, 13 lin. 5: loco verbi: « difficillimam » videretur aptius di- 
cere: « varias ob causas difficilem evasisse agnoscens ». 

7) Pag. 9, 14 lin. 22: loco: « Ecclesiae, Ecclesk, 

8) Pag. 10, 15 linn. 14-17: videtur deesse aliquod verbum. 

Card. Jullien: Placent schemata. Ambo placent, sed ambo in 
unum componantur, ratione habita de iis quae animadverterunt Em.mi 
Cardinales Ruffini et Browne. 

Card. Larraona: Placent, praehabitis observationibus factis ab 
Em.mis Browne et Ruffini et illis etiam quae dicta iam fuerunt agendo 
de communicatione in divinis. Unum schema conficiatur (c. 1258) 
si possibile est etiam cum alio schemate de communicatione in di- 
vinis. 

Card. Browne: Utrumque schema de Oecumenismo placet iuxta 
modum: attentis illis quae ab Em.mo Card. Ruffini dicta sunt et paucis 
illis quae dixi et quae scripto trado/ 1 ' examinatis quoque observationibus 
Em.mi Card. Coussa et Em.mi Larraona. 

Card. Albareda: Placet iuxta modum: placent ad mentem Emi- 
nentissimorum Relatoris, Browne et Ruffini, praesertim de differentia 
inter protestantes et orientales. 

Beat. Gori: Placet iuxta modum utrumque schema ad mentem 
Em. morum Patrum Ruffini, Browne et Godfrey. 

Card. Cheikho: Placet, ad mentem Em.morum Patrum. 

Exc. 0’Connor: De Ecclesia, cap. XI: Placet quoad substantiam 
attentis eis quae dicta sunt ab Em.mis Cardd. Ruffini et Browne. Prae- 


11 Cf. p. 793. 14 Cf. p. 796. 

12 Cf. pp. 793-794. 15 Cf. p. 797. 

Cf. p. 794. 10 Cf. p. 807. 

cepta particularia remittantur tamen ad Commissionem pro Codicis 
emendatione. 

De Oecumenismo Catholico-. Placet iuxta modum: paragraphus 
prima « De Ecclesiae unicitate atque unitate » et paragraphus secunda 
« Quaedam Ecclesiae elementa etiam extra eius septa inveniuntur » 
natura sua ad schema doctrinale de « Ecclesia » pertinent. Reliqua 
planius proponenda mihi videntur, praemisso prooemio historico de 
Ecclesiae innumeris conatibus ad unionem christianorum fovendam. 

Exc. Ujcic: Placet iuxta modum: secundum expositionem Em.mi 
Card. Bea. Placent ea, quae dixit Card. Ruffini de Orientalibus et Evan- 
gelicis, sed hi revera satis bene callent Sacra Scriptura. Catholici 
vita practica praecellentiam Ecclesiae Catholicae ostendant. Probo ob- 
servationes Card. Coussa de « intrinsece ». 

Exc. Antezana Y Rojas: Utrumque schema placet iuxta modum: 
post relationes Em. morum Bea et Ottaviani factas, adhaereo opinioni- 
bus praecipue Em.morum Cardd. Ruffini, Browne, Larraona. 

Exc. Beras: Placent duo schemata ad mentem Em.morum Cardd. 
Ruffini, Browne et Coussa. 

Exc. Cooray: Placet. Perpensis autem observationibus Em.morum 
Cardd. Ruffini, Bea et Coussa. Optandum ut fiat unum decretum ex 
utroque schemate. 

Exc. McKeefry: Placet iuxta modum: secundum observationes 
factas ab Em.mis Cardd. Browne, Godfrey et Coussa. 

Exc. Alter: Placet iuxta modum: utrumque schema placet. Sche- 
mata duo, meo iudicio humili, sine difficultate componantur oportet in 
unum. Collationes theologicae inter Catholicos et Fratres Separatos 
semper et solum sub auctoritate et inspectione actuositatis Episcopi Or- 
dinarii instituendae sunt. Praeterea, iuxta ea ab Em.mo Card. Brow- 
ne dicta sentio. 

Exc. Graner: Placet utrumque schema iuxta mentem Em.morum 
Cardd. Ruffini, Browne et Coussa. 

Exc. EIurley: Placet utrumque schema. 

Exc. Perrin: Placet decretum de Oecumenismo Catholico. 

Exc. Seper: Placet: utrumque schema simul componatur et cum 
iis quae alio loco dicta sunt quoad communicationem in sacris concor- 
detur. 

Exc, Bazin: Placent ambo schemata, ratione tamen habita ani- 
madversionum Patrum. Componantur schemata in unum. 

Exc. Bernier: 17 Placet iuxta modum ab Em.mis Cardd. Ruffini, 
Coussa et Browne expositum. 

Exc. Rakotomalala: 18 Placet utrumque schema, sed componatur 
in unum ad mentem Em. morum Patrum. 

Exc. Ngo-dinii-Thuc: Placent ambo schemata. Optandum est ut 
in unicum schema coalescant. 

Exc. Verwimp: Utrumque schema placet iuxta modum: ad men- 
tem Em. morum Cardd. Ruffini et Browne. 

Exc. Jelmini: Placet utrumque schema et quidem valde. 

Exc. Scharmach: Placet utrumque schema. 

Rev. Gut: Placet utrumque schema. In unicum componatur. 

Rev. Sepinski: Placet utrumque schema; ambo schemata in unum 
fundantur, in voto Em.morum Cardd, Ruffini, Coussa et Browne. 

De Ecclesia, Pars Secunda, Caput XI De Oecumenismo. 

Animadversiones minoris momenti ad perficiendum schema: 

Animadversio generalis : adhiberem loco verbi « dissidentes » ver- 
bum « separati », vel « non catholici » pag. 4, 19 linn, 21, 22, 31, 32; 
pag. 6, 20 linn. 12-13, 17; pag. 7, 21 linn. 9, 30; pag. 8, 32 linn, 2, 7, 10, 28; 
pag. 9, 23 linn. 1, 14, 18, 24, 32, 36; pag. 10, 21 linn. 2, 20. 

Ad pag. 5, 25 lin. 5: praeferrem modum scribendi: « hereditas »; 
item lin. 19. 

Ad pag. 7, lin. 37: praeferrem « profluere possunt ». 

Ad pag. 8, lin. 2: dicerem: « sub quibusnam ». 

Ad pag. 9, lin. 22: corrigatur: « Ecclesia ». 

Ad pag. 10, lin. 6: dicerem: « suspiciones ». 

Rev. Janssens: Placet utrumque schema, ratione habita animad- 
versionum Em.morum Cardd. Ruffini, Coussa et Browne. 


17 Nonae Congregationi non interfuit. 

18 Nonae Congregationi non interfuit. 

19 Cf. p. 793. 

20 Cf. p. 794. 

21 Cf. p. 795. 

22 Cf. pp. 795-796. 

23 Cf. p. 796. 

24 Cf. p. 796. 

23 Cf. p. 793. 

XVI 

NECESSITAS ORATIONIS PRO UNITATE CHRISTIANORUM 
MAXIME TEMPORIBUS NOSTRIS 


DE VERBO DEI 

(Nona Congregatio: 20 iunii 1962) 

1) SCHEMATA PROPOSITA 

A SECRETARIATU AD CHRISTIANORUM UNITATEM FOVENDAM 

NECESSITAS ORATIONIS PRO UNITATE CHRISTIANORUM 
MAXIME TEMPORIBUS NOSTRIS 

I - Introductio, seu argumentum de opportunitate alicuius exhortationis ad 

orationem pro unitate a Concilio jaciendae. 

Nemo est qui non videat restaurationem unionis omnium Christianorum 
hucusque ab invicem dissidentium rem esse maximi momenti. Divisio etenim 
christianorum aperte contradicit voluntati divinae a Redemptore nostro 
clare revelatae in oratione sua ad Patrem « pridie quam pateretur »; obstacu- 
lum insuper non parvum praebet fidei christianae efficaciter praedicandae; 
audaciam denique iuvat inimicorum Dei qui, hodie magis quam umquam in 
praeterito, « convenerunt in unum adversus Dominum et adversus Chri- 
stum eius » (Ps. 2, 2). 

Qua consideratione permotus, ipse Sanctissimus Dominus Papa Ioan- 
nes XXIII pluribus vicibus indicavit futurum Concilium fore « suave invi- 
tamentum » pro eis qui ab Apostolica Sede sunt seiuncti « ad illam unitatem 
quaerendam assequendamque, quam Iesus Christus a caelesti Patre flagran- 
tibus rogavit precibus » (Acta et Documenta, Senes I, Vol. I, p. 34; A.A.S., 
51 [1959], pp. 498 ss.). 

In re talis momenti omnia adhibenda sunt media quae natura sua apta 
sint ad mutuam cordium et mentium propinquationem et reconciliationem 
ut sunt, inter alia: studium revelatae doctrinae exactius et profundius acqui- 
rendae, colloquia peritorum catholicorum cum fratribus separatis de re hi- 
storica, morali et doctrinali, fraterna collaboratio cum illis fratribus in om- 
nibus quae apta sunt ad pacem et concordiam inter homines vel generaliter 
ad bonum commune humani generis procurandum secundum legem divinam 
tam naturalem quam revelatam. 

Sed ante et super haec omnia ad fervidam et perseverantem oratio- 

nem recurrendum est. Cuius orationis urgens necessitas luculenter apparet 
ratione innumerabilium inveteratarumque difficultatum hucusque prohiben- 
tium maiorem fructum conatuum hominum, ratione instigatoris divisionum 
quem diabolum esse non dubitandum est (quod genus « in nullo potest 
exire nisi in oratione et ieiunio », Mc. 9, 29), ratione praesertim supernatu- 
ralis indolis rei optatae quae a solo Deo potest ad finem feliciter perduci. 

Sancta Mater Ecclesia, tam in Oriente quam in Occidente, in diversis 
locis divinae liturgiae, in canone missae, in litaniis sanctorum, in orationibus 
hebdomadae sanctae etc. orat ut fiat perfecta unitas omnium christianorum. 
Pro hac unitate obtinenda Leo Papa XIII preces novemdiales ante Pente- 
costen in perpetuum praecepit. Fere autem ab initio huius saeculi, incipien- 
tibus nonnullis fratribus separatis, feliciter contigit ut alia vulgaretur octava 
seu hebdomada precum mense ianuario celebranda; quibus precibus pro uni- 
tate omnium christianorum etiam multi fratres a Sede Apostolica separati 
suas partes nobiscum habere laudabiliter voluerunt. 

Revera, si nostris temporibus apud fere omnes christianorum coetus 
ubique terrarum sese manifestat sitis tam ardens unitatis christianae re- 
staurandae, hoc, ut aperte testatur in Instructione Ecclesia Catholica a Su- 
prema S. Congregatione Sancti Officii nuper edita (A.A.S., 42 [1950], 
pp. 142 ss. ), ad efficacem inspirationem Spiritus Sancti imputandum est 
qui et ferventem universalemque orationem pro hac unitate inspiravit et 
hanc orationem, desiderium augendo et multiplicando, exaudire incepit. 
Hoc igitur divinae exauditionis initium magnam spem in nobis alere debet 
et incitamentum praebere ut, non omissa praevia humilique gratiarum actio- 
ne, ad orationem pro unitate frequentius et ferventius recurramus. 

Exauditio autem orationis non solum a frequentia fervoreque depen- 
det orationis. Oportet etiam ut hoc postuletur a Deo quod Ipsi placitum 
est, secundum illud orantis Ecclesiae: « ut petentibus desiderata concedas, 
fac ea quae Tibi placita postulare » (Ad Vesp. fer. 4 ae infra hebdomadam 
4 am Quadragesimae). Oportet et adhuc ut ad omnia implenda parati simus 
quae, ex parte nostra, apta erunt sive prohibentia removendo, sive favora- 
bilia promovendo, ad reconciliationem omnium christianorum in unitate 
fidei, regiminis et vitae sacramentalis unius et unicae Ecclesiae Dei. 

Qua in re prae mentis oculis semper habere debemus quod unitas Ec- 
clesiae, Corporis Christi, non constituitur solis elementis visibilibus (quamvis 
haec elementa ad ordinem sacramentalem et ideo spiritualem diversi modo 
iam pertineant) sed realitate proprie spirituali et quodammodo transcenden- 
tali, cuius archetypum et fundamentum unitas est Ipsarum divinarum Per- 
sonarum, secundum verba Salvatoris: « ut omnes unum sint sicut tu, Pater, 
in me et ego in Te; ut et ipsi in nobis unum sint; ut credat mundus quia 
tu me misisti. Et ego claritatem, quam dedisti mihi, dedi eis, ut sint unum, 
sicut et nos unum sumus. Ego in eis et Tu in me, ut sint consummati in 
unum » (Io. 17, 21-23). Ideo, cura de unitate visibili omnium christianorum 
restauranda iam separari non potest, tam in consideratione theologica quam 

in oratione ab authentica fide inspirata, a mysterio gratiae divinae non solum 
adiuvantis sed et sanctificantis. In qua gratia participare possunt et revera 
participant multae animae sine personali culpa a canonica communione 
Romanae Ecclesiae seiunctae. 

His perpensis, valde optandum apparet ut sacrosancta synodus oppor- 
tunum iudicet incitare omnes christianos ad frequentiorem, alacriorem divi- 
naeque voluntati conformiorem orationem pro unitate christiana, caute cu- 
rando quidem ut verba talis exhortationis spiritu evangelicae humilitatis et 
caritatis non fictae imbuantur, ne ad detrimentum reconciliationis frater- 
nae vertatur quod ad promotionem unitatis destinatur. 

II - Schema exhortationis 

Haec sacrosancta synodus in mentem omnium revocat gravissima damna 
ex divisione christianorum oriri. Haec enim deploranda et inveterata dissen- 
sio aperte contradicit voluntati divinae, scandalum excitat christianorum 
et non-christianorum, obstaculum non parvum praebet nuntio salutis omni 
creaturae praedicando, audaciamque iuvat inimicorum Dei qui, nostris prae- 
sertim temporibus « convenerunt in unum adversus Dominum et adversus 
Christum eius » ( Ps . 2, 2), 

Ideoque, Patres venerabilis concilii, in Spiritu Sancto congregati, gra- 
tias agentes Deo pro dono unitatis Ecclesiae suae concesso, instanter exhor- 
tantur fideles ut ipsi « solliciti servare unitatem spiritus in vinculo pacis » 
( Eph . 4, 3) saepe saepius ferventes orationes ad Deum dirigant ut omnes 
nominis christiani Dei cultores hanc unitatem adipiscantur qua Christus 
Ecclesiam exornari voluit. 

Apertae sint, Fratres carissimi, aures mentis nostrae illis ineffabilibus 
gemitibus quibus orat in nobis Ipse Spiritus Sanctus. Oremus cum plena 
fiducia de indefectibili promissione Christi qui in eius nomine convenien- 
tes et in oratione consentientes de quacumque re petierint promisit exau- 
dire, Oremus omnes uniti cum Christo orante et dicente: « Non pro eis 
(apostolis) autem rogo tantum, sed et pro eis qui credituri sunt per ver- 
bum eorum in me, ut omnes unum sint sicut tu, Pater, in me et ego in Te, 
ut et ipsi in nobis unum sint, ut credat mundus quia Tu me misisti » (Io. 
17, 20-21). 

Oremus, nos qui in sinu Matris Ecclesiae enutriti fuimus et qui tanto 
magis de unitate omnium christianorum curare et agere debemus quanto 
plus a Deo de dono unitatis, quamvis indigni, accepisse confidimus. Et pri- 
mum quidem Spiritum Sanctum imploremus ut in unoquoque nostrum, pro 
gravitate muneris in Ecclesia functi, magis ac magis eluceat accuratae fidei 
intelligentia mysterii Corporis Christi quod est Ecclesia. Veniam a Deo pe- 
tamus eo quod, in praeterito, pro vitanda divisione vel restauranda unitate 
non satis egerimus, immo forte saepius fragilitatis exemplo fratribus scan- 
dalo et obstaculo fuerimus. Petamus insuper ut fratres nostros a nostra 
communione seiunctos aequa mente indicemus, parati etiam gratias agere 

Deo pro omni veritate revelata quam nobiscum retinent. Petamus ut in 
ipsis simul ac in nobis gratia divina desiderium efficax unitatis augeat et mul- 
tiplicet et sic illis aperiatur via ad illam perfectam unitatem, visibiliter ma- 
nifestatam, qua Deus suam Ecclesiam supra Petrum aedificatam confortare 
voluit. Ipso summo angulari lapide Christo Iesu. 

Liceat nobis et vos ad orationem pro unitate exhortari, fratres caris- 
simi, qui nobis ad talem orationem non una vice incitamento fuistis; vos qui 
nomen Christi invocatis et signo baptismatis signati estis sed plenam spiri- 
tualem et visibilem communionem nobiscum non habetis; vos, inquamus, 
qui divisiones inter christianos deplorantes, sincero anhelitu laudabilibusque 
conatibus persequimini unitatem. 

Spiritualiter in oratione coniuncti, perseveremus omnes in interces- 
sione apud Patrem nostrum qui in caelis est et scit bona data humiliter et 
perseveranter petentibus dare; apud Filium eius unigenitum Dominum no- 
strum « semper vivens ad interpellandum pro nobis » ( Hebr . 7, 25); et 
apud Spiritum Sanctum, vinculum unitatis. 

Unanimiter oremus ut « veritatem facientes in caritate crescamus in 
Illo per omnia qui est caput Christus; ex quo totum corpus compactum et 
connexum per omnem iuncturam subministrationis secundum operationem 
in mensuram uniuscuiusque membri augmentum corporis facit in aedifica- 
tionem sui in caritate » (Eph. 4, 15-16). 


DE VERBO DEI 
(Schema decreti pastoralis) 

1. Verbum Dei, quod summo honore pietatisque affectu prosequi num- 
quam desiit, Ecclesia omnibus Christifidelibus tamquam supernum Dei do- 
num et firmissimam fidei arcem ob hodierna rerum adiuncta etiam enixius 
commendat. Etenim inimicus ille homo, qui in dominico agro zizania su- 
perseminare in saeculorum nocte enititur, hodie non tam singulos excitare 
videtur errores huic vel alteri doctrinae singillatim oppositos, sed maxime 
ipsum revelationis divinae factum, universum revelationis depositum re- 
spuere ac proinde credentium in Dei verbum assensionem enervare conatur. 
His contra fidem ingravescentibus periculis Ecclesia inter cetera gratiae 
dona ipsum vivum et vivificans verbum Dei opponit, cui virtus salvifica 
certissime efficaciter inest. 

2. Verbum Dei ea omnia, quae Deus nobis revelando locutus est, com- 
prehendit: Verbum scriptum et traditum, quod in cultu et vita resonat 
Ecclesiae. 

3. Scit enim Ecclesia, verbum Dei nullatenus verbo humano exaequan- 
dum esse, cum econtra illud in immensum exsuperet: tanta enim verbo 
Dei inest vis ac virtus spiritualis, talis vigor caelestis et potentia supernatu- 
ralis — est enim asseverante Apostolo « Dei virtus » (I Cor. 1, 18), nec- 

non « Verbum salutis » (Aci. 13, 26) et « vitae » (Ad. 5, 20) — ut omni- 
bus Christifidelibus vere sit fons vitae spiritualis, cibus animae, robur fidei, 
sustentamentum et vigor Ecclesiae, et si in actum vitae quotidianae fideliter 
adducitur, credentibus omnibus fidem germanam, spem inconcussam inge- 
rere potest, tam contra omnia falsi nominis scientiae oblectamenta quam 
contra vitae huius anxietates, quae innumeros hodie opprimunt animos. 

4. « Multifariam multisque modis olim Deus loquens patribus in pro- 
phetis: novissime, diebus istis locutus est nobis in Filio,.. » ( Hebr . 1, 1-2). 
Itaque per Verbi incarnati verba nobis Dei mysteria innotescunt, ut in 
fide homo reapse cum Deo coniungatur. In verbo suo hominem alloquens 
Deus enim personaliter ad nos accedit, spiritu nobis appropinquatur atque 
nobis sociatur audientibus, salutariter agendo nobis in persona occurrit et 
gratia sua tamquam Pater filios suos amplectitur. Verbum Dei credentibus 
est vita et gratia et cibus spiritualis: « Non in solo pane vivit homo, sed 
in omni verbo, quod procedit de ore Dei » ( Mt . 4, 4). « Verba, quae ego 
locutus sum vobis, spiritus et vita sunt » (Io. 6, 63). Verbum Dei continen- 
ter in animis agit, eos ad summam invitans atque disponens de vita electio- 
nem, qua homo ad Deum convertitur eumque sequi deliberat ac decidit; 
qui fide verbum Dei in se recipit, ille iam « habet vitam aeternam et... 
transiit a morte ad vitam » (Io. 5, 24). 

5. Verbum Dei ante omnia donum est divinitus Ecclesiae datum: inde 
autem haud pauca officia ac munera Ecclesiae erga hoc divinum verbum 
consequuntur. 

Verbum Dei donum est Ecclesiae impertitum eo sensu, quod Apostoli, 
et in eis Ecclesia, ab ipso Iesu Redemptore mandatum acceperunt, simul 
cum plena potestate, post Domini ascensionem, in Spiritus Sancti virtute, 
evangelium Christi, iuxta illam quae in Apostolis completur revelationis 
plenitudinem, omnibus gentibus praedicandi: « qui vos audit, me audit » 
( Lc . 10, 16). Apostolorum sermo igitur nequaquam verbum mere et nude 
humanum de Christo eiusque salutifero opere erat, sed ministerium verbi 
Christi ipsius, quod tunc ore Apostolorum nunc voce Ecclesiae transmissum 
usque ad nos pervenit atque in nobis salutariter et efficaciter operatur: « quo- 
niam cum accepissetis a nobis verbum auditus Dei, accepistis illud non ut 
verbum hominum, sed, sicut est vere, verbum Dei, qui operatur in vobis 
qui credidistis » (I Thess. 2, 13). 

6. Haec eadem apostolica vox, « verbum veritatis, evangelium salutis » 
(Eph. 1, 13), insitam sibi vim ac potentiam continet transformandi et rege- 
nerandi omnes ut vivant non iam « ex semine corruptibili, sed incorruptibili 
per verbum Dei vivi » (I Vetr. 1, 23). Eadem haec apostolica vox per vol- 
ventia resonat saecula, numquam emortua vel languescens, semper vero vi- 
vens et operans in catholica et apostolica Ecclesia aedificata « super petram » 
(Mt. 16, 18). Verbum Dei igitur non solum fundamentum doctrinae catho- 
licae praebet, sed insimul, cum per Ecclesiae praedicationem inter nos prae- 
sens fit, considerandum est ut modus et medium oeconomiae salutis, quo 

ipse Deus in verbo suo fidelium animos salutari gratia attingit atque ad 
divinae vitae consortium adducit. Audire autem Verbum Dei ille capax 
non est, qui interna animi dispositione ac docilitate, quae per gratiam effica- 
citer obtinetur, ad id accipiendum paratus non est. Verbum ex auditu ac- 
ceptum in animis ipse Spiritus Sanctus gratia sua fructiferum reddit. 

7. Absque verbo Dei Ecclesia nec esse sed ne cogitari quidem possit. 
Apostoli autem nil aliud esse voluerunt quam « ministri sermonis » (Lc. 
1, 2), qui non semetipsos sed Christum annuntiabant: haud aliter Ecclesia 
apostolica vero quodam sensu est verbi Dei ministra, et supremae auctoritati 
Dei loquentis submittitur, utpote quae divinae revelationi, in Apostolis 
completae, nil novi addere nil traditi adimere umquam nec vult nec potest 
(Cf. Denz. 1836). 

8. Revelantis Dei Verbum non solummodo in dogmaticis veritatibus 
ab Ecclesia definitis exprimitur sed insuper continuo fidelibus cibum vitae 
spiritualis praebet, maxime in Sacrae Scripturae utriusque Testamenti in- 
spiratis eloquiis. Quamobrem Dei verbum huiusque verbi cultus, e Scriptu- 
rarum sapientia exhausta pietas, veluti formam intime omnibus vere Christi- 
fidelibus imprimant oportet omnino: « Ignoratio Scripturarum enim igno- 
ratio Christi est », ut signanter Hieronymus affirmat. Non utique ut cuius- 
vis libri lectura sacri eloquii auditio aestimanda est sed plane ut viva ac 
vitalis Patris caelestis et filiorum conversatio. De nullo umquam alio sed 
de evangelii Verbo dumtaxat Ecclesia agnoscit: « per evangelica dicta de- 
leantur nostra delicta ». 

9. Verbum Dei Ecclesia peculiari sollemnitate celebrat in liturgica lau- 
dis actione, cuius pars essentialis inde ab exordiis fuerat Scripturarum lectio 
ad fidelium in fidei mysteriis institutionem, Verbum Dei nequaquam sola 
Sacrae Scripturae lectione absolvitur, sed procul dubio aliis quoque eisque 
variis modis nobis praesto est. Ante omnia in praedicatione, dein cum 
adunata fidelium congregatio « magnalia Dei » ( Act . 2, 11) gratiarum actio- 
ne celebrat, Domini mortem commemorando annuntiat « donec veniat » 
(I Cor. 11, 26); sed etiam omne de Christo in Spiritu testimonium (/ Cor. 
12, 3), sacramentorum administratio (cf. Rom. 6, 3 ss, de baptismo), et 
« sana doctrina » (/ Tim. 1, 10) sunt insimul proclamatio salvifica virtutis 
Christi et pro tanto virtutem Verbi Dei quadamtenus participant. 

10. Verbum Dei in Ecclesiae ministerio tunc summam suam salutarem 
nanciscitur efficacitatem, cum in constitutionem venit sacramentorum, quae 
saepe per verba a Scriptura immediate deprompta perficiuntur: quamobrem 
verbum et sacramentum, numquam dissociandum vel scindendum, sed in 
unum coalescens intelligatur oportet, cum per utrumque simul idem Christus 
nostram operetur salutem. 

11. Verbum quod accepit a Domino, suo Ecclesia ministerio tuetur 
et excolit, praedicando illud fidelibus tamquam spiritualem cibum porrigit, 
quos verbo Dei in vitam aeternam alit: in eo insignis functio spritualis curae 
animarum consistit. Hac de causa, praelucente nobis Sanctorum Patrum 

exemplo, homilia ut numquam satis aestimanda praedicationis forma ab 
omnibus excolenda est. Cum igitur Verbum Dei in salutis oeconomia tam 
insignem obtinet locum, perutilis est clara de Verbo Dei doctrina, non eo 
solummodo sensu quod revelatio divina fundamentum est doctrinae et veri- 
tatis, sed etiam quatenus verbum Dei in Ecclesia et per Ecclesiam ut « vivus... 
sermo Dei et efficax » ( Haebr . 4, 12) actuatur. 

12. Assuescant igitur sacerdotes, sed iam sacrorum alumni, a Scriptu- 
rarum lectura, studio, meditatione numquam recedere, ut sint verbi Dei 
assidui auditores et sic evadant eius aptissimi praedicatores. Theologicae 
etiam disciplinae in suis disceptationibus et arcanae veritatis elucubratio- 
nibus quam proxime Scripturarum sequi eloquia sibi pro norma habeant: 
Scriptura videlicet et Traditio « tot tantosque continent thesauros veritatis, 
ut numquam reapse exhauriantur. Quapropter sacrorum fontium studio 
sacrae disciplinae semper iuvenescunt; dum econtra speculatio, quae ulte- 
riorem sacri depositi inquisitionem negligit, ut experiundo novimus, sterilis 
evadit» (Pius XII, Litt. Encycl. Humani generis, A.A.S., 42 [1950], 
p. 569). 

13. Pastorum officium est, fideles omnes quam primum suaviter in 
frequentem piamque Scripturarum lectionem manuducere, quo consuescant 
mysteria Dei in eis contemplare atque inde robur spirituale contra omnes 
impietatis impetus haurire. In id praedicatio dirigenda est ac totus liturgiae 
cultus digne et competenter instituendus, ut inter Sacramentorum Sol- 
lemnia emineat quoque continua verbi Dei proclamatio. Sicuti ex adaucto 
Eucharistiae cultu Ecclesiae vita incrementum acceperat, haud secus ex 
adaequata Verbi aestimatione et cultu novum spiritualis vitae impulsum 
sperare licet. Etenim: Verbum Domini manet in aeternum, 

2) RELATIO EM.MI P. D. AUGUSTINI CARD. BEA 
PRAESIDIS SECRETARIATUS 
AD CHRISTIANORUM UNITATEM FOVENDAM 

I. De necessitate orationis pro unitate christianorum maxime tempo- 
ribus nostris. 

Introductio. Postquam de Oecumenismo catholico locuti sumus, 
pauca addere liceat de necessitate orationis pro unitate. 

Nota omnibus est sacerdotalis oratio Redemptoris nostri cuius 
vivum centrum est exhortatio ad unitatem omnium « qui credituri 
sunt per verbum eorum (i. e. Apostolorum) in me, ut omnes unum 
sint sicut tu, Pater, in me, et ego in Te, ut et ipsi in nobis unum sint; 
ut credat mundus quia tu me misisti » (Io. 17, 21) (in textu Schematis 
Decreti, p. 5, 1 linea 24 haec ultima verba per inadvertentiam omissa sunt 
et inseri debent). 

1 Cf. p. 814. 

Ecclesia ipsa, post Domini discessum, hac sollicitudine permota 
in perantiqua eucharistica oratione iuxta opellam Didache ita orabat: 
« Sicut hic panis fractus dispersus erat supra montes et collectus factus 
est unus ita colligatur ecclesia tua a finibus terrae in regnum tuum; 
quoniam tua est gloria per Iesum Christum in saecula » (Did, 9, 3-4). 

Saeviente schismate occidentali, quod tantas induxit perplexitates, 
saeculo xiv et xv enixa oratio felicem exitum promovit: hoc tempore 
missa votiva « ad tollendum schisma » celebrari . coepit, quae hodie in- 
scribitur « Missa pro unitate Ecclesiae »." 

Nostris etiam temporibus oratio pro unitate omnium qui christia- 
no nomine decorantur, magis quam umquam propagata et diffusa est. 
Impellente Spiritu Sancto, exhortantibus Summis Pontificibus, populus 
christianus tam libenter ad supplicationes Domino iterandas convenit, 
ut omnes qui scissionum malo opprimuntur, iter inveniant ad unitatem 
et fiat « unum ovile et unus pastor » (Io. 10, 16). 

Quotidie in liturgico cultu Ecclesia pro unitate orat. Summi Ponti- 
fices orationem pro unitate instanter commendant. Papa Leo XIII lit- 
teris apostolicis Provida Mater 1895 preces particulares pro unitate 
diei festo Pentecostes assignavit. Anno 1897 autem litteris encyclicis de 
Spiritu Sancto Divinum illud easdem preces per novemdialem praepa- 
rationem quae festum Pentecostes praecedit, ad universalem extendit 
Ecclesiam ( Provida Mater, Leonis XIII Acta, 15 [1895] pp. 184-186; 
Divinum illud, Leonis XIII Acta, 17 [1897] p, 147). 

« Octava orationis », quae ianuario mense celebratur, ut notum 
est, non tenet originem catholicam. Incepta enim est per initiativam 
patris Pauli Wattson, tunc membri ecclesiae episcopalis Americanae et 
fundatoris communitatis religiosae dictae « Atonement ». Pater Watt- 
son una cum sua communitate mox postea in Ecclesiam Catholicam 
ingressus est. Summus Pontifex S. Pius X hanc orationis Octavam pro 
tota approbavit Ecclesia, quam approbationem Successores eius reno- 
vaverunt. Octava haec in tota Ecclesia valde diffusa est sub formis pau- 
lisper diversis. Eam non-catholici quoque libenter celebrant, in forma 
a Rev. Paulo Couturier introducta. 

Constat unitatis desiderium hodiedum magis quam umquam apud 
fratres separatos ardere. Unitas etenim Dei donum per excellentiam est 
Ecclesiae divinitus impartitum. Revera adunatio oecumenica maioris 
momenti christianorum acatholicorum non datur ulla sine expliciter 
exhortatione ad supplicationes pro unitate. Quapropter certi sumus 


2 Lubricae Breviarii et Missalis Romani'. Decr, S. Congr. Rit. d. d. 26 iulii 
1960, Variationes p. 62, 

exhortationem ad orationem pro unitate, a Concilio oecumenico datam, 
plene respondere nobilibus desideriis et exigentiis nostrae aetatis « ad 
maturandum christianae unitatis bonum » (Papa Leo XIII, Ad Foven- 
dum , Leonis XIII Acta, 22 [1902] p. 99). 

II .De Verbo Dei. 

1. Nostris diebus fidelium fides non adeo in periculum vocatur erro- 
ribus circa quaestiones quasdam particulares, sed multo magis circa 
fidem simpliciter. Incredulitas quocumque tempore periculo esse fide- 
libus potest, quia non conspicimus (oculis quidem carnalibus) id quod 
credimus. Multis hominibus felices successus in hoc mundo obtenti 
adeo magni apparent, ut redemptio et auxilia ex parte Dei ipsis omnino 
superflua videantur. Aliis autem condiciones mundi adeo perturbatae 
et omni spe destitutae videntur, ut Deum ut Creatorem et mundum 
ut ab eo creatum agnoscere recusent. Hi « spem non habentes et sine 
Deo in hoc mundo » (Eph. 2, 12) summa tantum cum difficultate fidem 
christianam conservare possunt. 

2. Huic periculo amittendi fidem occurri nequit eo, quod simpli- 
citer quaedam veritates fidei efferuntur, sed imprimis et modo quodam 
generali eo quod efficitur, ut fides fiat magis manifesta magisque foe- 
cunda, et manifestetur eam in tenebris et vitae aerumnis ductum secu- 
rum, lucem illuminantem et virtutem divinam praebere. Convincens et 
viva fidei expositio et in christianorum vita expressio quae eius vis sal- 
vifica manifestetur, non est possibilis nisi Verbum Dei in actum dedu- 
catur. Hac ratione Ecclesia magis manifesta reddetur in sua vera luce, et 
singuli fideles inde haurient vires et consolationem. Hanc ob rem Ec- 
clesia semper maxime vigilavit ut Verbum Dei in vita Ecclesia omni- 
modo in actum deduceretur. 

3. Qui usus verbi Dei maximo auxilio erit primum quidem fide- 
libus ipsis. Hi enim magis periculo subsunt ne verbum Dei eiusque 
efficacitatem salvificam potius minoris aestiment quam ut ei nimis ro- 
boris addicant. Haec autem minor verbi Dei aestimatio efficeret ut 
vis spiritualis Ecclesiae et ipsorum fidelium minueretur. 

4. Quodsi Ecclesia catholica facilius meliusque agnosci a Christia- 
nis non catholicis desiderat ut vera Christi Ecclesia, maxime ab iis qui 
« reformationem » quae dicitur sequuntur, ipsa nullo modo omittere 
debet, huius Concilii Oecumenici occasione, vim Verbi Dei secundum 
diversas suas formas in lucem efferre atque curare ut in vita universae 
Ecclesiae in actum deducatur. Certe christiani non catholici non recte 
sentiunt cum affirmant se revelationem divinam (secundum principium 

« sola Scriptura ») exclusive e Sacra Scriptura haurire posse. Inde de- 
creto a nobis proposito Verbum Dei ea omnia, quae Deus nobis lo- 
cutus est, comprehendit: verbum scriptum et traditum, quod in cultu 
et in vita resonat Ecclesiae. Ut non catholici clare cognoscant quanti 
Ecclesia aestimet Verbum Dei, Concilium eius vim et efficaciam pro 
tota vita christiana clare in lucem ponere debet. 

5. In schemate non proponitur expositio doctrinae de Verbo Dei 
id quod Commissio theologica in schemate iam discusso « De fontibus 
revelationis » fecit, sed exponit quaedam de eius momento in vita Ec- 
clesiae et maxime in actione pastorali. 

Textus huius decreti praeparatus est a Subcommissione Secretaria- 
tus cui praeerat Prof. H. Volk (nunc consecratus episcopus Moguntinus), 
quaeque circiter quindecies convenit ad Schema examinandum et emen- 
dandum. Insuper schema in sex sessionibus plenariis disceptatum et 
demum mense martio huius anni unanimi voto omnium membrorum 
approbatum est. 


3) ANIMADVERSIONES SODALIUM 

Card. Ruffini: Necessitas orationis pro unitate christianorum ma- 
xime temporibus nostris-. Pag. 6, 1 linn. 13-14: Ps. 2, 2 inutiliter itera- 
tur, cum iam id biblicum testimonium iam laudatum sit in pag. 3, 2 
linn. 10 s. 

Pag. 7, 3 linn. 7-8: Confessio nostrorum peccatorum, quae, ut pro- 
ponitur, publica fieret, mihi videtur non opportuna. 

De Verbo Dei-. Pag. 6, 4 linn. 17-18: «... cuius pars essentialis ». 
Accuratius dicatur: cuius pars necessaria. 

Pag. 6, linn. 36-37: « quamobrem verbum et sacramentum num- 
quam dissociandum vel scindendum... ». Si verbum, quod hic memo- 
ratur, est verbum biblicum, quod asseritur non est verum quia plura 
Sacramenta administrantur verbis non biblicis. 

Card. Larraona: Tantum aliqua parva, non praecise ut fiat cor- 
rectio schematis, sed ut habeantur in mente si ad decidendum an bonum 
esset schema magis generale. Haec sunt praecipua. In primis fateor, in 
primo schemate nihil observandum habeo, immo pro me omnia laudanda 
sunt, non tantum pro rebus dictis, sed etiam pro unctione qua dicta 
fuerunt. Econtra, quoad Verbum Dei, nisi fallor, adest in primis huius- 


1 Cf. p. 815. 

2 Cf. p. 813. 


3 Cf. p. 815. 

4 Cf. p. 818. 

modi obiectio facienda praevia. Revera non erat proprium huiusmodi 
Secretariatus de hoc agere. Revera laudo zelum; videtur semper a Se- 
cretariatu aliqua posse utiliter proponi ad hoc ut facilior fieret reditus. 
Revera hoc proponere poterat, sed non ordinarie, forsan nimium; re- 
vera zelus videtur et laudandus est, sympaticus est; ex. gr. ex Secre- 
tariatu hoc citarem: Missa modificanda est ad hoc ut inde magis alli- 
ciantur Protestantes: ergo de Missa schema conficio. Hoc dicere poterat 
optime Commissioni Sacrorum Rituum: videatis an Missa possit cor- 
rigi. Et huiusmodi obiectionis quoad methodum, habeo alia exempla, 
alias manifestationes. Proinde, nisi fallor, ergo laborat huiusmodi de- 
fectu systematis. Agitur de Verbo Dei. Evidenter illi, qui redegerunt 
schema volebant facere praecipue de Scriptura: et est naturale quod 
veluti huiusmodi praeoccupatio in eis adesset, i. e. quod magis frequens 
lectio Scripturae, quod magis usus ipsius esset: est obiectio quam nobis 
faciunt protestantes: optime, absolute! Sed revera huiusmodi praeoc- 
cupatio aliquantulum nocet sensui huiusmodi vocis « Verbi ». Unde 
non tantum S. Scripturam, habemus Traditionem, habemus alia. Con- 
sequenter, certo, quod huiusmodi praeoccupatio non invenitur in sche- 
mate, ita ut quando, ut ita dicam, iam innovatur, Sed forsan adest ali- 
qualis diffusa confusio. Ergo illa, quae hic merito dicuntur, alias Com- 
missiones tangunt: ex. gr. si meministis, et certe meministis, quando 
agebatur de Commissione liturgica, plura proposita fuerunt ad hoc ut 
magis frequens in Liturgia esset usus Scripturae, imo quandoque forsan 
aliquali exaggeratione, sed revera zelo; cui respondebat perfecte huius- 
modi zelus, de quo participat et in quo ardet huiusmodi Secretariatus. 
Ergo forsan melius esset agere de Scriptura. Etiam huiusmodi repetita 
fuerunt, quando sermo erat de Scriptura. Proinde, credo, melius esset 
agere de Verbo Det, de Verbo Dei ergo in diversis suis fontibus, quando 
sermo factus fuit de fontibus Revelationis et tunc insistere, ita ut satis 
fiat huiusmodi ardori Secretariatus et etiam ardori liturgicorum, qui 
plura cogitant pro bono ad hoc ut amplior sit lectio et nullo modo mi- 
nuatur lectio Scripturae huiusmodi actualibus et eventualibus modifi- 
cationibus generalibus, et ita porro. Consequenter, nisi fallor, melius 
esset schema conficere de Verbo Dei, vel augere illud, quod de propo- 
sito de ipso agit, quidem recipiendo ea quae hic proponuntur. Ceterum 
schema, nisi fallor, optimum est, illis praehabitis quae dixit Em. mus 
Ruffini. 5 

Card. Browne: De necessitate orationis-. In pag. 5,° linn. 15-30: 


5 Textus transcriptus est ex taeniola magnetica. 
0 Cf. pp. 814-815, 

1) Ibi in linea 19 inserenda esset vox quoque (in realitate quoque 
proprie...). Ibidem in lin. 34 vox canonica mutanda esset in ecclesiastica 
vel saltem in externa (... culpa ab ecclesiastica [externa] communio- 
ne...). Melius quoque esset ut loco Romanae Ecclesiae diceretur Catho- 
licae Ecclesiae. 

2) Corrigendam quoque puto phrasim in pag. 7, 7 scilicet linea 5, 
ponerem si loco eo quod, et in lin. 7 ponerem si loco immo forte saepius. 


4) SUFFRAGIA SODALIUM 

Card. Pizzardo: Placent ambo schemata habita ratione observa- 
tionum ab Em.mis Cardd. Ruffini, Larraona, Browne factarum. 

Card. Aloisi Masella: Placent iuxta modum: id est iuxta ea quae 
exposita fuerunt ab Em.mis Cardd. Ruffini, Larraona et Browne. 

Card. Ferretto: Placent iuxta animadversiones Cardinalium Ruf- 
fini et Larraona. 

Card. Ruffini: Placet. 1 

Card. LienarT : 2 Placent duo schemata. 

Card. McGuigan: Necessitas orationis pro unitate Christianorum 
maxime temporibus nostris : Placet. Valde placet schema. Nemo est 
qui non videat necessitatem Orationis. 

De Verbo Dei : Placet. Valde placet iuxta observationes Card. Bea 
et dicta a Cardinalibus Ruffini, Browne et Larraona. 

Card. Siri: 3 Necessitas orationis pro unitate Christianorum maxime 
temporibus nostris'. Placet. 

De Verbo Dei: Placet iuxta modum: permulta optima hoc schema 
habet, sed clarius aliquomodo dici deberet hoc « Verbum Dei » non 
esse derelictum arbitrariae interpretationi, quod est maximum. 

Card. Quiroga y Palacios: Placent ambo schemata, attentis ob- 
servationibus Em. morum Ruffini, Browne et Larraona. 


7 Cf. p. 815. 

1 Cf. p. 822. 

2 Nonae Congregationi non interfuit. 

3 Nonae Congregationi non interfuit. 

Card. Leger: 1 Necessitas orationis pro unitate Christianorum ma- 
xime temporibus nostris : Placet. 

Mihi valde placet exhortatio in schemate proposita ad fovendam 
orationem pro unitate. 

Illud tantum proponam: pag. 7, 4 5 lin. 14, tollatur verbum « illis ». 
Credo enim quod non tantum non-catholicis sed etiam pro nobis gratia 
divina viam aperiat ad perfectam unitatem. Per hoc non contradicitur 
unitati essentiali iam in Ecclesia catholica habitae. Etenim, gratia divina 
adiuvante, catholici renovabuntur, Ecclesia apparebit sine macula ne- 
que ruga: et renovatio haec est via ad perfectam unitatem. 

De Verbo Dei : Placet iuxta modum. Omnino opportunum mihi vi- 
detur schema decreti pastoralis « de Verbo Dei ». Etenim mira renova- 
tio catholica in rebus biblicis omnibus Christifidelibus communicanda 
est. Tale decretum inter catholicos intensiorem amorem erga Scripturas 
Sacras excitat et apud acatholicos voluntatem nostram fidei germanae 
exprimit. 

Attamen, de quonam verbo hic agitur clare definiendum est. 

Paragraphus secunda dicit Verbum Dei comprehendere « omnia 
quae Deus nobis revelando locutus est: Verbum scriptum et traditum », 
Si tale est Verbum de quo in schemate, oportet plus quam Sacram 
Scripturam considerare. Notio enim biblica de verbo non ad meram 
loquelam restringitur. Facta historica Veteris Testamenti, ipsa Incar- 
natio et Ecclesia, Traditio et Sacramenta Verbum Dei constituunt in 
quantum salvificam voluntatem divinam exprimunt. Omne quod Deus 
ad nostram salutem aut fecit aut dixit Verbum Dei est. Sacra Scriptura 
ut « verbum testans de Verbo » sumenda est; non autem exhauritur in 
ea conceptus biblicus Verbi Dei. 

Paragraphus tertia de solo verbo scripto loquitur quod « in actum 
vitae quotidianae fideliter » adduci debet. 

Paragraphus quarta de solis sermonibus Iesu loquitur. Non tamen 
solum « per Verbi incarnati verba » sed etiam, exempli gratia, per fa- 
ctum Resurrectionis eius, nobis Dei mysteria innotescunt. 

De praedicatione atque de usu pastorali et liturgico Scripturae Sa- 
crae aptissime agitur in paragrapbis sequentibus. 

Optio ergo facienda est. 

Si de sola Scriptura agendum est, non vox « Verbum » sed alia (ut 
Biblia vel Scriptura) adhibeatur, etiam in titulo et peculiariter in para- 
grapho secunda; si revera agendum de Verbo Dei in sensu biblico, tunc 


4 Nonae Congregationi non interfuit, 

6 Cf. p. 816. 

non restringatur schema ad Sacram Scripturam, sed extendatur ad om- 
nes manifestationes voluntatis Dei salvificae in oeconomia salutis. 

Meo tantum iudicio, schema loqui debet de Biblia in vita Ecclesiae, 
quia theologia catholica de Verbo Dei nondum satis elaborata est. Et 
sequentem titulum propono: « De Verbo Dei in Scripturis tradito ». 

Card. Cento: Necessitas orationis pro unitate Christianorum ma- 
xime temporibus nostris : Placet supra modum schema hoc, cum omnes 
nostri conatus pro unitate christianorum steriles essent, nisi oratio super 
illos rorem caeli imploraret. 

Ratio habeatur observationum Em. mi Ruffini ac Em. mi Browne. 

De Verbo Dei: Placet, ratione itidem habita animadversionum, 
quas protulere Em. mi Ruffini, Browne et Larraona. 

Card. Garibi y Rivera : 6 Placet. 

Card. Godfrey: Necessitas orationis pro unitate christianorum ma- 
xime temporibus nostris: Placet. Convenio toto corde cum Em.mo 
Card. Bea de necessitate instruendi fideles in S. Scriptura; ad mentem 
Em. morum Cardd. Ruffini, Bea, Browne et Larraona. 

De Verbo Dei: Placet, habita ratione eorum quae dixerunt Em. mi 
Cardd. Ruffini, Browne et Larraona. 

Card. Confalonieri: Necessitas orationis pro unitate christiano- 
rum maxime temporibus nostris: Placet et magno gaudio afficior. 

De Verbo Dei: Placet. 

Card. Richaud : 7 Placet. 

Card. Dopfner : 8 Necessitas orationis pro unitate christianorum 
maxime temporibus nostris: Placet. 

De Verbo Dei: Placet iuxta modum: cf. folium adnexum. 

Schema de « Necessitate orationis pro unitate christianorum maxi- 
me temporibus nostris » in forma proposita omnino placet. Inde ab hoc 
saeculo incipiente in pluribus communitatibus non-catholicis atque etiam 
in Ecclesia Catholica motio orandi pro unitate christianorum admirabi- 
lem in modum increvit. Eodem fere tempore conatus mutui colloquii 
instituendi, calumnias reprimendi, alterius doctrinam melius cogno- 
scendi spectabiliter aucti sunt necnon coepit arctior collaboratio in re- 


6 Nonae Congregationi non interfuit. 

7 Nonae Congregationi non interfuit. 

8 Nonae Congregationi non interfuit. 

bus publicis. Numquam debemus cessare ab orando, ut Dominus in 
sua beneficientia det gratiam reunionis. 

Etiam schema Decreti Pastoralis « De Verbo Dei » placet quoad 
substantiam; quoad modum autem considerationes quasdam proponere 
velim : 

Fortasse aliquomodo distinctius exprimi potest, quid sit verbum 
Dei sive sensu strictissimo sive sensibus secundariis intellectum. Sensu 
strictissimo est verbum ipsum, quod Deus ad homines locutus est sive 
per prophetas sive « novissime, diebus istis... in Filio », ut homines 
illud audiant atque reverenter recipiant et quo eos Deus ad salutem vo- 
cavit. Allocutio et vocatio divina notae essentiales huius verbi sunt. 
Hoc verbum Dei Spiritu Sancto inspirante scriptum est; unde elucet 
singularis dignitas librorum sacrorum, quae etiam in cultu seu sacris 
ritibus multimode illustratur (v. gr. incensatione libri). Hoc verbum 
Dei primarie contineri et efferri debet in pronuntiatione, qua Ecclesia 
ministerium verbi exercet sicut Christus suus Institutor. Tamen haec 
annuntiatio non est formaliter idem ac verbum Dei illo strictissimo 
sensu intellectum, sed eius diffusio et traditio ad homines omnium tem- 
porum atque regionum; est quidem magis ministerium verbi quam ver- 
bum ipsum (hoc innuitur iam pag. 5, 9 lin. 28 sq.). Nec verbum Dei hoc 
strictissimo sensu intellectum confundi debet cum deposito fidei vel 
cum doctrina fidei. Nam doctrina accedit ad verbum illud, ad id decla- 
randum, explicandum, tuendum; neque tamen hac de causa haec do- 
ctrina minoris valoris aestimari debet, quippe cum proponatur et ipsa 
vi missionis Christi (patet agi de doctrinis fide tenendis, v. gr. defini- 
tionibus Conciliorum; non de doctrina theologorum minoris gradus cer- 
titudinis theologicae). Etiam autem depositum fidei (sicut et doctrina) 
latius patet quam verbum Dei strictissimo illo sensu intellectum, nam 
et hoc et doctrinas continet. Certe hae distinctiones in recentiori theo- 
logia nondum satis communes evaserunt (bene tamen componi potest 
haec recentior et magis ad usum pastoralem spectans terminologia cum 
illa consueta theologorum, quae v. gr. magis modum traditionis verbi 
prae oculis habet, cum v. gr. dividat verbum Dei in scriptum et orete- 
nus traditum); unde nullo modo determinationem quandam eius aucto- 
ritativam optassem; sed tantum id suadere intendo, ne per Decretum 
praeiacens ulterioribus pervestigationibus ullum praeiudicium impo- 
natur. 

Unde in specie adnoto: 

1) Num. 2 (pag. 3 10 ) definire videtur verbum Dei sensu latiore; ut 


0 Cf. p. 818. 
10 Cf. p. 816. 

tamen Decretum magis efficax evadat et etiam illis acatholicis, qui 
verbum Dei maximi aestimant, plane monstret nobis venerationem 
verbi Dei sensu stricto intellecti maxime cordi esse, opportune distin- 
ctio quaedam inseratur (v. gr. in pag. 5, 11 lin. 15 iam innuitur), qua 
innotescit, nos quoque (non propter Protestantes, sed propter ipsam 
Christi institutionem: cf. Mt. 4, 4; Mc. 1 , 38; Lc. 8, 21) bene agnoscere 
ipsum verbum, quo Deus hominem directe alloquitur eumque vocat, 
ut audiat, poenitentiam agat, credat et salvus fiat. (Certe maxima pars 
Decreti primarie iam agit de Verbo Dei hoc sensu intellecto, v. gr. in 
n. 4; n. 8, lin. 11; sed explicite hoc dici deberet). Apto loco etiam 
inculcari (et in decreto de praedicatione et catechesi ulterius evolvi) 
debet, quod hoc Verbum Dei primum locum habere debet in annuntia- 
tione, ut ipsa sit quam efficacissima (cf. Act. Ap. 16, 18; I Cor. 1, 18; 
lac. 1 , 18). 

2) Ubi de Scripturae lectione privata (v. gr. pag. 7, 12 lin. 33 sqq.) 
vel liturgica sermo est, consequenter ad supra dicta declarari deberet, 
utramque lectionem fieri primarie, ut homo audiat Deum loquentem 
ad seipsum. Certe haec omnia implicite continentur in Schemate; tamen 
superfluum esse non videtur, ea magis explicite dicere, quia sic magis 
adhuc apparet, quo habitu et quanam exspectatione et dispositione ho- 
mines singuli et tota Ecclesia, imprimis qui ad Evangelium annuntian- 
dum missi sunt vel docendi munere funguntur, ad Verbum Dei recipien- 
dum accedere debent. 

Hae animadversiones, uti patet, potius ad complendum quam cor- 
rigendum contentum Schematis propono, quod aptam materiam pro 
Concilio praebet. Exoptatur, ut in Constitutione de Fontibus Revela- 
tionis ulterius elaboranda et perficienda usus huius schematis fiat; prae- 
terea eius capita principalia opportunissime sumi possunt tamquam pri- 
ma pars fundamentalis illius Decreti, quod de praedicatione et cate- 
chesi elaborari desideravimus. Hoc postea ex tribus partibus genera- 
libus constabit (scii.: De Verbo Dei in genere - De praedicatione - De 
catechesi) et convenienter inscribatur: « De Verbo Dei eiusque annun- 
tiatione (vel: ministerio) in praedicatione et catechesi ». 

Card. Ritter : 12 Necessitas orationis pro unitate christianorum ma- 
xime temporibus nostris'. Placet. 

De Verbo Dei: Placet iuxta modum: iuxta folium adnexum. 


11 Cf. p. 817. 

12 Cf. p. 819. 

13 Nonae Congregationi non interfuit, 

Inutile esset discutere et argumentare quae ex duabus — i. e. ad- 
ministratio sacramentorum vel praedicatio Verbi Dei — medium sit 
Corpus Christi aedificandi efficacius: utraque necessaria est et essen- 
tialis. Attamen in his temporibus tam multa et tanta dicebantur de 
efficacia « ex opere operato » sacramentorum ut tum efficacia tum effi- 
cientia praedicationis parvipenderetur. 

Constitutio ergo « De Verbo Dei » de his fortius quam Schema lo- 
qui debebit. Oportet ut veram praedicandi theologiam proferat. 

Insuper praebeat eadem Constitutio quasi-novam orientationem 
praedicationi futurae. Post Concilium Tridentinum, exempli gratia, prae- 
dicatio de gratia Christi nimis insistit in gratiam creatam, causam iustifi- 
cationis formalis, et fere tacet de gratia in sensu magis fundamentali, 
amore Dei erga hominem gratuito et transformante. Nimis dicitur de cau- 
salitate « ex opere operato » sacramentorum; fere nihil dicitur de dispo- 
sitionibus recipientis, de intimo contactu cum Christo, de confronta- 
tione cum Christo personali, etc. 

Tales veritatum revelatarum aspectus sunt saltem non minoris mo- 
menti; insuper illorum praedicatio grata erit fratribus separatis, erro- 
ribus vel saltem sensui incompleto fidelium correctionem praestabit, et 
in genere rationes separationis inter Christianos minores faciet. 

Card. Cous s A: Necessitas orationis pro unitate christianorum ma- 
xime temporibus nostris-. Placet iuxta modum: pag. 5, 14 lin. 19: « sed 
etiam realitate proprie... ». 

Pag. 7, 15 linn. 7-8, delere verba « saepius scandalo et », sufficit quod 
fuerimus obstaculum. Id si propositio servanda est. Cerrectam, uti 
propono, servarem: humilis agnitio culpae exaltat confitentes et multos 
placat dissidentes. 

De Verbo Dei-. Placet iuxta modum: pag. 5, 16 n. 7, dicatur modo 
positivo « apostoli autem voluerunt esse... ». Pag. 7, 17 lin. 2, omittatur 
vox « simul ». 

Card. Silva Henriquez: 17 Necessitas orationis pro unitate christia- 
norum maxime temporibus nostris-. Placet. 

Lingua vel potius stylus quo schema exaratum fuit summis laudibus 
dignus est, quippe ut biblicus et nobilis et sano irenismo imbutus, qui 
optandus est ut etiam, pro posse, in aliis schematibus adhibeatur. 

14 Cf. p. 814. 

15 Cf. p. 815. 

16 Cf. p. 818.. 

17 Cf. p. 818. 

18 Nonae Congregationi non interfuit. 

De Verbo Dei: Placet. 

Opportunissime quae hic dicuntur aliquo modo in schematibus de 
Seminariis atque de scholis catholicis citarentur. 

Card. Jullien: Necessitas orationis pro unitate christianorum ma- 
xime temporibus nostris : Placet. 

De Verbo Dei : Placet iuxta modum: ad pag. 7, 19 n. 13, « Pastorum 
officium... ». Hac de lectione SS. Scripturae omnibus fidelibus suaden- 
da ratio habeatur de regulis positis a Summis Pontificibus praesertim 
a Pio VII (Denz. 1606), Gregorio XVI (Denz. 1632). 

De facto quomodo omnes nostri temporis fideles sunt capaces recte 
intelligendi prima capita libri Genesis si non manuducantur commen- 
tariis in sensu veritatis catholicae compositis. 

Card. Larraona: Placet utrumque schema. 20 Illae in mente ha- 
beantur quae ab Em.mis Patribus factae fuerunt observationes. 

Card. Browne: Placent iuxta modum: attentis observationibus 
Em. morum Cardd. Ruffini et Larraona et paucis eis quae scripto trado, 2J 
et ratione habita dictorum ab aliis Patribus. 

Card. Albareda: Placent ambo schemata ad mentem Cardinalium 
Ruffini, Browne et Larraona. 

Beat. Saigh : 22 Necessitas orationis pro unitate christianorum ma- 
xime temporibus nostris : Nous voulons simplement apporter a ce sche- 
ma du Secretariat pour 1’Union des Chretiens le tribut de notre admi- 
ration. Lfinspiration et le ton sont dignes de Tcecumenisme catholique 
naissant. II n’y a la aucun terme qui puisse offenser qui que ce soit de 
nos freres separes. La perspective des divisions chretiennes y est aussi 
objective historiquement que psychologique pastoralement. Le ton de 
ce Schema, bien different du ton auquel nous ont habitues jusqufici les 
milieux officiels, devrait servir de modele toutes les fois que le Concile 
veut parier de l’union des chretiens. 

Nous profitons de cette occasion pour suggerer deux remarques: 
la premiere est que tous les Schemas du Concile soient soumis au 
Secretariat pour Bunion des chretiens, afin d’en revoir la redaction et 
d’eviter que le Concile, qui se propose de rapprocher les chretiens, 


19 Cf. p. 819. 

20 Cf. pp. 822-823. 

21 Cf. pp. 823-824. 

22 Suffragium Beat. Saigh lectum est, lingua latina, ab Exc.mo Edelby, 
Archiep. Edesseno. 

ne tourne pas inconsciemment a elargir le fosse entre eux. II y a une 
fagon oecumenique et profondement catholique de s’exprimer sur tou- 
tes les matieres, quand on veut engager le dialogue avec nos freres 
separes. Cette fa?on de s’exprimer, et aussi de concevoir les choses en 
profondeur, n’est pas suffisamment possedee par tous les theologiens 
catholiques, meme les plus savants. Si ce Secretariat pour Punion des 
chretiens a ete institue par Sa Saintete, c’est bien, pensons-nous, pour 
qu’il donne le ton aux travaux preparatoires du Concile. Nous pensons 
en particulier que la Commission Theologique devrait, plus que toute 
autre, se prevaloir des Services que ce Secretariat est en mesure de 
lui fournir tres avantageusement. 

La seconde remarque est une priere instante a Sa Saintete pour 
que le Secretariat ne disparaisse pas avec la fin des travaux du Concile, 
mais qu’il se transforme en un Dicastere permanent de la Curie Ro- 
maine. II serait comme la conscience oecumenique permanente du Siege 
Romain et de toute PEglise catholique. 

Beat. Gori: Placet iuxta modum utrumque schema, attentis iis 
quae dicta sunt ab Em.mis Patribus Ruffini, Browne et Larraona. 

Beat. Cheikho: Placet. 

Exc. CPConnor: Necessitas orationis pro unitate Christianorum 
maxime temporibus nostris-. Placet iuxta modum: secundum scripta in 
folio adnexo. 

De Verbo Dei: Placet iuxta modum: secundum ea quae in folio 
adnexo tradita sunt. 

Necessitas orationis pro unitate christianorum maxime temporibus 
nostris. Perutiliter commendatur oratio pro Christianorum omnium cum 
Ecclesia unitate; necessarium tamen est ut populus christianus recte 
edoceatur in conciliari adhortatione, quod non tantum divisio christia- 
norum inter se, sed potius eorum separatio ab Ecclesia Catholica divinae 
contradicit voluntati. 

De Verbo Dei. Argumentum videtur mihi ad Constitutionem « De 
Fontibus Revelationis » pertinere; minus enim convenire videtur ut 
idem argumentum bis in Concilio, etsi sub diversa forma, tractetur. 

Exc. Ujcic: Necessitas orationis pro unitate christianorum maxi- 
me temporibus nostris: Placet. 

De Verbo Dei: Placet. Placent ea, quae dixit Card. Bea de neces- 
sitate Sacrae Scripturae. 

Placent ea, quae dixit Patriarcha Melchitarum ut Secretariatus per- 
maneat. 

Exc. Antezana y Rojas: Necessitas orationis pro unitate Christia- 
norum maxime temporibus nostris-. Placet iuxta modum: secundum ani- 
madversiones Em. morum Cardd, Ruffini, Browne, Larraona, Jullien. 

De Verbo Dei : Placet iuxta modum: ratione habita eorum, quae 
dicta fuerunt ab Em.mis Cardd. Ruffini, Browne, Larraona et Jullien. 

Exc. Beras: Necessitas orationis pro unitate christianorum ma- 
xime temporibus nostris-. Placet, attentis tamen iis quae dixerunt Em.mi 
Patres. 

De Verbo Dei-. Placet, attentis observationibus factis a Patribus. 

Exc. Cooray: Placet utrumque schema, habita ratione observa- 
tionum Em.morum Cardinalium Ruffini, Browne, Larraona et Coussa 
et Exc. Delegati Beatissimi Patriarchae Melchitarum. 

Exc. McKeefry: Placent ambo schemata et votis Em.morum 
Cardinalium Larraona et Browne assentio. 

Necessitas orationis pro unitate christianorum maxime temporibus 
nostris-. Placet iuxta modum. Schema « Necessitas orationis pro unita- 
te... » placet et est valde laudandum, attentis rationibus, iuxta ea quae 
dicta sunt ab Em.mo Card. Larraona. Melius mihi videtur esse de prae- 
dicatione Evangelii vel de S. Scriptura tractare iuxta dicta ab Em.mo 
Card. Ruffini, quam « De Verbo Dei »; nec mihi videtur esse necessitas, 
speciatim in quodam schemate speciali, loquendi de hac quaestione. 

Exc. Graner: Placet utrumque schema, secundum observationes 
Em.morum Cardd. Ruffini, Browne et Larraona. 

Exc. Hurley: Necessitas orationis pro unitate christianorum ma- 
xime temporibus nostris-. Placet. 

De Verbo Dei-. Placet et grati animi me fateor erga Secretariatum 
pro pulcherrimo schemate. Modus loquendi Secretariatus multum pla- 
cet. Etsi forte officium eius non fuerit de Verbo Dei explicite agere, 
gaudere debemus quod munus eius excedit, et spero spiritum huius sche- 
matis in alia schemata de Sacra Scriptura transiturum. 

Exc. Perrin: Necessitas orationis pro unitate christianorum ma- 
xime temporibus nostris-. Placet. Placet votum Exc. mi Procuratoris 
Patriarchae Melchitarum ut Secretariatus permaneat. 

De Verbo Dei-. Placet. 

Exc. Seper: Necessitas orationis pro unitate christianorum maxi- 
me temporibus nostris-, Placet. Plene convenio cum animadversione 

Em.mi Card. Coussa circa opportunitatem confessionis propriae nostrae 
culpae. 

De Verbo Dei : Placet. 

Exc. Bazin: Placet. 

Exc. Bernier: 2 " Placet iuxta modum: ab Em.mis Cardd. Ruflini 
et Browne expositum. 

Exc. Rakotomalala: 24 Placet. 

Exc. Ngo-dinh-Thuc: Placet utrumque schema, attentis observa- 
tionibus Em. morum Patrum. 

Exc. Verwimp: Utrumque schema placet iuxta modum: attentis 
observationibus Em.morum Cardd. Ruffini, Browne et Larraona. 

Exc. Jelmini: Necessitas orationis pro unitate christianorum ma- 
xime temporibus nostris : Placet. 

De Verbo Dei: Placet, sed mihi permittatur quasdam animadver- 
siones circa frequentem piamque Sacrarum Scripturarum lectionem 
scriptas adiungere. 

Adhaereo propositioni Exc.mi Delegati Patriarchae Melchitarum de 
permanente Secretariatu oecumenico. 

Pag. 7, 28 lin. 34 sqq.: ... frequentem piamque Scripturarum lectio- 
nem. Absolute proposita frequens lectio Ribliorum non placet propter 
multa, quae praetermitto, sed praecipue quia praxim Ecclesiae tot saecu- 
la perdurantem abrumpere videtur, non satis caute (meo iudicio) nec 
sufficienter habito respectu continuitatis. Quare velim faciamus saltem 
mentionem 

a) de obscuritate Scripturae, tam intrinsecus quam extrinsecus 
consideratae, quam II Petr. 3, 13 fatetur, unde non est lumen nisi 
lumine intelligatur: lumen autem suppetit Christifidelibus verbum prae- 
dicationis per ministros prolatum; 

b) de consequenti necessitate eos tantummodo textus Bibliorum 
easque versiones vernaculas pervolvendi, quibus probati ab Ecclesia 
auctores glossas et commentarios adiecerint, ne temere quis sententiam 
suam vel corruptam in sacro textu se introspicere iactet. 

Necessarium demum videtur totam hanc materiam multo maiore 
cautela pertractari, ne videamur mutare quadrata rotundis. Velim prae- 


23 Nonae Congregationi non interfuit. 

24 Nonae Congregationi non interfuit. 

25 Cf. p. 819. 

sertim ut prae oculis habeamus damnatas in Quesnello propositiones, 
scilicet LXXX: Lectio S. Scripturae est pro omnibus; et LXXIX: Utile et 
necessarium est omni tempore, omni loco et omni personarum generi 
studere et cognoscere spiritum, pietatem et mysteria S. Scripturae, nec- 
non documenta Pii VII, quorum haec est summa: « si Sacra Biblia 
vulgari lingua passim sine discrimine permittantur, plus inde detri- 
menti quam utilitatis oriri». Cf. Denz. 1429, 1430, 1602/6. 

Ut omnia breviter perstringam, postulo ut cautius S. Synodus totum 
negotium agat, et dum aliquam variationem in praxim adhuc usurpatam 
introducere intendit, periculum, a quo sapientissime Pius VII praecavit, 
diligentius declinet, et praesentem novationem subtilioribus verbis S. Ec- 
clesiae antiquis documentis prudenter accommodet, ne tam aperte 
damnemus, quae tam diu placuerant, quaeque fugeramus et fugavera- 
mus, nunc e converso requiramus. 

Exc. Scharmach: Placet. 

Rev. GuT: Necessitas orationis pro unitate Christianorum maxime 
temporibus nostris-. Placet. 

■De Verbo Dei-. Placet, magis aliquantulum evolvatur. 

Rev. Sepinski: Necessitas orationis pro unitate christianorum ma- 
xime temporibus nostris-. Placet, immo valde placet. Ad pag. 3, 20 lin. 12: 
corrigatur: « consideratione ». 

Pag. 4, 27 linn. 32-33: dicerem « efficaci inspirationi Spiritus Sancti 
imputandum est ». 

Pag. 7, 28 lin. 23: corrigatur « sincero anhelitu »; linn. 29-30: dice- 
rem: « scit bona humiliter ... dare »; lin. 30: dicerem: « Dominum 
nostrum, qui est « semper vivens ad... ». 

De Verbo Dei-. Placet, ad mentem Em. morum Cardd. Ruffini et 
Jullien. Ad pag. 3, 2(1 lin. 6: scribatur « zizania »; lin. 19: corr. « in cul- 
tu et vita ». 

Pag. 8, 80 lin, 4: corr, « ex adaucto... cultu ». 

Rev. Janssens: Placet, in voto Em. morum Cardd. Browne et 
Coussa. 

De Verbo Dei: Placet, 


20 Cf. p. 813. 

27 Cf. p. 814. 

28 Cf. p. 816. 

29 Cf. p. 816. 
80 Cf. p. 819. 



3 - VOTA SODALIUM 
QUI VII SESSIONI NON INTERFUERUNT 


I 

Em. mi P. D. NORMANNI Card. GILROY 
Archiepiscopi Sydneyensis 

... Omnibus et singulis propositis votum « Placet » dandum esse 
in Domino censeo ... 


II 

Em. mi P. D. FRANCISCI Card. SPELLMAN 
Archiepiscopi Neo-Ehoracensis 

De Sacrorum alumnis formandis. 

Non est dubium quin haec sancta Synodus impensam devovere de- 
beat curam ut tota sacrorum alumnorum institutio Christi Aeterni Sa- 
cerdotis missioni in progredientis aetatis discriminibus explendae secu- 
rius conformetur. Eo fine commissio de Studiis et Seminariis proposuit 
schema Constitutionis « de sacrorum alumnis formandis » de quo nunc 
disceptatur. Valde opportunum esse videtur uniri huic Constitutioni tum 
schema Decreti « de vocationibus ecclesiasticis » tum illa capita sche- 
matis Decreti « de sacramento Ordinis » quae de duratione institutionis 
clericalis, de studiis requisitis in ordinatione eorum qui ad sacerdotium 
adspirant, necnon de institutione pastorali diaconorum et neomystarum. 
Patres Concilii Vaticani II velint in una Constitutione dare Ordinariis 
aliisque omnibus quorum interest totam suam doctrinam de vocationibus 
sacerdotalibus evolvendis, formandis et perficiendis. 

In genere, dicendum est hoc schema Constitutionis bene tradere 
doctrinam Ecclesiae de sacrorum alumnis formandis secundum vene- 
randas traditiones ecclesiasticas ac nullo remoto certo progressu. Praxis 
traditionalis Ecclesiae hac in re maximi momenti certo certius non dere- 
linquenda est, sed particularibus recentioribus aetatis conditionibus 
aptanda est. Etiam notandum est munus Concilii oecumenici esse 

quaedam statuenda decernere pro universali ecclesia. Normae particula- 
res, quae adiunctis locorum, temporum, personarumque consulere de- 
bent, melius statuendae sunt ab Ordinariis locorum vel ab Episcoporum 
conferendis secundum spiritum ac litteram decretorum a Concilio Va- 
ticano edictorum et secundum Apostolicae Sedis instructiones. Exempli 
gratia, in numero secundo capitis primi huius schematis nihil expresse 
dictum est de aetate idonea pro ingressu puerorum in Seminariis mino- 
ribus degentium. Omnino praeferenda est generalis quaedam commen- 
datio, in qua tota vitae ratio aetati adulescenti vere congrua inculcetur. 

Ad caput primum « de Seminariorum ordinatione generali », una 
tantum animadversio opportuna videtur. Bene dicitur in scrutiniis ad 
solidum iudicium de positiva alumnorum idoneitate efformandum per- 
agendis, aliquando opportunum esse consilium quoque medici periti 
ac christiani sensus exquirere. Haud inutile esse videatur, tamen, expli- 
cite admonere ne in pervestigationibus psychologicis violetur ius natu- 
rale personae rem aliquam occultam non manifestandi, Huiusmodi mo- 
nitum non excludat peritorum scientiae psychologicae pervestigationes, 
sed excludat abusus et pericula quae ex immoderato vel imprudenti usu 
peritorum sententiarum oriri possint. 

Optime in capite secundo « de institutione spirituali » schema 
propositum asseverat primatum absolutum formationis spiritualis in 
tota vita Seminarii. Etiam, optime Schema propositum inculcat momen- 
tum dirigendi institutionem spiritualem in Seminariis ad vitam quae 
alumnos exspectat, quando « e Seminarii claustris sacra obituri mune- 
ra... in apertum prosiliunt apostolatus campum ». Quoad numerum 
quartum « de formationis spiritualis particularibus periodis », non po- 
test esse disputandum de momento alicuius particularis formationis 
spiritualis pro alumnis Seminariis, pro diaconis et neomystis, necnon 
pro sacerdotibus iunioribus postquam per quinque circiter annos in 
Domini vinea operam navaverunt. Huiusmodi particulare vitae spiritua- 
lis tirocinium locorum et conditionum adiunctis accommodandum est. 
Ergo, hac de re praeferenda videtur generalis quaedam commendatio, 
quae ad actum deducere possint dioecesium Pastores. 

In capite tertio, Schema hoc optime agit praecipue de illa animi 
dispositione interna, qua auctoritas superiorum a sacrorum alumnis li- 
bere suscipitur. Recte schema propositum refellit errores quibus sanae 
disciplinae sensus et vis extenuantur aut prorsus destruentur. Aeque 
recte inculcanda est illa vera libertas quae est fructus sanae disciplinae 
et humilitatis christianae, et qua sacrorum alumnus occurrit « in virum 
perfectum, in mensuram aetatis plenitudinis Christi » (Eph. 4, 13). 

Caput quintum « de institutione pastorali in Seminariis » placet. 



VOTA SODALIUM ABSENTIUM 


837 


Dici potest iam per multos annos cura sedulissima habita esse ab Or- 
dinariis moderatoribusque multorum Seminariorum ut sacrorum alumni 
bene praepararentur ad vitam plane pastoralem agendam. Tamen, haud 
inutile est Concilium Vaticanum II asseverare necessitatem convenientis 
institutionis pastoralis omnibus in Seminariis totius orbis catholici. 

De opportunitate, immo de necessitate, alicuius formationis spiri- 
tualis et pastoralis post Seminarium perficiendae non potest esse du- 
bium. Forma particularis huiusmodi institutionis, tamen, melius defi- 
niri possit ab Episcoporum conferendis secundum normas generales 
huius Sacrosancti Concilii et sub ductu officii competentis Apostolicae 
Sedis. Conditiones et necessitates pastorales valde diversae sunt variis 
in nationibus. In civitatibus Americae Septemtrionalis Foederatis, exem- 
pli gratia, consuetudo vitae communis inter clericos ubique dioecesium 
viget. Neomystae institutionem pastoralem nunc accipiunt in tirociniis 
nempe de facto pastoralibus a sacerdotibus experientia aetateque pro- 
vectioribus cum quibus sub eodem tecto prope ecclesiam paroecialem 
et vitam et laborem communem faciunt. Iuvenes sacerdotes convenire 
possunt forsitan bis in mense per integrum diem in aliquo instituto 
in quo instructio ac formatio dirigentibus magistris peritis prudentibus- 
que recipiant una cum consilio, moderatione, gubernationeque de modo 
recto in casibus practicis pastoralis vitae agendi. Munus Episcoporum 
coetus in unaquaque natione erit decernere quomodo iuvenibus sacer- 
dotibus institutio pastoralis omnino sufficiens dari possit sine superva- 
caneo detrimento operi pastorali Episcoporum. 

Suffragium: Propter animadversiones iam allatas de opportunitate 
unicae constitutionis in quo tota doctrina de vocationibus sacerdotalibus 
evolvendis, formandis, perficiendisque contineatur; et de cautione ne- 
cessaria in Sacrorum alumnorum pervestigationibus psychologicis per- 
agendis, necnon de munere Episcoporum in ordinationibus conciliari- 
bus secundum adiuncta regionalia ad actum sedule deducendis: Schema 
constitutionis « de sacrorum alumnis formandis » placet iuxta modum, 
tantum. 

De scholis catholicis. 

De multis gravioribus quaestionibus circa scholas catholicas sapien- 
tissime tractavit Commissio de Studiis et Seminariis. Sine dubio ma- 
ximi momenti est ut omnes tum catholici tum acatholici philosophiam 
integrae educationis catholicae bene intelligant. Quae de principiis edu- 
cationis deque momento et dotibus scholae catholicae, omnia optime 
delinquantur. Perpulchra etiam dicta de libertate scholae (pag, 8, 1 sub 


1 Cf. pp. 113-114, 

n. 8) et de iuribus circa scholas. Placet etiam quod non nimis urgetur 
tractatio de falsis sententiis (pag. 5/ sub n. 4) ita ut stylus potius po- 
sitivus quoad fere omnia inveniatur, Quod de sustentatione scholarum 
catholicarum et de iustitia distributiva (pag. 13/ sub n. 17), sobrie et 
iuste declaratur. 

Quaedam autem non omnino placent. Speciatim de coeducatione 
(pag. 10, 2 3 4 sub n. 12), res ob particularia adiuncta est sat difficilis. Pla- 
cuit quod in schemate a Commissione Theologica de castitate, virgini- 
tate, matrimonio, et familia, de coeducatione in se sola spectata nihil 
expresse in Constitutione habebatur. 

De organisatione centrali seu hierarchica omnium scholarum catho- 
licarum in gradu internationali (pag. 14/ sub n. 18), melius videtur 
omittere omnem mentionem in praesenti Constitutione et rem relin- 
quere commissioni postconciliari. De tali organisatione internationali, 
facile apud nostros concives suspiciones oriantur ita ut timeatur ne in 
detrimentum vertatur quod in commodum proponatur. 

Suffragium: Propter animadversiones allatas, praesertim de diffi- 
cultatibus circa coeducationem et de periculo hic tractandi de organi- 
satione scholarum catholicarum internationali, schema constitutionis 
de scholis catholicis placet iuxta modum tantum. 

De obsequio erga Ecclesiae magisterium in tradendis disciplinis sacris. 

De necessitate absoluta vitalis coniunctionis magistrorum discipli- 
nae sacrae cum vivo Magisterio Ecclesiae ita optime hoc in schemate 
agitur ut illi magistri qui hoc decretum fideliter servent et alumnos 
suos idem doceant, semper cum Ecclesia sentiant dum novas investi- 
gationes et novas applicationes traditionalis doctrinae quaerant et pro- 
fundiores enucleationes producant. 

In capite secundo, « De ratione docendi Sacram Scripturam », sche- 
ma propositum a Commissione de Studiis et Seminariis cum prudentia 
et caritate viam tutam et securam sternit inter errores et opiniones im- 
moderatas. 

Procul dubio, Sacrosanctum Concilium Vaticanum II oportet rei- 
terare mandatum omnibus, et praesertim eis quibus ab ipsa Ecclesia 
aliquod munus docendi concreditum est, ut S. Thomae Aquinatis doctri- 
nae sedulo studeant et eam fideliter teneant, sine aliorum catholicorum 
Doctorum derogatione et sine legitimae libertatis in veritatis cuiuscum- 

2 Cf. pp. 111-112. 

3 Cf. pp. 116-117. 

4 Cf. pp. 114-115. 

‘..Cf. p. 117. 

que novae indagatione coarctatione. Quia hac de re iterum et iterum 
locutum est Magisterium Ecclesiasticum, fortasse non est opus totius 
capitis in Decretis huius Concilii. Instructiones et ea, quae uti « addita- 
menta » in libello huius Schematis continentur, melius a Sacra Congre- 
gatione de Seminariis et Universitatibus studorium quam a Concilio 
Oecumenico edicenda sunt. 

Propter animadversionem allatam de opportunitate breviter inclu- 
dendi caput tertium « De doctrina S. Thomae servanda », vel in capite 
primo huius decreti vel in capite quarto constitutionis « De sacrorum 
alumnis formandis », schema decreti de obsequio erga Ecclesiae ma- 
gisterium in tradendis disciplinis sacris placet iuxta modum, tantum. 

De rationibus inter Episcopos et Religiosos praesertim quoad apostola- 

tus opera exercenda. 

Principia fundamentalia tum de Episcopis et Religiosis in aposto- 
latu tum de exemptione Religiosorum et de collaboratione Religioso- 
rum cum clero saeculari optime enuntiantur. Sine dubio maxima cura 
nobis opus est ut sacrosanctum Concilium omnia et sola decernat quae 
ad pleniorem et intensiorem actionem pastoralem ubique terrarum vere 
iuvent. De operibus apostolatus rite explendis et coordinandis feliciter 
schema disponit. In specie, multum placet quod facultates et privilegia 
Religiosorum in dioecesi domum habentium competunt etiam loci Ordi- 
nario et quod privilegia particularia Religiosorum intra congruum tem- 
poris spatium Sanctae Sedis iudicio submittenda erunt (pag. 27, 6 sub 
nn. 43-44). 

Quibus perpensis, schema de rationibus inter Episcopos et Religio- 
sos praesertim quoad apostolatus opera exercenda placet. 

De fidelium associationibus. 

Sperandum est ea, quae in schemate decreti De fidelium associatio- 
nibus decernenda proponuntur, a Sodalibus futurae Commissionis ad 
novam editionem Codicis luris Canonicis redigendam in Sacros Cano- 
nes deductura esse. Hoc Schema cum Schematibus a Commissione de 
Apostolatu Laicorum componendum est. 

Ad numerum tertium hoc in schemate propositum, hoc notandum 
est: in nationibus, ubi maior pars civium non sunt Catholici, permultae 
sunt associationes quae ad bonum vitae temporalis promovendum vere 
inserviunt, et quae nullo modo dici possunt damnatae, seditiosae vel 


Cf. p. 231. 

suspectae. Hae associationes, tamen, propter diversitatem opinionis re- 
ligiosae a parte eorum membrorum abstinent ab aliqua coniunctione 
directa cum societatibus religiosis. Ne verba decreti Concilii Vaticani II 
detorqueri possint in damnationem seu prohibitionem huiusmodi as- 
sociationum, verba huius numeri schematis mutanda sunt. Ordinarii, 
omnibus locorum temporumque adiunctis bene perspectis, satagant ut 
fideles iis praecipue associationibus nomen dent, quae nominis Catho- 
lici vere dignae sint. 

Ad numerum decimumtertium de moderatoribus laicis in associa- 
tionibus ecclesiasticis, opportune addi possint tum brevis mentio expli- 
cita numeri undecimi de iure vigilantiae auctoritas ecclesiasticae, tum 
aliqua verba de munere Cappellani in istis associationibus. 

Suffragium: Propter animadversiones allatas de hoc schemate cum 
schematibus a Commissione de Apostolatu Laicorum componendo, et 
de possibilitate alicuius erroneae interpretationis verborum decreti, 
schema decreti de fidelium associationibus placet iuxta modum, tantum. 

De missarum stipendiis , de Missarum onerum reductione, de piis ulti- 
mis voluntatibus. 

Sicut in schemate proposito dictum est, ordinatio, quam de Mis- 
sarum stipendiis Ecclesia statuit in Codice luris Canonici, sapienter 
est elaborata, ita ut profundioribus non egeat mutationibus. Quia verba 
decretorum huius Concilii Vaticani II sat amplam divulgationem in 
prelo aliisque mediis diffusionis publicae certe recipient, opportunitas 
habetur edocendi tum catholicos tum acatholicos de ratione oblationis 
seu stipendii quod occasione Missae ministerii fideles persolvunt Eccle- 
siae ministris. Hac de causa, praeterea, hic aliquid dicendum est de 
« Missis pro populo » quae Ordinarii et parochi ex officio pro fidelibus 
sibi concreditis offerre debent. 

In numero tertio proponitur lex universalis concedens ut sacerdo- 
tes, qui pluries in die Missam legitime celebrant, etiam pro altera et vel 
pro tertia stipendium accipere valeant. Nova rerum adiuncta, tempore 
postbellico praesertim orta, in aliquibus regionibus hunc concessum 
postulant. Sed, rationes pro huiusmodi lege certis limitibus temporis lo- 
cique circumscribuntur. Res melius curari possit a Sancta Sede in casi- 
bus particularibus, in quibus revera est necessitas, quam a lege univer- 
sali et stabili a Concilio oecumenico edictura. 

E contra, adsunt rationes vere universales et satis stabiles cur in 
posterum nullae piae fundationes accipiendae sint cum onere ut in 
perpetuum vel ultra triginta annos una aut plures Missae celebrentur. 
Quod in numero undecimo decernendum proponitur, ergo, placet. 

In numero quinto decernendum proponitur quod in ecclesiis pa- 
roecialibus semel aut bis in hebdomada Missa applicari potest pro om- 
nibus paroeciae defunctis et quod integrae oblationes, quae a fidelibus 
libere fiant pro eiusmodi Missae celebratione, tanquam eiusdem stipen- 
dium retineri possunt. Cautissime procedendum est ne hoc propositum 
fiat occasio vel abusuum vel admirationis populi. 

De Missarum onerum reductione et de piis ultimis voluntatibus 
bene in schemate agitur. 

Suffragium: Propter animadversiones allatas praesertim de conve- 
nientia aliquid de Missis pro populo dicendi et de opportunitate «.re- 
ferendi ad Sanctam Sedem quaestionem de permissione ad duo vel tria 
stipendia una die accipienda, schema de Missarum stipendiis, de Mis- 
sarum onerum reductione, et de piis ultimis voluntatibus placet iuxta 
modum, tantum. 

De promovendis ad Ordines Sacros iis qui fuerunt pastores seu mi- 
nistri acatholici. 

In initio huius schematis dictum est: « Plures sunt pastores seu 
ministri acatholici qui ad veram Christi Ecclesiam conveterentur, si 
ad Sacros Ordines suscipiendos admitterentur et ad curam animarum 
exercendam ». Haeretici tenentur elicere actum fidei (cum ingressu 
in Ecclesiam Catholicam), cum primum veritates fidei eis ita proposi- 
tae sunt, ut eas tamquam a Deo revelatas et obligationem illas credendi 
certo cognoscant. Certe certius schema propositum nullo modo vult 
affirmare difficultates, quamvis graves, excusare posse ab hac obliga- 
tione fidei. Ex verbis schematis, tamen, aliqua interpretatio falsa ab 
acatholicis vel etiam ab imprudentibus catholicis capi possit. 

In ultimo numero huius schematis prudentissime dictum est: « Ne 
forte ansa detur ad exquirendam abrogationem legis caelibatus eccle- 
siastici, ... pro nunc nullimode expedire videtur ut publice nuntietur 
pastores seu ministros acatholicos, qui ad Ecclesiam Catholicam con- 
vertantur, ad Sacros Ordines promoveri posse integra manente eorum 
vita coniugali ». Patres Concilii bene cognoscunt progressum hodier- 
num instrumentorum diffusionis notitiarum publicarum. Vix utile sit 
edicere decretum hac de re in Concilio sine aliqua publicatione seu 
divulgatione decreti. Propterea, in schemate propositum est ut « in sin- 
gulis casibus eiusmodi concessio a Sede Apostolica prudenter fieri pos- 
sit, iuxta normas apte praefinitas ». Procul dubio videtur has normas 
secundum temporum, locorum, personarum adiuncta praefiniendas es- 

se. In re tam delicata et ancipiti huiusmodi normae melius praefiniri 
possint a Sancta Sede quam a Concilio Oecumenico. 

Patres Concilii Vaticani II propositum habent omnia facienda esse 
ut vera Christianorum unitas foveatur. Verba decreti, quod in hoc 
Schemate propositum est, facile detorqueri possint ab aliquibus qui 
huic verae unitati inimici sint. Itaque causa unitatis christianae detri- 
mentum accipi possit. Haec possibilitas non esset ratio sufficiens cur 
Patres Concilii deberent se abstinere ab aliquo decreto edicendo, si alio- 
quin illud decretum esset necessarium vel utile ad bonum Ecclesiae et 
convenientius provideri possit si Patres Concilii velint decernere quae 
sequuntur: 

1) Cura particularis eorum qui, munere pastoris seu ministri aca- 
tholici dimisso ad veram Christi Ecclesiam converterunt, Ordinariis lo- 
corum concredatur in decreto de cura animarum; 

2) Ad studia quod attinet, illae normae quae in numero septimo 
huius Schematis propositae sunt, nulla mentione de eis, qui uxorem ha- 
bent, facta, includantur in capite quarto « De studiorum ratione in 
Seminariis » Constitutionis De sacrorum alumnis formandis; 

3) Aliquae quaestiones de promovendis ad Ordines Sacros iis qui 
fuerunt pastores seu ministri acatholici iudicio Sanctae Sedis in singulis 
casibus committantur. 

Suffragium: Quia quaestiones de quibus agit schema decreti de pro- 
movendis ad Ordines Sacros iis qui fuerunt pastores seu ministri aca- 
tholici aptius et convenientius alio modo tractari possint, de hoc schemate 
decreti suffragium fertur: Non placet. 

De statibus perfectionis adquirendae-. Pars Prima: Sectio Prima. Ca- 
pita: I, II, III, IV, V. 

Hoc in Schemate a Commissione de Religiosis sapientissime et luci- 
dissime confecto, tota doctrina de statibus perfectionis adquirendae se- 
cundum fundamentalem eorum substantiam quae in verbis Christi po- 
sita est et secundum rationes iuridicas quae ab Ecclesia dependent ita 
proponitur ut variorum statuum perfectionis christianae necessitatibus 
prout tempora nostra suadent aptiore modo salubriter provideatur. Valde 
optandum est ut futura commissio ad novam editionem Codicis luris Ca- 
nonici redigendam totam ecclesiasticam ordinationem statuum perfectio- 
nis accurate secundum provisiones huius Schematis recognoscat atque 
apte renovet. 

Una tantum animadversio fieri possit. In clausula numeri vicesimi- 
septimi agitur de interna hierarchia a Sacra Hierarchia clericali distincta. 

Ab usu nominis adiectivi « interna » hoc in loco aliqua confusio oriri 
posset, quia in Iure Canonico solet adhiberi « internum » in contradi- 
stinctionem ad « externum », praesertim quando de foro interno et 
de foro externo agitur. 

Suffragium: Quia una animadversio allata de usu verbi « interna » 
minoris momenti est in schemate alioquin tam optimo, de schemate 
constitutionis de statibus perfectionis adquirendae suffragium fertur: 
Placet. 

De statibus perfectionis adquirendae : Pars II, Sectio IV, Caput XXXII: 

De Missionibus . 

Suffragium: Hoc schema videtur bene providere apostolatui reli- 
giosorum in divino mandato, Ecclesiae dato, exsequendo praedicandi 
Evangelium omni creaturae in mundo universo ita ut in locis missio- 
num Superiores ecclesiastici vel Ordinarii locorum et Superiores religiosi 
concorditer agant ad bonum animarum promovendum, sine aliquo detri- 
mento vitae religiosae eorum qui simul sunt et missionarii et religiosi. 
Omnibus ponendis positis ut hoc schema cum schematibus a Commis- 
sione de Missionibus iam propositis concordaret, de Capite XXXII: « De 
Missionibus » in schemate de statibus perfectionis adquirendae suffra- 
gium fertur: Placet. 

De praeparatione ad matrimonium. 

Peropportunum est Sacrosanctum Concilium Vaticanum II de neces- 
sitate et de modo apto praeparationis ad matrimonium agere. Experientia 
docet quam fructuosa et utilis ad bonum coniugum, ad bonum familiarum 
et ad bonum societatis sit adequata praeparatio pro statu coniugali. Per 
multos annos in fere omnibus scholis secundariis Archidioecesis Neo- 
Eboracensis habetur cursus specialis de matrimonio pro alumnis in ul- 
timo anno scholastico. In paroeciis habentur pro adulescentibus con- 
ferendae de matrimonio et de commercio nupturientium. Quotannis, 
adiuvante officio distincto Archidioecesis cui concredita est cura de 
vita familiari promovenda, sacerdotes paroeciales dirigunt plus quam 
centum conferentias in quibus sacerdotes, auxiliantibus medicis et coniu- 
gibus catholicis, doctrinam christianam de matrimonio nupturientibus 
tradunt. Parochi et coniuges de valore inaestimabili horum conatuum 
consentiunt. 

Ad schema decreti, quod optime a Commissione de Disciplina Sa- 
cramentorum propositum est, duae animadversiones fieri possint: 

Primo, in numero decimo dictum est « examen ante matrimonium 
peragendum personaliter a parocho, nisi iusta causa excuset ». Si in 
aliqua paroecia opus est unius plurium vicariorum cooperatorum se- 
cundum canonis 476 Codicis luris Canonici praescripta, evidenter pa- 
rochus sine eorum adiutorio non potest peragere omnia examina nuptu- 
rientium. 

Simili ratione in aliquibus dioecesibus licentia curiae, antequam pa- 
rochus ad matrimonii assistendam procedit, vix utilis vel etiam im- 
possibilis sit propter numerum nuptiarum. Exempli gratia, anno prae- 
terito in Archidioecesi Neo-Eboracensis plus quam duodeviginti milia 
nuptiarum celebratae sunt. Fortasse ad numerum duodecimum huius 
Schematis addenda sit commendatio Ordinariis ut curent per instru- 
ctiones, conferendas et alia huiusmodi media ne iuris praescripta hac 
de re negligantur. 

Secundo, valde optandum est ut institutio antenuptialis perficien- 
da est post matrimonium. Fortasse, in fine huius schematis poni possit 
commendatio de conferendis pro coniugibus de vita familiari, de exer- 
citiis spiritualibus a coniugibus vel ab omnibus membris familiae simul 
peragendis et de aliis mediis quibus institutio coniugum ad vitam suam 
sancte in Christo vivendam profundenda et perficienda sit. 

Suffragium: Propter animadversiones allatas, praesertim de oppor- 
tunitate alicuius profundioris institutionis christianae coniugum post 
matrimonium perficiendae, de schemate decreti de praeparatione ad ma- 
trimonium suffragium fertur: Placet iuxta modum. 

De sacerdotibus lapsis. 

Optime in initio huius schematis decreti solemniter affirmateque 
testatur sanctissimam maxime salutarem legem ecclesiastici caelibatus 
a qua roboris gloriaeque Ecclesiae magnam partem profluit, nec anti- 
quari, nec in discussionem venire posse. 

Ne nimis negativum appareat hoc decretum quod etiam de digni- 
tate et honore ecclesiastici caelibatus necnon de normis tutandae sa- 
cerdotalis castitatis agit, fortasse aliud titulum pro hoc decreto minus 
infelix quam « De Sacerdotibus lapsis » eligendum sit. 

Cautissime procedendum est a Patribus Concilii Vaticani II in di- 
sceptationes de causis pro dispensatione ab obligatione caelibatus con- 
cedenda. Semper praeferendum est bonum commune totius Ecclesiae. 
Provisiones canonis 214 Codicis luris Canonici extendi possint ad alios 
casus in quibus propter causas omnino certas et probatas sacris ordi- 
nibus praeexistentes sacerdos impar sit oneribus illis adnexis sustinen- 

dis. Quanta, autem, erit admiratio fidelibus, ne dicam scandalum; quan- 
ta erit consolatio vel spes diabolica inimicis Ecclesiae necnon occasio 
lapsus sacerdotibus de ipsorum castitate et caelibatu periclitantibus, si 
totus mundus cras certior fiet de normis Concilii Vaticani II quibus 
dispensationes ab obligatione caelibatus concedendae sint eis qui pre- 
sbyteratus ordinem valide et licite susceperunt cum possibilitate eo 
tempore onera illo ordine adnexa sustinendi. 

In capite tertio « De cura praestanda Sacerdotibus qui defecerunt », 
adest verus spiritus Pastoris Aeterni Animarum. 

Suffragium: propter obiectiones factas contra caput secundum « De 
remediis quibusdam iuridicis » et propter animadversionem allatam de 
opportunitate titulum decreti mutandi, schema decreti de sacerdotibus 
lapsis placet iuxta modum, tantum. 

De Ecclesiae unitate « ut omnes unum sint ». 

Suffragium: In schemate de Ecclesiae unitate « ut omnes unum 
sint » de iis quae animos ad unionem disponunt, praeparant, ad eam 
quaerendam ducunt et ipso actu reconciliationis strictae dictae coronant, 
omnia perpulchra et pergrata dicta. Verus oecumenismus omnibus sub 
aspectibus clare explicatur. Ideoque, schema decreti de Ecclesiae uni- 
tate « ut omnes unum sint » placet. 

De Apostolatu laicorum. Prooemium generale et Pars I, Notiones ge- 
nerales. Pars II, De apostolatu laicorum in actione ad regnum 
Christi directe provehendum. 

Praeprimis in hodiernis adiunctis, maxima cura adhiberi debet ad 
procurandam fructuosiorem et robustiorem vitam apostolicam apud to- 
tum populum christianum. Super omnia, christifideles manuduci debent 
ad apostolatus intelligentiam in dies profundiorem. Nonnumquam acti- 
vitas magna ex parte « externa » invenitur quae speciem praebet ve- 
rissimae actionis apostolicae sed a vero Ecclesiae apostolatu adhuc mul- 
tum distat. Optima ergo principia in Prooemio generali et in Parte I 
de natura Apostolatu laicorum. Ante omnia opus est ut omnes christifi- 
deles intimam naturam Ecclesiae Christi secundum vires plenissime 
intelligant. Nostris diebus vita vere apostolica non solum semper robu- 
stior sed etiam melius instituta eorum omnium qui ad Populum Dei ap- 
ponuntur est omnino necessaria. Per aptam institutionem tum cleri 
tum totius populi de glorioso sacerdotio universali, de iuribus et officiis 
laicorum, deque eorum apostolatu, intelligentia de Ecclesiae militantis 
intima natura semper intensior et profundior evadat ita ut amor et 

devotio erga Ecclesiam et responsabilis participatio in eius missione 
apud omnes crescant. 

Etsi tempora hodierna, valde « critica », haud dubie pleraque nova 
requirant, ante oculos habemus quae alibi multoties dicta de maxima 
prudentia et circumspectione in innovationibus faciendis et de vera pa- 
storali utilitate tamquam norma suprema. Ideoque pergratum quod 
Commissio tam feliciter cavet ne structura apostolica, quae fortasse 
pro aliquibus locis opportuna vel etiam necessaria videatur, non sine 
detrimento omnibus totius Ecclesiae partibus imponatur. Spectatis va- 
rietatibus de loco in locum, melius videtur quod multa non mandantur 
sed Episcopis et Conferentiis Episcopalibus relinquuntur. Nonnumquam 
idem finis mediis sat diversis potest attingi et sapientis est tali salubri 
diversitati locum relinquere. Media quae uno in loco inveniuntur aptis- 
sima possunt alio in loco minus apta vel etiam nociva inveniri. Com- 
missio ergo caute et prudenter procedat ne adaptationes nimis specificae 
fiant quae bonum communitatis potius laedant. 

Notiones generales de laicis in apostolatu Ecclesiae, de relatione 
ad hierarchiam, de munere sacerdotum in apostolatu laicorum, de apo- 
stolatu singulorum, de eis qui speciali titulo in servitium Ecclesiae addi- 
cuntur, de familia ut subiecto apostolatus, de consociativis apostolatus 
formis, de mutua coordinatione, de spiritu apostolico, et de laicorum 
educatione et praeparatione ad apostolatum omnibus utilissimae et om- 
nimodo necessariae. In schemate de apostolatu laicorum in actione ad 
regnum Christi directe provehendum et de formis quibus hic apostola- 
tus organizatur necnon de eius diversis modis et saeptis, iterum omnia 
bene perspicueque enuntiantur. 

Suffragium: Quoad schema constitutionis de Apostolatu laicorum, 
super Prooemium generale et Partem I de notionibus generalibus et 
super Partem II de Apostolatu laicorum in actione ad regnum Christi 
directe promovendum, sententia fertur: Placet. 

De Apostolatu laicorum. Pars III, De Apostolatu laicorum in actione 

caritativa. Pars IV, De Apostolatu laicorum in actione sociali. 

Cum signum discipulorum Christi proximi dilectio sit et haec nostra 
aetas actionem caritativam Ecclesiae urgentiorem faciat, inter opera 
apostolatus praeclarum locum obtinent opera caritativa. Bene notatur 
quod obligatio actionis caritativae singulorum nostris diebus non solum 
non minuatur sed verius augeatur (pag. 13 7 sub linn. 5-7) et, cum obli- 


7 Cf. p. 571. 

gatio actionis caritativae universam Ecclesiam teneat, quod omnes eius 
communitates veluti consociationes caritatis spiritu animatas sese con- 
siderent. Quando apostolatus actionis caritativae fideliter ac rite ab 
omnibus Ecclesiae membris impletur, etiam infideles sensim sine sensu 
disponuntur ad veram participationem supernaturalem vitae Dei qui 
est ipsa Caritas. 

Simili fere modo, Ecclesiae opera in christiana ordinis naturalis 
instauratione maximi momenti est. Peropportune ergo in schemate enun- 
ciantur principia et normae doctrinae socialis Ecclesiae ad fideles, prae- 
sertim laicos, hortandos ut ea ad actum perducant, ratione habita con- 
cretae situationis historicae. Quae principia et normae si efficaciter et 
perseveranter applicentur multum conferunt ad veram pacem in mun- 
do confirmandam et ad stabiliendum, regnum ipsius Christi qui est 
Princeps pacis. 

Suffragium: Quoad schema constitutionis de Apostolatu laicorum, 
super Partem III de Apostolatu laicorum in actione caritativa et super 
Partem IV de Apostolatu laicorum in actione sociali, suffragium fer- 
tur: Placet. 

Necessitas orationis pro unitate christianorum maxime temporibus no- 
stris . - De Verbo Dei. 

Sine dubio, valde optandum apparet ut sacrosancta synodus incitet 
omnes christianos ad frequentiorem ferventioremque orationem pro 
unitate christiana et ut tale incitamentum fiat verbis spiritu evangeli- 
cae humilitatis et caritatis non fictae imbutis, ne — ut bene in decreto 
notatur — ad detrimentum reconciliationis fraternae vertatur quod ad 
promotionem unitatis destinatur (pag. 6, 8 sub linn. 1-4). Ante omnia 
opus est ut in fratribus separatis simul ac in nobis gratia divina deside- 
rium efficax unitatis augeat et multiplicet et sic aperiatur via ad illam 
perfectam unitatem quae semper fuit in votis Christi Salvatoris. 

Mysterium Christi, sapientia a saeculis in Deo abscondita, invenitur 
in Verbo Dei sine quo Ecclesia Dei nec esse sed ne cogitari quidem 
possit. Ut donum divinitus Ecclesiae datum, Verbum Dei ab Ecclesia 
semper tueri et excoli debet ita ut sit omnibus fidelibus verum verbum 
salutis et vitae spiritualis fons. In specie, multum placet quod homi- 
lia ut numquam satis aestimanda praedicationis forma ab omnibus ex- 
colenda sit et sic fideles omnes quam primum suaviter in frequentem 
piamque Scripturarum lectionem manducantur. 


8 Cf. p. 815. 

Suffragium : His perpensis, super schemata tum decreti de necessi- 
tate orationis pro unitate christianorum maxime temporibus nostris 
tum decreti pastoralis de Verbo Dei , suffragium fertur: Placet. 

De Ecclesia. Pars II, 

Caput VII: De Ecclesiae Magisterio. Cum praesertim in hodiernis 
adiunctis maxima cura adhiberi debeat ad procurandam fructuosiorem 
vitam evangelicam, enucleationes de Magisterio authentico eiusque sub- 
iecto et obiecto, de Magisterii organis subsidiariis et auxiliaribus, deque 
cooperatione ad Ecclesiae Magisterium omnium fidelium magnum to- 
tius Ecclesiae commodum bene inserviunt. De existentia et natura Ec- 
clesiae Magisterii authentici, multi moderni etiam catholici in magnas 
difficultates et opiniones falsas facilius prolabuntur. Placet omnino quod 
in schemate omnia proponuntur stylo quodam pastorali ne textus dog- 
maticus nimis iuridice appareat. 

Quibus perpensis, schema constitutionis « De Ecclesia » quoad ca- 
put VII, de Ecclesiae Magisterio, placet. 

Caput VIII: De auctoritate et oboedientia in Ecclesia. Cum apud 
hodiernos non desint qui teneant christianam oboedientiam cum digni- 
tate hominis et iuribus personae liberae componi non posse, multum 
iuvant dicta de origine et natura auctoritatis in Ecclesia deque relatione 
inter praepositos et subditos. Multum valet quod in Ecclesia praepo- 
siti, in bonum communitatis et animarum positi, sciant se induere 
debere etiam imaginem Boni Pastoris, semper memores nullam esse 
acceptionem personarum apud Dominum in caelis; valet etiam quod 
sana opinio publica bonum Ecclesiae promovere potest et a Pastori- 
bus in Ecclesia in regimine exercendo magni facienda est et non solum 
toleranda. 

Omnibus perpensis, schema constitutionis « De Ecclesia » quoad 
caput VIII, de auctoritate et oboedientia in Ecclesia, placet. 

Caput IX: De relationibus inter Ecclesiam et Statum necnon de tole- 
rantia religiosa. Quaestiones de relationibus inter Ecclesiam et Statum 
necnon de tolerantia religiosa maximis scatere difficultatibus nemo est qui 
ignorat. Cum Commissio Theologica de his difficillimis rebus profunde 
tractet, ante omnia optandum videtur quod non solum aliqua nimis spe- 
cificata et forte nimis ardua evitentur sed etiam quod efficiatur ut quae- 
dam in opere eminere, quaedam recessisse credamus. Etsi forte principia 
qua principia controverti non possint, tandem aliquando dubium oritur 
de applicatione principiorum in praesentibus adiunctis historicis. 

Quaedam dicta Commissionis Theologicae de officiis religiosis Po- 

testatis civilis (pag. 5 9 sub n. 3) et de temperantia publicarum manife- 
stationum aliorum cultuum a Potestate civili (pag. 7 10 sub n. 5) parum 
concordant cum dictis Secretariatus ad christianorum unitatem foven- 
dam in schemate Constitutionis de Ubertate religiosa. Ad finem pasto- 
ralem hodiernum et ad verum oecumenismum placita huius Secretaria- 
tus melius conducunt. 

Suffragium: Propter animadversiones allatas, nempe, de minima 
concordia inter schema a Commissione Theologica propositum et placita 
Secretariatus ad christianorum unitatem fovendam, schema constitutio- 
nis de Ecclesia quoad Caput: IX de relationibus inter Ecclesiam et Sta- 
tum necnon de tolerantia religiosa placet iuxta modum tantum. 

Caput X: De necessitate Ecclesiae annuntiandi Evangelium omnibus 
gentibus et ubique terrarum. Suffragium: De exsistentia et fundamento 
muneris Evangelium annuntiandi deque natura et sponsoribus talis mu- 
neris, apte et profunde Commissio Theologica tractavit. Sicut supra de 
Ecclesiae Magisterio, hic etiam placet omnino quod in schemate omnia 
proponuntur stylo quodam pastorali ne textus dogmaticus nimis iuridice 
appareat. Elis perpensis, schema constitutionis de Ecclesia quoad Caput X 
de necessitate Ecclesiae annuntiandi Evangelium omnibus gentibus et 
ubique terrarum placet. 


De Ubertate religiosa. 

Cum praesertim in hodiernis adiunctis maxima cura adhiberi debeat 
de dignitate personae humanae a Deo creatae et redemptae necnon de 
iuribus et officiis talis personae, schema Constitutionis de libertate re- 
ligiosa omnimodo pergratum. Tandem aliquando, non solum acatholici 
et infideles sed etiam ipsi fideles ideam tantum partialem vel etiam 
erroneam: sibi efformant de mente Ecclesiae circa personam errantem 
eiusque ius ad libertatem religiosam. Quam ob rem, opportunius videtur 
ut vindicatio ab Ecclesia huius libertatis elaboretur et quasi systema- 
tice redigatur (pag. 7 11 sub linn. 12-32). Perpulchra dicta de iure in 
materia religiosa conscientiam sequendi, de valore et consideratione 
oboedientiae conscientiae sincere datae, de exclusione omnis externae 
coactionis in materia religiosa. Similiter, optime notatur quod ius ad li- 
bertatem conscientiae externe exercendam semper et ubique valet et 


9 Cf. pp. 658-659. 

10 Cf. pp. 659-660. 

11 Cf. pp. 677-678. 

agnosci debet (pag. 9 12 sub linn. 7-10). Quae omnia christifideles eorum- 
que pastores apud homines disparis cultus et diversae religionis degen- 
tes vere iuvabunt. 

Utilissime Constitutio decernit de Catholicorum cooperatione cum 
eis qui non sunt Catholici et de relationibus inter Ecclesiam et socie- 
tatem civilem. Simili fere modo ac antea, multi hodierni omnino igno- 
rant quod Ecclesia Catholica approbat Societates civiles modernas quan- 
do in practice ordinanda vita civili, libertatem religiosam et aequalitatem 
politicam asseclis cuiusvis religionis tribuendam esse statuunt, vel etiam 
quod secundum mentem Ecclesiae status civilis nequit imponere civibus 
professionem determinatae religionis tamquam conditionem ut pleno 
et integro iure vitae nationali et civili participare valeant. Ecclesia so- 
lummodo desiderat statum esse impartialem et benevolum erga omnes 
qui in re religiosa dictamini suae conscientiae oboediunt. 

Suffragium: Super constitutionem de libertate religiosa, suffragium 
fertur: Placet. 

De Beata Maria Virgine Matre Dei et Matre hominum. 

Suffragium: Praesertim recentioribus annis propter multum evolu- 
tam doctrinam de Beata Virgine non dubium est quin iure meritoque 
tum a Catholicis tum ab acatholicis expectetur clarum verbum quid 
reapse Ecclesia Catholica qua talis de munere, privilegiis et cultu Ma- 
riali credit, tenet docetque. Tale verbum clarissime invenitur in prae- 
sente schemate, quod proinde ad finem tum doctrinalem tam pastoralem 
multum iuvabit. In specie, multum placet admonitio ut theologi et 
divini Verbi praecones ab omni falsa veritatis superlatione quemadmo- 
dum et a nimia mentis angustia in dignitate Matris Dei consideranda 
caveant. Similiter, inter perpulchra de arcta consociatione Beatae Ma- 
riae Virginis cum Christo in oeconomia salutis deque singularibus pri- 
vilegiis Dei hominumque Matris, utiliter et verissime notatur quod et 
ipsa sublimiori modo redempta sit et quod nullo modo Mater Dei 
aequiparanda sit Christo. 

Omnibus perpensis, schema constitutionis de Beata Maria Virgine 
Matre Dei et Matre hominum placet. 


12 


Cf. p. 679. 

III 

Em. mi P. D. IACOBI Card. DE BARROS CAMARA 
Archiepiscopi Fluminis Ianuarii 


De fidelium associationibus. 

Mihi placet. 

De promovendis ad Ordines Sacros iis qui fuerunt pastores seu mi- 
nistri acatholici. 

Optimae normae, sed mihi displicet conditio apposita initio huius 
explanationis, scilicet: « Plures sunt ... converterentur, si ad sacros 
ordines... ». 

De Missarum stipendiis. De Missarum onerum reductione. De piis ul- 
timis voluntatibus. 

Quoad missas gregorianas, n. VI fol. 6, 1 addendum esset, mihi vi- 
detur (post verba: « in casu inculpabilis interruptionis ») hoc: « mini- 
me autem ut aliud stipendium accipiat ». Imo melius esset supprimere 
missas gregorianas. 

N. VII fol. 6. Melius mihi videtur usus actualis, scilicet, tradere 
stipendia missarum manualium Curiae Dioecesanae, ne tot abusus in Ec- 
clesia propter pecuniam accidant. 

De statibus perfectionis adquirendae. 

Pars prima. Sectio prima. Capita I, II, III, IV, V. 

Optime. Sed fol. 27 2 notetur: quando fit reclutatio, ut dicunt, neces- 
se est explicare quomodo decurrit vita religiosa, ne candidati illudan- 
tur, et postea desistant de statu religioso, quod his temporibus frequen- 
ter accidit. 

Pars secunda. Sectio quarta. Caput XXXII. 

Concordo. Sed interrogo: Quando missio concredita est alicui In- 
stituto Religioso, nonne praevidendum est ut candidati ad sacerdotium 
non omnes in Institutum recipiantur ut unica possibilitas ad sacerdotium, 
sed qui praeferant aliud Seminarium eis facultetur? 


1 Cf. p. 289. 

2 Cf. p. 349. 

Mihi videtur quod si ullus candidatus pertineat proprie et plene ad 
Missiones, quacumque ex causa, illi Religiosi relinquent territorium Mis- 
sionis, deerit clerus proprius. Et quando Missio elevata fuerit ad Dioece- 
sim, clerum proprium non habebit. 

Hoc refero, quia in Brasilia nonnulli Praelati Religiosi putant se in- 
gratos esse erga Institutum vocationes ad sacerdotium dirigere ad Se- 
minarium dioecesanum et non ad Institutum. 

De hac re iam certiorem feci Nuntiaturam Apostolicam. 

De praeparatione ad matrimonium. 

Concordo cum Eminentissime Card. Relatore. 

De sacerdotibus lapsis. 

Concordo. Non semper possunt Episcopi personaliter explorare ani- 
mos Ordinandorum. Nonne haec ad Superiores Seminariorum commit- 
tenda sunt? Exempli gratia, quando alumni degunt Romae. 

Fol. 13, 3 4 n. 1 concordare non possum. Hoc mihi videtur aliquid 
nimis, quia non pauci voluntarie, id est, sponte, sua, in illis adiunctis 
versarentur spe reductionis de qua in casu. Immo contra voluntatem 
Episcoporum. 

Ergo, haec concessio esset sacerdotibus vera tentatio. 

De Apostolatu laicorum. 

Prooemium generale et Pars I. Placet, sed fol. 17/ n. 7, dubito quin 
conveniat indicare dona charismatica. Exstant quidem regiones ubi pro- 
clivitas ad charismata frequenter impugnanda est. Si adhuc in Concilio 
(etiamsi doctrinaliter certa) haec quaestio inserta veniat, nescio utrum 
res non difficilior evadat. 

Pars II. Placet. 

Pars III. Placet. 

Pars. IV. Placet. 

De Ecclesia. Pars n. 

Caput VII. Censeo cum Eminentissimo Relatore. Sed nonne ali- 
quid addendum est, ut Episcopi, praesertim alicuius nationis vel regio- 
nis, magis magisque concordent et cohaerent inter se? 

Caput VIII. Optime. Nihil immutandum. 


3 Cf. p. 408. 

4 Cf. p. 474. 

Caput IX. Bene expositum. Plaudendum! 

Caput X. Omnino tenendum. 

De libertate religiosa. 

Adhaereo voto Eminentissimi Card. Relatoris. 

De Verbo Dei. 

Laudanda propositio, cui libenter adhaereo. 

Necessitas orationis pro unitate Christianorum maxime temporibus no- 
stris. 

Concordo. Oremus ut unitatem suae concedat Dominus Ecclesiae. 

De Sacrorum alumnis formandis. 

Cap. I. Plene concordo. 

Cap. II. Laudanda valde et omnino sequenda haec institutio spi- 
ritualis. 

Cap. III. Plaudo et amplector et amplius. 

Capp. V et VI. Plaudendum et sequendum. 

De scholis catholicis. 

Adhaereo omnino propositioni Em.mi Cardinalis Relatoris. 

De obsequio erga Ecclesiae Magisterium in tradendis disciplinis sacris. 

Cap. I. Placet. 

Cap. II. Placet. 

Cap. III. Servanda est methodus scholastica cum doctrina Sancti 
Thomae. 

De rationibus inter Episcopos et Religiosos, praesertim quoad apos fo- 
latus opera exercenda. 

Optime! Omnia haec omnino necessaria. Sed fol. 10,° n. 7, notetur: 
Eloc discrimen (inter § 1 et § 2) melius vitandum. In § 1, propter 
distantiam ab Llierarchis, forse addendum aliquid est quod etiam 
Religiosi ritus Orientalis aliquo modo pendeant ab Episcopo loci. Alio- 


5 Cf. p. 222, 

quin multa abusive patrabunt Orientales ita independentes, quin Epi- 
scopus loci intervenire queat. 

De Ecclesiae Unitate. 

Placet. 

De Beata Maria Virgine, Matre Dei et Matre hominum. 

Concordo in totum. 


IV 

Em, mi P. D. PETRI TATSUO Card. DOI 
Archiepiscopi Tokiensis 

De Sacrorum alumnis formandis. 

Cap. I. De seminariorum ordinatione generali: Placet, 

Cap. II. De institutione spirituali: Placet. 

Cap. III. De disciplina in Seminariis: Placet. 

Cap. V. De institutione pastorali in Seminariis: Placet. 

Cap. VI. De formatione post Seminarium perficienda: Placet. 

De scholis catholicis. 

Placet. 

De obsequio erga Ecclesiae Magisterium in tradendis disciplinis sacris. 

Cap. I. Notiones fundamentales: Placet. 

Cap. II. De ratione docendi Sacram Scripturam: Placet. 

Cap. III. De doctrina S. Thomae servanda: Placet. 

De rationibus inter Episcopos et Religiosos praesertim quoad aposto- 
latus opera exercenda. 

Placet. 

De fidelium associationibus. 

Placet. 

De Missarum stipendiis. De Missarum onerum reductione. De piis ulti- 
mis voluntatibus. 

Placet. 

De promovendis ad Ordines Sacros iis qui fuerunt pastores seu mini- 
stri acatholici. 

Placet. 

De statibus perfectionis adquirendae. 

Pats prima: Doctrina de statibus perfectionis adquirendae: 

Sectio prima: Cap. I, II, III, IV, V: Placet. 

Pars secunda: Disciplina de renovatione vitae et operae in Insti- 
tutis status perfectionis adquirendae: Placet. 

Sectio quarta: De quibusdam quaestionibus particularibus status 
perfectionis : Placet . 

Cap. XXXII: De Missionibus: Placet. 

De praeparatione ad matrimonium. 

Placet. 

De sacerdotibus lapsis. 

Placet. 

De Ecclesiae unitate « Ut omnes unum sint ». 

Placet. 

De Apostolatu laicorum. 

Prooemium generale et Pars I. Notiones generales: Placet. 

Pars II. De Apostolatu laicorum in actione ad regnum Christi di- 
recte provehendum: Placet. 

Pars III. De Apostolatu laicorum in actione caritativa: Placet. 

Pars IV. De Apostolatu laicorum in actione sociali: Placet. 

Necessitas orationis pro unitate christianorum maxime temporibus no- 
stris. 

Placet. 

De Verbo Dei. 

Placet. 

De Ubertate religiosa. 

Placet. 

De Beata Maria Virgine Matre Dei et Matre hominum. 

Placet. 

De Ecclesia. 

Cap. VII. De Ecclesiae Magisterio: Placet. 

Cap. VIII. De auctoritate et oboedientia in Ecclesia: Placet. 

Cap. IX. De relationibus inter Ecclesiam et Statum necnon de 
tolerantia religiosa: Placet. 

Cap. X. De necessitate Ecclesiae annuntiandi Evangelium omni- 
bus gentibus et ubique terrarum: Placet. 


V 

Em. mi P. D. IOANNIS Card. D 'ALTON 
Archiepiscopi Armachani 

De Sacrorum alumnis formandis. 

Placet iuxta modum: 1 . De seminariorum ordinatione generali, 
pag. 9, 1 lin. 21: Post commendationem seminariorum minorum velim 
ut adderetur: «... quamvis libenter agnoscit fructus uberrimos et pre- 
tiosos quos collegia dioecesana, ut vocantur, in nonnullis regionibus, 
attentis peculiaribus circumstantiis et conditionibus, attulerunt et af- 
ferunt ». 

Huiusmodi collegia dioecesana, quae sunt scholae mediae in qui- 
bus futuri sacerdotes una cum futuris laicis educantur et cum eis ami- 
citias formant, sunt, opinione fere universali apud nos, inter columnas 
et firmamenta Ecclesiae in Hibernia. Agnosco quidem tale institutum 
non esse aptum pro multis regionibus sed, meo iudicio, est aptissimum 
pro nostra regione et velim ut Sancta Synodus saltem eius fructus 
agnoscat. 

2. De institutione spirituali, pag. II, 2 lin. 29: Velim ut, agendo 
de mortificatione, inculcetur momentum roborandi voluntatem per lon- 


1 Cf. p. 25. 

2 Cf. p. 36. 

gum tempus ita ut alumni, sacerdotio aucti, ea quae sunt licita et tamen 
non expediunt renuntiare valeant. Velim ergo ut post verbum « mor- 
tificationis », lin. 29, pag. 1 1 , 3 addatur: « ... necnon ad illam volun- 
tatis fortitudinem qua, sacerdotio aucti et in media plebe viventes, ea 
quae licita sunt sed non expediunt renuntiare valeant ». 

De fidelium associationibus. 

Placet iuxta modum. Non placent ea quae dicuntur de associatio- 
nibus privatis a laicis condendis quae, ut videtur, non essent subiectae 
auctoritati ecclesiasticae. Etenim non video necessitatem novae legisla- 
tionis de hac re, et, cum linea inter societates quae subsunt auctoritati 
ecclesiasticae et societates quae subsunt merae vigilantiae eiusdem aucto- 
ritatis non sit clara et praecisa, timeo ne statuta proposita ansam prae- 
beant controversiis et conflictibus iurium. 

De Missarum stipendiis. De Missarum onerum reductione. De piis 

ultimis voluntatibus. 

Placet iuxta modum. 

1) Meo iudicio n. 1 forma omnino breviori exarari debet. 

2) Velim ut quaedam verba addantur n. IV, 4 ut sic: « Etiam re- 
ligiosi, licet exempti, circa stipem manualem stare debent decreto Or- 
dinarii loci aut, ubi desit Ordinarii decretum , dioecesis vel loci consue- 
tudini ». 

3) Non placet n. V. In multis regionibus stipendium pro talibus 
Missis esset vere enorme et res viam panderet ad abusus. 

4) Apud nos libri in quibus stipendia adnotantur sunt generatim 
libri personales sacerdotum. Velim ut explicite dicatur bos libros in- 
spectioni Ordinariorum esse obnoxios. Velim, ergo, ut addatur n. VIII: 
« Libri omnes, sive ecclesiarum sive personales, in quibus receptio sti- 
pendiorum Missarum adnotatur vigilantiae et inspectioni Ordinariorum 
obnoxii sunt ». 

5) In n. XV omnino velim ut facultas Ordinariis concedenda sit 
magis limitata ut sic: « Ipso iure facultas conceditur Ordinariis locorum 
reducendi onera Missarum fundatarum ob diminutionem redituum, ad 
rationem eleemosynae in dioecesi legitime vigentis, ea tamen lege ut, 
nisi constet de contraria pii fundatoris mente, alia onera potius quam 
Missae reducantur ». 

De auctoritate et oboedientia in Ecclesia. 

Placet. Multum placent tum contentum tum stylus huius schematis. 


3 Cf. p. 36. 

De Ecclesiae Magisterio. 

Placet. 

De promovendis ad Ordines Sacros iis qui fuerunt pastores seu mini- 
stri acatholici. 

Placet iuxta modum. Meo iudicio non expedit ut ii qui fuerunt mi- 
nistri acatholici promoveantur ad ordinem presbyteratus, integra ma- 
nente vita coniugali, et omnino non expedit, meo iudicio, ut tales 
sacerdotes occupentur in cura animarum. Hoc dico, salvo meliore iu- 
dicio, habita ratione eorum quae dicuntur n. XIII. 

De statibus perfectionis adquirendae. 

Pars I, Sectio I, Capp. I-V: Placet iuxta modum. Non placet usus 
verbi « hierarchiae » ad indicandos Superiores religiosos in capite IV, 
par. 27. Quamvis haec non fuit intentio redactorum, tamen paragraphus 
sonat ac si daretur duplex hierarchia, Sacra nempe et religiosa, quae 
inter se comparari possint — veluti duo lineae auctoritatis in Ecclesia 
quae in summitate tantum, nempe in Romano Pontifice, se tangunt. 
Velim ergo ut lineae 22-26 sic sonent: « eosque instructos voluit propriis 
Superioribus internis quorum Supremum Caput est Romanus Pontifex 
qui est.,. ». 

De statibus perfectionis adquirendae. 

Pars II, Sectio IV, Cap. XXXII. De Missionibus: Placet iuxta mo- 
dum. Anceps haereo de iis quae dicuntur, paragrapho 134 de iuribus 
stolae. Melius esset, ni fallor, ut iura stolae cederent ipsi missioni. 

De praeparatione ad matrimonium. 

Placet iuxta modum. Apud nos et in pluribus regionibus, v. g. in 
Anglia et in America Septemtrionali, magnum successum habuerunt 
« cursus prae-matrimoniales » in quibus futuri sponsi docentur a sacer- 
dotibus et a laicis peritis tum de doctrina Ecclesiae de matrimonio et 
de familia tum de aliis materiis etiam profanis ad familiam pertinen- 
tibus, v. g. de oeconomia familiali, de cura domestica, de parsimonia, 
de re medica et de aliis huiusmodi, Velim ut tales cursus a Sancta Sy- 
nodo commendarentur ut sic: « Cursus prae-matrimoniales, in quibus 
futuri sponsi docentur a sacerdotibus et aliis peritis de doctrina Eccle- 
siae, de matrimonio et de familia necnon de scientiis, etiam profanis, 
ad bonam vitam familialem pertinentibus, enixe commendamus ». . 

De sacerdotibus lapsis. 

Placet iuxta modum. 1) Omnibus bene perpensis coram Deo non 
placent ea quae proponuntur de benigniore applicatione Decreti « Lex 
Sacri Caelibatus », ut in nota 4 explicata, id est de dispensatione ab 
obligatione caelibatus pro eis « qui vocationem suam prodierunt » « ob 
neglecta spiritualia subsidia prudentiaeque dictamina ». Certo certius 
argumentum exsistit ex caritate erga hos miseros sed hoc argumentum 
ponderandum est cum argumento e contrario ex bono publico Eccle- 
siae. Meo iudicio argumentum ex bono publico Ecclesiae plus valet. 
Nam ipsa impossibilitas obtinendi dispensationem a caelibatu sub prae- 
senti disciplina est, mea opinione, gratia externa maximi valoris quae 
multum adiuvat sacerdotes ad superandas graves tentationes in hac re. 
Debemus considerare effectum mutationis propositae in eos sacerdotes 
qui amicitias periculosas abrumpunt praecise quia sciunt quod impos- 
sibile est, sub praesenti disciplina, umquam habere vitam coniugalem 
simul cum receptione sacramentorum. 

2) Item non placet ea quae proponuntur de dispensatione ab obli- 
gatione caelibatus pro eo qui in extraordinariis prorsus versetur adiun- 
ctis. Caritas erga Ecclesiam plus valet quam caritas erga bos miseros 
sacerdotes. 

3) Anceps haereo de iis quae proponuntur de clerico qui contraxe- 
rit morbum physicum aut psychicum post sacram ordinationem. 

4) Placet propositum ita extendendi applicationem canonis 214 
ut omnem verum defectum debitae libertatis in suscipienda obliga- 
tione caelibatus comprehendat. Velim tamen ut casus magis praecise 
definirentur. 

5) Meo iudicio omnino inopportunum est Sacrum Concilium lo- 
qui de « morali impossibilitate » servandi castitatem propter adiun- 
cta extraordinaria, secluso casu morbi, ut fit pagina 13, 4 linn. 26-27 . 
Talis modus loquendi, meo iudicio, videretur continere admissionem 
implicitam principii periculosissimi quod difficulter conciliari potest cum 
verbis Sancti Pauli: «... fidelis autem Deus est, qui non patietur vos 
tentari supra id, quod potestis... » (I Cor. X. 13). 

6) Velim ut, agendo de munere Episcopi quoad idoneitatem pro- 
movendorum, verbum « graviter » addatur, ut sic: « eorumque con- 
scientiam graviter super hoc onerari » (pag. 7, 4 5 lin. 20). 


4 Cf. p, 408, 

fi Cf. p. 404. 

De Ecclesiae unitate « Ut omnes unum sint ». 

Placet iuxta modum. Dicitur par. 28: « Sancta haec Oecumenica 
Synodus vestigiis hisce inhaerens plane agnoscit et confirmat tus quo 
Orientalis Ecclesia pollet se secundum propriam ac peculiarem disci- 
plinam regendi... ». 

Verba « agnoscit... ius » videntur, vel viderentur nonnullis, innue- 
re hoc ius esse iuris divini. Forsitan melius esset dicere: «... plane 
agnoscit et confirmat disciplinam secundum quam Orientalis Ecclesia 
se secundum propriam ac peculiarem disciplinam regit... ». 

De apostolatu laicorum. 

Pars I, II: Placet iuxta modum. 

1) Non omnino placent ea quae dicuntur de participatione laico- 
rum in sacerdotio Christi (Pars I, Cap. I, par. 3, pag. 14 6 ). 

Haec quaestio de « sacerdotio laicorum », ut dicitur, est, meo iudi- 
cio, res maximi momenti de qua Sacrosancta Synodus maximam curam 
et prudentiam habere debet. Etenim est de essentia « ideae catholicae » 
et doctrinae traditionalis Ecclesiae quod in Ecclesia Catholica datur 
quaedam cohors hominum, sacerdotes nempe, qui constituunt veluti 
gentem separatam et exaltatam et omnino diversam ab aliis ex eo quod 
habent potestates omnino extraordinarias — potestatem conficiendi 
Corpus et Sanguinem Christi et potestatem absolvendi a peccatis. 

Nihil intimius pertinet ad notionem catholicam membrorum Eccle- 
siae quam haec notio cohortis hominum qui ex suis omnino specialibus 
potestatibus sunt vere mediatores inter Deum et homines. 

Hic praecise distinguitur notio catholica a notione Protestandum in 
qua non datur essentialis distinctio inter sacerdotes et fideles; « sacer- 
dotes » apud eos revera habent officium mere ministeriale et de facto 
vocantur — vel vocabantur usque ad recentiora tempora — « mini- 
stri ». 

Meo iudicio maximi momenti est ut Sacrosancta Synodus, exaltan- 
do partem laicorum in Ecclesia, hanc fundamentalem et catholicam di- 
stinctionem inter sacerdotes et laicos nullo modo obscuret. 

Debemus considerare non tantum ea quae dicuntur sed etiam effe- 
ctum eorum quae dicuntur in « fluxum opinionis » in Ecclesia. Meo iu- 
dicio laici non participant sacerdotium Christi stricte intellectum; parti- 
cipant vero apostolatum Christi. Cum distinctio inter partes sacerdotum 
et partes laicorum in Ecclesia sit tam fundamentalis et tanti momenti 


0 Cf. p. 473, 

ut termini omnino distincti pro diversis partibus adhibeantur. Velim 
ergo ut saltem verba « sacerdos » et « presbyter » reserventur pro 
sacerdotibus stricto sensu et ut par. 3 alia forma exaretur. Certissime 
velim ut ad minus quaedam verba. 

Addantur paragrapho 3 ut sic: 

« Universale omnium fidelium sacerdotium qui Baptismate et Con- 
firmatione Christo configurantur essentialiter differt a sacerdotio mini- 
steriali quod ut eius ... utrumque tamen est unius Christi sacerdotis 
participatio quamvis modis omnino et essentialiter diversis ». 

Item, agendo de parte laicorum in offerendo SS. Eucharistiae Sa- 
crificio velim ut explicite dicantur sacerdotes « veri » (en difficultas 
exprimendi notiones claras cum nova terminologia) Sacrificium offerre 
modo essentialiter diverso cum laicis. 

Caput II. Pag. 19. 7 Velim ut verbum praecepta addatur lineae 24 
ut sic: 

« Sacrae Hierarchiae est praecepta et principia directiva necnon spi- 
ritualia subsidia ad fidelium apostolatum tradere ». 

Cf. pag. 23, 8 lin. 28: « praecepta et principia directiva ». 

Pars III, IV: Placet iuxta modum. Pars IV, Caput IV, par. 50, 
pag. 29, 9 lin. 10. De renumeratione laboris velim ut addantur quaedam 
verba ex Litt. Encycl. Mater et Magistra, A.A.S., 63 (1961) pag. 419: 
« Ratio etiam habeatur quanti singuli ad bona oeconomica gignenda 
comparant necnon boni communis propriae civitatis... etc. ». 

Necessitas orationis pro imitate christianorum. - De Verbo Dei. 

Placet iuxta modum. Schema Decreti de necessitate orationis loqui- 
tur, pag. 3, 10 linn. 24-25 de colloquiis peritorum catholicorum cum fra- 
tribus separatis. Velim ut normae praecisae de hac re sat periculosa edan- 
tur et praesertim ut explicite statuatur talia colloquia semper esse 
sub auctoritate et vigilantia Episcopi dioecesis. Quamvis nemo negat 
utilitatem talium colloquiorum, praesertim nostris diebus, tamen pe- 
ricula in casibus particularibus, meo iudicio, sat gravia sunt. 

De necessitate Ecclesiae annuntiandi Evangelium omnibus gentibus et 

ubique terrarum. 

Placet. 


7 Cf. p. 476. 

8 Cf. p. 478. 

9 Cf. p. 588. 

10 Cf. p. 813. 

De relationibus inter Ecclesiam et Statum necnon de tolerantia reli- 
giosa. 

Placet. Multum placent tum contentum tum stylus huius schema- 
tis. Tamen forsitan melius esset omittere verbum adhuc a linea prima, 
pag. 9, 11 quod non videtur esse necessarium (cum agatur de statu prae- 
senti facti) et cuius sensus forsitan detorqueretur ab acatholicis in Sta- 
tibus Foederatis Americae qui veram passionem de hac quaestione 
ostendunt. 

De libertate religiosa. 

Non placet. Meo iudicio tota haec materia melius tractatur in sche- 
mate « De Ecclesia ». 

De Beata Maria Virgine Matre Dei et Matre hominum. 

Placet. Tamen velim ut verbum « consors » evitetur in exprimenda 
relatione Beatissimae Virginis cum Divino Filio suo. Etenim in multis 
linguis vernaculis, e. g. in lingua anglica, italica, gallica, verbum « con- 
sort » vel « consorte » primario significat « coniugem » et si verba Con- 
stitutionis litteratim in linguam vernaculam verterentur, quod probabi- 
liter fieret, expressiones sicut « the consort of Jesus » vel « consorte 
di Gesu » saporem omnino minus rectum haberent. Velim ergo ut 
pag. 4, 12 lin. 16, loco verbi « consors » ponatur verbum « socia » vel 
« compars ». 

De scholis catholicis. 

Placet iuxta modum. Velim ut agnoscatur momentum operis eorum 
magistrorum laicorum qui, ut fit apud nos, doctrinam christianam in 
scholis primariis docent. Velim ergo ut addatur, ad finem paragraphi 14: 
« Magistri vero laici qui doctrinam catholicam in scholis docent sciant 
hoc munus rationem veri apostolatus habere seque veros praedicatores 
Evangelii agni Christi esse ». 

De obsequio erga Ecclesiae Magisterium in tradendis disciplinis sacris. 

Placet iuxta modum. 1) Caput I, par. 3. Sententia « Caveant... cen- 
senda » pag. 6, 13 linn. 21-25 debet, meo iudicio, alio modo exarari nam 

11 Cf. p. 661, 

12 Cf. p. 747. 

13 Cf. p. 158. 

prima lectione secunda pars (« ita ut si... ») videtur esse opinionem 
damnatam in prima parte. Forsitan sensus clarius esset si sententia exa- 
retur hoc modo: « Caveant tamen ne doctrinam sacram perinde ac scien- 
tiam profanam tractare autumant et meminerint sententiam, quae ne- 
gat vel deformat obvium sensum veritatis a magisterio propositae, iam 
ut erroneam esse censendam ». 

2) Caput II. Meo iudicio, grave damnum infligitur Ecclesiae, prae- 
sertim his ultimis annis, ab illis magistris Sacrae Scripturae qui, sive 
scriptis « popularibus » sive lectionibus pro alumnis ordinariis, theo- 
rias novas de interpretatione Sacrae Scripturae palam proferunt. Non 
omnes theoriae quas licet proferre in periodicis specializatis sunt ido- 
neae pro lectoribus laicis vel etiam pro alumnis qui studiis specialibus 
Sacrae Scripturae non incumbunt. Velim ergo ut addatur ad finem par. 3 
pag. 9: 14 «Meminerint magistri non omnes hypotheses quas licet pro- 
ferre in periodicis eruditorum idoneas esse pro scholis ordinariis Sa- 
crae Scripturae in seminariis, in quibus in iis quae certa sunt ex doctrina 
et traditione Ecclesiae maxime incumbere debent ». 

De rationibus inter Episcopos et Religiosos praesertim quoad aposto- 

latus opera exercenda. 

Placet. Velim, tamen, ut sensus verborum « privilegia particularia » 
in ultima paragrapho, 44, explicentur. 


VI 

Em. mi P. D. VALERIANI Card. GRACIAS 
Archiepiscopi Bombayensis 

De fidelium associationibus. 

II. Quia in parte sequenti huius sectionis, proponitur abolitio di- 
stinctionis inter « Associationes Erectas » et « Associationes Approba- 
tas », melius esset omittere verba « aut laudatae seu commendatae » 
in linea ultima huius paragraphi. Si intenditur retinere has voces, tunc 
definitiones clarae harum associationum dentur ita ut evitetur confusio. 

IV. In hac paragrapho proponitur dare facultatem et clericis et lai- 
cis efformandi ad fines honestos Associationes quae necessario non indi- 
geant erectione nec approbatione a legitima auctoritate ecclesiastica. 


14 Cf. p. 163. 

Periculum in hoc adest. Laici enim pleni zeli et cum omni bona fide 
sed sine experientia et prudentia instituerent Associationes quae, de- 
cursu temporis, problemata crearent pro Ordinario. Et etiamsi Ordina- 
rius habeat potestatem advigilandi, difficile esset pro eo suggerere 
remedia eaque applicare, si talis Associatio iam per aliquod tempus 
exstitit. Proponatur igitur quod quando laici vel clerici eflormant 
Associationes quae ab auctoritate ecclesiastica non sunt erectae, illi 
semper submittant « Statuta » talium associationum ad obtinendum « ni- 
hil obstat » Ordinarii. 

VI. Quoad erectionem Associationum (quae non sunt ecclesiasticae, 
quia non erectae ab auctoritate ecclesiastica) in personam moralem iuris 
privati, quaeritur quomodo potest Ecclesia tribuere eis personalitatem 
moralem quin tales Associationes fiant personae morales ecclesiasticae. 
Non videtur cur sit necessarium tribuere talibus Associationibus perso- 
nalitatem moralem iuris privati, quia etiam sine hoc, communiter con- 
sentitur quod illae possunt esse subiecta iurium et obligationum. 

Elabeatur novus canon indicans quid exacte debeat fieri quoad 
bona (mobilia vel immobilia) talium Associationum privatarum quando 
dissolvuntur, sive habeant personalitatem moralem iuris privati sive 
non. Qui canon possit applicari etiam Associationibus erectis ab aucto- 
ritate ecclesiastica. 

VII. Haec paragraphus videtur superflua propter ea quae in para- 
grapho VI continentur. 

IX. Abolitio distinctionis inter « Associationes ab ecclesiastica au- 
ctoritate erectas » et « Associationes quae sub eadem auctoritate sunt 
simpliciter approbatae », res in clariorem lucem ponet, et evitabit con- 
fusionem non necessariam, quae nunc exsistit. Legislatio hic proposita 
pro certo est quid melius quam legislatio nunc vigens. 

X. Tribuere personalitatem moralem omnibus Associationibus ab 
Ecclesia erectis evitabit multa problemata quae surgebant in decidendo 
quaenam Associationes essent personae morales et quaenam non essent 
personae morales. Nulla videtur esse ratio cur omnibus Associationibus 
ab Ecclesia erectis non tribuatur personalitas moralis; et sic quoad 
quaestiones de alienatione bonorum etc. leges de alienatione sine ulla 
difficultate possint applicari si nullum dubium est quod bona deter- 
minata Associationis particularis sunt bona ecclesiastica. 

XI. Superfluum videtur dicere quod Associationes internationales 
sunt sub vigilantia et iurisdictione Sedis Apostolicae. Immo, omnes 
Associationes ratione finis deberent esse sub iurisdictione Sedis Apo- 
stolicae, si obiectum propter quod institutae sunt non est simpliciter 
saeculare. 

XV. Dividere omnes Associationes ecclesiasticas in duas partes, 
nempe, Tertii Ordines Saeculares et Sodalitates Catholicae, evitabit 
omnem confusionem quae nunc exsistit. 

De Missarum stipendiis. 

III. Legislatio proposita permittendi sacerdotibus accipere stipen- 
dium pro Missa binata vel etiam trinata quin ipsi hoc stipendium reti- 
neant est procul dubio melius quam legislatio nunc vigens. Hoc enim 
modo removetur periculum, si adsit, celebrandi pluries in una die prop- 
ter stipendium, et etiam non erit necessarium ut locorum Ordinarii 
petant Indulta quibus stipendia missarum binatarum pro causis piis 
applicantur. Fortasse haec puncta magis clarificentur: 

1) Utrum sacerdos qui plus quam semel in die Missam cele- 
bret, liberus sit applicare Missam pro quacumque intentione cuius 
stipendium Ordinario mittat vel Ordinarius possit obligare talem sa- 
cerdotem ut celebret Missam binatam pro nulla alia intentione praeter 
illam quam ipse sacerdoti det. Ordinarii enim recipiunt Missas ex 
Statibus Unitis (dollar Masses) ubi stipendia sunt altiora quam in his 
partibus. 

2) Quando Missa binata vel trinata est in cantu (solemnis vel 
cantata), obligaturne sacerdos mittere Episcopo totum stipendium Mis- 
sae in cantu, vel potest retinere partem stipendii Missae in cantu pro 
ecclesia? 

3) Si sacerdos celebrat duas Missas, quarum prima est lecta, 
et secunda est in cantu, potestne quin iustitiam laedat retinere stipen- 
dium Missae in cantu et mittere Ordinario stipendium Missae lectae? 

Quae supra ponuntur sunt res parvae sed sat magni momenti, quia 
difficultates huius generis pro certo in praxi invenientur. 

In determinandis personis quibus stipendium Missae binatae debet 
mitti, verbum fit solummodo Missarum celebratarum « in ecclesiis pa- 
roecialibus et succursalibus ecclesiae paroecialis ». Quid de Missis 
celebratis a religiosis in ecclesiis non suis, vel in oratoriis quae non 
cadunt sub categoriis supra indicatis? 

V. Mihi videtur quod secundum legislationem in hac paragrapho 
propositam, erit possibile celebrare unam vel duas Missas pro omni- 
bus defunctis paroeciae, semel vel bis in hebdomada, et omnia oblata 
pro hac vel his Missis data possint retineri ut stipendium huius vel 
harum Missarum. Sed quid si paroecia sit sat magna et parochiani of- 
ferant summam quae magnopere excedat stipendium normale Missae 
lectae? Potestne sacerdos celebrare Missam lectam et sibi retinere ex- 

cessum? Vel tenetur celebrare Missam cantatam vel solemnem si talis 
summa aequivalet stipendio Missae cantatae vel solemnis? 

VII. In hac paragrapho dicitur quod sacerdos qui habet Missarum 
numerum de quibus sibi liceat libere disponere, potest eas dare sacer- 
doti cui vult. Quaeritur utrum parochus vel vicarius cooperator qui 
recipiat plus Missas quam in ecclesia paroeciali possunt celebrari, pos- 
sit tales Missas tradere sacerdotibus alienae dioeceseos etiamsi adsit 
deficientia Missarum in propria dioecesi. Possitne Ordinarius in his 
casibus conditiones vel restrictiones imponere ita ut omnia stipendia 
quae supersunt debent ei tradi? 

IX. Hic dicitur quod species quidem negotiationis ne fiat in hac 
materia de Missarum stipendiis. Sed omnibus notum est, et quidem 
praxis communis iam evasit, quod propter difficultates hodiernas trans- 
mittendi pecuniam ex hac natione (India) in aliam regulariter hic reci- 
piuntur de Europa et America multae ephemerides quarum pretium 
solvitur celebrando Missas pro intentione agentiae. Concesso eo quod 
in hac paragrapho dicitur, potestne haec praxis sustineri? 

X. Absolute prohibitum est taxam imponere super eleemosynas 
Missarum. Quo sensu debet hoc intelligi? Supponamus casum: Si in 
paroecia pars stipendii, quod a fidelibus tribuitur, retinetur pro paroe- 
ciae fundo ex quo parochus et vicarii cooperatores sustentantur, et 
maior pars celebranti (parocho vel vicario cooperatori) datur, potestne 
haec pars a paroecia retenta pro sustentatione sacerdotum paroeciae 
considerari ut taxa super stipendium? Haec enim est praxis in aliquibus 
dioecesibus. Et in his dioecesibus si sacerdos ipsius dioeceseos cele- 
brat in ecclesia paroeciali ad quam non pertinet potestne parochus qui 
intentionem tali sacerdoti dat, retinere partem stipendii pro expensis 
ecclesiae (vinum, candelae, etc.)? Quid de sacerdote alienae dioeceseos? 
Si ille commorat in aliqua ecclesia paucis diebus, et celebrat Missas 
pro intentionibus a parocho illi datis, teneturne solvere partem (dica- 
mus, tertiam) stipendii pro expensis Missae (vinum, candelae, etc.)? 
Potestne hoc considerari ut tributum super stipendium Missae? Desi- 
deratur in hac materia legislatio quae omne dubium tollat. 

De Missarum onerum reductione. 

XIV. Hic dicitur quod si propter circumstantias reditus funda- 
tionis cessat, suspenditur etiam pro hoc tempore obligatio Missas ce- 
lebrandi. Sed fortasse addi potest quod quando circumstantiae in me- 
lius mutentur et reditus de novo accipiatur, obligationes fundationis 
debent expleri proportionate ad acceptum reditum, ita ut, si possi- 



VOTA SODALIUM ABSENTIUM 


867 


bile sit, etiam Missae non celebratae propter non acceptionem reditus, 
nunc celebrentur. 

De piis ultimis voluntatibus. 

Haec paragraphus clarificatione indiget, quia ut stat eius significa- 
tio potest ingerere difficultates in mentem lectoris. Dentur definitiones 
clarae ita ut omnes difficultates effugiant. 

De praeparatione ad matrimonium . 

Omnia quae in hoc schemate habentur sunt res magni momenti, 
et si in praxim deducerentur, multum fructum producerent. Sed prop- 
ter difficultates practicas, potest accidere ut huic praeparationi ad ma- 
trimonium denegetur momentum et cura quae ei decet. Necessitas ta- 
lis praeparationis nostris diebus magis ac magis apparet ob pericula, 
praesertim in civitatibus magnis, contra matrimonii sanctitatem. 

Ut quid practicum ad implendum quod in hoc schemate proponi- 
tur, locorum Ordinariis detur facultas obligandi omnes nupturientes 
ut cursum specialem praeparationis frequentent; et plus, Ordinarii 
possint deferre ad tempus matrimonia eorum, qui ad iudicium Ordina- 
rii non sunt sufficienter parati ad matrimonium contrahendum. 

Si matrimonia Catholicorum debent esse secundum mentem Eccle- 
siae, non sufficiet instituere « Centra » ubi nupturientibus detur haec 
praeparatio immediate ante matrimonium. Saepe enim nupturientes 
veniunt ad hanc praeparationem quando iam omnia stabilita (dicerem 
parata) sunt et etiam post promissionem matrimonii ad invicem datam. 
Nunc autem praeparatio ad matrimonium includit consilium ad selectio- 
nem coniugis faciendam et normas pro tempore ante-matrimonii (i. e. 
durante « courtship » - « fidanzamento »). Quapropter oritur neces- 
sitas dandi occasiones iuvenibus tempore opportuno (longe ante ma- 
trimonium) frequentandi cursus vel conferentias in quibus agitur de se- 
lectione coniugis; de modo agendi cum altera parte ante matrimonium 
et alia similia, ita ut quando veniunt ad matrimonium vel etiam ad 
cursum praeparatorium ad matrimonium, securi sint quod non inci- 
derunt in errorem quoad selectionem et status vitae et compartis. 

Omnia de quibus debent instrui nupturientes requirunt praepara- 
tionem adaequatam et diligentem. Quod parochi et vicarii cooperatores 
dent cursum plenum instructionis nupturientibus est sat difficile, ne di- 
cam impossibile; quia mul toties propter ministerium deerit tempus 
vel etiam propter incompetentiam sacerdotis ipsius, speciatim quoad 
aspectum medicum et physiologicum matrimonii. Quapropter necessitas 

nupturientes obligandi ut frequentent cursum specialem datum in deter- 
minatis Centris dioeceseos, ubi lectiones dantur a competentibus sa- 
cerdotibus et laicis (medicis et peritis). 

De institutione spirituali. 

N. 5, pag. 8, 1 lin. 26 sq.: « b) Ad spiritum orationis alumni ita 
formentur ut futuri sacerdotes fiant viri orationis... Ut autem orationem, 
quam ipsa Ecclesia peculiariter eis committet, amare discant, institu- 
tione sapienter progrediente, initientur in psalmorum et totius Officii 
Divini intellectum et gustum: in curriculo saltem theologico quaedam 
Officii partes, ut Laudes et Vesperae, quotidie communiter recitentur 
et diebus festivis cantentur ». 

Haec praescriptio ut in curriculo saltem theologico quotidie ab 
omnibus communiter recitentur horae canonicae forte nimis videtur. 

In hac materia mihi videtur sufficere quod iam praescribitur in 
c. 1367 § 3: « Dominicis et festis diebus sacris Missarum et Vespera- 
rum sollemnibus adsint ». 

Cum schematis decreti caput I « Notiones fundamentales » et ca- 
pus II « De ratione docendi Sacram Scripturam » perlegerim, haec ha- 
beo dicenda. In his duobus capitibus doctrinam veram arcte, complete 
et luculenter expositam invenio. Praeterea, veri nominis progressui via 
aperta prudenter relinquitur; quod quidem, cum ad Ecclesiae bonum 
maxime conferat, laude dignum iudicandum est. 


VII 

Beat. mi P. D. STEPHANI I SIDAROUSS 

Patriarchae Alexandrini Coptorum 

... J’ai examine toutes les questions qui seront proposees a pro- 
chaine session, et suis pleinement d’accord avec le contenu des schemas... 

... Je vous [Exc.mum D. Periclem Felici, Secretarium Generalem] re- 
mercie de votre aimable lettre du 22 courant accompagnant les Sche- 
mas « De Ecclesia » que j’ai examine et que j’approuve... 


1 Cf. p. 34. 

VIII 

Beat. mi P. D. PAULI PETRI MEOUCHI 
Patriarchae Antiocheni Maronitarum 

... Sono lieto di comunicare la mia piena approvazione per gli sche- 
mi di costituzioni e decreti, che formano 1’oggetto di dibattito di detta 
Sessione. Anzi, non nascondo la mia ammirazione per: 

1) il grande spirito di comprensione e di carita eminentemente 
cristiana con cui vengono concepiti e formulati gli schemi riguardanti 
le « Quaestiones de Ecclesiis Orientalibus » (Card. Cicognani), e le 
« Quaestiones ad Christianorum unitatem fovendam » (Card. Bea); 

2) la grande ponderatezza e 1’illuminata moderazione con cui 
sono trattate le « Quaestiones de Studiis et Seminariis » (Card. Piz- 
zardo); 

3) la grande competenza che ha saputo dare direttive ben preci- 
se ed illuminate alie « Quaestiones de Apostolatu Laicorum » (Card. 
Cento). 



4 - VOTA CONSILIARIORUM 


I 

Exc.mi P. D, ANGELI DELLACQUA 
Archiepiscopi tit. Chalcedonensis 

De promovendis ad Ordines Sacros iis qui fuerunt pastores seu mini ■ 

stri acatholici. 

1. Peragi heic de quaestione ad rerum usum in Ecclesia attinente, 
omnibus planum est. 

2. Quae quidem quaestio bonum utique commune Corporis Chri- 
sti mystici attingit cum, probe perpensa atque expedita, ad unitatem 
inter eiusdem Corporis membra sollicitandam per acatholicorum con- 
versionem procul dubio conferre valeat. 

3. Verumtamen res est, quae seorsum a lege sacri caelibatus in 
Ecclesia Latina servanda dirimi profecto nequit. Immo etiam potius 
quam eiusmodi legi praeiudicium afferre, praecellenti sacrae virginitatis 
decori rite aestimando, quoad fieri possit, prodesse deberet. 

4. Minus igitur opportunum esse censetur hanc causam in Oecu- 
menica Synodo diserte pertractandam proponi. Prudentia siquidem re- 
rumque experientia dehortantur ne generalia praescripta de huiusmodi 
re condantur, vel ideo quia facile sane non est peculiaribus singulorum 
casuum adiunctis penitus prospicere. 

5. Id quique in ipso Decreti schemate quodam modo advertitur, 
cum conclusio apponitur: « Ne forte ansa detur ad exquirendam abro- 
gationem legis caelibatus ecclesiastici, quae in Ecclesia Latina sarta 
tecta omnino servari debet, pro nunc nullimode expedire videtur ut 
publice nuntietur pastores seu ministros acatholicos uxoratos, qui ad 
Ecclesiam Catholicam convertantur, ad sacros ordines promoveri posse 
integra manente eorum vita coniugali. In singulis autem casibus eius- 
modi concessio a Sede Apostolica prudenter fieri possit, iuxta normas 
apte praefinitas » (pag. 8, 1 n. XIII). 


1 Cf. p. 294. 

6. Initio praeterea Decreti monetur quaestionem examinandam in 
Concilio poni, idcirco quod « peculiare... impedimentum obstat quo- 
minus in Ecclesia Latina ad sacros ordines promoveantur viri uxorem 
habentes (can. 987, n. 2), et quaedam benignae concessiones a Pio XII 
postremis hisce temporibus factae ut in Germania aliquot paucissimi, 
qui ministri acatholici fuerant, sacro presbyteratus ordine augerentur 
eorum vitam coniugali integra manente, non ab omnibus libenter ac- 
ceptae sunt... » (pag. 5 2 ). 

7. Ne itaque ipsa sacri caelibatus causa in discrimen quoquo modo 
committatur, satius erit totam rem, de qua sermo in praesenti habetur, 
arbitrio Apostolicae Sedis moderandam deferri. 


De sacerdotibus lapsis. 

1. Miserandum sacrorum administrorum spectaculum qui susceptis 
ecclesiastici caelibatus obligationibus deficiunt, non esse praesentis aevi 
proprium neminem sane fugit. 

2. E contrario si quis historicam Ecclesiae Catholicae progressio- 
nem quadamtenus consideret, facile animadvertit sacerdotalem castimo- 
niam raro ante actis saeculis tantum apud dominicae vineae operarios 
valuisse, quantum reapse recentioribus temporibus valet. Ipsa namque 
peculiarissima sollicitudo qua ab Universali Concilio rem singulariter 
pertractari exoptatur, id profecto comprobat. 

3. Hinc forte evenit ut lugendi violatae sacrae virginitatis casus 
qui, varias quidem ob rationes imprimisque ob exitiales concitatorum 
bellorum ruinas, crebriores quam antea hisce diebus censeri videntur, 
impensiore pietate ac misericordia ab Ecclesia perpendantur. 

4. Praescripta et consilia in schemate prolata ad sacerdotalem ca- 
stimoniam tutandam provehendamque, provida omnino ac perutilia ap- 
parent. Recte eis adici posset, si quid desiderari liceret, D. Pauli Apo- 
stoli monitum: « Qui sine uxore est, sollicitus est quae Domini sunt, 
quomodo placeat Deo. Qui autem cum uxore est, sollicitus est quae 
sunt mundi, quomodo placeat uxori, et divisus est » (I Cor. VII, 32-33). 

Probe item sacrorum administris, praesertim iunioribus, eodem 
loco commemoraretur eo latiora Ecclesiam Christo Iesu peperisse per 
saeculorum decursum animarum manipula splendidioresque sibi com- 
parasse victorias, quo vehementior in ea sacrae virginitatis effloruit 
virtus. 


2 Cf. p. 292. 

5. Atqui in remediis suppeditandis sacerdotibus lapsis (pag. 12 3 s.) 
nonnullae proponuntur a Generalis Synodi Patribus excutiendae ac 
probandae regulae, quae ad causas eorundem lapsorum expediendas 
potius attinent, quaeque proinde Sacri Consilii, cuius erit de huiusmodi 
causis videre, peculiariter intersunt. 

6. Hae praeterea regulae, si in vulgus edantur, periculum facessere 
poterunt sacro caelibatui tuendo, cum ex ipsarum per Oecumenicam 
Synodum data notitia multiplicari praeter modum queant deinceps pre- 
ces ad dispensationem ab Apostolica Sede consequendam. 

7. Quamobrem oporteret eiusmodi praescriptiones seu regulas ex 
decreti schemate deleri atque secreto cum annexis relationibus ser- 
vari. Singulis autem casibus Apostolica Sedes pro suo munere prospi- 
cere poterit. 

8. Decet tandem Sacrosanctum Concilium sacerdotes qui defecerunt 
Episcopis praecipua ratione commendare, quippe cum hi, ut eorundem 
animarum pastores et patres, effusa caritate ipsos, errantes et infirmos, 
prosequi atque in rectam virtutum semitam revocare teneantur. 

De libertate religiosa. 

1. Observandum cumprimis est materiam in capite III huius Con- 
stitutionis schematis expensam de relationibus inter Ecclesiam et so- 
cietatem civilem, pertractatam esse sub eodem ferme titulo in capite IX 
partis secundae schematis Constitutionis de Ecclesia per Commissio- 
nem Theologicam propositi. 

2. Quaestionem autem delibari heic summi quidem momenti vel 
ex eo liquet, quod sermo fit de enucleanda hominis ratione erga veri- 
tatem revelatam amplectendam et cum aliis communicandam. 

3. Consilium quo argumentum enodatur eo profecto spectat, ut fa- 
cilior errantibus semita exhibeatur ad veritatis metam attingendam. 
At modus quo principia exponuntur interioris roboris nonnihil remit- 
tere videntur, adeo ut eiusmodi consilio et constituto fine reapse ali- 
quantulum cedat. 

4. Sane cum Christus Dominus Ecclesiae abs se conditae praeceptum 
dederit docendi omnes gentes quae ipse mandaverat, sequitur ut ea una 
sit « columna et firmamentum veritatis » (I Tim. 3, 15). Quae prop- 
terea una Ecclesia non solummodo iure fruitur, sed et obligatione tene- 
tur veritatem hominibus nuntiandi eosque ad salutem perducendi. 

5. Patet autem cunctos homines, sive singulos sive in societatem 


Cf. pp. 407-408. 

cooptatos, quavis remota coactione quae deliberandi facultatem eis- 
dem utcumque auferat, praescripto divino officioque obstringi ad unam 
veramque fidem accedendi. 

6. Atqui ex praesentis schematis tenore alia quidem ab his colligi 
videntur principi^. Ex. gr. proprium conscientiae iudicium eiusque di- 
ctamen praeter modum extollitur, ac si nulla auctoritatis divinae habita 
ratione perfici posset. Ecclesia autem Catholica sub eodem paene gradu 
collocatur atque acatholicae sectae. 

7. Inde quilibet plane advertit ansam praeberi posse, gravi cum 
verae religionis praeiudicio, relativismo vel agnosticismo seu indiffe- 
rentismo, quem vocant, religioso, quamvis in schemate haec placita seu 
doctrinae diserte respuantur. 

8. Quod ad relationes inter Ecclesiam et civilem societatem pecu- 
liariter attinet, prae ceteris monetur: « Etsi statutum iuridicum, liber- 
tatem religiosam consecrans, secundum diversa adiuncta historica di- 
versos modos assumere potest, exoptandum tamen est ut Ecclesia Ca- 
tholica in activitatibus suis quae bono communi inserviunt ex parte 
societatis civilis, in quantum iuxta constitutionis civitatis indolem po- 
test, subsidia recipiat, quae ceteroquin proportionaliter et intra limites 
boni publici communitatibus, quae non sunt professionis catholicae, 
similiter concedantur » (pag. 1.4, 4 n. 18). 

9. Huiusmodi verba rem penitus haud tangere fatendum est cum, 
uti ex iuris publici ecclesiastici disciplina conicitur, societas civilis, 
quippe que finem persequatur inferioris ordinis, praestare per se debeat 
Ecclesiae auxilia suo muneri explendo necessaria. 

10. Siquidem quaestio, uti initio notatum est, in schemate Consti- 
tutionis de Ecclesia quoque perpenditur, praesens schema cum illo con- 
ferri oporteret et componi. 

De Sacrorum alumnis formandis. 

1. Notantur in capite II huius schematis Constitutionis, quod est 
de institutione spirituali, sequentes normae: « ... praecipua Rectoris 
cura sit ut in Seminario vita spiritualis primatum clare et firme semper 
occupet atque cetera omnia, studia, exercitationes pastorales, vita com- 
munis ac disciplina ita ordinentur ut in vitae spiritualis fastigium com- 
ponantur. A ceteris quoque Seminarii moderatoribus et magistris sacro- 
rum alumni iuventur in arctissima inter scientiam praecipue sacram et 
vitam spiritualem percipienda unitate, ita ut disciplinae in Seminariis 


4 Cf. p. 681. 

traditae alumnos conducant ad cognoscendum Christum “ et virtutem 
resurrectionis eius, et societatem passionum illius ” (cf. Phil. 3, 10); 
vita vero spiritualis veritatibus fidei innixa ad scientiam altius sitien- 
dam compellat et ad futurum munus pastorale disponat eos qui “ non in 
persuasibilibus humanae sapientiae verbis, sed in ostensione Spiritus 
et virtutis ” (cf. I Cor. 2, 4) praedicaturi sunt Christum » (pag. 5 5 s., 
n. 2). 

2. Non sine inspirante peculiari Dei nutu gravia haec praecepta 
proponuntur per Sacrosanctum ac Generale Concilium sollemniter dari. 
Namque oportet omnino id cum primis statui nostra quidem aetate, 
qua vitae religiosae morumque ubique exspectatur instauratio, videli- 
cet spiritualem sacrorum administrorum formationem principem, prae 
aliis inceptis ac praesidiis, obtinere locum praecipuasque Ecclesiae sibi 
devincire sollicitudines, ut exinde dominicum gregem rite pascere at- 
que mystici Christi Corporis aedificationem complere ipsi valeant. 

3. Cuius quippe supernae institutionis opus eos potissimum urget 
sacrae militiae tirones qui, de suorum Praesulum sententia, dioecesanis 
Curiis operae dandae, moderandis Seminariis aut muneri in iisdem ma- 
gisterii obeundo destinati, studiis in Universitatibus vel Facultatibus 
vacant ad gradus academicos adipiscendos. 

4. At haec ipsa sacerdotii candidatorum institutio ex necessitate 
gradus academicos assequendi, prouti studiorum ecclesiasticorum ra- 
tio in praesentia disponitur, praepediri quodammodo videtur, 

5. Exploratum enim experientia est adulescentem clerum, qui ad 
doctoris lauream in philosophia vel sacra theologia contendit, inde ab 
incepto studiorum curriculo adeo sollicitum teneri de conficienda per 
investigationes scientificas in scriptis dissertatione, ut studium foven- 
dae pietatis veraeque capessendae sacerdotalis sanctimoniae simul ne- 
glegat. 

6. Grave hinc iniungi congrua istorum sacricolarum spirituali for- 
mationi detrimentum quisque profecto advertit. Hinc forte, nempe ex 
hac inordinata ac vix libata scientiarum sacrarum cognitione, plures 
sacerdotes, amisso recto studiorum tramite, in errorem delapsi misere 
sunt. 

7. Praetereundum autem non est Seminariorum alumnos, ob in- 
certum suae aetatis captum atque imperitam investigandi consuetudinem, 
prohiberi quominus dissertationem digerant, quae ad scientiae profe- 
ctum conducat atque typis edi mereat. 


3 Cf. p. 32. 

8. Pariter ex, iisdem alumnis nonnisi pauci, gradu doctoris aucti, 
philosophicas vel theologicas disciplinas in Universitatibus reapse do- 
cebunt. 

9. Haec cum ita se habeant, quaeritur utrumne opus sit, seu ad 
congruentem clericorum formationem tuendam seu ad philosophicas 
ac theologicas doctrinas serio provehendas, rem de gradibus academicis 
in iisdem obtinendis aliter ordinari, 

10. Ex praescripto Constitutionis Apostolicae Deus scientiarum 
Dominus diei 24 maii 1931 (A.A.S., vol, XXIII [1931], p. 241 ss.), 
« licentia est gradus academicus ex quo cognoscitur eum qui hoc gradu 
donatur praestitutum studiorum curriculum absolvisse et tale suae do- 
ctrinae specimen dedisse, ut idoneus haberi possit ad docendum in 
scholis quae gradus academicos non conferunt » (art. 9). Dum « laurea 
est gradus academicus ex quo cognoscitur eum qui hoc gradu donatur 
tale suae doctrinae et peritiae specimen dedisse, ut idoneus haberi pos- 
sit... ad docendum etiam in Universitate vel Facultate »; atque « pe- 
culiaria iura confert, quae in can. 1378 C.I.C. recensentur » (art. 10, 
§§ 1 - 2 ). 

11. Firmis praescriptis de condicionibus ad licentiam assequendam 
atque iuribus eidem annexis, quoad lauream aboleri posset praeceptum 
de exhibenda dissertatione scripta, firmis item aliis statutis, atque iura 
ei annecti de quibus in can. 1378 C.I.C. , praeter idoneitatem ad do- 
cendum in scholis quae gradus academicos non conferunt ac certa ra- 
tione etiam in iis quae eiusmodi gradus conferunt. 

12. Dissertatio vero in scriptis exaranda praestitui posset ad pe- 
culiarem gradum seu titulum Magisterii vel Magistri adipiscendum iis 
clericis qui, probata singulari ad scientificas investigationes propensione, 
idonei agnosci debeant ad docendum in Universitatibus vel Faculta- 
tibus. Ad quam quidem dissertationem rite elucubrandam congruum 
temporis spatium post adeptam lauream praefiniri oporteret. 

De obsequio erga Ecclesiae magisterium in tradendis disciplinis sacris. 

1. Quae in capite III praesentis Decreti schematis efferuntur re- 
gulae de doctrina S, Thomae servanda, in can. 1366, par. 2 C.I.C. 
quoad substantiam continentur; eae proinde, cum re iam in Ecclesia 
vigeant, sollemni Oecumenicae Synodi pronuntiatione confirmarentur. 

2. Pro comperto quidem habetur — idque ex ipso Decreti sche- 
mate colligitur — quasi ob causas ab Apostolica Sede identidem prae- 
ceptum fuerit, ut omnes qui philosophicis ac theologicis disciplinis va- 
cant ad Angelici Doctoris doctrinam, rationem et principia informentur, 
eaque sancte teneant. 

3. Nihil igitur obiciendum esse censetur quod ad hanc redinte- 
grandam legem attinet. Immo dilaudandum est propositum eam ad chri- 
stifideles extendendi, « ad illos potissimum qui in apostolatu quodam 
munere funguntur, ita ut omnes, tali doctrina pro statu et captu suo 
fideliter imbuti, ipsius veritatis universalitatem percipere valeant et 
ad Christi revelationem melius cognoscendam, duce Doctore Angelico, 
securius firmiusque perveniant » (pag. 8, 6 n. 5). 

4. At, licet edicatur nolle idcirco Sacrosanctum Concilium « neque 
antiquae traditioni vel sapientiae Patrum aut aliorum catholicorum 
Doctorum derogare neque legitimam libertatem in veritatis cuiuscum- 
que novae indagatione coarctare » (pag. 7, 7 n. 3), quodam tamen modo 
deficere videtur Decreti schema. 

5. Nam, uti modo prostat, animum perlegentis inducit ad existi- 
mandum alios maximae notae in philosophicis ac theologicis doctrinis 
magistros, quos quippe alias Ecclesia laudibus cumulavit, ex industria 
ignorari et praetermitti. 

6. Propterea quisque inferre item posset memoratas disciplinas, 
ex quo D. Thomas terrestri vita excessit ad haec usque tempora, nul- 
lum alicuius ponderis gressum fecisse. Quod, uti liquido patet, verum 
non est. 

7. Ut itaque proxima Synodus, quippe quae universae Ecclesiae 
Conventus, praesentes christifidelium ubique degentium exspectationes 
cum obtentis per delapsa saecula religionis incrementis conserens, ad 
nova in posterum incrementa excitanda conferre valeat, perutile sane 
erit praeberi per eandem Synodum, uno veluti conspectu, philosophiae 
ac theologiae profectus iustaque memoria et congrua commendatione 
honestare Ecclesiae Doctores, qui consequendis eiusmodi profectibus, 
una cum S. Thoma, principaliorem navarunt operam. 


II 

Exc.mi P. D. IOANNIS BAPTISTAE SCAPINELLI 
Adsessoris S. Congregationis pro Ecclesia Orientali 

Liceat mihi — olim subsecretario S. Congregationis Sodalibus Sta- 
tuum Perfectionis praepositae — pauca adnotare circa relationes Epi- 
scopos inter et Religiosas Familias. 

1. Ante omnia, videtur multas difficultates in disceptatione die 14 


6 Cf. p. 166, 

7 Cf. p. 165. 



VOTA CONSILIARIORUM 


877 


mensis iunii 1962. in Aula SS. CC. obortas solvi posse praecise in hoc 
insistendo: agi nempe de relationibus inter Episcopos et Superiores 
religiosos. Aliter, confusioni permagnae aditus pateret. 

His praemissis, videretur magis opportunum principia enuntiare 
actionis ut ita dicam practicae, quam institutum exemptionis in iudi- 
cium revocare. 

2. Episcopis in propria dioecesi recognoscatur ius et officium opera 
apostolatus dirigendi ac proinde disponendi ea quae omnium vires in 
unum redigant ad finem assequendum. 

Religiosi Superiores uniuscuiusque in dioecesi domus ab Episcopo 
posse videntur ita adigi ut suos subditos — iuxta suae Religionis Sta- 
tuta et finem specificum — inducant ad operam adiutricem Episcopo 
praestandam. Hac in re, ne diutius immorer, utiliter perlegerentur 
« conclusiones » sic dicti C.E.L.A.M. (Comite Episcopal America La- 
tina): « Conclusiones Segunda Reunion. - Fomeque, 17 noviembre 
1957 », « Tema: Colabor acion de los Religiosos con el Celam ». Quae 
« Conclusiones » adprobatae fuerunt, postquam S. C. de Religiosis eas 
revisit (cf. « Documenti » in adnexo). 

Nec praetereundum est mandata Episcopi per oboedientiam Supe- 
rioribus debitam roborari. 

3. Ab origine, Familiae religiosae ita praesto fuerunt Romano 
Pontifici ut ipsis a Papa concrederentur opera et incepta quae, natura 
sua aut difficultate innexa, possibilitates capacitatemque Auctoritatis 
localis (Episcopalis) excederent. Etiam nunc ipsae operam dant S. Sedi, 
ex. gr. in Missionibus et aliis activitatibus non paucis sub ductu SS. CC. 
Roman., quae activitates, uti patet, sunt « supernationales », nec in 
ambitu unius vel plurium dioeceseon sunt coarctandae. 

4. Sed maxima difficultas et — ut ego opinor — fundamentalis 
est illa de « coordinando » apostolatu in singulis nationibus, quia, 
hodiernis temporibus, negotia maioris momenti quae dioeceseos unius- 
cuiusque intersunt, vix ipsius dioeceseos limites non transibunt et re- 
vera sunt dicenda et tenenda veluti omnium dioeceseon cuiusque na- 
tionis negotia. 

Compertum est Conferendae Nationalis Episcoporum munus non 
esse normas praeceptivas dandi Episcopis, utpote qui, in sua dioecesi 
sint Pastores et Doctores sub Primatu unius Summi Pontificis. At non 
esset prudens Episcopus qui eiusmodi normas parvipenderet. 

Schema « de Rationibus inter Episcopos et Religiosos praesertim 
quoad apostolatus opera exercenda », in pag. 26, 1 n. 42, tractat de Con- 

ferentiis fovendis inter Episcopos et religiosos; at forsitan peroppor- 
tunum non esset multiplicari entia sine vera necessitate. 

Cum, fere in unaquaque natione, adsint et Conferentia Episcopo- 
rum et Conferentia religiosorum, nihil prohiberet quominus Praeses 
Conferendae Episcoporum, quoties habeantur tractanda negotia in qui- 
bus cooperatio Religiosorum desideretur, advocaret Praesidem et Con- 
siliarios Conferendae Religiosorum. 

Qui, audientes desiderata Conferendae Episcoporum, postquam 
suas ipsorum sententias exposuerunt, per organa Conferendae Religio- 
sorum opportunas normas tradent Superioribus singularium Congrega- 
tionum Religiosarum in natione existentium. 

Quodsi dubia irrepant et concordia non affulgeat circa hoc vel 
illud negotium, S. Sedis erit, audita Commissione Centrali Religiosorum 
Romae constituta, edicere quid agendum. 

Sunt negotia difficillima (puta, quaestio de distributione Sacerdotum 
in toto nationis territorio, vel de fundatione operum apostolatus [scho- 
larum, et ita porro] in hac civitate potius quam in illa), quae hac via ad 
laetum finem perducerentur « uno corde et animo volenti » — quod non 
facile haberetur si persuasio irrepserit voluntatem — sit venia — pro 
ratione et persuasione valere, iuxta illud: « sit amoris officium pascere 
dominicum gregem ». 


III 

Exc.mi P. D. VICTORII BARTOCCETTI 
Secretarii Supremi Tribunalis Signaturae Apostolicae 

1. Liceat mihi humiliter observare relate ad optimum schema « de 
Ecclesia » (cap. VII, De Ecclesiae Magisterio ) nempe pagg. 8-9 1 
« de munere et auctoritate theologorum » ne verbum quidem ibi inve- 
niri « de munere et auctoritate iudicum ecclesiasticorum » quae res valde 
mihi videtur momentosa. 

2. Hodie enim universa vel quasi activitas tribunalium et iudicum 
ecclesiasticorum omnium cathegoriarum, primae nempe et ulteriorum 
instantiarum, versatur circa causas nullitatis matrimonii. 

Solummodo minima pars causarum hodie agitatur de iuribus (puta 
proprietatis, crediti etc.) de delictis et poenis in quibus posset relinqui 
tribunalibus et iudicibus ampla vel etiam amplissima libertas. Equidem 


Cf, p. 624. 

si talia tribunalia vel tales iudices etiam in expositione turis et magis in 
facto erraverint haud videtur quaenam gravia pericula habeantur saltem 
pro fide. 

3. Longe vero res differunt quando agitur de causis nullitatis 
matrimonii. In his enim pars sententiarum in iure (et indirecte quoque 
aliquando in applicatione iuris ad facta) practice nihil sunt nisi expla- 
natio dogmatis vel saltem materiae stricte cum dogmate et cum doctrina 
morali connexa. Quo pacto potest relinqui « in re tam gravi omni- 
moda independentia iudicibus, quidquid pro lubitu edicendi » etsi er- 
roneum et — quod magis quoque periculosum est — errata principia 
forte probata executioni mandare ope duarum sententiarum prola- 
tarum? Suntne iudices ecclesiastici tot Papae, vel Ecclesiam indepen- 
dentem constituunt inter corpus totius Ecclesiae? 

4. Hoc modo agendi uti nunc viget permittitur instauratio aliqui- 
bus in locis praxis haereticalis, praesertim cum hodie plures Nationes 
(uti Polonia, Germania, Hungaria, Lusitania) habent non solum I et II 
instantiam, sed et III et IV adeo ut earum sententiae numquam Romam 
pervenient nempe ad Sacram Romanam Rotam; quae ceterum ob acer- 
rimam pressionem, saepe intolerabilem, advocatorum — praesertim 
laicorum — non raro aliquando, iuxta plurium opinionem, ad aliquale 
laxismum visa est inclinare etsi forsan nolens. 

5. Adest quidem apud Sacram Congregationem de disciplina Sa- 
cramentorum Subsecretariatus et Commissio Vigilantiae super Tribu- 
nalia de causis nullitatis matrimonii, Sed cum dicto officio usque ab 
eius fundatione operam dederim, manu quasi tangere debui quam 
debilis et inefficax eius activitas fuerit et sit. 

Nulla equidem eidem potestas competit se ingerendi in causis pen- 
dentibus multoque minus possibilitas impediendi per reiectionem li- 
belli instaurationem vel unius causae; quod esset vere optabile, quia 
postquam machina processualis mota est, difficile est eam impedire, 
etsi necessarium sit. 

6. Ad Officium Vigilantiae perveniunt tantum exemplaria sententia- 
rum latarum quando eaedem exsecutioni sunt mandatae, quando nempe 
partes iam novas inierunt nuptias. Ita fit ut de facto Officium Vigilan- 
tiae solummodo deplorare possit errores commissos et exsecutioni man- 
datos, fere semper in damnum Matrimonii, quia si partes laesas se 
putant, certe novam instantiam postulabunt. Si sententiae sunt vel 
stultae vel evidenter erratae Officium tantummodo hortari generice 
potest iudices ne in futurum eosdem errores peragant. Quod et raris- 
sime de facto fieri quoque potest et rarius fit. 

7. Oportet omnino — meo humili iudicio — 


ut antequam exsecu- 

tioni mandetur sententia formalis nullitatis matrimonii aliquam roma- 
nam revisionem subeat cum amplissima facultate novam instantiam in 
Curia Romana peragendam mandandi. 

Quod si obiiciatur sic decisiones nimium retardari, responsio prae- 
sto est, causas nempe matrimonii formales debere esse, sua ipsa natura, 
raras et exceptionales : nibil proinde mirum si longum exigunt tempus 
pro matura deliberatione. 

Id vero mihi omnino videtur salutare et necessarium quando agi- 
tur de capitibus nullitatis magis arduis uti in causis simulationis et 
exclusionis bonorum matrimonii postquam coniuges convixerunt ultra 
mensem. Tales processus enim a nullo Codice Civili passim permitte- 
rentur quia nimis incertum reddunt matrimonialem statum, eaedem cau- 
sae numquam in Ecclesia permissae sunt per millennium fere! 

8. Meo humili iudicio haec provincia causarum nullitatis matri- 
monii, quae nunc de facto unicum obiectum activitatis iudiciariae Ec- 
clesiae constituit, profunde et ample consideranda est et regulanda in 
futuro Codice. 

9. Necesse est quoque ut nostrum forum — quod nunc est quo- 
dammodo embrionale - — • compleatur ordinando Publicum ministerium 
ad latus iudicum de merito hierarchice ordinatum. Adsunt equidem 
post Benedictum XIV defensores vinculi. Sed ipsi non gaudent posi- 
tione independente sed inveniuntur sub iudicibus de merito adeo 
ut defensor vinculi elevetur si iudex Rotae fiet. Defensio ergo commit- 
titur servo qui facile despicitur et non auditur. 

10. Magis quoque Defensor Vinculi est isolatus nempe ille 1“ in- 
stantiae manet sine superiore a quo recipiat instructiones et mandata. 
Hoc facere non potest Officialis qui est iudex de merito et proinde esset 
a vinculi defensore corrigendus vel saltem vigilandus. Ita evenit in tri- 
bunali IF° instantiae et ita porro. 

11. Deberet existere et in Ecclesia Procurator Generalis ut in 
qualibet Natione apud Cassationem existit, a quo debeant defendi 
defensores vinculi (et etiam promo tores iustitiae pro causis iurium) 
tribunalium inferiorum, quibus instructiones necnon mandata neces- 
saria mittat eos etiam adigendo ad appellandum ad corrigendos errores 
forte a iudicibus iuxta suam sententiam commissos. 

Ipse etiam poterit deferre ad Sup. S. C. Sancti Officii quaestiones 
iuris, quando opportunum ducet pro tuitione Sacramenti, ex sententiis 
ortas. 

12. Tunc habebitur possibilitas etiam absque extraordinariis re- 
mediis ex potestate Pontificis uti hodie idonee matrimonii iura recte 
tuendi, abusus in re facile orituros impediendi, in re tam lubrica ubi 

tot infelices coniuges libertatem quovis modo reaccipere gestiunt et 
moliuntur, nihil curantes de veritate factorum et de periuriis vitandis. 

13. Tunc demum possibile tandem erit lutulentum fluvium cau- 
sarum matrimonialium — quo obruimur et foedamur — compescere 
medendo mirae inadvertentiae in quam Codificatores ceciderunt, cum 
can. 1993 et ceteris opportunis normis providere curarunt ne habe- 
rentur multae causae de nullitate Sacrae Ordinationis vel nullitatis 
Onerum Ordinibus adnexarum, sed contrariam viam infeliciter tenue- 
runt circa matrimoniales causas. 

14. Fuit error iuxta meam submissam opinionem fere inexcusa- 
bilis cum codificatores, pro nihilo habentes experientiam millenariam 
Ecclesiae et eius normas sapientissimas in re ab omnibus civilibus Co- 
dicibus receptas, putaverunt se posse portam aperire coniugibus in- 
quietis quarum numerus sane 50.000.000 forsan superat, dum por- 
tam claudebant lapsis sacerdotibus qui ad summum 5 aut 10.000 sunt! 

Quam parva sapientia — dicatur sine offensione! — regitur mundus! 


IV 

Rev.mi P. D. ERNESTI CAMAGNI 
a brevibus Apostolicis 

De Sacrorum alumnis formandis. 

Episcopi, immo etiam universus Catholicus Orbis a Concilio aperta 
exspectant verba de recta Sacerdotum institutione. Quaestio enim ab 
omnibus iudicatur maximi esse momenti. Multa quidem prolata sunt 
dubia de ratione ac via qua iuvenes levitae in Sacris Seminariis edu- 
cantur; plurima exprompta sunt vota, ut eae a Concilio edantur nor- 
mae, quae tum perenni sacerdotii naturae tum nostrae huic aetati re- 
spondeant. 

Mihi sane haec, quae proponitur, Constitutio huiusmodi exspecta- 
tioni satisfacere videtur. Documentum etenim, quod Oecumenico Con- 
cilio probandum tradetur, et firmam omnino iuvenum sacram educa- 
tionem tuetur, et accurato studio ad varias conditiones attendere cona- 
tur; efficacius quoque excipere studet optata atque necessitates ipsorum 
Pastorum. Multa praeterea iam nota monet, sed ea vi eoque, ut ita 
dicam, verborum accentu, ut hodiernis necessitatibus melius serviatur 
et dona, hodiernae Ecclesiae a Spiritu Dei collata, promptiore animo 
recipiantur. Imprimis placet iudiciorum aequabilitas (« equilibrio »), 

quae in toto apparet schemate, praesertim cum difficiles moventur quae- 
stiones, quae hodie in controversiam cadunt. 

In capite V « de institutione pastorali » haec, quae sequuntur, val- 
de probamus: 1) totam in Seminariis institutionem pastorali agendi ra- 
tione, quasi vitali spiritu, penetrari; 2) divinae gratiae excellentiam 
tamquam fundamentum atque principium actionis pastoralis agnosci; 
3) educationis pastoralis canones collocari in recto ordine actionis pa- 
storalis servando, in humili erga Episcopos reverentia, in utili cum 
aliis Sacerdotibus operis consortione. 

De scholis catholicis. 

Maximi momenti, hodie praecipue, videtur Decretum « De scholis 
catholicis », cum problema revera in omnibus nationibus agitetur. 

Cum doctrina Ecclesiae circa educationem et scholam, saepe apud 
ipsos quoque catholicos neglecta, vel oblita maneat, immo pluribus 
praeiudiciis obnubilata, sicut nuperrime Episcopatus Australiae dolen- 
do conquerebatur, peropportunum est ut Concilium Oecumenicum 
quoad hoc argumentum schema decreti edat. 

Praesens schema a Commissione de Studiis et Seminariis apparatum 
revera laudandum est: nam non tantum principia iam exposita in Ency- 
clica Divini illius Magistri Pii XI plene confirmat, sed pro hodiernis 
rerum adiunctis iura etiam naturalia Ecclesiae fortius vindicat et mo- 
mentum collaborationis et organisationis centralis premit. 

Decretum etiam edocet omnes catholicos de absoluta necessitate 
libertatis scholae; vindicat subsidia oeconomica ad scholas catholicas 
sustentandas; inculcat ut scholae catholicae omni auxilio omnique nisu 
promoveantur. 

